
FORTALE. 

1  aa  Hundredaarsdagen  efter  Grev  Herman  Wedel  Jarlsbergs 
Fødsel,  den  21de  September  1879,  udsatte  Hans  Majestæt  Kong 
Oscar  den  Anden  en  Præmie  for  en  Levnetsbeskrivelse  af  den 
hedengangne  Statsmand. 

Det  stod  straks  for  mig  som  et  meget  tiltalende  Arbeide  at  for- 
søge  at  besvare  den  saaledes  stillede  Opgave.  Men  der  var  ogsaa 
derved  store  og  vægtige  Betænkeligheder.  Allerede  Stoffet  kunde 
til  en  Begyndelse  forekomme  overvældende.  Thi  Grev  Wedels 
Biografi  maatte,  om  den  skulde  svare  til  hans  store  Livsgjerning, 
for  væsentlige  Partiers  Vedkommende  næsten  blive  en  Norges,  ja 
tildels  en  Nordens  Historie  til  samme  Tid,  og  dette  var  Partier, 
som  hidtil  kun  var  lidet  behandlede.  Fremfor  alt  stillede  det  sig 
som  en  stor  Vanskelighed  at  kunne  beherske  hele  det  Stof,  der 
maatte  gjennempløies  og  tilrettelægges,  forinden  det  lod  sig  gjøre  at 
give  en  Skildring  af  Grev  Wedels  Andel  i  Arbeidet  for  at  grund- 
lægge  det  norske  Pengevæsen   og  reise  Statens  forfaldne  Finanser. 

Imidlertid  endte  Overveielserne  i  en  Beslutning  om  at  tåge  fat 
paa  Arbeidet  og  forsøge  at  bringe  det  til  Gjennemførelse.  Men  dette 
krævede  megen  Tid.  I  tyve  Aar  har  jeg  ikke  havt  det  ude  af  mine 
Tanker.  Der  har  været  lange  Afbrydelser.  Men  det  har  dog  altid 
staaet  som  et  af  de  Maal,  jeg  har  sat  for  min  videnskabelige  Gjer- 
ning, at  faa  dette  Værk  ført  til  Ende. 

I  1888  forelaa  omsider  første  Bind  af  ,,Grev  Herman  W  edel 
Jarlsberg  og  hans  Samtid,  1779^1840'',  der  omfattede  Tiden  indtil 
1813.  Jeg  kunde  da  have  det  bedste  Haab  om  at  faa  se  Værket 
fuldført  i  Løbet  af  de  nærmeste  Aar,  og  saa  vilde  ogsaa  være  skeet, 
saafremt  der  ikke  var  foregaaet  en  Forandring  i  min  Stilling,  der  i 
høi  Grad  vanskeliggjorde  Arbeidet  med  en  Fortsættelse. 

For  at  give  mig  friere  Anledning  til  at  ofre  mig  for  Studiet  af 
Fædrelandets  nyere  Historie,  foreslog  i  1889  det  historisk-filoso- 
fiske Fakultet  at  oprette  et  personligt  Professorat  for  mig.  Men 
da  jeg  den  4de  Oktober  1890  blev  udnævnt  til  Professor  ved 
Universitetet,  var  det  ikke  Historie,  men  Geografi  og  Etnografi, 
som  blev  de  Fag,  hvori  jeg  skulde  undervise,  og  dette  gjorde  det 
meget  vanskeligt  at  fortsætte  nogen  Virksomhed  som  historisk  For- 
fatter i  større  Udstrækning.  Yderligere  hemmedes  denne  gjennem 
længere  Anfald  af  farlige  Sygdomme,  der  først  var  overvundne  i 
1893.  Udarbeidelsen  af  nye  Forelæsninger  i  to  store  Videnskaber 
og  ved  Siden  deraf  Bestyrelsen  af  Universitetets  etnografiske 
Samling  lagde  stort  Beslag  paa  min  Tid.  Naar  jeg  ikke  desto 
mindre  mod  Slutningen  af  1892  kunde  have  færdigtrykt  første  Hefte 
af  andet  Bind,  da  skyldtes  dette  især  den  Omstændighed,  at  Heftet  i 
det  væsentlige  allerede  forelaa  i  udarbeidet  Stand,  forinden  jeg 
overtog  mit  nye  Professorat. 

Om  Høsten  1893  blev  jeg  gjennem  et  tilfældigt  Sammenstød  af 
Begivenheder  dreven  ind  paa  Studier,  der  dreiede  sig  om  et  enkelt 
Punkt  af  Fædrelandets  Historie  i  1814.  Disse  havde  imidlertid  sin 
store  Betydning  for  den  rigtige  Forstaaelse  af  Grev  Wedels  politiske 
Virksomhed  i  samme  Aar,  og  saalænge  ikke  Undersøgelserne  af 
Stormagternes  Mission  til  Danmark  og  Norge  og  af  Konventionen  i 
Moss  havde  fundet  sin  Afslutning,  kunde  det  ikke  ansees  rigtigt  at 
behandle  Grev  Wedels  Liv  og  Virksomhed  om  Sommeren  1814. 
Først  i  1898  —  efter  Reiser  til  London  og  St.  Petersburg  og  Arbeider 
i  de  derværende  Arkiver  —  var  dette  Arbeide  helt  ført  til  Ende. 

Men  da  dette  skede,  var  jeg  kommen  ind  paa  en  anden  Under- 
søgelse,  der  ligeledes  havde  Betydning  for  Grev  Wedels  Biografi,  — 

nemlig  af  Bodøsagen.  Først  om  Sommeren  1900  var  Resultaterne 
af  disse  Studier  færdigtryi^te.  Til  denne  Tid  havde  jeg  ogsaa 
rukket  at  føre  Grev  Wedels  Biografi  frem  til  Udgangen  af  1814  og 
kunde  saa  fra  Høsten  1900  anvende  det  meste  af  min  Fritid  til 
Fortsættelse  og  Fuldendelse  af  de  Kildestudier  over  Grev  Wedels 
Virksomhed  som  Finansdepartementets  Chef,  hvilke  jeg  allerede 
tidligere  (i  1894)  havde  paabegyndt. 

Men  der  mødte  da  nye  Vanskeligheder,  som  atter  truede  med 
at  stanse,  om  ikke  Arbeidet,  saa  dog  Udgivelsen  af,  hvad  der  frem- 
deles manglede. 

Mit  Skrift  „Grev  Herman  Wedel  og  hans  Samtid,  1779—1840" 
var  udkommet  paa  Alb.  Cammermeyers  og  P.  T.  Mallings  Forlag. 
Ved  Salget  af  den  store  Cammermeyerske  Forretning  havde  den 
oprindelige  Eier  forbeholdt  sig  dette  og  enkelte  andre  Skrifter  som 
sin  private  Eiendom.  Han  var  nu  død  og  hans  Bo  opgjort.  Senere 
havde  P.  T.  Mallings  Boghandel  stanset,  og  dens  store  Forlag  var 
solgt  til  det  norske  Aktieforlag.  Dette  ønskede  ikke  at  fortsætte 
Udgivelsen,  men  gav  mig  frie  Hænder  til  at  lade  mit  Arbeide 
udkomme,  som  jeg  ønskede  det. 

Jeg  henvendte  mig  da  til  Collegium  academicum,  og  dette  var 
villigt  til  at  lade  det  hele  Skrift  under  ny  Titel  trykke  som 
Universitetsprogrammer.  Universitetet  kunde  derved  vise  en  Hyl- 
dest mod  den  Mands  Minde,  der  i  1811  bragte  det  norske  Folk 
Opfyldelsen  af  det  længe  nærede  Nationalønske  om  en  viden- 
skabelig  Høiskole  inden  Landets  egne  Grænser,  og  som  derhos 
senere  i  en  Aarrække  i  Egenskab  af  Prokansler  ledede  dets  An- 
liggender. 

Idet  Forudsætningen  for  denne  fornyede  Udgivelse  blev  en 
Omtrykning  af,  hvad  der  allerede  var  offentliggjort,  aabnedes  der 
Adgang  til  at  foretage  en  Revision  deraf.  Denne  har  dog  ikke 
givet  Anledning  til  mange  Forandringer.  For  en  Del  har  der 
kunnet  tåges  Hensyn  til  kritiske  Bemærkninger,  som  er  fremkomne. 
Men  i  Hovedsagen  har  der,  ved  den  fornyede  Gjennemgaaelse, 
ikke  foreligget  Opfordring   til  at  ændre  Meninger.     Der  er  foretaget 

en  Del  Forkortelser,  og  forskjellige  Aktstykker,  som  oprindelig 
havde  fundet  Plads,  uagtet  de  kun  i  fjernere  Grad  berørte  Emnet, 
er  nu  udeladte  ved  den  nye  Bearbeidelse.  I  denne  vil  der,  for 
alle  saadanne  Tilfælde,  findes  en  Henvisning  til  vedkommende  Sted 
i  den  ældre  Udgave,  som  paa  den  Maade,  for  nogen  Del,  fremdeles 
vil  bevare  sit  Værd  som  en  Samling  af  Aktstykker,  dels  i  Noterne, 
dels  i  Bilagene. 

Efter  de  mange  Aars  Forhaling  er  der  tilkommet  et  ikke  ringe 
nyt  Materiale,  som  nu  har  kunnet  benyttes.  Dels  foreligger  der 
talrige  trykte  Skrifter,  fornemmelig  fra  dansk  Side,  af  hvilke  bl.  a. 
kan  nævnes  de  Kildeudgaver,  Bøger  og  Afhandlinger,  hvormed 
M.  Rubin,  Dr.  Aage  Friis,  Louis  Bobé  og  andre  i  de  senere  Aar 
har  beriget  den  historiske  Literatur,  samt  det  store,  for  Nordens 
politiske  Historie  1801 — 1814  overordentlig  vigtige  Kildeskrift, 
Meddelelser  fra  Krigsarkiv  erne,  hvor  der  findes  trykte  mange  af 
de  Aktstykker,  jeg  tidligere  blot  kunde  anvende  i  utrykt  Stand. 
Dels  er  der  paa  Bærum  fundet  en  Samling  Breve  fra  og  til  Grev 
Wedel  og  Peder  Anker,  der  paa  flere  Steder  fylder  Huller  i  vor 
Viden,  og  som  det  nu  har  været  muligt  at  anvende.  Paa  den 
Maade  kan  der  i  den  nye  Bearbeidelse  meddeles  endnu  mere  af 
Grev  Wedels  Breve  end  tidligere.  I  disse  leverer  han  selv  saa 
mange  og  saa  eiendommelige  Bidrag  til  sin  Karakteristik,  at  de 
ikke  vel  kunde  udelades.  Der  skal  ikke  ofte  træffes  en  Statsmand, 
der  saa  træffende  som  han  tegner  sig  selv  i  sine  Breve,  —  private 
som  offentlige. 

I  Noterne  vil  der  findes  de  fornødne  Henvisninger  til  det  store 
trykte  og  utrykte  Kildestof,  hvorpaa  Fremstillingen  hviler.  Dette 
er  hentet  fra  talrige  Arkiver  og  Biblioteker,  —  fra  de  Wedel-Jarls- 
bergske  Familiearkiver  og  fra  Rigsarkivet,  hvor  det  har  været  nød- 
vendigt  at  gjennemgaa  Regjerings-Kommissionens,  Vicestatholder- 
skabets,  Rentekammerets  og  flere  andre  offentlige  Institutioners 
omfangsrige  Samlinger  af  Arkivsager.  For  Tiden  efter  1814  har  den 
ældre  Del  af  Finansdepartementets  Arkiv,  der  er  afleveret  til  Rigs- 
arkivet, givet   meget  Arbeide,   og   ligesaa   Statssekretariatets  Arkiv. 

Fra  det  Kgl.  Familiearkiv,  til  hvilket  Hs.  Maj.  Kongen  har  givet 
mig  ubegrænset  Adgang,  har  der  været  mange  Aktstykker  at  benytte, 
og  videre  har  der  været  en  rig  Høst  at  gjøre  i  Udenrigsministeriets 
Arkiv  i  Stockholm  og  i  det  svenske  Rigsbibliotek,  i  Udenrigs- 
ministeriets Arkiv  og  i  Rigsarkivet  i  Kjøbenhavn,  samt  i  Universitets- 
bibliotekerne  i  Upsala  og  Lund.  Tilsammen  repræsenterer  dette  et 
meget  betydeligt  Arbeide. 

For  Tiden  efter  1814  kommer  derhos  den  samtidige  trykte 
Literatur  af  Brochurer  —  politiske  som  finansielle  — ,  Tidsskrifter 
og  Aviser  til  som  vigtige  Kilder,  og  disses  Masse  vokser  jævnt, 
eftersom  Aarene  gaar.  En  omhyggelig  Gjennemgaaelse  af  disse 
tager  megen  Tid  og  kræver  Taalmodighed. 

Endnu  har  der  været  en  god  Kilde,  de  mundtlige  Meddelelser 
fra  Grev  Wedels  to  ældste  Sønner,  Grev  P.  A.  Wedel  Jarlsberg 
(f.  1809)  og  Baron  H.  Wedel  Jarlsberg  (f.  1811),  navnlig  fra  den 
ældste  af  disse,  hvis  usædvanlig  skarpe  Hukommelse  bevaredes 
usvækket  næsten  lige  til  hans  Død  i  1893.  Hvor  der  har  været 
Anledning  til  at  prøve  Paalideligheden  af  deres  Meddelelser,  har  de 
altid  vist  sig  rigtige. 

Under  alt  dette  Arbeide  har  jeg  erfaret  megen  Velvilje  fra 
mange,  og  faaet  Støtte  i  de  anstrengende,  langvarige  Undersøgelser. 
Da  første  Bind  af  „Grev  Herman  Wedel  og  hans  Samtid"  udkom 
for  tretten  Aar  siden,  bragte  jeg  i  Fortalen  min  Tak  til  dem,  som 
paa  denne  Maade  havde  ydet  sin  Bistand.  I  den  siden  henrundne 
Tid  er  flere  af  disse  Mænd  afgaaede  ved  Døden,  som  Grev  Albert 
Ehrensvård,  Universitetsbibliotekar  Elof  Tegner,  Høiesterets- 
assessor  A.  F.  Krieger,  Geheimearkivar  C.  F.  Wegener  og  Rigs- 
arkivarerne  M.  Birkeland  og  A.D.Jørgensen.  Men  der  er  andre, 
til  hvem  jeg  paa  ny  kan  henvende  min  Tak. 

I  en  ganske  særlig  Taknemmelighed  staar  jeg  til  Hs.  Exe.  Ge- 
heimeraad  P.  Vedel,  hvis  store  personlige  Velvilje  paa  mange 
Maader  har  lettet  mit  Arbeide  i  Kjøbenhavn. 

I  Stockholm  har  Professor  C.  J.  Rogberg  gjentagne  Gange  for 
mig   velvilligen    efterseet  Aktstykker    i    det   Kgl.  Familiearkiv,  og  i 


XII  Fortale. 

Upsala  og  Kjøbenhavn  staar  jeg  i  et  lignende  Erkjendtlighedsforhold 
til  DHrr.  Universitetsbibliotekar  C.  Annerstedt  og  Rigsarkivar 
C.  F.  Bricka.  1  Christiania  har  Statssekretær  Lehmann  tilladt  mig 
at  benytte  de  under  hans  Værge  opbevarede  Arkivalier  i  Rigs- 
arkivet;  Kommandørkaptein  Ferd.  Jul.  Wedel  Jarlsberg  har  stillet 
talrige  Dokumenter  til  min  Raadighed,  og  Professor  Dr.  Ludvig  Daae 
har  givet  mange  værdifulde  Vink.  Hs.  Exe.  Statsminister  Carl 
Løvenskiold  har  stillet  de  nyfundne  Breve  fra  Bærum  til  min  Raa- 
dighed. Rigsarkivar  H.  J.  Huitfeldt-Kaas  har  —  ligesom  andre  af 
Rigsarkivets  Funktionærer  —  vist  mig  en  Velvilje,  der  væsentlig 
har  lettet  mit  Arbeide. 

For  al   den  Hjælp,  der  saaledes  er  mig  ydet,  tillader  jeg  mig 
at  fremføre  min  varmeste  Tak. 

Christiania  den  3die  Mai   1901. 

Dr.  Yngvar  Nielsen. 

Grev  HtiRMAN  Wedel  Jarlsberg  er  en  af  de  største  Skikkelser  i 
det  nye  Norges  Historie  i  det  nittende  Aarhundrede.  I  Rækken  af  de 
Mænd,  som  i  dettes  første  Halvdel  satte  sin  Kraft  ind  paa  at  værne 
Landet,  grundlægge  dets  Institutioner,  hæve  dets  Aandsliv,  fremhjælpe 
dets  Næringsveie  og  betrygge  dets  Fremtid,  staar  han  mellem  de  forreste. 
Der  er  heller  ikke  nogen  anden  offentlig  Mand  i  nyere  Tid,  som  i  vort 
Land  har  indlagt  sig  saa  alsidige  Fortjenester  og  paa  saa  mange  Felter 
udfoldet  en  saa  stor  Virksomhed  for  Norge  som  han. 

I  Krigens  tunge  Dage  satte  Grev  Wedel  sit  Liv  som  Indsats  og  skyede 
ikke  personlige  Ofre  for  at  bringe  Midler  tilveie  for  Afværgelse  af 
Hungersnød  mellem  Landsmænd.  I  den  norske  Regjeringskommission 
var  han  den  ledende  Kraft.  Som  en  af  de  første  arbeidede  han  for  at 
skaffe  Norge  Velsignelsen  af  en  fri  Forfatning,  og  før  de  fleste  forudsaa 
han  de  gavnlige  Følger  af  en  Forening  til  Værn  om  den  skandinaviske 
Halvøs  Fred.  Han  tog  det  sidste,  store  Løft,  da  det  gjaldt  om  at  skaffe 
Norge  et  Videnskabernes  Sæde  i  dets  egen  Midte,  og  han  blev  den 
virkelige  Grundlægger  af  det  norske  Universitet.  Som  Eidsvoldsmand 
har  han  baaret  sin  Del  af  Arbeidet  med  Affattelsen  af  Norges  Grundlov, 
og  som  Medlem  af  det  første  overordentlige  Storting  var  han  med  paa 
at  knytte  Baandet  mellem  Halvøens  Folk  og  skabe  en  bestandig  Fred,  til 
Afløsning  af  al  den  gamle  Tvist. 

Efterat  Freden  var  sikret  og  Foreningen  grundlagt,  var  Grev  Wedel  den 
ledende  Personlighed  inden  den  norske  Regjering.  Styrelsen  af  Fædre- 
landets  Finanser  var  lagt  i  hans  Hænder  paa  en  Tid,  da  alle  økonomiske 
Forhold  var  forvirrede,  næsten  indtil  Opløsning.  Han  førte  med  sikker 
Haand  Norge  igjennem  en  økonomisk  Krise  af  den  farligste  Art,  og  da 
han  traadte  tilbage  fra  sin  Stilling  i  Regjeringen,  kunde  han  medtage 
Bevidstheden  om  at  have,  paa  et  sikkert  Underlag,  grundet  den  vigtigste 
Del  af  dets  offentlige  Administration.     I  en  Række  af  Aar  var  han  derefter 

et  fremtrædende  Medlem  af  Stortinget,  hvor  han  kunde  glimre  ved  sjeldne 
parlamentariske  Evner.  Til  samme  Tid  arbeidede  han  for  at  udvikle  og 
lette  Fædrelandets  første  Næringsveie,  fremfor  alt  Trælasthandelen  og 
Bergværksdriften.  Han  blev  tillige  Universitetets  Prokansler,  og  endelig 
overtog  han  paa  et  skjæbnesvangert  Tidspunkt  Forsædet  i  den  norske 
Regjering,  hvorved  det  faldt  i  hans  Lod  at  udjævne  bl.  a.  de  sidste 
Hindringer,  som  endnu  stod  i  Veien  for  en  tidsmæssig  kommunal  Lov- 
givning. 

En  kraftig  Natur  som  Grev  Wedels  var  ikke  bange  for  at  tåge  op 
nogen  Kamp.  Men  han  tog  altid  Striden  for  at  sikre  Andres  Lykke 
gjennem  Freden.  Han  blev  i  sin  Ungdom  skildret  som  en  Aandens 
Herakles.  I  sin  Manddom  var  han  en  Alexander,  der  gik  lige  paa, 
gjennem  Vanskelighederne.  Hævet  over  alle  smaa  Betænkeligheder, 
som  over  Menneskefrygt,  kunde  han  helt  gjøre  sin  Slægts  Valgsprog: 
Rede  faciendo,  neminem  timeas,  til  sit.  Han  var  den  selvstændige  og 
uafhængige  Statsmand,  for  hvem  Overbevisningen  om  det  for  Norge 
gavnlige  var  den  eneste  Rettesnor. 

Grev  Wedel  var  til  samme  Tid  den  høibaarne  Aristokrat  og  den 
jævne  Folkets  Mand.  I  vigtige  Stunder  af  Norges  Historie  blev  hans 
Forhold  bestemt  ved  Ønsket  om  at  mildne  de  Lidelser,  som  han  frygtede 
vilde  komme  over  Folket,  fremfor  alt  over  dets  brede  Lag.  For  sit  eget 
Vedkommende  streng  i  Kravet  om  en  bestandig  Offervillighed,  var  han 
mod  Andre  den  milde  Mand,  som  gjerne  vilde  lempe,  hvor  det  var  muligt, 
og  lette  Byrderne.  Han  var  sig  bevidst,  at  han  eiede  den  store  Begavelse, 
og  at  han  inden  sit  Folk  stod  paa  en  fremtrædende  Plads.  Men  han 
tog  dette  som  en  Forpligtelse  til,  ogsaa  i  Arbeidet,  at  gaa  forrest. 

At  skildre  denne  fremragende  Mands  daadkraftige  Liv,  fra  Vuggen 
til  Graven,  det  er  den  Opgave,  som  skal  søges  løst  i  dette  Mindeskrift. 
Hans  Vugge  som  hans  Dødsseng  stod  paa  fremmed  Grund,  fjernt  fra 
Norge.  Men  hans  Liv,  hans  store  Virke  var  viet  Fædrelandet.  At  byde 
en  helt  værdig  Skildring  af  Grev  Herman  Wedels  Livsgjerning  er  en 
stor,  men  ogsaa  en  vanskelig  Opgave.  Maatte  blot  ikke  Udførelsen  ligge 
for  meget  under  det  store  Maal,  der  er  sat,  at  give  Landsmænd  en  rigtig 
Forestilling  om,  hvad  han  har  arbeidet  for  at  sikre  Norges  Lykke  og 
den  skandinaviske  Halvøs  Fred! 


BARNDOMS-  OG  UNGDOMSLIV;  NEAPEL,  HAAG, 
JARLSBERG  OG  LONDON. 

Ved  Tønsbergfjordens  Bund  ligger  det  gamle  Herresæde  Jarlsberg, 
hvor  der  mødes  Minder  fra  den  fjerne  Oldtid  og  fra  den  nyeste  Tid. 
Her,  paa  Kongsgaarden  Sæm,  blev  Bjørn  Farmand  dræbt,  og  her,  i  den 
gamle  Fylkeskirke,  bar  Harald  Gille  Jernbyrd.  I  det  nittende  Aarhun- 
drede  er  det  Grev  Herman  Wedel  Jarlsberg,  hvis  Navn  knyttes  til 
denne  Gaard,  der  i  ni  og  tyve  Aar  var  i  hans  Besiddelse,  og  som  gjen- 
nem  mere  end  to  Aarhundreder  har  tilhørt  hans  Slægt. 

Efter  at  have  været  Krongods  gjennem  umindelige  Tider,  blev  i 
1671  den  gamle  Kongsgaard,  under  Navn  af  Griffenfelds  Gaard,  over- 
dragen til  Peder  Griffenfeld,  og  to  Aar  senere  blev  der  af  det  tilhørende 
Gods  og  det  hele  omliggende  Distrikt  oprettet  et  Lensgrevskab,  hvilket 
efter  Griffenfelds  Fald  i  1676  blev  overdraget  til  Ulrik  Frederik  Gylden- 
løve. Han  solgte  det  igjen  i  1683  til  Gustav  Wilhelm  von  Wedel, 
hvis  Efterkommere  siden  har  eiet  Gaard  og  Gods.  Denne  var  en  tapper 
Krigsmand,  som  havde  tumlet  sig  om  paa  mangen  en  Valplads  og  tilsidst 
var  traadt  i  Tjeneste  hos  Christian  V.,  af  hvem  han  i  1684  blev  ophøiet 
til  Greve.  Hans  nye  norske  Hovedgaard  havde  allerede  fra  1679  ført 
Navnet  Jarlsberg,  og  da  Lensgrevskabet  i  1684  paa  ny  blev  oprettet,  fik 
det  samme  Navn.  Ved  sin  Død  i  1717  efterfulgtes  Grev  Gustav  Wilhelm 
af  sin  Sønnesøn  Frederik  Anton,  der  regelmæssig  begyndte  at  kalde 
sig  Grev  Wedel  Jarlsberg.  Fra  ham  gik  Grevskabet  i  Arv  til  Sønnen, 
Grev  Frederik  Christian  Otto  Wedel  Jarlsberg,  og  da  han  døde  i 
1776,  efterfulgtes  han  af  sin  Søn,  Grev  Frederik  Anton,  der  gjerne  til 
Adskillelse  fra  Farfaderen  betegnes  som  „den  anden".  Denne  indehavde 
Jarlsberg  gjennem  en  lang  Aarrække,  helt  ned  til   1811. 


Jarlsbergs  første  Besiddere. 


De  var  høist  forskjelligartede  Karakterer,  disse  Jarlsbergs  fire  første 
Besiddere.  Gustav  Wilhelm  repræsenterede  Erindringerne  fra  Gustav 
Adolfs  og  den  store  Kurfyrstes  Tid ;  han  var  den  kjække  Kriger  fra  det 
syttende  Aarhundrede,  hos  hvem  der  i  besynderlig  Blanding  møder  Træk 
baade  af  en  troende  Kristen  og  af  en  condottiere.  Han  var  den  samvit- 
tighedsfulde  Ordensmand,  den  gode  Husholder;  Norge  skyldte  hans  dygtige 
Ledelse  sit  udmærkede  Net  af  gamle  Fæstninger,  paa  hvis  Bygning  han 
kunde  nedlægge  Frugterne  af  en  mangeaarig  Erfaring.  Hans  to  Efter- 
følgere  var  ægte  Børn  af  det  attende  Aarhundrede,  Verdensmænd  og 
anlagte  i  en  helt  anden  Stil;  hos  dem  træder  Lysten  til  at  leve  et  muntert, 
glansfuldt  Liv  som  den  store  Herremand  i  Forgrunden,  medens  de  samtidig 
har  glemt  at  være  gode  Husholdere.  I  Frederik  Antons  Karakter  laa 
der  en  kjæk  Lyst  til  Æventyr,  der  endog  drev  ham  til  Marokko,  hvor 
han  kjæmpede  som  spansk  General ;  gjennem  uheldige  Bergværks- 
Spekulationer  undergravede  han  sin  egen  Velfærd  og  overlod  sin  Arving  at 
klare  en  forviklet  Økonomi,  hvad  denne  aldrig  formaaede.  Sønnen,  Frederik 
Christian  Otto,  lignede  sin  Fader  og  lod  Udgifterne  stige.  Han  levede 
med  Glans,  og  da  han  døde,  efterlod  han  foruden  sit  Grevskab,  der  udelt  gik 
i  Arv  til  den  ældste  Søn,  kun  en  ringe  Pengesum  til  hvert  af  sine  Børn\ 

Den  fjerde  Lensbesidder  af  Grevskabet,  Grev  Frederik  Anton  II. 
(kaldet  Fritz),  var  atter  den  gode  Økonom.  Farfaderens  og  Faderens 
dristige  Spekulationer  og  storslagne  Levemaade  var  ham  aldeles  fremmede. 
Sparsommeligheden  blev  ham  derimod  i  Tidens  Løb  til  en  Lidenskab, 
og  det  lykkedes  ham  gjennem  et  langt  Liv  at  samle  en  betydelig  Formue. 
Af  den  æventyrlige  Ridderlighed,  der  havde  udmærket  hans  Farfader 
og  Navne,  var  intet  gaaet  i  Arv  til  ham.  Grev  Frederik  Anton  I.  havde 
altfor  ofte  følt  Mangel  af  Penge  og  klaget  derover;  han  havde  imidlertid 
god  Grund  til  at  føle  sig  trykket.  Grev  Frederik  Anton  II.  klagede 
ogsaa  ved  enhver  Leilighed  over  sin  vanskelige  Stilling,  men  havde  dog 
tiltrods  for  denne  stadig  Penge  tilovers,  som  han  vidste  at  gjøre  sig 
frugtbringende.  Han  tråk  Penge  ud  af  det  samme  Jarlsberg,  paa  hvilket 
hans  Fader  navnlig  gjennem  sin  Byggelyst  havde  tilsat  store  Summer; 
men  han  lod  det  alligevel  bestyre  paa  en  saadan  Maade,  at  dette  Norges 
største  Gaardsbrug  ved  hans  Død  var  aldeles  forsømt  og  voldte  hans 
Efterfølger  store  Udgifter,  inden  det  paa  ny  kunde  drives  op. 

'  Herom  kan  henvises  til  den  korte  Oversigt  over  Familien  Wedels  Fortid,  der 
er  trykt  som  Tillæg  til  første  Bind  af  dette  Skrifts  ældre  Udgave.  I  samme 
Udgave  vil  der  findes  en  Række  Noter  til  første  Afsnit,  som  det  her  er  anseet 
overflødigt  at  optrykke  paa  nyt. 


Grev  Frederik  Anton  Wedel  Jarlsberg. 

Grev  Frederik  Anton  II.  var  født  26de  Juni  1748.  Han  havde  en 
eneste  Broder,  Baron  Hartvig  Frederik,  der  var  et  Aar  yngre  end 
han  selv.  Denne  var  Kavaleri-Officer,  blev  tilsidst  General-Major  og 
havde  Titel  af  Kammerherre.  For  ovrigt  var  han  en  høist  besynderlig 
Herre.  Han  flakkede  stadig  om,  mistænkte  alle  Mennesker  og  troede 
sig  altid  forurettet  af  andre.  Hans  mistænksomme  Heftighed  og  Paa- 
staaelighed  ytrede  sig  hyppig  i  Forholdet  til  Broderen,  for  hvem  han 
troede  sig  tilsidesat;  han  paaførte  saaledes  Greven  en  Proces  i  Anled- 
ning af  Forældrenes  Testament.  Gang  paa  Gang  omgikkes  Baron 
Hartvig  med  Giftermaalsplaner;  men  da  han  havde  særdeles  vanskeligt 
ved  at  bestemme  sig,  gik  disse  altid  istykker,  inden  han  rak  saa  langt 
som  til  at  erklære  sig.  Saaledes  forblev  han  ugift  til  sin  Død.  Om 
sig  selv  nærede  han  meget  høie  Tanker,  der  udartede  til  et  betydeligt 
aandeligt  Hovmod.  Der  er  adskillige  Træk,  som  tyde  paa,  at  han  ikke 
var  ganske  vel  bevaret.  Men  med  alle  sine  Uregelmæssigheder  var 
han  dog  en  god  Husholder,  der  aldrig  undlod  at  lægge  Penge  tilside 
og  derfor  ogsaa  endte  som  Besidder  af  en  betydelig  Formue. 

Et  ulige  mere  tiltalende  Billede  frembyder  Grevens  ældre  Søster, 
Louise  Sophie,  et  sjeldent  Menneske,  hvis  udmærkede  Egenskaber 
gjorde  hende  almindelig  afholdt.  Hun  var  Sjælen  i  sine  Søskendes 
Kreds,  den,  til  hvem  de  andre  altid  først  søgte  hen  for  at  hente  Trøst 
i  Modgangen  eller  for  at  betro  sin  Glæde.  Hun  ægtede  1781  Kammer- 
herre Thomas  de  Beringskiold,  eller  som  han  senere  kaldte  sig, 
Wedelsparre,  Eier  af  den  danske  Herregaard  Sparresholm.  Ved  flere 
Leiligheder  var  dette  Ægtepar  en  god  Støtte  for  Familiens  øvrige  Med- 
lemmer. Grev  Frederik  Anton  havde  endnu  to  yngre  Søstre,  Cathrine 
ViLHELMiNE  (f.  1751),  der  ægtede  Kammerherre  Juul  paa  Borup,  og 
Juliane  Vilhelmine  (f.  1754),  der  ægtede  Kammerherre  Peter  Ulrik 
von  Benzon  ;  han  var  først  Amtmand  i  Stavanger  og  blev  derfra  for- 
flyttet til  Danmark.  Kammerherreinde  Benzon  var  en  livlig  Natur, 
fuld  af  Munterhed  og  Spøg;  hun  havde  bestandig  et  kvikt  Indfald  paa 
rede  Haand,  som  dog  undertiden  kunde  være  af  en  noget  grovkornet 
Beskaffenhed.  Hun  har  gjerne  i  sine  Breve  et  eller  andet,  hvormed 
hun  driver  Spøg,  og  i  Mangel  af  andet  brugbart  Stof  lader  hun  det 
ligesaa  vel  gaa  ud  over  sine  egne  aandelige  og  legemlige  Skrøbeligheder 
som  over  andres. 

I  denne  Søskendkreds  indførte  Grev  Frederik  Anton  i  1772  en 
yndig,  ung  norsk  Pige  som  sin  Brud.  Hendes  Navn  var  Cathrine 
von  Storm,  den  Gang  endnu  ikke    16  Aar   gammel;    hun    var  født  5te 


Cathrine  von  Storm. 


November  1756  og  blev  gift  12te  Juni  1772.  De  foregaaende  Grever 
havde  søgt  sine  Giftermaal  i  mere  høiadelige  Slægter,  Ehrentreuter, 
Aldenburg,  Raben  og  Huitfeldt.  Familien  von  Storm  var  ikke  engang 
af  anerkjendt  Fødselsadel ;  den  havde  kun  opnaaet  den  mere  tvivlsomme 
Rangadel,  der  efter  nogle  gamle  Forordninger  kunde  nedarves  paa  Efter- 
kommerne  af  dem,  som  i  nogle  visse  Aar  havde  tilhørt  de  høieste 
Rangklasser.  Men  Brudens  Fader,  Kammerherre  Caspar  Herman  von 
Storm,  var  længe  en  høitstaaende  Mand,  idet  han  som  Stiftamtmand  i 
Akershus  beklædte  den  første  Embedspost  i  Norge  næst  Vicestathol- 
derens.  Han  var  derhos  til  en  Tid  anseet  for  en  meget  rig  Mand. 
Men  da  Datteren  ægtede  Grev  Wedel,  var  han  hverken  den  rige  eller 
den  høitstaaende  Mand.  Han  havde  gjort  Opbud  og  derefter  i  1772 
forladt  Norge ;  det  antoges,  at  han  havde  begivet  sig  til  Sverige,  hvor 
han  skal  have  knyttet  politiske  Forbindelser  med  Gustav  III.  Senere 
reiste  han  til  Danmark,  hvor  han  tilbragte  sine  sidste  Leveaar  og  døde 
1777  paa  Fyen. 

De  Midler,  som  Storm  muligen  til  en  Tid  kan  have  eiet,  kom  paa 
Grund  af  Opbudet  aldrig  til  hans  Døtre.  Grevinde  Wedel  var  den  ene; 
den  anden,  Helene  Margrethe,  var  gift  med  Hofmarschal  Henrik  Chri- 
stofer  Bjelke,  en  Ætling  af  de  gamle  norske  Bjelker,  og  Amtmand  i 
det  slesvigske  Amt  Tøndern  (død  1789).  Til  Held  for  Døtrene  og 
deres  Mænd  var  imidlertid  den  Arv,  som  Storm  kunde  have  ventet 
med  sin  Hustru,  Ida  Sophie  von  Mangelsen  (født  1736),  gaaet  ham  forbi. 
Storms  Svigerfader,  Generalløitnant  Johan  von  Mangelsen,  overlevede 
nemlig  sin  Datter.  Kammerherreinde  Storm  døde  i  1766,  medens 
hendes  Fader  levede  til  1769,  og  ved  Opgjøret  af  hans  Bo  faldt  der  et 
ikke  ringe  Beløb  paa  hver  af  Storms  Døtre.  De  fik  saaledes  nogle 
norske  Kongetiender,  adskillige  Kukser  i  Røros,  endel  Aktier  i  et  Glas- 
værk  o.  s.  v.  Derhos  havde  de  to  Svigersønner  efter  Storm  overtaget 
Eiendomsretten  til  Sittens  Jernværk  i  Høland,  som  de  eiede  i  flere  Aar, 
mindst  til  1778,  og  som  de  stadig,  men  uden  Held,  søgte  at  faa  solgt, 
hvorfor  det  rimeligvis  tilsidst  blev  nedlagt  i  al  Stilhed. 

Grev  Frederik  Anton  var,  da  han  blev  gift,  Kaptein  i  Garden  og 
blev  kort  Tid  efter  Kammerherre.  Familien  voksede  temmelig  rask.  Det 
ældste  Barn  var  en  Søn,  Christian  Frederik,  der  fødtes  14de  Juli 
1773.  I  August  1774  kom  der  en  anden  Søn,  Frederik  Christian 
Otto,  som  kun  levede  faa  Dage,  og  derefter  i  1775,  som  det  synes, 
under  et  Ophold  i  Aalborg,  en  Datter,  Juliane  Marie,  almindelig 
kaldet  Julie.     Greven  havde  nu  bestemt  sig  for  at  opgive  sin  militære 


Grevinde  Cathrine  Wedel  Jarlsberg. 


Reise  til  Ncapcl. 


Stilling  og  i  Stedet  at  gaa  over  1  den  diplomatiske  Løbebane.  Der  var 
virkelig  ved  denne  Tid  Tale  om,  at  han  skulde  overtage  en  eller  anden 
Ministerpost,  og  Svigerfaderen  ønskede  i  den  Anledning  helst  at  se 
ham  ansat  i  Dresden.  Did  kom  han  dog  ikke,  og  han  maatte  endnu 
vente  i  nogen  Tid,  inden  han  fik  Ansættelse  som  Minister  ved  et 
fremmed  Hof. 

Neapel  blev  omsider  hans  Bestemmelse.  Greven  overtog  denne 
Post  kun  som  det  første  Trin  paa  Befordringsbanen,  for  senere  at 
komme  bedre  i  Vei.  Thi  Posten  som  den  dansk-norske  Konges  Sende- 
bud ved  det  neapolitanske  Hof  var  alt  andet  end  godt  aflagt  i  Forhold 
til  de  dermed  forbundne  Udgifter.  Lønnen  var  kun  4  000  Rdl.  Derhos 
var  Neapel  fjernt  fra  Kjøbenhavn  og  endnu  fjernere  fra  Jarlsberg,  saa- 
ledes  at  Opholdet  der  i  flere  Henseender  maatte  falde  Greven  ube- 
leiligt.  Han  modtog  imidlertid  Posten,  da  den  blev  ham  tilbudt,  og 
reiste  i   1779  med  sin  Familie  gjennem  Frankrige  til  Neapel. 

Et  nyt  Afsnit  i  Grevens  og  Grevindens  Liv  tog  dermed  sin  Be- 
gyndelse.  De  flakkede  fra  nu  af  omkring  i  Europa,  hvor  deres 
yngre  Børn  er  fødte  i  de  forskjellige  Lande,  i  hvilke  Greven  var 
ansat,  eller  paa  Reiser  imellem  disse,  fra  Neapel  til  Jarlsberg.  Derfor 
kunde  ogsaa  Forældrene  for  Spøg  betegne  sine  Børn  som  le  Francois, 
le  petit  Hollandois,  le  Norvégien  o.  s.  v.,  og  efterhaanden  kunde  Bør- 
nene  opvise  en  Række  fyrstelige  Gudfædre  og  Gudmødre.  Paa  Grund 
af  sit  lange  Fravær  i  Udlandet  traadte  Familien  i  et  fjernere  Forhold 
til  Hjemmet.  Deres  Brevveksling  med  de  hjemmeværende  synes  hoved- 
sagelig  at  være  ført  gjennem  Kammerherreinde  Wedelsparre;  mellem 
hende  og  Grevinden  udviklede  der  sig  under  dette  et  hjerteligt,  ægte 
søsterligt  Forhold,  der  affødte  en  stor  Aabenhed  og  Fortrolighed  mellem 
disse  Kvinder.  Julie  blev  af  Moderen  betroet  til  Kammerherreindens 
Omsorg  for  den  Tid,  de  skulde  opholde  sig  i  Italien,  medens  Sønnen 
Christian  Frederik  ledsagede  Forældrene  derhen. 

Paa  Reisen  til  Neapel  fik  Grevinde  Cathrine  sit  fjerde  Barn,  i 
Montpellier,  21de  September  1779.  Det  var  en  Søn,  som  i  Daaben  fik 
Navnene  Johan  Caspar  Herman,  det  første  efter  Moderens  Morfader, 
Mangelsen,  de  to  andre  efter  Morfaderen,  Storm.  Hans  egentlige  Navn 
blev  Herman,  og  som  født  i  Frankrige  blev  han  i  Familien  den  „lille 
Franskmand".  Neppe  mange  Uger  gammel,  kom  han  til  Italien,  og  her 
tilbragte  han  saaledes  sine  første  Barneaar  ved  Middelhavets  Bredder. 
Brødrene  Christian  og  Herman  trivedes  her  udmærket  og  var  sine 
Forældre  til  megen  Glæde.     1  December  1781   kom  der  endnu  et  femte 


g  Livet  i  Neapel. 

Barn,  atter  en  Søn,  som  fik  Navnene  Ferdinand  Carl  efter  Kongen 
og  Dronningen  af  Neapel,  af  hvilke  den  sidste  selv  holdt  ham  over 
Daaben. 

Neapel  var  i  disse  Aar  et  Hjem  for  en  Række  betydelige  Mænd, 
der  udmærkede  sig  i  Videnskab,  Literatur  og  Kunst;  det  var  en  Blom- 
stringens Tid,  med  et  fyldigt  og  bevæget  Aandsliv,  sikkert  vækkende 
for  den  unge  Grevinde,  medens  hendes  Mand  ikke  fandt  sig  tilfreds 
mellem  disse  Omgivelser. 

Han  trivedes  ikke  i  Neapel,  og  blev  for  hvert  Aar,  som  gik,  mere 
utaalmodig  efter  at  komme  bort.  Gjennem  sin  Forbindelse  med  Stats- 
sekretær Ove  Høegh-Guldberg  haabede  han  at  kunne  blive  forflyttet  til 
en  anden  og  bedre  Stilling.  I  1782  fik  han  paa  Foranledning  det  ven- 
skabelige  Raad  fra  Guldberg,  at  han  ved  en  tillidsfuld  Henvendelse  til 
Udenrigsministeren,  Rosencrone,  skulde  søge  om  at  blive  tilbagekaldt 
og  forflyttet.  Rimeligvis  har  Grev  Wedel  fulgt  Statssekretærens  Anvis- 
ning, og  dette  bragte  ham  det  ønskede  Resultat.  Først  synes  det,  som 
om  man  vilde  give  ham  Posten  i  Madrid,  hvad  dog  ikke  forekom 
Greven  mere  tillokkende  end  at  leve  i  Neapel;  dette  blev  heller  ikke 
til  Virkelighed,  hvorimod  han  om  Sommeren  1783  fik  den  ønskede  Til- 
ladelse  til  at  reise  hjem  og  dermed  for  altid  forlod  Neapel.  Den  ende- 
lige Tilbagekaldelse   kom  dog  først   12te  Marts   1784. 

Med  sine  3  Sønner,  af  hvilke  Herman  nærmede  sig  stærkt  det 
fjerde  Aar,  reiste  da  Greven  og  Grevinden  mod  Nord  over  Turin  og 
Milano.  Videre  har  de  rimeligvis  lagt  Veien  over  St.  Gotthard  og 
Schweiz,  gjennem  Tyskland  til  Kjøbenhavn.  De  blev  nu  i  omtrent 
halvandet  Aar  i  Norden,  hvor  de  rimeligvis  tilbragte  hele  Vinteren 
1783 — 84  paa  Jarlsberg.  Her  fik  ialfald  Grevinden  i  Januar  1784  sit 
sjette  Barn,  en  Datter,  der  fik  Navnet  Caroline.  For  første  Gang 
synes  nu  Herman  at  have  været  i  Hjemlandet. 

Da  styrtedes  i  April  det  Guldbergske  Ministerium.  For  Grev 
Wedels  Udsigter  til  Befordring  havde  dog  ikke  dette  nogen  skadelige 
Følger,  uagtet  han  mistede  sin  Velynder,  paa  hvis  Raad  han  havde  op- 
givet  Ministerposten  i  Neapel.  Grev  A.  P.  Bernstorff,  der  nu  efter 
Rosencrones  Fratræden  atter  havde  overtaget  sin  tidligere  Stilling  som 
Udenrigsminister,  var  villig  til  at  holde  de  Løfter,  som  var  givne  af 
den  foregaaende  Regjering.  Allerede  i  Marts  havde  Grev  Wedel  faaet 
Meddelelse  om,  at  det  var  bestemt  at  sende  ham  som  Minister  til 
Stockholm,  og  herom  var  der  fremdeles  Tale  i  Mai.  Men  senere  blev 
der  truffet  en  anden  Ordning,  og  det  hed  sig  nu,  at  han  skulde  gaa  til 

Wien.  Da  der  endelig  kom  en  Afgjørelse,  blev  han  26de  November 
1784  udnævnt  til  Gesant  i  Haag.  Forinden  han  tiltraadte  denne  Post, 
synes  han  med  sin  ældste  Søn  at  have  gjort  en  Reise  til  England.  I 
de  første  Maaneder  af  1785  var  den  hele  Familie  atter  samlet  i  Haag, 
hvor  den  i  Marts  1786  forøgedes  med  det  syvende  Barn,  en  Søn,  der 
fik  Navnet  Wilhelm,  efter  Prinsen  af  Oranien,  der  stod  Fadder  til 
ham.     Denne  blev  Familiens  „Hollænder". 

I  Haag  forefandt  Grev  Wedel  i  sin  Legationssekretær,  Herman 
Schubart,  en  Personlighed,  der  var  høist  forskjellig  fra  ham  selv. 
Schubart  var  anlagt  i  den  sentimentale  Stil,  hvad  Grev  Wedel  med 
sin  haarde  Natur  aldrig  kunde  komme  til  at  forståa.  Hos  Schubart 
var  de  æsthetiske  og  kunstneriske  Interesser  alt  overveiende,  hvad 
Grev  Wedel  ikke  forstod.  Schubart  var  gjennem  Svogerskab  og  per- 
sonligt  Bekjendtskab  kommen  i  nær  Forbindelse  med  de  mest  ind- 
flydelsesrige  Mænd  i  Danmark,  Greverne  BernstorfF,  Reventlow  og 
Schimmelmann.  Rimeligvis  paa  Grund  deraf  havde  han,  medens  han 
i  Ledigheden  bestyrede  Gesantskabets  Forretninger  i  Haag,  begyndt  at 
gjøre  sig  Forhaabninger  om  selv  at  faa  denne  Post.  Saaledes  var 
Grev  Wedels  Udnævnelse  for  ham  en  Skuffelse;  han  har  formodentlig 
modtaget  sin  nye  Chef  med  Uvilje,  og  denne  Følelse  fik  senere  rig 
Anledning  til  at  forøges.  Som  fuldblods  Aristokrat  saa  Grev  Wedel  i 
den  borgerlige  Legationssekretær  kun  Parvenuen,  der  intet  havde  at 
bestille  paa  den  Løbebane,  hvor  han  var  kommen  ind.  Deres  Samliv 
synes  at  have  været  en  stadig  Trætte.  At  den  væsentlige  Skyld  for 
dette  Misforhold  maa  søges  hos  Greven,  lader  sig  neppe  betvivle, 
skjønt  ikke  heller  Schubart  kan  have  opført  sig,  som  han  burde,  over- 
for sin  Chef. 

Gjennem  sine  Breve  til  Slægtninge  og  Venner,  hvilke  han  paa  sine 
gamle  Dage  sammenarbeidede  til  et  Memoireværk,  Biographie  d'un 
diplomate  de  50  ans,  der  fremdeles  med  sine  otte  Foliobind  henligger 
i  Manuskript,  har  Schubart  aabnet  et  Indblik  i  Grev  Wedels  huslige 
Liv,  der  ikke  viser  dette  fra  en  tiltalende  Side.  Tidligere  mærkes  intet 
til  et  mindre  godt  Forhold  mellem  Ægtefællerne,  og  nu  faar  man,  saa- 
snart  de  var  komne  til  Haag,  gjennem  Schubart  høre,  at  Greven  var 
en  Hustyran,  der  mishandlede  sine  Tjenere,  og  som  ikke  engang  und- 
saa  sig  ved  at  lade  sit  onde  Lune  gaa  ud  over  sin  Hustru;  hun  paa 
sin  Side  bar  denne  haarde  Skjæbne  med  stor  Taalmodighed  og  søgte 
stadig  at  kaste  Kjærlighedens  Slør  over  Ægtefællens  Feil.  Det  var  da 
ogsaa   hende    alene,    som   gjorde  Opholdet  i  deres    Hus    udholdeligt    for 

Legationssekretæren,  og  hvis  man  kan  tro  denne,  var  han  den  første, 
til  hvem  hun  betroede  sine  Følelser  over  sin  ægteskabelige  Ulykke. 
Schubart  erindrede  ikke,  at  i  den  Stilling,  hvori  han  befandt  sig,  var 
Taushed  hans  første  Pligt;  hvad  han  saaledes  fik  at  vide  af  Grevinden, 
naar  hun  laa  under  for  det  smertelige  Tryk  af  sin  Ægtefælles  haarde 
Sind,  blev  hurtig  befordret  videre  til  hans  Slægt  og  Venner  i  Danmark. 
Maaske  har  ogsaa  Grevens  libidinøse  Tilbøieligheder  allerede  nu 
begyndt  at  give  sig  mere  Luft,  og  dette  kan  yderligere  have  bidraget 
til  at  forværre  Forholdet  mellem  de  to  Ægtefæller'. 

Grev  Wedels  Helbred  var  ikke  den  bedste,  og  navnlig  synes  det, 
som  om  han  paa  en  eller  anden  Maade  har  lidt  under  Virkningerne  af 
det  hollandske  Klimat.  Derfra  skrev  sig  hans  voksende  Pirrelighed  og 
hans  Mangel  paa  Omgjængelighed ;  de  vanskelige  politiske  Forhold  i 
Nederlandene  bidrog  neppe  heller  til  at  stemme  ham  blidere,  da  han 
derigjennem  rimeligvis  blev  mere  bebyrdet  med  Arbeide.  Tiltrods  for 
al  Vrantenhed  og  Herskesyge  vedblev  imidlertid  hans  Ægtefælle  at 
være  ham  ligesaa  hengiven,  som  hun  tidligere  havde  været.  Hun  lagde 
Skylden  for  alt  paa  sin  Mands  svækkede  Helbred,  og  om  hun  ogsaa  i 
et  ubevogtet  Øieblik  havde  røbet  sin  Fortrydelse  over  en  enkelt  Haard- 
hed  fra  Grevens  Side,  saa  var  det  dog  endnu  langt  fra  hende  at  lade 
en  saadan  Følelse  faa  Magt  over  Sindet.  Verden  maatte  ikke  ane  de 
indre  Kampe,  dette  kan  have  kostet  hende;  ikke  engang  den  nærmeste 
Familie  fik  noget  Indblik  i  disse  Forhold.     Børnene  bidrog  ogsaa  over- 


Det  har  været  en  almindelig  udbredt  Tro,  at  den  senere  Amtmand  G.  P.  Blom 
(f.  4de  Juli  1785)  skulde  været  en  Frugt  af  en  blandt  Grev  F.  A.  Wedels  ulov- 
lige Forbindelser,  og  denne  Fortælling  er  endog  bleven  optagen  i  et  trykt 
Skrift  (O.  A.  Øverland,  Norges  Historie,  V,  S.  2548).  Det  hele  kan  dog  kun 
være  løs  Digtning,  og  Historiens  tidligere  mundtlige  Udbredelse  kan  ogsaa  for 
en  Del  paavises  at  være  en  Frugt  af  ondskabsfulde  Bagvaskelser.  Grev  F.  A. 
Wedel  var  om  Høsten  1784  ikke  i  Norge.  Samme  Sommer  havde  G.  P,  Bloms 
Moder  netop  ligget  i  Barselseng  og  kunde  da  heller  ikke  have  været  tiltrækkende 
som  Objekt  for  en  Forfører.  G.  P.  Blom  var  selv  sjette  Barn,  og  derhos  var 
hans  Forældres  sociale  Stilling  en  saadan,  at  Historien  allerede  af  den  Grund 
bliver  høist  usandsynlig.  Det  har  været  fortalt,  at  Moderen  1784  var  Hus- 
jomfru paa  Jarlsberg  og  i  al  Hast  blev  gift.  Men  Frederikke  Juliane  Marie 
Stoud,  Datter  af  Amtmand,  Justitsraad  Jens  Stoud,  var  viet  i  Asker  Kirke  7de 
Marts  1777  af  sin  Onkel,  Pastor  Vogelius,  hos  hvem  hun  levede  efter 
Faderens  Død,  til  Cand.  theol.  &  jur.,  senere  Kammerraad  Peter  Blom,  der 
efter  sin  Fader,  Gustavus  Blom,  arvede  Aas,  Jaren  og  Holm  med  Strand- 
stedet Holmsbo  i  Hurum,  samt  den  derværende  Trælasthandel.  Det  kan 
tænkes,  at  der  i  1784  har  været  en  anden  Historie  med  en  Husjomfru,  som 
er  giftet  bort  i  al  Hast  fra  Jarlsberg.  Men  det  har  været  ligesaa  ugrundet 
som  uretfærdigt  at  sætte  dette  i  Forbindelse  med  G.  P.  Bloms  Fodsel. 

ordentlig  til  at  holde  Ægtefællerne  sammen;  Grevinden  var  den 
ømmeste  Moder,  og  med  al  sin  Haardhed  synes  Greven  at  have  havt 
adskillig  Følelse  for  sine  Børn. 

Om  Hosten  1786  bragte  han  sine  to  ældste  Børn,  Christian  og 
Julie,  til  Colmar  for  at  sætte  dem  i  to  derværende,  paa  den  Tid  meget 
anseede  Opdragelses-Instituter.  Det  kostede  Grevinden  meget  at  skille 
sig  fra  sine  Børn;  men  hun  følte  Nødvendigheden  af  at  lade  dem  reise. 
Den  Taarige  Herman  derimod,  der  ikke  kunde  forståa  dette,  vilde  ikke 
lade  sig  trøste.  Moderen  siger  i  et  Brev  til  Greven,  at  han  „tudede 
og  græd  for  Christian,  saa  man  kunde  høre  ham  paa  Gaden".  Det  blev 
tidlig  koldt  i  Holland  dette  Aar,  og  Moderen  blev  aldrig  træt  af  at 
vaage  over  de  i  Haag  gjenværende  Børn,  for  hvem  hun  under  sin 
Mands  Fravær  var  dobbelt  ængstelig.  De  vekslede,  medens  denne 
Reise  stod  paa,  stadig  Breve,  hvori  de  udtalte  sig  om  Børnene,  og  i 
disse  nævnes  da  ogsaa  Herman,  Moderen  havde  hos  ham  opdaget  en 
tidlig  udviklet  Skarpsindighed.  „Han  kommer,"  skriver  hun,  „med 
tusinde  Betragtninger,  til  hvilke  jeg  ikke  troede  ham  istand.  Her  en 
Aften  havde  vi  bl.  a.  en  Samtale  om,  hvad  Sjælen  var,  som  jeg  forsikrer 
Dig  har  gjort  mig  stor  Glæde.  Ferdinand  endte  denne  med  at  forsikre 
mig,  at  han  bestemt  vilde,  at  hans  Sjæl  skulde  blive  god."  Caroline 
var  et  overmaade  livligt  Barn,  medens  Wilhelm  under  dette  Faderens 
Fravær  skulde  faa  sine  første  Tænder.  Det  er  saaledes  let  at  slutte 
sig  til,  hvad  der  var  hans  Forretning  i  Moderens  „lille  Kvartet",  som 
hun  i  Spøg  kaldte  sine  hjemmeværende  fire  Børn. 

Hvad  de  to  Børn  angik,  der  sendtes  til  Colmar,  da  havde  Moderen 
hos  Julie  opdaget  en  Mangel  paa  Følelse,  som  hun  frygtede  for  at  se 
udvikle  sig  til  Haardhed,  medens  Grev  Christian  rigtig  var  hendes 
Yndling.  Hun  troede  hos  ham  at  finde  alle  de  Egenskaber,  som  hun 
vilde  se  hos  hans  Fader;  hvis  Gud  bevarede  ham,  da  mente  Grevinden, 
at  han  engang  skulde  ligne  denne  som  god  Fader,  god  Søn  og  udmærket 
Broder;  paa  det  sidste  lagde  hun  megen  Vægt.  Christian  laa  Moderens 
Hjerte  nær,  og  om  Aftenen  gik  hendes  Tanker  gjerne  til  ham,  efterat 
hun  om  Dagen  mest  havde  samtalt  med  Herman  og  Ferdinand. 

De  Forhaabninger,  som  Forældrene  knyttede  til  sin  ældste  Søn, 
gik  ikke  i  Opfyldelse.  I  Begyndelsen,  efterat  Faderen  havde  forladt 
ham,  lader  det  til,  at  han  trivedes  vel  i  Colmar  mellem  sine  nye 
Omgivelser,  hvor  hans  aabne,  freidige  Væsen  og  livlige  Overgivenhed 
hurtig  blev  bemærket.  Men  denne  Vinter  blev  hans  sidste.  I  Begyn- 
delsen   af    Marts    1787    blev    han    angreben   af  en  Skarlagensfeber,  der 

igjen  gik  over  til  Forraadnelsesfeber,  og  af  denne  døde  Grev  Christian 
2Ide  April. 

For  hans  Forældre  var  dette  et  haardt  Slag,  navnlig  for  Faderen, 
der  aldrig  forvandt  Tabet  af  sin  elskede  ældste  Søn.  Sorgen  over 
Christian  blev  hos  ham  tilsidst  en  fix  Idé,  og  han  levede  sig  ind  i  en 
besynderlig  mystisk  Forestilling  om  et  Samliv  med  den  afdøde  Søn, 
der  med  Aarene  ikke  svækkedes,  men  snarere  tiltog.  Sorgen  havde 
en  nedbrydende  Virkning  paa  hans  allerede  i  Forveien  svækkede 
Helbred.  For  at  rette  paa  denne,  saa  han  sig  i  Midten  af  Juli  1787 
nødsaget  til  at  gjøre  en  Badereise  til  Aachen  og  Spa.  Rimeligvis  har 
Sorgen  ogsaa  havt  en  anden  Virkning,  ved  atter  at  nærme  de  to  Ægte- 
fæller  til  hverandre;  ialfald  kan  den  have  bidraget  til  at  forhindre  et 
Brud.  Deres  Breve  til  Familien  i  Danmark  var  fremdeles  holdte  i  en 
Tone,  der  ikke  lader  ane  andet,  end  at  der  her  i  alle  Henseender  var 
det  bedste  Forhold.  Ogsaa  Grevinden  sørgede  dybt  og  inderlig  over 
sin  tabte  Christian ;  men  hun  havde  dog  lettere  end  Manden  for  at 
finde  Trøst.  Hendes  Kjærlighed  til  de  yngre  Børn  blev  maaske  efter 
dette  endnu  varmere,  end  den  allerede  var,  og  navnlig  synes  hun  i 
disse  Aar  at  have  følt  sig  stedse  mere  tiltrukken  af  sine  to  Sønner, 
Herman  og  Ferdinand,  maaske  især  af  den  sidste.  For  Herman  havde 
Broderens  Død  betydningsfulde  Følger.  Han  var  fra  nu  af  sine  For- 
ældres  ældste  Søn  og  som  saadan  Greve  og  Arving  til  Grevskabet 
Jarlsberg.  Han  var  saaledes  den,  der  engang  skulde  blive  den  hele 
Families  Hoved,  hvorfor  ogsaa  efter  denne  Tid  dens  Medlemmers  Op- 
mærksomhed  mere  maatte  henledes  paa  ham.  Foreløbig  høres  der  dog 
ikke  meget  om  ham,  da  han  jo  endnu  kun  var  en  Gut  paa  otte  Aar; 
men  det  var  dog  bekjendt,  at  han  røbede  en  stor  Begavelse. 

Grev  Wedel  trivedes  ikke  paa  sin  Post  i  Haag;  men  det  var  ham 
ikke  saa  ganske  let  at  blive  forflyttet  til  en  bedre,  da  der  var  indtraadt 
et  mindre  godt  Forhold  mellem  ham  og  Grev  Bernstorff,  hvis  Opfatning 
rimeligvis  har  været  stærkt  paavirket  af  de  Beretninger  om  Gesanten, 
som  Legationssekretæren  underhaanden  fandt  Anledning  til  at  lade  ham 
tilflyde.  Om  Sommeren  1787  synes  Grev  Wedel  at  have  næret  det 
Ønske  at  komme  til  Stockholm  og  faa  den  Post,  som  han  allerede 
skulde  havt  i  1784.  Men  dette  Ønske  blev  ikke  opfyldt.  Grevinde 
Wedel  gav  Grev  Bernstorff  Skylden  derfor,  hvad  vel  kunde  være  muligt, 
uagtet  han  havde  givet  Schubart  sikkert  Haab  om  at  faa  den  neder- 
landske Post,  naar  den  blev  ledig  efter  Grev  Wedel.  Men  det  synes, 
som  om  Grev  Bernstorff  har  ventet,    at  denne  paa  Grund  af  sin  svæk- 

kede  Helbred  vilde  trække  sig  fuldstændig  tilbage  fra  den  diplomatiske 
Løbebane.  Det  var  imidlertid  noget,  som  ikke  hørte  med  til  Grev 
Wedels  Forudsætninger,  da  han  aldeles  ikke  tænkte  paa  at  tåge  Afsked. 
Efter  Schubarts  Fremstilling  skal  Greven  endog  have  drevet  sin  Ari- 
stokratisme  til  den  Yderlighed,  at  han  ikke  vilde  taale  en  borgerlig 
Mand  som  sin  Efterfølger,  og  at- han  derfor,  tiltrods  for  sit  levende 
Ønske  om  at  komme  bort,  vilde  blive  staaende  paa  sin  Post,  saafremt 
han  fik  den  ringeste  Mistanke  om,  at  Legationssekretæren  var  bestemt 
til  at  afløse  ham.  Grev  Bernstorff  skal  have  havt  den  samme  Opfatning 
af  Gesanten  og  derfor  have  opfordret  Schubart  til  at  holde  det  Løfte, 
som  han  havde  faaet,  aldeles  hemmeligt  for  sin  Chef.  Under  dette 
voksede  stadig  Spændingen  mellem  de  to  Mænd,  der  var  nødsagede  til 
at  holde  ud  i  hinandens  Selskab.  I  den  for  Nederlandene  betydnings- 
fulde  Vinter  1787 — 1788,  da  Arvestatholderen  paa  ny  var  indsat  under 
Beskyttelse  af  preussiske  Bajonetter,  ønskede  Schubart  at  faa  Per- 
mission  for  at  reise  til  Danmark.  Men  dette  vilde  Greven  ikke  tilstede, 
da  han  selv  var  syg  og  ikke  kunde  bestride  alle  Forretninger  ved  Ge- 
santskabet  alene.  Senere  begyndte  han  selv  at  søge  om  Permission, 
som  han  fik.  Grev  Wedel  reiste  da  med  Grevinden  og  de  hjemme- 
værende Børn  om  Sommeren  1788  til  Jarlsberg,  hvor  Familien  24de 
Juli  forøgedes  med  en  fjerde  Søn,  det  ottende  Barn,  der  i  Daaben 
kaldtes  Christian  Frederik  og  i  Familien  omtaltes  som  „den  lille 
Nordmand".  Frederik  VI.  var  denne  Sommer  som  Kronprins  selv  i 
Norge,  hvor  han  tillige  med  Prinserne  Carl  og  Frederik  af  Hessen 
besøgte.  Iste  til  2den  August,  Grev  Wedel  paa  Jarlsberg ;  de  tre  Prinser 
stod  der  Faddere  til  den  Nyfødte,  hvem  Moderen  selv  holdt  over  Daaben, 
uagtet  der  kun  var  hengaaet  en  Uge  siden  hendes  Nedkomst.  Fra 
Jarlsberg,  hvor  denne  Gang  Opholdet  vårede  et  helt  Aar,  synes  Greven 
at  have  sendt  Schubart  Underretning  om,  at  Opholdet  i  hans  Fædre- 
land  havde  styrket  ham  i  den  Grad,  at  han  kunde  blive  staaende  paa 
sin  Post.  For  Schubart  var  denne  Meddelelse  et  Tordenslag.  I  Breve 
til  danske  Venner  paastod  han,  at  Greven  udelukkende  havde  fattet 
denne  Beslutning  for  at  skade  ham,  og  kaldte  sin  Chef  en  lumpen 
Person.  Imidlertid  slåp  Schubart  for  at  faa  sin  ubehagelige  Over- 
ordnede tilbage;  foreløbig  blev  nemlig  Grev  Wedel  med  hele  sin  Fa- 
milie Vinteren  over  paa  Jarlsberg,  det  „kjære  Jarlsberg",  som  Grevinden 
kalder  det  i  sine  Breve,  og  under  dette  Ophold  slog  endelig  den  Time, 
da  Greven  fik  sit  Ønske  tilfredsstillet  om  at  blive  forflyttet  til  en  mere 
anseelig  Stilling.      I  Januar    1789  havde  han  bestemt  sig  for  at  modtage 

den  ledige  Post  som  Gesant  i  London  og  blev  ogsaa  den  26de  Juni 
akkrediteret  ved  det  engelske  Hof.  I  Begyndelsen  af  August  indskibede 
Familien  sig  atter  ved  Vallø  Saltværk  paa  et  Skib,  der  bragte  dem  til 
Flensborg,  og  derfra  reiste  Grevinden  med  Børnene  til  Slesvig  paa 
Besøg  hos  hendes  eneste  Søster,  Hofmarschalinde  Bjelke,  der  nu  var 
Enke.  Greven  havde  tilladt  hende  at  unddrage  sig  for  den  Kjedsom- 
melighed,  der  efter  hendes  Mening  fulgte  med  et  Ophold  i  Hoved- 
staden. 

Besøget  i  Slesvig  var  fra  først  af  kun  beregnet  paa  fjorten  Dage, 
idet  det  derefter  var  Grevindens  Mening  at  tilbringe  den  følgende  Vinter 
med  Børnene  i  Colmar.  Dette  blev  imidlertid  opgivet,  og  medens 
Greven  opholdt  sig  i  Kjøbenhavn  udover  Høsten  1789,  laa  Familien  i 
Slesvig.  Her  stiftede  Herman  og  hans  Søskende  et  nærmere  Bekjendt- 
skab  med  sine  Søskendbørn,  Julie  samt  Johan  og  August  Bjelke,  hvem 
de  rimeligvis  allerede  kjendte  fra  Forældrenes  Besøg  i  Haag  1786.  Deraf 
udviklede  der  sig  et  Venskab  for  Livet.  De  tumlede  sig  med  hinanden 
i  jævnlige  Kampe,  der  kunde  blive  meget  voldsomme.  Bjelkerne  var 
de  stærkeste;  men  Wedelerne  gjorde  altid  fælles  Sag,  naar  en  af  dem 
angrebes.  Børnene  var  hele  denne  Vinter  sammen  med  sine  to  norske 
Mødre,  og  navnlig  for  Herman  maa  dette  Ophold  i  Slesvig  have  havt 
stor  Betydning.  Der  var  hidtil  ikke  noget,  som  i  særlig  Grad  havde 
knyttet  ham  til  Norge,  uden  forsaavidt  han  var  Arving  til  et  norsk 
Grevskab.  Men  nu,  umiddelbart  ovenpaa  et  Besøg  i  Moderens  Fødeland, 
at  tilbringe  Maaned  efter  Maaned  sammen  med  hende  og  hendes  Søster, 
uden  at  have  Faderen  i  sin  Nærhed,  og  da  at  høre  om  Norge,  det 
fjerne  Land,  som  han  nu  havde  seet  baade  i  dets  Sommer-  og  Vinter- 
dragt,  det  kan  ikke  have  undladt  at  øve  Virkning  paa  ham  og  gjøre  sit 
til  at  bestemme  hans  Valg  af  Hjemland.  Faderen  betragtede  nok  ogsaa 
paa  en  Maade  Norge  som  saadant,  og  det  synes,  som  om  han  i  sine 
Sammenstød  med  Schubart  kan  have  lagt  en  vis  Vægt  paa  dette ;  i 
hans  Breve  kan  der  forekomme  særlig  norske  Ord,  der  ikke  bruges  i 
Danmark,  og  det  er  derfor  rimeligt,  at  ogsaa  hans  Udtale  af  det  fælles 
Sprog  hovedsagelig  har  været  norsk.  Men  for  øvrigt  kan  han  ligesaa 
vel  regnes  for  dansk,  som  norsk.  Den  ældste  Søn  blev  derimod  aldrig 
i  Tvivl  om,  hvor  han  hørte  hjemme;  han  følte  sig  tidlig  som  fuldblods 
Nordmand,  og  det  maa  for  en  stor  Del  sættes  i  Forbindelse  med  hans 
Hengivenhed  for  Moderen  og  dette  lange,  umiddelbare  Samliv  med 
hende. 

Grevens  lange  Ophold  i   Kjøbenhavn  synes  at  have  givet  Anledning 

til  Rygter  om,  at  han  havde  forandret  sin  Bestemmelse  og  ønskede  at 
blive  Stiftamtmand  i  Akershus  Stift.  Dette  var  dog  ikke  hans  Plan, 
da  han  fremdeles  agtede  at  vedblive  paa  den  diplomatiske  Løbebane. 
I  Januar  forlod  han  Kjøbenhavn,  blev  saa  i  nogen  Tid  hos  sin  Familie 
i  Slesvig  og  reiste  derefter  til  Haag,  medens  Familien  fremdeles  blev 
tilbage,  for  i  den  paafølgende  Juni  eller  Juli  Maaned  at  reise  med  Skib 
fra  Hamburg  til  London. 

Fra  denne  Tid  høres  heller  ikke  andet  end  godt  om  Forholdet 
mellem  de  to  Ægtefæller.  Det  er,  som  om  det  Indblik,  Schubart  havde 
aabnet  til,  hvad  der  foregik  i  Familiens  Indre,  atter  er  afstængt.  Grev- 
indens  egne  Breve  forraader  intet  af  det  Misforhold,  der  kan  have 
bestaaet  mellem  hende  og  hendes  Ægtefælle.  Han  omtales  deri  bestandig 
med  de  kjærligste  Udtryk,  og  det  lader  heller  ikke  til,  at  de  øvrige 
Medlemmer  af  Familien  har  anet,  at  ikke  alt  var  saa  godt,  som  det 
burde  være.  Man  kan  f.  Ex.  læse  nogle  Linier  af  det  franske  Brev, 
som  hun  faa  Dage  efter  Mandens  Afreise  fra  Slesvig  til  Haag  i  Februar 
1790  skrev  til  sin  Svigerinde,  Louise  Wedelsparre :  „Gud  lede  og  be- 
skytte ham!  Hans  Helbred  var  ikke  af  de  bedste,  som  næsten  altid 
om  Vinteren.  Jeg  vover  at  haabe  paa,  at  Vaarens  Luft,  som  allerede 
kan  mærkes,  og  Anstrængelsen  paa  Reisen  vil  gjøre  ham  godt,  —  eller 
endnu  hellere,  min  ømme  Veninde,  jeg  tør  ikke  altfor  meget  hengive 
mig  til  de  sørgelige  Tanker,  som  hans  slette  Helbredstilstand  undertiden 
indgive  mig.  Hans  Mave  fordøier  aldeles  ikke  og  volder  ham  uophørlige 
Lidelser,  uagtet  han,  som  Du  ved,  er  frugal  til  det  yderste  og  ikke 
tillader  sig  nogen  Overdrivelse.  Men,  ømme  Søster,  hvortil  tjener  det 
at  underholde  Dig  om  en  Sag,  som  sikkerlig  er  Dig  ligesaa  smertelig, 
og  hvori  vi  ikke  kunne  gjøre  nogen  Forandring?  Forsynet  vil  vaage 
over  ham  og  ikke  sende  mig  Lidelser,  der  vil  overgaa  mine  Kræfter. 
Det  har  imidlertid  aldrig  kostet  mig  mere  at  skilles  fra  ham  end 
denne    Gang." 

Under  Opholdet  i  Slesvig  havde  Grevinden  atter  Anledning  til  at 
træffe  sammen  med  Kronprinsen,  som  netop  i  April  1790  var  paa  et 
længere  Besøg  hos  Prins  Carl  af  Hessen  paa  Gottorp.  Hun  havde 
allerede  under  Kronprinsens  Besøg  i  Norge  1788  fattet  Beundring  for 
den  unge  Fyrste,  hvem  hun  siden  altid  betragtede  med  enthusiastisk 
Hengivenhed.  Mellem  Moderens  Beundring  for  den  tarvelige,  virke- 
lystne og  velmenende  unge  Kronprins  og  den  Retning,  Sønnens  Politik 
tog,  da  han  var  bleven  voksen  Mand,  var  der  en  meget  stor  Modsætning; 
men  Grevindens  Bekjendtskab  med  Kronprinsen  har  senerehen  rimeligvis 

været  til  Fordel  for  hendes  ældste  Sønner.  Formodentlig  har  hun 
netop  under  sit  Ophold  i  Slesvig  af  Kronprinsen  faaet  Løfte  om  en 
Ansættelse  i  Hestgarden  for  sin  anden  Søn,  Ferdinand,  der  ogsaa  i  det 
følgende  Aar  blev  udnævnt  til  Kornet. 

I  London  gjensaaes  de  to  Ægtefæller  om  Sommeren  1790.  Greven 
havde  først  opholdt  sig  en  Tid  i  Haag  for  der  at  ordne  sine  Forhold  og 
var  saa  i  April  reist  over  til  England.  Senere  kom  Grevinden  derhen 
med  Børnene  og  blev  derefter  gjennem  flere  Aar  rolig  boende  i  London. 
I  eller  ved  denne  By  fik  hun  27de  Juli  1791  sit  sidste  Barn,  Datteren 
Helene  Margrethe,  der  blev  opkaldt  efter  Hofmarschalinde  Bjelke, 
og  om  Høsten  samme  Aar  blev  Julie  hentet  fra  Colmar.  Familien  var 
efter  dette  fuldstændig  samlet  i  London.  I  det  ydre  saa  alt  ud  til  at 
være  meget  godt ;  alligevel  tråk  der  efterhanden  mørke  Skyer  op,  som 
tilsidst  fremkaldte  et  Brud,  der  blev  skjæbnesvangert  for  Familiens 
Lykke.  Under  Opholdet  i  London  udvikledes  de  Spirer  til  en  Mis- 
forstaaelse,  der  allerede  tidlig  var  udsaaede,  og  de  endte  med  at  gjøre 
Livet  i  Faderens  og  Mandens  Hus  uudholdeligt  for  flere  af  Familiens 
Medlemmer.  Modsætningen  mellem  Greven  og  Grevinden  voksede  i 
disse  Aar  med  rask  Fart,  og  den  naaede  tilsidst  et  Omfang,  der  gjorde 
det  umuligt  at  skjule  den  virkelige  Sammenhæng.  Grevinden  har  i  det 
længste  kjæmpet  for  at  hindre  Udenverdenen  fra  at  titte  ind  i  disse 
sørgelige,  forrevne  Forhold;  men  omsider  blev  det  ogsaa  hende  utaaleligt,  og 
i  Fortvivlelsen  troede  hun  ikke  at  have  anden  Udvei  end  selv  at  bryde 
de  Baand,  som  fremdeles  holdt  hende  fast  til  Mandens  Hus. 

Det  gik  her,  som  det  ikke  saa  sjelden  hænder  i  stærkt  bevægede 
Tider,  i  hvilke  gamle  og  nye  Ideer  brydes  med  hinanden  om  Overtaget, 
og  hvori  der  forberedes  eller  foregaar  store  Omvæltninger.  Ogsaa  i 
Ægteskaberne  trænger  da  Tidens  store  Modsætninger  hyppig  splittende 
ind,  og  Naturer,  hvis  Mangel  paa  indre  Overensstemmelse  tidligere  ikke 
er  traadt  frem,  kan  pludselig  faa  Lys  over,  hvorledes  det  i  Grunden 
staar  til  med  dem.  Er  da  først  det  Slør  draget  tilside,  som  Ægtefællerne 
forsætlig  eller  uforsætlig  har  kastet  over  hinandens  Øine,  da  er  det 
vanskeligt  at  hindre  en  Ulykke.  Grev  Hermans  Forældre  var  to  saa- 
danne  Naturer,  der  tilsidst  ikke  kunde  skjule  for  sig  selv  eller  for 
hinanden,  at  det  bedste  for  dem  havde  været  aldrig  at  komme  sammen. 

Grevens  Helbred  var  stadig  bleven  forværret,  og  hans  legemlige 
Lidelser  virkede  paa  hans  Sind.  Pirrelig  og  vranten,  tråk  han  sig  stedse 
mere  tilbage  i  sig  selv,  og  mod  sit  Hus,  sin  Kone  og  sine  Børn  blev 
han    en    Tyran    i    endnu  høiere  Grad  end  nogensinde   før.     Medens  han 

stødte  dem  fra  sig,  fordybede  han  sig  i  Kjærligheden  til  sin  ældste 
Søns  Minde,  og  den  bragte  ham  til  stadig  at  hæve  denne  paa  sine  to 
næstfølgende  Sønners  Bekostning.  Hans  medfødte  Sparsommelighed 
udvikledes  til  Gjerrighed.  Hans  Optræden  i  den  senere  Del  af  hans 
Gesantskabstid  i  London  var  en  saadan,  at  den  kunde  vække  Tanken 
paa,  at  han  ligesom  Broderen  har  været  underkastet  en  Sindsforvirring, 
der  rigtignok  ikke  hindrede  ham  fra  at  udføre  sine  diplomatiske  Forret- 
ninger, men  saa  meget  stærkere  viste  sig  i  hans  Familieforhold.  Der  fore- 
kommer i  hans  hele  Slægt  intet  Exempel  paa  Sindsforvirring,  hverken  paa 
fædrene  eller  mødrene  Side,  hverken  i  den  Wedelske  eller  i  den  Huitfeldtske 
Familie.  Men  saavel  hans  egen  som  hans  Broders  Opførsel  har  ofte 
været  en  saadan,  at  den  ikke  kan  forklares  paa  anden  Maade  end  ved 
at  antage  Sindsforvirring  som  Grunden.  Grevens  heftige  og  lidenska- 
belige  Natur  blev  aldrig  tøilet,  og  under  hans  Sygelighed  efter  den 
ældste  Søns  Død  er  det  ikke  usandsynligt,  at  der  efterhaanden  kan  have 
udviklet  sig  en  saadan  Tilstand  hos  ham,  der  mest  gik  ud  over  hans 
Omgivelser. 

Dommen  over  hans  diplomatiske  Virksomhed  lyder  ikke  meget 
fordelagtig;  men  der  var  her  intet  at  indvende  imod  ham,  saalænge  han 
varetog  sine  Forretninger.  Hans  aristokratiske  Betragtningsmaade  antog 
mere  og  mere  Karakteren  af  en  dybt  indædt  Harme  over  Tidsaanden, 
med  hvilken  han  aldrig  kunde  forsone  sig.  Navnlig  skal  det  i  denne 
Henseende  have  gjort  et  stærkt  Indtryk  paa  ham  under  et  Besøg  i 
Paris,  maaske  i  1790,  da  en  Pøbelskare  trængte  ind  i  hans  Bolig  og 
haanede  ham.  Til  det  nye  Frankrige  nærede  han  et  dybt  Had,  og  mod 
Sverige  lagde  han  altid  for  Dagen  stærke  Fordømme.  Men  med  de 
engelske  Toryer  og  med  Prinsen  af  Wales  stod  han  til  Gjengjæld  paa 
en  god  Fod.  „De  moderne  Filosofer"  havde  i  ham  en  bitter  Fiende, 
og  deres  Lære  var  i  hans  Øine  en  „Helvedes  Gift". 

Grevinden  skildres  af  alle,  der  kjendte  hende  i  de  Aar,  da  hun 
med  Manden  boede  i  London,  som  en  sjelden  elskværdig  Kvinde. 
Hendes  Breve  giver  et  lignende  Indtryk,  og  den  Maade,  hvorpaa  hun 
optraadte  i  det  vanskelige  Forhold  til  sin  Mand,  vidner  om  en  høihjertet 
og  ædel  Karakter.  Hun  var  tillige  fra  Forstandens  Side  høit  begavet 
og  nød  almindelig  Agtelse,  hvor  hun  kom  i  Verden.  Den  enlige  Stilling, 
hun  indtog  mellem  alle  sine  fremmede  Omgivelser,  har  kanske  bidraget 
til  at  udvikle  hos  hende  en  stærkere  Kjærlighed  til  Norge,  hvilken  hun 
ogsaa  indprentede  hos  sine  Børn.  Den  danske  Historiker,  Professor 
Frederik    Sneedorf,    der   i    1792  saa  hende  i  London,  har  udtalt  sig  om 

hende  i  følgende  Ord:  „Grevinde  Wedel  er  en  af  de  agtværdigste 
Damer,  jeg  har  kjendt;  agtværdig,  hvad  enten  man  ser  hende  midt 
imellem  sine  Børn,  eller  i  en  lille  Kreds  af  Venner  eller  i  den  store 
Verden,  hvor  hun  altid  er  en  Ære  for  Norge,  som  hun  elsker  med 
Varme;  hendes  Kundskab  om  Verden,  som  hun  har  seet  meget  af; 
hendes  fine  og  fordomsfrie  Anmærkninger  gjør,  tilligemed  hendes  blide 
Væsen,  hendes  Samtale  yderst  behagelig.  Gid  hendes  Børn  arve  og 
bevare  hendes  Hjerte  og  hendes  Forstand;  det  er,  tror  jeg,  det  bedste, 
jeg  kan  ønske  denne  fortræffelige  Dame."  Ved  en  anden  Leilighed  i 
samme  Aar  har  Sneedorf  atter  skrevet:  „Her  er  tvende  behagelige  og 
ægte  danske  Huse  i  London:  den  danske  Ambassadeurs,  Greve  Wedels 
og  Hr.  Collets.  Grev  Wedel  har  syv  raske  Børn,  ved  hvilke  er  denne 
besynderlige  Omstændighed,  at  næsten  hvert  er  født  i  sin  Del  af  Europa: 
eet  i  Neapel,  eet  i  Frankrige,  eet  i  Holland,  eet  i  Engeland,  to  i  Norge  og 
eet  i  Danmark,  og  dog  tale  de  alle  saa  reent  Dansk,  som  om  de  vare 
komne  fra  Danmark  i  Gaar."  Grevinden  var  begeistret  for  Tidens 
liberale  Ideer,  og  dette  kunde  hun  ikke  skjule  for  sin  Ægtefælle.  Hun 
holdt  af  Kronprins  Frederik,  fordi  han  var  en  jævn  Fyrste,  der  i  Tidens 
Aand  vilde  virke  for  det  almene  bedste,  og  hun  saa  med  Glæde  den 
liberale  Bevægelse,  der  kom  til  Gjennembrud  i  Frankrige.  Ogsaa  i 
Henseende  til  de  indre  politiske  Forhold  i  Danmark  og  Norge  synes  der 
at  have  bestaaet  en  Modsætning  mellem  Ægtefællerne.  Greven  var  en 
personlig  Ven  af  Prins  Carl  af  Hessen,  medens  Grevinden  især  havde 
sine  Forbindelser  inden  de  to  Ministre,  Greverne  Reventlows  og  Schim- 
melmanns  Kredse.  Hun  ønskede  ikke  at  se  den  hessiske  Prins  vinde 
forøget  Indflydelse  ved  at  faa  sin  Datter  gift  med  Kronprinsen;  hendes 
Mand,  der  ogsaa  var  uenig  med  Grev  Bernstorff,  sluttede  sig,  medens 
han  var  i  London,  i  det  Sted  saa  meget  nærmere  til  den  hessiske 
Politik.  I  sine  senere  Leveaar  underholdt  han  en  regelmæssig  Brev- 
veksling med  Prins  Carl.  Da  Schubart  var  hans  Legationssekretær  i 
Haag,  havde  Greven  havt  Anledning  til  at  komme  i  en  Berøring  med 
Grev  Bernstorff  og  de  denne  nærstaaende  Reventlowske  og  Schimmel- 
mannske  Kredse,  som  ikke  var  ham  behagelig,  og  det  kan  tænkes 
muligt,  at  Grevens  Uvilje  mod  Grev  Schimmelmann  og  alt,  som  stod  i 
Forbindelse  med  ham,  har  fundet  sin  meste  Næring  i  den  Tid,  da  han 
var  nødsaget  til  daglig  at  se  Schubart  i  sit  Hus. 

Saaledes  var  der  nok  af  Næringsstof  for  den  Uenighed,  som  stadig 
voksede  mellem  Ægtefællerne.  Dog  kunde  der  maaske  endnu  i  nogen 
Tid    være   undgaaet   et  Udbrud,  hvis  Greven  havde  kunnet  lægge  noget 

Baand  paa  sin  Voldsomhed.  Men  dette  blev  ham  stedse  vanskeligere. 
Ved  sin  Adfærd  fjernede  han  altid  flere  og  flere  af  sin  oprindelige 
Omgangskreds  fra  sig.  I  den  første  Tid,  han  var  i  London,  var  hans 
Hus  Samlingsstedet  for  mange  udmærkede  Mænd,  som  der  gik  ud  og 
ind;  i  den  sidste  Tid  skal  han  have  været  omtrent  umulig  at  omgaaes 
og  synes  da  at  have  levet  aldeles  ensom. 

Børnene  blev  opdragne  med  en  Strenghed,  som  selv  paa  hin  Tid 
var  opsigtsvækkende,  og  med  en  Simpelhed,  som  kunde  været  gavnlig, 
hvis  den  ikke  var  ført  til  Overdrivelse.  Grev  Herman  og  hans  Brødre 
maatte  gaa  i  Faderens  aflagte  Klæder,  selv  da  de  var  blevne  høiere  end 
han ;  naar  disse  ikke  passede  dem,  maatte  de  paa  egen  Haand  søge  at 
faa  dem  saavidt  omsyede,  at  de  kunde  blive  brugbare.  Ethvert  Forsøg 
paa  at  følge  de  uskyldigste  nye  Moder,  blev  strengt  straffet,  som  et 
Vidnesbyrd  om  „Jakobinernykker".  De  to  ældste  Sønner  fik  sig  af 
Faderen  paalagt  forskjellige  Arbeider,  som  at  ro  ham  paa  Themsen, 
arbeide  i  Haven,  male  Værelser  o.  lign.  Da  de  selv  i  sine  Fritimer 
af  egen  Lyst  sysselsatte  sig  med  Haandarbeide  af  forskjellig  Sort,  var 
dette  sidste  dem  neppe  imod,  uden  forsaavidt  det  tog  Tid  bort  fra  deres 
Uddannelse  for  øvrigt.  Denne  Opdragelsesmaade  havde  derhos  sine 
Fordele,  ved  at  udvikle  en  Haardførhed,  som  siden  paa  mange  Maader 
kom  dem  tilgode,  og  ved  tidlig  at  vænne  dem  til  at  føie  sig  efter  van- 
skelige Forhold  i  Livet.  Om  Faderen  end  var  meget  haard,  saa  var 
dette  dog  ikke,  fordi  han  var  blottet  for  Kjærlighed  til  Børnene.  Tvært- 
imod  var  han  paa  sin  Vis  meget  glad  i  dem  og  vilde  gjerne  gjøre,  hvad 
han  kunde,  for  deres  Vel.  Men  han  savnede  Evnen  til  at  gjøre  sig 
elsket  og  blev  kun  frygtet  af  dem.  Ved  sine  feilagtige  Anskuelser  om, 
hvad  der  passede  sig  for  Ynglinge  af  deres  Sind  og  Karakter,  kom  han 
til  at  øve  et  Tryk  paa  dem,  der  lettelig  kunde  have  kuet  unge  Mennesker 
med  mindre  Aandsstyrke  end  disse. 

Faderen  søgte  for  det  meste  at  holde  sine  ældste  Sønner  borte  fra 
al  Omgang  med  jævnaldrende.  Han  lod  dem  aldeles  ikke  faa  regel- 
mæssig  Omgang  med  nogen  engelsk  Familie,  og  de  fik  kun  Tilladelse 
til  at  være  sammen  med  en  Søn  af  den  russiske  Minister  i  London, 
Woronzow,  hos  hvem  formodentlig  Faderen  har  antaget,  at  de  ikke 
skulde  blive  paavirkede  af  Tidsaanden.  Om  de,  som  det  en  enkelt 
Gang  kunde  hænde,  fik  Lov  til  at  deltage  i  et  lidet  Bal  eller  Danse- 
selskab,  har  det  visselig  kun  været  i  saadanne  Kredse,  hvor  Faderen 
antog  dem  for  aldeles  betryggede.  At  læse  Aviser  og  følge  med  i  Dagens 
politiske  Literatur  var  dem  heller  ikke  tilladt;  men  da  Faderen  selv  om 

Søndagen  lod  dem  indhefte  den  foregaaende  Uges  Aviser,  havde  de 
alligevel  derigjennem  en  Anledning  til  at  sætte  sig  ind  i  de  politiske 
Forhold,  og  de  benyttede  denne  i  saa  stor  Udstrækning,  som  de  kunde. 
Hvad  de  saaledes  fik  at  vide,  blev  yderligere  forøget  ved  det,  som  de 
hørte  af  Husets  Gjæster.  Læsningen  af  de  engelske  Aviser  og  Sam- 
talerne med  de  fremmede,  der  besøgte  Huset,  var  for  Hermans  livlige 
Aand  tilstrækkelig  til,  at  han  med  Hurtighed  kunde  sætte  sig  ind  i  det 
Lands  Institutioner,  i  hvilket  han  tilbragte  de  vigtige  Aar,  hvori  han 
udvikledes  til  Yngling.  Han  fattede  der  en  Interesse  for  England  og 
dets  offentlige  Liv,  som  han  siden  altid  bevarede,  og  som  blev  af 
afgjørende  Betydning  for  hans  egen  Virksomhed  som  Statsmand. 

Herman  blev  aldrig  nogen  Mand  med  stærkt  udprægede  literære 
Interesser,  og  Studierne  var  for  ham  væsentlig  en  Veiledning  til  det 
praktiske  Liv.  Men  han  behøvede  heller  ikke  lang  Tid  til  at  sætte  sig 
ind  i  et  Spørgsmaal;  med  denne  lette  Opfatning  gik  det  hurtig  for  ham 
at  tilegne  sig  en  Oversigt  derover,  og  denne  Evne  er  rimeligvis  bleven 
skjærpet  ved  den  eiendommelige  Maade,  hvorpaa  han  i  sine  unge  Dage 
maatte  erhverve  sig  Kundskab  om  det,  der  for  ham  havde  den  største 
Interesse,  det  offentlige  Liv,  der  rørte  sig  omkring  ham,  men  hvorfra 
den  kortsynede  Fader  søgte  at  holde  ham  udestængt.  Ferdinand  blev 
mindre  berørt  af  det,  som  han  paa  denne  Maade  fik  Anledning  til  at 
høre,  da  hans  Interesser  mere  var  militære  end  politiske,  og  forsaavidt 
forskjellige  fra  hans  livlige,  mere  begavede  ældre  Broders.  Den  sidste 
viste  nu  efterhaanden,  hvad  der  boede  i  ham;  de  fremmede,  Diplomater 
og  andre,  der  jævnlig  kom  i  hans  Faders  Hus,  bemærkede  snart,  at  de 
i  ham  havde  for  sig  en  usædvanlig  begavet  Yngling,  der  tillige  havde 
dannet  sig  meget  bestemte  Meninger.  De  lagde  ogsaa  Mærke  til,  at 
denne  Yngling  fornemlig  klyngede  sig  til  sin  Moder,  med  hvem  han 
ogsaa  følte  det  største  Aandsslægtskab,  og  af  hvis  Personlighed  han 
følte  sig  ganske  anderledes  tiltrukken  end  af  Faderen.  Børnene  fandt 
i  det  Hele  hos  Moderen  den  Kjærlighed,  som  de  ikke  kunde  opdage 
hos  Faderen,  og  derfor  sluttede  de  sig  stedse  nærmere  til  hende.  Paa 
samme  Maade  sympatiserede  ogsaa  de  ældste  Sønner  med  de  samme 
Retninger  i  Tiden,  af  hvilke  de  vidste,  at  den  høitelskede  Moder  havde 
følt  sig  tiltrukken. 

Blandt  dem,  der  oftere  kom  i  Grev  Wedels  Hus,  var  der  flere, 
som  dels  allerede  havde,  dels  i  Tidens  Løb  erhvervede  sig  et  berømt 
og  høit  anseet  Navn.  En  af  disse  var  den  senere  svenske  Udenrigs- 
minister.  Grev  Lars  von  Engestrom,  der  i  1794 — 95  opholdt  sig  i  London. 

Han  saa  der  jævnlig  Herman  og  har  20  Aar  efter  i  et  Brev  omtalt,  at  han 
erindrede  denne  som  en  kraftfuld  Yngling,  der  nærede  stærk  Hengivenhed 
for  sin  hæderlige  Moder.  „Jeg  tror,"  skrev  Grev  Engestrom  i  1814,  „at 
hans  engelske  Opdragelse  har  bidraget  mindre  til  hans  Uafhængighed 
end  den  Luft,  som  Ungdommen  paa  den  Tid  indaandede  over  hele 
Europa,  og  som  for  en  stor  Del  var  jakobinsk."  Den  Aand,  som  skulde 
stænges  ude  af  Huset,  var  altsaa  allerede  kommen  indenfor  Dørene,  og  det 
uden  at  Faderen  vidste  noget  derom.  Nogle  Aar  senere,  om  Sommeren 
1798,  opholdt  den  siden  berømte  Historiker,  B.  G.  Niebuhr,  sig  i  London. 
Han  stod  paa  den  Tid  i  dansk  Tjeneste  og  havde  paa  Grund  deraf  Ad- 
gang til  Grev  Wedel.  Han  skriver  derom  i  et  Brev:  „I  Søndags  var 
jeg  paa  Landet  hos  vor  Gesant.  —  Hans  Sønner  er  kjække;  navnlig 
lover  den  ældste  meget;  han  har  rørt  mig  særdeles  ved  sin  rigtignok 
feilagtige,  men  dog  ædle  Enthusiasme,  som  han  omhyggelig  maa  skjule 
for  sin  haarde  Fader." 

Den  Undervisning,  som  Grev  Herman  og  hans  Søskende  fik,  var 
alt  andet  end  planmæssig.  Paa  samme  Maade,  som  de  flakkede  rundt 
i  Europa,  gik  de  ogsaa  fra  den  ene  Lærer  til  den  anden.  Efterat  For- 
ældrene  havde  mistet  sin  ældste  Søn  under  hans  Ophold  i  Colmar, 
synes  de  ikke  at  have  havt  Lyst  til  at  sende  sine  øvrige  Børn  fra  sig. 
Julie  blev  rigtignok  i  Colmar  indtil  1791;  men  for  øvrigt  foregik  Børnenes 
hele  Opdragelse  i  Forældrenes  Hus.  Under  Opholdet  paa  Jarlsberg 
1788 — 89  fik  de  to  ældste  Sønner  sin  første  Undervisning  af  en  Privat- 
lærer, som  hed  Scavenius,  og  da  de  i  1789  90  laa  i  Slesvig,  havde 
de  en  tysk  Lærer  ved  Navn  Schulze.  Begge  disse  var  svage  og  efter- 
givende  Personer,  som  ikke  erhvervede  nogen  Indflydelse  over  de  to 
Gutter. 

I  London  havde  de  flere  Lærere;  men  da  disse  hyppig  vekslede, 
kom  der  heller  ikke  her  nogen  Fasthed  i  Undervisningen,  uagtet  de  alle, 
hver  paa  sin  Vis,  skal  have  været  baade  dygtige  og  kundskabsrige. 
Alt  gik  efter  Tilfældigheder;  men  alligevel  gjorde  Herman  ved  sit  gode 
Hoved  og  sin  lette  Fatteevne  betydelige  Fremskridt.  Først  var  der  en 
dansk  theologisk  Kandidat  Petrus  Janus  Kruse  (f.  1768),  som  opholdt 
sig  i  Gesantens  Hus  fra  1790 — 93,  og  hvis  Undervisning  roses.  Kruse 
drog  tilbage  til  Danmark,  hvor  han  senere  blev  Sognepræst  ved  St. 
Mortens  Kirke  i  Randers  og  Amtsprovst,  og  ved  sin  Død  i  1837  omtales 
som  en  anseet  Mand.  Efter  Kruse  kom  en  Tysker,  Keller,  der  snart 
igjen  forlod  England,  hvorpaa  Gesanten  antog  en  ny  tysk  Huslærer, 
SCHUSSLER.     Faderen  skiltes  i   Uvenskab  fra  alle  disse  Lærere,  og  naar 

han  bagefter  opdagede,  at  der  fremdeles  bestod  Forbindelse  mellem  dem 
og  hans  Børn,  blev  disse  haardt  irettesatte.  Schiissler  reiste  til  Amerika, 
og  efter  ham  kom  fra  Iste  Mai  1796  en  ny  Huslærer,  Friederich  August 
Nitsch  fra  Konigsberg,  en  ivrig  Tilhænger  af  den  Kantiske  Filosofi, 
over  hvilken  han  med  Bifald  havde  holdt  Forelæsninger  i  London.  I 
denne  søgte  han  nu,  uden  Faderens  Vidende,  at  indvie  sine  unge  Elever, 
og  ved  Siden  deraf  lagde  han  som  Lærer  Hovedvægten  paa  Mathematik. 
For  øvrigt  gik  Undervisningen  ud  paa  at  bibringe  de  Unge  de  nødven- 
dige Kundskaber  i  de  forskjellige  Fag.  Paa  Fransk  lagdes  der,  som 
naturligt  i  et  diplomatisk  Hus,  meget  Vind,  og  ialfald  i  den  senere  Tid 
blev  der  drevet  meget  paa  med  franske  Stiløvelser.  I  dette  Sprog  havde 
for  øvrigt  Grev  Herman  allerede  forinden  Ankomsten  til  London  gjort 
gode  Fremskridt,  da  det  havde  været  det  daglige  Omgangssprog  i  hans 
Forældres  Hus.  I  London  fik  Børnene  straks  Lærere  i  Engelsk,  hvilket 
Sprog  ogsaa  taltes  i  Husets  Selskabs-Konversation.  Gjennem  de  tyske 
Lærere  var  der  rig  Anledning  til  at  faa  Øvelse  i  at  tale  deres  Sprog, 
i  hvilket  ogsaa  gjerne  Undervisningen  meddeltes,  forsaavidt  den  ikke 
foregik  paa  Fransk.  Paa  denne  Maade  erhvervede  Greven  en  stor 
Færdighed  i  at  udtrykke  sig  paa  fremmede  Sprog.  Engelsk  talte  han 
som  sit  Modersmaal,  og  i  det  franske  og  tyske  Sprog  bevægede  han  sig 
altid  med  stor  Lethed.  Gjennem  Forældrene,  maaske  især  Moderen, 
øvedes  alle  Børnene  i  at  tale  Hjemlandets  Sprog,  hvilket  de  ogsaa 
maatte  lære  under  sine  Besøg  i  Kjøbenhavn  og  paa  Jarlsberg.  Grev 
Herman  talte  tidlig  sit  Modersmaal  rent,  korrekt  og  flydende;  men  han 
kunde  dog  aldrig  helt  frigjøre  sig  for  en  svag  Akcent,  der  røbede,  at 
det  hverken  var  i  Norge  eller  i  Danmark,  han  først  havde  lært  at  tale 
dette  Sprog. 

Foruden  Nitsch,  der  var  den  egentlige  Huslærer,  var  der  en  særlig 
Lærer  i  Fransk,  der  synes  at  have  været  en  emigreret  Abbé.  Dennes 
Undervisning  foregik  for  en  stor  Del  skriftlig;  han  forelagde  sine  to 
Elever  forskjellige  Spørgsmaal,  over  hvilke  de  da  skulde  tilkjendegive 
sin  Mening  paa  Fransk.  Disse  Besvarelser  er  enten  direkte  knyttede 
til  det  forelagte  Spørgsmaal  eller  udarbeidede  i  Form  af  venskabelige 
Breve  til  Læreren,  som  fingeres  at  være  en  fremmed  Herre,  der  nærer 
Interesse  for  de  to  unge  Mennesker.  Fra  1798 — 99(?)  er  der  bevaret 
en  hel  Række  af  disse  eiendommelige  Spørgsmaal  og  Svar,  der  omhandler 
de  mest  forskjelligartede  Emner,  og  det  er  derigjennem  muligt  at  følge 
Undervisningens  Gang  og  lære  det  Modenheds-Standpunkt  at  kjende,  til 
hvilket   Grev  Herman  var   naaet  paa   den  Tid,    da    han    havde    fyldt  sit 

19de  Aar.  De  Fag,  der  omfattedes  af  Lærernes  Undervisning,  opgives 
af  ham  selv,  foruden  Taleøvelser  i  de  levende  Sprog,  at  have  været 
Geometri,  Algebra,  Arithmetik,  Historie,  Geografi,  saavel  fysisk  og 
mathematisk,  som  politisk.  Latin,  derunder  indbefattet  Grammatik,  Rhe- 
torik.  Poesi  og  Mythologi,  Fysik  og  de  skjønne  Kunsters  Theori.  Der 
var,  forklarer  Grev  Herman  i  en  af  sine  Besvarelser  til  Læreren, 
imellem  disse  Fag  egentlig  intet,  for  hvilket  han  følte  nogen  udpræget 
Forkjærlighed;  skulde  han  endelig  vælge  en  Videnskab  til  sin  faste 
Beskjæftigelse,  saa  troede  han,  at  han  vilde  bestemme  sig  for  Mathe- 
matiken:  „1  alle  andre  Videnskaber  er  der  megen  Dunkelhed  og 
Usikkerhed;  man  maa  der  saa  ofte  nøie  sig  med  Sandsynligheder  og 
Formodninger.  Mathematiken  taaler  ikke  saadant.  Der  gaar  man  altid 
med  fast  og  bestemt  Skridt.  Efter  min  Mening  er  der  intet  andet 
Studium,  der  bidrager  saa  meget  til  at  aabne  og  ordne  Hovedet.  Ved 
at  lægge  sig  efter  dette  vænner  man  sig  til  at  tænke  i  Sammenhæng." 
Ved  andre  Leiligheder  har  han  ogsaa  udtalt  sig  om  Mathematikens 
store  Betydning  for  Naturkundskaben  og  for  vor  Verdensopfatning. 
Denne  Forkjærlighed  for  det  enkelte  Fag  kan  dog  ogsaa  for  en  Del  være 
en  Følge  af  Nitschs  Paavirkning. 

Engang  har  den  franske  Lærer  spurgt  sin  ældste  Elev,  hvad  han 
syntes  om  Historien.  Svaret  lød,  at  uden  Forbindelse  med  Kronologi 
og  Geografi  var  den  intet,  kun  une  masse  infornie,  rude  et  indigeste: 
„den  ligner  da  et  Legeme,  der  har  megen  Fedme,  men  er  uden  Ben  og 
Muskler."  Historien  havde  for  Grev  Herman  sin  hovedsagelige  Betyd- 
ning derved,  at  den  kastede  et  Lys  over  paa  Nutiden :  „En  Mand,  som 
kjender  alle  de  store  Begivenheder,  der  har  fundet  Sted,  deres  For- 
bindelse, deres  Aarsager  og  deres  Følger,  han  ser  klarere  paa  det,  som 
foregaar.  Han  forudser  for  en  stor  Del  de  Begivenheder,  som  endnu 
skjules  af  Fremtidens  tætte  Slør.  Naar  Mennesket  ser  alle  de  store  og 
gode  Virkninger,  hvilke  Talenter  og  Dyder  frembringe,  saa  ledes  det  til 
at  skaffe  sig  Talenter  og  at  efterligne  disse  Dyder.  Naar  det  derimod 
ser,  hvilke  sørgelige  Virkninger  der  følger  af  Uvidenheden,  af  umaade- 
lige  og  lidenskabelige  Ønsker,  af  Fordomme,  der  ofte  falder  i  det  latter- 
lige, og  af  Ondskab,  saa  undgaar  det  med  større  Forsigtighed  de  Tilfælde, 
som  kunde  styrte  det  ned  i  disse  Afgruhde."  Omtrent  en  Maaned 
senere  siger  Grev  Herman  i  et  af  sine  Svar  til  Læreren:  „Det  vig- 
tigste  Øiemed  for  Historiens  Studium  er  at  lære  Menneskenes  Handle- 
maade  at  kjende,    under    visse    Forhold.      Man    maa    derfor   studere   de 

Afsnit  af  Historien,  hvori  der  forekommer  de  fleste  Revolutioner;  thi 
disse  vise  os  bedst  Lidenskabernes  Spil." 

Om  Høsten  1798  gjennemgik  den  franske  Lærer  den  romerske 
Literaturhistorie  og  lod  derunder  sine  Elever  læse  flere  Forfattere.  Da 
de  skulde  tåge  fat  paa  Qvintus  Curtius,  gav  dette  Anledning  til,  at  Grev 
Herman  fik  sig  forelagt  det  Spørgsmaal,  hvilke  Fordele  der  fulgte  af  at 
studere  Historien  efter  de  samtidige  Forfattere,  fremfor  efter  de  moderne, 
der  havde  benyttet  disse.  Svaret  var,  at  her  maatte  man  gaa  til  Kilderne, 
bl.  a.  fordi  man  der  fik  Sandheden  renere;  Historikerne  var  sjelden 
upartiske,  hvad  han  beviste  ved  de  engelske  Forfattere,  der  dømte  om 
Fortidens  Begivenheder  og  Personligheder  fra  sit  politiske  Standpunkt. 
Som  Exempler  anførte  han  Hume  og  Smollett;  men  da  han  urigtig 
gjorde  den  første  til  Whig  i  Stedet  for  Tory,  kan  han  neppe  have  læst 
disse  Forfattere.  Han  henviser  til  Kildestudiet,  naar  man  for  Alvor  vil 
trænge  ind  i  Historien;  hvor  trættende  og  møisommeligt  dette  end  kan 
være,  saa  er  det  dog  den  eneste  Vei,  ad  hvilken  man  naar  frem  til  at 
kunne  se  med  egne  Øine  og  dømme  efter  sin  egen  Opfatning.  Forinden 
man  gaar  til  Studiet  af  de  enkelte  Landes  Historie,  er  det  nødvendigt 
at  kjende  Verdenshistorien.  Man  maa  nemlig  ved  Historiens  Studium 
gaa  frem  som  den,  der  gjør  en  Reise  for  at  skaffe  sig  Kundskaber; 
denne  søger  først  at  faa  Oplysninger  om  de  vigtigste  Steder,  han  skal 
passere,  for  derefter  at  opgjøre  sin  Rute,  og  den,  der  vil  drage  Nytte 
af  det  historiske  Studium,  maa  følge  Exemplet  og  erhverve  en  almindelig 
Oversigt  over  Historien,  forinden  han  gaar  ind  paa  dens  Detaljer.  Folke- 
slagenes Historie  er  derhos  ogsaa  i  den  Grad  sammenknyttet,  at  det  er 
umuligt  at  studere  det  ene  uden  at  have  noget  Kjendskab  til  de  øvrige: 
„Den,  som  ikke  har  sat  sig  ind  i  den  almindelige  Historie,  vil  ikke 
kunne  vælge  de  Lande  og  de  Tidsafsnit,  hvis  Historie  er  den  mest  lære- 
rige; han  kan  maaske  falde  over  Japans  Historie,  idet  han  indbilder  sig, 
at  der  ikke  kan  være  noget  mere  interessant  og  noget  mere  nyttigt." 
Grev  Herman  vedgaar  imidlertid  aabent,  at  han  ikke  føler  sig  tiltrukken 
af  Universalhistorien ;  men  da  han  erkjender  dens  Nødvendighed  for 
rigtig  at  kunne  nyde  Specialhistorien  og  orientere  sig  i  denne,  finder 
han,  at  man  maa  underkaste  sig  det  ubehagelige  ved  dens  Studium  for 
at  kunne  nyde  andre  Fordele. 

Paa  Foranledning  af  den  franske  Lærer  maatte  han  ogsaa  give  en 
Fremstilling  af  Norges  Forhold.  Det  viser  sig,  at  han  har  været  ganske 
godt  inde  i  disse  og  havt  et  ikke  lidet  Kjendskab  til  Land  og  Folk. 
Hvorledes    han    har   havt  Anledning   til    at    erhverve  disse  Kundskaber, 

vides  nu  ikke;  formodentlig  iiar  det  været  gjenneni  de  danske  Lærere, 
hvis  Undervisning  tildels  kan  være  støttet  ved  Moderens  Fortællinger 
og  ved  hans  egne  Besog  i  Hjemlandet.  Naar  han  nu,  under  sit  Ophold 
i  England,  skriver  om  Norge,  da  mangler  der  ikke  paa  Udtryk  for  hans 
Kjærlighed  og  Stolthed  over  dette  Land. 

Af  disse  spredte  Træk  lader  der  sig  danne  et  nogenlunde  fyldest- 
gjørende,  tilfredsstillende  Billede  af  den  unge  Greve,  saaledes  som  han  var 
i  sit  tyvende  Aar.  Hans  Kundskaber  havde  maaske  sine  Mangler;  men 
hans  Aand  havde  udviklet  sig  til  en  Bestemthed  og  Modenhed,  som  ikke 
er  almindelig  i  den  Alder.  Allerede  nu  viste  han  sig  ogsaa  i  Besiddelse 
af  det  udprægede  Humor,  der  aldrig  senere  forlod  ham;  i  den  Hen- 
seende minder  han  tildels  om  sin  Tante,  Kammerherreinde  Benzon.  Legem- 
lig var  han  rask  og  livlig,  og  han  besad  en  stærk  Energi,  forbundet  med 
et  Mod,  til  hvilket  hans  Kræfter  ikke  altid  stod  i  det  rette  Forhold. 
Om  hans  Ydre  høres  der  ikke  meget;  dog  siger  en  fremmed,  der  havde 
Anledning  til  at  se  ham  paa  Jarlsberg  i  1788,  at  han  der  straks  blev 
opmærksom  paa  den  niaarige  Guts  „luende  Blik",  og  dette  maatte 
saaledes  ti,  elleve  Aar  senere  være  endnu  mere  paafaldende.  Men  han 
var  ogsaa  som  den  unge  Ørn  i  et  Bur;  han  følte  en  stærk  Længsel 
efter  at  komme  udenfor  det  Gitter,  bag  hvilket  Faderen  havde  stængt 
ham  inde,  og  han  higede  ud  mod  den  Virksomhedens  Verden,  hvori 
det  ikke  var  ham  tilladt  at  tumle  sig.  Men  saa  stærk  var  den  sønlige 
Ærbødighed  for  Faderen,  at  der  maatte  tilstøde  noget  ganske  over- 
ordentligt,  forinden  han  selv  brød  ud  af  Buret  og  satte  sig  i  Besiddelse 
af  den   Frihed,  der  var  ham  negtet. 


2^ 


II. 
FLUGTEN  FRA  FÆDRENEHJEMMET. 


I  1797  kom  det  i  Gesantens  Hus  i  London  ved  hans  Heftighed  til 
et  voldsomt  Optrin,  under  hvilket  hans  Raseri  antog  en  saadan  Karakter, 
at  han  truede  med  at  lægge  Haand  paa  sin  Ægtefælle.  Grev  Herman 
traadte  da  i  det  sidste  Øieblik  i  Veien  for  Faderen  og  hindrede  ham  i  at 
fuldføre  sit  Forsæt.  Men  for  Grevinden  var  efter  dette  heftige  Udbrud 
Maalet  fuldt,  og  hun  besluttede  med  sin  ældste  Datter,  Komtesse  Julie, 
at  forlade  det  Hus,  hvor  hun  havde  maattet  døie  denne  sidste  Ydmygelse. 
Dette  stod  for  hende  som  den  eneste  Udvei,  der  var  levnet  for  at  undgaa 
endnu  større  Krænkelser.  Paa  Veien  til  Kysten  fra  London  blev  de 
to  flygtende  overfaldne  af  Røvere,  der  berøvede  dem  en  Del  af  deres 
medbragte  rede  Penge.  Det  lykkedes  dem  alligevel  at  komme  ombord 
paa  et  Skib,  der  bragte  dem  over  til  Danmark  ^ 

Grev  Frederik  Anton  blev  efter  denne  Hændelse  stedse  mere  umed- 
gjørlig. Han  tråk  sig  rent  tilbage  til  sit  Hus,  hvor  han  nu  levede  paa 
en  meget  indskrænket  Fod ;  han  stødte  ogsaa  fra  sig  Landsmænd,  der 
kom  til  London  i  vigtige  Forretninger  og  der  nok  kunde  have  trængt 
til  al  den  Bistand,  som  den  dansk-norske  Gesant  kunde  yde  dem.  Om 
Høsten  1797  indgik  Greven  paa  at  slutte  en  Overenskomst  med  sin 
bortreiste  Ægtefælle  om  deres  og  Døtrenes  fremtidige  Forhold,  og  denne 
kom  i  Vinterens  Løb  ogsaa  istand.  Det  var  en  fuldstændig  Separations- 
Kontrakt,  dateret  London  og  Kjøbenhavn  18de  og  31te  December  1797, 
som  under  23de  Januar  1798  erholdt  kgl.  Konfirmation.     Greven  indgik 


'  Heller  ikke  ved  dette  Afsnit  er  medtaget  nogen  af  de  i  den  ældre  Udgave 
trykte  Noter.  Det  er  tilstrækkeligt,  at  de  i  dem  meddelte  Aktstykker  foreligger 
tilgjængelige  paa  ét  Sted. 

paa  at  udrede  til  sin  Ægtefælle  2  000  Rdl.  aarlig  og  til  sin  ældste 
Datter  200  Rdl.  aarlig,  hvorhos  Grevinden  i  to  Terminer  skulde  faa  sig 
udbetalt  2  000  Rdl.  „til  hendes  Gjælds  Betaling  og  Etablissements  Be- 
stridelse".  Fremdeles  blev  med  det  samme  bestemt,  at  Grevinden  i 
1798  skulde  faa  de  to  i  London  efterladte  Døtre  til  sig  i  Danmark, 
saasnart  Jævndøgns-Stormene  var  forbi.  Dertil  knyttedes  den  Betingelse, 
at  hun  til  dem  skulde  „antage  og  holde  en  skikkelig  og  duelig  Guver- 
nante". Saaledes  var  Ægteskabet  faktisk  opløst  og  Grevinden  befriet 
for  det  fortsatte  Samliv  med  sin  haarde,  voldsomme  Mand. 

Da  de  to  Døtres  Reise  paa  Grund  af  Krigen  mellem  England  og 
Frankrige  maatte  foregaa  tilsøs  fra  London  til  Cuxhaven,  var  Moderen 
meget  ængstelig  for,  at  de  underveis  skulde  falde  i  Hænderne  paa 
franske  Kapere.  De  kom  imidlertid  lykkelig  og  vel  til  Danmark,  hvor 
Moderen  atter  havde  den  Glæde  at  kunne  se  sine  tre  Døtre  samlede. 
De  opslog  sin  Bolig  i  Esrom,  i  den  yndige,  blide  Egn  ved  Esromsø, 
tæt  ved  Fredensborg,  et  Sted,  for  hvilket  Grevinde  Wedel  nærede  en 
stor  Forkjærlighed.  De  var  her  i  Nærheden  af  Borsholm,  hvor  Wedel- 
sparres  nu  havde  slaaet  sig  ned,  og  Omgangen  med  disse  nære  Slægt- 
ninge  var  til  stor  Trøst  for  Grevinden;  de  havde  i  Familiestriden  ganske 
stillet  sig  paa  hendes  Side.  I  Kjøbenhavn  modtog  Grevinden  ogsaa 
et  Besøg  af  sin  ældste  Søster,  som  i  Januar  1798  kom  til  hende  med 
to  af  sine  Børn,  August  og  Julie.  Dette  Gjensyn  var  for  den  haardt 
prøvede  Kvinde  en  stor  Glæde. 

Ovenpaa  alle  de  sjælelige  og  legemlige  Lidelser,  som  Grevinde 
Wedel  havde  udstaaet,  dels  i  Mandens  Hus,  dels  under  Flugten  til 
Danmark,  var  hendes  Kraft  brudt.  Hun  følte  sig  svag  og  træt;  hun 
ventede  ikke  at  have  mange  Leveaar  tilbage,  og  det  eneste,  hun  ønskede, 
var  at  kunne  tilbringe  disse  i  Ro  med  sine  Døtre  og  i  Nærheden  af 
Slægt  og  gode  Venner.  Saa  meget  stærkere  var  derfor  ogsaa  hendes 
Ulyst  til  at  deltage  i  Kjøbenhavns  Selskabsliv. 

I  Begyndelsen  af  1798  synes  det,  som  om  Greven  i  Breve  til 
Svogeren,  Wedelsparre,  havde  slaaet  paa,  at  han  vilde  sende  sine  to 
ældste  Sønner,  Herman  og  Ferdinand,  til  Danmark,  noget,  hvortil  disse 
havde  levende  Lyst.  Wedelsparre  meddelte  Moderen  dette,  men  uden 
at  kunne  overbevise  hende  om,  at  Manden  virkelig  nærede  nogen  saadan 
Tanke.  „Gud,  hvilket  Glimt  af  Lykke"  —  skrev  hun  i  den  Anledning 
til  Wedelsparre  —  „giver  Du  mig  ikke,  bedste  Svoger,  ved  at  sige.  Du 
tror,  jeg  til  Foraaret  kan  vente  en  eller  to  af  mine  elskede  Sønner 
hid !    mens    jeg    er   langt   fra    at    finde  Haab  derom  i  den  Linje,  Du  har 

underlinjet  af  min  Mands  Brev;  thi  jeg  kjender  ham  for  godt  til  at  tro 
et  Øieblik,  han  vilde  betro  Herman  noget  eller  nogen."  Af  dette  Brev 
fremgaar  ogsaa,  at  Grevinden  havde  en  hemmelig  Frygt  for,  at  hendes 
Mands  Ven,  den  russiske  Minister  i  London,  skulde  overtale  ham  til  at 
sætte  sine  to  ældste  Sønner,  ialfald  Ferdinand,  i  Czarens  Tjeneste.  Hun 
var  aldeles  sikker  paa,  at  ingen  af  dem  vilde  gaa  ind  paa  noget  saadant, 
og  at  de  før  vilde  lade  sig  dræbe,  end  antage  et  Tilbud  fra  Rusland. 
Efter  deres  hele  Tankegang,  allermest  efter  Hermans,  maatte  ogsaa 
Keiser  Pauls  Rige  være  det  sidste  Sted,  hvor  de  skulde  kunne  trives. 
Denne  Plan  blev  dog,  om  den  overhovedet  nogensinde  har  foresvævet 
Faderen,  aldrig  udført.  Ligesaalidt  kom  der  noget  ud  af  et  Par  Antyd- 
ninger, som  han  lod  falde  om,  at  det  var  hans  Hensigt  at  afstaa  sit 
Grevskab  og  forlade  Danmark  og  Norge.  Det  vrimlede  af  Planer  i  hans 
Hoved,  og  hans  hele  Væsen  antog  et  høist  besynderligt  Præg.  For 
hans  to  ældste  Sønner  maatte  derunder  Opholdet  i  Faderens  Hus  stedse 
blive  mere  uudholdeligt. 

Han  elskede  dem  fremdeles  paa  sin  Vis,  ligesom  han  altid  havde 
gjort.  Forholdet  til  den  ældste  Søn  var  dog  efter  Moderens  Flugt  blevet 
endnu  kjøligere,  end  det  før  havde  været;  men  mod  Ferdinand  viste  han 
sig  mere  omsorgsfuld.  Om  Høsten  1798  gjennemgik  denne  en  Sygdom, 
hvorunder  Faderen  var  meget  ængstelig.  Saa  kom  Julen  og  det  nye 
Aar  1799.  Greven  var  da  reist  til  Bath,  medens  hans  4  Sønner  opholdt 
sig  i  London.  Paa  Nytaarsdagen  modtog  han  i  Bath  et  Nytaarsdigt  i 
Sønnernes  Navn,  der  formodentlig  er  lavet  af  Nitsch,  og  som  i  høie 
Toner  priste  hans  udmærkede  Egenskaber  som  Fader  og  den  Erkjendt- 
lighed,  de  følte  for  al  den  Lykke,  han  beredte  dem.  Rundt  om  det 
Ark,  hvorpaa  Digtet  var  skrevet,  var  der  med  barnlige  Hænder  tegnet 
en  Krans  af  Blomster.  Det  er  imidlertid  blot  kunstlede  Følelser,  som 
ligger  bag  disse  Vers.  Den  barnlige  Kjærlighed  var  nu  engang  for  de 
to  ældste  Sønners  Vedkommende  borte;  de  brustne  Baand  lod  sig  ikke 
atter  knytte,  og  Lærerens  Vers  kunde  ikke  slaa  Bro  over  den  Kløft, 
som  i  Aarenes  Løb  var  kommen  ind  i  Forholdet  mellem  Faderen  og 
hans  Børn,  og  som  stedse  blev  bredere.  Det  blev  kun  kolde,  klingende 
Ord,  uden  Varme,  uden  Hjertelighed.  Tilfældet  har  gjort,  at  ogsaa  de 
Nytaarsvers  er  bevarede,  der  paa  den  samme  Dag  blev  overrakte  til 
Grevinden  af  Søsteren  og  hendes  egen  Datter,  Julie.  Det  er  af  de 
almindelige,  trykte  Nytaarslykønskninger  „til  en  Moder"  og  „til  en 
Søster",  som  kunde  kjøbes  i  hveranden  Butik.  Men  de  blev  ikke  over- 
rakte fra  tyranniserede  unge  Mennesker  paa  en  Lærers  Foranstaltning; 

de  kom  fra  kjærlige  og  deltagende  Hjerter.  Faderen  maa  rimeligvis 
have  været  Nytaarsdagen  over  i  Bath,  hvor  han  ogsaa  ved  andre  Leilig- 
heder  har  opholdt  sig  til  samme  Tid  af  Aaret.  Vinteren  var  Bade- 
sæsonen  der;  til  andre  Aarstider  besøgte  han  Cheltenham,  hvor  han 
kunde  gjennemgaa  en  Kur  for  sin  slette  Fordøielse.  Sønnerne  blev 
rimeligvis  stadig  i  London,  hvor  Tiden  for  dem  vedblev  at  snige  sig 
hen  i  den  gamle  Ensformighed,  indtil  der  om  Sommeren  1799  indtraf 
en  Begivenhed,  der  blev  et  Vendepunkt  i  de  to  ældstes  Liv. 

Da  Grevinden  forlod  sin  Ægtefælles  Hus,  havde  hendes  to  ældste 
Sønner,  der  med  sonlig  Kjærlighed  tog  Del  i  hendes  ulykkelige 
Skjæbne,  for  at  lette  hendes  Flugt,  i  Hemmelighed  optaget  et  Laan 
hos  en  i  London  bosat  Schweizer,  Henry  Bogeard,  der  tidligere  havde 
været  Kammertjener  hos  deres  Fader,  men  var  bleven  bortjaget  af 
denne  paa  Grund  af  slet  Opførsel.  Laanet,  der  opgives  at  have  været 
paa  ,1'  200,  blev  rigtig  tilbagebetalt  ved  de  Penge,  som  Moderen  sendte 
sine  Sønner,  efterat  hun  var  kommen  til  Danmark.  Senere  kom  Bogeard 
i  Pengeforlegenhed.  af  hvilken  han  forsøgte  at  rede  sig  ud  ved  at 
skrive  falske  Veksler.  Dertil  benyttede  han  Grev  Hermans  Underskrift, 
som  han  havde  havt  Anledning  til  at  se  paa  den  Veksel,  der  i  1797 
var  udstedt  til  ham  selv.  Tre  forskjellige  Veksler,  der  tilsammen  lød 
paa  X  105,  og  som  var  forsynede  med  det  efterskrevne  Navn,  blev  af 
Bogeard  transporterede  til  en  Slagter  ved  Navn  William  Marshal,  der  i 
April  1799  indfandt  sig  hos  Gesanten  og  præsenterede  dem  til  Ind- 
frielse.  Greven  var  aldeles  uvidende  om,  at  hans  Sønner  havde  fore- 
taget  noget  saadant,  og  da  alle  Omstændigheder  syntes  ham  at  tyde 
paa,  at  der  her  forelaa  et  Falskneri,  vilde  han  selvfølgelig  ikke  betale. 
Greven  tilkaldte  sine  Sønner,  der  bestemt  negtede  at  kjende  noget  til 
denne  Sag,  og  da  han  spurgte  dem,  om  de  havde  staaet  i  Forbindelse 
med  Bogeard,  efterat  han  havde  forladt  Huset,  vovede  de  ikke  at  ved- 
gaa  dette,  men  svarede,  at  de  kun  havde  mødt  ham  en  enkelt  Gang 
paa  Gaden.  Marshal  vilde  ikke  straks  give  sig,  formodentlig  fordi 
han  i  Tilfælde  af,  at  Vekselen  var  falsk,  ikke  havde  megen  Udsigt  til 
at  erholde  sine  Penge.  Han  er  derunder  rimeligvis  bleven  noget 
paatrængende,  hvorfor  tilsidst  Fader  og  Sønner  maatte  true  med  at 
kaste  ham  ud  gjennem  Vinduet,  hvis  han  ikke  fjernede  sig. 

Marshal  anmeldte  derefter  Bogeard  for  Falsk.  Gesanten  havde 
ligeledes  paa  sin  Side  sat  sig  i  Bevægelse  for  at  faa  oplyst  Sagens  rette 
Forhold  og  derved  befri  sin  ældste  Søn  for  enhver  Mistanke,  hvad  han 
ansaa  for  at    være    saa   meget   mere  nødvendigt,    som  han  frygtede    for. 

at  der  kunde  være  andre  Veksler  af  samme  Art  i  Omløb.  Bogeard 
blev  fængslet  og  gjentagne  Gange  forhørt.  De  to  unge  Wedeler  ind- 
fandt  sig  for  Retten,  ledsagede  af  Nitsch,  og  afgav  der  sine  For- 
klaringer. Sidste  Gang,  de  mødte  i  en  Retssession,  var  22de  Juni. 
Ved  sin  Hjemkomst  fra  dette  Forhør  meddelte  de  Faderen,  at  Bogeard 
var  funden  skyldig  i  at  have  forfalsket  en  af  Vekslerne,  lydende  paa 
£  25,  og  at  han  derefter  var  dømt  til  at  hænges.  Den  ældre  Greve 
fandt  sig  derved  tilfredsstillet  og  spurgte  foreløbig  ikke  videre  efter  det 
passerede,  førend  han  den  24de  læser  Dagens  Aviser  og  der  til  sin 
Overraskelse  finder  en  Beretning  om  Forhøret,  af  hvilken  han  erfarer, 
at  Sønnerne  virkelig  havde  staaet  i  Pengeforhold  til  Bogeard. 

Det  hjalp  ikke,  at  Aviserne  tildels  havde  givet  en  fordelagtig  Om- 
tale af  den  Maade,  hvorpaa  de  to  unge  Mennesker  havde  fremstillet 
sig  for  Retten.  Hvad  Faderen  fæstede  sig  ved,  var  kun  det,  at  Søn- 
nerne ikke  havde  givet  ham  en  rigtig  Forklaring,  og  han  glemte  kun 
altfor  let,  at  han  ved  sin  egen  Haardhed  havde  en  væsentlig  Andel  i, 
at  de  saaledes  havde  dulgt  Sandheden  for  ham. 

Der  paafulgte  nu  et  af  de  Optrin,  som  ikke  var  ganske  sjeldne  i 
dette  Hus.  Med  Aviserne  i  Haanden  søgte  Faderen  sine  to  Sønner, 
der  netop  modtog  Undervisning  af  Nitsch.  Denne  tilstod  straks,  hvor- 
dan Sammenhængen  var,  og  saa  begyndte  der  en  voldsom  Scene,  hvor- 
under Faderen  greb  en  af  de  runde  Cylindre  af  Mahognitræ,  som  paa 
den  Tid  i  England  benyttedes  som  Linealer,  og  anvendte  denne  mod 
sin  ældste,  næsten  tyveaarige  Søn.  I  sit  Raseri  glemte  han  alle  Hensyn, 
og  det  ser  ud,  som  om  han  først  har  stanset,  da  den  mishandlede  Søn 
kom  hen  til  et  Vindu,  som  han  fik  aabnet  for  at  raabe  om  Hjælp. 
Efter  den  almindelige  Beretning  skal  Sønnerne  frimodig  have  ved- 
kjendt  sig  saavel  den  i  Aviserne  indeholdte  Beretning  om  deres  Vidnes- 
byrd,  som  dette  Vidnesbyrds  Sandhed,  og  senere  skal  de  efter  samme 
Kilde  paa  Faderens  Spørgsmaal  have  opgivet,  hvorledes  de  havde 
anvendt  de  laante  Penge.  Dette  kan  dog  være  noget  tvivlsomt.  lalfald 
beretter  Faderen  udtrykkelig,  at  Sønnerne  med  en  ufattelig  Haard- 
nakkethed  vægrede  sig  ved  at  give  ham  Oplysning  om  de  Bevæg- 
grunde,  der  havde  foranlediget,  at  de  kom  i  et  saadant  Forhold  til 
en  Person  som  Bogeard.  Hvis  han  havde  faaet  Besked  paa  den  An- 
vendelse, de  havde  gjort  af  Pengene,  havde  der  neppe  været  nogen 
Grund  for  ham  til  at  lægge  Skjul  paa  en  Handling,  der  i  hans  Øine 
maatte  gjøre  dem  endnu  mere  skyldige.  Baade  Grev  Herman  og  hans 
Broder  fik  derefter  Stuearrest,  som  dog  ikke  blev  af  lang  Varighed. 

Faderen  blev  nemlig  straks  efter  kaldt  hort  i  Anledning  af  et 
Besøg,  og  dette  benyttede  Grev  Herman  til  at  undslippe ;  det  Værelse, 
hvori  han  var  bleven  indestængt,  havde  nemlig  to  Døre,  og  deraf  var 
det  i  Farten  blevet  forglemt  at  laase  den  ene.  Saasnart  han  var  kom- 
men  ud,  søgte  han  Broderen  og  befriede  denne,  hvorpaa  de  besluttede 
at  tåge  Flugten.  Nitsch,  der  forudsaa,  at  dette  vilde  gaa  ud  over  ham, 
besvor  dem  om  ikke  at  udføre  sit  Forehavende;  men  de  var  ikke  til 
at  bevæge.  Frygten  for  en  Gjentagelse  af  den  sidste  Scene  overvandt 
alle  Betænkeligheder,  og  det  forekom  dem  uudholdeligt  at  blive  læn- 
gere  i   Faderens  Nærhed. 

Det  her  skildrede  Optrin  havde  fundet  Sted  paa  et  Landsted  ved 
Themsen,  hvor  Faderen  tilbragte  Sommeren.  Saaledes  gjaldt  det  for 
de  flygtende  først  at  naa  London  og  der  finde  et  Smuthul,  hvori  de 
kunde  unddrage  sig  Faderens  første  Eftersporinger.  De  fik  i  dette 
Øiemed  fat  paa  en  Hyrevogn ;  men  neppe  var  de  komne  ind  i  denne, 
før  de  ved  at  se  sig  tilbage  opdagede  Faderens  gule  Livrée  paa  en  vel- 
bespændt  Vogn,  der  i  fuld  Fart  satte  efter  dem.  De  undgik  imidlertid 
Opdagelse,  idet  de  kastede  sig  plat  ned  paa  Bunden  af  Vognen,  og 
kom  derpaa  i  god  Behold  til  London.  I  denne  By  henvendte  de  sig 
straks  til  den  danske  Major  Friboe,  som  opholdt  sig  der  paa  en  Uden- 
landsreise  med  sin  unge  Kone,  og  for  ham  forklarede  de  sin  Stilling. 
Friboe  laante  Brødrene  £  50  til  at  bestride  Udgifterne  ved  deres  Reise 
for  at  opsøge  Moderen,  medens  de  gjennem  en  Ven,  der  var  ansat  ved 
et  af  de  fremmede  Gesantskaber  og  kjendte  deres  Familieforhold,  fik 
tilveiebragt  de  fornødne  Pas.  Natten  tilbragte  de  paa  et  usselt  Straa- 
leie  i  et  af  de  simpleste  Værtshuse  i  Charing  Cross,  et  sædvanligt 
Tilholdssted  for  Tyve  og  Røvere,  hvor  der  for  Natteleie  betaltes  4  eller 
6  Pence.  Paa  et  saadant  Sted  skulde  ingen  falde  paa  at  søge  den 
dansk-norske  Gesants  tvende  Sønner. 

Dagen  efter  traf  de  sin  Lærer  Nitsch  paa  et  forud  aftalt  Sted, 
Newman  Street  No.  82,  hvor  denne  førelagde  dem  et  Forligstilbud  fra 
Faderen,  der  efter  Ordlyden  var  meget  imødekommende.  De  skulde  i 
Henhold  til  dette  Tilbud,  hvis  de  vendte  tilbage  til  Hjemmet,  faa  fuld 
Tilgivelse  og  kunde  gjerne,  om  de  ønskede  det,  reise  til  Danmark ; 
men  Faderen  vilde  da  sørge  for,  at  de  foretog  Reisen  paa  en  Maade, 
der  var  stemmende  med  deres  Stand  og  Stilling.  Tiltrods  for  Tilbudets 
lokkende  Form,  og  uagtet  Nitsch  afgav  skriftlig  Forsikring  om,  at  de 
havde  Faderens  Æresord  for,  at  han  agtede  at  holde  sit  Løfte,  vilde 
dog  ikke  Brødrene  uden  videre  antage  hans  Forslag;   de    skrev  paa  det 

af  deres  Lærer  fremlagte  Tilbud,  at  de  skulde  tåge  det  under  moden 
Overveielse,  hvorefter  de  skiltes  fra  ham,  med  Løfte  om  at  træffes 
næste  Dag  Kl.  2  paa  samme  Sted  for  at  fortsætte  Underhandlingerne. 
Brødrene  havde  neppe  endnu  tåget  nogen  endelig  Bestemmelse  om 
ubetinget  Afvisning  af  Faderens  Forsoningstilbud.  Imidlertid  maa  der, 
efterat  de  havde  været  sammen  med  Nitsch,  være  indtruffet  noget,  der 
gav  dem  Anledning  til  at  anse  den  med  ham  indgaaede  Aftale  for 
brudt,  saaledes  at  de  af  Frygt  for  Faderens  Forfølgelser  besluttede 
snarest  muligt  at  forlade  London.  Efter  den  almindelige  Fremstilling 
skal  Grunden  have  været  den,  at  de  om  Aftenen  paa  et  Kaffehus,  hvor 
de  var  inde  for  at  nyde  sin  Aftensmad,  fik  se  en  Avis,  hvor  Faderen 
med  deres  fulde  Signalement  lod  dem  efterlyse  og  udlovede  en  Præmie 
af  £  25  for  deres  Paagribelse.  Men  imod  Paalideligheden  heraf  kan 
der  reises  Indvendinger.  I  det  Brev,  som  Brødrene  skrev  til  Faderen 
efter  sin  Ankomst  paa  dansk  Grund,  siges  kun,  at  der  havde  tilbudt 
sig  en  meget  fordelagtig  Leilighed  til  deres  Ønskers  Opfyldelse,  og  at 
de  derved  var  blevne  forhindrede  fra  at  besvare  hans  Tilbud. 

Den  følgende  Morgen  —  det  var  26de  Juni  —  overleverede  Greven 
til  Nitsch  en  Promemoria,  der  skulde  betragtes  som  hans  Ultimatum 
til  de  bortflygtende  Sønner,  og  dermed  blev  Huslæreren  sendt  afsted 
for  at  opsøge  disse  og  forkynde  dem  Faderens  Vilje,  Til  den  forud 
aftalte  Tid  indfandt  han  sig  i  Newman  Street,  No.  82,  men  fandt  ingen. 
Der  var  saaledes  efter  dette  intet  andet  at  gjøre  for  ham  end  at  vende 
tilbage  til  Faderen  og  meddele,  at  hans  Sønner  ikke  var  komne  til 
det  aftalte  Sted,  og  at  der  saaledes  heller  ikke  havde  været  Anledning 
til  at  forelægge  dem  hans  sidste  Forslag.  Den  27de  røbede  Nitsch 
ogsaa,  hvor  han  havde  truffet  Flygtningerne.  Efter  hvad  der  var  fore- 
gaaet  Dagen  i  Forveien,  kunde  det  ikke  længer  være  af  nogen  Vigtig- 
hed  for  disse,  at  deres   tidligere   Mødested   holdtes    skjult   for   Faderen. 

Faderens  Vrede  vendte  sig  nu  mod  Nitsch,  hvem  han  betragtede  som 
den  egentlige  Ophavsmand  til  alle  sine  Ulykker,  og  han  skræmte  denne 
til  at  give  en  for  ham  selv  fordelagtig  Erklæring  om  hans  Forhold  til 
Sønnerne.  Nitsch  har  øiensynlig  været  meget  bange  for  at  paadrage 
sig  Ubehageligheder  fra  den  vrede  Faders  Side,  og  for  at  undgaa  saa- 
danne  fandt  han  det  mest  hensigtsmæssigt  at  give  en  Erklæring,  som 
fremstillede  Grev  Frederik  Anton  i  det  fordelagtigste  Lys,  og  det  uagtet 
han  selv,  forudsat  at  Faderens  Opfatning  var  den  rette,  maatte  erkjende, 
at  han  personlig  ikke  var  uden  Skyld,  da  han  havde  fortiet,  hvad  der 
ved  Forhøret  var  fremkommet    om  Sønnernes    hemmelige    Forbindelser 

med  Bogeard.  Han  underskrev  uden  Betænkning  alt,  hvad  Greven 
forelagde  ham,  og  gav  ham  derved  et  Vaaben  i  Hænde  mod  Sønnerne. 
Nitsch  gjorde  endnu  mere.  Faderen  havde  henvendt  sig  til  den  britiske 
Regjering  og  paakaldt  dens  Bistand  for  at  faa  Rede  paa  de  bortrømte 
Sønners  Opholdssted.  Da  de  Undersøgelser,  som  han  derved  fik  sat 
igang,  ikke  forte  til  noget,  blev  ogsaa  Nitsch  sendt  ud  for  at  efterspore 
Sønnerne.  Ved  at  negte  ham  Attest  for  godt  Forhold,  saafremt  han 
ikke  føiede  sig,  havde  Greven  et  stærkt  Baand  paa  Huslæreren,  hvilket 
han  ogsaa  benyttede  sig  af.  Nitsch  forlod  straks  hans  Hus,  men 
maatte  love  at  søge  efter  Flygtningerne,  hvilket  imidlertid  snart  viste 
sig  forgjæves.  Faderen  havde  opgivet  Sønnernes  Signalement  og  lod 
dem  ialfald  fra  den  29de  Juni  af  efterlyse ;  Grev  Herman  beskrives 
der  med  Finner  i  sit  Ansigt  og  med  tykke  Fingre,  medens  det  heder 
om  Generalen,  at  han  havde  en  elegant  Optræden,  Ørnenæse  m.  m. 

Grev  Herman  og  hans  Broder  tilbragte  Natten  mellem  den  26de 
og  27de  Juni  paa  samme  Sted,  hvor  de  havde  sovet  den  foregaaende, 
og  reiste  saa  om  Aftenen  27de  Juni  med  en  Postdiligence  som  outside 
passengers  til  Edinburgh,  uden  at  tynges  af  nogen  Bagage,  kun  med 
hver  sin  Frakke  og  lidt  Linned.  De  havde  antaget  falske  Navne,  for 
at  skjule  sin  virkelige  Stilling;  Greven  kaldte  sig  Smith  og  Baronen 
Meyer.  Underveis  gjorde  de  Bekjendtskab  med  flere  unge  Englændere. 
Reisen  bragte  dem  en  hidtil  ukjendt  Afveksling,  og  de  glemte  med  sit 
ungdommelige  Sind  snart  sin  farefulde  Stilling.  Det  æventyrlige  ved 
det  Foretagende,  paa  hvilket  de  havde  indladt  sig,  virkede  oplivende, 
og  i  det  fjerne  vinkedes  de  af  Haabet  om  at  gjense  sin  elskede  Moder 
og  i  Norge  eller  Danmark  bryde  sig  selv  en  hædret  Løbebane.  Dette 
var  netop,  hvad  de  selv  havde  ønsket,  og  om  det  nu  skede  med  eller 
mod  Faderens  Vilje,  var  dem  i  Øieblikket  forholdsvis  ligegyldigt.  De 
var  som  Fanger,  der  havde  faaet  sin  Frihed,  en  Frihed,  der  paa  dem 
maatte  virke  dobbelt  velgjørende,  da  de  i  Virkeligheden  aldrig  havde 
smagt  noget  saadant. 

Paa  denne  Maade  kom  de  to  unge  Mennesker  til  Edinburgh,  hvor 
de  kjøbte  sig  en  Kuffert,  og  saa  gik  de  tilfods  til  Leith,  for  at  søge  en 
Skibsleilighed  til  Norge  eller  Danmark.  Her  henvendte  de  sig  til 
sit  Lands  Konsul,  der  modtog  dem  venlig,  og  i  hvis  Hus  de  oftere 
kom  under  sit  Ophold  i  denne  By.  Med  hans  Sønner  og  endel  andre 
unge  Mennesker  foretog  de  ogsaa  en  munter  Udflugt  i  Byens  Omegn 
paa  et  Par  Dage.  Konsulen,  der  ingen  Anelse  havde  om,  at  de  to 
unge  Nordmænd,    hvem  han  paa    denne    Maade  jævnlig  saa  i  sit  Hjem, 

var  de  flygtende  Sønner  af  Gesanten  i  London,  fortalte  selv  i  et  Aften- 
selskab  for  sine  Gjæster  alt,  hvad  der  var  passeret  med  dem  selv. 
Først  da  han  nogle  Dage  senere  fulgte  dem  ombord  i  det  Skib,  med 
hvilket  de  skulde  afgaa  til  Norge,  fik  han  til  sin  Forundring  at  vide, 
hvem  de  to  unge  Mennesker  virkelig  var. 

Fra  Leith  kom  de  over  Nordsøen  til  Langesund,  hvor  de  atter 
efter  mange  Aars  Fravær  fra  Fædrelandet  betraadte  norsk  Grund.  De 
havde  derfra  ikke  lang  Vei  til  Grev  Otto  Moltke,  der  nylig  var  ud- 
nævnt  til  Stiftamtmand  i  Kristianssand,  men  endnu  ikke  havde  fra- 
traadt  sit  tidligere  Embede  som  Amtmand  i  Bratsberg  Amt  og  boede 
paa  Meen  mellem  Porsgrund  og  Skien.  Ved  en  Express  fik  de  ham 
underrettet  om  sin  Ankomst,  hvorpaa  han  øieblikkelig  reiste  ned  til 
Langesund  og  der  tog  sig  af  de  to  Flygtninge.  Ogsaa  her  havde  de 
unge  Mennesker  holdt  sit  Navn  skjult,  indtil  Grev  Moltke  kom  ned  til 
dem.  Da  det  foreløbig  ikke  var  deres  Hensigt  at  blive  i  Norge,  men 
at  reise  til  sin  Moder,  søgte  de  kun  at  faa  Leilighed  til  at  fortsætte 
sin  Reise.  En  saadan  fandt  de  snart.  Med  det  samme  Skib,  der 
bragte  dem  til  Danmark,  reiste  ogsaa  en  ung  norsk  Dame,  Inger  Aall. 
De  kom  i  Land  i  Helsingør,  hvorfra  de  begav  sig  til  Esrom.  Her 
gjensaa  de  sin  Moder  og  sine  tre  Søstre,  af  hvilke  navnlig  Helene  skal 
have  gjort  meget  af  Herman,  og  her  tilbragte  de  nu  en  Tid  af  Som- 
meren i  overgiven  Glæde,  uden  at  frygte  for  Faderen  og  de  Forsøg, 
han  gjorde  paa  at  faa  dem  udleverede.  Formodentlig  er  der  nu  ogsaa 
snart  gjennem  Moderens  Bekjendte  skaffet  dem  Sikkerhed  for,  at  der 
ikke  vilde  blive  gjort  noget  Skridt  imod  dem. 

Ved  sin  Ankomst  til  Helsingør  havde  Brødrene  straks  tilskrevet 
Faderen  og  i  følgende  Brev  underrettet  ham  om,  at  de  nu  befandt  sig 
paa  dansk  Grund: 

„Høistærede  Fader. 
Da  en  meget  fordeelagtig  Leilighed  til  vore  Ønskers  Opfyldelse  til- 
bød sig  samme  Dag,  De,  Høistærede  Fader  giorde  os  den  Ære  at  lade 
os  forelægge  visse  Conditioner  blev  vi  hindret  fra  da  at  besvare  samme, 
og  derfore  troe  vi  os  forpligtet  til  at  melde  Dem,  at  vi  i  dette  Øieblik 
ere  lykkeligen  ankomne  til  Fædrenelandet.  —  Efter  det,  der  har  havt 
Stæd  imellem  Dem  og  os  vil  De  og  enhver  letteligen  indsee  Umuelig- 
heden  af  vor  Tilbagekomst  til  det  fædrene  Huus.  Den  sidste  Scene 
har  fyldt  Maalet.  Deres  Opførsel  imod  os.  Deres  voldsomme  og  umen- 
neskelige Behandling,  ja  Selvforsvar  har  eene    bragt    os    til  det  Yderste 

og  tvunget  os  til  det  Skridt  vi  have  giort,  som  tillige  var  det  eeneste 
Middel  at  forskaffe  os  de  Fordeele,  der  tilkommer  vor  Alder,  vort 
Fædreneland  ey  kan  nægte  os  og  selvstændige  Væsener  have  Ret  at 
fordre;  hvilke  Fordeele  De  saa  efterstræbsom  have  søgt  at  berøve  os. 
—  Dette  til  vor  Retfærdiggiørelse.  —  Uvidende  om  Deres  nuværende 
Hensigter  os  angaaende  tåge  vi  den  Frihed  underdanigst  at  bede  Dem 
inden  tre  Uger  at  lade  os  vide  i  hvor  vidt  vi  tør  regne  paa  Deres 
Understøttelse  til  vor  Fremgang  i  Verden.  Vi  have  den  Ære  under- 
danigst at  forblive 

Høistærede  Fader 
Helsingør  d.  21de  Julii  Deres  underdanigste  Sønner  og  Tjenere 

Formodentlig  har  Faderen  først  ved  Modtagelsen  af  dette  Brev 
faaet  fuld  Vished  for,  hvorhen  Flygtningerne  havde  tåget  Veien.  Men 
han  havde  da  allerede  gjort  de  fornødne  Skridt  for  at  faa  dem  ud- 
leverede,  saafremt  de  skulde  tåget  Veien  til  Danmark.  I  denne  Anled- 
ning havde  han  paa  Fransk  udarbeidet  en  længere  Beretning  om  alt, 
der  var  foregaaet  mellem  ham  og  Sønnerne,  hvilken  skulde  tjene  som 
Grundlag  for  hans  Andragende  til  Kongen  om  at  faa  dem  udleverede. 
De  vrede  Følelser,  der  efter  Brødrenes  Flugt  besjælede  deres  Fader, 
vendte  sig  fornemmelig  mod  den  ældste.  Han  var  tilbøielig  til,  næst 
efter  Nitsch,  hvem  hans  Uvilje  allerstærkest  rammede,  at  betragte 
Herman  som  den  egentlige  Ophavsmand.  Hos  Ferdinand  troede  han 
at  have  opdaget  Spor  til  en  begyndende  Anger,  medens  han  havde 
mindre  Tro  paa,  at  en  saadan  Følelse  vilde  faa  Magt  over  Hermans 
Hjerte;  dog  paastod  han  selv,  at  han  heller  ikke  ganske  mistvivlede 
om  denne.  I  Midten  af  Juli  indgav  han  en  Ansøgning  til  Kongen  om 
at  faa  hans  Bistand  til  at  bringe  de  to  Sønner  tilbage  til  sit  Hus,  hvor 
han,  hvis  de  anholdt  om  hans  Tilgivelse  og  angrede  sine  Feii,  skulde 
glemme  alt.  Samtidig  skrev  han  ogsaa  til  en  af  de  høiere  Embeds- 
mænd,  rimeligvis  Statssekretæren  Grev  Christian  Bernstorff,  og  bad 
ham   anbefale  hans  Sag  for  Kongen. 

Det  danske  Kancelli  anstillede  efter  Modtagelsen  af  dette  Andra- 
gende nærmere  Undersøgelser  og  indhentede  forskjellige  Erklæringer, 
hvoraf  Resultatet  blev,  at  intet  i  den  Anledning  skulde  foretages  fra 
Regjeringens  Side.  Det  mærkedes  her,  at  der  til  Sønnernes  Fordel 
gjorde    sig     gjældende    Indflydelser,     som    aldeles    opveiede    Faderens 

Anstrengelser.  De  mest  formaaende  Mænd  i  Danmark  stod  her 
imod  ham. 

For  Grev  Frederik  Anton  var  det  sikkerlig  en  stor  Skuffelse,  at 
Regjeringen  i  Kjøbenhavn  negtede  sin  Medvirkning  til  at  skaffe  ham 
de  bortflygtede  Sønner  tilbage.  Han  havde  ingen  Forestilling  om,  at 
han  paa  nogen  Maade  kunde  have  misbrugt  sin  faderlige  Myndighed, 
men  lagde  al  Skyld  paa  sine  Sønner,  der  havde  forladt  ham  og  negtet 
at  gaa  ind  paa  det  Tilbud  om  Forsoning,  som  han  havde  gjort  dem. 
Det  er  ikke  vanskeligt  at  sætte  sig  ind  i  de  Følelser,  hvormed  han 
modtog  Efterretningen  om,  at  hans  Ansøgning  tiltrods  for  alle  Anstren- 
gelser var  bleven  afslaaet.  Han  var  fortørnet  og  troede  at  have  den 
mest  retfærdige  Grund  dertil;  han  fnysede  af  Harme  over  sine 
Børns  Flugt  og  den  Understøttelse,  som  disse  havde  fundet  i 
Danmark.  Alene,  som  han  nu  var  i  London,  hvor  Wilhelm  og 
Christian  ^  var  for  smaa  til  at  kunne  være  ham  til  synderligt  Selskab, 
følte  han  dobbelt  Bitterhed  over  den  Krænkelse,  han  havde  lidt.  Saa- 
ledes  forøgedes  hans  Vrede  mod  den  ældste  Søn,  hvem  han  betragtede 
som  den,  der  havde  forført  den  yngre.  Medens  han  ikke  ofrede 
Herman  nogen  Kjærlighed,  levede  han  sig  i  sin  forstyrrede  Sjæls- 
tilstand  ind  i  Forestillinger  om,  at  det  var  en  ond  Aand,  som  havde 
revet  Ferdinand  ud  af  hans  Arme,  og  Tanken  paa  den  tabte  Christian 
antog  nu  den  Form,  at  denne  Søn  var  en  Forbeder  for  Guds  Throne, 
ved  hvis  Hjælp  den  onde  Aand  skulde  overvindes,  saaledes  at  han 
selv  kunde  faa  Ferdinand  tilbage.  Flere  af  hans  Breve  fra  denne  Tid 
er  nedrablede  paa  en  Maade,  der  ikke  synes  at  efterlade  Tvivl  om, 
at  de  skyldes  en  Mand,  hvis  Hjerne  var  syg,  og  hvis  Adfærd  ikke  maa 
bedømmes  efter  de  Regler,  som  gjælder  for  andre  Mennesker.  Hvor 
haardt  han  end  har  baaret  sig  ad  mod  dem,  der  skulde  være  hans 
Vilje  undergivne,  saa  er  der  ogsaa  for  ham  en  Undskyldning  i  hans 
beklagelige  Sjælstilstand. 

Medens  i  London  Faderen,  dels  i  Vrede,  dels  i  Fortvivlelse,  rasede 
over,  hvad  der  var  skeet,  reiste  hans  to  ældste  Sønner  fra  Esrom  til 
Kjøbenhavn,  hvor  for  dem  endelig  Arbeidets  og  Virksomhedens  Tid 
skulde  begynde.  Begge  Brødre  higede  efter  at  forberede  sig  for  sin 
fremtidige  Virksomhed,  Herman  ved  at  begynde  sine  Studeringer  og 
Ferdinand  ved  at   gjøre    det   første  Skridt    paa    den    militære  Løbebane, 


'    Disse  havde  ved  Aar  1801   Forbindelser  med    en    Familie    Giidemeister;   deres 
Lærer  i  Fransk  og  Geografi  hed  Mr.  Goujou. 

for  hvilken  han  allerede  fra  Barndommen  var  bestemt,  overensstem- 
mende med  sin  Tilbøielighed.  Herman  blev  immatrikuleret  ved  Kjøben- 
havns  Universitet  12te  Oktober  1799,  udenfor  den  sædvanlige  Hoved- 
termin,  og  lagde  sig  siden  efter  det  juridiske  Studium.  To  Aar  senere, 
21de  Oktober  1801,  underkastede  han  sig  den  theoretiske  Embeds- 
examen  med  Karakteren  Laudabilis.  Praktisk  Examen  har  han  aldrig 
tåget. 


III. 
FORSONINGEN. 


Rygtet  om  de  to  Brødres  beklagelige  Stilling  og  deres  mærkelige 
Hændelser  var  ilet  forud  til  Kjøbenhavn,  og  der,  som  overalt  ellers, 
hvor  disse  Begivenheder  var  blevne  bekjendte,  tog  alle  deres  og  Moderens 
Parti  ^  Brødrene  vandt  i  Kjøbenhavn  hurtig  mange  Venner  ved  sit 
elskværdige  og  freidige  Væsen.  Paa  Borsholm.  og  i  Esrom  havde  de 
tumlet  sig  om  i  Skov  og  Mark  og  af  fuldt  Hjerte  nydt  den  for  dem 
uvante  Frihed.  I  Danmarks  Hovedstad  viste  de  sig  som  belevne  unge 
Mænd,  der  opførte  sig  med  artig  Beskedenhed,  og  som  derhos  forstod 
at  udtrykke  sig  med  Lethed.  De  blev  forestillede  for  Kronprinsen,  som 
ogsaa  bagefter  udtalte  sig  i  meget  anerkjendende  Ord  om  deres  Ydre 
og  om  den  Maade,  hvorpaa  de  havde  udtrykt  sig.  Moderen  følte  sig 
stolt  over  disse  prægtige  Ynglinge;  for  hende  var  det,  ovenpaa  alle  de 
Lidelser,  hun  havde  gjennemgaaet,  en  stor  Trøst  at  se  sine  kjække 
Sønner  ved  sin  Side  og  at  høre  den  rosende  Dom,  der  blev  dem  tildel, 
hvor  de  kom.  I  et  Brev  fra  denne  Tid,  Høsten  1799,  har  hun  saaledes 
skrevet  til  Svigerinden,  Louise  Wedelsparre:  „Du  faar  da  at  vide,  hvad 
der  vil  glæde  Dig,  nemlig,  at  H.  &  F.  har  den  Lykke  at  gefalde  alle, 
ja,  saa  gar  Kronprinsen,  der  har  ytret  til  Grev  Schimmelmann  sit  Bifald 
over  deres  Udvortes,  samt  Maaden,  de  udtrykte  sig  paa.  Jeg  har  sidst 
Løverdag  paa  Charlottenlund  modtaget  saavel  af  Kammer  Frøken  Møsting, 
som  det  hele  derværende  Selskab  saa  mange  Complimenter  dem  an- 
gaaende,  at  mit  Moderhjerte  blev  ligesaa  smigret  som  stolt  deraf. 
Sandt    er    og,    at    disse    Dine    Yndlinge    er  i  Kjøbenhavn  ikke  de  vilde, 

^    Heller  ikke  ved  dette  Afsnit  er  det  anseet  nødvendigt  at  gjenlage  Noterne,  for 
hvis  Vedkommende  der  henvises  til  den  ældre  Udgave. 

uhøvlede  og  stolende  Naturbørn,  som  vi  havde  paa  Borsholm  og  Esrom, 
men  høflige,  virkelig  artige  og  beskedne  unge  Mennesker,  der  præsen- 
terer  sig  meget  godt  og  udtrykker  sig  ligeledes.  Jeg  er  selv  bleven 
frapperet  derover,  beste  Kone,  ønskende  at  have  Dig  ved  min  Side  for, 
at  Dit  Hjerte  kunde  tåge  Del  i  min  Fornøielse,  og  nu  kan  jeg  ikke 
undlade  i  det  mindste  at  melde  Dig  det." 

I  Kjøbenhavn  havde  Grevinde  Wedel  straks  fundet  en  god  Støtte 
i  Grev  Schimmelmann  og  dennes  Hustru,  og  i  deres  Kreds  blev  hendes 
Sønner  indførte  ved  sin  Ankomst  til  Kjøbenhavn',  Moderen  boede  hos 
Grev  Schimmelmann,  da  Herman  tog  sin  første  Examen  ved  Univer- 
sitetet, og  han  vedblev  senere  at  være  deres  trofaste  Ven  og  Beskytter, 
Hos  Faderen  var  dette  ikke  nogen  Anbefaling  for  de  to  Sønner.  Han 
var  fremdeles  yderst  fortørnet  paa  „de  stolte,  myndige  Børn",  hvem 
han  henviste  til  Grevinde  Schimmelmann,  medens  han  selv  erklærede, 
at  han  ikke  vilde  høre  noget  om  eller  fra  dem  „uden  igjennem 
Høiesterets-Advokat  Rottbøll".  I  hans  Øine  havde  Sønnerne  gaaet 
helt  op  i  den  Schimmelmannske  Kreds,  hvilken  han  i  sit  Sprog  be- 
tegnede som  „Sukkerhusets  krybende  Klienter".  Sine  Døtre  derimod 
undtog  Grev  Wedel  fra  denne  Dom,  og  da  Komtesse  Caroline  laa  farlig 
syg  i  1801,  var  han  stærkt  optagen  af  Ængstelse  for  at  miste  hende. 
For  det  Tilfælde,  at  hun  den  Gang  skulde  dø,  havde  han  allerede  givet 
Befaling  til  at  føre  hendes  Lig  til  Jarlsberg  for  der  at  bisætte  det  ved 
Siden  af  hans  elskede  Christians  jordiske  Levninger.  Datteren  døde 
imidlertid  ikke,  og  hun  vedblev  at  beholde  en  høi  Stjerne  hos  sin 
Fader. 

Grevindens  Helbred  gik  stadig  nedover.  Endnu  i  de  sidste  Dage 
af  Januar  1802  var  hun  paa  et  Besøg  i  Kjøbenhavn,  formodentlig  hos 
Schimmelmanns,  Hun  vendte  derefter  tilbage  til  Esrom,  hvor  hun 
nogle  Maaneder  senere,  12te  April  1802,  drog  sit  sidste  Suk.  Hun 
bevarede  til  det  sidste  den  store  almindelige  Sympathi,  der  tidligere 
havde  fulgt  hende.  Døden  kom  visselig  ikke  for  hende  som  en  bitter 
Lod,  men  som  en  Befrier  ud  af  store  Trængsler,  Et  fra  Norge  nedsendt 
Vers,  der  blev  indrykket  i  Kjøbenhavns  Adresseavis  for  15de  Mai, 
søgte  at  tolke  derværende  Venners   Følelser  ved  hendes  Bortgang: 


'  Interessante  Udtalelser  forekommer  i  et  Brev  fra  Grevinde  Schimmelmann 
af  2den  Oktober  1799.  L.  Bobé,  Efterladte  Papirer  fra  den  Reventlowske 
Familiekreds,  IV,  S.  215;  smlgn.  S.  217.  Det  siges  her,  at  Grevinde  Wedel  og 
hendes  to  Sønner  havde  megen  Uvilje  mod  det  store  Selskabsliv  i  London. 

„Stor  ved  Din  Byrd,  men  større  ved  Dit  Hjerte, 
Et  skyldfrit  Rov  for  længe  dølget  Smerte, 
Du  segnede  —  men  fandt  hos  Gud  den  Fryd, 
Som  lønner  hist  —  den  her  miskjendte  Dyd." 
Hendes  Lig  blev,  indtil  nærmere  Bestemmelse  kunde  træffes,  indsat 
i    Holmens    Kirkes    Gravkapel    i    Kjøbenhavn,    hvor  det  imidlertid  blev 
staaende    meget   længe.      Først  i   1884  blev  den  Kiste,  som  indesluttede 
de    jordiske    Levninger  af  Grevinde  Cathrine  Wedel  Jarlsberg,  bragt  til 
Norge,  hvor  den  har  fundet  sin  Plads  i  Familiens  Gravkapel  ved  Sæm 
Kirke. 

Dagen  efter  Dødsfaldet,  den  13de  April,  meldte  de  to  ældste  Sønner 
til  sin  Fader,  at  hans  Hustru  ikke  mere  var  blandt  de  levendes  Tal; 
i  sin  Smerte  over  det  store  Tab,  de  havde  lidt,  var  det  dem  en  Trang 
at  søge  Forsoning  med  Faderen,  og  de  vendte  sig  nu  til  ham  med  Bøn 
om,  at  han  atter  vilde  aabne  dem  sit  Hjerte.  Men  der  kom  intet  Svar. 
Faderen  saa  i  Brevet  kun  et  fornyet  Bevis  paa,  at  de  fastholdt  sine 
gamle  Meninger  og  fremturede  i  sin  Forstokkelse,  hvorfor  han  ikke 
vilde  have  noget  med  dem  at  bestille.  Imidlertid  vilde  de  ikke  saa 
hurtig  lade  sig  afvise,  og  en  Maaned  senere  skrev  de  paa  ny  et  ind- 
trængende  Brev  til  den  haarde  Fader  for  at  mildne  hans  Følelser  imod 
dem.     Dette  Brev,  der  nu  findes  paa  Jarlsberg,  lyder  saaledes: 

Kjøbenhavn  d:   15de  May   1802. 
„Høistærede  Herr  Fader! 

Under  13de  f:  M:  toge  vi  os  den  Frihed  at  tilmelde  vor  Høistærede 
Herr  Fader  vores  salige  Moders  Dødsfald,  ved  hvilken  Leilighed  vi 
tillige  ærbødigst  erklærede  i  Overeensstemmelse  med  hvad  vi  ansee  som 
vor  sønlige  Pligt,  at  det  er  vort  inderlige  Ønske  at  kunne  rette  os  efter 
vor  Høistærede  Herr  Faders  Villie  og  Beqvemmelighed  i  Henseende 
til  hvad  Arrangement  af  Tingene  De  maatte  behage  at  foreslaae.  —  Med 
den  Længsel  der  er  saa  naturlig  for  os  som  stedse  have  følt  den  sandeste 
Trang  til  vor  Faders  Kjerlighed,  have  vi  til  denne  Dag  ventet  at  vorde 
glædede  ved  Deres  ærede  Svar.  —  Vort  Haab  er  desværre  bleven 
uopfyldt;  og  vi  tåge  derfor  atter  Pennen,  gjennemtrængte  af  det  inderlige 
Ønske  at  de  ulykkelige  Misforstaaelser,  som  hidtil  saa  længe  forstyrrede 
vor  Families  Lykke  maatte  være  endte  og  blive  forglemte.  — 

Skulde  vi  end  have  feilet  i  nogen  Deel  af  vort  Forhold  som  Sønner, 
saa  gjøre  vi  os  dog  Haab  at  Deres  Faderhjerte  ikke  vil  være  uvilligt 
til    en    Udsoning,    uden    hvilken    vi    mangle    Livets    høieste  Lykke,  saa 

meget  mere  som  det  bestandig  har  været  vor  Bestræbelse  at  opføre  os 
saaledes,  i  den  Tid  vi  have  været  unddragne  vor  Faders  Kjerlighed,  at 
vor  Vandel  ikke  skulde  kunne  bedrøve  den  fortørnede  Faders  Hjerte.  — 

Vi  have  været  lykkelige  nok  til  at  erfare  bestandige  Beviser  paa 
mange  Ædles  Agtelse  og  Kjerlighed  i  de  forløbne  Aar;  og  hvor  skulde 
vi  da  kunne  udstaae  Tanken  at  være  ganske  udslettede  af  en  Faders 
Hjerte!  —  Tillad  os  da  Høistærede  Herr  Fader!  endnu  engang  at  nærme 
os  Dem  med  disse  Linier.  —  Maatte  de  modtages  og  læses  med  de 
samme  Følelser,  med  hvilke  de  ere  skrevne,  da  turde  vi  maaskee  gjøre 
os  Haab  om  et  gunstigt  Svar;    og  intet  skulde  være  glædeligere  for 

Vores  Høistærede  Herr  Faders 
ydmygste  og  ærbødigste 
Sønner  og  Tjenere 
I.   C.   Herman  Wedel-Jarlsberg. 
Ferdinand  Carl  Wedel-Jarlsberg." 

Brevet  traf  ikke  Faderen  i  den  velvilligste  Stemning  mod  sine 
Børn.  Han  var  tværtimod  ved  denne  Tid  endnu  mere  opbragt  mod- 
Herman  og  Ferdinand,  end  han  ellers  pleiede  at  være,  idet  han  troede 
at  have  faaet  nye  Beviser  paa,  at  de  vedblev  at  nære  det  gamle  oprørske 
Sindelag  mod  ham  og  at  trodse  hans  faderlige  Myndighed.  Sønnerne 
havde  nemlig  allerede,  inden  Moderen  var  død,  sat  sig  i  Bevægelse  for 
at  opnaa  venia  ætatis  og  saaledes  at  kunne  staa  aldeles  uafhængige  af 
sin  Fader,  og  de  havde,  formodentlig  ved  Grev  Schimmelmanns  Hjælp, 
faaet  den  ønskede  Bevilling  af  det  danske  Kancelli.  De  havde  ved 
denne  Leilighed  fremlagt  forskjellige  Attester  om  sit  Forhold,  deriblandt 
en  fra  den  extraordinære  Professor  i  Historie,  Jørgen  Kjerulf,  i  hvis 
Hus  de  boede  i  de  første  Maaneder  af  1801;  han  gav  dem  det  Vidnes- 
byrd,  „at  de  begge  er  Mønstre  for  unge  Mennesker  i  deres  Alder  i 
Henseende  til  Flid,  Sædelighed  og  erhvervede  Kundskaber.  Om  deres 
Flid  vidner  de  offentlige  Prøver,  de  imidlertid  hver  i  sit  Fag  har 
underkastet  sig.  Om  deres  exemplariske  Sædelighed  kan  jeg  efter  mit 
private  Kjendskab  til  dem  begge  aflægge  bestemtere  Vidnesbyrd.  Der 
er  intet  Slags,  jeg  vil  ikke  sige  Last,  men  blot  Ungdoms  Daarlighed, 
hvortil  de  er  hengivne,  eller  med  Rimelighed  kan  befrygte[s]  at 
forfalde  til.  Deres  Følelse  for  Moralitet  og  Anstændighed  haver  jeg 
fundet  saa  dyrket,  at  jeg  trygt  kan  erklære  dette,  og  sjelden  vil  der, 
efter  min  Overbevisning,  gives  noget  Tilfælde,  hvori  man  med  saa 
megen  Tryghed  kan  gjøre  sig  det  bedste  Haab  om  unge  Mennesker  i 
deres  Alder." 

Da  Ansøgningen  under  6te  Februar  var  Indvilget,  satte  Faderen  sig 
i  Bevægelse  for  at  faa  den  omgjort.  27de  April  skrev  han  til  Kancelliet 
og  forespurgte  sig,  om  der  overhovedet  var  tilstaaet  hans  Sønner  de 
ansøgte  Myndigheds-Bevillinger,  og  i  bekræftende  Fald,  paa  hvilke 
Grunde  man  havde  indladt  sig  derpaa.  Kancelliet  svarede  under  29de 
Mai,  at  det  i  Overensstemmelse  med  Plakaten  af  20de  Februar  1717, 
Iste  Afdeling,  B,  §  8  havde  anseet  sig  berettiget  til  at  indvilge  hans 
Sønners  Ansøgning;  til  nærmere  Forklaring  blev  der  med  det  samme 
oversendt  Afkrifter  af  de  indkomne  Attester.  Hvordan  Faderens  Fø- 
lelser var  beskafne,  viser  sig  af  nogle  Tanker,  han  i  denne  Anledning 
har  henkastet  paa  et  Papir,  medens  han  gik  og  ventede  paa  Svar  efter 
sin  Henvendelse  til  Kancelliet.  Sønnerne  var  i  hans  Øine  —  efter 
disse  Udgydelser  af  et  vredt  Hjerte  —  forstokkede  Syndere,  Oprørere 
mod  den  faderlige  Myndighed,  der  aldrig  kunde  faa  Tilgivelse,  forinden 
de  kom  angrende  for  ham,  med  fuld  og  ubetinget  Tilstaaelse  af,  at  al 
Skyld  var  deres;  han  var  i  sine  egne  Øine  den  samme  Person  som 
før,  den  krænkede  Fader,  hvem  ingen  vilde  anraabe  om  Tilgivelse,  den 
miskjendte  Uskyld,  der  sad  med  al  Retten  paa  sin  Side. 

Denne  uforsonlige  Stemning,  hvorunder  Faderen  ikke  vilde  høre 
Tale  om  nogen  Forhandling  med  sine  to  ældste  Sønner  uden  gjennem 
Advokater  og  Prokuratorer,  holdt  sig  dog  ikke  længe.  Han  gjorde  nemlig 
snart  den  Erfaring,  at  han  ikke  stod  sig  paa  at  fortsætte  Familiestriden. 
Han  omgikkes  straks  efter  sin  Kones  Død  med  Tanken  paa  at  indgaa 
et  nyt  Ægteskab  og  ønskede  da,  inden  der  skulde  foretages  Skifte,  at 
have  opnaaet  en  ydre  Udsoning  med  sine  Børn.  Paa  anden  Maade 
synes  ialfald  ikke  det  pludselige  Omslag  i  hans  Stemning  mod  de  to 
ældste  Sønner  at  kunne  finde  en  tilfredsstillende  Forklaring.  Økono- 
miske Hensyn  lader  især  til  at  have  virket  bestemmende  paa  hans  Op- 
træden  og  at  have  bidraget  til  at  dæmpe  hans  Uvilje  mod  Børnene. 
Thi  som  mange  andre  forstyrrede  Mennesker  havde  heller  ikke  Grev 
Frederik  Anton  med  Aarene  tabt  sit  Skjøn  paa  Penge  og  Penges  Værd, 
og  han  forstod,  at  han  ogsaa  i  den  Henseende  kunde  have  Fordel  af  at 
staa  i  et  godt  Forhold  til  de  ældste  Sønner.  Saaledes  overraskede  han 
snart  Verden  ved  atter  at  nærme  sig  til  sine  Børn. 

Dette  foregik  meget  pludselig  og  ganske  uforberedt.  I  Juni  1802 
havde  Grev  Frederik  Anton  bestemt  sig  for  at  gjøre  en  Reise  til  Jarls- 
berg, som  han  skrev  til  sin  Søster  Louise:  „Jeg  iler  kuns  til  min 
eiegode  Christians  Støv,  at  indrette  ham  og  mig  et  Gravsted."  Han 
reiste  over  Augustenborg  paa  Als  og  videre  til  Kjøbenhavn.     Han  havde 

sine  yngste  Sønner  med  paa  Reisen  og  lader  til  at  have  været  meget 
ængstelig  for,  at  det  skulde  lykkes  dem  at  sætte  sig  i  Forbindelse  med 
Brødrene.  I  Roskilde,  hvor  han  paa  Gjennemreisen  havde  en  Del 
Visiter  at  gjøre,  holdt  han  Sønnerne  i  syv  Timer  indespærrede  i  Vognen, 
og  da  han  var  kommen  til  Kjøbenhavn,  lukkede  han  dem  inde  i  et 
Værelse,  naar  han  selv  maatte  gaa  ud.  Grev  Herman  passede  da  paa, 
og  naar  Faderen  var  borte,  kaldte  han  Brødrene  til  Vinduet  og  førte 
en  Samtale  med  dem  fra  Gaden.  Dette  saa  ikke  meget  lovende  ud  for 
Fremtiden;  men  alligevel  lykkedes  det  at  istandbringe  en  Forsoning. 
Faderens  Forhold  til  sine  Børn  var  en  offentlig  Skandale,  som  beskjæf- 
tigede  hele  Kjøbenhavn,  og  dette  var  ikke  behageligt  for  hans  Familie. 
Saaledes  laa  det  nær  for  denne  at  forsøge  paa  at  faa  en  Udsoning 
istand. 

Kammerherreinde  Wedelsparre  synes  nu  at  have  været  den  gode 
Aand,  der  traadte  mæglende  imellem  Faderen  og  hans  Børn.  Et  Forsøg, 
Sønnerne  skal  have  gjort  paa  at  faa  en  Forsoning  istand,  umiddelbart 
efter  den  gamle  Greves  Ankomst  til  Kjøbenhavn,  mislykkedes.  De 
sendte  ham  et  ærbødigt  Brev,  men  fik  kun  til  Svar,  at  han  ikke  vilde 
se  dem  for  sine  Øine.  Men  derefter  maa  Kammerherreinden  have  tåget 
sig  af  deres  Sag  og  bevæget  den  opbragte  Fader  til  at  se  Børnenes 
Forhold  i  et  andet  Lys,  saaledes  at  det  i  August  virkelig  kom  til  en 
Forsoning,  der  ialfald  for  Udenforstaaende  havde  Oprigtighedens  Skin. 
Flere  Hensyn  synes  da  at  have  forenet  sig  om  at  lægge  Baand  paa 
Faderen  og  gjøre  ham  mere  imødekommende  mod  sine  Sønner.  Han 
ønskede  bl.  a.  ved  denne  Tid  at  ombytte  Gesantskabsposten  i  London 
med  den  i  Wien,  som  den  Gang  indehavdes  af  den  gamle  og  sløve 
St.  Saphorin,  og  maaske  har  han  ogsaa  af  Hensyn  hertil  anseet  det 
hensigtsmæssigt  at  bortrydde  den  Hindring,  som  kunde  ligge  i  hans 
sørgelige  Familieforhold.  Han  maatte  vide,  at  Mænd,  der  kunde  faa 
Indflydelse  paa  hans  Forfremmelse  i  denne  Vei,  stod  paa  Sønnernes 
Side,  —  at  den  mægtige  Reventlow-Schimmelmannske  Familiekreds 
betragtede  hans  Forhold  som  en  Skandale  af  værste  Sort,  og  han  var 
rimeligvis,  med  al  sin  Forvirring,  slu  nok  til  at  forståa,  hvad  der  i 
denne  Henseende  var  til  hans  Fordel.  For  denne  Gang  blev  han  dog 
ikke  ansat  i  Wien;  han  beholdt  foreløbig  sin  Post  ved  det  engelske 
Hof,  men  tog  dog  Permission  for  længere  Tid  og  reiste  allerede  i 
August  1802  til  Jarlsberg.  Det  mest  afgjørende  Hensyn  maa  dog  have 
været    Ønsket    om    at    kunne    indtræde   i  et    nyt  Ægteskab   og   forinden 

uden  Rettens  Mellemkomst  at  faa  ordnet  sit  økonomiske  Mellemværende 
med  Børnene. 

For  dette  Øiemeds  Skyld  havde  han  under  16de  August  1802  faaet 
Bevilling  til  at  holde  Samfrænde-Skifte  med  sine  Børn,  saafremt  han 
atter  ønskede  at  indtræde  i  Ægteskab,  og  i  Henhold  hertil  skiftede  han 
den  15de  Februar  1803  paa  Jarlsberg  med  Børnene.  Greven  havde 
selv  opgivet  sin  Formue  til  99  000  Rdl.  og  deraf  tilbudt  at  overlade 
Børnene  til  Deling  50  000  Rdl.,  at  betale  sin  Hustrus  Gjæld  med  8  000 
Rdl.,  samt  dække  Omkostningerne  ved  hendes  Begravelse  mod  at  erholde 
hendes  efterladte  Bo  og  Effekter,  der  under  eet  vurderedes  til  1  500  Rdl. 
Dette  Tilbud  blev  vedtaget  af  Børnene.  Efter  Fradrag  af  al  Gjæld  m, 
m.  viste  det  sig,  at  Grevens  beholdne  Formue  kun  var  62  675  Rdl. 
42  |3;  men  alligevel  fastholdt  han  sit  tidligere  Tilbud  om  at  overlade 
Børnene  50  000  Rdl.  Paa  hver  af  Sønnernes  Part  faldt  der  saaledes 
9  000  Rdl.,  paa  hver  af  Døtrenes  4  500  Rdl.  Der  er  tilsyneladende 
noget  generøst  ved  denne  hans  Optræden.  Men  det  maa  erindres,  at 
Fastsættelsen  af  hans  hele  Formue  kun  beroede  paa  de  af  ham  selv 
meddelte  Opgaver,  for  hvis  Paalidelighed  der  ikke  haves  nogen  Sikker- 
hed.  De  yngre  Børn  synes  at  have  været  paa  Jarlsberg,  da  Skiftet 
holdtes. 

Forholdet  mellem  Faderen  og  hans  Sønner  var  nu  i  det  ydre,  som 
om  intet  var  passeret.  Grev  Herman  vekslede  endog  Breve  med 
Faderen,  medens  denne  opholdt  sig  paa  Jarlsberg,  hvorfra  han  bl.  a. 
sendte  Sønnerne  Multer.  Af  disse  Breve  er  kun  et  eneste  bevaret  paa 
Jarlsberg,  hvilket  er  holdt  i  den  hjerteligste  Tone.     Det  lyder  saaledes: 

Kjøbenhavn  d.  2den  April  1803. 
„Beste  Fader! 

Jeg  griber  i  Dag  Pennen  for  at  tilkjendegive  Beste  Fader  min  Tak- 
nemmelighed  for  Deres  kjærlige  Linier  af  15de  f:  M:  der  ere  mig  til- 
stillede  igjennem  min  Onkle  Wedel  Sparre.  Det  har  ret  glædet  mig  at 
erfare,  at  Beste  Fader  paa  nogen  Tid  har  forladt  Eensomheden  og  søgt 
til  en  Forandring,  Selskab  i  Christiania.  Jeg  ønsker  at  denne  Tour 
maae  have  bekommet  Beste  Fader  godt  og  at  De  maae  have  moeret 
Dem  efter  Ønske. 

Jeg  har  faaet  100  Alen  Borter  efter  den  mig  sendte  Prøve  — 
Disse  afgaae  en  af  Dagene  med  første  Skibsleilighed  tilligemed  12  Flasker 
Mållaga  Viin  —  Uagtet  jeg  er  mig  bevidst  at  have  skrevet  Priiserne  bag 
paa  de    sidstsendte    Prøver   af   Borter   fuldkommen   overeensstemmende 

med  Henriques  Kramhoedrengs  Udsagn,  har  jeg  dog  ikke  kunnet  faae 
samme  ringere  end  8  ji  pr.  Alen  istedenfor  de  af  Beste  Fader  noterede 
6  ^i  pr.  Al:  -  Saa  at  jeg  har  maattet  anføre  de  100  Alne  i  Regning 
for  8  Rdl.  3>2  ,3  i   Haab  om  Beste  Faders  Approbation. 

Bonden  Anders  Pedersen  har  indfundet  sig  hos  mig  d:  29de  f: 
M:  og  er  bleven  betalt  efter  Ordre,  hvilket  godgjøres  ved  hosføiede 
Qvittering. 

Fra  Sekretair  Balsløv,  som  jeg  har  anmodet  min  Onkle  Wedel 
Sparre  at  betale,  er  der  endnu  ikke  indløben  nogen  Qvittering. 

Man  taler  her  siden  nogle  Dage  om  intet  andet  end  Krig  og  Fred 
uden  dog  at  vide  andet  end  hvad  Aviserne  indeholde  —  I  det  Hele 
synes  de  best  underrettede  enige  i  at  der  formodentligen  ikke  saasnart 
udbryder  Krig.  —  Vedkommende  tale  her  meget  høit  og  lydeligen,  at 
dersom  det  virkeligen  skulde  være  sandt,  at  den  første  Consul  i  sin 
Ruus  gik  saa  vidt  at  ville  nøde  uafhængige  Stater  til  at  gribe  Vaaben 
for  ham,  vilde  intet  andet  for  os  blive  tilbage  end  at  forene  os  paa 
det  nøieste  med  England  og  med  dets  Bistand  gjøre  de  størst  muelige 
Anstalter  for  at  forsvare  vor  Uafhængighed  til  det  yderste. 

Her  finder  en  ubehagelig  Strid  Sted  imellem  Prince  William  af 
Gloucester  og  den  Franske  Minister,  hvortil  første  har  givet  Anledning  — 
Han  inviterede  for  nogen  Tid  siden  alle  herværende  fremmede  Ge- 
sandtere  til  Aftens  (NB.  paa  Kongens  Regning)  undtagen  den  Franske 
Republiks  —  Herover  er  Ministeren,  som  ellers  er  en  meget  roelig  og 
mild  Mand,  bleven  stødt  og  har  ikke  vist  sig  ved  Hoffet  eller  deeltaget 
i  nogen  Festivitet  hvor  Prindsen  var  nærværende  siden  den  Tid  — 
Han  har  endog  afslaaet  en  Indbydelse  som  Prindsen  for  nogle  Dage 
siden  ifølge  Forestillinger  lod  sig  finde  villig  til  at  sende  ham  for  at 
gjøre  godt  igjen  hvad  der  var  forseet  —  Begge  Deele  synes  at  have 
Uret.  — 

Man  gjør  meget  her  af  den  Engelske  Prinds  —  som  tillige  med 
Følge  forekommer  ved  nøiere  Bekjendtskab  hjertelig  fade  —  Det  er 
utroeligt  at  en  Engelsk  Prinds  skulle  kunne  reise  omkring  og  leve 
saaledes  paa  Fremmedes  Regning  som  denne  gjør  —  Lige  indtil  de 
mindste  Ting  han  og  hans  Følge  bruger  maae  Kongen  betale  og  dog 
giver  man  sig  Airs  som  neppe  tilkomme  en  Prinds  af  Gloucester  — 
Det  besynderligste  er  at  alt  hvad  man  gjør  for  ham,  tåges  som  om  det 
var  Skyldighed.  I  Sverrig  har  man  gandske  gjort  ham  svindelig  —  Han 
har  vundet  meere  Monde  siden  han  var  her  sidst,  men  har  ogsaa  faaet 
fleere   Prætensioner  —  Paa  hans  Følge  mærker  man  at  de  har  faaet  for 

mange  Posteier  og  Flasker  Viin  til  Livs.  —  Nu  byder  mit  Papir  mig 
at  slutte  —  Jeg  anbefaler  mig  derfore  i  Beste  Faders  vedvarende  fader- 
lige Godhed  mod 

Deres 
lydigste  og  taknemmeligste  Søn 
Herman. 

Ferdinand  er  reist  ud  paa  et  Par  Dage  til  Borsholm,  hvorfra  han 
maaske  selv  skriver  —  Den  nye  Cornet  beder  jeg  at  gratulere,  samt 
at  omfavne  ham  og  øvrige  elskede  Søskende  paa  det  kjerligste  fra 
mig,  — " 

Efter  Skiftets  Tilendebringelse  havde  Grev  Frederik  Anton  frie 
Hænder  til  at  udføre  sit  Ønske  om  at  indtræde  i  et  nyt  Ægteskab. 
Foreløbig  blev  han  paa  Jarlsberg,  hvor  han  rimeligvis  har  indrettet  sig 
paa  samme  Maade,  som  han  efter  flere  Beretninger  skal  have  gjort  ved 
sine  foregaaende  Ophold  i  Grevskabet.  Jarlsberg  var  for  ham  hoved- 
sagelig  en  Mælkeko,  paa  hvilken  intet  skulde  kostes.  Den  store  og 
frugtbare  Eiendom  laa  der  kun  som  Eng;  Husmændene  slog  hvert  Aar 
Hø  over  alle  de  store  Vidder;  dette  blev  kjørt  i  Hus  med  et  Par  Heste, 
som  holdtes  der,  og  derpaa  solgt  med  stor  Fordel.  Men  Eiendommen 
gik  for  hvert  Aar  tilbage.  Intet  nyt  blev  bragt  til  Stedet.  I  Vogn- 
skjulene stod  fremdeles  de  gamle  tunge  Karosser  og  Slæder  fra  Fædrenes 
Tid,  der  blev  trukne  frem,  hvergang  Greven  agtede  sig  ud  for  at  kjøre, 
og  de  blev  staaende  der,  indtil  Sønnen  blev  Grevskabets  Herre.  Hus- 
holdningen førtes  med  den  yderste  Økonomi.  Naar  Greven  kom  til 
Jarlsberg  for  at  tilbringe  en  Vinter  der,  medbragte  han  fra  Udlandet 
Bagværket  til  de  Posteier,  som  skulde  spises  under  hans  Ophold,  og 
om  de  tilsidst  blev  meget  mugne,  fik  det  ikke  hjælpe.  De  skulde  og 
maatte  spises.  Ved  Selskaber  udmaalte  han  selv  saa  meget  Kaffe,  som 
behøvedes  for  at  skaffe  to  Kopper  til  hver  Gjæst.  Af  lignende  Smaa- 
træk  fortælles  ikke  saa  faa. 

I  den  følgende  Sommer,  1803,  reiste  Greven  fra  Jarlsberg  til  Dan- 
mark og  videre  til  Holstein,  hvor  han  i  Traventhal  traf  sammen  med 
den  unge  Dame,  han  havde  udseet  til  sin  anden  Gemalinde,  og  som  nu 
med  sine  Forældres  Samtykke  havde  givet  ham  sit  Ja.  Hendes  Navn 
var  Komtesse  Nicoline  Wilhelmine  von  Luckner  af  Huset  Blumen- 
dorf,  Datter  af  Grev  Nicolaus  von  Luckner,  „Erb-  und  Gerichtsherr  auf 
Blumendorf  und  Schulenburg",  kgl.  dansk  Kammerherre  og  Amtmand 
over  Reinfeld,  Traventhal  med  flere  Amter,  og  hans  Gemalinde  Adamine 

Gotlobine,  født  Komtesse  Wedell  Wedellsborg.  Ægteskabskontrakten 
er  undertegnet  i  Traventhal  17de  August  1803,  og  Vielsen  skal  derpaa 
være  føregaaet  samme  Dag.  Komtesse  von  Luckner  var  født  26de  Juni 
1780  og  saaledes  paa  Dagen  32  Aar  yngre  end  sin  Mand'.  Tiltrods 
føl  den  store  Forskjel  i  Alder,  som  der  var  mellem  Ægtefællerne, 
synes  Forholdet  mellem  dem  at  have  været  i  det  hele  tåget  godt,  — 
et  ganske  andet  end   i   Grevens  første  Ægteskab. 


'   Smlgn.    L.    BoBÉ,    Efterladtc   Papirer  fra    den  Reventlowske  Familiekreds,  IV, 
S.  223. 


IV. 
I  GREV  SCHIMMELMANNS  HUS. 


Allerede  ved  sin  Ankomst  til  Danmark  i  1799  havde  Grev  Herman 
Wedel  fundet  et  nyt  Hjem  hos  sin  Moders  Venner,  Grev  og  Grevinde 
Schimmelmann,  I  dem  fik  han  indflydelsesrige  Beskyttere,  ved  dem 
indførtes  han  i  de  første  og  bedste  Kredse,  som  paa  den  Tid  fandtes  i 
Danmarks  Hovedstad,  og  ved  dem  aabnedes  der  ham  Adgang  til  at  se 
og  lære  at  kjende  alt,  hvad  mærkeligt  og  interessant  Danmark  havde  at 
opvise.  Forholdet  til  Grev  Schimmelmann  blev  saaledes  af  stor  Betyd- 
ning for  Grev  Hermans  egen  Udvikling  i  den  paafølgende  Tid.  I  dennes 
Hus  fandt  han  alt,  hvad  han  havde  savnet  i  Faderens  ensomme  Gesant- 
skabshotel  i  London.  Der  havde  han  levet  som  i  en  Ørken,  uden 
passende  Omgang,  uden  at  kunne  tilfredsstille  sine  Længsler,  og  saa 
blev  der  med  Et  budt  ham  en  saagodtsom  ubegrænset  Anledning  til  at 
nyde  omtrent  alt,  hvad  Danmark  havde  at  opvise  af  Aand,  Kundskab, 
Indsigt  og  fin  Dannelse.  Hvad  der  paa  nogen  Maade  havde  Betydning 
i  Samtiden,  det  blev  nu  den  Kreds,  i  hvilken  han  gjennem  flere  Aar 
skulde  have  sin  Omgang.  Forandringen  kunde  ikke  ske  mere  pludselig, 
mere  gjennemgribende.  Den  unge  Ørn  havde  selv  sprængt  sit  Bur 
og  fundet  en  Tumleplads,  hvor  den  frit  og  uhindret  kunde  prøve  sine 
Vingers  Styrke. 

Kjøbenhavn  var  ved  Overgangen  fra  det  18de  til  det  19de  Aar- 
hundrede  Skuepladsen  for  et  bevæget  og  indholdsrigt  Liv.  Som  Handels- 
stad havde  den  naaet  en  Høide,  hvortil  den  først  i  de  allersidste  Aar- 
tier  atter  har  kunnet  opvise  noget  tilsvarende,  som  derefter  igjen  er 
blevet  overtruffet.  Byen  havde  ved  sin  Handel  paa  Iniden  og  China 
og  som  Stapelstad  for  en  større  Del  af  Nordeuropa  faaet  en  Betydning, 

hvortil  dens  Indbyggerantal  maaske  ikke  stod  i  det  rette  Forhold.  Der 
var  samlet  store  Rigdomme,  som  atter  anvendtes  til  Forretningernes 
Udvidelse  og  Forflering,  og  der  herskede  en  almindelig  Velstand.  Men 
det  var  ikke  alene  det  udviklede  Handelsliv,  der  gav  Kjøbenhavn  dens 
Betydning  og  for  en  Tid  gjorde  den  til  en  Verdensstad  af  anden  Rang. 
Byen  var  ikke  alene  i  Navnet  Hovedstad  for  Kongeriger  og  Hertug- 
dømmer;  den  var  det  ogsaa  som  et  Samlingssted  for  deres  første  Mænd, 
for  dem,  som  havde  virket,  og  for  dem,  som  skulde  virke.  Staten 
lededes  af  betydelige  Mænd,  der  selv  havde  været  Børn  af  sin  Tid  og 
med  en  Klogskab,  der  kronedes  af  et  tilsvarende  Held,  havde  ført  den 
igjennem  farlige  Brændinger  samtidig  med,  at  de  paa  mange  Maader 
havde  fremmet  Samfundets  indre  Udvikling  gjennem  tidsmæssige  Foran- 
staltninger. Bortseet  fra  enkelte  Undtagelser,  havde  Regjeringen  fulgt 
en  liberal  Politik,  der  havde  sat  sine  Mærker,  og  uagtet  den  i  den 
sidste  Tid  nok  havde  tåget  sine  Forsigtighedsregler,  var  den  villig  og 
beredt  til  at  følge  den  samme  i  Fremtiden.  Aandslivet  havde  begyndt 
at  tåge  en  høiere  Flugt,  og  mange  Mærker  tydede  paa,  at  Danmark  stod 
foran  en  ny  Tids  Frembrud.  Mange  nye  Tanker  gjærede  mellem 
gamle  og  unge  og  naaede  efterhaanden  frem  til  større  Klarhed.  Nye 
Begavelser  skjød  frem,  af  hvilke  enkelte  i  Tidens  Løb  skulde  hæve  sig 
til  de  høieste  Pladse  i  Videnskabens  og  Digtekunstens  Verden,  og  de 
samledes  fra  alle  Monarkiets  Dele  i  dets  Hovedstad,  der  villig  aabnede 
sig  og  bød  dem  et  Hjem. 

Mellem  de  Mænd,  der  her  viste  sig  i  Besiddelse  af  et  aabent  Blik 
for  alt,  hvad  Tiden  bragte  af  godt,  ædelt  og  levedygtigt,  var  Grev 
Ernst  Heinrich  von  Schlmmelmann.  Gjennem  en  lang  Række  af 
Aar  (1784 — 1813)  var  han  den  dansk-norske  Stats  Finansminister.  Men 
hans  største  Betydning  for  Samtiden  er  at  søge  paa  andre  Hold,  hvor 
han  har  erhvervet  sig  Adkomst  til  altid  at  erindres  som  en  af  dem, 
der  med  Held  arbeidede  paa  at  gjennemføre  sin  Tids  liberale  Syns- 
maader  i  den  dansk-norske  Stat,  og  som  den  aldrig  svigtende  Beskytter 
for  ethvert  ungt  Talent,  der  arbeidede  sig  frem.  Han  var  en  liberal 
Mand  i  en  Betydning,  som  dette  Ord  kan  bevare  til  alle  Tider,  bortseet 
fra  den  forskjellige  Brug,  som  i  Medfør  af  de  vekslende  Tidsomstændig- 
heder  lader  sig  gjøre  deraf;  han  vilde,  at  alle  Kræfter  i  Samfundet 
skulde  komme  til  sin  Ret  og  kunne  udnyttes  til  Bedste  for  det  almene 
Vel,  og  saaledes  var  han  en  god  Repræsentant  for  de  Mænd,  der  troede 
at  kunne  anvende  Enevældet  til  at  gjøre  alle  Mennesker  lykkelige.  Som 
flere    af    de    øvrige    Statsmænd,    der    ved    Slutningen    af  det    18de  Aar- 

hundrede  havde  Sæde  i  Kronprinsens  Raad,  var  det  for  Grev  Schimmel- 
mann hovedsagelig  om  at  gjøre  godt,  at  virke  for  Borgervellet  og  gjennem 
fuld  Offentlighed  i  alle  Styrelsens  Foretagender  at  overbevise  Borgerne 
om,  at  den  var  besjælet  af  de  bedste  Hensigter.  Den  store  Reform  af 
Landboforholdene,  som  hører  til  de  mærkeligste  Begivenheder  i  Dan- 
mark Historie  i  de  sidste  150  Aar,  var  udgaaet  fra  den  samme  Regje- 
ring, hvori  Grev  Schimmelmann  havde  sin  Plads,  og  den  er  betegnende 
for  den  Aand,  i  hvilken  Styrelsen  virkede. 

Man  har  kaldt  Grev  Schimmelmann  genial,  og  det  kan,  med  nogen 
Begrænsning,  være  en  rigtig  Betegnelse.  Han  var  en  modtagclig, 
enthusiastisk  Aand,  der  sværmede  for  alt  det  gode,  som  han  troede  at 
se  i  Samtiden,  og  som  arbeidede  for  at  bringe  dette  til  Anvendelse. 
Fik  han  en  Idé,  om  hvilken  han  antog,  at  den  kunde  være  til  Statens 
og  Borgernes  Bedste,  gav  han  sig  ikke  Ro,  forinden  han  havde  ladet 
sine  Tanker  faa  Virkelighed.  Videnskab  og  Kunst  havde  i  ham,  ligesom 
i  flere  af  de  øvrige  Ministre,  en  varm  Beskytter;  han  saa  stadig  deres 
Dyrkere  i  sit  Hus  og  gjorde,  hvad  han  kunde,  for  at  sikre  deres 
materielle  Kaar,  gjennem  Understøttelse  af  Statens  Midler  og  af  sin 
private  Kasse,  samtidig  med,  at  han  gav  dem  Anledning  til  fortsat  Ud- 
vikling  og  til  at  virke  i  sine  Fag.  Finansministeren  virkede  beaandende 
paa  disse  sine  Omgivelser;  han  greb  ind  i  deres  Samtaler,  ikke  alene 
som  den,  der  lærte  af  dem,  men  ogsaa  for  at  udkaste  frugtbringende 
Tanker.  Thi  han  stod  gjennem  Læsning  og  Studier  selv  paa  Høiden  af 
sin  Tids  Dannelse;  hans  Blik  paa  Forholdene  som  den  praktiske  Stats- 
og  Finansmand  lod  ham  ogsaa  se  meget,  for  hvis  Betydning  de  theoretiske 
Videnskabsmænd  ikke  altid  havde  aabne  Øine. 

Det  Schimmelmannske  Hus  var  gjennem  lange  Tider  et  Samlings- 
sted for  alle  de  store  Mænd  i  Danmarks  literære,  kunstneriske  og 
videnskabelige  Verden.  Som  Tysker  havde  Greven  maaske  ikke  altid 
det  Blik  for  Betydningen  af  det  nationalt  danske,  som  i  en  nyere  Tid 
Vilde  været  krævet  af  en  Mand  i  hans  Stilling.  Han  var  ogsaa  en  Re- 
præsentant  for  Samtidens  Helstatsmænd,  og  i  sin  Egenskab  af  født 
Tysker  har  han  maaske  endog  med  Forkjærlighed  søgt  at  fremdrage 
sine  nærmere  Landsmænd.  lalfald  følte  han  sig  ikke  særlig  som  Dansk 
i  Modsætning  til  Monarkiets  øvrige  Nationaliteter,  endskjønt  han  satte 
den  danske  Literatur  høit  og  for  dens  Dyrkere  var  en  virkelig  Mæcenas; 
men  saadant  var  omkring  Aar  1800  mindre  stødende  for  hans  danske 
Omgivelser,  end  det  vildet  være  noget  senere,  da  Monarkiet  efter 
Norges  Udskillelse  og  Tyskernes  forandrede  Optræden   gled  over  i  nye 

Baner.  Grev  Schimmelmanns  ydre  Personlighed  var  ikke  imponerende; 
alene  i  de  paa  en  forunderlig  Maade  fremstaaende  Øine  var  der  et  Liv 
og  en  Glans,  der  viste,  at  i  hans  lille  og  uanseelige  Legeme  boede  der 
en  livlig  Aand  og  en  levende  Interesse  for  alle  gode  Retninger  i  Sam- 
tiden, forenet  med  et  ædelt  og  deltagende  Hjerte.  Derigjennem  vandt 
han  andres  Hjerter,  og  derigjennem  erhvervede  han  sig  Retten  til  at 
nævnes  i  første  Linje  mellem  de  Mænd  i  hans  Samtid,  der  fremmede 
og  beskyttede  det  aandige  Livs  Udvikling  i   Danmark  og  Norge. 

Ved  sin  Side  havde  Grev  Schimmelmann  i  sin  anden  Hustru,  en 
Søster  af  den  før  omtalte  Diplomat,  Schubart,  en  beslægtet  Aand,  der 
værdig  udfyldte  sin  Plads  i  hans  Hus.  Grevinde  Schimmelmann  var 
en  begavet  Dame,  der  i  alle  store  Træk  delte  sin  Mands  Opfatning  af 
Forholdene;  med  sin  let  paavirkelige  Natur  var  hun  maaske  i  endnu 
høiere  Grad  end  han  modtagelig  for  alle  Tidens  gode  Ideer,  og  hvor 
hun  traf  en  ligesindet,  sluttede  hun  sig  til  denne  med  saa  meget  større 
Inderlighed.  En  saadan  havde  hun  fundet  i  Grevinde  Wedel,  hvis  Be- 
kjendtskab  hun  maaske  fra  først  af  havde  gjort  gjennem  sin  Broder, 
og  mellem  disse  to  høit  begavede  Kvinder  udviklede  der  sig  et  varmt 
Venskabsforhold,  som  vårede  indtil  Grevinde  Wedels  Død  og  derefter 
overførtes  paa  hendes  Børn. 

Grevinde  Schimmelmann  var  sygelig  og  pirrelig.  Hun  skildres  af 
forskjellige  Forfattere,  der  havde  kjendt  hende  personlig,  som  en  noget 
lunefuld  Dame  og  skal  have  været  vanskelig  at  omgaaes,  men  roses 
for  sit  varme  Hjerte.  De,  der  engang  havde  vundet  hendes  Yndest, 
kunde  ikke  altid  være  ganske  sikre  paa  at  beholde  samme  Plads  i  denne, 
da  den  aandslivlige  Grevinde  ikke  gjerne  hørte  sig  modsagt.  Om  hende, 
den  aandrige  Dame  af  den  store  Verden,  samledes  især  den  literære  og 
æsthetiske  Del  af  den  Kreds,  der  mødtes  i  det  Schimmelmannske  Palæ, 
medens  Statsmænd  og  Videnskabsmænd  mere  søgte  hendes  Mand,  der 
ofrede  al  den  Tid,  han  kunde  afse  fra  sin  offentlige  Virksomhed,  paa 
Omgang  med  saadanne.  Vil  man  i  Korthed  forståa,  hvad  Grev  og 
Grevinde  Schimmelmanns  Hus  har  været  for  Danmarks  og  Nordens 
Aandsliv  og  Statsliv,  da  er  det  nok  at  minde  om  deres  Forhold  til 
Baggesen,  Oehlenschlæger,  Pram  og  Steffens,  hvem  Greven  bestemte  til 
at  foretage  en  geognostisk  Undersøgelse  af  Norge,  —  med  mange  flere, 
og  at  erindre,  hvorledes  Greven  var  en  Støtte  for  Niebuhr  og  søgte  at 
knytte  ham  til  Danmark.  Til  Rækken  af  disse  store  Navne  slutter  sig 
da  ogsaa  Grev  Herman  Wedel,  der  fra  1801  som  Privatsekretær  stod  i 
daglig  Berørelse  med  den  varmhjertede  og  aandfulde  Finansminister. 

I  Valget  af  sine  Privatsekretærer  viste  Grev  Schimmelmann  sig 
navnlig  fra  en  mærkelig  Side,  saaledes  som  han  forstod  at  finde  og 
fremdrage  Begavelsen.  Posten  som  hans  Sekretær  var  i  mange  Hen- 
seender en  meget  lærerig,  da  den  aabnede  Adgang  til  at  blive  kjendt 
med  Statsstyrelsen  i  mange  af  dens  Enkeltheder,  uden  at  den  til  samme 
Tid  medførte  nogen  Overlæsselse.  Sekretæren  deltog  i  Husets  selskabe- 
lige  Omgang,  som  dets  Søn,  og  kunde  derved  end  mere  nyde  godt  af 
hele  dets  Omgang.  Fra  Marts  1796  til  Sommeren  1797  beklædte  Bart- 
hold Georg  Niebuhr  Posten  som  Grev  Schimmelmanns  Privatsekretær 
og  nød  i  denne  Stilling  Ministerens  fuldstændige  Tillidd  Efter  et  kort 
Mellemrum  fulgte  derpaa  Johan  Georg  Rist,  der  senere  blev  en  meget 
anvendt  diplomatisk  og  administrativ  Embedsmand;  han  tiltraadte  Posten 
i  December  1797  og  beholdt  den  til  Mai   1801  -. 

Hertil  kom  nu,  som  den  tredie  i  Rækken,  og  ikke  den  ringeste  i 
denne.  Grev  Herman  Wedel  Jarlsberg.  Tilbudet  om  at  overtage  Posten 
som  Privatsekretær  hos  Grev  Schimmelmann  kom  for  ham  temmelig 
pludselig.  Rist  fik  nemlig  aldeles  uventet  fra  Grev  Chr.  Bernstorff 
Meddelelse  om,  at  han  kunde  faa  Ansættelse  som  Legationssekretær  i 
St.  Petersburg,  hvis  han  kunde  gjøre  sig  færdig  til  at  reise  med  nogle 
faa  Dages  Varsel.  Det  stod  saaledes  for  hans  Vedkommende  blot  paa 
den  ene  Ting,  om  der  lod  sig  finde  en  Mand,  der  foruden  at  være 
Posten  voksen  tillige  kunde  overtage  den  paa  Stedet.  Men  netop  en 
saadan  havde  man  i  Grev  Wedel,  der  var  vel  kjendt  i  det  Schimmel- 
mannske  Hus,  og  som  besad  alle  de  nødvendige  Forudsætninger  for  at 
beklæde  Posten.  Han  var  rigtignok  endnu  ikke  færdig  med  sin  juridiske 
Embedsexamen;  men  dette  synes  ikke  at  have  været  nogen  Hindring, 
hverken  for,  at  han  straks  kunde  overtage  den  ledige  Post,  eller  for, 
at  han  kunde  fortsætte  og  afslutte  sine  Universitetsstudier.  Saaledes 
knyttedes  han  endnu  fastere  til  det  Schimmelmannske  Hus,  hvor  han  nu 
begyndte  sin  Statsmandsskole  ^ 


'  Lebensnachrichten  uber  Barthold  Georg  Niebuhr,  I  (Hamburg  1838),  S.  71  flg., 
hvor  der  meddeles  en  interessant  Skildring  af  Forholdene  i  det  Schimmel- 
mannske Hus,  der  ialfald  for  en  større  Del  er  bygget  paa  Niebuhrs  egne 
Breve. 

-  Johann    Georg    Rist's    Lebenserinnerungen    herausgegeben    von  G.    Poel,   I 

.  (Gotha  1880),  S.  101  —  171;  —  ligeledes  en  Hovedkilde  for  Kjendskabet  til 
Livet  i  den  Kreds,  hvori  Grev  og  Grevinde  Schimmelmann  var  Midt- 
punktet. 

'  Rist,  anf.  St.,  1,  S.  172:  ,,Durch  eine  gliicklichc  Fugung  fand  sich  in  dem 
jungen  Grafen  Hermann  Wedel-Jarlsberg,  einem  Jiingling  von  den  gliicklichsten 
Anlagen,  trefflichen  Kenntnissen,  einem  feurigen,  ja  stiirmischen  Charakter,  aber 

Rist  har  i  sine  Erindringer  '  givet  følgende  Skildring  af,  hvorledes 
han  selv  havde  det,  medens  han  var  Grev  Schimmelmahns  Privat- 
sekretær,  og  denne  Skildring  passer  vistnok  aldeles  for  den  Tid,  hvori 
Grev  Wedel  beklædte  den  samme  Post:  „Dette  Hus,  hvilket  jeg  nu 
tilhørte,  saa  ikke  alene  det  første,  men  hvad  der  er  saa  sjeldent,  ogsaa 
det  bedste  Selskab.  Daglig  var  Kunstnere,  Lærde,  Forretningsmænd, 
Reisende,  og  hvad  der  ellers  udmærkede  sig,  buden  til  Middag.  Jeg 
har  der  seet  og  lært  meget,  og  jeg  har  der  lært  at  kjende  mange  for- 
træffelige  Mænd,  der  med  den  største  Godhed  kom  mig  imøde.  Heller 
ikke  har  jeg  at  klage  over  Damerne ;  Omgangen  med  de  bedste  og  elsk- 
værdigste,  den  Opmærksomhed,  som  de  har  behaget  at  vise  mig,  har 
mere  end  mange  andre  Skjæbnens  Begunstigelser  bidraget  til  min  Ud- 
dannelse.  Om  Morgenen  Kl.  7  eller  8,  naar  jeg  havde  spist  Frokost, 
gik  jeg  til  Greven,  som  da  lod  sig  klæde  paa  eller  arbeidede.  Jeg 
refererede  Sagerne  fra  den  foregaaende  Dag  og  forelæste  ligeledes  for 
ham  Udarbeidelser  eller  Beretninger  og  Breve,  indtil  Tiden  for  Stats- 
raadet,  Kl.  10,  eller  indtil  han  gik  i  Kollegiet.  Derefter  havde  jeg  Tid 
til  at  forrette  mine  Arbeider,  og  naar  disse  var  færdige,  til  at  gjøre, 
hvad  jeg  vilde.  Omtrent  Kl.  3  blev  der  spist;  omtrent  Kl.  5  eller  6 
skiltes  man  ad.  Eftermiddagstimerne,  da  Greven  arbeidede  for  sig 
selv  eller  modtog  Forretningsbesøg,  medens  nedenunder  hos  Grevinden 
den  hele  elegante  Verden  samledes  til  Besøg  eller  til  The,  var  atter  mine. 
Omtrent  Kl.  9  kom  Greven  ned,  og  jeg  viste  mig  ligeledes.  Ofte  var 
man  alene  ;  da  blev  noget  nyt  læst  høit,  hvorved  der  herskede  det  mest 
brogede  Udvalg;  dog  var  det  mest  Bøger  af  alvorligt  og  belærende  Ind- 
hold.  Schellings  Verker  var  paa  Dagsordenen,  da  jeg  kom.  Grev 
Schimmelmann  optog  i  sig  de  store  Ideer  med  Begjærlighed  og  Be- 
geistring og  bearbeidede  dem  paa  sin  Maade.  Grevinden  hørte  eller 
hørie  intet;  hun  vidste  altid  for  sit  Øiemed  at  gribe  en  Tanke,  der 
senere  hen  blev  gjort  gjældende.     Han,  som  i  Grunden  aldrig  blev  træt 


reinem  Gemiith,  ein  Nachfolger,  der  leisten  konnte,  was  ich  von  ihm  fordcrn 
musste.  Er  war  schon  lange  tvie  ein  Sohn  im  Haase  aufgenommen  und  von 
einer  Hingebung  und  Verehrung  fiir  den  Grafen  beseelt,  die  niir  Biirge  war, 
dass  mein  Verlust  ihm  ersetzt  werden  wiirde.  Nur  einem  solchen  Manne  konnte 
ich  mich  entschliessen,  mein  Verhåltniss  abzutreten.  Håtte  er  sich  nicht  ge- 
funden,  ich  glaube  ich  wiirde  doch  nein  gesagt  haben.  Denn  die  Pflicht  ein 
solches  Herz  nicht  ohne  die  Umgebung  kindlicher  Liebe  zu  verlassen,  lag  ernst 
auf  mir.""  Rist  synes  her  at  tillægge  sig  en  større  Andel  i  Grev  Wedels 
Ansætteise,  end  der  med  Rette  kan  tilkomme  ham;  thi  at  træffe  netop  dette  Valg 
maatte  ligge  meget  nær  for  Grev  Schimmelmann. 
Rist,  anf.  St.,  I,  S.  106  flg. 

og  sjelden  sov,  mærkede  ikke  Nattens  Magt  og  Timernes  Gang  paa  min 
Stemme  og  mine  Øine.  Klokken  blev  ofte  et;  han  hørte  uafbrudt  paa 
de  mest  abstrakte  Forelæsninger,  medens  jeg,  som  altid  glædede  mig 
ved  en  sund  Søvn,  der  heller  ikke  var  let  at  bekjæmpe,  tabte  mine 
Sanser,  men  læste  videre,  bogstavelig  sovende  med  aabne  Øine.  De 
bedste  Timer  var  dog  de,  i  hvilke  han  efter  fuldendt  Dagsarbeide, 
naar  han  følte  Trang  til  at  meddele  sig,  og  medens  han  gik  op  og  ned, 
udtalte  sig  og  tillod  mig  at  udtale  mig  over  de  høieste  Interesser,  over 
enhver  stor  Idé,  som  kan  lede  til  Menneskernes  Vel  og  øver  Indflydelse 
paa  Staternes  Skjæbne.  Nei,  aldrig  har  jeg  kjendt  et  ædlere,  renere 
Sind,  aldrig  en  mere  barnlig  Sjæl,  aldrig  en  Aand,  der  mere  var  skikket 
for  det  høieste,  digteriske  Sving.  I  saadanne  Timer  elskede  og  ærede 
jeg  ham,  som  min  Fader,  hvis  klare  Blik  og  faste  Skridt  i  Livet  kun 
manglede  ham.  Heller  aldrig  har  jeg  kjendt  et  mere  bevægeligt  aandigt 
Liv  end  hos  ham,  hvis  Tanker  med  en  eneste  Gang  streifede  over  fra 
den  dybeste  tragiske  og  religiøse  Fortabelse  til  hin,  helt  igjennem  vil- 
kaarlige  Ironi,  hvortil  kun  de  frieste  Aander  er  istand,  og  for  hvilken 
de  alene  er  modtagelige." 

Til  denne  Skildring  maa  endnu  føies,  hvad  den  samme  Forfatter 
skriver  om  Livet  i  denne  Familie,  naar  den  om  Sommeren  forlod 
Hovedstaden  for  længere  nordlig  ved  Øresunds  Bredder  at  nyde  Land- 
livets og  Landluftens  Fordele:  „I  Midten  af  Mai,  naar  allerede  Haven 
under  mine  Vinduer  grønnedes  paa  det  herligste,  drog  vi  paa  Landet, 
til  Sølyst,  hvor  de  skarpe  Vinde  lader  Foraaret  indtræde  noget  senere. 
Sølyst  er  ved  sin  Beliggenhed  et  sandt  Paradis;  det  behersker  Indløbet 
til  Sundet,  som  derfra  over  til  Landskrona,  i  hvis  Vinduer  Aftensolen 
speiler  sig,  er  4  Mile  bredt.  Skjønne  Plantninger  pryder  de  vidtløftige 
Haveanlæg,  og  høie  Punkter  er  benyttede  for  at  lade  den  fremspringende 
Strandbred,  Taarbæk  og  Kjøbenhavns  Rhed  paa  den  gunstigste  Maade 
falde  i  Øinene.  Fra  Haven  fører  en  skyggefuld  Spadsergang  langs  en 
Eng  ind  i  den  prægtige  Dyrehave,  hvor  der  i  en  Omkreds  af  nogle 
Mile  græsser  Tusinder  af  Kron-  og  Daahjorte  under  gamle,  høie  Bøge, 
og  hvor  der  fra  den  store  Landevei,  som  gjennemskjærer  Parken,  hersker 
den  dybe  Skovstilhed,  medens  gamle  Gravhauge  bærer  tusindaarige  Ege ; 
der  flyder  en  Kilde,  hvilken  Sagnet  ved  Foraarstid  tilskriver  helbredende 
Kræfter,  og  som  giver  Anledning  til  et  Marked  ved  St.  Hans,  hvor  hele 
Kjøbenhavn  forsamles  i  det  friske  Grønne  og  forvandler  den  rolige 
Skov  til  en  broget  Scene,  hvor  der  ikke  mangler  nogen  Folke- 
forlystelse,   nogen    Nydelse    og   nogen  Plage,    som    pleier  at  fremkaldes 

ved  en  Samling  af  nydende  Mennesker.  Jeg  tilbragte  her  det  første 
Foraar  i  en  sand  Fortryllelse  og  vidste  mangengang  ikke  rigtig  at  klare 
mig  bare  for  indre  poetisk  Velvære.  Min  Bolig  var  mig  anvist  i  et 
lidet  Sidehus,  som  beskyggedes  af  Kastanjer,  og  hvor  jeg  ganske  alene 
drev  mit  Væsen.  Der  var  jeg  virkelig  mangen  en  Gang  tilmode  som 
Jean  Pauls  Helte,  der  af  lutter  Glæde  lukker  Øinene.  Greven  reiste 
næsten  hver  Morgen  ind  til  Byen,  hvorhen  jeg  kun  sjelden  ledsagede 
ham;  men  et  Par  Rideheste,  som  for  det  meste  stod  ledige,  og  over 
hvilke  jeg  efterhaanden  forstod  at  skaffe  mig  fuld  Raadighed,  satte  mig 
i  Stand  til  at  se  mine  Venner  i  en  Time.  Jeg  laa  ofte  den  halve 
Morgen  under  et  Træ,  fordybede  mig  i  dets  Naboers  Skjønhed  og  kunde 
saa  i  en  Fart  skrive  et  Vers  i  en  Lommebog."  Saadan  var  det  Schimmel- 
mannske  Hus  ved  Vinter-  som  ved  Sommertid,  og  i  disse  Omgivelser 
var  det  nu.  Grev  Herman  Wedel  var  kommen.  Mellem  ham  og  hans 
Chef  udviklede  der  sig  et  inderligt  Forhold,  der  tiltrods  for  Alders- 
forskjellen vedvarede  til  Grev  Schimmelmanns  Død.  Han  var  altid  en 
trofast  Ven  for  Grev  Wedel,  og  paa  Tider,  da  dennes  Navn  i  Danmark 
kun  betragtedes  som  lidet  bedre  end  en  troløs  og  utaknemmelig  For- 
ræders, forandredes  intet  i  hans  personlige  Forhold  til  Finansministeren. 
Grev  Wedel  paa  sin  Side  glemte  aldrig,  hvad  han  skyldte  denne,  der  i 
mange  Henseender  var  traadt  ham  i  Faders  Sted. 

Hos  Grev  Schimmelmann  var  der  Anledning  til  at  blive  personlig 
bekjendt  med  de  øvrige  ledende  Statsmænd  og  andre  af  Danmarks  for- 
nemste Mænd.  Til  Husets  regelmæssige  Omgangskreds  hørte  de  tre 
paa  den  Tid  meget  anseede  Medlemmer  af  den  Reventlowske  Familie, 
Grev  Ludvig  paa  Brahe-Trolleborg,  —  den  bekjendte  Statsminister,  Grev 
Christian  Frederik  Ditlev  Reventlow  og  Grev  Kai  Reventlow,  fremdeles 
Grev  Christian  Bernstorff,  der  i  1797,  i  en  Alder  af  kun  27  Aar,  med 
Titel  af  Statssekretær,  var  bleven  sin  berømte  Faders  Efterfølger  som 
Lederen  af  Monarkiets  udenrigske  Anliggender,  og  hans  Broder,  Grev 
Joachim.  Af  andre  høitstillede  og  begavede  Personligheder,  der  jævnlig 
saaes  i  denne  Kreds,  nævnes  fremdeles  Grev  Christian  Detlow  Carl 
Rantzau-Ascheberg  og  hans  henrivende  og  aandrige  Hustru,  Charlotte 
Diede  von  Furstenstein.  Mellem  dem,  hvis  personlige  Bekjendtskab 
Grev  Wedel  i  denne  Tid  havde  Anledning  til  at  gjøre,  var  ogsaa  Hertug 
Frederik  Christian  af  Augustenborg,  og  ligeledes  kan  det  være,  at  han 
allerede  i  disse  Aar  har  lært  Hertugens  yngre  Broder,  Prins  Christian 
August,  at  kjende.  Med  Sikkerhed  vides,  at  Grev  Wedel  kjendte  Christian 
Colbiørnsen. 

Det  var,  med  alle  de  høitklingende  Navne,  intet  stivnet  aristokratisk 
Selskab,  som  færdedes  hos  Grev  Schimmelmann  i  Kjøbenhavn  og  paa 
Sølyst;  Bærerne  af  disse  store  Navne  var  alle  Mænd  med  Blik  for 
mange  af  de  nye  Tiders  Fordele  og  med  ærlig  Vilje  til  at  lade  sit  eget 
Samfund  nyde  godt  deraf.  De  skilte  sig  heller  ikke  skarpt  ud  fra  de 
høiere  borgerlige  Kredse  og  var  villige  til  at  bøie  sig  for  den  virkelige 
Fortjeneste,  hvor  denne  fandtes. 

Hovedinteresserne  for  den  store  Omgangskreds,  der  samledes  om 
Grev  og  Grevinde  Schimmelmann,  var  literære  og  æsthetiske.  Grev- 
inden  satte  stor  Pris  paa,  at  Schillers  utrykte  Værker  kunde  læses  i 
hendes  Salon,  forinden  de  var  bekjendte  i  Tyskland ;  det  var  et  Tegn 
paa  den  store  Digters  Erkjendtlighed  for  den  rigelige  Understøttelse, 
han  havde  modtaget  fra  hendes  Mand.  Med  Klopstock,  med  Brødrene 
Stolberg,  med  Tænkeren  Schonborn,  der  i  Mangel  af  en  bedre  Stilling 
var  bleven  anbragt  i  det  dansk-norske  Diplomati  og  gjorde  Tjeneste 
som  Legationssekretær  hos  den  ældre  Grev  Wedel  i  London,  og  med 
andre  Digtere  og  Skjønaander  vedligeholdtes  der  stadig  Forbindelse.  For 
den,  som  var  en  daglig  Gjæst  i  disse  æsthetiske  Sale,  var  det  omtrent 
uundgaaeligt  at  blive  smittet  af  den  der  alt  overveiende  Interesse,  og 
det  hørte  næsten  med  til  den  gode  Tone  at  skrive  Vers.  Ogsaa  Grev 
Wedel  blev  her  reven  med;  der  existerer  endnu  fra  hans  Haand  et 
enkelt  Digt,  som  han  15de  Marts  1800  har  skrevet  i  sin  unge  Lands- 
mandinde,  Inger  Aalls  Stambog: 


„Hvor  brat  de  Øieblikke  svandt! 
Vi  tabte  Dem  —  dog  kun  vort  Øle  taber; 
Thi  held  os!    Jordens  Sønner  fandt, 
At  Godes  Minde  Nøle  skaber. 


Reis,  ædle  Pige!  hen  til  Fædres  Land, 

Hvor  Frænders  Favn  og  Venners  Fryd  Dem    møder! 

Før  tre  Gang'  vendes  Timeglassets  Bund, 

Skal  hine  Glæder  Danmarks  Savn  forsøde. 

Og  De  skal  atter  henrykt  skue: 

Det  stolte,  underligen  skjønne  Nord, 

Hvor  Ædle  fryde  sig  og  Fiender  grue: 

Den  Plet,  der  er  mig  kjærest  paa  vor  Jord. 


Didhen  staar  al  min  Hu!    Jeg  venter, 

Naar  først  er  endt  min  Prøvetid, 

Og  Nornen  mig  til  Norge  henter, 

At  ofre  for  mit  Land  hver  Daad,  hver  Id ! 

Hils  Gode,  hils  de  mosbeklædte  Fjelde, 

Som  Landets  Skjalde  heldigen  besang. 

Hils  Ædle!  det  fribaarne  Folk,  hvis  Vælde 

End  ingen  grum  Despot  betvang. 

Naar  Skjæbnens  Vink  tillader  mig  at  gavne. 

Jeg  sværger:  glad  at  ile  hen 

Og  freidigen  hver  ædel  Norsk  at  favne 

Og  være  Sandheds,  Retfærds,  Dydens  Ven  ! 

Dem,  som  Naturen  skjænker  Ynde,  Snille 
Og  negted  ikke  Ømhed,  ædelt  Sind, 
Dem  ønsker  jeg:  at  stundom  ville 
Erindre  mig;        og:  silde  sove  ind." 


Under  disse  Forhold  var  det  naturligt,  at  en  Mand  i  Grev  Wedels 
Stilling  tildels  maatte  faa  sin  personlige  Omgang  mellem  Tidens  Digtere, 
de  gamle  som  de  unge.  Han  vides  ogsaa  i  denne  Tid  at  have  kjendt 
flere  af  disse.  I  det  Schimmelmannske  Hus  traf  han  Christen  Pram, 
som  der  var  vel  kjendt  fra  gammel  Tid,  og  ligeledes  har  han  der  seet 
den  unge  Adam  Oehlenschlæger.  Til  denne  traadte  han  i  et  meget 
nært  Forhold,  og  i  Erindringen  om  deres  Venskab  har  Oehlenschlæger 
i  1813  dediceret  sin  Tragedie  „Hugo  von  Rheinberg"  med  disse  Ord: 
«Videnskabens  Dyrker,  Kunstens  Ven,  Digterens  Velynder,  Heraaan 
Wedel  Greve  af  Jarlsberg  helliger  Høiagtelse  og  Taknemmelighed 
dette  Sørgespil"   og  indledet  den  med  et  Digt  til  ham  : 

„Forsmaa  ei,  gode  Jarl  i  Norden, 
Et  Spil  som  der  ei  forefaldt; 
Det  Skiønnes  Fædreland  paa  Jorden 
Er  overalt. 

Men  ægte  nordisk  Aand  forbinder 
Det  Skiønne  med  sit  Fædreland ; 
Og  selv  i  tydske  Flok  Du  finder 
En  Helt  fra  Dan. 

Ifald  min  Harald  diærv  og  ædel 
Indtager  naar  han  viser  sig; 
Da,  viid  det,  vakkre  Herman  Wedel ! 
Han  ligner  Dig. 

Lad  Hugos  Gran  Dit  Hierte  saare, 
Naar  Lynet  styrter  den  i  Dynd; 
Skiænk  Kunigundes  Dyd  en  Taare, 
Og  Berthas  Synd ! 

Og  hvis  Normannens  Ørnevinger 
Dit  Hierte  fylder  end  med  Fryd, 
Saa  bifald  og  den  Skiald  som  bringer 
Sit  Sprog  mod  Syd  I 

Normanner!  ei  sit  Norden  svigter, 
Fordi  han  streifer  udenlandsk; 
Og  selv  ved  Rhinen  danske  Digter 
Er  stedse  dansk." 

Grev  Wedel  lovede,  efter  hvad  der  fortælles,  den  unge  Digter  at 
subskribere  paa  et  betydeligt  Antal  Exemplarer  af  hvert  Skrift,  som 
denne  udgav;  men  da  det  i  Aarenes  Løb,  paa  Grund  af  Oehlenschlægers 
overhaandtagende  Produktivitet,  blev  noget  brydsomt  at  sidde  inde  med 
et  større  Oplag  af  hans  Skrifter,  skal  han  have  afløst  sine  Forpligtelser 
med  en  rund  Sum  Penge,  een  Gang  for  alle.  Der  fandtes  længe  paa 
Jarlsberg  talrige  Exemplarer  af  Oehlenschlægers  ældre  Arbeider. 

Bindeleddet  mellem  Oehlenschlæger  og  Grev  Wedel  har  rimeligvis 
været  den  Sidstes  Bekjendtskab  med  Heinrich  Steffens,  der  i  Aar- 
hundredets  Begyndelse  opholdt  sig  i  Kjøbenhavn  og  jævnlig  færdedes 
hos  Grev  Schimmelmann.  Grev  Wedel  har  altid  siden  sat  megen 
Pris  paa  Steffens  og  omtalt  ham  som  sin  Ungdomsven.  Steffens  har 
paa  sin  Side  ^  givet  følgende  Skildring  af  Grev  Wedel  i  hans  Ungdom  : 
„Han  var  ved  sin  Herkomst  som  ved  sin  Begavelse  bestemt  til  at  ind- 
tage  en  betydelig  Stilling;  nu  var  han  Privatsekretær  hos  Grev  Schim- 
melmann. —  —  —  Den  unge  Mand  havde  tidlig  gjort  Erfaringer  af  en 
usædvanlig  Art;  under  Forhold,  der  gjorde  ham  Ære,  var  han  i  London, 
hvor  hans  Fader  var  dansk  Gesant,  med  sin  yngre  Broder  flygtet  fra  det 
fædrene  Hus.  Begge  havde  under  mangehaande  Æventyr  reist  igjennem 
England  og  Skotland  og  fundet  Beskyttelse  i  Kjøbenhavn.  Denne  unge 
Mand,  der  var  nogle  Aar  yngre  end  jeg  selv,  sluttede  sig  til  mig  af 
ganske  Hjerte.  Alt  betydende  i  Aandens  Verden  tråk  ham  til  sig;  han 
fattede  for  Fremtiden  store  Beslutninger,  og  jeg  troede  at  se  for  mig 
en  Yngling,  der  var  kaldet  til  at  indtage  en  betydelig  Plads.  Hans 
Venskab,  hans  Hengivenhed  bandt  mig  nu  nærmere  til  det  grevelig 
Schimmelmannske  Hus."  Da  Steffens  holdt  sine  berømte  Forelæsninger 
i  Kjøbenhavn,  maa  Grev  Wedel  have  været  blandt  hans  Tilhørere, 
uagtet  derom  intet  berettes. 

„Alt  betydende  i  Aandens  Verden  tråk  ham  til  sig",  siger  hans 
Ungdomsven.  Der  var  omkring  Aar  1800  samlet  i  Kjøbenhavn  mange 
unge  Mænd,  der  snart  skulde  erhverve  sig  et  betydeligt  Navn.  Grev 
Wedel  har  i  dem  havt  en  intelligent  Omgangskreds;  han  har  med  dem 
gjennemlevet  den  mærkelige  Overgangstid,  der  betegner  Skillet  mellem 
det  18de  og  19de  Aarhundrede.     Gjennem  sin  Forbindelse  med  Oehlen- 

schlæger,  om  ikke  ogsaa  ad  andre  Veie,  havde  han  sikkerlig  Anledning 
til  at  blive  kjendt  med  Brødrene  Ørsted,  og  ligeledes  maa  det  ansees 
utvivlsomt,  at  han  jævnlig  har  været  sammen  med  J.  P.  Mynster,  der 
i  sin  Bekjendtskabskreds  havde  flere  Berøringspunkter  med  Grev 
Wedel.  Mynster  bekjender  selv,  at  han  nærede  en  varm  Hengivenhed 
for  Inger  Aall,  og  fortæller,  at  hun  kom  meget  i  hans  Kredse  '.  Hos 
Professor  Kierulf,  i  hvis  Hjem  «stedse  en  aandfuld  Kreds  af  Ældre  og 
Yngre  samlede  sig",  gjorde  han  bl.  a.  Bekjendtskab  med  Archæologen 
P.  O.  Bbrøndsted".  En  i  Tidens  Memoirer  hyppig  omtalt  yngre 
juridisk  Universitetslærer,  Benzon,  der  selv  var  Nordmand,  har  maaske 
ogsaa  i  den  første  Tid  af  Grev  Wedels  Ophold  i  Danmark  havt  Omgang 
med  ham ;  men  da  Benzon  tidlig  overtog  et  Embede  i  Vestindien,  kan 
dette  Bekjendtskab  ialfald  ikke  have  været  af  nogen  længere  Varighed, 
ligesom  han  aldrig  fik  Leilighed  til  at  indfri  de  Løfter,  som  han  i  sin 
Ungdom  havde  givet  ved  sin  Begavelse. 

Udenfor  sit  Hjem  hos  Grev  Schimmelmann  havde  Grev  Wedel 
efter  al  Rimelighed  mange  Kredse,  hvor  han  jævnlig  kunde  træffe 
Blomsten  af  Danmarks  Ungdom.  Med  Sikkerhed  vides,  at  han  oftere 
kom  i  det  Brunske  Hus,  hvor  Værtinden,  Fru  Fredrikke  Brun,  født 
Munter,  om  sig  samlede  en  Kreds  af  aandrige  Mænd,  medens  hendes 
Ægtefælle,  en  rig,  fra  Mecklenburg  indvandret  Kjøbmand,  der  selv  kun 
havde  ringe  Sans  eller  Interesse  for  Fruens  høiere  Nydelser,  skaffede 
de  fornødne  Midler  til  at  vedligeholde  den  ydre  Glans.  Rist  havde 
været  en  stadig  Gjæst  i  de  Brunske  Saloner,  af  hvilke  han  har  givet 
en  Skildring,  der  ikke  er  ublandet  smigrende,  men  som  dog  lader  Ægte- 
parrets  gode  Sider  komme  til  sin  Ret.  Efter  ham  arvede  Grev  Wedel 
hans  Plads,  om  ikke  af  anden  Grund,  saa  ialfald,  fordi  Fru  Brun,  som 
det  lader  til,  skaffede  Grev  Schimmelmanns  Sekretærer  meget  at  bestille. 
En  Mand,  hvem  Grev  Wedel  ved  denne  Tid  maa  have  kjendt,  er  ogsaa 
hans  Faders  Fætter,  Baron  Frederik  Christian  Wedel  Jarlsberg,  P.  A. 
Heibergs  Ven,  bl.  a.  bekjendt  som  Forfatter  af  dramatiske  Arbeider  og 
af  et  Skrift  om  den  geistlige  Stands  Afskaffelse.  Men  der  er  intet 
bekjendt  om  deres  Forhold. 

Der  er  endnu  en  Kreds,  hvor  Grev  Wedel  maa  have  færdets,  og 
det    er    det    gamle    berømte    „Norske   Selskab",   hvor  hans  Landsmænd 


^  Dr.  J.  P.  Mynster,  Meddelelser  om  mit  Levnet,  S.  126.  C.  Pavels,  Aiito- 
biografi,  S.  128. 

samledes.  Nogen  bestemt  Efterretning  om,  at  han  under  sit  Ophold  i 
Kjøbenhavn  har  været  Medlem  af  dette  Selskab,  foreligger  dog  ikke; 
men  det  synes,  efter  hvad  der  for  øvrigt  vides  om  Grev  Wedels  Tænke- 
maade  og  om  hans  personlige  Forbindelser,  neppe  engang  muligt,  at 
en  saa  ivrig  Fædrelandsven  skulde  være  savnet  i  denne  Kreds,  hvor 
alle  andre  Nordmænd  kom  sammen.  Han,  der  hidtil  kun  havde  kjendt 
lidet  til  Norge  og  Nordmænd,  maatte  netop  føle  sig  dragen  mod  dette 
Samfund,  for  der  at  søge  Omgang  med  sine  Landsmænd  og  af  Samtale 
med  dem  at  lære  det  Land  bedre  at  kjende,  til  hvis  Skjæbne  han  var 
bestemt  paa  at  knytte  sin   Fremtid. 

I  sine  Erindringer  taler  Steffens  om  det  norske  Selskab  i  Kjøben- 
havn og  dvæler  med  stor  Forkjærlighed  ved  dette,  der  aabenbart  har 
gjort  et  meget  stærkt  Indtryk  paa  ham.  Af  de  Mænd,  hvem  han  saa  i 
det  norske  Selskab,  nævner  han  rigtignok  kun  Sverdrup  og  Christie 
ved  Navn;  men  han  fortæller  dog  i  Almindelighed,  at  han  i  1824  ved 
sit  Besøg  i  Kristiania  fandt  de  fleste  af  sine  Venner  fra  dette  Selskab 
igjen  som  de  indflydelsesrigeste  Medlemmer  af  Storthinget.  I  den 
Skildring,  som  han  giver  af  Selskabet^  om  hvilket  han  for  øvrigt  be- 
mærker,  at  det  kun  var  en  Ruin  af,  hvad  det  engang  havde  været,  er 
der  et  Stykke,  som  særlig  interesserer,  naar  man  vil  lære  at  kjende  de 
unge  Nordmænds  Tanker  en  10 — 15  Aar  før  1814:  „Uagtet  Under- 
holdningen i  Selskabet  var  høist  ligefrem,  saa  kunde  dog  enhver  Foran- 
ledning aabenbare  dets  skjulte  Sindelag.  Det  stille  Ønske  var  nu, 
forsaavidt  jeg  dengang  lærte  det  at  kjende,  ingenlunde  en  Adskillelse 
fra  Danmark,  men  vel  en  større  Selvstændighed.  Med  Landets  Admini- 
stration  var  man  utilfreds;  især  ønskede  man  et  eget  nationalt  Univer- 
sitet. Uagtet  nu  denne  Stemning  og  den  dybt  rodfæstede  Nationalitet, 
der  følte  sig  fremmed  i  Danmark,  var  den  fremherskende  og  ved  enhver 
Opposition  traadte  skarpt  frem,  saa  var  den  dog  ingenlunde  en  Hoved- 
gjenstand for  Samtalerne." 

Den  Dom,  som  Steffens  fælder  om  det  norske  Selskab,  at  det  kun 
var  en  Ruin  mod,  hvad  det  havde  været,  er  aldeles  berettiget,  naar  der 
kun  tåges  Hensyn  til  de  literære  og  digteriske  Begavelser,  som  det  paa 
denne  Tid  indesluttede.  Norge  havde  den  Gang  allerede  ydet  sine 
sidste  epokegjørende  Bidrag  til  Fællesliteraturen  og  havde  ikke  paa 
længe  frembragt  nogen  Digter  af  Rang.  Danmark  skulde  nu  for  en  Tid 
gaa  i  Spidsen;  det  havde  faaet  sin  Baggesen,  og  kunde  snart  efter  pege 

paa  sin  Oehlenschlæger,  mod  hvilke  ingen  Nordmand  kunde  stilles  op. 
Den  eiendommelige  Tone,  som  i  Wessels  Dage  havde  været  et  Særkjende 
for  det  norske  Selskabs  gode  Hoveder,  var  nu  trængt  videre  ud  og  havde 
paavirket  alle  literære  og  æsthetiske  Kredse.  For  fremmede,  som  kom 
til  Kjobenhavn,  var  netop  den  sarkastiske  Ironi  og  det  Humor,  der  ud- 
mærkede  Omgangstonen  i  den  lærde  Verden,  meget  paafaldende,  og 
denne  har  vistnok  for  en  Del  været  en  Følge  af  den  Indflydelse,  som 
det  norske  Selskab  havde  øvet  i  sine  Velmagtsdage.  Selskabet  havde 
sit  gamle  Ry;  men  det  var  ikke  mere,  hvad  det  havde  været. 

Det  var  derimod  blevet  noget  andet,  idet  dets  Medlemmer  nu  be- 
sjæledes  af  helt  andre  Interesser  end  i  Wessels  Dage.  Literaturen  var 
bleven  det  underordnede;  de  unge  Mænd,  som  dannede  Selskabets  faste 
Kreds,  var  for  en  Del  bestemte  til  at  vinde  et  Navn  ad  Veie,  som  ingen 
Nordmand  før  havde  betraadt.  Thi  her  mødtes  i  det  nye  Aarhundredes 
første  Aar  de  fleste  af  de  mere  fremragende  Personligheder  mellem 
dem,  der  i  1814,  sammen  med  Grev  Wedel,  som  hans  politiske  Venner 
eller  Modstandere,  bidrog  til  at  grundlægge  Fædrelandets  politiske  Frihed 
og  Selvstændighed  og  til  at  befæste  denne.  Om  end  ikke  alle  disse 
var  Selskabets  Medlemmer  og  jævnlig  kom  der,  saa  dannede  de  dog 
en  stor  Kreds,  der  havde  sine  fælles  Interesser  og  Berøringspunkter. 
Enkelte  af  dem  kunde  ofte  mødes,  medens  andre  blot  saaes  sjelden  \ 

Omkring  1800  og  lidt  længere  ned,  netop  i  de  samme  Aar,  hvori 
Grev  Wedels  Studieaar  og  første  Embedsaar  falder,  levede  der  i  Kjøben- 
havn  som  Studenter,  Kandidater  eller  yngre  Embedsmænd  en  talrig 
Skare  af  Nordmænd,  mellem  hvilke  der  møder  Navne  som  Christie, 
Falsen,  Wergeland,  J.  Chr.  Berg,  Løvenskiold,  Andreas  Arntzen,  J.  H. 
Vogt,  P.  Chr.  Holst,  Lorents  Lange,  Chr.  Hansteen,  Chr.  Krohg,  H.  M. 
Krohg,  Johan  Collett,  Hagerup,  Hornemann,  Lyder  Sagen  o.  fl.  a.  Det 
er  de  ledende  Mænd  paa  Eidsvold  og  paa  de  første  overordentlige 
Storthing,  det  er  Mændene  fra  Carl  Johans  Raadsbord  og  den  ældste 
Oppositions  Medlemmer,  som  til  denne  Tid,  uden  at  ane,  hvordan  de 
engang  skulde  komme  til  at  staa,  færdedes  sammen  og  fik  de  for  Livet 
bestemmende  Indtryk,  med  deres  personlige  Sympatier  og  Antipatier. 
Mellem  dem  møder  ogsaa  en  enkelt  Digter  og  nogle  Videnskabsmænd. 
De  kjendte  hinanden  tildels  ganske  nøie,  de  Mænd,  som  i  1814  traf 
sammen  paa  Eidsvold  og  i  Christiania,  og  dette  Bekjendtskab  havde  de 
gjort  i  Kjøbenhavn.     De  havde  der  udviklet  og  fæstet  sine  Anskuelser, 

idet  de  paa  samme  Tid  havde  Adgang  til  at  deltage  i  og  paavirkes  af 
det  rige  Liv,  som  udfoldede  sig  i  Danmarks  Hovedstad,  og  dog  stod 
som  en  Kreds  af  fremmede,  der  havde  sin  Hjerterod  i  et  andet,  fra 
Danmark  meget  forskjelligt  Land.  Saaledes  forberededes  det,  som  skede 
i  Norge  i  1814,  for  en  væsentlig  Del  en  ti  til  femten  Aar  tidligere  i 
Kjøbenhavn  mellem  de  der  levende  Nordmænd.  Dem  var  det  for- 
beholdt at  virkeliggjøre  paa  sit  Hjemlands  Grund  de  Fremtidstanker, 
der  foresvævede  den  unge  Slægt.  Saalænge  de  paa  Grund  af  Forholdene 
var  nødte  til  at  leve  i  Kjøbenhavn,  var  det  norske  Selskab  deres  Sam- 
lingssted, og  derfor  vil  det  være  uretfærdigt  at  vurdere  den  Betydning, 
som  Selskabet  havde  i  denne  Periode,  alene  efter  dets  blegnende  literære 
Glans. 

Til  Norge  stod  alle  disse  unge  Mænds  Hu,  og  Opholdet  i  Danmark 
var  for  dem  blot  en  forberedende  Prøvetid,  forinden  de  kunde  vie  Fædre- 
landet  al  sin  Kraft  og  sit  hele  Arbeide.  I  denne  Henseende  delte  Grev 
Wedel  sine  øvrige  Landsmænds  Opfatning;  de  higede  alle  paa  samme 
Maade  tilbage  mod  Fædrelandet.  Der  var  forsaavidt  indtraadt  helt  nye 
Forhold.  Gjennem  det  attende  Aarhundrede  havde  Norge  skjænket 
Danmark  en  Række  af  betydelige  Mænd,  ikke  alene  i  Literaturen,  men 
ogsaa  tildels  i  Administrationen.  De  Ynglinge,  som  drog  ud  fra  Norge, 
fængsledes  snart  i  Danmark,  fandt  sig  vel  tilrette  der  og  arbeidede  sig 
der  frem  til  anseede  Stillinger.  Men  noget  før  Aarhundredets  Slutning 
forandredes  dette  fuldstændig.  I  de  sidste  tyve  Aar  af  den  gamle  For- 
ening drog  ogsaa  mangen  en  begavet  norsk  Yngling  over  Skagerak  for 
at  studere  ved  det  danske  Universitet;  men  Begavelsen  søgte  nu  stedse 
hyppigere  sit  Maal  i  Norge  selv,  og  det  blev  dette  Land,  ikke  Danmark, 
til  hvis  Bedste  de  vilde  ofre  sit  Arbeide.  Saasnart  Leiligheden  gaves, 
kom  de  tilbage  til  Hjemmet,  uagtet  de  i  Brødrene  Colbiørnsen  havde 
lysende  Exempler  paa,  hvad  der  for  fremragende  Nordmænd  var  at 
opnaa  ved  at  blive  i  Danmark.  Selv  ældre  Mænd,  der  allerede  beklædte 
de  mest  anseede  Stillinger  i  Kjøbenhavn,  kunde  ombytte  disse  med 
andre  i  Fædrelandet.  I  en  hidtil  ukjendt  Grad  følte  Nordmændene  i 
Kjøbenhavn  sig  knyttede  til  Norge. 

Den  store  Forandring,  der  saaledes  var  foregaaet,  fandt  tildels  Sted 
under  Paavirkning  af  de  nye  Retninger,  der  kom  frem  i  Samtidens 
Literatur.  I  Danmark  og  Norge,  ligesaavel  som  i  Sverige,  vaagnede  der 
en  stærk  Sans  for  Nordens  Fortid.  Man  sværmede  for  de  gamle  Dage, 
med  deres  Kjæmper,  og  søgte  i  dem  sine  Idealer.  Den  norske  og 
danske   Ynglings    Hjerte    fyldtes  med  Fryd,  naar  han  tænkte  paa  „Nor- 

mannens  Ørnevinger",  saadan  som  Oehlenschlæger  i  1813  kunde  holde 
det  frem  for  Grev  Wedel,  som  et  Minde  fra  deres  Samliv  i  Ungdommens 
Dage.  Begge  Nationer  var  her  hinanden  lige,  og  Grev  Wedel  sværmede 
med  Oehlenschlæger  og  Steffens  for  Nordens  Oldtid.  Imidlertid  havde 
dog  Nordmændene  enkelte  Grunde  til  særlig  at  føle  sig  stolte  over  sit 
eget  Lands  Fortid,  forsaavidt  det  blev  denne,  som  for  det  første  kom 
til  at  staa  i  det  mest  straalende  Lys  og  gav  Digterne  de  Emner,  der 
hedst  lykkedes  for  disse.  Nordisk  og  norsk  blev  paa  en  Maade  ens- 
tydigt,  og  Nordmændene  kunde  saaledes  med  en  vis  Ret  betragte  sig 
som  Repræsentanter  for  det  ægte  nordiske,  hvad  de  heller  ikke  undlod 
at  gjøre. 

Med  Tidens  øvrige  Ungdom  var  ogsaa  Nordmændene  grebne  af  de 
nye  Ideer  om  Frihed  og  Lighed.  Uklare,  som  disse  var  for  de  fleste, 
overførtes  de  alligevel  paa  Fædrelandet;  dette  var  fra  Fortiden  frit,  men 
skulde  i  Fremtiden  blive  endnu  friere.  Nordmanden  var  nu  engang 
den  frie,  baade  i  egnes  og  andres  Øine,  og  naar  han  saa  mærkede,  at 
der  alligevel  var  visse  Hager  ved  den  Frihed,  som  hans  Land  nød,  var 
det  naturligt,  at  han  blev  misfornøiet  og  ønskede  en  Forandring.  Saa- 
ledes fremvoksede  den  Aand,  som  Steffens  har  skildret  i  sin  ovenfor 
gjengivne  Omtale  af  det  norske  Selskab.  Nordmændenes  Fremtidshaab 
havde  begyndt  at  antage  nye  Former. 

I  denne  Henseende  var  der  dog  ikke  nogen  Grundforskjel  mellem 
den  norske  og  den  danske  Ungdom;  ogsaa  den  sidste  havde  lignende 
Frihedsidealer,  og  den  i  Kjøbenhavn  herskende  Aand  var  saa  langt  fra 
at  lægge  Baand  paa  Nordmændenes  vaagnende  nye  Stemning,  at  den 
tværtimod  paa  mange  Maader  maa  have  bidraget  til  at  fremme  denne. 
For  Nordmændene,  der  fra  gammel  Tid  skulde  være  de  frie,  var  det 
naturligt  at  gjøre  lidt  mere  Væsen  af  den  nye  Frihed;  men  deraf  følger 
ikke,  at  de  med  Nødvendighed  skulde  være  mere  modtagelige  for  denne 
end  enhver  intelligent  og  dannet  dansk  Mand.  Særegne  Omstændig- 
heder  gjorde,  at  den  danske  Ungdoms  Længsel  efter  politisk  Frihed  ikke 
blev  tilfredsstillet  paa  samme  Maade  som  i  Norge,  og  derved  kan  Efter- 
slægten  let  blive  vildledet  i  Opfattelsen  af  dens  virkelige  Følelser.  Der 
er  ingen  Grund  til  at  tro,  at  Danmark  i  1814  vilde  været  mindre  modent 
for  Friheden  end  Norge,  om  denne  da  var  bleven  det  budt  ved  de  ydre 
Omstændigheders  Medfør. 

Hvad  her  er  sagt  om  Tidens  norske  og  danske  Ungdom  i  Almin- 
delighed,  passer  i  høieste  Grad  paa  Grev  Wedel.  Allerede  af  denne 
Grund    var    hans    lange    Ophold    i  den  danske  Hovedstad  af  megen   Be- 

tydning  for  ham.  Omgangen  med  de  unge  norske  og  danske  Fremtidens 
Mænd  var  begeistrende  og  manende ;  den  viste  ham  selv  de  Veie,  paa 
hvilke  han  skulde  vandre.  Ved  Samtaler  med  ældre,  modne  Mænd, 
der  var  graanede  i  Statens  Tjeneste,  kunde  han  lære  af  deres  Erfaring 
og  vinde  forøget  Kjendskab  til  Verden  og  til  Menneskerne.  Sværmeriet 
for  den  fjerne  Fortid  tjente  hos  ham  kun  til  at  fæste  Beslutningen  om 
at  ofre  alle  sine  Kræfter  for  Fædrelandet.  Tanken  paa  en  Adskillelse 
fra  Danmark  var  ham  sandsynligvis  endnu  ganske  fremmed ;  men  han 
havde,  som  hans  Ven  Steffens  siger,  for  Fremtiden  fattet  „store  Beslut- 
ninger". Hvilke  disse  var,  oplyses  rigtignok  ikke;  men  det  er  dog  ikke 
vanskeligt  at  forståa,  i  hvilken  Retning  hans  Fremtidsplaner  gik.  Hvad 
Steffens  fortæller  om  Medlemmerne  af  det  norske  Selskab,  finder  vistnok 
mest  Anvendelse  paa  ham,  at  han  ønskede  en  udvidet  administrativ 
Selvstændighed  for  Fædrelandet.  I  Forbindelse  dermed  maatte  han 
imidlertid  ogsaa  have  et  andet  Ønske,  at  kunne  skaffe  Norge,  og  da 
ogsaa  Danmark  med,  en  konstitutionel  Forfatning. 

Grev  Wedel  var  her  af  de  første  Nordmænd,  som  havde  lært  at 
forståa  den  politiske  Friheds  Betydning  for  sit  Folk,  og  som  havde  tænkt 
sig  Muligheden  af,  at  den  ogsaa  kunde  indføres  i  Norge.  Da  han  stod 
i  Storthinget  den  tyvende  Oktober  1814  og  holdt  sin  berømte  Tale  om 
Foreningen  med  Sverige,  sagde  han  om  sig  selv:  ,,Opvokset  i  en  Tids- 
alder, da  Frihedsluen  blussede  høit  hos  Europas  mægtigste  Nation,  og 
for  en  stor  Del  opdraget  iblandt  et  ædelt  Folk,  som  i  Aarhundreder  har 
været  stolt  af  sin  frie  Konstitution,  lærte  jeg  tidligen  at  agte  Menneskets 
Rettigheder  og  at  elske  den  lovbundne  Frihed."  Han  har  i  denne  Tale 
selv  pegt  paa,  hvad  der  havde  vakt  hans  Kjærlighed  til  Friheden;  hans 
Ungdomsaar  faldt  samtidig  med  den  franske  Revolution,  og  han  havde 
i  disse  Aar  indaandet  den  engelske  Luft.  Hans  egne  Ytringer  bestyrkes 
af  Engestroms  og  Niebuhrs  korte  Udtalelser  om  hans  Ungdom.  Efter 
Flugten  hjemmefra  lader  det  ikke  til,  at  hans  Meninger  undergik  nogen 
Forandring,  og  han  omtales  fremdeles  i  1802  som  „en  overspændt  De- 
mokrat". Hvad  der  indbragte  ham  dette  Navn,  var  kun  hans  Begeistring 
for  den  konstitutionelle  Frihed,  hvilken  han  aabent  vedgik,  og  hvad  han 
selv  har  kaldt  sin  Agtelse  for  «Menneskets  Rettigheder".  Der  skulde 
ikke  mere  til  for  at  faa  en  saadan  Karakteristik. 

Skjønt  han  selv  vedgaar,  at  han  ogsaa  var  paavirket  af  den  franske 
Revolution,  maa  dog  hans  politiske  Idealer  nærmest  søges  i  den  engelske 
Forfatning.  Men  hverken  han  eller  nogen  af  hans  Landsmænd  kan 
allerede  ved  denne  Tid  antages  at  have  opgjort  sig  mere  bestemte  Planer 

for  den  Forfatning,  som  de  i  Fremtiden  tænkte  sig  anvendelig  for 
Fædrelandet.  Under  det  lange  Ophold  i  Kjøbenhavn  havde  han  imid- 
lertid Anledning  til  at  modne  og  udvikle  sine  Anskuelser;  hvad  der 
før  mere  skyldtes  Andres  Impulser  og  ydre  Paavirkning,  kunde  nu  be- 
arbeides gjennem  Studier,  Selvtænkning  og  Omgang  med  andre,  og 
saaledes  blev  disse  hans  Læreaar  for  ham  en  betydningsfuld  Tid,  hvori 
han  yderligere  forberededes  for  den  Gjerning,  som  han  tidlig  havde  følt 
sig  kaldet  til  at  udføre.  Hans  „store  Beslutninger"  havde  Tid  til  at 
modnes;  men  han  var  sig  neppe  selv  senere  klart  bevidst,  hvor  meget 
han  netop  i  denne  Henseende  havde  udviklet  sig  under  sin  „Prøvetid"  i 
Kjøbenhavn.  Hvad  han,  maaske  halvt  instinktmæssig,  havde  tilegnet 
sig  under  det  ensomme  Liv  i  London,  kunde  først  nu  gaa  rigtig  ind  i 
hans  Personlighed. 

I  sin  Omgang  med  Grev  Schimmelmann  har  Grev  Wedel  ikke  lagt 
Skjul  paa  sine  politiske  Meninger,  uden  at  det  havde  nogen  Indflydelse 
paa  deres  indbyrdes  Forhold.  Med  al  sin  Liberalisme  var  Finans- 
ministeren ligesaa  lidt,  som  hans  Kolleger  i  Regjeringen,  nogen  Til- 
hænger  af  konstitutionelle  Forfatninger.  Men  de  var  tolerante,  og 
dette  viste  sig  ogsaa  i  Forholdet  mellem  Grev  Schimmelmann  og  hans 
unge  Privatsekretær,  der  uhindret  kunde  vedgaa,  hvad  der  var  hans 
Ideal.  Af  og  til  har  han  vel  faaet  mærke,  at  det  laa  et  godt  Skridt 
udenfor,  hvad  Grev  Schimmelmann  og  Grev  Reventlow  ansaa  for  at 
stemme  med  Statens  Vel;  men  sligt  bandt  ham  ikke.  Den  Toleranse, 
hvormed  han  mødtes,  er  et  Vidnesbyrd  om  den  Aand,  i  hvilken 
Regjeringen  førtes,  og  den  kan  være  et  Vink  til  Forklaring  af  mange 
Forhold.  Der  skal  sjelden  kunne  paavises  en  Periode,  hvori  som  Regel 
det  gamle  har  stillet  sig  mindre  fiendtlig  til  det  nye,  end  netop  denne, 
og  hvori  man  lettere  er  kommen  over  de  enkelte  mere  skarpe  Bryd- 
ninger, som  indtraf. 

Faa,  om  overhovedet  nogen  af  de  unge  Nordmænd  i  Kjøbenhavn 
var  saa  bemærket  af  sin  Samtid  som  Grev  Wedel.  Dette  skyldtes  dog 
ingenlunde  alene  hans  Begavelse  og  det  Ry,  han  ved  den  havde  vundet. 
Ogsaa  i  sin  ydre  Optræden  lagde  han  an  paa  at  gjøre  sig  bemærket 
som  Nordmanden,  som  den  ægte  Søn  af  de  Fjelde,  af  hvilke  han  kun 
havde  seet  faa  Glimt,  og  at  svare  til  det  Begreb,  man  i  hans  Dage 
havde  dannet  sig  om,  hvad  der  krævedes  for  at  være  en  ægte  Nord- 
mand.  Traditionen  har  berettet,  at  han  stræbte  efter  at  lægge  en  vis 
Ryhed  i  sit  Væsen  og  allerede  ved  sit  djærve,  kraftige  Haandtag 
antyde,  at  man  i  ham  havde  en  Norges  Søn  for  sig.     Han  skal  ogsaa  i 

Kjøbenhavn  have  gaaet  under  Navn  af  „den  norske  Bjørn",  hvad  han 
neppe  har  havt  imod  at  høre.  Sit  personlige  Mod  viste  han  som  for- 
voven  Seiler,  der  ikke  var  bange  for  nogen  Fare,  naar  han  i  en  liden 
Baad  tumlede  sig  paa  Øresund.  Denne  Vovehalsnatur  var  maaske  en 
Arv  fra  Faderens  Farfader.  Hvad  der  for  øvrigt  høres  om  hans  Per- 
sonlighed  fra  denne  Tid,  er  ganske  interessant. 

Overalt  viser  Grev  Wedel  sig  som  den  uforfærdede  Forsvarer  af, 
hvad  han  ansaa  for  sandt  og  rigtigt,  og  som  en  Ven  af  de  undertrykte 
og  uforskyldt  lidende,  uden  Frygt  og  uden  Personsanseelse,  varm- 
hjertet, men  tillige  heftig  og  fremfusende. 

Hvor  der  var  Fare,  kunde  han  ikke  holde  sig  tilbage.  I  1801,  da 
Englænderne  truede  Danmark,  meldte  han,  som  dengang  var  Student, 
sig  til  Tjeneste  ved  det  da  (i  Januar)  oprettede  nye  Landeværn  og  fik 
Ansættelse  som  Kaptein  ved  Søndre  Sjællandske  Landeværnsregiment, 
med  Udnævnelse  af  2den  April.  Udsigten  til  at  komme  i  personlig 
Dyst  med  det  Folk,  mellem  hvilket  han  havde  levet  i  mange  Aar,  var 
ham  neppe  ubehagelig;  men  han  kom  dog  ikke  i  Ilden  den  2den  April. 
Han  skal  senere  have  udtalt  sig  dadlende  om,  at  høiere  Vedkommende 
lod  Landeværnet  staa  paa  et  Sted,  hvor  de  saarede,  som  kom  i  Land 
fra  Skibene,  førtes  forbi,  saaledes  at  de  uvante  Krigere  fik  se  alle 
Slagets  Rædsler,  forinden  de  selv  var  komne  med  i  Kampen.  Selv 
stod  han  til  23de  November  1803  som  Kaptein,  men  gik  da  å  la  suite 
og  fik  Afsked   19de  Januar   1807. 

Grev  Wedels  Selvbevidsthed  var  ikke  ganske  ringe,  og  den  kan 
nok,  hvor  han  stod  Ansigt  til  Ansigt  med  ældre,  anseede  Mænd,  have 
ladet  ham  gaa  videre,  end  disse  strengt  tåget  syntes  om.  Fra  Som- 
meren 1802  berettes  der  en  Historie,  som  passerede  mellem  ham  og 
Christian  Colbiørnsen.  Da  denne  ikke  havde  det  bedste  Ord  paa  sig 
mellem  Tidens  Liberale,  kan  det  nok  være,  at  Grev  Wedel  har  mødt 
ham  med  en  Fordom,  der  opveiede  de  Følelser,  han  ellers  kunde  have 
næret  paa  Grund  af  Landsmandskabet.  Colbiørnsen  skal  paa  sine 
gamle  Dage  have  havt  en  stærk  Tilbøielighed  til  at  prale  af  alt,  hvad 
der  tilhørte  ham  selv,  og  at  ville  vide  Besked  om  alt.  En  Dag  havde 
han  i  Paahør  af  en  ung  Officer  og  Grev  Wedel  ytret,  at  et  Kavalleri- 
Regiment  talte  1  000  Mand,  men  blev  straks  modsagt  af  de  to  unge, 
der  vidste  bedre  Besked.  Grev  Wedel  kom  under  denne  Samtale 
ogsaa  til  at  give  sin  Uvilje  mod  den  tvungne  Udskrivning  af  Bønderne 
rigtig  Luft.  Han  sagde  til  Colbiørnsen,  at  hvis  han  var  en  Bonde,  saa 
vilde    han,    selv    om    han    havde    ti    Sønner,    sende    dem    alle    udenfor 

Landet,  foråt  de  kunde  undgaa  Soldaterstanden,  og  kun  i  den  yderste 
Nød  skulde  de  komme  tilbage  '. 

Medens  han  boede  i  Professor  Kjerulfs  Hus,  beskrives  han  som 
„en  Blanding  af  Barn  og  Greve" ;  senere,  under  Opholdet  hos 
Schimmelmann,  er  han  bleven  mere  udviklet,  men  beholdt  dog  længe 
sin  Ungdommelighed,  der  imidlertid  ofte  fremtræder  i  en  meget  elsk- 
værdig  Skikkelse.  En  ganske  betegnende  Historie  fra  disse  Aar  er 
følgende.  En  rig  Fru  Søbøtker  fra  Vestindien  havde  i  Kjøbenhavn 
ladet  en  Negerinde  mishandle  og  sætte  i  Arrest,  af  hvilken  hun  dog 
kom  ud  ved  Politimesterens  Mellemkomst,  Men  da  Fruen  derefter 
vilde  lade  Negerinden  bringe  til  Vestindien  for  der  at  faa  sin  Hævn 
fuldført,  flygtede  hun  til  Grev  Schimmelmann,  der  igjen  gav  Grev 
Wedel  i  Kommission  at  ordne  denne  Sag.  Han  traf  først  en  Søn  eller 
Sønnesøn  af  Fruen,  der  ligesom  han  selv  var  Officer  i  Landeværnet; 
da  denne  vilde  slaa  Sagen  hen  i  Spøg,  lod  Grev  Wedel  ham  forståa, 
at  han  nok  ikke  rigtig  skjønte,  hvad  der  var  ment,  og  at  det  var  bedst, 
de  afhandlede  Sagen  paa  militær  Fod.  Omsider  kom  Greven  til  Fru 
Søbøtker,  som  igjen  henviste  ham  til  Konferensraad  Heinrich;  men 
denne  var  i  Gjæstebud.  Grev  Wedel  søgte  ham  der  og  fik  ham  endelig 
efter  megen  Møie  i  Tale,  hvorpaa  han  med  stor  Heftighed  udmalede 
Sagen  og  udlod  sig  med,  at  en  saadan  Umenneskelighed  ei  kunde  for- 
svares. Hertil  svarede  den  haardhudede  Konferensraad  med  en  spodsk 
Mine :  „Da  vil  jeg  saamen  forsvare  det."  Enden  blev,  at  Grev 
Schimmelmann  betalte  500  Rdl.  for  at  faa  Negerinden  løskjøbt. 

Der  er  ogsaa  en  anden  Historie  om  Grev  Wedel  fra  denne  Tid. 
En  Dag,  da  Kongen  var  tilstede  i  Høiesteret,  havde  en  Grev  Haxt- 
hausen  Vagt  og  var  derunder  grov  mod  Grev  Wedel,  der  i  civil  Dragt 
stod  mellem  Tilskuerne.  Da  han  imidlertid  fik  høre,  at  denne  var  en 
Greve,  gjorde  han  mange  Undskyldninger,  hvorover  Grev  Wedel  imid- 
lertid blev  endnu  mere  opirret  og  lod  den  anden  vide,  at  han  agtede 
at  gaa  hjem  og  iføre  sig  sin    Landeværns-Uniform,    foråt    de    saa  videre 


'  Historien  fortælles  i  et  Brev  fra  Kammerherre  Aug.  Hennings  af  28de  Juli 
1802:  yjAls  er  (o:  Colbiørnsen)  aber  vom  Militair  zu  reden  anfieng  und  be- 
hauptete  ein  Cavallerie  Regiment  bestehe  aus  1  000  Mann,  widersprachen  ihm 
Ernst  und  der  junge  Graf  Wedel  Jarlsberg.  Letzterer  sagte,  dass  ivare  er  ein 
Bauer  und  hatte  er  W  Knaben,  so  wiirde  er  sie  alle  ausserhalb  Landes 
schicken,  damit  sie  dem  Soldatenstande  entgehen  sollien.  Nur  wenn  es  Noth 
thdte,  wiirden  sie  zuriickkommen.  Dass  war  hein  Wasser  auf  Colbiørnsens 
Miihle,  die  beim  Winde  geht.""  Hennings  er  Kilden  for,  hvad  der  i  Texten  er 
meddelt  om  Colbiørnsens  Tiibøielighed  til  at  prale. 

kunde  afgjøre  den  Sag.  Grev  Haxthausen,  der  ikke  følte  sig  vel  til- 
mode  ved  en  saadan  Udsigt,  betakkede  sig,  da  han  hørte  dette,  og 
krøb  i  Tide  til  Korset'. 

Grev  Wedel  var  i  Besiddelse  af  et  uopslideligt  godt  Humør  og 
altid  oplagt  til  Spas  og  Løier.  Til  en  Tid,  sandsynligvis  medens  han 
var  i  Professor  Kjerulfs  Hus,  boede  han  sammen  med  sin  Landsmand, 
Herman  Løvenskiold,  der  var  meget  forlegen  og  undseelig  i  sit  Væsen. 
En  Dag  blev  Grev  Wedel  søgt  af  en  Dame,  der  ønskede  at  faa  noget 
udrettet  hos  Grev  Schimmelmann.  Da  det  viste  sig,  at  hun  ikke 
kjendte  ham  personlig,  fik  han  straks  Lyst  til  at  spille  sin  Ven  et  lidet 
Puds.  Han  udgav  sig  for  en  Tjener,  og  idet  han  sagde  til  Damen,  at 
hun  skulde  faa  Grev  Wedel  i  Tale,  indførte  han  hende  til  Løvenskiold 
og  forestillede  denne  under  sit  eget  Navn.  Løvenskiold  kom  derved  i 
den  største  Forlegenhed,  og  idet  han  ikke  vidste,  hvorledes  han  skulde 
tåge  Spasen,  maatte  han  finde  paa  et  Svar,  som  kunde  tilfredsstille 
Damen,  og  dermed  lade  hende  gaa. 

En  Sommer  paa  Sølyst  hændte  det  engang,  at  Grev  Schimmelmann, 
der  var  bekjendt  for  sin  Distraktion,  efter  at  have  arbeidet  en  Stund 
med  Grev  Wedel,  stængte  sit  Arbeidsværelse  af  uden  at  erindre,  at 
Sekretæren  var  derinde,  og  kjørte  til  Kjøbenhavn  for  at  deltage  i  et 
Statsraadsmøde.  Grev  Wedel  tog  dette  med  Ro,  arbeidede,  saalænge 
der  var  noget  at  bestille,  sprang  siden  ud  af  Vinduet,  spiste  i  Ro  og 
Mag  sin  Middag  med  Grevinden  og  passede  saa  tilsidst  paa  atter  at 
være  inde  i  Arbeidsværelset,  da  det  led  mod  den  Tid,  paa  hvilken 
Ministeren  pleiede  at  komme  tilbage.  Da  denne  lukkede  op,  fandt  han 
til  sin  store  Forfærdelse  Sekretæren  fremdeles  siddende  ved  sit 
Arbeide,  hvor  han  troede,  at  denne  nødtvungen  havde  tilbragt  den  hele 
Dag.  Grev  Schimmelmann  fik  heller  aldrig  den  rette  Sammenhæng  at 
vide,  men  blev  bestandig  i  den  Tro,  at  han  havde  havt  sin  Privat- 
sekretær  under  Laas  og  Lukke,  medes  han  var  inde  i  Kjøbenhavn. 

Et  andet  betegnende  Træk,  der  ogsaa  viser  en  lignende  Side  ved 
hans  Karakter,  er  følgende.  En  af  hans  Venner,  en  Baron  og  Godseier 
paa  Sjælland,  der  var  mindre  godt  gift,  kunde  en  Vaar  ikke  bevæge 
sin  Hustru  til  at  forlade  Kjøbenhavn  og  følge  med  ham  til  deres  Gods. 
I  den  Anledning  henvendte  han  sig  til  Grev  Wedel,  der  bad  ham  være 
ved  godt  Mod  og  rolig  reise  sin  Vei.      Nogle    Dage    efter    hans    Afreise 

indfandt  Grev  Wedel  sig  hos  Baronessen  og  inviterede  hende  paa  en 
Kjøretur.  Indhydelsen  blev  modtagen;  men  Kjøreturen  endte  ikke,  for- 
inden  Grev  Wedel  havde  sat  Baronessen  af  paa  hendes  Mands  Gods, 
der  ligger  mange  Mil  fra  Kjobenhavn. 

I  sine  ■  Breve  til  Onkelen,  Wedelsparre,  hentyder  Grev  Wedel  en 
enkelt  Gang  til,  at  hans  Omgangskreds  ønskede,  at  han  skulde  gifte 
sig,  men  at  han  selv  endnu  ikke  havde  bestemt  sig  dertil.  Brevet 
lyder  saaledes: 

Kiøbenhavn  den  17de  Decbr.  1805. 
„ Beste  Fatter! 
Efterlign  ei  af  Forundring  over  at  see  nogle  Linier  fra  min  Haand 
Høipræsten  Eli's  Exempel  —  som  faldt  baglængs  ned  af  Stoelen  og  brak 
Halsen!!!  —  Hvorledes  lever  Du  da  i  den  Jydske  Hovedstad?  —  Det 
vil  jeg  spørge  Dig  ret  alvorligen  om.  —  Dernæst  vil  jeg  sige  Dig,  hvad 
Du  formodentligen  alt  veed  —  at  Ilte  Decbr.  Terminen  desværre 
længesiden  er  begyndt  —  Ferdinand  har  fortalt  mig  om  nogle  Penge, 
Du  bedste  Fatter!  skulde  have  i  denne  Termin.  —  Men  hvorledes  eller 
til  hvem  disse  af  mig  skulde  betales,  har  jeg  ei  erfaret,  naar  jeg  und- 
tager  Cramer,  de  sædvanlige  Renter  etc.  —  samt  200  Rdl.  som  Oberstl. 
Bretteville  har  affordret  Ferd.d,  og  som  jeg  med  Dags  Posten  tilstiller 
ham,  imod  at  notere  samme  paa  Mellemregning  med  Dig.  —  Indlagte 
Brev  fra  Sparresholms  nuværende  Eier,  Grandjean,  har  lagt,  Gud  ved 
hvor  længe,  i  Hels. r  og  siden  paa  Borsholm,  hvor  jeg  ved  mit  sidste 
Besøg  modtog  samme  til  Befordring.  —  Da  det  var  umaadelig  stort,  tykt 
og  slet  sammenlagt,  ønskede  jeg  ei  gjerne  at  sende  hele  Pakken  med 
Posten  —  og  da  Skribenten  ved  at  adressere  til  Borsholm  viiste,  at  han 
ei  var  just  nøie  bekjendt  med  Dig  og  det  altsaa  var  høist  rimeligt, 
Brevet  ei  indeholdt  Hemmeligheder,  har  jeg  tåget  mig  den  Friehed  at 
aabne  samme  og  afskjære  den  overflødige  Halvdeel.  —  Med  Gaarden 
gaar  det,  som  det  kan.  —  Mange  Udgivter  og  ingen  Indtægter,  som 
sædvanlig.  —  Niels  synes  at  gjøre  saavelsom  de  andre  Karle,  hvad  de 
kunne.  —  Mad.  H[egelund]  græder  hver  Dag  over  hendes  gode  Kam- 
merherre og  Kammerherreinde  m.  v:  Hun  beder  hilse.  —  Skriv  mig 
nu  snart  et  Par  Linier  om  Adskilligt.     Omfavne  alle  fra 

Din  oprigtige 

H.  W.  J. 

I    Hast.      Da    jeg    i   Dag    har  været    saa    beskjæftiget,    at    jeg  ei  veed 
hvorhen. 

Snart    meere.  —  Paa   mine  Reiser  har  jeg  været  frisk  som  en  Fisk  — 

moeret    mig    kongl:  —  (men    ingen    Kone    faaet,    som    jeg   dog   havde  i 

Commission.) 

Beed   Julie    og    Mutter  ei  være  vrede    paa    mig    for  min  Taushed ! !  — 

det    ligger    i    min    Natur    at    have    meget    at    bestille    og    at    give    mig 

endnu  mere." 

Uagtet  han  saaledes  ikke  vil  vedgaa,  at  han  havde  Giftermaalstan- 
ker,  berettes  det  dog,  at  han  særlig  havde  fæstet  sig  ved  en  ung  Dame, 
uden  at  det  dog  dermed  er  sikkert,  at  han  med  de  Opmærksomheder, 
han  kan  have  vist  hende,  just  har  tænkt  paa  nogen  Forbindelse  for 
Livet.  Fri  og  ubunden,  som  han  var,  ovenpaa  at  være  sluppen  ud  af 
den  Tvang,  hvori  Faderen  holdt  ham,  har  han  maaske  ikke  higet  saa 
stærkt  efter  at  binde  sin  Skjæbne  til  en  anden.  Hans  økonomiske 
Stilling  var  dog  foreløbig  ikke  saa  glimrende,  at  han  uden  Betænkelig- 
heder  skulde  kunne  byde  nogen  ung  Dame  sin  Haand  i  de  Samfunds- 
klasser,  hvor  han  var  henvist  til  at  søge  sin  Brud.  Den  lille  Arv,  han 
havde  faaet  i  1803  ved  Skiftet  med  Faderen,  kunde  ikke  strække  langt, 
og  hans  øvrige  Indtægter  var  heller  ikke  meget  store.  Det  var  ham 
øiensynlig  ikke  altid  let  at  holde  det  gaaende,  da  der  gjordes  mange 
Krav  paa  hans  Kasse.  Ved  Siden  af  sine  egne  Anliggender  havde  han 
ogsaa  adskilligt  at  bestille  med  Onkelen  Wedelsparres  Affærer.  Denne 
havde  nu  forladt  Borsholm  og  var  bosat  i  Aalborg,  hvorfra  han  vedlige- 
holdt  en  Brevveksling  med  Grev  Herman,  som  hovedsagelig  synes  at 
have  dreiet  sig  om  Forretningsanliggender.  Men  ogsaa  i  disse  Breve 
viser  sig  stadig  Glimt  af  den  unge  Greves  Lune  og  af  hans  gode 
Humør,  der  aldrig  kunde  fornegte  sig.     Et  af  dem  lyder  saaledes: 

Kiøbenhavn  den   Ilte  Janr.   1806. 
„Bedste  Fatter! 

Næst  at  ønske  Dig  og  Dine  af  Hjertet  et  glædeligt  Nyt-Aar  og 
mange  paafølgende  Aaringer,  takker  jeg  Dig  for  din  kjærlige  Epistel  af 
26de  Decr.  —  Jeg  begriber  sandeligen  letteligen,  at  denne  Vinter  ikke 
kan  være  Dig  behagelig  —  Caroline  har  fortalt  mig  Dine  Ubehagelig- 
heder med  Logiet  —  som  maae  være  Dig  dobbelt  smerteligt  for  den 
gode  Mutters  Skyld. 

Fra  Lassen  har  jeg  i  disse  Dage  efter  given  Anledning  modtaget 
en  Skrivelse,  men  endnu  ingen  Afregning.  —  Han  boer  nu  paa  Fredens- 
borg  efterat  have  forladt  Fasting  paa  Esserom.  —  Hvorledes  Du  eller  vi 


Breve  til  Wedelsparre.  71 


forholde  os  til  ham  i  Mellemregning,  er  jeg  aldeles  uvidende  om.  —  Med 
første  venter  jeg  fra  ham  Efterretning  herom.  —  Lassen  har  været  to 
eller  tre  Gange  paa  Borsholm  siden  Din  Afreise.  —  Han  haver  udlagt 
noget  for  Gaarden,  men  ogsaa  herfor  mangler  jeg  Regnskab.  —  En  liden 
Billet  fra  Dig,  der  egentligen  er  den,  han  har  med  at  bestille,  vilde  være 
heel  ønskelig.  —  Lassen  synes  at  være  en  ganske  brav  Fyr,  —  men 
neppe  ordentlig  i  Forretninger.  —  Jeg  har  talt  med  ham  nogle  Gange 
siden  min  Hjemkomst,  —  og  da  paatog  han  sig  efter  eget  Tilbud  at 
skaffe  mig  20  å  24  Stude,  —  men  endnu  er  intet  heraf  skeet.  —  Han 
lovede  ogsaa  at  have  lidt  Opsyn  med  Gaarden;  men  som  sagt  have 
hans  Besog  der  ei  været  meget  hyppige.  Foruden  Renter  &c:  har  jeg 
betalt  til  Bretteville  200  Rdr.  og  til  Brendstrup  54  Rdr.,  4  .^  8  ,3.  — 
Jeg  sendte  Bretteville  ingen  Renter,  da  han  i  sin  Skrivelse  sagde,  han 
havde  anmodet  Dig  skrivtligen  om  at  udbetale  samme  til  hans  Søn  ved 
Regimentet  i  Aalborg.  —  Fra  Gudemlund  reise  nok  med  det  første 
Sørensen  og  Michelsen  herover.  —  Dem  kunde  Du  medgive  3die 
Qvartals  Regnskab  for,  at  jeg  kunde  opgjøre  en  ordentlig  Regning  over 
Gaarden.  Jeg  er  i  denne  Henseende  ganske  i  Confusion.  —  Jeg  veed 
for  Ex.  ei,  hvorfra  de  1060  Rdr.,  som  Du  nævner  i  Dit  Brev,  og  som 
Ferdinand  har  ladet  mig  formode  skulde  udbetales  i  sidste  Termin 
komme.  — 

Jeg  veed  intet  videre  at  mælde  Dig.  —  Alting  er  hos  mig  vel  inden 
Borde.  —  Gid  jeg  stedse  og  snart  maatte  høre  det  samme  fra  Dig.  — 
Omfavne  Mutter,  Julie  og  Julle  fra  mig.  —  Til  Foraaret  haaber  jeg  sik- 
kert selv  at  kunne  gjøre  det.  — 

Nu    ere  vi    da    alle    temmeligen    visse    paa    ei    med    det    Første    at 

komme  i  Ilden,  da  Fredens  Oliegrene  overskygge  Tydskland!! 

Adieu.     Gud  velsigne  Dig. 

Elsk  stedse  Din  egen 

Herman. 

P.  S.  Jo  længere  Du  kan  udsætte  at  trække  paa  mig,  jo  bedre, 
da  jeg  har  havt  uhyre  Anstrængelser  nødig  for  at  holde  Skibet  flot  i 
denne  Tid.  —  Men  naar  Du  ei  kan  længere,  forstaar  det  sig,  at  jeg  er 
til  Tjeneste.  — " 

Et  andet  Brev  er  af  samme  Art: 

Kiøbenhavn  den   18de  Febr.   1806. 
„Beste  inderligen  elskede  Fatter. 
Jeg  har  adskillige  forbindtlige  Linier  og  nogle  haarde  Piller  media- 
tim  et  immediatim  at  takke  Dig  for.  —   Sidste  har  min   Mave,  som    er 

meget  stærk,  strax  fordøiet,  saa  at  jeg  endog  ikke  har  mindste  Efter- 
smag  af  samme.  — 

Foranlediget  ved  Dine  Skrivelser  har  jeg  igjentaget  spurgt  Ferdi- 
nand, om  han  ei  havde  modtaget  noget  Dokument  fra  Dig,  som  kunde 
give  Oplysning  om  vore  Pengesager,  og  da  først  modtog  jeg  Afskriv- 
ten  af  vor  Foreening.  —  Da  jeg  aldeles  intet  havde  i  Hænde,  som 
kunde  give  mig  Oplysning  om  Mellemværende  og  det.  neppe  er  at  for- 
mode, at  jeg  skulle  kunne  huske  det  Specielle  af  det  Dokuments  Ind- 
hold,  som  jeg  paa  en  Flyvetour  til  Borsholm  underskrev,  er  det  meget 
begribeligt,  at  jeg  kunde  lade,  som  om  jeg  var  uvidende  om,  at  1060 
Rdl.  skulde  udbetales  Dig  sidste  Termin. 

Jeg  saavelsom  Ferdinand  have  ventet  Dine  Anviisninger,  Vexler  og 
andre  Ordres  angaaende  Pengenes  Udbetaling,  men  endnu  er  ingen  præ- 
senteret.  —  Angstett  (?)  siger  en  forbandet  Løgn,  naar  han  klager  over 
Uakuratesse,  i  Henseende  til  Renternes  Betaling  i  denne  sidste  Termin. 

—  Han  afhentede  selv  Pengene  inden  Terminens  Udløb  hos  mig.  — 
At  de  ei  bragtes  ham,  er  naturligt,  da  han  stedse  pleier  at  afhente  dem. 

—  Det  var  intet  Tilfælde,  at  han  traf  mig,  da  jeg  i  heele  December 
Maaned  neppe  var  en  Dag  ud  af  Byen,  og  medens  Terminen  vårede, 
neppe  to  Timer  og  foruden  sædvanlige  Tider  i  den  Tid  (som  nu)  var 
at  træffe  ved  Spisetid.  —  I  Henseende  til  Renterne  for  Limborg  er  jeg 
ganske  uskyldig,  da  jeg  har  havt  Christian  op  i  Zahlkammeret  med 
samme,  —  men  derfra  bragte  han  mig  det  Svar,  at  Du  der  intet  mere 
havde  at  betale,  hvilket  foranledigede  hos  mig  den  Tanke,  at  de  8  Rdr. 
vare  anviste  at  betales  i  Amtstuen.  Men  jeg  har  siden,  da  jeg  betalte 
disse  syndige  Penge  erfaret,  at  det  var  en  Feiltagelse  af  en  Fuldmæg- 
tig  som  hedder  Feilberg,  der  havde  hørt  løseligen,  hvad  Christian  sagde, 
og  svaret  i  den  Tanke,  at  Christian  vilde  betale  Dit  forrige  Bidrag  til 
Din  Fader,  som  jeg  sædvanligen  betalte  eller  lod  betale.  Skatterne  af 
Gaarden  har  en  Skrivelse  fra  Lassen  faaet  mig  til  at  troe  vare  af  ham 
betalte.  —  Med  det  første  formoder  jeg,  at  Lassen  gjør  Afregning. 
Han  siger,  han  haver  endeel  udestaaende. 

Tiden  tillader  mig  ei  at  tilføie  mere.  Hils,  kys,  klap,  omfavn  alle  Ven- 
ner, men  først  og  fremst  Dig  selv 

fra  din  aldrig  uoprigtige 

H.  Wedel  Jarlsberg. 

At  jeg  har  været  Fanden  i  Vold,  veed  Du  alt,  og  at  jeg  er  sluppet  fra 
ham,  seer  Du  nu.     Derfore  ei  mere  om  mig." 


Grev   Wcdiis  Uiiiidonissinii. 

Ud  af  disse  Breve  lyser  det  samme  glimrende  Humør,  der  altid 
var  hans  Styrke  i  Livet;  det  bidrog  ved  mange  Anledninger  til  at  styrke 
hans  Modstandskraft  i  Modgangens  Dage  og  forøge  hans  energiske  Ud- 
holdenhed  under  Kampen  for,  hvad  han  ansaa  for  det  rette.  De  Prø- 
velser, han  allerede  havde  gjennemgaaet,  havde  kun  lutret  ham;  de 
havde  ikke  efterladt  andet  end  gode  Virkninger  og  intet  Skaar  gjort  i 
hans  freidige,  livsstærke  Sind. 


v. 
DE  FØRSTE  SKRIDT  PAA  EMBEDSBANEN. 


Naar  Grev  Wedel  i  1800  havde  talt  om  sit  Ophold  i  Danmark  som 
en  «Prøvetid",  da  var  dette  med  fuld  Føie.  Han  havde  nu  sine  Læreaar, 
og  disse  benyttedes  paa  den  bedste  Maade.  Allerede  som  Privatsekretær 
hos  Grev  Schimmelmann  havde  han  rig  Anledning  til  at  sætte  sig  ind 
i  Enkelthederne  ved  Statsstyrelsen,  fornemmelig  den  finansielle  Del, 
og  efterat  han  i  nogen  Tid  havde  beklædt  denne  Stilling,  blev  han 
anvendt  i  forskjellige  andre  Hverv,  der  i  endnu  større  Grad  var  lære- 
rige og  udviklende  for  ham.  Da  i  1802  Severin  Løvenskiold  opgav  sine 
Embedsstillinger  i  Danmark  for  at  vende  hjem  til  Norge  og  der  over- 
tage  sin  fædrene  Gaard,  Fossum  ved  Skien,  og  kort  efter  blev  Amtmand 
i  Bratsberg  Amt,  fik  Grev  WedeP  den  efter  ham  ledige  Post  som 
Assessor  i  Finanskasse-Direktionen,  til  hvilken  han  udnævntes  under 
15de  Juli   1803. 

Det  Regjerings-Kollegium,  hvori  Grev  Wedel  saaledes  fik  Plads, 
var  en  af  de  faa  Levninger,  der  endnu  var  tilbage  i  den  høiere  Admini- 
stration  fra  Struensee's  Periode.  Det  var  først  oprettet  ved  en  Kabinets- 
ordre  af  6te  Juni  1771  under  Navn  af  Finans-Kollegiet  og  var  da 
bestemt  til  at  overtage  den  almindelige  Bestyrelse  af  alle  Finanssager 
og  føre  Tilsyn  med  alle  de  Personer,  hvis  Forretninger  angik  disse. 
Da  alle  Struensee's  Indretninger  efter  hans  Fald  skulde  omgjøres,  fik 
Finans-Kollegiet  Lov  til  at  beståa  med  indskrænket  Myndighed,  og  det 
bekræftedes  ved  Forordningen  af  21de  Januar  1773,  efter  hvilken  der- 
under  skulde    henhøre   alle    Sager,    der   angik   Penge-,  Bank-,  Mynt-  og 


'  Som  Privatsekretær  hos  Grev  Schimmelmann  blev  han  efterfulgt  af  Georg 
Philip  Schmidt  (f.  1766)  „genannt  von  Liibeck",  der  døde  1849  som  Justitsraad 
og  fhv.  Bankdirektør  i  Altona,  og  som  i  sin  Tid  var  en  bekjendt  Digter. 

Kurssager.  Denne  Ordning  vedblev  uden  Forandring  indtil  1784,  da  der 
oprettedes  et  nyt  Finans-Kollegium,  hvortil  henlagdes  andre  Forretninger 
end  til  det  allerede  forud  bestaaende,  der  nu  maatte  forandre  Navn  og 
for  Eftertiden  skulde  kaldes  Finanskasse-Direktionen'.  Som  det  egentlige 
Finansministerium  maa  efter  denne  Tid  begge  Kollegier  tilsammen  be- 
tragtes.  Dog  gik  en  større  Del  af  Statens  Indtægter  fremdeles  gjennem 
Rentekammeret,  der  indtil  1782  havde  fælles  Chef  med  Finans-Kollegiet. 
Under  Finanskasse-Direktionen  var  henlagt  et  Assignations-Bogholder- 
kontor,  et  Hoved-  og  Kontra-Bogholderkontor,  Kontoret  for  Statsgjælden 
og  Kontoret  for  Statens  Aktiva;  den  havde,  som  det  heder,  særlig  at 
«besørge  alle  Statens  Indtægter  og  Udgifter,  alle  Revisions-,  Udmyntnings- 
og  Lotto-Sager  og  i  Almindelighed,  hvad  betræffer  den  besynderlige  For- 
valtning af  Mynt-,  Penge-  og  Kassasager,  som  grunder  sig  paa  staaende 
og  tilværende  Resolutioner,  samt  af  de  Indtægter  og  Udgifter,  som  hidtil 
til  Skatkammeret  har  været  henlagte".  I  begge  Kollegier  var  Grev 
Schimmelmann  første  Medlem.  I  Finanskasse-Direktionen  fungerede 
derhos  3  Direktører  og  1  Assessor,  medens  det  underordnede  Arbeide 
udførtes  af  Bogholdere  som  Kontorchefer  og  for  øvrigt  af  Fuldmægtige 
og  Kopister-.  Det  var  Assessorposten,  der  nu  i  1803  overdroges  den 
unge  Nordmand.  Der  er  ved  den  det  mærkelige,  at  den  før  1814  kun 
beklædtes  af  Nordmænd. 

Ved  Siden  af  sin  Stilling  i  Finanskasse-Direktionen  blev  Grev  Wedel 
tillige  Sekretær  i  den  store  Kommission,  der  var  nedsat  under  2den  Mai 


'  Resolutionen  om  denne  Forandring  er  af  2den  Juni  1784;  den  nærmere  Kund- 
gjørelse  skede  ved  Kancelli-Plakat  af  18de  Juni.  Smlgn.  A.  F.  Bergsøe,  Greve 
Chr.  D.  Fr.  Reventlows  Virksomhed  som  Kongens  Embedsmand  og  Statens 
Borger,  I,  S.  124. 

-  I  det  nye  Finans-Kollegium  skulde,  som  det  heder  i  Kanceili-Plakaten  af  18de 
Juni,  forenes  Bestyrelsen  af  det  hele  Finansvæsen ;  Kollegiet  skulde  „have 
Forestillingen  af  alle  Sager,  Finanserne  betræffende,  Udfærdigelsen  af  alle  kgl. 
Forordninger  og  Plakater  om  nye  Paalæg  eller  Ophævelse  af  Skatter,  som  ikke 
efter  forrige  Anordninger  eller  efter  deres  Natur  henhører  til  andre  Departe- 
menter, Expeditionen  af  Mynt-Reglementerne,  Foranstaltningen  af  alle  over- 
ordentlige Udgifter,  Forestillingen  om  Pensioner,  og  i  Almindelighed  alle  de 
til  Statens  Finans-,  Penge-  og  Kreditvæsen  henhørende  Sager,  som  ikke  ud- 
trykkeligen  er  henlagte  til  Over-Bank-Direktionen,  til  Finanskasse-Direktionen 
eller  til  Skatkammer-Direktionen."  Overbankdirektionen  bestyrede  Bankens 
Anliggender,  medens  der  ved  den  samme  Plakat  i  Stedet  for  det  hidtil  be- 
staaende Skatkammer  var  oprettet  en  Skatkammer-Direktion,  „som  af  en  dertil 
anvisende  Fond,  besørger  alle  nu  reglementerede  staaende  Pensioner  og  Vart- 
Penge,  samt  de  til  den  gamle  militære  Enke-Kasse  henhørende  Pensioner, 
samler  af  de  aarlig  opkommende  Besparelser  en  Fond  til  Statens  ved  over- 
ordentlige Omstændigheder  foranledigede  Udgifter,  og  over  alle  disse  An- 
liggender gjør  umiddelbar  allerunderdanigst  Forestilling." 

1787,  som  det  hed,  „til  at  undersøge  adskillige  Finanserne  betræffende 
Gjenstande",  og  som  siden  havde  været  i  Virksomhed.  I  denne  Kom- 
mission,  der  omtales  som  den  „i  Danmarks  Statsforvaltnings-Historie 
berømte  Finans-Kommission"  ',  var  de  to  Statsministre,  Greverne  Schim- 
melmann  og  Reventlow,  de  ledende;  ved  deres  Side  fungerede  til  for- 
skjellige Tider  mange  af  Danmarks  og  Norges  dygtigste  Mænd  som  dens 
Medlemmer.  Medens  Grev  Wedel  var  Kommissionens  Sekretær,  bestod 
den,  foruden  af  de  allerede  nævnte,  af  Frederik  Moltke,  F.  J.  Kaas,  Ove 
Ramel  Sehested,  Grev  Rantzau-Aschenberg,  Konferensraaderne  Wendt, 
Tetens,  Wormskiold  og  Ove  Mailing,  Legationsraad  Eggers  og  Etatsraad 
Nils  Tønder  Lund.  Af  disse  var  Sehested  og  Lund  Nordmænd,  medens 
Moltke  og  Kaas  begge  havde  beklædt  høiere  Embeder  i  Norge. 

Finans-Kommissionen  har  navnlig  i  de  Aar,  som  gik  forud  for  1800, 
forberedet  mange  hensigtsmæssige  Foranstaltninger  til  Udviklingen  af 
Rigernes  Næringsveie,  til  Ordningen  af  Fattigvæsenet,  til  Pengevæsenets 
Organisation  og  til  Gjennemførelsen  af  de  Grundsætninger,  hvorpaa 
Toldvæsenet  var  bygget  efter  Anordningen  af  Iste  Februar  1797.  Over- 
hovedet  var  det  i  denne  Kommission,  der  indesluttede  en  betydelig  Sum 
af  Dygtighed,  at  de  fleste  af  Grev  Schimmelmanns  og  Grev  Reventlows 
Ideer  først  blev  behandlede  og  prøvede;  i  den  fik  de  for  en  stor  Del 
den  Form,  hvori  de  endelig  fremtraadte,  og  saaledes  blev  Kommissionen 
i  Grunden  at  betragte  som  Styrelsens  Hjerte.  Fra  først  af  var  den 
anordnet  for  at  forberede  Forslag  til  Indskrænkning  af  Statens  Udgifter 
og  Forøgelse  af  dens  Indtægter,  hvad  Grev  Schimmelmann  især  haabede 
at  kunne  opnaa  ved  at  fjerne  de  Hindringer,  der  stod  i  Veien  for  en 
friere  Udvikling  af  Monarkiets  økonomiske  Hjælpemidler,  fornemmelig 
med  Hensyn  paa  dets  Handelsforhold.  Dens  Nedsættelse  var  saaledes 
en  blandt  de  mange  Ytringer  af  den  liberale  Aand,  hvori  Kronprins 
Frederiks  Styrelse  betragtede  alle  sociale  og  økonomiske  Spørgsmaal. 

Beklageligvis  er  Kommissionens  Papirer  ikke  samlet  opbevarede. 
Hvad  der  nu  kjendes  til  dens  mangeaarige  og  omfattende  Virksomhed, 
er  derfor  ikke  saa  meget,  som  ønskeligt  kunde  være,  og  det  maa 
ovenikjøbet  bringes  sammen  fra  mange  forskjellige  Gjemmesteder  i 
Arkiverne.  Tildels  er  der  endog  Grund  til  at  befrygte,  at  vigtige  Dele 
af  Kommissionens  Papirer  er  tilintetgjorte.  Tiltrods  for  den  velvillige 
Hensigt,  hvori  den  var  nedsat,   og  i  Strid  med  de  Principer,  som  Grev 


'  A.  F.  Bergsøe,  Grev  Christian  Ditlev  Frederik  Reventlows  Virksomhed,  I,  S. 
162  flg.,  hvor  der  meddeles  nærmere  Oplysninger  om  Kommissionens  Ned- 
sættelse, dens  Virksomhed,  dens  Medlemmer  o.  lign. 

Schimmelmann  ved  andre  Leiligheder  har  hyldet,  var  nemlig  Kommis- 
sionens  Forhandlinger  hemmelige,  og  dette  kan  have  medvirket  til,  at 
Medlemmerne  heller  ikke  har  anseet  sig  berettigede  til  at  lade  dens 
Papirer  komme  til   Efterverdenens  Kundskah. 

Paa  Grund  af  disse  Forhold  er  det  kun  lidet,  som  kjendes  til  Grev 
Wedels  Virksomhed,  medens  han  var  Finans-Kommissionens  Sekretær. 
I  September  1803  sees  han  som  saadan  at  have  sat  sit  Navn  under  en 
udførlig  Forestilling,  der  blev  indgiven  til  Kongen,  men  uden  at  det 
vides,  hvorvidt  han  har  havt  nogen  Andel  i  dens  Affattelse.  Ved  Siden 
af  sin  Stilling  i  denne  faste  Kommission  blev  han  ogsaa  anvendt  paa 
anden  Maade  i  Kommissioner,  der  blot  var  i  Virksomhed  for  kortere 
Tid,  og  som  nedsattes  i  særlige  Øiemed. 

Om  Vaaren  1804  blev  der  nedsat  en  Kommission,  der  skulde  udtale 
sig  om  det  fremtidige  Forhold  mellem  Staten  og  Handelshuset  Peschier 
&  Co.  Blandt  Medlemmerne  af  denne  Kommission  var  B.  G.  Niebuhr, 
der  fremdeles  paa  denne  Tid  stod  i  dansk  Statstjeneste,  og  Grev  Wedel, 
begge  forhenværende  Privatsekretærer  hos  Grev  Schimmelmann,  der 
paa  denne  Maade  for  en  Tid  kom  til  at  arbeide  sammen.  Kommis- 
sionens  Arbeide  ledede  til  et  ganske  eiendommeligt  Resultat. 

Peschier,  hvis  Navn  er  blevet  bekjendt  i  den  danske  og  norske 
Finanshistorie  ved  det  Forhold,  hvori  hans  Handelshus  fra  nu  af  bragtes 
til  Staten,  var  anseet  for  at  være  en  dygtig  Forretningsmand.  Han  var 
i  sin  Tid  af  Grev  Schimmelmann  indkaldt  fra  sit  Fødeland,  Schweiz, 
og  havde  nedsat  sig  i  Kjøbenhavn,  hvor  hans  Handelshus  havde  be- 
tydelige Forbindelser  med  Statskassen.  Som  en  Følge  deraf  kom  han 
imidlertid  til  at  skylde  større  Beløb  til  Banken  og  Depositokassen, 
hvilke  det  nu  blev  Spørgsmaal  om  at  dække,  samtidig  med,  at  Handels- 
huset skulde  støttes  af  Bankokontoret.  Kommissionen  kom  til  det 
Resultat,  at  den  bedste  Maade,  hvorpaa  disse  indviklede  Forhold  lod 
sig  ordne,  vilde  være,  om  der  kunde  oprettes  et  nyt  Hus  med  det 
gamle  Navn,  Peschier  &  Co.,  i  hvilket  Staten  gik  ind  som  Medinteres- 
seret.  Dette  skulde  da  ske  paa  den  Maade,  at  der  paa  Bankokontorets 
Vegne  indtraadte  en  Interessent,  og  at  Huset  styredes  efter  fælles  Over- 
læg  af  samtlige,  som  deri  var  interesserede.  Herom  blev  der  oprettet 
Kontrakt,  og  det  foreslaaede  nye  Handelshus  Peschier  &  Co.  kom 
virkelig  istand.  Det  spillede  senere  en  betydelig  Rolle  i  Finanshistorien, 
og  Følgerne  af  det  eiendommelige  Forhold,  hvori  det  stod  til  den  dansk- 
norske Statskasse,  lader  sig  ogsaa  mærke  efter  1814.  Det  er  muligt, 
at    der   i    1804    ikke  var  nogen    anden  Vei  at  slaa  ind  paa,  med  mindre 

Statskassen  vilde  blive  udsat  for  et  betydeligt  Tab,  og  at  dette  er  For- 
klaringen til,  at  man  indlod  sig  paa  et  Foretagende,  hvorved  det  offent- 
lige blev  Deltager  i  et  privat  Handelshus.  I  det  første  Aar  gik  ialfald 
Forretningen  godt  og  gav  Overskud. 

Ved  Siden  af  denne  offentlige  Virksomhed  havde  Grev  Wedel  ogsaa 
i  Aarene  1803—1806  adskilligt  Arbeide  for  Grev  Schimmelmann  med 
dennes  jydske  Godser,  Grevskabet  Lindenborg  med  Gudumlund,  hvorhen 
han  jævnlig  foretog  Reiser.  Ved  Gudumlund  var  der  anlagt  forskjellige 
Fabriker,  som  voldte  sin  Eier  mangehaande  Vanskeligheder,  indtil  han 
i  1803  lagde  deres  Bestyrelse  i  Grev  Wedels  Haand.  Der  kom  da  mere 
Fart  i  Tingene,  og  den  Forventning,  hvormed  Grevinde  Schimmelmann 
havde  hilset  hans  Overtagelse  af  Arbeidet,  at  han  var  den  Herakles, 
der  skulde  bringe  Orden  i  Augias's  Stald,  viste  sig  snart  berettiget'. 
Han  ryddede  grundig  op,  afsatte  og  indsatte  og  fik  det  Hele  i  en  ny 
og  bedre  Gang;  for  denne  hans  Gjerning  er  der  i  vore  Dage  fra  kom- 
petent Hold  ydet  ham  Anerkjendelse.  Grev  Wedel  stod  særlig  paa  en 
god  Fod  med  Fabrikernes  underordnede  Personale  og  maa  ved  sin  Ind- 
flydelse  over  dem  have  havt  en  god  Hjælp  under  sit  Arbeide.  Han 
viste  dem  Tillid,  samtidig  med  at  han  var  streng  i  sine  Krav  til  dem. 
Det  var  tillige  en  Virksomhed,  som  i  høieste  Grad  tiltalte  ham  selv, 
og  af  hvilken  han  ventede  sig  store  Resultater;  hvis  man  fulgte  hans 
Plan,  da  skulde  Gudumlund  om  nogle  Aar  i  sin  Art  være  et  af  de 
første  Anlæg  i  Europa,  —  saa  skrev  han  Ste  December  1803  til  Grev 
Schimmelmann  ^ 

Men  dette  Arbeide  var  dog  ikke  nok  for  Grev  Wedel.  Det  var 
ham,  som  han  selv  sagde,  en  Trang  at  give  sig  det  mest  mulige  at 
bestille.  Saaledes  indlod  han  sig  ogsaa  i  Spekulationer  med  Kulleierne 
paa  Bornholm,  paa  hvilke  hans  Opmærksomhed  sandsynligvis  er  bleven 
henledet  af  Grev  Schimmelmann.  I  Aarene  1803—1805  foretog  han 
gjentagne  Reiser  til  Bornholm,  hvorhen  han  seilede  med  en  Jagt,  der 
i  Taagen  paa  Østersøen  baade  kunde  bringe  ham  til  Ystad  og  andre 
Havne,  inden  den  naaede  frem  til  Rønne.  Han  fik  paa  Bornholm  for 
egen  Regning  nogle  Kulleier  i  Gang,  hvortil  han  rimeligvis  har 
anvendt    en    Del    af   sin    mødrene    Arv.      Men   denne    Drift    har   neppe 


'   L.  BoBÉ,  Efterladte  Papirer  fra  den  Reventlowske  Familiekreds,  IV,  S.  222  flg. 

2  I  Samlinger  til  jydsk  Historie  og  Topografi,  2  Række,  IV,  S.  1  —  114  har  Chr. 
Brønnum,  selv  Forpagter  af  Gudumlund,  leveret  en  Afhandling  over  de  der- 
værende ældre  Fabrikanlæg  og  i  denne  trykt  en  Række  meget  interessante 
Breve  fra  Grev  Wedel  til  Schimmelmann  o.  A.  fra  Aarene  1803—1806,  det  sidste 
skrevet  efter  hans  Ankomst  til  Kongsberg. 

bragt  ham  noget  storre  Udbytte.  Efterat  han  selv  havde  opgivet  den, 
synes  han  dog  i  den  første  Tid  fremdeles  at  have  været  interesseret  i 
dens  Fortsættelse  og  at  have  ydet  Bidrag  dertil  i   rede  Penge- 

Et  Liv  som  det.  Grev  Wedel  førte,  optaget  af  Arbeide,  hoved- 
sagelig  med  Finansstyrelsen,  var  i  høi  Grad  lærerigt.  Han  gjennemgik 
her  en  praktisk  Skole,  i  hvilken  han  fra  Grunden  af  erhvervede  sig 
Indsigt  i  den  dansk-norske  Stats  finansielle  System.  Han,  der  faa  Aar 
efter  skulde  blive  sit  Fædrelands  første  Finansminister,  havde  erhvervet 
Forudsætningerne  for  denne  Stilling  i  sine  Tjenesteaar  under  Grev  Schim- 
melmann  som  Privatsekretær,  som  Assessor  i  Finanskasse-Direktionen 
og  Sekretær  i  Finans-Kommissionen.  Den  tilkommende  Chef  for  det 
norske  Finansdepartement  har  benyttet  disse  Aar  godt  og  lært,  hvad 
læres  kunde.  Finansernes  Stilling  var  i  de  Aar,  hvori  Grev  Wedel 
arbeidede  med  dem,  ingenlunde  nogen  gunstig,  og  det  gik  stadig  nedad, 
indtil  den  store  Katastrofe  i  1813  kom  som  en  uafviselig  Nødvendighed. 
Efter  den  afsluttede  Grev  Schimmelmann  sin  Virksomhed  som  Finans- 
minister, og  vel  et  Aar  senere  begyndte  hans  Elev  i  en  lignende  Stilling 
under  de  mest  fortvivlede  Forhold,  men  førte  dog  Finanserne  ud  af  alle 
Kriser.  Medens  Eleven  senere  har  høstet  stor  Anerkjendelse  for,  hvad 
han  udrettede,  har  Grev  Schiinmelmanns  Finansstyrelse  tildels  været 
Gjenstand  for  skarpe  Domme,  idet  den  er  bleven  bedømt  efter  sin 
endelige  Udgang.  For  os  har  den  i  ethvert  Fald,  hvordan  den  end 
maa  bedømmes,  sin  Interesse  netop,  fordi  det  var  i  denne  Skole,  Grev 
Wedel  udviklede  sig  som  Finansmand. 

Allerede  ved  Grev  Schimmelmanns  Indtræden  i  Regjeringen,  i 
Aaret  1784,  befandt  Monarkiets  Finanser  sig  i  en  mislig  Tilstand,  og 
han  maatte  derfor,  i  det  samme  han  overtog  den  øverste  Ledelse  af 
Finanskollegiet,  begynde  som  Reformator.  I  det  følgende  Aar,  1785, 
framlagde  han  sit  Finansielle  Program,   ved    hvis    Udarbeidelse    han  paa 


'  Bornholms  Kulleier  var  i  det  18de  Aarh.  gjentagne  Gange  i  Drift.  Noget  før 
1800  var  der  i  Anledning  af  dem  nedsat  en  Kommission.  Et  af  Grev  Wedels 
Kulværker  maa  have  ligget  „ved  Claus  Terkilds  Mulle'';  Schakten  var  der  20  m. 
dyb,  og  Fløtsen,  der  skal  have  givet  gode  Kakkelovnskul,  5  m.  tyk.  Senere 
var  dette  i  nogle  Aar  det  eneste  Sted,  hvor  der  paa  Bornholm  foregik  Bergværks- 
drift  efter  Kul.  Fra  Marts  1807  til  August  1809  blev  der  ved  tre  Mænds  daglige 
Arbeide  tilsammen  udbragt  omtrent  10,000  Tdr.  store  og  1000  Tdr.  Smaakul. 
Driften  fortsattes  fra  Marts  1807  af  Regimentskvartermester  Andreas  Rasch,  der 
var  indtraadt  i  et  Interessentskab  med  3  Mænd  i  Rønne,  hvilke  ydede  personligt 
Arbeide.  I  November  1809  oprettedes  et  større  Aktieselskab.  Oplysninger 
herom  i  den  indbundne  Samling  Bornholtniana,  II,  i  Rigsarkivet  i  Kjøbenhavn, 
samt  hos  Fr.  Thaarip,  Danmarks  Statistik,  I,  S.  18  flg. 

mange  Punkter  indhentede  Raad  og  Veiledning  fra  Rentekammerets 
Præsident,  Grev  Reventlow,  og  som  altsaa  for  en  væsentlig  Del  maa 
siges  at  være  et  Udtryk  for  begge  disse  Statsmænds  Opfatning.  Ifølge 
den  i  Forbindelse  dermed  opgjorte  Beregning  antog  Finansministeren, 
at  det  skulde  lykkes  i  Løbet  af  30  Aar,  altsaa  til  Udgangen  af  1815, 
at  have  afbetalt  den  hele  Statsgjæld,  som  for  1785  opgives  til  et  Beløb 
af  omkring  24  Millioner  Rigsdaler.  Til  Statsgjældens  Forrentning  op- 
rettedes,  i  Overensstemmelse  med  det  nye  Program,  et  særeget  Rente- 
fond  og  til  dens  Afbetaling  et  saakaldet  synkende  Fond,  hvorhos  det 
bestemtes,  at  det  tidligere  uheldbringende  Fællesskab  mellem  Banken 
paa  den  ene  Side  og  Finanserne  eller  Statskassen  paa  den  anden  for 
Fremtiden  skulde  være  ophævet  og  de  sidste  afgjøre  alt  tidligere 
Mellemværende  med  Banken.  I  1791  grundlagdes  saa  den  nye  dansk- 
norske Speciesbank. 

Grev  Schimmelmanns  Finansplan  var  i  flere  Henseender  et  mær- 
keligt  Arbeide,  og  navnlig  er  den  betegnende  for  den  velvillige,  helt 
igjennem  menneskevenlige  Aand,  der  besjælede  dens  Forfatter  og  hans 
Kolleger.  De  vilde  ikke  forbedre  Statskassens  Forfatning  ved  at  trykke 
Befolkningen  gjennem  Paalæg  af  nye  Skatter  og  Afgifter;  man  skulde 
gaa  langsomt  frem  og  efterhaanden  forøge  Monarkiets  økonomiske  Evne 
ved  at  fjerne  alt,  der  stod  i  Veien  for  Udviklingen  af  dets  materielle 
Hjælpekilder,  ved  at  skabe  et  friere  og  rigtigere  Handelssystem  og  ved 
at  befrie  Næringsveiene  for  alle  trykkende  Baand.  Navnlig  lagdes  der 
Vægt  paa,  at  man  kunde  fremme  Agerdyrkning  og  Industri.  Naar  man 
saa  dertil  samtidig  ved  Hjælp  af  de  forhaandenværende  Midler  formind- 
skede  den  store  Seddelmasse,  der  var  kommen  i  Omløb  som  en  Følge 
af  Finansernes  gjentagne  Benyttelse  af  Banken  som  Hjælpemiddel,  og 
efterhaanden  afbetalte  Statens  inden-  og  udenlandske  Gjæld,  antog  Grev 
Schimmelmann,  at  man  kunde  naa  det  store  Maal,  han  havde  sat  for 
sin  Virksomhed :    at  skabe  et  ordnet  og  fast  Finanssystema 


'  I  Indledningen  til  Finansplanen  af  1785  heder  det,  efterat  der  først  er  givet 
en  Udsigt  over  den  mislige  Stilling:  „Imod  disse  saa  ufordelagtige  og  Deres- 
Majestæts  Undersaatter  og  Finanser  saa  meget  trykkende  Omstændigheder, 
ved  Finans-Kollegiet  ingen  sandere  og  virksommere  Midler  at  angive,  end  at 
de  Kilder  maa  forstoppes,  hvorfra  de  have  deres  Udspring.  Det  vi  tilforn 
allerunderdanigst  har  anført,  vil  endog  overbevise  Deres  Majestæt,  at  disse 
er  de  eneste,  og  at  alle  andre  Midler,  som  ikkun  udvise  Udveie  og  en  tem- 
porær Lettelse,  forværrer  Skaden  i  Stedet  for  at  læge  den.  Forøgelse  af 
Produktionen,  af  Landets  Grundkapital  ved  Kulturens,  Vindskibelighedens  og 
Handelens  Forøgelse;  Formindskelse  af  Bankosedlernes  Cirkulation,  en 
sukcessiv,  men  bestandig   Afbetaling    paa  Statens  Gjæld,    disse    3    Poster  ind- 

Aldrig  kan  en  Regjering,  i  Forhold  til  sin  Samtid,  med  større  Iver 
have  arbeidet  paa  at  træffe  det  rette,  paa  at  ramme  det  rigtige  øko- 
nomiske Livsprincip  for  et  Statssamfund,  og  den  har  her  arbeidet  med 
Held.  Uagtet  den  ogsaa  i  denne  Henseende  har  gjort  betydelige  Feil- 
greb,  saa  er  det  dog  sikkert,  at  det  store  materielle  Opsving,  der  fore- 
gik  over  det  hele  Monarki  i  Aarene  1785 — 1807,  for  en  ikke  ringe  Del 
skyldes  de  Foranstaltninger,  som  Kronprinsens  Regjering  under  Ledelse 
af  de  to  Statsministre,  Schimmelmann  og  Reventlow,  traf  for  at  fremme 
Næringsveienes  Opkomst.  Endnu  lever  denne  «Christian  den  syvendes 
Tid"  i  de  gamle  Broderfolks  Erindring  som  en  Tid  for  den  materielle 
Blomstring,  og  det  med  Rette,  —  kun  at  det  ikke  er  den  sindssyge 
Konge,  men  hans  Søn  og  dennes  Raadgivere,  hvem  Æren  tilkommer. 
De  onde  Tider,  som  fulgte  bagefter,  har  bidraget  sit  til  at  sætte  den 
i  et  saa  meget  mere  straalende  Lys. 

Regjeringen  lod  det  aldrig  mangle  paa  samvittighedsfuldt  Arbeide 
for  at  gjennemføre  denne  Del  af  Finansplanen.  Til  de  første  Foran- 
staltninger, som  den  traf  i  dette  Øiemed,  hører  Oprettelsen  af  en 
Kreditkasse  (1786),  hvorved  det  var  Tanken  at  fremme  Agerbruget  og 
overhovedet  Bondestandens  Bedste  ved  at  tilstaa  faste  Laan  til  en 
ganske  lav  Rente,  samt  for  Norges  Vedkommende  særlig  til  at  fremme 
og  ophjælpe  Skovdriften,  Bergværksdriften,  Anlæg  af  Kanaler  og  anden 
gavnlig  Virksomhed  af  lignende  Art.  I  1787  nedsattes  den  før  omtalte 
store  Finanskommission,  som  forblev  i  Virksomhed  gjennem  en  lang 
Række  af  Aar. 

Den  Tillid,  som  Grev  Schimmelmann  og  de  øvrige  Ministre  nærede 
til  de  Virkninger,  deres  System  vilde  have  paa  Monarkiets  materielle 
Udvikling,  forledede  dem  til  at  gjøre  vel  sikker  Regning  paa,  at  Frem- 
tiden ogsaa  vilde  stille  sig  gunstig  for  deres  Planer  til  at  bringe  Stats- 
finanserne  paa  en  fast  Fod.  De  var  sikre  paa,  at  naar  de  Foranstalt- 
ninger, som  de  havde  truffet  til  Næringsveienes  Udvikling,  først  fik 
bære  Frugt  og  vise  sine  Virkninger,  vilde  dette  ogsaa  forøge  Statens 
økonomiske  Evne.  Indtil  det  kunde  ske,  vilde  de  nøies  med  efter 
Evne  at  regulere  Finansernes  Balanse   gjennem  Besparelser.      Da  dette 


befatter  tilligemed  Finansernes  sparsommeligste  Forvaltning,  efter  vores  Over- 
bevisning, alt  hvad  der  kan  bidrage  til  at  give  Deres  Majestæts  Stater  den 
Velstand  og  deres  Finanser  den  Styrke,  som  Landets  naturlige  BeskafFenhed 
og  Beliggenhed  berettige  dem  til."  S.  M.  Nathanson,  Danmarks  National- 
og  Statshusholdning  (2den  Udg.),  S.  470.  Smlgn.  A.  S.  Ørsted,  Af  mit  Livs 
og  min   Tids  Historie,  II,  S.  41    flg. 

ikke  altid  strak  til  og  man  alligevel  fastholdt  den  oprindelige  Bestem- 
melse om  ikke  at  gribe  til  nye  Skattepaalæg  eller  optage  Statslaan,  saa 
Grev  Schimmelmann  sig,  da  der  maatte  skaffes  Udveie,  nødsaget  til  at 
gjøre  Brud  paa  sine  egne  Grundsætninger  og  ty  til  Banken  som  Hjælpe- 
kilde  for  Finanserne,  samt  indlade  sig  paa  en  kostbar  og  farlig  Veksel- 
omsætning,  der  hovedsagelig  dreves  gjennem  de  to  Bankokontorer  i 
Kjøbenhavn  og  Altona. 

Grunden  til,  at  man  kviede  sig  ved  den  blotte  Tanke  paa  at  optage 
Statslaan  og  derigjennem  ordne  Finanserne,  dække  deres  Forpligtelser 
til  Banken  og  have  de  fornødne  Beløb  i  Kasse,  var  den  allerede 
antydede,  —  at  Regjeringen,  fremfor  alle  Grev  Reventlow,  ansaa  det 
urigtigt  at  forøge  Skattebyrden,  hvilket  vilde  blevet  en  Nødvendighed, 
hvis  man  skulde  have  optaget  og  forrentet  nye  Laan.  For  at  undgaa 
de  rentebærende  Statslaan  var  det  saaledes,  at  man  vendte  sig  mod 
det  farlige,  men  lokkende  Middel,  at  skaffe  rentefrie  Laan  i  al  Stilhed 
ved  at  udstede  Sedler.  Grev  Schimmelmann  maatte  paa  Grund  af  sin 
egen  og  sine  Kollegers  Synsmaade  gribe  til  Seddelformerelsen  som  et 
nødvendigt  Onde;  det  Held,  som  her  fulgte  ham  i  Begyndelsen,  for- 
ledede ham  til  at  vedblive.  Det  lykkedes  ham  i  en  Række  af  Aar, 
indtil  1799,  at  holde  Sedlernes  Kurs  til  pari,  og  saaledes  kunde  man 
leve  i  den  Forestilling,  at  man  havde  faaet  det  rentefri  Laan,  som 
var  ønsket. 

Finansplanen  var  opgjort  under  Forudsætning  af  en  stadig  Fred,  og 
saalænge  der  var  rolige  Tidsforhold,  gik  det  ogsaa  nogenlunde  godt. 
Egentlig  var  der  vel  neppe  nogen  Tid,  om  hvilken  det  kan  siges,  at 
Finansplanens  Beregninger  har  slaaet  aldeles  til;  men  dog  var  der 
Grund  til  at  være  fornøiet  med  Resultaterne  før  1788,  og  ligeledes 
blev  der  mellem  1792  og  1799  afbetalt  henimod  6  Millioner  paa  den 
udenlandske  Gjæld.  Derimod  nødvendiggjorde  de  politiske  Forviklinger 
i  1788  Udtællinger,  der  oversteg  Finansernes  Evne.  Da  der  efter 
disse  Forviklingers  Bilæggelse  atter  indtraadte  gunstigere  Forhold, 
ansaa  Regjeringen  det  ikke  hensigtsmæssigt  at  opgive  sit  tidligere 
System,  og  den  nøiedes  fremdeles  med  at  anvende,  hvad  der  laa  den 
nærmest  ved  Haanden,  og  med  at  benytte  de  Midler,  som  var  vel 
kjendte  og  havde  lange  Tiders  Praxis  for  sig.  Grev  Schimmelmann  og 
hans  Kolleger  var  her  lidet  opfindsomme,  hvor  det  gjaldt  at  paavise 
nye  Udveie;  de  holdt  sig  udelukkende  til  den  gamle  Fremgangsmaade, 
uagtet  det  netop  var  denne,  som  havde  fremkaldt  alle  de  Misligheder, 
hvilke  det  var  blevet  deres  Opgave  at  afhjælpe. 

I  Haabet  om,  at  der  dog  engang  maatte  komme  bedre  Tider,  fort- 
sattes altsaa,  som  man  havde  begyndt.  Fremfor  at  tåge  de  sikre 
Byrder,  der  vilde  fulgt  med  at  optage  Statslaan  i  Tide  og  ved  at  for- 
oge  Skatterne,  udsatte  man  sig  for  store  Tab  i  Fremtiden,  hvis  man 
skuffedes  i  de  politiske  Forudsætninger,  der  var  Betingelserne  for 
Finansplanens  Gjennemførelse.  Dette  er  vistnok  det,  som  paa  Grund 
af  Tidsforholdene  endelig  blev  Grundmangelen  ved  Systemet,  hvilket 
ogsaa  synes  at  være  erkjendt  fra  dets  Forsvareres  Side.  Som  Und- 
skyldning  er  anført,  at  Statslaan  dengang  var  sjeldnere,  og  at  det  ingen- 
lunde var  saa  let  at  optage  dem,  som  det  senere  blev.  Efter  1800  blev 
imidlertid  Regjeringen  nødsaget  til  at  benytte  denne  Udvei.  Medens 
Grev  Schimmelmann  ovenpaa  de  bitre  Erfaringer,  han  under  den  store 
Handelskrise  i  1799  havde  gjort  med  Banko-Kontorerne,  var  bleven 
mere  betænkelig  ved  at  benytte  den  udstrakte  Vekselkredit,  optoges 
der  i  de  følgende  Aar  en  Række  af  inden-  og  udenlandske  Statslaan, 
hvis  Forrentning  han  nu  kunde  trøste  sig  med  var  bleven  lettere,  da 
Befolkningens  Evne  til  at  bære  nye  Skattepaalæg  ogsaa  var  bleven 
meget  forøget.  Som  en  Følge  deraf  kunde  nu  Regjeringen  med 
mindre  Betænkelighed  end  tilforn,  for  at  dække  de  voksende  Udgifter, 
gribe  til  den  anden  Udvei,  som  hidtil  stedse  var  bleven  forsmaaet,  og 
efterhaanden  ved  Indførelsen  af  en  Række  nye  Paalæg  forøge  Skatte- 
byrden. Men  da  var  det  forsent.  Hvad  der  tidligere  kunde  have 
hjulpet,  udrettede  nu  ikke  noget.  De  ydre  Forhold  stillede  sig  i  denne 
Tid  særdeles  ugunstig  for  Finansplanens  Gjennemførelse;  først  med- 
førte det  forbigaaende  Fredsbrud  i  1801  betydelige,  aldeles  upaaregnede 
Udgifter,  og  senere  hen  tyngede  gjennem  flere  Aar  de  store  Udrust- 
ninger tillands  og  tilvands  meget  stærkt  paa  Finanserne,  for  hvilke  de 
blev  en  tærende  Kræft. 

Paa  denne  Maade  oplevede  man  til  en  Tid,  da  den  private  Vel- 
stand befandt  sig  i  en  Tilstand  af  jævnt  fremadskridende  Blomstring, 
at  Finansplanen  af  1785  mødtes  af  stedse  voksende  Vanskeligheder. 
Den  blev  en  stor  Skuffelse,  Man  havde  i  1785  stillet  Statsgjældens 
Afbetaling  i  Udsigt.  Denne  viste  sig  i  Virkeligheden  i  1807  at  være 
vokset  fra  24  Millioner  til  42.  Der  var  i  1785  bebudet  en  Formind- 
skelse  af  den  store  cirkulerende  Seddelmasse  og  en  Afvikling  af  Finan- 
sernes  Mellemværende  med  Banken.  I  Stedet  var  dette  sidste  blevet 
endnu  mere  indviklet,  og  man  havde  i  1807  en  Seddelmasse  i  Omløb, 
der  var  stegen  til  mere  end  26  Millioner.  Man  havde  villet  undgaa 
nye  Skatter  og  havde    dog  i   1807  paalagt  saadanne    til    et    Belob  af  13 

Millioner  Rigsdaler  ^  Saa  langt  var  man  kommen  i  Fredsaarene. 
Efter  Krigens  Udbrud  var  der  intet  andet  Middel  levnet  end  at  fort- 
sætte paa  de  engang  betraadte  Veie,  og  saaledes  endte  den  Schimmel- 
mannske  Finansstyrelse  med  den  store  Statsbankerot  i   1813. 

Nu  kan  man  pege  paa,  hvor  Feilen  laa;  man  kan  mene  som  saa, 
at  Udfaldet  vilde  være  blevet  et  andet,  hvis  Regjeringen  havde  været 
hurtigere  til  at  benytte  mere  virksomme  Midler  og  ikke  var  vedblevet 
at  leve  i  Haabet  om,  at  alt  tilsidst  maatte  ordnes  til  det  bedste.  Men 
saa  maa  det  ogsaa  erkjendes,  at  der  er  meget  i,  hvad  en  dansk  For- 
fatter i  denne  Anledning  har  anført:  at  hvis  Konjunkturerne  i  1799 
og  senere  hen  havde  stillet  sig  gunstig  og  Finansministeren  da  havde 
kunnet  realisere  Seddelmassen,  vilde  han  rimeligvis  have  høstet  stor 
Ros,  fordi  han  havde  sparet  Monarkiet  for  den  Byrde,  der  vilde  fulgt 
af  at  gjøre  Laan  og  forrente  disse.  Uheldigvis  gik  alt  stik  modsat  af, 
hvad  der  var  beregnet,  og  dermed  traadte  Systemets  Mangler  klart 
frem  i  Dagen.  Men  for  at  dømme  retfærdig  maa  man  ogsaa  have  for 
Øie,  at  der  før  1784  var  gjort  store  Feilgreb,  hvis  Virkninger  maatte 
være  meget  generende  for  den  følgende  Regjering,  maaske  endog  i  den 
Grad,  at  en  større  Del  af  Ansvaret  maa  paahvile  Grev  Schimmelmanns 
Forgjængere.  At  bukke  under  for  sine  Forgjængeres  Feil  er  en  Udsigt, 
der  maa  staa  for  enhver  finansiel  Reformator  som  en  Mulighed,  der 
ikke  er  af  de  fjerneste.  Og  fremfor  alt  maa  det  ikke  glemmes,  at  de 
ydre  Forhold  stillede  sig  afgjort  ugunstig  gjennem  mange  Aar,  og  at 
det  var  disse,  som  gjorde  Udslaget  ^ 

Grev  Wedels  Arbeide  med  Finansstyrelsen  falder  i  den  anden 
Periode  af  den  her  omhandlede  Tid,  i  den,  hvori  den  ene  af  de  op- 
gjorte  Forudsætninger  efter  den  anden  slog  Feil  og  Manglerne  ved 
Finansplanen  stedse  blev  mere  aabenbare.  Han  fik  saaledes  fra  nær- 
meste Hold  se  de  Vanskeligheder,  der  voldtes  ved  den  voksende  Stats- 
gjæld,  ved  den  vældige  Seddelmasse  og  ved  Statskassens  Benyttelse  af 
Banken  som  Hjælpemiddel  i  sine  Forlegenheder.     Men  han  lærte  tillige 


»    Nathanson,  anf.  St.,  S.  523. 

-  Det  Schimmelmannske  Finanssystem  og  hele  den  Maade,  hvorpaa  denne 
Minister  ledede  Monarkiets  Finansstyrelse,  hører  til  de  Afsnit  af  det  dansk- 
norske Monarkis  Historie,  hvori  det  har  været  allervanskeligst  at  trænge  ind. 
De  lettest  tilgjængelige  Oplysninger  fandtes  tidligere  i  de  foran  omtalte 
Verker  af  Nathanson,  Bergsøe  og  Ørsted,  hvilke  to  sidste  Forfattere  for- 
svarer Systemet  imod  den  førstes  Kritik,  hvorhos  der  var  meddelt  en  Oversigt 
af  S.  C.  Andersen,  Om  Bank-  og  Pengevæsenet  i  den  dansk-norske  Stat 
(Christiania  1882),  S.  38  flg.  Nu  haves  der  en  udtømmende  Fremstilling  hos 
M.  Rubin,   1807—1814,  Kjøbenhavn  1892. 

at  vurdere  de  ædle  Tanker,  der  laa  til  Grund  for  dette  skjæbnesvangre 
Experiment,  skjont  han  vel  ogsaa  maatte  forståa,  at  i  Nødens  Tider  er 
det  for  en  Finansminister  ikke  nok  at  være  en  Filantrop  og  forbedre 
den  private  Velstand,  og  at  den,  som  helst  vil  undgaa  alle  stærke  Mid- 
ler, tilsidst  kan  bringes  i  den  Stilling,  at  han  maa  anvende  Kure,  der 
bliver  odelæggende  for  den  hele  Statsorganisme.  For  en  Mand,  der 
eier  et  skarpt  Blik,  vil  altid  en  Skole  som  den,  Grev  Wedel  gjennem- 
gik  under  Grev  Schimmelmann,  være  i  høieste  Grad  lærerig;  der  var 
i  disse  Aar  Anledning  for  ham  til  at  tilegne  sig  alt,  hvad  der  var  efter- 
lignelsesværdigt,  saavelsom  til  at  vinde  Erfaring  om  de  Feilgreb,  der 
maatte  undgaaes. 

Som  finansiel  Embedsmand  i  Kjøbenhavn  afsluttede  Grev  Wedel 
sin  Forberedelse  til  at  overtage  en  Embedsstilling  i  Norge.  Det  var 
den  Fremtid,  han  havde  valgt  sig  selv.  Han  havde  i  Danmark  kunnet 
opnaa  de  høieste  Stillinger,  som  han  maatte  have  ønsket,  og  om  han 
havde  sat  sig  det  Maal  at  blive  det  samlede  Monarkis  Finansminister, 
vilde  han  have  kunnet  nære  ligesaa  godt  Haab  om  at  naa  denne  Stil- 
ling, som  nogen  dansk  Lensgreve.  I  ethvert  Tilfælde  vilde  en  glim- 
rende Karriere  have  ligget  foran  ham,  hvis  han  var  forbleven  i  Dan- 
mark. Men  hans  engang  fattede  Bestemmelse  om  sin  Fremtid  stod  fast: 
han  vilde  til  Norge  og  ofre  dette  Land  al  sin  Kraft. 

At  vie  Fædrelandet  sin  hele  Daad  var  nu  Grev  Wedels  Maal.  I 
sværmerisk  Hengivenhad  for  sin  Moders  Minde,  i  begeistret  Taknemme- 
lighed  mod  den  Mand,  i  hvem  han  saa  sin  Velgjører,  aandede  han  kun 
for  denne  Tanke.  Naar  han  endnu  talte  om  Fædrelandet,  har  det  i 
visse  Henseender  været  Fællesmonarkiet,  der  stod  for  ham.  Men  mere 
og  mere  gik  det  over  til  at  være  Norge  alene.  I  hans  varme  Breve  til 
Schimmelmann  er  der  nok  et  videre  Fædreland,  som  staar  for  Tanken ; 
men  det  maa  allerede  da  være  berettiget  inden  Monarkiet  at  udsondre 
et  snevrere,  —  Norge,  som  disse  Følelser  særlig  gjælder. 

Fra  et  af  hans  Besøg  paa  Gudumlund  foreligger  der  et  mærkeligt 
Brev  fra  Grev  Wedel.  Han  havde  modtaget  et  Brev  fra  Finansministe- 
ren, hvori  denne  havde  skrevet  om  sine  egne  Planer  og  om  sin  egen 
Stilling,  og  saa  svarede  hans  endnu  ikke  fireogtyveaarige  Sekretær  ham 
den  Iste  Juli   1803  i  følgende  Ord:  ^ 

«Ubeskrivelig  har   dette    Billede  af   Deres  Excellences  ædle,  velvil- 


■   Den  tyske  Original  er  trykt  af  Chr.  Brønnum  /  Samlinger  til  jysk  Historie  og 
Topografi,  anden  Række,  IV,  S.  93  flg. 

lige,  menneskevenlige  og  af  Fædrelandskjærlighed  opfyldte  Sjæl  rørt 
mig.  Var  ikke  de  Spirer  til  Mandens  og  Borgerens  Dyder,  som  min 
fortræffelige  Moder  engang  nedlagde  i  mig,  under  Deres  Excellences 
godhedsfulde  Opsigt  og  Pleie,  vokset  op  til  et  stærkt  Træ,  som  kan 
byde  Verdens  Storme  Trods,  saa  vilde  Intet  mere  belive  mig  end  Øn- 
sket om  at  fortjene  de  mange  godhedsfulde  Ytringer,  som  Deres  Excel- 
lences Brev  indeholder.  I  Deres  Excellences  Skjød  aflægger  jeg  med 
inderlig  Glæde  og  Rørelse  den  høitidelige  Ed,  at  jeg  til  mit  Livs  sidste 
Aandedræt,  af  yderste  Kraft  skal  være  virksom  for  Fædrelandet,  hvis 
Vel  Deres  Excellence  saa  længe  har  pleiet,  og  jeg  haaber  endnu  rigtig 
mange  Aar  vil  pleie,  —  det  kan  nu  være,  at  jeg  tjener  Staten  som  Em- 
bedsmand  eller  som  virksom  Privatmand.  Min  Tid,  min  Formue,  min 
Sundhed,  mit  Liv  skal  jeg  gjerne  ofre  paa  Fædrelandets  Alter.  Dette 
er  min  Tak  for  de  godhedsfulde  Følelser,  hvormed  Deres  Excellence 
beærer  mig. 

Jeg  begriber  let  det  Ubehagelige,  det  Dilemma,  hvori  de  Mænd, 
hvem  Statens  Vel  er  betroet,  er  blevne  hensatte  gjennem  de  nuværende 
Konjunkturer.  Paa  alle  Sider  omgivne  af  troløse  Naboer  og  Allierede, 
med  talrige  Arméer  paa  vore  Grænser,  med  de  store  Afstande  mellem 
Rigets  forskjellige  Provinser,  en  Beliggenhed,  som  let  kan  pirre  en 
Erobrers  Begjærlighed,  —  alt  dette  og  endnu  utallige  andre  Omstændig- 
heder  synes  at  tilraabe  os,  at  Staten,  om  den  end  for  Øieblikket  nyder 
den  dybeste  Fred,  svæver  i  en  stor  Fare,  idet  Forandringen  i  den  tro- 
løse bevæbnede  Nabos  Sindelag  straks  paa  Øieblikket  truer  selve  Sta- 
tens Existence  uden  at  lade  os  Tid  til  at  træffe  de  efter  vor  Indretning 
og  Forfatning  nødvendigvis  langsomme  Forsvarsforholdsregler.  Griber 
vi  de  nødvendige  Midler  til  Forsvar  for  at  være  forberedte  paa  ethvert 
Tilfælde,  da  truer  der  os  en  helt  uundgaaelig  Fare,  som  let  kunde  have 
Opløsningen  af  Statens  Baand  til  Følge.  Naar  man  Aar  efter  Aar  lader 
Statens  Udgifter  overskride  dens  Indtægter,  maa  man  endelig  (og  i  Dan- 
mark, som  endnu  sover,  frygter  jeg  snart)  komme  til  det  Maal,  hvor 
Muligheden  for  nye  Anstrængelser  af  denne  Art  ophører  og  Gjælds- 
byrden  bliver  saa  stor,  at  det  ved  feudale  Indretninger  i.  mange  Aar- 
hundreder  trykkede  og  sig  netop  gjenoplevende  Folks  Skuldre  ikke 
længere  kan  bære  dem.  Folket  bliver  Fortvivlelse  til  Del,  og  Staten  er 
fuldkommen  paralyseret." 

Paa  denne  Maade  betragtede  den  unge  Sekretær  Monarkiets  Frem- 
tid; i  saadanne  Ord  maiede  han  for  sin  Overordnede  sin  egen  Opfat- 
ning,  og  dette  var  et  Syn  paa  Forholdene,  hvori  disses  paafølgende  Ud- 

vikling  gav  ham  Ret.  Hvad  der  er  mærkeligt  i  dette  Brev,  er  bl.  a. 
hans  Omtale  af  Danmark  som  et  endnu  sovende  Land;  det  stemmer 
igjen  med,  hvad  han  i  samme  Brev  meddeler  om  sine  personlige  Ind- 
tryk  fra  Reisen  gjennem  Jylland,  —  om  den  initiativløse  Dødens  Stil- 
hed,  han  næsten  overalt  havde  mødt.  Der  synes  her  at  komme  frem 
Stemninger,  der  laa  dybere,  og  som  virkede  paa  hans  Opfatning  i  det 
Hele.  Men  det  kan  ikke  nærmere  sees,  hvorpaa  han  grundede  denne 
sin  Opfatning  af  Danmark,  og  i  hvilken  Udstrækning  han  havde  Ret  i 
den  Dom,  han  freidig  afgav.  Den  har  antagelig  nærmest  været  foran- 
lediget ved,  hvad  han  paa  Reisen  havde  Anledning  til  at  se  i  de  mindre 
Byer,  hvorimod  den  neppe  rammer  Samtidens  Landboforhold. 
Foreløbig  skulde  han  altsaa  vende  sig  til  Norge. 


VI. 


OPHOLD    PAA    KONGSBERG    OG    UDNÆVNELSE 
TIL    AMTMAND    I    BUSKERUDS    AMT. 


Det  første  offentlige  Hverv,  der  blev  Grev  Wedel  overdraget  i 
hans  Fædreland,  stod  i  Forbindelse  med  de  uheldige  Forhold,  som  her- 
skede i  Bergstaden  Kongsberg  efter  Sølvværkets  Nedlæggelse  i  1805. 
Medens  Kongsberg  tidligere  længe  havde  været  betragtet  som  en  af  de 
største  Perler  i  den  norske  Krone,  som  de  oldenburgske  Kongers  rige 
underjordiske  Skatkammer,  og  saa  igjen  i  det  19de  Aarhundrede  paany 
har  aabnet  sine  Rigdomme,  var  Sølvværket  fra  1769  blevet  drevet  med 
en  stedse  voksende  Underbalance,  der  i  Perioden  1791  — 1803  gjennem- 
snitlig  beløb  sig  til  215,000  Rdl.  om  Aaret.  Dette  var  den  navnkundige 
„kongsbergske  Subus",  der  maatte  dækkes  af  Finanserne  og  ikke  bidrog 
lidet  til  at  forøge  de  Vanskeligheder,  med  hvilke  Monarkiets  Finanssty- 
relse  havde  at  kjæmpe.  Da  disse  Forhold  havde  vedvaret  i  omtrent  35 
Aar,  uden  at  der  viste  sig  Udsigt  til  Bedring,  vaktes  Tanken  paa  at  ind- 
stille  Sølvværkets  Drift, 

Kongsberg  Sølvværk  hørte  under  Rentekammeret,  hvis  Præsident, 
Grev  Reventlow,  maatte  faa  megen  Indflydelse  paa  dets  endelige 
Skjæbne.  Han  nærede  i  Almindelighed  en  stærk  Interesse  for  det 
norske  Bergvæsen  og  ønskede  saaledes  ikke  uden  tvingende  Grunde  at 
stanse  Virksomheden  paa  Kongsberg;  men  han  kunde  heller  ikke  være 
blind  for,  at  denne  ikke  i  Længden  lod  sig  holde  i  Gang  paa  den 
Maade,  som  det  længe  havde  gaaet.  Driften  og  den  hele  Styrelse  lader 
til  at  have  havt  sine  store  Mangler  og  at  have  været  overordentlig 
kostbar;  Arbeidskraften  udnyttedes  kun  i  ringe  Grad,  medens  Intriger 
synes  at  have  krydset    hinanden    fra   alle    Sider.     Saaledes    er   det    nok 

muligt,  at  et  saa  voldsomt  Middel  som  den  fuldstændige  Nedlæggelse 
var  nodvendigt,  hvis  Kongsberg  Sølvgruber  atter  skulde  komme  i 
ordentlig  Gang  og  give  Udbytte.  Efterat  der  paa  Foranstaltning  af 
Grev  Reventlow  var  anstillet  en  nærmere  Undersøgelse  angaaende 
Solvværkets  Drift,  en  Undersøgelse,  der  klart  lagde  for  Dagen,  hvor  for- 
tvivlet  Forholdene  stillede  sig  — ,  og  efterat  Grev  Reventlow  selv  per- 
sonlig havde  havt  Anledning  til  at  udtale  sig  om  Sagen,  blev  denne  frem- 
met med  stor  Skyndsomhed.  Om  man  tidligere  i  det  længste  havde 
kviet  sig  ved  at  foretage  noget,  gik  det  nu  til  Gjengjæld  saa  meget 
hurtigere.  Under  24de  Oktober  1804  faldt  kgl.  Resolution  for,  at  Sølv- 
værkets  Drift  skulde  stanses.  En  Kommission  blev  nedsat  for  at  afgive 
nærmere  Betænkning  om  Tiden  for  Nedlæggelsen  og  om  Maaden, 
hvorpaa  denne  kunde  foregaa,  og  efterat  den  havde  afgivet  sin  Fore- 
stilling, blev  det  ved  kgl.  Resolution  af  10de  Juli  1805  bestemt,  at 
Solvværket  skulde  nedlægges  fra  Udgangen  af  ellevte  Bergmaaned  i 
samme  Aar '.  Dermed  brød  den  længe  forudseede,  maaske  uafvende- 
lige  Katastrofe  løs  over  Bergstaden. 

Her  var  kun  Tale  om  at  beholde  det  hele  Værk  i  Gang  efter  den 
gamle  Udstrækning,  eller  om  fuldstændig  at  indstille  dets  Drift.  For 
Alvor  synes  der  ikke  at  være  reist  Spørgsmaal  om  at  fortsætte  denne 
efter  en  indskrænket  Maalestok  eller  om  at  gjøre  Forsøg  paa  at  redde 
det  berømte  Sølvværk  ved  at  bringe  Udgifterne  i  et  mere  rimeligt  For- 
hold til  Indtægterne.  Dommen  over  Sølvværket  var  uigjenkaldelig  fæl- 
det,  og  den  skulde  udføres.  Fra  mange  Kanter  har  der  lydt  en  haard 
Kritik  over  Beslutningen  i  sig  selv,  som  overilet,  som  fordærvelig  for 
Bergstadens  Interesse  og  som  ødelæggende  for  al  mulig  Drift  i  Frem- 
tiden. Man  nøiedes  ikke  med  at  indstille  Værkets  Drift;  man  ødelagde 
det;  hvad  der  lod  sig  tilintetgjøre,  blev  tilintetgjort,  og  hvad  der  ikke 
kunde  odelægges,  blev  givet  til  Pris  for  de  forarmede  Beboere  af  Ste- 
det. Det  var,  som  om  man  vilde  udrydde  alle  Minder  om  den  stor- 
artede Virksomhed,  som  her  havde  fundet  Sted,  og  dermed  tillige  om 
de  Feilgreb,  der  kunde  være  begaaede.  „Det  var,"  siger  Jacob  Aall  -, 
„som  om  man  vilde  lukke  Døren  til  alle  Forvildelser  paa  et  Værk, 
hvis  Drift  omsider  var  bleven  saa  ødelæggende  for  Staten,  endskjønt 
dets  slette  Tilstand  mere  var  en  Følge  af  Uvidenhed  og  uhensigtsmæs- 


'  Bergsøe,  Grev  Reventlow,  II,  S.  243  flg.  Resolutionen  er  bi.  a.  indtagen  i 
Rentekammerets  Skrivelse  til  Finans-Kollegiet  af  13de  Juli  1805,  i nd ført  i  Berg- 
kontorets  Kopibog  i  Rigsarkivet. 

2  Jag.  Aall,  Erindringer  (2.  Udg.),  S.  56  flg. 

sig  Bestyrelse,  end  af  en  indvortes  Armod."  Grev  Vargas  Bedemar, 
der  besøgte  Kongsberg  nogle  Aar  efter  Nedlæggelsen  S  ytrer  sig  ligele- 
des  i  haarde  Ord. 

Den  store  Arbeidsstok,  der  ogsaa  i  den  uheldige  Driftsperiode 
var  holdt  samlet  ved  Sølvværket,  blev  gjennem  dettes  Nedlæggelse  bragt 
i  en  fortvivlet  Stilling.  Regjeringen  havde  her  en  uafviselig  Pligt  til  at 
tåge  sig  af  deres  Kaar  og  gjøre,  hvad  der  stod  i  dens  Magt  for  at  redde 
dem  fra  den  overhængende  Nød.  Paa  den  Tid,  da  Nedlæggelsen  fandt 
Sted,  var  der  wed  Sølvværkets  forskjellige  Indretninger  ialt  sysselsat 
mellem  17  og  1800  Arbeidere-,  af  hvilke  blot  et  ganske  lidet  Tal  i 
Fremtiden  kunde  beskjæftiges  ved  den  ene  Grube,  der  vedblev  at  være 
i  Drift  for  Statens  Regning,  eller  ved  de  Gruber  og  Pukværker,  der 
enkeltvis  overlodes  til  private.  En  Del  Arbeidere  fik  ogsaa  Sysselsæt- 
telse  ved  det  nyanlagte  Jernværk  paa  Kongsberg.  Men  dette  hjalp  ikke 
meget  langt.  For  den  store  Mængdes  Vedkommende  maatte  der  gribes 
til  andre  Forholdsregler.  Alle  ugifte  Bergarbeidere  over  55  Aar  og  alle 
gifte  over  45  ansaaes  berettigede  til  Pension,  og  til  de  øvrige  udbetaltes 
en  Godtgjørelse  een  Gang  for  alle.  Uagtet  der  hertil  medgik  ikke 
ganske  smaa  Beløb,  ansaaes  det  dog  mere  fordelagtigt  for  Staten  at 
overtage  Udtællingen  af  disse  Pensioner  end  at  beholde  den  kongsberg- 
ske  Subus  som  staaende  Udgiftspost. 

Paa  forskjellige  Maader  sørgedes  der  ogsaa  for  at  bringe  de  Ar- 
beidere, som  ikke  fik  livsvarig  Pension,  over  i  andre  Livsstillinger. 
Alle  Gutter,  som  havde  staaet  i  Sølvværkets  Tjeneste,  blev  saaledes 
satte  i  Haandværkerlære  paa  andre  Steder,  bl.  a.  i  Kjøbenhavn,  hvorhen 
der  kom  et  større  Antal  af  disse  saakaldte  „kongsbergske  Drenge", 
som  dog  ikke  altid  fik  det  bedste  Ord  paa  sig  for  Flid,  Orden  og 
Arbeidsomhed.  I  den  private  Bergværksdrift  og  overhovedet  i  al 
Arbeidsvirksomhed  blev  der  ved  Sølvværkets  Nedlæggelse  pludselig 
kastet  ind  en  overflødig  Kraft,  som  ikke  viste  sig  at  være  meget  brug- 
bar.  De  kongsbergske  Sølvværksarbeidere  var  ikke  vante  til  det  ud- 
holdende  og  anstrængende  Arbeide,  der  nu  krævedes  af  dem,  og  de  kom 
snart  i  Vanry.  Uden  stadig  Sysselsættelse  maatte  de  efterhaanden  søge 
tilbage  til  sin  første  Hjemstavn,  hvor  de  blev  en  meget  besværlig  Byrde 


'   Vargas  Bedemar,  Reise  nach  dem  hohen  Norden,  I,  S.  124  flg. 

'■^  En  Protokol,  der  viser  Navnene  paa  alle  ved  Sølvværket  ansatte  Arbeidere, 
fordelte  efter  Gruberne  og  efter  deres  Beskjæftigelse,  findes  i  Rigsarkivet 
mellem  Rentekammerets  indkomne  Breve  (Berg-  og  Saltværkskontoret,  1806, 
a,  No.  86). 

for  den  udarmede  Bergstad,  hvis  Fattigvæsen    i    Forveien   var   betynget 
nok,  en  Folge  af  de  foregaaende  Tiders  Feilgreb. 

Ordningen  af  Fattigforholdene  paa  Kongsberg  kunde  ikke  længe 
opsættes.  Den  var  ogsaa  efter  Sølvværkets  Nedlæggelse  noget  af  det 
forste,  hvorpaa  Regjeringen  henvendte  sin  Opmærksomhed.  Thi  hvor- 
ledes man  end  vilde  indrette  sig,  var  det  uundgaaeligt,  at  der  blev 
mange  arbeidsløse  Mennesker  tilbage  paa  det  gamle  Sted,  hvilke  det 
gjaldt  at  skaffe  Underholdning,  Bergstaden,  der  mistede  sin  vigtigste 
Næringsvei,  kunde  ikke  antages  at  have  de  fornødne  Midler  dertil,  og 
saaledes  blev  det  Staten,  som  hovedsagelig  maatte  bære  Byrden;  det 
var  den,  der  ved  sin  uheldige  Optræden  som  Driftsherre  havde  foran- 
lediget den  Katastrofe,  hvis  Virkninger  nu  skulde  afværges,  og  den 
maatte  for  en  større  Del  tåge  Følgerne  deraf.  Umiddelbart  efter  at 
Beslutningen  var  fattet  om  Sølvværkets  Nedlæggelse,  begyndte  Rente- 
kammeret at  undersøge  Fattigvæsenets  Tilstand  og  træffe  de  første  For- 
anstaltninger til  at  ordne  dette.  Ved  en  Skrivelse  af  13de  Juli  1805 
paalagdes  det  Oberbergamtet  i  Forening  med  Kammerjunker,  Major 
Petersen  og  Foged  Jonas  Collett,  der  var  det  tilforordnede  i  alle  Sager, 
som  angik  de  ved  Sølvværkets  Nedlæggelse  opstaaede  Forhold,  at  afgive 
Forslag  „om  Fattigvæsenets  Indretning  for  Fremtiden  i  Forbindelse  med 
en  udvidet  og  for  modvillige  med  Tvangsmidler  understøttet  Anstalt  og 
et  vel  indrettet  Skolevæsen,  tilligemed  Efterretning  om  Fattigvæsenets 
Indretning  for  nærværende  Tid"  ^  I  Henhold  til  denne  Skrivelse  blev 
der  fra  Oberbergamtet  truffet  de  første  Foranstaltninger  til  at  ordne  det 
kongsbergske  Fattigvæsen.  Det  indhentede  fra  Fattigforstanderne  det 
fornødne  Mandtal  og  den  forlangte  Oversigt  over  de  bestaaende  For- 
hold, Fattigforstanderne  afgav  en  Forestilling,  hvori  de  beregnede 
Udgifterne  ved  de  fattiges  Forsørgelse  til  22,400  Rdl.  aarlig.  Derhos 
udarbeidede  Foged  Collett  en  Beregning  med  Plan  „saavel  til  Iste 
Klasse  fattiges  bedre  Forsørgelse  i  Fremtiden  som  til  Indretningen  af 
de  fornødne,  med  Tvangsmidler  forbundne  Arbeids-Indretninger  og 
Undervisnings-Anstalter",  om  hvilken  Plan  Oberbergamtet,  da  det  over- 
sendte alt  det  saaledes  indsamlede  Materiale,  bemærkede,  at  det  antog, 
den  burde  følges,  og  at  det  ikke  betvivlede,  den  maatte  gjøre  virksom 
Nytte,  naar  Rentekammeret  vilde  udvirke,  at  der  af  den  kongelige 
Kasse  blev  anvist  de  fornødne  Beløb.  Oberbergamtet  afgav  den  Er- 
klæring, at  der  i  Bergstaden  herskede   stor  Trang    og  Elendighed,  og  at 

*   Berg-  og  Saltværkskontorets  Kopibog  for  1804—1806  i  Rigsarkivet. 

denne  maatte  forudsees  at  ville  tiltage,  naar  Vinteren  kom;  derfor 
maatte  der  skaffes  snarlig  Hjælp  ^ 

Oberbergamtet  havde  saaledes  gjort  Colletts  Forslag  til  sit,  hvor- 
efter  Sagen  blev  tilstillet  Oberberghauptmand  M.  Thr.  Briinnich  til 
Erklæring.  Denne,  der  havde  styret  Sølvværket  indtil  Nedlæggelsen, 
opholdt  sig  nu  i  Kjøbenhavn,  hvor  han  under  15de  Januar  1806  ogsaa 
afgav  sin  Erklæringa.  Imidlertid  ansaaes  Sagen  endnu  ikke  for  til- 
strækkelig  forberedt,  og  det  blev  derfor  bestemt,  at  den  paany  skulde 
behandles  af  Oberbergamtet,  som  i  den  Anledning  skulde  tiltrædes  af 
enkelte  andre  Mænd. 

Paa  dette  Sagens  Standpunkt  var  det,  Grev  Wedel  fik  med  den  at 
gjøre.  Ved  en  kongelig  Resolution  af  28de  Marts  1806"'  fik  han  Paalæg 
om  at  begive  sig  til  Kongsberg  for  der  i  Forening  med  Oberbergamtet 
og  de  dette  tilforordnede  Mænd  at  udarbeide  og  til  nærmere  kgl.  Appro- 
bation  indsende  en  udførlig  Plan  for  den  hensigtsmæssigste  Indret- 
ning  af  Bergstadens  Fattigvæsen  og  derefter  deltage  i  dets  Organisa- 
tion.  Det  kan  efter  dette  ikke  have  varet  længe,  forinden  Grev  Wedel 
gav  sig  paa  Veien,  og  inden  16de  Mai  var  han  paa  Kongsberg,  hvor 
han  derefter  tilbragte  Sommeren,  sysselsat  med  det  Arbeide,  som  var 
ham  overdraget. 

Arbeidet  gik  raskt  fra  Haanden.  Sandsynligvis  er  det  Grev 
Wedel,  som  her  har  været  den  virksomste.  Derved  maa  dog  ikke 
oversees,  hvad  Foged  Collett  kan  have  udrettet  til  Sagens  Fremme. 
Han  havde  allerede  tidligere  havt  Anledning  til  at  sysselsætte  sig  med 
disse  indviklede  Forhold  og  var  saaledes  fremdeles  vel  kjendt  med 
dem.  Grev  Wedel  paa  sin  Side  kom  ny  og  frisk  op  i  Forholdene  og 
har  utvivlsomt  drevet  paa,  saa  meget  som  det  stod  i  hans  Magt,  for  at 
faa  en  Ordning.  Hvad  Del  den  enkelte  kan  have  tåget  i  Arbeidet  med 
denne,  lader  sig  ikke  paavise.  At  Grev  Wedel  her  ikke  har  gjort 
mindst,  er  imidlertid  let  at  forståa. 

Hovedsagen  var  at  istandbringe  en  Ordning  saa  snart  som  muligt 
og  derigjennem  at  skabe  et  brugbart  Grundlag  for  den  kommende  Tid, 
uden  at  fæste  sig  saameget  ved  enhver  Enkelthed.  Dette  var  Forud- 
sætningen,    hvorefter    man    gik    frem,    og    med    den    for  Øie    kom    man 


'  Skrivelse  fra  Oberbergamtet  til  Rentekammeret  af  26de  Oktbr.  1805,  i  Uddrag 
indtaget  i  Rentekammerets  Journal  for  Buskeruds  Amt  (No.  736)  for  1805,  i 
Rigsarkivet. 

'   Uddrag  i  samme  Kontors  Journal  (No.  37)  for  1806. 

"   Berg-   og    Saltværkskontorets    kgl.    Resol.  (Rentekammeret)  1806—1807,  No.   13. 

ogsaa  hurtig  til  en  Afslutning.  Allerede  samme  Aars  Høst  var  Arbeidet 
færdigt,  og  Grev  Wedel  kunde  da,  tilligemed  sine  Medarbeidere,  afgive 
til  Rentekammeret  et  Udkast  til  en  Plan  for  Fattigvæsenets  Indret- 
ning  og  Bestyrelse  i  Bergstaden.  Dette  var  i  det  væsentlige  bygget 
paa  den  af  Kongen  under  31te  Mai  1799  approberede  Plan  for  Fattig- 
væsenet  i  Kjøbenhavn  med  Forstæder.  Hvor  det  paa  Grund  af  de 
lokale  Forhold  havde  vist  sig  nødvendigt  at  afvige  fra  denne  Plan,  blev 
en  saadan  Afvigelse  udførlig  begrundet.  Forinden  Udkastet  blev  ind- 
stillet  til  kongelig  Approbation,  blev  der  i  Sagens  Anledning  af  Rente- 
kammeret paany  indhentet  Betænkninger,  denne  Gang  fra  Kancelliet 
og  fra  Briinnich.  Den  sidstnævnte  fandt  derved  intet  væsentligt  at 
erindre,  medens  Kancelliet  havde  flere  Bemærkninger  at  fremsætte. 
Dette  gjorde  i  en  Betænkning  af  7de  Oktober  den  Udsættelse  ved 
Arbeidet  i  Almindelighed,  at  det  vistnok  havde  været  mere  hensigts- 
mæssigt,  om  man  havde  lagt  til  Grund  det  under  10de  Juni  1803  stad- 
fæstede  Reglement  for  Fattigvæsenets  Indretning  og  Bestyrelse  i  Dan- 
marks Kjøbstæder,  idet  det  antoges,  at  Forholdene  paa  Kongsberg 
maatte  have  mere  Lighed  med  de  mindre  danske  og  norske  Kjøbstæder 
end  med  Kjøbenhavn.  Da  Rentekammeret  efter  Modtagelsen  af  disse 
Betænkninger  under  16de  Oktober  afgav  sin  Forestilling  om  Sagen, 
fandt  ogsaa  dette  Regjeringskollegium,  „at  det  havde  været  ønskeligt, 
at  ved  førbemeldte  Udkasts  Forfattelse  tillige  var  blevet  tåget  Hensyn  paa 
Reglementet  for  de  danske  Kjøbstæders  Fattige".  Men  det  erkjendtes 
ved  Siden  deraf,  „at  den  betydelige  Mængde  fattige,  der  findes  paa 
Kongsberg,  og  de  Indretninger,  som  der  agtes  iværksatte,  vel  kunne 
gjøre  Afvigelser  i  Bergstadens,  fra  de  øvrige  danske  og  norske  Kjøb- 
stæders Fattigvæsens  Indretning  nødvendige".  Rentekammeret  gik  tillige 
ud  fra,  at  de  nu  foreslaaede  Bestemmelser  for  det  meste  grundede  sig 
paa  den  allerede  bestaaende  Ordning  af  Fattigvæsenet,  af  hvilken  der 
sporedes  heldige  Virkninger,  og  det  kunde  derfor  heller  ikke  have 
noget  at  erindre  mod,  at  Udkastet  i  det  Væsentlige  toges  til  Følge  som 
en  provisorisk  Anordning,  for  saaledes  at  skaffe  den  hurtigst  mulige 
Afgjørelse  paa  Sagen. 

Dette  skede  ved  kgl.  Resolution  af  31te  Oktober  1806,  ved  hvilken 
den  indgivne  Plan,  med  de  Forandringer,  som  Kancelliet  —  med 
Hensyn  paa  de  deri  foreslaaede  Straffebestemmelser  —  og  Rentekam- 
meret havde  anseet  hensigtsmæssige,  blev  approberet  som  provisorisk 
gjældende;  dog  skulde  det,  saasnart  en  almindelig  Anordning  for  Fattig- 
væsenet i  Norge    kunde  bringes  istand,   tåges   under  Overveielse,  hvor- 

vidt  ikke  ogsaa  det  kongsbergske  Fattigvæsen  kunde  ordnes  i  Overens- 
stemmelse med,  hvad  der  skulde  gjælde  for  det  øvrige  Land.  Medens 
alt  andet  Fattigvæsen  i  Norge  som  i  Danmark  hørte  under  Kancelliet, 
skulde  Rentekammeret  have  Overbestyrelsen  af  Bergstadens  Fattigvæsen. 
Samtidig  blev  der  til  dettes  Understøttelse  af  den  kongelige  Kasse 
bevilget  20,600  Rdl.  een  Gang  for  alle,  hvilket  Beløb  skulde  anvendes 
til  Indkjøb  af  to  Gaarde,  som  skulde  indrettes  til  Arbeids-  og  Tvangs- 
huse,  til  Anskaffelse  af  Redskaber  og  Materialier,  til  Opklædning  af 
trængende  og  „til  Indretninger  i  det  paa  Stedet  værende  Sygehus",  — 
samt  i  de  første  2  Aar  36,330  Rdl.  aarlig  til  de  fattiges  Forsørgelse, 
til  Medikamenter  og  Sygepleie,  til  Betjentes  Lønninger  m.  m.  Derhos 
ansattes  en  Direktion  for  Kongsbergs  Fattigvæsen,  til  hvis  Medlemmer 
udnævntes  Grev  Wedel,  Kaptein  og  Overførster  Boeck,  Sognepræst 
Haslef,  Foged  Collett,  Byfoged  Stabell  og  Kjøbmændene  Borup  og 
Jørgensen  ^  Den  saaledes  approberede  Anordning  om  Fattigvæsenet 
paa  Kongsberg  blev  udgiven  i  Trykken  for  derigjennem  at  gjøres  til- 
gjængelig  For  alle  Vedkommende.  Den  stod  ved  Magt  indtil  1815,  da 
der  blev  truffet  en  ny  Ordning-. 

Den  ved  den  kongelige  Resolution  nedsatte  Direktion  for  Kongs- 
bergs Fattigvæsen  traadte  allerede  i  Virksomhed  den  13de  November 
1806  og  meldte  dette  samme  Dag  til  Rentekammeret;  Direktionen 
anmodede  da  tillige  om  at  faa  sig  anvist  de  fornødne  Midler  til  sin 
Virksomhed.  Men  her  fik  den  ikke  hurtig  Svar.  Det  synes,  som  om 
Finans-Kollegiet  har  havt  vanskeligt  for  at  skaffe  Penge;  thi  uagtet 
gjentagne  Anmodninger  saavel  fra  Direktionen  til  Rentekammeret  som 
fra  dette  til  Finans-Kollegiet,  kom  der  intet  Svar  før  den  23de  December, 
da  Kollegiet  underrettede  Rentekammeret  om,  at  der  var  anvist  8000 
Rdl.  paa  den  norske  Zahlkasse.  Rentekammeret  havde  ønsket  en  større 
Sum;  men  Finans-Kollegiet  nøiedes  med  at  anvise  det  nævnte  Beløb  og 
forlangte  derhos  nærmere  Oplysninger". 


'  Sagens  Akter  ved  den  kongelige  Resolution  af  31te  Oktober  1806,  i  Rigs- 
arkivet  (Rentekammeret,  Berg-  og  Saltværkskontoret,  kgl.  Resolutioner  1806 — 
07).  Til  de  i  Texten  nævnte  Medlemmer  af  Fattigvæsenets  Direktion  kom 
senere  Bergmedicus  Peckel,  der  blev  ansat  ved  kgl.  Res.  af  Ste  Juni  1807 
(smstds). 

'^  Wessel-Bergs  Reskripter,  IV,  S.  601—619.  Kraft,  Topografisk-statistisk  Be- 
skrivelse over  Kongeriget  Norge,  II  (2.  Udg.),  S.  125  flg.  Rigstidenden  for  1815, 
No.  70,  74  og  75. 

*  Direktionens  Skrivelser  til  Rentekammeret  af  13de  Novbr.  og  13de  Decbr. 
1806,  Rentekammerets  Skrivelser  til  Finans-Kollegiet  af  6te  og  20de  Decbr. 
1806,  tilligemed   det  sidstes    Svar    af  23de    Decbr.    1806    i    Rigsarkivet    (Rente- 

For  Direktionen  var  dette  en  meget  ubehagelig  Omstændighed; 
det  maatte  paa  mange  Maader  lægge  den  Hindringer  i  Veien  under 
dens  Arbeide  for  Gjennemforelsen  af  den  nye  Ordning.  Thi  dertil 
behovedes  utvivlsomt  mange  Penge.  Grev  Wedel  og  hans  Medarbeidere 
i  Direktionen  havde  fra  det  første  Øieblik  af  tåget  sin  Opgave  med 
Alvor  og  Kraft.  Vinteren  stod  for  Døren  eller  var  allerede  kommen 
i  sin  fulde  Strenghed  og  derfor  var  det  nødvendigt  at  ordne  Fattig- 
forsørgelsen saa  hurtig  som  muligt.  Der  blev  indkjøbt  Materialier;  der 
antoges  forskjellige  Haandværkere  til  at  istandsætte  Bygninger  og 
Inventarier  og  forfærdige  nye;  Bergstadens  fattige  blev  indførte  i  nye 
Mandtal,  efter  hvilke  der  uddeltes  Almisser;  der  blev  sørget  for  at 
skaffe  Klæder  til  de  nøgne,  og  for  øvrigt  truffet  alle  de  Foranstalt- 
ninger, som  krævedes  af  Forholdene.  Men  dette  medførte  mange 
Udgifter,  og  saalænge  ikke  den  ventede  Anvisning  fra  Finans-Kollegiet 
var  indløben,  maatte  Direktionen  hjælpe  sig,  som  den  bedst  kunde. 
Den  lod  sig  dog  ikke  stanse  af  de  Vanskeligheder,  som  den  saaledes 
mødte.  Direktionens  Medlemmer  vilde  ikke,  fordi  de  manglede  Penge, 
paadrage  sig  nogen  Del  af  Ansvaret  ved  at  lade  Fattigvæsenets  Ord- 
ning henstaa,  og  saaledes  skaffede  den  sig  Pengene  dels  ved  selv  at 
gjøre  Forskud,  dels  ved  at  optage  Laan. 

Der  er  ved  dette  rastløse,  selvopofrende  Arbeide  en  stor  Lighed 
med  Grev  Wedels  senere  Færd  i  Livet,  og  saaledes  er  der  megen 
Grund  til  at  antage,  at  det  for  en  væsentlig  Del  var  ham,  der  drev  paa, 
at  det  skulde  gaa  med  en  saadan  Fart,  og  ham,  der  især  staalsatte 
Direktionen.  I  ethvert  Fald  har  Direktionen  seet  rigtig,  naar  den  gik 
ud  fra,  at  det  hovedsagelige  her  var  at  skaffe  snarlig  Hjælp,  og  om 
der  kunde  være  Indvendinger  at  gjøre  mod  den  Ordning,  som  den  fik 
istand,  saa  var  dette  for  intet  at  regne  imod  den  store  Ting,  at  Berg- 
stadens fattige  ikke  skulde  staa  hjælpeløse,  naar  Vinteren  kom.  Det 
ser  ud,  som  om  den  havde  naaet  dette  Maal,  og  det  er  da  hovedsagelig 
skeet  derigjennem,  at  den  arbeidede  med  en  Fart,  der  ikke  hørte  til 
det  sæ'dvanlige,  og  som  derfor  synes  at  være  kommen  lidt  for  rask 
over  Finans-Kollegiet,  der  ikke  viste  den  samme  Hurtighed  med  at 
skaffe  Midlerne  til  at  opretholde  denne  travle  Virksomhed. 

Grev  Wedels  Arbeide  med  det  kongsbergske  Fattigvæsen  var  aldeles 
i  Grev  Schimmelmanns  menneskevenlige  Aand.     Den  Opgave,  som  her 


kammeret,  Berg-  og  Saltværkskontorets  indkomne  Breve,  1806,  C.  No.  87). 
Grev  Wedel  har  renskrevet  og  vistnok  ogsaa  gjort  Udkast  til  Skrivelsen  af 
13de  Decbr. 

forelaa,  var  at  gjøre,  hvad  gjøres  kunde,  for  at  afværge  fra  de  enkelte 
Følgerne  af  de  skjæbnesvangre  Feilgreb,  hvori  Statsstyrelsen  gjennem 
en  lang  Række  af  Aar  havde  gjort  sig  skyldig  med  Hensyn  paa  Sølv- 
værket.  Umiddelbart  opsendt  fra  Kjøbenhavn,  blev  han  Regjeringens 
Repræsentant  ved  dette  Arbeide,  og  han  kunde  da  tro  at  have  frie 
Hænder  til  at  gjennemføre  de  samme  Synsmaader,  som  han  hidtil  havde 
hørt  forkynde  af  sin  faderlige  Ven  og  Velgjører,  Grev  Schimmelmann. 
Saa  meget  mere  overraskende  maatte  det  blive  ham,  at  han  under  dette 
Arbeide  netop  skulde  føle  sig  ladt  i  Stikken  af  dennes  eget  Regjerings- 
Kollegium.  Han  fik  der  Anledning  til  at  se  en  Modsætning  mellem 
Regjeringens  Theori  og  den  haarde  Nødvendighed,  som  maaske  ikke 
tidligere  var  gaaet  op  for  ham  med  samme  Klarhed.  Den  haarde  Nød- 
vendighed var  Pengemangelen,  den  Schimmelmann-Reventlowske  Regje- 
rings Achilleshæl,  som  lammede  Udførelsen  af  de  ædleste  Hensigter. 
Men  ved  Siden  deraf  fik  ogsaa  Grev  Wedel,  i  det  samme  han  var  traadt 
ud  i  det  praktiske  Liv  og  skulde  handle  paa  egen  Haand,  en  Følelse  af, 
at  Kollegiernes  Styrelse  ikke  var  den  bedst  indrettede  og  den  mest 
hensigtsmæssige.  Dens  Formalisme,  dens  Langsomhed  kunde  ikke  til- 
tale en  Natur  som  hans,  der  vilde  arbeide  rask  og  se  hurtige  Resultater 
af  sin  Virksomhed,  uden  at  lade  sig  paavirke  eller  binde  af  under- 
ordnede Hensyn.  Han  fik  netop  Leilighed  til  at  se  den  fra  dens  svage 
Sider.  Medens  der  i  Kjøbenhavn  korresponderedes  frem  og  tilbage 
mellem  Kollegierne  om,  hvorledes  Pengene  skulde  anvises  og  med  hvor 
store  Beløb,  voksede  Nøden  paa  Kongsberg.  Han  lærte  da  at  hjælpe 
sig  selv,  hvad  der  mest  stemte  med  hans  naturlige  Tilbøielighed,  og  at 
handle  paa  egen  Haand.  Men  tillige  vaktes  derved  hans  Kritik  over 
Regjeringssystemet,  som  han  nu  lærte  nærmere  at  kjende  gjennem  dets 
Virkninger. 

Han  fik  et  Indblik  i  de  store  Vanskeligheder,  som  var  forbundne  med 
at  styre  hans  Fædreland  paa  en  tilfredsstillende  Maade  fra  Monarkiets 
Midtpunkt,  fra  Kjøbenhavn.  Naar  det,  som  i  dette  Tilfælde,  gjaldt  om 
at  bringe  hurtig  Hjælp,  skulde  han  føle  sig  hemmet  ved  de  lange 
Afstande,  der  end  mere  lod  Følgerne  af  Regjeringens  Langsomhed 
træde  for  Dagen.  Med  den  Adgang,  han  nu  havde  til  at  sætte  sig  ind 
i  de  beklagelige  Forhold  paa  Kongsberg,  maatte  hans  Blik  for  Mang- 
lerne  ved  Regjerings-Systemet  end  mere  skjærpes.  Om  Ansvaret  for 
den  store  Katastrofe  ikke  kunde  væltes  over  paa  nogen  enkelt  Mand, 
ligesaa  lidt  som  Aarsagen  lod  sig  søge  i  nogen  enkelt  Foranstaltning, 
saa  kunde  dog  ingen  negte,  at  Ulykken  for  en  Del  kunde  været  afværget 

og  ialfald  dens  Følger  være  blevne  langt  mindre  følelige,  hvis  en  kraftig 
og  virksom  Styrelse  tidligere  havde  grebet  ind.  Som  mange  andre  af 
sine  Landsmænd  har  vel  heller  ikke  Grev  Wedel  kunnet  staa  foran  det 
rige  Solvbjerg,  der  endnu  gjemte  saa  store  Skatte  af  det  ædle  Metal, 
Ilden  at  rette  en  Bebreidelse  mod  den  Regjering,  der  ansaaes  for  at 
være  Skyld  i,  at  denne  gamle  Velstandskilde  maatte  lukkes.  Saaledes 
kan  det  ikke  slaa  Feil,  at  allerede  den  første  Virksomhed,  der  over- 
droges Grev  Wedel  i  Norge,  bidrog  meget  til  at  give  ham  det  Syn  paa 
Forholdene,  som  siden  stedse  mere  udvikledes.  Om  han  allerede  fra 
Kjøbenhavn  medbragte  Ønsket  om  en  udvidet  Selvstændighed  for  sit 
Fædreland,  saa  maatte  det  hurtig  vokse  under  Indtrykket  af,  hvad  han 
saa  paa  Kongsberg.  En  Styrelse  af  Norges  Bergværker  med  Sæde  i 
Kjøbenhavn  maatte  dog  være  noget  af  det,  hvis  Urimelighed  faldt  mest 
i  Øinene,  selv  om  det  fra  først  af  kunde  være  foranlediget  ved  særegne 
historiske  Forhold;  disse  havde  med  Tiden  tabt  sin  Berettigelse. 

Grev  Wedel  havde  hidtil  været  baaren  oppe  af  den  mest  udstrakte 
Velvilje  fra  deres  Side,  der  havde  den  største  Indflydelse  paa  Stats- 
styrelsen.  Men  det  personlige  Forhold,  hvori  han  saaledes  var  kommen, 
kunde  ikke  lukke  hans  Øine  for  Fædrelandets  Behov.  Han,  der  ikke 
vilde  være  andet  end  Nordmand,  og  som  allerede  i  Kjøbenhavn  havde 
stillet  sig  paa  dette  rent  norske  Standpunkt,  maatte  end  mere  gjøre  det 
efter  sin  Ankomst  til  Landet.  Den  Kritik,  han  kunde  anvende  paa 
Regjeringens  Handlinger,  maatte  blive  en  særlig  norsk  Kritik  med  Ud- 
gangspunkt  i,  hvad  han  ansaa  for  at  være  Norges  Ret  og  Krav.  I  denne 
Retning  udviklede  han  sig  i  den  følgende  Tid,  hvori  han  opholdt  sig  i 
Norge.  Hans  Synsmaader  maatte  vinde  i  Klarhed,  og  han  fik  jævnlig 
Anledning  til  at  danne  sig  mere  bestemte  Meninger  om  Forholdene. 
Han  havde  jo  tidlig  fattet  „store  Beslutninger"'.  Nu  lærte  han  efter- 
haanden,  hvorledes  han  skulde  virke  til  Fædrelandets  Bedste.  Men 
dette  krævede  dog  sin  Tid.  Ved  Ankomsten  til  Kongsberg  kjendte  han 
endnu  kun  lidet  til  Land  og  Folk,  og  derfor  maatte  ogsaa  hans  „store 
Beslutninger"  i  mange  Henseender  være  yderst  uklare.  Eftersom  han 
lærte  sine  Landsmænd  og  deres  Livsvilkaar  at  kjende,  tjente  dette  ogsaa 
til  at  modne  hans  Tanker  om,  hvad  Fremtiden  kunde  bringe  Norge, 
indtil  endelig  de  ydre  Begivenheders  Gang  gav  dem  en  bestemt  Skikkelse 
og  skjænkede  hans  politiske  Ideal  dets  fuldstændige  Afslutning. 

Opholdet  i  Norge,  der  fra  først  af  kun  skulde  være  midlertidigt, 
blev  snart  et  fast.  Medens  Grev  Wedel  paa  Kongsberg  arbeidede  med 
Fattigvæsenets    Ordning,    blev   han   knyttet    for  bestandig  til  Norge,  idet 

han  opnaaede  et  af  Landets  høieste  Embeder.  Til  en  Begyndelse  havde 
han  tænkt,  ialfald  foreløbig,  at  kunne  komme  tilbage  til  Gudumlund  for 
en  kortere  Tid  og  fortsætte  sin  Virksomhed  dersteds.^  Nu  blev  dette 
umuligt. 

Den  19de  Mai  1806  var  Amtmanden  i  Buskeruds  Amt,  Emanuel 
Rafn,  afgaaet  ved  Døden,  og  Grev  Wedel,  der  ved  sine  Forretninger 
paa  Kongsberg  netop  havde  faaet  sig  anvist  sin  første  Virksomhed  i 
dette  Amt,  meldte  sig  til  at  komme  i  Betragtning  ved  Udnævnelsen  af 
hans  Eftermand.  Der  havde  til  dette  Embede  i  alt  meldt  sig  7  Ansøgere, 
nemlig  foruden  Grev  Wedel  Amtmændene  Hegge  i  Nordland  og  Fr. 
Thaarup  paa  Bornholm,  Fogderne  Collett  i  Numedal  og  Sandsvær,  Lind 
i  Østerdalen  og  Elster  i  Orke-  og  Guldalen,  samt  Byfoged  Heiberg  i 
Svannike,  Rentekammeret  omtalte  i  sin  Indstilling  samtlige  Ansøgere 
som  Mænd,  hvilke  det  maatte  meddele  det  bedste  Vidnesbyrd,  og  ud- 
hævede  særlig  ved  Collett,  at  han  saavel  i  den  nuværende,  som  i  den 
nærmest  forudgaaende  Ledighed  i  Buskeruds  Amt  havde  bestyret  dette 
„til  Kammerets  fuldkomne  Tilfredshed".  Rentekammeret  nævnte  dog 
fremfor  de  øvrige  Grev  Wedel  som  den,  hvem  det  havde  al  Grund  til  at 
anse  som  den  for  Embedet  bedst  skikkede;  det  forudsattes,  at  han  frem- 
deles kunde  og  skulde  vedblive  at  deltage  i  Fattigvæsenets  Ordning, 
ligesom  Rentekammeret  mente,  at  da  Kongsberg  laa  i  Buskeruds  Amt, 
maatte  det  „anse  hans  Ansættelse  som  Amtmand  der  i  Amtet  endog  at 
ville  blive  til  Fordel  for  de  paa  bemeldte  Bergstad,  i  Anledning  af 
Sølvværkets  Nedlæggelse  forehavende  Anlæg,  da  man  vil  kunne  faa 
Leilighed  til  dermed  at  benytte  hans  Hjælp,  som  vi  efter  hans  Duelighed 
og  Virksomhed  er  overbeviste  om  ikke  lidet  at  ville  bidrage  til  disse 
Anlægs  Fremme". 

I  Henhold  til  denne  Indstilling  udnævntes  Grev  Wedel  ved  kgl. 
Resolution  af  31te  Juli  1806  til  Amtmand  i  Buskeruds  Amt,  eller  som 
det  benævntes  i  det  officielle  Sprog,  «Ringerike,  Hallingdalen,  Eker  og 
Buskeruds  Amt".  Som  saadan  oppebar  han  den  samme  Gage,  som 
hans  Formand  før  ham  havde  havt,  1000  Rdl.-. 

Naar  Rentekammeret  fremhævede  Grev  Wedels  store  Dygtighed  og 
ansaa  ham  for  at  være  fortrinlig  skikket  for  det  betroede  Embede, 
hvortil  han  nu  var  udnævnt,  havde  det  ubetinget  Ret.  Alligevel  er  det, 
med  en  senere  Tids  Befordringsprinciper  for  Øie,  paafaldende  at  se  en 


•  Samlinger  til  jydsk  Historie  og  Topografi,  2den  Række,  IV,  S.  103. 
-   Resolutionen    med    tilliørende    Indstilling    i    Rigsarkivet   (Rentekammeret,    kgl. 
Resolutioner,  2det  søndenfjeldske  Kontor,  1806). 

saa  ung  Mand  foretrækkes  for  flere  ældre  Ansøgere,  paa  hvis  Kvalifi- 
kationer  for  den  samme  Stilling  intet  kunde  udsættes.  Det  var  heller 
ikke  alene  hans  Dygtighed,  hvor  overlegen  den  end  kunde  være,  som 
her  gjorde  Udslaget;  ogsaa  hans  høie  Byrd  og  hans  gode  Forbindelser 
i  Regjeringskredsene  bidrog  utvivlsomt  sit  til  at  hæve  ham  op.  Den, 
som  maaske,  hvis  ikke  Grev  Wedel  var  kommen  til,  havde  kunnet 
gjøre  sig  mest  Haab  om  at  faa  Embedet,  var  Foged  Collett,  der  i  ti  Aar 
med  Ære  havde  beklædt  Embedet  som  Foged  i  Numedal  og  Sandsvær 
og  nu  efter  Rafns  Død  for  anden  Gang  var  konstitueret  i  det  ledige 
Amtmandsembede.  Udnævnelsen  af  en  Mand,  der  var  7  Aar  yngre  og 
først  havde  tåget  sin  juridiske  Examen  1 1  Aar  efter  ham  selv,  kunde 
neppe  falde  behagelig  for  Foged  Collett.  Derved  var  der  dog  intet  at 
gjøre;  at  forsone  sig  med  det  skede,  maatte  ogsaa  for  ham  blive  lettere 
derigjennem,  at  Grev  Wedels  raske  Befordring  kunde  aabne  Udsigt  til 
en  snarlig  ny  Ledighed  i  Buskeruds  Amtmandsembede.  Foreløbig  fort- 
satte de  sit  Samarbeide  i  Direktionen  for  Kongsbergs  Fattigvæsen. 

Foged  Collett  vedblev  endnu  i  nogen  Tid  efter  Grev  Wedels  Ud- 
nævnelse  at  bestyre  Amtet.  Først  19de  November  1806  modtog  Grev 
Wedel  paa  Kongsberg  de  Arkivsager,  som  under  Konstitutionen  var 
udleverede  til  Collett,  og  tre  Dage  senere  indberettede  denne  til  Rente- 
kammeret, at  han  havde  overleveret  Embedet  til  dets  nye  Indehaver'. 
Formodentlig  er  den  største  Del  af  Arkivet  fremdeles  indtil  videre 
forblevet  i  Amtmand  Rafns  Gaard  i  Drammen,  hvor  det  var  opbevaret 
siden  dennes  Død.  Amtskontoret  var  i  Rafns  Tid  i  Drammen,  men 
maatte  under  Ledigheden  flyttes  til  Kongsberg,  og  her  blev  ogsaa  Grev 
Wedel  foreløbig  boende  som  Amtmand.  Han  leiede  sig  ind  paa  et 
Herbergersted  og  havde  der  sit  Kontor.  Ved  dette  var  fra  hans  For- 
mands  Tid  ansat  Thomas  Bryn,  der  ogsaa  i  nogle  Aar  vedblev  at  gjøre 
Tjeneste  hos  Grev  Wedel  paa  dennes  Kontor,  indtil  han  1810  kom  i 
en  selvstændig  Embedsstilling.  Bryn  stod  ellers  ved  den  Tid,  da  Grev 
Wedel  blev  udnævnt,  i  Begreb  med  at  afreise  til  Danmark  og  var 
neppe  tilstede,  da  Greven  overtog  sit  nye  Embede-. 


*  Brevene  herom  i  Rigsarkivet  (Rentekammerets  Journalsager,  Pakke  No.  367. 
Buskeruds  Amt  1806— 1807;  J.-No.  1     403.    Journal  B). 

-  Rafns  Enke  havde  —  ifølge  en  Skrivelse  fra  Bryn  til  Rentekammeret,  dateret 
Bragernæs  5  Aug.  1806  —  overdraget  denne  at  ordne  Amtsarkivet  til  Aflevering, 
og  han  havde  da  sendt  nogle  Protokoller  og  Papirer  til  Collett,  for  dennes 
Konstitutionstid.  Da  saa  Bryn  maatte  reise  til  Kjøbenhavn,  blev  det  over- 
draget Sorenskriver  Tandberg  som  Fruens  Laugværge  at  besørge  Afleveringen, 
-hvis    det   ikke   sker   ved   den   konstituerede  Amtmand".  —  I  Halvorsens  For- 

Snart  efter  knyttedes  Grev  Wedel  endnu  stærkere  til  Norge,  idet 
han  blev  forlovet  med  Karen  Christiane  Andrea  Anker,  Datter  af 
Kammerherre  Peder  Anker  paa  Bærums  Jernværk,  født  22de  November 
1789.  Det  er  muligt,  at  Grev  Wedel  allerede  inden  sin  Ankomst  til 
Norge  kan  have  fundet  Anledning  til  at  gjøre  denne  Families  Be- 
kjendtskab;  i  ethvert  Fald  maa  han  i  Norge  hurtig  have  truffet  Peder 
Anker  og  hans  unge  Datter-  De  boede  dels  i  Christiania,  hvor  Peder 
Anker  efter  sin  Moder  havde  arvet  et  stort  Hus  paa  Hjørnet  af  Told- 
bodgaden  og  Dronningens  Gade,  dels  paa  Bærum  og  dels  paa  hans 
Gaard,  Bogstad  i  Aker.  Naar  Grev  Wedel  besøgte  sin  tilkommende 
Svigerfader  i  dennes  Hus  i  Kristiania,  da  havde  han  paa  den  anden 
Side  af  Gaden  det  Hus  for  Øie,  som  hans  Morfader  havde  opført,  og 
hvori  hans  afdøde  Moder  havde  tilbragt  sine  Barndomsaar. 

Peder  Anker  var  paa  sin  Tid  en  af  Norges  betydeligste  Mænd, 
der  navnlig  havde  indlagt  sig  store  Fortjenester  af  sit  Fædrelands  Vei- 
væsen,  hvis  Nybygning  i  Slutningen  af  det  18de  Aarhundrede  for  en 
stor  Del  var  foregaaet  under  hans  Ledelse  som  General-Veiintendant  ^. 
Paa  denne  Tid  havde  han  opgivet  sin  offentlige  Stilling  og  levede  som  den 
rige  Godseier.  Hans  Eiendomme  laa  hovedsagelig  rundt  om  Christiania, 
hvor  det  meste  af  Nordmarkens  og  Krokskovens  store  Skovvidder  til- 
ligemed  Bærums  Jernværk  var  i  hans  Besiddelse;  for  en  Del  laa  de 
ogsaa  ovenfor  Randsfjorden,  hvor  han  i  Land,  indenfor  Grænserne  af 
Christians  Amt,  havde  erhvervet  sig  store  og  værdifulde  Skove.  Peder 
Anker  var  ved  denne  Tid  en  af  sit  Lands  rigeste  Mænd,  om  han  end 
ikke  i  denne  Henseende  kunde  maale  sig  med  sin  i  1805  afdøde  Broder, 
Bernt  Anker.  Med  sine  Brødre  og  nogle  andre  Slægtninge  havde  han 
erhvervet  et  Adelskab,  der  fremstilledes  som  en  Fornyelse  af  et  ældre 
svensk,  men  uden  at  der  var  paavist  nogen  Tilkytning  til  den  svenske 
Slægt,  fra  hvilken  den  norske  Familie  Anker  skulde  nedstamme.  Dennes 
fleste  Medlemmer  var  Præster  eller  borgerlige  Mænd;  først  i  de  to  sidste 
Slægtled    havde    den    hævet    sig    op    over    sine   borgerlige    Omgivelser, 


fatterlexikon  siges,  at  Bryn  oftere  i  Grev  Wedels  Forfald  bestyrede  Amtet. 
Dette  var  dog  ikke  ofte;  for  øvrigt  er  det  rigtigt,  at  Bryn  enkelte  Gange  har 
underskrevet  Amtets  Breve,  f.  Ex.  27de  Mai  1808. 

'  Allerede  i  et  Brev  fra  Kongsberg  af  16de  Mai  1806  til  Bogholder  Sørensen 
paa  Gudumlund  synes  Grev  Wedel  at  antyde  sin  forestaaende  Forlovelse  i 
Norge.    Saml.  til  jydsk  Historie  og  Topogr.,  anden  Række,  IV,  S.  103. 

2  Om  Peder  Ankers  Fortjenester  af  de  norske  Veies  Nybygning  kan  bl.  a.  hen- 
vises til  Historisk  Tidsskrift,  IV,  S.  262  flg.  Smstds.  S.  254  nogle  Oplysninger 
om  Bestyrelsen  af  Veiene   i  Jarlsberg  Grevskab. 

gjennem  sine  Medlemmers  Dygtighed,  sine  store  Rigdomme  og  sit 
Adelskab. 

Alligevel  maatte  den  efter  de  ældre  Begreber  staa  betydelig  under 
den  Wedelske  Slægt.  Men  dette  Hensyn  havde  ingen  Vægt  for  Grev 
Wedel,  for  hvem  det  maaske  netop  —  efter  hele  hans  liberale  Aands- 
retning  —  har  været  noget  tillokkende  at  søge  sin  Brud  udenfor  de 
høieste  aristokratiske  Kredse,  hvor  han  ved  sin  Fødsel  hørte  hjemme. 
Peder  Ankers  eneste  Datter  var  desuden  -  bortseet  fra  hendes  ud- 
mærkede  Egenskaber,  der  roses  af  alle,  som  har  kjendt  hende  — 
maaske  det  bedste  Parti,  som  fandtes  i  Norge.  Ligesom  Arvingen  til 
et  Lensgrevskab  paa  den  ene  Side  nok  kunde  være  en  kjærkommen 
Svigersøn  for  Peder  Anker,  som  derigjennem  vandt  en  Befæstelse  for 
sin  og  sin  Slægts  sociale  Stilling,  saa  kom  ikke  heller  hans  Datter 
tomhændet  til  sit  nye  Hjem;  at  være  Peder  Ankers  Svigersøn  var  en 
god  Støtte  for  en  ung  Amtmand,  der  udenfor  sin  knappe  Løn  blot  var 
henvist  til  Renterne  af  en  ubetydelig  Formue,  indtil  den  Dag  kom,  da 
han  efter  Faderen  kunde  overtage  Grevskabet.  I  et  varmt,  paa  Fransk 
skrevet  Brev  ^  underrettede  han  sin  moderlige  Veninde  i  Kjøbenhavn, 
Grevinde  Sehimmelmann,  om  Forlovelsen,  allerede  forinden  denne  var 
offentliggjort:  „Hun  er  Arving  til  en  umaadelig  Formue.  Men  det  har 
ingenlunde  paavirket  mit  Valg,"  og  videre:  „Hun  er  en  Engel."  I  en 
Efterskrift  heder  det:  „Karcn  donnera  probablement  å  mon  caractére  la 
douceur  et  le  ealme,  qui  lui  manquc."' 

Den,  som  mindst  yndede  denne  Forbindelse,  var  antagelig  Brud- 
gommens Fader.  Brudens  tilkommende  Rigdomme  kunde  muligens 
have  forsonet  ham  med  de  Mangler,  hendes  Stamtræ  havde  at  opvise  i 
denne  indgroede  Aristokrats  Øine;  men  uheldigvis  havde  han  et  mindre 
godt  Øie  til  Peder  Anker  fra.  den  Tid,  da  denne  var  General-Vei- 
intendant.  Der  var  nemlig  da  opstaaet  en  skarp  Strid  mellem  dem  i 
Anledning  af  Grevskabets  Veivæsen,  hvori  Grev  Frederik  Anton  ikke 
vilde  taale  Indblanding  af  andre,  og  der  var  aldrig  kommet  nogen  For- 
soning. Greven  havde  ikke  let  ved  at  tilgive,  og  da  nu  Sønnen  vilde 
indtræde  i  Ægteskab  med  Peder  Ankers  Datter,  skal  dette  ikke  være 
blevet  hilset  med  megen  Glæde  af  Faderen.  Derved  var  imidlertid 
intet  at  gjøre.  Grev  Herman  havde  truffet  sit  Valg;  den  unge  Dame 
havde  besvaret  hans  Følelser,  og  med  hendes  Faders  Samtykke  var 
Sagen  klappet  og  klar.      Grev   Frederik    Anton    har  formodentlig  ogsaa, 


'    Meddelt  af  Oberstlieutenant  C.  J.  Anker. 

om  end  ikke  med  de  blideste  Følelser,  givet  sit  Samtykke;  men  han 
kunde  dog  aldrig  forsone  sig  med  Forbindelsen.  Maaske  har  han  over- 
hovedet  aldrig  seet  sin  Svigerdatter.  Engang  holdt  denne  paa  at  lægge 
Veien  om  Jarlsberg  under  en  Reise;  men  da  hun  fik  Underretning  om, 
at  Svigerfaderen  var  der,  havde  hun  endnu  Tid  til  at  tåge  en  anden  Be- 
stemmelse, og  hun  valgte  en  anden  Vei.  Paa  Forholdet  mellem  Fader 
og  Søn  har  dog  dette  neppe  øvet  nogen  Virkning;  de  havde  begge  i 
1802  og  1803  fundet  sin  modus  vivendi,  og  den  blev  ogsaa  efter  Søn- 
nens Giftermaal  opretholdt  som  før,  uden  Hensyn  til,  at  dette  ikke 
havde  vundet  Faderens  ubetingede  Bifald. 

Bryllupet  feiredes  paa  Bogstad  19de  Mai  1807,  og  det  unge  Par 
opslog  derefter  sin  Bopæl  paa  Bærum  og  det  Svigerfaderen  tilhørende 
Udskibningssted  Vækkerø  ved  Christianiafjorden.  Allerede  under  28de 
Marts  havde  Grev  Wedel  indgivet  Ansøgning  til  Rentekammeret  om  at 
maatte  holde  Buskeruds  Amtskontor  paa  Bærums  Værk,  og  ved  kgl. 
Resolution  af  15de  Mai  blev  dette  indrømmet  „indtil  videre".  Stedet 
ligger  noget  udenfor  Grænsen  af  Buskeruds  Amt,  dog  ikke  meget  langt 
fra  denne,  og  de  praktiske  Ulemper  ved,  at  Amtmanden  boede  der, 
kunde  neppe  ansees  for  at  være  meget  store.  For  Befolkningen  i  de 
østligere  Distrikter  af  Amtet  var  det  endog  lettere  at  søge  sin  Amt- 
mant  paa  Bærum  end  i  Drammen  eller  Kongsberg.  Imidlertid  var  det 
en  Fravigelse  fra  den  almindelige  Regel,  hvorefter  en  Amtmand  be- 
standig burde  bo  inden  sit  Distrikt  '. 

Den  nærmeste  Tid  efter  Grev  Wedels  Ansættelse  som  Amtmand 
og  hans  Bryllup  var  i  alle  Henseender  en  lykkelig  Tid  for  ham.  Med 
Varme  ofrede  han  sig  for  sin  nye  Virksomhed.  Hans  Landsmænd  saa 
med  Tillid  og  Glæde  hen  til  den  unge  Amtmand,  der  hurtig  blev 
almindelig  afholdt,  ikke  alene  i  sit  Amt,  men  ogsaa  udenfor  dette. 
Amtets  Befolkning  havde  neppe  nogensinde  havt  en  Amtmand,  der 
behandlede  dem  med  større  Venlighed  og  Ligefremhed,  og  som  i  det 
Ydre  lagde  mindre  Vægt  paa  de  Fortrin,  han  havde  i  sin  Byrd  og  sin 
Embedsstilling. 

Efter  Grev  Wedels  Opfatning  var  det  en  af  de  første  Pligter  for 
en  Amtmand  at  færdes  omkring  i  sit  Distrikt  og  der  komme  i  personlig 


'  Saavel  den  kongelige  Resolution,  der  efter  Paategning  er  kommuniceret  26de 
Mai  1807,  som  Grev  Wedels  Ansøgning  findes  i  Rigsarkivet  (Rentekammeret, 
kgl.  Resolutioner,  No.  17,  andet  søndenfjeldske  Kontor,  1807).  Mellem  de 
Grunde,  som  Grev  Wedel  anførte  for  at  faa  Tilladelse  til  at  bo  paa  Bærum, 
var  ogsaa  den,  at  han  der  hurtigere  fik  Posten  fra  Kjøbenhavn,  end  om  han 
boede  paa  noget  andet  Sted,  inden  sit  Amt. 


O 

Berørelse  med  Befolkningen.  I  sin  Ansøgning  om  Tilladelse  til  at  bo 
paa  Bærum  taler  han  selv  om  „de  ofte  igjentagende  Reiser  til  Thinge 
og  andre  Forretninger  i  Embeds  Distriktet,  som  jeg  anser  for  næsten 
den  vigtigste  Del  af  en  Amtmands  Pligter",  og  han  siger,  at  under 
disse  Reiser  havde  Almuesmanden  den  bekvemmeste  Leilighed  til  at 
fremkomme  med  alt,  som  laa  ham  paa  Hjerte.  Hans  Amtmands-Ideal 
var  ikke  Kontormanden,  der  er  Mester  i  den  skriftlige  Behandling  af 
alle  Sager:  han  havde  ogsaa  en  rigtig  Forstaaelse  af  den  Betydning, 
som  den  personlige  Berøring  mellem  den  høiere  Embedsmand  og  Folket 
kan  have  for  Administrationens  heldige  Gang,  og  han  søgte,  da  han  var 
bleven  Amtmand,  at  gjennemføre  sine  Ideer.  Med  stor  Ihærdighed 
søgte  han  derfor  fra  Begyndelsen  af  at  blive  kjendt  med  det  Amt,  der 
var  ham  betroet.  Allerede  4de  April  kunde  han  indberette  til  Rente- 
kammeret, at  han  havde  været  tilstede  ved  samtlige  Vaarting  i  Lier, 
Røken,  Hurum,  Sigdal,  Modum,  Ringerike,  Hallingdal  og  Sandsvær,  og 
at  han,  naar  Sommertingene  holdtes,  agtede  at  komme  til  Eker  og 
Numedalen,  Det  sidstnævnte  Dalføre  var  da  den  eneste  Del  af  Amtet, 
hvori  han  endnu  ikke  personlig  havde  været.  Han  var  om  Vinteren 
1806 — 1807  i  rastløs  Bevægelse,  snart  ilende  til  Kongsberg,  snart  til 
Hallingdal  og  saa  indimellem  med  et  lidet  Ophold  paa  Bærum,  uden 
dog  heller  her  at  lægge  sine  Embedsforretninger  til  Side  ^ 

Efter  Bryllupet  ledsagedes  Grev  Wedel  paa  Reiserne  i  Amtet  af 
sin  unge  Hustru,  der  fulgte  ham  lige  op  i  Hallingdals  øverste  Fjeld- 
bygder,  hvor  hun  blev  ligesaa  afholdt  som  sin  Mand.  „Greiva"  var 
det  Navn,  hvorunder  Hallingen  omtalte  hende.  Begge  nød  ret  af 
Hjertet  Omgangen  med  Fjeldbygdens  friske  og  ligefremme  Befolkning 
og  udholdt  freidig  Savnet  af  sine  tilvante  Bekvemmeligheder.  Greven 
prøvede  Kræfter  med  Fjeldbygdens  stærkeste  og  sprækeste  Mænd;  han 
holdt  sig  godt,  men  maatte  dog  tilsidst  give  tabt.  „Den  norske  Bjørn" 
fra  Kjøbenhavn  kunde  ikke  præstere  slige  Næver  som  Hallingen;  men 
derfor  holdt  han  lige  meget  af  Fjeldbonden.     Alt  hvad  han  i  sine  Sam- 


*  Det  har  sin  Interesse  at  følge  Grev  Wedel  paa  hans  Reiser  i  Amtet.  Hans 
Opholdssted  kan  sees  af  hans  Skrivelser  til  Rentekammeret,  der  nu  med 
dettes  øvrige  Journalsager  (særskilte  Pakker  for  Buskeruds  Amt  og  Grev- 
skaberne)  findes  i  Rigsarkivet.  Han  var  paa  Kongsberg  20de  Decbr.  1806, 
fremdeles  10,  17,  20de  Januar,  7,  24,  28de  Februar,  14,  21,  28de  Marts,  men 
har  saa  indimellem  foretaget  de  i  Texten  omtalte  Reiser  paa  Vaartingene, 
hvorefter  han  4de  April  opholdt  sig  paa  Bærum.  Her  var  han  atter  5  og  9 
Mai,  samt  senere  23  Juni,  11,  28  Juli,  15  August,  22  September,  12  og  15 
December,  ~  alt  i  1807. 

taler  med  den  elskede  Moder  og  hendes  Søster  og  under  sin  Omgang 
med  Landsmænd  i  Kjøbenhavn  havde  hørt  fortælle  om  den  norske 
Bonde,  saa  han  nu  levendegjort  for  sine  Øine.  Livet  paa  disse  Reiser 
og  Omgangen  med  Bygdefolket  var  netop  efter  hans  Ønske,  Hans 
Interesse  for  Hallingen  viste  sig  bl.  a.  deri,  at  han  for  sig  og  sin 
Hustru  anskaffede  flere  Exemplarer  af  de  Dragter,  som  paa  den  Tid 
brugtes  i  denne  Dal  \  og  det  er  ikke  umuligt,  at  de  paa  sine  Reiser 
kan  have  benyttet  disse.  Baade  Greven  og  Grevinden  bevarede  til 
sine  sidste  Dage  en  levende  Erindring  om  disse  Reiser,  ikke  alene  til 
Hallingdal,  men  ogsaa  til  de  øvrige  Dele  af  Amtet.  Navnlig  kunde 
Grevinden  endnu  i  sine  sidste  Leveaar  jævnlig  more  sig  med  at  gjen- 
opfriske  Erindringerne  om  de  Strabadser,  hun  derunder  maatte  udstaa 
paa  Grund  af  de  mangelfulde  Samfærselsmidler,  og  om  sit  Liv  mellem 
Folket  i  Fjeldbygden.  Men  ogsaa  hos  Amtets  Befolkning  vedblev 
Mindet  om  det  unge  vennesæle  Par  og  om  alt  det  Liv  og  Munterhed, 
der  havde  fulgt  dem  i  Hælene,  længe  at  leve,  og  der  hørtes  stadig 
mundtlige  Beretninger  derom,  saalænge  nogen  af  Øienvidnerne  var 
ilive. 

Indimellem  Reiserne  hvilede  Grev  "Wedel  ud  paa  Bærum  og 
Vækkerø.  Lykkelig,  som  han  følte  sig,  var  han  her  maaske  i  en 
endnu  muntrere  Sindsstemning,  end  han  pleiede ;  overalt,  hvor  en 
Leilighed  tilbød  sig,  greb  han  den  og  spilte  sine  Venner  og  Bekjendte 
fornøielige  Puds.  En  Dag,  da  Grevinden  var  sengeliggende,  kom  saa- 
ledes  en  af  Nabolagets  Prester  i  Besøg  til  Vækkerø,  hvor  Greven  bød 
ham  til  Middag.  En  Veninde,  Jomfru  Lasson,  var  tilstede,  og  for 
hende  forestillede  Greven  da  den  tilreisende  Pastor,  idet  han  lod  denne 
staa  i  den  Tro,  at  det  var  hans  Hustru.  Jomfru  Lasson  spillede  under 
Middagen  sin  Rolle  til  Ende,  hvorpaa  Pastoren  reiste.  Da  han  fjorten 
Dage  senere  atter  kom  til  Vækkerø,  traf  han  den  virkelige  Grevinde, 
som  var  inde  i  Spøgen.  Hun  tiltalte  Presten  som  den,  der  før  havde 
gjort  Bekjendtskab  med  ham,  og  denne,  som  hverken  vidste  ud  eller 
ind,  blev  aldeles  forvirret.  Tilsidst  kunde  han  dog  ikke  faa  andet  i  sit 
Hoved,  end  at  det  var  den  samme  Dame,  han  begge  Gange  havde  talt 
med.  Han  sagde  dog:  „Det  er  ganske  mærkværdigt,  hvor  Grevinde 
Wedel  er  forskjellig.  Havde  jeg  ikke  selv  seet  hende,  skulde  jeg  have 
troet,  det  var  to  Personer  og  ikke  een.     Saa  lidet  lignede  hun  sig  selv 


Disse  Dragter   opbevaredes    længe   paa    Bogstad    og    er    nu  skjænkede  til  Uni- 
versitetet. 

efter  fjorten  Dage!"  Fra  Grevens  Side  var  dette  Puds  intet  ene- 
staaende. 

Denne  Munterhed  drog  ikke  den  nye  Amtmand  bort  fra  hans  Em- 
bedsforretninger.  Utrættelig  har  Grev  Wedel  expederet  den  ene  Sag 
efter  den  anden  fra  sit  Kontor,  og  den  Mængde  af  Breve,  der  endnu 
findes  fra  ham  til  Rentekammeret,  med  hvilket  han  nu  især  havde  at 
gjøre,  vidner  om  hans  Arbeidsomhed.  Han  satte  sig  hurtig  ind  i  Sa- 
gerne  og  blev  allerede  efter  kort  Tids  Forløb  vel  kjendt  med  Forhol- 
dene i  sit  vidtløftige  Amt.  Hertil  bidrog  ogsaa  i  høi  Grad  hans  sta- 
dige Reiser. 

Buskeruds  Amt  befandt  sig  i  Opkomst,  og  der  var  meget  at  udrette 
for  en  foretagsom  Amtmand.  Gjennem  Anlægget  af  den  nye  bergenske 
Hovedlandevei  over  Krokskoven  var  Færselen  paa  Ringerike  tiltaget 
ganske  betydelig '.  Man  var  ogsaa  saa  smaat  begyndt  at  tænke  paa  en 
Kanalisering  af  Vasdraget  mellem  Drammen  og  Randsfjorden".  Ligele- 
des  var  der  dukket  frem  en  Plan  om  at  tilveiebringe  en  direkte  For- 
bindelse mellem  Kongsberg  og  Skien  ved  et  Veianlæg  gjennem  Lange- 
ruddalen  ''.  Det  saa  i  det  hele  ud,  som  om  man  stod  foran  en  Periode, 
hvori  Amtets  Samfærselsmidler  skulde  udvikles  og  derigjennem  Veien 
banes  for  en  yderligere  Opkomst  af  dets  forskjellige  Næringskilder. 
Saaledes  manglede  her  ikke  paa  Opgaver  for  en  Mand  som  Grev  Wedel, 
Men  hverken  for  ham  eller  for  nogen  af  hans  Kolleger  skulde  der 
blive  Anledning  til  at  udfolde  nogen  omfattende  Virksomhed  som  Bane- 
brydere  i  Retning  af  Amternes  økonomiske  Fremgang.  Ydre  Forhold 
stillede  sig  her  snart  hindrende  i  Veien. 


'  Skrivelse  af  22de  Septbr.  1807  fra  Grev  Wedel  til  Rentekammeret  (dettes  Ar- 
kiv i  Rigsarkivet,  indkomne  Sager  fra  Buskeruds  Amt,  Pakke  369,  J.-No.  510), 
1  Anledning  af,  at  der  var  indkommet  et  Andragende  om  at  maatte  oprette  et 
nyt  Gjæstgiveri  paa  Hønefos.  Grev  Wedel  oplyste,  at  der  var  tilstrækkelig 
Færsel  til  at  underholde  to  saadanne  paa  Stedet,  da  der  ankom  mange  Rei- 
sende til  de  derværende  Sagbrug,  og  at  denne  Færsel  var  forøget,  siden  man 
fik  den  nye  Vei  over  Krokskoven.  Han  anbefalede  imidlertid  ikke  Ansøgeren, 
da  han  ikke  havde  de  fornødne  Bekvemmeligheder  til  et  Gjæstgiveri. 

'^  Kaptein  Kramer  blev  opsendt  til  Norge  for  at  undersøge  Forholdene  for  Ka- 
nalanlæg  fra  Kristiania  over  Øieren  til  Mjøsen,  over  Værlesanden  ved  Moss, 
og  fra  Drammen  til  Randsfjorden  og  Spirillen  (Rentekammerets  Journalsager 
i  Rigsarkivet;  Buskeruds  Amt,  Pakke  368,  J.-No.  447).  Smlg.  P.  Chr.  Holsts 
Optegnelser,  S.  25. 

^  Briinnich  indgav  under  7de  Juni  1806  Forslag  om  dette  Veianlæg,  hvortil 
Rentekammeret  under  18de  Juli  1807  svarede,  at  det  burde  opsættes,  „indtil  de 
mere  nødvendige  Veies  Oparbeidelse  ikke  gjør  Fordring  paa  Almuens  Arbeide 
og  Pengebidrag."     (Rentek.  Journalsager,  Busk.  Amt,  P.  368,  J.-No.  444). 


106  Amtets  Sagbrug. 


I  et  enkelt  Punkt  er  der  Anledning  til  at  lære  Grev  Wedels  An- 
skuelser nærmere  at  kjende,  med  Hensyn  paa  en  af  Amtets  vigtigste 
Næringsveie.  I  Januar  1807  blev  der  fra  12  Bønder  i  Sandsvær  Pre- 
stegjæld  indgivet  en  Ansøgning  til  Kongen  om  Tilladelse  til  at  skjære 
paa  sine  Bygdesager  saa  mange  Bord  til  Udskibning,  som  deres  Skove 
med  god  Økonomi  kunde  taale.  Ansøgerne  skildrede  i  stærke  Farver 
den  Tvang,  hvorunder  de  befandt  sig,  til  at  skaffe  Kul  til  Kongsberg, 
og  det  økonomiske  Tryk,  hvori  de  holdtes  af  Kjøbmændene  i  Holme- 
strand og  Larvik,  der  beherskede  Laagens  Vasdrag;  de  paastod  at  være 
saa  daarlig  stillede,  at  de  havde  vanskeligt  for  at  betale  sine  Skatter  og 
Afgifter. 

Kjøbmændene  i  Holmestrand  fik  gjennem  Foged  Collett  Anledning 
til  at  udtale  sig  om  Ansøgningen,  som  de  fandt  stridende  imod  sine 
Interesser.  Under  lite  Februar  blev  derefter  af  fem  Handelshuse  i  den 
nævnte  By  afgivet  en  Protest.  Efter  hvad  disse  oplyste,  skulde  Kla- 
gerne, der  efter  eget  Sigende  var  haardt  trykkede,  i  Virkeligheden 
befinde  sig  i  en  god  økonomisk  Stilling  og  hver  eie  en  Formue  af 
mellem  5,000  og  30,000  Rdl.,  saaledes  at  det  neppe  kunde  forholde  sig 
rigtig  med  deres  Klager  over  Skattebyrderne.  De  5  Handelshuse  eiede 
Sagbrugene  ved  Vittingsfossen  og  ansaa  sig  truede  i  sine  Interesser, 
hvis  Ansøgningen  skulde  blive  bevilget.  De  mindede  om  Forordningen 
af  22de  April  1795,  der  „gav  Norges  Skove  fri  til  Eierens  Vilje  og 
bedre  Fordel",  og  hvorved  det  Baand  løsnede,  „der  bandt  Sageierne  til 
visse  aarlige  Kvanta,  visse  Dimensioner  og  visse  Redskaber".  Men 
med  det  samme  var  det  ogsaa  lovet,  at  der  ikke  i  Fremtiden  skulde 
tillades  Oprettelse  af  nye  Sagbrug,  uden  paa  saadanne  Steder,  hvor 
det  maatte  være  fornødent.  Men  dette  var  ikke  Tilfældet  i  Laagens 
Vasdrag'. 

Foged  Collett  udtalte  nogle  Dage  senere,  da  han  selv  skulde 
erklære  sig  over  Andragendet,  at  Klagerne  for  en  Del  var  berettigede, 
og  mente,  at  der  var  Grund  til  at  foretage  en  betimelig  Indskrænkning 
i  Sagbrugseiernes  Monopoler. 

Sagen  kom  derefter  til  Grev  Wedels  Erklæring  som  Amtmand. 
Han  synes  at  have  underkastet  Spørgsmaalet  en  grundig  Overveielse 
og  har  maaske  længe  været  i  Tvivl  om,  hvad  han  her  skulde  tilraade. 
Først  9de  Mai  afgav  han  sin  Betænkning. 


*  Friserne  paa  Tømmer  i  Sandsvær  opgives  til  6-  6'/2  Rdl.  pr.  Tylvt  for  gode 
10  Fods  Maaltømmer;  af  12  Fods,  der  betaltes  høiere,  gaves  der  i  dette  Di- 
strikt kun  ubetydeligt. 


Sagbrugsprivilegiern  e.  j  07 


Grev  Wedel  fandt,  at  Sagen  fortjente  al  Opmærksomhed,  og  at 
Sagbrugs-Privilegierne  var  i  hoi  Grad  odiøse.  Han  mente,  at  Ansøgerne 
havde  Ret  til  at  klage  over  disse  Privilegier  „i  Forening  med  den 
endnu  meget  mere  odiøse  kongsbergske  Circumferencetvang",  da  alt 
dette  hvilede  tungt  paa  Almuen  i  Sandsvær  og  i  flere  andre  Bygder. 
Han  ansaa  af  Princip  alle  saadanne  udelukkende  Forrettigheder  som  de, 
af  hvilke  Sagbrugseierne  var  i  Besiddelse,  for  uhensigtsmæssige,  og  om 
der  end  muligens  kunde  anføres  Grunde  for  deres  Berettigelse,  saa  var 
det  dog  ligefuldt  hans  Mening,  at  de  stred  imod  Retfærdighed,  Billighed 
og  Landets  Tarv.  Spørgsmaalet  gjaldt  imidlertid  ikke  her  noget  saa- 
dant  som  at  indføre  den  Slags  Privilegier;  Besvarelsen  vilde  da  været 
let.  Hvad  der  nu  handledes  om,  var  noget  helt  andet,  det  var  at  gjøre 
Indgreb  i  gamle  Privilegier.  Grev  Wedel  vilde  ingenlunde  negte  «Sta- 
ten Ret  til,  naar  Almenvel  fordrer  det,  at  modificere  Privilegier",  men 
fandt  dog,  at  dette  krævede  „meget  Overlæg".  Den  første  Indvending, 
som  han  her  anførte  mod  at  indrømme  Ansøgernes  Ønske,  var  saaledes 
Betænkeligheden  ved  at  røre  paa  denne  Maade  ved  hævdede  Forrettig- 
heder, tiltrods  for,  at  han  i  Principet  ikke  ansaa  disse  for  gavnlige. 
Men  dertil  kom  endnu  et  andet  Hensyn,  som  utvivlsomt  i  Virkelighe- 
den for  ham  havde  den  største  Vægt,  nemlig  Frygten  for  at  se  Fædre- 
landet  afskovet.  Tanken  paa  en  saadan  Mulighed  var  det,  som  især 
bragte  ham  ind  paa  den  Tankegang,  som  ellers  laa  ham  fjernt,  med  at 
ville  anbefale  en  ubetinget  Opretholdelse  af  Sagbrugsprivilegierne. 

I  Grev  Wedels  Betænkning  fremholdes,  at  den  Frihed,  som  Forord- 
ningen af  22de  April  1795  havde  givet  Skoveieren,  Sagbrugeren  og  La- 
stehandleren,  vistnok  havde  skaffet  Norge  en  Velstand,  som  det  uden 
denne  umulig  kunde  have  naaet;  i  Øieblikket  var  Forordningens  Følger 
gavnlige  at  se  til,  og  man  kunde  med  Skin  af  Ret  paastaa,  at  endnu 
større  Frihed  for  Øieblikket  vilde  fremkalde  en  Forøgelse  af  den  almene 
Velstand.  Derefter  heder  det  videre:  „Men  kaster  vi  et  Blik  over 
Fremtiden,  saa  vil  neppe  nogen  fordomsfri  og  upartisk  Mand  kunne 
negte,  at  den  Velstand,  grundet  paa  Skovhugst,  som  nogle  Dele  af 
Riget  har  naaet,  er  en  bedragerisk  Velstand,  som  det  ei  kan  vedlige- 
holde.  —  Vi  tærer  paa  Kapitalen  og  lever  høit.  Naar  denne  er  fortæret, 
har  vi  intet  tilbage  uden  Vanen  til  Vellevnet  og  Savnet  af  gamle 
Sæder.  Paa  nogle  Steder  vil  vel  større  Flid  ved  Agerbruget  kunne 
nogenledes  erstatte  Skovenes  Ødelæggelse;  men  paa  de  fleste  Steder 
her  i  Norge,  saavidt  jeg  kan  kjende  samme,  er  det  vist  umuligt  at 
erstatte    Savnet  af  de    Midler  til    at   skaffe    sig    Føde    og    Klæder,    som 

Skovene  ved  en  god  Økonomi  kunde  have  skaffet  de  fjerneste  Efter- 
kommere.  Det  er  især  fra  denne  Synspunkt,  at  jeg  formener,  man  bør 
frygte  for  at  gjøre  noget  Skridt,  som  kunde  give  Skovhugsten  ny  Op- 
muntring."  Tilstanden  stod  for  Grev  Wedel  som  lidet  lovende,  idet  det 
Londonske  og  andre  Markeder  var  stærkt  øversvømmede  af  norske 
Skovprodukter;  uden  denne  Oversvømmelse  vilde  Norge  med  en  min- 
dre Opofrelse  af  sine  Skove  kunne  tjene  det  samme,  som  det  nu  fik 
„for  en  større  Del  af  denne  dets  Rigdom." 

I  Grev  Wedels  Øine  var  saaledes  Muligheden  af  Norges  Afskov- 
ning  en  truende  Fremtidsulykke.  Den  Velstand,  som  den  blomstrende 
Trælasthandel  i  Øieblikket  bragte  ind  over  hans  Fædreland,  havde  i 
hans  Øine  altfor  meget  ved  sig  af  Sæbeboblens  Natur,  og  han  imødesaa 
med  Betænkelighed  den  Dag,  da  denne  Velstandskilde  maatte  stanse  af 
sig  selv.  Buskeruds  Amt  havde  havt  store  Fordele  af  Trælasthandelens 
Opsving;  men  Grev  Wedel  kunde  ikke  rigtig  stole  paa,  at  dette  vilde 
vare  ved,  og  han  spurgte  sig  selv,  hvad  der  vilde  ske,  naar  Amtets 
Skove  fra  Stranden  i  Røken  og  Hurum  og  op  til  Høifjeldet  i  Hallingdal 
og  Numedal  var  aldeles  udtyndede.  Da  mente  han,  at  Velstanden 
vilde  faa  en  brat  Ende.  Den  samme  Betænkelighed  for,  at  de  norske 
Skove  en  vakker  Dag  kunde  være  nedhuggede,  har  ofte  baade  før  og 
siden  været  fremme.  Grev  Wedel  havde  som  Barn  og  Yngling  i  Lon- 
don havt  Anledning  til  at  se  de  norske  Trælastdragere  bringe  Produk- 
terne  fra  Fædrelandets  Skove  ind  paa  Verdensmarkedet.  Sine  Anskuel- 
ser om,  hvad  Følgen  kunde  blive,  selv  af  en  begrænset  Trælastudførsel, 
har  han  fremsat  i  den  her  omhandlede  Betænkning.  Det  siger  sig  der- 
efter  selv,  at  han  ikke  ønskede  nogen  Forandring  i  Retning  af  fuld- 
stændig  Løsgivelse  af  de  Baand,  som  hvilede  paa  Skovprodukterne; 
han  ansaa  en  saadan  enstydig  med  Undergravelsen  af  en  vigtig  og  ind- 
bringende  Næringsvei.  Hvis  Trælastudførselen  engang  maatte  stanse, 
blev  det  en  Ødelæggelse  for  store  Dele  af  Landet,  og  derfor  ansaa  han 
det  for  rigtigst  at  holde  Maade  og  ved  en  Indskrænkning  af  den  store 
Udførsel  baade  at  sikre  sig  for  Fremtiden  og  i  Nutiden  at  holde  sine 
Varer  i  en  høiere  Pris. 


VII. 

REGJERINGS-KOMMISSIONENS   OPRETTELSE    OG 

GREV  WEDELS  FØRSTE  ARBEIDE  FOR 

NORGES  PROVIDERING. 


Alt  syntes  at  love  Grev  Wedel  en  rolig  Fremtid  paa  den  Bane, 
som  var  ham  aabnet  ved  hans  Udnævnelse  til  Amtmand.  Han  havde 
faaet  sig  anvist  en  Virkekreds,  der  skulde  stemme  med  hans  Ønsker, 
og  som  gav  ham  fuld  Sysselsættelse.  Samtidig  levede  han  i  sit  Hjem 
under  de  lykkeligste  Forhold,  og  han  fandt  der  i  rigt  Maal  Erstatning 
for  en  glædeløs  Barndom  og  Ungdommens  Savn  af  et  Faderhjertes 
Kjærlighed.  Fred,  Ro  og  Lykke  skulde  efter  al  menneskelig  Bereg- 
ning være  ham  beskaarne  i  rigeste  Maal,  da  der  pludselig  indtraf 
Begivenheder,  som  rev  ham  ud  af  denne  Tilværelse  og  kastede  ham 
over  i  det  politiske  Livs  mørke  og  haarde  Alvor.  Ved  Englændernes 
Overfald  paa  Kjøbenhavn  i  Eftersommeren  1807  tændtes  ogsaa  i  Norden 
den  Krigslue,  som  længe  havde  flammet  høit  i  det  øvrige  Europa,  og 
Fædrelandet  bragtes  i  en  Stilling,  hvori  der  reistes  andre  og  større 
Krav  til  Grev  Wedels  Dygtighed,  og  han  kaldtes  nu  til  nye  Virkefelter. 
Hans  Livsbane  fik  en  helt  forandret  Retning;  men  denne  stemte  netop 
med  hans  Begavelses  Art,  med  hans  hele  Naturel  og  med  hans  Til- 
bøielighed. 

For  den,  der  følger  Grev  Wedels  tidligere  Livsbane  Skridt  for 
Skridt,  viser  det  sig  klart,  hvorledes  hans  forudgaaende  Udvikling  havde 
gjort  ham  skikket  for  den  Situation,  hvori  han  nu  blev  sat.  Han 
havde  seet  et  frit  Folks  Færd  paa  nærmeste  Hold,  og  derfra  hentet 
sine  Idealer.  I  Kjøbenhavn  havde  han  levet  sig  mere  ind  i  Haabet 
om,    at    en    lignende  Fremtid    ogsaa    kunde  oprinde  for  hans  eget  Land, 

og  tilsidst  havde  han  i  dette  selv  begyndt  at  faa  Øinene  opladt  for  de 
Mangler,  der  heftede  ved  Foreningen  med  Danmark.  Nu  stod  en  ny 
Tid  for  Døren,  en  Tid  af  Trængsler,  Nød,  Uro  og  store  politiske  Om- 
væltninger;  men  i  denne  viste  det  sig  hurtig,  at  Grev  Wedel  netop  i 
ganske  fortrinlig  Grad  eiede  de  Egenskaber,  der  udkrævedes  for  at  gaa 
igjennem  en  saadan  Situation  som  den,  der  nu  efterhaanden  udviklede 
sig  i  Norden.  For  den,  som  i  de  kommende  Aar  skulde  indtage  en 
fremtrædende  og  ledende  Plads  mellem  Nordmændene,  udfordredes  der 
først  af  alt  et  ubetvingeligt  Livsmod,  som  det,  Grev  Wedel  var  i 
Besiddelse  af,  et  Livsmod,  der,  uden  at  lade  sig  kue,  kun  havde  gaaet 
styrket  og  forædlet  ud  af  den  haarde  Prøve  i  Trængsler,  der  blot  falder 
i  de  færreste  Menneskers  Lod.  Der  spurgtes  nu  om  noget  mere  end 
Hengivenhed  for  en  politisk  Doktrin  og  velmente  Bestræbelser  for  at 
fremme  Landets  materielle  Velfærd.  Hvad  der  først  af  alt  behøvedes, 
var  beslutsomme  Mænd,  der  kunde  vove  de  raske  Handlinger,  uden 
ængstelig  Tanke  paa  at  holde  Ryggen  fri,  —  Mænd,  der  forstod  at 
vælge  det  rette  Øieblik,  naar  der  skulde  handles,  og  at  anvende  de 
Midler,  som  var  ved  Haanden,  for  at  redde  Fædrelandet  af  den 
yderste  Nød, 

En  saadan  Mand  var  Grev  Wedel.  Han  kunde  under  de  mest 
fortvivlede  Omstændigheder  gribe  Tanken  paa,  at  der  laa  en  lysere  Tid 
bag  Trængslerne  og  ikke  langt  borte;  han  forstod  snart,  at  netop  disse 
Trængsler  maatte  bane  Veien  for  hans  Fremtidsplaner  til  Norges 
Bedste,  og  han  var,  under  meget  vekslende  Forhold,  Manden  for  at 
fastholde  Tanken  paa  at  skaffe  Norge  en  politisk  Frihed,  som  det 
hidtil  havde  savnet.  Eftersom  Tiden  skred  frem,  forandrede  han  sine 
Anskuelser  om  Maaden,  hvorpaa  denne  kunde  skabes;  i  selve  Hoved- 
sagen vaklede  han  ikke,  da  den  først  var  bleven  ham  rigtig  klar.  Med 
Høsten  1807  begynder  det  Afsnit  af  Grev  Wedels  Livs,  hvori  han, 
først  af  alle  Nordmænd,  skulde  optage  Arbeidet  for  at  skabe  Fædre- 
landets  Lykke  ved  at  skjænke  det  en  fri  Forfatning,  til  hvis  Opnaaelse 
og  Betryggelse  han  snart  fæstede  sig  ved  en  Forening  med  Sverige 
som  det  sikreste  Middel.  Handlingens  Tid  var  kommen,  og  det  andet 
store  Afsnit  i  Grev  Wedels  Liv  tog  dermed  sin  Begyndelse.  Fædre- 
landet var  ikke  længere  det  dansk-norske  Monarki. 

De  nye  Forhold,  hvorunder  Grev  Wedel  optog  dette  dobbelte 
Arbeide,  indtraadte  aldeles  pludselig;  den  Krise,  hvori  Danmark  og 
Norge  i  den  anden  Halvdel  af  Aaret  1807  kastedes  ind,  kom  for  den 
store  Mængde  som  et  Lyn  fra  den  klare  Himmel.      Men    den,    som    fra 

nærmere  Hold  havde  havt  Anledning  til  at  se  Begivenhederne  udvikle 
sig,  havde  allerede  gjennem  længere  Tid  hav  stærk  Opfordring  til  at 
gjore  sig  fortrolig  med  Tanken  paa,  at  ogsaa  de  nordiske  Kongeriger 
med  Lethed  kunde  blive  trukne  ind  i  den  store  Verdenskamp,  der 
førtes  uden  Afbrydelse,  og  som  truede  med  at  antage  et  stedse  større 
Omfang.  Grev  Wedel  var  en  af  dem,  som  tidlig  havde  seet,  hvad  der 
kunde  forestaa,  og  overveiet,  hvorledes  Monarkiet  maatte  tåge  sit  Parti, 
naar  Freden  ikke  længere  kunde  bevares.  I  de  politiske  Kredse,  hvori 
han  færdedes  under  sit  Ophold  i  Danmark,  var  der  givet  ham  den 
bedste  Anledning  til  at  blive  bekjendt  med  de  Farer,  som  jævnlig  truede 
Monarkiets  Ro,  og  han  var  tillige,  i  Overensstemmelse  med  den  i 
Regjeringskredsene  herskende  Opfatning,  paa  det  rene  med,  at  der 
her  ikke  var  noget  andet  Valg,  end  naar  Freden  ikke  længere  lod  sig 
opretholde,  da  at  forene  sig  med  England  og  ved  dettes  Side  kjæmpe 
mod  det  franske  Keiserdømme.  Saaledes  havde  han  udtalt  sig  i  1803, 
og  der  er  ingen  Grund  til  at  betvivle,  at  han  jo  fremdeles  i  1807 
betragtede  Monarkiets  Stilling  med  de  samme  Øine. 

Det  kan  nu,  efterat  Tidens  diplomatiske  Aktstykker  er  blevne 
tilgjængelige  for  den  videnskabelige  Forskning,  ansees  som  en  fastslaaet 
Kjendsgjerning,  at  Kronprins  Frederik  og  hans  Regjering  i  1807  til  det 
sidste  holdt  paa  Nødvendigheden  af  at  bevare  et  fredeligt  Forhold 
til  England,  men  at  denne  Magt  stødte  den  Haand  tilbage,  som  blev 
den  rakt,  og  at  den  ved  at  opstille  de  mest  overdrevne  og  krænkende 
Fordringer  gjorde  det  umuligt  for  Kronprinsen  at  følge  den  Politik,  som 
han  helst  havde  villet.  Det  kan  siges,  at  Kronprinsen  og  hans  Raad- 
givere  i  Tillid  til  sin  gode  Sag  ikke  havde  seet  med  tilstrækkelig 
skjærpet  Blik  paa  de  enkelte  Krigstegn,  der  viste  sig,  og  at  de  hellere 
i  Tide  burde  have  truffet  forskjellige  Foranstaltninger,  som  det  nu  blev 
for  sent  at  tåge;  men  man  kan  alligevel  ikke  reise  nogen  grundet 
Dadel  imod  Regjeringens  politiske  Holdning  i  Almindelighed.  Mod  sin 
Vilje  blev  den  tvungen  ind  i  en  Situation,  i  hvilken  der  kun  var  den 
levnet  en  eneste  Udvei,  at  slutte  sig  til  Englands  Fiender,  og  dermed 
var  Resultatet  givet:  at  Monarkiet  maatte  søge  sin  Frelse  ved  Tilslut- 
ning til  det  fransk-russiske  Forbund.  Dette  blev  noget  helt  andet,  end 
man  paa  Forhaand  havde  tænkt  sig,  og  det  kuldkastede  alle  opgjorte 
Beregninger. 

Krigen  med  England  kan  regnes  for  at  være  begyndt  med  det 
engelske  Sendebud  Jacksons  Afreise  fra  Kjøbenhavn  14de  August  1807. 
En  Uge  senere,  den  21de  August,  udstedte  Kronprinsen  en  Deklaration, 

der  skulde  være  hans  Appel  til  hele  Europa  efter  Englands  Fredsbrud; 
men  da  havde  allerede  den  engelske  Flaade,  der  var  ankommen  til 
Øresund,  begyndt  at  landsætte  sine  Tropper,  og  den  29de  August  stod 
Slaget  ved  Kjøge,  hvor  det  sjællandske  Landeværn  blev  sprængt.  Der- 
efter  fulgte  i  Dagene  fra  2den  til  Ste  September  det  voldsomme  Bom- 
bardement af  Kjøbenhavn,  og  den  7de  blev  Hovedstaden  overgiven  til 
Fienden.  Da  Englænderne  om  Høsten  vendte  hjem,  fulgte  Danmarks 
og  Norges  store  Flaade  med  som  deres  Krigsbytte.  Monarkiet,  der 
hidtil  havde  været  en  Sømagt  af  anden  Rang,  blev  ved  denne  Plyndring 
pludselig  berøvet  sin  gamle  Stolthed,  det  flydende  Værn ;  af  Flaaden 
blev  der  kun  tilbage  ubetydelige  Rester,  som  alene  reddedes  derved,  at 
de  tilfældigvis  havde  været  fraværende  fra  Kjøbenhavn  paa  den  Tid,  da 
Overfaldet  skede '. 

Flaadens  Bortførelse  var,  navnlig  lige  ved  Udbrudet  af  en  Krig 
med  Verdens  første  Sømagt,  en  Begivenhed,  der  maatte  faa  de  mest 
indgribende  Virkninger  paa  Forholdet  mellem  Norge  og  Danmark. 
Dermed  brast  et  af  de  stærkeste  Baand,  der  holdt  vort  Fædreland 
knyttet  til  det  gamle  Broderrige,  og  fra  nu  af  maatte,  indtil  en  ny 
Flaade  kunde  bringes  tilveie,  hvert  af  de  to  Riger  sørge  for  sig  selv. 
Paa  en  vis  Maade  var  derved  den  gamle  Forening  i  Krigstid  at  betragte 
som  sprængt,  idet  enhver  Overledelse  fra  Danmark  blev  umuliggjort 
eller  ialfald  mødte  mange  og  store  Hindringer''*,  og  naar  der  til  Krigen 
med  England  ogsaa  kom  en  Krig  med  Sverige,  hvorved  endog  den 
sikre  Landpostgang  blev  gjort  umulig,  lod  Forbindelsen  sig  endnu 
vanskeligere  opretholde.  En  saadan  ny  Krig  maatte  efter  Flaadens 
Bortførelse  blive  en  endnu  større  Ulykke  for  det  samlede  Monarki,  end 
den  vilde  været  under  andre  Omstændigheder,  og  derfor  var  Opret- 
holdelsen  af  Freden  med  Sverige  netop  en  overordentlig  vigtig  Sag  for 
Regjeringen  i  Kjøbenhavn.  Da  denne  ved  Traktaten  i  Fontainebleau 
31te  Oktober  1807  havde  indgaaet  Forbund  med  Napoleon  og  dernæst 
gjennem  Begivenhedernes  Udvikling  var  bleven  ogsaa  Ruslands  For- 
bundsfælle,  blev  Spørgsmaalet  om  Forholdet  til  Sverige  endnu  mere 
brændende.  I  Kjøbenhavn  vilde  man  ikke  have  denne  Krig  til  gjensidig 
Ødelæggelse;  men  det  var  tillige  en  nødvendig  Forudsætning  for 
Fredens  Bevarelse,  at  Sverige  gik  ind  paa  at  slutte  sig  til  Fastlands- 
magterne,  Frankrige    og  Rusland,   imod    England.      Dette    hindredes  ved 


'   E.  Holm,  Danmark-N orges  udenrigske  Historie  1791  —  1807,  II,  S.  165—286. 
-   Allerede  i  den  kongelige  Proklamation  til  det  norske  Folk  af  18de  Januar  1814 
har  Frederik  VI.  fremhævet  dette. 

den  svenske  Konge,  Gustav  IV.  Adolfs  stivsindede  Uvilje  mod  Frankrige 
og  Napoleon,  hans  fra  Barndommen  indgroede  Had  til  Danmark  og  hans 
Uvilje  mod  den  russiske  Keiser.  Da  han  afviste  alle  Opfordringer  fra 
disse  Magters  Side,  blev  Følgen,  at  Russerne  21de  Februar  1808  uden 
forudgaaende  Krigserklæring  rykkede  ind  i  Finland,  og  at  den  dansk- 
norske Regjering  ved  en  Deklaration  af  29de  Februar  saa  sig  tvungen 
til  at  erklære  Sverige  Krig'. 

Fra  nu  af  kom  under  den  store  Verdenskamp  de  nordiske  Stater 
til  at  staa  paa  hver  sin  Side  i  de  kjæmpendes  Rækker.  Alle  de 
Anstrængelser,  som  de  i  en  lang  Række  af  Aar,  dels  hver  for  sig,  dels 
i  Fællesskab  havde  underkastet  sig  for  at  opretholde  Freden,  var  dermed 
spildte.  Den  dansk-norske  Regjering  havde  i  de  forudgaaende  Aar 
ladet  sin  udenrigske  Politik  bestemme  efter  meget  forstandige  Grund- 
sætninger,  men  havde  dog  ikke  kunnet  undgaa  det  engelske  Overfald, 
hvoraf  Monarkiets  Indblanding  i  Krigen  blev  den  nødvendige  Følge,  og 
derved  blev  den,  under  Trykket  fra  sine  overmægtige  Allierede,  Sveriges 
Fiende. 

Forelobig  syntes  Danmark  og  Norge  i  denne  Krig  at  staa  med 
bedre  Chanser  for  et  heldigt  Udfald  end  Sverige,  som  straks  saa  sit 
Territorium  udsat  for  et  overmægtigt  Angreb,  der  frembød  megen 
Lighed  med  det,  som  netop  var  bleven  rettet  mod  Kjøbenhavn ;  det  var 
den  store  materielle  Overmagt,  som  her  atter  gjorde  sig  gjældende,  med 
den  samme  Udgang.  Men  heller  ikke  den  Stilling,  hvori  det  dansk- 
norske Monarki  befandt  sig  om  Vinteren  1807 — 1808,  var  i  Virkelig- 
heden en  meget  forhaabningsfuld.  Hvis  dets  Regjering  havde  kunnet 
vælge  sine  Allianser  og  stille  sig  ved  Englands  Side  mod  Fastlandets 
Keisermagter,  var  nok  Monarkiets  tyske  og  danske  Fastlandsprovinser, 
maaske  ogsaa  Fyen,  blevne  besatte  af  franske  Troppekorpser,  ja,  de 
kunde  endog  være  blevne  indlemmede  i  det  store  franske  Keiser- 
dømme. Men  paa  den  anden  Side  var  Forbindelsen  med  Norge  da 
bleven  opretholdt  og  Havet  havde  været  frit  for  Rigernes  store  Handels- 
flaade.  Tiltrods  for  den  Ulykke  at  miste  nogle  af  de  bedste  Provinser 
vilde  alligevel  Monarkiet  have  seet  sin  Skibsfart  og  Handel  blomstre 
midt  under  Krigen.  Fremfor  alt  vilde  Norge  da  have  gaaet  imøde  en 
gylden  Tid,  hvorunder  Landet  kunde  nydt  mange  af  Fredens  Vel- 
signelser, uden  at  trykkes  ved  Krigens  Byrder,  medens  det  nu  blev 
den  Del  af  Monarkiet,  der  maaske  led  mest  under  disse. 


'    Holm,  anf.  St.  II,  S.  375,  flg. 

I  alle  Monarkiets  foregaaende  Krige  havde  Forbindelsen  over 
Havet  været  aaben,  og  Norge  havde  da  i  Nødens  Time  fra  Danmark 
kunnet  erholde  baade  Levnetsmidler  og  Forstærkninger  til  sin  Hær, 
ligesom  det  paa  sin  Side  havde  kunnet  yde  Danmark  Gjengjæld.  Nu 
gik  hvert  Land  ind  i  Krigen  uden  Udsigt  til  at  nyde  godt  af  de  For- 
dele, det  tidligere  havde  havt  af  Foreningen.  Heller  ikke  var  noget  af 
dem  forberedt  paa  at  optage  en  langvarig  Krig.  Under  den  lange  forud- 
gaaende  Fredstilstand  var  Hæren  kommen  i  Forfald.  Et  til  Yderlig- 
hederne  gjennemført  Anciennetets-System  havde  lammet  Officerernes 
Handledygtighed  og  Foretagsomhed  og  tildels  lagt  Kommandoen  i  Hæn- 
derne  paa  udlevede  Oldinge,  der  for  det  meste  opholdt  sig  i  Sengen. 
Fæstningerne  var  forsømte  og  deres  Værker  tildels  forfaldne.  Penge- 
mangelen og  en  altfor  fast  Vedhængen  ved  den  engang  indførte  Ord- 
ning havde  hver  gjort  sit.  Hæren  havde  desuden  ikke  i  samme  Grad 
som  Flaaden  været  Gjenstand  for  Regjeringens  og  Folkenes  Omhu  og 
havde  maattet  staa  tilbage  for  denne.  Regjeringen  havde  hovedsagelig 
været  en  Fredsregjering,  hvis  ledende  Mænd  ikke  havde  stor  Interesse 
for  Militærvæsenet.  Nu  viste  det  sig,  hvor  meget  der  var  forsømt,  og 
man  fik  tåge  Følgerne  deraf. 

I  det  Øieblik,  da  Krigen  udbrød,  stod  det  neppe  klart  for  nogen, 
hvilke  Følger  denne  kunde  drage  efter  sig,  hvis  den  skulde  blive  af 
længere  Varighed.  Endnu  var  der  ingen,  som  anede,  at  Monarkiets 
Dage  snart  skulde  være  talte,  og  den  Trang  til  en  udvidet  Selvstændig- 
hed  for  Norge,  som  snart  efter  voksede  frem,  laa  der  endnu  kun  i  de 
første  Spirer.  Det  var  Begivenhedernes  Magt,  som  gav  den  norske 
Særfølelse  Anledning  til  at  udfolde  sig  og  samle  sig  om  bestemte  For- 
maal.  I  1807  var  der  endnu  usvækket  Begeistring  for  de  gamle 
Tvillingriger,  og  den  første  Følelse,  som  ved  Efterretningen  om,  hvad 
der  foregik  i  Danmark,  greb  det  norske  Folk,  var  en  dyb  Harme  og 
Ønsket  om  at  kunne  yde  sin  Bistand  til  at  afværge  det  skjændige 
Angreb.  Det  er  endog  rimeligt,  at  den  første  Virkning,  som  Over- 
faldet havde,  netop  var  en  Befæstelse  af  Foreningen  i  Nordmændenes 
Sind,  og  at  deres  Hengivenhed  for  denne  sjelden  har  været  større. 
Den  Rystelse  i  alle  økonomiske  Forhold,  som  blev  Fredsbrudets  første 
Følge,  og  som  mindst  rammede  Norge  ligesaa  haardt  som  Danmark, 
gjorde  ikke  deri  noget  Skaar. 

Hvad  der  i  Øieblikket  virkede  mest  lammende  paa  Norge,  var  det 
Beslag,  der  allerede  forinden  Krigens  Udbrud  blev  lagt  paa  alle  norske, 
som  danske,  Skibe  i  engelske  Havne.     Uagtet  denne  haarde  Foranstalt- 

ning  ikke  blev  gjennemført  i  sin  fulde  Udstrækning,  føltes  den  dog 
som  odelæggende;  lige  ved  Krigens  Udbrud  stansedes  en  af  Landets 
mest  indbringende  Næringsveie,  og  det  netop  i  en  Sommer,  da  Norges 
Udforsel  af  Trælast  havde  været  mere  storartet  og  mere  fordelagtig 
end  nogensinde  tidligere.  Noget  senere  vanskeliggjordes  ogsaa  den  for 
Norge  nødvendige  Tilførsel  af  Korn  fra  Danmark,  og  Landet  truedes 
saaledes  fra  to  Kanter.  At  dette  maatte  ytre  sine  Virkninger  i  alle 
Lag  af  Folket,  er  indlysende.  Det  kunde  nok  synes  at  maatte  nedslaa 
manges  Mod;  men  dog  er  det  mærkeligt,  at  det  ikke  formaaede  at 
dæmpe  den  almindelige  Begeistring,  hvormed  Folket  gik  ind  i  den 
forestaaende  Kamp  og  beredte  sig  paa  denne.  Man  gjorde  sig  ikke 
Rede  for,  hvor  daarlig  man  i  Grunden  var  rustet;  man  tog  det  uund- 
gaaelige  og  haabede  paa  Fremtiden. 

Men  Norge  stod  alene.  I  den  forladte  og  enslige  Stilling,  hvori 
Riget  befandt  sig,  laa  en  indtrængende  Opfordring  til  enhver  Fædre- 
landsven  om  at  anstrenge  sig,  saalangt  hans  Evner  rak.  Fædrelands- 
kjærligheden  og  Offervilligheden  fik  ogsaa  straks  et  Midtpunkt  at  samle 
sig  om,  i  den  under  24de  August  1807  nedsatte  interimistiske 
Regjerings-Kommission  for  Norge. 

Oprettelsen  af  denne  Auktoritet  for  Norge  var  paakrævet  af  Om- 
stændighederne.  Saasnart  den  engelske  Flaade  havde  vist  sig  i  Skagerak 
og  Kattegat,  og  Kjøbenhavn  dermed  var  indespærret  fra  Søsiden,  var 
den  Situation  given,  som  nødvendiggjorde  den  norske  Regjerings- 
Kommission,  endnu  forinden  Bombardementet  var  begyndt  eller  Flaaden 
bortført.  Norge  maatte  have  sin  egen  Styrelse  inden  Landets  Grænser, 
med  Myndighed  til  at  afgjøre  alle  Sager,  der  ikke  kunde  taale  Op- 
sættelse.  Som  det  heder  i  det  kongelige  Reskript  af  2den  September 
1807,  der  gav  nærmere  Bestemmelser  for  Kommissionens  Virksomhed, 
var  det  Hensigten  med  dennes  Nedsættelse,  „at  den  i  alle  paatrængende 
og  for  Norges  Tarv  vigtige  Tilfælde  skal  være  i  Besiddelse  af  den 
Myndighed  at  kunne  iværksætte  alt,  hvad  Kongen  ellers  igjennem  sine 
forskjellige  civile  Kollegier  og  Departementer  lader  foranstalte".  I 
samme  Reskript  heder  det  endvidere:  „Da  Regjerings-Kommissionen 
skal  levnes  Tid  til  at  tænke  og  virke  for  det  Heles  Bedste,  saa  skal 
den  paa  ingen  Maade  befatte  sig  med  Forretninger  og  Expeditioner  af 
den  Natur,  som  enten  kunne  uden  Skade  udsættes,  eller  uden  Betænke- 
lighed  overlades  til  Stiftsbefalingsmændenes  Afgjørelse".  Derfor  fik 
nu  Kommissionen  Myndighed  til  selv  at  bestemme,  hvilke  Sager  der 
kunde  henlægges  til  Stiftamtmændene,  hvorhos  den  i  Almindelighed  fik 

Myndighed  til  „selv  at  organisere  sine  Forretningers  Gang".  De  mili- 
tære Kommandosager  laa  udenfor  Kommissionens  Myndighed;  men  da 
der  i  dennes  Spidse  blev  sat  den  samme  Mand,  som  indehavde  en  af 
Landets  høieste  Kommandoer,  blev  der  alligevel  sørget  noksaa  godt  for 
at  tilveiebringe  den  Enhed  i  Ledelsen  af  den  civile  og  militære 
Styrelse,  som  under  saadanne  Forhold  ikke  vel  lod  sig  undvære. 

Denne  Mand  var  Prins  Christian  August  af  Slesvig-Holstein- 
Sønderborg-Augustenborg,  kommanderende  General  i  det  søndenfjeldske 
Norge.  Ved  hans  Side  indtraadte  i  Regjerings-Kommissionen  Stift- 
amtmand  over  Akershus  Stift,  Grev  Gebhard  Moltke,  og  Justitiarius 
i  Akershus  Stiftsoverret,  Etatsraad  Enevold  de  Falsen.  Dertil  kom 
endnu  Amtmanden  over  Smaalenenes  Amt,  Kammerherre  Marcus  Gjøe 
Rosenkrantz,  der  under  2den  September  tilforordnedes  Kommissionen. 
Denne  begyndte  sin  Virksomhed  den  Iste  September  1807,  en  Dag, 
som  derigjennem  er  bleven  en  af  Mærkedagene  i  Norges  nyere 
Historie  ^ 

Af  de  4  Medlemmer,  der  havde  Sæde  i  Regjerings-Kommissionen, 
var  Prinsen  af  Augustenborg  den  ved  sin  Byrd  mest  fremtrædende 
Personlighed  og  allerede  af  denne  Grund  at  betragte  som  selvskreven 
til  at  være  Kommissionens  Præses.  Uagtet  han  ikke  skal  have  havt 
megen  Lyst  til  at  indtræde  i  denne  Stilling,  modtog  han  den  dog,  og 
han  blev  derigjennem  inden  kort  Tid  en  af  de  mest  bemærkede  Mænd 
i  hele  det  skandinaviske  Norden,  til  hvem  der  knyttedes  store  For- 
ventninger. Disse  havde  rimeligvis  mest  sin  Grund  i  Prinsens  folke- 
lige, vindende  ydre  Fremtræden  og  i  de  Forestillinger  om  en  brav  og 
samvittighedsfuld  Karakter,  som  derigjennem  uvilkaarlig  fremkaldtes. 

Christian  August  var  Militær,  og  det  med  Liv  og  Sjæl,  med  en 
stor  Evne  til  at  give  sig  hen  til  Tjenesten  og  til  de  Pligter,  som  denne 
krævede  opfyldt.  Hans  Interesser  var  hovedsagelig  militære,  og  de 
havde  neppe  i  nogen  større  Udstrækning  gaaet  ind  paa  den  civile 
Administrations  og  Politikens  Omraade,  forinden  han  nu  med  eet  gjen- 
nem  Omstændighedernes  Medfør  saa  sig  stillet  i  Spidsen  for  et  Konge- 
riges  Regjering  under  de  vanskeligste  Forhold.  Han  følte  det  da  som 
sin  Pligt  at  tåge  denne  Del  af  Arbeidet,  og  han  satte  sig  med  stor 
Samvittighedsfuldhed  ind  i  alt,  hvad  der  vedkom  den.  Christian 
August  var  utvivlsomt  en    Mand,    der    nok    til  sine    Tider    kunde  gribe 


Foruden  de  almindelige  Kildesamlinger  og  Fremstillinger  af  Tidens  Historie 
(deribl.  Wessel-Bergs  Reskripter,  IV,  S.  667  flg.)  kan  her  ogsaa  henvises  til 
Danske  Samlinger,  III,  S.  121. 

Initiativet  og  sætte  meget  i  Gang;  men  det  er  ikke  ligesaa  givet,  at 
han  var  den  Mand,  hvis  Personlighed  bod  den  største  Sikkerhed  for, 
at  han  tillige  kunde  føre  det  paabegyndte  Arbeide  til  Ende.  Heller 
ikke  føreligger  der  noget,  som  tyder  paa,  at  han  har  været  i  Besiddelse 
af  noget  skarpt  politisk  Blik  eller  været  en  Statsmand  i  Ordets  egent- 
lige Forstand.  Han  var  ialfald  let  udsat  for  at  komme  under  Ind- 
flydelse  af  andre  og  havde  vanskeligt  for  at  fatte  afgjørende  Beslut- 
ninger paa  egen  Haand. 

I  sit  Forhold  til  Soldaterne  var  han  derimod  storartet;  de  vidste, 
at  de  i  ham  havde  en  Chef,  der,  naar  det  kneb,  var  forberedt  paa  at 
sætte  sig  selv  under  de  samme  Vilkaar  som  de,  og  derved  knyttedes 
de  til  ham  med  en  aldrig  svigtende  Hengivenhed.  Prinsens  Navn 
øvede  en  sand  Fortryllelse  paa  den  norske  Soldat,  og  i  den  Magt,  som 
han  vandt  over  Hæren,  ligger  den  virkelige  Forklaringsgrund  til  den 
store  Vægt,  som  senere  lagdes  paa  hans  Person,  Christian  August  og 
den  nationale  norske  Hær  voksede  næsten  sammen  i  den  almindelige 
Bevidsthed,  og  derved  blev  han  paa  et  vigtigt  Tidspunkt  den,  om  hvem 
alle  Beregninger  kom  til  at  dreie  sig.  Thi  Christian  August  var  da 
bleven  Hærens  Ideal.  Hans  jævne  Optræden  havde  ved  Siden  deraf 
ogsaa  i  alle  Dele  af  Landet,  hvor  han  var  personlig  kjendt,  indbragt 
ham  en  almindelig  Popularitet,  der  end  mere  forøgedes  ved,  hvad  der 
kom  ud  om  hans  storartede,  men  tillige  bramfrie  Godgjørenhed. 

Af  Herkomst  og  ved  Familieforbindelser  var  han  en  Repræsentant 
for  de  dansk-tyske  Overgangslandskaber,  og  det  er  vanskeligt  at  afgjøre, 
hvor  han  hørte  mest  hjemme.  Han  var  lidt  af  en  Tysker  og  lidt  af  en 
Dansk,  men  har  neppe  selv  gjort  sig  Rede  for,  at  han  hverken  var  helt 
det  ene  eller  det  andet.  Han  stod  imidlertid  i  undersaatligt  Forhold 
til  den  danske  Konge,  og  hans  Fremtid  var  nærmest  knyttet  til  hans 
Stater.  Denne  Stilling  maatte  for  Kronprinsen  være  en  sikker  Borgen 
for,  at  han  med  fuld  Tryghed  kunde  lægge  den  øverste  Ledelse  af 
Norges  særlige  Anliggender  i  Prinsens  Haand,  saa  meget  mere,  som 
hans  Ophold  i  dette  Land  endnu  ikke  havde  været  af  nogen  længere 
Varighed,  tilstrækkelig  til,  at  han  skulde  føle  sig  mere  knyttet  til  Norge 
end  til  de  øvrige  Dele  af  Monarkiet.  Christian  August  havde  ogsaa 
paa  sin  Side  al  Opfordring  til  at  erindre,  hvilke  Forpligtelser  han  havde 
overfor  Kongehuset  og  Monarkiet;  der  var  i  den  Henseende  mange 
Baand,  fra  hvilke  han  vanskelig  kunde  rive  sig  løs,  og  som  maatte 
synes  mere  end  betryggende. 

Prinsen  var,  da  han  udnævntes  til  Præses  for  den  norske  Regjerings- 
Kommission  lidt  over  39  Aar  gammel;  han  var  født  9de  Juli  1768. 
Personer,  der  havde  Anledning  til  at  høre  mange  Træk  om  ham  i  hans 
Ungdom,  har  skildret  ham  som  en  livlig  Gut,  der  var  vanskelig  at  op- 
drage,  men  derhos  som  meget  udholdende,  fast,  retsindig  og  menneske- 
kjærlig.  Hans  humanistiske  Uddannelse  fandt  sin  Afslutning  under  et 
næsten  treaarigt  Ophold  ved  Leipzigs  Universitet,  hvorefter  han  i  Kjø- 
benhavn  modtog  sin  theoretiske  og  praktiske  Uddannelse  som  Militær. 
Senere  stod  han  nogle  Aar  i  østerrigsk  Tjeneste  og  kom  derefter  til- 
bage  til  Danmark.  I  1803  blev  han  udnævnt  til  kommanderende  Gene- 
ral i  det  søndenfjeldske  Norge  og  kom  derefter  til  Norge  i  Marts  1804. 
Her  viste  han  sig  fra  først  af  som  den  strenge,  pligtopfyldende  Mand  i 
alle  Tjenesteforhold,  der  for  sine  underordnede  stod  som  et  vækkende 
Exempel.  Med  en  ualmindelig  Samvittighedsfuldhed  gav  han  sig  ifærd 
med  at  ordne  Militærvæsenet  i  det  ham  underlagte  Kommando-Distrikt. 
Men  han  var  tillige  meget  ængstelig  for  at  gaa  ud  over,  hvad  han  ansaa 
for  at  være  sit  særlige  Omraade,  og  bøiede  sig  da  stedse  villig  for 
andres  mere  sagkyndige  Dom. 

Af  Regjerings-Kommissionens  øvrige  Medlemmer  blev  Grev  Moltke 
kun  en  kort  Tid  i  Norge,  hvor  han  saaledes  ikke  fik  nogen  synderlig 
Anledning  til  at  vise  sin  Duelighed  eller  indlægge  sig  nogen  større 
Fortjeneste  af  Landet. 

Enevold  de  Falsen  hørte  derimod  til  Norges  mest  udmærkede 
Mænd.  Tidlig  udviklet,  kunde  han  ved  denne  Tid,  i  en  Alder  af  52 
Aar  se  tilbage  paa  en  lang  Virksomhed  i  de  høieste  Embedsstillinger  og 
glæde  sig  ved  et  anseet  Navn  som  Forfatter.  Hans  Legeme  var  svæk- 
ket,  og  dertil  kom  en  overhaandtagende  Melankoli;  men  da  han  nu  i 
1807  kaldtes  til  at  træde  i  Spidsen  for  Fædrelandets  Styrelse,  var  hans 
Aand  endnu  stærk  nok  til  at  ryste  af  sig  alt  det,  som  hemmede  dens 
Frihed,  og  med  hele  sin  Begeistring  viede  han  sig  til  den  nye  Gjerning. 
Falsen  blev  en  virksom  Deltager  i  Behandlingen  af  de  mange  Spørgs- 
maal,  der  strømmede  ind;  han  var  derhos  Kommissionens  literære 
Medlem,  der  trykkede  sit  Stempel  paa  alle  de  Skrivelser,  der  udgik 
fra  den. 

Rosenkrantz  tilhørte  en  af  Danmarks  ældste  Slægter,  men  var 
selv  født  i  Norge  og  havde  levet  den  største  Del  af  sit  Liv  i  dette 
Land,  hvor  han  desuden  ved  Giftermaal  var  kommen  i  Besiddelse  af  et 
betydeligt  Jordegods.  Fra  Begavelsens  Side  ansaaes  han  ikke  for  at 
staa  høit;    men  naar  der  spurgtes  om  Karakterens   uplettede    Hæderlig- 

hed,  om  Vilje  og  Evne  til  at  ofre  alt  for  sit  Land,  da  var  der  ikke 
mange,  som  kunde  sættes  op  som  hans  Ligemænd,  og  endmindre  fand- 
tes  der  hans  Overmand.  Nogen  selvstændig  politisk  Rolle  kunde  han 
aldrig  komme  til  at  spille;  hans  Opgave  blev  at  følge  sine  Kolleger  og 
i  deres  Fodspor  at  virke  for  Landets  Bedste.  Hans  Kjendskab  til  For- 
holdene var  derved  til  ikke  ringe  Nytte. 

Overhovedet  var  der  i  Regjerings-Kommissionen  et  stærkt  norskt 
Element,  som  havde  rig  Anledning  til  at  gjøre  sig  gjældende.  Hvad 
enten  dette  skyldtes  Tilfældet,  som  vel  er  det  rimeligste,  eller  virkelig 
var  tilsigtet,  saa  var  det  ubetinget  det  for  Norge  heldigste  af,  hvad  der 
kunde  ske,  ligesom  Regjerings-Kommissionen  derved  maatte  blive  mere 
populær  i  Folkets  Øine.  Prinsen  blev  desuden  paa  denne  Maade  straks 
omgiven  af  Nordmænd  og  vænnede  sig  til  at  betragte  Forholdene  med 
deres  og  ikke  med  danskfødte  Embedsmænds  Øine,  overalt,  hvor  han 
ikke  havde  Forudsætningerne  for  at  dømme  selvstændig.  Han  kom 
derigjennem  ogsaa  til  uvilkaarlig  at  føle  sig  mere  som  Nordmand,  me- 
dens hans  Følelse  for  Danmark  trængtes  tilbage. 

I  een  Henseende  var  imidlertid  Kommissionen  mangelfuldt  udsty- 
ret.  Hverken  Grev  Moltke,  Falsen  eller  Rosenkrantz  var  i  Besiddelse 
af  den  personlige  Bevægelighed,  som  ogsaa  maatte  være  en  nødvendig 
Betingelse,  ialfald  for  en  enkelt  af  Medlemmerne;  ingen  af  dem  kunde 
fylde  en  Stilling  som  Kommissionens  flyvende  Element,  som  det  alle- 
steds nærværende  Medlem.  Prinsen  havde  meget  af  dette  ved  sig, 
hvad  han  allerede  viste  ved  den  hurtige  Reise,  som  han  i  August  fore- 
tog langs  Kysten  til  Christiansand.  Men  da  han  var  bunden  til  ikke  at 
fjerne  sig  for  meget  fra  sit  Hovedkvarter  og  maatte  have  et  aarvaagent 
Øie  med  Naboen  i  Øst,  var  der  ikke  saa  megen  Nytte  ved  ham  i  den 
Henseende,  som  der  ellers  kunde  været,  og  Kommissionen  tiltrængte 
ligefuldt  Bistand  af  en  Mand,  som  var  istand  til  at  rive  sig  løs  uden 
Varsel  og  reise,  hvor  hans  Nærværelse  krævedes.  Denne  Mand  var 
dog  nær  ved  Haanden,  og  Regjerings-Kommissionen  fandt,  hvad  den 
behøvede,  hos  Grev  Herman  Wedel. 

Han  var  velbekjendt  for  Kommissionens  Medlemmer.  Prins 
Christan  August  kjendte  han  maaske  allerede  fra  sit  Ophold  i  Dan- 
mark (S.  55),  og  det  samme  har  rimeligvis  været  Tilfældet  med  Falsen, 
der  fra  1791  til  1802  boede  i  Kjøbenhavn  som  Assessor  i  Høiesteret. 
I  ethvert  Fald  havde  Grev  Wedel  efter  sin  Ankomst  til  Norge  i  1806 
neppe  kunnet  undgaa  at  komme  sammen  med  dem  begge  ved  mere  end 

een  Anledning  ^  Grev  Moltke  og  Rosenkrantz  var  ogsaa  i  saadanne 
Stillinger,  at  Grev  Wedel  maatte  kjende  dem  personlig,  selv  om  den 
selskabelige  Kreds  i  Christiania  og  Omegn  havde  været  en  langt  større. 
Til  Rosenkrantz  var  Grev  Wedel  ved  sit  Giftermaal  kommet  i  et  nær- 
mere Forhold,  idet  hans  unge  Brud  havde  været  opdragen  i  dennes  Hus 
sammen  med  Rosenkrantz's  omtrent  jævnaarige  Datter. 

Grev  Wedel  var  paa  sin  Side  ikke  den,  som  tråk  sig  tilbage,  naar 
der  aabnedes  ham  Adgang  til  at  udføre  et  dristigt  og  farefuldt  Hverv. 
I  dette  Øieblik  at  unddrage  sig  den  Kaldelse,  der  kom  til  ham,  var  for 
ham  en  umulig  Tanke.  Hans  Vovehalsnatur  kunde  nu  komme  til  at 
vise  sig  fra  sin  bedste  Side  og  hans  Lyst  til  det  æventyrlige  og  ual- 
mindelige  finde  rig  Næring  ved  Udførelsen  af  de  Hverv,  som  han  selv 
blev  anmodet  om  at  overtage.  Hvad  ingen  af  Regjerings-Kommissionens 
øvrige  Medlemmer  kunde  paatage  sig,  det  faldt  for  ham  som  den  natur- 
ligste Sag  af  Verden.  „Det  simple  og  lette",  har  Jacob  Aall  i  denne 
Anledning  sagt  om  ham,  „var  ikke  Grevens  Sag;  kun  det  overordent- 
lige, det  vanskelige  og  farlige  indeholdt  noget  tillokkende  for  ham." 
Ved  den  første  Efterretning  om  Krigens  Udbrud  fik  han  i  den  til  Søen 
stødende  Del  af  sit  Amt  øieblikkelig  holdt  Vaabenthing  i  gammel  Stil 
med  Bønderne,  saadan  som  det  var  befalet  i  Lovbogen  ".  Derefter 
ilede  han  til  Christiania  for  at  tilbyde  sin  Tjeneste,  og  Tilbudet  blev  med 
Glæde  modtaget. 

Hvad  der  først  krævedes  af  Grev  Wedel,  var  intet  ringere  end  at 
foretage  en  Reise  over  Havet  til  Jylland,  hvor  Regjeringens  Kollegier 
midlertidig  havde  sit  Sæde  i  Kolding,  og  der  forhandle  med  disse,  bl. 
a.  om  de  Foranstaltninger,  som  udkrævedes  for  at  forebygge  Hungers- 
nød i  Norge.  Han  skulde  i  Kolding  fremtræde  som  sine  Landsmænds 
og  særlig  som  Regjerings-Kommissionens  Tolk  og  skildre  Stillingen,  som 
den  var.  Forholdene  tillod  ikke  at  medgive  ham  Brevskaber,  idet  han 
let  kunde  opbringes  af  fiendtlige  Krydsere,  naar  han  forsøgte  paa  at 
sætte  over  Skagerak  i  en  mørk  Nat;  hvis  der  da  hos  ham  blev  fundet 
Papirer,  som  indeholdt  Oplysninger  om  Landets  Tilstand,  kunde  disse 
gjøre  stor  Skade.     Alt  maatte  derfor  gaa  mundtlig. 

I  Regjerings-Kommissionens  første  Møde,  Iste  September,  var  Gre- 
ven   tilstede,    saaledes    som    det    heder    i    dens    Deliberations-Protokol: 


'  Fra  Kjøbenhavn  kjendte  Grev  Wedel  Christian  Augusts  Broder,  Hertugen  af 
Augustenborg,  personlig.  Saml.  til  jysk  Historie  og  Topogr.,  anden  Række, 
IV,  S.  lOL 

^  Wulfsberg,  Efterretninger  og  Opmuntringer  angaaendc  de  nuværende  Krigs- 
begivenheder,  No.  2  for  Onsdag  26de  August  1807. 

„Amtmanden  over  Buskerud,  Grev  Wedel,  som  efter  Kommissionens 
Anmodning  var  mødt  i  samme,  tilbød  sig  at  foretage  en  Reise  til  Kol- 
ding for  der  at  forestille  Hans  Kongelige  Høihed  og  Finans-Kollegium 
Forfatningen  her  i  Landet,  og  Kommissionens  ovenanførte  Fornødenhe- 
der, især  til  Penge.  Kommissionen,  som  med  Taknemmelighed  modtog 
dette  Tilbud,  besluttede  altsaa  med  Grev  Wedel  at  tilskrive  Finans-Kol- 
legium." Sandsynligvis  4de  eller  Ste  September  forlod  Greven  Norge, 
idet  han,  rimeligvis  fra  Frederiksværn,  stak  i  Søen  med  en  af  de  Søl- 
lingske  Lodsbaade,  som  bragte  ham  over  til  Fladstrand.  Underveis  blev 
han  forfulgt  af  tre  engelske  Skibe;  men  han  seilede  fra  dem  alle  og 
kom  lykkelig  iland.  Om  Eftermiddagen  8de  September  naaede  han 
Kolding,  hvor  imidlertid  Kronprinsen  ikke  længere  var.  Saaledes 
maatte  han  fortsætte  Reisen  videre  til  Kiel,  hvor  han  omsider  traf 
denne. 

Greven  havde  reist  i  Matrosklæder,  og  det  skal  endog  i  Begyndel- 
sen  have  faldt  ham  vanskeligt  at  erholde  Befordring,  da  Jyderne  ikke 
vilde  tro  ham  paa  hans  Ord,  at  den  forklædte  Matros  var  en  Amtmand. 
Klæderne  var  efter  den  hurtige  og  besværlige  Reise  noget  medtagne, 
og  det  var  nødvendigt  at  faa  Benklæderne  forsynet  med  en  solid  Lap, 
inden  den  norske  Regjeringskommissions  Udsending  med  nogenlunde 
Anstand  kunde  træde  frem  for  Kronprinsen  og  udrette  sit  Ærinde.  Bl. 
a.  var  det  overdraget  ham  at  forklare  Prinsen  en  Plan,  der  var  ud- 
kaslet  af  Christian  August  til  at  samle  Tropper  i  Norge  og  føre  dem 
over  til  Sjælland  for  at  undsætte  Kjøbenhavn.  Kronprinsen  hørte  paa 
Grevens  Udvikling,  men  gav  ham  kun  det  Svar:  „Det  er  vel  altsam- 
men, men  Kjøbenhavn  holder  sig  nok."  Han  vidste  ikke,  at  Hovedsta- 
den allerede  var  falden;  men  endnu  samme  Dag  eller  den  næstfølgende 
kom  Efterretningen  om  dens  Kapitulation  '. 

Grev  Wedel  ilede  efter  at  have  talt  med  Kronprinsen  hurtigst  mu- 
ligt  tilbage  til  Norge.  Om  Aftenen  12te  September  var  han  i  Kolding, 
hvor  han  af  det  der  midlertidig  etablerede  Bankokontor  modtog  et  Kre- 
ditiv, stort  20,000  Rdl.  Hamburger  Banko,  paa  Bankokontoret  i  Altona 
og  500  Rdl.  dansk  Kurant  i  Kontanter  til  Dækkelse  af  sine  Reise- 
udgifter.  Ved  Afreisen  fra  Kolding  medtog  han  i  sin  Vogn  Lauritz 
Engelstoft,  der  opholdt  sig  i  denne  By  i  sin  Egenskab  af  Sekretær  for 
Hertugen  af  Augustenborg    og   nu    fulgte    med  til    Randers,  hvorhen  de 


Efter  Grev  Wedels  egen  Fortælling  til  sin  Familie.     Smlgn.  Jac.   Aall,  Erin- 
dringer, {2.  Udg.),  S.  115  flg. 

kom  den  følgende  Aften  efter  25  Timers  Reise'.  Her  blev  Engelstoft 
tilbage,  medens  Grev  Wedel  fortsatte  Reisen.  Det  gik  uden  Stans 
videre  mod  nord,  og  formodentlig  fra  Fladstrand  stak  han  over  til 
Norge.  Den  19de  September  stod  Grev  Wedel  atter  i  Regjerings- 
Kommissionens  Møde  i  Christiania  og  overleverede  der  i  den  tilkaldte 
Zahlkasserers  Hænder  en  forseglet  Pakke  fra  Finans-Kollegiet  og  Finans- 
Kasse-Direktionen,  der  indeholdt  100,000  Rdl.  dansk  Kurant,  bestemt  til 
Anvendelse  for  at  afgjøre  de  nødvendigste  Udgifter  i  Norge  og  forhindre 
en  Stansning  af  Pengecirkulationen  ^, 

Grev  Wedel  havde  paa  en  glimrende  Maade  løst  den  Opgave,  han 
havde  paataget  sig.  I  en  forbausende  kort  Tid  havde  han  uden  noget 
Uheld  gjort  den  lange  Reise  fra  Kristiania  til  Kiel  og  tilbage  igjen. 
Han  havde  trodset  de  Farer,  der  truede  hans  Lodsbaad  fra  Havets  Bøl- 
ger som  fra  de  fiendtlige  Krydsere.  Reisen  var  udført  med  hele  den 
Selvfornegtelse  og  den  Opofrelse  for  det  almene,  der  altid  var  et 
Hovedtræk  i  Grev  Wedels  Karakter.  Han  havde  paa  sin  hurtige  Færd 
kun  undt  sig  den  knappeste  Hvile,  ikke  mere,  end  det  var  nødvendigt 
for  at  kunne  holde  ud;  under  hele  Reisen  havde  han  neppe  været  af 
Klæderne,  og  hans  Matrosdragt  befandt  sig  ved  Tilbagekomsten  i  den 
ynkeligste  Forfatning.  Men  om  han  ogsaa  havde  døiet  meget  ondt,  saa 
kunde  han  have  den  Bevidsthed  at  være  den  første,  der  havde  gjen- 
oprettet  Forbindelsen  mellem  Norge  og  Danmark,  og  han  havde  i  Kiel 
lagt  Regjerings-Kommissionens  Betragtning  af  Forholdene  frem  for  Kron- 


'  Engelstofts  Dagbogsoptegnelser  fra  1807  og  1808  er  trykte  i  Danske  Samlinger, 
III,  S.  97     192. 

2  I  Regjerings-Kommissionens  Deliberations-Protokol  heder  det  om  Modet  19de 
September:  „Amtmand  Greve  Wedel  Jarlsberg  indfandt  sig  og  overleverede 
til  Regjerings-Kommissionen  en  Pakke  med  7  Segl  for,  som  han  opgav  at 
at  være  Finants  Kollegii,  Finants  Kasse  Directionens  og  den  danske  Zahl- 
kasses  Segl.  I  Pakken  sagde  han,  var  ham  tilkjendegivet  at  være  100,000  Rdl. 
D.  C,  bestemte  til  Stats  Kassens  Udgivter  i  Norge.  Greven  udbad  sig  Regje- 
rings Kommissionens  Tilstaaelse  for,  at  Pakken  af  ham  var  overleveret  med 
ubeskadigede  Segl,  hvilket  og  saaledes  befandtes,  hvorfor  den  forlangte  Til- 
staaelse blev  ham  meddelt.^'-  Videre  er  refereret,  at  Zahlkasserer  Schaft  efter 
Budsendelse  indfandt  sig  i  Mødet,  der  modtog  Pengene  og  gav  Kvittering 
for  disse.  Med  Myntguardein  Prahm  blev  der  ligeledes  omtrent  til  samme 
Tid  opsendt  25,000  Rdl.,  der  var  bestemte  til  Anvendelse  i  samme  Øiemed 
som  de  Penge,  der  overbragtes  ved  Grev  Wedel  Jarlsberg.  -—  Regjerings- 
Kommissionens  Protokoller  og  Papirer  er  nu  samlede  i  Rigsarkivet;  hvor  der 
i  det  følgende  henvises  til  dem,  vil  det  være  overflødigt  paa  hvert  enkelt  Sted 
at  nævne  dette  Arkiv. 

prinsen  og  skildret  ham  Norges  Nød.  I  Kolding  havde  han  desuden 
havt  Adgang  til  at  forhandle  med  de  derværende  Medlemmer  af  Re- 
gjeringen og  Departementschefer  om,  hvad  der  skulde  gjøres  for  at  lin- 
dre denne,  og  den  store  Pengesum,  han  medbragte  paa  sin  Hjemreise, 
viste,  at  der  ikke  manglede  Vilje  til  at  bistaa  Norge  nu,  da  det  var 
afskaaret  fra  Danmark. 

For  Greven  selv  blev  denne  Reise  Indledningen  til  hans  Arbeide 
for  Fædrelandets  Forsyning  med  Levnetsmidler,  hvilket  fra  nu  af  gjen- 
nem  længere  Tid  lagde  Beslag  paa  hans  Kræfter.  Saaledes  fik  han 
efter  sin  Tilbagekomst  ikke  lang  Tid  til  at  hvile  sig  ud  og  til  at  sysle 
med  sine  Embedsforretninger  i  Buskeruds  Amt,  hvis  Bestyrelse  han 
igjen  for  en  Tid  havde  overtaget. 

Allerede  24de  September  var  han  efter  et  kort  Ophold  i  sit  Hjem 
igjen  tilstede  i  Regjerings-Kommissionen  for  at  forhandle  med  denne 
om  en  Plan  til  Norges  Providering  for  den  kommende  Tid,  den  vig- 
tigste,  men  tillige  den  vanskeligste  af  alle  de  mange  Opgaver,  som  i 
Øieblikket  forelaa  for  den  norske  Styrelse.  Regjerings-Kommissionen 
havde  efter  den  af  Grev  Wedel  aflagte  Prøve  paa,  hvad  han  kunde 
udrette,  paa  ny  henvendt  sig  til  ham  for  at  paakalde  hans  Hjælp  ved 
Norges  Kornforsyning.  Grev  Wedel  havde  i  største  Hast  benyttet  sin 
korte  Hviletid  til  at  udarbeide  en  Plan  til  Norges  Forsyning  med  Korn 
og  de  andre  Levnetsmidler,  som  udkrævedes  nu  ved  Høstens  Komme, 
om  man  skulde  kunne  klare  sig  Vinteren  over,  og  forelagt  denne  for 
Kommissionen.  I  Mødet  24de  September  anstilledes  en  flygtig  Bereg- 
ning over  hver  enkelt  Landsdels  Behov,  paa  Grundlag  af  de  ufuld- 
stændige  Oplysninger,  som  forelaa.  Man  kom  da  til  det  Resultat,  at 
de  tre  sydlige  Stifter,  Akershus,  Christiansand  og  Bergen,  ikke  kunde 
faa  for  meget  Korntilførsel,  hvorved  dog  bemærkedes,  at  den  af  Grev 
Wedel  foreslaaede  Fremgangsmaade  neppe  kunde  skaffe  noget  Korn  til 
Bergens  Stift.  Derfor  kunde  Kommissionen  ikke  træffe  nogen  Bestem- 
melse, men  maatte  nøies  med  at  anmode  Grev  Wedel  i  Almindelighed 
om  „at  faa  tilført  til  alle  Norges  Havne  saa  meget,  som  Omstændig- 
hederne  gjør  muligt."  Kommissionen  antog,  at  der  til  Bergens  Stift 
krævedes  det  Halve,  og  til  Christiansands  Fjerdedelen  af,  hvad  Akers- 
hus behøvede,  og  at  de  Steder  i  sidstnævnte  Stift,  „hvis  Trang  synes 
at  udfordre  den  hastigste  Tilførsel,"  var  Kragerø,  Byerne  ved  Lange- 
sundsfjorden.  Drammen  og  Christiania.  Hid  gjaldt  det  altsaa  fremfor 
alt  om  at  skaffe  Tilførsel,  og  dette  Hverv  lagdes  i  Grev  Wedels  Haand. 
Regjerings-Kommissionen    tænkte    sig,    at    Tilførselen    skulde    ske    for 

Entreprenørernes  Regning  og  Risiko,  dog  saaledes,  at  der  af  det  Offent- 
lige sikredes  dem  en  bestemt  større  Gevinst  K 

Spørgsmaalet  om  Landets  Forsyning  med  Levnetsmidler  paatrængte 
sig  alle;  thi  det  maatte  under  de  forhaandenværende  Omstændigheder 
for  hver  Dag,  som  gik,  blive  alt  mere  klart,  at  her  truede  Hungers- 
nøden, hvis  der  ikke  bragtes  hurtig  Hjælp.  Denne  Hjælp  ventedes  at 
komme  fra  Regjerings-Kommissionen.  Da  Stiftamtmanden  i  Akershus, 
der  selv  var  Medlem  af  Kommissionen,  30te  September  havde  forsamlet 
Christiania  Magistrat  med  Byens  Repræsentanter  og  en  Del  af  dens 
Kornhandlere  for  med  dem  at  overveie,  hvilke  Foranstaltninger  der 
helst  burde  tåges  mod  den  befrygtede  Kornmangel,  foreslog  man  som 
det  bedste  og  virksomste  Middel,  at  Regjerings-Kommissionen  skulde 
for  offentlige  Midler  besørge  indkjøbt  i  Jylland  det  fornødne  Korn. 
Saafremt  ikke  dette  var  gjørligt,  tilbød  Borgerne  sig  at  sende  en  eller 
flere  af  sin  Midte  til  Jylland  for  at  gjøre  Indkjøb  af  Korn,  men  paa 
Betingelse  af,  at  Kommissionen  skulde  forsyne  dem  med  det  fornødne 
Kreditiv,  og  at  Kongen  eller  Kommissionen  vilde  assurere  vedkom- 
mende Skibe  og  Ladninger.  Uagtet  Regjerings-Kommissionen  fandt,  at 
den  var  bemyndiget  til  at  aabne  dem  den  forlangte  Kredit  i  Jylland, 
saa  kunde  den  dog,  af  Hensyn  til  den  med  Grev  Wedel  trufne  Aftale, 
ikke  indlade  sig  paa  nogen  Foranstaltninger,  der  vilde  fremkalde  en  for 
ham  generende    Konkurrense.      Borgerne    fik   imidlertid    Anvisning   paa 


'  Regjerings-Kommissionens  Deliberations-Protokol  for  24de  September  1807, 
hvor  det  videre  heder,  at  Christiania  især  tiltrængte  Forsyning  med  Rug  og 
Havre,  „da  Byg  haves  nogenlunde  Forraad  af;  Gryn  og  Erter,  især  sidste 
Sort,  savnes  mest  i  Aggershus  Stift,  og  dette  vil  formodentlig  ogsaa  være 
Tilfældet  i  de  øvrige  Stifter.  Til  de  saakaldede  Fedevare,  Smør,  Kjød  og 
Flesk  føles  allerede  Savn  hele  sondenfjelds;  men  Trangen  dertil  vil  dog  nok 
blive  størst  fra  Langesunds  Fjorden  incl.  til  Egersund.  Brændeviin  og  Tobak, 
Artikler,  der  engang  ved  Vane  ere  blevne  Nødvendigheds  Vare  for  Almues- 
manden  og  især  for  Soldaten  og  Matrosen,  ville  sikkerligen  finde  en  fri  og 
fordelagtig  Af  sætning;  men  Regjerings-Kommissionen  tror  sig  dog  ikke  beret- 
tiget til  at  forskrive  disse  Varer,  eller  ved  Entreprise  betinge  sig  dem  her 
leverede  efter  en  Kontrakt,  der  tilfældigen  kunde  foraarsage  Stats  Kassen 
Udgivter.  Kom.  maa  derfor  overlade  til  Private,  om  de  i  Haab  om  den  For- 
deel,  de  kunne  vente  sig,  ville  medtage  noget  af  disse  Slags  Vare.  Hvad 
Friserne  angaa,  som  de  Entreprenerende  maatte  loves,  der  ville  paatage  sig, 
for  egen  Regning  og  Risiko  at  levere  ovenanførte  Livets  første  Fornødenheder, 
da  maatte  Greven  derom  behage  at  accordere  med  enhver,  som  vil  paatage 
sig  saadan  Leverance,  efter  den  større  eller  mindre  Vanskelighed,  der  kunde 
ansees  at  være  forbunden  med  Overfarten  til  Afleveringsstedet,  og  derefter 
tilstaae  den,  han  kontraherer  med,  fra  12  til  15  pro  Cts.  Gevinst,  over  den 
bevislige  Indkjøbspris  i  Danmark.'' 

at  gjøre  Indkjøb  i  Fyen  eller  Holstein,  og  det  stilledes  dem  i  Udsigt 
at  skaffe  dem  Kredit  der,  naar  de  vilde  opgive,  hvor  meget  der  til- 
trængtes  '. 

Da  nu  Grev  Wedel  foreløbig  havde  overtaget  det  Hverv  at  lede 
det  søndenfjeldske  Norges  Kornforsyning,  ansaa  han  det  for  nødvendigt 
at  foretage  en  Reise  til  Gøteborg  for  at  gjore  Indkjøb  af  Korn  og  fort- 
sætte denne  til  Rendsburg  og  Kiel.  Han  forlod  saaledes  Christiania 
Dagen  efter  sin  Sammenkomst  med  Regjerings-Kommissionen  -  og  reiste 
til  Gøteborg,  hvor  han  var  30te  September.  Her  gjorde  han  sine  første 
Indkjøb  af  Korn.  Ved  disse  viste  det  sig  snart,  at  han  ikke  havde 
ganske  let  ved  at  indordne  sig  under  Kommissionens  Myndighed.  Han 
vilde  handle  hurtig,  uden  at  lade  sig  binde  af  altfor  mange  Hensyn, 
der  kunde  hindre  ham  i  at  opnaa,  hvad  der  var  Hovedsagen,  og  dette 
var  for  ham  at  skaffe  sine  Landsmænd  Levnetsmidler.  Han  tænkte 
paa  de  mange  sultne  Munde,  som  der  vilde  blive  i  Norge,  hvis  han 
ikke  straks  bragte  Forsyning,  og  da  var  det  i  hans  Øine  en  mere  lige- 
gyldig  Sag,  hvordan  man  fik  dette,  naar  det  kun  kom  til  hans  Fædre- 
land.  Da  han  nu  i  Gøteborg  kom  over  et  Parti  paa  2040  Tønder  Rug 
og  han  ikke  havde  ved  Haanden  nogen  Entreprenør,  som  paa  egen 
Regning  og  Risiko  vilde  skaffe  dette  til  Norge,  saa  optraadte  han  selv 
paa  Regjerings-Kommissionens  Vegne  som  Kjøber  og  afsendte  det  hele 
Parti  for  dens  Regning  og  Risiko  til  Peder  Anker,  som  skulde  besørge 
Afleveringen.  Han  skyndte  sig  saaledes,  at  han  ved  Afsendelsen  af 
den  første  Melding  om,  at  det  hele  var  underveis,  ikke  engang  havde 
Tid  til  at  skrive  om  Prisen  og  Betalingsmaaden,  men  forbeholdt  sig  at 
sende  nærmere  Underretning  derom.  Regjerings-Kommissionen  lader 
ikke  til  at  have  fundet  sig  tilfreds  med  denne  Grevens  uafhængige 
Handlemaade ;  den  tilskrev  ham,  at  dette  stred  imod  Aftalen  af  24de 
September,  og  at  den  derfor  ikke  kunde  paatage  sig  det  Ansvar,  „som 
af  deslige  Transporter  maatte  kunne  flyde".  Rugen  var  imidlertid  i 
Norge  og  blev  der  beholdt''.  Snart  efter  kom  der  nye  1100  Tdr.  fra 
samme  Sted,  ligeledes  indkjøbte  paa  Grev  Wedels  Foranstaltning,  men 
efter  hans  Afreise  fra  Gøteborg. 


'  Regjer.-Komm.s  Deliberations-Protokol  for  30te  September  1807.  Opiysninger 
om  de  Forraad,  som  havdes  i  forskjellige  Kjøbstæder,  i  den  ældre  Udgave,  I, 
S.  147. 

'^    Meddelelser  fra  Krigsarkiverne,  III,  S.  184. 

*  Deliberations-Protokollen  for  9de  Oktober  1807.  Kommissionens  Brev  til 
Grev  Wedel  er  af  8de  Oktober. 

Om  sin  Virksomhed  i  Gøteborg  har  Grev  Wedel  selv  fortalt  i 
følgende  Brev  til  Peder  Anker  ^ : 

Gøtheborg  d.  30te  Sept:r  1807. 
„Beste  elskede  Fader! 

Af  Overskrivten  vil  Du  see  hvor  vi  ere  —  og  at  vi  leve  saa  vel 
og  fornøiet  som  de  bedrøvelige  Tider  samt  Fraværelsen  fra  alt  hvad 
der  er  kjært  tillader  forstaaer  sig  af  sig  selv  —  Om  en  Times  Tid 
gaae  vi  ombord  til  Jylland  —  derfor  haves  ei  Leilighed  til  lang  Pasiar 
—  men  jeg  maae  ile  til  Forretninger  — 

Med  D'Hrr.  Anderson  &  Wohlfahrt  her  i  Staden  har  jeg  sluttet 
om  circa  1200  Svenske  Tønder  Østersøisk  beste  tørrede  Rug  som  ufor- 
tøvet afskibes  for  Regjeringens  Regning  og  Risico  i  Svenske  Skibe  til 
Christiania  under  Din  Addresse.  Fragten  betales  i  Christiania  efter 
den  Akkord,  som  her  træffes  —  hvorom  Du  bliver  tilbørligen  under- 
rettet. 

Med  D'Hrr.  Laur-Grill :  Petersen  &  Co.  her  ligeledes  om  circa  840 
Tdr.  Sv.  Tønde  Riga  Rug  som  afskibes  paa  samme  Maade  som  for- 
nævnte  Partie.  — 

Jeg  maae  bede  Dig  beste  Fader!  paa  det  omhyggeligste  lade  drage 
Omsorg  for  Rugens  Modtagelse  og  Aflevering  til  det  Kongl.  Magasin 
eller  hvor  den  Kongl.  Regjerings  Commission  ifølge  mit  Advisbrev  af 
Dags  Dato  maatte  befale  — 

Det  til  Fragternes  Betaling  fornødne  kan  Du  oppebære  af  Regjerings 
Commissionen  —  Maaskee  det  kunde  være  passende  at  afhandle  Skjøld- 
borg  de  4  eller  500  Rd:r  Svenske  Penge  han  har  for  dermed  tildeels 
at  udrede  Fragten,  som  formodentl:  bliver  størstedeelen  at  akkordere  i 
Svensk  Riksgl :  ell:  Banco.  — 

Jeg  veed  Fader  ei  bliver  vreed  at  jeg  bryder  med  disse  til  det 
Offentliges  Beste  sigtende  Foranstaltninger  derfor  har  jeg  tåget  mig  den 
Friehed  uden  Tilladelse  at  gjøre  Sligt  — 

Uagtet  Posten  imellem  Norge  og  Danmark  er  af  Svenske  Maj:t 
spærret,  saa  er  dog  Posten  imellem  Gothenburg  og  Kiøbenhavn  aldeles 
ubehindret  —  Fader  kan  derfor  efter  Aftale  med  I.  A.  Petersen  con- 
volutere  Breve  til  K"  til  ham  (ogsaa  til  London)  som  da  blot  leverer 
dem  paa  Posthuset  her  — 


'    Original  hos  Statsminister  Løvenskiold  paa  Vækkerø;  ligesaa  det  flg.  Brev. 

Alting  seer  meget  kritisk  ud  —  men  det  er  dog  intet  synderligt 
Nyt  at  mælde  — 

Nu  Adieu  beste  Fader  Lev  ret  vel  og  vær  ret  rask  til  jeg  kommer 
hjem  som  bliver  saasnart  som  mueligt    — 

gode  Faders  lydige  og  taknemmelige  Søn 

Herman  W:  J  :g  — 
Indsluttede    Linier   til    Regjerings    Commissionen  og  til  søde  Karen 
bedes  snarest  afleveret." 

Fra  Gøteborg  satte  Grev  Wedel  tilsøs  i  en  aaben  Baad,  der  paa  ti 
Timer  i  en  heftig  Storm  bragte  ham  over  Kattegat  til  Udbyhøi  ved  Indløbet 
til  Randers  Fjord;  han  seilede  om  Natten  midt  igjennem  en  engelsk 
Transportflaade  paa  40  Skibe,  Saasnart  han  var  kommen  iland  paa 
dansk  Grund,  ilede  han  sydover  langs  Jyllands  og  Slesvigs  Østkyst  for 
at  træffe  Foranstaltninger  til  Opfyldelsen  af  det  ham  overdragne  Hverv. 
Den  7de  Oktober  var  han  i  Rendsburg',  hvor  nu  Regjeringen  havde  sit 
Sæde,  efter  at  have  forladt  Kolding,  og  reiste  derfra  for  anden  Gang  i 
samme  Høst  til  Kiel,  efterat  han  paa  førstnævnte  Sted,  efter  Foran- 
staltning af  Finans-Kollegiet,  havde  erholdt  udbetalt  af  den  der  midlertidig 
etablerede  Zahlkasse  100,000  Rdl.  Kurant  til  sine  videre  Foretagender, 
med  Forpligtelse  til  at  aflevere  det  mulige  Overskud  i  den  norske  Zahl- 
kasse i  Christiania. 

Han  reiste  fra  Kiel,  hvor  han  formodentlig  har  talt  med  Kron- 
prinsen, tilbage  til  Randers,  hvorfra  han  sendte  Peder  Anker  følgende 
Brev : 

Randers  d.   13:de  Oct:r   1807. 

«Fortreffelige  Fader!  Tusinde  Omstændigheder  have  nødt  mig  til  at 
reise  til  Rendsborg  og  Kiel  og  nøde  mig  fremdeles  til  at  toure  omkring 
i  dette  nydelige  Veir  i  de  smukke  Jydske  Heder.  Men  hvor  smertelig 
end  Fraværelsen  maa  være  mig,  saa  er  jeg  dog  glad  ved  at  have 
bevirket,  at  jeg  i  dette  Øieblik  disponerer  over  circa  65,000  Tdr:  forskl: 
Kornvare  foruden  Kjød,  Flesk,  Erter,  Smør  &c.  —  og  at  mig  blev 
udbetalt  i  Rendsborg  (foruden  Bruget  af  mine  Creditiver)  100,000  Rdr: 
til  mine  Operationers  Lettelse  —  Transporten  til  Norge  er  forbunden  med 
meget  store  Vanskeligheder  men  jeg  tør  haabe  for  en  stor  Deel  at  kunne 
overvinde   dem  —  Jeg   tør   haabe   inden   8   Dage   at   forlade  Jylland  for 


*   Danske  Samlinger,  III,  S.  156. 

at  reise  til  Sverrig  eller  hjem  —  Skulde  inden  min  Ankomst  i  en  eller 
anden  Norsk  Havn  ankomme  et  eller  flere  Skibe  med  Levnetsmidler 
addresserede  til  din  Ordre  —  da  er  det  fra  mig  og  Du  er  vel  saa  god 
naar  Du  derom  faaer  Underretning  saa  hastig  som  mueligt  paa  beste 
Maade  efter  Overenskomst  med  Regjerings  Commissionen  at  sørge  for 
Losningen  og  Modtagelsen  —  Det  er  mig  um.ueligt  at  bestemme  Qvanti- 
teter,  Havn  eller  Navn  thi  i  den  Henseende  har  jeg  maattet  give  Carte 
blanche  — 

Du    har   formodentlig  sh  modtaget  de   15,000,  som  ere  anviste   Vei- 
væsenet  —  derfor  intet  om  den  Commission  — 
Adieu  —  Gud  velsigne  dig  gode  Fader  — 
Hold  altid  meget  af  din 

lydige,  taknemmelige 
Søn 

Herman." 

Samme  Dag  skrev  han  ogsaa  til  Regjerings-Kommissionen: 

„Pro  Memorial 

Uagtet  det  er  mig  umueligt  at  indsende  nogen  fuldstændig  eller 
detailleret  Beretning  om  de  Foranstaltninger  jeg  ifølge  høie  Ordres  har 
truffet  for  Norges  Proviantering  anseer  jeg  det  dog  for  min  Pligt  til 
den  Kongl:  Regjerings  Commission's  foreløbige  Underretning  at  mælde : 

„At  jeg  ved  adskillige  Omstændigheder  har  seet  mig  nødsaget  til 
at  foretage  en  Reise  til  Rendsborg  og  Kiel  for  at  bringe  Eenhed  og 
Orden  i  Operationerne  samt  at  forsynes  med  tilstrækkelige  Fonds  — 

„At  adskillige  Qvantiteter  Levnetsmidler  som  i  Jylland  vare  blevne 
opkjøbte  for  Kongens  Regning  til  Overførelse  til  Norge  forinden  min 
Ankomst  her  til  Landet  samt  alt  udskrevne(!)  Magazin-Korn  i  Randers, 
Viborg,  Ringkiøping(!),  Thisted,  Aalborg  og  Hjørring  Amter  ere  blevne 
overladte  til  min  Disposition: 

„At  jeg  herved  og  ved  adskillige  af  mig  sluttede  Kjøb  i  dette 
Øieblik  har  circa  65,000  Tdr:  forskjellige  Kornvare,  foruden  betydelige 
Qvantiteter  Smør,  Ost,  Flesk,  Kjød,  Gryn,  Erter  &c.  —  for  hvis 
hastigstmuelige  Overførelse  fra  Jylland  til  Norge  deels  er  og  deels 
endnu  skal  træffes  Anstalter  paa  forskjellige  Maader. 

„At  mig  af  Zahlkassen  i  Rendsborg  er  bleven  udbetalt  100,000  Rdr: 
D:  Gt:  til  Brug  ved  den  mig  betroede  Gommission.  —  Overskuddet  er 
jeg  beordret  at  overbringe  til  den  Kongl:  Regjerings-Commission. 

At  jeg  i  dette  Øieblik  tiltræder  en  Reise  til  det  vestlige  Jylland 
hvorfra  jeg  begiver  mig  over  Aalborg  til  Fladstrand  hvor  jeg  haaber 
om  8  Dage  at  kunne  gaae  ombord  for  at  seile  til  Norge  eller  Sverrig, 
efter  beflndende  Omstændigheder. 

Randers  den   13: de  Oet: r   1807. 

H.  Wedel  Jarlsberg 
Til 
den   Kongl:  Regjerings-Commission  for  Norge 
Christiania." 

Fra  Randers  reiste  Grev  Wedel  over  til  Vestkysten  af  Jylland  og 
derfra  atter  tilbage  til  Aalborg,  saa  til  Fladstrand  og  derfra  over  Skagerak 
til  Frederiksværn.  I  Jylland  havde  han  bevæget  Lieutenant  Henne  i  Flad- 
strand og  Stiftamtmand  Pentz  i  Aalborg  til  at  forrette  som  Kommissio- 
nærer  for  Ladningernes  Afsendelse. 

Efter  sin  Tilbagekomst  til  Norge  i  Slutningen  af  Oktober  foretog 
han  en  Reise  langs  Kysten  til  Christiansand  for  at  ordne  Modtagelsen 
af  de  Levnetsmidler,  som  han  havde  indkjøbt,  og  for  at  tilveiebringe 
det  fornødne  Antal  af  norske  Skibe  til  at  fragte  disse  over  Skagerak. 
Der  havde  nemlig  i  Jylland  mødt  Vanskeligheder  i  denne  Henseende, 
da  Jyderne  tiltrods  for  den  tilbudne  Assuranse  ikke  vilde  vove  sine 
Skibe'.     Først  ud  i  November  kom  han  saaledes  til  Ro  paa  Bærum. 

Men  da  kunde  han  ogsaa  med  Tilfredshed  se  tilbage  paa,  hvad  der 
under  denne  to  Maaneders  rastløse  Omflakning  var  udrettet.  I  Gøteborg 
og  Jylland  var  der  sluttet  Kontrakt  med  forskjellige  om  at  levere  i 
Norge  i  Løbet  af  den  samme  Høst  og  Vinter  22,479  Tønder  Rug,  6400 
Tdr.  Byg,  1550  Tdr.  Malt,  44,800  Tdr.  Havre,  510  Tdr.  Smør,  70  SklB 
Ost,  1460  Tdr.  Kjød,  81  Sk^  Flesk,  500  Tdr.  Erter,  382  Tdr.  Helgryn 
og  40  Tdr.  Halvgryn,  —  Mad  til  at  mætte  mange  hungrige  Munde.  Der 
var  fragtet  og  assureret  48  mindre,  for  det  meste  norske  Skibe,  der 
skulde  overføre  de  indsamlede  Fødevarer  til  de  søndenfjeldske  Kjøb- 
stæder,  som  Kragerø  o.  a.  Der  var  til  alle  hans  Foranstaltninger  med- 
gaaet  store  Beløb,  ikke  mindre  end  95,480  Rdl,  92  |5.  Regjeringen  synes 
at  have  været  meget  imødekommende  imod  ham.  Af  Rentekammeret  i 
Rendsburg  erholdt  han  saaledes  i  Forening  med  vedkommende  Amt- 
mand  Disposition  over  den  største  Del  af  den  ved  Forordning  af  22de 
August  1807  udskrevne  Rug  og  Havre  fra  de  nordlige  jydske  Amter  og 


'   Brev    fra  Regjerings-Kommissionen  til  Stiftamtmand  de  Thygeson  af  3die  No 
vember  1807  i  Kommissionens  Korrespondanse-Protokol,  No.  15. 

Grev  J.  C.  H.  VCedel  Jarlsberg.     I.  9 

over,  hvad  der  var  i  Behold  af  den  sammesteds  ved  Forordning  af  19de 
September  1806  udskrevne  Havre.  Derhos  fik  han  senere  Disposition 
over  Halvdelen  af  det  ved  Forordning  af  22de  August  1807,  i  Hjørring, 
Aalborg  og  Randers  Amter  udskrevne  Hø  og  Halm,  som  Rentekammeret 
gav  ham  Tilladelse  til  at  bringe  til  Norge. 

Fra  Bærum  sendte  han  følgende  Skrivelse  til  Regjerings-Kommis- 
sionen: ' 

„Pro  Memorial 

Adskillige  manglende  Efterretninger  have  hidtil  hindret  mig  fra  at 
efterkomme  den  Kongl:  Regjerings-Commissions  Befaling,  at  indkomme 
med  en  Indberetning  om  Fremgangen  af  den  mig  overdragne  Commission 
angaaende  Norges  Proviantering. 

Efter  at  have  modtaget  nogle  af  disse  giver  jeg  mig  herved  den 
Ære  i  mueligste  Korthed  at  fremsende  al  den  Underretning  som  jeg 
anseer  nødvendig  til  en  almindelig  Oversigt  —  da  Udviklingen  af 
Detaillen  ved  denne  ikke  lidet  vidløftige  Operation,  ikkuns  bør  være 
Gjenstanden  for  et  endeligt  almindeligt  Regnskab. 

Under  30te  Sept: r  og  13  Oet: r  d:  A:  tog  jeg  mig  den  Friehed  at 
tilmelde  den  Kongl:  Regjerings  Commission  hvorledes  jeg  for  at  fremme 


'  Original  mellem  de  til  Kommissionen  i  August — December  indkomne  Sager, 
Pakke  No.  1.  Mellem  Bilagene  er  en  specificeret  Opgave  over  de  Levnets- 
midler, der  i  Høsten  og  Vinteren  kunde  ventes  tilførte  for  kongelig  Regning, 
der  er  Kilde  for  de  i  Texten  meddelte  Tal.  Under  6te  December  har  frem- 
deles Kommissionen  anvist  i  to  Kreditiver  paa  Zahlkassen  i  Rendsburg  til 
Grev  Wedel  tilsammen  6000  Rdl.  —  Tilladelsen  til  at  disponere  over  det  i 
Texten  nævnte  Hø  og  Halm  gaves  ved  en  Skrivelse  fra  Rentekammeret  til 
Regjerings-Kommissionen,  dateret  Rendsburg  21de  November  1807.  Af  denne 
sees,  at  Grev  Wedel  havde  anmodet  Amtmand  Blom  i  Hjørring  om  at  skaffe 
ham  kjøbt  Fourage  af  Hø  og  Halm,  og  at  han,  da  han  ingen  anden  Udvei  saa, 
havde  henvendt  sig  til  Feltkommissariatet,  som  gav  denne  Anvisning:  y,Og 
endskiønt  vi  forudsee  de  Vanskeligheder,  der  med  de  ommeldte  Fourage-Sorters 
Opsendelse,  især  Halms,  der  ikke  saaledes  som  Høe,  kan  lade  sig  sammen- 
spinde,  ville  finde  Stæd,  kan  dog  fra  vores  Side  heller  ikke  noget  imod 
bemeldte  Forslag  være  at  erindre,  saa  meget  mindre,  som  vi  ikke  paatvivle,  at 
jo  Greve  Wedel  Jarlsberg  vil  viide  at  sørge  for,  at  Skibes  Fragtning  til 
Fouragens  Opsendelse  ikke  skal  giv e  Anledning  til,  at  derved  færre  Skibe  kunne 
faaes  til  den  endnu  vigtigere  Opsendelse  af  Kornvarer,  som  ham  ogsaa  er  over- 
draget i  Forening  med  vedkommende  Amtmænd  at  drage  Omsorg  for."'  Derfor 
var  det  nu  overladt  til  Amtmændene  i  de  tre  nævnte  Amter  at  føie  Anstalter 
til  Oversendelsen  af  saa  meget  Hø  og  Halm,  som  de  kunde  blive  enige  om 
med  Grev  Wedel;  derom  skulde  Regjerings-Kommissionen  underrette  denne. 
Særdeles  anerkjendende  Udtalelser  om  Grev  Wedel  i  en  Rapport  til  Kongen 
fra  Christian  August  af  15  Decbr.  1807;  Meddelelser  fra  Krigsarkiverne,  HI, 
S.  242. 

den  mig  betroede  Sag,  saae  mig  nødsaget  til  at  forelage  Reiser  til 
Gothenhorg,  derfra  til  Jylland,  derpaa  langs  Jyllands  østlige  Kyst  til 
Rendsborg  og  Kiel,  saa  langs  den  vestlige  Kyst  tilbage  til  Fladstrand, 
hvorfra  jeg  begav  mig  over  Frederiksværn  til  Christiania.  —  Siden  har 
jeg  maattet  reise  langs  Kysterne  herfra  til  Christiansand  og  tilbage.  — 
At  udvikle  de  Vanskeligheder  jeg  har  maattet  kjæmpe  med  og  Maaden 
paa  hvilken  jeg  enten  har  overvundet  eller  undvigt  samme  —  samt 
Grundene  derfor  —  anseer  jeg  som  overflødig  Vidløftighed.  —  Jeg  har 
handlet  med  al  mig  muelige  Iver  efter  beste  Overbeviisning,  som  om 
det  var  for  mig  selv.  —  Resultatet  af  mine  Bestræbelser,  saavel  for  at 
skaffe  Levnetsmidler  som  for  at  foranstalte  samme  hidførte  vil  behagl: 
erfares  af  Tab:  Lit: a  A:  &  B:;  og  forsaavidt  disse  ikke  maatte  inde- 
holde  tilfredsstillende  Efterretning  vil  det  nærmere  sees  af  medfølgende 
Correspondence  Hefte  Lit: a  C.  pag:  1  til  16  —  pag:  56  til  63  med 
Pakke  Bilager  Lit: a  D:  —  og  pag:  72  til  76  med  Pakke  Bilager 
Lit:  E.  —  Tabellerne  Lit: a  A  &  B  ere  forfattede  med  al  den  Nøiagtighed 
som  nu  kan  gives  samme  ifølge  de  havende  Efterretninger,  og  rimelige 
Formodninger;  Men  de  opgivne  Summer  kunne  desuagtet  letteligen  i 
Virkeligheden  blive  noget  mindre  eller  noget  større;  hvilket  imidlertid 
ved  en  Operation  af  den  Natur,  som  den  her  omhandlede,  ikke  kan 
komme  i  Betragtning.  —  Foruden  de  i  Tab:  Lit: a  A  opgivne  Qvantiteter 
kan  formodentlig  ventes  en  Deel  meere  af  hver  Sort,  da  jeg  har  over- 
draget Vedkommende,  i  Tilfælde  af  at  saa  mange  Skibe  paa  engang 
skulde  indtræffe  paa  et  eller  andet  Sted,  at  de  i  de  Kongl:  Magaziner 
i  Forraad  havende  Vahre  ei  maatte  være  tilstrækkelige  til  sammes  Lad- 
ning, da,  for  at  forebygge  Liggedagpenges  Paadragelse,  ufortøvet,  til  saa 
billige  Priser  som  mueligt,  at  indkjøbe  saa  store  Qvantiteter  Byg,  Malt, 
Havre,  Rug  eller  Feedevahre,  som  behøves  —  Alt  efter  befindende 
Omstændigheder.  —  De  til  disse  Vahrers  Betaling  fornødne  Summer  er 
jeg  overbeviist  om  det  Kongl:  Finance  Collegjum  foranstalter  anviiste, 
enten  ifølge  den  Kongl :  Regjerings  Commissions  eller  min  i  sin  Tid 
udstædende  Reqvisitioner(!).  Den  Hurtighed,  hvormed  Levnetsmidlernes 
Transport  skulde  iværksættes,  gjorde  det  nødvendigt  at  bruge  Agentere 
paa  flere  Steder,  som  hver  for  sig  maatte  handle  efter  bedste  Skjøn- 
nende —  Dette  vil  rimeligviis  foraarsage  at  fleere  Skibe  indtræffe  paa 
et  vist  Sted  end  egentligen  kunde  være  bestemt  derhen;  —  For  at 
forebygge  de  ubehagelige  Følger  heraf,  er  nysnævnte  Foranstaltning 
(som  jeg  er  overbeviist  om,  vil  blive  udført  med  al  muelig  Conduite) 
aldeles  uundgaaelig.  — 

Af  medfølgende  Lit:  a  F:,  som  viser  de  Indtægter  og  Udgivter,  jeg 
har  havt  hidtil,  vil  behagl :  erfares,  at  jeg  har  udtømt  det  mig  igjennem 
det  Kongl:  Finance  Collegjum  meddeelte  Creditiv  paa  Bank-Comptoiret 
i  Altona  for  20,000  Rdr:  Hamb:  B:co  —  og  at  jeg  har  i  Hænder  en 
rede  Beholdning  af  5019  Rdr:  D:  Ct:  4  ,3. 

Derimod  behøves: 
/  Norge.     Til  Kontraktens  Opfyldelse  med  Kjøbmand  Almfeldt 

circa 10,000 

Til  Fragternes  Betaling  circa 40,000 

/  Randers  —  circa 3,000 

/  Aalborg  —  circa 3,000 

De  2de  sidstnævnte  Summer  tør  jeg  udbede  mig  snarest  mueligt 
anviste  paa  en  Kongl:  Kasse  i  Jylland.  —  Men  de  her  udfordrende 
Summer  skulle  nærmere  blive  reqvirerede. 

Bilagene  C:  D:  og  E:  tør  jeg  udbede  mig  efter  behagl :  Af  betjening 
snarest  mueligt  tilbage,  da  jeg  umueligen  kan  undvære  dem. 
Bærum  den  22de  Nov: r   1807. 

H.  Wedel  Jarlsberg. 
Til 
Den  Kongelige  Regjerings  Commission  for  Norge." 

Regjerings-Kommissionen  var  i  Begyndelsen  noget  ængstelig  over 
den  Selvstændighed,  hvormed  Grev  Wedel  var  optraadt,  og  frygtede  for, 
at  han  ved  oftere  at  afslutte  saadanne  Handler,  som  den,  hvorpaa  han 
havde  indladt  sig  i  Gøteborg,  kunde  paadrage  den  et  altfor  stort  Ansvar. 
Meningen  havde  kun  været,  at  Grev  Wedel  skulde  opfordre  andre  til 
at  optræde  som  Entreprenører,  medens  han  nu  havde  paadraget  Staten 
Udgifter  med  stor  Risiko  og  derhos  selv  var  optraadt  som  Entreprenør 
paa  dennes  Vegne.  Unegtelig  var  dette  et  Brud  med  de  Forudsætninger, 
hvorefter  Provideringen  oprindelig  skulde  ledes.  Men  det  var  uund- 
gaaeligt,  og  Grev  Wedel  blev,  da  han  stod  magtesløs  overfor  de  Private, 
som  nødig  vilde  vove  noget,  formelig  tvungen  ind  paa  den  anden  Bane  og 
til  at  lade  Staten  gribe  ind.  Nødvendigheden  heraf  var  dog  ikke  endnu 
erkjendt.  Senere  mærkedes  det,  at  Norge  ialfald  ikke  tabte  ved  Statens 
KornhandeP. 

For  at  forebygge  Gjentagelser,  tog  Kommissionen  i  sit  Møde  10de 
Oktober    1807    under    Overveielse,    „at    sende    en    oplyst   og   paalidelig 

Mand  efter  ham  til  Jylland,  for  enten  at  afgjøre  med  Greven,  hvad  der 
fremdeles  bliver  at  iagttage  til  Levnetsmidlers  Indkjøb  for  Norge,  eller 
i  Tilfælde,  at  Grev  Wedel  Jarlsberg  ikke  skulde  have  naaet  sit  Be- 
stemmelsessted, da  selv  at  udføre  Kommissionens  i  samme  Henseende 
trufne  Foranstaltninger".  Man  søgte  efter  „et  hertil  brugbart  Subjekt", 
og  Kommissionens  Medlem  Enevold  Falsen  meddelte  da,  at  hans  Søn, 
Høiesteretsadvokat  Christian  Magnus  Falsen,  „var  villig  til  at  paa- 
tage  sig  denne  Kommission,  naar  han  derved  kunde  gavne  det  alminde- 
lige".  Da  Regjerings-Kommissionen  troede  at  kjende  ham  i  Egenskab 
af  „en  ligesaa  kundskabsrig  som  for  det  almindelige  Bedste  nidkjær 
Mand,  saa  modtog  den  villigen  dette  Tilbud"  '.  Der  skulde  altsaa  nu 
formelig  ansættes  en  Mand  til  at  kontrollere  Grev  Wedel  i  en  Virk- 
somhed,  som  han  frivillig  havde  paataget  sig  med  de  største  Op- 
ofrelser,  —  en  Foranstaltning,  der,  om  den  var  bleven  udført,  vilde 
havt  et  overordentligt  smaaligt  Præg  og  sat  Greven  selv  i  den  pinligste 
Stilling. 

Alligevel  savner  ikke  den  Ængstelighed,  hvormed  Regjerings-Kom- 
missionen her  optraadte,  ganske  sin  naturlige  Forklaringsgrund.  Kom- 
missionen  maatte  uvilkaarlig  fristes  til  at  anskue  Sagerne  i  et  andet 
Lys  end  det,  hvori  Grev  Wedel  betragtede  dem.  Den  havde  meget 
andet  end  Provideringen  at  varetage,  og  den  mindedes  daglig  om,  at 
Udgifterne  voksede  i  et  ganske  andet  Forhold  end  Indtægterne;  ved 
Siden  deraf  havde  den  et  stort  Ansvar  overfor  Regjeringen  i  Danmark, 
om  hvilket  den  endnu  ikke  kunde  vide,  at  det  ikke  vilde  blive  tåget 
med  synderlig  Strenghed.  Naar  Kommissionens  Medlemmer  paa  sit 
Kontor  i  Christiania  modtog  Underretninger  om  Grev  Wedels  omfattende 
Foranstaltninger  i  Sverige  og  Jylland,  og  naar  de  saa,  hvorledes  han, 
uden  ængstelig  at  afveie  Midlernes  Tilstrækkelighed,  udelukkende  ar- 
beidede paa  at  skaffe  den  størst  mulige  Hjælp  hurtigst  muligt,  kunde 
der  nok  paatrænge  sig  et  ængsteligt  Spørgsmaal  om,  hvorledes  Pengene 
skulde  strække  til  for  at  dække  alle  disse  Udgifter.  Grev  Wedel  anlagde 
sin  Virksomhed  i  en  storslagen  Maalestok,  og  Kommissionen  vidste,  at 
den  kun  havde  Midler  i  en  meget  liden.  „Det  traf  vel  ikke  sjelden," 
siger  den  samtidige  Jacob  Aall",  der  var  nøie  inde  i  disse  Forhold,  „at 
Grev  Wedel  under  at  lægge  Planer  til  Statens  Tarv,  glemte,  at  han  var 
Medlem  af  en  lille  Stat  med  smaa  Midler,  og  lagde  saaledes  Planer  for 
Norge   i   de   store  Staters  Spor,   i   en   større  Stil,   end   som  passede  sig 

for  Fædrelandet.  Ved  denne  Leilighed  var  det  imidlertid  hensigts- 
mæssigt  at  anlægge  Planen  i  det  store  og  at  anstrænge  Statens  yderste 
Kræfter;  thi  det  gjaldt  intet  mindre  end  at  forebygge  Mangel  og  Hun- 
gersnød i  Fædrelandet."  I  dette  Ræsonnement  ligger  det  bedste  Bevis 
for  Nødvendigheden  af  de  Forholdsregler,  som  Grev  Wedel  havde  truffet 
paa  sin  flyvende  Reise  til  Jylland  og  Holstein,  og  det  vårede  heller 
ikke  længe,  forinden  Regjerings-Kommisionen  villig  erkjendte,  at  han  ikke 
havde  kunnet  handle  anderledes,  naar  han  skulde  udføre  det  Hverv, 
der  var  lagt  i  hans  Haand.  Han  tog  kun  Hensyn  til  Norge.  At  sikre 
Landet  mod  Hungersnød  var  hans  eneste  Tanke,  —  det  Maal,  for 
hvilket  alt  ellers  maatte  staa  tilbage.  For  enhver  Pris  skulde  Norge 
hjælpes  og  reddes,  og  da  spurgte  han  ikke  efter,  om  det  kanske  kunde 
gaa  lidt  uregelmæssig  til  i  Jylland.  Dersom  der  overhovedet  skulde 
bringes  Hjælp,  —  dersom  dette  Hensyn  skulde  gaa  foran  alle  andre, 
da  var  det  ogsaa  nødvendigt,  at  der  straks  blev  grebet  til,  og  at  der 
ikke  ængstelig  spurgtes,  om  Staten  kunde  komme  til  at  risikere  Tab; 
da  maatte  man  ikke  vente,  indtil  der  fra  private  kunde  faaes  antagelige 
og  fordelagtige  Tilbud. 

Idet  dette  tilsidst  blev  erkjendt,  viste  det  sig  ogsaa,  at  den  Mis- 
tillid,  der  havde  ligget  bag  Beslutningen  af  10de  Oktober,  ikke  stak 
særdeles  dybt.  Til  at  udjævne  Modsætningen  mellem  begge  Parters 
forskjellige  Opfatning  har  det  ogsaa  bidraget,  at  en  stor  Del  af  det 
saaledes  indkjøbte  Korn  tilsidst  maatte  anvendes  til  offentlige  Øiemed, 
nemlig  som  Føde  for  Hæren,  der  paa  anden  Maade  vilde  have  lidt 
Hunger,  —  fremfor  til  at  afværge  den  private  Nød.  Grev  Wedels  Foran- 
staltninger kom  derved  til  at  staa  i  et  nyt  Lys  for  Kommissionen. 
Overhovedet  maatte  denne  paa  Grund  af  Forholdenes  Udvikling  jævnlig 
give  Grev  Wedel  Medhold.  Da  han  saaledes  i  Jylland  havde  assureret 
Skibe  for  offentlig  Regning  for  at  skaffe  sig  Transportmidler  til  Norge, 
sluttede  ogssaa  Kommissionen  sig  villig  til  hans  Opfatning  og  gav  ham 
Medhold. 

Under  disse  forandrede  Stemninger  blev  nu  ialfald  ikke  Falsen 
sendt  efter  Grev  Wedel.  Han  fik  sig  i  Stedet  overdraget  en  anden 
Reise  i  et  vigtigt  offentligt  Øiemed.  I  Regjerings-Kommissionens  Møde 
den  21de  Oktober  blev  der  tåget  en  Beslutning  om,  at  Chr,  M.  Falsen 
og  Administrator  i  det  Ankerske  Fideikommis,  „Handelsmand"  Jacob 
Nielsen  skulde  afreise  til  Kjøbenhavn  for  der  at  hente  en  Del  Penge, 
som  tilhørte  den  norske  Zahlkasse,  men  for  Øieblikket  var  beroende  i 
den    danske.     De    to   Udsendinge  maa  snart  have  forladt  Christiania  og 

være  afreist  til  Kjøbenhavn,  hvorfra  de  inden  8de  November  var  tilbage, 
medbringende  108,400  Rdl.  ^ 

Saaledes  fik  Regjerings-Kommissionen  paa  forskjellige  Maader  Penge 
i  Kassen.  Ved  Grev  Wedels  Tilbagekomst  modtog  den  ogsaa  det  Over- 
skud,  han  havde  af  de  paa  Reisen  hævede  Penge.  Der  var  endnu 
levnet  en  Smule  Misstemning,  som  synes  at  skimte  igjennem  enkelte 
Vendinger  i  Grevens  Indberetning  til  Kommissionen  af  22de  November. 
Men  denne  er  i  ethvert  Fald  hurtig  forsvunden.  Under  4de  December^ 
sendte  Regjerings-Kommissionen  ham  en  varm  Takkeskrivelse,  der  til- 
lige  indeholdt  en  uforbeholden  Erkjendelse  af,  hvad  han  havde  virket  paa 
sine  farefulde  og  anstrængende  Reiser;  „under  enhver  Betragtning,"  heder 
det,  „og  uafhængig  af  Tilfældene,  ville  Deres  Høivelbaarenheds  patrio- 
tiske Bestræbelser  stedse  vorde  Dem  en  uomtvistelig  Adkomst  til 
Regjeringens  Skjønsomhed  og  Fædrelandets  Tak." 


Deliberations-Protokollen  for  21de  Oktober  og  8de  November  1807.  De  hjem- 
bragte  Penge  var  for  en  større  Del  tidligere  nedsendte  til  den  danske  Zahl- 
kasse  for  at  veksles  i  mindre  Sedler. 

Regjerings-Kommissionens  Korrespondanse-Protokol  No.  15.  Jacob  Aall, 
Erindringer  (2.  Udg.),  S.  117.  ~  Hvor  meget  Grev  Wedel  udrettede  paa  denne 
anden  Reise  til  Jylland,  fremgaar  bl.  a.  af  en  i  Rigsarkivet  beroende  Skrivelse 
af  27de  December  1807  fra  den  i  Rendsburg  værende  Afdeling  af  Rente- 
kammeret til  Rentekammeret  i  Kjøbenhavn  (Berg-  og  Saltværkskontorets  Journal- 
sager  1808,  No.  13),  hvori  ytres  den  Formening,  at  der  ved  de  af  ham  under 
Opholdet  i  Jylland  i  Henhold  til  Forordn,  af  22de  August  sidstl.  trufne  Foran- 
staltninger vilde  være  gjort  nok  til  Forsyning  af  den  norske  Land-  og  Sømilitær- 
Etat  for  det  følgende  Aar.  I  et  Brev  af  Ode  August  1808  udtalte  Regjerings- 
Kommissionen  for  Kongen,  idet  den  gav  en  kort  Oversigt  over,  hvad  Grev 
Wedel  havde  udrettet  paa  sine  Reiser  til  Danmark  i  1807,  at  uden  hans 
Bestræbelser  vilde  endog  Armeen  allerede  forlængst  have  lidt  Hunger;  thi 
uagtet  de  af  ham  besørgede  Indkjøb  kun  var  bestemte  til  privat  Brug  for 
Landets  Indvaanere,  saa  var  det  dog  blevet  nødvendigt  at  anvende  den  be- 
tydeligste Del,  især  af  Rug  og  Byg,  af  hvad  under  Regjerings-Kommissionens 
Bestyrelse  var  indkjøbt,  til  Armeens  Underhold.  Norske  Samlinger,  II,  S.  223.  — 
I  Christiania  dannede  fjorten  af  de  mest  formuende  Kjøbmænd  en  Association 
til  Indkjøb  af  Korn  og  Levnetsmidler,  og  to  af  dennes  Medlemmer,  Nils 
Rosenberg  og  Even  Stenersen,  reiste  i  den  Anledning  over  til  Jylland  for  der 
personlig  at  besørge  disse  Forretninger.  I  en  mere  udførlig  Skrivelse  fra 
Regjerings-Kommissionen  til  Thygeson  af  13de  Oktober  1807  er  der  udtrykkelig 
tåget  det  Forbehold,  at  denne  af  Hensyn  til  Christianiakjøbmændenes  fore- 
staaende  Indkjøb  i  Jylland  maatte  paase,  at  han  ikke  ved  sine  Foranstaltninger 
drev  Friserne  i  Veiret  paa  det  derværende  Marked. 


VIII. 

PROVIDERINGS-KOMMISSIONEN. 


Anordningen  af  den  for  Norges  Forsyning  allernødvendigste  Til- 
førsel fra  Jylland  var  saaledes  med  Held  ledet  af  Grev  Wedel.  Men 
hans  Arbeide  var  ikke  dermed  til  Ende.  Det  blev  en  naturlig  Følge  af 
hans  første  Virksomhed,  at  Regjerings-Kommissionen  ogsaa  maatte  ønske, 
at  han  paatog  sig  Tilsynet  med  Modtagelsen  af  Levnetsmidlerne,  efter- 
som  de  ankom  til  Norge.  Atter  igjen  var  det  ham  selv,  der  tilbød  sig 
at  virke  i  Fædrelandets  Tjeneste,  og  i  Henhold  til  hans  Tilbud  anmodede 
Regjerings-Kommissionen  under  8de  November  ham  om  at  træde  sammen 
med  Mægler  Smith  i  en  Providerings-Kommission  for  Norge,  hvorom  der 
den  13de  s.  M.  blev  tilskrevet  begge  med  den  fornødne  Befaling.  Ved 
denne  Beskikkelse  var  intet  nævnt  om  en  forskjellig  Grad  inden  Kom- 
missionen  for  dens  to  Medlemmer;  men  senere  nævnes  Grev  Wedel 
oftere  udtrykkelig  som  dens  Formand.  Denne  Providerings-Kommissions 
Opgave  skulde  være  at  modtage  Indberetninger  om  alle  Ladninger  med 
Levnetsmidler,  der  ankom  til  Landet  i  Løbet  af  Vinteren  for  Regjeringens 
Regning  eller  allerede  kunde  være  ankomne;  disse  Indberetninger  skulde 
afgives  af  dem,  som  det  paa  ethvert  Sted  var  overdraget  at  modtage 
Ladningerne.  Den  fornødne  Orden  kunde  saaledes  iagttages  med  Regn- 
skabet  over  alle  Omkostninger,  som  medgik  til  Ladningernes  Modtagelse, 
Varernes  Fordeling  og  Opbevaring  og  i  sin  Tid  ved  deres  Salg.  Ved- 
kommende Varemodtagere  var  ansatte  gjennem  Stifterne  paa  Regjerings- 
Kommissionens  Foranstaltning;  Mægler  Smith  skulde  være  den  egentlige 
Forretningsfører,  der  ved  Siden  af  at  holde  Regnskab  overtog  den  rent 
merkantile  Del  af  Arbeidet,    medens  dettes  Overledelse  betroedes  Grev 

Wedel,  der  saaledes  blev  den  egentlige  Chef  for  Norges  Providering^ 
Ogsaa  den  Tillid,  som  derved  vistes  ham  fra  Regjerings-Kommissionens 
Side,  var  et  Vidnesbyrd  om,  at  den  mellem  dem  opkomne  Misstemning 
ikke  havde  meget  at  betyde.  Det  var  heller  ingen  ringe  Opgave,  som 
han  nu  havde  faaet  sig  forelagt;  af  dens  heldige  Løsning  afhang  det, 
hvorvidt  det,  som  han  havde  udrettet  paa  sine  to  Høstreiser,  skulde  blive 
til  virkeligt  Gavn  for  Landet. 

Grev  Wedel  og  Mægler  Smith  skulde  nærmest  have  Tilsyn  med 
den  Kornindførsel,  der  fandt  Sted  for  offentlig  Regning;  ved  Siden 
deraf  foregik  der  imidlertid,  da  det  led  udover  Høsten  og  Vinteren, 
adskillig  Indførsel  ad  privat  eller  halv  privat  Vei,  ligesom  Stiftamt- 
manden  i  Christiansand,  Nicolai  Emanuel  de  Thygeson,  opmuntret 
ved  Grev  Wedels  Exempel,  tidlig  havde  stillet  sig  selv  til  Disposition 
og  udfoldet  en  betydelig  Virksomhed  for  at  skaffe  Korn  til  Indbyggerne 
i  den  af  ham  bestyrede  Landsdel.  Da  Thygeson  erfarede,  at  Grev 
Wedel  var  reist  til  Jylland,  anholdt  han  ogsaa  om  at  faa  et  lignende 
Hverv;  men  Regjerings-Kommissionen  fandt  ikke  uden  videre  at  kunne 
indgaa  derpaa,  da  den  af  Hensyn  til  hans  Embedes  Vigtighed  ikke  ansaa 
(iet  heldigt,  at  han  i  længere  Tid  var  fraværende.  Imidlertid  vilde  den 
ikke  nedlægge  noget  bestemt  Forbud,  men  overlod  alt  til  hans  eget 
Skjøn.  Hvis  han  reiste,  maatte  han  undgaa  alt,  som  kunde  krydse 
Grev  Wedels  Foranstaltninger,  og  vogte  sig  for  at  foretage  noget,  som 
kunde  drive  Friserne  op-.  I  Henhold  til  denne  halve  Tilladelse  skal 
han  ogsaa  selv  i  Løbet  af  Vinteren  have  foretaget  Reiser  over  Skagerak, 
der  mindede  om  Grev  Wedels.  I  Bratsberg  Amt  virkede  en  særegen 
Providerings-Kommission  for  Amtet,  til  hvis  Stiftelse  Amtmand  Løven- 
skiold aldeles  selvstændig  havde  grebet  Initiativet,  og  som  udrettede  meget 
til    at   lindre   Nøden  "^     Saaledes   var   der   mange    Kræfter  i   Bevægelse, 


'  Regjerings-Kommissionens  Deliberations-Protokol  for  8de  November  1807  og 
Wessel-Bergs  Reskripter,  IV,  S.  682.  Kommissionens  Befaling  er  dateret 
13de  November. 

^  Oplysninger  om  Behovet  i  Christiansands  Stift,  i  den  ældre  Udgave,  I,  S.  156, 
Note  2. 

^  Jacob  Aall,  Erindringer  (2.  Udg.),  S.  128.  Hvad  denne  Forfatter  paa  samme 
Side  ytrer  om,  at  „den  rige  Høst  gav  Landets  Kornegne  de  fornødne  Føde- 
midler", kan  nok  være  rigtigt;  men  det  maa  ikke  forlede  nogen  til  at  danne 
sig  et  altfor  lyst  Billede  af  Forholdene.  Thi  Arbeidet  for  Korntilførselen  blev 
ikke  derfor  mindre  nødvendigt;  de  i  det  foregaaende  fra  officielle  Kilder  med- 
delte Tal  vil  godtgjøre  dette  i  tilstrækkelig  Grad.  Jac.  Aalls  Ytring  gjælder 
sandsynligvis  kun  de  bedste  Korndistrikter  i  egentlig  Forstand.  I  Anledning  af 
en  fra  Amtmand  Løvenskiold    under  7de  November  1807  indgiven  Forestilling 

alle  samvirkende  til  det  fælles  Maal,  at  afværge  Hungersnøden.  Men  som 
den  første  mellem  alle  disse  opofrende  Mænd  stod  Grev  Wedel,  Sjælen 
i  det  Hele  og  Regjerings-Kommissionens  Raadgiver  i  alle  Providerings- 
Anliggender. 

Uagtet  hans  og  hans  Kollegas  Virksomhed  paa  Grund  af  de  Om- 
stændigheder,  hvorunder  de  virkede,  nærmest  maatte  blive  indskrænket 
til  de  nærmere  liggende  Landsdele,  tabte  de  dog  ikke  de  fjernere  af 
Sigte.  Omkring  Iste  Februar  1808  indgav  de  saaledes  til  Regjerings- 
Kommissionen  en  Forestilling  om,  hvad  der  kunde  gjøres  for  at  afhjælpe 
den  i  Bergens  Stift  herskende  Mangel.  De  beregnede,  at  der  endnu  i 
den  tilbageværende  Del  af  Vinteren  fra  Danmark  kunde  overføres 
10,000  Tdr.  Rug  og  10,000  Tdr.  Byg  til  Bergens  Stift.  Men  det  gjaldt 
om  at  skaffe  Transportfartøier,  og  dertil  havde  Grev  Wedel  kastet  sine 
Øine  paa  de  beslaglagte  engelske  Skibe,  som  nu  ifølge  kgl.  Befaling  af 
24de  December  1807  skulde  konfiskeres.  Regjerings-Kommissionen,  der 
erkjendte  Vægten  af  de  fremførte  Grunde  og  med  Forslagsstillerne  var 
enig  i,  at  Mangelen  ingensteds  var  større  og  mere  trykkende  end  netop 
i  Bergens  Stift,  sluttede  sig  dertil  og  indgik  i  den  Anledning  med  en 
længere  Forestilling  til  Kronprinsen,  hvori  den  varmt  anbefalede  For- 
slagene til  Approbation'. 

Mangelen  paa  Skibe  synes  at  have  været  meget  stor;  det  mærkedes, 
at  Rhederne  kun  havde  ringe  Lyst  til  at  risikere  sin  Eiendom.  Det  gik 
i  Norge  som  i  Jylland,  at  den  Assuranse,  der  lovedes  fra  det  Offentliges 
Side,  ikke  kunde  bortrydde  Skibsrhedernes  Betænkeligheder.  Regjerings- 
Kommissionen  havde  paa  sin  Side  kun  ringe  Lyst  paa  Assuransen  og 
ønskede  sig  helst  befriet  fra  alt  Ansvar  med  denne.  Da  saaledes  Rente- 
kammeret i  December  1807  havde  bestemt  Oprettelsen  af  en  Assuranse 
for  de  Skibe,  der  seilede  med  Korn  og  Levnetsmidler  til  Norge  ^,  an- 
modede Regjerings-Kommissionen,  samtidig  med,  at  den  oversendte 
Meddelelsen  til  Providerings-Kommissionen,  tillige  denne  om  at  afgive 
en  Erklæring,  hvorvidt  ikke  dette  maatte  gjøre  en  yderligere  Assuranse 
fra  Regjeringens  Side  overflødig  og  altsaa  befrie  denne  fra  de  allerede 
indgaaede    Forpligtelser,    ligesom    den    mente,    at    der    ialfald    ikke   var 


til  Regjerings-Kommissionen  henledede  denne  under  Ste  Januar  1808  Provi- 
derings-Kommissionens  Opmærksomhed  paa  Nødvendigheden  af  at  proviantere 
Bratsberg  Amt  over  Langesundsfjorden  og  Skien. 

'   Skrivelse  af  Ste  Februar  1808  i  Korrespondanse-Protokol,  No.  14,  Fol.  44. 

2   I.  H.  Schou,  Kgl.  Forordninger,  XIV,  S.  824  flg. 

nogen  Tvivl  om,  at  Skibsrhedere  for  Fremtiden  burde  anvises  denne 
Vei   for  at  erholde  sine  Skibe  forsikrede  '. 

Vanskeligheden  ved  at  opdrive  Skibe  holdt  sig  i  Februar  og  Marts 
1808,  og  dermed  voksede  ogsaa  Faren  for  Hungersnød,  da  der  ikke 
kom  nok  af  Korn  og  Levnetsmidler  til  Landet".  Regjerings-Kommis- 
sionen  benyttede  sig  af  de  beslaglagte  engelske  Skibe,  af  hvilke  en  Del 
allerede  i  Februar  synes  at  være  anvendte  til  at  forsyne  det  vesten- 
fjeldske  med  Korn,  endnu  inden  der  var  kommet  Svar  paa  det  indgivne 
Andragende  om  Tilladelse  til  at  benytte  disse.  Men  heller  ikke  dette 
hjalp,  og  det  Korn,  som  var  ophobet  i  Jylland  ved  Feltkommissariatets 
Foranstaltninger,  blev  saaledes  kun  til  ringe  Nytte  paa  Grund  af  den 
herskende  Mangel  paa  Skibe.  Grev  Wedel  gav  dog  ikke  tabt.  Under 
Iste  Marts  1808  indgav  Providerings-Kommissionerne  en  Forestilling, 
der  4  Dage  senere  besvaredes  fra  Regjerings-Kommissionen,  som  meget 
vel  forstod,  hvor  overhængende  Faren  kunde  blive.  Da  det  nu  var  af 
yderste  Vigtighed  at  forsyne  Norge  med  saa  mange  Kornvarer  og  andre 
Levnetsmidler  som  muligt,  ansaa  Kommissionen  sig  berettiget  til  at 
anvende  ethvert  Middel,  som  stod  i  dens  Magt.  Den  gav  derfor  af 
egen  Magtfuldkommenhed  Providerings-Kommissionen  Bemyndigelse  til 
at  sætte  i  Rekvisition  for  denne  Transport  saavel  alle  dertil  tjenlige 
Skibe,  som  de  søfarende,  der  ikke  godvillig  vilde  lade  sig  engagere  til 
disse  Skibes  Bemanding,  —  det  sidste  dog  kun  ved  Anmodning  til 
vedkommende  Distrikts-Indrulleringschefer^. 

Et  saadant  Skridt  tåges  ikke  uden  i  den  yderste  Nød;  alene  denne 
kan  tilstede  den  Slags  Indgreb  i  den  personlige  Frihed  og  Eiendomsret. 
Thi  det  var,  hvad  der  nu  blev  besluttet.  Offervilligheden  var  i  Dalen, 
og  derfor  maatte  Regjerings-Kommissionen  handle  paa  den  Maade,  som 
den  nu  gjorde,  hvis  den  skulde  kunne  varetage  sit  Hverv.  Det  gjaldt 
om  at  føre  Korn  og  Levnetsmidler  over  Havet,  inden  de  engelske 
Krydsere  atter  viste  sig  under  de  norske  og  jydske  Kyster,  og  Tiden 
var  nu  knap;  derfor  greb  man  i  det  sidste  Øieblik  dristig  til  Forholds- 
regler, der  under  andre  Omstændigheder  ikke  havde  staaet  til  at  for- 
svare.    Da  det  imidlertid  heller  ikke  ved  Anvendelsen  af  disse  Midler  lod 


'   Skrivelse    af   Ste  Januar    1808    i    Korrespondanse-Protokoi,    No.    15,    Fol.    159. 

Brevene  er  i  disse  Protokoller  ikke  altid  indførte  i  sin  kronologiske  Orden. 
-   Udtaielser   herom    haves  bi.  a.  i  en  Skrivelse  fra  Regjerings-Kommissionen  af 

19de    Februar   1808   ti!  Stiftamtmand   Baron  Giildenkrone,  indtagen  i  Korresp.- 

Protokol,  No.  15,  i  sin  Helhed  trykt  i  den  ældre  Udgave,  I,  S.  158,  Note  3. 
■'    Skrivelse  til  Providerings-Kommissionen  af  4de  Marts  1808  i  Korresp.-Protokol 

No.  15.  ' 

sig  gjøre  at  skaffe  det  tilstrækkelige  Antal  af  Skibe,  kastede  Grev 
Wedel  paa  ny  sit  Blik  paa  de  beslaglagte  engelske  Skibe,  der  henlaa  i 
Drammen.  Under  15de  April  henvendte  han  sig  til  Regjerings-Kom- 
missionen  med  Anmodning  om,  at  disse  maatte  blive  stillede  til  hans 
Raadighed.  Idet  Kommissionen  den  følgende  Dag  gav  den  ansøgte 
Tilladelse,  bemærkede  den  tillige:  „Kommissionen  maa  derhos  ytre  sin 
Tilfredshed  med,  at  Deres  Høivelbaarenhed  tillige  vil  paatage  Dem  den 
Uleilighed  at  sørge  for  disse  Skibes  Ekvipering  og  Bemanding"  \ 

Saaledes  var  Grev  Wedel  overalt  utrættelig.  Til  samme  Tid  var 
han  yderligere  optaget  af  Arbeidet  med  at  opstille  et  Korps,  hvormed 
han  selv  agtede  at  drage  i  Felten  mod  Sverige.  Derved  blev  han  ogsaa 
for  en  Tid  nødsaget  til  at  afbryde  al  Befatning  med  Provideringsvæsenet. 
Inden  den  20de  April  var  han  færdig  til  at  afmarschere  med  sine  Folk 
fra  Hjemmet,  og  han  maatte  da  paa  eget  An-  og  Tilsvar  konstituere 
sin  Fuldmægtig  Thomas  Bryn  til  at  forestaa  Bestyrelsen  af  Buskeruds 
Amt,  medens  hans  Andel  i  Provideringens  Bestyrelse  midlertidig  over- 
lodes  Direktør  Samuel  Bagge.  Dette  blev  af  Regjerings-Kommissionen 
godkjendt  under  23de  April-.  Men  ligesom  Grev  Wedel  i  den  følgende 
Tid  ikke  ganske  opgav  Bestyrelsen  af  sit  Amt,  saa  har  han  heller  ikke 
undladt  at  føre  Tilsyn  med  Provideringens  Anliggender'-. 

Bagge,  der  allerede  senhøstes  1807  i  Provideringens  Anliggender 
havde  foretaget  en  Reise  til  Jylland,  var  imidlertid  ogsaa  en  virksom 
Mand,  der  med  Iver  tog  sig  af  sine  nye  Forretninger.  Medens  Grev 
Wedel  laa  i  Felten,  foretog  han  saaledes  i  Mai  1808  en  Reise  langs 
Kysten  indtil  Mandal,  hvor  han  skaffede  Skibe  til  Korntransport  fra 
Jylland.  Han  var  svensk  af  Fødsel,  og  hans  endnu  opbevarede  Skri- 
velser til  Regjerings-Kommissionen  viser,  at  han  ikke  fuldstændig  havde 
lært  at  udtrykke  sig  paa  sit  nye  Fædrelands  Sprog.  Men  han  var  varmt 
interesseret  for  Norge  ^. 


'    Skrivelse  af  16de  April  1808  i  Korrespondanse-Protokol  No.  15,  Fol.  137. 

2  Korrespondanse-Protokol  No.  15.  Grev  Wedel  havde  under  20de  April  ind- 
berettet,  at  han  havde  konstitueret  de  to  nævnte  Mænd.  Kommissionen  ud- 
talte  sine  varmeste  Ønsker  om  et  heldigt  Udfald  af  hans  Foretagender  i  det 
vigtige  Anliggende,  hvortil  han  havde  besluttet  at  opofre  sig. 

*  Af  Rentekammerets  Journaler  og  Journalsager  i  Rigsarkivet  sees,  at  Grev 
Wedel  i  1808,  —  indtil  Udgangen  af  August  —  har  været  i  Funktion  som 
Amtmand  12te  Februar,  19de  Marts,  12te  April,  25de  Juni,  16de  Juli,  2den  og 
13de  August.  Derimod  er  Bryn  som  konstitueret  Amtmand  paa  Bærum  27de 
Mai.    Af  andre  Kilder  sees,  at  Greven  selv  var  paa  Bærum  18de  Juli. 

*  Under  16de  Juli  1808  indberettede  Bagge  til  Regjerings-Kommissionen,  at  han 
af   Peder   Anker   havde   faaet    overladt   et  Vandfald,  ved  hvilket  han  agtede  at 

Idet  Bryn  kun  var  konstitueret  paa  Grev  Wedels  An-  og  Tilsvar, 
blev  Regjerings-Kommissionens  Skrivelser  til  Amtet  fremdeles  stilede 
til  den  virkelige  Amtmand,  og  det  bliver  derved  i  det  enkelte  Tilfælde 
vanskeligt  at  afgjore,  hvorvidt  det  er  denne  eller  hans  Stedfortræder, 
der  har  forhandlet  med  den  øverste  norske  Regjerings-Auktoritet.  Ved 
enkelte  Leiligheder  sees  det  imidlertid,  at  denne  har  benyttet  Leilig- 
heden,  naar  Grev  Wedel  tilfældigvis  befandt  sig  i  Christiania  til  at 
træffe  en  Afgjørelse  angaaende  administrative  Anliggender,  der  vedkom 
Buskeruds  Amt.  Saaledes  er  der  forhandlet  med  ham  personlig  an- 
gaaende Anbringelsen  af  svenske  Krigsfanger  i  hans  Amt.  Der  var 
fordelt  saadanne,  ligesom  ogsaa  engelske,  paa  flere  Steder  i  Landet,  og 
bl.  a.  var  Kongsberg,  der  laa  inden  Grænserne  af  Buskeruds  Amt, 
meget  benyttet  som  Interneringssted  ^  Da  Grev  Wedel  om  Aftenen 
16de  Juni  var  i  Christiania,  blev  der  med  ham  truffet  Aftale  om  at  sende 
100  svenske  Krigsfanger  op  til  Hallingdal,  og  disse  afleveredes  den  18de 
paa  Bærum  for  at  transporteres  til  sit  Bestemmelsessted  under  Bevogt- 
ning  af  Grev  Wedels  eget  Korps-.  Om  Sommeren  og  udover  Høsten  1808 
omtales  der  i  Regjerings-Kommissionens  Brevveksling  oftere  svenske 
Kringsfanger  i  Hallingdal  lige  op  til  Aal. 

Paa  samme  Maade  synes  ogsaa  Grev  Wedel  personlig  —  i  Henhold 
til  Regjerings-Kommissionens  Anmodning"  —  at  have  forestaaet  et  Ar- 
beide i  Buskeruds  Amt,  der  for  en  Del  greb  supplerende  ind  i  Provi- 
derings-Kommissionens  Bestræbelser.  Det  gjaldt  Tilveiebringelsen  af 
Surrogater   for   Befolkningen    i    de   mest   trængende   Bygder,  der  kunde 


anlægge    en    Papirmølle,   som   han  vilde   drive   med   20   svenske   Krigsfanger. 

Bagge  har  i  Regelen  undertegnet  de  af  ham,  alene  eller  i  Forening  med  Smith, 

udfærdigede    Skrivelser,    som   den,  der   optraadte    som    forrettende  for  „H.  W. 

Jarlsberg". 

De  engelske  Krigsfanger  paa  Kongsberg  oprettede   der   en  Frimurerloge,  som 

gav  dem  lidt  Adspredelse. 

Regjerings-Kommissionens  Skrivelse  af  17de  Juni  1808  til  Grev  Wedel  i  dens 

Korrespondanse-Protokol,   No.    16.     1    samme    Protokol    findes   en  Skrivelse  til 

Grev  Wedel  af  20de  Mai  1808,  hvori  han  fra  Kommissionen  anmodedes  om  at 

sørge   for,   at   Peter  Jakobsen,  som  «reddede  Christian  Thoresens  Brig  fra  de 

engelske    Røveres  Vold",    maatte    af  Eieren    faa   en   Anerkjendelse   for   denne 

Bedrift. 

Skrivelse    af    16de  Juli    1808,    hvori    Regjerings-Kommissionen  anmoder  Grev 

Wedel  om  hans  Betænkning  over  det  af  Overlærer  Flor  fremsatte  Forslag  om 

at  lade  Almuen  ved  Kongsberg  indsamle  islandsk  Mose  for  at  udsælges  i  Lier, 

Modum    og    andre    trængende  Bygder,    —   i    Korrespondanse-Protokol,  No.  16. 

Greven  maa  dog  allerede  længe  forinden  Modtagelsen  af  denne  Skrivelse  have 

begyndt  sit  Arbeide  med  Indsamlingen  af  dette  Surrogat.     Smlgn.  den  følgende 

Note. 

holde  dem  oppe  over  Sommeren,  indtil  Høsten  bragte  nyt  Korn  i 
Laderne  og  lod  Kværnerne  paa  ny  faa  Mel  at  male.  Tilstanden  i  Amtet 
var  slet,  og  midt  paa  Sommeren  var  Nøden  almindelig  i  dets  fleste 
Bygder,  hvor  man  manglede  Korn.  Buskeruds  Amt  maa  overhovedet 
have  været  et  af  de  Distrikter,  der  om  Vaaren  1808  led  mest  under 
den  herskende  Kornmangel.  Grev  Wedel  havde  allerede  18de  Marts 
personlig  indfundet  sig  i  Regjerings-Kommissionen  og  der  afgivet  en 
meget  indtrængende  Forestilling,  som  havde  den  Virkning,  at  Kommis- 
sionen  besluttede  at  overlade  til  private  26,000  Tdr.  Havre  for  at  af- 
hjælpe  den  herskende  Mangel  paa  Brødkorn,  i  de  3  Amter,  Buskerud, 
Akershus  og  Smaalenene^  Men  dette  var  ikke  tilstrækkeligt,  og  allerede 
16de  Mai  indgav  Grev  Wedel  paa  ny  en  Forestilling  til  Regjerings- 
Kommissionen  om  den  i  hans  Amt  herskende  Nød. 

Der  maatte  nu  ogsaa  tænkes  paa  andre  Midler.  Som  Surrogat  var 
den  islandske  Mose  anbefalet,  og  Grev  Wedel  satte  derfor  igang  en 
storartet  Indsamling  af  dette  Næringsmiddel.  Til  Fattigvæsenet  paa 
Kongsberg  blev  deraf  daglig  leveret  flere  Tusinde  Pund.  Mosen  blev 
malet  paa  forskjellige  Steder,  Kongsberg,  Vestfossen,  Haugsund,  Krokstad- 
elven,    Hønefos  o.  s.  v.,    og    derpaa   blev   der  bågt  Brød,   som  var  halv- 


'    Grev  Wedels  Forestilling,  der  findes  i  Regjerings-Kommissionens  Arkiv,  Pakke 
No.  7,  lyder  saaledes: 

P.  M. 

Foruden  en  stor  Mængde  mundtligc  Andragender  fra  Almuesmænd  i 
Budskeruds  Amt  om  Hjelp  i  Korn  og  Penge,  ere  mig  overleveret  indsluttede  11 
Ansøgninger. 

Af  disse  vil  den  Kongl.  Regjerings  Commission  erfare,  at  det  er  høiligen 
nødvendigt  snarest  mueligt  at  træffe  Foranstaltninger,  som  kunne  afvende  de 
uberegnelige  Følger,  som  Mangel  paa  Sædekorn  og  Hungersnød  medføre. 

Disse  Foranstaltninger  £re,hv ad  en  stor  Deel  af  Budskeruds  Amt  angaaer, 
saa  meget  mere  paatrængende,  som  det  er  vist  at  i  Drammen,  endog  ikke  mod 
contant  Betaling  og  urimelig  hoie  Priser,  har  i  de  sidste  10^12  Dage  været 
Kornvare  at  faae  tilkjøbs.  — 

At  afhandle  Aarsagerne  til  denne  Tingenes  Tilstand  og  at  fremsætte 
mine  Tanker  om,  hvorledes  den  kunde  være  forskjellig,  anseer  jeg  i  dette  kritiske 
Øjeblik  upassende  —  ligesom  det  vilde  være  overflødigt  at  foreslaae  for  den 
Kongl.  Regjerings  Commission  de  Foranstaltninger,  som  nu  bør  træjfes.  — 

Efter  Af  betjening  tør  jeg  udbede  mig  Ansøgningerne  tilbagesendte,  tillige- 
med  Regjerings  Commissionens  gunstige  Resolution. 

Christiania  d.  18  Martii  1808. 

H.  Wedel  Jarlsberg. 

Til 
Den  Kongl.  Regjerings  Commission  for  Norge. 

Christiania. 

blandet  med  Mosemel '.  Saadan  hjalp  man  sig  i  disse  Nødens  Tider; 
Midlet  slog  til  og  opholdt  manges  Liv,  ved  Siden  af  den  Kornforsyning, 
som  tilflød  Amtet  fra  Providerings-Kommissionen -. 

En  længere  Afbrydelse  i  Grev  Wedels  Virksomhed  i  Providerings- 
væsenets  Tjeneste  foraarsagedes  ved  hans  Deltagelse  i  Krigen  mod 
Sverige.  Denne  kaldte  ham  bort  fra  hans  Amt  og  fra  Christiania  til 
de  østligere  Landskaber,  der  laa  Krigsskuepladsen  nærmere,  og  holdt 
ham  der  fængslet  i  flere  Maaneder.  Under  den  almindelige  Begeistring, 
der  havde  grebet  det  norske  Folk,  var  der  flere  offervillige  Mænd,  der 
stillede  sig  til  Fædrelandets  Raadighed  i  Hærens  Rækker.  I  Drammen 
dannedes  et  frivilligt  Korps,  Frederikshald  oprettede  et  andet,  og  i 
Christiania  dannede  Ludvig  Mariboe  et  frivilligt  Artillerikorps. 

Grev  Wedel  stod  ikke  heller  tilbage  i  denne  Kappestrid.  Af  Ar- 
beidere ved  Bærums  Værk,  Folk  paa  Godset  og  unge  Bondegutter  fra 
det  øvrige  Bærum  og  Asker  oprettede  han  Bærums  frivillige  Jægerkorps, 
hvilket  han  selv  kommanderede  som  Kaptein.  Det  havde  graa  Uniform 
med  grønne  Rabatter  og  grønt  Skjerf  og  skal  have  været  det  smukkest 
uniformerede  af  samtlige  Frikorpser^.  Grev  Wedel  synes  selv,  paa  sin 
egen  og  formodentlig  ogsaa  paa  sin  Svigerfaders  Bekostning,  at  have 
besørget  den  hele  Udrustning,  hvorhos  han  tillige  i  den  Tid,  Korpset 
laa  i  Felten,  ialfald  for  en  Del  maa  have  bestridt  Udgifterne  ved  dets 
Underhold,  medens  det  lader  til,  at  Lønningerne  gik  af  offentlige  Kasser  '. 
Selv  med  denne  Hjælp  bliver  det  en  meget  betydelig  Opofrelse,  som 
Grev  Wedel  her  gjorde  i  Fædrelandets  Tjeneste,  —  en  Opofrelse,  der 
blev  end  større  gjennem  hans  personlige  Deltagelse  i  Felttoget. 


'  Skrivelse  til  Regjerings-Kommissionen  fra  Grev  Wedel,  dateret  Bærum  18de  Juli 
1808,  mellem  Kommissionens  indkomne  Sager  for  dette  Aar. 

^  At  der  ikke  paa  alle  Kanter  har  været  OfFervillighed  og  Redebonhed  til  at 
hjælpe  sine  nødlidende  Medmennesker,  synes  at  fremgaa  af  en  Skrivelse  fra 
Regjerings-Kommissionen  til  Grev  Wedel  af  24de  Juni  1808  i  Korrespondanse- 
Protokol  No.  16.  I  denne  siger  Kommissionen,  at  den  er  bleven  underrettet 
om,  at  der  i  Hallingdal  og  paa  Ringerike  skulde  være  flere,  der  havde  ikke 
ubetydelige  Kornbeholdninger,  hvilke  de  ikke  som  Laan  eller  mod  Betaling 
vilde  overlade  til  trængende,  hvorfor  den  anmodede  Grev  Wedel  om  at  skaffe 
nærmere  Oplysning  angaaende  Sammenhængen  hermed. 

'  Optegnelse  mellem  Andreas  Fayes  Samlinger  i  Rigsarkivet.  Uniformerne  blev 
længe  liggende  paa  Bærum,  hvor  de  tilsidst  omsyedes  til  Klæder  for  Stedets 
fattige.  Ogsaa  Vaabnene  fandt  forskjellig  Anvendelse;  men  endel  af  dem  er 
dog  endnu  levnet.  Baron  Harald  Wedel  Jarlsberg  har  i  Mai  1886  skjænket 
Universitetet  to  Geværer,    to  Sabler  og   to  Hatte  af  Læder  med   grønne  Fjær. 

^  Dette  foreslaaes  ialfald  i  en  Skrivelse  fra  Regjerings-Kommissionen  til  Kommis- 
sariats-Kollegiet  af  20de  April  1808,  i  Korrespondanse-Protokol  No.  14. 

Korpset  afmarscherede  under  hans  egen  Kommando  20de  April  fra 
Christiania  og  tillagdes  den  under  Oberst  Ohmes  Kommando  bag  dom- 
men i  Syd  for  Øieren  opstillede  Reserve,  i  hvilken  ogsaa  de  andre 
frivillige  Korpser  fra  Christiania  og  Drammen  blev  indordnede,  sammen 
med  nogle  Kompagnier  af  den  regulære  Hær  '.  Det  Wedelske  Korps 
foretog  jævnlig  Rekognosceringer  paa  dommens  østlige  Bred,  hvor  dets 
Afdelinger  kom  hennimod  Rødenæssjøen.  Imidlertid  kom  det  ikke  i 
Kamp,  og  dets  eneste  Bytte  blev  en  svensk  Skildvagt,  som  det  lykkedes 
Artilleriløitnant  Friis,  der  havde  stødt  til  Korpset,  at  tåge  tilfange. 

Som  Grev  Wedels  Næstkommanderende  gjorde  i  den  første  Tid 
Høiesteretsadvokat  Chr.  M.  Falsen  Tjeneste.  Men  hans  Deltagelse  i 
Felttoget  blev  kun  ganske  kortvarig.  Han  foretog  en  Rekognoscering 
og  vendte  derpaa  hurtig  tilbage  til  Christiania  for  at  overtage  sit  nye 
Embede  som  Sorenskriver  i  Follo  -.  Grev  Wedel  mente  imidlertid 
senere,  at  den  egentlige  Grund  var  den,  at  hans  Næstkommanderende 
var  bleven  kjed  af  de  med  Livet  i  Felten  følgende  Anstrengelser  og 
Ubehageligheder.  Dennes  Ophold  i  Felten  blev  kun  ni — ti  Dage. 
Derimod  blev  hans  Broder,  Hagbarth  Falsen,  fremdeles  staaende  ved 
Korpset^.  Felttoget  var  paa  den  Kant,  hvor  Korpset  havde  gjort  Tjeneste, 
endt  inden  Udgangen  af  Juni,  idet  da  den  svenske  Hær  havde  forladt 
Landet.  Dets  Tjeneste  var  saaledes  for  det  første  at  betragte  som  over- 
flødig, og  navnlig  kunde  Fædrelandet  paa  andre  Maader  finde  udstrakt 
Anvendelse  for  dets  Anførers  aldrig  svigtende  Offervillighed^. 

Det  nye  Krav,  der  snart  efter  fra  Regjerings-Kommissionen  stilledes 
til  Grev  Wedel,  var  at  foretage  en  tredie  Reise  til  Danmark  i  Provi- 
deringens  Anliggender  og  ved  sin  Nærværelse  paaskynde  Arbeidet  med 
Norges  Kornforsyning.  Regjerings-Kommissionen  paalagde  ham  først, 
i    Norge    at    fragte    eller   ligefrem,    paa    samme    Maade    som    tidligere, 


'  I.  Ræder,  Dnnmarfes  Krigs-  og  politiske  Historie  1807—1809,  II,  S.  406.  Bud- 
stikken for  1808,  No.  2. 

2  Budstikken,  1808,  No.  9. 

*   Budstikken,  1808,  No.  11. 

'^  Det  har  ikke  —  hverken  paa  Bærum  eller  Bogstad  —  været  muligt  at  finde 
nogen  Regnskaber,  der  kunde  vise,  hvor  meget  Grev  Wedel  og  Peder  Anker 
har  ofret  paa  Jægerkorpsets  Opsætning.  Paa  Bogstad  er  derimod  fundet  General- 
kvartermester-Løitnant  Sejersteds  Marschrute  for  Korpset,  dateret  Hovedkvarteret 
Borregaard  13de  Juni  1808.  Det  skulde  efter  nærmere  Ordre  samles  ved  Hovl 
i  Spydeberg  og  derfra  marschere  første  Dag  til  Prinsdal  og  anden  Dag  til 
Bærum.  Afmarschen  fra  Hovi  er  formodentlig  foregaaet  den  14de  eller  15de, 
siden  Grev  Wedel  om  Aftenen  16de  var  i  Christiania.  —  Paa  Toten  var  der  op- 
rettet  et  frivilligt  Bondekorps  med  fem  Kompagnier  (Regjer.-Komm.,  Ind- 
komne  Sager,  1808,  Pakke  8.) 

rekvirere  og  hemande  det  fornødne  Antal  Skibe  til  Kornfarten,  og 
derpaa,  efter  sin  Ankomst  til  Danmark,  sende  disse  og  de  danske 
Fartoier,  han  der  kunde  erholde,  med  Korn  til  Norge,  fornemmelig  til 
Akershus  Stift,  baade  til  Underholdning  for  Hæren  og  for  private. 
Ved  Siden  deraf  skulde  han  forhandle  om  Tilstaaelse  af  nye  Laan  til  de 
handlende  og  om  Udstedelsen  af  nye  Assignationsbeviser,  —  samt  foran- 
ledige en  bedre  Ordning  af  Postgangen  over  Skagerak.  Endvidere  fik 
han  Paalæg  om  at  gjøre,  hvad  der  stod  i  hans  Magt,  for  at  opnaa  en 
hurtig  Afgjørelse  paa  alle  Sager,  der  vedkom  de  for  kongelig  Regning 
forsikrede  Skibe,  som  var  opbragte  eller  ødelagte  af  Fienden,  da  dette, 
som  Regjerings-Kommissionen  mente,  vilde  forøge  de  privates  Villighed 
til  at  sætte  sine  Skibe  i  denne  farlige  Fart.  Derhos  skulde  Grev  Wedel 
paa  Zahlkassen  i  Rendsburg  faa  aabnet  en  Kredit  af  mindst  500,000  Rdl., 
der  dels  skulde  tjene  til  at  lette  de  handlendes  Spekulationer,  dels  til 
at  bestride  Udgifterne  ved  de  Befragtninger,  han  sluttede  for  Regjeringens 
Regninga 


'  Under  26de  August  1808  er  der  i  Korrespondanse-Protokol,  No.  16  indført 
følgende  Skrivelse  fra  Regjerings-Kommissionen  til  Amtmand  Grev  Wedel 
Jarlsberg: 

^Foranlediget  af  Deres  Høivelbaarenheds  forestaaende  Reise  til  Danmark 
for  derved  end  mere  at  paaskynde  og  bevirke  Norges  Providering,  maatte  det 
være  Commissionen  tilladt  at  fremføre  deels  endeel  Anmærkninger,  som  den 
ønsker  iagttagne  paa  denne  Reise,  og  deels  nogle  enkelte  Anliggender,  hvorom 
den  har  givet  Forestillinger,  men  intet  Resultat  erholdt,  og  som  den  haaber 
Herr  Greven  ved  Deres  Nærværelse,  efter  Omstændighederne,  ville  søge  at 
bevirke.  Hvad  Commissionen  for  det  første  anseer  af  Vigtighed,  er,  hvad 
Deres  Høivelbaarenhed  selv  har  ytret,  at  der  sørges  for,  at  saa  mange  tjenlige 
Skibe  som  mueligt  blive  befragtede  her  fra  Norge  til  at  afhente  Korn  fra 
Danmark.  Til  den  Ende  bemyndiges  Herr  Greven  til  hos  vedkommende  Authori- 
teter  at  lade  sætte  i  Reqvisition  saa  mange  Skibe,  som  ikke  frivilligen  maatte 
kunne  erholdes  befragtede,  og  hos  Enroulleringscheferne  at  reqvirere  det  til 
Skibenes  Bemanding  fornødne  Mandskab.  Naar  derefter  saa  stort  et  Antal 
Skibe,  som  kunne  erholdes,  her  ere  befragtede,  holder  Commissionen  sig  for- 
visset om,  at  Deres  Høivelbaarenhed  med  den  Dem  egne  Nidkjærhed,  vil  søge, 
efterhaanden  som  Skibene  ankomme  til  Danmark,  at  lade  dem  derfra  afgaae 
med  Korn,  fornemmeligen  til  Aggerhuus  Stift,  hvor  det  er  Herr  Greven  bekjendt, 
at  Armeen  og  Indvaanerne  tiltrænge  den  hastigste  Undsætning,  ligesom  man 
heller  ikke  tvivler  om,  at  De  vil  sørge  for,  at  der  til  Transporten  ogsaa  blive 
befragtede  saa  mange  danske  Skibe,  som  til  andre  offentlige  Anliggenders  Ud- 
førelse  ikke  maatte  være  bestemte.  Dernæst  udbede  vi,  at  Deres  Høivelbaarenhed 
behageligen  ville  være  uleiliget  med  at  bringe  i  Erindring  i  det  Kongelige  Finants 
Collegium  Commissionens  Forestillinger  af  9de  i  forrige  og  6te  i  denne  Maaned, 
angaaende  de  Handlendes  gjentagne  Ansøgninger  om  nye  Laan,  hvorvidt  disse 
Laan  maatte  udvides,  og  Nødvendigheden  af,  at  flere  Assignationsbeviser  for- 
færdiges,  hvad  enten  saa  dette  skulle  ske  ved  Finants  Collegii  eller  Regjerings- 
commissionens  Foranstaltning,  da  om  end  ikke  flere  Laan  blive  bevilgede  Private, 
Grev  J.  C.  H.  Wedel  Jarlsberg.    1.  10 

Ligesom  Grev  Wedel  ved  sine  vovelige  Reiser  til  Jylland  om  Høsten 
1807  havde  aabnet  Arbeidet  for  Fædrelandets  Forsyning  med  Levnets- 
midler, saaledes  var  det  nu  om  Høsten  1808  atter  overdraget  ham  at 
indlede  et  nyt  Afsnit  i  den  store  Provideringsvirksomhed,  der  om  Som- 
meren for  det  meste  havde  været  dreven  i  en  mere  indskrænket  Maale- 
stok.  Det  krævedes  af  ham,  at  han  ikke  maatte  slippe  denne  sin 
Gjerning;  der  var  ingen,  som  med  større  Dygtighed  og  med  større  Til- 
sidesættelse  af  alle  Hensyn  til  egen  Interesse  og  egen  Bekvemmelighed 
kunde  tåge  dette  vanskelige  Anliggende  i  sine  Hænder.  Provideringen 
maatte  nu  igjen  tåge  sin  Begyndelse,  hvis  ikke  Landet  i  den  kommende 
Vinter  skulde  udsættes  for  at  lide  Hungersnød,  og  saasnart  September 
kom  med  de  mørke  Nætter,  maatte  Kornskibene  atter  ud  for  at  lure  sig 
forbi  de  britiske  Krydsere.  At  træffe  den  første  Anordning,  at  skaffe 
Skibe  og  Korn  og  saa  at  lade  den  tidligere  Fart  gjenoptages,  blev  nu 
for  en  Tid  Grev  Wedels  Gjerning.  Opgaven  var  stor.  Men  han  viste 
for  anden  Gang,  at  han  var  Manden  for  at  løse  den. 

I  det  enkelte  at  foreskrive  Grev  Wedel,  hvilke  Forholdsregler  han 
skulde  træffe,  var  ikke  muligt;  nu  som  tidligere,  maatte  Afgjørelsen  for 
hvert  enkelt  Tilfælde  overlades  til  hans  Skjøn.  Han  var  overhovedet 
ikke  den,  som  her  vilde  lade  sig  binde,  og  da  han  desuden  ikke  saa 
meget  følte  sig  som  den  Regjerings-Kommissionen  underordnede  Embeds- 
mand,    men   mere   som    den    private  Mand,   der  frivillig  ofrede  sin  Tid, 


Statscassen  dog  vil  tiltrænge  betydelige  Fonds.  Fremdeles  var  det  at  onske,  at 
Deres  Høivelbaarenhed,  ved  Af  handling  med  General  Postamtet  kunde  bevirke 
nogle  sikrere  og  mere  bestemte  Forholdsregler  fastsatte  i  Hensyn  til  Posternes 
Gang,  hvilke  det  vel  blev  rigtigst,  efter  Omstændighederne,  og  Krydsernes  Be- 
liggenhed  ved  de  danske  Kyster,  at  afsende  deels  fra  Jyllands  østre,  deels  vestre 
Kyst,  altsaa  vexelviis  til  Christiansand  eller  Friderichsværn,  da  deres  Retour 
til  Danmark  altsaa  her  i  Landet  maatte  bestemmes  efter  de  Steder,  hvortil 
Baadene  fra  Danmark  vare  ankomne.  Herr  Greven  vil  meget  kunde  bidrage 
til,  at  Norge  bliver  forsynet  ved  Privates  Bestræbelser  med  Korn,  om  De  behager 
ved  Deres  Forestillinger  i  det  Kongelige  Rentekammer  at  søge  bevirket  en  hastig 
Afgjørelse  af  de  Sager,  som  for  dette  Collegium  ere  andragne,  angaaende  af 
Fienden  opbragte  eller  ødelagte  og  for  Kongelig  Regning  asseurerede  Skibe,  da 
disse  Sagers  længere  Henstand  vil  svække  Tilliden  til  denne  saa  nødvendige 
Foranstaltning,  saa  og  at  bevirke  Udvidelse  af  Asseurancen  til  Ladninger,  som 
herfra  nedsendes.  Endelig  udbede  vi,  at  Herr  Greven  ville  bevirke  Regjerings- 
commissionen  aabnet  en  Credit  paa  Rendsborg  Zahlcasse  af  i  det  mindste 
500,000  RdL,  som  uomgjængelig  fornøden,  deels  til  at  lette  de  Handlendes 
Speculationer,  og  deels  til  at  betale  de  af  Deres  Høivelbaarenhed  for  Regjeringens 
Regning  sluttende  Befragtninger.  Deres  Høivelbaarenhed  ledsages  af  vore  op- 
rigtige  Ønsker  for  Deres  eget  og  den  forehavende  vigtige  Reises  Held  og  dens 
lykkelige  Udfald,  saavel  for  Fædrelandet,  som  Dem  selv.''  Denne  Skrivelse 
kan  betragtes  som  Instrux  paa  den  tredie  Reise. 

sit  Arbeide  og  sin  Velfærd  for  Fædrelandet,  var  han  ikke  altid  saa 
villig  til  at  lade  sig  lede  af  dens  Instruktioner.  Han  blev  sendt  til  det 
Sted,  hvor  der  skulde  handles  og  ofte  i  en  Hast  gribes  til ;  da  var  han 
sig  ogsaa  bevidst,  at  det  var  paa  sig  selv,  han  maatte  stole.  Saaledes 
var  det,  hvis  Kommissionen  fra  Christiania  af  forsøgte  at  gribe  ind  i 
hans  Dispositioner,  at  forudse,  at  der  kunde  opstaa  nye  Rivninger  mellem 
dem,  hvilke  da  heller  ikke  udeblev. 

Efterat  Foged  Jonas  Collett,  paa  Ansøgning  fra  Grev  Wedel,  under 
20de  August  var  bleven  konstitueret  som  Amtmand  i  Buskeruds  Amt, 
denne  Gang  paa  eget  An-  og  Tilsvar,  med  selvstændig  Myndighed,  var 
Grev  Wedel  ikke  længere  bunden  ved  Hensynet  til  sine  Embedspligter. 
Hans  første  Forretning  blev  da  at  istandbringe  et  Opgjør  for  sit  Arbeide 
med  Provideringen  i  dennes  første  Periode  og  aflevere  dette  til  Regjerings- 
Kommissionen.  Han  var  netop  kommen  tibage  fra  et  Besøg  paa  Kongs- 
berg, 'hvor  han  sammen  med  de  øvrige  Direktører  havde  afsluttet  Ind- 
beretningen  om  det  nye  Fattigvæsens  Virksomhed  i  de  to  første  Aar  og 
aflagt  Regnskab  for  de  derved  oppebaarne  Summere  Derefter  maatte 
han  benytte  de  faa  tilbageværende  Dage  til  at  opgjøre  sit  Providerings- 
Regnskab.  Han  gjorde  dette  paa  Bærum  i  de  sidste  Dage  af  August 
1808,  saavidt  som  det  lod  sig  udføre  uden  at  have  alle  Papirer  ved 
Haanden,  idet  disse  dels  fandtes  i  Danmark,  dels  var  bortkomne  ved 
Forlis,  dels  tagne  af  Fienden.  Han  maatte  derfor  i  Øieblikket  ind- 
skrænke  sig  til  at  fremsende  en  Kasse-Extrakt,  der  viste,  at  han  fra 
12te  September  1807  og  til  Afreisen  i  1808  havde  disponeret  over 
587,851  Rdl.  20  %  hvoraf  kun  en  Ubetydelighed  var  i  Behold,  og  en 
tabellarisk  Oversigt,  der  viste,  hvor  meget  der  i  samme  Periode  var 
ankommet  til  Provideringsvæsenet -. 


'  Aktstykkerne  i  Regjerings-Kommissionens  Arkiv,  indkomne  Sager  for  1809, 
Pakke  No.  17.  Grev  Wedel  har  som  Formand  i  Fattigvæsenets  Direktion 
været  personlig  tilstede  paa  Kongsberg  indtil   12te  August  1808. 

-'  Skrivelsen  findes  i  Pakke  No.  7  af  Regjerings-Kommissionens  indkomne 
Sager  og  lyder  saaledes: 

„Hvormeget  jeg  end  ønsker  paa  det  nøieste  at  opfylde  den  Kongl.  Re- 
gierings  Commissions  Befalinger,  saa  seer  Jeg  mig  dog  aldeles  ikke  i  Stand  til, 
førend  efter  nogle  Maaneders  Forløb  at  aflægge  et  ordentlig  (!)  Regnskab  for 
Provideringsvæsenet,  da  der  mangler  en  stor  Mængde  nødvendige  Data  og 
Bilag,  som  for  en  Deel  skulle  haves  fra  Danmark  og  for  en  Deel  ere  forliiste 
eller  faldne  i  Fiendens  Hænder.  —  For  imidlertid  at  gjøre,  hvad  jeg  kan  til 
Opfyldelse  af  Commissionens  Befaling,  giver  jeg  mig  den  Ære  at  fremsende: 

1.  En  Cassa  Extract  fra  12te  Septemb^  til  Dato,  forsaavidt  det  til- 
kommer mig  at  giøre  Rigtighed  for  Indtægt  og  Udgivt. 

Nærmere  Regnskab  lod  sig  ikke  i  Hasten  tilveiebringe,  og  snart 
efter  var  Grev  Wedel  paa  Veien  til  Jylland.  Han  lagde  denne  Gang 
sin  Vei  langs  Vestlandets  Kyst,  hvor  han  formodentlig  har  undersøgt 
Forholdene  og  forberedet  Modtagelsen  af  de  Ladninger,  som  han  nu 
haabede  at  faa  sendt  over  Havet  fra  Jylland.  Rimeligvis  har  han 
ogsaa  konfereret  med  Stiftamtmand  Thygeson. 

Om  Aftenen  Kl.  7  den  10de  September  stak  Grev  Wedel  tilsøs  fra 
Ny  Hellesund  i  Vest  for  Christiansand.  Der  blæste  en  Storm  og  gik 
høi  Sø.  Men  netop  saadan  likte  han  sig  med  sin  Vovehalsnatur.  Ude 
paa  Havet  blev  han  praiet  af  en  anden  Baad,  der  bragte  Kureren 
Røssler,  som  havde  ilet  efter  ham  med  Breve  fra  Regjerings-Kommis- 
sionen.  Men  i  den  høie  Sø  var  det  umuligt  at  lægge  bi  og  modtage, 
hvad  der  saaledes  bragtes.  Man  maatte  lade  det  staa  til,  og  da  de  to 
Baade  skiltes  fra  hinanden  i  Stormnatten  paa  Skageraks  Bølger,  kunde 
Grev  Wedel  ikke  vide,  om  han  nogensinde  skulde  faa  det  Bud,  der  var 
sendt  efter  ham.     Overfarten  tog  17    Timer.      Kl.   12   Middag   den    Ilte 


2.  En  Tabellarisk  Fortegnelse  over  de  i  fornævnte  Periode  til  Providerings- 
væsenet  ankomne  Korn  og  Feedevahre. 

I  Henseende  til  Kornvahrernes  Anvendelse  maae  det  være  mig  tilladt  at 
bemærke:  at  adskillige  indtrufne  Omstændigheder  giøre  det  umueligt  at  vide 
samme  nogenledes  nøiagtigt,  forinden  alle  Regnskaber  ere  indkomne.  Imidlertid 
kan  det  for  Øieblikket  ikke  være  af  nogen  Vigtighed  for  Commissionen  at  under- 
rettes derom,  da  alle  Provideringsvæsenets  Kornforfrjaader  i  dette  Øieblik  ere 
indsendte  til: 

/.  Beholdningerne  i  Aggershiius,  Fredriksstad,  og  Fredrikssteens  Fæst- 
ninger  samt 

Rug.         Havre, 
i  Drøbak  circa 400  „ 

-  Kragerøe 350  „ 

-  Oster  Risøer 197  175 

947  175 

som  ifølge  Provideringsvæsenets  Regning  skulle  være  i  Behold  og  ere  beordrede 
til  Aggershuus  Fæstning. 

2.  Den  Beholdning  af  Rug,  som  er  under  Amtmand  Løwenskiolds  Be- 
styrelse i  Scheens  Fiorden,  men  som  formodentlig  er  medgaaet  eller  snart  med- 
gaaer  til  de  mange  Strandstæder  og  de  svenske  Krigsfanger. 

Da  jeg  havde  sluttet  de  fleste  Accorder,  Provideringsvæsenet  angaaende, 
forinden  Providerings  Commissionen  blev  anordnet,  og  saaledes  staaer  til  Ansvar 
for  Handlinger,  som  min  Collega  ikke  kan  kiende,  uden  af  mit  Udsagn  og  jeg 
desuden  har  modtaget  de  fleste  Penge  paa  mit  eget  Navn,  har  jeg  troet  det 
rigtigst,  at  enhver  af  os  aflægger  særskildt  Regnskab  for  det  ham  betroede. 

Bærum  den  25de  August  1808. 

H.   Wedel-Jarlsberg. 

Til 
Den  Kongl.  Regjerings-Commission. 

September  stod  Grev  Wedel  paa  den  jydske  Kyst.  Han  var  kommen 
noget  i  Øst  for  Hanstholmen,  til  Stranden  ved  Glæde,  mellem  Viksø 
og  Torupstrand,  og  her  skrev  han,  umiddelbart  efter  sin  Landstigning, 
paa  selve  Stranden,  med  Blyant  sin  første,  meget  kortfattede  Rapport 
til  Regjerings-Kommissionen  ' : 

Glædestrand     imellem    Wixøe    og    Thorup 
Strand  d:   11    Sept:r   1808,  Kl:   12  Middag. 

„Vigtigheden  af  de  mig  betroede  Forretninger  gjør  det  til  Pligt  for 
mig  at  mælde  den  Kongl:  Regjerings  Commission  min  Ankomst  hertil 
efterat  have  forladt  Nye  Hellesund  i  Aftes  Kl:  7  —  Nyt  er  det  ikke 
mueligt  her  at  erfare  —  Dette  Brevs  Form  maae  undskyldes  paa 
Grund  af  Omstændighederne  — 

H.  Wedel  Jarlsberg. 

P:  S:  I  Søen  blev  jeg  prayet  af  Coureer  Røssler,  som  sagde  at 
have  Breve  til  mig  fra  Regj:  Commissionen  —  men  det  var  ikke 
mueligt  at  komme  ombord  til  hinanden;  derfor  anmodede  jeg  ham  om 
at  sende  mig  dem  til   Aalborg  — 

Til 

Den  Kongl:  Regjerings  Commission  for  Norge." 

I  Jylland  modtog  han  ogsaa  de  ved  den  nævnte  Kurer  overbragte 
Breve,  derimellem  en  Skrivelse  fra  Regjerings-Kommissionen  af  6te 
September  ^.  I  denne  underrettede  man  ham  om,  at  der  var  opstaaet 
Vanskeligheder  i  Jylland  med  Hensyn  til  Assuransen  af  de  Skibe,  der 
skulde  gaa  til  Norge,  og  at  saadan  ikke  kunde  erholdes,  forinden 
General-Adjutant,  Kommandør-Kaptein  Riisbrigh  ankom  til  Jylland. 
Men  da  det  var  vigtigt  i  Fremtiden  at  undgaa  alle  Ophold  af  denne 
Art,  paalagde  Kommissionen  Grev  Wedel,  som  Tillæg  til  de  Instruk- 
tioner,  han  tidligere  havde  modtaget,  at  anmode  Toldstederne  i  Jylland 
om  at  assurere  de  til  Norge  med  Levnetsmidler  bestemte  Skibe;  den 
mente  at  have  Hjemmel  herfor  i  en  kongelig  Resolution,  der  var  med- 
delt fra  Rentekammeret  og  bl.  a.  skulde  bestemme,  at  det  indtil  Riis- 
brighs  Ankomst  til  Nørrejylland  skulde  have  sit  Forblivende  ved  Reso- 


'    Regjerings-Kommissionen,  Indkomne  Sager,  Pakke  No.  8. 

-    Afskrift  i  Regjerings-Kommissionens  Korrespondanse-Protokol,  No.  16. 

lutionen  af  26de  Mai  1808,  der  bevilgede  Assuranse  for  de  Skibe,  der 
afgik  fra  Jyllands  Vestkyst,  hvilken  Resolution  nu  ogsaa  maatte  følges 
for  Østkystens  Vedkommende.  I  øvrigt  maatte  Grev  Wedel  afhandle 
med  Sølieutenant  Henne  om  Skibenes  Afsendelse. 

Forholdene  i  Jylland  syntes  ved  Grev  Wedels  Ankomst  ikke  at 
stille  sig  meget  lovende  for  Opnaaelsen  af  hans  Øiemed,  og  de  Er- 
faringer, han  gjorde  i  Begyndelsen  af  sin  Reise,  blev  kun  lidet  opmun- 
trende.  Han  begav  sig  først  fra  Landingsstedet  ved  Glæde  til  Thisted, 
for  der  med  Amtmand  Faye  at  træffe  Aftale  om  at  bringe  Levnets- 
midler over  til  Norge  med  jydske  Sandskuder,  og  reiste  saa  til  Aal- 
borg. Han  blev  straks  bekjendt  med,  at  flere  Skibe  havde  maattet  vente 
længere  Tid  uden  at  turde  løbe  ud,  fordi  man  negtede  dem  Assuranse. 
Men  herpaa  blev  der  dog  raadet  Bod  ved  hans  Ankomst  til  Aalborg, 
idet  han  da  traf  General-Adjutant  Riisbrigh,  som  ankom  til  denne  By 
14de  September,  for  at  paase  Afsendelsen  af  Korntransporter  til  Norge. 
Allerede  den  følgende  Dag  traf  de  to  i  Fællesskab  de  fornødne  For- 
anstaltninger til  at  bortrydde  denne  Hindring  for  Norges  Forsyning  til 
den  kommende  Vinter. 

Grev  Wedel  har  selv  for  Regjerings-Kommissionen  skildret  Stil- 
lingen i  følgende  Brev:^ 

„Under  12te  (sic)  d:  M:  gav  jeg  mig  den  Ære  at  tilmælde  den 
Kongl:  Regjerings  Commission  ved  et  Par  Ord  min  lykkelige  Ankomst 
til  Jylland  —  og  i  Dag  anseer  jeg  det  for  Pligt  at  indberette  Et  og 
Andet  især  Norges  Providering  betræffende:  — 

Paa  Søen  blev  jeg  prayet  af  Coureer  Røssler,  men  formedelst 
Søegang  kunde  jeg  ikke  modtage  hans  medbringende  Breve  af  6te  d:  M: 
—  som  han  overleverede  mig  i  Thisted,  hvorhen  jeg  først  reiste  for 
at  aftale  et  og  andet  med  Amtmand  Faye  om  Transporten  af  Levnets- 
midler til  Norge  med  Jyske  Sandskuder   — 

Adskillige  Skibe  have  rigtig  nok  i  betydelig  Tiid  maattet  vente 
efter  Assurance  som  er  blevet  dem  nægtet  —  Men  i  Gaar  ankom 
General-Adjutant  Risbrich  hertil  og  i  Dag  er  det  Fornødne  i  den  Hen- 
seende iværksat  —  Da  det  ved  min  Ankomst  hertil  var  uvist  naar  og 
hvor  jeg  kunde  træffe  General-Adjutanten  —  afsendte  jeg  den  Kongl: 
Regjerings  Commissions  Breve  til  Kongen  pr.  Feldt  Post  Estafette 
ledsaget  af  en  Skrivelse  fra  mig. 


*    Regjerings-Kommissionen,  Indkomne  Sager,  Pakke  No.  8. 

Endnu  er  næsten  intet  gjort  for  Norges  Providering  i  disse  Egne. 
Kornvahre  er  her  stor  Overflødighed  af,  og  Skibe  Findes  ogsaa  i  temmelig 
Mængde  —  Men  Søefolk  mangle  aldeles.  Endog  de,  som  henhøre  til 
de  norske  Skibe,  som  have  lagt  her  i  Sommer,  ere  tagne  til  Kongelig 
Tjeneste,  især  til  Kanonbaadene  —  Søefolk  maae  altsaa  nødvendigen 
leveres  fra  Kanonbaadene  i  Sjæland  og  Fyen  -  Alle  Foranstaltninger 
i  denne  Henseende  vorde  ufortøvet  iværksatte  ved  General-Adjutanten, 
der  vist  vil  gjøre  alt  mueligt  for  den  gode  Sag,  og  ved  mig  —  Ligesom 
strax,  uden  at  oppebie  Søefolkenes  Ankomst,  med  største  Anstræn- 
gelse  arbeides  paa  Skibenes  Tilladning  for  med  Kraft  at  kunne  iværk- 
sætte  den  mellem  General-Adjutant  Fisker  og  General-Adjutant  Ris- 
brich  ved  mig  aftalte  Plan.  Den  meest  paatrængende  Mangel  ved  de 
militaire  Magasiner  maae  afhjælpes  ved  Tilførsel  fra  Vestkanten  af 
Jylland,  da  det  endnu  vil  medtage  nogle  Uger,  inden  betydelig  Tilførsel 
vil  kunne  ventes  fra  den  østlige  Kyst.  Fra  min  Side  skal  vist  intet 
vorde  forsømt.  Her  er  for  Øieblikket  aldeles  intet  Nyt  af  Vigtighed 
—  Uroelighederne  i  Spanien,  som  saa  meget  mueligt  holdes  skjulte, 
synes  at  beskjæftige  de  Franske  i  høi  Grad  —  hvilket  har  den  lykke- 
lige Følge  for  Danmark  at  næsten  alle  fremmede  Tropper  unddrage 
samme  deres  Beskyttelse. 

I  Morgen  tidlig  fortsætter  jeg  Reisen  til  Kiøbenhavn  —  Fra  Tid  til 
anden  skal  jeg  give  mig  den  Ære  at  tilmælde  den  Kongl:  Regjerings 
Commission  Fremgangen  af  de  til  Norges  Providering  sigtende  Foran- 
staltninger samt  hvad  ellers  kunde  være  af  Vigtighed. 

Aalborg  d:   15:de  Sept:r  1808. 

H.  Wedel  Jarlsberg. 

Til 

Den  Kgl:  Regjerings  Commission 

for  Norge 

i 

Christiania." 

Grev  Wedel  afreistc  16de  September  fra  Aalborg  til  Kjøbenhavn, 
hvor  der  fra  Regjeringens  Side  blev  truffet  de  nærmere  Foranstalt- 
ninger til,  at  han  i  Jylland  kunde  udføre,  hvad  der  var  ham  paalagt. 
Under  hans  Fravær  blev  Riisbrigh  i  Jylland  for  at  ordne  Provideringen, 
medens  der  i  Kjøbenhavn,  efter  Grev  Wedels  Forestillinger,  arbeidedes 
for  at  udfærdige  de  nærmere  Regler  og  Anordninger  for  denne  store  og 
indviklede  Virksomhed.     Dette  Arbeide  gik  gjennem   Rentekammeret. 

Paa  en  Forestilling  fra  dette  Regjerings-Kollegium  afgaves  der 
under  24de  September  1808  en  udførlig  kongelig  Resolution,  med  de 
Bestemmelser,  der  skulde  danne  Grundlaget  for  Norges  Forsyning  med 
Korn  og  andre  Levnetsmidler  i  den  kommende  Vinter  '. 

Provideringsarbeidet  blev  overdraget  Grev  Wedel  og  som  hans 
Kollega  den  allerede  fra  den  foregaaende  Vinter  i  disse  Forretninger 
prøvede  Krigsraad  (Kaptein)  Rasmus  Langeland.  For  dem  begge  blev 
der  i  disse  samme  Dage  fra  Rentekammeret  udfærdiget  den  befalede 
Instruktion,  og  snart  efter  finder  man  dem  i  fuld  Virksomhed  i  Nørre- 
jylland  ^.  De  mødtes  4de  Oktober  i  Aarhus,  hvorfra  de  reiste  til  Aal- 
borg. I  denne  By  traf  de  den  8de  Oktober  General-Adjutant  Riisbrigh, 
der  efter  sit  Mandat  ogsaa  nu  skulde  samvirke  med  dem. 

Hvad  det  først  gjaldt  om  at  faa  Rede  paa,  var,  hvad  der  fandtes 
af  Beholdninger  fra  den  saakaldte  „ forrige  Udskibnings-Epoke",  Vin- 
teren 1807 — 8.  I  dette  Øiemed  satte  Greven  og  Langeland  sig  i  For- 
bindelse med  Stiftamtmand  Baron  Giildencrone  og  Amtmand,  Kammer- 
herre Fønss,  samt  med  de  Kommissionærer  og  Kjøbmænd,  der  i  den 
foregaaende  Vinter  havde  havt  Forretninger  med  Providerings-Kommis- 
sionen  i  Christiania  og  med  Feltkommissariatet  i  Kjøbenhavn.  Dernæst 
søgte  de  ved  Brevveksling  med  de  jydske  Stiftamtmænd  og  Amtmænd 
at  erhverve  en  Oversigt  over,  hvor  det  til  Norges  Providering  bestemte 
Korn  bedst  kunde  leveres  og  udskibes,  samt  over,  hvad  der  paa  disse 
Steder  fandtes  af  brugbart  Magasinrum.  Da  der  i  denne  Henseende 
var  mislige  Forhold  ved  de  to  for  Provideringen  vigtige  Punkter,  Hals 
og  Udbyhøi,  henstillede  de  til  Stiftamtmand  Pentz  og  Amtmand  Fønss 
at  tilveiebringe  Magasiner  for  8—10,000  Tdr.  ved  Hals  og  for  5000  Tdr. 
ved  Udbyhøi.  Fremdeles  anmodede  de  Amtmændene  i  Hjørring  og 
Thisted  Amter  om  at  skaffe  Magasiner  ved  Fladstrand,  Løkken,  Viksø 
og  Klitmøller  for  2 — 3000  Tdr.  paa  hvert  Sted.  Efterat  dette  var  gjort, 
foretog  Grev  Wedel  i  Dagene  fra  10de  til  17de  Oktober  en  Reise  langs 
den  jydske  Kyst  til  Sæby,  Fladstrand,  Hjørring,  Løkken,  Blokhusene, 
Torupstrand,  Thisted  o.  s.  v.  og  tilbage  til  Aalborg,  hvor  imidlertid 
Langeland  havde  besørget  de  ham  specielt  overdragne  Forretninger,  der 
gik  ved  Siden  af  den  øvrige  Providering. 


'    Gjengivet  i  fuldstændigt  Uddrag  i  den  ældre  Udgave,  I,  S.  172  flg. 

^  Af  den  in  triplo  udfærdigede  Skrivelse  fra  Rentekammeret  af  27de  September 
1808,  hvorved  den  ovenfor  omtalte  Kgl.  Resolution  meddeles  Regjerings- 
Kommissionen,  findes  et  Exemplar  mellem  de  til  denne  indkomne  Sager  for 
1808,  Pakke  No.  11.  Instruktionen  er  trykt  i  den  ældre  Udgave,  I,  S.  176, 
Note  1. 

Uden  Ophor  fortsattes  dette  travle  Arbeide.  Der  blev  vedtaget 
Taxter  for  Fragten  af  Korn  fra  de  østlige  og  de  vestlige  jydske  Havne 
til  Norge,  —  høiest  fra  de  sidste,  da  Besværlighederne  der  var  størst. 
For  at  skaffe  de  større  norske  Skibe,  der  stak  13  — 14  Fod  og  derfor 
ikke  kunde  løbe  ind  i  de  almindelige  Havne,  et  Sted,  hvor  de  kunde 
seile  hen,  anmodede  Kommissærerne  Stiftamtmanden  i  Ribe,  Kammer- 
herre Moltke,  om  at  anskaffe  Magasiner  for  omtrent  10,000  Tdr.  Korn- 
varer i  Hjerting,  „et  af  de  fortrinligste  Udskibningssteder  i  Jylland". 
Kommissærerne  anordnede,  hvilke  Sorter  Havre  der  helst  skulde 
skaffes.  Da  de  frygtede  for,  at  Limfjorden  kunde  tilfryse,  anmodede 
de  Amtmændene  i  Viborg,  Ringkjøbing  og  Thisted  Amter  „om  af  alle 
Kræfter  at  paadrive  Transporten  til  Vands  af  Kornvare  til  Aalborg". 
Da  det  ikke  gik  hurtig  nok  med  at  tilveiebringe  de  fornødne  Magasin- 
rum  ved  Hals,  leiede  Kommissærerne  to  i  Aalborg  Havn  liggende 
Skibe,  der  var  for  store  til  Farten  paa  Norge,  for  at  henlægge  dem  som 
Magasin  for  omtrent  8000  Tdr.  Kornvarer  ved  Bløden. 

Grev  Wedel  sendte  om  denne  sin  Virksomhed  følgende  korte  Be- 
retning til  Regjerings-Kommissionen: 

„Indsluttet  giver  jeg  mig  den  Ære  at  fremsende  en  Gjenpart  af 
den  Indberetning  med  Bilag,  som  jeg  i  Forening  med  Krigsraad  Lange- 
land har  tilstillet  det  Kongelige  Rentekammer  under  Dags  Dato.  Deraf 
vil  behagl.  erfares  Sagernes  Stilling  i  Jylland,  forsaavidt  Norges  Pro- 
videring  betræffer. 

Uagtet  Alt  gaaer  uendelig  bedre  i  Aar  end  i  Fior,  maae  man  dog 
beklage,  at  der  ikke  er  udrettet,  hvad  Norges  Tarv  udkræver,  især 
fordi  ingen  Forberedelser  forinden  min  Ankomst  vare  gjorte  f.  Ex. 
med  at  bygge  Magasiner,  istandsætte  Skibe  etc. 

Fra  min  og  Med-Commissairs  Side  er  efter  min  Overbeviisning 
Intet  spildt. 

Med  ubeskrivelig  Længsel  har  jeg  nu  i  flere  Uger  ventet  efter 
Convoien  og  Breve  fra  Norge,  som  jeg  siden  mere  end  en  Maaned 
aldeles  savner. 

I  Afdrag  paa  den  Credit,  som  det  Kongl.  Finance  Collegium  har 
aabnet  den  Kongl.  Regjerings  Commission  ved  Zahlkassen  i  Kiel  har 
jeg  anviist  til  forskjellige  Commissionairer  for  gjorte  Leverancer 
85,500  Rd.  D.  Gt.  —  for  hvilke  Firesindstyve  og  Fem  Tusinde  og  Fem 
Hundrede  Rd.  D.  Gt.  den  Kongl.  Regjerings  Gommission  vilde  behage 
at  debitere  mig,  da  samme  indtages  i  mit  aflæggende  Regnskab. 

Efterat  have  nu  tilbragt  2de  Maaneder  paa  denne  Reise,  agter  jeg 
nu  om  nogle  Dage  at  benytte  mig  af  den  Kgl.  Resol.  af  28de  f.  M.  ved 
at  udnævne  min  Ven,  Capitain  Kammerjunker  Herman  Løvenskjold,  en 
i  fleere  Henseender  udmærket  ung  Mand  til  Commissair  i  mit  Sted  og 
at  vende  tilbage  til  Norge  ^ 

Aalborg  den  25de  Oct:r  1808. 

H.  Wedel  Jarlsberg. 

Til 
Den  Kongl.  Regjerings  Commission 
for  Norge 
i 
Christiania." 

Med  denne  Skrivelse  fulgte  en  længere  Indberetning,  undertegnet 
af  Grev  Wedel  og  Langeland,  ligeledes  dateret  Aalborg  25de  Oktober 
1808",  hvori  de  til  Slutning  ytrede:  „Ifølge  General-Adjutant  Riisbrighs, 
Amtmændenes  og  vore  Foranstaltninger  arbeides  i  de  fleste  jydske 
Havne  paa  at  istandsætte  alle  Skibe  og  at  tillade  dem  med  den  An- 
strengelse, som  Omstændighederne  tilstede;  men  det  gaar  i  det  hele 
dog  kun  langsomt,  da  man  overalt  mangler  Tømmermænd  til  Skibenes 
hurtige  Istandsættelse  og  Søfolk  til  disses  Bemanding.  Vel  er  en  Del 
Søfolk  kommanderede  til  de  forskjellige  Havne;  men  deres  Antal  er 
endnu  ikke  tilstrækkeligt,  og  de  er  for  det  meste  saa  maadelige,  at 
man  ifølge  troværdige  Skipperes  Forsikring,  neppe  kan  forsvare  at  gaa 
tilsøs  med  dem.  Vi  maa  imidlertid  haabe,  at  denne  Mangel  endeligen 
afhjælpes,  saa  at  alle  Skibe  i  de  jydske  Havne  snart  kunde  afgaa  til 
Norge.  Efter  en  løselig  Opgave  kan  vi  formode,  at  de  Skibe  i  de 
jydske  Havne,  der  endnu  ikke  er  udklarerede,  kan  indtage  circa 
50,000  Tdr.  Kornvare.  Antager  man,  at  alle  disse  Expeditioner  har 
det  største  Held,  vil  i  det  høieste  fra  Iste  September  d.  A.  til  medio 
November  være  ført  circa  100,000  Tdr.  Kornvare  fra  Jylland  til  Norge. 
Man  kan  med  Hensyn  til  de  utallige  Vanskeligheder,  som  Aarstiden 
og  fiendtlige  Krydsere  lægger  i  Veien  for  Transporten,  neppe  regne  i 
Almindelighed,    at  ethvert    jydsk  Skib  gjør    to    Reiser    til  Norge,    inden 


'    Oplysninger   om,   hvad   der  var  sendt  over  Skagerak,  i  den   ældre    Udgave,  I, 

S.  179,  Noten. 
2    Begge    Skrivelser    (/;    duplo     mellem     Regjerings-Kommissionens     indkomne 

Sager,  Pakke  No.  8. 

Foraarets  lyse  Nætter  igjen  forbyder  Koffardimændene  at  vove  sig  paa 
Våndet.  Under  de  fordelagtigste  Forudsætninger,  der  desværre  vist 
ikke  kan  stadfæstes  ved  Udfaldet,  vil  der  altsaa  neppe  ved  de  Skibe, 
der  nyligen  er  afseilede  eller  endnu  ligger  i  jydske  Havne,  kunne  føres 
fra  Iste  September  til  Fartens  Stansning  200,000  Tdr.  Kornvare  fra 
Jylland  til  Norge.  Hvad  Hjælp  der  kan  ventes  fra  Norge,  er  os  ube- 
kjendt;  men  det  ved  vi,  at  Antallet  af  de  til  Farten  paa  Danmark 
tjenlige  norske  Skibe  ikke  er  meget  stort.  Da  ikkun  ubetydelig  smaa 
Fartøier  er  ankomne  fra  Norge,  kunde  vi  neppe  regne,  at  de  fleste 
vil  være  istand  til  at  gjøre  mere  end  een  Reise,  med  mindre  Vin- 
teren skulde  være  usædvanlig  mild,  hvorpaa  man  ikke  bør  stole.  Det 
er  altsaa  indlysende,  at  man  langtfra  ikke  med  de  Skibe,  som  findes  i 
Jylland,  og  som  kunde  ventes  fra  Norge,  er  istand  til  at  skaffe  Nord- 
manden  den  Tilførsel,  som  er  nødvendig  for  at  forebygge  den  alvor- 
ligste Hungersnød.  Vi  maa  derfor  ærbødigst  forestille  det  kongelige 
Rentekammer,  hvor  yderst  vigtigt  det  er,  at  alle  Skibe  i  Sjælland, 
Fyen  og  de  øvrige  Øer,  samt  i  Hertugdømmerne  uden  Ophold  rekvi- 
reres og  bemandes  for,  naar  de  ei  der,  hvor  de  ligger,  kunde  faa  Lad- 
ning, at  gaa  til  Jylland  og  tillades.  Var  her  i  Jylland  blot  et  tilstræk- 
keligt  Antal  vel  bemandede  Skibe,  tror  vi,  at  det,  efter  de  nu  træffende 
Foranstaltninger,  vilde  gaa  nogenledes  rask  med  deres  Expedition. 
Hvor  mange  deraf  vilde  naa  Norge,  beror  paa  en  særdeles  Lykke  og 
Fiendens  hidtil  udviste  Skjødesløshed  eller  skaanende  Adfærd;  thi  vi 
maa  ikke  skjule  for  os  selv,  at  det  staar  i  Fiendens  Magt,  ved  at 
trække  en  Kjæde  af  Krydsere  fra  Skagen  til  den  svenske  og  norske 
Kyst,  at  forsikre  sig  i  det  mindste  Halvdelen  af  de  Skibe,  der  afgaar 
til  Norge  fra  de  østlige  jydske  Havne  og  Øerne.  Vi  skal  imidlertid 
med  største  Iver  gjøre  alt,  hvad  der  staar  i  vor  Magt,  for  at  befordre 
de  os  meddelte  Befalingers  vigtige  Øiemed." 

Af  de  Skrivelser,  som  Grev  Wedel  under  sit  Ophold  i  Jylland  til- 
stillede  Regjerings-Kommissionen,  viser  det  sig,  at  ikke  nogen  Møie 
var  sparet,  men  at  han  tillige  vel  forstod,  hvor  meget  han  personlig 
havde  udrettet.  Det  er  muligt,  at  dette  kan  have  gjort  ham  tilbøielig 
til  at  undervurdere,  hvad  der  var  virket  ved  andre  ;  ialfald  bidrog  det 
sit  til,  at  han  ikke  ønskede  Indgriben  fra  andres  Side,  og  da  nu  netop 
Regjerings-Kommissionen  syntes  at  ville  krydse  hans  Foranstaltninger, 
drog  dette  en,  rigtignok  forbigaaende,  Misstemning  efter  sig. 

I  den  ovenfor  nævnte  Skrivelse  til  Grev  Wedel  af  6te  September, 
havde    Regjerings-Kommissionen    i    forbigaaende  nævnt,    at    den    havde 

grebet  ind  i  hans  Foranstaltninger.  Greven  havde  nemlig,  da  han  paa 
sin  Reise  vestover  passerede  gjennem  Frederiksværn,  givet  Kaptein  i 
Marinen,  Jens  Schou  Fabricius,  Paalæg  om  at  anholde  alle  Skibe  til 
Providerings-Kommissionens  Tjeneste,  og  i  Henhold  til  denne  Befaling 
havde  derefter  Fabricius  stanset  et  Skib  i  Frederiksværn,  hvilket  en 
Privatmand  vilde  fragte  til  Jylland.  Sagen  blev  meddelt  Regjerings- 
Kommissionen,  der  antog,  at  der  her  maatte  foreligge  en  Misforstaaelse, 
idet  Providerings-Kommissionen  ikke  skulde  beslaglægge  Skibe,  der 
var  fragtede  af  private.  I  samme  Anledning  blev  der  ogsaa  skrevet 
til  Fabricius,  til  hvem  der  atter  fjorten  Dage  senere,  under  20de  Sep- 
tember, blev  sendt  ny  Anmodning  om  at  tåge  sig  af  Korntilførselen  og 
sørge  for  at  skaffe  Skibe,  idet  Kommissionen  nærede  Frygt  for,  at  der 
ikke  allerede  gjennem  Grev  Wedels  Foranstaltninger  skulde  være  til- 
veiebragt  det  fornødne  Antal  Skibe  for  i  Høstens  Løb  at  bringe  Korn 
og  andre  Levnetsmidler  over  fra  Jylland  til  Norge  '. 

Regjerings-Kommissionen  var  endnu  paa  denne  Tid  aldeles  uden 
Underretninger  fra  Grev  Wedel,  og  da  den  havde  hørt,  at  der  paa 
Nøtterø  og  Tjømø  var  Skibe,  som  han  ikke  havde  sat  i  Rekvisition, 
troede  den  at  maatte  gribe  ind.  Henvendelsen  til  Fabricius  skede 
imidlertid  ikke  i  nogen  Form,  der  kunde  være  stødende  for  Grev 
Wedel,  og  da  Kommissionen  netop  anmodede  Fabricius  om  at  skaffe 
den  de  Oplysninger,  af  hvilke  han  maatte  være  i  Besiddelse  vedkom- 
mende Grevens  Foranstaltninger,  viste  den  derigjennem  yderligere, 
hvor  megen  Vægt  den  lagde  paa  disse.  Den  kunde  vanskelig  optræde 
anderledes,  end  den  gjorde,  da  Tiden  var  knap  og  meget  stod  paa  Spil. 
Den  ene  Auktoritet  var  henvist  til  at  handle  uden  at  vide,  hvad  den 
anden  foretog  sig,  og  saaledes  kunde  lettelig  den  enes  Befalinger 
komme  til  at  krydse  den  andens. 

I  dette  Tilfælde  følte  Grev  Wedel  sig  krænket  ved  Regjerings- 
Kommissionens  Optræden  i  Norge.  Allerede  dens  Skrivelse  af  6te 
September,  der  maa  have  været  med  i  den  Post,  der  bragtes  ham  ved 
Røssler  og  efter  at  have  passeret  ham  i  Stormnatten  paa  Skagerak  om- 
sider var  kommen  i  hans  Hænder  efter  Ankomsten  til  Jylland,  maa 
have  sat  ham  i  en  pirrelig  Stemning.  Under  denne  skrev  han  følgende 
Brev  til  Regjerings-Kommissionen-: 


'    Denne    sidste    Skrivelse    af   20de    September    1808    findes    i    Korrespondanse- 

Protokol,  No.  16,  og  er  trykt  i  den  ældre  Udgave,  1,  S.  181,  Note  1. 
-    Original  in  duplo  i  Kommissionens  Arkiv,  Pakke  No.  8. 

„Da  Hr.  Capt:  Fabricius  har  tilmældt  mig  at  have  oplyst  den  Kongl : 
Regjerings-Commission  om  det  Ugrundede  i  Hr.  Grosserer  Mariboes 
mistænkelige  Forebringender,  og  i  den  Kongl:  Regjerings-Commissions, 
for  Captainen  og  mig  lidet  smigrende  Forudsætninger  og  Ordres  af 
6te  d:  M:  —  saa  anseer  jeg  det  aldeles  overflødigt  videre  at  berøre  de 
Foranstaltninger,  hvorover  Hr.  Mariboe  har  fundet  for  godt  at  dolere  — 
Endnu  har  jeg  ikke  udstædt  nogen  Ordre  som  jeg  anseer  fornødent 
at  tilbagekalde  —  og  jeg  tør  ogsaa  haabe  at  det  aldrig  skeer  — 

Det  vilde  være  upassende  for  mig  ved  denne  Leilighed  at  tale  om 
mine  Følelser  og  om  Vigtigheden,  endog  for  den  offentlige  Tjeneste, 
af  at  de  Mænd,  som  Regjeringen  bruger,  ikke  uden  Undersøgelse 
compromitteres. 

Aalborg  d:   15:de  Sept:r   1808. 

H.  Wedel  Jarlsberg. 
Til 
Den  Kongl :  Regjerings-Commission  for  Norge 

Christiania." 

Da  denne  Skrivelse  naaede  sit  Bestemmelsessted,  fandt  Regjerings- 
Kommissionen  sig  ogsaa  paa  sin  Side,  som  den  selv  bemærkede  i  sit 
Svar,  ubehagelig  berørt  ved  „den  ligesaa  uforskyldte,  som  bitre  Tone", 
hvori  Grev  Wedel  havde  udtrykt  sig.  I  Anledning  af,  at  Greven  var 
bleven  fornærmet  over,  at  der  var  opstaaet  en  Mulighed  af  en  Mis- 
forstaaelse  med  Hensyn  til  det  Forlangende,  han  havde  stillet  til  Fabricius, 
udtalte  Kommissionen  sig  i  det  samme  Svar,  dateret  Iste  Oktober',  i 
følgende  Ord:  «Kommissionen  fatter  ei,  hvorledes  Hr.  Greven  eller 
Kaptein  Fabricius  kunde  anse  sig  kompromittere!  ved  Brevet,  der  i 
høflige  Udtryk  var  stilet  til  dem  selv,  uden  at  komme  til  nogen  andens 
Kundskab,  blot  for  at  afværge  Følgerne  af  en  Misforstaaelse,  der  vel 
mellem  de  fuldkomneste  Mennesker  kan  finde  Sted,  og  den  tror  ei,  den 
derfor  fortjente  at  gives  en  Erindring  om  Vigtigheden  af,  at  de  Embeds- 
mænd,  der  enten  ved  frivillig  Opofrelse  af  deres  Tid  og  Arbeide,  som 
Deres  Høivelbaarenhed,  i  det  vigtige  Arbeide,  de  har  paataget  dem, 
eller  efter  Embeds  Pligter  understøtter  den  i  sine  Bestræbelser  for  at 
gavne  det  Hele,  ikke  under  disse  deres  Forretninger  kompromitteres." 
Ogsaa  gjennem  denne  Skrivelse  gaar  der  en  bitter  Tone.  Men  Kommis- 
sionen erklærede,  at  den  vilde  berolige  sig  i  sin  Overbevisning  om,  at 


'    Regjerings-Kommissionens  Korrespondanse-Protokol,  No.  17,  Fol.  44. 

den  ikke  havde  fortjent  en  saadan  Mistydning;  den  ønskede  derfor 
Greven  alt  muligt  Held  i  hans  Gjerning. 

Misforstaaelsen  blev  dog  snart  udjævnet.  Fra  begge  Sider  erkjendtes, 
at  hvad  der  nu  stod  paa  Spil,  var  altfor  vigtige  Opgaver,  til  at  det  kunde 
gaa  an  at  lade  deres  Udførelse  lammes  ved  indbyrdes  Fornærmelser  og 
Misforstaaelser  mellem  de  Mænd,  i  hvis  Haand  Løsningen  var  lagt. 
Som  en  Følge  deraf  blev  der  slaaet  en  Streg  over  det  nu  foregaaede, 
og  det  hele  var  snart  glemt. 

Under  Grev  Wedels  Fravær  var  der  i  Hjemmet  foregaaet  en  For- 
andring i  Providerings-Kommissionens  Sammensætning.  Mægler  Smith 
havde  i  Begyndelsen  af  September  ansøgt  om  at  blive  entlediget  fra  sin 
Stilling  i  denne,  og  under  14de  September  svarede  Regjerings-Kommis- 
sionen,  at  han  først  maatte  aflægge  Regnskab  og  aflevere  dette  tillige 
med  de  Penge,  som  han  havde  for  Regjerings-Kommissionen,  til  Direktør 
Bagge.  Formodentlig  har  Smith  vist  sig  langsom;  thi  under  7de  Ok- 
tober blev  han  paa  ny  tilskrevet  med  Anmodning  om  at  aflevere  inden 
4  Uger  saavel  Regnskab  som  Kassebeholdning  til  Direktør  Bagge,  der 
havde  erklæret  sig  villig  til  at  modtage  dem  ^  I  Stedet  for  Smith 
anmodede  Regjerings-Kommissionen  Branddirektør  Heyerdahl  og  Kjøb- 
mand  Erik  Thurmann  om  at  træde  ind  som  Grev  Wedels  Kolleger, 
og  da  han  var  borte  fra  Landet,  maatte  de  foreløbig  træde  sammen 
alene  og  uden  ham  organisere  Kommissionen,  Denne  betragtedes  nu 
som  noget  nyt,  der  rigtignok  skulde  træde  i  den  gamle  Kommissions 
Fodspor-.  Saaledes  skulde  Heyerdahl  og  Thurmann  snarest  muligt  søge 
at  indhente  de  fornødne  Oplysninger  gjennem  Smith  og  de  forhen  an- 
tagne  Kommissionærer,  hvorhos  der  fra  Regjerings-Kommissionens  Side 
blev  truffet  Foranstaltninger  til  at  skaffe  Oversigt  over,  hvilke  Beholdninger 
af  Levnetsmidler  der  allerede  fandtes,  og  hvad  der  yderligere  kunde 
tilveiebringes.  Begge  modtog  Kaldelsen,  men  kun  Thurmann  blev  i 
længere  Tid  staaende  som  Grev  Wedels  Kollega.  Heyerdahl  søgte  sig 
nemlig  allerede  i  Begyndelsen  af  1809  entlediget  fra  sin  Stilling  som 
Medlem  af  Providerings-Kommissionen. 

Hvad  Smith  angaar,  da  lader  det  til  at  have  været  vanskeligt  at 
erholde  Papirer  og  Oplysninger  fra  ham.     Det  var  fornemmelig  Bagges 


'   Begge  Skrivelser  i  Regj.-Komm.s  Korrespondanse-Protokol,  No.  16. 

^  Regjerings-Kommissionens  Skrivelse  af  16de  September  1808  til  Prins  Christian 
August,  i  Korrespondanse-Protokol,  No.  16.  Det  heder  der  bl.  a.:  „Man  kan 
altsaa  vente,  at  denne  nye  Prnviderings-Commission  med  det  farste  vil  begynde 
at  virke.'' 


Grei'  Wedcl  i  Jylland.  159 


Opgave,  medens  Grev  Wedel  var  fraværende,  at  besørge  dette;  men 
der  synes  ikke  at  have  været  meget  at  faa,  og  derved  blev  den  gjen- 
oplivede  Providerings-Kommission  i  Mangel  af  den  fornødne  Oversigt 
over,  hvad  der  tidligere  var  udrettet,  sandsynligvis  ikke  lidet  hindret  i 
sin  Virksomhed. 

Den  Opgave,  som  i  Jylland  forelaa  for  Grev  Wedel,  var  kun  at 
sætte  Providerings-Arbeidet  igang.  Saasnart  dette  var  forsvarlig  be- 
sørget, skulde  han  vende  tilbage  til  Norge  og  overtage  den  Post,  hvor- 
paa  han  der  var  stillet,  som  Leder  af  Levnetsmidlernes  Modtagelse  og 
deres  Anvendelse  i  Norge.  Som  en  Følge  deraf  havde  han  allerede  ved 
kgl.  Resolution  af  28de  September  faaet  Tilladelse  til,  naar  der  var 
truffet  de  første  Foranstaltninger  til  Korntransporten  fra  Jylland  til  Norge, 
og  han  saa  gjennem  de  ham  overdragne  Forretninger  maatte  kaldes 
andetsteds  hen,  da  at  udnævne  en  anden  Kommissær  i  sit  Sted  og 
overdrage  denne  Besørgelsen  af,  hvad  der  til  en  Begyndelse  var  paalagt 
ham  selv. 

Af  denne  Tilladelse  benyttede  ogsaa  Grev  Wedel  sig,  da  han  stod 
i  Begreb  med  at  vende  tilbage  til  Norge;  han  antog  sin  gamle  Ven, 
Herman  Løvenskiold,  nu  Kammerjunker  og  Kaptein,  til  sin  Sted- 
fortræder  i  Jylland.  Saaledes  blev  det  fra  nu  af  Løvenskiold  og  Krigs- 
raad  Langeland,  der  som  Kommissærer  vaagede  over  Kornladningernes 
Afsendelse  fra  Jylland  til  Norge.  Løvenskiold,  der  for  det  meste  op- 
holdt  sig  i  Aalborg,  til  en  Tid  ogsaa  i  Veile,  hvor  han  blev  konstitueret 
som  Amtmand,  skulde  hver  Uge  til  den  norske  Regjering  sende  en 
Beretning  om,  hvad  der  havdes  i  Beholdning,  og  hvilke  Ladninger  der 
afsendtes.  Dog  sees  ogsaa  Langeland,  der  mest  opholdt  sig  i  Kolding, 
at  have  besørget  denne  Del  af  de  løbende  Forretninger'. 

Sandsynligvis  forlod  Grev  Wedel  Jylland  omkring  første  November. 
Veien  var  den  samme,  som  han  fem  Gange  tidligere  havde  tilbagelagt, 
nemlig  over  Havet,  og  da  nu  den  svenske  Kyst  var  stængt,  var  han 
udelukkende  henvist  til  at  seile  over  Skagerak.  I  en  mørk  Nat,  helst 
en,  hvori  Stormen  tudede  og  blæste,  maatte  det  saa  bære  tilbage  over 
Bølgerne,  indtil  han  gjennem  Braattene  under  den  norske  Kyst  velbe- 
holden  naaede  en  Havn  i  Hjemlandet  og  igjen  stod  imellem  det  Folk, 
for   hvis   Bedste  han  atter  i  de  sidste  Maaneder  havde  virket  med  hele 


*  Fra  Kolding  opgav  Langeland  17de  November  1808,  at  der  laa  færdig  til  Af- 
sendelse 20,000  Tonder  Rug,  20,000  Tdr.  Havre,  400  Oksehoveder  Brændevin 
og  30,000  %  Tobak. 

sin  viljekraftige  Sjæls  Energi  og  med  Tilsidesættelse  af  ethvert  privat 
Hensyn. 

I  Providerings-Kommissionen  var  han  paany  tilstede  16de  November 
sammen  med  sine  nye  Kolleger,  Thurmann  og  Heyerdahl,  og  indgav  da 
til  Regjerings-Kommissionen  et  Andragende  om  at  faa  anvist  20,000  Rdl. 
til  Provideringsvæsenet  ^  Atter  var  han  tilstede  28de  November,  da 
han  sammen  med  Thurmann  ansøgte  Regjerings-Kommissionen  om,  at 
de  maatte  erholde  Underretning  om,  hvilke  Fartøier  der  til  enhver  Tid 
fandtes  i  Akershus  og  Christiansands  Stifter-.  Endnu  senere,  9de  De- 
cember,  indgav  han  sammen  med  sine  to  Kolleger  en  kraftig  Ansøgning 
om  at  træffe  de  virksomste  Forholdsregler  til  at  fremme  Provideringen 
i  Vinterens  Løb  ■'.  Om  ogsaa  det  æventyrlige  Reiseliv  var  tilende  for 
denne  Gang,  saa  var  det  kun  for  at  gaa  over  i  anden  Virksomhed. 
Utrættelig  arbeidede  Grev  Wedel  sammen  med  Thurmann  paa  Provide- 
ringens  Fremgang,  og  det  vårede  af  denne  Grund  endnu  en  Tid,  inden 
han  efter  Tilbagekomsten  til  Fædrelandet  kunde  overtage  Bestyrelsen  af 
Buskeruds  Amt. 

Først  i  Februar  Maaned  kunde  Grev  Wedel  afse  den  fornødne  Tid 
til  at  besørge  sine  egentlige  Embedsforretninger  ved  Siden  af  Provide- 
ringen. Han  meldte  dette  til  Regjerings-Kommissionen  og  gav  med 
det  samme  den  konstituerede  Amtmand,  Foged  Collett,  sin  varmeste 
Anbefaling.     I  Regjerings-Kommissionens  Møde    Ilte  Februar  1809   be- 


'    Regjerings-Kommissionen,  Indkomne  Sager,  Pakke  No.  13. 

-   En  anden  ganske  karakteristisk  Skrivelse  af  s.  D.  er  følgende: 

Pro  Memorial 
Åt  vi  i  Overeenstemmelse  med  den  Kongl.  Regjerings-Commissions  Befaling 
af  23de  d.  M.  skulle  saasnart  Hr.  Capt.  Lassen  er  hjemkommen  til  ham  ud- 
betale  1500  Rdl.  som  Capt.  Lt.  Stibolt  har  udlagt  for  Provideringsvæsencts 
Regning  —  samt  at  vi  i  Øvrigt  ere  aldeles  uvidende  om  de  Foranstaltninger 
Hr.  Stiftamtmand  Thygeson  har  truffet  til  at  bringe  alle  til  Farten  paa  Danmark 
tjenlige  Skibe  i  Virksomhed  —  giver  vi  os  den  Ære  at  mælde  — 

Christiania  i  den  anordnede  Providerings  Commission  den  26de  Novr.   1808. 

H.  Wedel-Jarlsberg.  Erich   Thurmann. 

Til 
Den  Kongl.  Regjerings  Commission 
for  Norge. 

Original    med    Grev    Wedels    Haand    mellem    de    til  Regjerings-Kommis- 
sionen indkomne  Sager,  Pakke  No.  13. 

^    Original  med  Grev  Wedels  Haand  Regier.-Komm.,    Indk.  Sager,    Pakke  No.  8. 

sluttedes    „ved    forefaldende    Leilighed    at    have    Kammerraad  Collett  i 
Erindring"  '. 

Grev  Wedel  var  dermed  atter  i  Funktion  som  Amtmand  i  Buskerud. 
Han  var  tillige  virksomt  Medlem  af  Providerings-Kommissionen,  og 
skulde  saaledes  allerede  dermed  have  nok  at  bestille.  Dette  hindrede 
ham  imidlertid  ikke  fra  at  tåge  sig  med  lige  Iver,  som  før,  af  det 
kongsbergske  Fattigvæsen,  hvis  Anliggender  han  formodentlig  ogsaa 
efter  Leilighed  har  sogt  at  varetage  under  sit  Ophold  i  Danmark.  Efter 
Hjemkomsten  var  han  ialfald  stærkt  optagen  deraf,  og  virkede  da,  i 
Forening  med  sine  Kolleger  i  Fattigvæsenets  Direktion,  for  at  skaffe 
Fædrelandet  al  den  Nytte,  som  kunde  udbringes  af  de  i  Bergstaden 
oprettede  Arbeidsanstalter.  Det  Maal,  mod  hvilket  Grev  Wedel  arbeidede, 
var,  at  Hæren  for  en  stor  Del  kunde  faa  fra  de  kongsbergske  Fabriker, 
hvad  den  tiltrængte  af  Klædningsstykker-.    Med  alle  de  Pligter,  der  for 


'  Regjerings-Kommissionens  Deliberations-Protokol,  No.  6,  Fol.  65.  Grev  Wedels 
Promemoria  til  Regjerings-Kommissionen,  der  er  dateret  Christiania  8de  Februar 
1809,  (Indkomne  Sager,  Pakke  19)  lyder  saaledes:  „Da  de  Reiser  for  Norges 
Providerings-Væsen  som  nødte  mig  til  at  ansøge  om  at  Foged  Jonas  Collett 
maatte  constitueres  som  Amtmand  over  Buskeruds  Amt,  ere  tilendebragte,  og 
de  Regnskabssager  samt  andre  Forretninger  som  under  mine  ofte  igjentagne 
lange  Reiser  havde  hyppet  sig  sammen,  ere  nogenledes  bragte  i  Orden,  saa 
anseer  jeg  det  for  min  Pligt,  igjen  at  paatage  mig  det  mig  betroede  Amts  Besty- 
relse, uagtet  jeg  er  fuldkommen  overbeviist  om  at  Hr.  Kammerraad  Foged  Jonas 
Colletts  udmærkede  Redelighed,  fortreffelige  Hjerte,  sjeldne  Indsigter  og  modnere 
Erfaring  ved  mange  Leiligheder  vil  savnes  i  Amtets  Bestyrelse.  —  Det  er  ikke 
utidig  overdreven  Beskedenhed,  som  jeg  afskycr  ligesaameget  som  den  utidige 
overdrevne  Stolthed,  der  frembringer  disse  Yttringer,  men  den  inderligste  Følelse 
af  Foged  Jonas  Colletts  sjeldne  Vcerd  som  Borger  og  Embedsmand.  —  Han 
fortjente  sandeligen  en  mere  udvidet  Virkekreds  og  større  Embeds-Indtægter, 
hvortil  jeg  vover  at  anbefale  ham  ved  forefaldende  Leilighed."^  — 

-  Følgende  Skrivelse  (Regjen-Kommlssionen,  Indkomne  Sager,  1809,  Pakke  17) 
giver  en  Forestilling  om,  hvordan  der  her  arbeidedes: 

P.  M. 
Fra  det  Øieblik  Bestyrelsen  af  Kongsbergs  Fattigvæsen  blev  os  overdraget, 
har  det  været  vor  Bestræbelse,  at  formindske  Aarsagerne  til  Armod  ved  at 
udbrede  Fliid  og  Virksomhed  —  Den  siden  Krigens  Udbrud  daglig  tiltagende 
Nød  har  endmere  paaskyndet  vore  Anstrængelser  og  Armeens  Trang  til  Klæder 
bød  os  især  at  henvende  vor  Opmærksomhed  til  Forfærdigelsen  af  saadanne 
Tøier  som  Land  og  Søe-Krigerne  kunde  behøve  -  Vore  Bestræbelser  ere  saavidt 
lykkedes  at  Kongsbergs  Fattigvæsen  (foruden  andet)  leverer  ugentlig  til  Land 
eller  Søe-Etaten  fra  1,000  til  2,000  Alen  Vadmel,  Lærred  &c  —  Men  maatte 
vi  ikke  befrygte  snart  at  mangle  Materialier  til  Fliidens  Vedligeholdelse  i  de 
indrettede  Arbeids  Anstalter  da  de  Partier  Uld,  Hør,  Hamp  &c  —  som  vi 
længesiden  have  indkjøbt  i  Danmark  endnu  ikke  ere  fremkomne,  kunde  vi 
betydeligen  udvide  Arbeids- Anstalterne  til  Lettelse  for  en  Mængde  Mennesker 
og  til  Gavn  for  Armeen  som  derved  vilde  faae  et  større  Bidrag  til  dens  Klæd- 

øvrigt  hvilede  paa  hans  Skuldre,  var  det  ham  selvfølgelig  ikke  muligt 
at  deltage  i  de  regelmæssige  Møder  af  Direktionens  Medlemmer,  der 
efter  den  oprindelige  Bestemmelse  fra  1806  skulde  holdes  een  Gang 
hver  Uge;  men  ogsaa  fra  Bærum,  Vækkerø  og  Christiania  fulgte  han 
Forretningernes  Gang  og  arbeidede  i  Sagens  Tjeneste.  Han  kunde  paa 
Kongsberg  tildels  iværksætte  de  Planer,  som  han  allerede  ved  Krigens 
Udbrud  i  1807  havde  havt,  om  at  oprette  Fabriker  inden  Landet,  hvor 
den  norske  Hær  havde  kunnet  faa  sit  Behov  tilfredsstillet  ^  Den  Gang 
gjaldt  Tanken  især  en  Vaabenfabrik,  Nu  var  han  gjennem  Begiven- 
hedernes  Medfør  kommen  ind  paa  at  skaffe  Soldater  og  Matroser,  hvad 
de  tiltrængte  af  Klæder. 

Ved  Siden  af  alt  dette  var  endvidere  Grev  Wedel  et  virksomt  Medlem 
af  den  ifølge  kgl.  Reskript  af  Ode  Oktober  1807  nedsatte  Overkriminalret^ 


ning;  Vi  vove  derfor  herved  at  anholde  om:  at  et  Partie  Uld  beliggende  i 
Mandahl  og  (saavidt  vi  vide),  Regjeringen  tilhorende,  maatte  overlades  Kongs- 
bergs Fattigvæsen  imod  en  passende  Betaling  samt  at  et  andet  Partie  be- 
liggende i  Christiansand  og  tilhørende  Grosserer  Kyhns  Fallitboe  i  Kiøbenhavn, 
maatte  sættes  i  Reqvisition  (da  her  i  Norge  ingen  findes  som  kan  disponere 
derover)  imod  at  den  høieste  Betaling,  som  er  givet  for  Uld  af  saadan  Bonitet, 
deponeres  i  Zahlkassen  til  Beste  for  bemældte  Boe;  efter  saaledes  at  være  tåget 
ved  Reqvisition  maatte  bemældte  Uld  iidleveres  os  —  Skulde  Christiansands 
Fattigvæsen  eller  anden  offentlig  Indretning  tiltrænge  en  Deel  af  bemeldte 
Qvantiteter  Uld  vilde  det  naturligvis  være  os  en  behagl:  Pligt,  saavidt  mucligt 
de  raf  at  overlade.  — 

Skulde  der  af  den  under  Regjerings  Disposition  værende  Hør  og  Hamp 
kunne  overlades  Kongsberg  Fattigvæsen  et  Partie  vilde  dette  i  fleere  Henseender 
være  meget  gavnligt  for  Indretningen  og  det  Almindelige. 

Direktionen  for  Kongsberg  Fattigvæsen  d:  21  Jan:r  1809. 

H.  Wedel-Jarlsberg 

paa  egne  og  Collegers  Vegne. 
Til 
Den  Kongl.  Regjerings  Commission  for  Norge. 

Brev  fra  Kronprins  Frederik  til  Prins  Christian  August  af  26de  December  1807, 
i  den  førstes  Kopibøger  i  det  danske  Krigsministeriums  Arkiv:  „Hvad  angaaer 
den  af  Grev  Wedel  yttrede  Idee  i  Norge  at  anlægge  en  Gevær  Fabriqve  og  den 
Kiøbmand  Maribøe  yttrede  Idee  sammesteds  at  anlægge  en  Klæde  Fabriqve, 
naar  de  maatte  faae  Leverance  til  den  Norske  Armee,  da  vil  Jeg  over  disse 
Punkter  høre  Commerce  Collegiets  Formeening;  hidindtil  have  deslige  Indretninger 
i  Norge  aldrig  villet  lykkedes.  Men  i  Henseende  til  Salpeter  og  Krudt  Fabriqvers 
Anlæg,  da  kan  disse  ej  nok  opmuntres.^' 

Overkriminalretten  havde  sit  første  Møde  4de  November  1807.  Grev  Wedel 
kunde  først  indfinde  sig  i  Rettens  Møde  Ilte  Novbr.  Ifølge  Rettens  Justits- 
protokol  var  han  senere  tilstede  i  dens  Møder:  2den  og  30te  December  1807; 
6te  Januar  1808  (hvorimod  han  var  syg  20de  Januar,  da  der  faldt  Dom  i  Sagen 

for  Norge,  der  midlertidig  skulde  dømme  i  sidste  Instans  i  alle  Straffe- 
sager,  med  Sæde  i  Christiania.  De  øvrige  Medlemmer  var  Stiftamtmand 
Grev  Moltke  som  Præses,  Amtmand  Rosenkrantz,  Etatsraad  Enevold  de 
Falsen,  General-Auditør  Sommerhielm  og  Justitsraad  Brochmann.  Dette 
var  en  midlertidig  Høiesteret  for  alle  kriminelle  Sager,  og  Grev  Wedels 
Gjerning  var,  ved  hans  Deltagelse  i  denne  Rets  Arbeide,  ikke  lidet 
forøget.  Han  har,  naar  han  var  hjemme,  deltaget  i  alle  Voteringer, 
medens  han  paa  Grund  af  sine  mange  Reiser  blot  i  sjeldnere  Tilfælde 
har  mødt  i  selve  Retten  paa  de  Dage,  den  var  samlet.  Dette  blev  hans 
eneste  Virksomhed   som    Dommer;   uden    nogen    Forberedelse   efter  sin 


mod  Halvor  Hoel),  16de  Marts,  6te  April,  7de  December  1808;  Iste  Februar, 
Iste  Marts,  Ste  April,  3die  og  17de  Mai,  Ste  og  19de  Juli,  samt  2den  August 
1809.  Efter  denne  Dag  haves  ingen  Opgave  over,  hvem  der  mødte  i  Retten. 
Af  Voterings-Protokollen  faaes  derhos  følgende  Oplysninger  om  Grev  Wedels 
Reiser  og  Ophold:  12te  og  15de  Novbr.  1807  har  han  været  hjemme,  ligesaa 
Ste  Decbr.  —  7de  Decbr.  nævnes  udtrykkelig,  at  han  var  paa  Bærum,  hvorpaa 
han  foretog  en  Embedsreise  til  Kongsberg  og  var  tilbage  12te  Decbr.  Senere 
var  han  hjemme  15de,  16de  og  17de  Decbr.  (sidste  Gang  tilføies  udtrykkelig 
paa  Bærum),  20de,  22de,  23de,  28de  og  29de  December  1807.  I  1808  var  han 
hjemme  6te  og  Ode  Januar,  begge  Dage  stærkt  optagen  af  en  Mængde  andre  For- 
retninger, fremdeles  lOde  og  Ilte,  hvorpaa  han  12te  Januar  var  saa  upasselig, 
at  han  ikke  kunde  læse  Akterne  i  en  Sag.  20de  Jan.  var  han  fremdeles  syg, 
og  kunde  af  den  Grund  ikke  møde  i  Retten.  Han  var  fremdeles  hjemme  7de, 
8de,  Ode,  16de  og  17de  Februar,  2den,  4de  (Bærum  nævnes),  8de,  9de,  lOde, 
12te,  13de,  14de  Marts.  Fra  6te — 13de  April  var  han  paa  Reiser  og  optagen  af 
andre  Forretninger,  og  opholdt  sig  den  20de  paa  Bærum.  26de  Juni  var  han 
hjemme  paa  Bærum  efter  en  Embedsreise,  drog  snart  efter  paa  Tingreise  til 
Hallingdal;  var  hjemme  8de  Juli  og  reiste  saa  til  Kongsberg.  14de  Juli  var 
han  paa  Bærum.  17de  Juli  var  han  hjemme.  6te  August  kom  han  atter  fra 
en  Reise  og  var  hjemme  8de,  men  reiste  saa  til  Kongsberg  og  kom  tilbage 
den  12te.  Saa  fulgte  Jyllandsreisen.  16de,  17de  og  18de  November  var  han 
hjemme,  reiste  derpaa  til  Kongsberg  og  var  tilbage  den  24de.  Han  var  nu 
hjemme  30te  November,  2den,  8de,  13de,  14de  og  ISde  December  1808.  I 
1809  har  han  været  hjemme  23de  og  24de  Januar,  9de,  10de,  12te  og  18de 
Februar,  samt  25de  og  26de  Marts.  I  denne  Maaned  har  han  beklaget  sig 
over  „mange  næsten  uovervindelige  Forretninger"  og  over  en  „uoverkommelig 
Mængde  Forretninger".  Endvidere  har  han  været  hjemme  23de  April,  4de  og 
10de  Mai,  10de,  14de  og  20de  Juli,  4de,  6te,  8de,  Ode  og  12te  August,  27de  og 
28de  September,  Ste,  7de,  og  Ilte  Oktober,  13de  og  16de  November,  samt  Ste 
December.  I  1810  findes  hans  Navn  kun  nævnt  3  Gange,  da  han  maa  have 
været  hjemme,  sandsynligvis  paa  Bærum,  nemlig  24de  Januar,  21de  Februar  og 
Ode  Mai.  —  Overkriminalretten,  hvis  Sammensætning  senere  hen  undergik  mange 
Forandringer,  blev  ophævet  ved  Reskript  af  19de  Januar  1810,  saaledes  at  den 
for  Eftertiden  alene  skulde  paadømme  de  allerede  indstævnte  Sager.  Den 
sidste  af  disse  blev  paadømt  28de  Mai  1817,  da  Retten  opløstes.  Grev  Wedel 
synes  ikke  at  have  deltaget  i  dens  Arbeider  længere  end  til  Mai  1810.  Dens 
Arkivsager  findes  nu  i  Rigsarkivet. 


l64  Grev  Wedels  forskjelligartede  Forretninger. 

Examen  blev  han  saaledes  sat  ind  i  Rigets  høieste  Domstol,  men  rigtignok 
sammen  med  nogle  af  dets  mest  erfarne  Jurister. 

Amtmand  i  Buskerud,  første  Medlem  af  Providerings-Kommissionen, 
Medlem  af  Overkriminalretten  og  Formand  i  Direktionen  for  Kongs- 
bergs Fattigvæsen,  —  var  fire  vigtige,  ansvarsfulde  og  stærkt  optagne 
Stillinger,  og  dog  veg  ikke  Grev  Wedel  tilbage  for  at  paatage  sig  endnu 
en  femte,  der  i  og  for  sig  var  vigtigere  og  stillede  større  Fordringer  til 
sin  Indehaver  end  de  øvrige  Stillinger  tilsammentagne. 


IX. 


GREV  WEDELS  INDTRÆDELSE  I  REGJERINGS- 
KOMMISSIONEN. 


Norge  led  fremdeles  under  Handelens  Spærring  og  Krigen,  der  i 
Fællesskab  stansede  en  Flerhed  af  Folkets  gamle  Næringskilder.  Kun 
med  de  overordentligste  Anstrengelser  havde  det  været  muligt  at 
afværge  Hungersnøden  om  Vaaren  og  Sommeren  1808,  og  da  Grev 
Wedel  i  Høstens  stormfulde  Dage  paa  ny  laa  i  Jylland,  var  det  —  som 
ingen  bedre  end  han  forstod  — ,  en  Umulighed  at  beregne,  hvor  meget 
der  i  den  kommende  Vinter  kunde  føres  over  Skagerak  af  Korn  og 
andre  Levnetsmidler.  Udsigterne  var  mørke.  For  at  kunne  holde  ud 
krævedes  der  en  høi  Grad  af  tillidsfuld  Tro  paa  Fædrelandets  Sag 
hos  dem,  der  under  disse  Forhold  stod  i  Spidsen  for  Landets  høieste 
Styrelse. 

For  Enevold  de  Falsen  blev  Trykket  for  haardt.  Til  en  Tid  havde 
hans  Virksomhed  kunnet  frie  hans  Aand  ud  af  Melankoliens  Tvang; 
men  da  saa  de  mørke  Høstdage  i  1808  indfandt  sig,  formaaede  han 
ikke  længere  at  holde  sig  oppe.  Følelsen  af  alle  de  Farer,  der  truede 
Fædrelandet,  lagde  sig  knugende  over  hans  Sind;  han  søgte  og  fandt 
Døden  i  en  Tilstand,  der  alene  kan  betegnes  som  Sindssygdom.  Den 
16de  November  1808  lod  han  sig  overtale  til  at  besøge  det  dramatiske 
Selskabs  Theater  paa  en  stormende,  regnfuld  Aften.  Falsen  forlod 
Theatret,  og  blev  ikke  siden  seet  levende.  Hans  forvildede  Sind  havde 
ledet  den  bedrøvede  Fædrelandsvens  Skridt  til  Fjorden,  i  hvilken  hans 
Lig  blev  fundet  den  næste  Morgen. 

Med  Falsen  havde  den  norske  Regjerings-Kommission  tabt  sit  mest 
fremragende  Medlem,  den  Mand,  der  ved  alle  administrative  Afgjørelser 


Igg  Georg  Kaas  og  Totider  Lund. 


havde  været  dens  Sjæl,  og  Tabet  kunde  synes  uerstatteligt.  Allerede 
i  Forveien  havde  Kommissionen  lidt  under  sine  Medlemmers  Faatallig- 
hed,  og  der  var  derfor  i  September  1808  udnævnt  en  ny  Mand  til  at 
tåge  Sæde  i  den,  en  forhenværende  Søofficer,  Kammerherre  Georg 
Kaas.  Men  han  kom  aldrig  til  at  indtage  sin  nye  Plads.  Paa  Reisen 
til  Norge  fandt  han  i  Midten  af  November  sin  Død  i  Skageraks  Bølger. 
Ogsaa  han  havde,  for  at  undgaa  de  fiendtlige  Krydsere,  stukket  i  Søen 
fra  Fladstrand  paa  en  stormfuld  Dag,  da  det  skulde  være  lettere  at 
slippe  over.     Men    Skibet  forliste,    uden  at  naa  sit  Bestemmelsessted  ^ 

Faa  Dage  efter  Falsens  Død,  og  inden  der  endnu  til  Regjerings- 
Kommissionen  var  indløbet  Efterretning  om  den  Skjæbne,  der  havde 
rammet  dens  sidst  udnævnte  Medlem,  henvendte  Prins  Christian 
August  sig  til  Kongen  med  en  Anmodning  om  at  udnævne  et  eller  to 
nye  Medlemmer  af  Kommissionen.  Men  han  anholdt  tillige  om,  at 
disse  ikke,  ligesom  Kaas,  maatte  opsendes  fra  Danmark,  men  tåges 
inden  Kredsen  af  de  allerede  i  Norge  ansatte  Embedsmænd  eller  være 
indfødte  Nordmænd.  Han  henledede  Kongens  Opmærksomhed  paa  den 
norske  Særfølelse  og  antydede  meget  ligefrem,  at  der  burde  tåges  Hen- 
syn til  denne.  Som  Mænd,  der  kunde  komme  i  Betragtning,  nævntes 
af  Prinsen  Amtmand  Sommerfelt  i  Kristians  Amt  og  Stiftamtmand  de 
Thygeson  i  Christiansand;  derhos  udtalte  han  sit  Ønske  om  at  faa  Grev 
Wedel  som  Medlem  af  Kommissionen  og  anbefalede  ham  med  Varme  ^. 

Frederik  VI.  fulgte  kun  for  en  Del  det  Raad,  han  saaledes  havde 
modtaget  fra  Prins  Christian  August.  Om  en  Udnævnelse  af  Stift- 
amtmand Thygeson  blev  der  overhovedet  ikke  Tale,  ligesom  heller  ikke 
om  Sommerfelt.  Derimod  bestemte  Kongen  sig  for  at  vælge  Etatsraad 
Nils  Tønder  Lund,  der  ogsaa  under  12te  December  blev  udnævnt  til 
Medlem  af  Regjerings-Kommissionen.     Etatsraad  Lund   var  født  Trønder 


Meddelelser  fra  Krigsarkiver  ne,  IV,  S.  38. 

Aalls  Erindringer  (2.  Udg.),  S.  160—163;  Norske  Samlinger,  II,  S.  256  flg.  Den 
der  (af  C.  St.  Platou)  efter  Konceptet  meddelte  Rapport  fra  Prinsen  til 
Frederik  VI.  af  22de  Novbr.  1808  stemmer  ikke  ganske  ordret  med  den  i  det 
danske  Krigsministeriums  Arkiv  opbevarede  Originaiskrivelse,  i  hvilken  Prin- 
sen udtalte  sig  om  det  ønskelige  i,  ,.,at  den  unge,  udmærket  duelige  Amtmand 
over  Buskerud,  Grev  Wedel,  tillige  maatte  ansættes  i  samme  [o:  Regjerings- 
Kommissionen],  og  tillige  vedblive  at  besørge  de,  i  Henseende  til  Provianterings- 
væsenei  ham  anbetroede  Forretninger.  Jeg  har  holdt  for  Pligt,  efter  bedste 
Overbeviisning,  over  denne  Gienstand,  at  forelægge  Deres  Majestæt  mine  ringe 
Tanker,  og  haaber  med  Hensyn  hertil,  at  Deres  Majestæt  skjænker  mig  Deres 
Overbærelse.''  Allerede  22de  September  1807  havde  Christian  August  fore- 
slaaet  ham  for  Kongen  til  Medlem  af  Regjerings-Kommissionen.  Meddelelser 
fra  Krigsarkivet,  III,  S.  182. 

og  gik  nu  i  sit  60de  Aar;  han  havde  dels  som  Naturvidenskabsmand, 
dels  paa  en  hæderlig  Embedsbane  \  der  hævede  ham  op  til  Statens 
høiere  Stillinger,  erhvervet  sig  et  anseet  Navn,  og  hans  Udnævnelse 
kunde  derfor  under  flere  Forudsætninger  hilses  med  Glæde  af  hans 
Landsmænd.  Den  var  et  Forseg  fra  Kongens  Side  paa  at  imødekomme 
det  udtalte  Ønske  om  flere  Nordmænd  i  Regjerings-Kommissionen -. 

Men  heller  ikke  Lund  kom  til  at  indtage  sin  Plads  i  denne.  Det 
Skib,  hvormed  han  i  Januar  1809  satte  over,  blev  knust  af  Drivisen 
udenfor  Arendal.     Ingen  af  de  ombordværende  blev  reddet  ^. 

Tønder  Lunds  Udnævnelse  til  Regjerings-Kommissær  blev  ikke  den 
eneste  i  Slutningen  af  1808.  Kort  efter  lagde  Kongen  paa  ny  for 
Dagen  sin  Tilbøielighed  til  at  imødekomme  de  Ønsker,  for  hvilke 
Christian  August  havde  gjort  sig  til  Tolk,  og  forstærke  Kommissionens 
norske  Element.  Under  21de  December  1808  udnævnte  han  Mathias 
Otto  Leth  SoMMERHiELM,  Amtmand  i  Smaalenene  (derimod  ikke  Som- 
merfelt, hvem  Prinsen  ønskede),  og  Grev  Herman  Wedel  Jarlsberg, 
Amtmand  i  Buskerud,  til  Medlemmer  af  den  norske  Regjerings-Kommis- 
sion.  Af  dennes  Medlemmer  var  der  ingen,  som  i  Henseende  til 
Begavelse,  Energi  og  Handlekraft  kunde  maale  sig  med  denne  sidste. 
Han  ragede  høit  op  over  sine  Kolleger,  saavel  de  ældre  som  den  sidst, 
samtidig  med  ham  selv,  tilkomne.  Sommerhielm  var  nok  en  anseet 
Embedsmand ;  men  han  savnede  de  Egenskaber,  der  udmærkede  Grev 
Wedel,  som  nu,  i  en  Alder  af  lidt  over  29  Aar  var  traadt  ind  i  den 
høieste  Stilling,  han  under  Datidens  Forhold  kunde  naa  i  sit  Fædre- 
land,  og  med  al  Udsigt  til  inden  kort  Tid  at  være  Sjælen  i  den  norske 
Regjering  '. 


*    Smlgn.  ovenfor,  S.  95. 

-  Frederik  VI.  skrev  fra  Kjøbenhavn  15de  December  1808  til  Christian  August: 
y,Det  Tab,  Regjeringskommissionen  haver  gjort  ved  Etatsraad  Falsen,  haver 
gjort  mig  meget  ont.  Jeg  haver  troet,  at  en  Mand  udrustet  med  det  fornødne 
Talent,  strax  maatte  udnævnes;  en  saadan  Mand  haaber  Jeg  at  jinde  i 
Etatsraad  Tønderlund ;  han  er  vandt  til  Collegial  Forretninger,  har  et  klart 
og  got  Hoved,  er  redelig  og  født  Nordmand.''  Skrivelsen  er  indført  i  Kongens 
Kopibog  i  Krigsministeriets  Arkiv  i  Kjøbenhavn. 

■^  Samlinger  til  det  norske  Folks  Sprog  og  Historie,  V,  S.  687  flg.  Aalls  Erin- 
dringer (2.  Udg.),  S.  161  flg. 

■'  Dagen  for  de  to  sidste  Udnævnelser  opgives  forskjelligt.  Ræder  (Danmarks 
Krigs-  og  politiske  Historie,  III,  S.  80)  siger,  at  Grev  Wedel  blev  udnævnt 
19de  December  1808  og  Sommerhielm  i  Begyndelsen  af  Januar  1809.  I 
Norske  Samlinger,  II,  S.  258,  Note  1  angives  som  begges  Udnævnelsesdag 
21de  December  1808. 

Kort  efter  erholdt  Grev  Wedel  et  yderligere  Bevis  paa  Kongens 
Tilfredshed,  idet  han  modtog  Ridderkorset.  Som  Begrundelse  herfor 
var  i  den  forudgaaende  Indstilling  anført,  at  han  under  Krigen  ved 
mange  Leiligheder  havde  „givet  Bevis  paa  sine  heldige  og  patriotiske 
Bestræbelser,  især  ved  fortrinlig  at  bidrage  til  Norges  Proviantering, 
samt  i  sin  Virkekreds  bidraget  til  at  opflamme  Fædrelandskjærligheden 
hos  sine  Medborgere".  I  samme  Aar  blev  han  derhos  udnævnt  til 
Kammerherre,  med  høiere  Rang  end  den  almindelige. 

Grev  Wedel  var  for  tredie  Gang  sluppen  uskadt  fra  de  farlige 
Høstreiser,  der  netop  havde  krævet  to  kostbare  Liv,  medens  de  over 
hans  Personlighed  blot  kunde  kaste  den  romantiske  Glans,  der  altid 
følger  æventyrlige  Foretagender,  naar  de  krones  med  Held.  Hans 
Navn  var  paa  alles  Læber,  og  hvor  han  kom,  var  han  afholdt  — 
dobbelt  afholdt  som  manges  Redder  af  Hungersnøden.  I  en  farefuld 
Tid  som  denne,  trængte  Regjeringen  netop  en  Personlighed,  der  uden 
at  være  stivnet  i  Kollegiernes  bureaukratiske  Former,  kunde  træde  i 
den  mest  umiddelbare,  personlige  Berøring  med  alle  Folkets  Klasser 
og  bringe  det  friske  levende  Indtryk  af  alt,  hvad  han  saaledes  erfarede, 
med  sig  til  Kommissionens  Overlægninger.  En  Mand  af  denne  Art 
var  den  nye  Regjerings-Kommissær,  om  hvis  Evne  til  at  vinde  Sym- 
pathi  der  ikke  mangler  Vidnesbyrd.  Selv  i  de  tørre  Brevskaber,  der 
vedkommer  hans  Virksomhed  i  Provideringens  Tjeneste,  findes  der  af 
og  til  Udbrud  af  de  Følelser,  han  har  vakt  hos  de  mange,  med  hvem 
han  kom  i  Berøring  ^,  og  for  hver,  som  har  benyttet  Leiligheden  til 
at  udtrykke  skriftlig,  hvad  han  mente  i  sit  Hjerte,  saa  har  der  utvivl- 
somt  været  mange,  som  enten  har  ladet  sig  nøie  med  den  mundtlige 
Tale,  eller  som  ikke  har  havt  Anledning  til  at  lægge  sin  Hengivenhed 
for  Dagen.  Men  Grev  Wedels  Popularitet  naaede  videre  end  til  de 
Kredse  af  Samfundet,  hvis  Medlemmer  skriftlig  og  mundtlig  kunde  for- 
handle med  Providerings-Kommissionen.  Hans  Følelse  for  det  hele 
Folks  Vel,  hans  Evne  til  at  vinde  alle  har  sandsynligvis  virket  ligesaa 
stærkt  paa  Folkets  store  Mængde,  som  inden  hans    Forretnings-Forbin- 


Som  Exempel  kan  her  meddeles  Begyndelsen  af  en  Promemoria  fra  Kom- 
mandør Lorentz  Fisker,  dateret  Frederiksværn,  27de  Februar  1808:  „For  sær- 
deles venskabelig  Modtagelse  paa  Bærum  aflægger  jeg  herved  min  pligt- 
skyldigste  Taksigelse ;  en  agtbar  Mands  Godheder  smigrer  mig;  en  elskværdig 
Mands  Høfligheder  er  en  Olie  paa  en  aldrende  Mands  maaske  saarede  Hiertes 
Følelser  —  men  nok  om  herom !  vær  forvisset  om  at  ieg  sætter  høy  Pris  paa 
Deres  Venskab  og  at  Deres  Nærværelse  stedse  vil  glæde  mig.^^  (Rigsarkivet, 
Provideringsvæsenet,  Indkomne  Sager  for  1808). 

deiser.  Der  gaves  ikke  i  det  hele  Norge  nogen  Mand,  der  saaledes 
kunde  styrke  Regjerings-Kommissionen  med  sin  Anseelse  og  sin  Popu- 
laritet. Sorgen  over  det  Tab,  Fædrelandet  nys  havde  lidt  ved  Falsens 
Bortgang,  blev  dæmpet  ved  Bevidstheden  om,  at  der  var  en  Mand, 
som  kunde  fylde  hans  Plads,  og  snart  maatte  det  gaa  op  for  alle,  at 
her  var  fundet  niere  end  Erstatning. 

Grev  Wedel  tog  Sæde  i  Regjerings-Kommissionen  den  19de  Januar 
1809,  og  han  deltog  fra  nu  af  flittig  i  dens  Forhandlinger  '.  Paa  denne 
Maade  blev  han  ganske  anderledes  end  tidligere  bunden  til  Christiania 
og  Omegn,  og  i  den  tilbageværende  Del  af  Vinteren  og  udover  Vaaren 
1809  har  han  dels  boet  paa  Bærum,  dels  paa  Vækkerø  og  dels  i  Sviger- 
faderens  Hus  i  Christiania.  Skjønt  overlæsset  med  Forretninger,  kunde 
han  dog  nu  mere  i  Ro  følge  Begivenhedernes  Gang  fra  nært  Hold  og 
erhverve  et  Indblik  i  disse,  tilligemed  en  Indflydelse  paa  deres  Ud- 
vikling,  som  det  ikke  vilde  være  muligt  at  opnaa  i  en  anden  Stilling. 
Christiania  blev  desuden  snart  det  vigtigste  politiske  Punkt  i  det  hele 
Norden,  hvor  mange  Traade  krydsede  hinanden.  Byen  blev  et  Arne- 
sted for  det  hurtig  dannede  norske  Selvstændigheds-  og  Foreningsparti, 
som  blev  en  naturlig  Følge  af  den  Politik,  der  førtes  fra  dansk  saavel- 
som  fra  svensk  Side. 

Den  fælles  dansk-norske  Regjering  fulgte  ved  denne  Tid  fremdeles 
den  samme  Politik,  som  fra  Krigens  Begyndelse.  At  Christian  VII. 
var  død,  og  at  hans  Søn,  Frederik  VI.,  fra  13de  Marts  1808  var  de 
tvende  Rigers  Konge,  havde  ingen  Indflydelse.  Aldrig  kunde  et  Thron- 
skifte  have  mindre  Betydning;  kun  Kongens  Navn  var  forandret, 
medens  det  var  den  samme  Personlighed,  der  styrede  og  i  sin  Stilling 
som  Konge  vedblev  at  omgive  sig  med  de  samme  Mænd,  der  havde 
havt  hans  Tillid  som  Kronprins. 

Gjennem  uafvendelige  Begivenheders  Medfør  var  Frederik  VI. 
bleven  dreven  ind  i  Krigen.  Krænket  og  saaret  i  sit  Hjerte  over 
Englands  Overfald,  havde  han  bagefter,  uden  at  lægge  Baand  paa  sin 
Harme,  grebet  til  Foranstaltninger,  der  intet  udrettede  uden  at  vise 
hans  Forbitrelse.     Med  ensidig  Bitterhed  fastholdt  han    sin  Uvilje   mod 


*  Deliberations-Protokollen  viser,  at  Grev  Wedel  i  Januar  1809  har  været  til- 
stede ved  samtlige  Møder,  som  Kommissionen  har  havt  efter  hans  Til- 
trædelse,  nemlig  19de,  20de,  23de,  25de  og  28de.  I  Februar  har  han  deltaget 
i  følgende  Møder:  den  Iste,  2den,  6te,  8de,  9de,  Ilte,  14de,  16de,  22de,  23de, 
25de  og  27de ;  kun  ved  et  eneste  (20de  Februar)  har  han  været  fraværende. 

England,  besjælet  af  Ønsket  om  at  faa  Hævn  over  dette  Land,  en 
Hævn,  som  han  dog  selv  var  for  svag  til  at  kunne  tåge. 

I  Fredens  Dage  havde  Frederik  VI.,  med  sine  velvillige  Bestræ- 
belser  for  at  skabe  Folkets  Lykke,  været  en  god  og  afholdt  Regent, 
og  hvis  han  var  død  i  August  1807,  vilde  hans  23aarige  Regentskab 
have  staaet  for  Efterslægten  som  den  lykkeligste  Periode,  der  kunde 
falde  i  nogen  Stats  Lod,  og  han  selv  som  en  af  de  bedste  og  mest 
velmenende  Regenter,  Historien  kjendte.  Nu  derimod  overlevede  han 
Fredsbrudet,  og  i  den  vanskelige  Tid,  som  fulgte  efter  dette,  blev  der 
kun  altfor  megen  Anledning  til  at  mærke,  at  han  savnede  mange  af  de 
Betingelser,  der  udkrævedes  for  at  styre  en  Stat  i  saa  farlig  en 
Situation,  som  den,  hvori  det  dansk-norske  Monarki  befandt  sig  efter 
Fredsbrudet  i   1807. 

Allerede  den  Omstændighed,  at  Kongen  for  det  meste  opholdt  sig 
i  Kiel,  hvor  han  havde  sit  Hovedkvarter,  medens  Ministrene  blev  i 
Kjøbenhavn,  medførte  en  Deling  af  Regjeringen,  der  ledede  til  Lam- 
melse af  mange  Foretagender  og  blottede  Styrelsens  svage  Sider. 
Frederik  VL  vilde  styre  gjennem  sit  militære  Kabinet;  han  hørte  mere 
paa  sine  Adjutanter,  der  altid  var  nærværende,  end  paa  sine  Ministre, 
der  var  langt  borte.  Enheden,  der  nu  mere  end  nogensinde  skulde 
være  nødvendig,  manglede  som  oftest,  og  Kongens  Fravær  fra  Hoved- 
staden maatte  med  Nødvendighed  lede  til  en  Forsinkelse  af  alle  For- 
retninger. De  Ministre,  der  i  Fredens  Dage  havde  indlagt  sig  store 
Fortjenester,  kunde  ikke  nu  opretholde  sin  Indflydelse  i  samme  Ud- 
strækning  som  før,  og  var  desuden  heller  ikke  de  rette  Mænd  for  den 
nye  Situation.  Men  endnu  mindre  skikkede  til  at  klare  Vanskelig- 
hederne  var  dog  de  kongelige  Adjutanter,  „de  røde  Fjær",  som  de 
kaldtes,  af  hvilke  neppe  nogen  var  værdig  at  besidde  den  Indflydelse, 
som  de  havde  vundet. 

Styrelsen  savnede  en  Personlighed,  der  var  Stillingen  voksen,  — 
som  kunde  udnytte,  hvad  Forholdene  bød,  for  dermed  at  bidrage  til  at 
styrke  Staten  og  holde  Monarkiet  sammen  under  den  politiske  Storm. 
Hos  dem,  der  havde  Magten  i  sine  Hænder,  mærkedes  intet  til  det 
Klarsyn,  der  i  saadanne  Tider  alene  kan  være  istand  til  at  redde  en 
fortvivlet  Stilling,  og  Kongens  personlige  Stivhed  var  ikke  den  kloge 
Statsmands  Fasthed,  der  aldrig  taber  det  store  Fremtidsmaal  af  Sigte, 
selv  om  der  maa  slaaes  af  paa  mange  Biting.  Frederik  VI.  over- 
vurderede  desuden  sine  egne  Evner,  og  han  besad  en  Tro  paa  sin 
politiske    Indsigt,    der    ofte  kan    ytre    sig    paa    en    komisk  Maade    i    de 

Almensætninger  af  Statskløgt,  han  har  indblandet  i  sine  Skrivelser, 
men  som  ogsaa  i  vigtige  og  afgjørende  Øieblikke  kunde  blive  høist 
betænkelig.  Med  al  sin  Skikkelighed  var  han  heller  ikke  fri  for  en 
vis  Tilbøielighed  til  at  være  med  paa  at  blande  Kortene  i  det  politiske 
Spil,  hvor  tilsidst  hans  egen  Trone  blev  Indsatsen. 

I  Norge  var  Forholdet  ganske  anderledes.  Hvad  Monarkiet  som 
Helhed  savnede,  det  besad  fra  Begyndelsen  af  1809  dets  nordlige  Halv- 
del, Kongeriget  Norge.  Her  stod  der  i  Spidsen  for  den  særlige  Lands- 
styrelse  to  Personligheder,  der  om  sig  samlede  det  hele  Folk.  Paa 
Prins  Christian  August  og  Grev  Herman  Wedel  Jarlsberg  hvilede  alle 
Nordmænds  Blikke,  og  eftersom  Fædrelandets  Trængsler  forøgedes, 
voksede  ogsaa  Tilliden  til  dem. 

Christian  August  var  den  seierrige  norske  Hærs  Fører.  I  Spidsen 
for  de  ham  hengivne  Soldater  havde  han  i  1808  renset  Landet  for 
Fiender  og  tilbagevist  alle  Angreb.  Han  stod  nu  for  Folket  som  en 
stor  Hærfører,  hvis  Ros  gjenlød  fra  alle  Kanter,  og  for  en  stor  Del  med 
fuld  Ret.  Men  man  tog  alligevel  maaske  for  lidet  Hensyn  til,  at  en  ikke 
ringe  Andel  i  det  heldige  Udfald  maatte  tilskrives  de  Vanskeligheder, 
hvori  Sverige  befandt  sig,  trykket  fra  Øst  af  de  russiske  Hærmasser,  og 
den  uheldige  Ledelse  af  den  mod  Norge  opstillede  svenske  Hær. 

Det  Held,  der  under  Felttoget  1808  havde  fulgt  de  norske  Vaaben, 
virkede  opmuntrende  paa  alle  Folkets  Klasser.  Danmark  havde  intet 
tilsvarende,  og  Officererne  i  den  danske  Hær  kunde  med  Misundelse  se 
hen  paa  sine  norske  Vaabenfæller,  der  havde  kjæmpet  for  sit  Land. 
Krigen  havde  i  Norge  bidraget  til  at  styrke  den  almene  Følelse  af 
Nationens  virkelige  Kraft,  naar  den  selv  under  Nød  og  Savn  formaaede 
at  værge  sig  uden  Bistand  udenfra.  Ikke  alene  Soldaterne  havde  samlet 
sig  om  Christian  August  og  saa  i  ham,  den  dansk-tyske  Prins,  Idealet 
af  en  norsk  Hærfører.  Ogsaa  det  øvrige  Folk  vidste,  at  naar  han  havde 
delt  de  kjæmpende  Landsmænds  Lod,  saa  var  det,  fordi  han  var  villig 
til  at  dele  ondt  og  godt  med  alle  i  Norge.  Men  den  folkelige  Be- 
geistring tillagde  ham  ogsaa  Egenskaber,  som  han  ikke  besad.  For 
Almenheden  gik  det  ikke  op,  at  der  var  en  anden,  som  udfyldte,  hvad 
Prinsen  manglede,  og  at  denne  var  Grev  Wedel.  I  mange  Ting  saa 
Prinsen  med  Grev  Wedels  Øine,  og  den  Tillid,  som  han  nærede  til 
denne  Ven,  overgik  langt  de  Følelser,  han  havde  overfor  Kommissionens 
øvrige  Medlemmer.  Gjennem  det  Herredømme,  ban  havde  opnaaet  over 
Prinsen,  vandt  Grev  Wedel  hurtig  Overtaget  inden  den  norske  Regjering, 

Og  hvad  han  ikke  kunde  udrette  ved  sin  egen  Personlighed,  det  havde 
han  Anledning  til  at  opnaa  gjennem  Christian  August. 

Grev  Wedel,  der  havde  en  stærk  Bevidsthed  om,  hvad  han  skyldte 
sin  Nationalitet  som  Nordmand,  gav  Regjerings-Kommissionen  en  endnu 
mere  norsk  Karakter,  end  den  før  havde  havt.  Hvor  der  opstod  en 
Kollision  mellem  Norges  og  Fællesstatens  Interesser,  var  ikke  Grev 
Wedel  villig  til  blindt  at  bøie  sig  for  de  sidste.  Hans  politiske  Opfat- 
ning  blev  stedse  mere  bestemt  udelukkende  af  Hensyn  til  Norge,  og 
naar  Frederik  VI.  begik  Feilgreb  i  Forholdet  til  Regjerings-Kommis- 
sionens  Foranstaltninger  \  da  maatte  det  øve  sin  Virkning  paa  Grev 
Wedels  Opfatning  af  Foreningen  mellem  Danmark  og  Norge.  Hans 
Meninger  paavirkede  igjen  Prins  Christian  August.  Naar  en  samtidig 
af  dem  begge ^  har  udtalt  sig  i  følgende  Ord:  „Imellem  Prinsen  og 
Wedel  dannedes  et  paa  Harmoni  i  Anskuelser  om  Fædrelandets  Stilling 
og  varme  Følelser  for  Norge  grundet  Venskabs-  og  Agtelses-Forhold, 
som  havde  en  afgjørende  Indflydelse  paa  Fædrelandets  politiske  Stilling", 
da  har  han  altfor  meget  gjort  dem  til  hinandens  Ligemænd,  og  blendet 
af  den  Glans,  der  omgav  Christian  Augusts  Navn,  har  han  sat  denne 
alt  for  høit.  Prinsen  var  i  dette  Forhold  hovedsagelig  indskrænket  til 
at  være  den  modtagende,  og  hans  Anskuelser  om  Norges  Stilling  var 
visselig  i  alt  væsentligt  kun  de,  som  blev  ham  indgivne  af  Grev 
Wedel. 

Hvad  denne  angik,  saa  modnedes  nu  stedse  mere  hans  Blik  paa 
Forholdene.  Lidt  efter  lidt  skabtes  den  Situation,  der  skulde  bestemme 
hans  fremtidige  politiske  Ideal;  men  endnu  laa  dette  ikke  helt  klart  for 
ham,  og  vi  kan,  vi  tør  ikke  tænke,  at  han  har  fundet  det  uden  efter 
stærke  indre  Kampe,  hvori  Mindet  om  den  elskede  Moder  har  holdt 
ham  oppe.  Han  havde  at  sønderrive  mange  Baand  som  de,  der  havde 
forenet  ham  med  Schimmelmann;  netop  for  en  Natur  som  hans  maatte 
det  koste  meget  at  risikere  et  saadant  Brud. 

Falsen  havde  gaaet  i  Graven  under  Byrden  af  sin  Fortvivlelse  for 
Norges  Fremtid.  Grev  Wedel  traadte  ind  i  Regjerings-Kommissionen 
som  Bæreren  af  de  lyseste  Forhaabninger  og  med  en  Vilje  og  en  Kraft 
til  at  virkeliggjøre  disse,  som  hans  høitbegavede,  men  svækkede  og 
tungsindige  Forgjænger   havde   savnet.     Som  Medlem  af  sit  Fædrelands 


Ræder,  Danmarks  Krigs-  og  polit.  Historie,  III,  S.  69  flg. 
JAC.  Aall,  Erindringer  (2.  Udg.),  S.  168. 

Regjering  kunde  han  virke  i  Overensstemmelse  med  sine  tidlig  fattede 
«store  Beslutninger".  Den  uventede  Forandring,  der  var  indtraadt  i 
Fædrelandets  Stilling,  og  hvorved  han  selv  var  sat  op  i  Spidsen  for 
dets  Styrelse,  maatte  bestyrke  ham  deri.  Leiligheden  til  at  virke  var 
jo  given  ham  paa  en  Maade,  hvorom  han  blot  for  faa  Aar  tilbage  aldrig 
kunde  have  drømt,  og  nu  maatte  den  benyttes. 

Hvad  Grev  Wedel  vilde,  —  derom  kan  der  ikke  være  Tvivl.  Først 
af  alt  en  gjennemgribende  Forandring  af  Norges  statsretslige  Stilling. 
Alt,  hvad  han  havde  prøvet  i  Fædrelandet,  maatte  overbevise  ham  om 
Nødvendigheden  af  at  give  det  en  udvidet  Selvstændighed  og  at  lade  det 
styres  fra  Norge,  ikke  fra  Danmark.  Han  har  ikke  reist  omkring  i  de 
danske  Provinser,  for  at  hente  Levnetsmidler  til  sine  Landsmænd,  uden 
at  føle,  hvor  ganske  anderledes  let  hans  Gjerning  vilde  have  været, 
hvis  Norge  havde  havt  sin  Styrelses  Tyngdepunkt  inden  Landets  egne 
Grænser  og  ikke  i  Kjøbenhavn  og  Kiel.  Selv  har  han  aldrig  nævnt 
noget  derom.  Men  den,  som  følger  hans  senere  Livsgjerning,  forstaar 
let,  hvorledes  han  under  sine  Reiser  med  de  smaa  Fartøier  under 
stormende  Nætter  paa  Kattegat  og  Skagerak,  og  naar  han  flakkede  om 
i  Jylland  for  at  skaffe  Mad  til  de  hungrende  Munde  i  Hjemmet,  maa 
have  havt  Tanken  rettet  paa  sit  Lands  Fremtid,  paa  at  skabe  det  lykke- 
ligere Vilkaar  i  kommende  Dage.  Da  maa  han  have  følt  sig  styrket  i 
sit  Forsæt,  og  besluttet  sig  til  at  arbeide  for  dette  Maal.  Gjennem 
Mulm  og  Mørke  paa  hans  høstlige  Reiser  har  det  staaet  lysende  for 
ham  som  den  kommende  Tids  store  Opgave,  at  skabe  udvidet  Selv- 
stændighed for  Norge,  og  om  muligt,  i  Forbindelse  dermed  at  lade 
Monarkiet  indtræde  i  de  konstitutionelle  Staters  Række.  For  ham  stod 
nu  Norge  som  det  første.  I  sine  Pligter  mod  dette  kunde  han  ikke 
lade  sig  binde  af  nogen  Taknemmeligheds-Følelse,  det  maatte  endog 
være  mod  selve  Kongen  og  hans  Ministre,  —  disse,  som  dog  altid 
havde  vist  ham  den  mest  oprigtige  Velvilje. 

I  Grev  Wedel  besad  Regjerings-Kommissionen  fra  nu  af  et  Medlem, 
der  havde  det  statsmandsmæssige  Syn  paa  Forholdene.  Han  nøiedes 
ikke  med  at  betræde  de  Veie,  som  alle  før  havde  vandret;  han  vilde 
ogsaa,  hvor  det  var  nødvendigt,  anvise  nye  Baner  og  føre  en  selvstændig 
norsk  Politik.  Derunder  maatte  særlig  Forholdet  til  Naboriget  i  Øst 
tiltrække  sig  hans  og  Prinsens  Opmærksomhed. 

Begge  de  krigførende  Magter  havde  tidlig  vist  Lyst  til  at  tilvende 
sig    den   andens    Lande.     Fra    svensk   Side  var  der  kastet  lystne  Blikke 


I 


174  Svenske  Proklamationer  i  Norge. 

til  Norge,  hvad  der  bl.  a.  viste  sig  ved  Udspredelsen  af  et  Skrift,  der 
var  beregnet  paa  at  gjøre  Nordmændene  misfornøiede  med  sin  politiske 
Stilling,  og  den  trykte  Proklamation,  som  de  svenske  Chefer  i  April 
1808  lod  udbrede  i  Norge,  sigtede  ogsaa,  om  just  ikke  i  ligefremme 
Ord,  paa  en  Forening  af  de  to  Riger  som  det  endelige  Maal  for  de 
svenske  Troppers  Indmarsch '.  Om  Høsten  1808  blev  der  endog  uden 
Omsvøb  i  en  ny  svensk  Proklamation  rettet  en  Opfordring  til  Norges 
Indbyggere  om  at  erklære  sit  Land  for  selvstændigt  og  derpaa  slutte 
Fred  med  Sverige.  Fra  Danmark  manglede  det  ikke  paa  tilsvarende 
Skridt  i  modsat  Retning,  der  viste,  at  Frederik  VI.  og  hans  Raadgivere 
nærede  det  Haab,  at  Sverige  skulde  blive  nødsaget  til  at  kaste  sig  i 
Danmarks  Arme,  og  at  saaledes  snart  det  Øieblik  skulde  være  kommet, 
da  en  ny  Kalmar-Union  kunde  stiftes.  De  viste  det  bl.  a.  ved  sine 
Forsøg  paa  at  lade  udsprede  i  Skaane  Opfordringer  til  det  svenske 
Folk  om  at  slutte  sig  til  Danmarks  Konge  og  sætte  Sveriges  Krone 
paa  hans  Hoved,  —  «Nordens  Frederik",  som  han  for  Anledningen 
blev  kaldt". 

Hos  de  to  Hære,  der  havde  kjæmpet  om  Norges  sydøstlige  Grænse- 
landskaber,  raadede  der  en  Stemning,  som  sjelden  skal  gjenfindes  under 
lignende  Omstændigheder.  Efterat  det  egentlige  Felttog  havde  fundet 
sin  Afslutning,  vedblev  Hærene  at  indtage  de  gamle  Stillinger,  idet  de 
af  og  til  foretog  nogle  Skjærmysler  og  kunde  bortsnappe  en  enkelt 
Post.  Men  herunder  udviklede  der  sig  mellem  dem  et  Samkvem,  der 
aabnede  Rum  for  Betragtninger  over  Urimeligheden  af  denne  Krig. 
Soldaterne  havde  i  det  fiendtlige  Land  hjulpet  Befolkningen  med  at 
dyrke  sin  Jord,  endnu  medens  Krigen  var  i  fuld  Gang.  De  svenske 
Officerer,  der  som  Krigsfanger  fordeltes  omkring  i  Norge,  havde  der 
tildels  fundet  en  Modtagelse,  som  om  de  var  Familiernes  mest  kjærkomne 
Gjæster.  Krigen  var  —  saa  ræsonneredes  der  —  alene  en  Følge  af 
ydre  Omstændigheder,  hvorover  hverken  Svensker  eller  Nordmænd 
kunde  raade ;  man  kunde  nok  skyde  paa  hinanden,  uden  at  det  derfor 
udelukkede    Muligheden   af,    hvad   en    af  de   høiere   norske  Chefer   be- 


'   Proklamationen  er  trykt  i  den  ældre  Udgave,  I,  S.  202,  Note  1. 

'■*  Det  fra  Sjæland  til  Skaane  ved  Luftballoner  oversendte  Skrift,  der  indeholdt 
Opfordringer  til  de  Svenske  om  at  antage  Frederik  VI.  som  sin  Konge,  er  trykt  i 
De  la  Gardieska  Arkivet,  XX,  S.  242  flg.  Smlgn.  J.  Ræder,  Danmarks  Krigs- 
og  politiske  Histore,  III,  S.  258  flg.  og  Schinkel-Bergmann,  Minnen  ur  Sveriges 
nvare  Historia,  IV,  S.  312. 

nævnede  en  reciproqiic  attcntion '.  Der  forekommer  ikke  saa  sjelden 
Udtalelser  af  denne  Art,  som  viser,  at  begge  Parter  maa  have  været 
paa  det  rene  med,  at  Krigen  kun  var  foranlediget  ved  Regjeringer  og 
Diplomater,  uden  at  berøre  Folkenes  Hjerte.  Men  da  vilde  det  været 
urimeligt,  om  der  ikke  hos  mere  klarsynede  Mænd  var  opstaaet  en 
Tanke  paa,  hvordan  en  Gjentagelse  kunde  afværges,  og  om  da  ikke 
netop  en  politisk  Forening  mellem  Halvøens  tvende  Folk  skulde  have 
vist  sig  som  det  sikreste  Middel  derimod.  En  saadan  Foreningstanke 
maatte  ligge  i  Luften.  Ligesom  begge  Regjeringer,  rigtignok  under 
andre  Former,  havde  grebet  den,  saaledes  kunde  den  ogsaa  dukke  op 
hos  andre,  der  sysselsatte  sig  med  Tanken  paa  de  nordiske  Rigers 
Fremtid  og  den  endelige  Udgang  af  Øieblikkets  Trængsler. 

Mellem  de  svenske  Hærførere,  der  kommanderede  ved  den  norske 
Grænse,  var  ogsaa  Baron  Gustav  Mauritz  Armfelt,  der  allerede  for 
18  Aar  siden,  i  1790  havde  været  indviklet  i  personlige  Forhandlinger 
med  misfornøiede  Nordmænd  -.  Hvad  han  nu  kan  have  foretaget  i 
samme  Retning,  er  ubekjendt.  At  han  ganske  skulde  have  holdt  sig 
stille,  er  dog  lidet  rimeligt.  Den  svenske  Hær  var  jo  netop  gaaet  over 
Grænsen  under  den  Forudsætning,  at  Norges  Forening  med  Sverige  var 
dens  endelige  Opgave,  og  med  Armfelts  Talent  for  den  politiske  Intrige 
kunde  intet  ligge  nærmere  end  at  forsøge  sig  i  denne.  Men  ogsaa 
andre  af  de  svenske  Officerer  maatte  sysselsætte  sig  med  Tanken  paa 
en  saadan  Forening  som  et  Middel  til  at  redde  Sverige.  Finland  var 
tabt,  og  der  var  al  Grund  til  at  vente  et  russisk  Angreb  paa  selve 
Sverige,  hvis  Konge  med  Vanvidets  Stivsind  klyngede  sig  fast  til  den 
Politik,  hvorpaa  han  engang  var  slaaet  ind. 


'  Handlingar  rorande  Sveriges  aldre,  nyare  och  nyaste  historia,  IX,  S.  9—21  og 
IV,  S.  59.  Den  der  aftrykte  Brevveksling  er  ganske  mærkelig  og  stiller  For- 
holdet mellem  de  to  fiendtlige  Anførere  i  et  noksaa  eget  Lys.  Nils  Hojer 
finder  {Sv.  histor.  Tidskr.,  1887,  S.  222),  at  der  ikke  kan  lægges  nogen 
synderlig  Vægt  paa  de  gjensidige  Vidnesbyrd  om  Sympati  og  Venskab  mellem 
Folkene,  som  lagdes  for  Dagen  under  Felttoget  i  1808,  og  mener,  at  den  i 
Texten  nævnte  Modtagelse,  de  krigsfangne  svenske  Officerer  fandt  i  Norge,  for 
en  Del  kan  forklares  af,  at  de  var  Slægtninger  af  de  Familier,  hos  hvilke 
de  levede.  Dette  gjælder  dog  neppe  andre  end  Gahn.  Den  Maade,  hvorpaa 
de  øvrige,  med  denne  fangne  svenske  Officerer  behandledes,  der  fik  de  norskes 
Senge,  medens  disse  selv  laa  paa  Stråa,  kom  ikke  af  Slægtskab.  Det  mest 
slaaende  Exempel  er  vel  den  Modtagelse,  Grev  Axel  Morner  fandt  hos  Nils 
Aall  paa  Ulefoss,  hvor  han  dog  ingen  Slægtninger  havde. 

-  Elof  Tegner,  Gustaf  Mauritz  Armfelt,  I,  S.  325,  327  og  397,  og  Forfatterens 
Afhandling,  Gustav  IITs  norske  Politik  i  Historisk  Tidsskrift,  anden  Række,  I, 
S.  260  flg.  —  Ræder,  III,  S.  413  flg. 

Medens  Farerne  voksede,  pleiede  fædrelandssindede  svenske  Mænd 
med  hinanden  Raad  om  Nødvendigheden  af  et  Systemskifte  af  den 
Art,  som  kun  bliver  muligt  ved  at  skifte  Konge  eller  Dynasti.  Nord- 
mændene  maatte  ogsaa,  om  de  vilde  følge  den  Vei,  som  var  dem 
aabnet  til  at  forene  sig  med  Nabofolket,  være  forberedte  paa,  at  dette 
kun  lod  sig  gjøre  gjennem  Anvendelsen  af  det  samme  Middel,  saa- 
fremt  det  ikke  lykkedes  at  vinde  den  danske  Regjerings  Medvirkning 
til  at  samle  det  hele  Norden  som  tre  konstitutionelle  Riger  under 
samme  Hersker. 

Men  nærmere  Efterretninger  om,  hvad  der  saaledes  er  tænkt  og 
talt,  derimod  neppe  skrevet  om  Fremtidens  Politik,  kan  ikke  tilveie- 
bringes. De  Mænd,  som  senere  satte  den  svenske  Revolution  i  Gang, 
har  aldrig  meddelt  Oplysninger  derom;  de  maatte  netop  bagefter  frem- 
stille Sagen,  som  om  der  før  Marts  1809  ikke  havde  fundet  Forbindelser 
Sted  mellem  dem  og  det  norske  Hovedkvarter,  der  kunde  have  øvet 
sin  Virkning  paa  den  norske  øverstbefalende  Generals  Forhold.  Fra 
norsk  Side  talte  endnu  stærkere  Hensyn  for  at  tie  og  fjerne  alle  Vidnes- 
byrd.  Vi  forstaar  imidlertid,  og  da  især  ved  Hjælp  af,  hvad  der  senere 
skede,  at  der  har  udviklet  sig  en  saadan  Stemning,  som  den  her  an- 
tydede, —  at  man  overalt  var  forberedt  paa,  at  noget  kunde  ske,  og  at 
der  har  været,  om  just  ikke  truffet  bestemte  Aftaler,  saa  dog  udvekslet 
Meninger  om  mange  vigtige  Fremtids-Spørgsmaal  mellem  norske  og 
svenske  Mænd.  Thi  begge  Lande  truedes  af  en  uvis,  haard  Fremtid, 
og  begge  Folks  Mænd  havde  den  samme  Opfordring  til  at  tænke  og 
senere  handle.  Selv  under  Taushed  kan  der,  til  en  saadan  Tid,  vokse 
op  en  stærk  Forstaaelse. 

Grev  Wedel  maa,  da  han  tog  Sæde  i  Regjerings-Kommissionen, 
ligesaa  meget  som  Prins  Christian  August  have  været  paa  det  Rene 
med,  hvad  der  saaledes  rørte  sig.  I  sine  Beregninger  over,  hvad  Frem- 
tiden kunde  bringe,  maatte  han  ogsaa  tåge  Hensyn  dertil.  Ingen  af  de 
to  Mænd,  der  ved  Aarsskiftet  1808 — 9  ubestridelig  var  de  første  i  Norge 
og  de,  til  hvem  det  hele  Folk  saa  op,  kan  have  været  uvidende  om,  at 
store  Begivenheder  maatte  forestaa,  og  at  disse  kunde  udnyttes  til  Fordel 
for  Norge.  Ligesaa  lidt  kan  nogen  af  dem  bagefter  være  bleven  over- 
rasket ved,  hvad  der  indtraf  nogle  Maaneder  senere. 

Den  norske  Selvstændighedsfølelse,  der  havde  suget  sin  kraftigste 
Næring  gjennem  Christian  Augusts  heldige  Ledelse  af  Landets  Forsvar, 
havde  tillige  i  Grev  Wedels  Personlighed  faaet  en  Mand,  der  kunde 
fatte    alle    dens    Konsekvenser.      Dette    var,    hvad    man  tidligere  havde 

savnet.  Hans  Indtrædelse  i  Regjerings-Kommissionen  blev  dermed  Ind- 
ledningen  til  et  nyt  Afsnit  i  dens  Virksomhed,  idet  der  nu  inden  dens 
Midte  var  kommet  Mænd,  der  saa  sin  Opgave  i  noget  andet  end  blindt 
at  følge  efter  i  Kjølvandet,  hvor  Frederik  VI.  styrede  foran.  En  stærk 
Vilje  var  kommen  ind  i  Kommissionen,  og  denne  Vilje  var  Grev 
Wedels. 

x. 

PRINS  CHRISTIAN  AUGUST  OG  DEN  SVENSKE 

REVOLUTION. 


Under  7de  December  1808  var  den  gjennem  længere  Underhand- 
linger forberedte  Vaabenstilstand  mellem  den  norske  og  den  svenske 
Hær  bleven  afsluttet,  og  elleve  Dage  senere  gav  Frederik  VI.  dertil 
sit  Samtykke,  —  efter  hans  eget  Udsagn,  fordi  han  af  „militære  Grunde" 
fandt  den  fordelagtig.  Men  dette  var  dog  kun  under  Forudsætning  af, 
at  Krigen  snart  skulde  gjenoptages.  Imidlertid  blev  de  norske  Tropper 
trukne  længere  tilbage  fra  Grænsen  og  forlagte  i  mere  vidtløftige  Kvar- 
terer, hvorved  Tilstanden  blev  mere  udholdelig  for  dem,  end  om  de 
fremdeles  udover  Vinteren  skulde  have  holdt  til  i  de  ugjæstmilde  Grænse- 
egne.  Tilstanden  i  Landet  for  øvrigt  var  forværret,  og  netop  ved  Aars- 
skiftet  lød  Klagerne  stærkere  end  nogensinde.  Isen,  der  havde  lagt  sit 
Bælte  opover  Skagerak,  havde  overtaget  de  engelske  Krydseres  Rolle, 
og  den  løste  sin  Opgave  endnu  bedre  end  disse,  ved  at  slaa  en  uigjen- 
nemtrængelig  Kordon  rundt  den  norske  Kyst. 

Men  Hæren  maatte  under  alt  dette  holdes  paa  Krigsfod,  tiltrods 
for,  at  de  kampdygtige  Troppers  Antal  daglig  indskrænkedes  af  de  ud- 
brudte  smitsomme  Sygdomme.  Tropperne  havde  ved  Midten  af  Januar 
1809  Brød  for  to  Maaneder,  og  det  lod  sig  saaledes  beregne,  at  hvis 
der  ikke  forinden  Midten  af  Marts  kunde  komme  mere  Kornvarer  ind 
i  Landet,  maatte  Hæren  opløses,  med  mindre  man  vilde  slaa  ind  paa 
den  anden  Udvei,  der  kunde  synes  at  staa  aaben.  Christian  August 
har  selv  pegt  paa  denne  Udvei.  Den  27de  Januar  1809  skrev  han  til 
Frederik  VI.  og  forklarede  denne,  at  Sveriges  Skjæbne  maatte  være 
afgjort  inden  Udgangen  af  Februar  Maaned,  og  han  selv  da  være  Herre 

over  de  svenske  Magasiner.  Den  samme  Tanke  har  han  paa  ny  udkastet 
for  sin  Krigsherre,  Kongen,  i  et  senere  Brev  af  17de  Februar,  men 
rigtignok  kun  som  en  fortvivlet  Udvei,  der  maatte  vælges  i  den  yderste 
Nod.  Heri  kunde  Christian  August  have  Ret.  Han  respekterede  den 
svenske  Soldat,  og  om  han  ogsaa  kunde  føle  sig  overlegen  over  de  af 
deres  Anførere,  hvem  han  hidtil  havde  mødt,  saa  maatte  han  dog  være 
paa  det  rene  med,  at  det  blev  Svenskerne,  som  ved  hans  Indmarsch 
fik  alle  de  Fordele  paa  sin  Haand,  han  selv  tidligere  havde  havt.  Imid- 
lertid, nogen  Udsigt  til  et  heldigt  Udfald  var  der  dog,  og  denne 
vilde  blive  betydelig  forøget,  om  enten  Russerne  rykkede  frem  i  det 
egentlige  Sverige  eller  den  danske  Hær  over  det  islagte  Øresund 
besatte  Skaane.  Begge  Dele  vilde  væsentlig  lette  et  Angreb  fra 
Norge  '. 

Frederik  VI.  forberedte  i  Begyndelsen  af  Januar  1809  et  saadant 
Angreb  paa  Skaane  og  samlede  paa  Sjæland  25,000  Mand.  Men  Over- 
gangen lod  vente  paa  sig,  og  da  omsider  Isen  forsvandt,  maatte  den 
opgives.  Sverige  skulde  havt  vanskeligt  for  at  modstaa  et  samtidigt 
Angreb  fra  Sjæland  og  fra  Norge,  med  den  danske  Hærs  friske  Hoved- 
styrke og  med  de  fra  Felttoget  i  1808  kampøvede  og  seiervante  norske 
Tropper,  samtidig  med,  at  det  maatte  opbyde  al  sin  Kraft  for  at  værge 
sig  mod  Russerne  i  Øst.  Men  Frederik  VI.  forspildte  det  gunstige 
Øieblik,  hvad  enten  han  nu  selv  manglede  de  Forudsætninger  for  at 
lede  en  Hær,  som  han  tiltroede  sig,  eller  han  aldrig  for  Alvor  har 
tænkt  paa  at  gjengjælde  Sverige  i  1809  det  Besøg,  Carl  Gustav  i  1658 
havde  aflagt  paa  Sjæland. 

Han  tråk  sig  selv  tilbage,  men  overlod  den  norske  Hærs  Anfører 
den  Ære  at  foretage  Angrebet  alene.  Dette  kunde  ogsaa  have  gaaet 
an,  da  Russerne  daglig  kunde  ventes  paa  svensk  Grund.  Men  da  ind- 
traf  der  Begivenheder,  som  lagde  Sverige  aabent  for  den  norske  Hær, 
uden  at  Christian  August  gjorde  noget  for  at  benytte  sig  af  denne  Lei- 
lighed.  Den  samme  norske  General,  der  nys  havde  givet  Frederik  VI. 
Anvisning  paa  at  føde  de  Tropper,  som  stod  under  hans  Befaling,  af 
de  svenske  Magasiner,  blev  rolig  staaende,  hvor  han  var,  da  den  svenske 
Hær  frivillig  forlod  Grænsen.  En  saadan  Adfærd  maatte  tåge  sig  un- 
derlig ud,  og  den  vakte  ogsaa  stor  Opsigt  i   Samtiden. 

Sverige  var  paa  Afgrundens  Rand,  og  dets  Tilværelse  som  Stat 
stod  paa  Spil.     I  Begyndelsen  af  Marts  1809  maatte  man  der  være  for- 


'  Meddelelser  fra  Krigsarkiverne,  IV,  S.  141     148. 

beredt  paa  det  tredobbelte  norsk-dansk-russiske  Angreb.  Da  besluttede 
Oberstløitnant  Georg  Adlersparre  at  føre  den  mod  Norge  opstillede 
svenske  Vesthær  mod  Stockholm  og  afsætte  Kong  Gustaf  IV.  Adolf, 
hvis  Haardnakkethed  blot  kunde  bringe  nye  Ulykker  over  det  hjemsøgte 
Land.  Men  han  maatte  være  forberedt  paa,  at  Christian  August  da 
vilde  følge  efter.  Naar  han  alligevel  vovede  sit  Foretagende,  i  Tillid 
til,  at  den  norske  Hær  vilde  beholde  sine  Stillinger,  da  bliver  det  et 
saa  dristigt  Skridt,  at  det  ikke  med  Rimelighed  kan  finde  nogen  anden 
Forklaring,  end  at  Adlersparre  kjendte  Christian  August  saa  vel,  at 
han  var  paa  det  rene  med,  hvilken  Holdning  denne  vilde  indtage. 

Den  7de  Marts  1809  begyndte  Vesthæren  sin  Marsch,  og  den  14de 
erholdt  Adlersparre  i  Orebro  Underretning  om,  at  Kongen  allerede  den 
foregaaende  Dag,  13de  Marts,  var  bleven  afsat,  og  at  hans  Farbroder, 
Hertug  Carl  af  Sodermannland,  havde  overtaget  Regjeringen.  Adler- 
sparre fortsatte  imidlertid  sin  Marsch,  for  ogsaa  at  lægge  sit  Ord  med 
i  Laget,  og  holdt  22de  Marts  sit  Indtog  i  Stockholm,  hvor  han  indtil 
videre  blev  og  først  langt  ud  paa  Sommeren  vendte  tilbage  til  sin  Post, 
henimod  den  norske  Grænse. 

Saaledes  var  den  svenske  Trone  ledig,  og  dermed  begyndte  en 
Række  af  hemmelige  og  offentlige  Overlægninger  mellem  norske  og 
svenske  Mænd,  sigtende  til  at  betrygge  begge  Rigers  Fremtid.  Det  er 
disse,  som  særlig  giver  Aaret  1809  dets  store  Interesse  for  Norges  og 
den  senere  Unions  Historie,  og  i  dem  møder  man  igjen  snart  Grev 
Wedels  Navn,  ved  Siden  af  Christian  August,  som  den,  der  fra  norsk 
Side  ledede  disse  mærkelige  Forhandlinger. 

Samtidig  med,  at  Adlersparre  brød  op  med  Vesthæren  for  at  mar- 
schere  mod  Stockholm,  ansaa  han  det  hensigtsmæssigt  at  erhverve  ud- 
trykkeligt  Tilsagn  fra  Prins  Christian  August  om,  at  denne  ikke  vilde 
benytte  sig  af  hans  Fravær  til  at  rykke  over  Grænsen,  og  tillige  at 
undersøge,  hvorvidt  Prinsen  i  Tilfælde  maatte  være  villig  til  at  modtage 
Valg  som  svensk  Konge  eller  Tronfølger.  Han  havde  allerede  da  fuldt 
opgjort  med  sig  selv,  at  denne  Kombination  var  den  naturligste,  og  saa- 
ledes dukker  Prinsen  op  som  svensk  Tronkandidat,  i  det  samme  Revo- 
lutionen kommer  til  Udbrud.  Hvad  enten  det  her  kan  siges,  at  den 
tænkte  Ophøielse  skulde  være  Lønnen  for  den  krævede  Tjeneste,  eller 
at  her  kun  var  en  ydre  Forbindelse,  —  for  Prinsen  var  det  ialfald 
umuligt  at  se  bort  fra,  at  der  bestod  en  saadan  Sammenhæng. 

Som  sin  betroede  Udsending  anvendte  Adlersparre  en  af  Vesthærens 
Officerer,    Major    Baron    Carl    Henrik    Anckarsvård,    der    netop  Ste 

Marts  var  kommen  tilbage  til  Carlstad  efter  et  Besøg  i  Stockholm. 
Han  havde  forhandlet  med  de  derværende  Ledere  for  Revolutions- 
partiet,  i  hvis  Planer  han  var  indviet.  Saaledes  var  det  ingen  almin- 
delig  Parlamentær,  der  afgik  til  Norge,  og  da  Ånckarsvård  Natten  til 
den  7de  Marts*  forlod  Carlstad  for  at  reise  til  Kongsvinger,  var  dette 
lige  meget  i  Egenskab  af  politisk  Udsending,  som  af  militær  Under- 
handler. 

Han  naaede  hurtig  Kongsvinger,  hvor  han  8de  Marts  paa  Fæst- 
ningen  havde  en  Samtale  med  dennes  Kommandant,  Generalmajor 
Bernhard  Ditlef  von  Staffeldt,  som  af  hans  Mund  modtog  den 
første  Efterretning  om  den  svenske  Hærs  Opbrud.  Staffeldt  vilde  ikke 
tillade  den  svenske  Parlamentær  at  reise  videre,  men  afsendte  i  det 
Sted  uden  Forhaling  Major  Stabell  som  Kurer  til  Christiania,  hvorhen 
denne  formodentlig  er  ankommen  efter  en  Reise  paa  10 — 12  Timer'. 
Følgelig  maa  Christian  August  senest  9de  Marts  om  Morgenen  have 
havt  Underretning  om  den  svenske  Udsendings  Nærværelse  paa  Kongs- 
vinger,  —   dog   neppe    mere  end,  at  denne  var  kommen  for  at  andrage 


Handlingar  rorande  Sveriges  historia,  III,  S.  34  flg.  Ræder,  III,  S.  284.  Jac. 
Aalls  Erindringer  (2.  Udg.)  S.  671—673. 

Norske  Samlinger,  II,  S.  338  flg.,  hvor  det  siges  af  Prinsen  selv,  at  Stabell  kun 
overbragte  en  mundtlig  Rapport.  Ræder,  III,  S.  284.  Hermed  maa  sammen- 
lignes en  Note  i  Skriftet  Den  okåndes  sista  hålsning  eller  Den  brokige  rid- 
daren,  lyftad  ur  sadeln ;  fortsdttning  af  anmårkningarne  ofver  en  recension 
af  de  historiska  handlingarne  (Stockholm  1832),  S.  85,  der  lyder  saaledes: 
,„4nm.  har  af  saker  hand,  sedan  forestående  var  skrifvet,  fått  foljande  ndrmare 
uppgifter  om  forhållandet.  Vid  insiirrektionens  utbrott  i  Wermland  ajfdrdades 
friherre  C.  H.  Ånkarsvård  til  Norrska  Generalen  Staffeld,  for  att  underråtta 
honom  derom  och  forfråga  huruvida  under  Vdstra  Armeens  marsche  på  Stock- 
holm man  å  Norrska  sidan  ville  lata  grdnsen  vara  ofredad  eller  icke.  På 
Generalens  befallning  forklarade  då  dess  Adjutant,  nu  mera  Gen.  Stabell,  att 
Generalen,  med  vunnen  kdnnedom,  att  en  revolutionsplan  i  Stockholm,  syftande 
till  fred,  syntes  skrida  till  utveckling,  i  skrifvelse  till  prinsen  gifvit  honom  det 
råd,  att  Svenskarne  icke  borde  storas  i  dette  foretag.  Insurrektionen  i  Werm- 
land var  dittills  okdnd,  såvdl  af  Prinsen,  som  af  Generalen,  och  dnnu  mindre 
hade  de  någon  aning  om  thronfoljare-valet,  hvars  kdnnedom  foljde  forst  på 
dess  verkstdllighet.  De  order  Norrska  Armébefdlet  fått  från  Danmark,  voro  att, 
sedan  en  Rysk  eller  Dansk  Trupp  gått  cifver  Sveriges  grauser,  skulle  Norrska 
Arméen  åfven  verkstdlla  sin  ofvergång.  I  enlighet  dermed  var  sistndmnde 
armée  uppstdld  och  fdrdig  till  anfall  och  i  enlighet  dermed  svarade  Prinsen 
på  den  hos  Gen.  Staffeld  gjorda  forfrågan,  efter  rådpldgning  med  Grefve 
Wedel  Jarlsberg  och  flere  Norrmdnn,  att  han  ej  skulle  ofreda  Svenska  grdnsen, 
så  framt  ej  Sveriges  fiender  intrdngde,  i  hvilket  fall  han  hade  beståmda  order, 
att  dfven  anfalla.  Han  erhiill  ej  underrdttelse  om  Ryssarnes  ankomst  till 
Umeå  och  Grisselhamn  innan  de  dragit  sig  derifrån,  hvaraf  finnes,  att  han 
bokstafveligen  efterlefvat  de  order  han  fått.'' 

om    en    fortsat  Vaabenhvile,   hvorunder  den   svenske  Vesthær  uhindret 
kunde  marschere  mod  Stockholm. 

Anckarsvård  havde  nemlig  i  sin  første  Samtale  med  Staffeldt  kun 
berørt  denne  Del  af  sit  Hverv,  og  for  øvrigt  bevaret  Taushed.  Ganske 
vist  var  det  ham  paalagt  af  Adlersparre  ogsaa  at  sondere  Prinsen,  om 
denne  skulde  nære  nogen  Tilbøielighed  til  at  modtage  den  svenske 
Krone.  Men  Anckarsvård  handlede  i  dette  Punkt  selvstændig  og  und- 
lod  foreløbig  at  berøre  et  saa  vanskeligt  Emne,  idet  han  ved  nærmere 
Eftertanke  kom  til  det  Resultat,  at  han  derigjennem  kun  vilde  forspilde 
et  gunstigt  Udfald  af  sin  Sendelse.  Adlersparre  har  selv  senere  erkjendt 
Rigtigheden  heraf  og  da  ydet  sin  Udsending  den  ham  tilkommende  Aner- 
kjendelse    for   hans  Takt  K     Anckarsvård    havde  paa  Veien    havt  Tid  til 


Adlersparre  ytrer  selv  herom  i  Handlingar  rorande  Sveriges  historia,  III,  S. 
39  flg.:  ,,Man  har  trott,  at  den  stillhet,  som  de  Norrske  bibehollo  på  vår 
o-råns  under  vår  frånvaro,  dgt  gemenskap  med  det  påfoljande  thronfoljarevalet. 
De,  hvilka  hyst  eller  hysa  denna  ofvertygelse,  dro  i  den  djupaste  okunnighet 
om  den  ovanliga  mannens  caracter,  som  vi  dgt  och  forlorat.  Det  mest  ofor- 
mdrkta  fbrsok,  att  vid  beskickningen  till  Norrige  sammanbinda  dessa  hdn- 
delser,  skulle  hafva  berofvat  oss  prinsens  hela  vålvilja,  som  hade  endast 
till  foremål:  fred  och  frihet  i  Norden!  Jag  bor  hår  saga  hvad  som 
gor  heder  åt  Baron  Anckarsvårds  skarpsinnighet,  vida  ofvertråffande  min  egen, 
att  han  insåg  detta  både  forr  och  båttre  an  jag.  Jag  hade  verkligen  uppdragit 
honom,  att  gifva  Prinsen  en  vink  i  detta  åmne;  men  han  gjorde  det  icke,  och 
derfore  har  han  min  evårdeliga  erkånsla.  Det  år  min  pligt  att  hår  forklara, 
att  når  jag,  på  konungens  befallning,  infann  mig  på  Norrska  grånsen  for  att 
med  Prinsen  underhandla  om  det  redan  skedde  Thronfoljarevalet,  ville  han  ej 
antaga  detsamma.  En  Thron,  hvilken  som  helst,  var  for  honom  i  intet  af- 
seende  lockande.  Pligten  att  svara  emot  en  tapper  nations  allmånna  och 
ovanliga  fortroende,  och  en  annan  pligt  som  var  hans  forstå  passion  —  den 
att  forsvara  de  nordiskafolkslagenssjelfståndighetoch 
frihet,  var  det  skål,  som  hos  honom  sedan  verkade  en  foråndrad  foresats.'" 
Smstds.  S.  34  flg.  siger  Adlersparre,  at  han  sendte  Anckarsvård  til  Staffeldt: 
„fdr  att  alldeles  oforstålldt  beråtta  honom  vår  tillåmnade  afmarche  och  af- 
sigten  dermed,  samt  for  att  begåra  hans  beståmda  yttrande,  huruvida  han 
ville  lemna  grånsen  i  fred  under  vår  frånvaro.  Han  skulle  ytterligare  for- 
klara, att  vårt  foretag  syftade  på  att  forskaffa  fred  med  våra  grannar,  hvilket 
så  nåra  inståmde  med  Norrska  Nationens  onskan."-  Anckarsvård  har  selv,  i 
August  1844,  altsaa  efter  gode  30  Aars  Forløb,  fortalt,  at  han  af  Adlersparre 
havde  faaet  sig  paalagt  det  „delikate"  Hverv,  „at  give  Prinds  Christian  August 
Haab  om,  ved  en  eventuel  stedfindende  Thronforandring,  at  komme  paa  Valg 
til  Sverrigs  Kronprinds  og  Thronfølger."-  Videre  har  han  ved  samme  Leilighed 
sagt:  „Det  Hverv,  som  Oberstlieutenant  Adlersparre  havde  paalagt  mig,  nem- 
lig: at  give  Prindsen  Forhaabninger  om  den  svenske  Krone,  kunde  jeg  saaledes 
ikke  personlig  overbringe  ham,  og  selv  i  det  Tilfælde,  at  jeg  havde  faaet 
Prindsen  i  Tale,  vilde  jeg  ikke  have  kunnet  udføre  samme,  da  jeg  fandt  et 
saadant  Andragende,  under  disse  Forhold,  høist  upassende  og  compromitterende 
for  Prindsen;  men  derimod  berørte  jeg  vel  denne  Mulighed  løselig  for  General 
v.  Staffeldt.''     Ræder,  anf.  St.,  III,  S.  284—286.     I  Overensstemmelse  hermed 

rolig  Overveielse  af,  hvad  Adlersparre  havde  paalagt  ham  at  udrette, 
og  han  maatte  da  forståa,  hvor  uklogt  det  vilde  være  straks  at  sammen- 
knytte de  to  forskjellige  Anmodninger,  han  havde  at  overbringe.  Et 
Tilbud  om  den  svenske  Krone  —  navnlig  om  det  maatte  gaa  gjennem 
andre  kunde    blot   have    den  ene  Virkning,  at  forhindre  den  øverst- 

kommanderende norske  General  fra  at  indgaa  paa  nogen  Vaabenhvile; 
for  at  kunne  tilstaa  en  saadan  maatte  han  se  sin  egen  Person  holdt 
aldeles  udenfor.     Først  bagefter  kunde  denne  Sag  berøres. 

Underretningen  om  den  svenske  Parlamentærs  Ankomst  til  Kongs- 
vinger maatte  sætte  Prins  Christian  August  i  megen  Tvivl.  Selv  om 
der  ikke  forelaa  direkte  Meddelelse  gjennem  Staffeldt  om,  at  Medlemmer 
af  det  svenske  Revolutionsparti,  der  nu  var  skredet  til  Handling,  ønskede 
ham  til  Konge  eller  Tronfølger,  saa  var  dog  selve  Andragendet  om  en 
Vaabenhvile  af  en  saadan  Natur,  at  det  maatte  fremkalde  de  alvorligste 
Overveielser.  Christian  August  maatte  nøie  gjøre  sig  Rede  for,  hvor 
langt  han  kunde  gaa,  og  hvorledes  han  kunde  forene  sine  personlige 
Ønsker  om  at  se  Freden  gjenoprettet  i  Norden,  og  hvad  deraf  videre 
fulgte,  med  de  Pligter,  han  skyldte  sin  Konge  og  dennes  Allierede. 
Paa  den  ene  Side  stod  Udsigten  til  Fred,  som  en  naturlig  Virkning  af 
den  svenske  Konges  nærforestaaende  Afsættelse,  samt  hvad  han  videre 
kunde  forestille  sig  om  Tronledighedens  Følger,  —  paa  den  anden 
Muligheden  af  at  kunne  foretage  et  heldigt  og  afgjørende  Angreb  paa 
sin  Modstander.  Heller  ikke  havde  han  nogen  Vished  for  et  heldigt 
Udfald  af  den  svenske  Revolution.  Saaledes  var  han  henvist  til  at  op- 
træde  med  stor  Forsigtighed. 

Han  valgte  da  foreløbig  den  Udvei  at  lade  den  svenske  Parlamentær 
blive,  hvor  han  var,  paa  Kongsvinger,  idet  han  høflig  lod  ham  tilkjende- 
give,  at  han  formodentlig  selv  helst  ønskede  at  undgaa  den  Opsigt,  som 
vilde  blive  Følgen  af  hans  Reise  til  Christiania.  Prinsens  Svar  til 
General  Staffeldt  indeholdt  hovedsagelig  kun  en  Meddelelse  om,  at 
denne  havde  hans  Fuldmagt  til  at  modtage,  hvad  den  svenske  Parla- 
mentær videre  havde  at  foredrage,  for  derefter  at  indsende  nærmere 
Rapport.      Derefter   skulde    der    bestemmes    en    Dag    til    at    overbringe 


har  ogsaa  Anckarsvård  i  April  1842  i  et  Brev  til  Jac.  Aall  (trykt  i  dennes 
Erindringer,  2.  Udg.,  S.  671)  sagt,  at  han  ogsaa  havde  det  Hverv  at  fremsætte 
.^Antydning  om,  som  et  Middel  til  Øiemedets  Opnaaelse,  at  lade  Prinds  Christian 
August  ane  den  svenske  Thronfølge  som  Resultatet"'.  I  samme  Retning  har 
endvidere  Anckarsvård  ytret  sig  i  sit  i  1833  udgivne  Skrift,  Politisk  trosbekdn- 
nelse,  S.  43.     Smlgn.  Schinkel-Bergmann,  IV,  S.  427. 

mundtligt  Svar  paa  Anckarsvårds  Andragende  K  Men  dette  Brev  til 
StafFeldt  overbragtes  ikke  af  Stabell.  Prinsen  havde  dertil  udseet  sin 
fortrolige  Ven,  Overadjutant,  Major  Nils  Stockfleth  Darre,  som  for- 
modentlig er  afreist  fra  Christiania  om  Morgenen  9de  Marts  og  samme 
Aften  maa  have  naaet  Kongsvinger-.  I  ethvert  Tilfælde  er  der  kun 
hengaaet  en  ganske  kort  Tid  mellem  Stabells  Ankomst  og  Darres  Af- 
reise.  Omtrent  samtidig  med,  at  denne  naaede  Kongsvinger,  maa 
Prinsen  i  Christiania  have  modtaget  Staffeldts  anden  Rapport ",  der  for- 
modentlig er  afgaaet  fra  Kongsvinger  om  Morgenen  den  9de.  Heller 
ikke  denne  indeholdt  Meddelelse  om,  at  der  fra  svensk  Side  var  stillet 
noget  Andragende  om  mere  end  en  Vaabenhvile.  „I  ethvert  Tilfælde," 
heder  det  her,  „gaar  Opstanden  for  sig,  uanseet  hvilken  Beslutning 
Deres  højfyrstelige  Durchlauchtighed  maatte  behage  at  tåge.  Man  vil 
marschere  imod  Stockholm;  Kongen  skal  tåges  til  Fange,  Napoleon  skal 
raadspørges  om  Besættelsen  af  den  ledige  Trone;  man  ønsker  Prins 
Peter  eller  rettere  Hertugen  af  Oldenburg.  Det  synes  ikke,  som  om 
man  ønsker  nogen  Forening  med  os." 

I  disse  sidste  Ord  ligger  der  dog  en  tydelig  Anvisning  paa,  at 
StafFeldt  har  havt  nogen  forudgaaende  Viden  om,  at  der  har  været 
Foreningsplaner  oppe.  Det  har  været  udtalt,  at  Ordene  skulde  bevise 
det  modsatte  ^.  Men  hvorfor  da  overhovedet  nævne  denne  Sag,  naar 
den  laa  saa  helt  udenfor  alle  Land? 

Darre  aabnede  straks  ved  sin  Ankomst  mundtlige  Forhandlinger, 
og  han  kunde  derved  underhaanden  give  Baron  Anckarsvard  det  Til- 
sagn paa  Prinsens  Vegne,  „at  naar  man  blev  overtydet  om,  at  det 
virkelig  forholdt  sig  saaledes,  som  han  angav,  da  vilde  den  norske 
Armé  forholde  sig  som  rolig  Tilskuer,  med  mindre  samme  skulde  er- 
holde H.  M.  Kongens  udtrykkelige  Befaling  at  rykke  ind"  \  Men  da 
havde  Anckarsvard  allerede  for  General  Staffeldt,  altsaa  i  Løbet  af  den 
9de,  efter  Afsendelsen  af  denne  Dags  Rapport  til  Prinsen,  fremkastet 
Tanken  om  at  lade  Christian  August  blive  svensk  Konge  eller  Tron- 
følger.    At  dette  er  skeet,  derfor  har  man  Anckarsvårds  egne  Ord;  men 


'  Norske  Samlinger  (8vo)  II,  S.  338  flg.;  smlgn.  Ræder,  III,  S.  287. 

-   Forudsætningen   er   den  samme  her  som  ovenfor,  S.  181,  at   en  militær  Kurer 

med  Holdheste   paa   samtlige  Skydsskifter  ikke  har   behøvet    mere  end  10—12 

Timer  mellem  Christiania  og  Kongsvinger  paa  Vinterføre. 
^   Rapporten  meddeles  i  dansk  Oversættelse  hos  Ræder,  III,  S.  285. 
■''    N.  HojER  i  Svensk  historisk  tidskrift,  1887,  S.  226. 
'•'  Norske  Samlinger,  II,   S.  430,    hvor    Darres  Navn   ikke  forekommer;    men    den 

der  omhandlede  underhaands  Meddelelse  kan  ikke  være  overbragt  af  andre. 


I 


Darre  og  Anckarsvurd.  135 


han  beretter  tillige,  at  han  af  General  Staffeldt  blev  afvist  med  megen 
Heftighed  '.  Om  hvad  der  foregik  mellem  Darre  og  Anckarsvard,  vides 
kun  lidet.  Darre  har  sandsynligvis  indskrænket  sig  til  at  afgive  en 
mundtlig  Rapport  til  Prinsen,  og  nogen  Optegnelse  fra  hans  Haand  har 
neppe  existeret.  Derimod  har  Anckarsvard  flere  Gange  senere  afgivet 
den  Forsikring,  at  der  ikke  under  dette  Ophold  paa  Kongsvinger  mellem 
ham  og  Darre  er  vekslet  noget  Ord,  der  indeholdt  en  Hentydning  til 
den  svenske  Tronfølge,  saalænge  de  forhandlede  om  Vaabenstilstanden. 
Altsaa  skulde  Darre  ikke  have  faaet  høre  nogen  Antydning  i  denne 
Retning,  saalænge  der  ikke  endnu  var  givet  noget  Tilsagn  fra  Prinsens 
Side  om  at  forholde  sig  rolig  med  Hæren.  Men  dette  er  ikke  af- 
gjørende,  da  det  paa  den  anden  Side  ikke  er  rimeligt,  at  Staffeldt  har 
holdt  Darre  i  Uvidenhed  om,  hvad  der  var  foregaaet,  forinden  han  var 
ankommen  til  Kongsvinger.  Det  var  derhos  ikke  Darre,  men  Staffeldt, 
som  gav  det  endelige  Svar.  Efterat  der  var  givet  Tilsagn  om,  at  Vaaben- 
hvile  skulde  blive  iagttaget  fra  norsk  Side,  løstes  imidlertid  Anckar- 
svårds  Tunge,  og  han  fremsatte  da  for  Darre  let  forstaaelige  Antyd- 
ninger om  den  svenske  Tronfølge,  hvad  imidlertid  denne  smilende  skal 
have  afvist  -. 


*  Jac.  Aall,  Erindringer  (2.  Udg.),  S.  672,  hvor  det  i  et  Brev,  som  Anckarsvard 
i  1842  skrev  til  Aall,  heder:  „Da  hans  venskabeligere  Sindsstemning  lad  til 
at  være  i  jevnt  Tiltagende,  vovede  jeg  løseligen  at  fremkaste  Tanken  om  Prinds 
Christian  August,  som  den  in  petto  afsatte  Gustav  IVde  Adolfs  Efterfølger  paa 
den  svenske  Throne;  men  denne  Tanke  modsagdes  med  en  saa  heftig  Livlighed 
fra  Generalens  Side,  at  jeg  var  glad  ved  strax  at  kunne  erklære  den  for  et 
Slags  Tankespøg,  alene  udgaaet  af  min,  af  Begivenhederne  let  forklarlige, 
Indbildning,  og  det  var  paa  Grund  af  Staffeldts  varme  Fremstilling  af  Prind- 
sens  rene  Characteer,  uindskrænkede  Pligtfølelse  og  Mangel  paa  Ærgjerrighed, 
at  jeg  fandt  det  raadeligst  ikke  videre  at  udføre  det  Ærinde,  som  jeg  i  saa 
Henseende  af  Oberstlieutenant  Adlersparre  havde  faaet.'''  Smlgn.  S.  185  i 
samme  Værk.  Dette  Optrin  kan  ikke  være  foregaaet  efter  Darres  Ankomst; 
alle  Grunde  tale  for  at  henlægge  det  til  den  Mellemtid,  da  Staffeldt  og  Anckar- 
svard begge  ventede  paa  Underretning  fra  Christiania. 

-  Anckarsvards  Ord  (i  1842)  lyder  saaledes:  ,J eg  fandt  i  Major  Darre  en  usæd- 
vanlig dannet,  oplyst  og  genial  Mand,  og  kom  meget  snart  i  det  behageligste 
Forhold  til  ham,  hvoraf  Resultatet  blev  en  mellem  ham  og  mig  afsluttet  Con- 
vention  om  12  Dages  Stilstand,  dog  saaledes  at  den  skulde  ansees  som  brudt 
fra  den  Dag,  da  Revolutionsarmeen  eller  nogen  af  dens  Afdelinger  paa  nogen 
Maade  virkede  mod  Ruslands  Armeecorpser  eller  Troppeaf delinger.  Under 
denne  Forhandling  med  Major  Darre  kan  j e g  forsikkre  paa  Tro  og 
Ære,  at  aldrig  et  Ord  nævnedes  med  Hensyn  til  Prindsens  Opstigen  paa  den 
svenske  Throne  eller  til  Revolutionsarmeens  Hensigter  og  Planer  i  saa  Hen- 
seende."- Jac.  Aall,  Erindringer  (2.  Udg.)  S.  672.  Naar  C.  F.  Wegener  (Bi- 
drag til  Danmarks  Historie  i  det  I9de  Aarhundrede,  I,  S.  101)  tiltrods  for  denne 
Forsikring  paa  Tro  og  Ære  om,  at  Anckarsvard  ikke,    før   han    havde    opnaaet 


186  Stiltiende  Vaabenhvile. 

Nogen  formelig  Fornyelse  eller  Udvidelse  af  den  allerede  bestaaende 
Vaabenstilstand  blev  ikke  afsluttet,  og  hvad  der  aftaltes,  er  egentlig 
ikke  præciseret.  Saa  meget  synes  dog  at  være  sikkert,  at  General 
Staffeldt  i  Henhold  til  den  gjennem  Darre  givne  underhaands  Med- 
delelse ikke  ansaa  det  nødvendigt,  saaledes  som  det  var  forudsat  i 
Prinsens  Brev  af  den  9de,  at  indsende  nogen  ny  Rapport,  for  atter  at 
faa  nærmere  Besked,  men  at  han  i  det  Sted  paa  Prinsens  Vegne  som 
kommanderende  General  gav  den  svenske  Udsending  det  bestemte  Til- 
sagn, at  man  fra  norsk  Side  ikke  vilde  benytte  sig  af  de  svenske 
Troppers  Afmarsch  til  at  gjøre  Indfald  i  deres  Land,  men  respektere 
Vaabenstilstanden  af  7de  December  1808,  og  at  Svenskerne  i  alle  Til- 
fælde  kunde  gjøre  sikker  Regning  paa  at  erholde  nærmere  Underret- 
ning 10—12  Dage  i  Forveien,  saafremt  det  paa  Grund  af  Forholdet  til 
Frankrige  og  Rusland  skulde  blive  en  Nødvendighed  at  foretage  Angreb 
fra  Norge  ^  Nogen  skriftlig  Forsikring  blev  ikke  given.  Alt  foregik 
mundtlig. 


Tilsagn  om  Rolighed  fra  norsk  Side,  har  nævnt  den  svenske  Krone  eller 
Tronfølge  for  Prinsens  fortrolige  Ven,  alligevel  gaar  ud  fra,  at  der  mellem  de 
to  paa  Forhaand  er  truifet  formelige  Aftaler,  da  kan  det  forklares  paa  den 
Maade,  at  denne  Forfatter  har  holdt  sig  til  den  mindre  tydelige  Text  i  Jac. 
Aalls  egen  Fremstilling  (S.  185  flg.),  men  ikke  til  det  af  ham  som  Bilag  med- 
delte Brev  fra  Anckarsvård.  —  Da  Bjornstjernas  Anteckningar  udkom,  frem- 
kaldte  disse  en  Polemik,  hvorunder  C.  A.  Adlersparre  i  et  Skrift,  kaldet 
,,Ennringar'%  forsvarede  Christian  August.  I  denne  Polemik  blev  Anckarsvård 
indblandet;  han  skrev  en  længere  Redegjørelse  i  Svenska  tidningen  for30te  Marts 
1853,  der  i  Oversættelse  er  optaget  i  Morgenbladet  for  s.  A.,  No.  102  og  i  Christiania- 
posten,  No.  1650  og  1651,  hvor  General  Birch  tilføiede  nogle  Bemærkninger. 
Hvad  der  meddeles,  stemmer  i  Hovedsagen  med  de  ovenfor  gjengivne  Ud- 
talelser;  Forfatternes  Ræsonnement  tilsigtede  at  rense  Christian  August.  I 
Morgenbladet,  No.  117  optraadte  en  Indsender,  med  et  hidsigt  Indlæg  imod 
Prinsen  og  Grev  Wedel,  hvori  han  fremholdt  den  modsatte  Anskuelse  og 
belagde  denne  med  gode  Grunde.  I  samme  Retning  skrev  en  Indsender  i 
Christianiaposten,  No.  1667,  hvorpaa  L.  K.  D[aa]  i  det  følgende  Numer  skrev 
en  Opsats,  der  tog  Sagen  fra  et  videre  Synspunkt  og  nærmest  rettede  et  An- 
greb mod  Frederik  VI,  for  derigjennem  at  belyse  Christian  Augusts  Stilling. 
Endelig  afsluttedes  denne  Polemik  med  et  Forsvar  for  Prinsen  i  samme  Blad 
No.  1686.  Ogsaa  Ræder  (III,  S.  286  flg.)  har  mundtlige  Ytringer  af  Anckar- 
svård at  paaberaabe  sig,  hvilke  stemmer  med  dennes  skriftlige  Erklæringer. 
Mellem  de  Fremstillinger  af  Underhandlingen  med  Darre,  der  skriver  sig  fra 
Anckarsvård  som  Kilde,  maa  ogsaa  nævnes  G.  Montgomery,  Anmårkningar 
ofver  handlingar  ror.  Sveriges  historia,  Vilde  delen,  S.  29—32. 
Handl.  ror.  Sveriges  historia,  III,  S.  50  flg.  og  derefter  hos  C.  A.  Adler- 
sparre, 1809  års  revolution  och  dess  man,  tidstaflor,  II,  S.  59  er  der  trykt  et 
Brev,  som  G.  Adlersparre  den  Ilte  Marts  skrev  til  Oberst  Baron  H.  Posse. 
I  dette  siges,  at  Baron  Anckarsvård  havde  overbragt  „General  Staffeldts  med 
Prinsens  af  Augiistcnbiirg  aiithorisation  gifna  svar:     „Att  som    kriget  emellan 

Anckarsvard  ilede  med  den  modtagne  Besked  hurtig  tilbage  til 
Sverige,  og  allerede  om  Natten  mellem  den  10de  og  Ilte  havde  han 
indhentet  Adlersparre,  som  den  foregaaende  Dag  med  sine  Tropper  var 
rykket  ind  i  Kristinehamn,  hvor  Anckarsvard  aflagde  Rapport  om  sin 
Sendelse  ^  Adlersparre  havde  dermed  opnaaet  den  Sikkerhed,  han 
ønskede,  og  han  kunde  selv  i  værste  Tilfælde  gjøre  Regning  paa,  at 
Fristen,  om  ogsaa  den  norske  Hær  skulde  blive  nødsaget  til  at  sætte 
sig  i  Bevægelse,  ikke  vilde  blive  ham  altfor  knapt  tilmaalt. 

Samtidig  med  Anckarsvard  eller  kort  efter  dennes  Afreise  forlod 
ogsaa  Darre  Kongsvinger  og  ilede  til  Christiania,  hvor  Prinsen  maa 
have  ventet  paa  hans  Tilbagekomst  med  utaalmodig  Spænding.  Darre 
var  samme  Aften  i  Christiania  -,  hvor  han  kunde  aflægge  mundtlig 
Beretning,  samt  derhos  sandsynligvis  overleverede  i  Prinsens  Hænder 
den  Rapport,  som  General  Staffeldt  havde  skrevet  denne  Dag  og  efter, 
at  Anckarsvard  havde  brudt  sin  Taushed.  I  denne  Rapport  '■'  heder 
det:  „Da  Baron  Anckarsvard  indsaa,  at  han  i  den  Stilling,  hvori  han 
befandt   sig,   ikke    kunde    vises   den    Naade   personlig   at   opvarte  Deres 


Sverige  och  Danmark  ej  v  ar  it  n  a  tion  e  It,  uten  e  n  d  a  st  h  årle  dt  a  f 
monarkernas  tvistigheter,  blefve  Svenska  Nationen  den  Danskas 
allierade  från  samma  stund  deras  inhemska  rorelser  hade  till  syftemål:  Fred 
i  Norden."-'  Dette  skulde  være  det  oprindeiige  og  paalideiigste  Referat,  der 
nu  haves.  Ifølge  Ræder,  anf.  St.,  III,  S.  287,  lovede  Prinsen  at  respektere 
Grænsen  i  Overensstemmelse  med  den  før  afsluttede  Vaabenstilstand,  —  ,,und- 
tagen  i  de  to  Tilfælde,  som  ej  afhang  af  Prindsen  at  afgjøre,  nemlig:  1)  Hvis 
bestemte  Angrebs-Ordres  ankom  fra  Kongen  af  Danmark,  og  2)  Hvis  Russerne 
angrebe  det  egentlige  Sverrig.  Men  selv  i  disse  to  Tilfælde  skulde  den  svenske 
Armee  derom  blive  underrettet  W  å  12  Dage,  forinden  Angrebet  fandt  Sted'\ 
Dette  er  nærmest  hentet  fra  Adlersparres  egen  Beretning  i  Handl.  ror.  Sveriges 
historia,  III,  S.  35:  „Sedan  den  Courier,  som  General  Staffeldt  i  anledning 
hdraf  afskickade  till  hogsta  Befålhafvaren,  Prinsen  af  Augustenburg,  åter- 
kommit,  erholl  Baron  Anckarsvard  det  beståmda  svar,  att  vår  grans  skulle 
for  Norska  Arméen  vara  fredad,  utom  i  2:ne  fall,  hvilka  det  ej  berodde  på 
prinsen  att  afboja :  1 :  om  beståmda  anfalls-ordres  från  Danska  Regeringen 
ankomme;  2:  om  Ryssarne  infollo  i  det  egentliga  Sverige.  Likvål  forsåkrades, 
att  vi,  åfven  i  dessa  begge  håndelser,  skulle  W  å  12  dygn  fiire  anfallet  derom 
underråttas'\  Et  mere  ufuldstændigt  referat  er  det,  som  findes  i  Norske  Sam- 
linger, II,  S.  430. 

Handlingar  rorande  Sveriges  historia.  III,  S.  50.  Hvad  Anckarsvard  senere 
har  berettet  om,  at  han  paa  Kongsvinger  ventede  i  3  Dage  paa  Darres  An- 
komst, er  urigtigt  og  maa  skrive  sig  fra  feilagtig  Hukommelse.  —  Smlgn.  A. 
Ipsen,  Christian  August  (Kiel,  1852),  S.  71,  hvor  2  Dage  nævnes,  og  Svensk 
historisk  tidskrift,  1887,  S.  227. 

Prinsens   Brev  til    General  v.  Krogh  af    10de    Marts    1809,    der    indeholder  en 
Forklaring     over,     hvad    der    var    foregaaet,    er    skrevet    med    Darres    Haand. 
Norske  Samlinger,  II,  S.  429. 
Ræder,  III,  S.  288. 

høifyrstelige  Durchlauchtighed,  reiste  han  alligevel  meget  tilfreds  herfra. 
Ogsaa  i  Sverige  anerkjender  man  vor  kommanderende  Generals  store 
Fortjenester  og  militære  Kundskaber,  og  gjør  Ønsker,  om  ikke  for  P. 
(Peter  af  Oldenburg),  saa  dog  for  C.  A."  Det  sidste  Navn  var  let 
forstaaeligt.  Her  var  der  dog  ikke  længere  nogen  Uklarhed.  Staffeldt 
havde  nævnt  det  Ord,  som  hævede  denne.  Fra  dette  Øieblik  altsaa, 
om  Aftenen  den  10de  Marts,  har  Christian  August,  uanseet  hvad  han 
tidligere  havde  tænkt  eller  vidst,  været  vidende  om,  at  han  i  Sverige 
var  nævnt  som  Tronkandidat,  og  at  han  havde  sine  Tilhængere  ved 
Revolutionshæren,  der  var  paa  Marsch  mod  Stockholm.  Derimod  kunde 
han,  saaledes  som  Anckarsvard  havde  udrettet  sit  Ærinde,  sige,  at  der 
ikke  havde  været  gjort  ham  noget  direkte  Tilbud,  da  han  indvilgede 
det  svenske  Andragende  om  Vaabenhvile.  En  anden  Sag  bliver,  hvilke 
Tanker  han  alligevel  kan  have  gjort  sig. 

Christian  August  har  ikke  afgivet  sit  Svar  paa  det  Forslag,  der 
bragtes  ham  ved  Major  Stabell,  uden  at  raadføre  sig  med  andre.  Der 
foreligger  et  bestemt  Vidnesbyrd  om,  at  han  indhentede  flere  Nord- 
mænds  Raad,  og  iblandt  disse  nævnes  udtrykkelig  Grev  Wedel  Jarls- 
berg '.  Denne  har  været  sammen  med  Prinsen  i  Regjerings-Kommis- 
sionen  baade  den  8de  og  9de  Marts  -.  Men  hvem  de  øvrige  var,  til 
hvem  der  sigtes  som  Prinsens  norske  Raadgivere,  er  aldeles  ubekjendt; 
der  kan  dog  gjættes  paa  hans  Kollega  i  Regjerings-Kommissionen,  M. 
G.  Rosenkrantz.  Grev  Wedel  maatte  imidlertid  her  være  Prinsens  mest 
indflydelsesrige  Raadgiver;  han  stod  utvivlsomt  ved  Christian  Augusts 
Side  allerede  under  denne  første  Forhandling  om  Forholdet  mellem 
Norge  og  Sverige,  ved  det  første  Skridt,  der  kan  paavises  som  Indled- 
ningen  til  det  Foreningsarbeide,  han  fra  nu  af  viede  sin  Kraft,  og  som 
fandt  sin  Afslutning  4de  November  1814.  Saaledes  bliver  Ode  Marts 
1809  for  Grev  Wedel,  som  for  Norge  en  betydningsfuld  Dag,  og  det 
gjælder  derfor  om  at  bringe  den  største  Klarhed  over,  hvad  da  passerede, 
og  derigjennem  at  finde  et  Udgangspunkt  for  Bedømmelsen  af  de  senere 
paafølgende  Begivenheder. 

Christian  August,  der  i  Februar  havde  villet  angribe  Sverige  og  da 
havde    seet    Norges    Redning   i    en    Indmarsch    i    Naboriget,    havde    nu 


'   Smlgn.  hvad  der  anføres  ovenfor,  S.  181,  Note  2. 

2  Grev  Wedel  var  i  Marts  1809  nærværende  i  alle  Regjerings-Kommissionens 
Møder,  nemlig  Iste,  2den,  4de,  6te,  8de,  9de,  13de,  15de,  16de,  20de,  22de,  23de, 
25de,  27de,  29de  og  30te  Marts;  Christian  August  var  der  8de,  9de,  13de, 
15de,  16de,  20de,  22de,  23de,  25de,  27de,  29de  og  30te.  Smlgn.  S.  162,  Note  2 
og  S.  169,  Noten. 

underhaanden  givet  Svenskerne  Tilsagn  om,  at  han  ikke  skulde  opsige 
Vaabenstilstanden  med  kortere  Varsel  end  10 — 12  Dage.  Saaledes  havde 
han  berøvet  sin  Krigsherre,  Frederik  VI.,  den  Fordel,  denne  mente  at 
have  derved,  at  Stilstanden  kunde  opsiges  alene  med  et  ganske  kort 
Varsel.  Men  fra  samme  Tid  af  var  tillige  Christian  August  aldeles 
uvillig  til  at  rykke  over  Grænsen,  og  han  satte  senere  i  dette  Punkt 
en  uovervindelig  Seighed  imod  alle  Kongens  Ønsker  og  Befalinger.  Faa 
Maaneder  senere  blev  det  sagt  officielt  om  ham  i  Sverige,  at  han  deri- 
gjennem  havde  vist  dette  Land  den  største  Tjeneste,  som  det  nogen- 
sinde  havde  modtaget  af  en  Udlænding  ^ 

Det  var  Adlersparres  og  Samtidens  Dom  i  Sverige,  der  i  denne 
officielle  Udtalelse  kom  til  Orde,  som  en  Forklaring  paa  den  inderlige 
Følelse  af  Taknemmelighed,  der  bevægede  det  svenske  Folk  til  at  til- 
byde ham  Tronfølgen.  Senere  er  der  kommet  stærke  Protester  imod 
det   berettigede    i    den    Opfatning,    der    paa    denne  Maade  var    kommen 


'  Handl.  ror.  Sveriges  historia,  IV,  S.  59  flg.  Her  er  trykt  den  Beretning  om 
Rigets  Styrelse,  der  7de  Juli  1809  blev  meddelt  „rikets  standers  hemliga  ut- 
skott", og  i  den  heder  det:  „Allmånna  tdnkesdttet  uti  en  betydande  del  af 
Danska  Riket  eller  i  Norrige,  har,  på  ett  synnerligen  mdrkbart  satt  skiljt  sig 
ifrån  de  af  Danska  Regeringen  yttrade  grundsatser.  Från  krigets  borjan  har 
man  derstddes  ansett  fiendtligheter  emellan  Sverige  och  detta  land  såsom  ett 
onaturligt  tillstånd.  Bada  delars  befålhafvare  hafva  dfven  gjort  allt  for  att 
mildra  krigets  olyckor.  Omsesidig  personlig  hiigaktning  har  dnnu  mera  stadgat 
det  allmdnnas  tdnkesdtt ;  och  ett  ej  allenast  ovanligt,  utan  i  sitt  slag  alldeles 
ensamt  bevis  deruppå,  har  från  Norrska  sidan  blifvit  gifvit.  Det  dr  Eders 
Maj.t  val  bekant,  att  Westra  Armeens  aftåg  till  det  stora  foretag,  som  gaf 
Eders  Maj.t  medel  att  frålsa  Fdderneslandet,  berodde  på  en  forsdkran,  att 
Rikets  vestra  grans  icke  under  tiden  skulle  anfallas.  Den  adla  Furste,  som  nu 
styr  Norrige,  ej  blott  i  kraft  af  ett  Embete,  utan  dfven  understodd  af  alla 
invånarnes  kårlek,  gaf  denna  forsdkran,  uppfyllde  och  uppfyller  dn  detta  lofte, 
oaktadt  flerfaldiga  och  deribland  ganska  nyligen  erhållne  bestdmde  befall- 
ninger  ifrån  dess  hof  att  gå  anfallsvis  tillvdga.  Prins  Christian  August  af 
Holstein  Augustenburg  har  såmedelst  gjort  Sverige  den  storsta  tjenst  det 
dnnu  af  utlåndsk  man  någonsin  emottagit.''  Smstds.  S.  71  forekommer  føl- 
gende Ytring  af  den  fra  hemliga  utskottet  afgivne  Betænkning:  ^Utskottet 
kan  icke  eller  dolja  kvad  sjelfva  erfarenheten  besannat,  att  Prins  Christian 
August  redan  gjort  Sverige  en  betydlig  tjenst  genom  det  stillestånd  denne 
Furste  lemnat  Riket  på  dess  vestra  grdns,  ett  stillestånd,  som  var  vilkoret  for 
vår  rdddning,  och  hvilket  han  så  dristigt,  på  eget  ansvar  beviljat,  och  så  ddel- 
modigt  på  blotta  Riddersmanna-tro  hittills  underhållit.''  I  Oktober  1814  har 
Adlersparre  i  et  Brev  til  Baron  Platen  udtalt  om  Nordmændene:  ,.Jag  har 
alldrig  glomt  och  kan  aldrig  glomma,  hvad  denna  nation  kunnat  gora  och 
hvad  den  giorde  1809.""  Forfatterens  Det  første  overordentlige  Storthing,  S. 
255.  Smign.    herom    ogsaa    F.  Schiern,    Historiske  Studier,    I,    S.  305,  310, 

Noten,  og  C.  G.  Malmstrom,  Augustenburgarnes  politik  i  C.  F.  Bergstedts 
Tidskrift  for  literatur,  1851,  S.  463. 

frem.  Dels  har  den  været  anseet  som  en  grov  Fornærmelse  mod 
Prinsen,  som  om  det  var  en  Beskyldning  for  at  have  svigtet  sin  Konges 
Sag,  —  dels  er  den  bleven  opfattet,  som  om  deri  laa  en  Sigtelse  for, 
at  Prinsens  Villighed  til  at  love  at  forholde  sig  rolig  med  den  norske 
Hær  har  været  betinget  af,  at  den  svenske  Krone  eller  Tronfølge  til 
samme  Tid  var  stillet  ham  i  Udsigt.  Dels  har  der  endelig  været 
svenske  Forfattere,  som  ikke  har  villet  erkjende  det  for  berettiget  at 
lægge  den  store  Vægt  paa  den  Tjeneste,  der  fra  Prinsens  Side  skulde 
være  vist  det  svenske  Folk,  idet  de  har  ment,  at  den  norske  Hær  ikke 
var  i  den  Forfatning,  at  den  virkelig  kunde  været  farlig  for  Sverige. 
Det  er  den  samme  Anckarsvård,  der  fra  30-  til  50-Aarene  har  været 
Talsmanden  for  denne  Mening,  medens  Adlersparre  altid  stod  paa  det 
modsatte  Parti,  ved  at  hævde,  at  den  norske  Hær  under  Christian 
Augusts  Ledelse  var  den  svenske  en  farlig  Modstander,  og  at  derfor 
det  Tilsagn,  han  i  Marts  1809  lod  give,  var  den  største  Tjeneste,  der 
kunde  bevises  Sverige  ^ 

I  Ordene,  som  de  foreligger,  er  der  imidlertid  ingen  Antydning  af, 
at  Prinsens  Tilsagn  var  knyttet  til  et  samtidig  givet  Løfte  fra  svensk 
Side.  Der  tales  kun  om  det  Krav  paa  det  svenske  Folks  Taknemme- 
lighed,  som  han  senere  kunde  have,  og  forsaavidt  bliver  det  her  over- 
flødigt  at  indgaa  paa  en  nærmere  Undersøgelse  af  deres  Berettigelse. 

Hvad  Sagens  anden  Side  angaar,  om  den  Betydning,  der  kan  tillæg- 
ges  den  Tjeneste,  Prinsen  viste  Sverige,  har  der  været  delte  Meninger. 
Men  Adlersparres  Udsagn  maa  vistnok  her  sættes  over  den  under- 
ordnede Officers,  som  Anckarsvård  var,  idet  den  førstnævnte  skulde 
have  Anledning  til  bedre  end  den  anden  at  erhverve  Kjendskab  til  alle 
de  Forhold,  som  maatte  tåges  med  i  Betragtningen.  Christian  August 
har  givet  forskjellige  Forklaringer  angaaende  Hærens  Forfatning,  men 
havde  dog  i  Februar  erklæret  sig  for  Nødvendigheden  af  at  foretage  et 
Indfald  i  Sverige.     Forudsætningen  var,  at  Stødet  fra  Vest  skulde  fore- 


De  forskjellige  Skrifter,  hvori  de  afvigende  Meninger  kommer  til  Orde,  er 
nævnte  i  det  foregaaende.  Stærkest,  ligefrem  hadsk,  staar  Modsætningen  i  den 
Polemik,  der  i  Aarene  1831  og  1832  førtes  i  Anledning  af  de  af  Adlersparre  ud- 
givne,  her  oftere  paaberaabte  Historiska  handlingar.  Adlersparre  mødte  navn- 
lig en  voldsom  Kritik  fra  Gustaf  Montgomery,  der  igjen  for  en  Del  maa  have 
havt  sine  Oplysninger  fra  C.  H.  Anckarsvård.  At  den  historiske  Opfatning, 
som  kommer  tilsyne  hos  Adlersparres  Modstandere,  er  dannet  efter  det  Lys, 
hvori  de  senere  betragtede  Norge  og  Foreningen,  vil  vanskelig  kunne  bestrides. 
Den  hænger  ogsaa  tildels  sammen  med  det  omtvistede  Spørgsmaal  om,  hvem 
der  var  den  egentlige  Ophavsmand,  og  hvem  der  havde  den  største  Fortjeneste 
af  Revolutionen  i   1809,  Adlersparre  eller  Adlercreutz. 

gaa  samtidig  med  et  Stød  fra  Øst,  og  at  Nordmænd  og  Russere  skulde 
mødes  paa  svensk  Grund.  Det  var  den  Fare,  som  i  Marts  1809  truede 
Sverige,  og  det  er  af  den,  Sverige  blev  reddet,  da  den  norske  Hær 
blev  staaende  i  Vest  for  Rigsgrænsen.  For  Sverige  som  Stat  dreiede 
det  sig  her  om  at  være  eller  ikke  være,  og  i  dette  Øieblik  kunde  en 
Fremrykning  af  norske  Streifkorpser,  selv  om  den  blot  havde  strakt 
sig  til  Goteborg,  Carlstad  og  Dalarne,  efter  al  menneskelig  Beregning 
være  bleven  skjæbnesvanger  for  Sveriges  fremtidige  Tilværelse.  Thi 
i  samme  Marts  Maaned  havde  Russerne  under  Schuvaloff  gaaet  ind  i 
det  egentlige  Sverige  over  Torneå,  hvor  Generalmajor  Gripenberg  strakte 
Gevær  under  Omstændigheder,  som  man  har  kaldt  vanærende  ^  og 
omtrent  samtidig  besatte  Barclay  de  Tolly  med  sine  Tropper  Umeå, 
medens  Kosakker  fra  Ålandsøerne  havde  vist  sig  i  Grislehamn  i  Stock- 
holms lån.  Faren  drev  rigtignok  over  for  denne  Gang;  men  den 
kunde,  som  det  nogle  Maaneder  senere  viste  sig,  komme  tilbage,  naar 
det  skulde  være,  og  en  rask  og  kraftig  Fremtrængen  fra  norsk  Side 
vilde  efter  al  Sandsynlighed  have  bragt  Russerne  til  at  gaa  paa-.  Under 
saadanne  fortvivlede  Forhold  var  det,  at  Sverige  samtidig  med,  at  det 
ved  en  ublodig  Revolution  skiftede  Regent,  tillige  fik  det  nødvendige 
Pusterum  paa  sin  vestlige  Grænse  ved  den  Imødekommen,  som  Christian 
August  der  lagde  for  Dagen.  Denne  maatte  ogsaa  være  sig  vel  bevidst, 
hvad  han  derved  gjorde  for  Sverige. 

Tilbage  staar  da  kun  det  Spørgsmaal,  om  Christian  August  har 
overtraadt  sine  Pligter  som  Frederik  VFs  Hærfører,  og  om  han  derved 
har  havt  sin  egen  fremtidige  Ophøielse  i  Tankerne.  For  Bedømmelsen 
af  Prinsen  som  historisk  Personlighed  er  dette  af  største  Vigtighed. 
Han  skyldte  Kongen  alt  og  var  bunden  til  ham,  som  Monarkiets  fælles 
Overhoved. 

Christian  August  var,  da  Darre  var  kommen  tilbage  til  Christiania, 
og  da  han  havde  modtaget  Staffeldts  sidste  Rapport,  vidende  om,  at  man 


'  Gustaf  Montgomery,  Kriget  emellan  Sverige  och  Ryssland  1808  og  1809,  II, 
S.  208. 

-  Smlgn.  MontgojMerv,  II,  S.  229:  ,,Dd  inga  kraftiga  och  dndamålsenliga 
dtgdrder  voro  vidtagna  till  Svenska  kastens  och  Stockholms  forsvar,  hade  ett 
anfall  ifrdn  Grisslehamn  samt  ofver  Torneå  och  Umed  forsatt  Sverige  i  en 
verkligen  bekymmersam  stdllning,  i  synnerhet  om  detta  Ryssarnes  foretag  blif- 
vit  raskt  och  beslutsamt  understodt  af  Norrmdnnen.  1  alla  hdnseenden  hade 
hufvudstaden  fallit  i  Ryssarnes  hånder,  och  hele  norra  delen  af  riket  blifvit 
et  rof  for  deras  omilda  framfurt,  i  hdndelse  v.  Dobeln  och  Lagerbring  icke 
funnits  eller  ej  vidtagit  de  dtgdrder,  hvilka  tillintetgjorde  icke  blott  iifver- 
generalen  v.  Knorrings,  utan  afven  Barclay  de  Tollys  planer.'' 

i  Sverige  tænkte  paa  ham  som  Kandidat  til  Tronen  eller  ialfald  til 
Tronfølger.  Umiddelbart  efter  skrev  han  et  varmt  Brev  til  sin  Broder, 
Hertug  Frederik  Christian  af  Augustenburg '.  Dette  var  10de  Marts, 
sandsynligvis  om  Aftenen,  og  i  Brevet  udtalte  han  ligefrem,  at  han  fra 
Sverige  havde  faaet  „Udsigter",  men  at  han  „for  at  undgaa  mere  Snak" 
havde  undladt  at  indberette  dette  til  Kongen.  Fremdeles  antydedes  i 
Brevet,  at  han  havde  tænkt  paa  at  vise  et  stort  og  lysende  Exempel 
paa  Uegennyttighed  og  Selvfornegtelse  ved  at  arbeide  paa  at  fremme 
Kongens  Interesser  og  skaffe  denne  den  Krone,  om  hvilken  han  vidste, 
at  indflydelsesrige  svenske  Mænd  omgikkes  med  Tanken  paa  at  sætte 
den  paa  hans  eget  Hoved. 

Christian  August  har  her  selv  troet  at  være  oprigtig.  Han  har  dog 
maaske  skuffet  sig  selv,  og  naar  han  blot  af  Hensyn  til  sin  egen  Lyst 
til  at  undgaa  Folkesnak  mente  at  kunne  afholde  sig  fra  at  gjøre  Kongen 
Meddelelse  om,  hvad  der  var  stillet  ham  i  Udsigt,  da  var  dette  ingen 
fuldgyldig  Grund  for  ham  til  at  holde  sig  taus  ved  en  saadan  Anledning. 
Alene  Hensynet  til  ham  selv  burde  have  gjort  ham  dette  forstaaeligt, 
og  det  er  her  vanskeligt  at  fatte,  hvorledes  det  overhovedet  i  denne 
Anledning  har  kunnet  gjøres  gjældende  til  Forsvar  for  hans  Handle- 
maade,  at  det  vilde  været  uforsvarligt  at  gjøre  nogen  Indberetning  om 
det  forefaldne  til  Kongen  -.  En  kommanderende  General,  der  modtager 
Tilbud  om  et  fiendtligt  Lands  Krone,  maa,  hvis  han  selv  iagttager  Taus- 
hed,  være  forberedt  paa,  at  Kundskaben  derom  finder  andre  Veie  at 
naa  til  hans  Konge,  og  Christian  August  burde  have  vidst,  at  Frederik 
VI.  var  ganske  godt  betjent  i   Henseende  til  Spionering. 


^  Brevet  er  trykt  hos  Ræder,  III,  S.  290,  Noten;  det  heder  deri:  „Ich  hoffe, 
dass  mir  der  Himmel  eine  Gelegenheit  verleiht,  unserm  Konig  und  Vaterland 
einen  glånzenden  Dienst  leisten  zu  konnen,  und  dann  —  heureux  le  séjour,  ou 
la  liberté  et  la  loyauté  trouve  un  asyl-  Ich  hojfe,  dass  ich  dieses  erlebe.  Aus- 
sichten  habe  ich  erhalten ;  doch  dies  unter  uns.  Mehr  Schnack  zu  entgehen  — 
daher  habe  ich  es  nicht  gemeldet.  Indess  ganz  ohne  Grund  ist  es  nicht  — 
denn  ohne  Eigenliebe  man  achtet  und  schåtzt  mich  —  in  einem  gewissen  Lande, 
von  dem  die  Rede.  Ist  dies  gegliickt,  dann  die  Ruhe  des  Privatstandes  am 
liebsten  in  A  —  und  meine  Wiinsche  sind  erfiillt.  Froh  werde  ich  die  letzten 
Tage  meines  Lebens  hinbringen;  die  Jahre  der  niitzenden  Thdtigkeit  sind  dann 
vorbei,  und  man  tritt  mit  Ehren  und  frohen  Selbstbewustsein  vom  Schauplatze. 
Mein  Herz  sagt  mir,  ich  verdiene  Zutrauen'\  Nils  Hojer  har  i  Si^cnsk  histor. 
tidskr.,  1887,  S.  226,  ment  af  Brevets  varme  Udtryk  at  kunne  drage  den 
Slutning,  at  han  var  bleven  overrasket  og  ikke  tidligere  havde  hørt  saadanne 
Forslag.  Jeg  finder  det  modsatte,  at  Prinsen  netop  har  reflekteret  over  Sagen, 
som  ikke  er  ham  ny. 

-   Ræder,  III,  S.  289. 

Under  Forudsætning  af,  at  Meddelelsen  om  de  Udsigter,  Adlersparre 
havde  aabnet  ham,  var  skeet  direkte  gjennem  dennes  Udsending,  kunde 
Prinsen  maaske  have  havt  Ret  til  at  overholde  fuld  Diskretion,  men  da 
saavel  i  sine  Breve  til  Broderen,  som  til  Kongen.  Han  kunde  da  have 
sagt  sig  selv,  at  han  afviste  Forslaget,  men  at  det,  som  var  foregaaet, 
skulde  bevares  i  dyb  Taushed.  Men  nu  var  Henvendelsen  ikke  skeet 
umiddelbart  til  ham  selv.  Det  var  gjennem  to  af  sine  Underordnede, 
StafFeldt  og  Darre,  at  Prinsen  var  bleven  vidende  derom.  Christian 
August  maatte  være  paa  det  rene  med,  at  naar  han  for  Kongen  taug 
om,  hvad  der  var  foregaaet,  kunde  han  ialfald  udsætte  sig  for  at  se  sine 
Hensigter  miskjendte  af  denne,  hvis  eller  naar  Frederik  VI.  ad  andre 
Veie  modtog  Underretning  om,  hvad  der  var  forefaldt  i  Samtalerne  paa 
Kongsvinger.  Den  Feil,  han  her  begik,  drog  mange  andre  efter  sig. 
Det  var  en  Uforsigtighed  og  en  Mangel  paa  Hensyn  til  Frederik  VI., 
saa  stor,  som  den  vel  kunde  tænkes,  hvori  han  her  gjorde  sig 
skyldig. 

Men  Dommen  over  hans  Handlemaade  er  ikke  alene  dermed  opgjort. 
Ogsaa  andre  Hensyn  har  været  bestemmende  for  ham. 

En  af  de  Betragtninger,  som  først  frembød  sig  for  Christian  August, 
har  utvivlsomt  været  den  Tanke,  at  en  heldig  Udgang  af  en  Revolution 
i  Sverige  vilde  være  enstydig  med  Fredens  Gjenoprettelse.  Skjønt  en 
udmærket  Leder  af  en  Krig,  som  den,  der  nu  var  ført  paa  Grænsen 
mellem  Norge  og  Sverige,  var  han  dog  altid  en  afgjort  Fredsven.  Han 
kjendte  Krigen  og  dens  Ødelæggelser  af  Menneskeliv  og  Eiendom;  at 
afværge  disse  stod  for  ham  som  et  skjønt  Maal,  til  hvis  Opnaaelse  han 
gjerne  vilde  yde  sin  Medvirkning.  For  Fredsvennen  Christian  August 
kunde  selv  et  Seierstog  ind  i  Sverige  —  og  Krigens  Chanser  var  des- 
uden  altid  usikre  —  staa  som  en  alt  andet  end  tillokkende  Udsigt. 
Naar  han  saa  den  Situation,  hvori  Sverige  befandt  sig,  maatte  han 
derhos  tillige  overveie,  hvilke  Følger  det  vilde  have  for  de  to  andre 
nordiske  Riger,  om  Sverige  blev  oversvømmet  af  de  russiske  Tropper, 
og  skjønt  hans  Pligt  som  General  i  Frederik  VTs  Tjeneste  bød  ham  at 
medvirke  dertil,  saa  kunde  han  dog  ikke  lukke  sine  Øine  for  de  Farer, 
Sveriges  Sønderlemmelse  vilde  drage  efter  sig.  Nordens  Fællesskab  i 
Interesser  kan  paa  dette  Tidspunkt  ikke  have  undgaaet  hans,  ligesaa  lidt 
som  Grev  Wedels  Blik.  Dermed  maatte  Tanken  henledes  paa  Frederik 
VI.,  og  Christian  August  bringes  til  at  arbeide  for  denne,  medens  hans 
egen  Personlighed  traadte  mere  i  Baggrunden. 

Grev  J.  C.   H.  Wedel  Jarlsberg.     I.  13 

Her  møde  vi  atter  Grev  Wedels  „store  Beslutninger".  Naar  han 
gav  Christian  August  det  Raad  at  indvilge  det  Andragende,  som  var 
stillet  til  ham  fra  svensk  Side,  da  var  det,  fordi  han  nu  forstod,  at 
her  var  en  Leilighed,  som  maaske  aldrig  siden  vilde  frembyde  sig,  til 
at  forene  de  tre  nordiske  Kongeriger  og  skjænke  dem  hvert  sin  frie 
Forfatning. 

Saavel  Prinsen  som  Grev  Wedel  maatte  kjende  saa  meget  til  sin 
Konges  Politik,  at  de  vidste,  hvorledes  hans  Tanker  ogsaa  var  rettede 
mod  den  svenske  Krone.  Men  naar  de  ydede  sin  Medvirkning  til  at 
fremme  Handlinger,  der  kunde  bortrydde  den  store  Hindring,  som  laa  i 
Gustav  IV.  Adolfs  Person,  da  var  dette  forsaavidt  ogsaa  til  Bedste  for 
Frederik  VI.  Tanken  paa  den  fremtidige  svenske  Tronfølge  var  uad- 
skillelig  forbunden  med  det  Tilsagn,  som  nu  var  givet  den  svenske 
Revolutionshær,  og  da  Christian  August  indhentede  Grev  Wedels  og 
sine  andre  norske  Raadgiveres  Mening,  maatte  det  være  det  første 
Spørgsmaal,  som  blev  overveiet:  hvad  skal  der  ske,  hvis  Revolutionen 
lykkes?  Tanken  paa  en  Forening  af  de  nordiske  Riger  laa  da  nær,  og 
maatte  fremstille  sig  for  mange. 

Det  blev  saaledes  de  ledende  Mænd  inden  den  norske  Regjerings- 
Kommission,  som  her  greb  Initiativet  og  slog  ind  paa  en  selvstændig 
norsk  Politik,  hvis  sande  Formaal  ikke  kan  være  tvivlsomt.  Det  var  en 
fra  Norge  udgaaende  storskandinavisk,  liberal  Politik,  som  det  dermed 
var  Tanken  at  indvie.  Christian  August  gik  med  paa  at  slutte  sig  til 
denne,  og  han  har  troet  at  være  villig  til  at  ofre  alt  for  Frederik  VI. 
Men  de  „Udsigter",  der  var  ham  aabnede,  vedblev  dog  at  dæmre  for 
hans  Sjæl,  og  han  kunde  aldrig  helt  slippe  dem.  Derigjennem  kastedes 
der  en  Dobbelthed  over  hans  hele  Handlemaade,  der  paa  mange  Maader 
blev  synlig  og  følelig  i  den  kommende  Tid,  ikke  mindst  til  hans  egen 
Skade, 

At  Christian  August  bandt  sig  overfor  Anckarsvard,  var  stridende 
mod  alle  de  Ordrer  fra  Frederik  VI.,  hvori  han  maatte  se  sin  Instruk- 
tion;  men  det  kunde  dog  ikke  med  Rette  bebreides  ham,  at  han  stillede 
sig  velvillig  mod  Svenskerne.  Saadan  som  Forholdene  var,  vilde  han  i 
Tilfælde  sandsynligvis  ogsaa  fra  Regjerings-Kommissionens  danske  Med- 
lem, Grev  Moltke,  have  modtaget  det  samme  Raad  som  fra  Grev  Wedel. 
Det  var  den  samme  Betragtning,  som  maatte  fremstille  sig  for  dem 
alle,  at  et  heldigt  Udfald  af  den  svenske  Revolution  var  til  Frederik 
VTs    Fordel,    og   at    man   ved    at    holde   sig    rolig    fra    norsk    Side   bedst 

kunde  sikre  dette.  Den  Tjeneste,  som  Christian  August  nu  viste  Sverige, 
kunde  ligesaavel  godskrives  hans  Konge,  som  ham  selv.  Feilen  fra 
hans  Side  laa  kun  deri,  at  han  for  Frederik  VI.  iagttog  Taushed  om  sit 
eget  Forhold  til  Sagen.  For  øvrigt  handlede  han  aldeles  konduite- 
mæssig,  som  det  var  klogt  at  handle  under  de  forhaandenværende 
Omstændigheder,  naar  man  vilde  virke  for  Frederik  VFs  Anerkjendelse 
ogsaa  som  svensk  Regent. 

For  Grev  Wedel  var  Begivenhederne  i  Sverige  ikke  komne  over- 
raskende. Han  havde  allerede  opgjort  sin  Plan  og  havde  let  ved  at 
sætte  sig  ind  i  de  nye  Forhold,  der  skabtes  i  det  Øieblik,  da  Adlersparre 
satte  sig  i  Marsch  mod  Stockholm.  Naar  det  mange  Aar  senere  af  en 
dansk  Forfatter'  er  paastaaet,  at  der  allerede  om  Vinteren  1808 — 9, 
forinden  den  svenske  Revolution  var  kommen  til  Udbrud,  formelig  har 
været  „et  Parti  i  Landet,  som  ønskede  Afløsningen  af  Forbindelsen  med 
Danmark  og  en  Forening  med  Sverige",  da  er  der  i  de  nu  foreliggende 
Kilder  intet,  som  tyder  derpaa.  En  Paastand  som  denne  er  en  Fore- 
griben  af  senere  Begivenheder;  den  gjælder  ikke  engang  for  Grev 
Wedels  Vedkommende. 

Grev  Wedel  havde  i  1803  i  sit  Brev  til  Grev  Schimmelmann 
(S.  85  flg.)  talt  om  Monarkiets  fiendtligsindede  Nabo,  og  han  kan  dermed 
alene  have  tænkt  paa  Sverige.  Siden  den  Tid  havde  han  selv  staaet 
under  Vaaben  imod  dette  Land.  Men  han  havde  tillige  i  de  henrundne 
Aar  lært  meget.  Gjennem  sin  Opdragelse  i  Udlandet  —  rigtignok  hos 
en  Fader,  hvis  politiske  Opfatning  for  en  stor  Del  var  bestemt  af  Had 
til  Sverige  —  var  han  mere  holdt  udenfor  de  Fordomme,  som  kunde 
virke  paa  hans  Landsmænd,  og  som  bestemte  Kong  Frederiks  og  de 
danske  Statsmænds  Syn  paa  Nordens  politiske  Forhold.  Hans  Ønske 
orn  en  Forening  med  Sverige  var  opstaaet  i  Norge;  hans  Kjenskab  til 
Sverige  var  hidtil  meget  indskrænket  og  flygtigt,  og  skjønt  det  ikke  er 
umuligt,  at  han  allerede  nu  kan  have  stiftet  sympatiske  Forbindelser  i 
Sverige,  saa  maa  det  dog  alene  have  været  Tanken  paa  Norge,  paa 
Fædrelandets  Fremtid,  som  lod  ham  gribe  og  fastholde  Foreningen  med 
Nabolandet  i  Østen  og  i  den  se  Nordens  fremtidige  Redning.  Sverige 
var  ham  ikke  længere  den  fiendtlige  Nabo.  Han  havde,  uden  at  det 
nærmere  i  Enkelthederne  kan  angives,  hvorledes  det  var  foregaaet, 
vundet  en  Sympati  for  dette  Land  og  dets  Folk,  som  senere  aldrig 
døde  hen. 


'   Ræder,  III,  S.  237. 

Hans  Fremtidsideal  var  i  Marts  1809  de  tre  nordiske  Rigers  For- 
ening under  Frederik  VI.,  en  ægte  storskandinavisk  Politik,  Omtrent 
samtidig  med  de  første  revolutionære  Skridt  i  Sverige,  eller  ialfald 
umiddelbart  efter,  at  man  i  Norge  var  kommen  til  Kundskab  om 
det  passerede,  har  Grev  Wedel  i  Henhold  til  en  Beretning  \  som 
støtter  sig  til  mundtlige  Meddelelser  fra  ham  selv,  og  som  maa  ansees 
for  at  være  ubetinget  paalidelig,  opgjort  med  sig  selv,  hvad  der 
burde  gjøres.  Han  har  udviklet  sine  Meninger  mundtlig  for  Prins 
Christian  August  og  skriftlig  for  sin  gamle  faderlige  Ven,  Grev  Schim- 
melmann. Det  var  hans  Tanke,  at  Frederik  VI.  burde  gribe  den  An- 
ledning, som  var  nær  for  Haanden,  til  at  forene  Nordens  tre  Kroner 
paa  sit  Hoved,  hvad  Grev  Wedel  mente  vilde  falde  let,  naar  Kongen 
blot  ilede  med  at  skjænke  sine  Arveriger  en  fri  Forfatning,  der  egnede 
sig  til  at  indføres  i  Sverige.  Ved  et  saadant  Skridt  vilde  der  kastes  en 
saa  stor  Glans  over  Frederik  VFs  Navn,  at  det  svenske  Folk  maatte 
bortlægge  alle  sine  gamle  Fordømme  mod  det  dansk-norske  Kongehus 
og  med  Glæde  sætte  ham  paa  den  ledige  Trone,  Til  Grev  Wedels 
Fremtidsplaner  hørte  ogsaa  en  udvidet  administrativ  Selvstændighed  for 
Norge,  hvorved  hvert  af  Rigerne  skulde  komme  til  at  staa  paa  omtrent 
den  samme  Fod  i  den  fremtidige  Union,  i  hvilken  Norge  skulde  træde 
ind  med  samme  Selvstændighed,  som  de  to  andre  Riger.  Han  skal 
have   tænkt  sig  at  give  denne   indre  Selvstændighed  et  tydeligt  Udtryk, 


'  J.  H.  Vogts  Optegnelser,  S.  24:  ,,Greve  Herman  Wedel  har  flere  Aar  senere 
fortalt  mig,  at  han  i  Anledning  af  Thronfølgervalget  i  Sverige  i  1809  skrev  til 
Schimmelmann,  at  den  eneste  Vej,  Kong  Frederik  den  sjette  kavde  at  gaae  for 
at  vælges  og  derved  at  bevirke  Nordens  Forening,  var  at  afstaae  sin  Enevolds- 
magt,  hvortil  Schimmelmann  havde  svaret  ham:  mein  Heber  Wedel!  solcher  Ideen 
ist  man  hier  gar  nicht  fdhig'\  I  Personalhistorisk  Tidsskrift,  Række  III,  Bind 
VI,  S.  27  refereres  Schimmelmanns  Svar  i  det  væsentlige  paa  samme  Maade: 
^solcher  Ansichten  ist  man  hier  durchaus  nicht  fåhig'\    Schinkel-Bergmann, 

V,  S.  34  flg.,  har  en  dermed  overensstemmende  Beretning,  som  imidlertid  ikke 
er  aldeles  tilfredsstillende,  forsaavidt  den  ikke  med  tilstrækkelig  Bestemthed 
fastsætter  Tiden  for  disse  Underhandlinger.  Det  heder  ogsaa  her,  at  Norge 
og  Danmark  straks  maatte  faa  en  fri  Forfatning,  hvortil  kommer  det  særlige 
Tillæg   om    Christian  Augusts  fremtidige  Stilling;  det  forudsættes,  at  Frederik 

VI.  skulde  blive  svensk  Tronfølger.  Foruden  Brevvekslingen  med  Grev  Schim- 
melmann er  denne  Forfatter  derhos  vidende  om,  at  Grev  Wedel  mundtlig 
havde  meddelt  sin  Plan  til  Prinsen,  som  havde  godkjendt  den.  Schinkel 
støtter  sig  ogsaa  til  Meddelelser  fra  Greven  selv.  Hvad  der  i  en,  for  øvrigt 
paa  dette  Punkt  meget  forvirret,  Fremstilling  berettes  af  Henrik  Wergeland, 
(Konstitutionshistorie,  I,  S.  44)  om,  at  Grev  Wedel  „kommunicerede  personlig 
med  flere  Personer  i  Kabinettet  i  Kjøbenhavn  for  at  bringe  det  i  Virksomhed 
for  Ideens  Realisation  ved  den  dansk-norske  Konge'",  fortjener  ogsaa  at  paaagtes. 

idet  det  nemlig  paastaaes,  at  det  skulde  have  hørt  med  til  hans  Plan 
at  lade  Kongen  udnævne  Christian  August  til  Vicekonge  eller  Rigs- 
forstander  i  Norge.  Dermed  maa  da  formodentlig  tillige  være  tænkt 
paa,  at  en  lignende  Ordning,  med  en  særskilt  Vicekonge,  ogsaa  skulde 
indføres  for  Sveriges  Vedkommende.  Herom  oplyses  dog  ikke  noget, 
Derimod  er  det  muligt,  at  Grev  Wedel  har  tænkt  sig,  at  Frederik  VI. 
ikke  straks  skulde  vælges  til  Sveriges  Konge,  men  foreløbig  nøies  med 
at  blive  Arvtager  efter  Hertug  Carl. 

Folkenes  nære  Slægtskab  og  de  Fordele,  der  for  dem  alle  vilde  flyde 
af  en  Sammenslutning,  blev  det  afgjørende  ved  den  politiske  Skandina- 
visme, for  hvilken  han  fra  Marts  1809  arbeidede.  Ligesom  Nødvendig- 
heden af  en  gjennemgribende  Forandring  i  Norges  Forhold  til  Danmark 
havde  stillet  sig  for  ham  som  en  af  den  kommende  Tids  Opgaver, 
saaledes  havde  han  ogsaa  under  de  farlige  Høstreiser,  naar  han  i  sin 
lette  Baad  jagede  hen  over  Havet,  havt  rig  Anledning  til  at  overveie, 
hvor  ganske  anderledes  alt  vilde  have  været,  saafremt  Sverige  havde 
staaet  som  Danmarks  og  Norges  forbundne,  i  Stedet  for  at  være  deres 
Fiende.  I  Rigernes  Forening  laa  ogsaa  Muligheden  af  at  faa  hans 
inderlige  Ønske  opfyldt  om  at  skjænke  Norge  og  Danmark  en  fri  For- 
fatning, medens  Krigens  Fortsættelse  medførte  Farer  baade  for  den 
vindende  og  den  tabende. 

Enhver  Seier,  som  med  norske  Vaaben  kunde  vindes  paa  svensk 
Grund,  vilde  være  lige  ødelæggende  til  begge  Sider,  og  Grev  Wedel 
kunde  ikke  tåge  Feil  af,  hvad  Følgen  maatte  blive  af  et  Forbund  mellem 
Frederik  VI.  og  Keiser  Alexander  I.  At  hjælpe  til  ved  Sveriges  Under- 
kuelse  var  i  Grev  Wedels  Øine  jævngodt  med  Norges  Undergang.  Han 
saa  de  Farer,  som  truede,  og  kunde  mod  dem  ikke  stille  noget  andet 
Værn  end  en  skandinavisk  Union.  Grev  Wedel  forstod,  hvad  det  vilde 
sige,  at  der  paa  den  skandinaviske  Halvø  var  to  Stater,  der  hver  fulgte 
sine  egne  Veie  i  den  udenrigske  Politik.  Svenskernes  Reisning  for  at 
redde  sit  Fædreland  tiltalte  ham,  ogsaa  af  den  Grund,  at  den  aabnede 
Udsigt  til  en  Sammenslutning.  Halvøens  politiske  Enhed  overfor  Uden- 
verdenen  blev  det  store  Fremtidsmaal;  men  han  vilde  ikke,  at  Norge 
skulde  skilles  fra  Danmark,  og  derfor  udsaa  han  først  Frederik  VI.  til 
at  være  den,  der  skulde  gjennemføre  det  store  Fremtidsværk.  Han  har 
maaske  allerede  nu  havt  Mistillid  til  denne  Konges  Evner  til  at  løse 
en  saadan  Opgave,  som  her  vilde  blive  ham  forelagt;  men  alligevel 
var    Grev    Wedel    af    mange    Hensyn    henvist    til  først  at  vende  sig  til 

ham.  Saalænge  ikke  Frederik  VI.  klart  havde  lagt  for  Dagen,  at  han 
ikke  var  Manden,  og  saalænge  det  lod  sig  antage,  at  der  i  Sverige 
kunde  oparbeides  en  Stemning  for  hans  Valg,  var  det  nødvendigt  at 
holde  sig  til  ham.  Tanken  paa  en  Forening  alene  mellem  Halvøens  to 
Riger  kom  først  senere  op  og  blev  i  Grev  Wedels  Øine  først  berettiget, 
naar  Frederik  VI.  havde  svigtet. 

Grev  Schimmelmann  var  her  naturlig  den,  hvem  Grev  Wedel  maatte 
søge  at  vinde  som  Talsmand  hos  Kongen  for  sin  nye  Politik.  Gjennem 
ham  var  det  ogsaa,  han  sendte  Frederik  VI.  sine  Opfordringer.  Sand- 
synligvis  er  de  fremførte  for  Kongen.  Med  Bestemthed  vides  det  ikke; 
men  det  er  dog  rimeligt,  at  den  danske  Finansminister  har,  om  end 
maaske  paa  en  mere  forbeholden  Maade,  forebragt  for  Kongen,  hvad 
der  ønskedes  fra  Norge.  Frederik  VI.  har  kun  delvis  forstaaet  det 
givne  Raad,  og  han  var  kun  villig  til  at  følge  det,  saalangt  det  stemte 
med  de  Forhaabninger,  han  allerede  i  Forveien  nærede.  I  ethvert  Til- 
fælde  fattede  han  ikke,  hvad  der  laa  bag  den  Anvisning,  der  blev  ham 
given,  og  var  langt  fra  at  forståa,  at  der  i  Norge  var  begyndt  at  røre 
sig  nye  Stemninger.  Initiativet  var  nu  grebet  fra  norsk  Side.  En  Und- 
ladelse  af  at  følge  det  givne  Vink  kunde  blive  skjæbnesvanger  for  det 
dansk-norske  Monarkis  fremtidige  Bestaaen. 

Christian  August  maa  have  været  af  Grev  Wedels  Mening  med 
Hensyn  paa  Ønskeligheden  af  at  skjænke  Norge  som  Danmark  en  kon- 
stitutionel Forfatning.  Men  beklageligvis  foreligger  der  ingen  Antyd- 
ninger af,  hvordan  saavel  han  som  Grev  Wedel  havde  tænkt  sig  Grund- 
trækkene  i  den  fremtidige  Forfatning.  Thi  hvad  der  23  Aar  senere  er 
fremkommet  om  Christian  Augusts  politiske  Idealer  fra  1809  \  nærmest 
med  Hensyn  til  den  særlig  svenske  Forfatning,  synes  ikke  at  kunne 
betragtes  som  paalideligt.  Dog  er  det  i  sig  selv  ikke  usandsynligt,  at 
Grundtanken  deri,  en  i  to  Kammere  delt  Nationalforsamling,  virkelig 
allerede  ved  denne  Tid  har  været  fremsat  baade  af  Prinsen  og  af  Grev 
Wedel.      For    den    sidstes    Vedkommende   stemmer  det  med,    hvad  der 


^  Tankar  i  åtskilliga  åmnen  af  svenska  kron-prinsen  Carl  August  (Stockholm 
1832)  indeholder  en  Række  politiske  Betragtninger  af  Prinsen,  iklædte  Brev- 
formen. Bogens  Udgiver  vedgaar  selv,  at  Brevene  kun  er  digtede,  og  siger, 
at  de  er  oversatte  fra  det  tyske  Sprog;  men  det  antydes,  at  det  er  Prinsens 
egne  Tanker,  som  indeholdes  i  Skriftet.  Paa  Grund  af  den  gjennem  dette 
gaaende  anti-Bernadotteske  Tendens  kan  det  dog  være  tvivlsomt,  om  Udgiveren 
ikke  selv  er  Brevenes  Forfatter,  og  om  han  har  fulgt  andet  end  sin  Fantasi 
med  Hensyn  paa  de  Tanker,  han  tillægger  den  afdøde  Prins. 

flere  Aar  senere  blev  aftalt  mellem  ham  og  den  svenske  Kronprins 
angaaende  Norges  Stilling  efter  Halvøens  Forening.  Men  det  maa 
heller  ikke  oversees,  at  han  selv,  faa  Maaneder  efter  de  her  omhand- 
lede Begivenheder,  var  ganske  paa  det  rene  med,  at  den  norske  For- 
fatning maatte  bygges  paa  et  andet  Grundlag  end  den  svenske,  og  at 
Landets  fremtidige  Institutioner,  til  dets  Held,  maatte  blive  udpræget 
demokratiske. 


XI. 

KONG  FREDERIK  VI.  OG  PRINS 
CHRISTIAN  AUGUST. 


For  at  undgaa  mere  Snak,  havde  Christian  August,  som  han  selv 
sagde,  bestemt  sig  for  ikke  at  meddele  Frederik  VI.,  hvad  han  vidste 
om,  at  enkelte  af  de  svenske  Revolutionsledere  havde  rettet  sine  Øine 
paa  ham,  som  Sveriges  fremtidige  Styrer.  I  Overensstemmelse  dermed 
forholdt  han  sig  taus  om  denne  Sag,  da  han  under  Ilte  Marts  1809 
indberettede  til  Kongen,  hvad  der  for  øvrigt  var  forefaldt,  og  gjorde 
ham  Rede  for  Anckarsvårds  Meddelelser  og  sit  eget  Svar  paa  disse  ^ 
Efter  Modtagelsen  af  dette  Brev  kunde  Frederik  VI.  anse  det  for  givet, 
at  Christian  August  nok  havde  stillet  sig  imødekommende  mod  det 
Andragende,  der  først  var  fremsat,  men  at  han  tillige  indtog  en  mis- 
tænksomt  afventende  Holdning  med  Hensyn  til,  hvad  der  videre  skulde 
ske.  I  Virkeligheden  havde  jo  heller  ikke  Prinsen  nogen  Sikkerhed 
for,  at  den  svenske  Revolutionshær  vilde  naa  sit  Maal,  og  Kongen 
kunde  derfor  ikke  tænke  andet  end,  at  Mistanke  og  Forbeholdenhed 
her  var  paa  sin  Plads,  og  at  den  norske  Hærs  Øverstbefalende  vilde 
være  meget  forsigtig  mod  de  Svenske. 

I  denne  Aand  instruerede  nu  Frederik  VI.,  under  21de  Marts, 
Prinsen,  da  han  havde  givet  Svenskerne  det  første  Tilsagn''^.  Han 
takkede  Christian  August,  fordi  han  ikke  havde  sat  nogen  Lid  til  det 
Parti,  som  reiste  sig  i  Sverige,  saa  meget  mere,  som  ingen  kunde  vide, 
om  det  hele  ikke  var  lagt  an  paa  at  narre.  Af  denne  Grund  skulde 
Prinsen,    forinden    han    gik    videre,    enten    forlange    Gisler    eller  ogsaa 


*  Meddelelser  fra  Krigsarkivcrne,  IV,  S.  209. 
'^   Meddelelser  fra  Krigsarkiverne,  IV,  S.  212  flg. 

kræve  Ret  til  at  besætte  Goteborg  eller  endog  samtlige  svenske  Søhavne, 
samt  ikke  i  noget  Tilfælde  binde  sig  uden  Kongens  Approbation.  Hvad 
Frederik  VI.  her  vilde,  var  især  at  se  Tiden  an.  Forsaavidt  var  han 
stiltiende  enig  i,  at  det  forelobig  var  bedst  at  holde  sig  rolig  og  afvente, 
hvad  senere  vilde  ske.  Rykkede  Russerne  frem,  maatte  Prinsen  frem- 
deles gaa  paa,  og  hvis  der  i  Sverige  opstod  Borgerkrig,  da  maatte  Øie- 
blikket  benyttes.  «Rusland  og  Frankrige  er  vore  allierede,"  skrev 
Kongen;  „vi  kan  derfor  ei  handle  uden  disse  og  med  deres  Medvirkning. 
Skulde  Sverige  rent  afsætte  Kongen  og  erklære  sig  for  Frankrige,  saa 
maa  som  naturligt,  alt  blive  in  statu  quo.'' 

Imidlertid  kunde  Christian  August  paa  sin  Side  ikke  ganske  bevare 
Taushed  med  Hensyn  paa  de  sandsynlige  politiske  Virkninger  af  den 
svenske  Revolution.  Om  denne  lykkedes,  maatte  jo  netop  han  og  den 
norske  Hær,  selv  i  sin  tilbagetrukne  neutrale  Stilling,  faa  en  vigtig 
Opgave,  hvis  der  skulde  arbeides  for  Nordens  Forening  under  Frederik 
\'I.  Han  har  for  første  Gang  i  sin  Rapport  af  17de  Marts'  udviklet 
for  Kongen,  hvorledes  han  tænkte  at  forholde  sig.  Selv  agtede  han, 
som  han  skrev,  foreløbig  ikke  at  blande  sig  i  de  svenske  Anliggender. 
Men  naar  disse  havde  udviklet  sig  noget  mere,  da  var  det  hans  Plan 
ved  Staffeldts  Hjælp  at  skaffe  en  duelig  Nordmand  Adgang  til  at  reise 
til  Sverige,  og  hertil  havde  han  allerede  paa  Forhaand  udseet  Peder 
Anker,  en  Mand,  som  var  nøie  bekjendt  med  de  første  svenske  Familier. 
Ligeledes  tænkte  han  paa  at  bearbeide  Stemningen  i  Sverige  ved  at 
sende  nogle  af  de  krigsfangne  svenske  Officerer  til  sit  Hjem  med  Per- 
mission  paa  Æresord.  Efter  hvad  han  her  udviklede  for  Frederik  VI., 
var  den  store  Hovedtanke,  fra  hvilken  man  maatte  gaa  ud,  de  nordiske 
Rigers  Selvstændighed,  som  skulde  sikres  gjennem  deres  Sammenslut- 
ning, og  derfor  holdt  Prinsen  paa,  at  alt  maatte  forhindres,  som  kunde 
lede  til,  at  Sverige  isolerede  sig,  hvilket  vilde  gjøre  dets  Selvstændighed 
til  en  Indbildning.  Prinsen  vilde,  at  det  svenske  Folk,  naar  Revolutionens 
første  Del  var  tilendebragt,  ikke  maatte  sende  nogen  Parlamentær  til 
St.  Petersburg  eller  til  Paris,  men  at  de  skulde  have  frit  Valg  og  da 
frivillig  overdrage  Tronen  til  Frederik  VI.  De  Forhandlinger,  som  i 
Forveien  maatte  føres  herom,  var  imidlertid  af  saadan  Beskaffenhed, 
at  de  maatte  foregaa  med  Forsigtighed  og  i  største  Taushed,  ja,  at  de 
ikke  engang  kunde  betroes  til  Papiret.  Han  selv  var  Manden,  i  hvis 
Hænder  Ledelsen  af  denne  vanskelige  Forhandling  bedst  kunde  betroes, 

da  han  paastod,  at  han  „uden  Forfængelighed"  kunde  sige,  at  han  nød 
Agtelse  i  Sverige.  Nu  at  se  Fædrelandets  Selvstændighed  hævdet  og 
Skandinavien  forenet  under  Frederik  VPs  Scepter,  var  alt,  hvad  Prinsen 
sagde,  at  han  ønskede,  og  han  vilde  skatte  sig  tilfreds,  om  han  kunde 
bidrage  noget  dertil,  for  saaledes  at  give  et  Bevis  paa  sin  Taknem- 
melighed  og  ubrødelige  Hengivenhed  for  sin  Konge.  Hans  sidste  Leve- 
dage  vilde  da  blive  lykkelige  ved  Bevidstheden  herom. 

Den  Stemning,  som  kommer  frem  i  Rapporten,  minder  om  Brevet 
til  Broderen  af  10de  Marts,  uden  at  dog  deri  nævnes  om  det  Offer, 
han  agtede  at  bringe.  Samtidig  udbad  ogsaa  Christian  August  sig  nær- 
mere Forholdsregler  for,  hvad  han  skulde  gjøre,  hvis  Russerne  rykkede 
ind  i  Sverige  for  der,  som  han  udtrykte  sig,  at  spille  samme  Rolle  som 
i  Polen,  og  ligeledes,  hvis  den  svenske  Konge  og  hans  Familie  skulde 
falde  paa  at  tåge  sin  Tilflugt  til  Norge,  hvad  han  da  skulde  foretage 
sig  med  dem. 

Saadant  var  det  Program,  som  Prinsen  i  sin  Rapport  af  17de  Marts 
udkastede  for  Frederik  VI.  Den  Omstændighed,  at  det  netop  var  Peder 
Anker,  som  var  udseet  til  at  virke  for  Sagen  i  Sverige,  tyder  paa,  at 
baade  denne  og  Grev  Wedel  havde  været  enige  i  de  nu  fremsatte 
Forslag,  og  at  man  der  har  den  sidstes  Meninger  om,  hvad  der  var  at 
gjøre.  Dette  stemmer  netop  med  de  Forslag,  han  tidligere  havde  fremsat 
for  Grev  Schimmelmann. 

Som  en  Fortsættelse  til  det  her  udviklede  maa  den  næst  paafølgende 
Rapport  betragtes,  der  er  dateret  24de  Marts  \  og  hvori  Prinsen  uden 
Omsvøb  erklærede  det  for  sin  Hovedopgave  at  vinde  Stemningen  i 
Sverige  for  sin  Konges  Valg,  og  at  knytte  den  svenske  Nation  med 
uopløselige  Baand  til  de  tvende  andre  nordiske  Folk.  Dette  —  „efter- 
haanden  at  amalgamere  de  tre  Nationer"  —  skulde  være  Grundtanken 
i,  hvad  han  paa  sit  halvtyske  Sprog  kaldte  for  sin  «Fremgang".  Han 
gav  Kongen  den  Forsikring,  at  han  kjendte  sin  Stilling  og  sine  Pligter, 
at  han  ikke  vilde  foretage  noget,  der  kunde  kompromittere,  men  altid 
give  Beviser  for  sand  Hengivenhed  for  Konge  og  Fædreland.  Skulde 
der  arbeides,  da  maatte  det  ske  fra  Norge;  thi  endnu  opirrede  det  blotte 
Navn  Dansk.  Idet  han  alligevel  antog,  at  det  vilde  blive  let  at  over- 
bevise det  svenske  Folk  om,  at  dets  eneste  og  sande  Interesse  krævede, 
at  Kronen  blev  tilbudt  Frederik  VI.,  vilde  han  fremdeles  virke  in- 
direkte   for    sit    Maal.      Det    var  fremdeles  de  samme  Midler,  som  han 

agtede  at  hruge  ;  der  tales  nu  om  et  Par  fornuftige  og  paalidelige  Mænd, 
som  havde  Forbindelser  i  Sverige,  og  Prinsen  paastod,  at  han  havde 
vundet  indflydelsesrige  Personer  mellem  de  krigsfangne  Officerer  for 
sin  Opfatning  om,  hvad  der  var  begge  Rigers  sande  Interesse.  Derhos 
vilde  han  senere  med  Anvendelse  af  al  Forsigtighed  indsende  i  Sverige 
et  anonymt  Skrift,  som  skulde  have  Titel  af  „Sendebrei>  fra  en  Nord- 
mand  til  den  svenske  Nation''.  Endelig  hørte  en  Lettelse  af  Kommuni- 
kationerne  med  Sverige  til  dette  foreløbige  Program,  hvis  Maal  var  at 
vinde  de  mest  indflydelsesrige  Medlemmer  af  det  Parti,  for  hvilket 
Adlersparre  var  Hovedmanden,  og  om  hvilket  Prinsen  erklærede,  at  det 
bestod  af  Sveriges  mest  oplyste  og  agtede  Mænd. 

Tilsyneladende  aaben  og  tillidsfuld,  som  denne  Rapport  er,  saa  er 
der  dog  nogle  Ytringer  deri,  som  viser,  at  den  politiske  Stilling  i  Øie- 
blikket  ikke  var  saa  aldeles  klar,  som  det  efter  den  skulde  synes. 
For  det  første  lægges  der  en  stærk  Vægt  paa  den  Uvilje,  som  i  Sverige 
næredes  mod  Danmark,  og  det  siges  i  rene  Ord,  at  Stemningen  ikke 
var  fordelagtig  for  Frederik  VI.,  uagtet  Prinsen  mærkelig  nok  udtalte 
som  sit  Haab,  at  det  skulde  blive  let  at  overbevise  Svenskerne  om,  at 
deres  sande  Interesse  var  at  tilbyde  Kronen  til  Frederik  VI.  Efter 
dette  maa  Christian  August  have  havt  Efterretninger  fra  Sverige.  Men 
han  slaar  tillige  paa,  at  han  i  Danmark  havde  hemmelige  Fiender,  der 
havde  mistydet  hans  Holdning,  og  for  at  undgaa  videre  Ubehageligheder 
bad  han  Kongen  om  ikke  at  indvie  nogen  i,  hvad  han  betroede  ham  i 
denne  Rapport.  Saaledes  har  altsaa  Prinsen  været  vidende  om,  at  hans 
Handlemaade  allerede  nu  har  været  strengt  bedømt,  og  at  der  i  Danmark 
var  Mænd,  som  ikke  stolede  paa  ham. 

I  Virkeligheden  var  ogsaa  Prinsens  Optræden  i  denne  Tid  noget 
paafaldende.  Gjennem  General  Staffeldt  fortsattes  Forbindelsen  med 
den  svenske  Revolutionshær,  medens  denne  marscherede  mod  Stockholm. 
Hvad  Staffeldt  modtog  fra  Adlersparre,  sendtes  straks  videre  til  Prinsens 
Hovedkvarter,  tildels  med  Kommentarer  fra  Staffeldts  Haand  \  I  den 
Erklæring,  Adlersparre  12te  Marts,  som  Garanti  mod  Prinsens  Tilsagn, 
afgav  til  den  nævnte  norske  General,  forekommer  følgende:  „Dyb  og 
klippefast  er  den  Høiagtelse  og  den  Tiltro,  hvormed  vi  nu  fæste  os  ved 
en  stor  og  redelig  Mands  Ord."  Af  Staffeldts  Breve  til  Prinsen  frem- 
gaar,  at  han  haabede,  at  Sverige  ikke  skulde  komme  til  at  indtage  en 
isoleret   Stilling,   og   at   Peter  af  Oldenburgs  Tronkandidatur  maatte  op- 

gives,  medens  han  ansaa  det  umuligt  at  opnaa  en  Forening  med  Sverige 
uden  de  to  store  Keisermagter,  Frankriges  og  Ruslands  Samtykke. 
General  Staffeldt  har  overfor  Adlersparre  været  meget  uvis,  og  først 
18de  Marts  begyndte  han  at  fatte  Tro  paa,  at  denne  „vilde  gaa  over 
til  vort  Parti,  for  her  at  finde  et  Rygstød".  Samtidig  lod  Prinsen 
Stemningen  i  Sverige  undersøge  ved  norske  Speidere.  Men  ikke  til- 
freds med,  hvad  han  saaledes  kunde  erholde,  bestemte  Prinsen,  der 
naturligvis  med  megen  Spænding  imødesaa  alle  Efterretninger  fra  Sverige, 
og  maaske  ligesaa  meget  efter,  at  han  den  18de  Marts  havde  modtaget 
Budskabet  om  Gustav  IV.  Adolfs  Afsættelse,  som  før,  sig  for  at  sende 
en  Mand  til  Sverige,  der  kunde  indlede  Underhandlinger  med  Adler- 
sparre og  den  nye  svenske  Regjering.  Hertil  valgte  han  imidlertid  ikke 
Peder  Anker,  men  en  mere  underordnet  Mand,  den  før  omtalte,  svensk- 
fødte  Direktør  Samuel  Bagge.  Bagge  afreiste  den  24de  Marts  fra 
Christiania  som  Overbringer  af  et  Brev  fra  Prinsen  til  Adlersparre', 
og  for  tillige  i  Goteborg  at  træffe  Oberst,  Baron  Baltasar  Bogislaus 
VON  Platen,  en  af  Sveriges  mest  fremragende  Mænd,  med  liberale 
Anskuelser,  som  nu,  efter  tidligere  at  have  holdt  sig  mere  tilbage,  stod 
paa  Revolutionsmændenes  Side.  I  Brevet  til  Adlersparre  fordrede 
Christian  August  Oplysning,  om  Revolutionen  havde  fremkaldt  nogen 
Forandring  i  Sveriges  politiske  System;  men  den  rette  Mening  af  hans 
Ord  er  meget  langt  fra  at  være  klar,  og  det  synes,  som  om  Brev- 
skriveren i  denne  Henseende  endog  har  lagt  an  paa  at  vælge  Udtryk, 
der  ikke  tydelig  tilkjendegav,  hvad  han  tænkte,  men  dog  saaledes,  at 
den,  for  hvem  det  var  bestemt,  ikke  kunde  være  i  Tvivl  om,  hvad  der 
tilsigtedes.  Det  er  egne  politiske  Planer,  der  ligger  bag  dette  Brev; 
de  egnede  sig  ikke  til  at  meddeles  Frederik  VI.  i  den  Form,  hvori  de 
fremstilledes  for  Adlersparre-.  Men  efter  hvad  Prinsen  tidligere  havde 
meddelt  Kongen,  var  han  dog  nødsaget  til  ikke  at  forbigaa  Bagges  Sen- 
delse ganske  i  Taushed;  saaledes  skrev  han  under  31te  Marts  i  en 
Rapport-'  til  Frederik  VI.,  at  han  havde  henvendt  sig  til  Adlersparre 
med  et  Komplimentbrev,  og  at  han  haabede  ad  indirekte  Veie  at  kunne 
vinde  denne  Revolutionsmand  for  Sagen;  han  havde  nu  forespurgt  sig, 
hvorvidt  Statsomvæltningen  vilde  medføre  nogen  Forandring  i  Sveriges 
politiske  System. 

Men  det,  som  skulde  være  Hovedsagen,  at  virke  direkte  for  Frederik 
VTs  Valg,  var  fremdeles  forsømt.  Herom  kunde  Brevet  til  Adlersparrc 
ialfald  have  indeholdt  bestemte  Hentydninger,  Noget  saadant  fore- 
kommer imidlertid  ikke  deri.  Det  skulde  være  et  indledende  Skridt  til 
at  virke  paa  Revolutionspartiet,  som  her  var  gjort;  alligevel  kunde 
Christian  August  ikke  engang  indberette  til  Frederik  VI.,  at  han  havde 
givet  Bagge  det  Hverv  at  optræde  som  Agent  for  hans  Kandidatur. 
Kun  ubestemte  Hentydninger  om  at  virke  ad  indirekte  Veie  kom  til 
Kongen. 

Men  Rapporten  indeholdt  endnu  andre  mærkelige  Sager,  der,  naar 
de  sammenholdes  med  Prinsens  Brev  til  Adlersparre,  yderligere  forøger 
Vanskelighederne  ved  at  se  tilbunds  i  Forholdene.  Prinsen  forklarede 
for  Kongen,  at  man  kunde  haabe  alt  af  det  svenske  Revolutionsparti, 
naar  man  indirekte  søgte  at  paavirke  det,  og  dermed  havde  han  nu,  da 
han  sendte  Bagge,  gjort  en  Begyndelse.  Men  den  forblommede  Maade, 
hvorpaa  det  af  denne  overbragte  Brev  var  affattet,  tyder  ikke  just  paa, 
at  det  var  Frederik  VFs  Kandidatur,  som  det  nu  skulde  være  mest 
magtpaaliggende  at  faa  fremholdt.  Christian  August  har  selv  i  en 
Rapport  af  7de  April  forklaret  for  Frederik  VI.,  at  han  bl.  a.  havde 
sendt  Bagge,  fordi  denne  havde  den  Overbevisning,  at  de  tre  nordiske 
Rigers  fælles  Interesse  fordrede  deres  Forening  under  samme  Scepter; 
men  det  har  dog  snarere  været  Bagges  personlige  Hengivenhed  for 
Prinsen,  der  bragte  dennes  Valg  til  at  falde  paa  ham  '.  I  ethvert  Fald 
hviler  der  over  det  hele  en  Tvetydighed,  som  bliver  større,  jo  mere 
der  søges  at  løfte  paa  det  Dække,  der  nu  indhyller  disse  Begivenheder 
i  Dunkelhed. 

Bagge  ansees  for  at  have  været  Prinsens  fortrolige.  Han  reiste 
efter  Bestemmelsen  til  Goteborg,  hvor  han  traf  den,  han  søgte,  Baron 
von  Platen,  og  hvorfra  han  har  faaet  det  medbragte  Brev  fra  Prinsen 
befordret  videre  til  Stockholm.  I  denne  By  opholdt  nemlig  nu  Adler- 
sparre sig,  og  derfra  havde  han  fortsat  sin  Brevveksling  med  Staffeldt 
paa  Kongsvinger.  Samtalen  mellem  Baron  Platen  og  Bagge  kan  neppe 
tænkes  at  have  havt  mere  end  et  eneste  Formaal,  nemlig  at  træffe 
Aftaler  angaaende  Tronfølgen  i  Sverige  til  Prinsens  Fordel.  Her  var 
utvivlsomt  Tale  om  noget  helt  andet  end  om  at  sondere  Svenskernes 
politiske  System.  Men  det  synes  da  igjen  lidet  rimeligt,  at  Christian 
August    skulde    have    grebet    Initiativet;    der    maa    her   have    foreligget 

'   Meddelelser  fra  Krigsarkiverne,  IV,  S.  223  flg. 


206  Samuel  Bagge. 


andre  Opfordringer  eller  Hentydninger  fra  svensk  Side,  der  har  for- 
anlediget ham  til  at  lade  Bagge  gjøre  sin  Reise  og  modtage  Besked.  I 
Goteborg  skal  Bagge  have  været  uforsigtig,  og  den  Samtale,  som  han 
og  Platen  førte  med  hinanden,  blev,  som  det  paastaaes,  hørt  af  uden- 
forstaaende,  af  hvem  den  igjen  er  bleven  meddelt  til  Medlemmer  af 
den  norske  Regjerings-Kommission  og,  som  det  heder,  „opbevaret  for 
Efterverdenen"  ^  Fra  Christiania  er  Meddelelse  om,  hvad  der  saaledes 
er  foregaaet  i  Goteborg,  hurtigst  mulig  bleven  sendt  til  Kjøbenhavn  og 
Kiel,  men  rigtignok  ikke  af  Christian  August.  Saaledes  fik  Frederik 
VI.  snart,  formodentlig  kort  efter  Iste  April,  nogenlunde  Rede  paa,  hvad 
der  var  forhandlet  mellem  Bagge  og  Baron  Platen.  Men  dette  stod 
paa  en  paafaldende  Maade  i  Strid  men  de  af  Prinsen  selv  givne  Op- 
lysninger. 

Hvad  Bagge  havde  foretaget  i  Sverige,  synes  at  have  afveget  meget 
fra  de  Formaal,  han  i  Henhold  til  Christian  Augusts  Meddelelser  skulde 
have  fremmet.  Langt  fra  at  arbeide  mod  de  Maal,  han  skulde  have 
kjæmpet  for,  —  de  tre  nordiske  Rigers  Forening  under  Frederik  VI., 
havde  han,  efter  alt,  hvad  man  nu  kan  se,  kun  bidraget  til  yderligere 
at  bringe  Uklarhed  over  Christian  Augusts  hele  Handlemaade.  Frederik 
VFs  Kandidatur  til  den  ledige  svenske  Trone  er  derved  bleven  end 
mere  skudt  til  Side,  og  i  Stedet  har  nye  Sympatier  samlet  sig  for 
Christian  August.  Denne  gav  ikke  Kongen  fuldstændige  Oplysninger, 
og  hvert  Skridt,  han  foretog,  var  egnet  til  at  vække  Mistanke  i  Danmark 
om,  at  han  arbeidede  i  egen  Interesse.  De  farlige  Virkninger  af  hans 
første  Taushed  om  de  Udsigter,  der  var  ham  aabnede  fra  svensk  Side, 
begyndte  altsaa  nu  at  vise  sig,  uagtet  der  blot  var  hengaaet  tre  Uger, 
siden  han  først  skulde  have  faaet  disse  Antydninger.  Prinsens  Agenter 
og  hans  Venner  i  Sverige  havde  i  den  siden  hengaaede  Tid  anseet  det 
som  sin  Pligt  at  arbeide  for  ham,  uden  Hensyn  til  de  kompromitterende 
Virkninger,  som  dette  kunde  faa  for  den,  i  hvis  Interesse  de  vilde 
virke.  Christian  August  kunde  ikke  være  uvidende  derom,  og  dog 
vedblev  han  at  være  taus  og  skildre  sig  selv  for  Kongen  som  den, 
der  vilde  fremme  hans  Valg.     Saaledes  øgedes  Tvetydigheden. 

Efterat  Christian  August  havde  givet  en  Fremstilling  for  Frederik 
VI.,  hvorved  han  indrømmede  at  have  sat  sig  i  Forbindelse  med  Sven- 
skerne  og  at  have  skrevet  et  Brev  til  Adlersparre,  var  han  nødsaget 
til    at    fremsende    de    Svar,    han    modtog   fra   Naboriget.      Adlersparres 

Svarskrivelse,  der  var  dateret  30te  Marts,  blev  saaledes  ogsaa  virkelig 
forelagt  Kongen;  Prinsen  karakteriserede  den  selv  for  denne  som  et 
besynderligt  og  tvetydigt  Svar.  Brevet  handlede  væsentlig  om  Ud- 
leveringen  af  de  norske  Krigsfanger  og  indeholdt  den  Meddelelse,  at 
Kommunikationen  mellem  Norge  og  Danmark  gjennem  Sverige  nu  vilde 
være  fri.  Dette  skulde  nu  synes  at  være  noksaa  uskyldige  Ting;  men 
alligevel  erklærede  Prinsen  for  Frederik  VI.,  at  efter  den  Tendens,  der 
gik  igjennem  Skrivelsen,  ansaa  han  det  for  upassende  indtil  videre  at 
indlade  sig  i  nogen  Korrespondanse  af  denne  Art,  ligesom  han  heller 
ikke,  forend  han  havde  modtaget  Kongens  Befaling,  vilde  bekjendtgjøre 
noget  om,  at  Kommunikationen  atter  var  aaben  '. 

Saa  skrev  Christian  August  Ode  April.  Men  allerede  den  10de 
sendte  han  en  anden  Rapport,  hvori  han  paa  ny  foreslog  Kongen,  at 
han  maatte  sætte  sig  i  Forbindelse  med  en  indflydelsesrig  Mand  i 
Sverige,  nemlig  med  Baron  Armfelt,  hvem  han  rigtignok  selv  skildrede 
som  „en  Fanfaron  og  et  umoralsk  Menneske",  samtidig  med,  at  han 
beskrev  Adlersparre  som  den  almindelig  agtede  Mand,  med  det  gode 
Hoved  og  de  omfattende  Kundskaber.  Til  at  forhandle  med  Armfelt 
havde  Prinsen  udseet  Major  Darre,  hvem  han  ønskede  at  sende  til 
Kjøbenhavn  for  at  indhente  Kongens  Bestemmelse  angaaende  en  mulig 
Udlevering  af  Krigsfanger.  Han  bad  Kongen  om  at  sende  Darre  til- 
bage,  naar  han  havde  været  to  Dage  i  Kjøbenhavn,  for  saa  paa  Tilbage- 
veien  at  udforske  Baron  Armfelt  nærmere,  naar  han  stillede  denne  i 
Udsigt  en  Forlængelse  af  Vaabenstilstanden  ^. 

Forbindelsen  med  Baron  Armfelt  var,  som  Prinsen  ogsaa  selv  ind- 
berettede,  indledet  fra  dennes  Side.  Armfelt  havde  en  Tid  været  borte 
fra  Vesthæren  og  opholdt  sig,  da  denne  foretog  sit  Tog  mod  Stockholm, 
paa  sin  Eiendom  ved  denne  By.  Efterat  Adlersparre  var  kommen  til 
Stockholm,  blev  han  atter  sendt  til  den  vestlige  Grænse,  til  Goteborg, 
for  der  at  overtage  Befalingen  over  de  tilbageværende  Dele  af  Vest- 
hæren, og  tillige  med  det  særlige  Hverv,  at  vedligeholde  Forbindelserne 
paa  Norge  ^     At  han  vendte  sig  til   Prinsen  selv,  var  af  mange  Grunde 


*  Meddelelser  fra  Krigsarkiver  ne,  IV,  S.  223  flg.  og  225  fig.  Smlgn.  Ræder,  III, 
S.  411  flg. 

-  Meddelelser  fra  Krigsarkiverne,  IV,  S.  227  flg.  Smstds.  S.  225  flg.  Prinsens 
Brevveksling  med  Armfelt. 

^  Efter  sin  Tilbagekomst  til  Stockholm  fortalte  Armfeldt  selv  til  den  engelske 
chargé  d'affaires.  Foster,  at  han,  samtidig  med  sin  Overtagelse  af  Kommandoen 
over  Vesthæren,  fik  Bemyndigelse  af  Hertugen  af  Sodermannland  til  at  skaffe 
sig  nærmere  Underretning  om  de  norske  Lederes  Planer.  Scævola,    UtUindska 

naturligt,  bl.  a.  ogsaa,  fordi  de  tidligere  havde  været  i  Forbindelse  med 
hinanden,  da  Armfelt  om  Sommeren  1808  ogsaa  var  Vestarmeens  Chef. 
Inden  der  endnu  var  afsendt  nogen  Officer  fra  Norge  til  Kjøbenhavn, 
optraadte  Prinsen  og  den  svenske  Chef  mere  som  allierede  end  som 
Fiender.  Under  saadanne  Forhold  var  det  naturligt,  at  Opmærksomheden 
i   Danmark  blev  henledet  paa,  hvad  der  foregik  i  Norge  og  Sverige. 

Frederik  VI.  maatte  nu  vise,  hvorledes  han  opfattede  Stillingen; 
han  kunde  ved  at  gribe  dristig  til  endnu  have  Haab  om  at  vinde  den 
svenske  Krone,  og  hvis  han  gjorde  noget  kraftigt  Skridt,  var  dette  efter 
al  Sandsynlighed  tilstrækkeligt  til  at  gjøre  det  umuligt  at  arbeide  for 
Christian  Augusts  Valg  til  svensk  Tronfølger.  Forbindelser  som  de,  hvori 
Prinsen  ved  denne  Tid  var  kommen  med  de  ledende  svenske  Politikere, 
er  efter  sin  Natur  vanskelige  at  trænge  ind  i.  Men  skjønt  det  ikke  med 
Bestemthed  kan  siges,  hvor  langt  Prinsen  endnu  var  gaaet,  —  hvilken 
Fremtid  der  var  ham  stillet  i  Udsigt,  og  hvilke  Tilsagn  han  selv  havde 
givet,  saa  maa  det  dog  være  at  anse  som  sikkert,  at  hvis  Frederik  VI. 
havde  forstaaet  Situationen,  hvis  han  havde  indseet,  hvor  vigtigt  det  var 
at  følge  Grev  Wedels  Raad,  saa  havde  ikke  hidtil  Christian  August 
gaaet  længere,  end  at  han  fremdeles  kunde  træde  tilbage  og  indskrænke 
sig  til  at  virke  for  Kongens  Valg.  Hvilke  Feil  end  han  har  begaaet, 
saa  har  ogsaa  Frederik  VI.  sin  Del  af  Ansvaret  for,  at  de  storskandi- 
naviske  Forhaabninger  blev  knuste.  Ogsaa  han  har  begaaet  skjæbne- 
svangre  Feiltagelser  og  lidt  under  en  lignende  politisk  Uklarhed,  som 
den,  der  bragte  Christian  August  ind  i  hans  Vanskeligheder.  Heller 
ikke  Frederik  VI.  vidste  rigtig,  hvad  han  vilde,  og  under  Mangelen  af 
et  bestemt  Formaal  greb  han  saa  længe  Feil,  at  han  tilsidst  gjorde  sig 
selv  umulig.  Det  første,  han  udrettede,  var  at  støde  fra  sig  de  Nord- 
mænd,  der  skulde  været  de  eneste,  som  kunde  holde  Christian  August 
fast  og  drive  ham  til  at  arbeide  for  Kongens  Valg  i  Sverige.  I  den 
Henseende  forstod  Frederik  VI.  neppe  nogensinde,  hvor  uklogt  han 
handlede. 

Frederik  VI.   vilde   gjerne    fornye  Kalmar-Unionen  og  se  sit  Hoved 
prydet  med  Erik  af  Pommerns  tredobbelte  Krone.     Men  han  oversaa  de 


diplomaters  minnen  från  svenska  hofvet,  S.  52.  Det  kommer  kun  an  paa,  hvad 
Hertugen  forinden  har  havt  at  holde  sig  til,  og  hvad  han  har  vidst,  da  Adler- 
sparre  kom  til  Stockholm.  Af  det  anførte  Sted  sees  for  øvrigt,  at  Armfelt  selv 
angav,  at  Fangernes  Udveksling  blot  skulde  være  et  Paaskud  til  at  indlede 
Underhandlinger  om  Rigernes  Sammenslutning.  Et  Brev  fra  Armfelt  er  trykt 
hos  C.  A.  Adlersparre,  Erinringar  vid  Grefve  M.  Bjornstjernas  anteckningar 
(Stockholm,  1853),  S.  114  flg.     Smlgn.  Ræder,  III,  S.  413. 

Vink,  han  modtog  fra  Grev  Wedel,  angaaende  den  eneste  Maade,  hvorpaa 
et  saa  stort  Maal  kunde  naaes,  og  han  viste  ved  den  Holdning,  han  fra 
første  Øieblik  indtog  overfor  Svenskerne,  at  han  aldeles  misforstod, 
hvad  her  var  at  gjøre.  Paa  den  første  Meddelelse  fra  den  svenske 
Feltmarschal  Klingsporr  om  Revolutionen,  der  ledsagedes  af  en  Anmod- 
ning om  Vaabenstilstand,  hvilken  han  modtog  24de  Marts  i  Kiel,  svarede 
han,  at  derom  ikke  kunde  blive  Tale  uden  paa  visse,  nærmere  angivne 
Betingelser'.  Derefter  modtog  Kongen  Iste  April  i  Kjøbenhavn  Her- 
tugen af  Sodermannlands  overordentlige  Udsending,  Grev  Carl  Lowen- 
HiEL.M,  der  efter  enkelte  Beretninger  havde  det  Hverv  at  sondere  Frederik 
VI.  og  i  muligt  Tilfælde  stille  ham  et  Valg  til  svensk  Tronfølger  i 
Udsigt.  Han  skal  dog  have  fundet  sig  lidet  tiltalt  af  Kongens  Om- 
givelser, og  det  ugunstige  Indtryk  af  disse  blev  ikke  forbedret,  da  han 
af  Kongen  selv  blev  modtagen  paa  en  stedende  Maade.  Frederik  VI. 
har  selv  givet  et  Referat  af,  hvad  der  forefaldt,  og  dette  taler  med  til- 
strækkelig  Tydelighed  om  den  politiske  Uklogskab,  som  han  her  viste. 
Det  findes  i  en  Skrivelse  af  Ste  April  til  Christian  August":  „Grev 
Løvenhielm,  som  var  sendt  til  mig,  haver  jeg  affærdiget  med  det  Svar, 
at  forinden  deres  Havne  lukkedes  for  de  Engelske,  og  de  tillod  fri 
Passage  med  Provisioner  til  Norge,  fik  de  ingen  Vaabenstilstand  herfra. 
Ligeledes  gjorde  jeg  ham  opmærksom  paa,  at  al  Underhandling  var 
vanskelig  med  en  Nation,  som  aldeles  maatte  ansees  som  Insurgenter." 
Men  samtidig  med,  at  Frederik  VI.  paa  denne  Maade  stødte  den 
fremrakte  Haand  tilbage,  vilde  han  dog  arbeide  for  selv  at  blive  Konge 


'  Norske  Samlinger,  I,  S.  319  flg.  Betingelserne,  som  opstilles  der,  er  de  samme, 
der  nedenfor  omtales  som  fremsatte  for  Grev  Lowenhielm. 

-  Meddelelser  fra  Krigsarkiverne,  IV,  S.  218.  Brevet  af  Ste  April  bragtes  til 
Norge  af  Divisionsadjutant  Brock,  som  den  ISde  var  tilbage  i  Kjøbenhavn. 
Smlgn.  ScÆVOLA,  Utlåndska  diplomaters  minnen,  S.  33,  hvoraf  sees,  at  Frederik 
VI.  ikke  afgav  noget  skriftligt  Svar  med  Underskrift,  men  kun  lod  Grev  Berns- 
torff  tilstille  den  svenske  Udsending  en  Verbainote,  hvoraf  fremgik,  at  Kongen 
ikke  kunde  udtale  sig  om  Vaabenstilstanden,  forinden  han  havde  faaet  nær- 
mere Underretning  fra  Paris.  —  Schinkel-Bergmann,  V,  S.  35  flg.:  „Med  ett 
ord,  den  gamle  Fredrik  forifrade  sig,  och  tillat  sig  ganska  opassande  uttryck 
så  vål  om  regentens  person,  som  om  styrelsen  i  allmdnhet,  och  orden  bedragare 
och  upprorsmakare  voro  icke  de  starkaste."'  Grev  Lowenhielm  anføres  her  i 
en  Note  som  Kilde  for  denne  Beretning.  -  Ifølge  en  Meddelelse  i  Andreas 
Fayes  Samlinger,  der  stammer  fra  en  Fortælling  af  Baron  Ferdinand  Wedel, 
som  ved  denne  Leilighed  skal  have  været  tilstede  i  Kongens  Forgemak,  havde 
Lowenhielm,  da  han  forlod  Frederik  VI.,  udbrudt:  „Den  gossen  skall,  ta' 
mig  tusen  djdflar,  inte  bli  konung  i  Sverige!''  —  Med  Hensyn  til  Udtrykkene, 
„den  gossen"  og  „den  gamle",  maa  erindres,  at  Frederik  VI.  var  født  28de 
Januar  1768  og  altsaa  ved  denne  Tid  lidt  over  41   Aar  gammel. 

Grev  J.  C.  H.  Wedel  Jarlsberg.     I.  14 

over  denne  samme  Nation  af  Insurgenter.  I  det  Brev,  hvoraf  oven- 
staaende  Citat  er  hentet,  har  han  netop  straks  foran  skrevet  til  Chri- 
stian August:  „Jeg  erkjender  tilfulde  alt,  hvad  De  haver  gjort  og 
vil  gjøre;  jeg  finder  ogsaa,  at  hvad  de  De  kan  virke,  er  bedre  end  om 
jeg  selv  direkte  handlede.  Sveriges  Forening  med  Danmark  er  det 
store  Maal,  vi  begge  ville  arbeide  for.  De  af  Dem  valgte  Midler  appro- 
berer jeg  aldeles"  '.  Dette  saa  jo  ud  som  en  fuldstændig  Billigelse  af 
Christian  Augusts  Planer,  i  den  Form,  hvori  de  var  forelagte  Kongen; 
men  der  nævntes  ikke  et  Ord  om  det  vigtige  Punkt,  der  tidligere  var 
fremholdt  for  Frederik  VI.,  om  at  gjøre  det  første  Skridt  til  at  vinde 
den  svenske  Krone  ved  at  tilstaa  Norge  saavelsom  Danmark  en  fri 
Forfatning. 

Da  Skrivelsen  af  Ste  April  afgik  fra  Kjøbenhavn,  havde  Christian 
August  endnu  ikke  skrevet  det  Brev  til  sin  Broder,  Hertugen  af 
Augustenborg,  hvori  han  med  megen  Klarhed  viser,  at  Frederik  VI. 
kun  ved  frivillig  at  opgive  sin  uindskrænkede  Magt  kunde  haabe  at 
vinde  Stemningen  for  sig  i  Sverige-.  Dette  Brev,  af  6te  April,  har  sin 
store  Betydning  for  Bedømmelsen  af  de  handlende  Personers  gjensidige 
Stilling  ved  dette  Tidspunkt: 

„Et  Blik  paa  vort  Fødelands  Finanser  og  Ressourcer  vil  om  kortere 
eller  længere  Tid  føre  Maskinens  bestemte  Opløsning  efter  sig,  og  da 
er  det  Tidspunkt  kommen,  da  vort  Fødeland  er  udsat  for  Opløsning 
ved  indre  Gjæring  og  Undertrykkelse,  hvor  først  de  enkelte  Dele  skiller 
sig  fra  det,  for  senere  at  blive  en  Provins  af  en  fremmed  Magt^,  hvor 
Anarki  med  alle  dens  skrækkelige  Midler  og  umiddelbare  Følger  for 
Nutid  og  Fremtid  kaster  Nationen  et  Aarhundrede  tilbage,  da  den  rede- 


Meddelelser  fra  Krigsarkiverne,  IV,  S.  218. 

Ræder,  III,  S.  423  flg.  Hermed  maa  sammenlignes,  hvad  Prinsen  selv  siger 
i  sin  til  Broderen  rettede  Apologi:  „Schon  damals  schlug  ich  das  einzige  mir 
zweckmåssig  scheinende  Mittel  (gemdssigte  Constitution  fiir  Dånemark  und 
Norwegen)  sowohl  zur  Vereinigung  und  den  daraus  fliessenden  Folgen  als  zur 
Rettung  unserer  Finanzen  und  also  zur  Verhiitung  der  Auflosung  des  Staats 
vor.  —  Ich  durfte  dies  nicht  direct  thun  —  da  ich  das  Kopenhagener  Terrain 
nicht  viUUg  kannte,  und  da  ich  ein,  wie  es  nachher  sich  envies,  nur  zu  gerechtes 
Misstrauen  hatte.  —  Dieses  ivirksamste  Mittel  konnte  nicht  angeivandt  werden 
und  es  blieben  mir  also  nur  einige  sehr  unsichre  iibrig,  um  zu  diesem  Zwecke 
zu  wirken."'  —  Ipsen,  Christian  August,  S.  228,  og  Jac.  Aall,  Erindringer  (2. 
Udg.),  S.  663.  Mellem  den  tyske  Text  hos  Ipsen  og  den  oversatte  hos  Aall 
forekommer  ikke  saa  ganske  faa  Afvigelser,  der  maa  have  sin  Grund  deri,  at 
de  til  de  to  Forfattere  af  den  hertugelige  augustenborgske  Familie  meddelte 
Afskrifter  ikke  kan  have  været  aldeles  overensstemmende. 
Det  er  værd  hermed  at  sammenligne  de  S.  85  flg.  gjengivne  Udtalelser  af 
Grev  Wedel  fra  1803. 

lige  og  dygtige  Mand  bliver  et  Offer  for  Egennytte  og  Uforstandighed. 
Hvilken  retskaffen  Mand  skulde  ikke  anvende  alt  for  at  forhindre  en 
saadan  Tilstand?    Kun  eet  Middel  derimod  gives,  og  dette  er: 

1.  Foreningen  af  de  3  nordiske  Riger  under  eet  Scepter  og  en 
ligeartet  Konstitution. 

2.  En  moderat  Konstitution,  ved  hvilken  Krediten  hæves,  Finan- 
serne  gives  en  solid  Basis,  og  hvorved  Regentens  Hænder  ikke  bliver 
lænkebundne. 

3.  At  denne  Forandring  maa  komme  ovenfra;  den  maa  være  et 
Offer  fra  den  uindskrænkede  Magt  til  Nationen,  som  herved  bindes  ved 
uopløselige  Baand. 

4.  Det  gunstigste  Øieblik  er  nu,  da  Sverige  tilbyder  Kronen.  Ikke 
et  Øieblik  maa  tabes.  Afsendinge,  Deputerede  fra  alle  3  Riger  maa  frit 
kunne  raadslaa  om  Konstitutionen  med  sin  Konge. 

Men  hvorledes  bliver  en  saadan  Idé  optaget  af  Vedkommende?  Vil 
det  blive  niuligt  at  overbevise  ham  om  Nødvendigheden,  om  det  ære- 
fulde  og  det  heldbringende  af  dette  Skridt?  Vil  det  menneskelige,  den 
dermed  forbundne  smertelige  Idé  ikke  beholde  Overhaand?  Kan  jeg 
bidrage  dertil?  —  En  Vaabenstilstand  kunde  maaske  give  mig  Leilighed 
til  at  være  nogle  Dage  fraværende  og  reise  til  Kjøbenhavn. 

Miskjend  mig  ikke;  thi  ikke  Forfængelighed,  men  kun  den  Over- 
bevisning, at  jeg  i  min  Stilling,  formedelst  den  Tiltro,  hvormed  man 
ufortjent  beærer  mig  her  og  tildels  ogsaa  i  Sverige,  maaske  er  en  af 
de  faa  Mænd,  som  angaaende  denne  Sag  tør  frit  ytre  mig  for  Kongen, 
maaske  ikke  uden  Nytte  kan  være  virksom  for  ham,  altsaa  for  Fædre- 
landet.  Ærgjerrighed  leder  mig  sandeligen  ikke.  Du  skal  aldrig  behøve 
at  skamme  Dig  ved  Din  Broder,  aldrig  frygte  for,  at  han  lader  sig  for- 
føre selv  ved  de  mest  glimrende  Udsigter,  til  at  handle  imod  Ed  og 
Pligt,     Hellere  falde  end  leve  som  en  Skurk." 

Ligesom  Grev  Wedel  havde  vendt  sig  til  Frederik  VI.  gjennem 
Finansministeren,  Grev  Schimmelmann,  saaledes  søgte  Prinsen  at  lade 
sine  advarende  Ord  naa  frem  til  Kongen  gjennem  en  anden  af  de  mest 
høitstillede  Mænd  i  Danmark,  sin  Broder,  Kongens  egen  Svoger.  Hvor- 
ledes Hertugen  har  stillet  sig,  da  han  modtog  denne  Opfordring,  og 
om  han  har  været  villig  til  at  fremføre,  hvad  deri  var  ham  anvist,  er 
ubekjendt. 

Selv  om  nu  han,  hvad  vel  er  rimeligst,  har  udtalt  sig  om  disse 
Ting  for  Frederik  VI.,  saa  er  der  ialfald  hengaaet  nogen  Tid,  forinden 
det  er  kommet    til    dennes   Kundskab,  at  Christian   August  havde  stillet 

et  saadant  Forlangende  til  ham.  Men  Kongen  havde  heller  ikke,  om  han 
ogsaa  havde  havt  Kjendskab  til  denne  Skrivelse  allerede  Ste  April,  været 
tilsinds  at  gaa  ind  derpaa.  De  norske  Anvisninger  for  den  Politik,  han 
burde  følge,  rørte  ved  hans  ømmeste  Punkt;  Frederik  VI.  kunde  ikke 
tænke  sig  Muligheden  af,  at  han  skulde  behøve  at  opgive  det  mindste 
af  den  Magtfylde,  han  havde  modtaget  fra  sine  Forfædre.  Skrivelsen 
af  Ste  April  var  i  denne  Henseende  et  Fingerpeg  for  de  Mænd  mellem 
Christian  Augusts  Omgivelser,  der  havde  haabet  at  kunne  overbevise 
Kongen  om,  hvad  de  ansaa  for  hans  eget  og  hans  Rigers  sande  Vel, 
Frederik  VI.  havde  hidtil  staaet  taus  ligeoverfor  de  Vink,  der  var 
komne  fra  Norge.  Hans  første  Ord,  saadan  som  de  kom  i  Brevet  af 
Ste  April,  var  ikke  opmuntrende,  og  formodentlig  kan  derfor  det  Omslag, 
som  nu  begyndte  at  foregaa,  dateres  fra  10de  April,  den  Dag  paa  hvilken 
Kongens  Brev  blev  modtaget  af  Christian  August.  Snart  efter  kom  der 
mere  bestemte  Udtalelser  fra  Kongen,  der  maatte  tjene  til  yderligere  at 
gjøre  Prinsen  kjølig  overfor  ham.  I  en  følgende  Skrivelse,  af  12te 
ApriP,  udtalte  Frederik  VI.,  at  han  ansaa  det  for  en  uheldig  Omstæn- 
dighed,  at  det  ene  Rige  havde  en  fra  de  andres  forskjellig  Forfatning. 
Men  Kongen  nævnte  ikke,  at  han  agtede  at  foretage  den  mindste  For- 
andring i  Danmark  og  Norge,  og  saaledes  kunde  der  ikke  være  Tvivl 
om,  hvorledes  han  dømte  om  Situationen. 

Tiltrods  for  den  Tillid  til  Prinsen,  der  syntes  at  aande  ud  gjennem 
Brevet  af  Ste  April,  maatte  det  ogsaa  snart  mærkes,  at  der  var  fore- 
gaaet  en  Forandring  i  Kongens  Holdning,  og  at  der  i  hans  Sind  var  en 
Mistanke  mod  Prinsens  Hensigter,  som  det  ikke  vilde  blive  let  at  bort- 
rydde.  Denne  Mistanke  strakte  sig  ogsaa  til  hans  Omgivelser.  Darre, 
som  16de  April  kom  til  Kjøbenhavn,  og  af  Prinsen  var  udpeget  som 
den,  der  skulde  underhandle  med  de  Svenske,  blev  foreløbig  holdt  tilbage 
i  denne  By-.  Darre  var  Prinsens  Fortrolige  og  havde  paa  Kongsvinger 
truffet  den  Aftale  om  Vaabenstilstand,  der  var  bleven  Udgangspunktet 
for  de  paafølgende  Underhandlinger;  det  var  derfor  intet  uklogt  Træk 
af  Kongen  at  beholde  denne  Mand  imellem  sine  Omgivelser  i  Stedet 
for  at  lade  ham  vende  tilbage   til  Norge. 

Men   det   kan    ikke   heller  vel   betvivles,   at   dette    ikke    vilde  være 


'  Meddelelser  fra  Krigsarkivernc,  IV,  S.  221  flg. 

2  Meddelelser  fra  Krigsarkivernc,  IV,  S.  229  og  231.  Ræder,  III,  S.  419:  ,,Kongen 
beholdt  Overqvarteermester  v.  Darre  hos  sig  i  Kjøbenhavn,  indtil  Efterretninger 
ankom  fra  Paris  eller  Petcrsborg,  der  muligen  kunde  gjure  et  mundtligt  Referat 
til  Prindsen  nodvendigt,  og  som  Major  v.  Darre  i  saa  Fald  kunde  medbringe.''' 

skeet,  dersom  ikke  Kongens  Mistanke  var  bleven  skjærpet  ved  An- 
givelser om,  at  der  i  Norge  foregik  besynderlige  Ting.  Prinsen  havde 
jo  allerede  i  Marts  for  Kongen  slaaet  paa,  at  han  havde  Fiender  i 
dennes  Nærhed.  Han  havde  10de  April  anseet  det  nødvendigt  at  for- 
sikre Frederik  VI.  om,  at  Rosenkrantz  var  dennes  trofaste  Undersaat.  Da 
Rosenkrantz  ikke  nævnes  i  Kongens  Breve,  maa  altsaa  Christian  August 
ad  andre  Veie  have  modtaget  Underretning  om,  at  ogsaa  hans  Kolleger 
i  Regjerings-Kommissionen  var  Gjenstand  for  Mistanke.  Kongen  vilde 
ikke  være  vidende  om,  at  Prinsen  havde  Fiender ' ;  men  dog  foretog 
han  til  samme  Tid  et  opsigtvækkende  Skridt,  der  ikke  kunde  opfattes 
anderledes  end  som  et  Udtryk  for  en  stærk  Mistanke. 

Grev  Moltke  blev  kaldt  tilbage  fra  sin  Stilling  i  Norge  og  udnævnt 
til  Stiftamtmand  i  Fyen.  I  hans  Sted  blev  det  bestemt  at  sende  Kancelli- 
Præsident  Frederik  Julius  K.\as  til  Christiania  som  midlertidigt  Medlem 
af  Regjerings-Kommissionen  og  midlertidig  Stiftamtmand  over  Akershus 
Stift.  Om  denne  Forandring  blev  Christian  August  underrettet  gjennem 
en  Skrivelse  fra  Kongen  af  12te  April-.  „Han  er  en  Mand,"  skrev 
Frederik  VI.,  „som  kjender  Norge,  besidder  min  Fortrolighed,  og  er  en 
Mand,  paa  hvis  Ærlighed  De  kan  bygge,  og  som  baade  med  Glæde 
arbeider  under  Dem,  og  som  De  kan  forlade  Dem  paa.  Omendskjønt 
maaske  Personer,  som  vi  begge  kjender,  vil  søge  at  beskrive  ham  ander- 
ledes, samt  vil  maaske  frembringe  Dem  Ting  om  hans  Reise,  saa  beder 
jeg  Dem  dog  at  sætte  Lid  til,  hvad  jeg  siger,  som  er  baade  Deres  og 
Kaases  Ven."  Tiltrods  for  disse  venskabelige  og  beroligende  For- 
sikringer var  alligevel  Kancelli-Præsidentens  Opsendelse  til  Norge  en 
Forholdsregel,  der  vidnede  om  en  dyb  Mistillid  til  Prinsens  og  hans 
norske  Omgivelsers  Paalidelighed.  Uanseet  de  Forsikringer  om  Kon- 
gens Erkjendtlighed  for,  hvad  han  havde  udrettet,  der  indeholdtes  i  det 
samme  Brev,  og  uanseet  alt,  hvad  deri  var  ytret  angaaende  Kongens 
uforandrede  Mening  om  det  ønskelige  i,  at  der  arbeidedes  for  de  tre 
nordiske  Rigers  Forening,  kunde  Christian  August  umulig  overse,  hvad 
der  laa  i  dette  Skridt.  Kaas  sendtes  til  Norge  for  at  kontrollere  den 
derværende  Regjering  i  dens  Forhold  til  de  svenske  Revolutionsmænd, 
og  for  i  fornødent  Fald  at  modarbeide,  hvad  der  kunde  blive  foretaget 
fra  den  Side. 


^  Meddelelser  fra  Krigsarkiverne,  IV,  S.  222.  —  Med  Hensyn  til  den  mod  Prinsen 
rettede  Mistanke  kan  sammenlignes  de  Formodninger,  der  opstilles  hos  A. 
Ipsen,  Christian  August,  Prim  zu  Schleswig-Holstein,  nachmals  Kronprinz  von 
Schweden ;  eine  Episode  aus  der  Geschichte  der  nordischen  Reiche,  S.  84. 

-  Meddelelser  fra  Krigsarkiverne,  IV,  S.  222. 

Den  nærmeste  Følge  af  denne  Foranstaltning  var  da  den,  at  Prinsen 
derved  følte  sig  mere  fristet  til  at  lytte  til  de  Røster,  der  lød  til  ham 
fra  Sverige.  Da  Meddelelsen  om,  hvad  der  var  at  vente,  indløb,  befandt 
der  sig  netop  en  svensk  Udsending  i  Christiania,  og  det  synes  rimeligt, 
at  de  Stemninger,  hvori  Christian  August  kom  ved  Modtagelsen  af  Kon- 
gens Brev,  blev  afgjørende  for  den  Holdning,  han  indtog  til  denne.  Paa 
Regjerings-Kommissionens  øvrige  Medlemmer  kunde  heller  ikke  Kaas's 
Udnævnelse  virke  synderlig  anderledes,  og  derfor  kan  det  med  god 
Grund  siges,  at  hvad  Frederik  VI.  havde  indledet  ved  sit  Svar  til  Grev 
Lowenhielm,  det  fortsatte  han,  da  han  besluttede  at  sende  Kaas  til 
Norge. 

Den  svenske  Udsending,  der  i  Dagene  nærmest  før  20de  April  kom 
til  Christiania,  var  Baron  von  Platen,  den  samme,  med  hvem  Samuel 
Bagge  nylig  havde  forhandlet  i  Goteborg.  Platen,  der  nu  var  sendt  af 
Armfelt,  traf  i  Christiania  Grev  Wedel,  der  var  vidende  om  den  Be- 
handling, Grev  Lowenhielm  havde  mødt,  og  som  nu  for  Prinsen  aabent 
udtalte  som  sin  Opfatning,  at  alle  Tanker  paa  at  kunne  udrette  noget 
ved  Frederik  VI.  maatte  opgives.  I  ham  fandt  Platen  en  kraftig  og 
virksom  Støtte,  og  ved  forenede  Bestræbelser  lykkedes  det  dem  at 
bringe  Prinsen  til  at  antage  en  noget  mere  bestemt  Holdning.  Deri- 
gjennem  bliver  dette  Platens  Besøg  afgjørende  for  Prinsens  senere 
Stilling,  og  fra  nu  af  træder  Grev  Wedel  mere  i  Forgrunden  som  Hoved 
for  dem,  der  i  Norge  arbeidede  paa  en  Forening  med  Sverige  uden 
Hensyn  til  Danmark  og  Kong  Frederik  VI.  Den  storskandinaviske 
Politik  maatte  opgives,  da  Kongen  selv  havde  sat  sig  udenfor  Spillet. 

Paa  den  ene  Side  stod  Kongens  principielle  Utilbøielighed  til  at 
foretage  endog  blot  den  ringeste  Ændring  i  Danmarks  og  Norges  For- 
fatning, ja  endog  til  at  indrømme  det  svenske  Folk  mere  end  et  Skin 
af  Frihed,  „en  tilsyneladende  Frihed",  der  ovenikjøbet  maatte  indrettes 
saaledes,  at  den  ikke  blev  „stødende  for  de  Danske  og  Norske,  hvor 
det  absolute,  suveræne  Dominium  er  indført"  ^  Paa  den  anden  Side 
troede  han  sig  bunden  ved  Hensynet  til  sine  allierede,  der  maatte 
afholde  ham  fra  alle  bestemte  Skridt  i  Retning  af  at  erhverve  den 
svenske  Krone,  saalænge  han  ikke  havde  faaet  nogen  Meddelelse  om, 
hvordan  de  vilde  stille  sig  dertil.  Men  dette  var  ikke  nogen  Grund, 
der  kunde  have  den  samme  Virkning  paa  Grev  Wedel.  Han  vilde 
have  en  fri   Forfatning    for  sit  Fædreland  og  afværge  en  Gjentagelse  af 


^    Meddelelser  fra  Krigsarkivernc,  IV,  S.  228. 

den  forhaandenværende  pinlige  Situation.  Kunde  dette  ikke  opnaaes 
med  Frederik  VI.,  maatte  det  skc  mod  ham,  og  Grev  Wedel  arbeidede 
fra  nu  af  for  en  Forening  mellem  Norge  og  Sverige  alene,  idet  han 
dog  ikke  endnu  helt  udelukkede  Muligheden  af,  at  ogsaa  Danmark 
kunde  blive  medtagen  i  denne,  saafremt  dets  Konge  skulde  faa  Øinene 
opladte  for,  at  der  kun  var  een  Maade,  hvorpaa  dette  Maal  lod  sig  naa. 

En  saadan  Forening  krævede  imidlertid,  som  første  Betingelse, 
Christian  Augusts  Medvirkning,  og  derfor  vendte  nu  Grev  Wedel  sig  til 
Prinsen  med  Forslag  om  at  slutte  sig  til  hans  Planer.  Dette  synes 
allerede  at  være  skeet  inden  Platens  Ankomst  eller  ialfald  nogenlunde 
samtidig  med  denne.  Grev  Wedels  Ytringer  til  Christian  August  skal, 
efter  en  Beretning,  for  hvilken  Grev  Wedels  egne  Udtalelser  anføres 
som  Hjemmel,  omtrent  have  lydt  saaledes,  at  nu  saa  man,  hvorledes 
Kongen  af  Danmark  ikke  vilde  høre  paa  noget,  som  var  fornuftigt;  for 
at  redde  Norden,  gjorde  man  nu  Regning  paa  Prinsen,  der  alene  be- 
høvede  at  ville,  for  at  opnaa  noget.  Men  Christian  August  skal  da 
have  afvist  denne  ligefremme  Hentydning,  ved  at  fremholde  for  sin 
norske  Ven,  at  han  var  dansk  Undersaat  og  derfor  ikke  kunde  høre 
paa  nogen  Opfordring  af  denne  Art  \ 

For  Kongen  bevarede  imidlertid  Prinsen  fremdeles  den  gamle 
Taushed  om,  hvad  han  vidste  angaaende  de  svenske  Planer,  der  nu 
ialfald  havde  vundet  een  energisk  Tilhænger  i  Norge.  I  Stedet  derfor 
har  han  omtrent  til  samme  Tid,  som  hans  Samtale  med  Grev  Wedel 
maa  være  forefaldt,  i  en  Rapport  af  12te  April  -,  fremsat  en  Antydning 
af,  at  Svenskerne  nok  kunde  komme  til  at  gjenoptage  sine  Tanker  om 
Norges  Erobring;  men  dette  klinger  dog  mere  som  en  Opfordring  til 
Kongen  om  at  forekomme  en  saadan  Mulighed  ved  at  gribe  rask  til  og 
fremstille  sig  som  Kandidat  til  den  svenske  Trone.  Et  saadant  Skridt 
kunde  gjøres  ligefrem  eller  ad  Omveie;  men  i  ethvert  Tilfælde  maatte 
der  gives  de  Svenske  Tilsagn  om,  at  Frederik  VI.  vilde  tilstaa  dem 
„en  deres  forrige  lignende  Konstitution".  Maalet,  som  stod  for  Christian 
August,  var  ogsaa  nu,  efter  hvad  han  angav  for  Kongen,  det  at  sammen- 
smelte de  tre  Folk.  Der  er  en  paafaldende  Modsætning  mellem  de  For- 
slag, som  Prinsen  paa  denne  Maade  gjør  Frederik  VI.,  og  hvad  han  til 
samme  Tid  maa  have  vidst  om  Stemningen  i  Sverige. 

Baron  Platens  Ankomst    til    Christiania    og    de    Samtaler,    han    der 


^   Schinkel-Bergmann,  V,  S.  36. 

-  Meddelelser  fra  Krigsarkiverne,  IV,  S.  229  flg. 

havde  med  Prinsen  og  Grev  Wedel,  og  sandsynligvis  ogsaa  med  andre 
Medlemmer  af  den  norske  Regjerings-Kommission,  kunde  ikke  forblive 
ubekjendte.  Christian  August  har  da  ogsaa  selv  anseet  sig  nødsaget  til 
umiddelbart  efter  Platens  Afreise  at  give  Frederik  VI.  Meddelelse  om, 
hvad  der  ved  denne  Leilighed  skulde  være  forefaldt  mellem  ham  og  den 
svenske  Udsending  ^  Men  denne  Beretning  var  aldeles  vildledende  og 
i  Strid  med,  hvad  der  virkelig  var  foregaaet. 

Efter  hvad  Christian  August  ansaa  det  tilraadeligt  at  lade  Kongen 
vide,  skulde  Hensigten  med  Baron  Platens  Sendelse  kun  være  den  at 
faa  Rede  paa,  hvad  Nordmændene  og  Prinsen  selv  tænkte  om  den  svenske 
Revolution.  Han  berettede  i  den  Anledning  først,  at  Kongens  Svar 
havde  stødt  Svenskerne,  og  forklarede  videre,  at  han  og  hans  Om- 
givelser havde  været  saa  lykkelige  at  overbevise  Platen  om,  at  Sveriges 
Isolering  vilde  være  de  tre  nordiske  Rigers  Undergang,  hvilken  alene 
kunde  forebygges  gjennem  en  Forening  af  Rigerne  under  Frederik  VI. 
Svenskerne  havde  atter  givet  Prinsen  Beviser  paa  sin  Tillid,  og  de 
Komplimenter,  som  i  den  Henseende  gjordes  ham,  bevægede  ham  til 
som  Gjengjæld  at  forsikre,  at  saalænge  han  levede,  vilde  han  vise  sig 
tro  mod  sine  Grundsætninger.  I  Prinsens  tungvindte  Sprog  maatte  dette 
betyde,  at  han,  for  at  overtyde  Platen  om,  at  han  ikke  vilde  indlade  sig 
paa  noget,  der  stred  mod  hans  Pligter,  agtede  at  holde  fast  ved  den  afvi- 
sende  Stilling,  hvori  han  for  Kongen  maatte  give  sig  Udseende  af  at 
staa.  For  yderligere  at  vise  Kongen,  hvad  han  mente,  tilføiede  han,  at 
han  havde  betydet  Platen,  at  der  hverken  gjennem  ydre  Overmagt  eller 
indre  Omvæltninger  var  at  tænke  paa  at  forene  Norge  alene  med  Sve- 
rige uden  Danmark ;  men  —  ligesom  om  han  var  bange  for,  at  Kongen 
af  disse  Ytringer  skulde  faa  Mistanke  om,  at  der  ogsaa  var  faldt  andre 
Ord  —  saa  skyndte  han  sig  at  tilføie,  at  der  ikke  fra  Platens  Side  var 
fremkommet  nogen  udelikate  eller  fornærmelige  Udtalelser,  der  umiddel- 
bart havde  foranlediget  dette,  men  at  han  kun  havde  ytret  sig  saaledes 
for  at  orientere  den  anden  og  forekomme,  at  han  indlod  sig  paa  For- 
slag, der  ikke  stemte  med  de  Pligter,  der  paalaa  Frederik  VTs  General. 

Nogle  Dage  senere  sendte  Prinsen  atter  en  ny  Meddelelse  til 
Kongen,  hvori  han  foreslog  denne  at  sende  en  paalidelig  Mand  til 
Sverige  for  der  at  virke  i  hans  Interesse  —  ja,  han  henledede  endog 
Opmærksomheden  paa  sig  selv,  der  havde  Popularitet  i  Sverige,  som 
en    Mand,    der    kunde    gaa    som  Ambassadør    til    den    sammentrædende 

^   Meddelelser  fra  Krigsarkiver  ne,  IV,  S.  232  flg. 

svenske  Rigsdag,  naar  han  blev  ledsaget  af  to  Diplomater.  Han  med- 
delte ogsaa  nu,  at  Svenskerne  indsaa  Umuligheden  af  at  vinde  Norge 
ved  Erobring  '. 

Efter  disse  Oplysninger  fra  Prinsens  egen  Haand,  skulde  han  altsaa 
under  sine  Samtaler  med  Platen  have  optraadt  paa  en  Maade,  der  be- 
rettigede ham  til  Kongens  fulde  Tillid.  Ganske  anderledes  fremstilles 
det  passerede  i  en  Kilde,  for  hvilken  Baron  Platens  egen  Beretning 
angives  som  Hjemmel;  denne  stemmer  rigtignok  tildels  godt  overens 
med,  hvad  Prinsen  selv  har  fundet  at  kunne  fortælle,  men  har  derhos 
en  Del  Tillæg,  der  viser  dennes  Handlemaade  i  et  ganske  andet  Lys  -. 
Det  synes  ikke  tvivlsomt,  at  Platens  Beretning  her  maa  tillægges  For- 
trinnet i  Henseende  til   Paalidelighed. 

Ifølge  denne  Kilde  var  det  Armfelts  Hensigt  at  lade  Platen  under- 
søge  Prinsens  Stemning  med  Hensyn  til  Tronfølgen  i  Sverige,  og  hvis 
han  var  velvillig  sindet,  da  at  overtale  ham  til  at  modtage  et  Tilbud 
om  denne.  I  Christiania  blev  Platen  forekommende  modtagen  af 
Prinsen.  Men  denne  udtalte  sig  kun  med  Forbehold.  Han  udtrykte 
sin  dybt  følte  Taknemmelighed    for    det  Bifald  og  den    Høiagtelse,   som 


'   Meddelelser  fra   Krigsarkiverne,    IV,    S.  234   flg.  I    sin  Apologi  (A.  Ipsen, 

Christian  August,  S.  288)  ytrer  Prinsen  herom,  umiddelbart  efter  det  S.  210, 
Note  2,  gjengivne  Stykke:  „Es  gliickte  mir  indess,  einen  Oberst  von  Platen, 
zu  gewinnen;  er  versprach  mir,  mit  Hand  und  Mund  dafiir  zu  handeln.  Er 
hat  Wort  gehalten,  aber  dies  konnte  Nichts  wirken  aus  folgenden  Ursachen : 
Das  Betragen  unsers  Konigs  gegea  den  Graf  Lovenhjelm,  das  mit  Verbesserungen 
crzåhlt  ward ;  einige  wahr  oder  unwahr,  aber  planmdssig  ausgestreutc  Sagen 
von  geringschdtzigen  Ausdriicken  unsers  Konigs  gegen  die  Schwedische  Nation ; 
mit  Hogartschem  Pinsel  entworfne  Schilderungen  seiner  Umgebungen,  des 
modus  procedendi  u.  s.  w.  die  Hersendung  des  Herrn  von  Kaas,  der  sich  auch 
damals  in  Gothenburg  betrank  und  den  ihm  unbekannten  Schweden  seine  ge- 
heimsten  Gedanken  und  nicht  freundlichen  Bemerkungen  iiber  hiesige  Beamten 
mittheilte,  der  als  ein  Vertrauter  des  Konigs  bekannt  war ;  der  Einfluss  des 
Schivedischen  Adels,  den  das  Schicksal  des  Holsteinischen  und  Dånischen  Adels 
schreckte  —  und  der  sorgfåltig  das  Verfahren  der  Dånischen  Regierung  in  Hin- 
sicht  der  Privilegien  und  Rechtc  der  einzelnen  Individuen  ausforschte  und  aus- 
breitete;  der  Zustand  der  Dånischen  Finanzen;  das  [Vankende  in  den  Be- 
schliissen  des  Dånischen  Cabinets  etc.  etc.  -  brachten  eine  so  allgemeine  Stim- 
mung  hervor,  die  mit  dem  so  sorgfåltig  erneuerten  Nationalhass  gegen  die 
sogenannten  Jiiten  keinen  Erfolg  aller  Bemiihungen  moglich  machte.  Die  Er- 
fahrung  lehrt,  dass  Mationen,  die  mit  Tapferkeit  gegen  einander  fochten,  da- 
durch,  dass  sie  sich  gegenseitig  Achtung  abnothigten,  geivohnlich  mit  einer 
gegenseitigen  Zuneigung  endigten ;  håtten  die  Danen  einen  der  beiden  Winter 
benutzt,  —  wenn  auch  nur  auf  kurze  Zeit  und  sich  durch  ihren  Muth  und  das 
Talent  ihrer  Anfiihrer  dort  Achtung  erworben,  —  dann  bin  ich  iiberzeugt,  dass 
der  Zweck  leicht  erreicht  worden  wåre.  — " 

-  Schinkel-Bercmann,  v,  S.  37—43;  smlgn.  S.  361. 

vistes  ham  fra  Sverige,  men  sagde  tillige,  at  de  tre  skandinaviske 
Kroners  Forening  maatte  seire  over  enhver  Betænkelighed;  han  elskede 
Sverige,  han  ønskede  at  se  det  lykkeligt;  men  efter  hans  Overbevisning 
gaves  der  kun  en  eneste  Maade,  hvorpaa  dets  Tilværelse  kunde  be- 
trygges, og  dette  var  ved  at  glemme  Fortiden  og  vælge  Frederik  VI. 

Herom  vilde  Platen  ikke  høre.  Han  paaberaabte  sig  den  store 
Forskjel  mellem  Svenske  og  Danske  i  Henseende  til  Samfundsindret- 
ninger,  Sæder  og  Nationalkarakter,  den  gamle  mislige  Erfaring  fra 
Kalmar-Unionens  Dage  og  alt,  som  siden  havde  givet  Nationalhadet 
Næring.  Da  han  ikke  paa  eget  Ansvar  evnede  at  afgjøre  noget,  der 
kunde  fremkalde  en  Forandring  i  de  Forudsætninger,  under  hvilke  han 
var  udsendt,  kunde  han  ikke  gjøre  andet  end  paa  ny  at  opfordre 
Prinsen  til  at  rette  sig  efter  den  svenske  Nations  Ønsker.  Men 
Christian  August  stod  fast  ved  sin  første  Bestemmelse  og  foreholdt 
Platen  alt,  hvad  der  stillede  sig  i  Veien  for,  at  han  selv  kunde  mod- 
tage  Tilbudet  om  at  blive  valgt:  der  var  de  gamle  Minder,  som  knyttede 
det  svenske  Folk  til  det  afsatte  Dynasti,  Usikkerheden  af  den  Beslutning, 
som  Rigsdagen  kunde  komme  til  at  fatte  om  Tronfølgen  og  om  Forfat- 
ningen, Napoleons  Tilbøielighed  til  at  foretrække  Frederik  VI.  og  hans 
egen  Stilling  som  General  i  dennes  Tjeneste,  medens  Krigen  endnu 
vårede.  Af  alle  disse  Grunde  kunde  han  ikke  høre  paa  de  svenske 
Forslag  uden  at  henskyde  Spørgsmaalet  til  sin  Suveræns  Afgjørelse; 
uden  denne  kunde  Prinsen  intet  gjøre,  og  han  var  for  alle  Tilfælde 
bestemt  paa  at  underkaste  sig,  hvad  Kongen  agtede  at  bestemme. 

Paa  denne  Maade  syntes  Platen  ikke  at  vinde  noget  hos  Prinsen. 
I  Stedet  vendte  han  sig  til  hans  Omgivelser  og  fandt  der  et  villigere 
Øre  hos  Grev  Wedel,  hos  Peder  Anker,  hos  Rosenkrantz  m.  fl.  Grev 
Wedel  ytrede,  at  man  i  Sverige  blot  skulde  handle  raskt  og  om  muligt 
vælge  Prinsen  enstemmig,  for  at  faa  se,  hvilken  Indflydelse  dette  vilde 
have  paa  hans  Beslutning.  Alle  de  tre  nævnte  norske  Herrer  skal 
derhos  have  sagt,  at  Prinsen  i  sin  nuværende  Stilling  neppe  kunde  ud- 
trykke  sig  anderledes,  end  skeet  var. 

Maaske  har  de  ogsaa  efter  Platens  første  Samtale  trængt  mere  ind 
paa  Prinsen  og  søgt  at  bevæge  ham  til  at  give  et  mere  imødekommende 
Svar.  lalfald  viste  det  sig  snart,  at  han  blev  medgjørligere  overfor  den 
svenske  Udsending,  og  Dagen  før  dennes  Afreise  fra  Christiania  havde 
de  en  ny  Samtale  i  et  Selskab  paa  Bogstad,  hvorunder  Prinsen  endelig 
lod  sig  bevæge  til  at  give  et  betinget  Løfte.  De  talte  ved  denne  Leilig- 
hed  meget  sammen,  og  Platen,  som  nu  var  mere   ivrig  end    nogensinde 

før,  søgte  at  overtale  Prinsen  til  at  give  et  bestemt  Løfte,  —  men 
længe  forgjæves.  Da  Øieblikket  nærmede  sig  for  Afreisen,  bad  Platen 
Prinsen  følge  med  ind  i  et  Kabinet,  —  det  saakaldte  blaa  Kabinet,  der 
ligger  i  Bygningens  sydøstlige  Hjørne,  og  her  gjorde  han  sit  sidstc 
Forsøg.  Han  havde  allerede  før  hos  Prinsen  mærket  Frygt  og  Had 
mod  Rusland,  og  deraf  vilde  han  nu  benytte  sig.  Saa  fremholdt  han 
for  Prinsen  alle  de  Farer,  som  truede  Norge,  naar  først  Sverige  var 
bukket  under  for  den  russiske  Overmagt,  og  spurgte,  om  man  i  Norge 
vilde  tillade  Sveriges  Undergang  for  selv  at  falde  som  et  Offer  for 
„Barbarerne".  Dette  gjorde  et  stærkt  Indtryk  paa  Prinsen:  „Nei,"  raabte 
han,  „nei  og  endnu  en  Gang  nei!  hellere  skulde  jeg  søge  et  Tilflugts- 
sted  i  Amerika."  Platen  saa,  at  han  nu  kom  i  en  stærk  Bevægelse,  og 
trængte  paa,  idet  han  med  Taarer  i  Øinene  bad  Prinsen  ikke  længer  at 
vægre  sig  ved  at  give  ham  et  gunstigt  Svar. 

Da  gav  Prinsen  efter.  Bevæget  omfavnede  han  Platen  og  sagde: 
„Jeg  ønsker  Sverige  alt  muligt  godt;  jeg  høiagter  dette  tapre  og  ulykke- 
lige Folk,  og  det  ædle  Tilbud,  som  det  nu  gjør  mig,  skjænker  det  en 
evig  Ret  til  min  Taknemmelighed;  da  De  anser  det  umuligt,  at  Kongen 
af  Danmark  kan  komme  paa  Tale,  saa  lover  jeg  Dem  at  udtrykke  min 
Tanke,  saasnart  Freden  er  bleven  sluttet.  Om  Kongen  af  Danmark 
giver  mig  Tilladelse  dertil,  skal  jeg  med  Glæde  modtage  Deres  Tilbud. 
Dette  er  alt,  hvad  min  Samvittighed  og  min  Pligt  giver  mig  Ret  til  at 
love  Dem." 

Da  Platen  efter  denne  Ytring  forlod  Kabinettet,  traf  han  i  det  nær- 
meste Værelse  Grev  Wedel,  som  tog  ham  afsides  og  spurgte,  om  Prinsen 
havde  lovet,  hvad  man  ønskede.  Da  Platen  fortalte,  hvad  Prinsen  havde 
ytret,  svarede  Grev  Wedel:  „Gjør  da  alt  muligt  for,  at  Stænderne  kan 
vælge  ham  !  Det  er  det  eneste  og  det  sikreste  Middel  til  at  bestemme 
ham."  Mellem  Grev  Wedel  og  Baron  Platen  var  fra  dette  Samvære 
grundfæstet  et  paa  personlige  Sympatier  og  paa  Fællesskab  i  politiske 
Anskuelser  bygget  Venskab  for  Livet,  der  straks  fik  sit  Udtryk  deri, 
at  de  fra  nu  af  var  „Brødre",  —  at  de  tiltalte  hinanden  med   „Du". 

Denne  vigtige  Samtale  maa  have  fundet  Sted  den  20de  eller  21de 
April.  Den  følgende  Dag,  senest  den  22de  April,  reiste  den  svenske 
Udsending  tilbage  til  Goteborg,  hvor  han  afgav  sin  Beretning  til  Arm- 
felt.  Han  fortsatte  derefter  Reisen  til  Stockholm,  hvor  han  indtraf 
umiddelbart,  forinden  den  Rigsdag  traadte  sammen,  der  skulde  bestemme 
over  Sveriges  Fremtid  og  bl.  a.  vælge  den  tilkommende  Konge  og  Tron- 
følger.    Ogsaa  Armfelt    reiste  til  Stockholm,  for  at  være    tilstede  under 

Rigsdagen.  Her  havde  han  om  Aftenen  den  4de  Mai  en  Sammenkomst 
med  den  derværende  engelske  Chargé  d'affaires,  Foster,  af  hvilken 
denne  har  leveret  et  længere  Referat  i  en  Indberetning,  som  han  den 
paafølgende  Dag  afsendte  til  sin  Regjering  \ 

Armfelt  nævnte  for  Foster  de  samme  Nordmænd,  hvis  Navne  vi 
allerede  kjender,  som  de,  der  ønskede  at  rive  sit  Land  ud  af  For- 
bindelsen med  Danmark,  nemlig  Grev  Wedel,  Rosenkrantz  og  Anker. 
Grunden  var  den,  at  Foreningen  med  Danmark  ved  at  bringe  Norge 
op  i  Krigen  med  England  havde  ødelagt  hele  dets  Handelsliv  og  dermed 
stanset  en  af  de  vigtigste  Næringsveie  for  Norges  Indbyggere.  Platen 
var  sendt  til  Christiania  under  Paaskud  af  at  forhandle  om  Fangernes 
Udveksling.  Under  sit  Ophold  i  Christiania  havde  han  havt  gjentagne 
Samtaler  med  de  tre  nævnte  Nordmænd  og  adskillige  andre,  hvilke 
samtlige  udtalte  sin  ubetingede  Tillid  til  Selvstændighedstankens  Frem- 
gang. Men  de  havde  dog  tilføiet,  at  den  Rolle,  som  Sverige  vilde 
komme  til  at  spille  i  Underhandlingerne  med  Frankrige  og  dette  Lands 
Bundsforvante,  nødvendigvis  maatte  blive  afgjørende.  Om  Sverige  blev 
nødsaget  til  at  bøie  sig  i  enhver  Henseende  under  Frankriges  Vilje,  da 
kunde  en  forenet  dansk-fransk  Hær  marschere  ind  paa  svensk  Grund 
og  tilintetgjøre  deres  Forehavender.  Men  hvis  Sverige  derimod  stod 
fast  og  forpligtede  sig  til  at  negte  en  saadan  Gjennemmarsch  for  at 
angribe  dem,  saa  skulde  de  se  sig  istand  til  at  gjennemdrive  sin  Selv- 
stændighed  og  indgaa  i  Forening  med  Sverige. 

Efter  Armfelts  Forklaring  for  Foster  —  og  den  maa  her  tillægges 
en  vis  Vægt  —  havde  Christian  August  lige  til  ganske  nylig  været 
stemt  for  den  danske  Regjering,  hvorfor  man  ikke  tidligere  havde 
kunnet  omtale  denne  Plan  for  ham.  Men  saa  var  Prinsen  kommen  i 
en  skarp  Meningsudveksling  med  den  danske  Styrelse,  hvortil  Armfelt 
for  øvrigt  ikke  opgav  nogen  Grund,  og  man  haabede,  at  et  aabent  Brud 
skulde  blive  Følgen  deraf.  Saafremt  Selvstændighedsplanen  lykkedes, 
vilde  man  foreslaa  Christian   August  at  overtage  Regjeringen. 

Da  Hovedformaalet  med  den  paatænkte  Forandring  var  at  ophjælpe 
Landets  Handel,  hvilket  bedst  kunde  ske  med  engelske  Skibe  og  under 
engelsk  Beskyttelse,  saa  betragtede  Nordmændene  et  Forbund  med  Eng- 
land som  det  vigtigste  Middel  til  at  opnaa,  hvad  man  ønskede;  de 
havde  derfor  udtalt  Ønske  om,  at  der  maatte  komme  en  engelsk  Agent 
til  Christiania    for  at  skaffe    sig    nærmere   Underretning   om  Forholdene 

Og  træffe  Aftale  om,  hvad  der  burde  gjøres  for  ufortøvet  at  forsyne 
Norge,  hvis  Kornforraad  ikke  antoges  at  kunne  række  længere  end  til 
Midten  af  Juni.  Baron  Armfelt  støttede  dette  Ønske,  og  henstillede 
til  Foster  at  følge  den  Opfordring,  der  saaledes  var  udgaaet  til  ham; 
men  det  lykkedes  ham  ikke  at  overbevise  Englænderen  om  det  grundede 
i  disse  Forhaabninger.  Tværtimod,  denne  stillede  sig  temmelig  tvivlende 
til  dem,  uagtet  han  rigtignok  ansaa  Sagen  for  at  være  af  den  Vigtighed, 
at  den  hurtigst  mulig  fortjente  en  udførlig  Beretning  til  Udenrigs- 
ministeriet  i  London. 

Fosters  Meddelelse  om,  hvad  der  foregik  i  Samtalen  mellem  ham 
og  Armfelt,  er  utvivlsomt  af  Vigtighed,  forsaavidt  den  tjener  til  at  be- 
kræfte  Paalideligheden  af,  hvad  der  allerede  er  bekjendt  fra  andre 
Kilder,  og  yderligere  udfylder  dette;  men  hvad  der  synes  endnu  vig- 
tigere,  er  det,  at  den  rimeligvis  bringer  Forklaringen  paa,  hvad  der 
bragte  Christian  August  til  at  opgive  enhver  Tilbageholdenhed  og  udtale 
sig  med  en  Aabenhed,  der  ikke  kunde  misforstaaes.  Allerede  den  fra 
Platen  stammende  Beretning  viser,  at  der  foregik  et  Omslag  i  Prinsens 
hele  Holdning  i  de  Dage,  hvori  han  havde  Anledning  til  at  se  denne; 
men  det  er  neppe  grundet,  naar  Platen  har  troet  at  finde  en  tilstrækkelig 
Forklaringsgrund  i,  hvad  han  fremførte  om  den  fra  Rusland  truende 
Fare.  Den  Armfeltske  Beretning  søger  derimod  med  utvivlsomt  større 
Føie  Omslagets  Aarsag  i  Prinsens  forandrede  Forhold  til  den  danske 
Regjering  og  antyder,  at  der  her  i  den  allersidste  Tid  var  forefaldt 
noget,  om  hvilket  hans  Omgivelser  endog  tænkte  sig  Muligheden  af,  at 
det  kunde  foranledige  et  aabent  Brud  mellem  ham  og  Kongen.  Men 
efter  alt,  hvad  der  hidtil  var  foregaaet,  kan  ikke  dette  have  været  noget 
andet  end  Bebudelsen  af,  at  Kaas  skulde  komme  til  Norge  og  træde 
ind  i  Regjerings-Kommissionen,  —  med  hele  den  deri  liggende  Ud- 
talelse  af  Mistillid  til  Prinsen  og  hans  norske  Omgivelser.  I  Stedet 
for  at  lægge  Baand  paa  Prinsen,  bragte  denne  Forholdsregel  ham  kun 
til  at  indlade  sig  dybere  med  sine  svenske  Forbindelser.  Dette  blev 
altsaa  den  første  Virkning  af  Kaas's  Sendelse. 

Skridt  for  Skridt  havde  Christian  August  viklet  sig  ind  i  det  Net, 
der  snart  helt  skulde  lukke  sig  om  ham.  Han  kunde  rigtignok  sige 
til  sig  selv,  at  han  ikke  var  nogen  Forræder,  at  han  ikke  havde  gjort 
noget  for  at  rive  Norges  Rige  ud  af  Frederik  VFs  Hænder,  og  at  han 
blot  var  villig  til  at  modtage  Valget  under  Betingelser,  der  ikke  med- 
førte Brud  paa  Tro  og  Love.  Men  han  kunde  alligevel  ikke  skjule  for 
sig  selv,  at  den  Mistanke  fra  Kongens    Side,    der  var    kommen    tilsyne, 

ogsaa  var  vel  begrundet,  og  at  hans  egen  Holdning  havde  givet  Mis- 
tilliden  rig  Næring.  Han  kunde  ikke  længere  staa  aaben  og  ærlig  for 
Kongen,  men  maatte  vedgaa,  at  han  selv  for  en  væsentlig  Del  gjennem 
egen  Skyld  havde  bragt  sig  i  den  Stilling,  hvori  han  var  kommen,  idet 
han  havde  været  altfor  modtagelig  for  de  lokkende  Røster,  der  havde 
lydt  til  ham  angaaende  det  svenske  Tronfølgervalg,  samtidig  med,  at 
han  havde  lovet  Frederik  VI.  at  arbeide  for  dennes  Valg.  At  gjøre 
Kongen  Rede  for  det  Løfte,  han  nu  havde  givet  Baron  Platen,  var 
umuligt,  ligesaa  lidt  som  han  kunde  nævne  de  Forudsætninger,  under 
hvilke  det  var  givet.  Han  kunde  ikke  forklare  for  Kongen,  at  han 
gjerne  vilde  arbeide  for  dennes  Valg,  men  at  det  var  en  Umulighed  at 
sætte  det  igjennem,  og  at  han  derfor  selv  havde  erklæret  sig  villig  til 
at  modtage  Valget.  Han  kunde  endnu  mindre  forklare,  at  Baron  Platen, 
Grev  Wedel,  Peder  Anker,  Rosenkrantz  o.  a.  ikke  alene  vilde  se  ham 
bære  Sveriges,  men  ogsaa  Norges  Krone;  det  var  ikke  nogen  Und- 
skyldning  for  ham  at  sige  Kongen,  om  dette  havde  ladet  sig  gjøre,  at 
han  ikke  selv  vilde  gaa  længere  end  til  at  modtage  Valget  i  Sverige, 
men  aldrig  yde  sin  Medvirkning  til  at  løsrive  Norge  fra  Danmark. 

Med  alt,  hvad  der  til  dette  Øieblik  var  sagt  ham  af  Svensker  og 
Nordmænd,  —  med  alt,  hvad  han  vidste  om  den  i  begge  Lande  her- 
skende Stemning,  skulde  Prins  Christian  August  havt  det  klart  for  sig, 
at  hans  Valg  til  svensk  Kronprins  ikke  tænktes  som  en  isoleret  Hand- 
ling, og  at  det  næste  Skridt  vilde  blive  at  skille  Norge  fra  Danmark. 
Han  vidste,  at  de  Nordmænd,  der  havde  sat  sit  Haab  om  Fædrelandets 
Redning  til  en  Opløsning  af  Unionen  med  Danmark,  ogsaa  agtede  at  sætte 
hans  folkekjære  Navn  paa  sin  Fane,  ved  Siden  af  Norges  Uafhængighed 
og  Foreningen  med  Sverige.  Alt  dette  har  Christian  August  ganske 
godt  kjendt,  og  han  har  dog  maaske  fremdeles  villet  tvinge  sig  selv  til 
at  tro,  at  hans  Valg  kunde  sættes  igjennem  i  Sverige,  uden  Brud  med 
hans  Pligter  som  Frederik  VFs  kommanderende  General  i  Norge.  Han 
har  maaske  endnu  troet,  at  han  ikke  havde  andre  Hensyn  at  tåge,  end 
at  han  for  at  undgaa  mere  Snak,  foreløbig  kunde  tie  for  Frederik  VL, 
og  at  han  fremdeles  kunde  bringe  denne  et  stort  Offer,  omend  i  en 
noget  anden  Form  end  den  oprindelig  tænkte.  Men  den,  der  i  et 
afgjørende  historisk  Øieblik  ikke  kan  se  klarere  end  Christian  August, 
og  som  kan  tænke  sig  Muligheden  af  at  naa  et  stort  Maal  gjennem  For- 
tielser og  falske  Skridt,  kan  ikke  hævde  en  selvstændig  politisk  Holdning, 
men  maa  finde  sig  i  at  ledes  af  andre.  Christian  August  blev  da  som 
Politiker   et    Redskab    i    Hænderne   paa    Mænd,  som   med  ganske  anden 

Klarhed  og  Fasthed  forstod  at  forfølge  sine  udstukne  Maal.  Men  ogsaa 
disse  Mænd  fik  at  føle,  hvor  usikkert  det  var  at  benytte  som  Redskah 
en  Mand  med  hans  Natur. 

I  Øieblikket  var  Christian  August  bunden  ved  Løfter  til  flere  Sider. 
Man  havde  hans  Tilsagn  i  Kjøbenhavn,  i  Stockholm,  i  Christiania;  men 
hvor  kunde  der  stoles  paa  ham?  Christian  Augusts  Karakter  var  ikke 
uærlig;  men  den  var  svag,  og  i  denne  Svaghed,  der  lod  ham  give 
Løfter,  baade  hele  og  halve,  til  alle  Sider,  laa  Grunden  til  hans  store 
Feilgreb.  Han  har  troet  at  kunne  arbeide  for  Nordens  Enhed  i  en 
anden  Form,  naar  han  selv  modtog  Valget  i  Sverige,  enten  ved  en  frem- 
tidig Resignation  eller  ad  andre  fredelige  Veie,  uden  at  ville  forståa, 
hvor  lidet  han  selv  magtede  at  bestemme  dette.  Det  vilde  blive  andre, 
som  i  det  afgjorende  Øieblik  maatte  komme  til  at  raade.  Han  selv 
kunde  blot  opnaa  at  indvikle  sig  i  Modsigelser  og  Fortielser,  der  til- 
sidst  kunde  blive  mest  trykkende  for  ham  selv. 

Hvad  der  nu  først  af  alt  maatte  forties,  var  Grev  Wedels  og  andre 
Nordmænds  Fremtidsplaner,  i  hvilke  Prinsen  var  indviet.  Gjennem  sin 
Handlemaade  i  Aaret  1809  og  senere  blev  Wedel  i  Danmark,  fra  Kon- 
gen og  nedover,  stemplet  som  Forræderen,  der  svigtede  de  helligste 
Forpligtelser  mod  en  Konge  og  en  Regjering,  til  hvilken  han  desuden 
var  bunden  ved  den  intimeste  Fortrolighed  og  Tillid.  Fra  Enevolds- 
kongens og  hans  Omgivelsers  Standpunkt  var  denne  Dom  naturlig  og 
kan  kaldes  berettiget. 

Men  dette  bliver  ikke   Historiens  Dom. 

Ligesaa  lidt  som  der  kan  reises  Bebreidelser  mod  Adlersparre  og 
Adlercreutz,  fordi  de  i  Marts  1809  ved  sine  dristige  Handlinger  reddede 
Sverige  fra  Undergangen  gjennem  Gustav  IV.  Adolfs  Fjernelse,  —  lige- 
saa lidt  kan  en  saadan  Bebreidelse  rettes  mod  Grev  Wedel  og  de  med 
ham  ligesindede  Nordmænd,  fordi  ogsaa  de  omgikkes  med  lignende 
Tanker  og  vilde  redde  sit  Land  og  betrygge  dets  Fremtid  ved  Skridt, 
der  kunde  komme  til  at  koste  Frederik  VL  hans  Trone. 

Hensynet  til  Frederik  VI.  og  Hensynet  til  Norge  stod  mod  hin- 
anden.  Var  Norge,  historisk  og  nationalt,  kun  en  Provins  af  denne 
Enevoldskonges  Rige,  var  Monarkiet  en  historisk  og  etnografisk  Enhed, 
da  var  der  kun  at  tåge  Hensyn  til  dette  og  til  dets  Styrer.  Men  var 
Norge  beboet  af  et  Folk,  der  havde  sin  egen  Udvikling,  og  som  i 
Fremtiden  kunde  komme  til  at  følge  sine  egne  Veie,  —  var  dette  Land 
ikke  en  dansk  Provins,  men  et  eget  Rige,  da  var  det  berettiget  at 
lade    Hensvnet    til    dets  Bedste  blive  det  overveiende.     I   dette  Tilfælde 

maa  Grev  Wedels  Handlemaade  sees  i  det  samme  Lys,  hvori  den 
historiske  Forskning  betragter  andre  Mænd,  der  har  arbeidet  i  samme 
Aand  som  han.  Tiltrods  for  hans  Stilling  som  Christian  Augusts 
Kollega  i  Regjerings-Kommissionen,  var  der  dog  en  væsentlig  Forskjel, 
og  Prinsen  kunde  ikke  paaberaabe  sig  de  samme  Hensyn  som  Grev 
Wedel. 

Greven  var  Nordmand  og  nærede  en  glødende  Kjærlighed  for 
Norge.  Naar  han  saa  sit  Land  udsat  for  at  gaa  tilgrunde,  som  en 
Følge  af  de  Forpligtelser,  Foreningen  med  Danmark  paalagde  det,  uden 
at  lysere  Udsigter  vilde  aabne  sig,  da  kunde  hans  Fædrelandssind  nok 
sige  ham,  at  Forholdene  stedse  mere  kom  at  ligne  Stillingen  i  Sverige 
i  Marts  1809.  Her  maatte,  saa  mente  han,  handles  med  Raskhed  for 
at  skaffe  Landet  Frihed,  Fred  med  England  og  Sverige  og  Redning  fra 
den  truende  Hungersnød.  Hans  Planer  gik  langt.  Christian  August 
var  imidlertid  den  nødvendige  Forudsætning  for  deres  Gjennemførelse, 
og  om  han  skulde  nøle  med  at  tåge  de  Skridt,  der  blev  Konsekvensen 
af  hans  Tilsagn,  maatte  Grev  Wedel  være  forberedt  paa  at  skyde  ham 
frem.  Kongen  var  varslet.  Han  havde  vist  de  „store  Beslutninger" 
fra  sig.  Men  hvilken  historisk  Personlighed  havde  han  ikke  været, 
hvis  han  havde  lyttet  til  de  Røster,  der  lød  til  ham  fra  Norge!  Nu  var 
det  for  sent. 

Hvilke  Midler  Grev  Wedel  nu,  da  han  mente  sig  fri  fra  Hensynet 
til  Kongen,  i  det  enkelte  har  tænkt  sig  anvendte  for  at  sætte  sine 
dristige  Fremtidsplaner  igjennem,  er  og  vil  sandsynlig  altid  blive  en 
Hemmelighed.  Med  Støtte  i  flere  af  Landets  indflydelsesrigeste  Mænd  og 
som  Medlem  af  Regjerings-Kommissionen,  havde  han  imidlertid  enkelte 
af  de  bedste  Forudsætninger  paa  Haanden,  og  det  kan  ikke  heller 
betvivles,  at  han  har  gjort  sikker  Regning  paa  Hærens  Tilslutning, 
gjennem  den  Tryllekraft,  der  laa  i  Christian  Augusts  Navn.  Allerede 
derved  blev  Prinsens  Medvirkning  saa  nødvendig.  Paa  den  anden  Side 
lader  det  sig  ikke  negte,  at  Planen  har  et  Præg  af  det  æventyrlige  ved  sig, 
og  at  den  mere  maatte  være  bygget  paa  Haabet  om  straks  at  rive  alle 
med,  ved  den  første  Reisning  i  Fædrelandets  og  Prinsens  Navn,  end 
paa  forudgaaende  Bearbeidelse  af  Stemningen;  Grev  Wedel  har  maaske 
i  det  ungdommelige  Overmod,  hvormed  han  nu  betragtede  alle  Kongens 
Foranstaltninger,  undervurderet  den  Modstandskraft,  det  gamle  havde. 
Foreningen  med  Danmark  var  ikke  styrket  ved  noget  Tvangsbaand ; 
den  havde  ingen  bedre  Støtte  end  Folkets  indgroede  Hengivenhed  for 
Kongehuset    og    Broderriget.      Men    denne    Hengivenhed    var   et    stærkt 

Baand,  saa  stærkt,  at  det  let  kunde  stanse  selv  et  vel  forberedt  Reisnings- 
forsøg.  Sandsynligvis  har  ogsaa  Grev  Wedel,  da  han  først  indlod  sig  i 
disse  Fremtidsplaner,  overvurderet  sine  Landsmænds  Evne  til  kraftig 
Handling  i  det  afgjørende  Øiehlik.  Forudsætningen  for  Planernes  lykke- 
lige Gjennemførelse  maatte  jo  netop  være  en  selvstændig  Reisning  fra 
norsk  Side. 

Men  meget  af  det  æventyrlige,  der  er  knyttet  til  Grev  Wedels 
Planer  for  Landets  Fremtid,  vil  tabe  sig,  naar  det  viser  sig,  at  han 
ogsaa  omhyggelig  har  tåget  Hensyn  til  de  ydre  politiske  Forhold.  Grev 
Wedel  og  hans  politiske  Venner  indlod  sig  ikke  med  Svenskerne  iiden 
at  stille  sine  Betingelser,  og  disse  Betingelser  var  Englands  Anerkjendelse 
af  Foreningen  og  dette  Lands  Understøttelse.  Foråt  Foreningen  skulde 
komme  istana,  var  det  saaledes  forudsat  fra  norsk  Side,  at  Sverige 
maatte  opretholde  sin  Allianse  med  England  og  undgaa  en  Tilslutning 
til  Frankrige,  hvis  Keiser  var  Frederik  VTs  bedste  Støtte.  Saafremt 
Sverige  kunde  slippe  for  at  antage  et  nyt  System,  var  der  Mulighed  for 
en  Forening;  det  maatte  da  være  blevet  dennes  nærmeste  Følge,  at 
den  norske  Hær  var  kommen  den  svenske  tilhjælp  i  dens  Kamp  mod 
Russerne,  medens  Norge  befriedes  for  Blokaden  og  opnaaede  uhindret 
Korntilførsel.  Fra  norsk  Side  var  altsaa  den  hele  Beregning  forsaavidt 
klogt  opgjort,  under  Hensyntagen  til  de  ydre  politiske  Forhold;  men 
alligevel  laa  netop  her  det  svage  Punkt  ved  disse  Foreningsplaner.  Thi 
Svenskerne  havde  intet  høiere  Ønske  end  at  opnaa  Freden,  og  dette 
kunde  alene  ske  ved  at  antage  et  fuldstændig  nyt  System,  med  Til- 
slutning til   Frankriges  og  Ruslands  Politik. 

XII. 


PRINS  CHRISTIAN  AUGUST  OG  GREV  WEDEL, 
MAI  TIL  JULI   1809. 


April  Maaned  nærmede  sig  allerede  mod  Enden,  og  endnu  havde 
ikke  Christian  August,  tiltrods  for  sine  Forhandlinger  med  Svenskerne, 
fremlagt  Bevis  for  Kongen  paa,  at  han  virkelig  havde  udrettet  noget 
til  bedste  for  hans  Valg.  Da  indfandt  Frederik  Julius  Kaas  sig  i 
Christiania  for  der  paa  Kongens  Vegne  at  undersøge  Forholdene  og  som 
Medlem  af  Regjerings-Kommissionen  kontrollere  sine  nye  Kollegers 
Færd. 

Oprindelig  skal  det  have  været  Kongens  Tanke  at  lade  Kaas  over- 
tage  den  ikke  paa  lange  Tider  besatte  norske  Statholderpost.  Han  vilde 
i  dette  Tilfælde  være  bleven  Prinsens  Overordnede ;  det  var  endog,  efter 
hvad  der  berettes,  paatænkt  at  overdrage  ham  en  særlig  udstrakt  Myn- 
dighed,  der  kunde  passe  for  de  særegne  Forhold,  under  hvilke  han 
blev  sendt  til  Norge.  Denne  Plan  blev  imidlertid  opgiven,  uvist  af 
hvilken  Grund,  og  Kaas,  hvem  Statholderposten  allerede  var  stillet  i 
Udsigt,  maatte  saaledes  nøies  med  den  lavere  Stilling  som  midlertidig 
Stiftamtmand  i  Grev  Moltkes  Sted,  hvilket  hos  ham  skal  have  frem- 
kaldt  en   stor   Skuffelse '.     Prinsen   blev  nu  hans  Overordnede,  da  han 


•  Man  har  {Aalls  Erindringer,  2.  Udg.,  S.  187)  været  i  Tvivl  om  den  rette  Dag 
for  Udnævnelsen,  da  denne  er  udeglemt  i  Collegialtidende  for  1809.  Den  maa 
imidlertid  være  af  12te  April  (S.  229,  Note  2).  —  Ifølge  en  Note  af  J.  Chr. 
Berg  til  Chr.  A.  Berghs  kortfattede  Levnetsbeskrivelse  af  Darre  i  Samlinger 
til  det  norske  Folks  Sprog  og  Historie,  V,  S.  174,  skal  det  have  været  Darre, 
som  „ved  sin  mundtlige  Beretning  om  Tingenes  Tilstand"  fik  bevirket,  at 
Kaas  ikke  blev  Statholder.  Dette  er  imidlertid  umuligt,  idet  Darre  først  samme 
Dag,  som  Kaas  blev  udnævnt,  afreiste  fra  Christiania.     Dermed  maa  den  hele 

vedblev  at  staa  som  Regjerings-Kommissionens  Præses,  og  Kaas  saa 
sig  indskrænket  til  at  øve  en  kontrollerende  Virksomhed,  mere  i 
det  skjulte.  Paa  Grund  af  sin  høie  Rang  blev  han  dog  ialfald  den 
anden  næst  efter  Prinsen,  ogsaa  inden  Kommissionen.  Tilliden  mellem 
Regjerings-Kommissionens  to  første  Medlemmer  var  saaledes  fra  Begyn- 
delsen  af  undergravet.  Hvad  der  end  yderligere  kunde  forværre  Stil- 
lingen, var  Kaas's  Losmundethed,  i  Forbindelse  med  hans  Tilbøielighed 
til  at  drive  Politik  paa  egen  Haand.  Hvad  den  førstnævte  Egenskab 
angaar,  saa  paastod  ialfald  enkelte  af  hans  samtidige,  at  den  blev  for- 
øget  ved  en  lidet  behersket  Lyst  til  i  godt  Lag  at  se  for  dybt  i 
Flasken,  —  en  Svaghed,  som  i  hans  Stilling  var  meget  farlig,  navnlig 
med  det  delikate  Hverv,  der  nu  var  ham  overdraget.  Derimod  havde 
Kaas  en  meget  stor  Fordel  i  det  udstrakte  Kjendskab,  han  fra  sin 
tidligere  Embedsvirksomhed  i  Norge  besad  til  Forholdene  i  Christiania 
og  de  nærmest  tilstødende  Egne,  hvor  han  1783 — 1802  havde  beklædt 
forskjellige  høiere  Stillinger,  som  Assessor  i  Overhofretten,  Magistrats- 
Præsident  og  Stiftamtmand.  Han  havde  desuden  i  Norge  gjennem 
Giftermaal  erhvervet  sin  betydelige  Formue  og  i  nogen  Tid  været 
knyttet  endnu  nærmere  til  Landet,  som  stor  Eiendomsbesidder.  Nu 
vendte  han,  i  en  Alder  af  femti  Aar,  tilbage  under  høist  eiendomme- 
lige Forhold. 

Allerede  i  Kjøbenhavn  synes  Kaas  at  have  udtalt  sig  paa  en  ufor- 
sigtig  Maade  om  Prinsen.  Han  havde  ialfald  der  et  voldsomt  Sammen- 
stød  med  dennes  Broder,  Hertugen  af  Augustenborg  ^  Paa  Reisen 
gjennem  Sverige  fortsatte  Kaas  paa  samme  Maade  og  begyndte  at  drive 
Politik  paa  egen  Haand.  Han  havde  fra  Helsingborg  til  Goteborg  Følge 
med  Ritmester  Geijer  ved  de  Mornerske  Husarer,  der  var  født  i  Verme- 


Historie  om  Darres  Indflydelse  falde  bort.  Saafremt  der  skulde  ligge  noget 
virkeligt  deri,  maatte  det  være  saaledes  at  forståa,  at  det  efter  Kaas's  Afreise 
kunde  have  været  paa  Tale  at  give  ham  en  høiere  Stilling  i  Norge,  og  at  ved 
denne  Leilighed  Darre  var  bleven  tåget  med  paa  Raad.  Men  da  havde  man 
jo  i  Kjøbenhavn  de  fra  Kaas  modtagne  Indberetninger  at  holde  sig  til,  saaledes 
at  det  var  aldeles  overflødigt  at  henvende  sig  til  Darre,  —  og  desuden  er  det 
ikke  meget  sandsynligt,  at  Frederik  VI.  og  hans  Ministre,  naar  der  #r  Tale 
om  at  kontrollere  Christian  August,  netop  skulde  have  rettet  sig  efter  Raad 
fra  dennes  personlige  Ven.  Den  Form,  som  var  valgt  for  Kaas's  Sendelse 
til  Norge,  kritiseres  stærkt  af  Ræder,  III,  S.  417  flg.  Denne  Forfatter  finder, 
at  naar  Kongen  havde  Mistanke  til  sin  kommanderende  General,  da  skulde 
han  blot  have  kaldt  ham  tilbage:  „En  saadan  Handlemaade  vilde  i  det  Mindste 
have  tilkjendegivet  Regjeringens  Kraft  og  faste  Villie.  At  dette  ikke  skete,  er 
en  beklagelsesværdig  Svaghed."' 
Wegener,  S.  105. 

land,  og  saaledes  efter  Kaas's  Mening  „halv  Nordmand".  Med  denne 
samtalede  han  om  de  politiske  Forhold  og  troede  at  finde  ham  gunstig 
stemt  for  sine  Meninger.  For  øvrigt  talte  han  med  mange  og  kom  til 
det  Resultat,  at  de  fleste  tilhørte  de  indre  Partier,  der  var  opstaaede 
eller  holdt  paa  at  danne  sig,  men  at  der  gaves  nogle  faa,  som  forstod, 
at  de  af  de  seneste  Begivenheder  kunde  drage  de  muligst  lykkelige 
Følger  for  Sverige  ved  at  tilraade  en  Forening  med  Danmark  og  at 
overdrage  den  svenske  Krone  til  Frederik  VI. 

I  Goteborg  traf  Kaas  Samuel  Bagges  66aarige  Fader,  Overdirektør 
Bagge.  Denne  nævnte  for  ham  de  Betænkeligheder,  som  mange  i 
Sverige  havde  mod  den  af  ham  forfægtede  Forening.  Den  første  af 
disse  var  Hensynet  til,  at  Frederik  VI,  ikke  havde  nogen  Søn,  hvori- 
mod  man  var  bange  for  at  se  Prins  Christian  Frederik  paa  Tronen, 
da  hans  daværende  Gemalindes  daarlige  Rygte  kun  var  altfor  godt 
kjendt  i  Sverige.  Dernæst  gik  man  ud  fra,  at  Frederik  VI.  ikke  vilde 
modtage  den  svenske  Krone  uden  paa  Betingelse  af,  at  han  fik  den 
med  den  samme  Suverænetet,  som  han  havde  i  sine  to  ældre  Riger. 
Kaas  forlangte  derom  nærmere  Forklaring,  og  Bagge  sagde  da,  at  naar 
Sverige  beholdt  sin  Rigsdag  med  Stænder  og  Folkets  Ret  til  at  beskatte 
sig  selv,  —  eller  efter  hans  Forklaring  de  Rettigheder,  som  vare  sikrede 
ved  Regjeringsformen  af  1772  og  Sikkerhedsakten  af  1789,  vilde  man 
være  tilfreds.  Hertil  gav  Kaas  det  forbeholdne  Svar,  at  han  ikke 
kjendte  sin  Konges  Mening  med  Hensyn  til  Sveriges  indre  Anliggender, 
men  dog  gik  ud  fra,  at  der  i  dennes  Karakter  laa  tilstrækkelig  Sikkerhed 
for,  at  han  kun  vilde  modtage  den  svenske  Krone  i  den  Hensigt  at 
befæste  Sveriges  Lykke  og  Rolighed  i  Forbindelse  med  hans  øvrige 
Staters,  men  ingenlunde  at  tiltvinge  sig  Magt  og  Rettigheder,  i  Strid 
med  det  svenske  Folks  medfødte  Forestillinger. 

Med  Armfelt  talte  Kaas  i  Goteborg  tre  forskjellige  Gange.  I  mere 
end  een  Henseende  var  der  Berøringspunkter  mellem  disse  to  Mænd, 
begge  ægte  Børn  af  det  attende  Aarhundrede.  Kaas  følte  sig  ogsaa 
tiltrukken  af  Armfelt  og  fandt  i  ham  en  behagelig  Mand,  uden  dog  at 
komme  paa  det  rene  med  hans  Hensigter.  Han  synes  imidlertid  at 
have  antaget,  at  Armfelt  vilde  arbeide  for  Frederik  VI.  Men  Kaas 
ansaa  ham  dog  for  at  være  en  altfor  letsindig  Mand  til  at  kunne  spille 
nogen  virkelig  Rolle  eller  holde  et  fast  Program  ^     Kaas  maa  for  øvrigt 


*  Meddelelser  fra  Krigsarkiverne,  IV,  S.  239,  Noten,  og  Ræder,  III,  S.  425  flg. 
Mellem  Tilhængerne  af  den  skandinaviske  Forening  nævnes  i  Breve  fra  hin 
Tid    hyppig  Grev    Ruth;   smlgn.  Wegener,   S.   340   flg.     I  den   ældre  Udgave, 


Kaas  i  Regjerings-Kommissionen.  229 

i  sine  Samtaler  med  Armfelt,  Bagge  og  andre  svenske  Mænd  have 
udtalt  sig  med  en  Mangel  paa  Hensyn,  der  var  overraskende  hos  en 
Mand  i  den  betroede  Stilling,  hvori  han  nu  befandt  sig.  Men  hans 
Indberetninger  til  Frederik  VI.  indeholdt  naturligvis  intet  derom. 

Fra  Goteborg  fortsatte  han  sin  Reise  til  Christiania  og  ankom  til 
denne  By  29de  April  '.  Faa  Dage  senere,  den  4de  Mai,  tog  han  Sæde 
i  Regjerings-Kommissionen,  i  hvis  Forhandlinger  han  fra  nu  af  blev  en 
flittig  og  virksom   Deltager'-. 

Mellem  sine  nye  Kolleger  har  Kaas  neppe  fundet  den  mest  velvillige 
Modtagelse.  De  vidste  jo  alle,  hvorfor  han  kom  til  Norge,  og  forsaavidt 
de  var  indviede  i  de  senest  førte  Forhandlinger,  havde  de  saa  meget 
mere  Grund  til  at  se  med  Mistanke  paa  Frederik  VTs  ny  ankomne 
Repræsentant.  Misstemningen  var  sandsynligvis  allerede  i  Forveien  vakt, 
da  Underretningen  om  den  nye  Udnævnelse  var  indløben,  og  da  Regjerings- 
Kommissionen  samtidig  dermed,  den  18de  April,  modtog  en  kongelig 
Befaling,  hvorefter  den  fra  nu  af  skulde  indsende  en  ugentlig  Rapport 
over  sine  Forhandlinger^,  blev  Stemningen  neppe  bedre.  Ogsaa  mellem 
Prinsen  og  Kongen  er  der  sandsynligvis  ganske  kort  efter  opstaaet  en 
ny    personlig   Misstemning,    i    Anledning   af   den    besynderlige,    næsten 


I,  S.  266,  Note  1  er  der  trykt  et  Brudstykke  af  Armfelts  Brev  til  Hertug  Carl 
af  Sodermannland,  Venersborg  27de  April  18rø.  Smlgn.  Schinkel-Bergmann, 
V,  S.  37  flg. 

Samlinger  til  det  norske  Folks  Sprog  og  Historie,  V,  S.  174,  Noten. 
I  Deliberations-Protokol,  No.  6,  Fol.  199  anføres  under  4de  Mai  følgende: 
„Hans  Excellence  Kancelliepræsident  Kaas  fremlagde  Hans  Majestæt  Kongens 
allernaadigste  Udnævnelse  af  12  April  1809,  at  indtræde  som  Medlem  af  den 
Kongelige  interimistiske  Regjeringscommission  for  Norge."^  —  Kaas  mødte  der- 
efter  i  Kommissionens  Møder  8de,  10de,  13de,  15de,  18de,  20de,  25de  og  28de 
Mai,  Iste,  5te,  8de,  15de,  22de,  26de  og  29de  Juni.  Christian  August  (smlgn. 
S.  188,  Note  2  og  de  der  gjorte  Henvisninger)  har  været  tilstede  i  følgende 
Møder,  Iste,  Ste,  7de,  8de,  10de,  12te,  13de,  17de,  19de,  20de,  22de,  24de,  26de, 
27de  og  29de  April,  Iste  og  4de  Mai,  samt  derefter  i  de  samme  Møder  som 
Kaas,  til  og  med  25de  Mai,  hvorpaa  han  var  fraværende  den  28de,  ligesom 
han  havde  været  borte  15de  April.  I  Juni  var  han  tilstede  i  de  samme  Møder 
som  Kaas.  Grev  Wedel  var  i  April  nærværende  i  de  samme  Møder  som 
Prinsen,  og  derhos  i  Mødet  den  15de,  altsaa  i  alle  Møder,  som  Kommissionen 
da  holdt.  I  Mai  var  han  fraværende  i  et  eneste  Møde,  den  13de,  men  ellers 
tilstede  i  alle  de  ovenfor  nævnte,  fra  den  Iste  til  den  28de.  I  Juni  var  han 
nærværende  i  alle  Møder  sammen  med  Prinsen  og  Kaas.  —  Af  Kommissionens 
Protokoller  sees,  at  der  efter  Kaas's  Ankomst  er  foretaget  nogle  Forandringer 
i  dens  Forretningsorden,  der  maa  skyldes  ham.  Som  gammel  rutineret  Embeds- 
mand  kan  Kaas  nok  have  fundet  meget  at  udsætte  paa  den  Forretningsorden, 
Kommissionen  paa  egen  Haand  havde  opgjort  sig. 
Deliberations-Protokol,  No.  6,  Fol.  172. 

holdningsløse   Maade,    hvorpaa    Frederik   VI.    nu    behandlede   Christian 
August. 

Kongen  havde  den  18de  April  takket  for  den  Iver,  som  Prinsen 
udviste  for  de  tre  Rigers  Forening,  men  tillige  fremholdt,  at  han,  saa- 
længe  han  ikke  kjendte  sine  allieredes  Mening,  maatte  være  meget 
forsigtig  for  ikke  at  kompromittere  sig.  I  dette  Brev  gik  han  tillige 
ind  paa  de  samme  Tanker,  Prinsen  selv  havde  fremsat  i  et  Brev  af 
12te  April  om  Nødvendigheden  af  at  foretage  et  direkte  eller  indirekte 
Skridt  i  Sverige.  Kongen  mente  nu,  den  18de,  at  man  maatte  se  at 
faa  alt  saadant  afgjort,  foringen  Rigsdagen  traadte  sammen,  hvilket  dog 
forekom  ham  vanskeligt.  Men  kunde  man  faa  en  Afsending  til  Rigs- 
dagen, vilde  dog  Sagen  kunne  klares,  blot  han  kunde  være  sikker  paa 
sine  allierede.  Han  lagde  nu  det  Hele  i  Christian  Augusts  Haand  og 
paalagde  ham,  om  han  ansaa  det  muligt,  „da  at  indlede  alt  til  et  frivilligt 
Tilbud"  K  Et  saadant  Brev,  skrevet  seks  Dage  efter  det,  der  meldte 
den  for  Prinsen  krænkende  Beslutning  om  at  sætte  Kaas  ved  hans  Side, 
tager  sig  høist  besynderlig  ud.  Christian  August  opfattede  Svaret,  som 
om  det  indeholdt  en  Billigelse  af  de  Planer,  han  havde  været  inde  paa 
i  sine  foregaaende  Breve,  og  foreslog  derfor  nu,  at  Kongen  skulde  sende 
ham  til  Sverige  som  Ambassadør,  ledsaget  af  to  Diplomater"-.  Men 
dette  vilde  ikke  Kongen  gaa  ind  paa,  og  han  gav  Prinsen  et  bestemt 
Afslag^,  Tiltrods  for  sin  Høflighed  i  Formen,  maatte  dette  Svar,  der 
sandsynligvis  ankom  til  Christiania  10de  eller  Ilte  Mai,  virke  stødende 
ikke  alene  paa  Prinsen,  men  ogsaa  paa  dennes  norske  Omgivelser. 
Dertil  kom  endnu,  at  Kongen  i  det  samme  Brev  omtalte  sit  Forhold  til 
Sverige  paa  en  Maade,  der  maatte  overbevise  de  mindst  klarsynede 
Mænd  om,  at  han  her  intet  forstod.  De  Svenske  skulde  med  Tvang, 
ved  Frygt  for  at  miste  store  Dele  af  sit  Land,  drives  til  at  vælge  ham, 
hvis  de  ikke  vilde  modtage  en  Konge  af  den  russiske  Keisers  Naade. 
Frederik  VI.  følte  sig  nu  som  den,  der  var  aldeles  ovenpaa,  og  uagtet 
han  oftere  for  Prinsen  betonede,  hvor  vigtigt  det  var  at  undgaa  over- 
ilede Skridt,  saalænge  intet  var  bekjendt  om  de  allieredes  Mening,  saa 
har  han  dog  selv  anseet  det  for  givet,  at  disse  vilde  bistaa  ham,  naar 
det  gjaldt  om  at  erhverve  hele  Sverige  eller  at  plyndre  det  for  nogle 
af  dets  bedste  Provinser. 


'  Meddelelser  fra  Krigsarkiverne,  IV,  S.  228  flg. 
2  Meddelelser  fra  Krigsarkiverne,  IV,  S.  234  flg. 
^   Meddelelser  fra  Krigsarkiverne,  IV,  S.  237  flg. 

Dette  var  ikke  den  Broderhaand,  som  Regjerings-Kommissionen 
ønskede  at  række  det  betrængte  svenske  Folk.  En  saadan  Tænkemaade, 
som  den  Kongen  her,  ovenpaa  de  Raad,  han  havde  modtaget  fra  Norge, 
lagde  for  Dagen,  forringede  hans  egne  Udsigter,  og  den  formindskede 
tillige  den  Mening,  Prinsen,  Grev  Wedel  og  andre  kunde  nære  om  hans 
Brugbarhed  for  den  store  Opgave,  som  det  til  en  Tid  var  tiltænkt  ham 
at  lose.  Det  var,  som  om  Frederik  VI.  selv  arbeidede  paa  at  vise  sin 
egen  Umulighed  som  det  forenede  Nordens  fremtidige  Styrer. 

Kaas  var  altsaa  nu  i  Christiania  og  sad  i  den  mistænkte  Regjerings- 
Kommission.  Men  han  optraadte  som  den,  der  intet  mistænkeligt  havde 
opdaget. 

Samtalerne  med  Armfelt  og  Bagge  synes  at  have  havt  en  mærkelig 
Indflydelse  paa  ham,  og  han  var  ved  sin  Ankomst  til  Norge  —  ialfald 
tilsyneladende  —  ved  deres  Fremstilling  af  Sagernes  Stilling  bleven 
overbevist  om,  at  der  ikke  var  foregaaet  noget,  som  ikke  enhver  kunde 
være  sig  bekjendt,  og  at  de  Forhandlinger,  som  havde  fundet  Sted, 
havde  Frederik  VFs  Valg  som  sit  Maal.  Den  tillidsfulde  Tone,  hvori 
han  skrev,  synes  ikke  at  kunne  aabne  nogen  Mulighed  for,  at  den  blot 
skulde  være  paatagen  for  at  skuffe  Prinsen.  Thi  denne  havde  Adgang 
til  at  se  alt,  hvad  Kaas  skrev.  Hver  Rapport  fra  Kancelli-Præsidenten 
til  Frederik  VI.  blev  forevist  for  Christian  August  og  sat  i  Chifre  af 
de  samme  Personer,  der  besørgede  Chifreringen  af  dennes  egne  Skrivelser. 
En  saadan  Opførsel  var  jo  enstydig  med  at  sige  til  Kongen,  at  alt  var 
i  den  bedste  Orden,  og  at  der  ikke  forelaa  noget,  som  kunde  berettige 
til  Mistanke.  Men  ligesaa  indlysende  er  det,  at  Kaas  ikke  burde  have 
begyndt  med  at  stille  sig  i  et  saa  inderligt  Tillidsforhold  til  den  mis- 
tænkte, som  han  nu  gjorde.  Af  det  meget  mærkelige,  som  tildrog  sig 
i  Aaret  1809,  er  dette  noget  af  det  mærkeligste.  Af  egen  Drift,  uden 
nogen  paaviselig  Grund,  havde  Kaas  begyndt  sin  Virksomhed  i  Norge 
med  at  bryde  Brodden  af  den  Kontrol,  han  skulde  øve. 

Gjennem  Christian  Augusts  Breve  til  Kongen  gaar  der  en  noget 
anden  Tone,  der  viser,  at  det  ikke  var  med  stor  Glæde,  Prinsen  saa 
Kancelli-Præsidenten  i  Christiania.  Han  lagde  ikke  Skjul  paa,  at  han 
følte  sig  krænket  ved  Kongens  Beslutning  om  at  sende  denne  til  Norge, 
og  han  ilede  med  at  forklare  Kongen,  at  dette  almindelig  opfattedes 
som  et  Tegn  paa,  at  han  nærede  Mistro  til  den  norske  Regjerings- 
Kommission.  Denne  var,  saa  paastod  Christian  August,  der  dog  bedre 
end  nogen  anden  vidste,  hvad  der  var  foregaaet,  aldeles  ugrundet,  og 
han    haabede,    at    Kongen    med    Tiden    nok  skulde  blive  beroliget;    selv 


232  Baron  C.  H.  Posse. 


vilde  Prinsen  gjøre  alt  for  at  bortrydde  de  overdrevne  og  feilagtige 
Forestillinger,  som  var  fremkaldte  ved  Kaas's  Sendelse'. 

Inden  kort  Tid  var  Kaas  —  ialfald  tilsyneladende  —  aldeles  vunden 
af  Prinsen,  og  ligesom  han  paa  sin  Reise  gjennem  Sverige  havde  ment 
at  finde  en  Stemning  for  Frederik  VI.,  saaledes  lod  han  nu  til  at  staa 
i  den  Tro,  at  det  hele  Norge,  med  Christian  August  i  Spidsen,  var 
elektriseret  af  Ønsket  og  Haabet  om  at  se  de  tre  nordiske  Riger  for- 
enede under  Kongens  Styrelse.  Han  priste  i  høie  Toner  Prinsens  Iver 
for  at  fremme  dette  Maal,  og  Christian  August  kunde  med  Selvfølelse 
henvise  til  det  Skudsmaal,  han  saaledes  havde  faaet,  som  Bevis  paa, 
at  hvad  der  fortaltes  i  Kjøbenhavn  om  separatistiske  Planer  i  Norge, 
var  aldeles  ugrundet".  Hvad  skulde  Frederik  VI.  under  disse  Omstæn- 
digheder  tro? 

Uden  at  bryde  sig  om  Nærværelsen  af  den  kontrollerende  Speider, 
som  foreløbig  kunde  antages  at  være  beroliget,  fortsatte  Prinsen  sine 
engang  indledede  Forbindelser  med  det  svenske  Revolutionsparti.  Adler- 
sparre,  der  fremdeles  i  Stockholm  afventede  Begivenhedernes  videre 
Udvikling,  vekslede  derfra  Breve  med  Christian  August.  Tiltrods  for 
disses  Tvetydighed  gjorde  Prinsen  imidlertid  Kongen  bekjendt  dermed 
gjennem  Afskrifter.  Hvad  der  nu  stod  paa  Dagsordenen,  var  Afslutningen 
af  en  mere  bindende  Vaabenstilstand,  hvad  Armfelt  og  andre  Svensker 
med  Utaalmodighed  afventede.  Armfelt  havde  allerede,  inden  han 
forlod  Goteborg,  givet  Oberst  Baron  C.  H.  Posse  Fuldmagt  til  at  afslutte 
denne  Stilstand  med  den  fra  norsk  Side  bestemte  Underhandler,  Major 
Darre,  der  skulde  vende  tilbage  fra  Kjøbenhavn  ^.  Posse  fik  imidlertid 
ingen  kort  Ventetid. 

Tilnærmelsen  var,  som  det  synes,  indledet  fra  svensk  Side,  hvor 
Armfelt  tidlig  havde  begyndt  at  vise  allehaande  smaa  Opmærksom- 
heder  mod  Nordmændene.  Senere  maatte  Usikkerheden  ved  den  be- 
staaende  Ordning  stedse  mere  paatrænge  sig  og  vække  Ønsket  om  at  faa 
den  afløst  af  en  varigere  Ordning,  hvorunder  begge  Folks  Behov  af  et 
mere  uhindret  fredeligt  Samkvem  kunde  blive  tilfredsstillet.  Inden 
Armfelt  forlod  de  vestlige  svenske  Provinser  for  at  reise  til  Stockholm, 
havde    han    udstedt    et    Forbud    mod,   at  svenske  Krydsere  opbragte  de 


'  Meddelelser  fra  Krigsarkiverne,  IV,  S.  239  flg. 
2  Meddelelser  fra  Krigsarkiverne,  IV,  S.  2i7  flg. 
•''    Her  kan  bl.  a.  henvises   til   et   i    den  ældre  Udgave,  I,  270    flg.  trykt,   længere 

fransk   Brev,    der    antagelig    er    skrevet  af    Hertug  Carl    til    Armfelt.      Smlgn. 

Ræder,  III,  S.  425. 

Skibe,  som  var  bestemte  til  Norge.  Dette  var  en  betydelig  Fordel, 
forsaavidt  der  nu  alene  var  at  befrygte  Opbringelse  ved  de  engelske 
Skibe,  og  Regjerings-Kommissionen  ansaa  sig  saaledes  med  Grund  for- 
pligtet  til  at  vise  Gjengjæld.  Saaledes  vedtog  den  i  sit  Møde  20dc 
April,  at  der  skulde  udstedes  et  Forbud  mod,  at  norske  og  danske 
Krydsere  gjorde  svenske  Priser,  Herom  blev  der  under  22de  April 
udfærdiget  en  Plakat.  Uagtet  der  i  denne  var  truffet  det  Forbehold,  at 
den  kun  skulde  gjælde,  indtil  man  kunde  faa  Kongens  nærmere  Bestem- 
melse, blev  den  ikke  fra  Kongens  og  hans  Regjerings  Side  hilset  med 
de  gladeste  Følelser,  idet  dens  Udstedelse  ansaaes  for  overflødig. 
Kongen  lod  Prinsen  svare  tilbage,  at  det  havde  været  heldigst  at  lade 
Plakatens  Udstedelse  henstaa,  indtil  Omstændighederne  kunde  tillade 
ham  selv  at  afgive  en  saadan  Bestemmelse  ^ 

Medens  Sagerne  stod  i  denne  Stilling,  bestemte  ogsaa  Adlersparre 
sig  for  at  gribe  ind  og  ved  at  paavirke  sine  norske  Venner  mellem 
Christian  Augusts  Omgivelser  fremkalde  en  hurtig  Afgjørelse.  Han 
opholdt  sig  fremdeles  i  Stockholm,  og  fra  denne  By  lod  han  nu  28de 
April  Løitnant  Carl  Forsell  afreise  til  Norge.  Denne  skulde  overbringe 
en  Skrivelse  til  Prinsen,  der  var  bestemt  til  at  tjene  som  det  officielle 
Skilt  for  Reisen.  Men  ved  Siden  deraf  medbragte  han  to  meget  hem- 
melige Skrivelser  til  Grev  Wedel  og  Darre,  hvilke  for  Sikkerheds  Skyld 
skulde  være  blevne  indsyede  i  Foret  paa  Forsells  Frak  ^.  Sandsynligvis 
naaede  den  svenske  Udsending  en  af  de  nærmeste  Dage  før  den  6te 
Mai  frem  til  Christiania,  hvor  han  ved  sin  Ankomst  traf  Grev  Wedel, 
derimod  ikke  Darre,  som  paa  den  Tid  endnu  ventedes  hjem  fra  Kjø- 
benhavn.  Adlersparre  fremstillede  i  sine  hemmelige  Skrivelser,  hvor- 
ledes man  først  maatte  komme  til  Enighed  om  Norges  fremtidige  Regje- 
ringsform  eller  Grundlov,  og  hvorledes  derpaa  den  norske  Hær  skulde 
reise  sig  og  udraabe  Christian  August  til  Norges  Konge.  Naar  det  var 
skeet,  skulde  de  svenske  Rigsstænder  vælge  ham  til  Tronfølger,  foråt 
saa  begge  Riger  kunde  forenes  efter  Carl  XIIFs  Død.  Da  Adlersparre 
ansaa  det  hensigtsmæssigt,  at  Grundtrækkene  i  den  norske  Forfatning 
blev  nogenlunde  de  samme  som  i  den  svenske,  oversendte  han  sam- 
tidig en  Afskrift    af   det    saakaldte  Håkansonske    Grundlovsudkast,   med 


'    Regjerings-Kommissionens  Deliberations-Protokol,  No.  6,  Fol.  177.     Meddelelser 

fra  Krigsarkiverne,  IV,  S.  232  flg.  og  S.  237  flg. 
-   Schinkel-Bercmann,   v,   S.  37,  hvor  Forsells  egne  Meddelelser  paaberaabes 

som  Kilde.     Efter  samme  Værk,  Bihang,  II,  S.  96  synes  Forsell  paa  Reisen  at 

have  krydset  Platen,  der  drog  til  Stockholm. 

et  af  ham  selv  foranlediget  Tillæg  angaaende  en  foreslaaet  Ændring  af 
Repræsentationsretten  '. 

Grev  Wedels  Tankegang  var  i  denne  Sag  væsentlig  den  samme  som 
Adlersparres,  og  hvad  denne  havde  foreslaaet,  blev  hurtig  grebet  af 
den  anden.  Det  vårede  ikke  længe,  inden  Grev  Wedel  indviede  Prinsen 
i  Adlersparres  Planer.  Men  han  fik  Afslag.  Christian  August  negtede 
at  ville  være  med  paa  nogen  Plan  til  at  gjøre  Revolution  i  Norge  for 
at  rive  Landet  ud  af  dets  gamle  Forbindelse  med  Danmark  og  forene 
det  med  Sverige.  Derimod  fastholdt  han  sit  forhen  givne  Tilsagn  om 
at  ville,  hvis  Omstændighederne  føiede  det  saaledes,  modtage  Valg  som 
svensk  Tronfølger. 

Adlersparre  havde  nu  vist,  hvad  han  tilsigtede  med  Christian 
Augusts  Valg  i  Sverige,  og  Grev  Wedel  havde  gi  vet  ham  sin  Tilslutning. 
Norges  Forening  med  Sverige  gjennem  en  frivillig  Folkereisning  skulde 
føre  til  det  store  Maal,  der  ansaaes  for  at  være  Betingelsen  for  begge 
Rigers  Redning.  Prinsen  negtede  at  medvirke  til  Reisningen  eller 
rettere  at  laane  sit  Navn  til  denne,  men  vilde  dog  tiltrods  for  alt,  hvad 
han  vidste,  fremdeles  modtage  et  Valg,  hvis  Pris  han  kjendte.  Han  lod 
ikke  Frederik  VI.  ane,  hvad  der  var  ham  budt,  og  han  vedblev  at 
behandle  Adlersparre  som  sin  bedste  Ven,  for  hvem  han  nærede  ube- 
grænset  Tillid  og  Agtelse.  Hans  Forhold  til  denne  viser  sig  bedst  af 
det  Svar,  som  han  den  6te  Mai  sendte  paa  hans  Skrivelse  ^ : 

„  Deres  Højvelbaarenheds 

ærede  Skrivelse  af  22de  f.  M.  er  et 
nyt  Beviis  paa  den  Tænkemaade,  som  udmærker  Dem  og  som  giver 
den  Mand  der  ræddede  sit  Fæderneland,  forøget  Adgang  til  enhver  ret- 
skaffen  Norboes  Erkiendtlighed. 


'  Schinkel-Bergmann,  v,  S.  77  flg.,  hvor  en  Meddelelse  fra  Grev  Wedel  selv 
angives  at  være  Kilden.  Smlgn.  Bihang,  II,  S.  98  og  103.  Svensk  historisk 
tidskrift,  1887,  S.  230.    Smlgn.  Meddelelser  fra  Krigsarkiverne,  IV,  S.  257. 

-  Prinsens  (ikke  egenhændige)  Brev  er  gjengivet  i  bogstavret  Aftryk  efter  Origi- 
nalen i  Lunds  Universitets-Bibliotek.  Det  er  tidligere  trykt  i  Handl.  ror. 
Sveriges  historia,  V,  S.  70  flg.  og  derefter  hos  Wegener,  S.  349  flg.  og  C.  A. 
Adlersparre,  1809  och  1810,  tidstaflor.  I,  S.  202  flg.  Ligesaa  hos  Ræder, 
III,  S.  427  flg.  Han  angiver  Datum  for  Adlersparres  Brev  til  28de  April, 
medens  Originalen  har  22de.  Smlgn.  Schinkel-Bergmann,  V,  S.  37.  Smlgn. 
for  øvrigt  dette  Værk,  Bihang,  II,  S.  94,  Brev  No.  30.  Hos  sidstnævnte  For- 
fatter (V,  S.  78,  Note  2)  siges  for  øvrigt  med  Urette,  at  Prinsens  Brev  var  til 
Hertugen  af  Sodermannland;  det  var  utvivlsomt  til  Adlersparre  og  Svar  paa 
dennes  Brev. 

Ej  forsynet  med  den  fornødne  Fuldmagt,  —  ej  tilstrækkelig  under- 
rettet om  den  sig  saa  ofte  forandrende  politiske  Stilling,  —  seer  den 
for  Kongeriget  Norge  anordnede  Regierings  Commission  sig  ej  i  Stand 
at  tåge  en  afgiørende  Beslutning  om  den  af  Deres  Højvelbaarenhed 
giorde  Proposition  og  forinden  samme  har  imodtaget  Hs.  Majestæt 
Kongens  Befaling. 

Jeg  haaber  at  ved  den  Negociation,  om  nærmere  Bestemmelse  og 
Udvidelse  af  den  imellem  begge  Armeer  bestaaende  Vaabenhvile,  som 
i  disse  Dage  efter  sikker  Formodning  maa  finde  Sted,  imellem  Hr. 
Oberste  von  Posse  og  den  fra  Kiøbenhavn  retournerende,  af  mig  dertil 
beordrede  Overquarteermester  von  Darre,  der  kunde  tåges  nærmere 
Aftale  om  et  militair  Arrangement,  hvorved,  naar  endog  den  dansk 
norske  Staats  politiske  Stilling,  giør  nogle  Restructioner  (sic)  uomgiæn- 
gelig  nødvendig,  Deres  Højvelbaarenheds  ædle  Hensigt  og  Ønske,  for 
det  meste  vil  kunde  opfyldes. 

Alt  hvad  de  Pligter  jeg  skylder  mit  Fæderneland,  —  hvad  som  min 
Overbeviisning  og  mine  Grundsætninger  mig  tillader,  skal  af  mig 
biedrages  til  at  oprette  —  og  end  meere  befæste  Eensforstaaelse  imellem 
de  nordiske  Nationer,  —  Nationer  som  have  Grund  til  giænsidig  Høj- 
agtelse,  ikkuns  kan  og  bør  have  en  Interesse  og  som  Deres  Højvelbaa- 
renhed rigtig  bemærker,  bør  være  Venner. 

Med  sand  Taknemmelighed  og  med  den  Interresse,  Sagens  Vigtighed 
for  hver  Norboe  maa  have,  har  jeg  imodtaget,  det  mig  af  Deres  Høj- 
velbaarenhed venskabelig  meddeelte  Project  til  en  Grund  Lov  for 
svenske  Nationen. 

Europa,  men  fortriinlig  de  nordiske  Rigers  Øjne  ere  henvendte  paa 
Sverrigs  Rigsdags  Beslutning.  Dannemark  og  Norge,  og  dette  er  almin- 
delig  Stemme  fra  Statens  første  Mand,  til  de  nedre  Glasser,  seer 
tillidsfuld  paa  denne  for  Nordens  Fremtids  Lykke  saa  vigtige  Beslutning; 
thi  det  forlader  sig  paa  de  Mænd  som  staaer  i  Spidsen,  agtet  for  deres 
Talenter  og  Caracter,  —  paa  den  Oplysning  og  den  Fædernelands 
Kiærlighed,  svenske  Nationen  har  Grund  til  at  være  stolt  af.  Det  for- 
ventes af  Alle,  at  den  tapre  svenske  Nation,  vil  uden  Hensyn  til  enkelte 
Individuers  Interresse,  sikkre  Nationens  Friehed  og  Rettigheder,  —  at 
den  med  Hensyn  til  Europas  Stilling,  vil  handle  og  vælge  som  selv- 
stændigt  Folk,  —  at  den  træffer  saadant  Valg,  hvorved  Nordens  Fremtids 
Lykke  sikkres. 

Varm  Kiærlighed  for  mit  Fæderneland,  —  sand  Agtelse  for  den 
svenske    Nation,   —  inderlig   Overbeviisning  om  Øyeblikkets  Vigtighed, 

og  at  det  for  Norden  vigtige  Øjemeed,  kan  og  vil  opnaaes  ved  de 
oplyste,  for  Fordomme  og  Egennytte  befriede  Mænd  af  den  svenske 
Nation,  —  har  foranleediget  disse  Yttringer.  Disse  Motiver  vil  undskylde 
min  Frimodighed,  hos  den  oplyste  og  retskafne  Mand,  som  sikkert  vejer 
Europas  og  Nordens  Stilling  med  deres  Kræfter,  —  som  indseer  Øje- 
blikkets  Vigtighed  for  Nordens  Fremtids  Skiæbne,  og  som  jeg  troede 
at  skylde  denne  Frimodighed,  som  et  sikkert  Beviis  paa  min  Høj- 
agtelse. 

Jeg  tør  anmode  Deres  Højvelbaarenhed,  om  at  fornye  mig  i  Herr 
Oberst  von  Platens  venskabelige  Erindring;  Siden  den  mig  uforglem- 
melige Samtale  med  denne  agtværdige  Mand,  har  Europas  politiske 
Stilling  meget  forandret  sig,  —  men  denne  har  end  meere  forøget  de 
Motiver,  hvorpaa  de  af  mig  anførte  Sætninger  grundede  sig. 

Det  er  med  den  fortriinligste  Højagtelse  jeg  har  den  Ære  at  under- 
tegne mig 

Deres  Højvelbaarenheds 

Christiania  ærbødig  hengivne 

den  6te  Maii   1809.  Christian  Prinz  til  Slesvig  Holsteen. 

S.  T. 
Her  Oberst-Lieutenant  og 
Over-Adjutant  von  Adlersparre." 

Prinsens  Brev  var  sat  paa  Skruer,  og  den  uindviede  skulde  have 
vanskeligt  ved  at  forståa,  hvad  det  var.  Brevskriveren  ønskede.  Efter- 
slægten,  som  ved,  hvad  der  nu  virkelig  var  bragt  i  Forslag,  og  som  er 
paa  det  rene  med,  at  Prinsen  vel  vidste,  hvad  der  tilsigtedes,  vil  have 
vanskeligt  ved  at  tilegne  sig  den  Tanke,  at  han  her  har  handlet  med  fuld 
Oprigtighed.  Men  alligevel  er  det  muligt,  at  han  fremdeles  har  tvunget 
sig  til  at  tro,  at  han  kunde  optræde  paa  denne  Maade,  idet  han  fastholdt 
den  gamle  Drøm  om  det  store  Offer,  han  vilde  bringe  for  Frederik  VI. 
Denne  Drøm  maatte  nu  blive  saa  meget  mere  usandsynlig,  eftersom 
det  viste  sig,  at  Stemningen  i  Sverige  var  afgjort  imod  Kongen  ^,  og  at 
Ønsket  om  at  se  ham  selv  valgt  netop  bares  oppe  af  den  Betragtning, 
at  han  vilde  bringe  Norge  med  sig.  I  denne  Henseende  var  han  sat 
fuldstændig  ind  i  det  unionelle  Program  og  i  den  Rolle,  der  efter  dette 
var  ham  tiltænkt.     Programmet  var  ialfald  klart  nok  :  den  skandinaviske 


^    Smlgn.  bl.  a.  Schinkels  Minnen,  Bihang,  II,  S.  97. 

Halvøs  Forening  under  Christian  August,  frembragt  gjennem  det  norske 
Folks  Reisning  og  frivillige  Tilslutning  til  Sverige,  med  sin  egen  forud 
antagne  Forfatning,  og  det  blev  senere  længe  fastholdt  som  Grundlag 
for  alle  Forhandlinger,  selv  om  Regentens  Navn  i  Tidens  Løb  maatte 
blive  et  andet.  De  ydre  Forhold  kunde  forandres.  Hovedsagen,  det 
store  Maal,  mod  hvilket  der  arbeidedes,  var  og  blev  fra  nu  af  given. 

I  sit  Svar  havde  Prinsen  udtalt  sit  Bifald  til  Adlersparres  Ønske 
om  en  nærmere  Fastslaaen  af  den  allerede  bestaaende  Vaabenstilstand, 
idet  han  troede  at  kunne  gaa  ud  fra,  at  der  samtidig  førtes  Under- 
handlinger med  dette  Maal  for  Øie  mellem  Baron  Posse  og  Major  Darre. 
Saa  langt  var  man  dog  endnu  ikke  kommen.  Darre  blev  fremdeles 
holdt  tilbage  i  Kjøbenhavn,  og  da  han  endelig  kom,  viste  det  sig,  at 
han  ikke  havde  faaet  den  af  Prinsen  ønskede  Fuldmagt.  Derved  blev 
det  umuligt  at  lægge  nogen  større  politisk  Betydning  i  Forhandlingerne 
om  Bekræftelse  og  Fornyelse  af  den  i  Marts  Maaned  tilstaaede  Vaaben- 
hvile  \ 

Da  Baron  Posse,  i  sin  Utaalmodighed  efter  at  træffe  Darre,  den 
7de  Mai  fra  Venersborg  havde  tilskrevet  Christian  August  et  Brev, 
hvori  han  uden  Omsvøb  tog  Ordet  for  en  Forening  af  de  to  Nationer-, 
og  Prinsen  indsendte  dette  til  Frederik  VI.,  benyttede  han  tillige  Anled- 
ningen til  atter  at  udvikle  for  Kongen  den  Del  af  sine  politiske  An- 
skuelser, hvormed  han,  efter  det  hidtil  passerede,  kunde  gjøre  sin 
Suveræn  bekjendt.  Da  Darre  omsider  indfandt  sig,  efter  at  være  sluppen 
fra  Kjøbenhavn,  var  det  eneste,  som  han  medbragte  fra  sin  Reise,  en 
Indrømmelse  fra  Kongen  om,  at  man  kunde  betragte  den  mellem  begge 
Hære  afsluttede  Vaabenstilstand  som  faktisk  bestaaende,  uden  at  der 
skulde  høres  Tale  om  dens  formelle  Anerkjendelse.  1  den  Samtale, 
som  Christian  Augusts  Ven  paa  sin  Gjennemreise  havde  med  Baron 
Posse,  sandsynligvis  i  Venersborg,  maa  han  ogsaa  have  nævnt  de  For- 
haabninger,  Frederik  VI.  nærede,  hvortil  den  svenske  Officer  ikke  gav 
andet  Svar,  end  at  Kongen  af  Danmark  ikke  havde  anden  Vei  til  at 
blive  Hersker  over  Sverige  end  at  underkue  dette  Land  '''. 

Nogen  formel  Bekræftelse  af  Vaabenstilstanden  fra  Marts  blev  saa- 
ledes  ikke  given.     Frederik  VI.  ønskede  at  have  frie  Hænder,  og  medens 


'  Det  er  efter  Ordlyden  ikke  ganske  klart,  hvorvidt  den  i  Prinsens  ovenfor  S. 
234  flg.  gjengivne  Brev  til  Adlersparre  omtalte  Skrivelse  fra  denne  af  22de 
April  er  overbragt  ved  Forsell;  men  det  maa  være  saaledes. 

-    Meddelelser  fra  Krigsarkiverne,  IV,  S.  250  flg. 

^    Schinkel-Bergmann,  v,  S.  79. 

der  i  Sverige  i  Mai  Maaned  vaagnede  en  stærk  Frygt  for  et  fornyet 
Angreb  fra  russisk  Side,  laa  det  ogsaa  i  Frederik  VPs  Interesse  at 
kunne  staa  færdig  til  at  understøtte  dette  ved  at  lade  den  norske  Hær 
gaa  over  Grænsen.  Alle  de  Farer,  som  tidligere  havde  truet  Sverige, 
voksede  derved  frem  med  fornyet  Styrke,  og  derfor  var  det  naturligt, 
at  de  mest  formaaende  svenske  Mænd  nu  med  spændt  Opmærksomhed 
saa  hen  paa  Norge  og  ventede,  hvad  Christian  August  vilde  gjøre. 
Medens  man  i  Stockholm  var  forberedt  paa,  at  den  russiske  Hær  om 
faa  Uger  vilde  være  i  Hernosand  og  derfra  aabne  sig  en  Forbindelse 
med  Norge,  da  var  der  visselig  mange,  der  med  G.  M.  Armfelt  var 
enige  i,  at  det  var  ude  med  Sverige,  hvis  ikke  Christian  August  vilde 
frelse  det  i  Nødens  Stunda  Alt  syntes  i  Øieblikket  at  af  hænge  af  den 
Bestemmelse,  han  vilde  fatte,  og  i  Stockholm  som  i  Kjøbenhavn  var 
Opmærksomheden  lige  henvendt  paa  ham  og  paa  den  norske  Regjerings- 
Kommission  i  Christiania.  Gik  han  paa  denne  Tid  over  Grænsen,  da 
var  maaske  ikke  engang  den  yderste  Kraftudfoldelse  istand  til  at  redde 
Sverige. 

Christian  August  gik  ikke  over  Grænsen.  Den  norske  Hær  for- 
søgte  ikke  at  række  sine  russiske  forbundne  Haanden  paa  svensk  Jord- 
bund,  og  det  svenske  Folk  forstod,  hvad  det  skyldte  denne  Prinsens 
Holdning.  Han  blev  staaende  i  sin  tidligere  afventende  Holdning,  og 
de  eneste,  der  fra  Norge  gik  over  Grænsen,  var  hans  agenter.  Saa- 
ledes  foretog  Samuel  Bagge  nu  en  ny  Reise  til  Sverige,  paa  hvilken 
han  inden  15de  Mai  var  kommen  til  Stockholm  og  der  havde  truffet 
Armfelt  og  Platen,  sine  gamle  Forbindelser.  Ved  sin  Tilbagereise  med- 
bragte han  fra  den  sidstnævnte  et  langt  Brev  til  Prinsen,  uden  at  der 
for  øvrigt  vides  synderligt  om,  hvad  han  har  fortalt.  Han  maa  imidlertid 
have  overbragt  en  Meddelelse  fra  Prinsen  om,  at  denne  havde  bestemte 
Ordres  til  Angreb,  men  at  han  ikke  vilde  følge  disse,  førend  Svenskerne 
havde  bragt  sine  indre  Anliggender  i  Orden.  Bagge  har  ogsaa  i  Stock- 
holm gjort  opmærksom  paa,  at  Stillingen  kunde  blive  vanskelig  for 
Christian  August,  hvis  der  ikke  snart  blev  sluttet  Fred  med  Russerne-. 


'   SCHINKELS  Minnen,  Bihang,  II,  S.  117. 

2  SCHiNKELS  Minnen,  Bihang,  II,  S.  110:  „Baggcn  dr  hitkommen  från  Norge; 
han  sager  att  Prinsen  år  ledsen  iifver  Barrens  drojsmål,  men  att  alt  for  ofrigt 
står  braf  till.''  Brev  fra  Armfelt  til  Posse,  15de  Mai  1809.  Smstds.  S.  115: 
„Bagge  har  varit  hår  och  omnåmt  prinsens  forlågenhet,  i  fall  vi  ej  kommer  till 
snar  upgiorning  med  grannarne ;  men  jag  tror,  at  sen  det  går  så  hår  bra,  år 
det  bast  gidra  constitution,  innan  de  få  hand  med  i  spelet.  Jag  nyttiade  till- 
fållet  af  Baggens  återresa  och  skref  till  prinsen  et  langt  bref;    han   talas   mer 

Frederik  VI.  var  endnu  ikke  kommen  paa  det  rene  med  sine 
allieredes  Tanker  og  stod  i  denne  Henseende  ligesaa  uklar  som  før. 
Af  det  Brev,  som  han  12te  Mai  skrev  til  Prinsen  \  skulde  denne  ikke 
blive  meget  klog.  Frederik  VI.  var  ikke  meget  tilfreds  med  det  svenske 
Konstitutionsudkast,  som  han  havde  modtaget  over  Norge,  og  han  har  i 
sine  Breve  til  Christian  August  udtalt  sine  Betænkeligheder,  hvilke  han 
alene  mente  at  kunne  bortrydde  ved  sin  Følelse  af,  at  det  var  hans 
Pligt  at  modtage  den  Krone,  som  kunde  blive  ham  budt.  Men  saavel 
til  Prinsen  som  til  Kaas  erklærede  han  dog,  at  han  blot  vilde  være 
Konge  i  Sverige  paa  Betingelse  af,  at  han  kunde  forene  dette  med  sine 
Pligter  som  Danmarks  og  Norges  Hersker,  og  i  Brevet  til  Kaas  gjorde 
han  endog  den  ikke  uvigtige  Tilføielse,  at  det  kunde  være  tidsnok  at 
gjøre  denne  Erklæring,  naar  Kronen  blev  ham  tilbudt  -.  Hvad  Christian 
August  for  øvrigt  hørte  fra  Kongen  i  Mai  Maaned,  var  hovedsagelig 
Advarsler  mod  at  fæste  Tillid  til  Adlersparres  Ærlighed,  og  nogle  godt- 
kjøbs  Betragtninger  over  svenske  Forhold  ''. 

Frederik  VI.  vilde  paa  denne  Tid  helst  have  den  svenske  Krone 
ved  Anvendelse  af  Magt.  Sverige  skulde  gaa  under  Aaget  af  norske 
og  russiske  Bajonetter,  hvis  det  ikke  forinden  kastede  sig  i  hans  Arme. 
Det  skulde  derfor  ikke  indrømmes  nogen  Begunstigelse  udover  den 
blotte  Vaabenhvile,  selv  om  det  lod  sig  nøie  med  at  være  neutralt,  og 
derfor  gav  Kongen  15de  Mai  den  Befaling,  at  om  der  forlangtes  nogen 
yderligere    Indrømmelse  fra  Adlersparre,   da  skulde    denne   henvises  til 


och  mer  om  som  thronfoljare,  kvartil  jag  hoppas  lian  niims,  innan  fredsunder- 
handlingarne  borjas ;  hår  lopa  många  rygten  om  Ryska  riistningar,  men  efter 
min  ofvertygelse  kan  mycke  i  den  vågen  afprutas.'"  Brev  fra  Platen  til  Posse, 
15  20de  Mai  1809.  Det  maa  ogsaa  være  Bagge,  hvortil  der  sigtes  ved  det  i 
Låsning  i  blandade  åmnen,  ny  serie  (Karlstad,  1839),  Hefte  2,  S.  22  gjengivne 
Brev  fra  Adlersparre  af  28de  Mai  1809,  hvori  heder:  „Prinsen  af  Åugiisten- 
burg,  den  ådlaste  prins  på  jordklotet,  skickade  nyss  och  kungjorde,  att  han  nu 
har  beståmda  ordres  att  anfalla  oss,  men  att  han,  enligt  gammal  ofverens- 
kommelse  med  mig,  ej  gor  det  forr  an  vi  afslutat  våra  inre  angelågenheter/'' 
Smlgn.  C.  A.  Adlersparre,  1809  års  revolution  och  dess  mån,  II,  S.  20.  Dette 
kan  kun  sigte  til  Bagges  Reise  i  Mai.  Naar  Ræder  (III,  S.  474)  tror,  at  det 
Sendebud,  hvormed  Grev  Wedel  oversendte  sin  nedenfor,  S.  245  flg.  meddelte 
mærkelige  Skrivelse  til  Baron  Platen,  afgik  samtidig  med  den  Besked,  hvortil 
der  sigtes  i  Adlersparres  Brev,  da  er  det  ikke  rigtigt.  Bagge  var  nok  ved 
begge  Leiligheder  Overbringeren;  men  han  gjorde  to  Reiser,  en  i  Mai  og  en 
Iste  Juni. 

^    Meddelelser  fra  Krigsarkiv  er  ne,  IV,  S.  241. 

-  Breve  til  Christian  August  og  Kaas  af  15de  Mai  1809  i  Meddelelser  fra  Krigs- 
arkiverne,  IV,  S.  241   flg.  og  249  flg. 

^   Meddelelser  fra  Krigsarkiverne,  IV,  S.  255  flg. 

ham  selv,  som  den  eneste,  der  havde  Myndighed  til  at  afgjøre  saadant 
Lignende  Besked  kom  atter  1  de  mest  uforbeholdne  Udtryk  i  et  Brev 
fra  Kongen  af  28de  Mai  '.  Christian  August  kunde  ikke  være  i  Tvivl 
om,  at  hans  Konge  vilde  have  Sverige  betragtet  som  et  fiendtligt  Land. 

Men  selv  saa  han  Forholdet  i  et  helt  andet  Lys.  I  sine  Rapporter 
til  Kongen  udviklede  han  med  Varme  alt,  som  talte  imod,  at  den  norske 
Hær  skulde  række  Russerne  Haanden  til  at  ødelægge  Sverige  og  der- 
med forberede  Danmarks  og  Norges  egen  Undergang.  Hans  Frygt  i 
denne  Henseende  var  bleven  skjærpet  ved  hans  Konferenser  med  en 
Mand  som  Platen,  med  hvis  Meninger  hans  egne  viste  sig  at  være 
meget  overensstemmende.  Christian  August  søgte  at  overbevise  Kongen 
om,  at  hvis  man  skulde  opnaa  en  Forening  med  Sverige,  da  var  den 
bedste  Vei  dertil  at  benytte  Folkets  Stemning  mod  Rusland;  en  For- 
ening af  alle  tre  Riger  vilde  desuden  gjøre  dem  uafhængige  af  Frank- 
rige. Saaledes  optrak  Christian  August  i  sine  Rapporter  fra  den  større 
Del  af  Mai  1809  Grundtrækkene  i  et  politisk  System,  der  nok  i  Krigs- 
tilfælde  vilde  sætte  Jylland  og  Hertugdømmerne  i  Fare,  men  ved  at 
sikre  de  danske  Øer  og  de  to  Riger  paa  Halvøen  lægge  Grundvolden 
til  en  Magt,  der  i  kommende  Dage  kunde  blive  farlig  for  Rusland  -. 

Samtidig  forklarede  han,  at  det  var  en  Umulighed  at  angribe  Sverige. 
Uagtet  han  den  7de  Mai  gav  Kongen  den  Underretning,  at  man  foreløbig 
var  sikret  mod  Hungersnød,  paastod  han  dog  snart  efter,  at  det  af 
Hensyn  til  Provianteringen  var  en  Umulighed  at  samle  Hæren,  da  man 
i  dette  Tilfælde  maatte  anvende  Beholdningerne  til  dens  Underhold, 
Om  det  Fortvivlelsens  Skridt,  hvorpaa  han  i  Februar  havde  givet 
Anvisning,  var  der  ikke  længere  Tale.  Kort  og  godt,  han  erklærede 
ikke  at  kunne  rykke  ind  i  Sverige,  uagtet  der  til  samme  Tid  fra  den 
kommanderende  General  i  Trondhjem  indløb  Meddelelse  om,  at  han  i 
Forening  med  Christian  August  havde  havt  alt  færdigt  til  et  Indfald  i 
Sverige  i  flere  Maaneder,  og  nu  var  beredt  paa  at  marschere  derind 
og  med  Vaaben  i  Haand  drive  Foreningen  igjennem  ^ 

Ligesaa  beføiet,  som  den  første  Del  af  disse  Prinsens  Betragtninger 
kunde  være,  ligesaa  usandsynligt  er  det,  at  Vanskelighederne  ved  et 
Angreb  paa  Sverige,  naar  samtidig  Russerne  rykkede  mod  Syd,  skulde 
været  saa  store,  som  han  nu  skildrede  dem.  At  dømme  om  Sagens 
rent  militære  Side  er  maaske  ikke  saa  ganske  let;    men  det  synes  dog. 


^  Meddelelser  fra  Krigsarkiver  ne,  IV,  S.  256  flg. 

2   Meddelelser  fra  Krigsarkiverne,  IV,  S.  242  flg.,  S.  250  flg.  og  S.  253  flg. 

=*    Ræder,  III,  S.  429. 

som  om  Christian  August  ikke  skulde  have  kunnet  opgive  ethvert  Haab 
om  at  gjøre  efter,  hvad  Ulrik  Frederik  Gyldenløve  havde  kunnet  udrette 
130  Aar  tidligere,  til  en  Tid,  da  ingen  Fiende  fra  Øst  truede  Sverige 
med  Undergang.  Nøglen,  der  forklarer  Prinsens  Holdning,  er  imidlertid 
ikke  vanskelig  at  finde.  Bagges  ovenfor  anførte  Ytringer  giver  allerede 
tilstrækkelig  Forklaring.  Han  nærede  baade  som  Følge  af  sin  Freds- 
kjærlighed  og  af  andre  Grunde  en  afgjort  Ulyst  mod  at  gaa  over  den 
svenske  Grænse  som  Fiende,  og  søgte  i  det  længste  at  faa  Udsættelse, 
idet  han  med  stor  Betænkelighed  saa  det  Øieblik  imøde.  da  Russernes 
Fremrykning  kunde  gjøre  det  umuligt  for  ham  at  udsætte  sin  egen  Ind- 
marsch  paa  svensk  Grund.  Derfor  var  det  hans  Ønske  og  Haab,  at 
Svenskerne  maatte  slutte  en  Overenskomst  med  disse  og  stanse  deres 
Fremrykning;  thi  dermed  bortfaldt  ogsaa  Nødvendigheden  af  at  gjøre 
noget  fra  norsk  Side. 

Christian  Augusts  Stilling  var  meget  eiendommelig;  men  han  kom 
ogsaa  med  eiendommelige  Forslag.  Den  14de  Mai  gjentog  han  sin 
tidligere  Anmodning  om  at  blive  sendt  til  Stockholm  og  der  virke  for 
Kongens  Sag.  Han  gik  endog  videre  og  foreslog  samtidig,  at  Kongen 
skulde  give  ham  hans  Afsked,  og  da  skulde  han  rigtig  kunne  fremme 
det  Formaal,  for  hvilket  han  ikke  skyede  noget  Offer.  Imidlertid  blev 
der  ikke  fra  hans  Side  nævnt  et  Ord  om,  at  Bagge  var  afreist  i  hans 
Ærinde  til  Stockholm  med  en  Melding,  der  stod  aldeles  i  Strid  med  de 
Pligter,  han  skyldte  Frederik  VI.  og  sin  Stilling  som  dennes  General  '. 

I  Stockholm  var  den  grundlovgivende  Rigsdag  samlet,  og  med  dens 
Medlemmer  konfererede  Bagge  som  Prinsens  hemmelige  Udsending. 
Under  Sveriges  vanskelige  og  farefulde  Stilling  skred  Rigsdagens  For- 
handlinger frem,  —  disse  Forhandlinger,  der  for  Frederik  VI.  havde 
den  største  Interesse,  uden  at  han  ved  Prinsens  Virksomhed  i  Sverige 
blev  sat  nærmere  ind  i  dem.  Den  17de  Mai  var  der  til  Christiania 
kommet  en  forhastet  Efterretning  om,  at  Hertug  Carl  af  Sodermannland 
var  valgt  til  Sveriges  Konge.  Det  kunde  ikke  undgaaes  at  sende  Med- 
delelse herom  til  Frederik  VI.  -  Christian  August  forsikrede  denne,  at 
han,  hvad  der  saa  end  skede,  kunde  stole  paa  ham.  Han  beklagede 
den  kortsynede  Politik,  som  Svenskerne  hidtil  havde  fulgt,  men  trøstede 
dog  Kongen  med,  at  han  fremdeles  kunde  have  de  bedste  Udsigter,  da 
alt  kom  an  paa,  hvad  Napoleon  bestemte. 


'   Meddelelser  fra  Krigsarkiverne,  IV,  S.  252. 
-   Meddelelser  fra  Krigsarkiverne,  IV,  S.  259. 

Snart  kom  der  imidlertid  nærmere  Efterretninger,  sandsynligvis 
gjennem  Bagge,  der  overbragte  Platens  Brev,  og  Christian  August 
maatte  da  igjen  meddele  Frederik  VI.,  hvordan  Sagerne  stod.  Men  den 
gamle  tillidsfulde  Tone  var  borte. 

Nu  erklærede  han,  i  en  Rapport  af  24de  Mai  \  at  han  fandt  det  at 
være  sin  Pligt  at  meddele  Kongen,  at  denne  „desværre"  intet  betydeligt 
Parti  havde  i  Sverige,  og  at  der  ikke  var  noget  Haab,  med  mindre 
Napoleon  gav  en  bestemt  Erklæring  om,  at  han  vilde  have  Kongen  valgt 
til  svensk  Tronfølger;  kun  da,  mente  Prinsen,  vilde  det  være  passende, 
om  Kongen  umiddelbart  vendte  sig  til  de  ledende  Mænd  i  Sverige  og 
meddelte  dem  sin  Hensigt.  Maaske  kunde  da,  ved  „Haabet  af  forandret 
og  ensformig  Konstitution  for  det  hele  Skandinavien"  al  Mistro  bortfjernes 
og  den  svenske  Nation  vindes  for  Frederik  VI. 

At  Bagge  har  medbragt  høist  indtrængende  Oppfordringer  til  Christian 
August,  er  høist  sandsynligt.  Men  det  blev  ikke  dermed.  Faa  Dage 
efter  denne  Agents  Afreise  fra  Stockholm,  21de  Mai,  blev  det  af  den 
svenske  Regent  overdraget  den  allerede  foran  nævnte  Oberst,  Baron 
Posse,  der  i  Armfelts  Fravær  førte  Befalingen  over  Vesthæren,  at  for- 
lange en  Samtale  med  Christian  August  for  at  opfordre  ham  til  at  forene 
sine  Stridskræfter  med  de  svenske  og  i  Fællesskab  at  drive  Russerne 
tilbage.  Anmodningen  herom  naaede  hurtig  Prinsen,  der  sandsynligvis 
ogsaa  i  Forveien  var  underrettet  af  Bagge  om,  hvad  der  kunde  ventes^ 
Grev  Wedel  havde  ligeledes  erholdt  en  lignende  Opfordring,  der  sand- 
synligvis gjennem  Bagge  er  ham  tilstillet  fra  Baron  Platen;  han  skulde 
anvende  sin  Indflydelse  hos  Prinsen  for  at  bevæge  ham  til  at  gaa  over 
Grænsen,  som  Sveriges  allierede,  ikke  som  dets  Fiende^. 

At  saadanne  Anmodninger  kunde  fremkomme,  viser,  hvor  langt 
man  tidligere  havde  gaaet  i  sine  Forbindelser.  Det  kritiske  Øieblik 
syntes  at  nærme  sig,  og  Grev  Wedel  anstrengte  sig  for  at  faa  Sagen 
til  at  gaa.  Det  saa  ud,  som  om  der  kun  behøvedes  et  Ord  fra  den 
norske  Hærs  afholdte  Fører,  der  nu  havde  Skandinaviens  Fremtid  i 
sin  Haand,  og  de  norske  Tropper  vilde  have  ilet  mod  den  botniske 
Bugt,  medens  Gjenoprettelsen  af  det  fredelige  Forhold  til  England  vilde 
have    fyldt    Norges    Havne    med    Korn.     Men    Ordet    blev  ikke    udtalt. 


'  Meddelelser  fra  Krigsarkiverne,  IV,  S.  257  flg. 
*   Schinkel-Bergmann,  v,  S.  77. 

**   Schinkel-Bergmann,  V,  S.  79   og   S.   352    flg.,    hvor   Hertug   Carls    Brev   til 
Posse  i  denne  Anledning  findes  trykt. 

Christian  August  fulgte  ikke  det  Kald,  som  lød  til  ham  fra  norske  og 
svenske  Venner.     Men  han  tråk  heller  ikke  sin  Haand  helt  tilbage. 

Bagge  var  i  Christiania,  færdig  til  at  vende  tilbage  til  Sverige,  naar 
det  behøvedes.  Foreløbig  beholdt  Christian  August  ham  der,  medens 
han  selv  bestemte  sig  for  at  reise  til  Grænsen  ved  Svinesund  og  der 
tale  med  Baron  Posse. 

Ved  sin  Ankomst  til  Frederikshald  skrev  han  28de  Mai  en  længere 
Rapport  til  Kongen ',  hvori  han  advarede  denne  mod  at  sætte  Lid  til 
Keiser  Alexanders  Løfter,  da  han  gik  ud  fra,  at  denne  kun  vilde  erobre 
Sverige  for  at  sætte  en  russisk  Prins  paa  Tronen,  hvorefter  Norge  om 
kortere  eller  længere  Tid  maatte  faa  samme  Skjæbne.  Videre  meddelte 
han  nu  følgende: 

„For  at  forekomme  Misforstaaelse  maa  jeg  endnu  indmelde  et  i 
Sverige  temmelig  almindeligt  Rygte,  nemlig  det,  at  naar  Hertugen  var 
udvalgt  til  Konge,  jeg  da  skulde  vælges  til  Successor.  Jeg  tror  ei 
derpaa,  og  ved  sandelig  ei,  hvorledes  jeg  kommer  til  den  Ære;  thi  jeg 
har  bestemt  erklæret  til  flere  af  de  svenske  Parlementærer,  da  der 
taltes  om  deres  politiske  Stilling,  at  jeg  ei  indsaa,  hvorledes  Sverige 
isoleret  kunde  beståa,  foruden  at  blive  en  russisk  Provins,  at  jeg  ei 
indsaa,  hvorledes  en  Mand  af  Æresfølelse  kunde  antage  deres  Trone, 
da  han  vilde  have  Udsigt  til  at  blive  Vasal. 

Skulde  et  saadant  Andragende,  imod  Formodning,  ske,  da  skal  jeg 
svare,  at  jeg  forinden  maatte  indhente  Deres  Majestæts  Resolution,  men 
at  jeg  paa  ingen  Maade  vilde  antage  saadant  Tilbud,  foruden  i  For- 
veien at  være  forsikret  om  en  meget  fast  Forening  med  mit  Fædreland; 
thi  aldrig  vilde  og  kunde  jeg  stride  mod  samme  eller  blive  dets  Fiende. 
Anser  Deres  Majestæt  det  i  saa  Fald  for  fordelagtigt,  at  jeg  antager  det 
som  en  Forberedelse  til  Forening,  da  skal  jeg  endog,  saa  længe  jeg 
lever,  være  beredt  til  hvert  Offer  til  det  store  Øiemeds  Opnaaelse.  Jeg 
holder  for  Pligt  at  indmelde  dette  Rygte  til  Deres  Majestæt,  da 
naar  det  ei  var  sandt,  jeg  i  saa  Fald  meget  vilde  kompromitteres,  og 
ansøger  derfor  allerunderdanigst,  at  det  maa  holdes  hemmeligt. 

Ansøgende  Deres  Kongelige  Majestæt  om  allernaadigst  Resolution, 
slutter  jeg  med  den  Forsikring,  at  jeg  altid  skal  vise  mig  Deres  Tiltro 
værdig,  altid  værdig  min  Karakter  og  tro  de  Pligter,  jeg  skylder  Fædre- 
landet." 


*   Meddelelser  fra  Krigsarkivcrne,  IV,  S.  259  flg. 


244  Christian  Augusts  Besøg  ved  Svinesund. 

Dagen  efter,  at  denne  høist  mærkværdige  Rapport  var  skreven, 
den  29de  Mai  om  Formiddagen,  mødtes  Christian  August  ved  Svine- 
sund med  Baron  Posse.  De  to  fiendtlige  Hæres  Førere  kom  her  sammen 
for  at  træffe  Aftale  om  sit  fremtidige  Forhold;  det  var  en  af  de  Sam- 
taler, af  hvilke  Historien  ikke  har  mange  at  opvise^ 

Baron  Posse  var  instrueret  af  Hertug  Carl  om  at  indhente  —  under 
Løfte  om  den  strengeste  Hemmeligholdelse  —  Prinsens  Bestemmelser 
og  Tanker  angaaende  det  Tidspunkt,  da  der  skulde  tåges  en  fælles  Be- 
slutning for  de  to  Nationer,  den  norske  og  den  svenske,  foråt  de  begge 
kunde  vende  sig  mod  den  fælles  Fiende;  Belønningen  skulde  ikke  ude- 
blive  for  hans  Gjerning,  Hertugens  Brev  blev  forelagt  Prinsen,  som 
svarede,  at  han  aldrig  vilde  foretage  noget,  der  stred  imod  hans  Konges 
Befalinger,  og  at  hvor  nødig  han  end  vilde,  saa  maatte  han  dog,  naar 
denne  bød  det,  forene  sine  Vaaben  med  Russernes.  Men  han  lovede 
tillige  at  forsøge  paa  at  overtale  Frederik  VI,  til  at  give  sin  Tilladelse 
til,  at  han  i  Forening  med  Svenskerne  besatte  nogle  svenske  Land- 
skaber for  saaledes  at  beskytte  det  kjære  fælles  skandinaviske  Fædre- 
land  mod  Russernes  truende  Oversvømmelse, 

Dette  var,  hvad  Christian  August,  saa  at  sige  officielt  betroede  den 
svenske  Udsending.  Men  i  dybeste  Hemmelighed,  som  noget,  der  blot 
lod  sig  meddele  Hertugen  af  Sodermannland,  erklærede  han  derhos,  at 
saafremt  Rigsdagen  valgte  ham  til  Sveriges  Tronfølger,  da  var  han 
villig  til  at  modtage  Tilbudet,  medmindre  hans  egen  Konge  bestemt 
satte  sig  derimod.  Med  denne  Besked  vendte  Baron  Posse  tilbage  til 
Sverige. 

Sandsynligvis  har  Prinsen  umiddelbart  efter  sin  Tilbagekomst  til 
Christiania  sat  sig  i  Forbindelse  med  Grev  Wedel,  og  som  Resultat  af 
deres  Overlægninger  maa  det  formodentlig  betragtes,  at  Bagge  øieblikke- 
lig  fik  Paalæg  om  at  foretage  en  ny,  den  tredie  Reise  til  sit  Fædreland, 
som  Overbringer  af  hemmelige,  mundtlige  som  skriftlige  Budskaber  til 
de  mest  indflydelsesrige  Mænd,  Med  faa  Timers  Varsel  forlod  Bagge 
Iste  Juni  Christiania.  I  det  sidste  Øieblik,  forinden  han  steg  i  Vognen, 
nedskrev  Grev  Wedel  et  længere  Brev,  som  den  anden  skulde  medtage 
til  Baron  Platen,  et  Brev,  der  var  bestemt  til  at  udfylde  og  forklare  den 
Besked,  som  Posse  havde  faaet  ved  Svinesund.  Alt  kunde  imidlertid 
ikke  betroes  Papiret,  og  hvad  der  saaledes  endnu  maatte  blive  dunkelt, 


*  Schinkel-Bergmann,  v,  S.  80,   hvor  Sammenkomsten   skildres  paa  Grundlag 
af  Baron  Posses  egne  Meddelelser. 

fik  Bagge    det    Hverv   nærmere    at    tydeliggjøre.     Brevet  var    imidlertid 
ikke  vanskeligt  at  forståa;  det  lyder  saaledes^: 

„Min  ubeskriveligen  kjære  Broder! 

For  faa  Timer  siden  blev  det  bestemt,  at  B:  skulde  reise  til  St. 
for  at  give  de  fornødne  Vink  i  visse  Anledninger  —  Utallige  Hindringer 
have  forbudet  mig  at  tåge  fat  paa  Pennen,  førend  nu,  da  Hestene  alt 
have  været  forspændte  over  en  Time  —  Jeg  kan  altsaa  kuns  skrive 
Dig  —  faa  Ord,  uagtet  jeg  i  dette  Tidsrum  kunde  behøve  Millioner  for 
at  tolke  hvad  jeg  føler  og  hvad  jeg  tænker  om  vor  fælleds  Sag.  —  Min 
hele  Sjæl  har,  siden  Du  forlod  os,  været  mere  beskjæftiget  med  det 
store  Anliggende  Dage  og  Nætter  igjennem  end  mine  mange  Detail 
Forretninger  egentlig  tillade  —  At  leve  og  døe  ved  Din  og  ædle  Med- 
borgeres Side,  for  den  store  hellige  Menneskeheds  Sag,  er  og  bliver  til 
mit  sidste  Aandedræt  mit  Ønske  og  min  Attraae!  Broderlandets  An- 
liggender, der  burde  og  kunde  være  Central-Bevægelsen  for  det  hele  — 
interessere  til  en  utrolig  Grad  de  Brave  her  som  Du  kjender.  —  Med 
den  inderligste  Græmmelse  og  Harme  har  man  erfaret  de  Fremskridt 
som  Barbarernes  Skarer  ustraffet  gjøre  ind  ad  Sveriges  Hjerte.  Dette 
har  foranlediget  de  alvorligste  Overlægninger  med  Din  Ven.  Resultatet 
har  været  og  er  at  han  paa  ingen  Maade  (hvad  smaa  Folk  som  Du 
kjender  end  finde  for  godt  at  befale)  hjelper  Barbarerne.  Dette  har  han 
endog  erklæret  —  han  og  enhver  oplyst  Mand  indseer  at  det  vilde  være 
et  politisk  Selvmord  og  et  moralsk  Nidingsværk.  Herfor  indestaaer  jeg 
Dig  med  min  Ære  —  og  vort  Venskab.  Anvend  derfore  alle  Kræfter, 
hver  Mand  imod  Barbarerne;  —  Men  trænge  de  frem  med  saadan 
Kraft  at  Sverige  ei  kan  holde  sig  isoleret  i  saa  lang  Tid,  som  behøves 
til  Forberedelsen  og  Fuldførelsen  af  vort  store  Værk;  —  saa  lad  P:  C: 


'  En  Del  af  Brevet  er  trykt  hos  C.  A.  Adh£RSPARre,  1809  års  revolution  och 
dess  man,  tidstaflor,  II,  S.  140,  Noten,  uden  at  det  der  er  nævnt,  til  hvem 
Brevet  er  skrevet;  det  oplyses  kun,  at  Originalen  findes  i  „Georg  Adlersparres 
efterlemnade  brefsamling'^  Det  er  derefter  aftrykt  hos  Wegener,  S.  344  flg., 
hvor  det  imidlertid  kaldes  for  et  Brev  fra  „Grev  Wedel  Jarlsberg  til  G.  Adler- 
sparre",  og  som  saadant  er  det  ogsaa  anført  hos  Schinkel-Bergmann,  V,  S. 
80,  Note  6,  og  ligeledes  hos  Ræder,  III,  S.  474  flg.  Disse  Gjengivelser  er 
imidlertid  ikke  fuldstændige.  Her  meddeles  Brevet  første  Gang  bogstavret  og 
fuldstændigt  efter  Originalen  i  Lunds  Universitetsbibliotek.  Det  viser  sig  nu, 
at  det  ikke  kan  være  bestemt  til  Adlersparre,  til  hvem  Grev  Wedel  ikke  sagde 
„Du";  den  eneste,  til  hvem  det  kan  være  skrevet,  er  Platen,  der  jo  havde 
været  i  Christiania,  hvad  ikke  var  Tilfældet  med  Adlersparre.  Haandskriften 
er  utvivlsomt  Grev  Wedels. 

spille  en  Comedie  med  Barbarerne  —  lad  Jere  Norske  Brødre  under 
Garantie  af  den  frie  Constitution  som  I  selv  vælge,  saa  hurtig  som 
muligt  trænge  frem  tvers  over  Landet  for  at  redde  den  største  Deel  af 
Sv:  for  Barbarerne.  Ville  Barbarerne  med  væbnet  Haand  hindre  deres 
Allierede  de  Norske  at  besætte  Landet  saa  indestaaer  jeg  Dig  for  at 
disse  ei  uden  forbandet  blodige  Pander  vige  den  Plads  de  staae  paa. 
Kommer  det  til  saadanne  Optrin,  saa  ere  vi  jo  de  facto  Eders  troeste 
Venner  og  Allierede.  —  Vi  ere  for  svage  for  at  underkue  Eder  og 
naar  vi  ei  ønske  vor  egen  Undergang  kunne  vi  ikke  gjøre  fælleds  Sag 
med  Barbarerne  til  Eders  Plage.  Føre  Eders  Norske  Brødre  sig  ei 
saaledes  op  som  I  ønske  saa  jag  Dem  ud  igjen  ved  given  Leilighed  — 
Men  Anførerens  Egenskaber  sikkre  imod  ethvert  Misbrug.  —  Lad  bare 
for  Guds  Skyld  ifald  dette  Middel  skulde  være  nødvendigt  ikke  Danske 
Tropper  slippe  over;  —  Saalænge  I  have  med  Pr:  C:  og  Norske  Tropper 
at  bestille  er  aldeles  intet  tabt  om  disse  end  var  gangne  over  heele 
Landet  —  Tillige  maatte  saa  meget  mueligt  passes  paa  at  ei  fleere  Bar- 
barer kom  over  end  man  engang  ved  Leilighed  ved  forenet  Magt  kunde 
drive  ud  igjen  —  Du  forstaaer  mig  nok!  —  Drive  I  Barbarerne  tilbage 
over  Bugten  behøves  ingen  videre  Tale;  saa  gaaer  Sagen  bædre  end  vi 
ventede !  —  Fortreffeligt  forsikrer  jeg  Dig.  Men  førend  Udgangen  med 
Barbarernes  Attaque  kan  vanskeligen  nogen  Bestemmelse  tåges  —  thi 
saa  gav  man  Slip  paa  den  sidste  Udflugt !  —  Men  nok  herom  Du 
kjender  mig  og  B.  vil  fortælle  Dig  Alting  bedre  end  jeg  har  Tid  at 
skrive  Dig  —  Vi  leve  i  Mørket!  —  Tusind  Tak  for  Alt  mig  tilsendte  — 
Jeg  har  gjort  passende  Brug  deraf!  —  Send  mig  snart  mere!  —  Men 
oprigtig  maae  jeg  forsikre  Dig  at  Du  og  Adlersparre  maa  søge  en  Sam- 
tale med  Din  Ven  —  Du  bør  absolut  være  med  —  Han  har  ube- 
grændset  Tillid  til  Dig  — 

Nu  Farvel  —  Du  erindres  med  oprigtigt  Venskab  af  mange  her  — 
Din  troe  Broder  — 

Scandinavius." 
1  Juny   1809. 

Medens  det  havde  en  saadan  Hast  med  at  afsende  Bagge  til  Stock- 
holm, tog  Prinsen  det  mere  rolig  med  at  tilstille  Kongen  nærmere 
Underretning  om,  hvordan  det  var  gaaet  i  hans  Sammenkomst  med 
Baron  Posse.     Først   den   3die  Juni  ^  skrev   han   sin  Rapport  derom  til 

^  Meddelelser  fra  Krigsarkiverne,  IV,  S.  262  flg. 

Kongen;  men  det  var  neppe  uden  Vanskelighed,  den  blev  sat  i  passende 
Ord.  Om  det  Svar,  han  havde  givet  den  svenske  Udsending,  udtalte 
han  sig  i  det  væsentlige  overensstemmende  med,  svad  denne  selv  havde 
udfundet  af  hans  Ytringer:  han  havde  givet  Tilsagn  om,  at  den  Del  af 
Sverige,  som  underkastede  sig  Frederik  VI.,  kunde  være  forvisset  om 
at  beholde  sin  Frihed  og  sine  Rettigheder,  og  derved  troede  Prinsen  at 
have  gjort  „et  stort  Skridt  til  den  gode  Sags  Fremme".  At  hindre  Rus- 
serne fra  at  besætte  Sverige  laa  efter  hans  Mening  i  Kongens  Interesse; 
at  rykke  ind  alene  og  besætte  Dele  af  Sverige  med  de  norske  Tropper 
i  den  daarlig  forsynede  Tilstand,  hvori  disse  befandt  sig,  betragtede 
Prinsen  som  en  Umulighed,  hvorimod  alt  i  denne  Henseende  vilde 
stille  sig  anderledes,  hvis  han  kunde  faa  sine  Forsyninger  hos  de 
Svenske  selv  og  forøge  sin  Styrke  med  svenske  Tropper,  der  forinden 
skulde  aflægge  Troskabsed  til  Frederik  VI.  Saaledes  som  Prinsen  frem- 
stillede  Sagen,  maatte  alt  undgaaes,  der  kunde  give  det  Udseende  af, 
at  man  kom  som  Erobrere:  „Nationen  maa  ei  opirres;  den  maa  kaste 
sig  i  vore  Arme,  og  enhver  Idé  af  Erobring  med  Omhu  forekommes; 
derfor  kan  og  bør  Deres  Majestæts  norske  Tropper  alene  anvendes." 
Saafremt  Kongen  alligevel  vilde  befale  en  Érobringskrig  i  Forening  med 
Russerne,  bad  Prinsen  om,  at  det  maatte  være  ham  „tilladt  af  et  eller 
andet  Paaskud  at  søge  Afsked" ;  thi  Russernes  Seir  i  Sverige  vilde 
medføre  Norges  Underkuelse  inden  kortere  eller  længere  Tid  og  saaledes 
ogsaa  lede  til  det  dansk-norske  Monarkis  Opløsning.  Prinsen  lagde 
heller  ikke  Skjul  paa,  at  Spørgsmaalet  om  hans  eget  Valg  til  svensk 
Tronfølger  ogsaa  havde  været  omhandlet  under  Samtalen  med  Posse, 
men  gav  dog  ikke  nogen  Beretning  om,  hvad  der  egentlig  var  foregaaet. 
Redegjørelsen  var  som  en  Følge  deraf  holdt  i  en  noget  svævende  Form: 
„Det  sidst  ommeldte  Rygte",  skriver  han,  „udbreder  sig  mere  og  mere; 
endog  Posse  lod  sig  mærke  noget  derom;  jeg  gav  ham  det  at  forståa, 
jeg  sidst  ommeldte.  Skulde  Andragendet  virkelig  ske,  da  skal  mit  Svar 
blive,  som  jeg  har  indmeldt.  Er  intet  andet  Middel  til  nøie  Forbindelse 
mellem  de  nordiske  Riger,  da  ved  Deres  kongelige  Majestæt  mit  Øiemed; 
nu  og  al  tid  skal  jeg  være  beredt  til  hvert  Offer,  Fædrelandets  Vel 
krævede!  Jeg  ansøger  Deres  Majestæt  aldrig  at  tåge  Hensyn  paa  mit 
Individuum  i  saa  Henseende." 

Han  opfordrede  tillige  Frederik  VI.  til  at  besøge  sit  «sandelig  troe 
Rige,  Norge",  og  til  at  sætte  i  hans  Sted  „en  Mand  udmærket  ved  hans 
Fødsel,  og  som  har  Energi,  af  Karakter  eller  som  vinder  ved  sit  Ud- 
vortes",  hvad    han    nærmere  forklarede  derhen,  at  det  skulde  være  „en 

dansk  Prins",  hvis  Generalstab  maatte  beståa  af  norske,  dertil  udvalgte 
Officerer.  Der  var  ikke  mere  end  en  eneste  saadan  Prins,  om  hvem 
der  her  kunde  være  Tale,  og  det  var  Tronfølgeren,  Prins  Christian 
Frederik,  Kongens  Fætter. 

Det  givne  Raad  kunde  være  baade  godt  og  rigtigt;  men  det  var 
alligevel  ikke  let  for  Kongen  at  følge  det,  forsaavidt  hans  egen  Person 
vedkom,  idet  han  var  henvist  til  at  tåge  Søveien,  med  Fare  for  at  blive 
opbragt  af  engelske  Orlogsskibe,  eller  til  at  reise  gjennem  Sverige, 
forinden  der  var  sluttet  en  fast  Vaabenstilstand,  for  ikke  at  tale  om  en 
endelig  Fred.  Saavel  formelle  som  praktiske  Hensyn  maatte  her  tale 
imod  enhver  Reise  til  Norge  under  de  forhaandenværende  Forhold,  og 
de  samme  Hensyn  var  maaske  ligesaa  meget  hindrende  for  Tron- 
følgeren, som  for  Kongen.  Det  maatte  saaledes  i  Kongens  Øine  tåge  sig 
ud,  som  om  Christian  August  ikke  mente  noget  med,  hvad  han  saaledes 
foreslog,  og  derfor  er  det  nok  muligt,  at  selv  denne  Rapport,  der  dog 
var  at  betragte  som  forholdsvis  aaben,  kun  har  tjent  til  at  forøge  Mis- 
tanken til  Christian  Augusts  egne  Hensigter. 

Dette  var  ikke  ubeføiet.  Armfelt  var  allerede  i  Midten  af  Mai 
vidende  om,  at  Prinsen  paa  Grund  af  Misfornøielse  med  Hoffet  i  Kjøben- 
havn  tænkte  paa  at  søge  sin  Afsked,  hvilket  han  betragtede  som  en 
stor  Fordel  for  de  norske  misfornøiede,  idet  disse  da  paa  egen  Haand 
kunde  vælge  en  Anfører  og  iværksætte  sine  Planer.  Han  ventede  da, 
at  der  snart  skulde  ske  noget,  og  skal  endog  have  lovet  at  skaffe  en 
engelsk  Agent  til  Christiania  for  at  bistaa  ved  Planens  Udførelse.  I 
sine  Samtaler  med  den  engelske  Chargé  d'affaires  i  Stockholm,  Mr. 
Foster,  udtalte  Armfelt  sig  ofte  med  stor  Tillid  om  de  Forhaabninger, 
han  gjorde  sig,  uagtet  han  ikke  heller  lagde  Skjul  paa,  at  der  vilde 
blive  en  Ende  derpaa,  saafremt  der  snart  blev  sluttet  Fred  med  Rus- 
land. Navnlig  fyldtes  hans  Hjerte  med  Tillid  til  Fremtiden,  da  Posse 
indfandt  sig  i  Stockholm  i  den  første  Uge  af  Juni  og  der  afgav  Beretning 
om,  hvad  Christian  August  havde  tilsagt  ham  ^ 

Uagtet  Frederik  VI.  ikke  kan  have  være  helt  indviet  i  alle  Enkelt- 
heder af,  hvad  der  saaledes  foregik,  saa  var  dog  de  svenske  Befalings- 
mænds  stadige  Forbindelse  med  Christian  August  ham  høist  paafaldende, 
og  Gang  paa  Gang  i  Løbet  af  Mai  Maaned  har  han  dels  ligefrem  forbudt 
alt  saadant  Samkvem,    dels  advaret  derimod,  samtidig  med,  at  han  for- 


'  Depescher  fra  Foster  til  det  engelske  Udenrigsministerium,  daterede  Stockholm 
19de  og  29de  Mai,  2den,  6te  og  7de  Juni  1809.  Scævola,  Utldndska  diplomaters 
minnen,  S.  58  flg.,  66,  61  flg.,  63. 

sikrede  om,  at  han  kjendte  det  norske  Folk  altfor  godt  til  nogensinde 
at  kunne  tro  „de  skammelige  Rygter",  som  der  var  sat  i  Omløb  angaaende 
dets  Stemning.  Han  foreholdt  navnlig  Prinsen,  at  hans  svenske  Venner 
alene  arbeidede  paa  at  narre  ham  og  benytte  ham  som  sit  Redskab '. 
Kongens  Sprog  i  disse  Breve  til  Prinsen  blev  i  Juni  Maaned  stedse 
mere  bestemt,  eftersom  han  mere  og  mere  troede  at  komme  paa  det 
rene  med,  at  denne  ogsaa  nærede  Tanker  om  sin  egen  Ophøielse. 
Kaas  var  ligeledes  bleven  vaklende  i  sin  Tro  paa  Prinsen,  og  om  det 
end  ikke  var  ham  muligt  at  paavise  sikre  Holdepunkter  for  sin  Mis- 
tanke, saa  var  han  dog  ikke  længere  den  blindt  troende,  men  tråk  sine 
Følehorn  til  sig-.  Alligevel  mente  han  ikke,  at  der  kunde  være  nogen 
Fare  for,  at  det  norske  Folk  vilde  slutte  sig  til  Sverige,  men  frem- 
stillede  det  for  Kongen,  som  om  Stemningen  var  aldeles  betryggende, 
og  at  der  ikke  var  den  Mand  i  Landet,  som  jo  ikke  med  Glæde  vilde 
stille  sig  under  Prinsens  Kommando,  naar  han  rykkede  ind  i  Sverige. 
Kancelli-Præsidenten,  der  selv  i  det  længste  havde  været  imod  en 
saadan  Indrykning  i  Nabolandet  og  i  denne  Henseende  delt  Prinsens 
Betænkeligheder  og  støttet  hans  Forestillinger  til  Kongen,  var  i  den  sidste 
Tid  bleven  omstemt  og  vilde  nu  have  et  kraftigt  Angreb  paa  Sverige. 
Samtalerne  paa  Grænsen  og  Prinsens  Forbindelser  med  Adlersparre  og 
Posse  huede  ham  imidlertid  ikke,  og  skjønt  han  endnu  antog  at  kunne 
indestaa  for,  at  det  var  umuligt  at  rive  Nordmændene  fra  Kongen  og 
forene  dem  med  Sverige,  saa  fandt  han  det  dog  rigtigt  at  henlede  Kon- 
gens Opmærksomhed  paa  den  Indflydelse,  som  Tilbudet  om  den  svenske 
Tronfølge  kunde  have  paa  Prinsen.  Men  denne  Advarsel  blev  ikke 
ytret  ligefrem;  den  kom  tilsløret,  og  skjønt  ingen  kunde  tåge  Feil  af, 
hvem  der  sigtedes  til,  saa  var  der  dog  ikke  nævnt  noget  Navn.  Selv 
nu  var  Mistanken  ikke  stærkere,  ikke  bedre  grundet,  end  at  Kaas  efter 
faa  Dages  Forløb  tilbagekaldte  den  paa  Grundlag  af  de  bestemte  Er- 
klæringer, som  Prinsen  havde  givet  ham,  og  som  havde  kaldt  hele  hans 
gamle  Tillid  tillive  igjen,  tiltrods  for,  at  der  fremdeles  var  Rygter  i 
Omløb,  hvorefter  Prinsen  skulde  vælges  til  svensk  Tronfølger;  det 
eneste,  som  da  foruroligede  Kaas,  var,  at  der  ikke  blev  truffet  Forbere- 
delser til  at  rykke  ind  i  Sverige  fra  norsk  Side"'. 


'   Meddelelser  fra  Krigsarkiverne,  IV,  S.  261  og  265. 

-  Ræder,  III,  S.  433:  „/  en  Depeche  fra  Præsident  Kaas  af  26de  Mai  er  skrevet 
paa  Marginen:  at  han  har  brugt  og  herefter  vil  bruge  sit  eget  Chiffer,  da  han 
var  bleven  mistænksom  imod  Prindsen.''  Smlgn.  Meddelelser  fra  Krigsarkiverne, 
IV,  S.  261  flg.,  Noten. 

'   Meddelelser  fra  Krigsarkiverne,  IV,  S.  268  flg.,  276  flg.,  285  flg.,  291  flg.  og  303  flg. 

Kongen  havde  fra  28de  Mai  og  senere  gjentagne  Gange  i  Juni,  da 
han  troede  at  kunne  stole  paa  sine  russiske  Allierede,  givet  Prinsen 
bestemte  Ordrer  til  at  gaa  over  Grænsen.  Men  disse  blev  ikke  udførte, 
og  intet  tyder  paa,  at  Prinsen  for  Alvor  har  havt  isinde  at  udføre 
Kongens  Befaling.  For  Kongen  gjentog  han  sine  tidligere  Advarsler  mod 
Russerne,  om  man  ikke  havde  Kræfter  nok  til  at  modsætte  sig  deres 
Fordringer,  hvis  de  først  havde  vundet  Sverige;  et  russisk  Herredømme 
der  vilde  lede  til  at  bringe  Nordmændene  i  Slaveri  bagefter.  Han 
erklærede  sig  imidlertid  villig  til  at  rykke  ind,  naar  det  blev  befalet, 
og  naar  Russerne  havde  sat  sig  i  Marsch  paa  sin  Side,  men  under 
Forudsætning  af,  at  han  fik  Bemyndigelse  til  at  love  Provinsernes  Ind- 
byggere  i  Kongens  Navn,  at  de  skulde  beholde  sin  Frihed  og  sine 
gamle  Rettigheder.  Han  gjentog  ogsaa  nu  sine  Ytringer  om,  at  han 
kunde  bringe  ethvert  Offer  for  Fædrelandets  Sag,  og  antydede,  at  intet 
fornuftigt  Menneske  kunde  falde  paa  at  modtage  Sveriges  isolerede 
Krone  uden  Napoleons  Samtykke,  med  mindre  det  var  for  „selv  at  ofre 
sig  til  et  større  Øiemed"  ^ 

Men  der  blev  fremdeles  intet  gjort.  Juni  Maaned  gik  hen,  uden 
at  der  hørtes  noget  til  det  Angreb  paa  de  svenske  Grænselandskaber, 
som  Kongen  ønskede,  og  som  han  havde  befalet.  Imidlertid  valgtes 
den  gamle,  barnløse  Hertug  Carl  af  Sodermannland  til  Sveriges  Konge 
den  Ste  Juni,  og  antog  Navnet  Carl  XIII.  Spørgsmaalet  om,  hvem  der 
skulde  blive  hans  Efterfølger,  rykkede  dermed  sin  Afgjørelse  nærmere. 
Frederik  VI.  var  nu  nødsaget  til  at  opgive  alle  Forhaabninger  om  ved 
Valg  at  blive  svensk  Konge.  Valget  af  en  Kronprins  stod  paa  Dags- 
ordenen, og  dette  maatte  igjen  indvirke  paa  Christian  August;  men 
netop  under  saadanne  Omstændigheder  skulde  det  været  naturligt,  om 
han  havde  søgt  at  udføre,  hvad  han  tidligere  havde  antydet,  nemlig  at 
tåge  sin  Afsked.  Men  det  var  saa  langt  fra,  at  han  gjorde  noget  Forsøg 
i  den  Retning,  at  han  endog  undlod  at  gribe  Anledningen,  da  den  blev 
ham  buden.  Frederik  VI.  gav  ham  nemlig  17de  Juni  bestemt  Befaling 
til  uopholdelig  at  rykke  ind  i  Sverige  som  Russernes,  ikke  Svenskernes 
forbundne;  hvis  ikke,  da  maatte  han  nedlægge  sin  Kommando:  «dersom 
Deres  Durchlauchtighed",  heder  det  i  Brevet,  „endnu  ei  forstaar  min 
Mening  eller  kan  udføre  den,  saa  haver  De  uopholdeligen  at  reise  herhid, 
paa  det,  at  jeg  kan  afgjøre  det  mundtlig  med  Dem,  som  min  Pen  har 
været  for  svag  til  at  tydeliggjøre  for  Dem.     Som  Statsstyrer  og  øverste 


^  Meddelelser  fra  Krigsarkiverne,  IV,  S.  271  flg. 

Feltherre  bør  altid  arbeides  efter  mine  Grundsætninger.  Disse  og  ingen 
andre  bør  være  Rettesnor  for  Deres  Handlinger.  Enhed  i  Statsstyrelsen 
er  det,  hvorpaa  det  kommer  an,  og  alt  andet  er  unyttigt.  Dersom  dette 
ei  var  Tilfældet,  behøvedes  neppe  nogen  Konge."  I  et  andet  Brev  af 
s.  D.  gav  Kongen  ham  derhos  Bemyndigelse  til  at  overdrage  Kommandoen 
til  Generalmajor  Lowzow  i  Tilfælde  af,  at  han  for  nogen  Tid  forlod 
Landet.  Allerede  8de  Juni  havde  Frederik  VI.  givet  lignende  Befalinger 
og  erklæret,  at  han  vilde  have  blind  Lydighed,  samtidig  med,  at  han 
under  Paaberaabelse  af  sit  Venskab  for  Prinsen  advarede  ham  mod  de 
Svenske  som  de,  der  vilde  bedrage  ham'.  Under  22de  Juni  1809^ 
skrev  han  til  Kaas:  „Efter  at  have  udtrykt  mig  med  al  den  Be- 
stemthed,  som  Jeg  i  Kraft  af  Min  Stilling  burde  det,  er  jeg  bleven 
tilfreds  nu;  thi  enten  føler  man  sig  selv  af  Vedkommende  skuffet, 
eller  man  har  fundet,  at  Lydighed  er  bedre  end  Offer.  —  Imidlertid 
er  Jeg  vis  paa,  at  en  falsk  Anskuelse  af  Sagen  i  sin  hele  Omfang,  med 
Iver  til  at  gavne  har  misledet  den  duelige  og  ædle  Mand."  Det  er 
Ord,  bag  hvilke  der  ligger  baade  megen  Viden  og  en  stærk  Mistanke, 
som  for  et  Øieblik  skal  skydes  tilside. 

Frederik  VI.  stolede  paa  den  russiske  Keiser  og  hans  Minister 
Romanzow,  som  de,  der  aldrig  vilde  lade  ham  i  Stikken;  om  Sverige 
havde  valgt  en  Konge,  saa  kunde  han  nok  faa  dette  omgjort,  og  ialfald 
vilde  han  indskrænke  Sverige  ganske  betydelig.  At  blive  valgt  til 
svensk  Tronfølger  havde  ikke  nogen  synderlig  Interesse  for  ham,  og 
hvad  der  var  tabt  den  Ste  Juni,  skulde  gjenvindes  ad  andre  Veie. 
Sverige  skulde  ved  norske  og  russiske  Bajonetter  tvinges  i  Støvet  for 
ham,  og  om  der  skulde  faa  Lov  til  at  beståa  et  uafhængigt  Sverige,  da 
maatte  det  ialfald  blive  saa  svagt  og  lidet  som  vel  muligt.  I  et  Brev 
til  Prinsen  af  26de  Juni''  skrev  han  saaledes:  „Det  er  saare  vigtigt  at 
erfare  med  Sikkerhed,  hvor  vidt  Russerne  er;  thi  alt  Ophold  vilde 
være  skadeligt  for  Sagen.  Det  er  bedrøveligt,  at  det,  som  de  Svenske 
har  kunnet  gjøre  med  god  Vilje  til  deres  eget  Bedste,  vil  Omstændig- 
hederne  tvinge  dem  til;  og  naar  Finland  kommer  til  Rusland  og  en  Del 
af  det  søndre  Sverige  falder  til  Danmark,  saa  bliver  Carl  XIIFs  Rige 
meget  lidet  og  neppe  muligt  at  soutinere  for  ham  i  Tiden." 

Saadan  var  Frederik  VFs  Tankegang,  og  med  saadanne  Planer  for 
Øie   var   det,    han    paalagde    Christian    August   at    rette    Angrebet   mod 


'  Meddelelser  fra  Krigsarkiverne,  IV,  S.  267  flg. 
*  Meddelelser  fra  Krigsarkiverne,  IV,  S.  275. 
'  Meddelelser  fra  Krigsarkiverne,  IV,  S.  282. 

Sverige.  Men  denne  Ordre  blev,  hvor  ofte  den  kunde  blive  gjentagen, 
dog  aldrig  fulgt.  Christian  August  og  hans  norske  Omgivelser  vilde 
ikke  fremme  Frederik  VTs  nye  Unionspolitik,  der  for  dem  var  jævngod 
med  et  politisk  Selvmord.  Uagtet  Kongen  senere  hen  atter  blev  mere 
beroliget,  hvilket  fandt  sit  Udtryk  i  hans  Breve,  saa  hørtes  der  ligefuldt 
intet,  hverken  om  at  rykke  over  Grænsen,  eller  om  en  Reise  til  Kjøben- 
havn.  Derimod  fremsatte  Prinsen  i  de  sidste  Dage  af  Juni  et  andet 
Forslag  om  at  lade  Kaas  eller  en  af  Regjerings-Kommissionens  øvrige 
Medlemmer  gjøre  en  Reise  til  Danmark  og  der  mundtlig  give  Kongen 
en  Fremstilling  af,  hvorledes  Sagerne  stod  i  Norge,  da  han,  som  han 
skrev,  under  Sagernes  daværende  Stilling  ikke,  saa  gjerne  han  end 
ønskede,  kunde  benytte  Kongens  Tilladelse  til  at  fjerne  sig  fra  sin  Post, 
forinden  der  enten  var  indledet  Underhandlinger  eller  afsluttet  en 
endelig  Vaabenstilstand  ^  Han  skildrede  sig  fremdeles  som  den,  der 
ikke  havde  høiere  Ønske  end  at  tjene  Kongens  Interesser,  og  Kaas  paa 
sin  Side  var  noksaa  villig  til  at  give  en  Fremstilling  af  hans  Forhold, 
der  kunde  støtte  hans  egne  Udtalelser,  Kaas  gik  ind  i  Kongens  Tanke- 
gang, hvorefter  Prinsen  skulde  være  et  Offer  for  de  svenske  Revolutions- 
mænds  sleske  Paavirkninger,  og  troede,  eller  lod,  som  om  han  troede, 
at  denne  med  Lethed  igjen  kunde  bringes  tilbage  til  den  strenge  Pligts 
Veie:  Christian  August,  der  fra  Begyndelsen  ønskede  en  Forening 
mellem  alle  de  tre  nordiske  Riger,  skulde  derigjennem  være  bleven 
vunden  af  Adlersparre,  som  havde  stillet  en  saadan  Forening  i  Udsigt 
for  derved  at  kunne  opnaa  sit  første  Ønske,  at  kunne  trække  Trop- 
perne  bort  fra  Grænsen  og  rykke  frem  mod  Stockholm.  Bagefter  var 
Platen  bleven  sendt  til  Norge  for  at  undersøge  Stemningen,  og  han 
havde  da  som  en  Snare  stillet  Prinsen  dennes  eget  Valg  i  Udsigt  for 
derved  at  opnaa  en  Forening  med  Norge,  og  da  det  samtidig  meddeltes 
ham,  at  der  var  et  stort  Parti  i  Sverige,  som  var  imod  de  tre  Rigers 
Forening,  havde  Prinsen  grebet  den  nye  Tanke  i  det  Haab,  at  han 
derved  kunde  gavne  Kongen  og  opfylde  sit  høieste  Ønske;  med  andre 
Ord,  Prinsen  havde  troet  at  kunne  modtage  Valget  for  derved  bagefter 
at  aabne  Frederik  VI.  en  Vei  til  at  bestige  den  svenske  Trone.  Imidlertid 
paastod  nu  Kaas,  at  Prinsen  syntes  at  være  kommen  paa  andre  Tanker 
om  Forholdene  i  Sverige.  Derfor  holdt  han  nu  paa  en  væbnet  Ind- 
skriden    som    det    bedste    Middel    til    at    ordne    Forholdene   i    Kongens 


'  Meddelelser  fra  Krigsarkiverne,  IV,  S.  282  flg. 

Interesse-  Den  Skildring,  som  Kaas  saaledes  giver  af  Prinsens  veks- 
lende Stemninger,  er  aabenbart  bygget  paa  Meddelelser  fra  denne 
selv,  af  hvilke  Kaas  maa  have  faaet  et  Indtryk  af  fuld  Paalidelighed  og 
Oprigtighed. 

Frederik  VI.  maatte  føle  sig  meget  tiltalt  ved  en  saadan  Melding, 
som  den,  der  kom  fra  Kaas,  og  han  troede,  at  Prinsen  fuldstændig 
havde  opgivet  alle  Tanker  paa  Sveriges  Trone.  For  Kaas  udtalte  han 
sin  Glæde  over,  at  Prinsens  Tænkemaade  havde  forandret  sig,  og  til 
Christian  August  gjentog  han  i  Midten  af  Juli  sin  bestemte  Befaling  om 
at  rykke  over  Grænsen  og  besætte  de  svenske  Landskaber  indtil  Klar- 
elven,  samtidig  med,  at  et  mindre  Korps  fra  Trøndelagen  gik  ind  i 
Jæmteland -.  Men  alligevel  vidste  Prinsen  at  finde  Paaskud  til  afholde 
sig  fra  alle  fiendtlige  Skridt  mod  Sverige,  og  imidlertid  udvikledes  i 
dette  Land  Begivenhederne  paa  en  Maade,  der  ikke  kunde  efterlade 
nogen  Tvivl. 

I  Sverige  havde  der  hersket  delte  Meninger  med  Hensyn  paa  den 
fremtidige  Tronfølger.  Et  lidet  Parti  havde  saaledes  til  det  sidste, 
uanseet  alle  Skuffelser,  holdt  paa  Frederik  VI.  Men  der  var  dog  ingen 
Stemning  for  dennes  Personlighed,  og  hvad  der  var  foregaaet  mellem 
ham  og  Grev  Lowenhielm,  tjente  heller  ikke  til  at  forbedre  hans 
Udsigter.  Et  andet  Parti  holdt  paa  det  afsatte  Dynasti,  forsaavidt  det 
vilde  overdrage  Kronen  til  Gustav  IV.  Adolfs  Søn,  den  senere  Prins  af 
Vasa,  naar  engang  hans  gamle  Farbroder  afgik  ved  Døden.  Men  begge 
disse  maatte  træde  tilbage  for  den  tredie  Gruppe,  der  efterhaanden 
samlede  sig  om  Christian  Augusts  Kandidatur,  med  Haabet  om,  at  den 
skandinaviske  Halvøs  Forening  skulde  følge  snart  efter.  Her  mødtes 
Repræsentanter  for  to  saa  forskjellige  politiske  Retninger  som  Armfelt 
og  Adlersparre.  Begge  disse  havde  formelig  ført  en  Væddekamp  om 
at  komme  i  Forbindelse  med  den  af  Nordmændene  høit  elskede  Prins, 
og  de  havde,  skjønt  ingen  af  dem  personlig  havde  truffet  ham,  dog 
gjennem  sine  Udsendinge  ofte  nok  forespeilet  ham  et  Valg  til  Tron- 
følger. Disse  Tilsagn  var  bindende  for  dem,  og  de  gjorde,  hvad  der 
stod  i  deres  Magt,  for  at  indfrie  Løfterne. 

Forholdene  krævede  en  hurtig  Afgjørelse.  Prinsens  egen  Stilling 
blev  stadig  vanskeligere,  og  det  Øieblik  kunde  tænkes  at  være  snart 
forhaanden,   da   han    ikke   længere    kunde   negte   at   adlyde   sin    Konges 


*  Meddelelser  fra  Krigsarkiver  ne,  IV,  S.  285  flg. 

indtrængende  Befalinger.  Da  greb  Adlerspare  rask  til.  Gjennem  Oberst 
Anders  Frederik  Skioldebrand,  en  af  de  Mænd,  der  nød  den  største 
Tillid  hos  den  nye  Konge,  sendte  han  Christian  August  Meddelelse  om, 
at  denne  vilde  blive  officielt  foreslaaet  som  Tronfølger;  hvis  Sveriges 
Krone  nu  blev  forskudt  af  den  Prins,  som  Nationen  ønskede,  da  var, 
efter  Adlersparres  Mening,  det  Tidspunkt  ikke  langt  borte,  da  de  to 
ældgamle  Broderfolk  vilde  blive  Ruslands  Vasaller  \ 

Da  Christian  August  I4de  Juli  modtog  dette  Brev,  stod  der  en 
Lieutenant  færdig  til  at  afgaa  som  Kurer  til  Kjøbenhavn  med  en  allerede 
afsluttet  Rapport.  Alligevel  ventede  han  i  hele  to  Dage  med  at  sende 
Kongen  Melding  om,  hvad  han  nu  vidste,  og  i  denne  Tid  beholdt  han 
Kureren  i  Christiania.  Først  16de  Juli  afgik  der  fra  Prinsen  Rapport 
om  de  sidste  Nyheder-.  „Mit  Forhold  bestemmes  af  Deres  Majestæt", 
skrev  nu  Christian  August,  —  og  atter  igjen  slog  han  paa,  at  Kongen,  om 
det  blev  nødvendigt,  kunde  afskedige  ham  under  Paaskud  af  Sygelighed 
eller  noget  lignende.  Kongen  kjendte  hans  Hensigter,  hed  det  videre, 
og  selv  var  han  lidet  villig  til  at  modtage  det  fremsatte  Tilbud,  der 
sikkert  vilde  gjøre  ham  og  —  muligen  hans  Rygte  til  et  Offer;  men  han 
vilde  dog  ofre  alt  for  Fædrelandets  Sag.  Meningen  af  disse  Ord  skulde 
efter,  hvad  der  tidligere  var  antydet,  være  aldeles  klar:  han  vilde  mod- 
tage Svenskernes  Valg,  for  senere  at  vige  Pladsen  for  Frederik  VI.  Men 
det  var  ham  ikke  muligt  at  stille  denne  nogen  Sikkerhed  for,  at  saa 
vilde  ske;  han  maatte  være  forberedt  paa,  at  Kongen  vilde  kræve 
Handlinger,  ikke  Talemaader. 

Om  en  saadan  Hensigt  kunde  Prinsen  i  ethvert  Fald  ikke  under- 
rette sine  svenske  Venner.  Det  Svar,  som  han  16de  Juli  sendte 
Adlersparre  ^,  er  øiensynlig  sat  paa  Skruer  og  affattet  med  et  vist 
Forbehold.  Deri  antydedes,  at  hans  første  Haab  havde  været  at  se  Nor- 
dens tre  Riger  forenede  under  Frederik  VI.,  men  at  det  nu,  da  dette 
ikke  var  skeet,  var  ham  umuligt  for  sit  personlige  Vedkommende  at 
modtage  selv  det  mest  hædrende  Tilbud,  saalænge  den  nuværende 
Tilstand  vedvarede,  og  før  han  havde  erholdt  sin  Konges  Tilladelse; 
han  bad  Adlersparre  være  overbevist  om,  at  han  med  varme  Følelser 
erkjendte  det  hædrende  i  det  Bevis,  som  den  svenske  Nation  havde 
givet  ham  paa  sin  Agtelse,  og  at  han  inderlig  ønskede,  at  den  politiske 


'   Meddelelser  fra  Krigsarkiverne,  IV,  S.  301  flg. 
2  Meddelelser  fra  Krigsarkiverne,  IV,  S.  301   flg. 

Situation  snart  maatte  forandres  saaledes,  at  han  kunde  faa  Anledning 
til  at  give  et  Bevis  paa  denne  sin  Følelse.  Brevet  blev  af  Adlersparre 
opfattet  som  et  Afslag,  men  kom  for  sent  i  dennes  Hænder  til  at  faa 
nogen  Indvirkning  paa  den  Bestemmelse,  som  maatte  tåges. 

Kaas  havde  af  Prinsen  selv  faaet  en  Meddelelse  om,  hvad  der  var 
Indholdet  af  Adlersparres  Brev,  og  havde  da  gjort  sine  Bemærkninger 
over  det  besynderlige  i,  at  en  Undersaat  af  en  anden  Stat  gjorde  en 
krigførende  Magts  General  et  saadant  Forslag.  Prinsen  beklagede  sig 
for  Kaas,  og  denne  fik  af  hans  Optræden  det  bestemte  Indtryk,  at  han 
var  aldeles  uskyldig,  at  det  svenske  Tilbud  var  ham  „modbydeligt", 
men  at  hans  gode  Hjerte  bevægede  ham  til  Skaansel  mod  de  Mænd, 
der  havde  budt  ham  en  Krone.  Kaas  var,  uagtet  han  fremdeles  mente, 
at  Prinsen  nok  kunde  have  lidt  vaklende  Ideer,  i  den  Grad  overbevist 
om  hans  ubetingede  Paalidelighed,  at  han  erklærede,  at  Kongen  sikkert 
kunde  betro  Norges  Vel  i  hans  Hænder,  og  raadede  til,  at  Kongen  nu 
netop  skulde  vise  ham  en  aldeles  uindskrænket  Tillid  ^ 

Men  Kaas  maa  ikke  længe  have  bevaret  denne  Tanke.  Saaledes 
som  Begivenhederne  i  Løbet  af  Juli  Maaned  udviklede  sig  i  Sverige, 
var  der  ogsaa  al  Grund  for  ham  til  at  betragte  Prinsens  Forhold  med 
Opmærksomhed,  ja  endog  med  Mistanke.  Paa  Rigsdagen  i  Stockholm 
var  der  umiddelbart  efter  Kongevalget  nedsat  en  saakaldet  hemmelig 
Komité  til  Forberedelse  af  forskjellige  vigtige  Anliggender,  til  hvilke 
ogsaa  hørte  Valget  af  en  Tronfølger,  og  denne  Komité  modtog  7de  Juli 
en  Opfordring  fra  den  nye  Konge  til  at  udtale  sig  om  dette  Spørgs- 
maal.  Intet  Navn  blev  nævnt;  men  naar  der  hentydedes  til  en  Fyrste 
af  et  ædelt  Hus,  der  havde  skjænket  Sverige  flere  Konger,  —  en  Fyrste, 
der  i  Farens  Øieblik  havde  vist  Sverige  store  og  vigtige  Tjenester,  da 
var  det  ikke  til  at  betvivle,  at  dermed  sigtedes  til  den  Prins  af  det 
holsteinske  Hus,  der  i  Marts  1809  havde  lovet  at  holde  den  norske  Hær 
rolig,  medens  den  svenske  marscherede  mod  Stockholm  -.  Komiteen 
fulgte  Vinket  og  androg  den  12te  Juli  for  Kongen  om  at  fremsætte 
Forslag  for  Stænderne  om  Prins  Christian  Augusts  Valg^.  Dette  skede 
den  14de,  altsaa  samme  Dag,  som  Skioldebrand  om  Aftenen  kom  til 
Christiania;    den    15de    og    18de    blev    Forslaget    enstemmig   antaget   af 


•   Meddelelser  fra  Krigsarkiverne,  IV,  S.  303  flg. 

samtlige  Stænder\  og  dermed  var  Christian  August  valgt  til 
Sveriges  Kronprins. 

Sagen  skulde  saaledes  være  bragt  i  Orden,  forsaavidt  dens  Af- 
gjørelse  var  afhængig  af  Sverige.  Men  det  stod  tilbage  at  se,  hvorvidt 
Christian  August  var  villig  til  at  modtage  Tilbudet,  og  hvorvidt  Frederik 
VI.  Vilde  tillade  ham  dette.  Saa  fik  det  videre  vise  sig,  hvorvidt  Valget 
vilde  drage  efter  sig  de  Følger,  som  ventedes  i  Sverige.  Thi  det  var 
ikke  tvivlsomt,  at  de,  som  der  havde  drevet  Valget  igjennem,  ventede 
paa,  at  det  norske  Folk  vilde  reise  sig  og  for  ikke  at  skilles  fra  den 
elskede  Prins  kræve  en  Forening  med  Sverige.  Dette  var  ikke  alene 
den  stiltiende  Forudsætning.  Den  blev  ogsaa  aabent  vedgaaet  af  de 
indviede. 

Baron  Platen  havde  saaledes  i  Begyndelsen  af  Juli  henvendt  sig 
til  Mr.  Foster  for  at  faa  Rede  paa,  hvorledes  den  engelske  Regjering 
vilde  stille  sig  til  en  Forening  mellem  Norgs  og  Sverige,  og  derved 
blev  han  ogsaa  nødsaget  til  at  forklare  den  anden,  hvorledes  den 
virkelige  Stilling  var.  Platen  sagde  da,  at  Prinsen  af  Augustenborg 
nok  hidtil  havde  afvist  alle  Forslag  om  at  slutte  sig  til,  hvad  han 
kaldte  en  Sammensværgelse,  men  at  der  alligevel  var  Grunde  til  at 
vente  sig  det  bedste  Udfald  af  det  foreningsvenlige  Partis  Arbeide, 
der  vilde  bringe  Sverige  forøget  Styrke  og  Sikkerhed.  Hensigten  med 
at  vælge  Prinsen  var,  som  Platen  aabent  udtalte,  den  at  fremkalde  en 
Brydning  mellem  ham  og  Regjeringen  i  Kjøbenhavn,  saaledes  at  der 
ikke  blev  ham  levnet  noget  Alternativ  uden  enten  at  modtage  Tilbudet 
eller  at  se  sig  selv  udsat  for  sin  Konges  Unaade.  Prinsen  var,  sagde 
Platen,  en  meget  hæderlig  Mand  og  altfor  samvittighedsfuld  til,  at  han 
paa  nogen  anden  Maade  skulde  ladet  sig  formåa  til  at  gaa  ind  paa 
deres  Planer;  da  han  var  meget  af  holdt  i  Norge,  vilde  hans  Antagelse 
af  Valget  i  Sverige,  foruden  at  føre  til  en  Brydning  mellem  ham  og 
det  danske  Hof,  ogsaa  medføre  den  Fordel,  at  mange  Nordmænd  derved 
vilde  blive  endnu  mere  interesserede  for  Foreningene 

I  disse  Udtalelser  er  den  sande  Hensigt  med  Tronfølgervalget  klart 
tilkjendegivet.  Derfor  var  ogsaa  Platens  første  Gjerning  efter  Valget 
at  skrive  til  Grev  Wedel.  Brevet  betroedes  i  Bagges  sikre  Hænder, 
og  hurtigst  muligt  ilede  nu  denne  Prinsens  Agent  tilbage  til  Christiania, 


'  Schinkel-Bergmann,  v,  S.  95. 

'■^  SCÆVOLA,  Utldndska  diplomaters  minnen,  S.  65  og  67  flg. 


Grev  Wedels  Forhaabninger.  257 

for  at  melde  den  store  Nyhede  Baron  Platens  Skrivelse  er  sandsyn- 
ligvis  forlængst  tilintetgjort.  Men  hans  Ytringer  i  Samtalen  med  Foster 
er,  selv  om  ikke  Grev  Wedels  Svar  er  bevaret,  tilstrækkelige  til  at 
vise,  i  hvilken  Aand  den  var  affattet. 

For  Grev  Wedel  var  Underretningen  om  Tronfølgervalget  den 
gladeste  Meddelelse,  han  kunde  faa.  Den  syntes  at  skulle  kalde  ham  til 
Handling.  Første  Akt  af  det  store  politiske  Drama  var  spillet  til  Ende, 
og  det  var  derefter  ham  selv,  der  skulde  forsoge  at  løse  den  spændte 
Knude.  Fuld  af  Haab  og  Tillid,  saa  han  Fremtiden  imøde  og  troede, 
at  alt  vilde  gaa  med  Lethed.  I  denne  Stemning  skrev  han  sit  Svar 
til  Platen,  der  ved  et  Tilfælde  er  reddet  fra  den  Undergang,  som 
altfor  ofte  truer  historiske  Aktstykker,  der  bliver  til  under  Omstæn- 
digheder,  som  de  dengang  forhaandenværende  '.  Dette  Svar  lyder 
saaledes: 


'  Uagtet  det  i  sig  selv  ikke  synes  rimeligt,  at  Bagge  saa  længe  skulde  være 
bleven  liggende  rolig  i  Stockholm,  haves  dog  ingen  Efterretning  om,  at  han 
i  Mellemtiden  har  været  i  Christiania.  Platen  sagde  14de  Juli  til  Foster 
(SCÆVOLA,  S.  67),  at  man  ikke  paa  henimod  en  Maaned  havde  hort  fra  Prinsen. 
Maaske  kan  Bagge  da  have  været  i  Norge  en  kort  Tur  i  Juni  og  atter  omkring 
den  15de  være  vendt  tilbage  til  Stockholm?  —  Fra  en  af  disse  Reiser  i  Mai, 
Juni  eller  Juli  har  han  bragt  Prinsen  Efterretninger  om  den  politiske  Stilling, 
der  har  foranlediget  følgende  Svar: 

Det  ommeldtc  kan  umiielig  være  det  engelske  Part  hies  eller  dette 
Ministeriums  Interesse  —  Sædvanlige,  interesserte  Mennesker  agter  ikkuns 
at  herske,  at  vinde  Fordeele  for  deres  Levned  ~  At  de  nordiske  Rigers  Selv- 
stændighed  endog  for  Fremtiden  lover  denne  handlende  Nation,  sikre  Fordele, 
kommer  hos  disse  Individiier  aldeles  ei  i  Betragtning  — 

Altid  deres  — 
Christian  Prim  til  S.- Hol  steen 

bliver  det  endda  opdaget  af  denne  Parthie  saa  vil  det  være  nyttig  at  lade  dem 
mærke  at  uagtet  mueligens  Havnerne  sluttes  for  deres  Skibe,  de  dog  ei  lukkes 
for  neutrale  m.  m.  Åt  Fiendens  Krydsere  have  frie  Adgang,  i  den  seenere 
Aarsenstid  Tilflugtsstæd  og  sælger  deres  Rov  i  de  svenske  Havne,  kan  ei  være 
—  ligegyldig  for  Dannemark,  som  i  sammes  nuværende  Stilling  og  indtil  vores 
Ønske  opfyldes  ei  kan  giøre  Fred  — 

Brevet  er  egenhændigt,  forsynet  med  den  søndenfieldske  Generalkom- 
mandos  Segl  og  adresseret  til  Direktør  Bagge.  Det  tindes  mellem  Adler- 
sparres  efterladte  Papirer  i  Lund  og  er  altsaa  af  Bagge  overleveret  i  dennes 
Hænder. 

-  Originalen  kom  fra  Platen  i  Adlersparres  Besiddelse  og  opbevares  nu  mellem 
dennes  Papirer  i  Lunds  Universitetsbibliotek.  Et  lidet  Brudstykke  er  trykt  af 
C.  A.  Adlersparre,  1809  och   1810,  tidstajlor,  II,  S.  287. 

„Min  inderligen  kjere  Broder! 

Med  et  ubeskriveligen  uroeligt  Sind  griber  jeg  Pennen  for  at  takke 
Dig  for  Dine  venskabelige  interessante  glædelige  Linier  af  18''.'^  July 
med  B:  —  Nu  er  det  afgjørende  Øieblik  snart  for  Haanden!  —  Du  og 
Dine  brave  Medarbeidere  have  gjort  det  vigtigste,  det  første  Skridt,  til 
det  store  Øiemeds  Opnaaelse  ved  at  vælge  vor  elskede  Pr:  C:  til 
Thronfølger  —  Du  kan  troe  jeg  har  gjort  alt  mueligt  for  at  give  hans 
Bestemmelse  den  rigtige  Vending  —  Han  ønsker  ogsaa  intet  meere  end 
at  kunne  jo  før  jo  hellere  komme  til  at  vise  ved  Gjerninger  sin  Tak- 
nemmelighed  —  Han  brænder  af  Begjærlighed  efter  at  grundfæste 
Frihedens  Tempel  i  Norden  —  Men  som  en  gammel  Militair  kan  han 
ikke  nok  hæve  sig  over  alle  Conveniencer  og  Former  —  han  vil  (efter 
min  Meening)  formeget  samler  les  apparances!  —  Men  man  maae 
respectere  hans,  som  enhver  Mands,  Grundsætninger,  naar  han  bliver 
dem  troe.  —  Uagtet  Tingene  for  Øieblikket  ikke  gaae  aldeles  efter 
Ønske,  saa  har  jeg  dog  det  bedste  Haab  —  thi  enten  blive  Ved- 
kommende i  Khn  slaget  med  en  Klogskab,  som  man  endnu  ikke  har 
seet  Prøver  paa,  eller  de  vedblive  at  handle  saa  planløst  og  inconse- 
qvent  som  hidtil.  —  I  første  Tilfælde  sluttes  Freden  imellem  de  3 
skandinaviske  Riger  strax,  alle  Partier  entrere  i  vor  Plan  —  og  gjøre 
fælles  Sag  med  os  til  Opnaaelse  af  Nordens  Indvortes  og  udvortes 
Frihed  og  Selvstændighed  —  under  Pr:  Christians  Veiledning  —  som 
lidt  efter  lidt  knytter  Baandet  imellem  Nationerne  tættere  —  I  andet 
Tilfælde  bliver  Norge  nødsaget  til  inden  faa  Uger  at  tale  et  kraftigt 
Sprog  —  Det  sidste  synes  mig  meest  rimeligt  —  Gjæringen  i  Gemyt- 
terne  gaaer  godt  fremad  —  Man  maae  lade  Folk  tænke  lidt  i  Roe 
inden  man  kan  fordre  de  skulle  fatte  Ting  som  hidtil  have  været 
ganske  fremmede  for  dem.  Under  det  langvarige  Danske  Aag  er  Nord- 
mændenes  Tænkekraft  reent  faldet  i  Søvn !  —  Der  er  brændbar  Materie 
i  Overflødighed  —  men  den  maae  samles  i  det  rette  Forhold  inden  man 
deraf  kan  vente  den  tilbørlige  Virkning  —  Naar  først  den  Norske  Nation 
har  yttret  sin  Villie  —  er  jeg  overbeviist  om  at  Prinds  C:  ingen  videre 
Vanskeligheder  kan  gjøre  for  at  antage  sig  Styrelsen  af  begge  Nationer; 
—  dog  maae  saadant  skee  saaledes  at  Norge  har  sin  egen  Repræsentation 
efter  Lighedens  Grundsætninger  —  sine  egne  Love,  Finance-Indretninger 
m:  v:  —  Vi  have  næsten  ingen  Adel  —  og  det  lidet  vi  have  maae 
enten  finde  sig  i  at  blive  Mennesker  ligesom  deres  Medborgere  eller  flytte 
til    andre    Steder   som    mere    passe    for   deres    ophøiede   Natur  —  Eders 

nye  Constitution  kan  være  meget  god  efter  nuværende  Omstændigheder 
for  Sverrig  —  men  den  duer  ei  for  Norge  som  skal  danne  sig  ganske 
nye  Indretninger  —  (hvilket  vil  blive  Norges  Lykke).  En  Ting  ligger 
mig  meget  paa  Hjertet  at  bede  Dig  om  —  og  det  er:  at  ifald  Ved- 
kommendes hidtil  udviste  Dumhed  og  Selvklogskab  skulde  fremskynde 
det  Øieblik  da  det  Norske  Folks  Stemme  lader  sig  høre  —  I  da  ville 
lade  os  selv  afgjore  vore  Sager  uden  paa  nogen  Maade  at  ville  blande 
Eder  aabenbart  deri,  allermindst  nogensinde  tænke  paa  at  benytte  Øie- 
blikket  til  med  Vaaben  at  tvinge  Norge.  —  Et  saadant  Skridt  vilde  vist 
for  mange  Decennier  gjøre  det  store  Øiemeds  Opnaaelse  umueligt  —  vilde 
bevirke  baade  Sverriges  og  Norges  Underkuelse  ved  Russerne  —  Naar 
vi  havde  gjensidig  svækket  og  ødelagt  hinanden  blev  vi  et  let  opslugt 
Rov  for  det  store  Hydra  — 

Fra  vor  Side  kan  I  være  ganske  sikker  for  Angreb  —  Kabaler, 
bestemte  Ordres  &c.  &c.  have  virket  kuns  lidet  hidtil  og  vil  herefter 
intet  udrette  uden  at  fremskynde  det  lykkelige  Øieblik  da  man  kan  tale 
som  Mand  i  Stedet  for  at  hviske  i  Krogene  —  I  Kiøb"  er  man  rasende 
vred  paa  os  alle  her  —  Man  sendte  os  gjerne  Fanden  i  Vold  —  men 
man  har  endnu  ikke  Mod  til  at  gjøre  det  —  En  nye  Prinds  Frederik 
af  Hessen  ventes  hertil  med  3  danske  Officerer,  som  skulle  udgjøre 
hans  Stab  —  Dette  vil  frembringe  god  Virkning!  —  Jeg  vilde  ønske 
han  var  her  —  Formodentlig  kommer  han  med  Kaas  &  Co  ret  smukt 
ned    igjen  med  megen  Høflighed  til  Kiøb"^! 

Jeg  er  i  denne  Tiid  færdig  at  gaae  fra  Forstanden  —  En  Mængde 
løbende  uinteressante  Forretninger  maae  ikke  forsømmes  og  Tankerne 
ere  beskjæftigede  med  ganske  andre  Sager.  Med  enhver  maae  man 
tale  meget  mere  omstændeligen  og  fortroeligen  end  før,  —  deels  for  at 
sondere  og  deels  for  at  vinde. 

Meget  —  meget  —  havde  jeg  at  mælde  Dig  og  afhandle  med 
Dig  —  Men  adskillige  Aarsager  forbyde  mig  at  indlade  mig  i  Detaillen  — 

Jeg  har  endnu  det  glade  Haab  at  vi,  efter  at  have  udrettet  meget 
for  det  fælles  Fædrelands  Ære  og  Lykke  kunne  i  en  blid  Familiekreds 
ved  tarveligt  Bord  nyde  landlig  Roe  og  Glæde  — 

Nu  har  jeg  ei  Roe  at  skrive  mere  Lad  mig  snart  vide  hvad  der 
kan  have  Indflydelse  paa  fælles  Tarv  —  Alles  Opmærksomhed  er  spændt 
paa  Negociationerne  i  Finland!  Vil  Napoleon  ikke  indlade  sig  i  den 
cimbriske  Idee?  —  Dette  taler  Du  intet  om  —  Jeg  har  luret  meest 
derpaa  —  Derved  kunde  Sagen  kort  og  godt  afgjøres  —  Har  Nap"  svaret 
noget  til  Communicationen  af  P:  C:s  Valg? 

A  B\  min  gode  Hustrue  og  øvrige  Venner  hilse  Dig  venskabe- 
ligst  ~  Jeg  regner  paa  at  Du  stedse  vedligeholder  de  samme  blide 
Følelser  mod  Din  stedse  oprigtige  troe  og  for  den  gode  Sag  enthusi- 
astiske  Ven  — 

Publicola." 


'  Oprindelig  synes  der  at  have  staaet  Anker,  livad  senere  er  rettet:  A  B. 


XIII. 


PRINS  Ff^EDERIK  AF  HESSEN  I  NORGE, 
AUGUST  1809. 


Valget  var  altsaa  foregaaet,  —  dette  Valg,  som  efter  manges  Haab 
skulde  blive  Indledningen  til  den  skandinaviske  Halvos  Forening.  Der 
kan  ikke  være  hengaaet  mange  Dage,  forinden  der  i  Christiania  havdes 
Efterretning  derom,  ogsaa  ad  andre  Veie  end  gjennem  Bagges  Med- 
delelser. Allerede  de  foreløbige  Forhandlinger  paa  den  svenske  Rigs- 
dag  var  egnede  til  at  vække  den  største  Opmærksomhed.  Seks  Dage 
var  den  almindelige  Tid  for  et  Brev  mellem  Stockholm  og  Christiania, 
og  saaledes  var  Kaas  maaske  allerede  den  18de  Juli  vidende  om,  hvad 
der  var  skeet  i  Stockholm  den  12te  Juli.  De  senere  foregaaede  Be- 
givenheder  synes  ogsaa  hurtig  at  være  komne  til  hans  Kundskab. 

Den  Forandring,  der  nu  indtraadte  i  Forholdet  mellem  Kaas  og 
Prinsen,  var  bevirket  ved  de  fra  Sverige  indløbne  Efterretninger  og 
havde  sat  Prinsen  i  et  tvivlsomt  Lys  hos  hans  Kollega  og  Kontrollant. 
Der  var  allerede  hengaaet  en  Tid,  siden  Kaas  havde  begyndt  at  bruge 
sine  egne  Chifre  for  at  kunne  sige  Kongen  sin  Mening  lige  ud.  Nu 
vilde  han  have  alt  paa  det  rene,  og  i  et  Brev,  som  han  den  20de  Juli 
tilskrev  Prinsen  fra  Ladcgaardsøens  Hovedgaard,  hvor  han  havde  tåget 
Ophold  for  Sommeren,  opfordrede  han  ham  paa  det  mest  indtrængende 
til  at  rykke  ind  i  Sverige'.  Han  henholdt  sig  kun  til  Adlersparres 
Skrivelse  og  fremstillede  det  for  Prinsen,  som  om  der  var  lagt  en 
Snare  for  ham,  og  som  om  det  hele  kun  var  en  politisk  Farce,  der 
vilde  ende  med  at  stille  ham  aldeles  blot.  Kaas  havde  nu  opgivet  alle 
Betænkeligheder   mod  et  Indfald  i  Sverige  og  tilegnet    sig   den  Mening, 


*    Meddelelser  fra   Krigsarkiverne,    IV,    S.  314  flg. 

at  der  intet  var  til  Hinder  for  et  saadant,  idet  han  afviste  alle  mulige 
Indvendinger  med  den  Bemærkning,  at  man  i  Sverige  kunde  tåge, 
hvad  der  manglede  af  Penge,  Klæder,  Proviant  og  Heste.  Det  er  meget 
sandsynligt,  at  Kaas  her  kunde  have  Ret. 

Christian  August  vilde  imidlertid  været  umulig  som  svensk  Tron- 
følger, hvis  han  i  dette  Øieblik  var  gaaet  over  Grænsen;  sandsynligvis 
var  det  især  af  dette  Hensyn,  at  Kaas  netop  nu  vilde  drive  ham  frem. 
Men  de  samme  Hensyn  bestemte  ogsaa  andre,  fremfor  alle  Grev  Wedel, 
til  at  modarbeide  ethvert  saadant  Forlangende.  Han  havde  den  hele 
Tid  været  imod  en  Indrykning  i  Sverige,  og  nu,  da  det  var  af  den 
største  Vigtighed  at  undgaa  en  fiendtlig  Optræden,  lagde  han  sin  store 
Indflydelse  hos  Prinsen  i  Vægtskaalen.  Som  Medlem  af  Regjerings- 
Kommissionen  og  af  Providerings-Kommissionen  talte  han  indtrængende 
Ord  til  Christian  August,  og  denne  fulgte  hans  Raad  '. 

Under  et  dobbelt  Tryk,  fra  Kaas  og  fra  Grev  "Wedel,  bøiede  Prinsen 
sig  i  sin  Uvished  til  begge  Sider.  Hans  Holdning  vedblev  at  være  den 
samme  som  før.  Han  gav  ingen  klar  Besked;  han  sluttede  sig  ikke 
helt  til  nogen.  For  Kongen  erklærede  han  i  en  Rapport  af  21de  Juli, 
at  han  vilde  rykke  over  Grænsen,  naar  Russerne  rykkede  saa  langt 
frem,  at  han  kunde  forene  sig  med  dem,  i  hvilket  Fald  Sagen  vilde 
finde  en  hurtig  Afgjørelse;  han  søgte  at  vise  Umuligheden  af  at  optræde 
paa  den  Maade,  som  Kaas  havde  foreslaaet,  og  gjentog  sin  gamle  Ytring 
om,  at  han  ikke  ønskede  den  svenske  Krone,  som  han  kun  vilde  mod- 
tage,  hvis  Kongens  og  Fædrelandets  Interesse  opfordrede  ham  dertil,  i 
hvilket  Tilfælde  han  ikke  vilde  sky  noget  Offer;  hvis  Kongen  ved  de 
politiske  Forhold  saa  sig  nødsaget  til  at  lade  et  norsk  Korps  rykke  ind 
i  Sverige,  ønskede  han  at  slippe  for  at  overtage  Anførselen,  som  under 
Paaskud  af,  at  han  var  syg,  kunde  overdrages  til  en  anden  General"''. 
I  Brevet  hentydes  ogsaa  til,  at  han  befandt  sig  i  en  yderst  nedtrykt 
Stemning,  at  hans  legemlige  Kræfter  forringedes  under  den  Sinds- 
bevægelse,  hvori  han  befandt  sig,  og  som  han  selv  tilskrev  Tanken  paa 
den  i  Norge  herskende  Mangel. 

Christian  August  havde,  da  han  skrev  det  her  omhandlede  Brev, 
endnu  ikke  modtaget  officiel  Meddelelse  om  sit  Valg.  Saadan  Underret- 
ning kom  først  den  24de  Juli  i  hans  Hænder  ved  et  egenhændigt  Brev 


*  Meddelelse  fra  Grev  Wedel  til  Andreas  Faye.  Tidspunktet,  naar  Grev  Wedel 
optraadte  paa  denne  Maade,  er  dog  ikke  aldeles  bestemt  angivet;  men  efter  al 
Sandsynlighed  var  det  netop  paa  denne  Tid. 

2  Meddelelser  fra  Krigsarkiverne,  IV,  S.  308  flg. 

fra  Carl  XIII.,  som  overbragtes  ved  Oberst,  Grev  Axel  Morner,  en 
Officer,  der  tidligere  under  et  længere  Ophold  i  Norge  som  Krigsfange 
havde  erhvervet  sig  mange  Venner '.  Grev  Morner  overbragte  tillige 
et  Brev  fra  Carl  XIII.  til  Grev  Wedel-,  hvori,  som  det  heder,  Norges 
Forening  med  Sverige  berørtes  „i  fortrolige  Udtryk".  Med  andre  Ord, 
den  svenske  Konge  sendte  Grev  Wedel  en  formelig  Opfordring  til  at 
gjøre,  hvad  han  kunde,  for  at  afryste  Frederik  VFs  Herredømme, 
sprænge  Monarkiet  og  bevæge  sine  Landsmænd  til  at  slutte  sig  til 
Sverige,  Brevet  til  Grev  Wedel  skulde  altsaa  være  en  udfyldende  For- 
klaring af  det  Brev,  der  samtidig  afgik  til  Christian  August;  det  viste, 
hvad  der  skulde  læses  mellem  Linjerne  af  den  til  denne  adresserede 
Skrivelse,  —  at  man  ventede,  han  vilde  bringe  Norge  i  Forening 
med  Sverige,  samtidig  med,  at  han  selv  modtog  Valget.  Det  maatte 
saaledes  sætte  ham  i  en  endnu  mere  nedtrykt  Stemning  end  den,  hvori 
han  allerede  i  Forveien  befandt  sig.  Foreløbig  kunde  han  intet  Svar 
give,  forinden  han  havde  indhentet  Kongens  Samtykke,  og  det  kunde 
være  tvivlsomt,  om  dette  blev  let  at  faa.  Frederik  VI.  kunde  jo  med 
Rette  henvise  til  den  uregelmæssige  Maade,  paa  hvilken  Valget  var 
meddelt,  ikke  til  ham,  men  til  Prinsen,  som  dog  var  hans  Undersaat 
og  General. 

Kongen  havde  med  Glæde  læst  den  Rapport,  hvori  Christian 
August  underrettede  ham  om  sine  Tanker  efter  Modtagelsen  af  Adler- 
sparres  Brev,  og  da  han  samtidig  fra  Kaas  modtog  det  Raad  at  vise 
Prinsen  den  mest  uindskrænkede  Tillid,  bestemte  han  sig  for  at  følge 
dette.  Han  opfattede  det,  som  om  Prinsen  vilde  afslaa  det  svenske 
Tilbud;  ialfald  gav  han  sig  Mine  af  at  staa  i  denne  Tro,  og  til  Løn  for 
denne  Opofrelse  vilde  han  sætte  Prinsen  paa  den  mest  ophøiede  Post, 
han  kunde  faa.  Dette  skede  ogsaa,  idet  han  25de  Juli  udnævnte  ham 
til  Feltmarschal  og  Statholder  over  Norge.  Men  dog  var  ikke 
denne  Tillid  saa  oprigtig,  som  den  skulde  se  ud;  thi  samme  Dag  bestemte 
ogsaa  Kongen,  at  hans  Svoger,  Prins  Frederik  af  Hessen,  skulde  gaa 
til  Norge  for  at  kommandere  under  Christian  August,  og  naar  Hæren 
rykkede  ind  i  Sverige,  overtage  Befalingen  over  den  Del,  som  gik  i 
Felten'.     Sendelsen  af  en  saa  høitstaaende  Personlighed  til  Norge  i  dette 


'  Ræder,  III,  S.  525  flg.,  hvor  det  hele  Brev  er  gjengivet  i  Oversættelse  fra 
Fransk.  Et  slet  Aftryk  af  Originalen  findes  i  Handlingar  riirande  Sveriges 
historia,  IV,  S.  31   flg.     Om  Grev  Morner  smlgn.  ovfr.,  S.  175,  Note   1. 

-   Schinkel-Bergmann,  V,  S.  107  og  Note  3;  J.  Aall,  Erindringer  (2.  Udg.),  S.  203. 

'  Collegialtidende  1809,  No.  44  og  45;  Wegener,  S.  354;  Ræder,  III,  S.  518. 
Meddelelser  fra  Krigsarkiver  ne,  IV,  S.  305  flg. 

Øieblik  tyder  paa,  at  Kongen  vilde  træffe  de  nødvendige  Forsigtigheds- 
regler,  og  at  han  ansaa  Stillingen  for  usikker.  I  et  Brev  til  Kaas  har 
han  ogsaa  udtalt,  at  Hensigten  med  de  to  Udnævnelser  kun  var  den  at 
hindre  Christian  August  fra  at  modtage  det  svenske  Tilbuda  Fra  svensk 
Side  opfattedes  Prinsen  af  Hessens  Sendelse  som  en  Streg  i  Regningen 
for  Planerne  paa  Norge,  og  derfor  blev  der  ogsaa  lagt  alle  Hindringer 
i  Veien  for  hans  Reise.  Carl  XIII.  negtede  ligefrem  den  for  ham 
ansøgte  Tilladelse  til  at  lægge  Veien  gjennem  Sverige,  og  der  gaves  de 
svenske  Krydsere  Befaling  til  at  søge  at  afskjære  ham  Veien  over 
Havet  -. 

Efter  Prinsen  af  Hessens  Udnævnelse  modtog  Frederik  VI.  Med- 
delelsen om,  at  Christian  August,  hvem  Kongen  netop  havde  stillet 
paa  den  høieste  Post  i  Norge,  var  valgt  til  svensk  Kronprins,  Bud- 
skabet  herom  kom  ikke  fra  Sverige,  men  fra  Prinsen  selv,  som  maatte 
indberette,  hvad  der  var  foregaaet,  og  meddele  Kongen,  paa  hvem 
Valget  var  faldet.  Dette  maatte  være  ham  pinligt,  da  han,  som  han 
samtidig  skrev  til  sin  Broder,  vel  indsaa,  at  hans  Person  ikke  var 
Hovedsagen^;  naar  han  var  vidende  om,  at  Svenskerne  ved  hans  Valg 
haabede  at  løsrive  Norge  fra  Danmark,  og  naar  han  selv  erklærede  for 
sin    Broder,    at    denne    Forudsætning    ikke    skulde    blive    opfyldt    med 


'   Meddelelser  fra  Krigsarkiverne,  IV,  S.  308. 

'^  Ræder,  III,  S.  551  flg.  Smlgn.  Carl  XIITs  Brev  til  Adlersparre:  „Vaksam 
bor  man  vara  så  vål  från  Svenska  som  Norska  sidan ;  vaka,  att  ingen  från 
Jutland  sjovågen  till  Norge  får  passera  och  gora  surprise  i  Norge.  Jag  lagger 
detta  på  Ert  samvete.  Denna  tidning  kommer  eljest  å  propos,  for  att  såtta 
Norrmånnen  i  harnesk,  om  de  dro  rått  sinnade.^^  Handl.  ror.  Sv.  hist.,  V,  S.  23 
flg.  Det  kan  ogsaa  mærkes,  hvad  Engestrom  har  skrevet  til  Adlersparre  fra 
Stockholm  28de  August  1809:  „Ifrån  flera  hall  år  Herr  Baron  formodligen 
undcrråttad  om  Prinsens  af  Hessen  ankomst  till  Norrige.  Jag  menar  det  kan 
gora  godt.""  —  Derimod  skrev  Carl  XIII.  samme  Dag  til  Adlersparre:  „/  går 
aftens,  vid  min  återkomst  från  Rosersberg,  emottog  jag  från  General  Armfelt 
en  Rapport,  det  han  blifvit  af  en  resande  undcrråttad,  at  prins  Fredric  af 
Hessen  på  en  båt  gått  ofv  er  från  Jutland  till  Norrige.  Dess  oforvåntade  ankomst 
fruktar  jag  kan  gora  en  obehaglig  inflytelse,  och  jag  skyndar  dcrfore  att  under- 
råtta  Eder  derom.'''-  Handl.  ror.  Sveriges  historia,  V,  S.  39.  Under  31te  August 
skrev  Kongen  paa  ny:  ,Jag  kommer  åter  igen  till  min  mast  angclågna  sak 
ncmligen  prinsen  af  Augustenburg.  Haf  ogonen  på  dess  nyss  ankomne  vicarius." 
Smlgn.  for  øvrigt  samme  Skrift,  V,  S.  102  flg.,  hvor  der  er  trykt  et  Brev  fra 
Engestrom  til  Adlersparre  af  28de  Juli  1809,  og  VII,  S.  3,  hvor  der  er  trykt  et 
Brev  fra  Wetterstedt  til  Adlersparre  af  s.  D. :  „Det  var  en  vacker  proposition 
at  smyga  in  prinsen  af  Hessen  till  Norrige.  Jag  hoppas  du  blir  nojd  med 
svaret,  som  Taivast  skall  låmna,  och  som  ej  forr  an  i  morgon  afgår.^"- 

^   Ræder,  III,  S.  529. 

hans  Hjælp,    da   kunde    han  umulig  se  Fremtiden  imøde  med  lyse  For- 
haabninger. 

Men  naar  Christian  August  saaledes  ikke  vilde  laane  sin  Bistand 
til  Norges  Løsrivelse  fra  Danmark,  kunde  han  ogsaa  nu  have  optraadt 
paa  en  anden  Maade,  og  skulde  navnlig  ikke  have  sluppet  Grev  Morner 
af  Syne.  I  Stedet  for  at  beholde  denne  hos  sig,  lod  han  ham  reise  til 
Skien,  hvor  han  især  var  kjendt,  og  hvor  han  nu  kunde  faa  Anledning 
til  at  virke  for  sit  Øiemed.  Medens  Prinsen  saaledes  tog  en  Udsættelse 
for  at  kunne  indhente  Svar  fra  Danmark,  var  Carl  XIII.  aldeles  i 
Uvished,  da  han  ingen  Efterretninger  modtog  fra  sit  Sendebud.  Derimod 
hastede  Prinsen  med  at  skrive  til  Frederik  VI.  Allerede  24de  Juli  afgik 
der  fra  Christiania  en  Kurer,  som  overbragte  Frederik  VI.  en  Afskrift 
af  det  Brev,  Christian  August  havde  modtaget.  Til  samme  Tid  traadte 
Regjerings-Kommissionen  sammen  for  at  udarbeide  en  Forestilling  til 
Kongen  om  Norges  Tilstand,  og  bestemte,  at  Kaas  skulde  reise  til 
Kjøbenhavn  for  personlig  at  forelægge  denne  for  Kongen.  Kaas  var 
selv  —  men  neppe  af  de  samme  Bevæggrunde  som  hans  Kolleger  — 
enig  heri,  uagtet  Tiden  ikke  strak  til  for  at  indhente  Kongens  Tilladelse 
han  tiltraadte  ogsaa  nu  sine  Kollegers  Mening  om  Norges  blottede  Til- 
stand, der  yderligere  kunde  ventes  forøget  ved  den  forestaaende  mislige 
Høst,  og  som  næsten  stillede  Hungersnøden  i  sikker  Udsigt.  Det  eneste 
Middel  var  en  Vaabenstilstand  ^ 

Kaas  afreiste  til  fastsat  Tid  overland  gjennem  Sverige  og  var  allerede 
30te  Juli  i  Kjøbenhavn.  Underveis  havde  han  i  Sverige  benyttet  Anled- 
ningen til  at  undersøge  Stemningen  og  var  kommen  til  det  Resultat,  at 


•  Meddelelser  fra  Krigsarkiverne,  IV,  S.  320.  I  sin  Apologi  (A.  Ipsen,  Christian 
August,  S.  294  flg.)  siger  Prinsen:  „Alle  Mitglieder,  Herr  v.  Kaas  mit  e  i  n- 
geschlossen,  waren  vollig  iiberzeugt,  dass  das  einzige  Mittel  zur  Rettung 
des  Landes  ein  schleuniger  Wajfenstillstand  sei.  Man  beschloss  eine  kraftige 
Vorstellung,  die  Herr  v.  Kaas  mit  unterschrieb,  durch  eines  der  Mit- 
glieder personlich  iibergeben  zu  lassen,  die  durch  kraftige  m  iindliche 
Vorstellungen  von  dies  em  unterstutz  t  w  er  den  soll  te,  wozu 
diescr  Mann  sich  erbot;  und  dies  war  sein  einzige  r  Auftrag,  den  er  treulich 
auszurichten  sich  erbot.  Dass  dieses  nicht  seine  eigentUche  Absicht,  tvies  der 
Erfolg;  denn  er  richtete  (den  letzten)  Auftrag  gar  nicht  aus  und  entschuldigte 
sich  damit,  dass  der  Konig,  durch  die  Vorstellung  ungnådig,  nicht  zu  bewegen 
gewesen  wdre,  worauf  ich  ihm  antwortete,  dass  er  mir's  nicht  einbildcn  solle, 
dass  der  Konig  aus  Umvillen  gegen  einzelne  Individuen  oder  aus  Laune  das 
Wohl  der  Hålfte  seines  Volks  und  eine  Krone  aufs  Spiel  sollte  setzcn  wollen, 
wenn  er  gehorig  unterrichtet ;  dass  es  mir  Leid  thiite,  dass  er  (Kaas)  nach 
seinem  Versprechen  nicht  unsrer  Erwartung  entsprochen.''  —  Der  er  aitsaa 
ved  denne  Leilighed  talt  aabne  Ord  om,  hvad  der  kunde  ske. 

Magthaverne  vilde  benytte  alle  Midler  for  at  fremkalde  Norges  Til- 
slutning, medens  Stemningen  i  Almindelighed  var  mere  for  Prins  Gustav, 
den  afsatte  Konges  Søn.  Dette  berettede  han  umiddelbart  efter  sin  An- 
komst til  Danmark  for  Frederik  VI. ^  og  derefter  maa  altsaa  dennes 
Opfatning  af  Forholdene  være  bleven  bestemt.  De  Samtaler,  som  Kaas 
i  den  danske  Hovedstad  havde  med  Kongen,  maa  hovedsagelig  have 
angaaet  Prinsen  og  det  svenske  Tronfølgervalg;  men  da  dette  kun  for- 
handledes  mundtlig,  vides  intet  bestemt  derom.  Kaas  har  dog  neppe 
lagt  nogen  Dæmper  paa  sin  Uvilje  mod  Prinsen  eller  slaaet  af  paa  noget 
af,  hvad  han  vidste  eller  troede  at  vide  om  dennes  og  hans  Omgivelsers 
Forhold  ^. 

Noget  for  Norge  gavnligt  Udbytte  fulgte  ikke  af  disse  Forhandlinger. 
Det  eneste,  Kaas  i  denne  Henseende  udrettede,  var,  at  der  blev  givet 
et  Forbud  mod  Kaperfart,  ved  Forordningen  af  2den  August  1809'^; 
men  dette  skal  under  de  daværende  Forhold  mere  have  været  til  Norges 
Skade.  Til  Regjerings-Kommissionens  Forestilling  toges  intet  Hensyn, 
og  med  al  sin  Iver  for  at  komme  til  Kjøbenhavn  som  Talsmand  for 
denne,  synes  ikke  Kaas  der  at  have  tåget  sig  meget  af  den.  Under 
Opholdet  i  Danmark,  hvor  Stemningen  mod  Christian  August  var  en 
alt  andet  end  velvillig,  synes  Kaas  at  Være  bleven  mere  opirret  mod 
denne. 

For  Kaas  var  det  af  Vigtighed  at  komme  hurtig  tilbage  til  Christiania, 
især  da  der  var  lagt  Hindringer  i  Veien  for  Prinsen  af  Hessens  Reise. 
Thi  under  hans  Fravær,  og  saalænge  ikke  den  anden  Prins  var  kommen 
til  Norge,  var  Christian  August  paa  egen  Haand  i  dette  Land,  kun  om- 
given af  Mænd,  hvis  Troskab  mod  Danmark  der  var  god  Grund  til  at 
betvivle.  Rigtignok  blev  der  ikke  foretaget  noget,  som  kunde  se  mis- 
tænkeligt  ud;  men  det  var  heller  ikke  raadeligt  at  stole  for  meget 
paa  den  tilsyneladende  Ro,  og  derfor  ilede  Kaas  med  at  forlade 
Kjøbenhavn. 

Paa  Frederik  VI. 's  Svar  var  der  i  Christiania,  som  i  Stockholm, 
ventet    med    en    stedse    stigende    Utaalmodighed.      Prinsen    vilde    have 


'  Meddelelser  fra  Krigsarkiverne,  IV,  S.  321  flg.  Om  en  krænkende  Skrivelse 
fra  Kaas  til  Prinsen  se  A.  Ipsen,  Christian  August,  S.  295. 

2  Ræder,  III,  S.  536:  „Prinsen  og  hans  Færd  skal  Kaas  som  redelig  og  tro 
Mand  have  omtalt  for  Kongen  uden  Forbeholdenhed/' 

'^  Ræder,  III,  S.  534  flg.  Smlgn.  Brev  fra  Carl  XIII.  til  Adiersparre:  ^Danskarne 
synas  hafva  alt  mer  och  mer  saktat  sina  pretentioner.  Ett  forbud  mod  kaperier 
år  utfdrdadt  och  det  har  med  sista  posten  blifvit  hitsåndt  af  Tavvast.''  Handl, 
ror,  Sveriges  historia,  V,  S.  37. 

Besked,  om  den  forlangte,  høist  paatrængende  Vaabenstilstand  kunde 
afsluttes,  og  om  han  selv  kunde  svare  imødekommende  eller  afslaaende 
paa  det  svenske  Tilbud.  Usikkerheden  pinte  ham,  og  han  følte  selv, 
at  hans  legemlige  Kræfter  formindskedes  under  dens  Tryk.  Han  vaklede 
frem  og  tilbage;  den  indiskrete  Maade,  hvorpaa  hans  tidligere  Forhold 
var  berørt  i  officielle  svenske  Aktstykker,  var  ham  i  høi  Grad  pinlig, 
og  i  sine  Breve  til  Kongen  omtalte  han  de  der  fremkomne  Udtalelser 
som  løgnagtige  og  fornærmelige.  Uden  rigtig  at  vide,  hvordan  han  her 
kunde  stille  sig,  antydede  han  for  Kongen,  at  den  bedste  Udvei  maaske 
vilde  være  at  give  et  ubestemt  Svar^  Men  det  vårede  længe,  inden 
han  fik  Brev  fra  Kongen,  der  kunde  hæve  hans  Tvivl;  thi  Kaas,  der 
overbragte  Svaret,  gav  sig  paa  Reisen  gjennem  Sverige  ganske  god  Tid. 
Den  9de  August  var  han  i  Goteborg,  hvor  han  troede  at  have  givet  de 
svenske  Politikere  noget  at  bestille  ved  at  udsprede  et  Rygte,  som  han 
havde  hørt  i  Helsingør,  men  hvis  Upaalidelighed  han  selv  bedst  kjendte, 
at  Prinsen  af  Hessen  pludselig  var  reist  til  Rusland'-!! 

Kaas  havde  under  denne  Reise,  paa  samme  Maade  som  i  April, 
atter  paa  egen  Haand  drevet  en  Politik,  der,  efterat  Valget  engang  var 
foregaaet,  med  Nødvendighed  maatte  bringe  ham  i  et  spændt  Forhold 
til  Prins  Christian  August,  saa  meget  mere,  som  den  Maade,  hvorpaa 
det  skede,  maatte  bibringe  Prinsen  den  Tanke,  at  Kongen  stod  bag. 
Kaas  var  vidende  om,  at  der  i  Sverige  var  mange  Modstandere  af 
Adlersparre,  og  da  han  ansaa  denne  for  at  være  Christian  Augusts 
bedste  Støtte,  vilde  han  ved  at  vinde  Adlersparres  Fiender  forsøge  at 
undergrave  Prinsens  Stilling.  Paa  sin  Reise  gjennem  Sverige  havde 
han  en  Samtale  med  Kommandanten  i  Goteborg,  Oberst  Ehrenstrom, 
for  hvem  han  uden  Forbehold  udviklede  sine  Meninger  om  de  lykkelige 
Følger  af  en  Forening  mellem  de  tre  nordiske  Riger,  under  Frederik  VI. 
Hvad  han  ytrede,  blev  meddelt  Armfelt  og  øvede  senere  sin  Virkning"'. 

Kaas  ankom  12te  August  til  Christiania,  medbringende  Kongens 
Svar  til  Christian  August  og  til  Regjerings-Kommissionen,  der  begge  fik 
sine  Skraber.      Om  Vaabenstilstand  vilde    Kongen    intet   høre;    derimod 


*  Meddelelser  fra  Krigsarkiverne,  IV,  S.  324  flg.  og  329  flg. 

"^   Rapport  af  9de  August;  smlgn.  Meddel,  fra  Krigsark.,  IV,  S.  331,  Note  1. 

'  Smlgn.  Ræder,  III,  S.  574  og  580.  I  et  Brev  af  17de  August  1809  fra  Veners- 
borg  til  C.  H.  Anckarsvård,  siger  Armfelt,  at  Prinsen  havde  skrevet  til  ham, 
at  han  ikke  vilde  modtage  Valget  uden  Samtykke  af  sin  Konge  og  af  „Bona- 
parte",  —  „med  mindre  den  norske  Nation  saa  at  sige  tvang  ham  til  at  bryde 
visse  Baand".  Saa  uforsigtig  har  dog  neppe  Christian  August  kunnet  udtrykke 
sig.    Smlgn.  den  ældre  Udgave,  I,  S.  337,  Note  1. 

tillod  han  Christian  August  at  modtage  Valget,  saasnart  der  var  sluttet 
Fred,  uagtet  han  var  misfornøiet  med,  at  der  ikke  fra  svensk  Side  var 
truffet  Foranstaltninger  til  at  indhente  hans  Samtykke.  Tilladelsen  blev 
imidlertid  given  i  en  Tone,  der  ikke  vidnede  om  nogen  dybt  følt  Til- 
fredshed,  og  i  det  hele  var  de  Budskaber,  Kaas  bragte  med  sig  tilbage, 
af  den  Art,  at  de  ikke  kunde  berolige  Stemningen  mellem  Prinsens 
Omgivelser. 

Hvad  der  imidlertid  virkede  endnu  værre,  var  de  ubesindige  Ytringer, 
som  Kaas  havde  ladet  falde  ved  en  Frokost,  der  blev  given  for  ham 
paa  den  norske  Side  af  Svinesund,  paa  Vestgaard,  af  Kjøbmand  Carsten 
Tank  fra  Frederikshald.  Da  Værten,  inden  der  endnu  var  drukket  for 
Kongen,  udbragte  en  Skaal  for  Christian  August,  havde  Kaas  raabt: 
„Den  Skaal  drikker  jeg  ikke,"  hvilket  senere  blev  indberettet  til  Prinsen 
med  det  Tillæg,  at  Kaas  med  det  samme  havde  kaldt  ham  en  For- 
rædere For  det  gjensidige  Forhold  mellem  Prinsen  og  Kaas  fik  dette 
de  mest  uheldige  Følger. 

Medens  Christian  August  i  Christiania  afventede  den  Bestemmelse, 
som  Frederik  VI.  vilde  træffe,  var  Adlersparre  i  Spidsen  for  sine 
Tropper  og  med  ham  var  ogsaa  Anckarsvard  vendt  tilbage  fra  Stockholm 
til  Vermland^.  Den  første  var  efter  Revolutionen  bleven  baroniseret 
og  udnævnt  til  Statsraad  og  Oberst;  Anckarsvard  var  bleven  Oberst- 
lieutenant.  I  Begyndelsen  af  August  var  de  begge  i  Nærheden  af  Grænsen, 
hvor  Anckarsvard  sees  at  have  havt  en  Sammenkomst  med  Major  Darre, 
om  hvilken  der  for  øvrigt  kun  vides  lidet.  Saavel  Anckarsvard  som 
hans  Chef  synes  at  have  gjort,  hvad  de  formaaede,  for  at  komme  til 
Kundskab  om  de  i  Norge  raadende  Stemninger,  og  Adlersparre  ilede  da 
med  at  sende  Carl  XIII.  Indberetning^  om,  hvordan  det  stod  til,  og 
hvad  der  hindrede  Prinsen  fra  at  afgive  det  Svar,  som  det  for  Kongen 
var  magtpaaliggende  at  faa: 

„Stormagtigste  Allernådigste  Konung! 
Genom  bivagar  fick  jag  genast  efter  Grefve  Anckarsvards  samman- 
trade    med  Major  Darre,  veta,  att  i  Prinsens    hogqvarter    råder   mycken 


Ræder,  III,  S.  534  flg.  P.  C.  Holst's  Efterladtc  Optegnclser,  S.38  flg.  Nogle 
Oplysninger  om  Prinsens  første  Samtaler  med  Kaas  efter  hans  Tilbagekomst 
hos  A.  Ipsen,  Christian  August,  S.  295.  Den  af  Kaas  til  Kongen  givne  Rede- 
gjørelse for  det  forefaldne  findes  i  Meddelelser  fra  Krigsarkiver  ne,  IV,  S.  429. 
Schinkel-Bergmann,  v,  S.  97  flg.,  103  og  107  flg.  Ræder,  III,  S.  567.  Hand- 
lingar  rorande  Sveriges  historia.  V,  S.  24  flg.  C.  A.  Adlersparre,  1809  och 
1810,  1,  S.  190. 
Original  i  Upsala  Universitetsbibliotek. 

hag  att  antaga  thronfoljden,  den  storsta  och  lifligaste  erkansla  for  en 
adelmodig  Konungs  och  en  nations  fortroende,  men  ock  det  storsta 
bekynimer,  att  ej  genom  en  befliickad  ara,  genom  ett  forhastadt  steg, 
sanka  det  egna  personliga  vardet.  Prinsen  har  hela  tiden  vantat  det 
begarda  utlatandet  från  Danska  håfvet:  Axel  Morner  afreste  till  sina 
vanner  i  Skeen,  for  att  afbida  detta  med  storsta  inqvietude  vantade 
svar;  Darres  afsandning  till  Vinger  upskots  flera  timmar  for  samma 
andamål;  Darre  forklarade  Prinsens  empressement  att  råka  mig  genast 
efter  ankomsten  af  berorde  svar;  och  General  Staffeldts  i  underdanighet 
bifogade  bref  visar,  att  Danska  håfvets  utlåtande  ånnu  ar  i  forvantan. 
Formodeligen  ar  hammandet  af  courrier-viixlingen  emellan  Danmark  och 
Norie  ofver  Sverrige,  orsaken  till  detta  drogsmaal:  jag  vågar  derfore  i 
djupaste  underdanighet  tillstyrka,  att  den  åter  frigifves  for  en  ganska 
korrt  tid,  och  for  blott  en  person  hvarje  gang,  under  upmårksamhet  på 
de  personer  som  resa. 

Prinsens  norrska  vanner  villja  att  Prinsen  skall  antaga  thronfoljden, 
det  danska  svaret  må  blifva  huru  som  hellst;  men  åfven  de  villja,  att 
han  skall  afbida  detta  svar,  for  anståndighetens  skull.  De  mera  danskt 
sinnade  påstå  att  ett  vågrande  svar  från  Danmark  vore  hogst  opolitiskt: 
åfven  de  onska,  att  Prinsen  antager  thronfoljden,  men  med  Danska 
håfvets  bifall.  General  Staffeldt,  som  hogt  nitålskar  for  Norje  och  for 
Nordens  frihet,  men  som  år  Konungen  i  Dannmark  personligt  tillgifven, 
har  jemte  andra,  hogt  yttrat  åfvanberorde  mening,  och  han  har  uttrycke- 
ligen  sagt:  man  sager  icke  nej  till  en  thron.  Utan  att  kunna  forut- 
saga något  med  såkerhet  i  denna  kinkiga  och  vigtiga  sak,  tror  jag  mig  dock 
aga  mycken  anledning  till  den  mening  jag  på  skåligen  goda  skål  hyser, 
att  den  slutas,  till  Eders  Kongl.  Majeståts  nådiga  noje.  Ånnu  en  liten 
omstandighet  styrker  mig  i  denna  opinion.  Når  Gref  Anckarsvård  till 
Darre  låmnade  Bulows  begåran  och  svaret  derpå,  utbad  han  sig,  at  få 
dessa  handlingar  tillbaka,  samt  att  erhålla  Prinsens  yttrande  huruvida 
han  ville,  att  courier-våxlingen  skulle  fortfara  emellan  Danmark  och 
Norje,  samt  att  Prinsen  af  Hessen  skulle  få  tillstånd  att  fullfolja  sin 
tillåmnade  resa.  Hvarken  handlingar  eller  yttrande  hafva  kommit,  ehuru 
Norrska  proclamationen  i  Jåmtland  och  den  mig  lamnade  skrifvelsen 
från  Gref  Romanow,  hwilka  varit  Prinsen  tillsånda,  återfoljde  med 
General  Staffeldts  i  underdanighet  bifogade  bref. 

I  ofrigt  år  ibland  soldater  och  bonder  i  Norje  ett  jåmmerrop  der- 
ofver,  att  de  skola  forlora  deras  goda  oforlikneliga  Prins:  denna  rost  år 
en  i  alla  dasser.     De  åro  rigtigt  bedrofvade  derofver. 

Hvad  den  andra  mig  i  nåder  anbefalldta  angelagenheten  betraffar, 
nemln  att  åt  Sverrige  forvarfva  norrmannens  tillgifvenhet,  så  kan  deråt 
gifvas  all  den  vidd  och  liflighet,  som  Eders  Kongl.  Majeståt  tåckes 
befalla.  Jag  har  redan  ront  deras  fortreende  i  den  hogsta  grad :  verm- 
låndska  allmogens  tånkesått,  den  discipline  som  forrå  året  blifvit  iakt- 
tagen  vid  våra  små  infall  i  Norje,  och  sist  revolutionen,  genom  hvilken 
kriget  opphorde,  hafva  forvårfvat  mig  deras  synnerliga  benågenhet.  Når 
jag  for  dem  framstållt,  att  genom  forening  med  Sverrige  kunde  i  evårde- 
liga  tider  alldrig  ett  krig  på  dessa  grånsor  mera  upkomma;  att  handeln 
genom  denna  forening  blefve  fri  och  alla  tullar  tillintet  gjorda;  att 
samma  forening  ej  skulle  oka  deras  skatter;  att  de  behofva  betala  intet 
for  Sverrige,  och  Sverrige  intet  for  dem;  att  Sverrige  nu  har  den 
hårligaste  årsvåxt,  så  att  om  foreningen  ågde  rum  och  handeln  foljagte- 
ligen  blefve  fri,  kunde  de  erhålla  emot  deras  varor  svensk  spanne- 
mål;  o:  s:  v:  —  når  de  hort  allt  detta,  hafva  intrycken  deraf  varit 
ganska  lifliga.  Recognoscerande  officerare,  som  blifvit  utskickade  både 
i  norr  och  soder,  for  att  justera  våra  carthor  invid  norrska  grånsen, 
fora  samma  språk  till  både  svenska  och  norrska  bonders  obeskrifliga 
noje.  Bestandig  fred  och  fri  handel,  åro  for  dem  låckemedel,  som  de 
alldrig  kunna  emotstå:  når  dessa  foremål  visas  dem  i  prospecten, 
glomma  de  radicalt  allt  annat:  kunna  de  derjemte  personligen  gora  sig 
pengar  på  denna  ofvertygelses  utbredande,  skall  man  få  dem  att  resa 
så  langt  Norje  råcker,  åt  alla  våderstreck,  I  landet  finnas  formogna 
och  ansedda  man  af  bondeståndet,  som  dock  ej  befatta  sig  med  jord- 
bruket personligen,  utan  fara  omkring  beståndigt  dels  i  egna  handels- 
årender,  dels  såsom  commissionårer  for  stådernes  invånare  i  afseende 
på  Norjes  vidstråckta  rorelse  med  timmer  och  bråder:  dessa  kunna  resa 
hvarest  som  hellst  i  sitt  vanliga  yrke,  utan  att  observeras  eller  miss- 
tånkas.  Når  man  har  dessa  på  sin  sida,  —  och  penningen  år  deras 
hogsta,  enda  foremål  —  kan  man  få  hvilka  nyheter  och  meningar  man 
behagar  utbredda  ofver  alla  landsåndar;  och  jag  år  ofvertygad,  att  man 
med  V:!  del  af  hvad  en  månads  campagne  kostar,  skulle  kunne  fore- 
komma ett  krig  och  lagga  en  saker  grund  for  en  framtida  tåt  forening. 
Det  år  bekant,  att  norrska  Invånarnes  ton  år  mycket  afgorande,  och 
mycket  respecterad  af  Danska  Regeringen,  så  att  ett  krig  imot  deras 
determinerade  villja  foga  år  mojeligt  eller  åtminstone  ej  långvarigt:  så 
lår  det  hafva  forhållit  sig  med  General  von  Kroghs  infall  i  Jamtland: 
ånnu  mera  skulle  detta  forhållande  vara  såkert  och  åga  rum,  om  man 
forskaffade  sig,    genom  verksamma  medel,  ett  intresseradt  anhang  ofver 

hela  landet  och  bearbetade  den  allmanna  meningen.  Till  fordelarne  i 
detta  afseende,  kan  afven  raknas  den  omstandigheten,  att  bonderne  aro 
soldater:  den  ofvertygelse,  som  inplantas  i  allmogen,  ar  genast  inne  i 
armen.  Jag  vågar  i  underdanighet  afvagta  Eders  Kongl.  Majestats  nådiga 
befallning  hvad  vidd  jag  bor  gifva  åt  denna  verkningsmethod,  och  till 
hvilka  medel  tillgång  gifves  for  detta  vigtiga  iindamål. 

Vid  en  tillfrågan  hos  General  Staffeldt  hurudan  Prinsen  af  Hessen 
vore,  runkade  han  på  hufvudet  med  yttersta  missnoje.  Når  norrska 
bonder  lupit  till  honom  med  underråttelser  om  svenska  trouppernes 
återkomst  hit,  har  han  afvisat  dem  och  bedt  dem  ej  springa  med  sådana 
nyheter.  Han  har  yttrat  sig  beståmdt,  att  General  von  Krogh  år  galen. 
At  soldater,  som  nyss  blifvit  permitterade  från  Fredricshall  och  hit, 
hafva  officerarne  sagt,  att  om  de  i  landsbygden  hora  några  krigsrykten, 
skola  de  ej  bry  sig  derom. 

Det  år  min  lifliga  underdåniga  onskan,  att  snart  kunna  hafva  den 
nåden  upvagta  Eders  Kongl.  Majeståt  med  beståmda  underråttelser  i  det 
vigtiga  åmnet:  formodeligen  beror  detta  af  den  skyndsamhet,  hvarmed 
courier-våxlingen  emellan  Norje  och  Dannmark  återstålles. 

Med  djupaste  vordnad  och  undergifvenhet  framhårdar  jag  till  dods- 

stunden 

Stormågtigste  allernådigste  Konung! 

Eders  Kongl.  Majestats 

allerunderdånigste  och  tropligtigste 

Morast  vid  Norrska  grån-  tjenare  och  undersåte 

sen  d:  7  Aug:   1809.  Georg  Adlersparre." 

Efter  dette  Brev  skulde  Baron  Anckarsvård  allerede  inden  7de 
August  have  talt  med  Darre  paa  Kongsvinger';  han  maa  imidlertid 
ogsaa  der  have  forhandlet  med  sin  gamle  Bekjendt,  General  Staffeldt, 
og  gjennem  ham  have  anholdt  om  en  Samtale  med  Christian  August, 
som  imidlertid  denne  under  de  forhaandenværede  Omstændigheder  ikke 
vilde  indvilge.  Prinsens  egenhændige  Svar  til  Anckarsvård,  dateret  Ilte 
August,  lød  saaledes": 


'  Sandsynligvis  Iste  og  2den  August.  Smlgn.  Handl.  ror.  Sver.  hist.,  VII,  S.  6  flg. 
Ræder,  III,  S.  553. 

■'  Original  mellem  Georg  Adlersparres  efterladte  Papirer  i  Lunds  Universitets- 
bibliotek. Prinsens  Navn  er  desværre  paa  dette,  som  paa  flere  andre  af  hans 
i  denne  Samling  opbevarede  Breve,  udklippet,  formodentlig  for  at  skjænkes  til 
en  eller  anden  Autografsamler.  I  Handl.  ror.  Sveriges  hist.,  V,  S.  79  og  der- 
hos  Ræder,  III,  S.  568  er  Brevet  urigtig  dateret  17de,  i  Stedet  for  Ilte  August.  — 
Om  en  paatænkt  Reise  af  Darre  i  første  Halvdel  af  Juni  til  Venersborg  for 
der  at  træffe  Posse,  smlgn.  Schinkels  Minnen,  Bihang,  II,  S.  124. 

„Fra  General  Staffeld  er  mig  bleven  tilmeldt  at  Deres  Høivel- 
baarenhed  —  haver  ønsket  at  have  en  Samtale  med  mig.  Da  jeg  inden 
faa  Dage  haaber  at  kunde  oversende  Grev  Morner  med  mit  allerunder- 
danigste  Svar,  til  Hans  Majestat  Kongen  af  Sverrig,  saa  maae  jeg  paa 
denne  og  fleere  Grunde  ønske  at  den  omhandlede  Samtale  og  videre 
Negociaton,  om  hvad  det  end  maatte  være  for  saalænge  maatte  udsættes. 
Jeg  har  imidlertid  beordret  Overbringe[re]n  af  dette,  Herr  Major  von 
Stabel  som  har  min  fuldkumne  (sic)  Tiltroe  og  paa  hvis  Discretion  man 
kan  forlade  sig  —  at  imodtage  Deres  Høivelbaarenheds  Andrag  og  herom 
uden  Ophold  at  indsende  hans  Rapport,  hvorefter  jeg  skal  strax  give 
mig  den  Ære  at  meddele  mit  Svar  —  Jeg  beder  Deres  Høivelbaarenhed 
at  antage  Forsikringen  om  min  sande  Hoiagtelse  — " 

Anskarsvard  vilde  imidlertid  ikke  indlade  sig  i  nogen  Underhand- 
med  Stabell,  og  Samtalen  mellem  dem  synes  derved  at  være  bleven 
resultatløse  Maaske  har  man  deri  at  søge  Grunden  til,  at  Prinsen 
straks  efter  valgte  Darre  til  at  afgaa  med  Depescher  til  Baron  Adler- 
sparre,  da  Kongens  Svar  omsider  var  indløben  til  Christiania.  Af  alle 
Prinsens  militære  Omgivelser  var  Darre  hans  fortroligste  Ven,  og  han 
var  desuden  indviet  i  de  Forhandlinger,  der  tidligere  var  førte  med 
Sverige.  Fra  svensk  Side  var  der  jo  endog  skeet  direkte  Henvendelser 
til  ham,  og  inden  det  svenske  Revolutionsparti  betragtedes  han  som  Grev 
Wedels  Meningsfælle.  Valget  af  ham  til  at  overbringe  Prinsens  Svar 
var  saaledes  betydningsfuldt  nok. 

Hvis  der  havde  været  en  Mulighed  for  at  undgaa  at  svare,  havde 
Christian  August  visselig  benyttet  enhver  Udvei,  som  kunde  hjulpet 
ham  derfra.  Men  alle  Døre  var  stængte,  og  han  maatte  svare;  —  men 
hvordan?  Hans  hele  Stilling  var  meget  vanskelig;  fra  begge  Sider 
trængtes  der  paa,  —  af  Kaas  fra  den  ene,  af  Grev  Wedel  fra  den 
anden.  Handlingens  Tid  skulde  være  kommen,  og  Knuden  var  strammet 
saa  haardt,  som  den  kunde.  Om  det  Svar,  der  skulde  sendes  den 
svenske  Konge,  havde  Prinsen  en  Forhandling  med  Kaas,  der  fandt 
ham  meget  urolig.  I  Henhold  til  Kancelli-Præsidentens  Raad  kom 
Prinsens  Brev  til  Carl  XIII.  at  lyde  saaledes'-:  „Efter  det  naadige 
Brev,  hvormed  Deres  Majestæt  har  hædret  mig,  har  jeg  oversendt  mit 
Svar  til  Hr.  Baron  Adlersparre.     Deres  Majestæt  vil  tillade  mig  at  ud- 


1   Ræder,  III,  S.  568. 

'^   Ræder,  III,  S.  555,  Noten.     Prinsens  Skrivelse  til  Adlersparre  er  smstds.  trykt 
paa  de  to  følgende  Sider. 

trykke  den  mest  levende  Erkjendtlighed,  hvoraf  jeg  er  gjennemtrængt, 
og  at  tilføie  det  Ønske,  at  ifølge  den  Forhaabning,  der  er  saa  naturlig 
for  Deres  Majestæts  Hjerte  og  saa  overensstemmende  med  de  fredelige 
Hensigter,  som  De  altid  har  lagt  for  Dagen  under  Deres  Regjeringstid: 
at  Freden  snart  niaa  blive  sluttet  i  Nordeuropa!  Det  er  da,  jeg  skulde 
føle  mig  lykkelig  ved  i  Ord  og  ved  Gjerninger  at  vise  de  Følelser  af 
dyb  Ærbodighed  og  oprigtig  Erkjendtlighed,  hvormed  jeg  har  den  Ære 
at  undertegne  mig"  o.  s.  v. 

Mere  udførlig,  men  i  lignende  Aand  var  ogsaa  den  Skrivelse  affattet, 
hvormed  Prinsen  samme  Dag  oversendte  Adlersparre  sit  Brev  til  Carl 
XIII.  Det  var  affattet  i  en  meget  venskabelig  og  for  Adlersparre  som 
for  hele  det  svenske  Folk  smigrende  Tone,  uden  dog  at  gaa  ud  over 
Grænsen  for,  hvad  der  kan  siges  i  et  officielt  Brev.  Saavel  denne 
Skrivelse  som  Brevet  til  Kongen  overbragtes  af  Grev  Morner.  Derimod 
betroede  Christian  August  en  anden,  mere  privat  Skrivelse,  af  15de 
August,  i  Darres  Hænder'  og  gav  denne  det  Hverv  at  indhente  Adler- 
sparres  Meddelelser,  formodentlig  nærmest  de,  som  Anckarsvard  ikke 
havde  villet  betro  Stabell.  Morner  medbragte  ogsaa  —  dog  uden  at 
Darre  kjendte  Indholdet  —  en  Skrivelse  fra  Grev  Wedel  til  Adlersparre, 
der  leverede  Kommentaren,  saaledes  som  Brevskriveren  i  dette  Øieblik 
opfattede  Stillingen.     Denne  Skrivelse-  lyder  saaledes: 

„De  tillade,  udmærkede  ædle  Mand!  at  en  af  Deres  Norske  Brødre 
som  meest  beundrer  Dem,  yttrer  Dem  sin  Sorg  over  at  Omstændig- 
hederne  forbyde  ham  at  fremstille  sig  personligen  for  Dem,  og  med  faa 
Ord  indstændigen  beder  Dem  ikke  tåge  Pr:  C:s  Svar  efter  Bogstaven  — 
Jeg  er  overbeviist  om  at  faa  Uger  vil  udvikle  vore  fælles  Anliggender 
saaledes  at  det  store  Øiemed  [opnaaes],  som  enhver,  ikke  altfor  borneret 
Svensk  og  Norsk  Mand  stræber  efter  —  Enten  maae  det  Danske  Hof 
faae  en  uvant  Klogskab  eller  Norges  alt  vaagnende  Selvfølelse  vil  sætte 
Pr:  C:  i  saadan  Stilling  at  han  ei  kan  andet  end  antage  sig  Sveriges 
og  Norges  Styrelse  under  en  fornuftig  Form  —  Klogskab  forbyder  mig 
at  sige  meere.  —  Major  Darre  er  en  aldeles  paalidelig  Norsk  sindet 
Mand  som  De  kan  tale  ligefrem  med  —  Han  vil  naturligviis  i  Be- 
gyndelsen  være  lidt  tilbageholden,  da  hans  dobbelte  Egenskab  udfordrer 
det,  efter  de  sædvanlige  Former,  som  jeg  hader,  men  som  faa  Mennesker 


'   Handlingar  rorande  Sveriges  historia,  V,  S.  77  flg. 

-'   Brevet  findes  i  Upsala  Universitetsbibliotek  som   Bilag  ved  Adlersparres  Brev 
til  Carl  XIII.  af  17de  August  1S09. 

Grev  J.  C.  H.  Wedel  Jarlsberg.    I.  18 

ganske  kunne  hæve  sig  over  —  Havde  jeg  den  Lykke  at  min  Stilling 
tillod  mig  uden  at  skade  den  gode  Sag,  at  indfinde  mig  hos  Dem  — 
skulde  jeg  uden  mindste  Omsvøb  sige  Dem  min  Meening  —  da  man 
under  saadanne  Omstændigheder  som  nærværende  ei  kan  virke  ved 
sædvanlige  Midler. 

Under  enhver  Omstændighed  maae  De  snart  have  en  Samtale  med 
Prindsen.  —  Vær  meget  ligefrem  —  lidt  paatrængende  om  De  vil  —  lad 
ham  kuns  blive  varm  —  Han  er  timide  og  tilbageholden  af  Naturen  — 
Dette  Slør  maae  først  bort  —  Er  det  Dem  mueligt  saa  kom  til  Chri- 
stiania —  Det  kunde  have  sin  Nytte  i  fleere  Henseender!  — 

Undskyld  disse  uordentlige  men  velmeente  Linier  fra 

en  troefast  ærlig  Dem  ubekjendt, 
men   dog   med  Liv   og  Sjæl    hen- 
Christ.   15  Aug.   1809.  given  Normand 

H.  Wedel-Jarlsberg. 

P.  S.    Jeg  regner  ganske  vist  paa  at  disse  Linier  strax  brændes  — " 

Adlersparre  besvarede  den  17de  Grev  Wedels  Brev;  men  denne 
Skrivelse  kjendes  ikke  mere.  Derimod  sendte  han  samme  Dag  følgende 
Brev  til  Carl  XIIL,  hvormed  han  uden  at  agte  paa  Brevskriverens  Ønske 
om  at  brænde  Brevet,  ogsaa  oversendte  den  originale  Skrivelse  fra  Grev 
Wedel,  som  derved  er  bleven  reddet.  Brevet  til  Carl  XIIL  er  ogsaa 
oplysende  for  Sagernes  Stilling  i  dette  kritiske  Øieblik,  da  alt  stod  og 
vippede  ': 

„Stormagtigste  Allernådigste  Konung! 

I  djupaste  underdanighet  får  jag  nu  den  nåden  hårhos  ofversanda 
Prinsens  svar:  dertill  kan  jag  med  tillforsigt  lagga  den  såkra  enskildta 
underrettelsen,  att  om  också  ej  fred  blir,  forsattes  Prinsen  i  absolut 
nodvåndighet  att  komma,  och  jag  kan  i  underdanighet  forsåkra,  att  han 
då  har  Norje  med  sig. 

Allt  kan  och  skall  lyckas,  så  sannt  som  att  jag  lefver,  om  saken  från 
Svenska  sidan  behandlas  med  den  energie  och  vaksamhet,  som  vederbor, 
med  storre  verkningsmedel  an  de  nuvarande:  blott  genom  dessa  skall 
jag  dock  inom  korrt,  inom  14  dagar,  for  Eders  Kongl.  Majeståts  ogon  i 
underdanighet  framlågga  ett  vigtigt  resultat,  nemln  en  pålitelig  under- 
råttelse    om    opinioner    och    villja    i    hvarenda    socken    nordanfjålls    och 


'   Original  i  Upsala  Universitetsbibliotek.     Smlgn.  S.  277,  Note  1. 

Utmed  hela  vår  grans,  med  undantag  af  Dalsland  och  Bohuslån,  från 
och  på  hvilka  jag  i  en  olycklig  stund  ej  kan  verka,  genom  den  nyss 
tillsatte  Befalhafvaren,  med  hvilken  jag  ej  harmonierar,  ej  kan  vara  i 
fortrolig  gemenskap. 

Prinsen  har  i  sitt  enskildta  bref  till  mig  utbedt  sig,  att  af  hans 
officiella  svar  ej  må  goras  officielt  bruk,  om  det  kan  undvikas  :  jag  har 
derofver  begart  en  forklaring,  och  får  den  inom  ett  par  dagar:  emellertid 
vågar  jag  i  underdanighet  tillstyrka,  att  Prinsens  svar  genast  meddelas 
Hemliga  Utskottet,  jamte  de  anledningar  till  snar  fred,  som  finnas. 
Stånderna  synas  mig  bora  få  del  deraf  nar  Prinsens  forklaring  kommit. 

Unga  Gref  WedeP,  som  reste  genom  Sverrige  till  Norje,  hade 
med  sig  ordres  att  angripa  Sverrige:  de  lyddes  ej :  Regeringen  i  Norje 
forestållde  Danska  Håfvet  nodvåndigheten  att  gora  stillestånd  emellan 
Norje  och  Sverrige:  det  uptogs  med  storsta  onåd.  leke  desto  mindre 
kommer  snart  från  Norje  proposition  om  stillestånd:  på  den  kunna  de 
mesta  Troupperne  hår  gå  på  rothen,  for  att  bespara  afloningen  och 
underhållet.  Jag  har  nu  ej  råttigheten,  att  hårom  gifva  foreskrifter  till 
vånstra  flygeln,  enligt  min  forstå  nådiga  Instruction. 

Innan  korrt  har  jag  den  nåden  upvagta  Eders  Kongl.  Majeståt  med 
Prinsens  ytterligare  forklaring  och  med  stilleståndspropositionen  ifrån 
Norje. 

Med  djupaste  vordnad  och  undergifvenhet  framhårdar  jag  til  døds- 
stunden etc.  etc. 

Georg  Adlersparre. 
Morast  d.   17   Aug:    1809." 

Grev  Wedel  besvarede  Adlersparres  Brev  af  17de  i   følgende  Ord-': 

Christa  d.  21^'  Aug:   1809. 
Uagtet   jeg   i    denne   vigtige   Tidspunkt   søger,   saameget  mueligt,  at 
undertrykke     enhver    personlig     Betragtning    og    alt    Hensyn    til    Egen- 

'  Her  menes  Grev  Wedels  Broder,  Baron  Ferdinand  Wedel  Jarlsberg,  der  ogsaa 
senere  i  dette  Aar  af  Frederik  VI.  sendtes  som  Kurer  til  Norge.  Smlgn. 
Handlingar  rorande  Sveriges  historia,  V,  S.  45. 

-  Original,  forseglet  med  det  Wedelske  Vaabensegl  og  adresseret  til  Adlersparre, 
mellem  dennes  efterladte  Papirer  i  Lunds  Universitetsbibliotek.  Et  større 
Brudstykke  af  dette  Brev  er  trykt  hos  C.  Adlersparre,  1809  och  1810,  I, 
S.  201.  flg.  og  derefter  hos  Ræder,  III,  S.  578.  Smlgn.  Wetterstedts  Brev  af 
22de  August  1809  til  Adlersparre:  „Jag  har  last  de  enskildta  brefven,  som 
Konungen  sjelf  lårer  återsdnda.  Gr.  W.  bar  hela  stempeln  af  en  manlig  och 
kraftfull  caractére;  men  icke  dess  mindre  tror  jag  alltid,  att  fiir  att  få  Prinsen, 

kjerlighed  eller  Forfængelighed  —  saa  maae  jeg  dog  bekjende  at  de 
under  17de  d:  M:  mig  fra  Sveriges  Frelser,  tilsendte  Linier  i  høi  Grad 
have  smigret  og  glædet  mig.  —  Næst  Overbevisningen  om  mine  rene 
Hensigter  kan  intet  være  mig  kjærere  end  Deres  Venskab!  —  Vel 
kunde  jeg  rødmes  over  at  bruge  dette  Ord  med  Hensyn  til  Dem  —  thi 
De  har  viist  Verden  hvad  De  er  og  hvad  en  Mand  kan  udrette  —  Jeg 
er  endnu  ikkuns  Aspirant  til  en  Deel  af  samme  Hæder!  — 

Jo  vist  er  jeg  og  mange  flere  brave  Landsmænd  fuldkommen 
eenige  med  Dem  i  at  intet  kan  eller  maae  hindre  det  store  Øie- 
meds  Opnaaelse.  — 

Jeg  har  i  dette  Øieblik  intet  at  bede  Dem  uden  at  Sverige  ved- 
bliver i  alle  Henseender  at  vise  Velvillie  imod  Norge  og  aldrig,  om 
her  skulde  skee  noget  frappant  directe  blande  sig  i  Norges  indvortes 
Anliggender.  — 

Kan  jeg  ikke  fuldkommen  stoele  herpaa?  — 

Jeg  behøver  ikke  at  udvikle  for  Dem  de  Grunde,  som  tale  for  en 
passiv  Tilstand  i  saa  Tilfælde.  Vil  man  haabe  at  have  Lykke  til  et 
Foretagende,  som  maaskee  iværksættes,  maae  man  handle  med  Forsig- 
tighed  i  Begyndelsen.  —  De  forstaaer  mig  nok.  — 

Var  det  mueligt  at  Sverige  kunde  (uden  mindste  Opsigt)  lade  fra 
Østersøen  &c.  &c.  snarest  mueligt  komme  betydelige  Qvantiteter  Korn- 
vare til  Sveriges  vestlige  Havne  —  var  dette  uendelig  vigtigt  for  Sagens 
lykkelige  Fremgang,  thi  saa  kunde  de  Norske  Fartøier  i  et  vist  Tilfælde 
strax  afhente  Kornvare  i  Overflødighed  derfra  —  Indkjobet  maatte  skee 
for  Regjeringens  Regning  —  og  siden  refunderes  herfra  —  Havde 
man  et  saadant  Forraad  i  Sverrige  kunde  visse  Magters  Politik  ikke 
hindre  Norges  Proviantering  i  første  Øieblik  og  siden  har  det  ingen 
Nød  thi  America,  Middelhavet  &c:  &c:  er  dog  i  saadant  Tilfælde 
aaben.  — 

Undskyld  dette  hastige  Brev  og  modtag,  ædle  Mand  !  min  hjerte- 
ligste   og    oprigtigste    Forsikkring    om    ubegrændset    og   urokkelig  Høi- 

agtelse  og  Venskab 

H.  Wedel-Jarlsberg. 

P:    S:    Herefter  er  min  Signatur  X.  Y.  Z." 


maste  vi  forst  gOra  fred ;  att  så  leirige  ej  fred  år  gjord,  och  således  han  qvar  i 
Norge,  intet  utbrott  sker,  och  att  det  år  och  blir  bast,  mindst  vådligt  fiir  det 
nårvarande,  och  mest  led  ande  till  en  garantie  af  en  ostiird  besittning  i  framtiden, 
om  vi  pd  fredligt  satt  kunna  tillvågabringa  foreningen  mellan  Sverige  och 
Norge.''     Handlingar  rorande  Sveriges  historia,  VII,  S.  18. 


Kaptein  Ekcnmann  i  Christiania.  277 


Adlersparre  havde  været  meget  i  Beraad  med,  hvorledes  han  skulde 
skaffe  sit  Brev  af  17de  August  i  Grev  Wedels  Hænder.  Han  vilde  ikke 
sende  det  gjennem  Darre,  da  denne  vendte  tilbage  til  Norge,  og  havde 
derfor  betroet  det  til  en  svensk  Officer,  Kaptein  Ekenmann.  Denne 
kom  lykkelig  til  Christiania  og  medbragte,  da  han  vendte  tilbage,  Grev 
Wedels  Brev  af  21de  August.  Nu  gjaldt  det  imidlertid  at  faa  et  nyt 
Svar  tilbage  til  Greven  i  Christiania,  hvilket  betroedes  i  en  meget  for- 
sigtig  Mands  Hænder.  Men  hvordan  det  er  gaaet  med  denne  Sendelse, 
vides  ikke.  Sandsynligvis  er  dog  ogsaa  Adlersparres  Svar,  der  er  af- 
sendt  den  23de  eller  24de,  naaet  frem  til  sit  Bestemmelsessted.  Gjennem 
dette  maa  Grev  Wedel  have  modtaget  Underretning  om  den  Glæde, 
Carl  XIII.  følte  ved  Christian  Augusts  Valg  og  ved  Udsigten  til  Norges 
Forening  med  Sverige'. 

Af  de  her  gjengivne  Aktstykker,  med  deres  talende  Indhold,  viser 
det  sig,  hvordan  Stillingen  var  i  August  Maaned  1809,  og  hvad  de  ind- 
viede  ventede  af  den  nærmeste  Fremtid.  Da  var  det,  Prins  Frederik 
af  Hessen  ankom  til  Norge. 


'  Nærmere  Opiysninger  herom  indeholdes  i  folgende  Brev  fra  Adlersparre  til 
Carl  XIII.,  dat.  Kristinehamn  24de  August  1809  (Originali  Upsala  Universitets- 
bibliotek): „Med  underdanig  och  liflig  erkånsla  har  jag  haff  den  nåden  emot- 
taga  Eders  Kongl.  Majestdts  skrifvelse  af  den  16  Augusti.  Om  någonting  i 
verlden  skulle  kunna  nårmare  an  forut  fasta  min  underdåniga  tillgifvenhct  vid 
Eders  Kongl.  Majestdts  hoga  och  dllskade  Person,  sd  vore  det  endast  det  nådiga 
deltagande  i  den  enskilda  angclågenhet,  som  for  mig  dr  så  vigtig  och  dyrbar, 
hxnlket  Eders  Kongl.  Majestdt  med  outsdgelig  nåd  och  godhet  tdckts  yttra. 

Når  Gref  Axel  Morner,  i  sållskap  med  den  aktningsvdrda  och  myckct 
intressanta,  och  i  norrska  angeldgenheterna  mycket  vdltdnkande  Major  Darre, 
ankom  till  Morast,  medforde  han  det  b  ref  f  rån  Gref  Wedel,  som  jag  haft  den 
nåden  afldmna  och  dfven  återfått.  Ndr  Gref  Wedel  låmnade  detta  bref  till 
Morner,  hade  det  dock  skett  Darre  ovetterligen,  och  med  foreskrift,  att  han  ej 
borde  få  veta  deraf.  Att  nu  besvara  detta  bref,  hade  stora  svårigheter :  med 
Darre  eller  elljest  ofver  Kongsvinger,  gick  alldeles  ej  ann.  Jag  maste  derfore 
tanka  på  Bohusldndska  vågen.  Lyckligtvis  finnes  vid  vånstra  flygeln  en  officer 
af  stor  skicklighet,  som  forr  tjent  under  mig  och  dr  mig  personligt  tillgifven, 
neml.n  Capiten  Ekenman  vid  fåltmdtare-Corpsen.  Denna  maste  jag  bedja  af 
vdnskap  tjena  mig.  Han  utverkade  sig  af  vdnstra  flygelbefdlet  en  pretext  att 
fara  till  Christiania,  och  emottog  i  hemlighet  ett  bref  från  mig  till  Gref  Wedel. 
Nu  återkom  han  från  Norje  och  återforde,  i  underdanighet  bifogade  svar,  som 
synes  vara  af  stor  mdrkvdrdighet.  Det  går  sdrdeles  vål  ihop  med  den  spann- 
målsupphandling,  hvilken  Eders  Kongl.  Majestdt  i  nåder  tdckts  besluta.  Jag 
har  forsokt  att  åter  och  på  samma  vag  smyga  fram  ett  bref  till  Gref  Wedel: 
jag  dr  likvål  ej  alldeles  saker  om  att  det  lyckas  denna  andra  gangen,  oaktad 
Budbdrarens  ofvervdgande  skicklighet:  han  har  hinder  att  ofvervinna  både  inom 
och  utom  grdnsen. 

Capiten  Ekenman  medforde  den  nyheten,  att  Prinsen  af  Hessen  kommit 
på  en  båt  till  Norje:  han  står  likvål  under  Prins  Christians  befal  och  har  sett 


278  Frederik  af  Messens  Ankomst  til  Norge. 

Tiltrods  for  alle  de  Hindringer,  som  det  fra  svensk  Side  var  forsøgt 
at  lægge  i  Veien  for  hans  Reise,  lykkedes  det  dog  for  denne  Prins  at 
slippe  ind  i  Norge.  Han  havde  tåget  Veien  gjennem  Jylland,  for  derfra 
at  stikke  over  Kattegat  til  Norge.  Han  indskibede  sig  i  Fladstrand  paa 
en  svensk  Fiskerbaad,  der  tildels  var  bemandet  med  danske  Søfolk  og 
førtes  af  en  dansk  Søofficer.  Baaden  kom  paa  sin  Fart  opunder  den 
svenske  Kyst  og  i  Nærheden  af  en  engelsk  Konvoi,  men  undgik  lykkelig 
alle  Farer.  Efter  en  Seilas  paa  44  Timer  steg  Prinsen  af  Hessen  iland 
ved  Tronviken  paa  Jeløen  om  Formiddagen  16de  August  og  naaede 
samme  Aften  Christiania.  Umiddelbart  efter  sin  Ankomst  havde  han 
en  Samtale  med  Christian  August.  Mødet  mellem  begge  Prinser  havde 
en  venskabelig  Karakter.  Men  Prinsen  af  Hessen  mærkede  dog  snart, 
at  den  nyvalgte  svenske  Kronprins  ikke  var  vel  tilmode.  Christian 
August  sagde,  at  han  af  Ængstelse  over  Landets  Tilstand  ikke  kunde 
sove  rolig  nogen  Nat,  da  der  kun  var  Forsyninger  indtil  September 
Maaneds  Udgang.  Han  var  i  sin  Samtale  med  Frederik  af  Hessen 
distrait,  og  uden  at  oppebie  Svar  sprang  han  fra  det  ene  til  det  andet; 
han  sagde,  at  han  endnu  nærede  Haab  om  at  se  de  tre  Riger  forenede 
derigjennem,  at  han  selv  overgav  den  svenske  Krone  til  Frederik  VI. 
Den  Skildring,  som  den  hessiske  Prins  saaledes  har  givet  af  Norges 
Statholder  og  Sveriges  Kronprins,  tyder  paa,  at  han  i  disse  Dage  har 
befundet  sig  i  en  aandelig  Opløsningstilstand  og  stridt  en  Sjælekamp, 
der  tog  haardt  paa  hans  svage  Kræfter^ 

Nu  skulde  Christian  August  bestemme  sig.  Et  ansvarsfuldt  Valg, 
afgjørende  for  det  skandinaviske  Nordens  Fremtid,  var  lagt  i  hans 
Haand.  Norges  Skjæbne  syntes  sørgelig,  hvis  man  atter  under  Blokade- 
spærring  skulde  gaa  en  Vinter  imøde,  med  alle  Udsigter  til  en  mislig 
Høst.  To  Veie  kunde  føre  til  Redning,  den  ene  ved  at  vove  Ind- 
faldet  i  Sverige  og  forene  sig  med  den  russiske  Hær,  —  den  anden  ved 
at  bryde  med  Frederik  VI.,  proklamere  Christian  August  som  Regent 
og  indtræde  i  Forening  med  Sverige.  Grev  Wedel  var  mellem  Prinsens 
Omgivelser  Talsmanden    for    den    sidste    Mering,    i    hvilken    han    efter 


skdligen  obetydlig  ut.     Spannmålsupphandlingen   vågar  jag  i  underdanighet  på 
det  hogsta  recommendera.'" 

Darre  kom  ifølge  Meddelelser  fra  Krigsarkiverne,  IV,  S.  414,  tilbage  til 
Christiania  fra  sin  Reise  til  Grænsen  18de  August,  og  formodentlig  har  da 
ogsaa  den  svenske  Kaptein  omtrent  samtidig  naaet  frem. 

Tiltrods  for  Adlersparres  Udsagn    om,   at    han    havde   faaet  Grev  Wedels 
Brev  (af  15de),  er  dette  alligevel  forblevet  hos  Kongen.     Smlgn.  S.  274. 
Meddelelser  fra  Krigsarkiverne,  IV,  S.  412. 


u 

Kancelli-Præsidentens  Tilbagekomst  kun  var  hieven  bestyrket.  Frederik 
VTs  afvisende  Holdning  havde  overbevist  ham  om,  at  denne  ikke  for- 
stod Norges  Stilling,  og  at  der  hos  ham  kun  var  liden  Udsigt  til  at 
finde  velvilligt  Øre  for  de  Krav,  han  selv  ansaa  for  berettigede.  Der- 
lios  antog  han  det  for  rimeligt,  at  Kaas  fra  Kongen  medbragte  Be- 
myndigelse til  at  arrestere  ham  og  hans  Meningsfæller,  om  han  dertil 
fandt  sig  opfordret.  Grev  Wedel  mente,  at  det  da  kunde  være  mere 
rimeligt  at  forekomme  Kaas  og  først  arrestere  denne. 

Hos  Grev  Wedel  samledes  hans  Meningsfæller,  og  i  de  Soircer, 
han  jævnlig  holdt  i  sin  Svigerfaders  Hus,  indførtes  alle,  om  hvem  man 
troede,  at  de  kunde  vindes  for  hans  dristige  Planer '.  Man  ved  saaledes, 
at  da  Kjøbmand  Hans  Møller  fra  Porsgrund,  Chefen  for  et  af  de  betyde- 
ligste Handelshuse  ved  Skiensfjorden,  og  gift  med  den  i  sin  Tid  af  Grev 
Wedel  besungne  Inger  Aall,  kom  ind  til  Christiania,  blev  han  buden 
til  disse  Selskaber  og  modtog  der  Opfordringer  og  Forespørgsler.  Grev 
Wedel  var  ikke  til  nogen  Tid  af  sit  Liv  forsigtig  i  sine  Udtalelser,  og 
det  var  ikke  at  undres  paa,  om  mangt  og  meget  af,  hvad  der  paa  denne 
Maade  blev  ytret,  trængte  udenfor  hans  Kreds  og  der  kommenteredes. 
Det  gamle,  nu  nedrevne  Hus  paa  Hjørnet  af  Dronningens  Gade  og 
Toldbodgaden  i  Christiania  hørte  mange  dristige,  ildnende  Ord,  og  der 
førtes  en  Tale,  som  ikke  paa  Aarhundreder  var  hørt  i  Norge.  I  den 
samme  Gade,  nær  det  Hus,  hvor  den  elskede  Moder  havde  henlevet 
sine  Barndomsdage,  hun,  fra  hvis  Læber  han  havde  indsuget  Kjærlig- 
heden til  Norge,  der  førte  han  nu  den  djærve  Tale  til  sine  Lands- 
mænd  om  Løsrivelse  fra  Danmark  og  om  politisk  Frihed,  —  og  han 
vidste  vel,  hvilke  Følger  en  saadan  Optræden  kunde  bringe  over  hans 
eget  Hoved. 

Grev  Wedels  Tale  i  disse  Maaneder  var  dristig,  og  det  lader  ikke 
til,  at  han  har  iagttaget  megen  Forsigtighed  i  Valget  af  de  Personer,  til 
hvem  han  vendte  sig,  ligesaalidt  som  i  Valget  af  sine  Ord.  Da  saaleder 
Byfoged  Hammer  fra  Tønsberg  kom  ind  til  Christiania,  for  der  at  gjøre 
Kancelli-Præsidenten  sin  Opvartning,  mødte  han  Grev  Wedel  paa  Gaden, 
der  uden  videre  sagde:  „Gaa  ikke  til  ham;  om  nogle  Dage  sidder  han 
kanske  arresteret."  Hvad  han  har  havt  at  bygge  paa,  —  hvor  han  har 
haabet  at  finde  Understøttelse,  naar  han  saaledes  vilde  lægge  Haand 
paa  Kongens  høitbetroede  Mand,  derom  vides  ikke  meget.  Bagefter 
kom  der  jo  Tider,  i  hvilke    det   blev  af  den    største  Vigtighed    at   kaste 


1   Smlgn.  P.  C.  Holst,  Efterladte  Optegnelser,  S.  37. 


280  Grev  Wedels  Tillid  til  Hallingernc. 


Glemselens  Slør  over  det,  som  var  skeet  i  1809.  Grev  Wedel  selv  var 
mindst  af  alle  den,  der  talte  om  sine  egne  Bedrifter.  Imidlertid,  noget 
er  altid  opbevaret,  og  om  ogsaa  disse  Beretninger  ikke  altid  i  sig  selv 
er  belagte  med  den  bedste  Hjemmel,  saa  vinder  de  dog  i  Paalidelighed 
ved  at  sammenlignes  med,  hvad  der  aldeles  sikkert  vides  om  Grev 
Wedels  senere  Planer. 

Hallingdals  Fjeldfolk  var  i  Grev  Wedels  Tanker  let  at  vinde  for 
det  store  Værk,  som  han  nu  vilde  fremme.  Han  vidste,  hvor  afholdt 
han  var  oppe  i  Fjeldbygden,  og  det  er  ikke  usandsynligt,  at  han,  om 
alt  andet  skulde  slaa  feil,  virkelig  har  drømt  om  at  trække  sig  op  i 
Fjeldbygden  og  der  som  en  ny  Gustav  Vasa  samle  Hallingen  om  sig 
for  at  rykke  frem  til  Christiania.  Sikkert  er,  at  han  fire  Aar  senere 
atter  stolede  paa  Fjeldfolket  i  denne  Dal,  hvis  der  skulde  blive  Brug 
for  dem.  Ogsaa  til  Telebonden  skal  Grev  Wedel  have  tænkt  paa  at 
henvende  sig;  ialfald  skal  han  have  vendt  sig  til  en  formaaende  Mand  i 
Telemarken  med  Forespørgsel,  om  han  vilde  stille  sig  i  Spidsen  for  Tele- 
bønderne  og  være  med  paa  at  fængsle  Kaas.  Ogsaa  Hærens  Stemning 
skal  have  været  undersøgt  og  paavirket.  Ifølge  en  svensk  Beretning, 
der  synes  at  støtte  sig  til  gode  Kilder,  var  Darre  enig  med  Grev  Wedel 
og  havde  allerede  udseet  den  Bataljon,  der  først  skulde  løfte  den  norske 
Selvstændigheds  Fane  og  give  den  øvrige  Hær  det  første  Exempel  '. 

Christian  August  var  ikke  uvidende  om  alt  det,  som  skede  rundt 
om  ham.  Han  kjendte  de  Planer,  som  lagdes,  og  han  vidste,  hvad  der 
var  deres  Formaal.  Grev  Wedel  maatte  mærke,  hvor  vanskeligt  det 
var  at  drive  ham  frem  til  at  tåge  en  afgjørende  Beslutning;  men  han 
opgav  ikke  derfor  sin  Sag,  uagtet  det  af  Hensyn  til  Hæren  var  af  den 
største  Vigtighed  at  kunne  benytte  Prinsens  folkekjære  Navn.  Ikke 
heller  fandt  han  hos  alle  den  Modtagelse,  paa  hvilken  han  gjorde  Reg- 
ning, og  selv  hos  Mænd,  der  delte  hans  Syn  paa  Fædrelandets  truede 
Stilling,  mødte  han  Modsigelse,  naar  han  dristig  førelagde  dem  sine 
Forslag  om  at  handle  rask  og  selvstændig. 


Optegnelser  og  Meddelelser  fra  forskjellige  Kanter  i  Andreas  Fayes  Samlinger 
i  Rigsarkivet.  Smlgn.  H.  Wergeland,  Norges  Konstitutions-Historie,  I,  S.  37: 
„Der  fortælles,  at  det  var  i  Gjære  at  arrestere  Kaas  —  og  det  vilde  have 
været  Revolutionens  Begyndelsc  —,  men  ikke,  om  det  var  Prindsen,  som  i  et 
heftigt  Øjeblik  havde  fattet  denne  Tanke,  eller  om  det  var  Patnoterne,  som 
saaledes  vilde  bryde  Taiisheden,  og  gribe  Initiativet,  siden  Prindsen  ikke  gjorde 
det,  og  ikke  vilde  forstaae  dem.  Saameget  er  vist,  at  Aaret  1809  er  det 
farligste,  den  gamle  Forening  har  overstaaet.^''  Smlgn.  Schinkel-Bergmann, 
V,  S.  105,  hvor  i  Almindelighed  Meddelelser  fra  Grev  Wedel  og  C.  Forsell  m. 
fl.  angives  som  Kilde. 


Grev  Wcdcl  og  Jacob  Aall.  281 


En  af  de  Mænd,  hos  hvem  Grev  Wedel  især  haabede  at  Findc 
Sympati,  var  Jacob  Aall,  den  opofrende  og  virksomme  Eier  af  Næs 
Jernværk  ved  Tvedestrand,  der  allerede  tidligere  i  dette  Aar  havde 
henledet  Regjerings-Kommissionens  Opmærksomhed  paa  Fædrelandets 
nødlidende  Tilstand  og  i  dristige  Ord  opfordret  den  til  at  træffe  „saadanne 
kraftfulde  Foranstaltninger,  som  kunde  redde  det  formedelst  Hunger  og 
Dyrtid  heist  ulykkelige  Norge".  Til  ham  sendte  nu  Grev  Wedel  følgende 
Skrivelse^: 

„Bedste  Hr  Aall!  Jeg  kjender  Dem  som  Fædrelandets  sande  Ven. 
Derfor  er  det  jeg  herved  indstændigen  anmoder  Dem  om  at  ville  (uden 
Opsigt)  snarest  mueligt  i  Følge  med  Deres  H.  Broder  N.  Aal  indfinde 
Dem  (om  mueligt  endnu  i  denne  Uge)  paa  Bærums  (/  Værk  hos  P. 
Anker  eller  her  i  Chr^  for  at  overlægge  hvad  der  i  visse  Tilfælde 
kunde  være  at  gjøre  til  Fædrelandets  Redning  —  Det  seer  aldeles 
desperat  ud  med  Norge  !  —  Imidlertid  maae  Anarchie,  og  dermed  føl- 
gende Ulykker  hindres!  —  Regj :  Com^  Forestillinger  om  Norges  Stil- 
ling have  intet  frugtet  uden  Vrede!  —  Maaske  fleere  bekjendte  Mænds 
Erklæringer  kunde  virke  mere  —  Jeg  er  bereed  til  alt  for  Fædre- 
landet !  Med  den  sandeste  Høiagtelse  er  jeg  stedse  Deres  oprig- 
tige  Ven 

x;'   --/s  9.  H.  W.  Jarlsberg." 

Begge  Brødre  Aall  fandt  at  maatte  følge  denne  Opfordring  og  reiste 
hurtig  til  Christiania,  hvor  de  i  de  sidste  Dage  af  August  Maaned  for- 
handlede med  Grev  Wedel.  Efter  den  mange  Aar  senere  af  Jacob 
Aall  givne  Fremstilling-  synes  det,  som  om  Greven  ikke  fuldt  ud  har 
sagt  dem  sin  Mening.  Aall  beretter,  at  Grev  Wedel  ved  deres  Sammen- 
komst ytrede,  at  nogle  alvorlige  Skridt  burde  gjøres  til  Landets  Frelse, 
men  derhos  tilføiede,  at  der  netop  i  de  sidste  Dage  var  indtruffet  Om- 
stændigheder,  som  kunde  berolige  Nationens  Ængstelse  med  Hensyn  paa 
Landets  Stilling.  Frederik  VI.  havde  nemlig  nu  paa  een  Gang  forandret 
sit  politiske  System  og  lagt  for  Dagen  en  Tilbøielighed  til  at  indrømme, 
hvad  han  tidligere  med  eensidig  Haardnakkethed  havde  afvist,  nemlig 
et  fredeligt  Handelssamkvem  med  England  midt  under  Krigen.  Ved 
samme    Leilighed    foreviste    Greven    for    Brødrene    et     Brev,    som    han 


'   Original  mellem  Andr.  Fayes  efterladte  Samlinger  i  Rigsarkivet;  tidligere  trykt 

i  Aalls  Erindringer  (2.  Udg.)  S.  203. 
-  Jacob  Aall,  Erindringer  (2.  Udg.)  S.  203  flg. 

havde  modtaget  fra  Carl  XIII.,  og  som  „i  fortrolige  Udtryk  berørte 
Foreningen  mellem  Sverige  og  Norge".  Begge  Brødre  skal  dertil 
have  ytret,  at  deres  Landsmænds  Hu  i  Almindelighed,  saavidt  deres 
Erfaring  strakte  sig,  ikke  stod  til  en  Forening  med  Sverige,  og  at  dette 
Middel  var  det  sidste,  der  burde  forsøges  til  Fædrelandets  Redning. 
Jacob  Aall  udhæver,  at  der  var  stor  Forskjel  mellem  hans  Betragtning 
af  Forholdene,  med  nedarvet  Hengivenhed  for  den  gamle  Kongestamme 
og  med  hans  Landsmænds  sædvanlige  Fordom  mod  en  nøiere  For- 
bindelse med  Sverige,  og  Grev  Wedels  „renere  Anskuelse",  der  var 
bygget  paa  „et  klarere  Overblik  over  de  sande  Forhold,  et  nøiere 
Bekjendtskab  med  den  danske  Stats  Mangler  og  med  Politikens  for- 
viklede  Forhold",  hvilket  tillod  ham  at  „hæve  sig  til  et  høiere  og 
friere  Standpunkt".  Alligevel  skulde  nu,  om  Jacob  Aalls  Beretning  her 
var  rigtig,  ogsaa  Grev  Wedel  i  denne  Sammenkomst  være  bleven  over- 
bevist om,  at  der  for  Tiden  ikke  længere  var  Anledning  til  at  foretage 
nogen  Forandring  i  Landets  politiske  Stilling.  „Den  svenske  Konges 
skriftlige  Adresse  til  Grev  Wedel  var  saaledes,"  siger  Aall,  „uden 
mindste  Virkning,  og  Greven  besluttede  i  Overlæg  med  sine  Venner 
i  denne  Anledning  intet  at  foretage." 

Men  denne  Aalls  Beretning  kan  ikke  give  det  rette  Billede.  Under 
Forudsætning  af,  at  ikke  en  lang  Række  af  mellemkommende  Aar  har 
betaget  hans  Hukommelse  dens  Skarphed,  saa  kan  det  forklares  deraf, 
at  han  har  villet  dække  over,  hvad  mange,  som  endnu  paa  hans  Tid 
var  i  Live,  tilregnede  Grev  Wedel  som  en  stor  Feil.  Men  det  kan 
ogsaa  skrive  sig  derfra,  at  Grev  Wedel  mod  Sædvane  kan  have  holdt 
sin  virkelige  Mening  tilbage  i  Samtalen  med  de  to  Brødre.  Nogen 
afgjørende  Beslutning  om  intet  at  foretage  har  Grev  Wedel  ved  denne 
Tid  ikke  fattet,  og  hvis  Jacob  Aall  troede,  at  dette  var  hans  Mening, 
da  har  han  tåget  feil.  Grev  Wedel  har  i  dette  Tilfælde  rimeligvis 
indseet,  at  intet  lod  sig  udrette  med  de  to  Brødre,  og  han  har  derfor 
foretrukket  at  holde  dem  udenfor  det,  som  han  senere  foretog. 

At  Grev  Wedel  henvendte  sig  til  disse  to  Brødre,  havde  sine 
naturlige  Aarsager.  Fra  sin  Virksomhed  i  Provideringens  Tjeneste 
kjendte  han  Jacob  Aalls  opofrende  Arbeide,  hans  Omsorg  for  sine  tal- 
rige  undergivne  og  hans  Bekymringer  for  Fædrelandets  Skjæbne.  Niels 
Aall  havde  havt  Grev  Axel  Morner  som  Krigsfange  i  sit  gjæstfrie 
Hjem  paa  Ulefos,  og  da  denne  nu  atter  var  kommen  til  Norge,  havde 
han  jo  straks  ilet  vestover  til  sine  gamle  Venner.  Saaledes  var  der 
Tilknytningspunkter    nok    mellem    Greven    og    begge   Brødre,    og    derfor 

er  ogsaa  rimeligvis  den  Holdning,  de  nu  indtog,  kommen  ham  uventet. 
Men  den  kunde  tillige  være  ham  et  Fingerpeg  om  ikke  at  stole  altfor 
meget  paa,  at  han  i  Tilfælde  vilde  Finde  den  Understøttelse,  hvorpaa 
han  gjorde  Regning,  udenfor  Soldaterne  og  i  den  Kreds,  hvor  Christian 
August  var  mest  kjendt.     Alligevel  fortsatte  han,  som  han  havde  hegyndt. 

Grev  Wedel  lagde  stor  Vægt  paa,  at  der  snart  kunde  blive  afsluttet 
en  \'aabenstilstand;  han  synes  at  have  anseet  dette  som  en  væsentlig 
Betingelse  for  at  foretage  de  nødvendige  videre  Skridt,  som  han  snart 
haabede  at  kunne  tåge.  Christian  August  var  enig  med  ham,  og  Adler- 
sparre  havde  paa  sin  Side  opfattet  de  fra  de  norske  Parlementærer, 
Stabell  og  Darre,  faldne  Udtalelser  som  indeholdende  sikre  Løfter  om, 
at  Vaabenstilstanden  snart  vilde  blive  sluttet  paa  en  mere  betryggende 
Maade.  Udfaldet  viste,  at  han  havde  Ret,  og  at  der  ikke  i  Norge  var 
nogen,  som  tog  særdeles  Hensyn  til  Frederik  VFs  Vilje. 

Adlersparre  skrev  den  24de  August  fra  Kristinehamn  et  Svar  paa 
et  Brev,  han  havde  modtaget  fra  Kongen.     Deri  siger  han': 

.Jag  kan  ej  fyllest  uttrycka  min  underdåniga  gladje  derofver,  att 
de  sista  norrska  depecherne,  som  Grefve  Axel  Morner  medforde,  gifvit 
Eders  Kongl.  Majeståt  noje  och  ej  bekymmer:  Regeringsomsorgerne 
hafva  så  ofta  varit  åtfolljda  af  bryderi  och  svårigheter  dessa  månader, 
att  hvarje  låttnad  Eders  Kongl.  Majeståt  då  och  då  njuter,  år  en  gladje 
for  hvar  och  en,  som    lifligt,    nitiskt   och   uprigtigt   onskar  Eders  Kongl. 


'  Original  i  Upsala  Universitetsbibliotek.  I  Texten  meddeles  den  hele  Skri- 
velse, alene  med  Udeiadelse  af  den  korte  Indledning,  hvori  Adlersparre  takker 
for  Kongens  Brev,  og  den  formelle  Slutning.  Kongens  Brev  siges  at  være 
dateret  13de  (15de?)  August.  Nogen  Skrivelse  af  13de  August  forekommer  dog 
ikke  mellem  den  Række  af  Breve  fra  Carl  XIII.  til  Adlersparre,  der  er  trykt 
i  Handlingar  ror.  Sveriges  historia,  V,  S.  12 — 67.  Da  Grev  Morner  kom  til 
Stockholm  19de  August  (anf.  St.,  S.  33),  maa  der  her  tænkes  paa  det  (ogsaa  i 
Originalen  saaledes  daterede)  Brev  af  15de  August,  som  der  er  trykt  S.  33  flg., 
men  hvis  rette  Datum  dog  formodentlig  er  21de  eller  22de.  Saavel  derefter, 
som  efter  Svarskrivelsens  hele  Indhold  maa  det  være  dette  Brev,  som  her  menes. 
Adlersparre  har  skrevet  til  Kongen  7de  August  (ovfr.,  S.  268  flg.),  hvorpaa 
denne  svarede  den  14de  {Handl.,  V,  S.  28  flg.).  Adlersparre  skrev  atter  den 
17de  (ovfr.,  S.  274  flg.)  og  Carl  XIII.  21de  eller  22de  {Handl.,  V,  S.  33  flg.).  Ved 
Siden  af  de  her  nævnte  Breve  har  derhos  Carl  XIII.  under  16de  August  be- 
svaret  et  Brev  fra  Adlersparre  af  13de ;  Adlersparres  Brev  kjendes  ikke,  hvori- 
mod  Kongens  er  trykt  i  de  nævnte  Handlingar,  V,  S.  37  flg.  Det  Brev  af 
24de  (altsaa  No.  2  af  denne  Dag),  hvormed  Adlersparre  besvarede  Kongens 
Brev  af  16de  August,  er  trykt  ovenfor,  S.  277,  Note  1.  Begge  disse  Adler- 
sparres Breve  blev  af  Carl  XIII.  besvarede  31te  August  {Handl.,  V,  S.  40 
flg.).  Af  Handl.,  V,  S.  37  sees,  at  ogsaa  Bagge,  formodentlig  gjennem  Darre, 
havde  sendt  et  Brev  til  Adlersparre,  hvilket  gik  videre  til  Kongen  og  tilbage 
til  Adlersparre. 

Majestats  hoga  valgång  och  Eders  Kongl.  Majestats  regerings  framgang 
och  åra. 

For  min  underdåniga  del  tyckte  jag  genast  att  Prinsens  parti  var 
det  ratta,  vårdigt  en  dygdig  man,  och  att  dess  svar  var  ett  verkeligt 
masterstycke:  det  smickrar  och  glåder  mig  obeskrifligt,  att  se  detta 
mitt  underdåniga  omdome  bekråftadt  af  Eders  Kongl.  Majestats  Egen 
hoga  hand. 

Nu  genast  afsånder  jag  en  exprés  till  Norje,  och  anmåler  mig  till 
personligt  samtal.  Jag  skall  då  med  yttersta  nit  soka  att  få  saken  på 
den  fot,  som  Eders  Kongl.  Majeståt  i  nåder  onskar  och  befaller:  ingen- 
ting, som  år  mojligt,  kan  misslyckas  der:  så  stor  år  allmånna  vålvilljan 
emot  Sverrige.  Prinsen  kan  likvål  af  ingen  ofvertalas  till  det  ena  eller 
andra;  men  af  hans  egna  sjelfståndiga  erkånsla  for  Eders  Kongl.  Maje- 
stats nåd  och  hoga  fortroende  kan  allt  vantas. 

Att  såd  halles  i  beredskab  for  att  understodja  de  norrske,  år  en 
hårlig  och  nyttig  sak:  jag  skall  i  underdanighet  meddela  alla  under- 
råttelser  om  tiden  och  såttet  till  dess  formonligaste  anvåndande.  Vissa 
trakter  af  Norje  hafva  missvåxt,  andra  en  dråglig,  andra  åter  en  rik 
groda. 

Jag  skall  natt  och  dag  hafva  mina  tankar  och  min  verksamhet 
fåstade  på  det  stora  åndamålet,  hvars  uphinnande  Eders  Kongl.  Majestats 
nåd  och  hoga  fortroende  låtit  komma  under  min  handlåggning:  om  hår 
en  motgang  moter  oundanrojd,  så  vågar  jag  i  underdanighet  forsåkra,  att 
sjelfva  omojligheten  står  i  vågen.  Allt  låfvar  dock  medgang;  men  tiden 
och  stunden  till  saker  fullbordan,  vågar  jag  ej  beståmma." 

Samme  Dag  skrev  ogsaa  Adlersparre  til  Darre,  at  han  den  28de 
vilde  komme  til  Morast,  hvor  det  var  hans  Ønske  at  kunne  møde  denne 
og  med  ham  forhandle  om  forskjellige  Ting,  deriblandt  ogsaa  om  en 
fornyet  Vaabenstilstand  '. 

Imidlertid  havde  i  Christiania  Frederik  af  Hessen  paa  den  utve- 
tydigste Maade  sluttet  sig  til  den  af  Christian  August  og  Grev  Wedel 
forfægtede  Mening  om  Umuligheden  af  at  foretage  noget  Indfald  i 
Sverige,  —  og  hvad  der  var  endnu  mærkeligere,  endog  selve  Kaas 
gik  over  til  denne  Opfatning!  Hærens  slette  Tilstand  og  Proviant- 
mangelen  var  de  Grunde,  som  anførtes,  og  28de  August  afgik  der 
herom  Meddelelser  fra  begge  Prinser  til  Frederik  VI.,  medens  samtidig 
Darre    reiste    til    Grænsen    for  at    underhandle    om    Vaabenstilstandens 


'    Meddelelser  fra  Krigsarkivernc,  IV,  S.  418. 

Forandring'.  Han  modtes  om  Eftermiddagen  v^Ote  August  med  Anckar- 
svard  paa  Magnor  Gjæstgivergaard,  ved  Rigsgrænsen,  hvor  de  enedes 
om  et  Udkast  til  en  fornyet  Vaabenstilstand  med  tre  Ugers  Opsigelse. 
1  denne  Anledning  sendte  Adlersparre  næste  Dag,  31te  August,  Fra 
Morast  følgende  Skrivelse  til  Carl  XIII.-': 

„Enligt  de  communicationer  jag  nyss  från  Norje  erhållit,  bor  min 
gemenskap  med  Norje  ej  synas;  jag  bor  således  ej  iinnu  visa  mig  for 
Prinsen,  och  han  bor  ej  ofverskrida  gransen.  Hans  popularitet  i  alla 
dasser  fordrar  detta,  afven  som  svenska  trouppernes  provisionella 
aflagsnande  från  gransen :  då  detta  sker  genom  forlåggning  på  rothen, 
under  bibehållande  af  marchefårdigt  tillstånd  utan  afloning,  blir  Krigs- 
cassans  besparing  betydlig. 

På  dassa  skål,  och  når  jag  inom  ett  par  dagar  får  full  ofvertygelse 
om  fredlighet  från  Norje  i  alla  håndelser,  tanker  jag  utofva  den  råttighet 
Eders  Kongl.  Majeståts  nådiga  instruction  mig  tillagger,  att  efter  eget 
godtfinnande  forlågga  troupperne  på  rothen.  Jag  vågar  i  underdanighet 
anhålla,  att  general-befålet  vid  venstra  flygeln  beordras  att  gora  det- 
samma,  når  jag  averterar,  att  det  med  såkerhet  kan  ske.  Detta  hor 
hufvudsakeligen  till  den  stora  foreningsplanen.  Ett  drogsmål  på  den 
flygeln,  i  denna  våg,  skulle  våcka  stort  misstroende  i  Norje:  de  hafva 
der  sina  egna  begrepp  om  personer  och  saker  och  afsigter:  jag  kan  ej 
forklara  mig  nårmare. 

Jag  vågar  inom  ett  par  dagar  i  djupaste  underdanighet  framlågga 
infor  Eders  Kongl.  Majeståt  en  af  de  norrske  gillad  plan  till  stillestånd 
for  hela  norrska  gransen:  den  er  upgjord  så  klokt  jag  kunnat  gora  den, 
med  afseende  på  trygghet,  på  besparing  och  på  den  stora  planens  be- 
fråmjande.  Genom  den  kan  Eders  Kongl.  Majeståts  armé  hel  och  hallen 
anvendas  emot  arffienden  om  noden  det  fordrar;  ehuru  jag  i  under- 
danighet tror,  att  troupperne  ej  utan  storsta  nodfall  bora  aflågsnas  från 
deras  hemstationer  på  gransen.  Genom  Courier  vågar  jag  snart  upvagta 
med  denna  stilleståndsplan. 

Snart  nog,  kanhånda  inom  några  veckor,  torde  jag  kunna  utan  skada 
for  den  allmånna  saken,  kunna  (sic)  se  Prinsen,  och  Prinsen  visa  sig 
for  Eders  Kongl.  Majeståt.  Ricksens  Stander  låra  ej  hafva  en  så  stor 
fart  i  sina  goromål,  att  de  icke  då  ånnu  åro  forsamlade." 


'   Meddelelser  fra  Krigsarkiverne,  IV,  S.  415  flg.,  417  flg.  og  434  flg. 
-    Original  i  Upsala  Universitetsbibliotek. 

Men  hvor  nær  man  nu  end  i  Øieblikket  syntes  at  være  den  Dag, 
da  en  sikrere  Vaabenstilstand  kunde  afsluttes,  saa  voldtes  der  dog 
endnu  en  Udsættelse,  inden  denne  Time  slog.  Thi  da  Darre  vendte 
tilbage  til  Christiania,  indløb  dertil  fornyet  Befaling  fra  Frederik  VI.  af 
27de  August  om  ikke  under  nogen  Betingelse  at  afslutte  en  ny  Vaaben- 
stilstand. Paa  Grund  deraf  maatte  Darre  2den  September  underrette 
Adlersparre  om,  at  de  indledede  Underhandlinger  ikke  kunde  fortsættes; 
den  eneste  Vei  til  at  opnaa  noget  Resultat  maatte  nu  være  den,  at 
Carl  XIII.  selv  gjorde  en  Henvendelse  til  Frederik  VI.  Men  hertil 
havde  Adlersparre  ingen  Lyst,  og  dermed  syntes  Forhandlingen  at  være 
afsluttet.  Adlersparre,  der  fremdeles  laa  paa  Morast,  indberettede  dette 
selv  til  Carl  XIII.  i  følgende  Skrivelse  af  3die  September^: 

„Sedan  Norrska  ofverbefålet  både  från  Sverrige  och  från  Kopen- 
hamn  fått  underråttelse  om  den  snart  borjande  underhandlingen  emellan 
Sverrige  och  Dannemark,  så  finner  man  der,  att  det  vore  ofverflodigt 
att  nu  sluta  stillestånd:  åfvanberorde  underråttelse  foregifves  åtminstone 
att  vara  den  ratta  orsaken,  hvarfore  man  nu  icke,  lika  som  for  några 
dagar  sedan,  år  mycket  begårlig  på  en  sådan  ofverenskommelse.  Ratta 
orsaken  till  denna  hastigt  foråndrade  villja,  till  en  viss  kold  och  ett  visst 
misstroende,  som  jag  alldrig  forr  sett  spor  till,  år  dock  Hans  Excellence 
Armfeldts  sammantråde  med  Presidenten  Kaas.  Att  våstra  Armens 
hogste  Befålhafvare  hemligt  sammantråder  med  Danska  håfvets  hufvud- 
agent,  med  den,  som  i  allt  skall  controllera  den  egenteliga  norrska 
styrelsen,  skulle  gora,  och  har  gjort,  ett  intryck,  som  blir  ganska  svart 
att  utplåna.  Allt  hvad  forut  år  uppbyggdt,  år  nu  till  stor  del  åter  ner- 
rifvit,  och  att  med  framgang  borja  bygga  igen,  år  verkeligen  en  svar 
sak.  Jag  skall  gora  allt  hvad  jag  ytterligare  kan  i  denna  sak;  men  jag 
vågar  infor  Eders  Kongl.  Majeståt  nedlågga  min  underdåniga  och  up- 
rigtiga  bekånnelse,  att  mitt  bemodande  blir  trottsamt,  forodmjukande  och 
fruktlost,  om  hvar  och  en  ostraffad  får  blanda  sig  deri.  Nyheten  om 
åfvanberorde  sammantråde  er  redan  allmån  i  Norje,  och  mitt  anseende 
har  der  fallit,  åtminstone  i  'afseende  på  Eders  Kongl.  Majeståts  storre 
eller  mindre  nådiga  fortroende  till  min  person.  Ingen  der  i  landet  kan 
forestålla  sig,  att  hogste  Befålhafvaren  for  Eders  Kongl.  Majeståts  Armé, 
kunnat  utan  authorisation  hafva  sammantråde  med  norrska  patrioternes 
hufvudfiende:  och  når  de  marka,  att  en  både  i  afseende  på  personer 
och  langage.  dubbel   underhandling  år  å  bana,  en  i  Vermland    och    en  i 

'   Original  i  Upsala  Universitetsbibliotek. 

Bohuslan,  så  maste  det  af  dem  tågas  antingen  for  list  eller  partie- 
misshallighet  i  Sverrige:  bagge  delarne  medfora  de  sorgeligaste  verk- 
ningar.  Jag  skall  ej  hrista  i  nit  och  verksamhet  for  att  retablera  det 
forfallna:  jag  vågar  forsakra,  att  dessa  egenskaper  skola  i  Eders  Kongl. 
Majestats  tjenst  alldrig  ofvergifva  mig:  detta  ar  lika  påliteligt,  som  att 
jag  gerna  och  med  sårdeles  noje  liimnar  mitt  rum  och  min  befattning 
åt  dem,  som  så  innerligt  onska  att  se  mig  aflågsnad.  Deras  motverkan 
skall  också  meråndels,  om  ej  alltid,  lyckas  att  gora  alla  mina  bemodanden 
antingen  till  halflyckade  eller  alldeles  fruktlosa. 

Jag  har  ej  vågat,  enligt  min  forstå  afsigt  att  forlågga  denna  for- 
delning  på  rothen,  ehuru  det  med  trygghet  kan  ske ;  emedan  jag  ei  vet, 
om  vånstra  flygeln  gor  detsamma.  Om  denna  sistnåmnda  skulle  for- 
blifva  under  gevår,  då  Vermlåndska  Troupperne  gått  på  rothen,  Finge 
misstroendet  i  Norje  ny  liflighet.  Jag  vågar  i  detta  afseende  afvagta 
Eders  Kongl.  Majestats  allernådigste  befallning. 

Nu  i  ognablicket  får  jag  emottaga  Eders  Kongl.  Majestats  nådiga 
skrifvelse  af  den  31  Augusti,  hvarfore  jag  vågar  nedlågga  min  under- 
danigste tacksågelse. 

Jag  beklagar  hjerteligen,  att  Eders  Kongl.  Majestats  Befal  till  lands 
haft  ingen  likhet  med  Befalet  till  sjos,  i  de  norrlåndske  orterna :  ett 
sådant  tillfålle  återkommer  ej  ofta. 

Det  mårkvårdiga  brefvet  från  Bohus  lån  ger  mig  bryderi  och 
bekymmer  utan  ånda.  Allt  skall  retableras  om  det  på  något  vis  år 
mojeligt." 

De  i  den  sidst  anførte  Skrivelse  indeholdte  Udtalelser  af  Mistillid 
til  den  af  Adlersparre  ildeseede  Fører  af  Vesthærens  venstre  Fløi,  der 
ingen  anden  var  end  Gustaf  Maurits  Armfelt,  var  ingenlunde  ugrundede. 
Thi  denne,  der  nu  optraadte  som  Adlersparres  aabenlyse  Rival,  havde 
i  Løbet  af  August  indladt  sig  i  en  Intrige,  hvis  Formaal  ikke  sigtede 
til  noget  mindre  end  at  faa  det  svenske  Tronfølgervalg  omgjort.  Her 
havde  Armfelt  fundet  en  Medhjælper  i  Frederik  Julius  Kaas,  hos  hvem 
han  havde  opdaget  flere  Egenskaber,  der  gjorde  ham  vel  skikket  til  at 
medvirke  ved  en  saadan  Anledning.  Adlersparre  anede,  hvad  det  her 
gjaldt,  men  tog  dog  i  een  Henseende  Feil;  det  var  nemlig  ikke  nogen 
Følge  af  disse  Intriger,  at  Frederik  VI.  havde  fundet  sig  foranlediget  til 
at  forbyde  en  Vaabenstilstands  Afslutning. 

Armfelt  havde  vistnok  uden  Vanskelighed  gjennemskuet  Kaas  allerede 
ved  deres  første  Samvære  i  April.     Nu  fik  han  atter,  da  Kaas  paa  Til- 

bagereisen  til  Norge  passerede  gjennem  Goteborg  og  havde  havt  sin 
Samtale  med  Kommandanten  i  denne  By,  den  Tanke,  at  der  med  ham 
lod  sig  udrette  noget  for  at  krydse  Adlersparres  Planer.  Tanken  paa 
en  Sammenkomst  synes  først  at  være  fattet  af  Armfelt;  men  dette 
hindrede  ham  ikke  fra  senere  hen  at  fremstille  det,  som  om  Forslaget 
først  var  udgaaet  fra  den  anden.  Som  Mellemmand  benyttedes  en 
uværdig  Person,  der  imidlertid  længe  havde  været  anvendt  som  diploma- 
tisk Agent  af  laveste  Rang,  eller  som  politisk  Spion,  og  som  gjennem  et 
omflakkende  Liv  i  alle  tre  nordiske  Riger  havde  erhvervet  sig  mange 
Bekjendtskaber,  men  ringe  Agtelse.  Navnlig  havde  han  allerede  for 
mere  end  tyve  Aar  tilbage  været  indviklet  i  Planerne  om  at  forene 
Norge  med  Sverige,  og  da  arbeidet  sammen  med  Armfelt,  men  rigtignok 
aldrig  kunnet  paavise  Frugter  af  sin  Virksomhed.  Denne  Mand  var 
Carl  Ingmann,  eller  som  han  selv  titulerede  sig,  Legationsraad  og  Land- 
raad  Carl  Manderfelt  ^. 

Denne  Person  indfandt  sig,  medens  Kaas  var  fraværende  paa  sin 
Reise  til  Kjøbenhavn,  i  Christiania,  hvor  han  udgav  sig  for  et  Sendebud 
fra  Carl  XIII.,  men  rigtignok  bagefter  paa  en  eftertrykkelig  Maade  blev 
desavoueret,  da  han  var  fræk  nok  til  at  indsende  en  Beretning  om  sin 
Reise  til  Udenrigsministeren  i  Stockholm-,  Da  Armfelt  fra  Komman- 
danten i  Goteborg  modtog  Underretning  om,  hvad  der  var  forefaldt 
mellem  denne  og  Kaas,  synes  det  at  have  givet  Anledning  til,  at  ogsaa 
Manderfelt  maatte  sætte  sig  i  Bevægelse  for  at  faa  fat  i  Kancelli- 
Præsidenten.  Uden  at  give  sig  Ro  efter  Tilbagekomsten  fra  sin  Reise, 
skrev  han  til  denne  17de  August  fra  Venersborg,  hvorhen  Armfelt 
samme  Dag  var  kommen,  at  han  meget  beklagede  ikke  at  have  truffet 
ham  i  Christiania,  og  anmodede  samtidig  om,  at  den  anden  vilde  be- 
stemme en  Dag,  paa  hvilken  han  vilde  indtræffe  i  Svinesund  og  der 
have  en  Sammenkomst  med  Armfelt^  Kaas  viste  Manderfelts  Brev  til 
Prins  Christian  August,  og  da  denne  fraraadede  at  reise  paa  en  saadan 
Opfordring,  blev  dette  netop  lokkende  for  ham.  Her  var  efter  hans 
Skjøn  den  gunstige  Leilighed  til  at  sætte  Splid  mellem  de  svenske 
Partier   og   ved   at    slutte    sig   til  Armfelt   modarbeide  Adlersparre  samt 

'  Om  Manderfelts  Bedrifter  kan  henvises  til  Norsk  historisk  Tidsskrift,  anden 
Række,  I,  S.  52  flg.,  99,  109  flg.  og  253  flg.  Ogsaa  i  1808  havde  Manderfelt 
fundet  Anvendelse  som  Armfelts  Sendebud  til  Norge,  Dr.  M.  G.  G.  Steen- 
STRUP,  Dansk  Maanedsskrift,  1868,  I,  S.  24  flg.  og  de  der  S.  51  i  Note  12 
anførte  Steder.     Smlgn.  Jacob  Aall,  Erindringer  (2.  Udg.)  S.  201,  Note  3. 

-  Handl.  ror.  Sveriges  historia,  V,  S.  32  flg.  og  S.  105  flg. 

°   Meddelelser  fra  Krigsarkiverne,  IV,  S.  420  flg. 

dermed  vanskeliggjøre  Prinsens  Stilling:  «Enhver  Splid",  skrev  han 
22de  August  til  Frederik  VI.  ',  „som  kan  frembringes  mellem  de 
herskende  Partier,  anser  jeg  gavnlig  for  Deres  kongelige  Majestæt  og 
for  mit  Fødeland;  dette  og  den  inqviciiidc,  som  visse  Personer  vise  i 
Anledning  af  Manderfelts  Skrivelse  og  min  Beslutning  at  reise,  har  just 
bestemt  mig  dertil."  Samme  Dag  reiste  Kaas  til  Frederikshald,  efterat 
han  allerede  den  19de  havde  opgivet  en  Dag  for  Sammenkomsten  til 
Manderfelt,  hvem  han  —  formodentlig  i  Haabet  om  at  kunne  udrette 
noget  ad  den  Vei  —  nedlod  sig  til  at  behandle  med  stor  Opmærk- 
somhed".  Fra  Frederikshald  meldte  han  Armfelt,  at  han  var  i  Græn- 
sens  Nærhed,  hvorpaa  denne  fastsatte  Sammenkomsten  til  Eftermiddagen 
25de  August,  med  Mødested  i  Svinesund '^ 

Saavel  Armfelt  som  Kaas  troede  at  skulle  overliste  den  anden,  og 
deres  gjensidige  Holdning  hlev  i  Overensstemmelse  dermed.  Hvad 
deres  Samtale  især  gjaldt,  var  Muligheden  af  at  faa  Tronfølgervalget 
omgjort,  saaledes  at  Frederik  VI.  blev  svensk  Kronprins  og  adopterede 
den  afsatte  Konges  Søn,  der  igjen  i  sin  Tid  skulde  giftes  med  den 
dansk-norske  Kronprinsesse,  medens  Prins  Christian  Frederik  kunde 
afspises  med  Hertugdømmerne.  Saaledes  har  ialfald  Kaas  indberettet 
Samtalen  for  sin  Konge-,  medens  derom  intet  nævnes  i  den  Rapport, 
der  bagefter  afgik  fra  Armfelt  til  Carl  XIII.,  og  hvoraf  en  Kopi  blev 
tilstillet   Christian   August "'.     Kaas    synes   under   den    Middag,   der  maa 


'  Meddelelser  fra  Krigsarklverne,  IV,  S.  421. 
■'  Ræder  III,  S.  573  flg. 
''   Ræder,  III,  S.  575. 

*  Meddelelser  fra  Krigsarklverne,  IV,  S.  422  flg. 

*  Ræder,  III,  S.  575  flg.  og  580  flg.  En  paa  samtidige  Breve  bygget  Frem- 
stilling af  Sammenkomsten  mellem  Armfelt  og  Kaas  findes  hos  Schinkel- 
Bergmann,  v,  S.  133  flg.,  hvormed  kan  jævnføres  samme  Verk,  Bihang,  II, 
S.  125  flg.,  hvor  der  er  trykt  to  Breve  fra  Armfelt.  Smlgn.  fremdeles  De  la 
Gardieska  archivet,  XX,  S.  19  flg.,  hvor  der  ogsaa  er  trykt  et  Brev  fra  Armfelt. 
C.  A.  Adlersparre,  1809  og  1810,  tidstaflor.  I,  S.  172  flg.  A.  Ipsen,  Christian 
August,  S.  295  flg.  J.  G.  Droysen  und  K.  Sa.mwer,  Die  Herzogthiimer 
Schleswig-Holstein  und  das  Konigreich  Ddnemark,  S.  31.  Jag.  Aall,  Erindringer 
(2.  Udg.),  S.  207,  Noten  og  S.  668.  Wegener,  S.  121.  Allerede  i  Samtiden  har 
man  ikke  med  den  fornødne  Skarphed  kunnet  holde  Kaas's  forskjellige  Besøg 
i  Svinesund  ud  fra  hinanden.  I  en  Depesche  fra  den  engelske  Chargé  d'affaires 
af  22de  Oktober  1809  siger  saaledes  denne,  at  Armfelt  havde  været  tilstede 
ved  den  Leilighed,  da  Kaas  brugte  sine  stærke  Udtryk  om  Christian  August. 
SCÆVOLA,  Utlåndska  diplomaters  minnen,  S.  77  flg.  Saa  meget  lettere  lader 
det  sig  forklare,  at  alle  disse  Reiser  senere  hen  ere  blevne  sammenblandede 
og  forvekslede.  Kaas  havde,  indtil  Armfelt  fik  sin  Afsked,  talt  med  ham 
to  Gange,  i  April  ved  sin  Reise  gjennem  Goteborg  (S.  228  flg.)  og  i  August, 
da  han  reiste  fra  Christiania  ned  til  Svinesund. 

Grev  J.  C.  H.  Wedel  Jarlsberg.     L  19 

have  fundet  Sted  ogsaa  ved  denne  Sammenkomst,  atter  at  have  seet 
for  dybt  i  Glassene.  En  Ytring,  der  undslap  ham,  gav  Armfelt  den 
Tanke,  at  der  ved  Hoffet  i  Kjøbenhavn  var  skumle  Planer  igjære  mod 
Prinsens  Liv^  og  der  udbredte  sig  snart  Rygter  om,  at  Armfelt  og 
Kaas  her  havde  forhandlet  om  at  forgive  Christian  August,  —  Rygter, 
som   holdt  sig   og  vandt   stedse  større   Udbredelse  og  Tiltro. 

Ingen  af  de  to  selvkaldede  Underhandlere  høstede  Glæde  af  sin 
Reise  til  Svinesund.  Carl  XIII.  tog  Armfelt  hans  Forhold  meget  unaadig 
op,  og  fratog  ham  Kommandoen  over  Vestarméens  venstre  Fløi-,  medens 
Kaas  med  sin  dristige  Tale  undergravede  den  Tillid,  som  Frederik  VI. 
hidtil  havde  næret  til  ham.  Samtalen  med  Armfelt,  om  hvis  Indhold 
Christian  August  fra  flere  Kanter  fik  Besked,  synes  derhos  at  have  givet 
det  gode  Forhold  mellem  Prinsen  og  Kaas  det  sidste  Stød,  saaledes,  at 
det  umiddelbart  efter  Kancelli-Præsidentens  Tilbagekomst  til  Christiania 
kom  til  et  aabent  Brud  mellem  dem.  Den  almindelige  Stemning  er- 
klærede  sig  nu  ogsaa  med  voksende  Styrke  mod  Kaas  og  for  Christian 
August,  hvem  man  ansaa  for  bagtalt  og  modarbeidet  af  Frederik  VTs 
Udsending^ 

Dette  viste  sig  bl.  a.  i  det  bekjendte  Prinsegilde,  som  John  Collett 
Ste  September  gav  i  sit  prægtige  Hus  paa  Ullevold  for  de  to  Prinser, 
som  opholdt  sig  i  det  nærliggende  Christiania.  Her  manglede  det  ikke 
paa  Optrin,  der  tydelig  viste,  hvordan  den  offentlige  Mening  stillede 
sig  til  Frederik  VI.  og  hans  Repræsentant,  Kaas,  medens  Christian 
August  selv  aabenlyst  lagde  for  Dagen,  at  han  folte  sig  krænket  af  den 
sidstnævnte  *. 


*  C.  F.  RiDDERSTAD,  Gomdt  år  icke  glomdt  IV,  S.  48,  hvor  følgende  forekommer 
i  et  Brev  fra  Armfelt  af  2den  Oktober  1810:  „/  Finland  fick  jag  nouvellen  om 
Carl  Augusts  hastiga  dod,  den  frapperade  mig  grufveligen  och  jag  tillstdr,  att 
min  forstå  idé  var,  att  man  gjordt  af  med  honom.  —  En  propos  jag  af  President 
Kaas  hort  i  Svinesund  d.  25  Augusti  1809,  då  han  var  litet  bedrucken,  gjorde 
att  jag  satt  på  Dansk  rakning  denna  vår  olycka  —  jag  sager  vår  o  lye  ka, 
ty  i  mina  ogon  var  den  det  ofver  beskrifning,  efter  denna  Furste  ehuru  ej  ett 
snille,  var  vårkeligen  en  hederlig  karl  som  ej  kunde  lange  fdrblifva  i  lyck- 
sokares  eller  bofvars  hånder,  som  ville  vål,  och  som  ved  optrådet  på  Svea  thron, 
ansåg  sig  skyldig  att  adoptera  och  till  konung  dana  Gustaf  d.  III:e  sonson  ~ 
på  detta  senare  var  jag  fiirvissad  af  flera  omstdndigheter  som  framtiden  skall 
tydeligen  oppdaga."- 

'^   Ræder,   III,   S.  577.     Smlgn.  Scævola,   Utlåndska  diplomaters  minnen,  S.  73. 
"^   Smlgn.  Handlingar  rik.  Sveriges  hist.,  VI,  S.  4  flg. 

'  Dagen  angives  af  Alf  Collett,  En  gammel  Christianiaslægt,  S.  213.  Den 
udførligste  Beskrivelse  findes  hos  Jac.  Aall  (2.  Udg.),  S.  206  flg. 


Splid  i  Regjerings-Kommissionen.  291 


Spændingen  mellem  de  to  Kolleger  i  Regjerings-Kommissionen 
voksede  daglig,  og  snart  kom  det  dertil,  at  Kancelli-Præsidenten  efter 
Prins  Frederiks  Raad  holdt  sig  aldeles  borte  fra  Kommissionen  og  kun 
afgav  skriftlige  Betænkninger.  Kaas  frygtede  for,  at  det,  hvis  han 
indfandt  sig  i  Moderne,  kunde  komme  til  Optrin  af  den  ubehageligste 
Art,  medens  Prinsen  ansaa  sig  for  at  være  grovelig  fornærmet  af  den 
anden.  Begge  vendte  sig  med  sine  Klager  til  Kongen;  men  ogsaa  han 
havde  vanskeligt  for  at  forlige  de  to  Partere 

Christian  August  forsikrede  om  sin  Uskyldighed  og  søgte  at  rense 
sig  i  Kongens  Øine.  Han  antydede,  at  han  vilde  udgive  et  Forsvars- 
skrift, der  skulde  godtgjøre  Renheden  af  hans  politiske  Færd.  Men  der 
blev  foreløbig  intet  af  denne  Plan,  idet  Frederik  VI.  lod  Prinsen  vide, 
at  en  saadan  Fremgangsmaade  vilde  foranledige  ham  til  at  øve  Gjen- 
gjæld.  Svaret  var  bidende  og  affattet  i  en  Tone,  der  ikke  ofte  gjen- 
findes  i  denne  Konges  Brevveksling-:  «Deres  Durchlauchtighed  taler 
om  at  ville  justifiere  sig  offentlig;  dersom  dette  skulde  være  Deres 
Ønske,  naar  Freden  bliver,  da  skal  jeg  med  Fornøielse  samle  alle 
Papirer,  foråt  jeg  kan  lade  trykke  de  originale  Dokumenter  og  derved 
give  Deres  Durchlauchtigheds  Verk  mere  Interesse  for  Publikum."  For- 
svarsskriftets Udgivelse  blev  efter  dette  udsat,  og  først  35  Aar  senere 
saa  det  Dagens  Lys;  men  uagtet  deri  omtales  en  lang  Række  af  Bilag, 
er  disse  aldrig  offentliggjorte. 

Af  de  i  det  foregaaende  meddelte  Breve  synes  det  at  fremgaa,  at 
det  i  Slutningen  af  August  og  Begyndelsen  af  September  var  Grev 
Wedels  og  Baron  Adlersparres  Tanke  snarest  muligt  at  faa  Christian 
August  over  Grænsen.  Allerede  efter  det  foreløbige  Svar,  der  var 
overbragt  af  Grev  Morner,  ansaa  man  sig  i  Sverige  aldeles  sikker  paa, 
at  han  snart  vilde  komme,  og  den  28de  August  gik  man  endog  saa 
vidt  som  til  at  lade  Prinsen  i  Stockholm  udraabe  som  Sveriges  Kron- 
prins.     Selve    det    formløse    ved    dette    Arrangement,     forinden    de    af 


'  De  udførligste  Oplysninger  herom  findes  i  Meddelelser  fra  Krigsarkiverne, 
IV,  S.  427  flg.  og  hos  Ræder,  III,  S.  570  flg.  og  580  flg.  Smlgn.  A.  Ipsen, 
Christian  August,  S.  295. 

-  Brev  fra  Frederik  VI.  til  Christian  August,  dat.  4de  September  1809,  / 
Meddelelser  fra  Krigsarkiverne,  IV,  S.  420.  —  „Prinds  Christian  truer  med  ai 
ville  lade  trykke  en  Justifications  Mémoire.  Jeg  har  bedet  ham  at  opsætte 
dette  til  Freden;  thi  da  vilde  jeg  naar  han  lod  trykke,  selv  lade  trykke  alle 
Documenter,  jeg  havde  om  disse  Sager,  for  at  gjøre  denne  Bog  eller  Memoire 
desmere  interessant  for  Publikum.''  Kongens  Brev  til  Kaas  af  4de  September 
1809,  Meddelelser  fra  Krigsarkiverne,  IV,  S.  425, 

Prinsen  selv  stilleda  Betingelser  var  opfyldte,  viser  i  tilstrækkelig 
Grad,  hvordan  Sagen  betragtedes.  Carl  XIII.  har  i  et  Brev  til  Adler- 
sparre'  ligefrem  angivet,  hvad  Meningen  var:  „Jeg  maa  henstille  til 
Dem,  om  det  ikke  var  muligt,  naar  Fredsunderhandlingerne  med  Dan- 
mark er  aabnede,  at  da  Prinsen  kunde  bevæges  til  at  begive  sig  hid, 
og  at  han  da  i  Egenskab  af  Tronfølger  indgik  paa  at  aflægge  Hyldnings- 
og  Troskabseden  i  Stændernes  Nærværelse.  Derigjennem  afbrødes  paa 
een  Gang  hans  Forhold  til  Danmark,  og  Følgerne  af,  hvad  der  kunde 
foregaa  i  Norge  efter  hans  Afreise,  kunde  ligeledes  aldrig  sættes  paa 
hans  Regning.  Ligeledes  vilde  dette  være  en  ny  Grund  for  Nord- 
mændene  til  hurtig  at  tåge  sit  Parti,  i  Tilfælde  af,  at  Danmark  ansatte 
en  ny  Befalingsmand  i  hans  Sted,  hvis  Ankomst  og  muligen  strenge  og 
positive  Optræden  ufortøvet  skulde  sætte  dem  i  den  Nødvendighed,  for 
at  undgaa  et  ublidt  Forhold,  straks  at  tåge  det  Parti,  som  ønskes.  Jeg 
har  her  befalet,  at  Korn  skal  være  i  Beredskab,  da  Høsten  paa  alle 
Steder  har  været  mere  end  tilstrækkelig  til  at  understøtte  Norge,  hvor 
den  efter  troværdige  Beretninger  ikke  har  været  god,  om  man  ikke  kan 
sige,  at  der  overalt  har  været  Misvækst.  Dette  kunde  ligeledes  til- 
kjendegives  Norbaggerne  med  Underretning  om,  at  Sverige  var  færdigt, 
paa  enhver  Maade  at  understøtte  deres  Behov." 

Denne  Plan  var  bygget  paa  de  Erfaringer,  der  hidtil  havde  kunnet 
vindes  om  den  nyvalgte  svenske  Tronfølgers  Karakter.  Efterat  det 
havde  vist  sig  umuligt  at  bevæge  ham  til  at  reise  den  norske  Uafhæn- 
gigheds  Fane,  skulde  han  fjernes,  medens  hans  Navn  ligefuldt  i  Frem- 
tiden skulde  benyttes.  Men  her  kom  der  flere  Omstændigheder  til,  der 
gjorde  en  slem  Streg  i  Regningen  og  tilsidst  ogsaa  kuldkastede  denne 
Plan.  Christian  August  negtede  sin  Medvirkning,  forsaavidt  som  han 
ikke  vilde  gaa  til  Sverige,  og  da  Prins  Frederik  opfordrede  ham  til  at 
forlade  Landet  for  derved  at  tilintetgjøre  alle  om  ham  udspredte  Rygter, 
svarede  han,  at  alt  vilde  være  tabt,  hvis  han  reiste  bort  fra  Norge ". 
Under  Forudsætning  af,  at  ogsaa  den  hessiske  Prins  her  har  ment,  at 
Christian  August  skulde  begive  sig  til  Sverige,  vare  Ordene  sandere  og 

'  Handlingar  ror.  Sveriges  hist.,  V,  S.  35.  Om  den  rette  Datering  af  dette  Brev 
se  ovenfor,  S.  283,  Note  1.  Smlgn.  C.  F.  Bergstedt,  Tidskrift  for  litteratur, 
1851,  S.  465.  Til  den  engelske  Chargé  d'afFaires  i  Stockholm  var  det  inden 
21de  August  fortalt,  at  man  ventede,  at  Prinsen  skulde  være  Rommen  til 
Sverige  og  Norges  Selvstændighed  proklameret  inden  Forlobet  af  6  Uger. 
SCÆVOLA,  Utliindska  diplomaters  minnen,  S.  70. 

'^  Ræder,  III,  S.  593.  I  Meddelelser  fra  Krigsarkiverne,  IV,  S.  415  flg.  gives  en 
ganske  afvigende  Text  af  dette  Brev  fra  Frederik  af  Hessen,  som  her  er 
Kilden. 

mere  begrundede  1  Forholdene,  end  Spørgeren  selv  anede.  Dernæst 
stod  nu  baade  Frederik  af  Hessen  og  Kaas  ved  Christian  Augusts  Side, 
og  disses  Nærværelse  vilde,  hvor  meget  end  Grev  Wedel  til  en  Tid 
har  troet  at  kunne  sætte  sig  ud  over  den,  dog  lagt  Hindringer  i  Veien 
for  en  heldig  Udførelse  af  den  Plan,  der  var  opgiort.  Men  Prinsen  selv 
formaaede  nu  neppe  mere  end  tidligere  at  indtage  en  aldeles  bestemt 
Holdning;  han  har  neppe  med  tilstrækkelig  Klarhed  vist  den  ene  Part, 
at  han  ikke  vilde  lade  sig  føre  længere,  og  givet  den  anden  at  forståa, 
hvor  man  havde  ham.  Saaledes  holdt  Kaas's  Mistro  sig,  medens  Carl 
XIII.  og  hans  Regjering  med  Utaalmodighed  ventede  paa  den  Dag,  da 
Tronfølgeren  vilde  indfinde  sig  hos  dem,  og  som  Adlersparre  havde 
forespeilet,  bringe  Norge  med  sig.  At  give  klar  Besked  var  ikke  nu, 
mere  end  før,  Christian  Augusts  Sag. 

For  alle,  som  haabede  paa  hans  Afreise,  var  det  en  stor  Sag  at 
faa  Vaabenstilstanden  sluttet  paa  et  fastere  Grundlag.  I  denne  Hen- 
seende aabnede  der  sig  i  første  Halvdel  af  September  noget  lysere 
Udsigter,  idet  Frederik  VI.,  bevæget  ved  de  fra  Norge  indløbne  Fore- 
stillinger, nu  omsider  gav  noget  efter  og  indrømmede,  at  man  i  Norge, 
hvis  det  af  Hensyn  til  manglende  Levnetsmidler  blev  nødvendigt,  kunde 
forlænge  Opsigelsesfristen  til  3 — 4  Uger.  Den  10de  September  modtog 
Christian  August  denne  Kongens  Tilladelse,  og  samme  Dag  afsendte 
han  Darre  til  Grænsen.  Denne  krydsede  paa  Veien  en  Skrivelse, 
hvori  Adlersparre  underrettede  Prinsen  om,  at  han  havde  overtaget 
Kommandoen  over  den  hele  Vestarmé,  og  tillige  slog  paa  Ønskeligheden 
af,  at  Prinsen  snarest  muligt  indfandt  sig  paa  svensk  Grund  ^  Prinsen 
ænsede  dog  ikke  denne  Opfordring,  og  imidlertid  afsluttede  Darre  og 
Anckarsvård  14de  September  paa  Magnor  en  Overenskomst,  hvorved 
Opsigelsesfristen  for  Vaabenstilstanden  sattes  til  4  Uger;  men  disse  4 
Uger  skulde  rigtignok  for  den  svenske  Hærs  Vedkommende  begynde  fra 
den  Dag,  Opsigelsen  blev  forkyndt  i  Stockholm,  hvilket  ikke  lidet  for- 
længede  Fristen.  Faa  Dage  senere  blev  Overenskomsten  ratificeret  af 
Adlersparre  og  Christian  August-.  —  Denne  fornyede  Vaabenstilstand, 
der  fremdeles  savnede  formel  Anerkjendelse  fra  begge  Regjeringer,  var 
rigtignok  ingen  Fred,  men  dog  et  betydeligt  Skridt  nærmere  mod  en 
saadan,  og  var,  gjennem  den  større  Betryggelse,  som  den  gav,  til  en 
ikke  ringe  Lettelse  i  de  Byrder,  som  man  gjensidig  havde  at  bære. 
Om   virkelig   Krig   havde    der    i  den    sidste   Sommer   kun    i    ringe   Ud- 


1   Prinsens  Svar  er  trykt  i  Handl.  ror.  Sver.  hist.,  V,  S.  80  flg. 

■^  Norske  Samlinger,  II,  S.  458  flg.    Meddelelser  fra  Krigsarkiverne,  IV,  S.  442  flg. 

strækning  været  Tale,  og  uagtet  mange  Tropper  holdtes  under  Vaaben, 
var  der  egentlig  ikke  forefaldt  andet,  der  kunde  kaldes  Krig,  end  det 
lille  Indfald,  der  i  Juli  Maaned  foretoges  fra  Trøndelagen  i  Jæmte- 
land,  —  en  i  politisk  som  militær  Henseende  betydningsløs  Øvelsesmarsch 
paa  Fiendtlig  Grund,  der  ikke  engang  kunde  tillægges  Vægt  som  Demon- 
stration,  Indrykningen  i  Jæmteland  var  desuden  enten  foregaaet  for 
tidlig  eller  for  sent  til,  at  det  trondhjemske  Korps  kunde  sætte  sig  i 
Forbindelse  med  Russerne,  og  da  disses  Angreb  kom  i  August,  havde 
de  norske  Tropper  allerede  været  hjemme  i  flere  Uger. 

Russernes  Fremrykning  truede  Sverige  med  en  alvorlig  Fare,  af 
hvilken  det  nu,  ligesom  nogle  Maaneder  tidligere,  reddedes  ved  Nord- 
mændenes  Holdning.  De  for  de  svenske  Vaaben  uheldige  Kampe  ved 
Safvar  og  Ratan,  hvor  de  svenske  Tropper  kjæmpede  for  sit  betrængte 
Fædreland  paa  dettes  egen  Grund,  havde  kunnet  drage  værre  Følger 
efter  sig,  hvis  ikke  Christian  August  havde  siddet  sin  Konges  Befalinger 
overhørig.  Sverige  var  i  August  truet  af  en  alvorlig  Fare,  og  man  var 
i  denne  Henseende  ligesaa  vel  inde  i  Forholdene  i  det  norske  som  i  det 
svenske  Hovedkvarter,  Paa  intet  af  disse  Steder  kunde  der  herske  Uvished 
om,  hvad  Sverige  risikerede,  hvis  20,000,  ja  blot  15,000  norske  Tropper 
rykkede  over  Grænsen  som  Russernes  forbundne.  Der  kunde  ræson- 
neres  meget  over,  hvorvidt  Angrebet  fra  Øst  var  saa  alvorlig  ment, 
som  det  kunde  se  ud;  Christian  August  vidste,  hvad  hans  Konge  vilde, 
og  han  holdt  sig  alligevel  tilbage.  Hans  Løfter  i  Marts  var  givne  under 
den  dobbelte  Forudsætning,  at  der  ikke  skulde  komme  bestemt  Befaling 
fra  Frederik  VI.,  og  at  ikke  den  russiske  Hær  angreb  det  egentlige 
Sverige.  Begge  Dele  var  indtrufne,  og  han  lod  ikke  sine  Tropper  røre 
sig.  De  ovenfor  meddelte  Breve  vise,  hvilke  fredelige  Forhandlinger 
der  førtes,  medens  man  kjæmpede  i  Nord  ved  Safvar  og  Ratan. 


XIV. 

FREDERIKSHAMN  OG  JONKOPING,  SEPTEMBER 
TIL  DECEMBER  1809. 


Den  Holdning,  som  Frederik  VI.  indtog  under  de  Begivenheder, 
der  gik  nærmest  forud  for  det  svenske  Tronfølgervalg,  giver  ikke  Indtryk 
af  at  være  bygget  paa  Overlegenhed,  Klarsyn  og  Beregning.  Men 
den  maa  dog  have  sin  Forklaring,  og  denne  lader  sig  nærmest  søge  i 
Kongens  haardnakkede  Tro  paa,  at  den  russiske  Politik  uden  Egennytte 
vilde  fremme,  hvad  der  laa  i  hans  Interesse.  Netop  i  dette  Punkt 
havde  han  imidlertid  grebet  saa  grundig  Feil,  som  det  vel  var  muligt, 
og  dette  Feilsyn  drog  mange  uheldige  Følger  efter  sig.  Frederik  VI. 
var  Ruslands  allierede,  og  han  skulde  som  saadan  være  forpligtet  til 
at  lade  sine  Tropper  samtidig  med  de  russiske  rykke  ind  paa  svensk 
Grund.  Men  selv  havde  han  holdt  sig  rolig,  og  den  norske  Hær  under 
Christian  August  havde  i  1809  paa  egen  Haand  fulgt  det  fra  Danmark 
givne  Exempel.  Allerede  i  Marts,  da  den  norske  Øverstbefalende 
lovede  Adlersparre  at  holde  sig  i  Ro,  havde  denne  hans  Holdning  vakt 
Russernes  Mistanke  og  øieblikkelig  foranlediget  en  større  Kjølighed  i 
Forholdet  mellem  de  to  forbundne.  Men  da  Krigen  nogle  Maaneder 
senere  skulde  tåge  sin  Begyndelse  og  det  engang  indgaaede  Forbund 
blev  staaende,  opfordrede  den  russiske  Regjering  Frederik  VI.  til  selv 
at  tåge  for  sig  og  forinden  Fredsslutningen  at  skaffe  sig  et  Pant.  Dette 
skede  ikke,  og  den  engang  hos  Russerne  vaagnede  Mistanke  vedblev 
derfor  at  holde  sig.  Mellem  den  russiske  Keisers  militære  Omgivelser 
forkyndtes  høilydt  den  Opfatning,  at  det  var  Christian  August,  der  ved 

sit  Tilsagn  til  Adlersparre  havde  reddet  Sverige  og  forhindret  dem  fra 
at  diktere  Freden  paa  svensk  Grund  ^ 

Uviljen  var  gjensidig.  Christian  August  nærede  paa  sin  Side  den 
største  Ængstelse  for  alle  Ruslands  Planer  mod  Sverige,  og  de  Betænke- 
ligheder  mod  at  understøtte  disse,  der  fremholdtes  i  hans  Indberet- 
ninger  til  Frederik  VI.,  var  som  talte  ud  af  den  varmeste  svenske 
Fædrelandsvens  Hjerte,  der  havde  Syn  for  Nordens  Fællesskab  i  Inter- 
esser. Den  norske  Hærfører  havde  aldeles  tilegnet  sig  den  svenske 
Opfatning  af  de  Farer,  der  truede  fra  Rusland,  og  det  samme  var  Til- 
fældet  med  Grev  Wedel.  De  havde  Ret,  og  ingen  kan  fortænke  dem 
i,  at  de  kviede  sig  ved  at  følge  en  Politik  som  Frederik  VI's,  der  i 
sine  endelige  Resultater,  om  den  kronedes  med  Held,  vilde  blive  øde- 
læggende  for  Norge,  som  for  Sverige.  De  havde  givet  sin  Konge  An- 
visning paa  en  klog  Politik,  men  ikke  kunnet  bevæge  ham  til  at  tilegne 
sig  deres  Synsmaader.  Øieblikket  nærmede  sig,  da  det  maatte  vise  sig, 
hvem  der  havde  havt  Ret. 

Rusland  havde  endnu  om  Vaaren  1809  lovet  Frederik  VI.  en  Ud- 
videlse  af  hans  Stater,  men  nærmest  mod  Syd,  hvor  Sveriges  sidste 
tyske  Besiddelse,  Pommern,  syntes  at  byde  den  danske  Konge  en  bekvem 
Erstatning  for  den  Uleilighed,  han  havde  havt.  Frederik  VI.  ønskede 
derimod  at  faa  en  Del  af  Sverige,  tiltrods  for,  at  blot  nogle  faa  af  hans 
Tropper  havde  passeret  Grænsen;  men  han  var  dog  villig  til  at  rette 
sig  efter  sin  mægtige  forbundnes  Ønsker,  hvis  denne  og  Keiser  Napoleon 
ikke  skulde  anse  det  for  hensigtsmæssigt  at  svække  Sverige  altfor 
meget.  I  denne  Aand  instrueredes  derfor  hans  Gesant  i  St.  Peters- 
burg, Blome,  under  Forudsætning  af,  at  der  vilde  blive  Adgang  for 
denne  til  at  deltage  i  de  Fredsunderhandlinger,  der  maatte  aabnes 
mellem  Rusland  og  Sverige.     Begyndelsen  var  ikke  heldig  for  Frederik 


^  Smlgn.  Dr.  Joh.  Forchhammer,  Christian  August,  Prins  af  Augustenborg, 
anden  Afdeling,  i  Dansk  Maanedsskrift,  redigeret  af  M.  G.  G.  Steenstrup 
Aargang  1868,  I,  S.  258  263.  Denne  Forfatter  har  der  bl.  a.  benyttet  Gesanten 
Blomes  Indberetninger  fra  St.  Petersburg  og  tildels  gjengivet  disse  i  Uddrag. 
Det  kan  her,  for  Bedømmelsen  af  den  Maade,  hvorpaa  Christian  Augusts  Op- 
træden  opfattedes  i  de  høieste  russiske  Kredse,  være  tilstrækkeligt  at  gjengive 
følgende  Ytringer  af  Romanzoff,  der  meddeles  i  Blomes  Indberetning  af  19de 
Mai  1809:  „Dersom  Prinsen  ikke  havde  ladet  Adlersparre  drage  bort,  og 
dette  Troppekorps  følgelig  ikke  kunnet  marschere  mod  Stockholm,  var  Revo- 
lutionen  enten  slet  ikke  udbrudt  eller  i  hvert  Fald  ikke  netop  i  det  Øieblik; 
man  havde  følgelig  ikke  kunnet  gjøre  General  Knorring  Fredsforslag,  og  denne 
havde  opfyldt  sin  Pligt."  Uagtet  dette  Ræsonnement  ikke  helt  stemmer  med 
det  virkelige  Forhold,  har  det  dog  sin  Betydning  og  er  meget  lærerigt. 

VI.  Rusland  lod  ham  straks  vide,  at  der  ikke  var  Tale  om  at  indrømme 
ham  nogen  Landudvidelse  paa  Sveriges  Bekostning,  og  stillede  sig  for 
øvrigt  yderst  kjølig  til  hans  Forlangender'. 

Underretningen  herom  modtog  Frederik  VI.,  netop  paa  den  Tid,  da 
Kaas  ankom  til  Kjøbenhavn  (S.  265).  Stillingen  var  ikke  opmuntrende, 
og  det  blev  Gjenstand  for  alvorlig  Overveielse,  hvad  der  nu  var  at 
gjøre.  Kun  een  Udvei  syntes  ham  og  hans  Raadgivere  at  staa  aaben, 
og  denne  blev  øieblikkelig  benyttet.  Man  vendte  sig  til  Sverige  for  at 
underhandle  om  Fred  umiddelbart  og  separat  med  dette  Land. 

Endnu  inden  Kaas  havde  forladt  Kjøbenhavn,  henvendte  Udenrigs- 
ministeren,  Grev  BernstorfF,  sig  umiddelbart  til  den  svenske  Udenrigs- 
minister,  Baron  Lars  von  Engestrom,  og  foreslog  ham  i  en  Skrivelse  af 
3die  August  at  aabne  Underhandlinger  paa  Grundlag  af  status  quo  ante 
bcllum.  Grev  Bernstorff  beklagede  sig  derved  tillige  over  den  Mangel 
paa  Hensynsfuldhed  mod  hans  Konge,  hvormed  den  svenske  Regjering 
havde  gaaet  frem  efter  Tronfølgervalget,  da  derom  ikke  sendtes  officiel 
Meddelelse  til  Tronfølgerens  Suveræn.  Men  ligefuldt  tilbød  han  sig  at 
bortrydde  de  Hindringer,  der  nu  forbød  Prinsen  at  modtage  sit  nye, 
ærefulde  Kald-. 

Dette  var  et  Brud  med  hele  Kongens  tidligere  Holdning.  Alt  hans 
gamle  Seiershaab  var  borte,  og  han,  som  endnu  for  faa  Uger  siden 
havde  drømt  om  at  udvide  sine  Lande  paa  Sveriges  Bekostning,  havde 
pludselig  sadlet  om.  Han  forlangte  kun  Fred,  intet  andet.  Men  dette 
Skridt  var  tillige  yderst  uklogt.  Paa  Forholdet  til  Rusland  viste  det 
sig  inden  kort  Tid  at  have  mislig  Indvirkning,  da  den  keiserlige  Re- 
gjering i  denne  separate  Henvendelse  til  Sverige  kunde  se  og  virkelig 
ogsaa  saa  en  Antydning  om,  at  Frederik  VI.  vilde  skille  sig  ud  af  For- 
bundet med  den  og  handle  paa  egen  Haand.  I  Sverige  opfattedes  Grev 
Bernstorffs  Brev  som  et  Tegn  paa,  at  der  i  Regjeringskredsene  i  Kjøben- 
havn næredes  alvorlige  Betænkeligheder  for  Norge.  Kaas's  Reise  var 
godt  kjendt  i  Sverige,  og  det  lod  sig  ikke  undgaa,  at  den  sattes  i  For- 
bindelse med  den  pludselige  Frontforandring.  I  Stockholm  var  man 
dog  ikke  straks  paa  det  rene  med,  hvordan  denne  skulde  tåges.  Man 
bestemte    sig   for   at   give  et  undvigende  Svar,   og   tænkte   samtidig  paa 


'    Dansk  Maanedsskrift,  1868,  I,  S.  387-400. 

^  Brevet  er  trykt  paa  Fransk  i  Handlingar  ror.  Sveriges  historia,  IV,  S.  37  40, 
i  dansk  Oversættelse  i  Dansk  Maanedsskrift,  1868,  I,  S.  404  flg.  Paa  det 
førstnævnte  Sted  forekommer  intet  Datum ;  men  dette  sees  med  Sikkerhed  af 
Ræder,  III,  S.  535. 

at  indlede  Forhandlinger  med  Regjeringen  i  Kjøbenhavn,  gaaende  ud 
paa  intet  mindre  end  Norges  fredelige  Forening  med  Sverige.  Dette 
tænktes  opnaaet  paa  den  Maade,  at  den  nyvalgte  Tronfølger  skulde  for- 
mæles  med  Frederik  VFs  Datter,  Kronprinsesse  Caroline,  og  i  Medgift 
faa  Norge,  hvorimod  der  for  hendes  Fader  skulde  skaffes  Erstatning  i 
Tyskland.  Der  var  endog  Tale  om,  at  enten  Baron  Engestrom  i  egen 
Person,  eller  ogsaa  Hofkansleren,  Baron  Gustaf  Wetterstedt  skulde 
indfinde  sig  i  Helsingborg  og  der  se  at  faa  en  Sammenkomst  med 
Grev  Bernstorff  og  Didelot,  Napoleons  Sendebud  i  Kjøbenhavn,  for  at 
træffe  en  dertil  sigtende  Aftale  ^  Dette  skede  dog  ikke.  Det  fore- 
løbige  Svar  paa  den  danske  Henvendelse  var  meget  ubestemt,  men  dog 
heller  ikke  afvisende-,  og  saaledes  blev  der  paa  svensk  Side  vundet 
Tid,  altsaa  netop  det,  som  man  der  ønskede  at  opnaa. 

Hvortil  den  saaledes  vundne  Tid  skulde  benyttes,  var  selvsagt; 
medens  Frederik  VI.  og  Grev  Bernstorff  blev  opholdte  med  tomme 
Talemaader,  var  det  Meningen  at  drive  stærkt  paa  med  Norges  Til- 
slutning. Om  ogsaa  Carl  XIII.  og  den  svenske  Regjerings  Medlemmer 
officielt  og  privat  kunde  udtrykke  sin  Tilfredshed  med  de  Forklaringer, 
der  var  fremkomne  fra  Prinsen  angaaende  hans  eget  Forhold,  saa 
havde  ikke  dette  nogen  Virkning  i  Retning  af  at  formindske  deres  Ønske 
om  at  opnaa  en  Forening  med  Norge  'K  Derfor  blev  ogsaa  Adlersparre, 
der  jo  nu  igjen  laa  ved  Grænsen,  hurtigst  muligt  underrettet  om  den 
aabnede  Brevveksling,  og  derfor  blev  der  nu  virket  af  al  Magt  for  at 
komme  til  en  nærmere  Forstaaelse  med  de  Nordmænd,  der  var  villige 
til  at  rive  sit  Fædreland  ud  af  den  gamle  Forbindelse.  Alt,  hvad  der 
foregik  i  Christiania  i  Løbet  af  August  1809,  var  paavirket  af  disse 
Forhold;  men  alle  de  opgjorte  Beregninger  strandede  paa  Christian 
August,  og  tiltrods  for  de  Forhaabninger,  som  hans  norske  Venner  og 
svenske  Beundrere  havde  opgjort  sig,  hengik  hele  August  Maaned  uden 
at  bringe  en  synlig  Forandring. 

Imidlertid  var  der  i  Maanedens  Løb  underholdt  en  Brevveksling 
mellem  Kabinetterne  *,  af  hvilke  det  svenske  ingenlunde  viste  sig  villigt 


'    Handl.  ror.  Sver.  historia,  IV,  S.  33    36. 

-  Engestroms  franske  Svarskrivelse  af  9de  August  1809  i  Handlingar  ror.  Sve- 
riges historia,  V,  S.  120  flg. 

^  Smlgn.  f.  Ex.  Scævola,  Utlandska  diplomaters  minnen,  S.  69  flg.  Deraf  sees, 
at  der  i  August  1809  var  Folk  i  Stockholm  inden  de  hoiere  Kredse,  som 
ventede,  at  Prinsen  skulde  være  kommen  derhen  og  Norges  Selvstændighed 
udraabt  inden  6  Uger. 

'  Handlingar  rorande  Sveriges  historia,  V,  S.  111  og  124  flg.  og  VI,  S.  147  flg. 
Navnlig   maa  her  bemærkes   Engestroms   aabne    Udtalelse  af  22de  August  (V, 

til  at  fremskynde  det  Øieblik,  da  de  endelige  Fredsunderhandlinger 
kunde  aabnes.  Man  vilde  ikke  i  Stockholm  afskjære  sig  Adgangen  til 
at  lade  Nordmændene  slaa  det  Slag,  man  ventede  paa.  Under  dette  var 
Underhandlingerne  mellem  Sverige  og  Rusland  aabnede  i  Frederikshamn 
14de  August,  og  derunder  var  det  fra  Begyndelsen  af  vedtaget,  at 
Frederik  VI.  skulde  udelukkes.  Ruslands  Stemning  mod  ham  var  bleven 
stedse  mere  kjølig,  og  de  svenske  Underhandlere  fik  Beviser  derpaa,  i 
de  Samtaler,  som  de  jævnlig  førte  med  de  russiske,  og  hvorunder 
disse  uden  Omsvøb  gav  dem  Anvisning  paa  at  vinde  Norge  som  Erstat- 
ning for  det  tabte  Finland.  Russerne  sagde  uden  Omsvøb,  at  Sven- 
skerne  ikke  kunde  have  valgt  Christian  August  med  Tanken  paa  andet 
end  Norge '.  Efter  denne  Fortolkning  fik  den  Skadeserstatning,  der 
skulde  være  tiltænkt  Frederik  VI.,  en  ny  Form;  det  blev  en  Erstatning 
for  Tabet  af  Norge,  ikke  for  hans  Deltagelse  i  Krigen  som  Ruslands 
forbundne  mod  Sverige  -'. 

Hvor  upaalidelig  den  russiske  Regjering  var  som  Forbundsfælle, 
viste  sig  stedse  klarere,  eftersom  Underhandlingerne  i  Frederikshamn 
skred  frem.  Medens  de  keiserlige  Diplomater  med  ubøielig  Haardhed 
og  hensynsløst  Overmod  krævede  ubetinget  Indgaaen  paa  deres  strenge 
Fordringer,  var  Frederik  VFs  Interesser  dem  aldeles  ligegyldige,  og  da 
Blome  fik  Adgang  til  at  indfinde  sig  i  Frederikshamn  paa  et  kort 
Besøg'',  var  det  ham  der  umuligt  at  udrette  noget.  Det  lykkedes  ham 
ikke  at  opnaa  Tilsagn  om  Skadeserstatning  i  Tyskland,  ligesaa  lidt  som 
der  blev  gjort  noget  Skridt  for  at  indtage  i  Fredstraktaten  en  Bestem- 
melse, der  sikrede  Frederik  VI.  hans  norske  Rige.  Pro  forma  frem- 
satte rigtignok  Russerne  et  saadant  Forlangende;  men  da  der  fra  svensk 
Side  gjordes  Indsigelser  derimod,  blev  det  straks  frafaldt,  idet  der  kun 
afgaves  den  Erklæring,  at  i  samme  Øieblik,  Rusland  fik  Underretning 
om,  at  der  for  Alvor  blev  Spørgsmaal  om  at  forene  Norge  med 
Sverige,  vilde  Fredsunderhandlingerne  uden  videre  blive  af  brudte '. 


S.  111):  „Hvad  underhandlingarne  med  Dannemark  angår,  så  kvarken  bora 
eller  kunna  de  afbojas;  men  for  att  få  se  hvad  stdllningen  med  Norge  kan  oss 
bjuda,  bor  tid  vinnas.    Derfore  blef  mitt  forstå  svar  dilatoriskt.'' 

'  Schinkel-Bergmann,  v,  S.  118,  hvormed  maa  sammenlignes  RomanzofFs 
Ytringer  til  Stedingk,  Handl.  ror.  Sver.  hist.,  VII,  S.  24. 

-'   Dansk  Maanedsskrift,  1868,  I,  S.  427. 

'   Dansk  Maanedsskrift,    1868,  I,  S.  429.     Handl.  ror.  Sveriges   historia,  V,  S.  49. 

■'  Schinkel-Bergmann,  V,  S.  123.  Smlgn.  Napoleons  Ord  i  Brev  til  Champagny 
af  21de  August  1809:  „//  parait  qu'il  n'y  a  rien  de  nouveau.  Il  semble  seule- 
ment  que  le  Danemark  se  désiste  de  ses  grandes  prétentions ;  ce  qui  accelerera 
la  paix   avec    la    Russie.      Voilå    les   ajfaires   de   Suéde  terminées.     Pour  mon 

Freden  i  Frederikshamn  mellem  Sverige  og  Rusland 
afsluttedes  17de  September  1809  ^  Ved  den  af  brødes  de 
gamle  Baand,  der  havde  knyttet  Finland  til  Sverige,  —  en  Begivenhed, 
der  ligefra  det  foregaaende  Aars  ærefulde,  men  uheldige  Felttog  havde 
kunnet  forudsees,  men  som  ligefuldt  nu  faldt  med  hele  sin  sørgelige 
Vægt  paa  ethvert  Sind.  Den  russiske  Ørn  havde  naaet  en  ny  Etappe 
under  sin  langsomme,  men  aldrig  stansende  Fremrykning  mod  Verdens- 
havene, og  den  havde  paa  Alandsøerne  skabt  en  truende  Forpost  mod 
Sveriges  Hovedstad.  Magtforholdene  i  Norden  havde  undergaaet  en 
stor  Forrykkelse,  der  indeholdt  Spiren  til  nye  Farer,  uden  at  Sverige 
havde  kunnet  tænke  paa  at  gjøre  Modstand.  Finland  maatte  ofres.  En 
Fortsættelse  af  Krigen  var  umulig;  den  vilde  kun  atter  bragt  tillive  de 
gamle  Kombinationer  af  et  norsk-dansk-russisk  Vinterfelttog  paa  svensk 
Grund,  ligesom  den  vilde  have  medført  en  stor  Risiko  med  Hensyn  paa 
det  allerede  istandbragte  Tronfølgervalg.  Farer  truede  paa  alle  Kanter, 
og  hvor  tungt  det  end  faldt,  saa  maatte  den  overmægtige  Fiendes 
Fordringer  tilfredsstilles.     Her  var  intet  Valg. 

En  dyb  Landesorg  laa  over  hele  det  svenske  Folk.  Men  ud  af 
denne  brød  der  sig  to  nye  Stemninger.  Tanken  paa  en  Gjenforening 
med  det  tabte  Finland  var  altfor  naturlig,  til  at  den  kunde  tilbage- 
trænges.  Den  fandt  sit  første  Udtryk  i  den  Hentydning  til  det  berømte 
Sted  i  Vergils  Æneide  (IV,  625):  „Exoriare  aliquis  nostris  ex  ossibus 
ultor''  etc,  som  den  ene  af  de  svenske  Underhandlere,  Skioldebrand, 
endnu  inden  Freden  var  afsluttet,  udtalte,  at  han  gjerne  vilde  indgrave 
i  det  Signet,  hvormed  han  skulde  besegle  Traktaten-.  Men  ligesaa 
naturligt  var  det,  at  samtidig  alles  Blikke  vendte  sig  mod  Norge,  hvor 
den  nyvalgte  Tronfølger  fremdeles  opholdt  sig,  og  hvor  Grev  Wedel 
uden  Ophør  arbeidede  i  Foreningens  Interesse.  Nu,  mere  end  nogen- 
sinde  før,  syntes  Halvøens  Forening  at  være  en  politisk  Nødvendighed, 
for   hvilken    der    maatte    arbeides    af  yderste  Evne.     At   saa   fremdeles 


compte,  jc  n'en  siiis  pas  fdché.  Uexcliision  de  Vancicnnc  dynastic  est  con- 
sommée.  Cest  iin  evenement  agréable  å  la  France,  et  la  maniére  dont  a  etc 
résolii  ce  probléme  de  la  succession  me  convient  assez.  Expliquez-vous  dans 
ce  sens,  mais  cependant  d'iine  maniére  vague,  avec  M.  Caulaincourt  et  M. 
Didelot."-  Correspondance  de  Napoleon  ler,  XIX,  No.  15692. 
Skioldebrands  Breve  til  Engestrom  om  Fredsforhandlingerne  i  Frederikshamn 
er  trykte  hos  Elof  Tegner,  Minnen  och  anteckningar  af  Lars  von  Engestrom, 
II,  S.  318-322. 

Tegner,  Minnen  och  anteckningar  af  Lars  von  Engestrom,   II,  S.  319  og  Note 
2.    Schinkel-Bergmann,  V,  S.  122,  Note  8. 

skede,  er  sikkert.  Men  det  bliver  dog  kun  enkeltvis,  at  der  skinner  en 
Lysstraale  igjennem  det  Mørke,  der  nødvendig  maatte  omgive  Forhand- 
linger af  denne  Art. 

Grev  Wedels  hemmelige  Forbindelser  med  hans  gamle  Venner  i 
Sverige  fortsattes  uden  Afbrydelse,  og  nu  som  tidligere  synes  Bagge 
derved  at  have  været  den  mest  benyttede  Mellemmand '.  Det  viser 
sig,  at  Grev  Wedel  i  August  og  September  har  vekslet  Breve  med 
flere,  bl.  a.  med  Baron  Platen,  der  nu  var  Medlem  af  den  svenske 
Regjering,  og  at  han  i  Sverige  betragtedes  som  den  norske  Leder  af 
Arbeidet  for  Foreningens  Istandbringelse-. 

Ved  Siden  af  Grev  Wedel  arbeidede  ogsaa  Adlersparre  mod  dette 
Maal;  men  han  gik.  andre  Veie.  Grev  Wedel  maatte  være  henvist  til 
at  regne  med  Nationens  besiddende  Del,  med  dens  Dannelse  og  Intel- 
ligens, med  Officerernes  og  Soldaternes  Hengivenhed  for  sin  elskede 
Fører  og  med  den  Popularitet,  som  han  selv  nød,  fremfor  alt  i  Buske- 
ruds Amt  og  i  Kystegnene  vestover  til  Lindesnæs.  Sammen  med 
Adlersparre  kunde  han  derhos  arbeide  paa  at  holde  store  Beholdninger 
af  Korn  i  Beredskab  paa  Grænsen  for  at  kaste  disse  ind  i  Norge,  saa- 
snart  Reisningen  foregik;  for  øvrigt  var  der  ikke  noget  umiddelbart 
Samarbeide   mellem  de  to  Foreningsvenner  for  at  paavirke   Stemningen 


'  Medens  Bagge  opholdt  sig  i  Norge,  nød  han  fremdeles  megen  Tillid  hos 
Platen.  Smlgn.  et  Brev  fra  denne  til  Adlersparre  af  18de  Februar  (1808),  trykt 
i  Handl.  ror.  Sver.  hist..  V,  S.  14. 

-  Handlingar  rbrande  Sveriges  historia,  VI,  S.  20  flg.  Brev  fra  Platen  til  Adler- 
sparre af  22de  August  (1809):  ,Jag  sander  Wedels  bref  och  mit  svar ;  derafser 
du  mer,  an  jag  nu  har  tid  att  skrifva  om  igen.  Du  får  sjelf  forsegla  det,  men 
jag  unskar,  att  det  ej  sendas  utan  med  ganska  sdkert  bud,  till  hvilken  ånda 
jeg  skrifver  det  iippna  brefvet  till  Baggen,   som  ger  honom    efter  ofverenskom- 

melse  tillkdnna,  att  Wedels  bref  dr  på  grånsen.   —  — Jag  har   val  till- 

skrifvit  Baggen  att  komma  hit,  och  det  kan  vål  i  visst  henseende  vara  nyttigt; 
men  annars  tror  jag  det  ånnu  vara  god  tid  tilis  jag  nårmare  averterar;  åt- 
minstone  blir  det  då  vara  med  Wedels  instruktioner  om  provideringen  ;  ty  denna 
saken  år  af  yttersta  vigt,  och  finner  du  något  af  vigt  dermed  kunna  utråttas, 
så  må  du  tryggt  engagera  dig  for  något  ganska  betydligt  100,000-tal.  Jag 
och  min  svager,  som  redan  år  efterskrifven,  skola  vål  halla,  hvad  du  lofvar. 
Anledningen  ser  du  af  inlagde  fragment  af  hans  bref.  Saken  år  redan  hår  i 
Stats-Rådet  ventileradt;  men  det  år  bast  handtera  denna  sak  något  varsamt 
åfuen  i  anseende  till  Norrmånnen,  som  vål  till  en  del  torde  behofva  kanna  nod- 
vendighetslagen."-  Smlgn.  ogsaa  S.  25  og  26.  Grev  Wedels  Navn  blev  ligeledes 
i  denne  Forbindelse  nævnt  af  den  svenske  Udenrigsminister  i  en  Samtale  med 
den  engelske  Gesant  i  Stockholm.  Scævola,  Uti.  diplom,  minnen,  S.  71  flg. 
Det  der  i  svensk  Oversættelse  gjengivne  Brev,  der  bl.  a.  maa  sammenholdes 
med,  hvad  der  ovenfor,  S.  272  flg.,  er  meddelt,  er  nok  snarere  af  Ilte  Sep- 
tember end  af  Ilte  August,  hvad  navnlig  med  fuld  Sikkerhed  fremgaar  af 
dets  Slutningslinjer,  nederst  S.  73. 

i  Norge.  Adlersparre  var  dog  paa  sin  Kant  ogsaa  meget  virksom,  og 
ventede  sig  stort  Udbytte  af  de  Forbindelser,  som  han  havde  indledet 
i  Norge,  og  hvorved  Oberst  C.  P.  Gahn  gjorde  Tjeneste  som  Mellem- 
mand.  Af  de  Indberetninger,  som  Adlersparre  jævnlig  modtog  fra 
denne,  viser  det  sig,  af  hvad  Beskaffenhed  de  indledede  Underhand- 
linger var.  Saavel  Adlersparre  som  Gahn  havde  ladet  sig  besnakke 
af  omstreifende  Hestehandlere,  i  hvem  de  saa  Repræsentanter  for  den 
mere  formuende  Del  af  den  norske  Bondestand  ^  Men  der  kom  intet 
ud  af  den  hele  Virksomhed,  som  maaske  endog  vilde  være  forbleven 
ukjendt  for  Almenheden,  hvis  ikke  Gahns  Indberetninger  var  blevne 
gjemte  og  trykte-. 

Naar  der  i  Adlersparres  Brevveksling  med  Baron  Platen  fra  disse 
Maaneder  jævnlig  tales  om  store  Summer,  der  skulde  anvendes  til  at 
fremskynde  Foreningen,  om  Beløb,  der  regnes  efter  100,000'er,  da  er 
det  umuligt,  at  dermed  alene  kunde  være  tænkt  paa  de  ved  disse 
Agitationer  foranledigede  Udgifter.  Selv  om  de  norske  Hestehandlere, 
hvad  der  er  høist  sandsynligt,  baade  har  forlangt  og  modtaget  Penge  af 
Gahn,  saa  kunde  ikke  dette  foranledige  Udtællinger  som  de,  hvorom 
her  er  Tale.  Med  dem  maa  der  være  tilsigtet  at  vinde  noget  langt 
mere,  og  hvad  dette  er,  derom  kan  der  for  en  opmærksom  Læser  af 
den  nævnte  Brevveksling,  der  sammenholder  denne  med  de  i  Grev 
Wedels  og  Adlersparres  Breve  for  øvrigt  forekommende  Udtalelser,  ikke 
være  nogen  Tvivl.  Platen  stillede  sine  egne  og  sin  Slægts  Midler  til 
Raadighed  for  at  anvendes  som  Laan  til  den  norske  Stat  ved  de  store 
Opkjøb  af  svensk  Korn,  som  man  ventede  skulde  foregaa,  saasnart 
Foreningen  foregik.  Det  var  Norges  Kornforsyning,  det  gjaldt,  og 
Pengene    skulde    siden    tilbagebetales.      Om   andet   handledes   der   ikke. 


'  Smlgn.  Adlersparres  egne  Udtalelser  i  Brev  til  Carl  XIII.  af  7de  August  1809, 
gjengivne  ovenfor,  S.  270. 

^  Den  hele  Forbindelse  mellem  Adlersparre,  Gahn  og  de  norske  Hestebyttere  er 
forlængst  tilstrækkelig  belyst  ved  Gahns  egne  Indberetninger,  som  Adler- 
sparre i  1831  lod  trykke  i  Handlingar  rørande  Sveriges  historia,  Yl,  S.  83— 115. 
De  er  derefter  gjengivne  i  norsk  Oversættelse  i  Jac.  Aalls  Erindringer  (2. 
Udg.)  S.  690  flg.  Jvfr.  smstds.  S.  200.  Naar  Udgiveren  af  disse  Erindringer, 
C.  C.  A.  Lange,  i  en  Note,  S.  690,  henviser  til  C.  A.  Adlersparre,  Erin- 
ringar  vid  grefve  Magnus  Bjornstjernas  anteckningar,  S.  94—95  og  nævner  en 
der  aftrykt  Proklamation,  der  skulde  staa  i  Forbindelse  med  de  her  omhandlede 
svenske  Forsøg  paa  at  indvirke  paa  Stemningen  i  Norge,  da  er  dette  en  Mis- 
forstaaelse;  denne  Proklamation  skriver  sig  nemlig  ikke  fra  1809,  men  fra  1808. 
Smlgn.  ovfr.,  S.  174  og  Note  2,  med  de  der  anførte  Kilder.  Nogle  Rapporter 
vedkommende  de  svenske  Agenters  Virksomhed  er  af  mig  meddelte  i 
Morgenbladet,  1868,  No.  6  og  27. 

Ved  Siden  deraf  forlangte  Adlersparre  af  den  svenske  Statskasse  Bidrag 
til,  hvad  han  kaldte,  „det  store,  hemmelige  Foretagende";  men  da 
Regjeringen  viste  sig  villig  til  at  stille  meget  store  Beløb  til  hans 
Raadighed  for  dette  Øiemed,  oplyste  han  selv  i  et  Brev  til  Engestrom 
af  31te  August,  at  noget  saadant  ikke  kunde  komme  paa  Tale,  da  her 
blot  behøvedes  Penge  til  at  lønne  de  hemmelige  Agenter  og  disse  ikke 
i  noget  Tilfælde  vilde  koste  over  10,000  svenske  Rigsdaler'. 

Sammenhængen  er  paa  denne  Maade  aldeles  klar,  og  en  Forveks- 
ling af  de  forskjellige  Øiemed,  hvortil  Pengene  tænktes  anvendte,  skulde 
ikke  vel  være  mulig.  Alligevel  er  dette  blevet  grundig  misforstaaet. 
Man  har  overseet  Kornindkjøbene,  alene  fæstet  sig  ved  Bestikkelserne 
og  blandet  Grev  Wedel  op  deri.  Jacob  Aall  har  i  sine  «Erindringer" 
opfattet  Sagen,  som  om  det  ialfald  delvis  kunde  tænkes,  at  Grev  Wedel 
vilde  naa  Maalet  ved  Bestikkelser.  Alene  den  blotte  Tanke,  at  Grev 
Wedel  var  vidende  derom,  og  at  maaske  en  Del  af  de  anvendte  Penge 
kunde  gaaet  gjennem  hans  Hænder,  har  været  tilstrækkelig  Grund 
for  Aall  til  at  nedlægge  den  kraftigste  Indsigelse  imod  enhver  saadan 
Mulighed  og  til  at  forsikre  med  al  den  Vægt,  som  et  mangeaarigt  Ven- 
skab  kan  give,  at  „gyldne  Rænker"  vilde  have  bortskræmt  „den  norske 
Hædersmand",  der  kun  ønskede  at  holde  sig  udenfor  enhver  Syssel- 
sættelse  med  den  Slags  Anliggender.  Den  Varme,  hvormed  Aall  har 
tåget  til  Orde,  synes  at  vidne  om,  at'  Misforstaaelsen  ikke  først  er  op- 
staaet  hos  ham,  at  den  allerede  paa  hans  Tid  har  været  meget  udbredt, 
og  at  han  har  anseet  det  nødvendigt  at  forsvare  Grev  Wedel  mod 
Beskyldningen  for  at  have  været  Mellemmand  ved  en  Bestikkelse  i 
stor  Maalestok-. 


'  Platens  Breve,  der  angaar  de  Penge,  for  hvilke  der  skulde  indkjøbes  Korn,  fra 
Maanederne  August  og  udover  Høsten  er  trykte  i  Handlingar  rorande  Sveriges 
historia,  VI,  S.  16—31,  hvor  navnlig  er  at  mærke  det  ovenfor,  S.  301,  Note  2 
gjengivne  Sted,  der  maa  sammenholdes  med  S.  277  og  Note  1  der.  Angaaende 
Statens  Tilskud,  hvis  Øiemed  nu  er  sikkert  efter  Adlersparres  egne  Oplys- 
ninger,  kan  henvises  til  de  nævnte  Handlingar,  V,  S.  41,  109  og  S.  111 ;  Svenskt 
biografiskt  lexikon,  IV,  S.  254  flg.;  Elof  Tegner,  Minnen  och  anteckningar  af 
Lars  von  Engestrom,  II,  S.  143,  Noten,  der  især  er  opiysende.  Heraf  vil  det 
kunne  sees,  at  de  Ytringer,  der  forekommer  i  et  Brev  fra  Armfelt  af  21de 
Februar  1811  om,  at  Adlersparre  havde  „till  sina  planers  utforande  (i  Norge) 
erhdllit  af  Regeringen  ndra  100,000  R:dr  B:co,  for  hvilka  han  ej  behofde 
redovisa"-  (De  la  Gardieska  archivet,  XX,  S.  27),  er  en  ud  af  Luften  greben 
Paastand.  Smlgn.  endvidere  den  Den  okdndes  sista  hdlsning  (Stockholm  1832), 
S.  114. 

2  Jag.  Aall,  Erindringer  (2.  Udg.),  S.  201. 

Af  en  nogen  anden  Art  er  den  Misforstaaelse,  der  kommer  til  Orde 
hos  den  danske  Krigshistoriker,  J.  Ræder.  Han  antyder  ikke  alene,  at 
Bestikkelserne  kunde  være  gaaede  igjennem  Grev  Wedels  Hænder,  men 
opstiller  ogsaa  den  Mulighed,  at  det  var  ham,  der  skulde  bestikkes'. 
Allerede  det  flygtigste  Kjendskab  til  Grevens  økonomiske  Stilling  skulde 
have  gjort  Fremsættelsen  af  en  saadan  Insinuation  til  en  Umulighed, 
selv  bortseet  fra  alt,  hvad  der  kjendes  til  hans  Karakter.  Arving  til  et 
Lehnsgrevskab  og  gift  med  Arvingen  til  Peder  Ankers  vidtstrakte  og 
indbringende  Godser,  var  han  ikke  den,  der  behøvede  sine  svenske 
Venners  Guid.  Hans  Slægt  var  maaske  rigere  end  Platens,  og  saa- 
danne  Fristelser  var  i  sig  selv  ganske  utænkelige.  Den  danske  Krigs- 
historiker burde  derfor  nøiere  have  overveiet  sine  uberettigede  Ord, 
forinden  han  fremsatte  den  krænkende  Beskyldning, 

Pengene  blev  kun  for  en  mindre  Del  anvendte,  og  der  høres  endnu 
mindre  bagefter  noget  om  „forgyldte  Rænker".  Saaledes  som  Begiven- 
hederne  nu  udviklede  sig,  blev  der  nemlig  mindre  Behov  for  at  forsyne 
Norge  med  svensk  Korn,  og  endnu  mindre  blev  der  noget  af  den  For- 
udsætning,  som  skulde  været  Betingelsen  for  de  store  Pengesummers 
Anvendelse.  Forholdene  i  Norge  forandredes  nemlig  efterhaanden  til 
det  bedre,  og  dermed  formindskedes  ogsaa  den  Opfordring  til  at  bryde 
med  Danmark,  som  hidtil  havde  ligget  i  Blokadespærringen  og  Krigen, 
med  alle  deraf  Hydende  uheldige  Følger.  Derved  lagdes  en  Dæmper  paa 
de  norske  Foreningsvenners  Optræden,  og  dette  formindskede  deres 
Udsigter  til  at  rive  sine  Landsmænd  med  sig,  naar  de  vovede  sit 
dristige  Foretagende.  Dette  skede  netop  til  en  Tid,  da  der  i  Sverige 
voksede  op  en  stærkere  Stemning  for  at  skabe  en  Forening  og  derved 
erhverve  en  Erstatning  for  Finlands  Tab.  Paa  begge  Sider  begyndte 
man  at  glemme  den  Nød,  hvorunder  Foreningstanken  først  var  skudt 
frem;  men  Virkningen  deraf  var  en  høist  forskjellig.  I  Norge  ind- 
traadte  der  en  større  Kjølighed;  i  Sverige  var  der  dem,  som  vilde  lade 
Nordmændene  lære  „Nødvendighedsloven"  at  kjende^.  I  Almindelighed 
tog  det  dog  Tid,  forinden  den  i  Norge  foregaaede  Forandring  mærkedes 
i  Øst  for  Rigsgrænsen. 

Her  havde  virkelig  Frederik  VI.  bøiet  af  for  den  Styrke,  hvormed 
den  norske  Opinion  udtalte  sig,  og  da  Regjerings-Kommissionen  foreslog 
ham    at   aabne   Adgang   til    at  drive  Handel  med  norske  Frembringelser 


•   Ræder,  III,  S.  580. 

-  Smlgn.  Platens  ovenfor,  S.  301,  Note  2  anførte  Udtalelser. 

Og  med  det  samme  tilføre  Norge  Levnetsmidler,  havde  han  dertil  givet 
sit  Samtykke,  Grev  Wedel  var,  som  det  synes,  ogsaa  her  den  virk- 
somste. Udkastet  til  den  Indstilling,  som  i  denne  Anledning  afsendtes 
til  Kongen,  og  som  uforandret  var  tiltraadt  af  Christian  August  og 
Rosenkrantz,  er  skrevet  med  hans  Haand  og  indeholder  vistnok  hoved- 
sagelig  hans  Tanker'.     Anledningen   til   denne  Henvendelse  var  ganske 


Grev   Wedels   Koncept  til  den  omhandlede   Skrivelse  til  Kongen  af  20de  Juni 
1809  i  Pakke  17  af  Regjerings-Kommissionens  indkomne  Sager: 

„Handelshuset  Matthiesen  &  Schmidt  i  Christiansand  har  andratret  for 
R:  C:  at  en  Amerikansk  Kjabmand,  som  er  ankommen  til  Christiansand  med 
et  af  de  mange  til  Norske  Havne  opbragte  Amerikanske  Skibe,  var  villig  til  at 
indføre  til  Norge  betydelige  Qvantiteter  Levnetsmidler  og  andre  Fornndenheds 
Artikler  fra  Amerika,  ja  endog  at  forbinde  sig  til  bestemte  Leverancer  af  Rug, 
Hvede,  Hvedemeel,  Kjød,  Smør  m  :  v:  og  at  modtage  i  Betaling  Norske  Produkter, 
naar  han  kunde  sikres  imod  det  langvarige  Ophold,  de  Omkostninger,  og  de 
Ubehageligheder  som  han  befrygter  af  Danske  og  Norske  Kapere  som  haver 
opbragt  en  Mængde  af  hans  Landsmænd ;  — 

Han  ansøger  derfor  om,  at  der  maatte  meddeeles  ham  saadanne  Leide- 
breve  for  bemeldte  fra  Amerika  kommende  Skibe,  at  de  kunde  være  sikrede 
imod  Danske  og  Norske  Kapere  —  dog  at  de  underkaste  sig  ved  Ankomsten  til 
Norge  enhver  Undersøgelse,  som  Regjeringen  maatte  finde  passende. 

Da  enhver  Sag  af  denne  Natur  er  af  yderste  Vigtighed  under  Norges 
nuværende  Stilling,  sau  har  R:  C:  strax  svaret  Handelshuset  Matthiesen  & 
Schmidt  at  der  efter  de  bekjendtgjorte  Anordninger  intet  kunde  være  imod  at 
Amerikanske  Skibe  indførte  til  Norge  fra  venskabelige  eller  neutrale  Lande 
Nødvendigheds  Artikler  og  igjen  udførte  Norske  Produkter;  —  og  at  man  i 
Henseende  til  de  attraaede  Leidebrcve  vilde  indgaae  med  Allerunderd:  Forestill: 
til  Deres  Majt:,  da  Commissionen  ei  vovede  at  afgjøre  denne  Sag  paa  sin  egen 
Haand.  — 

Norges  nuværende  kritiske  Stilling  gjør  det  os  til  Pligt  allerunderdanigst 
og  paa  det  indstændigste  at  anbefale  denne  Sag  til  Deres  Majestets  Allernaa- 
digste  Opmærksomhed : 

Under  25  f:  M:  tog  vi  os  den  Allerunderd:  Friehed  at  fremlægge  for 
D:  M:  en  Skildring  af  Norges  Tilstand  i  Henseende  til  Provideringsvæsenet.  — 

Da  nye  Ressourcer,  siden  den  Tid  ikke  ere  tilveiebragte  og  Forraadene 
dagligen  fortæres  er  Tilstanden  naturligviis  langt  fra  at  forbædres,  tvertimod 
forværret.  De  kraftigste,  virksomste  og  sikreste  Midler  maae  derfore  nødven- 
digen  uden  Ophold  anvendes  for  at  skaffe  Norge  Tilførsel  af  Livets  første 
Fornødenheder,  Korn,  Feedevare,  Salt,  alle  Sorter  Klædevare  m:  v:  —  af 
hvilke  Artikler  adskillige  endog  ei  fra  Danmark  kunne  skaffes. 

Under  Rigets  nærværende  Omstændigheder  maae  vi  ansee  den  neutrale 
Skibsfart  som  det  sikreste  Middel  til  Norges  Redning.  Hidtil  har  det  været 
mueligt  ved  uhyre  Opof  reiser  og  Anstrængelser  at  forebygge  i  Norge  den  høieste 
Grad  af  Elendighed.  Men  om  saadant  fremdeles  vil  være  mueligt,  er  unægte- 
ligen  meget  uvist,  for  ei  at  sige,  usandsynligt.  —  Creditvæsenet  har  især  hidtil 
understøttet  Statens  og  Privates  Anstrængelser,  men  under  Rigets  nuværende 
Stilling  har  Creditvæsenet  visse  snævrere  Mueligheds-Grændser,  som  ikke  kunne 
overskrides.  — 

Bancosedlernes  frygtelige  Synken  i  Værdie  viser  tydeligen  Sandheden  heraf. 
Med  den  allerstørste  Vanskelighed  kan  Comn}issionen  faae  betalt  i  Gothenborg 

tilfældig;  en  amerikansk  Kjøbmand  havde  tilbudt  sig  at  ville  indføre 
bestemte  Mængder  af  Rug,  Hvede,  Hvedemel,  Kjød,  Smør  o.  s.  v.,  saa- 
fremt  han  blot  kunde  blive  sikret  mod  alle  ubehagelige  Følger,  fornem- 
melig mod  Opbringelse  ved  danske  og  norske  Kapere.  Han  indgav 
derfor  en  Ansøgning  om  at  maatte  blive  forsynet  med  Leidebrev  for  at 
undgaa  dette.  Regjerings-Kommissionen  greb  øieblikkelig  denne  Tanke, 
og  anbefalede  paa  det  mest  indtrængende  Kongen  at  indgaa  paa  For- 
slaget og  ved  at  sikre  neutrale  og  andre  Skibes  Fart  paa  Norge  at  aabne 
Landet  for  udvidet  Tilførsel  af  Levnetsmidler.  Kommissionen  gjorde 
med  Styrke  Kongen  opmærksom  paa  Rigets  Tilstand  og  den  i  Norge 
truende  Nød,  der  vanskelig  lod  sig  afværge  alene  ved  de  hidtil  trufne 
Forholdsregler, 

Hvad  Regjerings-Kommissionen  saaledes  foreslog,  blev  af  Kongen 
bifaldt,  formodentlig  i  Følelsen  af,  at  det  var  en  uafviselig  Nødvendighed 
at  gjøre  noget  for  Norge.  I  Henhold  til  den  kongelige  Bemyndigelse 
lod  saaledes  nu  Kommissionen  i  den  senere  Del  af  Sommeren  1809 
udfærdige  Søpasser  eller  Leidebreve  for  saadanne  Skibe,  der  tilførte 
Norge  Levnetsmidler  og  atter  udførte  Landets  egne  Frembringelsen 
Dette  var  en  Del  af  de  Foranstaltninger,  til  hvilke  Grev  Wedel  havde 
hentydet   i    sin   Samtale   med    Brødrene    Aall,    da   disse   troede,   at    han 


ubetydelige  Summer  for  indkiøbte  Munderingssager,  Medicinalvare,  Salt  m.  v.  — 
Bancosedlernc  ere  der  næsten  til  ingen  Priis  anvendelige.  — 

Skal  altsaa  Norge  med  Sikkerhed  reddes,  saa  maae  Skibsfarten  paa  alle 
muelige  Maader  favoriseres:  —  Vel  ere  i  dette  Øieblik  alle  positive  Forbud, 
som  vare  til  Hinder  for  neutrale  Skibes  Udklarering  hævede.  Men  dette  kunne 
vi,  efter  indhentede  paalidelige  Efterr eininger,  allerunderd:  forsikre,  vil  med 
Hensyn  til  Handelsforholdene  i  Europa  paa  denne  Tidspunkt,  virke  saare  lidet 
til  at  skaffe  Norge  den  Tilførsel  af  Fornødenhedsvare  uden  hvilken  det  ikke 
kan  bcstaae,  og  den  Åfsætning  af  sine  Produkter  uden  hvilken  det  ikke  kan 
beholde  disse  Vare.  — 

Sikres  de  virkelige  eller  saakaldte  Neutrale  Skibe,  ikke  paa  en  bestemt 
Maade  mod  Opbringelse  af  Rigets  Kapere,  vil  formodentligen  yderst  faa  frem- 
mede Skibe  søge  Norges  Kyster,  hvor  Kaperne  sværme. 

De  vilkaarlige  Indskrænkninger  som  England  og  andre  Magter  have  gjort 
i  Skibsfarten  nøde  som  oftest  Skipperne  til  saadanne  Omveie,  som  letteligen 
give  Kaperne  Aarsag  til  Opbringelse  og  Priisretterne  Grund  til  Condemnation 
eller  Omkostningers  Idømmelse.  — 

Om  det  sikreste  og  under  nærværende  Omstændigheder,  maaskee  eeneste 
Middel  til  Norges  Redning  vove  vi  allerunderdanigst  at  foreslaae: 

„At  D:  M:  allernaad.  vilde  authorisere  R:  C :  til  at  udstæde  saadanne 
Leidebreve  eller  Passe  som  kunde  bestemt  befrie  de  Skibe  som  bragte  For- 
nødenhedsvare til  Norge  og  udførte  Norske  Produkter  til  venskabelige  eller 
neutrale  Lande,  for  Anholdelse  og  Opbringelse  ved  Rigets  Kapere.'''  — 

„At  D:  M:  allernaadigst  vilde  udfærdige  Befalinger  til  de  Danske  Øvrig- 
heder tilbørligen  at  agte  bemældte  Leidebreve  eller  Passer''.'' 

havde  opgivet  alle  videre  Tanker  paa  en  Forening  med  Sverige '.  Den 
neutrale  Handel  paa  Norge  kunde  nu  foregaa  med  langt  større  Sikkerhed 
end  for,  og  forsaavidt  føltes  Krigens  Tryk  noget  lettere  -.  Som  enkelt- 
staaende  Forholdsregel  var  dette  altsaa  meget  godt,  men  dog  langtfra 
tilstrækkeligt  til  at  lindre  den  hele  Nød.  Her  maatte  der  mere  til,  og 
ogsaa  i  denne  Henseende  gav  Frederik  VI.  omsider  efter.  Hans  fortsatte 
Indrømmelser  vidner  om,  at  Situationens  Alvor  var  begyndt  at  gaa  op 
for  ham. 

Midt  under  Krigen  aabnedes  nu  det  engelske  Marked  for  den  norske 
Skibsfart    og    Handel.      «Næringsveienes    Lænker",    siger   Jacob    AalT', 
„blev  just  i  disse  Dage    brudte,   mangfoldige  Sikkerhedsdokumenter  var 
komne    i    Trælastudskibernes    Hænder,    og    ved    Siden    af    disse   lagdes 
andre    Papirer,    der    sikrede    Norges    Kornfart.      I    alle    Norges    Havne 
fandtes  trælastladede  Skibe,  befragtede  under  fordelagtigere  Vilkaar,  end 
som    nogensinde    i    Fædrelandet    havde  været  kjendte,    og  den  løsgivne 
Virksomhed    bragte    Liv    langs    hele    Norges    Vestkyst,    og    Munterhed 
iblandt   dens    Beboere.      I    de   første    Dage    af   September   reiste   sig  en 
strygende  Nordvest,  og  Forfatterens  Sjæl  hævede  sig  i  Taknemmeligheds- 
følelser    mod    Forsynet   ved    at   se    den    Skare   af  svulmende  Seil,  som 
strøg   ud    over    Christianiafjorden,    ladede    med    Rigdomme,    der    skulde 
bringe  Trøst  under  Landets  Lidelser  og  Understøttelse  for  de  forarmede 
Kasser.     Nordsøen    saa    efter   2de  lange  Aars  Forløb  vore  stolte  Skibe, 
der  seilede  omgivne  af  fiendtlige  Krydsere,    midt  under  fortsatte  Krigs- 
forhold med  England,  trygge  under  Beskyttelsen  af  en  Stump  Papir.     I 
denne   nyopvakte   Virksomhed   begroves   alle   Sorger,    forstummede    alle 
politiske    Planer."      Det   er  den    saakaldte    Licencefarts   Begyndelse, 
hvortil    herved    sigtes.      Det    tillodes    nemlig    nu    de    norske    Trælast- 
udskibere    at    modtage   engelske    Dokumenter,    der  sikrede   deres  Skibe 
og  Ladninger  mod   Opbringelse    (licences),  og    under  disses  Beskyttelse 
var   det,    den    norske   Trælasthandel   tog   det   store  Opsving  om  Høsten 
1809,   som  Jacob    Aall    har   skildret   med   lyse    Farver.      Licencefartens 
Aabning   var   en    Begivenhed,    der   maatte    øve   en    stor  Indflydelse    paa 
Stemningen   i    Norge,  og  det  var  derfor  et  klogt  Træk  af  Regjeringen  i 
Kjøbenhavn  ikke  at  modsætte  sig  denne  Fart,  der  i  kort  Tid  fremkaldte 
en    Fornyelse   af  den   indbringende    Handel,    der  før  Krigen  var  dreven 
med   Norges   Skovprodukter.      Med    de    høie    Priser,   der   nu    kunde  op- 


*   Smlgn.  ovenfor,  S.  282. 

-   Et  latinsk  Søpas  er  trykt  i  den  ældre  Udgave,  I,  S.  356,  Note  2. 

^    Erindringer  (2.  Udg.)  S.  207  flg. 

naaes  for  Trælasten,  tog  den  norske  Handel  pludselig  et  Opsving, 
hvortil  Danmark  under  de  daværende  Omstændigheder  intet  Sidestykke 
kunde  byde,  og  derved  maatte  i  Norge  for  den  store  Mængde,  der 
nærmest  saa  paa  de  øieblikkelige  Forhold,  de  væsentligste  Grunde  til 
Misfornøielse  over  Regjeringens  Politik  blive  fjernede.  Saaledes  var 
der  for  Frederik  VI.  en  Fare  mindre,  medens  samtidig  Grev  Wedel  og 
hans  Meningsfæller  maatte  overbevise  sig  om,  at  en  af  de  Forudsæt- 
ninger,  hvorpaa  deres  Beregninger  for  Fremtiden  skulde  opgjøres,  nu 
var  fuldstændig  forandret.  Det  gjorde  herved  intet  til  eller  fra,  at 
Frederik  VI.  vaagede  over,  at  der  ikke  med  de  fra  Norge  udgaaende 
Skibe  førtes  andet  end  Levnetsmidler  tilbage^  Man  opnaaede  alligevel 
de  to  betydelige  Fordele,  at  faa  Afsætning  for  Landets  egne  Produkter 
og  at  erholde  uhindret  Tilførsel  af  Levnetsmidler  fra  Fiendens  Land. 
Men  dermed  ophørte  ogsaa  for  en  væsentlig  Del  det  Tryk,  der  hidtil 
havde  hvilet  paa  Folket  og  givet  Foreningspartiet  Udsigt  til  at  vinde 
Fremgang. 

Grev  Wedels  egne  Meninger  paavirkedes  ikke  af  det  Omslag,  der 
var  foregaaet  med  Stemningen  i  Norge.  Han  saa  dybere  end  Flertallet 
af  sine  Landsmænd  og  forstod,  hvor  ringe  Sikkerhed  der  var  for  en 
længere  Bevarelse  af  de  gunstigere  økonomiske  Forhold.  Han  fandt 
deri  ingen  Grund  til  at  ændre  sin  politiske  Overbevisning,  at  en  Fore- 
ning mellem  Norge  og  Danmark  alene  ikke  lod  sig  opretholde,  saasnart 
Rigerne  befandt  sig  i  Krig  med  England  og  Sverige.  Endnu  mindre 
kunde  de  forbedrede  Udsigter  for  Trælasthandelen  bringe  ham  til  at 
opgive  sine  Planer  om  at  skjænke  Fædrelandet  en  konstitutionel  For- 
fatning. Hans  „store  Beslutninger",  der  efterhaanden  havde  iklædt  sig 
en  stedse  mere  bestemt  Form,  og  som  nu  sigtede  mod  klart  opgjorte 
Maal,  kunde  ikke  saaledes  opgives,  fordi  Omstændighederne  i  Øieblikket 
syntes  mindre  gunstige.  Dertil  var  de  altfor  faste,  —  dertil  var  de 
gaaede  altfor  meget  ind  i  hans  Overbevisning  om,  hvad  der  tjente  til 
Norges  Vel. 

Idet  altsaa  Grev  Wedel  paa  denne  Maade  fandt  det  hensigtsmæssigt 
at  fortsætte  sit  Arbeide  for  en  Forening  med  Sverige,  er  det  alligevel 
at  antage,  at  han  havde  fuldt  Overblik  over  den  Forandring,  der  nu 
foregik.  Naar  man  altsaa  fremdeles  møder  ham  i  den  mest  levende 
Forbindelse   med   sine   politiske   Venner   i    Sverige,   er   det   saaledes   et 


1   Smlgn.  Reskript  fra   Kongen  til  Regjerings-Kommissionen  af  18de  September 
1809,  der  er  trykt  i  den  ældre  Udgave,  I,  S,  358. 

Bevis  paa,  at  han  vedvarende  ad  andre  Veie  har  haabet  at  kunne  naa 
Maalet,  og  hvilke  Veie  dette  var,  derom  kan  der  nu  ikke  mere  herske 
nogen  Tvivl.  Grev  Wedels  Stilling  var  given  og  maatte  blive  saadan, 
som  den  skildres  i  det  Brev,  Adlersparre  Iste  Oktober  fra  Carlstad 
skrev  til  Carl  XIII.  som  Svar  paa  dennes  Skrivelser  af  21de  og  22de 
September,  hvori  Kongen  bl.  a.  meddelte  ham  Efterretningen  om  Freden 
i  Frederikshamn  '.  Dette  mærkelige  Brev-,  et  af  de  mærkeligste  i  Rækken 
af  de  fra  1809  bevarede  Breve,  lyder  saaledes: 

„Med  lifligaste  och  underdånigaste  erkansla  har  jag  fått  emottaga 
Eders  Kongl.  Majestats  tvanne  nådiga  skrifvelser  af  den  21  och  22 
September:  en  undersåte  kan  ej  aga  en  storre  upmuntran  på  jorden, 
an  den  godhet  och  nåd,  som  hvarje  rad  innehåller. 

Jag  vågar  infor  Eders  Kongl.  Majestat  nedlågga  min  underdåniga 
lyckonskan  till  erhållen  fred  med  Sverriges  bittraste  fiende:  ett  omdome 
från  någon,  som  skulle  tillsluta  ogonen  for  nodvåndigheten  och  behofvet 
af  en  sådan  fred,  ehuru  åtfoljd  af  kånnbare  forluster,  fortjenar  vål  ej 
stor  upmårksamhet:  olyckan  och  forlusterne  åro  Eders  Kongl.  Majestats 
foretrådares  verk:  lugnet  och  den  återvåndande  vålmågan  åro  vålsignelser, 
som  upkalla  ofver  Eders  Kongl.  Majestat  nårvarande  och  kommande 
generationers  tacksamhet.  Dessa  åro  också  allmånt  och  odeladt  de 
rådande  tånkesåtten  ibland  denna  ortens  utmårkt  aktningsvårda  Invånare: 
hår  år  allt  trohet,  ståndagtighet  i  den  goda  saken,  och  billiga  omdomen. 

I  Norje  åro  de  svenska  vånnerna  missnojde  med  Engelsmånnens 
uraktlåtna  noggrannhet  i  bloqveringsvågen,  i  afseende  på  spannmåls- 
tillforslen  til  Norje;  de  hafva  i  anledning  deraf  gått  ifrån  utsvålltnings- 
systemet,  till  en  annan  plan,  som  vida  mera  inståmmer  med  mina 
grundsattser.  Jag  tror  att  allt  beror  på  snar  fred  med  Dannemark;  på 
Prinsens  hitkomst  i  samma  ognablick,  hvarefter  han  sjelf  hogeligen 
långtar;  på  den  friaste  och  mest  utbredda  nåringsgemenskap,  på  fri 
handel  och  rorelse  till  lands  och  vatten,  emellan  Sverrige  och  Norje, 
och  entråget  arbete  på  allmånna  opi[ni]onen  i  Norje.  Detta  har  alltid 
varit  min,  och  år  nu  åfven  de  Norrske  styresmannens  ofvertygelse. 
Utsvålltningssystemet  har  forekommit  mig  vara  forkasteligt,  svart  att 
verkstålla,  och  ledande  till  flerfalldiga  vådor.  Når  Prinsen  gått  ofver 
grånsen,  skall  efter  min  ofvertygelse  en  crisis  intråffa:  då  bor  fortroendet 


^  Handlingar  ror.  Sveriges  historia,  V,  S.  45 — 50. 

2  Original  i  Upsala  Universitetsbibliotek.     En  Modsætning  til  Adlersparres  Breve 
danner  Armfelts;  smlgn.  C.  F.  Ridderstad,  Gomdt  år  icke  Glomdt,  IV,  S.  34. 

invånarne  emellan  redan  vara  fostradt  och  fardigt,  och  der  felas  intet 
stort,  åtminstone  i  granseorterne,  der  de  svenska  foreningsprinciperne 
aro  i  full  fart  och  gora  dageliga  framsteg.  Då  bor  afven,  efter  mitt 
yttersta  begrepp,  vestra  Armen  vara  fardig  och  utrustad,  att  hjelpa  det 
partie,  som  vill  hafva  hjelp.  Jag  har  derfore  låtit  de  hemgångna  Rege- 
menterne  forblifva  i  marchefårdigt  tillstånd,  hvilket  kostar  intet:  jag 
vågar  afven  i  underdanighet  anhålla,  att  Kronans  Tyg  —  Amunitions- 
och  proviantforråder  tills  vidare  ei  genom  ankommande  foreskrifter  må 
skingras.  Att  mina  tre  eller  fyra  adjutanter,  som  dageligen  hafva  for- 
råttningar  af  egen  art  och  betydlighet,  åro  genom  general  ordrer  satte 
på  rese  tractamente,  skulle  jag  hafva  vågat  i  underdanighet  afstyrka, 
om  jag  dertil!  haft  tillfålle. 

Några  oredigheter  ifrån  venstra  flygelns  ofverbefål,  hafva  vållat  att 
jag  annu  icke  kunnat  i  underdanighet  upvagta  Eders  Kongl.  Majeståt 
med  detaillerad  rapport  om  vestra  armens  hemforlofning:  inom  några 
få  dagar  skall  den  dock  vara  i  full  ordning.  Hemskickningen  har  dock 
gått  med  storsta  hastighet,  och  de  fiesta  åro  redan  på  rotharne,  men 
forblifva  i  alldeles  marchefårdigt  tillstånd.  Ton  och  grundsattser  hos 
troupperne  af  hogra  flygeln,  kunna  af  ingen  trouppe  i  verlden  ofver- 
tråffas:  allt  år  der  enståmmighet,  trohet,  nit  och  vålvillja. 

Alla  Regementerne  åro  desse  dagar  afmunstrade,  deribland  Eders 
Kongl.  Majeståts  Huzarer,  hvarofver  underdanig  rapport  bifogas. 

Når  jag  slutat  de  oråkneliga  bestyren  med  denna  grans  och  flygel, 
åmnar  jag  gora  en  resa  till  Gotheborg  och  Bohuslån,  for  att  reglera 
åtskilligt  och  gifva  fart  åt  en  god  ton  derstådes  inom  och  utom  grånsen." 

Hvad  der  især  giver  dette  Brev  dets  Betydning,  er  den  meget 
væsentlige  Omstændighed,  at  Samuel  Bagge  netop  var  ankommen  til 
Carlstad  paa  Veien  til  Stockholm,  hvorhen  han  straks  efter  fortsatte 
Reisen,  medtagende  Adlersparres  egen  Skrivelse.  I  Stockholm  eller 
paa  Rosersberg  havde  han  umiddelbart  efter  sin  Ankomst  Foretræde 
hos  Kongene 

De  Oplysninger,  som  Adlersparre  paa  denne  Maade  kunde  frem- 
sende  til  Carl  XIII.,  var  altsaa  — •  ialfald  for  en  væsentlig  Del  —  med- 
delte ham  gjennem  Bagge.  Hvad  der  mentes  med  „de  norske  styres- 
mannen", bliver  da  let  at  forståa.  Det  er  Grev  Wedel,  det  er  Christian 
August,  det  er  Rosenkrantz.     Om  Bagge  direkte  har  havt  Adgang  til  at 


'   Handlingar  ror.  Sver.  histor.,  V,  S.  50. 

konferere  med  Prinsen  selv,  kan  være  tvivlsomt;  men  hvad  han  har 
udtalt,  repræsenterer  ialfald  den  Opfatning,  der  var  den  raadende  mellcm 
Prinsens  nærmeste  Omgivelser.  For  øvrigt  har  Bagge  refereret  for 
Adlersparre  og  senere  for  Kongen,  hvad  der  var  Grev  Wedels  og  de 
ovrige  høitstillede  Foreningsvenners  Plan.  Han  kan  derved  have  be- 
nyttet uheldige  Ord;  men  Meningen  er  klar,  og  saaledes  faar  Efter- 
verdenen  Besked  om,  hvorledes  den  med  Situationen  foregaaede  For- 
andring havde  virket. 

Hvad  Adlersparre,  sandsynligvis  efter  Bagges  Forklaring,  har  givet 
Navn  af  ,,utsvaltnings-systemet",  er  kun  den  samme  Plan,  som  er  ud- 
viklet  i  flere  af  de  i  det  foregaaende  gjengivne  Breve,  og  som  var  Grev 
Wedels  egen.  Det  var  den  Plan,  at  holde  store  Partier  af  Korn  og 
andre  Levnetsmidler  i  Beredskab  hinsides  den  svenske  Grænse,  for  at 
kaste  disse  ind  i  Norge,  saasnart  den  Reisning  var  foregaaet,  for  hvilken 
Grev  Wedel  arbeidede.  Men  foråt  dette  skulde  kunne  virke,  var  det 
en  Nødvendighed,  at  den  engelske  Blokade  indtil  videre  vedligeholdtes 
i  sin  fulde  Strenghed.  Da  kunde  Reisningen  paa  een  Gang  bringe  Op- 
hævelse  af  Blokaden  og  Grænsespærringen.  Idet  Licencefarten  tog  sin 
Begyndelse,  var  denne  Plan  kuldkastet.  Det  var  urigtigt  fra  svensk 
Side  at  kalde  den  et  „utsvaltnings-system",  om  end  dette  Navn  kunde 
være  forklarligt  i  en  svensk  Mands  Mund,  naar  han  ikke  nøie  over- 
veiede  den  Form,  han  iklædte  sine  Tanker.  Grev  Wedel  og  hans 
Meningsfæller,  hvis  Tolk  Bagge  ved  denne  Leilighed  var,  nærede  ingen 
Plan  om  at  udsulte  sine  egne  Landsmænd;  men  naar  engang  Blokaden 
var  der,  da  vilde  de  ogsaa  støtte  sine  Beregninger  til  den  og  drage 
Nytte  af  den,  for  at  undgaa  i  al  Fremtid  en  Gjentagelse  af  de  Onder, 
hvorunder  Norge  i  Øieblikket  led.  De  gik  nu  over  til  den  fuldstændige 
Modsætning  og  anbefalede  den  hurtigst  mulige  Aabning  af  det  fredelige 
Samkvem,  for  saa,  naar  Christian  August  var  over  Grænsen,  at  prøve, 
hvad  Virkning  det  vilde  gjøre.  Denne  Opfatning  har  fundet  et  aldeles 
utvetydigt  Udtryk  i  et  andet  Brev,  som  Adlersparre  ogsaa  skrev  den 
Iste  Oktober  til  Engestrom  \  og  hvori  han  ytrer:  „Snar  fred  med 
Danmark,  prinsens  hitkomst  ogonblicket  derpå,  hvarefter  han  sjelf 
hogeligen  långtar,  och  så  en  våldsam  brytning  i  Norge  —  der  år 
hufvudsaken  efter  min  ofvertygelse,  och  den  kan  och  skall  ske. 
Emellertid  1:0  flitig  och  entrågen  bearbetning  på  allmanna  opinionen 
i    Norge,    och    den    år    i    fullaste    verksammaste   gang;   2:0   allmån    fri 


*   Elof  Tegner,  Minnen  och  antecknlngar  af  Lars  von  Engestrom,  II,  S.  144,  Note. 

handelsgemenskap  emellan  bagge  nationerne  till  lands  och  vatten:  detta 
forenar  och  hemtamjer  sinnen  och  hjertan," 

Efter  det  Forhold,  hvori  Bagge,  der  godt  kan  kaldes  Grev  Wedels 
Agent,  paaviselig  ogsaa  stod  til  Prinsen,  der  var  vidende  om  hans 
stadige  Reiser  til  Stockholm  \  er  det  vanskeligt  at  tilbageholde  den  For- 
modning, at  Christian  August  har  været  noget  mere  indviet  i  disse 
Planer,  end  han  selv  vilde  vedgaa  for  Regjeringen  i  Kjøbenhavn.  Alt 
synes  at  tyde  paa,  at  Bagge  ogsaa  har  været  Agent  for  den  valgte 
svenske  Tronfølger,  og  da  bliver  det  aldeles  betydningsløst,  om  denne 
selv  fremdeles  har  iagttaget  den  gamle  Forsigtighed  i  sine  mundtlige  og 
skriftlige  Udtalelser. 

Fra  Carl  XIII.  modtog  Adlersparre  et  Brev,  der  gav  ham  og  hans 
norske  Venner  Medhold  -.  Derpaa  svarede  igjen  Adlersparre  i  følgende 
Brev,  der  var  dateret  Carlstad   17de  Oktober  1809^: 

„F6r  Eders  Kongl.  Majestats  nådiga  skrifvelse  af  den  8  dennes 
vågar  jag  nedlågga  min  underdånigaste  tacksagelse. 


*  Smlgn.  ovenfor  S.  205  og  257,  Note  1,  hvor  der  er  trykt  et  Brev  fra  Prinsen 
til  Bagge,  der  staar  i  Forbindelse  med  en  af  de  mange  Reiser,  som  denne  i 
1809  foretog  til  Sverige.  —  Som  det  ogsaa  paa  flere  andre  Steder  vil  sees, 
fældes  der  her  en  strengere  Dom  over  Prinsen  end  den,  der  f.  Ex.  udtales  i 
F.  SCHIERNS  Afhandling  om  „Carl  August  og  Carl  Johan"  i  Historiske  Studier, 
I  (1856),  navnlig  S.  316  flg.  Schiern  mener,  at  han  maa  undskyldes  af  enhver, 
„der  med  Kjendskab  til  den  menneskelige  Natur,  ved,  at  denne  ei  altid 
kongruerer  med  Udførelsen  af  et  bestemt  Embede,  og  som  kan  sætte  sig  ind 
i  den  vanskelige  Kollision,  hvori  Prinsen  blev  sat,"  efter  sit  Valg. 
-  Kongens  Brev  til  Adlersparre,  dateret  Rosersberg  8de  Oktober  1809.     Det  heder 

bl.  a.  i  dette:     „ Hvad   iitsvdltnings  systemet  angår  har  det  aldrig  varit 

min  plan,  jag  har  ansedt  det  for  oldmpligt,  och  såsom  halfva  medel  hvilka 
aldrig  duga,  vill  man  en  sak  med  fullkomlig  vilja  brukar  man  sådane  medel 
som  aldrig  svika  nemligen  handkraft,  den  starkaste  har  då  alltid  ratt  och  den 
hala  ordtt,   år  det  Norrbaggernes   vilja   bora  de  tala    ur  skågget  och  stoppa 

munnen  på  de  Saduceer.   —  - — — 

Jag  hoppas  att  innan  mdnans  slut  skall  freden   med  Danmark  vara  afgjord, 

och  således  hoppas  jag  att  snart  få  se  min  eftertrådare  efter  hvilkens  ankomst 
jag  Idngtar.    Apropos  af  honom  skref  jag  til  Er  min  basta  Adlersparre  for  en 

tid  sedan  hvaruppå  jag  ej  feck   något  svar,   om    min   onskan   att  han  skulle 

afldgga  vid  sin  hitkomst  sitt  forrå  namn  Christian  såsom  et  fbrhateligt  namn 
for  alla  Svenskar,   et  lappri  i  sig  sjelf,   men   som  på  de  mindre  classer  gjor 

stort  intryk,  jag  onskade  att  han  ville  kalla  sig  Carl  August,  låt  mig  veta  om 

det  går  an   att  gjora   en  sådan  proposition. "  Smlgn.  Handlingar  ror. 

Sveriges  historia,  V,  S.  51  flg. 
"  Original  i  Upsala  Universitetsbibliotek.     Alene  Overskriften  og  den  sædvanlige 

Slutningsforsikring  er  her  udeladt,  ligesom  ved  de  foran  meddelte  Breve.     Der 

er  endnu  et  Brev  fra  Adlersparre  til  Carl  XIII,  af  12te  Oktober,  hvorpaa  Kongen 

svarer  den  20de.    Handl.  ror.  Sveriges  hist.,  VI,  s.  54  flg. 

Innelyckta  bref  från  Prinsen  af  Augustenbourg  visar,  att  han  i 
Kopenhamn  vill  aflamna  sitt  norska  befal  innan  han  kommer  till  Sver- 
rige.  Jag  har  likval  nyligen  så  tydligt  och  eftertryckeligt  uplyst  honom 
om  stållningen  i  Sverrige  och  hvad  den  fordrar,  att  jag  tror  mig  hafva 
rubbat  hans  ofvertygelse  i  detta  amne:  så  snart  jag  innan  korrt  får 
hans  svar  på  mitt  bref  i  detta  amne,  skall  jag  dermed  skyndesamt  i 
underdanighet  upvagta. 

Det  vore  fortråffeligt  om  snart  en  allmån  kungorelse  om  fri  handel 
på  norrska  grånsen  utfårdades,  så  att  all  villrådighet  och  frugtan  i  detta 
amne  forsvunne:  det  vanliga  goda  ordet  ti  Ils  v  i  da  re  kunde  kanhanda 
indiqvera,  att  fortsattningen  beror  af  deras  eget  forhållande.  Sinnenas 
goda  tournure  och  vidare  verksamma  bearbetning  saknas  ej.  Jag  har 
mångdubblat  efforterna  i  detta  amne,  då  den  tidepunkten  nu  nalkas,  då 
Prinsen  skall  låmna  Norje.  Obeskriflig  år  de  Norrskes  saknad  af  hans 
person:  det  år  omojligt  att  vara  mera  ålskad  af  alla  dasser,  an  han  der 
år.  Af  de  Danska  år  han  observerad  och  chicanerad  på  alla  uptånkeliga 
satt:  hans  forsigtighet  i  afseende  på  dem  år  ganska  stor:  han  har  till 
och  med  låtit  en  danskt  sinnad  man  renskrifva  sitt  egenhåndiga  concept 
till  innelyckta  bref. 

Riksdagskrånglet  i  Stockholm  har  i  denna  endrågtiga  ort  våckt  ej 
allenast  vedervilja,  utan  åfven  bitterhet  emot  uphofsmånnen  dertill:  hår 
skulle  man  ej  villja  krusa  med  dem.  Armens  och  defensjonsverkets 
reglering  år  vål  lyckligtvis  updragen  Eders  Kongl.  Majeståt,  och  ej 
Lieutenant  Pålman. 

Jag  har  vål  så  foranstaltat,  att  Prinsen  kanner  Eders  Kongl.  Majeståts 
onskan  rorande  namnforåndringen;  men  att  directe  komma  fram  med 
den  saken,  har  jag  i  underdanighet  trott  bora  sparas  till  dess  ett 
mundteligt  sammantråde  kunde  åga  rum:  tillfållet  dertill  kan  nu  ej 
lange  uteblifva. 

Det  var  en  stor  forlust,  att  Prinsens  favorit,  Major  Darre,  med 
doden  afgått:  han  var  ett  verkeligt  genie,  en  mycket  vålsinnad  man, 
och  ågde  stort  fortroende  i  Norje. 

Om  det  år  sannt  hvad  ryktet  sager,  att  Presidentskapet  i  Krigs 
Collegium  år  ledigt,  vågar  jag  i  underdanighet  lyckonska  Eders  Kongl. 
Majeståt,  att  dertill  kunna  emplojera  Ofverste  Silfversparre,  som  med 
stats  Commissarien  Virsén  till  sin  nårmaste  man,  kan  efter  min  ofver- 
tygelse gora  stor  nytte  i  den  vågen.  Med  en  sådan  Chef  och  Secund 
Chef,  blir  Krigs  Collegii  omskapning  från  chaos  til  enkelhet  och  ordning 
en  lått  sak. 

Allt  hvad  jag  nu  andas,  tanker,  talar  och  verkar,  syftar  endast  på 
Norje:  tiden  dertill  synes  mig  nu  vara  inne,  efter  forut  gjorda  kraftiga 
och  allmånt  utbredda  forberedelser.  I  den  saken  synes  efter  alt  hvad 
jag  kan  begripa,  vara  full  medvind." 

I  dette  Brev  var  der  omtalt  noget  nyt.  Christian  Augusts  Tanke  — 
som  han  i  Oktober  havde  fremsat  den  for  Adlersparre  —  maa  have  været  en 
Frugt  af  de  Overveielser,  han  havde  anstillet  om  den  hensigtsmæssigste 
Maade  til  at  slippe  ud  af  den  Klemme,  hvori  han  havde  bragt  sig  selv. 
Vel  vidende,  som  han  var,  om  de  Forhaabninger,  hans  nærmeste  Om- 
givelser i  Norge  gjorde  sig  om  Følgerne  af  hans  Afreise,  synes  det, 
som  om  han  har  gjort  sig  andre  Forespeilinger  —  om,  at  alt  kunde 
afvendes,  naar  han  ikke  reiste  direkte  til  Sverige,  men  lagde  Veien 
over  Kjøbenhavn.  Tanken  var  aldeles  rigtig.  Naar  han  var  paa  dansk 
Grund,  lammedes  hans  norske  og  svenske  Venner  i  alle  Foretagender, 
og  imidlertid  aabnedes  der  for  Frederik  af  Hessen  og  Kaas  Anledning 
til  at  sikre  Frederik  VTs  Herredømme  i  Norge.  Men  de  samme  Hensyn 
maatte  ogsaa  fra  den  anden  Side  fremkalde  Modstand  mod  denne  Plan, 
og  Modstanden  blev  tilsidst  Christian  August  for  stærk.  Heller  ikke 
denne  Plan  har  han  udført. 

Den,  som  ikke  synes  at  have  forstaaet  Betydningen  af  den  nu 
foreslaaede  Reiseplan,  fra  Christiania  over  Kjøbenhavn  til  Stockholm, 
var  Kong  Frederik  VI.  Christian  August  lod  nemlig  gjennem  Prins 
Frederik  af  Hessen  forespørge  hos  Kongen,  om  denne  vilde,  at  han 
skulde  modtage  de  svenske  Deputerede  i  Christiania  eller  først  i  Kjøben- 
havn for  der  at  blive  forestillet  for  Kongen  som  svensk  Tronfølger. 
Kongen  gav  herpaa  kun  det  Svar,  at  Christian  August,  saasnart  Freden 
var  sluttet  og  han  havde  faaet  sin  Afsked,  kunde  reise  umiddelbart  fra 
Norge  til  Sverige  ^  Det  ser  ud,  som  om  en  personlig  Utilbøielighed 
til  at  møde  Prinsen  har  været  afgjørende  for  Frederik  VI.  og  bestemt 
denne  til  at  give  et  afvisende  Svar,  der  maatte  tjene  til  at  fremme  hans 
Modstanderes  Interesser.  For  Christian  August  var  der  ialfald  efter 
dette  Svar  mindre  Opfordring  end  tidligere  til  at  gjøre  Omveien  over 
Kjøbenhavn,  og  da  der  snart  efter  begyndte  nye  Bearbeidelser,  var  han 
ikke  Manden  for  at  modstaa  disse. 


'  Rapport  fra  Frederik  af  Hessen  til  Kongen  af  8de  Oktober  og  dennes  Svar  til 
begge  Prinser  af  21de  Oktober  1809,  trykte  i  Meddelelser  fra  Krigsarkiverne, 
IV,  S.  447  flg.  Hermed  kan  sammenlignes  den  øvrige  Brevveksling  fra  samme 
Tid.     For  øvrigt  se  Ræder,  III,  S.  640. 

Midt  under  dette  led  Prinsen  et  smerteligt  Tab,  idet  han  mistede 
sin  personlige  Ven,  den  ham  varmt  hengivne  Major  Darre,  der  døde 
under  et  Ophold  paa  sin  Gaard  Kraby  paa  Toten,  Ode  Oktober  1809. 
Darres  Død  vakte  megen  Opsigt,  og  Rygtet  fandt  snart  ud,  at  dette 
Dødsfald  ikke  skyldtes  naturlige  Aarsager.  Man  sagde,  at  han  selv 
havde  søgt  Døden.  Men  Rygtet  har  dog  neppe  talt  Sandhed,  og  en 
Udtalelse  af  en  kyndig  Læge  benegter  med  Bestemthed  Muligheden  af 
noget  saadant'.  Men  lige  smertefuldt  maatte  Tabet  af  en  kjær  Ven 
blive  for  Christian  August,  især  da  han  neppe  er  bleven  uvidende  om 
de  uhyggelige  Rygter,  der  kom  i  Omløb.  Maaske  kan  Darres  Død 
ogsaa  have  givet  forøget  Fart  til  andre  Rygter,  der  samtidig  var  ud- 
spredte  om,  at  Prinsen  selv  vilde  blive  udsat  for  Forgiftningsforsøg  fra 
det  danske  Hofs  Side-. 

Carl  XIII.  stod  saaledes  i  den  Tro,  at  en  Ulykke  truede  Prinsen, 
saafremt  han  kom  til  Kjøbenhavn,  og  da  han  den  23de  Oktober  be- 
svarede  Adlersparres  Brev  af  den  17de,  udtalte  han  den  største  Æng- 
stelse  for  sin  tilkommende  Tronfølgers  Skjæbne,  hvis  denne  indfandt 
sig  i  Danmark.  Han  gav  Adlersparre  bestemt  Paalæg  om  at  gjøre,  hvad 
han  kunde,  for  at  afvende  Ulykken  ved  at  bevæge  Prinsen  til  at  lade 
de  danske  Reiseplaner  fare'\  Adlersparre  fulgte  Kongens  Opfordring 
og  skrev  til  Christian  August  om  de  Betænkeligheder,  der  i  Stockholm 
næredes  paa  allerhøieste  Sted  med  Hensyn  til  den  forestaaende  Reise 
til  Kjøbenhavn.  Prinsen  svarede  herpaa  under  2den  November,  at  en 
saadan  Mistanke  var  ugrundet  og  ikke  stemmende  med  Frederik  VFs 
ædle  og  lojale  Karakter*.  Men  uagtet  han  i  Brevet  kun  talte  om,  at 
der  saa  meget  mindre  var  Grund  for  ham  til  at  opsætte  Reisen  til 
Danmark,  blev  dette  dog  af  Carl  XIII.  opfattet  som  en  Meddelelse  om, 
at  alle  Tanker  derpaa  nu  var  opgivne.  Hermed  udtrykte  Kongen  sin 
Tilfredshed  i  en  ny  Skrivelse  til  Adlersparre  af  10de  November  ^    Sam- 


'  Ræder,  III,  S.  641 ;  Samlinger  til  det  norske  Folks  Sprog  og  Historie,  V,  S.  175; 
H.  Wergeland,  Konstitutions-Historie,  Hefte  1,  S.  36;  B.  Moe,  Tidsskrift  for 
den  norske  Personalhistorie,  2den  Række,  S.  359  flg.  Ræder  og  Wergeland 
hentyder  uden  Omsvøb  til,  at  der  forelaa  et  Selvmord,  fremkaldt  af  politiske 
Hensyn,  medens  der  i  Moes  Skrift  anføres  Grunde,  der  gjør  det  meget  sand- 
synligt,  at  der  her  kun  foreligger  et  ganske  lost  Rygte. 

2  Smlgn.  ovenfor,  S.  290. 

■^  Handl.  ror.  Sveriges  historia,  V,  S.  55  flg.  Smlgn.  C.  G.  Malmstrom  i  Berg- 
stedts  tidskrift  for  1851,  S.  466  flg. 

'  Handl.  ror.  Sveriges  historia,  V,  S.  81  flg. 

=  Handl.  ror.  Sveriges  historia.  V,  S.  61  flg.  Scævola,  Utldndska  diplomaters 
minnen,  S.  85.  —  At  det  for  Frederik  VI.  var  meget  heldigt,  at  Prinsens  Reise 

tidig  begyndte  han  atter  at  røre  ved  et  andet  vanskeligt  Emne,  Prinsens 
i  det  svenske  Folks  Øine  ildeklingende  Navn  Christian, 

Frygten  for,  at  en  Reise  til  Danmark  skulde  bringe  en  Ulykke  over 
Prinsen  og  knuse,  alle  de  Forhaabninger,  som  man  havde  gjort  sig  om 
Følgerne  af  hans  Valg,  rumsterede  ikke  alene  i  Kongens  Hjerne.  De 
samme  Betænkeligheder  næredes  ogsaa  af  andre,  der  med  dyb  Bekym- 
ring saa  Uge  gaa  efter  Uge,  uden  at  der  kom  Afgjørelse.  Til  de  utaal- 
modige  hørte  Platen.  Han  havde  ventet  og  ventet,  uden  at  se  Forenings- 
planerne  gjøre  noget  paatageligt  Fremskridt,  og  da  man  allerede  var 
rukket  saa  langt  som  mere  end  en  Uge  ind  i  November,  blev  det  ham 
for  haardt.  Han  skrev  da,  9de  November  1809,  en  indtrængende  Skri- 
velse til  den  eneste  Mand,  der  kunde  skaffe  ham  Lys  i  det  Mørke,  der 
i  Øieblikket  omgav  ham,  og  denne  var  Grev  Wedel.  Brevet  er  ikke 
alene  mærkeligt  gjennem  sit  Indhold;  det  faar  en  forøget  Interesse 
derved,  at  det  er  et  af  de  yderst  faatallige  Breve  til  Grev  Wedel,  der 
er  bevarede.  Grunden  dertil  ligger  alene  i  den  Omstændighed,  at 
Brevskriveren  har  forfattet  et  Koncept  til  sin  Skrivelse'.  Denne  lyder 
saaledes: 

,,Då  tillfallet  yppas,  nyttiar  jag  det  for  at  med  några  ord  underratta 
dig  om  stallningen  har  och  hvad  man  har  at  vanta.  Vi  hafva  nu  emot- 
tagit  underråttelsen,  att  Rosenkrantz  ar  på  vågen  til  Jonkoping  och 
troligen  kunna  ej  Freds  Negociationerne  blifva  långsamma  dar,  hvar- 
efter  Sverge  sedan  vist  vantar  at  få  se  sin  Thronfoljare  och  deraf  beror 
mera  an  mangen  foreståller  sig,  skulle  en  resa  till  Dannemark,  annu 
påtånkas  och  forlanga  den  redan  alt  for  langa  period,  så  år  det  svart 
forutsaga  folgderne;  det  år  vål  vid  Thronfolgden,  som  vid  andra  saker, 
lika  omojeligt,  at  alla  åro  af  samma  tanka  och  då  man  nu  så  lange 
redan  lefvat  uti  en  viss  osåkerhet,  så  soker  naturligvis  en  och  annan 
illasinnad  at  tyda  efter  sitt  egit  vis,  alt  hvad  han  kan.  Jag  får  blott 
påminna  att  alt  så  skåligen  gådt,  som  jag  då  vi  forst  råkades  forut- 
spådde;  jag  vågar  och  tillika  forsåkra  at  till  sista  blodsdroppan  skall 
jag,  och  en  tåmlig  dehl  dugtigt  folk,  forvara  den  en  gang  antagne 
grundsatsen ;   men   alting   har  sin    grants,  och  et  alt  for  langt  drogsmål 


til  Kjøbenhavn  blev  opgiven,  maa  ansees  for  sikkert.  Ellers  havde  det  utvivl- 
somt  hedt  sig,  at  Aarsagen  til  hans  snart  paafølgende  Død  maatte  søges  i  en 
Gift,  der  paa  Kongens  Foranstaltning  var  ham  bibragt  i  Danmark.  Smlgn.  C. 
Paludan-MOller,  Prins  Christian  August  i  Norge,  i  det  danske  Tidsskrift 
For  Literatur  og  Kritik,  IV,  S.  134,  Note  2. 
'   Koncept  i  det  kgl.  Bibliotek  i  Stockholm. 

kan  ej  vara  nyttigt,  skulle  då  till  slut  nar  fråga  ar  om  at  lemna  Norge, 
Dannemark  få  foretriidet  fram  for  Sverge  ;  så  får  jag  noja  mig  med  at 
hafva  varnat  i  tider,  hår  som  på  flera  andra  stallen;  detta  gior  jag  nu 
annu  en  gang,  iag  vågar  saga,  med  någon  kånnedom  af  Stållningen  och 
Nationen! 

At  stållningen  från  Revolutions  borjan  varit  hogst  vanskelig  lårer 
hvar  och  en  inse,  likvål  har  det  hittils  lyckats  at  någorlunda  frålsa  oss 
undan  stormar  af  alla  slag,  men  det  år  verkeligen  tid  at  komma  till 
slut  och  om  vi  till  en  viss  grad,  ej  endast  for  vår,  utan  for  Nordens 
samfålta  nytta,  hafva  sokt  och  kunnat  bibehålla  en  viss  medelvåg;  et 
vist  samband  med  England,  så  blir  sådant  hvar  dag  svårare,  om  vi 
ej  i  Norden  consolidera  oss,  då  Napoleon  nu  snart  har  fria  hånder  på 
andra  hall,  och  rent  af  forbi  år  det  med  at  undandraga  oss  dess  lagar 
och  befallningar  om  vi  forena  oss  med  Dannemark,  detta  har  jag  sagt, 
detta  sager  jag  iinnu,  och  en  sen  anger  folger  om  man  ej  tror  mig! 
lugn  skall  jag  dock  motse  kommande  tider,  ty  jag  har  giordt,  hvad  jag 
kunnat  och  felet  blir  ej  mitt  då  resultatet  blir  inte;  men  ilnnu  en  gang 
anhåller  jag  hogeligen,  at  Sverges  Kronprins  måtte  fylla  sitt  stora  kall, 
som  år  vida  ofver  alla  personliga  forhållanden,  och  komma  hit,  så  snart 
val  acten  år  honom  af  dess  tillkommande  undersåtare  forelagd.  Han 
vet  at  jag  från  forstå  ogonblicket  talat  upricktigt,  at  jag  giordt  det  kanske 
med  någon  kånnedom,  och  for  at  ej  falla  besvårlig,  gor  jag  det  nu  for 
sista  gangen,  men  då  landers  oden  hvålfva  kring  oss  bora  ej  små  om- 
ståndigheter  uppehålla  oss  —  I  denna  vecka  råkas  freds  negociateurerne 
i  Jonkoping,  och  den  12  år  almånt  våpen  stillestånd  emellan  Sverge  och 
Dannemark  till  Lands  och  Sios.  Vi  hafva  forlorat  det  tillfålle  kriget 
gaf  oss  till  forening,  få  se  om  freds  tillståndet  begagnas  till  sielf- 
ståndighet   och    oafhångighet   ty  detta  år  forstå   steget  till  all  forkofran. 

Jag  står  på  min  post,  med  nåstan  morkt  rundt  omkring  mig,  men 
jag  står  dår  med  lugn,  ty  hvad  odet  och  (sic)  har  beslutat,  skall  jag  ei 
finnas  oberedd  och  overksam!  halsa  alla  goda  vanner  och  mast  din 
Maka  från 

Din  evigt  tilgifne  van." 

Hvad  Grev  Wedel   har   svaret,   og   om    han  har  svaret,  vides  ikke. 

Man  var  dog  under  alt  dette  omsider  kommen  saa  langt,  at  der  var 
aabnet  Underhandlinger  om  Fred  paa  det  dertil  udseede  Sted,  Jonkoping. 
Grev  Bernstorff  havde,  saasnart  han  modtog  Underretning  om  Udgangen 
paa  de  i  Frederikshamn  førte  Underhandlinger,  øieblikkelig  forstaaet,  at 

Rusland  havde  opgivet  hans  Konges  Sag,  at  Danmark  var  ladt  i  Stikken 
af  sin  første  allierede,  og  at  det  derfor  maatte  blive  dets  første  Opgave 
at  komme  til  en  Forstaaelse  med  Sverige  hurtigst  muligt,  uden  at  føre 
yderligere  Forhandlinger  med  Rusland  eller  med  den  anden  allierede, 
med  Keiser  Napoleon.  Saaledes  maatte  han  tilraade  Kongen  at  drive 
hurtig  paa  med  Fredsunderhandlingerne,  og  dermed  kom  disse  nu  snart 
i  Gang.  I  Jonkoping  mødtes  paa  Frederik  VFs  Vegne  hans  tidligere 
Gesant  i  St.  Petersburg,  Kammerherre  Nils  Rosenkrantz,  en  Broder  af 
den  Rosenkrantz,  der  sammen  med  Grev  Wedel  havde  Sæde  i  den 
norske  Regjerings-Kommission,  og  paa  Carl  XIIFs  Vegne  den  tidligere 
svenske  Gesant  i  London,  Kammerherre  Carl  Gustaf  Adlerberg.  Under- 
handlingerne,  om  hvilke  ogsaa  Adlersparre  stadig  holdtes  underrettet 
ved  Brevveksling  med  Adlerberg  og  med  Udenrigsministeriet  i  Stock- 
holm', tog  sin  Begyndelse  ved  Midten  af  November.  Man  ventede 
da  en  hastig  Afslutning;  men  det  tråk  dog  ud  i  fire  Uger,  inden  Freden 
afsluttedes.  Der  blev  truffet  en  stiltiende  Aftale  om  ikke  at  nævne 
Christian  August  og  den  af  ham  afsluttede  Vaabenstilstand.  Først  10de 
December  sluttedes  Freden  i  Jonkoping  mellem  Dan- 
mark og  Norge  paa  den  ene  Side  og  Sverige  paa  den 
anden,  —  en  Gjenoprettelse  af  det  før  Krigens  Udbrud  bestaaende 
Forhold. 

Da  Christian  August  havde  gjort  Fredens  Afslutning  til  en  Be- 
tingelse for,  at  han  kunde  indfinde  sig  paa  svensk  Grund,  var  det 
naturligt,  at  Forhandlingernes  Gang  fulgtes  med  spændt  Opmærksomhed 
paa  begge  Sider  af  Grænsen,  i  Christiania  ikke  mindre  end  i  Stockholm. 
Paa  det  førstnævnte  Sted  var  man  nu  bleven  befriet  for  Kaas,  der 
heller  ikke  længere  kunde  gjøre  Kongen  nogen  Nytte  ved  at  forblive  i 
Norge.  Under  4de  November  søgte  han  om  Tilladelse  til  at  gjøre  en 
Reise  til  Danmark,  hvor  hans  Nærværelse  skulde  være  nødvendig  paa 
Grund  af  økonomiske  Forhold,  og  dette  blev  ham  snart  efter  tilstaaet. 
Saaledes  reiste  han,  efter  Formen  kun  med  Permission  paa  kortere 
Tid,  til  Kjøbenhavn,  hvorfra  han  aldrig  mere  vendte  tilbage  til  Norge. 
Et  Rygte,  der  dog  neppe  har  den  bedste  Hjemmel  for  sig,  vil  vide,  at 
han  endnu  paa  Gjennemreisen  gjennem  Sverige  har  drevet  Intriger,  og 
at  disse  var  rettede  mod  Christian  Augusts  Liv,  Men  selv  om  han 
paa  Reisen  har  fortsat  sine  Forbindelser  med  enkelte  Svensker,  der  var 
misfornøiede  med  Prinsens  Valg   —    man  nævner  Armfelt,   men    neppe 


'    Handl.  ror.  Sveriges  historia,  IV,  S.  132—146  og  VII,  S.  26  flg. 

med  Grund  —  saa  er  dog  denne  Mistanke  altfor  lav,  til  at  den  kan 
ansees  for  grundet,  og  det  kan  kun  beklages,  at  den  overhovedet 
nogensinde  er  ytret '.  Saavel  Kaas  som  Armfelt  er  Personligheder, 
som  nok  kunde  passe  godt  til  at  anbringes  i  Intriger,  der  forudsætter 
natlige  Møder  i  enslige  Bondegaarde  eller  paa  hemmelighedsfulde  Herre- 
sæder.  Men  de  laa  dog  begge  for  høit  til,  at  man  kan  tænke  sig  dem 
som  Giftblandere -. 

Brevvekslingen  mellem  Prinsen  og  Adlersparre  blev  fortsat,  medens 
Underhandlingerne  foregik  i  Jonkoping.  Prinsen  meldte  den  25de  og 
atter  28de  Novbr.  til  den  svenske  Statsraad,  der  ventede  ham  paa 
Grænsen,  at  han  agtede  at  have  en  Samtale  med  denne,  saasnart  Freden 
var  sluttet 'I     Herpaa  sendte  Adlersparre,  der  i  Mellemtiden  havde  gjort 


'  Rygtet  skal  paa  første  Haand  skrive  sig  fra  Munck  af  Rosenskold,  og  omtales 
af  C.  A.  Adlersparre,  1809  och  1810,  I,  S.  224;  II,  S.  272  flg.  og  280  flg. 
At  ogsaa  Armfelt  i  denne  Kilde  blandes  op  i  de  skumle  Mordplaner,  er  ikke 
saa  paafaldende  efter  det  hele  Forhold,  hvori  G.  Adlersparre  havde  stillet  sig 
til  ham.  Smlgn.  for  ovrigt  ovenfor,  S.  290.  Men  det  er  neppe  tænkeligt,  efter 
Tiden,  at  de  to  nu  atter  har  været  sammen.  Smlgn.  Scævola,  Utlcindska 
diplomaters  minneri,  S.  81.  Naar  Ipsen  (Christian  August,  S.  158  flg.)  ved  at 
berette  om  danske  Intriger  for  at  omstyrte  Christian  Augusts  Valg,  da  er 
dette   sandsynligvis    kun   en   ren  Fabel.     Dansk  Maanedsskrift,  1868,  I,  S.  438_ 

-'  Naar  C.  A.  Adlersparre  {1809  och  1810,  II,  S.  284  flg.)  driver  sin  Uvilje 
mod  Kaas  derhen,  at  han  retter  voldsomme  Beskyldninger  mod  ham,  fordi 
han  havde  udsaaet  Uenighed  under  Fredsforhandlingerne  i  Jonkoping,  da  er 
dette  ogsaa  aldeles  ugrundet.  De  af  ham  anførte  Breve,  hvori  Kaas  blot 
nævnes  en  enkelt  Gang,  er  samtlige  af  ældre  Datum  end  disse  Underhand- 
lingers Begyndelse,  flere  Maaneder  før.  —  Det  ser  ellers  under  alt  dette  be- 
synderligt  ud,  at  Manderfelt  fremdeles  fortsatte  sin  Forbindelse  med  Kaas. 
Han  har  saaledes  8de  April  1810  skrevet  et  Brev  til  denne  fra  Venersborg, 
hvori  han  bl.  a.  beretter,  at  Kronprinsen  i  Sverige  gaar  under  Navn  af  Pøbel- 
prinsen;  af  Brevet,  der  mest  indeholder  løst  Snak,  sees  ogsaa,  at  Manderfelt 
havde  sat  sig  i  Forbindelse  med  Nils  Anker  paa  Frederikshald.  Naturligvis 
benyttede  Manderfelt  ogsaa  Anledningen  til  at  bede  om  Penge.  Meddelelser 
fra  Krigsarkiv  erne,  V,  S.  43  flg.  Her  kan  ogsaa  mærkes  et  Brev,  som  Frederik 
af  Hessen  19de  Juli  1810  —  altsaa  længere  Tid  efter  Kronprinsens  Død  — 
skrev  fra  Ladegaardsøen  til  Frederik  VI.  I  dette  heder  det:  „Leider  ist  die 
Negotiation  von  Kaas  mit  Arenfeldt  [o:  Armfelt]  hier  mehr  bekannt  als  ich 
ivusste,  so  auch  sein  Vorschlag,  wie  man  es  mit  dem  seligen  Kronprinzen  von 
Schweden  machen  sollte ;  dies  hat  mir  Rosenkrantz  gestern  geråde  aus  gesagt, 
und  dies  ist  ihm  ein  Grund  mehr  um  aus  der  Regierungs  Commission  zu 
treten,  da  er  noch  die  alten  Grundsdtze  der  Ehre  hat  und  sich  dadurch  com- 
promittiret  ansieht."' 

"  Handlingar  ror.  Sveriges  historia,  V,  S.  84  flg.  og  85  flg.  Indholdet  af  det 
Brev  fra  Adlersparre  af  15de  November,  hvorpaa  disse  Breve  er  Svar,  findes 
gjengivet  hos  Ræder,  III,  S.  651.  Smlgn.  sidstnævnte  Værk,  III,  S.  642  flg.  om 
det  Rygte,  der  uden  Grund  var  kommet  i  Omlob,  hvorefter  Landet  i  Øst  for 
Glommen  skulde  overdrages  til  Sverige  ved  Fredsslutningen. 

en  hurtig  Reise  til  Stockholm,  den  2den  December  med  Kaptein  Carl 
Gustav  Forsell  en  Svarskrivelse  til  Prinsen,  hvori  han  indtrængende 
opfordrede  ham  til  at  paaskynde  sin  Reise.  I  Virkeligheden  havde  det 
ogsaa  megen  Hast  med  denne,  da  Carl  XIII.  den  24de  November  var 
bleven  rammet  af  et  Sygdomsanfald,  der  truede  med  at  tåge  en  dødelig 
Vending,  og  Sverige  behøvede  saaledes  at  have  hans  Efterfølger  inden 
sine  Grænser^  For  Christian  August  blev  dette  en  ubehagelig  Efter- 
retning.  Han,  der  allerede  før  havde  havt  saa  mange  Tvivl  om,  hvad 
der  var  det  rigtige,  og  som  havde  udstaaet  saa  mange  Kampe  for  at 
træffe  dette,  fik  der  atter  en  alvorlig  Sag  til  Overveielse.  Efter  hvad 
der  tidligere  var  foregaaet,  maatte  det  dog  nu  falde  ham  lettere  at 
komme  til  en  Bestemmelse  om,  hvad  der  i  dette  Tilfælde  bedst  passede 
sig.  Der  kunde  ikke  nu  for  ham  være  Tale  om  at  reise,  saalænge  der 
ikke  var  indløbet  Efterretning  om  Fredens  Afslutning,  og  i  Overens- 
stemmelse dermed  blev  hans  Svar.  Da  dette  i  sin  Helhed  er  en  høist 
mærkelig  Skrivelse,  som  i  al  sin  Dunkelhed  dog  kaster  Lys  over  Stil- 
lingen, fortjener  det  at  læses-.     Det  lyder  saaledes: 

„Høyvelbaarne 
Hf  Statsraad,  General  Adjutant 
Oberst  og  Baron! 

Ved  Hf  Capitain  Forsell  har  jeg  havt  den  Ære  at  imodtage  Deres 
Høyvelbaarenheds  Skrivelse  af  2den  d.  M.  —  Jeg  er  ei  i  Stand  tilfulde 
at  udtrykke  den  Bedrøvelse  og  den  Følelse,  som  den  i  samme  inde- 
holdte  sørgelige  Efterretning  har  opvakt  hos  mig.  —  Maatte  mine 
Ønsker  opfyldes  og  Himlen  erholde  Hans  Majestæt  til  den  svenske 
Nations  Lykke.  —  Jeg  ansøger  Deres  Høyvelbaarenhed  saa  ofte  som 
muelig  igiennem  Commandanterne  paa  Eda  og  Kongswinger,  at  ville 
meddeele  mig  Efterretning;  og  snart  haaber  jeg  at  høre  den  glædeligste 
af  alle,  at  Hans  Majestæt  er  i  Forbedring.  —  Jeg  ønsker  min  under- 
danigste Respect  nedlagt  for  Høysamme  med  den  underdanigste  For- 
sikring at  jeg  med  et  taknemmelig  og  rørt  Hierte  erkiender  Høysammes 
naadige  Tænkemaade;  at  min  fornemste  Attraae,  naar  jeg  seer  mig  i 
Stand  til  at  nærme  mig  Hans  Majestæts  Throne,  da  stedse  vil  være  den. 


'    Ræder,  III,  S.  657  flg. 

'■*  Originalen  mellem  Adlersparres  efterladte  Papirer  i  Lunds  Universitets- 
bibliotek; tidligere  trykt  i  Handl.  riir.  Sver.  hist..  V,  S.  87  flg.;  Ræder,  III, 
S.  658  flg.;  Aall,  S.  680  flg. 

at  vise  den  bedste  Villie  til,  efter  Evne  at  kunne  svare  til  Kongens  og 
Nationens  Forventning  og  deres  for  mig  saa  hæderfulde  Tillid. 

Saasnart  jeg  erholder  den  mig  af  Deres  Høyvelbaarenhed  lovede 
Efterretning,  at  Freden  i  Jonkioping  er  underskreven  —  og  jeg  haaber 
at  aen  ommeldte  Difference  snart  vil  være  jævnet  —  da  skal  jeg  uden 
Ophold  afgaae  til  Kongswinger,  hvor  jeg  haaber  at  forefinde  Deres 
Hoyvelbaarenheds  behagelige  Bestemmelse  om  Stedet  og  Timen,  hvor 
jeg  kan  have  den  Ære  at  møde  Dem  den  paafølgende  Dag.  — 

Med  megen  Længsel  modseer  jeg  den  Underretning  om  Udfaldet 
af  den  Kongelige  svenske  Mission  til  Cabinettet  af  St:  Cloud,  hvortil 
Deres  Høyvelbaarenhed  har  havt  den  Godhed  at  give  mig  Haab  og 
hvorom  Meldingen,  efter  de  offentlige  Blade  formodes  maae  være  ind- 
løben  i  disse  Dage  til  Stockholm.  —  Ingen  kan  være  meere  overbeviist 
om  Nødvendigheden,  at  enhver  Beslutning  af  en  frie  og  ædel  Nations 
Representantere  maae  være  aldeles  uafhængig  af  udenlandske  Magters 
Indflydelse,  —  Nationens  Ære,  Friehed  og  Selvstændighed  —  hvis  Er- 
holdelse  maae  være  det  vigtigste  Øyemed  saavel  for  den  Konge,  der  er 
saa  lykkelig  at  staae  i  Spidsen  for  et  frit  Folk,  som  for  enhver  Statens 
Borger  —  kræver  dette  ubetinget;  Men  Deres  Høyvelbaarenhed  tillade 
mig  at  yttre,  hvilken  Indflydelse  har  og  maae  Keiser  Napoleons  Beslut- 
ninger, i  Europas  nuværende  politiske  Stilling,  uimodsigelig  have  paa 
Sverrigs  og  Dannemarks  tilkommende  Skiæbne.  —  Kan  jeg  og  bør  jeg 
indtræde  i  en  Stilling,  hvori  jeg,  forinden  jeg  haver  den  fulde  Over- 
beviisning  om  ovenmeldte  det  franske  Cabinets  Beslutning,  vover  at 
paaføre  et  Land  —  som  har  ved  den  mig  beviiste  ufortiente  Tiltroe 
saa  megen  Ret  paa  min  Taknemlighed,  samt  det  Land,  hvor  jeg  er 
født,  og  som  jeg  ligeledes  skylder  megen  —  maaskee  alleene  ved  mit 
Individuum  en  nye  Krig?  en  Ulykke,  som  i  nuværende  Øieblik  sand- 
synlig vilde  have  begge  Landes  Ruin  til  Følge.  —  Efter  det  her  om- 
meldte —  og  jeg  appellerer  til  Deres  Høyvelbaarenheds  Caracteer,  som 
sikkert  stemmer  overens  med  disse  Grundsætninger  —  forbyder  mig 
efter  min  Overbeviisning  Ære  og  Pligt,  at  indgaae  nogen  lignende  For- 
pligtelse  eller  at  underskrive  Forsikrings  Acten  forinden  Freden  med 
Dannemark  er  undertegnet,  forinden  jeg  har  erholdet  den  ovenmeldte, 
for  min  Sinds  Roe  uomgængelig  nødvendige  Overbeviisning.  —  I  Følge 
heraf  vil  Deres  Høyvelbaarenhed  Selv  indsee,  i  hvilken  yderlig  For- 
legenhed  jeg  vilde  være,  naar  Hans  Majestæt  Kongen  forinden  den  Tid, 
hvilket  Gud  forbyde,  skulde  blive  os  frarøvet.  —  Jeg  har  imidlertid 
uden  Ophold  herom  indmeldt  til  Hans  Majestæt  Kongen  af  Dannemark. 

Grev  J.  C.  H.  Wedel  Jarlsberg.    I.  21 

Saasnart  Høysammes  Svar  indløber,  skal  jeg  skyndsomst  give  mig  den 
Ære  herom  at  tilsende  Deres  Høyvelbaarenhed  den  fornødne  Com- 
munication.  —  Mine  herværende  Forretningers  Tilendebringelse,  saa- 
snart jeg  efter  forommeldte  ser  mig  i  Stand  til  at  tåge  en  Beslutning, 
vil  da  ei  udfordre  meere  end  8  å  10  Dages  Ophold.  — 

Det  er  med  den  oprigtigste  Høyagtelse  og  Hengivenhed  at  jeg  stedse 
forbliver 

Deres  Høyvelbaarenheds 
Christiania  tienstvilligst  ærbødige 

den  5  December  1809.  Christian  Prinz  til  Slesvig  Holsteen." 

Den,  som  med  Opmærksomhed  gjennemlæser  denne  Skrivelse,  vil 
ikke  kunne  afvise  den  Tanke,  at  den  nye,  ved  hans  personlige  Forhold 
fremkaldte  Krigsfare,  hvortil  Prinsen  deri  hentyder,  maatte  være  foran- 
lediget ved  Planerne  til  at  løsrive  Norge  fra  Danmark.  Det  bliver  da 
den  mest  aabne  af  hans  Skrivelser  fra  denne  Tid. 

Adlersparre  kunde  snart  meddele  mere  beroligende  Efterretninger  om 
den  svenske  Konges  Tilstand,  og  Prinsen  sendte  herpaa  8de  December 
et  kort  Svar\  Formodentlig  endnu  forinden  dette  var  naaet  frem, 
skrev  Adlersparre,  der  nu  opholdt  sig  paa  sin  Eiendom  Gustafsvik, 
9de  December  to  Breve  til  Norge,  et  til  Prinsen,  hvem  han  meddelte, 
at  Carl  XllFs  Sundhedstilstand  daglig  blev  bedre-,  —  og  et  til  Grev 
Wedel,  hvem  han  særlig  paalagde  at  virke  for,  at  Christian  August 
forandrede  Navn. 

Begge  Breve  blev  besvarede  13de  December,  og  Svarene  er  sand- 
synligvis  overbragte  til  Adlersparre  ved  samme  Kurer.  Indholdet  af 
Prinsens  Svar'''  er  en  Tak  til  Adlersparre  for  de  modtagne  Meddelelser 


'  Adlersparres  Brev  nævnes  hos  Ræder,  III,  S.  660,  hvor  tillige  meddeles  en 
dansk  Oversættelse  af  et  Brev  fra  Carl  XIII.  til  Prinsen,  som  denne  imidlertid 
allerede  maa  have  modtaget  i  November.  Prinsens  Svar  er  trykt  i  Hand- 
lingar  ror.  Sv.  hist..  V,  S.  91  flg. 

-   Ræder,  III,  S.  662  flg. 

^  Handlingar  ror.  Sveriges  historia,  V,  S.  92  flg.  Fra  omtrent  samme  Tid  (De- 
cember 1809)  kjendes  ogsaa  et  Brudstykke  af  et  Brev  fra  Christian  August  til 
hans  Broder,  Hertugen:  „Mein  Entschluss  ist  aufrichtig,  lediglich  durch  meine 
Ueberzeugung  von  der  Pflicht  gegen  mein  Vaterland  veranlasst,  durch  keine 
Nebenidee  und  noch  weniger  durch  Ehrgeiz.  Sobald  die  Alternative  war, 
entwedcr  einen  Russen  oder  einen  Franzosen  oder  mich  an  der  Stelle  zu  setzen, 
blieb  wohl  keinc  Wahl  und  konnte  kein  Opfer  schwer  iverden.  Dass  auch  hierin 
die  von  Die  gcaiisscrte  Idce  enthalten  ist,  gestehe  ich.^''  Droysen  und  Samwer, 
Die  Herzogthiimer  Schlesiv.-Holst.  und  Ddnemark,  S.  32. 

Og   en    Fornyelse   af  Løftet   om    en  Sammenkomst,  naar  Freden  var  af- 
sluttet.     Grev  Wedels  Svar  var  mere  indholdsrigt;  det  lyder  saaledes^: 

Christiania  d:   13^.^^  Dec:   1809. 
„Ædle  Ven ! 

I  Hast  griber  jeg  Pennen  for  at  besvare  saa  godt  som  jeg  kan 
Deres  venskabelige  forbindtlige  Skrivelse  af  9^.^  d:  M:  som  sætter  mig 
lidt  i  Forlegenhed.  —  Jeg  har  fleere  Gange  talt  med  P:  C:  om  Adop- 
tionen  og  Navnforandringen,  men  har  aldrig  kunnet  faae  noget  bestemt 
Svar  desangaaende  —  da  han  endnu  over  denne  Punct  ingen  ret  afgjort 
Meening  har  og  regner  denne  Sag  blandt  de  mange,  som  han  ønsker 
mundtligen  at  aftale  med  Dem.  —  Han  er  vist  besjælet  af  det  ivrigste 
Ønske  endog  i  Bagateller,  at  gjøre  alt  hvad  der  kan  anbefale  ham  hos 
den  ædle  Svenske  Nation  og  at  undgaa  alt  hvad  som  paa  nogen  Maade 
kan  støde  det  Folk  som  har  valgt  ham  til  dets  Fremtids  Anfører;  men 
han  føler  nogen  Modbydelighed  for  at  forandre  Navn  og  er  ikke  aldeles 
overbeviist  om  Nødvendigheden  og  Nytten  af  at  lade  sig  omdøbe  — 
især  da  han  har  2  Navne  hvoraf  man  kan  bruge  det  som  findes  mest 
antageligt  og  ganske  udelade  det  andet. 

Efter  min  Formening  have  Navnforandringer  &c:  et  Udseende  af 
Barnagtighed  som  man  om  mueligt  maae  søge  at  undgaae  især  i  vore 
Tider  da  Barnagtighed  synes  ret  at  komme  igjen  i  Brug.  —  Det  samme 
synes  mig  ogsaa  nogenledes  at  gjelde  om  Adoptionen  af  voxne  Folk.  — 
Efter  min  Følelse  er  en  Nations  —  især  den  forstandige  Svenske 
Nations  —  eenstemmige  frievillige  Valg,  et  saa  ædelt  Stempel  at  alle 
Kongers  Adoption  ei  fortjener  at  staae  ved  Siden  deraf.  Dette  er  min 
Maade  at  betragte  Tingen  —  Tillad  at  jeg  spørger  om  det  med  Hensyn 
til  de  Begivenheder  som  vi  maae  haabe  Fremtiden  vil  medføre,  er 
raadeligt  at  bortkaste  aldeles  Navnet  C:  under  hvilket  vor  Pr:  er  bleven 
bekjendt  og  elsket  i  Norge?  —  er  det  ikke  bædre  at  bibeholde  begge 
Navne  og  ikkuns  at  bruge  August  i  Sverrig?  —  Bør  den  Idee  at  P.  C: 
ophører  at  være  Norges  og  eene  bliver  Sveriges  Skytsaand  næres?  — 
Kunde  en  formelig  Bortkastelse  af  det  Navn  under  hvilket  han  har 
levet  i  Norge  ikke  synes  fornærmende  for  Nationen?  (thi  om  Hoffet 
taler  jeg  ikke)  —  Skeer  Navnforandringen  i  al  Stilhed  undgaaes  denne 


'  Original  i  Lunds  Universitetsbibliotek  mellem  Adlersparres  efteriadte  Papirer. 
En  større  Del  af  dette  Brev  er  trykt  hos  C.  A.  Adlersparre,  1809  och  1810, 
tidstaflor.  I,  S.  209  flg.  og  derefter  hos  Ræder,  III,  S.  651  flg.,  Wegener, 
S.  361  flg. 

Ubehagelighed   tilligemed   det   Latterlige    i  al    Omdøbning!   —  Alt  dette 
bør  synes  mig  nøie  overveies. 

Med  barnlig  Glæde  tænker  jeg  paa  Pr:  C:s  Reise  til  Kongsvinger, 
thi  jeg  følger  med  ham  for  at  nyde  den  Lykke  at  omfavne  den  ædle 
Mand  som  gav  Sverrig  et  Stød  fremad  som  heele  Norden  føler  og  frem- 
deles stærkt  vil  føle:  —  Den  Time  da  vi  træffe  hinanden,  vil  jeg  ansee 
som  den  lykkeligste  i  mit  Liv.  —  Meget  —  meget  ville  vi  have  at 
af  handle.  Ogsaa  jeg  sukker  efter  Fredstidenden ;  —  Paa  det  at  Sverrigs 
Anliggender  endeligen  kunne  komme  paa  en  fast  Fod.  Dog  herom  naar 
vi  sees.  Rygterne  fra  Jonkoping  som  De  omtaler  ere  latterlige  og 
aldeles  uden  mindste  Grund !  — 

Det  synes  mig  meest  passende  at  titulere  P:  C:  som  hidtil  —  thi 
naar  han  vil  være  stricte  consequent  kan  han  ikke  modtage  Titelen 
Kongl:  Hhd:  førend  Fredens  Afslutning  — 

Ungdoms   Venskab   og   Fortroelighed    knytter   ofte    Baand    som    Er- 
faringen  og   Fornuften   vanskeligen   sønderriver  —  Dette   gjelder   ogsaa 
om    en    vis    Ven    og  den    af   Klodser  og   Kjeltringer   omgivne   Corporal 
(maaskee  til  Nød  —  „Lieutenant.")  — 
Sat  sapienti!  — 

De  Documenter  som  jeg  modtog  med  Deres  Brev  af  ^Vio  der  først 
indløb  mig  efter  4  Uger  skal  jeg  levere  Dem  naar  vi  sees  —  da  jeg  er 
yderst  forsigtig  med  at  sende  Papirer  —  En  alvorlig  Ungdoms  Erfaring 
har  indpræntet  mig  denne  Forsigtighed.  —  Den  daglige  Forventning  af 
Fred  har  foraarsaget  at  jeg  ikke  har  sagt  Dem  min  Meening  om  den 
Gang,  Tingene  bør  gaae  — Jeg  beder  ikke  om  Tilgivelse  for  min  Taushed 
thi  De  er  ophøiet  over  Etiqvette;  —  Havde  Sagen  fordret  Brev  havde 
De  faaet  Brev  og  atter  Brev !  —  Alt  har  hidtil  gaaet  fortreffeligt  skjønt 
noget  langsomt  —  Den  eneste  Maade  at  befordre  den  Sag  er  nu  at 
skride  frem  —  med  smaae  afmaalte  og  sikre  Skridt  —  Alt  andet  kunde 
frembringe  Ulykker  uden  at  føre  til  Øiemedet.  —  Men  dette  afhandles 
bedst  mundtligen!  Med  sand  Længsel  og  uindskrænket  Høiagtelse  er  jeg 
til  Døden  Deres  troe  Ven  og  Nordboe 

H.  Wedel-Jarlsberg." 

Det  var  Grev  Wedels  Fremtidsprogram,  som  han  her  i  raske,  liden- 
skabelige  Træk  udkastede  for  en  fortrolig  Ven  i  en  Skrivelse,  om 
hvilken  han  aldrig  tænkte  sig  Muligheden  af,  at  den  skulde  blive  bevaret 
Og  gaa   til    Efterverdenen.     Alt    nærmere    skulde   efter  hans    Beregning 

aftales,  naar  han  modtes  paa  Kongsvinger,  i  Prinsens  Følge,  med  den 
Ven,  han  endnu  aldrig  havde  seet.  Dette  Haab  gik  imidlertid  ikke  i 
Opfyldelse.  Thi  da  Prinsen  den  15de  December,  efter  at  have  modtaget 
Underretningen  om  den  i  Jonkoping  afsluttede  Fred,  drog  til  Kongs- 
vinger, laa  Grev  Wedel  syg  i  Christiania.  Herfra  skrev  han  følgende 
Brev  til  Adlersparre  ^ : 

Christiania  d:   15^=  Dec:   1809. 
„Ædle  Ven! 

Med  Følelser  sammensatte  af  Bedrøvelse  og  Glæde  griber  jeg  atter 
i  Dag  Pennen  for  at  forklare  Dem  Aarsagen  hvorfor  jeg  ikke  fulgte 
med  Pr.  C:  til  Kongsvinger  og  for  at  bevidne  Dem  hvor  ondt  det  gjør 
mig  at  see  det  Øieblik  da  jeg  skal  blive  bekjendt  med  Deres  Person,  — 
(Deres  Aand  kjende  vi  alle)   bortfjernet  ved  tilfældige  Omstændigheder. 

I  Gaar  laae  jeg  det  meeste  af  Dagen  til  Sengs  af  en  forbandet 
Forkjølelse  &c.  tog  Vomitiv  &c:  &c:  Da  Pr:  C:  i  Nat  fik  Efterretning 
om  Freden  besluttede  han  strax  at  reise  til  Kongsvinger  —  og  troede 
det  en  Selvfølge  at  jeg  ikke  kunde  følge  med,  da  jeg  var  syg  —  skrev 
mig  en  Billet  ved  Afreisen  som  jeg  først  fik  6  Timer  efter.  —  Ved 
min  gode  Natur  og  ved  denne  Efterretning  blev  jeg  ganske  rask  og 
munter  igjen  saa  at  jeg  i  Dag  er  ude;  —  Strax  efter  Billettens  Mod- 
tagelse  besluttede  jeg  at  reise  efter  til  K!"  —  Men  ved  nærmere  Over- 
veielse forandrede  jeg  min  Beslutning,  fordi  man  sagde,  at  De  alt  var 
paa  K;"  —  (det  følgeligen  var  uvist  hvorlænge  De  blev  der  og  om  jeg 
endnu  traf  Dem)  —  og  fordi  denne  Reise,  saa  pludseligen  foretaget, 
uden  mindste  ostensible  Anledning,  paa  en  Tid  da  en  Mængde  bestemte 
Forretninger  gjør  det  umueligt  at  reise  ubemærket,  vilde  gjøre  megen 
Opsigt  og  opvække  Mistanke  der  kunde  være  den  gode  Sag  skadelig. 
Havde  jeg  reist  med  Pr:  C:,  var  Sagen  ganske  anderledes,  thi  saa 
reiste  jeg  kuns  for  at  gjøre  ham  Selskab  eller  at  figurere  i  hans  Følge.  — 
Men  at  reise  allene  ganske  uventet  til  Kongsvinger  giver  meget  natur- 
ligen  Leilighed  til  det  Spørsmaal:  —  Hvad  har  Amtmanden  og  Re- 
gjerings Commissairen  i  Norge  at  afhandle  med  Statsraadet  i  Sverrig 
som  jog  den  ene  gale  Konge  af  Thronen?  &c :  &c  — 

Saaledes  troer  jeg  at  handle  rigtigst  og  maae  ansee  det  som  en  af 
Skjæbnens  Chicaner  at  jeg  endnu  ikke  faaer  omfavne  Dem  ædle  Ven!  — 


'  Original  paa  samme  Sted  som  foregaaende  Brev.     En  Del  af  Brevet  er  tidligere 
trykt  hos  C.  A.  Adlersparre,  1809  och  1810,  tidstaflor,  I,  S.  230  flg. 

Men  nu  maae  man  tænke  paa  en  anden  Leilighed!  — Jeg  og  en  Mængde 
Pr:  C:s  Venner  have  besluttet  at  følge  med  ham  i  det  mindste  til  Svine- 
sund naar  han  forlader  os  for  at  tiltræde  sit  hæderlige  Kald  —  For- 
modentligen  møder  De  ham  ved  Svenske  Grændse  som  commanderende 
General!  Er  dette  ikke  Planen  saa  maae  det  endeligen  blive  det  —  thi 
det  var  godt  om  en  Mand  af  Deres  Indflydelse  &c:  talte  med  nogle  af 
de  Mænd  som  fulgte  Pr:  C:  —  og  lod  falde  et  beleiligt  Ord!  —  Var 
det  saa  ikke  mueligt  at  jeg  kunde,  som  ti  1  f  ældigvi  i  s  kjøre  nogle 
Miil  tete  å  tete  med  Dem  i  Deres  Eqvipage  eller  faae  Qvarteer  sammen 
næste  Nat  ikke  for  langt  ind  i  Sverrig  —  dog  dette  overlader  jeg  til 
Dem  at  arrangere  paa  beste  Maade  —  Jeg  kommer  om  det  end  skulde 
være  halvdød  til  Svinesund  med  Pr:  C:  Det  maae  fra  min  Side  an- 
mærkes  at  jeg  i  min  Stilling  egentlig  ikke  uden  bestemt  Kongl:  Til- 
ladelse  maae  forlade  Riget  —  Ret  mange  Miile  ind  i  Sverrig  kan  jeg 
altsaa  ikke  blive  med  —  Men  dette  finder  sig  nok  ved  Deres  gode 
Omsorg.  — 

Vi  maae,  hvorledes  det  end  gaaer,  have  nogle  Timers  eensomme 
Samtale  —  Hvor  og  paa  hvad  Maade  bestemmer  De  —  Herom  venter 
jeg  et  Par  Ord  om  ikke  før  saa  paa  Vestgaard  med  en  paalidelig  Mand  — 
Vi  havde  meget  ønsket  her  var  kommet  nogle  saadanne  elskværdige 
Svenske  Mænd  som  Skjoldebrand,  Forsell,  Ankarsværd  &c,  &c.  foråt  af- 
hente  Pr:  C:,  thi  en  Mængde  Mennesker  have  forenet  sig  om  at  give 
saa  brilliante  Feter  for  Pr:  C:  og  Freden  som  Localer  &c.  tillader  — 
Ved  saadan  Leilighed  kunde  brave  Svenske  Mænds  Nærværelse  have 
en  ønskelig  Virkning.  Men  dette  bliver  nok  saavidt  jeg  kjender  Planen 
ikke  Tilfældet  —  Kunde  det  uden  at  synes  Plan  —  endnu  skee, 
saa  var  det  vist  godt  —  Jeg  talte  derom  til  min  Ven  Gapt.  Forsell  — 
Nu  maae  jeg  sandeligen  standse  med  at  kjede  Dem  ved  mine  lange 
Perioder  —  Undskyld  gunstigen  mit  hastige  uordentlige  Skriverie.  — 
Er  det  ikke  godt  skrevet  saa  er  det  desto  ærligere  meent  —  Erindre 
for  Alting  Samtalen  ved  Svinesund.     Til  Døden  Deres  troe  Nordboe 

X.  Y.  Z." 

Saaledes  havde  Christian  August  15de  December  1809  uden  Grev 
Wedel  sin  Sammenkomst  med  Adlersparre.  Den  svenske  Statsraad 
kom  først,  og  snart  mødtes  han  af  en  Overraskelse,  da  han  saa  sit 
Fædrelands  valgte  Tronfølger  komme  kjørende  i  en  simpel  Slæde,  med 
en   Adjutant   staaende   bag   paa^     Dette   var   et  Optog,    der  i  høi  Grad 

1  Ræder,  III,  S.  664. 

tiltalte  Adlersparrc.  Den  lille,  ubetydelig  udseende  Prins  svarede  til 
de  Forventninger,  som  hans  svenske  Beundrer  paa  Forhaand  havde 
opgjort  sig,  og  Adlersparre  har  selv  beskrevet  de  Følelser,  som  derved 
vaktes  i  hans  Bryst':  „Saadan  som  jeg  i  mine  Drømme  havde  opgjort 
mig  Idealet  af  en  svensk  Prins,  saaledes  stod  han  nu  der  lyslevende 
for  mine  Øine,  og  ud  af  hele  hans  Væsen  tiltalte  mig  denne  en  stor 
Sjæls  Elskværdighed,  som  aldrig  kan  undlade  at  fængsle  og  fortrylle." 
Adlersparre  saa  her  utvivlsomt  i  den  tarvelige  Prins  Repræsentanten 
for  et  Slags  Borgerkongedømme,  saadan  som  han  ønskede  det.  Fra  det 
første  Øieblik,  de  mødtes,  havde  han  opgjort  sig  et  Indtryk  af  Prinsen, 
der  blev  Grundlaget  for  den  af  ham  og  hans  Søn  drevne  Christian 
Augusts-Kultus,  som  igjen  af  andre  udnyttedes  til  oppositionelle  Angreb 
paa  det  følgende  Dynastis  Stamfader. 

Samtalen  mellem  Prinsen  og  Adlersparre  angik  hovedsagelig  Ord- 
ningen af  Ceremoniellet  ved  hans  Ankomst  til  Sverige,  Forholdene  i 
dette  Land  med  Hensyn  til  det  afsatte  Dynastis  Udsigter  0.  s.  v.  Om 
den  udenrigske  Politik  ytrede  Prinsen,  at  han  holdt  paa  Forbund  med 
Frankrige  som  Nordens  naturligste  Bundsforvandt,  medens  der  i  Øst 
hos  Slaver  ingenting  var  at  søge  for  et  frit  og  hæderligt  Folk.  Da  der 
blev  Tale  om  det  vanskelige  i  den  Kunst  at  finde  paalidelige  Venner, 
ytrede  Prinsen  de  Ord,  der  synes  at  have  gjort  et  dybt  Indtryk  paa 
Adlersparre:    „Man  faar  nok  Folk  til  at  følge  sig." 

Om  Sveriges  politiske  Forhold  og  Fremtidsopgaver  udtalte  Prinsen 
sig  i  følgende  Ord:  «Sverige  forekommer  mig  at  være  udseet  af  For- 
synet til  at  blive  Udgangspunktet  for  den  skandinaviske  Idé.  Herfra 
skal  den  nationale  Enhed  transpirere,  der  skal  sammenholde  de  nordiske 
Kræfter;  men  det  sker  ikke  førend  Regjeringerne  forstaar,  hvor  meget 
Splittelsen  mellem  disse  Riger  nedsætter  deres  og  Folkenes  Anseelse 
og  gjør  Nordens  Betydning  til  saagodtsom  ingen.  Det  synes  mig  saa 
let  for  disse  Stater  at  komme  til  et  rigtigt  indbyrdes  Forhold  med  hin- 
anden.  Samme  Sprog  og  Interesser,  samme  Klima  og  Folkekarakter, 
samme  Vaner  og  Lyder,  alt  taler  om  et  fælles  Maal.  Hvorfor  da  ikke 
mødes  der?" 

Her  laa  et  stort  Program.  Det  var  den  storskandinaviske  Politik 
fra  Marts  1809,  i  en  noget  afændret  Form,  som  Christian  August  paa 
denne  Decemberdag  paa  Kongsvinger  Fæstning  lagde  frem  for  sin  lyttende 


»  C.  A.  Adlersparre,   1809  och   1810,   tidstaflor,  I,  S.  225  flg.     Smlgn.  Hand- 
Ungar  ror.  Sveriges  historia,  VI,  S.  29. 

svenske  Ven.  Ad  den  Vei  haabede  han  at  kunne  naa  de  største  Maal, 
uden  selv  at  være  den,  der  maatte  tåge  det  afgjørende  Skridt.  Det  kom 
kun  an  paa,  om  han  havde  bedømt  sig  selv  rigtig,  og  om  han  virkelig 
havde  den  Evne  til  at  rive  Folk  med  sig,  som  han,  efter  sin  Ytring  til 
Adlersparre,  tiltroede  sig. 

En  nær  Fremtid  maatte  vise,  hvorvidt  han  her  dømte  rigtig. 


XV. 

PRINS  CHRISTIAN  AUGUSTS  AFREISE  OG  DØD. 


I  det  sidste  Brev,  som  Grev  Wedel  skrev  til  Adlersparre,  havde 
han  antydet,  at  der  endnu  kunde  tænkes  en  Leilighed,  der  lod  sig  be- 
nytte til  at  reise  det  norske  Folk  og  samle  det  i  Enighed  om  Christian 
August.  Naar  Afskedens  Time  slog,  naar  hans  Landsmænds  Følelser 
for  den  folkekjære  Prins  kom  til  Udbrud,  da  kunde  det,  hvis  blot 
Prinsen  vilde  gaa  med,  endnu  være  muligt  at  kalde  Folket  til  Handling. 
I  dette  Øiemed  var  det.  Grev  Wedel  ønskede,  at  nogle  anseede  svenske 
Mænd  kunde  indfinde  sig  i  Christiania  og  der  ved  sin  Nærværelse 
bidrage  til  at  vende  Tankerne  mod  en  Forening  mellem  de  to  Riger. 
Endnu  kunde  Christian  August  komme  til  Sverige  som  Norges  Konge,  — 
endnu  var  der  Anledning  for  ham  til  at  rive  det  hele  Folk  med  sig;  det 
kom  blot  an  paa  ham  selv.  Grev  Wedel  har  neppe  undladt  at  forklare 
Prinsen,  hvad  han  ventede  af  ham. 

Christian  Augusts  Holdning  blev  under  dette  sig  selv  lig.  At  fatte 
en  afgjørende  Bestemmelse  var  ham  nu  som  tidligere  umuligt,  og  han 
droges  til  alle  Sider.  Dette  blev  ikke  ubemærket,  og  der  kom  snart 
Rygter  i  Omløb  om,  at  han  havde  ombestemt  sig  og  ikke  vilde  mod- 
tage  den  svenske  Krone.  Disse  Rygter  har  sandsynligvis  netop  havt 
sin  Grund  i  den  Ubestemthed  og  Mangel  paa  Beslutsomhed,  Prinsen 
nu  lagde  for  Dagen;  de  naaede  saa  langt  som  til  Frederik  VI.  og  for- 
anledigede denne  til  at  sende  den  vaklende  Prins  en  indtrængende  Op- 
fordring  til  at  vogte  sig  og  ikke  nu  ved  at  trække  sig  tilbage  styrte 
Sverige  ud  i  Anarkia  Christian  August  tråk  sig  ikke  tilbage,  men 
traf  istedet   sine    Forberedelser   til   Reisen.      Han    havde    ikke    selv   de 


'  Ræder,  III,  S.  677  flg. 

fornødne  Midler  til  denne,  men  maatte  for  at  bestride  de  uundgaaelige 
Udgifter  endog  laane  8000  Rdl.  af  Frederik  VI.  ^  Med  sit  gode  og 
deltagende  Hjerte  havde  han  altid  anvendt  større  Midler,  end  han  i 
Grunden  havde  Raad  til,  i  velgjørende  Øiemed,  og  han  havde  ikke 
engang  villet  bekoste  sig  en  Vogn;  en  saadan  maatte  derfor  sendes 
imod  ham  fra  Sverige  for  at  benyttes,  naar  han  havde  passeret  Grænsen. 
Selv  var  han  en  Fiende  af  al  Etikette,  og  han  havde  ringe  Lyst  til  at 
se  sig  omgiven  af  den  Pragt,  der  maatte  herske  ved  det  svenske  Hof; 
han  gjorde,  hvad  der  stod  i  hans  Magt,  for  at  afværge  en  glimrende 
Modtagelse  i  Sverige  og  lod  sine  Venner  i  dette  Land  forståa,  at  han 
helst  ønskede  saa  lidet  Opstyr  som  muligt,  idet  han  foreslog,  at  Kon- 
gens Sygdom  kunde  give  et  bekvemt  Paaskud  til  at  sløife  alle  store 
Festligheder-.  Han  ordnede  sine  Affærer  i  Norge  og  traf  Bestemmelse 
om,  hvem  der  skulde  ledsage  ham  til  Sverige.  28de  December  1809 
fratraadte  Prinsen  sin  Stilling  som  Statholder  for  Norge  og  Regjerings- 
Kommissionens  Præses,  idet  han  i  det  samme  Dag  afholdte  Møde  frem- 
viste den  ham  meddelte  Afsked. 

Store  Høitideligheder  gik  i  Christiania  forud  for  hans  Afreise,  under 
hvilke  denne  Stads  Indbyggere  paa  mange  Maader  greb  Anledningen  til 
at  lægge  for  Dagen,  hvor  inderlig  de  holdt  af  ham.  Da  han  saa  den 
4de  Januar  1810  forlod  Christiania,  hilset  til  Afsked  med  Salut  fra 
Akershus  Fæstning,  fulgte  der  under  hans  videre  Reise  gjennem  Akers- 
hus og  Smaalenenes  Amter  en  Række  nye  Fester,  der  paa  samme 
Maade  vidnede  om  den  almindelige  Hengivenhed,  som  det  norske  Folk 
nærede  for  ham.  Den  6te  Januar  tog  han  paa  Frederikshalds  Torv 
Afsked  med  det  søndenfjeldske  Infanteri-Regiment,  hans  eget  gamle 
Regiment,  og  saa  kom  den  endelige  Afskedsdag,  den  7de  Januar,  da 
Prinsen  fra  det  yndige  Rød,  Carsten  Tanks  Eiendom,  hvor  han  havde 
sovet  den  sidste  Nat  i  Norge,  ved  Svinesund  steg  ind  i  den  Baad,  som 
skulde  føre  ham  over  til  den  svenske  Side.  I  svensk  Uniform  —  den 
norske  var  aflagt  paa  Rød  —  steg  den  svenske  Kronprins,  Carl  August 
iland  paa  sit  nye  Fædrelands  Grund.  Føielig  mod  sin  Adoptivfaders 
Ønsker,  havde  han  fra  dette  Øieblik  ophørt  at  bruge  det  Navn,  hvor- 
under han   havde   vundet  det  norske  Folks  og  den  norske  Hærs  Kjær- 


^  Ræder,  III,  S.  656.  Ved  Reskript  af  31te  Januar  1810  til  Regjerings-Kom- 
missionen  eftergav  Frederik  VI.  Prinsen  baade  denne  Sum  og  6000  Rdl.,  som 
han  havde  laant  i  1807  (Del.-Prot.  No.  13). 

-  Prinsens  Brev  til  Adlersparre  af  22de  December  1809,  trykt  i  Handlingar  ror. 
Sveriges  historia,  IV,  S.  94  flg. 

lighed^  Endnu  over  Svinesund  fulgte  norske  Bønder,  der  stimlede 
sammen  om  Prinsens  Vogn,  som  om  de  ikke  vilde  lade  ham  slippe  bort 
fra  sig.  Men  omsider  maatte  Skilsmissen  Finde  Sted,  og  snart  var  den 
bortdragende  Prins  skjult  for  de  Øine,  der  til  det  sidste  speidede  efter 
hans  Skikkelse-. 

Kun  en  eneste  Nordmand  —  foruden  Adjutanten  Holst,  der  gik 
med  ham  i  svensk  Tjeneste  —  var  endnu  i  Kronprinsens  Følge.  Det 
var  Grev  Herman  Wedel,  der  nu  benyttede  Leiligheden  til  at  træffe 
Adlersparre  og  med  ham  overlægge  om  den  kommende  Tids  Politik. 
Det  var  om  dette,  han  havde  skrevet  i  sit  sidste  Brev,  og  nu  havde  de 
to  Mænd  omsider  faaet  Anledning  til  at  se  hinanden  og  udvikle  sine 
Tanker  om  det,  der  laa  dem  paa  Hjerte.  I  Tanum  Prestegaard,  hvor 
Carl  August  tog  sit  første  Nattekvarter  paa  svensk  Grund,  var  der 
sørget  for,  at  Grev  Wedel  fik  sig  anvist  Seng  i  det  samme  Værelse 
som  sin  svenske  Ven.  Der  blev  neppe  sovet  meget,  og  Natten  til- 
bragtes  med  Overlægninger  om  de  nye  Midler,  der  nu  under  de  for- 
andrede Forhold  kunde  anvendes  til  Fremme  af  det  store  Øiemed,  for 
hvilket  de  fremdeles  vilde  arbeide  med  sin  hele  Energi-'.  Det  var  to 
forenede,  indad  selvstændige  Riger,  der  var  Grev  Wedels  Maal,  og  det 
fortælles,  at  da  en  af  Kronprinsens  svenske  Følge  den  næste  Morgen 
traadte  ind  og  hilsede  Værelsets  tvende  Beboere  med  „I  gode  Herrer 
og  svenske  Mænd!",  skal  Grev  Wedel  have  protesteret  paa  en  efter- 
trykkelig  Maade. 

Ved  Tanum  saaes  Carl  August  og  Grev  Wedel  for  sidste  Gang. 
Kronprinsen  fortsatte  sin  Reise,  først  til  Goteborg  og  siden  til  Stock- 
holm, fra  Fest  til  Fest.  Men  hans  Livskraft  var  brudt;  det  var  en  ud- 
slidt  og  knækket  Mand,  Sverige  her  fik  til  Kronprins.  Grev  Wedel 
derimod  vendte  fuld  af  Kraft  og  Iver  tilbage  til  sit  Hjem,  fast  bestemt 
paa  at  fortsætte  den  Gjerning,  som  han  havde  begyndt.  Det  var  denne 
Gang  Prinsens  Svaghed,  der  paa  samme  Tid  havde  tilladt  ham  at  gaa 
saa   langt,    som    han    gjorde,    og   dog   havde   stanset   ham.     Naar  næste 


'  Første  Gang,  Prinsen  undertegnede  sig  paa  den  nye  Maade,  er  i  det  Brev  til 
Adlersparre  af  Iste  Januar  1810,  der  er  trykt  i  Handlingar  ror.  Sveriges  historia, 
V,  S.  98—100;  men  det  er  urigtigt,  naar  det  der  i  Underskriften  staar:  Carl 
August,  da  Originalen  kun  har  C.  August  Svea  Rikets  Kronprinds.  Ogsaa  i  et 
senere  Brev,  der  er  skrevet  til  Adlersparre,  efter  Ankomsten  til  Stockholm, 
har  han  kun  undertegnet  sig:  C.  August. 

2  Norges  Farvel  til  Christian  August  (Christiania  1810).  Ræder,  III,  S.  690  flg. 
Skillingmagazin  for  1847,  S.  142  flg. 

^  Schinkel-Bergmann,  v,  S.  148  flg. 

Gang  Leiligheden  bød  sig  frem,  skulde  han  ikke  holdes  tilbage  af 
denne  Hindring.  Grev  Wedel  havde  nok  lidt  Skuffelser;  men  disse 
kunde  ikke  nedslaa  ham  eller  lamme  hans  Arbeide  for  at  føre  sine 
„store  Beslutninger"  frem  til  Virkelighed. 

Han  havde  seet  den  sidste  store  Afskedsfest  i  Christiania,  uden  at 
Begeistringen  der  havde  kaldt  hans  Landsmænd  til  kraftig  Handling,  og 
han  havde  seet  Prinsen  for  sidste  Gang  mønstre  sit  eget  Regiment  og 
gaa  igjennem  dets  Geledder,  uden  at  nogen  havde  hævet  sin  Røst  for 
at  bede  ham  blive  Norges  Konge.  Han  havde  —  kan  man  gjerne 
sige  —  fulgt  Prinsen  til  Svinesund  med  den  norske  Krone  i  sin  Haand, 
for  at  vove  med  ham  den  store,  men  farlige  Gjerning,  at  opflamme 
Folkets  Nationalfølelse  og  vække  det  til  en  kraftig  Daad,  hvad  enten 
denne  skulde  føre  til  Seier  eller  Undergang.  Men  fordi  han  hidtil  kun 
havde  mødt  Afslag,  var  ikke  Grev  Wedel  den,  som  gav  tabt.  Det  var 
et  Nederlag,  han  havde  lidt,  da  han  i  Tanum  Prestegaard  skiltes  fra 
Christian  eller  Carl  August;  men  af  den  forandrede  Situation  uddrog 
han  nyt  Haab,  og  paa  Grundlag  af  den  lagde  han  nye  Planer. 

Bagefter  maatte  Overveielsens  Tid  komme.  Naar  Greven  da  saa 
hen  paa,  hvad  der  var  skeet,  da  kunde  han  ogsaa  sige  til  sig  selv,  at 
hans  dristige  Planer  maaske  fuldt  saa  meget  var  strandede  paa  ydre 
Forhold,  som  paa  indre,  at  maaske  den  Mand,  hvis  Medvirkning  han 
ansaa  for  at  være  nødvendig,  kunde  været  mere  medgjørlig,  hvis  Stil- 
lingen udåd  havde  været  en  anden.  Grev  Wedel  selv  havde  jo  allerede 
om  Vaaren  1809  forudsat  Englands  Tilslutning  og  Understøttelse.  Men 
naar  den  svenske  Regjering,  samtidig  med  at  den  nærmede  sig  til  Rus- 
land, ogsaa  ønskede  Fred  med  Keiser  Napoleon,  da  maatte  dermed 
Tanken  paa  en  Forening  med  Norge  støde  paa  voksende  Vanskeligheder. 
I  Virkeligheden  maa  ogsaa  Hensynet  hertil  om  Høsten  og  Vinteren 
1809—1810  have  lagt  et  Baand  paa  Foreningsvennerne,  der  ikke  kunde 
anvise  nogen  Vei,  ad  hvilken  der  lod  sig  opnaa  Overensstemmelse 
mellem  de  stridende  Interesser,  Norges  Trang  til  en  Stansning  af 
Fiendtlighederne  med  England  og  Sveriges  Ønske  om  Fred  med  Frank- 
riges mægtige  Behersker.  Sveriges  Behov  af  at  komme  til  nye  Kræfter 
maatte,  om  det  just  ikke  blev  en  afgjørende  Hindring,  dog  lægge  en 
stærk  Dæmper  paa  Planerne  til  en  Forening.  I  Sverige  kunde  man 
rigtignok  gjøre  Regning  paa,  at  den  engelske  Regjering  efter  al  Sand- 
synlighed  vilde  stille  sig  venlig  mod  en  saadan;  men  alligevel  blev  det 
vanskeligt  at  vove  Skridtet  med  engelsk  Hjælp. 

Naar   det  derfor    om    Sommeren    1809   viser  sig,    at   der  i  Sverige, 

mellem  dette  Lands  dygtigste  og  mest  indflydelsesrige  Mænd  fandtes 
enkelte,  der  nærede  Mistillid  til  en  snarlig  Virkeliggjørelse  af  de  høit- 
flyvende  Drømme  om  den  skandinaviske  Halvøs  Forening  til  et  politisk 
Hele,  da  var  ogsaa  dette  begrundet  i  et  skarpt  Blik  paa  Forholdene  og 
i  deres  Opfatning  af,  hvad  Sveriges  Interesser  for  den  nærmeste  Fremtid 
maatte  kræve.  Til  disse  Mænd  hørte  en  ikke  ringere  Personlighed  end 
Hofkansleren,  Baron  Gustav  Wetterstedt.  Ogsaa  han  var  med  Adler- 
sparre  og  Platen  enig  om  at  ønske  den  Tid  nær,  da  de  kunde  se  Norge 
forenet  med  Sverige;  han  holdt  det  derigjennem  for  muligt  at  kunne  i 
Fremtiden  skabe  .,et  Fristed  for  Verdens  Selvstændighed",  som  han 
kaldte  det,  paa  den  skandinaviske  Halvø,  og  han  gik  derfor  ud  fra, 
at  Foreningen  mellem  denne  Halvøs  tvende  Riger  aldrig  maatte  tabes 
af  Sigte,  men  netop  stadig  fastholdes  som  Maalet  for  al  fremtidig  svensk 
Politik,  indtil  den  var  gjennemført.  Men  i  Øieblikket  havde  han  sine 
Betænkeligheder.  I  1809  var  det  en  dristig  Sag  at  opgjøre  nogen  Be- 
regning, naar  der  ikke  kunde  stoles  paa  den  franske  Keiser,  og  om 
dennes  Meninger  troede  ikke  Wetterstedt,  at  man  kunde  være  sikker. 
Sin  egen  Opfatning  heraf  har  han  i  August  1809  i  følgende 
Ord  udviklet  for  Adlersparre  ^ :  „Kan  vi  vel,  siger  jeg,  under  denne 
Sagernes  Stilling  i  Almindelighed,  naar  det  forudsættes,  at  Foreningen 
med  Norge  skede  imod  Frankriges  Ønsker,  og  der  saaledes  paadroges  os 
en  Krig  med  denne  Magt,  muligens  haabe,  i  Længden,  endog  med  Englands 
Hjælp,  at  opkaste  os  til  Hævnere  og  Forsvarere  af  Fastlandets  Frihed,  ja 
endogsaa  være  heldige  nok  til  at  gjennemføre  dette  vort  djærve  Fore- 
tagende? Enten  falder  Frankriges  Kjæmpehersker  under  sine  endnu 
ufuldendte  Planer,  og  den  Regjeringsbygning,  som  han  har  opreist, 
splintres  udover  Europa  og  skjænker  den  gamle  Selvstændighed  til 
dettes  Troner.  I  dette  Tilfælde  paataler  ingen  Sveriges  Sammensmelt- 
ning med  Norge,  og  Rusland,  der  ligesom  England,  af  alle  mulige 
politiske  og  kommercielle  Grunde  er  bestemte  til  et  nært  og  stadigt 
Sammenhold,  ser  gjerne  vor  Opmærksomhed  henledet  fra  vore  østlige 
Grænser  til  de  vestlige.  Eller  ogsaa  er  og  bliver  Napoleon  Kontinentets 
Behersker  og  udstrækker  sin  Magt  ligesaavel  til  os  som  til  mere  bort- 
fjernede Lande,  hvis  vi  vil  slutte  os  nær  til  hans  uforsonlige  Fiende, 
England.  Jeg  er  villig  til  at  erkjende,  at  vor  Beliggenhed  er  fortræffelig. 
Men    Udsigten   til    evig  Krig    for    at    opretholde   et  Forbund  med  Stor- 


'  Handlingar  rorande  Sveriges  historia,  VII,  S.  12  flg.     Brevet  er  dateret  Stock- 
holm 17de  August  1809. 

britannien,  giver  alligevel  intet  trøstefuldt  Resultat;  thi  om  vi  end  ikke 
vil  komme  i  Pengeforlegenhed,  saa  vil  der  altid  blive  Mangel  paa 
Folk.  Krigen  kommer  netop,  fordi  den  bliver  en  Forsvarskrig,  til  at 
føres  om  Vinteren,  da  ingen  engelsk  Søstyrke  kan  beskytte  os;  den  vil 
koste  mange  Folk  og  blive  besværlig,  da  vi  har  en  lang  og  let 
angribelig  Kyst  at  forsvare.  Thi  jeg  forudsætter  altid,  at  saa  længe 
Napoleons  Magt  er  den  samme  som  nu,  vilde  Rusland  og  Danmark 
bestandig  gribe  til  Vaaben  paa  hans  Vink,  hvis  der  fra  vor  Side  forelages 
noget,  som  af  ham  kunde  ansees  for  at  stride  mod  hans  almindelige  Planer. 
For  saaledes  under  eet  at  samle  mine  Meninger,  —  saa  tror  jeg  (men 
kan  jo  bedrage  mig  deri),  at  en  Forening  af  Norge  med  Sverige  under 
Frankriges  Garanti  bliver  mere  sikker  og  mindre  farlig,  end  samme 
Forening,  naar  den  skulde  følges  af  en  Krig  med  Fastlandet,  hvorved 
den  engelske  Sømagt  blev  vor  Støtte  og  vort  Forsvar.  Du  svarer,  at 
fri  Handel  er  den  eneste  Bevæggrund  for  Norge  til  at  erklære  sig  for 
os;  men  mon,  i  Tilfælde  af  en  almindelig  Krig,  undtagen  med  England, 
denne  Magt  kan  forsyne  Norge  med  saa  meget  Korn,  som  det  kan  faa 
fra  Jylland  og  Archangel?  Dertil  kommer  endnu  andre  Hensyn:  hvis 
i  en  kommende  Tid,  og  jeg  haaber,  at  den  ei  maa  være  langt  borte, 
Frankrige  angriber  Rusland  og  opmuntrer  os  til  at  handle  paa  vor  Side, 
hvilket  visselig  er  det  haardeste  Slag,  som  kan  føres  mod  den  engelske 
Handel  paa  Østersøen,  i  Tilfælde  af,  at  de  russiske  Barbarer  atter  vises 
tilbage  til  Asien,  hvad  bør  vi  da  vel  gjøre?  Skulde  vi  da  opofre  Fin- 
land eller  ikke  hellere  opbyde  vore  sidste  Kræfter,  og  søge  at  gjenvinde 
en  tusindaarig  Besiddelse,  hvor  hver  eneste  Indbyggers  Navn  fortjener 
at  indridses  paa  Medborgerlighedens  Alter?  Jeg  er  overbevist  om,  at 
der  i  denne  Henseende  blot  kan  være  een  Tanke;  og  hvis  det  endelig 
blev  nødvendigt,  at  der  skulde  vælges  mellem  Finland  og  Norge,  saa 
skulde  jeg,  skjønt  jeg  indrømmer  det  sidstes  Fortrin  i  geografisk  og 
militær  Henseende,  ikke  kunne  sove  rolig  i  min  Grav,  hvis  jeg  ikke 
havde  stemt  for  vore  gamle  Brødre.  England  kan  aldrig  med  sin  bedste 
Vilje  skaffe  os  Finland  tilbage:  det  kan  heller  ikke  i  Længden  forsvare 
os  i  en  Krig,  der  fremkaldtes  ved  en  Forening  med  Norge,  der  ikke 
var  anerkjendt  af  de  europæiske  Fastlandsmagter;  Frankrige  kan  deri- 
mod  begge  Dele.  Fra  Seines  Strande  kan  den  Tordenkile  slynges  til- 
bage til  Newas,  der  nu  har  truffet  den  ædleste  Formur  for  Sveriges 
fremtidige  Selvstændighed,  og  da  først  kan  vi  som  frie  Mænd  ned- 
stige i  vore  Grave,  naar  Østersøens  nordlige  Strande  fra  Ladoga  til 
Nordsøen  favner  blot  et  eneste  Folkeslag." 

I  dette  Brev  har  Wetterstedt  med  en  malende  Pen  tegnet  den 
politiske  Situation,  saadan  som  den  i  Øieblikket  stillede  sig  med  Hensyn 
paa  det  store  Sporgsmaal  om  Norges  Forening  med  Sverige.  Han 
pegte  paa  de  store  Hindringer,  der  stillede  sig  imod  en  saadan,  og  han 
havde  visselig  Ret,  naar  han  erklærede,  at  uden  Frankriges  Samtykke 
var  det  umuligt  at  iværksætte  nogen  Forandring  i  den  bestaaende 
Tingenes  Orden  paa  den  skandinaviske  Halvø,  saafremt  man  ikke  vilde 
opgive  Tanken  paa  en  fredelig  Overenskomst  med  dette  Land  og  i 
Stedet  ved  Englands  Hjælp  forsøge  at  trodse  Napoleons,  maaske  ogsaa 
Ruslands  Magt.  Det  var  dette  Dilemma,  hvori  en  snar  Forening  med 
Norge  maatte  føre  den  svenske  Politik  ind,  og  hvorfra  det  forekom 
meget  vanskeligt  at  finde  en  Udvei,  ad  hvilken  det  paa  samme  Tid 
kunde  lykkes  at  sikre  saavel  Freden  med  Frankrige  som  Foreningen 
med  Norge. 

Men  dette  Dilemma  var  intet  nyt,  i  hvilket  man  pludselig  saa  sig 
kastet  ind  om  Høsten  1809.  Det  havde  været  meget  tidlig  oppe,  og 
ligefra  Revolutionens  Udbrud  havde  det  været  en  Hovedopgave  for 
den  af  denne  fremgaaede  nye  svenske  Regjering  at  vinde  Keiser 
Napoleons  Velvilje,  hvorved  man  ogsaa  haabede  at  kunne  opnaa  hans 
Samtykke  til  at  indtræde  i  Forening  med  Norge.  Faa  Dage  efter  Re- 
volutionen  havde  saaledes  Hertug-Regenten  afsendt  Major  De  la  Grange 
til  den  i  det  nordlige  Tyskland  kommanderende  franske  Marschal  Berna- 
dotte, hvem  han  først  traf  i  Miinchen.  Den  franske  Hærfører  modtog 
ham  meget  venlig  og  skaffede  den  svenske  Udsending  Adgang  til  at 
fortsætte  sin  Reise  til  Keiseren,  der  endnu  opholdt  sig  i  Paris  ^  De 
la  Grange  kom  tidsnok  til  at  overlevere  Napoleon  den  fra  Hertug  Carl 
medbragte  Skrivelse-,  hvorpaa  Keiseren  12te  April  gav  et  velvilligt, 
men  dog  temmelig  indholdsløst  Svar^"*.  Den  30te  Marts  sendtes  Grev 
Robert  Rosen  umiddelbart  til  Napoleon,  overbringende  en  ny  Skrivelse 
fra  Hertug  Carl  til  den  franske  Keiser  ^  og  en  Depesche  fra  den  svenske 
Kancelli-Præsident  til  den  franske  Udenrigsminister,  Grev  de  Cham- 
pagny,    den    senere   Hertug   af  Cadore.     Mellem   de    Forslag,    som   han 


*  Bernadottes  Brev  til  Feltmarschal  Klingspor  er  trykt  hos  Scævola,  Utlåndska 
diplomaters    minnen  från    svenska    hofvet,  S.  36  flg.     Smlgn.  Schinkel-Berg- 

MANN,   V,   S.   9. 

-  Scævola,  S.  459  flg. 

*  Correspondance  de  Napoleon  I*"-,  XVIII,  No.  15,064;  Schinkel-Bergmann,  V, 
S.  51  og  351  flg.;  Scævola,  S.  51  og  463;  denne  sidstnævnte  Forfatter  har  to 
Gange  meddelt  Brevet. 

■»  Scævola,  S.  461  flg. 

skulde  gjøre,  var  ogsaa  det,  at  lade  Sverige  faa  en  Erstatning  for  Fin- 
land i  Norge  ^ 

Grev  Rosen  maatte  søge  Napoleon  i  det  sydlige  Tyskland.  Natten 
efterat  han  havde  besvaret  Hertug  Carls  Brev,  var  Keiseren  pludselig 
afreist  fra  Paris  for  at  møde  den  i  Bayern  fremtrængende  østerrigske 
Hær,  og  først  i  Donauworth  kunde  Napoleon  afse  Tid  til  at  modtage 
Grev  Rosen.  Dette  var  18de  April.  Men  den  Modtagelse,  som  de 
svenske  Forslag  fandt,  var  ikke  den  gunstigste.  Det  kunde  under  disse 
Omstændigheder,  medens  Napoleon  var  optagen  med  at  udstede  Ordrer 
til  alle  Kanter  for  at  rette  sine  Slag  mod  Østerrige,  allerede  ansees  som 
store  Ting,  at  han  skal  have  ofret  flere  Timer  paa  sin  Samtale  med 
Grev  Rosen,  og  at  han  skrev  et  nyt  velvilligt  Brev  til  Hertug  Carl  ^. 
Men  uagtet  Keiseren  i  denne  Samtale  var  bleven  gjort  bekjendt  med 
hele  Grev  Rosens  hemmelige  Instruktion,  havde  han  dog  ikke  villet 
udtale  sig  paa  nogen  Maade  om  de  to  Punkter,  angaaende  hvilke  der  i 
Sverige  fremfor  alt  ønskedes  klar  Besked,  nemlig  Tronfølgen  og  For- 
eningen med  Norge.  Hvad  denne  Udsending  ved  sin  Tilbagekomst 
til  Stockholm,  6te  Mai,  havde  at  meddele,  var  saaledes  ikke  meget 
trøsterigt^, 

Alligevel  blev,  som  vi  har  seet,  ikke  af  denne  Grund  Tanken  paa 
en  Forening  med  Norge  opgiven,  og  den  svenske  Regjering  satte  ogsaa  i 
den  følgende  Tid  vedblivende  sit  Haab  i  denne  Sag  til  Keiser  Napoleons 
Velvilje.  Om  Vaaren  og  Sommeren  1809  afgik  der  endnu  til  hans  Hoved- 
kvarter tre  svenske  Udsendinger,  Grev  Carl  Lowenhielm,  den  fransk- 
fødte General  Suremain  og  Major  Arfwedson,  og  bestandig  skulde  der 
af  disse  virkes  for  at  opnaa  Keiserens  Samtykke  til  en  Forening  med 
Norge,  mod  at  der  paa  andet  Hold  skaffedes  Frederik  VI.  Erstatning 
for  hans  Tab.  Men  Udbyttet  blev  ogsaa  bestandig  det  samme  ;  de  blev  ikke 
engang  alle  stedede  til  Audiens  hos  Keiseren*.  Imidlertid  gik  dog 
denne  ind  paa  at  aabne  Underhandlinger  om  Fred,  og  han  lod  udfærdige 
de  fornødne  Pas  for  de  Underhandlere,  som  ventedes.  Grev  Essen  og 
Baron    Lagerbjelke.     Men   han   var    derfor    ligefuldt    utilbøielig   til    at 


'  Schinkel-Bergmann,  v,  S.  43  flg.,  Scævola,  S.  49. 

^  Correspondance  de  Napoleon  ler,  XVIII,   No.  15,089;   Schinkel-Bergmann,  V, 

S.  352. 
'  Schinkel-Bergmann,  V,  S.  51—55  og  Bihang,  II,  S.  104  flg.    Bignon,  Histoire 

de  France,  VIII,  S.  166  flg. 
'  Schinkel-Bergmann,  V,   S.   75  flg.,  S.  84  flg.,   S.  126  flg.,   Note  6,  S.  354  flg., 

SCÆVOLA,   S.   472    flg.,    hvor   der  bl.  a.  i  Oversættelse  er  aftrykt  to  Breve  fra 

Carl  XIII.  til  Napoleon  af  20de  Juli  og  2den  August  1809. 

indgaa  paa  nogen  Ordning,  hvorved  den  skandinaviske  Halvøs  Forening 
kunde  opnaa  Frankriges  Garanti,  og  han  har  selv  i  et  Brev,  som  han 
23de  September  1809  fra  Hovedkvarteret  i  Schonbrunn  tilskrev  Grev 
de  Champagny ',  givet  sine  Følelser  Udtryk  i  følgende  Ord:  „Pas  paa 
at  skrive  til  Hr.  de  Caulaincourt,  at  jeg  nærer  den  største  Interesse  for 
Danmark;  at  jeg  ikke  antager  det  for  stemmende,  hverken  med  Keiser 
Alexanders  eller  med  min  Værdighed,  at  Danmark  taber  noget  ved  den 
Forbindelse,  som  det  underholder  med  os;  at  Tanken  paa  at  lade  det 
miste  Norge  forekommer  mig  som  en  Roman." 

Lidée  de  liii  faire  perdre  la  Norvége  me  parait  iin  roman,  det  var 
Napoleons  Ord,  og  de  maatte  vel  nedslaa  Modet  hos  dem,  der  alligevel 
vovede  at  nære  det  Haab,  at  Norge  snart  skulde  være  forenet  med 
Sverige.  Under  disse  Forhold,  medens  Keiserens  Uvilje  mod  For- 
eningen alt  mere  lagdes  for  Dagen,  er  det  noksaa  mærkeligt  at  se, 
hvorledes  den  svenske  Regjering  ligefuldt  gjorde  Regning  paa,  at  der 
skulde  foregaa  noget  i  Norge.  Saaledes  er  det  bekjendt,  at  der  toges 
Hensyn  til  denne  Mulighed,  da  der  forhandledes  om  Formen  for  de 
Instruktioner,  som  skulde  udfærdiges  for  de  to  Underhandlere-, 

Efter  en  længere  Reise  ankom  disse  den  26de  September  til  Paris, 
hvor  Napoleon  først  indfandt  sig  i  Midten  af  November,  efter  Freds- 
slutningen med  Østerrige.  Underhandlingerne  tråk  længe  ud,  og  først 
6tejanuar  1810  undertegnedes  i  Paris  Freden  mellem 
Sverige  og  Frankrige,  hvorved  Sverige,  mod  at  forbyde  Ind- 
førsel  i  sine  Havne  af  engelske  Varer,  erholdt  tilbage  det  af  Fransk- 
mændene  besatte  Svensk  Pommern  og  fik  Frankriges  Garanti  for  sine 
Besiddelser  '^. 

Ovenpaa  disse  sidste  Begivenheder  var  der  kun  een  Vei  at  følge. 
Grev  Wedel  havde,  saalænge  der  ikke  var  sluttet  Fred,  kunnet  opgjøre 
sine  Beregninger  under  den  Forudsætning,  at  man  i  Nødsfald  kunde 
bryde  med  Frankrige  og  med  Englands  Hjælp  optage  Kampen.  Man 
ved  ikke,  i  hvilken  Udstrækning  han  har  været  indviet  i  Underhand- 
lingernes  Gang;  men  det  kan  dog  være  sandsynligt,  at  han  neppe  til 
enhver  Tid  har  modtaget  de  sikreste  Meddelelser  derom.  Han  var 
nemlig  hovedsagelig  henvist  til  at  benytte  Adlersparre  som  Mellemmand, 


*  Correspondance  de  Napoleon  /''/■,  XIX,  No.  15,840.    Smlgn.  Schinkel-Bergmann, 
V,  S.  123,  Note  9. 

*  Handl.  ror.  Sveriges  hist.,  VII,  S.  84. 

=*  Schinkel-Bergmann,  V,  S.  126  fig.   Bignon,  Histoire  de  France,  VIII,  S.  393 
flg.     E.  Tegner,  Minnen  och  anteckningar  af  L.  von  Engestrom,  II,  S.  144  flg. 

Grev  J.  C.  H.  Wedel  Jarlsberg.     I.  22 

og  dennes  Indflydelse  var  om  Høsten  1809,  ialfald  i  de  første  Maaneder 
af  1810,  i  Dalen.  Han  isolerede  sig  alt  mere  og  tråk  sig  tilbage  paa 
en  Maade,  der  hos  andre  baade  vakte  Opsigt  og  Beklagelse'.  Under 
denne  Stemning  var  han  neppe  saa  meget  inde  i  de  ydre  politiske 
Forhold,  at  han  helt  kunde  sætte  sin  norske  Ven  ind  i  disse.  I  ethvert 
Tilfælde  er  her,  baade  for  Grev  Wedels  og  Christian  Augusts  Ved- 
kommende, et  føleligt  Hul  i  vort  Kjendskab  til  de  Forudsætninger, 
hvorunder  de  handlede.  Meget  kan  dog  tale  for,  at  de  savnede  nær- 
mere Oplysninger  om  Napoleons  Holdning  og  neppe  heller  var  sikre 
paa,  at  den  svenske  Regjering  oprigtig  arbeidede  for  Fredsslutningen 
med  Frankrige.  I  modsat  Fald  vilde  Prinsen  lettere  have  fundet  et  fast 
Standpunkt,  medens  Grev  Wedel  paa  sin  Side  neppe  vilde  have  drømt 
om  Muligheden  af  en  Reisning  under  Christian  August  saa  sent  som  i 
de  sidste  Dage  af  1809.  Thi  dermed  vilde  fulgt  en  gjennemgribende 
Omændring  af  alle  politiske  Forhold,  og  de  nyforenede  Riger  maatte 
hurtig  have  grebet  Englands  Parti.  Den  norske  Opfatning  af  Frem- 
tidens Politik  maatte  da  have  seiret  over  den  svenske  og  sprængt 
Sveriges  nye  Forbindelser  med  Napoleon. 

Efter  Freden  i  Paris  og  efter  Kronprinsens  Ankomst  til  Sverige 
var  imidlertid  den  nye  Situation  given.  1  Mangel  af  Napoleons  Sam- 
tykke var  der  for  Øieblikket  intet  at  gjøre,  uden  at  slaa  sig  tiltaals 
og  oppebie  en  kommende  Tid,  der  kunde  bringe  nye  Omvæltninger 
i  de  lidet  betryggede  politiske  Forhold,  som  nu  herskede,  og  af  hvilke 
det  fremdeles  var  Foreningens  Venner  tilladt  at  haabe  alt.  Derunder 
knyttede  der  sig  helt  naturlig  en  stor  Interesse  til  den  nye  svenske 
Kronprins,  hvis  Personlighed  fremdeles  maatte  være  Midtpunktet  for  alle 
Foreningsplaner,  som  herefter  maatte  fremmes  ved  fransk  Bistand. 
Efter  alt,  hvad  der  var  foregaaet,  var  han  den  selvskrevne  til  at  virke- 
liggjøre et  af  de  to  skandinaviske  Programmer,  der  havde  fundet  sine 
Tilhængere  i  1809,  —  enten  den  storskandinaviske  Plan  at  samle  de 
tre  Riger,  hvert  med  en  fri  Forfatning,  i  en  Union,  eller  den  mere  ind- 
skrænkede,  der  lod  sig  nøies  med  at  forene  Norge  med  Sverige. 
Her  maatte  der  imidlertid  virkes  gjennem  andre  Kanaler  end  de  før 
benyttede,  og  det  er  saaledes  neppe  nogen  Tilfældighed,  at  den  hidtil 
utrættelige  Mellemmand,  Samuel  Bagge,  der  endnu  i  Dagene  mellem  Jul 
og  Nytaar  havde  gjort  en  Reise  til  Stockholm  -,  kort  efter  ansaa  det  hen- 


'  Schinkel-Bergmann,  Bihang,  II,  S.  155. 
-  Handl.  ror.  Sveriges  historia,  VII,  S.  35. 

sigtsmæssigt  at  forlade  Norge.  Han  vendte  tilbage  til  Sverige  og  ind- 
traadte  i  sin  gamle  Stilling  som  Kaptein  og  „Mekanist"  ved  armeens  flotta  ', 

Carl  August  havde  selv  fra  den  første  Stund  af,  da  han  meddelte 
sin  Broder,  Hertugen,  de  Udsigter,  som  han  havde  til  at  ophøies  paa 
Sveriges  Kongestol,  holdt  frem  for  sig  selv,  som  det  Hensyn,  der 
skulde  forklare  og  retfærdiggjøre  hans  Holdning,  at  han  ikke  arbeidede 
for  sin  egen  Person,  men  at  han  kun  havde  Nordens  Forening  under 
Kong  Frederik  VTs  Scepter  for  Øie.  I  sit  Brev  til  Broderen  af  10de 
Marts  1809  (S.  192)  havde  han  i  denne  Henseende  angivet  sit  Udgangs- 
punkt,  —  kun  at  arbeide  for  andres  Interesser.  1  December  1809, 
endnu  inden  han  havde  forladt  Norge,  udtalte  han  sig  i  samme  Aand 
for  sin  Broder,  og  deres  senere  Brevveksling,  efter  Carl  Augusts  An- 
komst til  Sverige,  skal  nærmere  have  udviklet  lignende  Ideer.  Carl 
August  vilde  selv  træde  tilbage  for  Frederik  VI.,  naar  en  Leilighed 
dertil  aabnede  sig,  og  hvis  dette  blev  umuligt,  da  paa  den  ene  eller  den 
anden  Maade  arbeide  for  den  afsatte  svenske  Konges  Son  -. 

At  et  Arbeide  for  den  første  af  disse  Planer  kunde  have  bragt  et 
heldigt  Resultat,  er  —  efter  den  i  Sverige  raadende  Opfatning  af  den 
dansk-norske  Konges  Personlighed  —  neppe  sandsynligt.  Men  det 
skulde  dog  være  Kronprinsens  ved  flere  Leiligheder  fremholdte  Program, 
og  fra  den  dansk-norske  Regjerings  Side  vistes  der  Tilbøielighed  til  at 
møde  ham  med  en  ligesaa  klog  som  værdig  Forsigtighed.  Alligevel 
vides  der  intet  om,  at  Kronprinsen  har  foretaget  noget  Skridt  for  at 
fremme  denne  Plan,  og  navnlig  er  derved  at  mærke,  at  han  ikke  søgte 
at  komme  i  et  nærmere,  mere  fortroligt  Forhold  til  den  Gesant,  som 
Frederik  VI.  efter  Freden  sendte  til  det  svenske  Hof,  Grev  Magnus 
VON  DER  Nath   eller  von  Dernath  •'.     I  Stedet  for  en  voksende  Tillid, 

'  Bagge  havde  fra  Sommeren  1804  staaet  i  Peder  Ankers  Tjeneste  med  en  aarlig 
Løn  af  600  Rdl.,  hvilken  han  oppebar  til  Marts  1809.  Han  hyggede  for  Anker 
den  store  Kehrrad  fra  Stensfjorden  og  over  i  Sørkedalens  Vasdrag,  som  det 
synes,  med  en  Bekostning  af  noget  over  33,000  Rdl.  Om  Vaaren  1807  foretog 
han  paa  Ankers  Bekostning  en  Reise  til  England.  Efter  31te  Marts  1810,  da 
han  fik  det  sidste  Opgjør  for  Kehrraden,  forekommer  ikke  hans  Navn  i  Bærums 
Regnskaber.  —  At  hans  Tjenester  paaskjønnedes  i  Sverige,  viser  sig  deraf, 
at  han  25de  Januar  1814  optoges  i  Adelstanden;  han  levede  ikke  længe  efter 
dette,  da  han  druknede  30te  Juli  s.  A.  paa  Vetteren.  B.  Schlegel  och 
C.  A.  Klingspor,  Den  ej  introducerade  svenska  adelns  åttartaflor,  S.  9.  Det 
kunde  have  Interesse  at  faa  oplyst,  hvem  der  fra  Marts  1809  til  Marts  1810 
har  lønnet  Bagge  og  bekostet  hans  Reiser. 

'^  Droysen  und  Samwer,  S.  32  flg.;  A.  Ipsen,  Christian  August,  S.  177  flg.; 
FoRCHHAMMER  i  Dunsk  Maanedsskrift,  1868,  II,  S.  329  flg. 

^  Dansk  Maanedsskrift,  1868,  II,  S.  333  flg.,  hvor  der  af  Forchhammer  er  med- 
delt værdifulde  Oplysninger  om  Kronprinsens  Forhold,  efter  Aktstykker  i    det 

som  den  var  haabet  og  ønsket  i  Kjøbenhavn,  blev  Kronprinsen  stedse 
mere  tilbøielig  til  at  trække  sig  tilbage  fra  sin  tidligere  Konge.  Svag 
og  ubestemt,  som  han  var,  har  han  her  ligget  under  for  andres  Ind- 
flydelser;  det  kan  være  et  forholdsvis  underordnet  Spørgsmaal,  hvem 
der  har  bøiet  det  let  paavirkelige  Sind.  Man  har  gjættet  paa  Hertugen 
af  Augustenborg  og  paa  Armfelt;  det  er  muligt,  at  de  begge  havde  sin 
Andel  deri  ^ 

Armfelt  vilde,  at  Kronprinsen  skulde  adoptere  Prins  Gustav",  og 
denne  var  ialfald  ikke  uvillig.  Men  dermed  maatte  han  ogsaa  frygte 
for  et  uigjenkaldeligt  Brud  med  Adlersparre,  og  han  maatte  erindre,  at 
alle  skandinaviske  Planer  paa  denne  Maade  vilde  kuldkastes.  Carl 
August  vovede  saaledes  heller  ikke  længe  at  holde  fast  derved,  og  da 
han  blev  udsat  for  Tryk,  faldt  han  straks  fra;  ja,  han  vovede  ikke 
engang  at  vedstaa  de  Planer,  han  i  denne  Henseende  havde  havt.  Saa 
skulde  der  gjøres  Forsøg  paa  at  skaffe  Kronprinsen  gift,  og  han  er- 
klærede  sig  villig  til  at  indtræde  i  Ægteskab.  Man  havde  kastet  sine 
Øine  paa  Napoleons  Broderdatter,  Prinsesse  Charlotte  Bonaparte,  i  den 
Tro,  at  Keiseren  da  lettere  vilde  lade  sig  bevæge  til  at  indgaa  paa 
Norges  Forening  med  Sverige.  Men  det  lykkedes  ikke  at  vinde  Øre 
derfor  i  Paris.  Napoleon  gav  Anvisning  paa  en  anden  Udvei,  —  at 
Carl  August  kunde  ægte  Frederik  VFs  Datter,  Prinsesse  Caroline, 
hvorpaa  der  kunde  sluttes  en  Familiepagt  mellem  de  to  skandinaviske 
Hoffer,  til  fælles  Værn  mod  Rusland.  Dette  var  i  Overensstemmelse 
med  en  Plan,  han  allerede  i  Marts  1810  havde  lagt  til  at  knytte  et  fast 
Forbund  med  disse  Hoffer.  Men  denne  Giftermaalsplan  fandt  ikke 
Kronprinsens  eget  Bifald  og  stødte  paa  Modstand  fra  den  svenske  Re- 
gjerings Side,  og  dermed  var  ethvert  Holdningspunkt  atter  opgivet.    Mai 


danske  Udenrigsministeriums  Arkiv.  Kammerherre  Grev  Magnus  von  Der- 
NATH  blev  under  20de  Januar  1810  akkrediteret  ved  det  svenske  Hof  og  rap- 
pelleret  under  10de  April  1812.  Under  24de  Juli  1812  blev  han  akkrediteret 
ved  det  sachsiske  Hof  og  rappelleret  4de  Oktober  1815,  hvorefter  han  akkredi- 
teredes  ved  det  spanske  Hof  Iste  Juli  1816  og  de  facto  rappelleredes  24de 
December  1825.  Han  døde  i  Kjøbenhavn  15de  April  1828.  Han  var  ved 
Familiebaand  nøie  knyttet  til  den  Bernstorffske  Kreds.  Smlgn.  Grdfin  Elise 
von  Bernstorff,  ein  Bild  aus  der  Zeit  von  1789  bis  1835.  Dritte  Auflage.  Berlin 
1897.  En  Del  af  hans  Depescher  er  aftrykt  i  den  ældre  Udgave.  Smlgn.  for 
øvrigt  C.  J.  Anker  och  F.  U.  Wrangel,  Utdrag  ur  danska  diplomaters  med- 
delanden  frdn  Stockholm  1807     1813,  Stokcholm  1897. 

'  Dansk  Maanedsskrift,  1868,  11,  S.  331   flg.  og  336  flg. 

•-'  Schinkel-Bergmann,  v,  S.  356  flg.  Smlgn.  Armfelts  egne  Ytringer  om  Sagen 
i  det  S.  290,  Note  1  anførte  Skrift. 

Maaned  1810  nærmede  sig  allerede  mod  sin  Ende,  og  intet  var  udrettet 
for  det  Maal,  Carl  August  havde  sat  sig'. 

Men  da  nærmede  ogsaa  hans  Liv  sig  mod  sin  Ende.  Under  et 
Besog  i  Skaane,  hvor  han  bl.  a.  traf  sammen  med  sin  Broder  Hertugen, 
dode  han  pludselig  28de  Mai  1810 -.  Der  raabtes  høit  paa  Forgiftning, 
og  dette  vidt  udhredte  Rygte  gav  Anledning  til  yderst  beklagelige  Ud- 
skeielser  og  til  Forfølgelser  mod  Kronprinsens  formentlige  Mordere. 
Men  her  behøvedes  ingen  saadan  Forklaring.  Det  var  de  fysiske  An- 
strengelser og  de  moralske  Kampe,  som  Prinsen  havde  maattet  udstaa 
i  Norge,  der  ødelagde  hans  Helbred,  som  desuden  aldrig  havde  været 
stærk;  det  var  disse,  der  saa  tidlig  lagde  ham  i  Graven.  Han  har  selv 
sagt,  at  Sygdommen  var  grundlagt  i  de  mange  bekymringsfulde  Nætter, 
han  havde  tilbragt  i  Norge  ^.  Kronprinsens  Adjutant,  Holst,  der  var 
tilstede  ved  hans  Død,  og  som  ledsagede  Liget  til  Stockholm,  vilde  ikke 
tro  paa  Forgiftning,  uagtet  der  skal  være  øvet  Tryk  paa  ham  for  at 
bevæge  ham  til  at  afgive  Erklæringer  i  modsat  Retning;  Prinsen  havde, 
saa  lød  hans  Forklaring,  havt  mange  lignende  Anfald  i  Norge,  og  for- 
modentlig paadraget  sig  dem  ved  at  bivuakere  paa  Sneen,  da  han  havde 
Kommandoen  imod  Svenskerne  ^.  Det  havde  været  heldigt,  om  Almen- 
heden  i  Sverige  straks  havde  lyttet  til  saadanne  Røster,  i  Stedet  for  at 
lade  sig  beherske  af  den  ugrundede  Mistanke  om,  at  der  her  forelaa  et 
Giftmord.  Adlersparre  var  en  af  de  ivrigste  til  at  befæste  og  udbrede 
dette  Rygte,  og  efter  hans  Død  gjorde  hans  Søn  sig  til  Talsmand  for 
det  samme '". 

Store  Forhaabninger  knustes  ved  dette  pludselige  Dødsfald;  men 
kun  faa,  om  overhovedet  nogen,  gjorde  sig  det  klart,  at  Carl  August 
neppe  vilde  været  Manden  for  at  opfylde  disse.  Hans  hele  forud- 
gaaende  Optræden  viser,  at  han  savnede  den  for  en  saadan  Opgave 
nødvendige    Karakterfasthed    og    den    ligesaa    uundværlige    Evne    til    at 


'  Schinkel-Bergmann,  v,  S.  162  og  177  flg.;  Bihang,  II,  S.  186  flg.;  Dansk 
Maanedsskrift,  1868,  II,  S.  339  flg.;  Correspondance  de  Napoleon  If,  XX,  No. 
16,313,  16,402  og  16,486;     Bignon,  Histoire  de  France,  IX,  S.  202  flg. 

-  Som  Bevis  paa  det  Slurveri,  hvormed  den  oftere  citerede  Pseudonym  Scævola 
har  udgivet  de  vigtige  Aktstykker,  hvortil  han  har  faaet  Adgang,  kan  anføres, 
at  han  (Utldndska  diplomaters  minnen,  S.  480  flg.)  lader  en  Depesche,  hvori  den 
franske  Chargé  d'affaires  i  Stockholm  beskriver  Forholdene  efter  Kronprinsens 
Død,  være  dateret  12te  Januar  1810!  ja  uden  nærmere  Undersøgelse  sætter 
denne  foran  Depescherne  fra  Mai,  i  hvilke  Prinsen  omtales  som  levende  ! 

"  Schinkel-Bergmann,  V,  S.  170. 

'  Elof  Tegner,  Minnen  och  anteckningar  af  Lars  von  Engestrom,  II,  S.  157. 

'"  Af  Bladet  „Tiden"  for  1810  sees  let,  at  Mistanken  ogsaa  vandt  Tilslutning  i 
Norge. 

fastholde  vidtrækkende  Planer.  Nu  kaldtes  han  bort,  inden  hans  Svaghed 
havde  faaet  Anledning  til  at  vise  sig,  og  Sorgen  over  hans  pludselige 
Død  kastede  en  fornyet  Glans  over  hans  Navn.  Bagefter  har  der  i 
Sverige  været  drevet  et  stort  Misbrug  med  dette,  idet  Billedet  af  Carl 
August  med  hans  tarvelige  Vaner  og  beskedne  og  tilbagetrukne  Liv 
fremmanedes  af  Oppositionen  for  at  anvendes  i  Kampen  imod  hans 
Efterfølger,  som  om  historiske  Personligheder  kunde  bedømmes  efter 
Antallet  af  de  Middagsgjæster,  de  saa  ved  sit  Bord. 

Fra  dansk  Side  er  der  paa  samme  Maade  forsøgt  at  gjøre  ham 
medansvarlig  i  den  for  Danmark  skjæbnesvangre  Politik,  der  er  dreven 
af  hans  Slægtninge.  Men  han  er  uskyldig  i  den.  Der  laa  ingen 
Træskhed  i  hans  Karakter,  og  mindst  af  alt  var  han  den  konsekvente 
Mand,  der  udkrævedes  for  at  slutte  sig  til  en  Politik  som  den  augusten- 
borgske  i  Danmark. 

Langt  fra  at  være  en  betydelig  Personlighed,  var  Carl  August  en 
jævn  og  velmenende  Mand,  der  i  mindre  Forhold  kunde  udfolde  megen 
Dygtighed.  Hjertet  var  godt,  og  derigjennem  øvede  han  et  Trylleri 
paa  sine  Omgivelser,  der  igjen  lod  disse  i  ham  se  en  langt  større 
Mand,  end  han  virkelig  var.  Han  kunde  rives  med  til  at  sværme  for 
Ideer,  men  savnede  Evnen  til  at  gjennemføre  disse  og  kunde  ikke  ofre 
personlige  Hensyn.  Da  en  Krone  stilledes  ham  i  Udsigt,  havde  han 
paa  den  ene  Side  ikke  den  tilstrækkelige  Forsagelse  til  at  tvinge  sin 
Ærgjerrighed  tilbage;  paa  den  anden  Side  var  han  heller  ikke  Manden 
for  at  følge  den  Politik,  hvormed  han  troede  at  kunne  berolige  sin 
Samvittighed.  Derved  kastedes  han  op  i  en  Sjælekamp,  der  ikke  bragte 
andet  Resultat  end  at  svække  hans  egne  Kræfter^ 

I  Norge  blev  han  af  Landets  Digtere  besungen  som  den  dybt  savnede 
Fyrste.  Frederik  Schmidt,  Joh.  St.  Munch,  Lyder  Sagen  m.  fl.  stemte 
sin  Harpe  til  hans  Ros,  og  23de  Juli  1810  tolkedes  Norges  Sorg  over 
det  store  Tab  ved  en  Sørgefest  i  Vor  Frelsers  Kirke  i  Christiania. 

I  sit  Forhold  til  Danmark  og  Frederik  VI.  vilde  Carl  August  som 
svensk  Regent  aldrig  have  grebet  Initiativet  til  en  aggressiv  Politik. 
Forsaavidt  kan  hans  Bortgang  have  været  til  Skade  for  Danmark.  Men 
det  kan  siges,  med  samme  Sikkerhed,  at  hvis  der  i  Sverige  var  opstaaet 
en  hensynsløs,  kraftig  Leder,  der  vilde  føre  an  i  en  stærkt  dansk- 
fiendtlig  Politik,  da  vilde  den  svage  Carl  August  aldrig  have  budt 
nogen  Garanti  mod  hans  Planer.     Han  vilde  have  gjort  Modstand  til  en 


1   Smlgn.  Dansk  Maanedsskrift,  1868,  II,  S.  356  flg. 

Begyndelse  og  saa,  under  Sjælskampe  og  med  Reservationer,   bøiet   sig 
for  en  stærkere  Vilje. 

At  der  ved  denne  Tid,  af  politiske  Hensyn,  foregik  et  Personskifte 
i  Styrelsen  af  Danmarks  og  Norges  udenrigske  Politik,  havde  ingen  Be- 
tydning i  Forholdet  til  Sverige.  Kongen  havde  ikke  dermed  forandret  sit 
ældre  System.  Grev  Christian  Bernstorff  traadte  27de  April  1810 
tilbage;  til  hans  Efterfølger  havde  Kongen  udseet  Niels  Rosenkrantz, 
der  netop  havde  afsluttet  Freden  i  Jonkoping  og  nu  overtog  Stillingen 
som  dansk-norsk  Udenrigsminister '.  Rosenkrantz  var  født  Nordmand. 
Men  dette  kunde  ikke  komme  til  Syne  i  Politiken. 

'  Smlgn.   herom  bl.   a.  Dr.  Aage    Frus   i  [Dansk]   Historisk  Tidsskrift,  syvende 
Række,  I,  S.  229  flg. 


XVI. 

SELSKABET  FOR  NORGES  VEL. 


Inden  den  svenske  Kronprins  forlod  Norge,  havde  Grev  Wedel 
benyttet  den  folkekjære  Fyrstes  Nærværelse  og  den  Stemning,  der  var 
vakt  ved  Tanken  paa  den  forestaaende  Skilsmisse,  til  at  skabe  en  In- 
stitution,  der  var  beregnet  paa  at  blive  et  virksomt  Led  i  Rækken  af 
de  Forberedelser,  hvormed  han  vilde  virkeliggjøre  sine  „store  Beslut- 
ninger". Han  benyttede  her  et  tysk  Forbillede.  Under  Preussens 
dybeste  Fornedrelse  havde  der  om  Vaaren  1808  en  Del  fædrelands- 
sindede  Mænd  sluttet  sig  sammen  i  en  Forening,  der  fik  Navn  af 
„Tugen  d  b  u  n  d",  og  som  snart  udbredtes  over  hele  Preussen.  Det 
var  dette  Forbunds  Opgave  at  hæve  den  under  de  store  Ulykker  lam- 
mede nationale  Bevidsthed,  at  lindre  fysisk  og  moralsk  Elendighed,  at 
sørge  for  Ungdommens  nationale  Opdragelse,  at  arbeide  for  Hærens 
Reorganisation,  at  vække  Fædrelandskjærlighed  og  Hengivenhed  for 
Kongehuset  osv.,  alt  med  det  endelige  Maal  at  forberede  den  Dag,  da 
Konge  og  Folk  kunde  afryste  det  franske  Aag.  „Tugendbund",  der 
bestyredes  af  et  Femmandsraad,  var  inddelt  i  fem  Kammere,  for  Op- 
dragelse og  Folkedannelse,  for  offentlig  og  huslig  Økonomi,  for  Politi, 
for  Militær  og  for  Literatur. 

I  Lighed  med  dette  preussiske  Forbund  skal  Grev  Wedel  allerede 
om  Sommeren  1809,  da  han  begyndte  at  forståa,  hvor  vanskeligt  det 
var  at  rive  Prinsen  med  sig,  have  fattet  Tanken  paa  at  skabe  et  lignende 
Samfund  i  Norge.  En  svensk  Beretning,  der  nok  i  Enkelthederne  kan 
være  unøiagtig,  men  som  dog  i  sin  Helhed  maa  antages  at  støtte  sig 
til  gode  Kilder \    fortæller    herom:      „Saasnart  Grev  Wedel    efter   flere 

^  Schinkel-Bergmann,  v,  S.  88. 

mislykkede  Forsøg  havde  indseet  det  umulige  ved  at  formåa  Prinsen  af 
Augustenborg  til  at  tiltræde  Planen  om  at  løsrive  Norge  fra  Danmark 
og  at  forene  det  med  Sverige,  besluttede  han  at  handle  paa  egen  Haand. 
I  denne  Hensigt  udkastede  han  den  første  Tanke  paa  det  saakaldte 
Selskab  for  Norges  Vel,  et  Slags  Frimurerorden,  der  havde  sine 
Forgreninger  i  alle  Dele  af  Landet  og  blandt  næsten  alle  Folkeklasser. 
Dette  Selskabs  tilsyneladende  Formaal  var  at  fremme  Agerbruget 
og  flere  Grene  af  den  norske  Industri;  men  i  Virkeligheden  havde 
Wedel  med  dets  Stiftelse  intet  ringere  Formaal,  end  at  det  skulde 
udgjøre  Kjernen  for  en  fremtidig  Folkerepræsentation 
og  forberede  Gemytterne  for  den  nye  Tingenes  Orden, 
som  han  v  ilde  indføre  i  sit  Fædreland.  Af  denne  Grund 
arbeidede  ogsaa  Wedel  i  det  skjulte  og  overtalte  Biskop  Bech  til  at 
stille  sig  i  Spidsen  for  Forslaget,  som  ikke  førend  paa  et  senere  Tids- 
punkt, ved  Tiden  for  Prinsens  Afreise  fra  Norge  til  Sverige,  blev 
almindelig  bekjendt.  Ingen  andre  end  Selskabets  høieste  Ledere  kjendte 
det  hemmelige  Formaal  med  dets  Stiftelse." 

Den  store  Plan  behøvede  sin  Tid  for  at  modnes,  og  først,  da 
Prinsen  forlod  Norge,  var  den  saaledes  forberedt,  at  den  kunde  lægges 
frem  for  Offentligheden.  Men  den  var  da  paavirket  af  de  forandrede 
Forhold  og  maatte  lempes  efter  disse,  skjønt  Grev  Wedel  ikke  dermed 
havde  opgivet  sine  Forhaabninger  om  at  stifte  et  Forbund,  der  skulde 
fremme  det  norske  Folks  Opvaagnen  til  national  Bevidsthed  og  politisk 
Selvstændighed.  Han  forhandlede  om  Stiftelsen  af  et  patriotisk 
Selskab  for  Norge  med  forskjellige  Mænd,  hvis  Gjerning  hidtil 
havde  ligget  mere  fjernt  fra  det  politiske  Felt,  som  Biskop  Frederik 
Julius  Bech,  den  gamle  Rektor  Jacob  Rosted,  Overlærer  L.  Stoud 
Platou,  der  efter  Enevold  de  Falsens  Død  havde  overtaget  Redaktionen 
af  „Budstikken'',  og  Overlærer  Søren  Rasmussen,  hvilke  i  Fællesskab 
udarbeidede  et  Udkast  til  en  Indbydelse  til  at  danne  et  Selskab  som 
det  paatænkte. 

Grev  Wedel  var  her  i  Formen  mere  tilbagetrædende.  Han  overlod 
det  saaledes  til  Platou  at  affatte  Udkastet,  der  i  Overensstemmelse  med 
Tidens  Fordringer  var  holdt  i  en  svulstig  Tone.  Men  han  lagde  dog 
paa  flere  Steder  en  Dæmper  paa  denne,  og  navnlig  drog  han  Omsorg 
for  at  fjerne  Udtryk,  der  forekom  ham  at  indeholde  altfor  stærke  Ud- 
brud  af  Hengivenhed  for  Frederik  VI,  Den  Mand,  der  i  de  samme  Dage 
misundte  Adlersparre  at  have  omstyrtet  een  Konges  Trone,  og  som  om 
sig  selv  havde  sagt,  at  han  var  Aspirant  til  samme  Hæder,  kunde  ikke 

vel  sætte  sit  Navn  under  et  Dokument,  der  strømmede  over  af  hyper- 
lojale  Udbrud  mod  den  Konge,  hvem  han  ønskede  at  berøve  hans  ene 
Krone.  Indbydelsen  er  saaledes,  med  al  sin  Svulst,  dog  mærkelig  ved 
den  Nøgterhed,  hvormed  «Sjette  Frederik"  deri  omtales,  som  ogsaa 
derigjennem,  at  der  udelukkende  tåges  Hensyn  til  Norge.  Danmarks 
Navn  forekommer  ikke  engang  i  Indbydelsen,  ligesaa  lidt  som  „Tvilling- 
rigerne",  et  Udtryk,  som  ellers  hører  til  de  staaende  Zirater  i  Tidens 
officielle  Stil  i. 

Det  ser  ud,  som  om  Grev  Wedel,  netop  for  at  kunne  gribe  det 
beleilige  Øieblik  ved  Prinsens  Afreise,  har  fremskyndet  Tiden  for  Sel- 
skabets  Stiftelse.  lalfald  enkelte  af  de  øvrige  Indbydere  havde  oprindelig 
helst  ønsket  denne  henlagt  til  Kongens  Fødselsdag  i  1810.  Medens 
andre  nærede  Tvivl  om,  at  de  forberedende  Arbeider  endog  kunde 
være  afsluttede  til  denne  Tid,  mente  Grev  Wedel,  at  dette  fik  være  det 


^  Tiden,  15de  Januar  1810;  M.  Birkeland,  Selskabet  for  Norges  Vel,  S.  4  flg. 
Smstds.  S.  15  om  de  foreløbige  Møder.  Det  originale  Koncept  forefindes  i 
Rigsarkivet,  hvorhen  det  er  kommet  med  Biskop  Bechs  Papirer,  der  var 
blevne  liggende  i  Bispearkivet.  Haanden  gjenkjendes  med  Lethed  som 
Platous.  —  I  det  Afsnit  i  Indbydelsen,  der  begynder:  „Norges  Mænd!  skjønt 
og  ædelt  og  høit"  (Birkeland,  S.  6),  heder  det  i  det  oprindelige  Manuskript: 
„ —  —  fremskynde  og  befordre  vor  fredegode  Konges,  vor  6te  Frederiks  eneste 
Attraa  og  høieste  Ønske  —  — ."  Her  har  Grev  Wedel  foreslaaet  simpelthen 
at  sætte  „Kongens",    hvilket   ogsaa  blev  vedtaget.     I  det   følgende  Afsnit   stod 

der  oprindelig:     „ pønse,  handle   og  virke   alle  i  Forening   til  at  fremme 

vor  odelsbaarne  Konge,  vor  sjette  Frederiks  stolte  og  ophøiede  Formaal." 
Grev  Wedel  slettede  her  „odelsbaarne"  med  den  Bemærkning:  „Mig  synes, 
Begrebet  om  Odel  passer  ei  paa  Nationer."  —  Ved  Begyndelsen  af  det  derpaa 
følgende  Afsnit:  „I  denne  skjønne  og  store  Hensigt  —  — "  har  Rosted  be- 
mærket:  „Burde  ikke  her  den  Mand  nævnes,  som  gjorde  Forslaget?"  desværre 
uden,  at  han  selv  giver  nærmere  Vink  om,  hvem  denne  Mand  var.  —  Den 
straks  efter  følgende  Formulering  af  Selskabets  Øiemed  skriver  sig  fra  Platou, 
Rosted  og  Bech,  idet  de  to  sidste  har  udvidet  de  oprindelige  Udtryk:  „hvis 
Virkekreds  ikke  skal  indskrænke  sig  til  nogen  særegen  Gjenstand,  noget 
bestemt  Sted,  men  udstrække  sig  til  alle  Norges  fjerneste  Egne."  —  Slutningen 
lød  oprindelig  saaledes:  „Vi  vove  derfor  herved  at  indbyde  alle  Nordmænd 
og  Fædrelandets  Sønner  til  at  forene  sig  og  samvirke  med  os  i  et  almindeligt 
patriotisk  Samfund,  der  nu  paa  sjette  Frederiks  Fødselsdag  skal  oprettes  under 
Navn  af  det  patriotiske  Selskab  for  Norge,  hvis  Plan  og  første  Grundlove  vi 
derfor  hermed  ville  meddele  alle  vore  norske  Brødre."  Ved  „alle"  har  Rosted 
bemærket :  „Ordet  alle  bør  efter  mine  Tanker  gaa  ud."  —  Med  Hensyn  til 
den  foreslaaede  Stiftelsesdag  spørger  Rosted  tvivlende:  „Kan  man  blive 
færdig  til  den  Tid?"  hvortil  Grev  Wedel  bemærker:  „Mig  synes  Selskabet 
kunde  stiftes  paa  Fredag  den  29de."  I  det  sidstnævnte  Afsnit  hidrører  Sæt- 
ningerne  fra  „Vel  indse  vi,  at  der"  o.  s.  v.  indtil  henimod  Enden  („det  store 
Maal  nærmere")  fra  Biskop  Bechs  Haand.  -  Udkastet  har  ogsaa  været 
gjennemgaaet  af  Rasmussen.  Konceptet  indeholder  ikke  Udkast  til  Grund- 
regler  for  Selskabet. 


Afskedsfcsten  29de  Dccember  1809.  347 

samme,  og  han  satte  sin  Vilje  igjennem.  Selskabets  Stiftelse  blev 
knyttet  til  Christian  Augusts,  ikke  til  Frederik  VFs  Festdag. 

Da  den  høitidelige  Afskedsfest  holdtes  for  den  bortdragende  Prins, 
den  29de  December  1809,  fremlagdes  Indbydelsen,  der  var  undertegnet 
af  Prins  Frederik  af  Hessen,  de  allerede  nævnte  Indbydere  og  22  andre 
Mænd.  Det  viste  sig,  at  Grev  Wedel  havde  regnet  rigtig ;  Øieblikkets 
Begeistring  skaffede  Selskabet  forøget  Tilslutning.  To  Hundrede  Med- 
lemmer tegnede  sig  paa  Stedet,  og  Tallet  steg  siden  raskt  og  jævnt. 
«Selskabet  for  Norges  Vel"  —  ved  dette,  som  det  synes,  af  Biskop 
Bech  foreslaaede  Navn  var  man  efter  nogen  Famlen  bleven  staaende  — 
havde  18de  Januar  1810  sin  første  Generalforsamling  og  fik  der  sin 
foreløbige  Organisation.  Prinsen  af  Hessen  valgtes  til  Præses  og  Biskop 
Bech  til  Vicepræses.  Selskabet  deltes  i  syv  Klasser  eller  Kommissioner, 
en  naturvidenskabelig,  en  topografisk-statistisk,  en  historisk-filosofisk, 
en  Klasse  for  Jagt,  Fiskeri,  Fædrift  og  Biavl,  en  for  Jorddyrkning,  Berg- 
og  Skovvæsen,  en  for  Hus-,  Fabrik-  og  Kunstflid,  og  en  for  Landets 
Forsyning,  Handel,  og  hvad  dermed  staar  i  Forbindelse,  i  hvilken  sidste 
Grev  W^edel  fik  Plads,  sammen  med  Oberstlieutenant  J.  Seiersted  og 
Grosserer  Ludvig  Mariboe.  Ogsaa  Dagen,  18de  Januar,  fortjener  at 
paaagtes.  Det  ser  ud,  som  om  Grev  Wedel  ogsaa  nu  har  skudt  den 
kongelige  Fødselsdag  til  Siden  og  hindret  Selskabet  fra  at  organisere 
sig  paa  denne. 

Oprettelsen  af  et  Selskab  som  dette,  der  var  beregnet  paa  at  om- 
slutte det  hele  Norge  og  at  fremme  alle  patriotiske  Øiemed,  af  hvilken 
Art  de  end  maatte  være,  kunde  ikke  andet  end  vække  stor  Opmærk- 
somhed  i  Samtiden.  Uagtet  blot  meget  faa  Medlemmer  kunde  være 
indviede  i  de  vidtrækkende  Planer,  der  havde  foresvævet  den  egentlige 
Stifter,  og  uagtet  en  Mand  som  Prinsen  af  Hessen,  Kongens  Svoger,  i 
Navnet  var  stillet  paa  den  høieste  og  mest  indflydelsesrige  Plads,  saa 
kunde  det  ikke  miskjendes,  at  der  her  var  skabt  en  Institution,  der 
mægtigen  kunde  bidrage  til  at  fremme  den  norske  Selvstændigheds- 
følelse.  Under  Krigen  havde  denne  tåget  et  vigtigt  Skridt  fremad,  og 
det  var  gaaet  op  for  Folket,  at  Forholdene  i  mange  Henseender  til- 
trængte  en  Forbedring.  Det  Indblik,  Grev  Wedel  havde  erhvervet  sig 
i  Manglerne  ved  Fædrelandets  Stilling,  var  ogsaa,  om  just  ikke  med 
samme  klare  Bevidsthed  som  hos  ham,  vundet  af  mange  andre.  Nationen 
var  i  Begreb  med  at  undergaa  en  stor  Forandring,  og  naar  der  da  kom 
et  saadant  Samfund,  der  under  en  klarsynet  og  kraftig  Ledelse  kunde 
gjøre  sig  til  Tolk  for,  hvad  der  bevægede  sig  hos  Folket,  da  var  dermed 

skabt  det  første  Grundlag,  paa  hvilket  der  kunde  udvikles  en  Repræ- 
sentation  for  Folket,  et  Organ,  hvorigjennem  det  kunde  gjøre  sine 
Ønsker  og  sin  Vilje  gjældende^  Som  Formaal  for  sin  Virksomhed 
havde  Selskabet  i  Grunden  alt,  hvad  der  laa  inden  Statsstyrelsens 
Ramme;  det  kunde  her  paa  een  Gang  kontrollere  denne  og  konkurrere 
med  den.  I  dets  Stiftelse  laa  underforstaaet,  at  der  var  mange  Huller, 
som  ikke  kunde  udfyldes  ved  Regjeringens  Virksomhed,  og  at  der  af 
denne  Grund  maatte  rettes  en  indtrængende  Appel  til  enhver  af  Landets 
egne  Beboere  om  at  træde  hjælpende  til. 

Det  var  allerede  et  dristigt  Skridt  at  indlade  sig  paa  Oprettelsen 
af  et  saadant  Selskab,  med  saa  vidtrækkende  Formaal,  uden  at  give 
Kongen  Underretning  derom.  Grev  Wedel  maa  her  have  holdt  nede 
enhver  Tanke  paa  en  Henvendelse  til  Kongen,  forinden  Selskabet  var 
konstitueret  og  dets  Stiftelse  en  fuldbyrdet  Kjendsgjerning.  Han,  som 
fremdeles  tænkte  sig  Muligheden  af,  at  Stemningen  ved  Prinsens  Afreise 
kunde  vokse  sig  op  til  en  saadan  Høide,  at  den  affødte  kraftig  Hand- 
ling, kunde  mindst  af  alt  ønske  at  se  Frederik  VI.  blandet  op  i  For- 
beredelsen af  et  Foretagende,  der  i  dette  Tilfælde  maatte  blive  sat  i 
Forbindelse  med  den  ventede  Reisning.  Ogsaa  som  det  nu  gik,  blev 
Selskabets  Stiftelse  et  dristigt  Kup,  et  Udtryk  for  en  mod  Landets 
høieste  Styrelse  rettet  Opposition. 

Her  havde  Grev  Wedel  virkelig  realiseret  en  af  sine  „store  Be- 
slutninger". Han  havde  benyttet  Øieblikket  og  skabt  et  Samfund,  der 
kunde  føre  Landet  videre  ad  den  Selvstændighedens  Bane,  paa  hvilken 
han  vilde  føre  det  ind.  Omstændighederne  havde  føiet  sig  efter  hans 
Ønsker,  og  i  det  samme,  han  syntes  at  have  lidt  Nederlaget,  samlede 
han  sine  Landsmænd  til  Arbeidet  for  at  hævde  Norges  Selvstændighed 
paa  ethvert  Felt,  i  Literatur  og  Videnskab,  som  i  enhver  af  Landets 
Næringsveie.  Der  var  saaet  en  Sæd,  der  siden  har  spiret  og  baaret 
Frugt;  Veien  var  nu  vist  for  Landets  fremtidige  Udvikling,  og  om  ikke 
Selskabet  for  Norges  Vel  altid  fandt  den,  saa  var  den  ialfald  aaben  for 
andre.  Men  Grev  Wedel  havde  heller  aldrig  mødt  en  saa  almindelig 
Forstaaelse  hos  sine  Landsmænd.  Hvor  meget  han  end  som  den  over- 
legne og  handlekraftige  Personlighed  kan  have  paavirket  andre  og  draget 
dem  med  sig,  saa  var  han  nu  ikke  alene  om  Verket.  Hans  store  For- 
tjenester af  den  norske  Nationalfølelse  forringes  ingenlunde  derved,  at 
han   mødtes  af  lignende  Bestræbelser,    som  han  med  sin  stærke  Haand 


'   Smlgn.  A.  Th.  Bromel,  Selskabet  for  Norges  Vel  (Bergen  1834),  S.  6  flg. 

kunde  forene  og  lede.  Han  gav  sine  Landsmænd  det  første  Vink  om 
at  samle  sine  Interesser  om  Fædrelandets  fælles  Anliggender. 

Aaret  1809  havde  altsaa  dog  bragt  et  Resultat. 

Det  var  klog  Beregning  at  lade  Stiftelsen  af  det  nye  Samfund 
foregaa  med  den  Offentlighed  og  Høitidelighed,  som  det  nu  skede,  idet 
man  forbandt  den  med  Christian  Augusts  Afreise.  Ogsaa  han  lagde  i 
den  Afskedsproklamation,  som  han  30te  December  1809  udstedte  til  det 
norske  Folk,  dette  lignende  Formaal  paa  Hjerte  som  de,  for  hvilke 
Selskabet  skulde  arbeide.  Da  derefter  Selskabet  organiseredes,  blev 
det  saa  meget  vanskeligere  for  Frederik  VI.  at  nedlægge  nogen  Ind- 
sigelse  imod  den  Maade,  hvorpaa  det  gjorde  sit  Arbeide.  Men  ingen, 
som  kjendte  Kongen,  kunde  heller  være  i  Tvivl  om,  at  han  ikke  vilde 
se  paa  det  nye  Selskab  med  de  gunstigste  Øine,  og  at  han  helst  vilde 
ønske,  at  det  ikke  var  traadt  i  Virksomhed.  Det  er  imidlertid  paa- 
faldende,  at  han  lod  hengaa  en  længere  Tid,  forinden  han  begyndte  at 
røre  paa  sig;  men  tilsidst  maatte  dog  noget  foretages. 

I  Midten  af  Februar  1810  henvendte  han  sig  til  Regjerings-Kom- 
missionen  og  tilkjendegav  denne  i  meget  naadige  Udtryk,  at  han  havde 
bragt  i  Erfaring,  at  der  i  Norge  havde  dannet  sig  flere  patriotiske 
Foreninger,  der  havde  sat  det  som  sin  Opgave  at  understøtte  og  fremme 
den  indenlandske  Vindskibelighed,  og  da  Kongen  ønskede  at  erholde 
nærmere  Kundskab  om  Antallet  af  saadanne  Selskaber,  samt  om  deres 
Formaal  og  Virksomhed,  paalagdes  det  nu  Regjerings-Kommissionen 
efterhaanden"  at  indgive  Beretning  om  ethvert  af  disse  Selskaber,  da 
det  svarede  til  Kongens  landsfaderlige  Hensigter  at  bistaa  og  under- 
støtte saadanne  Bestræbelser;  tillige  paalagdes  det  Kommissionen  at 
fremkomme  med  Forslag  angaaende  de  Midler,  ved  hvilke  den  bedst 
troede,  at  Kongens  Hensigter  vilde  rammest 

At  her  for  en  overveiende  Del  sigtedes  til  det  nystiftede  Selskab 
for  Norges  Vel,  kan,  skjønt  dette  ikke  nævnes,  neppe  betvivles.  For- 
skjellige smaa  Selskaber,  der  kunde  have  dannet  sig  med  lokalpatrio- 
tiske  Formaal,  kunde  ikke  vel  have  den  Betydning  for  Kongen,  at  det 
af  Hensyn  til  dem  skulde  blive  nødvendigt  at  afkræve  Regjerings- 
Kommissionen  en  saadan  Forklaring,  som  her  var  forlangt.  Alene  det 
Selskab,  der  omfattede  det  hele  Land,  kunde  have  den  Vigtighed  for 
Kongen.      Heller  ikke  synes  den  kongelige  Henvendelse  at  have  foran- 


^  Regjerings-Kommissionens  Deliberations-Protokol,  No.  8,  under  26de  Februar 
1810.  Ordene  findes  anførte  i  den  ældre  Udgave,  I,  S.  404,  Note  1.  Det 
kongelige  Reskript  var  dateret  16de  Februar  1810. 

lediget  nogen  ivrig  Undersøgelse  fra  Regjerings-Kommissionens  Side 
efter  de  lokale  Selskaber,  og  hvad  dens  Medlem  Grev  Wedel  angaar, 
da  tog  han  dette  meget  lunt.  Først  14de  Juni  indberettede  han  i  Egen- 
skab  af  Amtmand  over  Buskeruds  Amt,  at  der  ikke  i  dette  fandtes  noget 
Selskab  af  den  Art,  hvorom  Kongen  ønskede  Oplysninger^ 

For  Prins  Frederik  kunde  det  ingenlunde  være  uden  Betænkelig- 
heder,  at  han  var  gaaet  saa  langt,  som  han  havde  gjort.  Han  var  derved 
kommen  i  en  dobbelt  Stilling,  men  havde  tillige  paataget  sig  en  For- 
pligtelse  til  at  stemme  Kongen  mere  gunstig  for  det,  som  nu  engang 
var  skeet.  Han  skal  da  ogsaa  i  denne  Anledning  have  gjort  Kongen 
Forestillinger-.  Først  maatte  han  drage  Omsorg  for,  at  Selskabets 
Direktion  henvendte  sig  umiddelbart  til  Kongen  og  anmodede  ham  om  at 
tåge  Selskabet  under  sin  Beskyttelse  og  tillade  det  at  tåge  Navn  af  det  kon- 
gelige Selskab  for  Norges  Vel.  Men  ogsaa  hermed  gik  det  paafaldende 
langsomt.  Den  26de  Februar  havde  Regjerings-Kommissionen  modtaget 
det  kgl.  Reskript;  først  den  14de  Marts  blev  Ansøgningen  skreven ''.  At 
Prinsen  af  Hessen,  uagtet  han  allerede  var  valgt  til  Selskabets  Præses, 
ikke  ved  denne  Leilighed  har  underskrevet,  kan  efter  hans  Forhold  til 
Kongen  ikke  være  paafaldende.  Naar  derimod  saavel  Grev  Wedels  som 
Peder  Ankers  Navn  savnes  mellem  Underskrifterne  paa  Ansøgningen, 
er  dette  egnet  til  at  vække  Opmærksomhed. 

Kongen  var  faktisk  nødsaget  til  at  godkjende,  hvad  der  engang  var 
skeet.  Ved  Resolution  af  24de  Marts  1810  tillod  han  Selskabet  at 
antage  Navnet  „Det  kongelige  Selskab  for  Norges  Vel"^;  ved  en  anden 
Resolution  af  s.  D.  skjænkede  han  Selskabet  2000  Rdl.  engang  for  alle, 
og  1000  Rdl.  aarlig  som  Bidrag  til  Opnaaelsen  af  dets  gavnlige  Formaal, 
og  ved  et  aabent  Brev  af  4de  April  1810  tog  han  Selskabet  under  sin 
allerhøieste  Beskyttelse.  Ogsaa  senere  modtog  Selskabet  jævnlig  Beviser 
paa  den  kongelige  Bevaagenhed,  som  dog  neppe  har  skuffet  Mænd  som 
Grev  Wedel  i  Henseende  tii  Kongens  Tanker  angaaende  det  nyoprettede 
Samfund.  Thi  Frederik  VI.  har  i  Virkeligheden  aldrig  opgivet  sin  Mis- 
tillid  til  dette,  og  endnu  i  den  hemmelige  Instruktion,  som  i  Mai  1813 
blev   medgiven    Prins   Christian    Frederik,    ved    hans   Afreise  til  Norge, 


'   Deliberations-Protokol,  No.  9  (Journal-No.  914).     Grev  Wedels  Brev  var  dateret 

14de  Juni  1810. 
-  Saa  paastaaes  af  J.  Chr.  Berg  i  en  Note  til  Wessel-Bergs  Reskripter,  IV,  S.  842. 
^  Ansøgningen  er  trykt  hos  M.  Birkeland,  Selskabet  for  Norges  Vel,  S.  17,  Note  2. 
■'    Denne  Resolution  er  trykt  i  den  ældre  Udgave,  1,  S.  405,  Note  3. 

skimter  denne  Kongens  Mistanke  til  Selskabet  for  Norges  Vel  stærkt 
igjennem  '. 

Intet  kunde  være  mere  naturligt  end  en  saadan  Følelse  fra  Frederik 
VTs  Side.  Thi  den  Maade,  hvorpaa  det  nystiftede  Selskab  fra  Begyn- 
delsen  af  havde  foresat  sig  at  virke,  maatte,  selv  om  det  skulde  komme 
til  at  ende  med  Nordens  Forening  og  ikke  med  Norges  Løsrivelse  fra 
Danmark,  dog  føre  til  et  Brud  med  de  Grundsætninger,  hvorefter  Fre- 
derik VI.  vilde  regjere  sine  Lande.  Han  ansaa  det  for  nødvendigt,  at 
begge  Riger  nærmedes  hinanden,  og  hvad  der  kunde  tjene  til  at  fjerne 
dem,  var  derfor  i  hans  Øine  afgjort  skadeligt,  selv  om  det  ikke  sprængte 
de  Baand,  der  holdt  Monarkiet  sammen.  Han  vilde  af  oprigtigt  Hjerte 
i  lige  Grad  begge  Rigers  Vel;  men  han  troede  alene  at  kunne  opnaa 
dette  ved  at  lade  dem  vedblive  i  det  Forhold,  hvori  de  engang  var 
komne.  Saaledes  maatte  han  være  forberedt  paa,  at  Selskabet  snart 
vilde  komme  i  Opposition  til  hans  Anskuelser,  og  da  Grev  Wedel 
forstod  det  samme,  var  det  ikke  paafaldende,  at  han  holdt  sig  tilbage, 
naar  der  var  Tale  om  at  stille  et  saa  oppositionelt  Selskab  under  kongelig 
Beskyttelse. 

Frederik  VI.  har  selv  — -^  netop  i  Marts  1810  —  udtalt  sig  paa  en 
Maade,  der  ikke  efterlader  nogen  Tvivl  om,  hvordan  han  vilde  stille 
sig,  naar  der  blev  Tale  om  at  lade  Selskabet  for  Norges  Vel  arbeide  for 
sine  Formaal.  Det  er  i  nogle  Bemærkninger  over  Norge,  som  han  i 
denne  Maaned  har  nedskrevet  til  Brug  for  Prins  Frederik,  og  som  efter 
sit  Indhold  maa  betragtes  som  en  hemmelig  og  fortrolig  Instruktion  for 
denne-.  Kongen  udtaler  sig  i  fjerde  Punkt  af  Bemærkningerne  om 
Nødvendigheden  af  at  gjøre  mere  for  den  høiere  Dannelse  i  Norge, 
hvilket  han  antog  bedst  kunde  ske  ved  en  Forbedring  af  de  bestaaende 
Kathedralskoler;  „men,"  tilføies  der,  „at  oprette,  som  mange  mene,  et 
Universitet,  er  vist  ei  af  Nytte."  Kongen  saa  deri  en  Fare  for  Monar- 
kiets Fremtid;  han  har  maaske  allerede  nu  anet,  at  dette  var  et  Spørgs- 
maal,  hvorom  det  nystiftede  Selskabs  Meninger  vilde  komme  til  at 
afvige  betydelig  fra  hans  egne.  Paa  samme  Maade  stillede  Frederik  VI. 
sig  uvillig  ligeover  for  Ønsket  om  større  økonomisk  Uafhængighed  ved 
Stiftelsen  af  en  norsk  Nationalbank.  Han  saa  ogsaa  deri  kun  Ind- 
ledningen  til  en  Opløsning  af  Monarkiet,  idet  han  mente,  at  den  norske 
Handel  derved  vilde  blive  i  den  Grad  af  hængig  af  England,  at  det  ikke 
vilde  vare  længe,  forinden  det  ogsaa  kom  til  en  politisk  Forening. 


•  Se  Forfatterens  Bidrag  til  Norges  Historie  i  1814,  II,  S.  31. 
-  Meddelelser  fra  Krigsarkiverne,  V,  S.  3  flg. 

Saaledes  betragtede  Frederik  VI.  nogle  af  de  vigtigste  Opgaver, 
hvis  Løsning  havde  ligget  Grev  Wedel  paa  Hjerte,  da  han  stiftede  Sel- 
skabet  for  Norges  Vel.  Greven  maatte  derfor  nu  være  forberedt  paa 
at  møde  den  seigeste  Modstand  fra  Kongens  Side  under  sit  Arbeide, 
og  alligevel  veg  han  ikke  tilbage.  Fremtiden  viste,  at  Grev  Wedel 
ulige  klarere  end  Frederik  VI.  havde  forstaaet,  hvad  den  bar  i  sit  Skjød. 
Ved  sin  energiske  Viljekraft  skulde  netop  han  blive  den,  der  kun  et 
Aar  senere  fravristede  Kongen  Løftet  om  at  stifte  det  norske  Universitet, 
og  inden  faa  Aar  skulde  ogsaa  Begivenhedernes  Medfør  have  frem- 
tvunget en  Ordning,  der  blev  den  første  Indledning  til  Norges  Eman- 
cipation  fra  den  danske  Banks  Herredømme.  I  den  Grad  havde  Kongen 
været  ude  af  Stand  til  at  se,   hvad  den  kommende  Tid  bar  i  sit  Skjød. 

Grev  Wedel  tog  ikke  megen  Del  i  det  Arbeide  i  det  smaa,  der 
udførtes  af  Selskabet  for  Norges  Vel.  I  denne  Henseende  er  det  vistnok 
aldeles  rigtigt,  hvad  Jacob  Aall'  derom  beretter,  at  Selskabets  Virk- 
somhed  delte  sig  i  altfor  mange  Grene,  til  at  det  kunde  optage  Grevens 
Sind  og  Opmærksomhed,  „der  stedse  bevægede  sig  i  en  stor  Sfære". 
En  Virksomhed,  der  ifølge  sin  Natur  for  en  væsentlig  Del  maatte  blive 
smaalig,  tiltalte  ikke  ham,  og  han  overlod  derfor  denne  til  andre.  Sel- 
skabets Vicepræses,  Biskop  Bech,  og  dets  Sekretær,  Overlærer  Platou, 
bar  lige  ufortrødent,  under  personlige  Opofrelser  denne  Del  af  Byrden, 
medens  Grev  Wedel  hovedsagelig  sysselsatte  sig  med  enkelte  store 
Sager.  Da  det  gjaldt  om  at  grundlægge  det  norske  Universitet,  tog  han 
saaledes  Løsningen  af  denne  Opgave  paa  sine  Skuldre. 

Sandsynligvis  kan  dog  en  Frugt  af  hans  Virksomhed  spores  paa  et 
enkelt  andet  Punkt,  ialfald  ved  Siden  af  hans  Kollega  i  Direktionen  for 
Selskabets  syvende  Klasse,  Ludvig  Mariboe.  Fra  denne  Klasse  frem- 
kom der  et  vigtigt  Forslag  til  Fremme  af  Landets  Kommunikationsmidler, 
for  hvilke  Grev  Wedel  var  varmt  interesseret.  Forslaget  gik  ud  paa, 
at  Selskabet  for  Norges  Vel  skulde  oprette  fem  Kjøreposter  eller  Dili- 
genceruter, der  skulde  underholde  regelmæssig  Forbindelse  mellem 
Christiania  og  følgende  seks  Stæder,  Frederikshald,  Frederikstad,  Dram- 
men, Christiansand,  Bergen  og  Trondhjem.  Til  de  tre  førstnævnte 
Stæder  skulde  Kjøreposten  afgaa  2  Gange  ugentlig,  til  de  3  sidstnævnte 
1   Gang  hver  anden  Uge. 

Grev  Wedel  ansaa  det  heller  ikke  nu  nødvendigt  at  underrette  Kongen 
eller  at  indhente  allerhøieste  Samtykke,  og  saasnart  der  var  udarbeidet 


'    Erindringer  (2.  Udgave),  S.  232. 

Overslag  over  de  sandsynlige  Omkostninger  for  første  Halvaar,  lod  Sel- 
skabet  Forslaget  bekjendtgjøre  „til  snarest  mulig  Iværksættelse"  i  „Bud- 
stikken"  for  Iste  Mai  1810.  Saasnart  dette  kom  til  Kongens  Kundskab, 
satte  han  sig  øieblikkelig  i  Bevægelse  for  at  faa  nærmere  Rede  paa 
Sammenhængen  med  den  hele  Foranstaltning.  Ved  et  kgl.  Reskript  af 
15de  Mai  fik  Regjerings-Kommissionen  Paalæg  om  at  afgive  nærmere 
Forklaring  i  Sagens  Anledning  ^  Herpaa  maatte  der  naturligvis  gives 
Svar,  og  efter  indhentet  Betænkning  fra  Selskabet  blev  dette  affattet 
Ilte  Juni  og  sendt  til  Kjøbenhavn.  Svaret  stemte  Kongen  mildere 
eller  overbeviste  ham  ialfald  om  det  hensigtsmæssige  i  at  lade  Sagen 
gaa  sin  Gang  uden  videre  Indgriben.  Saaledes  blev  det  derefter  ved  et 
nyt  kgl.  Reskript  af  19de  Juni"  meddelt  Regjerings-Kommissionen,  at 
naar  der  gjennem  den  indkom  Ansøgning  fra  Selskabet  for  Norges  Vel 
om  Tilladelse  til  at  oprette  „en  reguleret  Fragtkjørsel",  kunde  derpaa 
ventes  en  allerhøieste  Resolution,  da  Kongen  ansaa  „Tingen  i  det  hele 
for  gavnlig".  Den  forlangte  Ansøgning  indkom  derefter,  og  under  19de 
September  erholdt  Selskabet  den  kongelige  Bevilling  til  sit  paatænkte 
Foretagende".  Dette  kom  ogsaa  i  Gang.  Regelmæssig  Befordring  for 
Gods  og  Personer  indrettedes  to  Gange  om  Ugen  mellem  Christiania  og 
Drammen  og  en  Gang  om  Ugen  fra  Christiania  over  Moss  og  Frederik- 
stad  til  Frederikshald,  hvorhos  der  i  1811  sattes  Fragtvogne  i  Gang  til 
Trondhjem  hver  tredie  Uge. 

Foretagendet  delte  Skjæbne  med  mange  andre  af  samme  Art  og 
maatte  snart,  som  medførende  Tab,  ophøre.  Der  var  imidlertid  vist  en 
Vei  for  Fremtiden,  ligesom  ved  de  af  Selskabet  optagne  Planer  til  for- 
skjellige Anlæg  af  Kanaler  i  det  søndenfjeldske  Norge.  Disse  sidste 
var  rigtignok  tildels  allerede  forud  bragte  i  Forslag  og  tildels  endog 
forberedte  af  Regjeringen,  som  ogsaa  havde  truffet  de  første  Foranstalt- 
ninger til  deres  Iværksættelse  og  senere  virkelig  gjorde  Begyndelsen  til 
at  udføre  det  ene  af  dem  '.  Krigen  stansede  ogsaa  dette  Arbeide,  og 
først  meget  længe  efter  blev  det  endelig  sat  i  Gang  og  ført  til  en  Af- 
slutning.  Det  var  hermed  som  med  meget  andet,  der  blev  bragt  i 
Forslag    før    de    ulykkelige    Krigsaar.      Det    maatte   vente   længe,    indtil 


'  Regjerings-Kommissionens   Deliberations-Protokol  No.  8    (J.-No.  762).     Texten 

derfra  gjengives  i  den  ældre  Udgave,  I,  S.  408,  Note  1. 
-   Deliberations-Protokol,   No.   9   <JournaI-No.  950,  Mode  27  Juni).     Texten  derfra 

gjengives  i  den  ældre  Udgave,  I,  S.  409,  Note  1. 
^  Birkeland,  Selskabet  for  Norges  Vel,  S.  51. 
■'   Birkeland,  anf.  St.,  S.  51 ;  P.  Chr.  Holst,  Efterladte  Optegnelser,  S.  24  flg. 

Nationen  atter  kom  til  Kræfter.  Men  omsider  kom  dog  dets  Tid. 
Følgende  Slægter  har  sat  de  Arbeider  til  Kommunikations-Væsenets 
Udvikling  i  Gang,  der  foresvævede  hine  Tiders  mest  fremsynte  Mænd. 
Kun  et  enkelt  af  dem,  for  hvilket  ogsaa  Grev  Wedel  var  varmt  interes- 
seret,  lader  endnu  vente  paa  sig;  det  var  Istandbringelsen  af  den  sammen- 
hængende  landværts  Forbindelse  mellem  Christiania  og  Bergen'. 


'  Budstikken,  II  (1811),  S.  29.  —  Ved  andre  Leiligheder,  hvor  der  var  Tale  om 
mindre,  men  nyttige  Foretagender,  kunde  Grev  Wedel  træde  støttende  til,  ved 
Siden  af  Selskabet.  I  1812  bidrog  han  saaledes  med  et  Laan  til  at  etablere 
Bogtrykker  Christopher  Grøndahl,  samtidig  med  at  denne  blev  hjulpen  paa 
lignende  Maade  af  Selskabet  for  Norges  Vel.  Grev  Wedel  forærede  dertil 
Grøndahl  en  Del  Bogtrykkermateriale,  bl.  a.  Typer,  som  han  eiede.  Grøndahl 
blev  senere  en  af  Christianias  mest  anseede  Haandværkere,  og  den  af  ham 
grundede  Forretning,  der  efterhaanden  blev  betydelig  udvidet,  bestaar  fremdeles. 
Antagelig  har  det  været  Meningen  at  knytte  det  nye  Bogtrykkeri  nær  til  Sel- 
skabet for  Norges  Vel;  dette  lod  længe  sine  Skrifter  trykke  der,  og  disse 
trykkes  der  ogsaa  nu,  efter  en  længere  Afbrydelse. 


XVII. 


REGJERINGS-KOMMISSIONENS  SIDSTE 
VIRKSOMHED. 


Efter  Fredsslutningen  med  Sverige  og  Gjenoprettelsen  af  den  land- 
værts  Forbindelse  med  Kjøbenhavn  var  en  særskilt  Regjerings-Kommis- 
sion  for  Norge  ikke  længere  i  samme  Grad  som  tidligere  paakrævet  af 
Forholdene.  Alligevel  vedblev  den  endnu  at  være  i  Funktion  i  henimod 
tolv  Maaneder,  idet  den  først  opløstes  mod  Slutningen  af  1810,  efter  da 
at  have  bestaaet  i  mere  end  tre  Aar. 

Christian  August  havde  inden  sin  Afreise  fra  Norge  nedlagt  sit 
Embede  som  Statholder  og  Præses  i  Regjerings-Kommissionen,  uden  at 
Prinsen  af  Hessen  med  det  samme  var  indtraadt  i  disse  Stillinger  som 
hans  umiddelbare  Efterfølger.  Denne  Prins  havde  rigtignok  i  Henhold 
til  en  kgl.  Befaling  fra  November  1809  oftere  deltaget  i  Kommissionens 
Forhandlinger  ^  Men  denne  savnede  alligevel  en  Præses.  Prins  Frederik 
var  nok  efter  sin  Herkomst  det  fornemste  Medlem,  men  savnede  fore- 
løbig  enhver  Bemyndigelse  til  at  indtage  Forsædet.  Han  sees  desuden 
i  1810  ikke  at  have  deltaget  i  Kommissionens  Forhandlinger  før  langt 
ude    i    Marts"-'.      Først    under   9de  Januar    1810,    samtidig  med,  at  Kaas 


'  Da  et  Bind  af  Deliberations-Protokollerne  forlængst  er  kommet  bort,  kan  man 
ikke  aldeles  nøiagtig  følge  Regjerings-Kommissionens  Møder  fra  3die  Juli  til 
6te  November  1809.  I  det  foregaaende  er  der  S.  169,  Note  1,  S.  188,  Note  2 
og  S.  229  Note  2  gjort  Rede  for  Moderne  i  Januar  til  Juni  1809.  Derefter 
var  saavel  Prinsen  som  Grev  Wedel  og  Kaas  tilstede  i  et  Møde  3die  Juli.  I 
November  var  Christian  August  og  Grev  Wedel  tilstede  den  6te,  9de,  13de, 
16de,  20de,  23de,  27de  og  30te,  Frederik  af  Hessen  kun  den  30te.  I  December 
var  de  to  Prinser  tilstede  den  4de,  7de,  Ilte,  13de,  18de,  21de  og  28de.  Grev 
Wedel  deltog  ogsaa  i  disse  Møder  undtagen  den  13de. 

-'  Prins  Frederik  var  tilstede  i  Kommissionens  Møder  22de,  26de  og  29de  Marts. 
Grev  Wedel    modte  3die,  Ilte,  18de,  22de,  25de  og  29de  Januar,  Iste,  Ste,  8de, 

endelig  entledigedes  fra  sin  Stilling  i  Norge,  blev  Prins  Frederik  af 
Hessen  virkelig  udnævnt  til  Vicestatholder  i  Norge  og  Præses  i  Re- 
gjerings-Kommissionen^  Ved  samme  Leilighed  blev  ogsaa  Sommer- 
hielm  udnævnt  til  Medlem  af  denne,  en  Stilling,  hvortil  han  i  Grunden 
allerede  skulde  været  udnævnt  i  December  1808,  men  som  han  dog  nu 
først  virkelig  tiltraadte.  Regjerings-Kommissionen  talte  altsaa  i  1810 
følgende  Medlemmer:  Prins  Frederik  som  Præses,  Grev  Wedel,  Rosen- 
krantz  og  Sommerhielm.  Dens  Arbeide  foregik  i  det  væsentlige  paa 
samme  Maade  som   før. 

Under  Kommissionen  var  der  til  Sagernes  Expedition  indrettet  to 
Bureauer;  i  dens  Møder  indførtes  et  Uddrag  af  enhver  indkommen  Sag 
i  Deliberations-Protokollerne,  hvoraf  der  var  to  Suiter,  og  som  nærmest 
er  at  betragte  som  Journaler,  hvori  der  tildels  er  indført  Bemærkninger 
i  Expeditionsrubriken.  Enhver  udgaaende  Skrivelse  indførtes  i  en  af  de 
to  Suiter  Korrespondanse-Protokoller  eller  Kopibøger.  Sagerne  behand- 
ledes dels  skriftlig,  dels  mundtlig.  I  de  endnu  i  Mængde  bevarede 
Cirkulations-Paategninger  findes  der  talrige  Bidrag  til  Grev  Wedels 
Karakteristik.  Egentlig  departementalt  eller  bureaukratisk  anlagt  kan 
han  ikke  kaldes;  han  kaster  sine  Tanker  løst  hen  paa  Papiret,  som  de 
falder  ham  ind,  uden  at  bekymre  sig,  om  det  stemmer  med  de  kollegiale 
Former.  I  mange  Tilfælde  sætter  han  sin  Opfatning  igjennem,  og  Be- 
mærkningerne  om  Sagens  Expedition  viser,  hvor  ofte  hans  Indstillinger 
er  tagne  tilfølge. 


12te,  19de  og  26de  Februar,  Ste,  8de,  12te,  19de,  26de  og  29de  Marts.  Rosen- 
krantz  mødte  3die,  Ilte,  15de,  18de,  22de,  25de  og  29de  Januar,  Iste, 5te,  8de, 
12te,  19de,  22de  og  26de  Februar,  Ste,  8de,  12te,  19de,  22de,  26de  og  29de 
Marts.  —  Naar  Grev  Wedel  ikke  var  tilstede  i  Mødet  22de  Marts,  da  var  Grunden 
den,  at  han  næste  Dag  maatte  reise  til  Kongsberg,  hvor  der  var  indtruffet  en  be- 
tydelig Ildebrand:  „Eine  bedeutende  Feuersbrunst"'  —  heder  det  herom  i  Prins 
Frederik  af  Hessens  Indberetning  til  Kongen  af  24de  Marts  1810  —  „hat  60 
Hauser  auf  Kongsberg  in  die  Asche  gelegt.  Diess  ist  wahrlich  ein  grosser 
Verlust.  Der  Amtmann  Graf  Wedel  ist  gestern  dahin  abgereist  um  die  nothigen 
Verfiigungen  wegen  der  Unterbringiing  und  Erndhrung  der  Einwohner  die  dabey 
gelitten  zu  besorgen.''  Meddelelser  fra  Krigsarkiverne,  V,  S.  42.  I  Anledning 
af  denne  Ildebrand  stillede  Kongen  til  Regierings-Kommissionens  Raadighed 
4  000  Rdl.  for  de  brandlidte  paa  Kongsberg.  Deliberations-Protokol,  No.  13, 
Fol.  89,  J.-No.  412. 

I  Regjerings-Kommissionens  Deliberations-Protokol,  No.  8,  er  under  Mødet 
22de  Januar  indtaget  et  Referat  af  en  Kancelliskrivelse  af  Ilte  s.  M.,  hvis  Text 
er  gjengivet  i  den  ældre  Udgave,  I,  S.  412,  Note  3.  Den  nye  Vicestatholders 
Instruktion  af  10de  Januar  1810  er  trykt  i  Wessel-Bergs  Reskripter,  IV, 
S.  824—826.  Denne  indeholder  dog  intet  af  Vigtighed,  hvorimod  de  S.  351 
omtalte  Bemærkninger  af  Kongen  snarere  er  at  anse  som  den  egentlige, 
hemmelige  Instruktion. 

Et  Træk  ved  Grev  Wedels  Virksomhed  i  Regjerlngs-Kommissionen, 
der  hurtig  falder  i  Øinene,  er  den  store  Omhu,  som  han  viser 
for  Almuen.  Han  vidste,  hvor  trykkende  Krigens  Byrder  var  for 
denne,  og  han  anstrengte  sig  altid  for  at  gjøre  disse  saa  udholdelige 
som  muligt.  Han  arbeidede  saaledes  for  at  skaffe  den  skydsende  Almue 
en  Forhøielse  af  den  forud  bestemte  Skydsbetaling,  ogsaa  udover,  hvad 
der  blev  tilstaaet  ved  Regjerings-Kommissionens  Plakat  af  31te  Marts 
1810  ^  Men  dette  hindrede  ham  rigtignok  ikke  fra  ogsaa  at  forlange 
de  yderste  Anstrængelser  fra  Almuens  Side,  netop  med  Pligtskyds, 
naar  det  gjaldt  om  at  skaffe  de  første  Fornødenheder  frem  til  Hæren". 
Han  var  en  Ven  og  Forsvarer  af  Almuen  og  vilde  sikre  denne  mod 
Optrækkerier  og  Udsugelser  af  enhver  Art.  I  et  af  sine  skriftlige  Vota 
fra  September  1810  har  han  saaledes  udtalt  sig  om  Landkræmmerne, 
der  prakkede  overflødige  Varer  paa  Fjeldbønderne:  „Efter  min  Over- 
beviisning  ere  Landkræmmere  i  Fjeldbøigderne  det  meest  fordærvelige 
man  kunde  udtænke  —  Alle  Indskrænkninger  i  Bevillingen  nytter  kun 
saare  lidet  —  ved  Frastanden  fra  Øvrigheden  —  Erfaringen  viser  overalt 
hvor  der  findes  Landkræmmere,  at  de  ere  mest  forsynede  med  de  Ar- 
tikler som  ei  er  Nødvendigheds  Artikler.  —  H.  W. -Jarlsberg."  Regje- 
rings-Kommissionen  sluttede  sig  i  dette  Tilfælde  til  hans  Anskuelse. 

I  en  anden  Anledning  havde  han  kort  i  Forveien  udtalt  sig  paa 
følgende  Maade:  „Da  de  publique  Udgivter  som  reparteres  paa  Amterne 
stige  dagligen  til  det  Uhyre  saa  bør  man  synes  mig  være  vaersom  ved 
at  forøge  samme  —  Efter  min  Formeening  bør  dette  Forlangende  af- 
slaaes  da  Prokuratorerne  have  for  ikke  lang  Tid  siden  faaet  en  betydelig 
og  for  Almuen  byrdefuld  Tilvæxt  i  Indtægter  ved  at  bevilges  Sallarium 
i  befalede  Sager  som  de  før  uden  Betaling  maatte  som  oftest  udføre.  — 
H.  W.  Jarlsberg." 

Ofte  stod  dog  baade  det  enkelte  Medlem  og  den  samlede  Regjerings- 
Kommission  raadløs  overfor  de  Krav,  som  stilledes  til  dem.  Navnlig 
paa    Kongsberg,    for   hvilket    dog   Grev  Wedel   særlig  interesserede  sig. 


'  Korr.-Prot.,  No.  U),  Fol.  132,  indeholder  en  Skrivelse  af  lOde  Juni  1810,  hvis 
Text  er  gjengivet  i  den  ældre  Udgave,  I,  S.  413,  Note  1.  Skydsbetalingen  blev 
yderligere  forhøiet  ved  Vicestatholderens  Plakat  af  9de  (19de?)  April  1811. 
Wessel-Bergs  Reskripter,  IV,  S.  915.  I  Statholderskabets  Arkiv  ligger  en 
Skrivelse  fra  Grev  Wedel  af  19de  Januar  1813,  hvori  han  ogsaa  foreslaar  denne 
Betaling  end  mere  forhøiet,  af  Hensyn  til  Almuen. 

-  I  Regjerings-Kommissionens  Deliberations-Protokol,  No.  6,  Fol.  63  flg.  er  der 
herom  en  længere  Protokollation,  som  er  gjengivet  i  den  ældre  Udgave,  I, 
S.  414,  Note  1. 

var  det  ikke  altid  let  at  skaffe  Hjælp.  I  September  1809  maatte  saa- 
ledes  Grev  Wedel  i  Anledning  af  et  derfra  indkommet  Andragende 
nøies  med  at  votere:  „Hvor  intet  er  har  Kejseren  tabt  sin  Ret.  — 
Imidlertid  kunde  Skrivelsen  remitteres  Providerings  Commissionen  — 
H.  W. -Jarlsberg."  Et  andet  Votum  i  samme  Sag  lød  saaledes:  „0g 
mig  synes,  at  saalænge  der  endnu  er  noget  at  uddele  til  Bergalmuen, 
kunde  det  samme  tilstaaes  Myntarbejderne.  Rosenkrantz."  Regjerings- 
Kommissionen  fulgte  Grev  Wedel,  formodentlig  af  den  Grund,  at  den 
i  det  sidste  Votum  forudsatte  Betingelse  ikke  kunde  opfyldes.  lalfald 
viser  dette  sig  af,  hvad  der  kort  efter  blev  svaret  paa  en  Forestilling 
fra  den  kongsbergske  Fattigdirektion,  af  hvilken  Grev  Wedel  fremdeles 
var  første  Medlem.  Grev  Wedel  afgav  da  følgende  Votum,  der  ogsaa 
blev  Kommissionens  Beslutning:  „Directionen  kunde  svares  at  intet 
uden  Magasinernes  bedrøvelige  Forfatning  er  Aarsag  i  at  Kongsberg 
har  manglet  den  fornødne  Tilførsel.  —  Saasnart  det  er  muligt  skal 
Kongsbergs  Fattigvæsen  og  Bergalmue  blive  fortrinligen  forsynet.  — 
H.  W.-Jarlsberg." 

Overfor  alle  Andragender  om  at  sikres  mod  Nød,  fra  hvilken  Stand 
de  end  kom,  var  Grev  Wedel  altid  imødekommende.  Naar  der  for- 
handledes  om  at  forhøie  de  svenske  Krigsfangers  Underholdningspenge, 
var  han  straks  villig  til  at  gaa  med  derpaa.  Det  er  i  den  Anledning 
fornøieligt  at  læse  hans  i  Regjerings-Kommissionen  afgivne  Votum : 

„Er  dette  Tillæg  (2  Rdl.  maanedlig)  ikke  for  lidet  med  Hensyn  til 
det  Fanejunkerne  nyde  —  48  Sk.  daglig  er  15  Rdl.  maanedlig  —  Tager 
jeg  ei  Feil  have  nogle  Officeerer  kuns  faaet  11  eller  12  Rdl.  maanedlig  — 
med  Tillægget  bliver  deres  Gage  ikkuns  13  a  14  Rdl.  maanedlig  — 
eller  høyst  15  Rdl.  —  En  Officeer  burde  dog  vel  have  lidet  meere  end 
en  Fahnejunker  —  Jeg  foreslaaer  derfor  at  To  Tallet  forandres  til 
5  Rdl.  —  Det  er  umueligt  at  leve  af  14 — 15  Rdl.  maanedlig  —  Vore 
Officerer  staae  jo  siden  de  høistbesværlige  Tider  begyndte  paa  Feldt- 
fod  —  Eene  dette  gjør  det  nogenledes  mueligt  for  dem  at  subsistere  — 
Det  synes  mig  uanstændigt  at  lade  de  fangne  Officerer  med  Ret  beklage 
sig  over  Sult!  —  Desuden  vil  nogen  Generøsitet  i  denne  Periode  ikke 
blive  synderlig  byrdefuld,  da  Conjunkturerne  formodentlig  snart  skille 
os  ved  disse  Gjester.  — 

H.  W.  Jarlsberg. 

Jeg  er  af  samme  Formeening. 

G.  Moltke." 

I  de  allersidste  Dage  af  Regjerings-Kommissionens  Funktionstid 
indkom  der  fra  en  af  dens  Underordnede  et  Andragende  om  Løns- 
forhoielse.  I  den  Anledning  blev  der  afgivet  følgende  Vota:  „Under 
nærværende  Omstændigheder  er  det  aldeles  umueligt  at  have  taaleligt 
Logis,  Varme,  Lys,  ordentlig  men  dog  høist  tarvelig  Føde,  Vask,  Fodtøi  og 
heele  Klæder  for  mindre  end  ^5  a  40  Rdl.  maanedlig  —  Dette  vil  jeg 
tilstaae  min  Gaardskarl,  naar  han  vil  selv  sørge  for  det  ovenommeldte 
istedetfor  at  faa  det  i  Huuset  —  Mindre  kan  R:  C:  ikke  være  bekjendt 
at  byde  nogen  som  den  har  anseet  duelig  til  at  antages  paa  et  af  dets 
(sic)  Comptoirer  —  H.  W.-Jarlsberg."  —  og  saa  det  andet:  „Dette  maa 
nu  ankomme  paa  Hs:  D:  Statholderens  Bestemmelse.  Rosenkrantz." 
Sagen  blev  imidlertid  afgjort  af  Kommissionen,  der  tilstod  Ansøgeren  en 
Gratifikation  af  100  Rigsdaler. 

Respekt  for  enhvers  borgerlige  Eiendom,  ved  Siden  af  fuld  Er- 
kjendelse  af  alles  Pligt  til  at  afgive,  hvad  Staten  i  Nødsfald  kunde  behøve, 
var  ogsaa  et  Karaktertræk  hos  Grev  Wedel.  Dette  viser  sig  bl.  a.  af  et 
Votum,  han  imod  Slutningen  af  1809  har  afgivet  i  Anledning  af  et 
Andragende  fra  Kommandør  Friess  om  at  maatte  rekvirere  Vaaben  af 
private.  Grev  Wedel  har  derom  udtrykt  sig  i  følgende  Ord:  „Unægte- 
ligen  kan  Regjeringen  naar  Nødvendigheden  det  udkræver  sætte  de 
Borgeres  Geværer  i  Reqvisition  som  ei  boe  saaledes  at  de  kunne 
bruge  disse  Vaaben  til  eget  eller  Medborgeres  Forsvar,  for  dermed  at 
væbne  de  Borgere  som  ere  udsatte  for  Anfald.  Men  saadant  maae 
gives  Lovskraft  inden  nogen  er  forpligtet  til  at  aflevere  sin  lovlige 
Eiendom  —  Mig  synes  derfor  at  man  for  Fremtiden  kunde  afgive  de 
Bestemmelser  som  Command.  Friess  ønsker  —  Derimod  kan  ingen 
ansees  for  den  forbiegangne  Tid  —  H.  W.  Jarlsberg."  Kommissionen 
fattede  i  den  Anledning  følgende  Resolution:  „Commandeur  Friess 
underrettes  om  R:  C:s  Meening  i  Almindelighed  men  anmodes  om  at 
opgive  til  Amtet  hvormange  Geværer  behøves  hvorefter  Amtet  haver 
at  sætte  samme  i  Reqvisition." 

Overdrevne  Fordringer  mødte  hos  Grev  Wedel  bestemt  Modstand. 
I  November  1809  indkom  der  fra  nogle  bergenske  Skibsredere  en 
temmelig  stiv  Fordring  paa  Erstatning  for  de  Tab,  de  havde  lidt  ved  en 
Befragtning  i  Provideringens  Tjeneste.  Grev  Wedel  voterede  i  denne 
Sag,  som  følger:  „Saa  aldeles  afgjort  som  Stiftamtmand  Bull  finder 
det  er  det  neppe  at  Eierne  af  de  for  Kongl :  Reg:  befragtede  Skibe  efter 
stræng  Ret  tilkomme  Godtgjørelse  for  de  Udgivter  &c  som  vare  for- 
bundne   med    den    mislykkede    Reise   —    Imidlertid  er  det    billigt,  at  de 

ikke  eene  bære  Tabet  —  Men  at  indlade  sig  i  de  Herrers  temmelig 
drøie  Regninger  er  vanskeligt  —  den  mislykkede  Reise  maae  ansees 
som  en  mislykket  Speculation.  (Thi  Patriotismen  ved  en  Licitation 
kan  ikke  komme  i  Betragtning)  —  Den  forlangte  Godtgjørelse  beløber 
sig  omtrent  70  Rdr:  pr.  Commerce  Læst  —  Maaske  kunde  man  uden 
at  erkjende  Rederens  Ret  bevilge  en  Godtgjørelse  af  40  pr.  C.  Læst. 
H.  W.Jarlsberg."  Regjerings-Kommissionen  fattede  følgende  Resolution: 
„Uagtet  R:  C:  ei  finder  at  Rederne  efter  stræng  Ret  kunne  fordre  Er- 
statning for  de  med  den  mislykkede  Reise  forbundne  Omkostninger  — 
anseer  C:  det  dog  billigt  at  de  ikke  eene  bære  Tabet  og  vil  derfor 
indgaae  med  Allerunderd :  Forestilling  men  forinden  ønskes  at  nogle  af 
de  kyndigste,  dueligste  og  meest  upartiske  Mænd  i  Bergen  maatte 
gjennemgaae  Reg:  og  give  deres  Videtur." 

Af  saadanne  Vota  kunde  der  leveres  et  stort  Antal,  hvoraf  mange 
vilde  være  oplysende  for  vort  Kjendskab  til  Grev  Wedels  Personlighed 
som  høiere  administrativ  Embedsmand.  Men  det  vilde  tillige  kræve 
megen  Plads  at  levere  saadanne  Prøver  i  nogenlunde  større  Udstræk- 
ning.  Kun  een  Side  ved  denne  hans  Virksomhed  maa  her  endnu 
nævnes,  —  en  Side,  der  er  overordentlig  betegnende  for  Grev  Wedels 
Tankegang,  og  viser  ham  som  den  hjertelige,  folkegode  Mand.  Det 
er  hans  Forhold  som  Medlem  af  Regjerings-Kommissionen  til  den 
arresterede  Lægprædikant,  Hans  Nilssøn  Hauge,  hvis  Sag  var  noget 
af  det  første,  hvormed  han  fik  at  beskjæftige  sig  efter  Overtagelsen  af 
sin  nye  Stilling.  Tildels  havde  han  ogsaa  havt  at  bestille  dermed  som 
Amtmand  i  Buskeruds  Amt,  hvor  Hauge  havde  virket  meget;  det  var 
jo  netop  inden  dette  Amts  Grænser,  i  Haugsund,  at  han  24de  Oktober 
1804  var  bleven  arresteret. 

Fire  Aar  senere,  21de  November  1808,  indkom  der  fra  Hauges 
Broder,  Mikkel,  et  Andragende  om,  at  han  maatte  blive  sat  paa  fri  Fod. 
Under  13de  Januar  1809  afkrævede  Regjerings-Kommissionen  i  den  An- 
ledning Grev  Wedel  hans  Betænkning  over  Hauges  Forhold.  Denne  blev 
ogsaa  afgiven  og  viste  sig  at  være  en  Anbefaling  for  den  forfulgte  Mand. 

Ogsaa  i  Kommissionen  maa  Grev  Wedel  have  interesseret  sig  for 
hans  Sag;  thi  Udfaldet  af  dennes  Forhandlinger  blev  en  Anbefaling  for 
Hauges  Løsladelse,  med  en  varm  Appel  til  Kongens  Retsfølelse,  der 
ikke  kunde  tilstede,  at  nogen  dansk  eller  norsk  Borger  paa  denne 
Maade  kunde  blive  siddende  mangfoldige  Aar  i  Fængsel,  uden  at 
at  dømmes.  Da  ogsaa  Grev  Moltke  vides  at  have  været  en  Velynder 
af  Hauge   og   formodentlig   ogsaa    Christian  August  og  Rosenkrantz  har 

været  velvillig  stemte  mod  ham,  har  han  vistnok  i  Almindelighed  været 
beskyttet  af  Kommissionen.  Det  var  ogsaa  den,  som  kort  efter,  27de 
Februar  1809,  uden  at  oppebie  Svar  fra  Kjøbenhavn,  løslod  Hauge.  Det 
var  jo  da,  det  mærkelige  hændte,  at  denne  Mand,  der  var  anseet  for 
saa  farlig,  at  han  var  holdt  i  Arrest  i  over  4  Aar,  blev  sat  paa  fri  Fod 
og  reiste  rundt  om  i  Landet  for  at  anlægge  Saltkogerier  og  derved 
afværge  den  Saltmangel,  under  hvilken  Landet  led.  Regjerings-Kommis- 
sionen  foretog  dette  paa  egen  Haand.  Formodentlig  skyldes  det  ogsaa 
den,  at  Hauge,  da  han  om  Høsten  1809  atter  var  kommen  i  Arresten, 
blev  behandlet  med  større  Mildhed.  Men  da  han  i  1811  fuldstændig 
kom  paa  fri  Fod,  var  den  allerede  opløst'.  Grev  Wedel  har  for  Hauge 
sandsynligvis  kun  næret  den  samme  Interesse,  som  han  altid  viste  dem, 
der  led  ondt  og  havde  Modgang.  Hvad  han  kjendte  til  Hauges  og  hans 
Venners  Forhold,  kunde  ikke  tale  til  deres  Skade,  og  hvad  han  havde 
erfaret  om  den  Haardhed,  hvormed  Hauge  selv  var  behandlet,  kunde 
heller  ikke  stemme  ham  ugunstig  mod  den  haardt  prøvede  Mand.  Med 
sine  Begreber  om  Samfundets  Ret  til  Frihed  og  om  den  enkeltes  Krav 
paa  Retfærdighed,  har  Grev  Wedel  aldrig  kunnet  forsone  sig  med  en 
Skjæbne  som  den,  der  rammede  en  Mand,  der  i  hans  Øine  maatte  staa 
aldeles  uskyldig,  selv  om  han  ikke  har  havt  Sympatier  for  Hauges  Virk- 
somhed  som  Ordets  Forkynder,  —  et  Punkt,  hvorom  for  øvrigt  intet  er 
bekjendt.  Grevinde  Wedel  skal  ogsaa  have  været  interesseret  for  Hauge 
og  i  hans  senere  Leveaar  have  besøgt  ham  paa  hans  Gaard. 

Ogsaa  ved  en  anden  Leilighed  viste  Grev  Wedel,  som  da  var 
Statsraad  og  Chef  for  Finansdepartementet,  sin  Interesse  for  Hauge. 
Det  var  i  1820,  da  det  gjaldt  om  at  skaffe  denne  Erstatning  for  den 
Skade,  han  havde  lidt  ved  det  Beslag,  der  under  den  langvarige  Arrest 
var  lagt  paa  hans  Eiendomme.  Grev  Wedel  indstillede  paa  at  yde 
Hauge  en  saadan  Erstatning,  og  han  drev  det  igjennem  i  Statsraadet, 
hvor  alene  et  enkelt  Medlem  (Collett)  stemte  imod,  udelukkende  af 
juridiske  Hensyn  -. 

Bondegutten  fra  Tune,  Bæreren  af  det  norske  Folks  religiøse  Væk- 
kelse,  havde  fundet  sin  Beskytter  i  Greven  fra  Jarlsberg,  den  første 
Bærer  af  det    samme    norske  Folks   politiske  Gjenreisning,   —  et  hidtil 


'  A.  Chr.  Bang,  Hans  Nielsen  Hauge  og  hans  Samtid  (1874),  S.  461— 467.  St. 
J.  Stenersen,  Hauges  Liv,  S.  73. 

'^  Statsraadets  Protokol  for  indstillede  Sager  Ste  Mai  1820,  i  Statssekretariatets 
Arkiv.  Ved  kgl.  Resolution  af  3die  Juni  1820  blev  den  foreslaaede  Skades- 
erstatning tilstaaet  Hauge  med  2240  Spd.  32  jj. 

lidet  paaagtet  Tidsbillede,  men  dog  saa  talende,  —  et  Møde  mellem  to 
Mænd,  der  begge,  i  sine  meget  forskjellige  Stillinger,  havde  faaet  den 
Gjerning  for  Livet  at  føre  sit  Folk  ind  paa  nye  Baner. 

Regjerings-Kommissionens  egne  Medlemmer  kunde,  efter  Freds- 
slutningen, ikke  længere  føle  synderlig  Lyst  til  at  vedblive  i  en  Stilling, 
der  lagde  Beslag  paa  en  stor  Del  af  den  Tid,  de  kunde  afse  til  sine 
øvrige  Forretninger.  Saaledes  maatte  de  med  Glæde  imødese  Kommis- 
sionens  Opløsning.  Denne  kunde  imidlertid  ikke  stanse  med  en  eneste 
Gang;  Overgangen  til  andre  administrative  Forhold  krævede  sin  For- 
beredelse. Ved  en  kgl.  Resolution  af  9de  Juni  1810,  der  ved  et  Kancelli- 
Cirkulære  af  23de  Juni  meddeltes  de  norske  Overøvrigheder  \  blev  den 
omdannet  til  et  Expeditions-Kollegium  for  alle  Sager,  der  angik  Kjøb- 
stædernes  og  Landdistrikternes  «økonomiske  Forfatning".  Andre  Sager 
kunde  derimod  indsendes  direkte  fra  de  norske  Embedsmænd  til  Kan- 
celliet.  Om  nogen  selvstændig  besluttende  Myndighed  for  Regjerings- 
Kommissionen  kunde  der  efter  denne  Dag  ikke  være  Tale. 

Ved  Reskript  af  26de  September  1810-  blev  endelig  Kommissionen 
definitivt  opløst,  at  regne  fra  Udgangen  af  November  Maaned.  Fra  Iste 
December  1810  skulde  saaledes  dens  Forretninger  overtages  af  Vice- 
statholderen  alene,  hvem  ogsaa  de  Kommissionen  underlagte  Kontorer 
for  Eftertiden  skulde  underlægges.  „Derhos  tilkjendegives  Dem"  — 
saaledes  ender  det  til  de  enkelte  Medlemmer  stilede  Reskript  —  „at 
Kongen  med  allerhøieste  Velbehag  erkjender  de  heldige  Anstrengelser, 
hvormed  De  har  rygtet  det  vigtige  Kald,  Kongen  anbetroede  Dem,  da 
han  under  Norges  afsondrede  Stilling  overdrog  Dem  den  nærmeste 
Omsorg  for  et  Land,  der  er  hans  Krone  saa  magtpaaliggende,  og  et 
Folk,  der  er  hans  Hjerte  saa  kjært."  Med  den  i  disse  Ord  udtalte 
Paaskjønnelse  maatte  Kommissionens  Medlemmer  nøies.  Ved  deres 
Tilbagetræden  ventede  dem  ingen  andre  høie  Stillinger,  ingen  Titler, 
ingen  Ordener. 

Regjerings-Kommissionens  Medlemmer  kunde  ved  dens  Opløsning 
se  tilbage  paa  en  betydningsfuld  Virksomhed.  For  første  Gang  paa 
lange  Tider  havde  der  inden  Norges  Grænser  været  en  virkelig  Regjering, 
og  uagtet  Kommissionens  Hænder  ingenlunde  havde  været  saa  ubundne, 
som  det  kunde  have  været  ønskeligt,  saa  havde  den  dog  ved  mange 
Leiligheder  grebet   selvstændig  ind    og   reddet    Landet  af  Nød  og  Fare. 


'  Wessel-Bergs  Reskripter,  IV,  S.  865.    Smlgn.  S.  869  flg. 
2  Wessel-Bergs  Reskripter,  IV,  S.  883. 

Kun  en  eneste  Mand  af  alle  dens  Medlemmer  havdc  virket  den  hele 
Tid,  hvori  Kommissionen  var  samlet,  nemlig  Rosenkrantz.  Men  de, 
som  havde  givet  denne  norske  Regjering  dens  nationale  Holdning  og 
gjort  den  til  det,  den  blev,  var  andre,  først  Falsen  og  senere  Grev 
Wedel.  Den  sidste  havde  spillet  et  høit  Spil,  da  han  for  kommende 
Tider  vilde  fjerne  de  Farer,  for  hvis  Gjentagelse  Fædrelandet  altid  vilde 
være  udsat,  saalænge  det  alene  stod  i  Forening  med  Danmark.  Men 
han  havde  samtidig  vundet  et  klarere  Blik  paa  Fremtidens  Behov,  og 
han  havde  ikke  gjennemlevet  disse  Aar  uden  at  gjøre  Erfaringer,  der 
siden  kunde  komme  ham  til  Gode  under  hans  fortsatte  Arbeide  for 
Fædrelandet. 

Endnu  var  jo  Grev  Wedel  en  ung  Mand.  I  en  Alder  af  31  Aar 
traadte  han  nu  tilbage  fra  den  indflydelsesrigeste  og  næsten  den  høieste 
Stilling  i  et  Land,  hvis  Vel  han  uden  smaalige  Hensyn  havde  ofret  sit 
daadkraftige  Arbeide.  Han  kunde  se  tilbage  paa  skjæbnesvangre  Af- 
gjørelser  og  paa  et  Par  gjennemlevede  Aar,  fulde  af  æventyrlige  Be- 
givenheder  og  rige  paa  en  Spænding,  der  vilde  tåget  stærkt  paa  en 
mindre  kraftig  Natur. 

Noget  efter  sin  Udtrædelse  af  Regjerings-Kommissionen  blev  Grev 
Wedel  ligeledes  befriet  fra  et  andet  af  de  anstrengende  og  byrdefulde 
Hverv,  som  han  havde  havt  at  varetage  i  Krigsaarene,  nemlig  som 
Medlem  af  Providerings-Kommissionen.  Norges  Forsyning  med  de  for- 
nødne Levnetsmidler  blev  derefter  overdraget  andre.  Hvad  Grev  Wedel 
og  Erik  Thurmann  fra  1808  til  1810  (S.  158)  havde  udrettet  til  sine  Lands- 
mænds  Gavn,  var  noget  ganske  overordentligt.  Alene  denne  Gjerning 
vilde,  selv  om  de  intet  andet  havde  gjort,  for  alle  Tider  have  berettiget 
dem  begge  til  at  nævnes  med  den  største  Erkjendtlighed  af  sine  Lands- 
mænd.  De  var  jo  ikke  de  eneste,  der  arbeidede  for  Fædrelandets 
Forsyning;  men  Overledelsen  var  for  en  væsentlig  Del  lagt  i  deres 
Haand,  og  de  arbeidede  med  en  sjelden  Opofrelse  og  Uegennyttighed 
paa  Løsningen  af  sin  vanskelige  Opgave. 

Norges  Statshusholdning  krævede  i  disse  Aar  betydelige  Summer, 
og  der  ydedes  fra  Danmark  Tilskud  til  Landets  Fornødenheder  i  en 
stor  Udstrækning.  Dette  er  et  Forhold,  som  man  i  Norge  har  været 
tilbøielig  til  at  overse,  hvor  der  spurgtes  om  et  Opgjør  af  de  to  gamle 
Tvillingrigers  Mellemværende,  medens  der  til  Gjengjæld  var  en  Tid, 
hvori  det  meget  stærkt  fremholdtes  fra  Danmark.  Statskassens  Midler 
stod  i  hine  Aar  lige  meget  til  Tjeneste  for  begge  Riger,  og  der  ofredes 
betydelige    Summer    til    Fremme    af   særlig    norske    Formaal.       Der   var 

ingen  smaalig  Veining  mellem  Danmarks  og  Norges  Interesser,  selv 
ikke  til  Tider,  da  Krigens  Tryk  kunde  føles  stærkere  i  Syd  end  i  Nord 
for  Skagerak. 

I  denne  Forbindelse  kan  her  exempelvis  alene  nævnes  de  store 
Laan,  der  tilstodes  norske  næringsdrivende.  Om  Høsten  1808  fik  saa- 
ledes  det  Ankerske  Fideikommis  et  Laan  af  Statskassen  paa  300,000 
Rdl.,  og  Carsten  Anker,  der  tidligere  havde  en  Gjæld  til  Staten  af 
57,000  Rdl.,  fik  i  September  1808  et  nyt  Laan  paa  60,000  Rdl.  Den 
4de  November  s.  A.  ansøgte  en  Del  Sagbrugseiere  i  Drammen  Regje- 
rings-Kommissionen  om  et  Laan  paa  200,000  Rdl.,  men  blev  af  denne 
henviste  til  at  gaa  direkte  til  Kongen.  De  har  sandsynligvis  ialfald 
faaet  noget,  uagtet  der  for  Tiden  ikke  haves  nærmere  Oplysninger  om 
den  Modtagelse,  deres  Ansøgning  fik.  Ved  kgl.  Resolution  af  15de 
Oktober  1808  blev  der  bevilget  150,000  Rdl.  til  Indkjøb  af  Korn,  der 
kunde  udlaanes  til  trængende,  hvorhos  der  skjænkedes  30,000  Rdl.  til 
Uddeling  blandt  saadanne  trængende,  der  ikke  kunde  erholde  Under- 
støttelse af  Fattigkommissionerne.  Peder  Anker  havde  inden  April  1809 
faaet  et  Laan  paa  150,000  Rdl.  Justitsraad  Collett  ansøgte  i  November 
1809  om  et  Laan  paa  85 — 90,000  Rdl.  og  fik  straks  af  Regjerings-Kom- 
missionen  et  Forskud  af  20,000  Rdl. 

I  Anledning  af  dette  Laan  er  under  27de  November  1809  af  Grev 
Wedel    afgivet    følgende    Erklæring^: 

„I  Overeensstemmelse  med  den  Kongelige  Regjeringscommissions 
Befaling  har  jeg  deels  ved  personlig  Nærværelse  paa  Hassel  Værket 
og  Fredriksminde  Isenkramfabrik,  deels  ved  mundtlig  Samtale  og  deels 
ved  Correspondence  søgt  at  tilveiebringe  mig  Oplysninger  i  Henseende 
til  de  Grunde,  hvorpaa  Hr.  Assessor  Justitsraad  Collett  bygger  sin 
Ansøgning  om  at  erholde  85  til  90,000  Rdr.  til  Laans  af  Statscassen 
for  at  afbetale  Gjeld  og  gjøre  nye  Industrie  Indretninger  paa  sine  Ejen- 
domme. 

De  nærmere  Forklaringer,  som  Herr  Justitsraad  Collett  har  afgivet 
om  de  intenderte  Anlæg,  og  de  Pengesummer,  han  behøver  til  disse  og 
til  Gjelds  Afbetaling,  har  jeg  den  Ære  herved  at  fremsende.  — 

Men  jeg  maae  tilstaae  at  jeg  finder  mig  i  Forlegenhed  ved  at  afgive 
den  befalede  Erklæring  om  Ansøgningens  Gjenstande  —  især  i  Hen- 
seende  til    de   projecterte  Industrie  Anlæg,  thi    jeg  har  al  Efterspørgsel 


'    Pakke  23  af  Regjerings-Kommissionens  Papirer.     Kun   Underskriften  er  egen- 
hændig. 

uagtet,  ikke  kunnet  finde  Spor  til  nye  Industrie  Anlæg,  Herr  Justits- 
raaden  har  gjort  eller  agter  at  gjøre.  Derimod  har  jeg  fundet  Hassel 
Jernværk  og  det  (!)  ved  Laan  af  Creditcassen  indrettede  Fredriksminde 
Isenkramfabrik  i  en  saa  forfalden  og  maadelig  Tilstand,  at  mange  Aar 
og  store  Pengesummer  ville  medgaae  for  at  bringe  Jernværket  og  de 
dermed  forbundne  Indretninger  endog  blot  til  den  Drivt  og  Grad  af 
Fuldkommenhed,  som  adskillige  af  Norges  Jernværker  alt  have  opnaaet. 
Under  disse  Omstændigheder  vilde  det  efter  min  Overbeviisning  være 
uhensigtsmessigt  af  Herr  Justitsraad  Collett,  der  endnu  ingen  Erfaring 
har  i  Værksdrivt  og  saavidt  jeg  veed  ingen  duelige  Bestyrere  har  an- 
taget  at  gjøre  nye  usædvanlige  Anlæg  inden  de  simplere  Indretninger 
og  Fabricationsgrene  ved  Jernværket  og  Isenkramfabrikken  ere  i  det 
mindste  bragte  til  den  Fuldkommenhed,  som  findes  her  i  Landet  for 
Ex :  ved  Næss  Jernværk. 

Jeg  maae  derfor  ansee  Gjelds  Afbetaling  og  saadanne  Reparationers 
og  Indretningers  Iværksættelse,  som  ere  uundgaaeligen  nødvendige  til 
Fortsættelsen  af  de  alt  existerende  Værkers  Drivt  som  Hovedgjenstandene 
for  Herr  Justitsraad  Colletts  Attraae  ved  det  ansøgte  Laan. 

Ifølge  Herr  Justitsraad  Colletts  Opgave  behøver  han  til  at  sikkre 
sig  imod  sine  Creditorers  Anfald  henved  40,000  Rdr.  Til  nødvendige 
Reparationer,  Anlæg  af  Damme,  Opbygning  af  fornødne  Huse,  An- 
skaffelse af  Forraader  af  Malm,  Kull,  tørre  Bygningsmaterialier,  For- 
skudder  til  Bønder  og  andre  Gjenstande  som  ere  nødvendige  til  en 
varig  og  ordentlig  Drivt  af  Hassel  og  Fredriksminde  Værker  —  vil  efter 
min  Overbeviisning  vist  udfordres  40,000  Rdr.  Forudsat  altsaa  at  Justits- 
raad Collett  behøver  40,000  Rdr.  til  Gjelds  Afbetaling,  vil  han  til  sine 
nyelig  kjøbte  Ejendommes  Vedligeholdelse  og  hensigtsmessige  Drivt 
behøve  et  Laan  i  alt  af  80,000  Rdr, 

Hvad  han  til  de  intenderte  nye  Anlæg,  hvis  Plan  endnu  ikke  er  ud- 
arbeidet  vil  behøve  er  aldeles  umueligt  at  bestemme,  fordi  det  beroer 
paa  den  Maalestok  som  følges,  thi  vil  Justitsraad  Collett  efter  Klogskab 
begynde  i  det  Smaae  og  lidt  efter  lidt  udvide  sin  Industrie,  naar  han 
først  har  bragt  sine  nyelig  kiøbte  Eiendomme  i  hensigtsmessig  Drivt  — 
saa  behøves  i  lang  Tiid  ikkuns  saare  ubetydelige  Forandringer  og  Ind- 
retninger ved  Fredriksminde  for  der  at  forfærdige  meget  gode  Ager- 
dyrkningsredskaber  i  temmelig  stor  Mængde.  —  Ved  den  Fordeel,  som 
Værkerne  rigtig  drevne  maae  kaste  af  sig  vil  Justitsraad  Collett  meget 
hastigere  sættes  i  Stand  til  at  gjøre  de  Anlæg,  som  Tiid  efter  anden 
behøves  til   Udvidelsen    af  Industrien,    end    han  kan  indsamle  de  Kund- 

skaber,  samt  den  Erfaring  og  danne  de  Arbeidere  som  til  fortrinlige 
Agerdyrknings  og  Industrie  Machiners  og  Redskabers  Forfærdigelse 
udfordres.  —  Af  det  Forudskikkede  erfares  gunstigen  at  jeg  anseer 
Justitsraad  Colletts  Tale  om  de  betydelige  Industrie  Anlæg,  han  agter 
at  gjøre  enten  som  et  Argument  for  at  skaffe  sig  Laan,  eller  som 
grundet  paa  en  temmelig  umoden  Idee.  Imidlertid  vover  jeg  dog  at 
anbefale  ham  til  det  ansøgte  Laan  af  80,000  Rdr. 

Jeg  indseer  vel,  at  man  med  Grund  kan  indvende: 
at   Justitsraad    Collett    burde    inden    han    kiøbte    saa    betydelige    Ejen- 
domme,  i  en  Periode   som    nærværende,  været   betænkt  paa   at  an- 
skaffe   de    til    Gjeldens    Afbetaling    og    Værkernes  Drivt    fornødne 
Fonds,  — 
at  Justitsraad  Collett   ikke   maae  formodes  at  være  i  Pengeforlegenhed, 

da  han  nyeligen  har  kiøbt  adskillige  andre  Eiendomme,  — 
at   Regjeringen    ei    bør   understøtte    Proprietairer   for   at  benytte    sig   af 
Conjunkturerne  til  at  samle  mange  Ejendomme  —  &tc. 
Men  tager  man  derimod  i  Betragtning:  — 
at  Hassel  Værk  var  i  et  Interesentskabs    Hænder,   som    hverken   havde 
Fonds  eller  Credit  til  at  drive  det  og  i  hvis  Værge  det  forfaldt,  — 
at  det   ikke   er  Staten    ligegyldigt  om    et   af  Norges   bedste  Jernverker 
gaaer   til   Grunde    (ligesom   er   skeet    med    Dikemark)    eller    drives 
med  Kraft,  — 
at    det    af  Justitsraad    Collett    tilbudne    Hypothek    er    fuldkommen   be- 
tryggende og 
at  —  uagtet  JRd.  Collett    endnu    aldeles    ingen    Prøver    har    aflagt   paa 
Talent  eller  Kundskab  til  at  bestyre  betydelige  Ejendomme  —  man 
dog  maae  af  hans  Stilling  i  Staten  vente,  at  han  ifølge  sit  Løvte  vil 
bestræbe  sig  for   efter   Evne  at  befordre   Industrie  og  gjøre,  om  ei 
andet,  dog  nyttige  Forsøg,   der    kunde   tjene   andre  til  Exempel.  — 
Saa  formoder  jeg  at  fornævnte  Indvendinger  vil  bortfalde." 

Hvad  her  er  anført,  er  kun  Exempler,  der  tilfældig  er  fundne  i 
Arkiverne.  Tildels  blev  der  endog  budt  Norge  mere,  end  der  strengt 
tåget  behøvedes.  Saaledes  var  der  ved  kgl.  Resolution  af  2den  Marts 
1811  bevilget  et  Laan  paa  50,000  Rdl.  og  derhos  skjænket  10,000  Rdl. 
til  trængende  Indvaanere  af  Trondhjems  Stift;  men  hverken  Laanet  eller 
Gaven  blev  benyttet  ^ 


^  Vicestatholderens    Kollegial-Korrespondanse-Protokol,   sign.   No.    133,    Fol.    17, 
b  —  i  Rigsarkivet. 

Det  var  ovcrhovedet  store  Pengebeløb,  som  i  disse  Aar  blev  ud- 
givne  for  Norge,  efter  de  derfra  reiste,  uafviselige  Krav.  Krigsfor- 
holdene nodvendiggjorde  mange  Slags  Udgifter,  som  ellers  ikke  kjendtes. 
I  Slutningen  af  1S09  blev  der  alene  til  at  opkjobe  i  Norge  fremmede 
Veksler,  en  Forretning,  der  af  Finans-Kollegiet  var  betroet  Agent  Jacob 
Nielsen,  Zahlkasserer  Schaft  og  Grosserer  Ener  Holm,  aabnet  en 
Kredit  af  750,000  Rdl.  ved  den  norske  Zahlkasse  '.  Pengene  til  alle 
disse  Udgifter  anvistes  ikke  alene  paa  denne  Kasse,  men  ogsaa  jævnlig 
paa  den  danske  og  paa  den  holsteinske  Zahlkasse.  Alligevel  var  det 
efter  Datidens  Forhold  meget  betydelige  Summer,  der  blev  udbetalte 
gjennem  den  norske  Zahlkasse.  Dens  Regnskaber  udviste  tilsidst,  at 
den  fra  Krigens  Udbrud  til  30te  Juni  1810  havde  havt  en  Udgivt  af 
23,759,380  Rdl.  mod  en  Indtægt  af  20,847,424  Rdl.  2  Sk.-',  for  den  Tid 
meget  store  Beløb. 

For  en  væsentlig  Del  var  disse  Udgifter  foranledigede  ved  Grev 
Wedels  og  Thurmanns  Virksomhed  med  Provideringen.  Men  Norges 
Forsyning  kostede  endnu  meget  udover,  hvad  disse  brugte,  og  en 
ikke  ringe  Del  af  de  dermed  forbundne  Udgifter  blev  baaren  af  Danmark. 
Den  i  Jylland  anordnede  Kommission,  som  derfra  skulde  virke  for 
Norges  Forsyning  med  Levnetsmidler,  gik  om  Sommeren  1809  over  til 
en  Providerings-Administration''  i  Jylland,  der  foruden  en 
ved  den  norske  Regjerings-Kommission  opnævnt  Mand  skulde  beståa 
af  de  samme,  som  tidligere  havde  besørget  disse  Forretninger,  Riis- 
brigh,  Løvenskiold  og  Langeland.  Ved  Siden  deraf  bestod  der  fra 
Vaaren  1809  i  Kjøbenhavn  en  Kommission  ',  der  skulde  føre  Over- 
bestyrelsen over  alle  Foranstaltninger,  der  fra  Danmark  blev  trufne 
til  Norges  Forsyning,  og  under  hvilken  Providerings-Administrationen 
igjen   skulde    sortere,   da   denne    noget    senere    blev    oprettet.     I   denne 


'  Deliberations-Protokol,  No.  12,  Journal-No.  1222  og  1310.  Under  12te  Sep- 
tember 1809  var  der  aabnet  de  nævnte  tre  Mænd  en  Kredit  paa  300,000  Rdl. 
28de  November  blev  der  yderligere  anvist  150,000  Rdl.,  og  12te  December  aab- 
nedes  der  atter  en  Kredit  paa  300,000  Rdl.  En  nærmere  Undersøgelse  af 
Zahlkassens  Regnskaber  maatte  kunne  vise,  hvorvidt  de  150,000  skulde  ind- 
befattes  i  den  sidst  anviste  Sum  af  300,000  Rdl.,  i  hvilket  Tilfælde  det  samlede 
Beløb  kun  bliver  600,000  Rdl. 

-  Deliberations-Protokol,  No.  13,  Journal-No.  962.  Finanskollegiet  udbad  sig  fra 
Regjerings-Kommissionen  nærmere  Opiysning  om,  hvorledes  dette  havde 
kunnet  gaa  for  sig. 

"  Kancelli-Promemoria  af  12te  August  1809.  Wessel-Bergs  Reskripter,  IV,  S. 
811  flg.,  Collegialtidende  for  1809,  No.  47,  S.  520  flg. 

'  Reskript  af  19de  Mai  1809.  Wessel-Berg,  IV,  S.  805;  Collegialtidende  for 
1809,  No.  34,  S.  326  flg. 

kjøbenhavnske  Providerings-Kommission  fik  Statsminister,  Grev  Revent- 
low  Forsædet,  medens  den  for  øvrigt  skulde  beståa  af  Viceadmiral 
Wleugel,  Generalmajor  Haxthausen,  Etatsraad  Frelsen,  Etatsraad  Birck, 
Etatsraad  Cold  og  Generalkrigskommissær  Miinch.  Disse  danske  Myn- 
digheder kunde  dog,  hvor  meget  der  end  fra  deres  Side  er  arbeidet, 
ikke  gjøre  den  i  Christiania  bestaaende  Kommission  overflødig,  og  Grev 
Wedel  og  Thurmann  arbeidede  derfor  fremdeles  ligesaa  utrættelig  som 
tidligere.  Det  skulde  ligge  nær  at  antage,  at  en  Mand  som  Grev  Wedel, 
der  dog  i  1809  stod  oppe  i  saa  mange  Forretninger  og  havde  saa  mange 
vigtige  Anliggender  at  tænke  paa,  ikke  skulde  kunnet  række  at  varetage 
ogsaa  sit  Hverv  som  Medlem  af  Providerings-Kommissionen.  Men  det 
viser  sig  snart,  at  han,  saa  langt  fra  at  have  trukket  sig  tilbage,  endog 
har  deltaget  i  de  mindste  Detaljer  af  dette  Arbeide.  Ikke  faa  af  de  fra 
Kommissionen  udgaaede  Skrivelser  er  skrevne  med  hans  Haand,  og  stadig 
møder  der  Vidnesbyrd  om,  hvor  virksom  han  var,  ogsaa  paa  dette  Felt. 
Som  Prøve  paa  Grev  Wedels  Stil  i  disse  Skrivelser  kan  her  med- 
deles to  af  ham  skrevne  Promemorier  til  Regjerings-Kommissionen,  begge 
daterede  Christiania  28de  November  1809  og  begge  undertegnede  af 
Grev  Wedel  og  Thurmann.     Den  første  lyder  saaledes: 

Promemoria ! 

Ved  at  tilbagesende  de  med  den  Kongl.  Regjerings  Commissions 
Befaling  af  24de  d:  M:  fulgte  Documenter  give  vi  os  herved  den  Ære 
at  erklære  i  Anledning  af  Hr.  Hans  Kjellands  Andragende  om  at  nyde 
603  Rdr.  68  /?  erstattet  for  Udredningen  af  Skibet  Speculationen  som 
efterat  være  befragtet  af  Provis  Com:n  er  opbragt  af  Fienden : 

Dette  Andragende  er  os  særdeles  vel  bekjendt  da  Hr:  H:  Kjelland, 
saavel  skriftlig,  som  mundtlig,  endog  med  megen  Grovhed,  har  paastaaet 
denne  Godtgjørelse,  Befrielse  for  Caution  m:  v:,  men  af  os  er  med  al 
muelig  Høflighed  henvist  til  Landets  Domstole  i  Henseende  til  for- 
nævnte  Godtgjørelse  —  hvorimod  jeg  H:  Wedel  Jarlsberg  er  bleven 
hans  Cautionist  da  han  paastod  ingen  anden  at  kunne  faae.  Efter  vor 
Formeening  er  det  imellem  Prov:s  Com:n  og  Hr:  H:  Kjelland  sluttede 
Certepartie  (hvoraf  Afskrivt  findes  vedlagt)  den  Regel  som  bør  afgjøre 
Trætter  imellem  Hr.  Kjelland  og  Regjeringen;  —  Men  deraf  sees  ikkuns 
at  naar  Ladning  frembringes  skal  den  bestemte  Fragt  betales  og  naar  Skibet 
forulykkes  eller  tåges  skal  den  betingede  Forsikringssumma  erlægges.  — 
Vil  Hr.  Kjelland  fortjene  Fragten  saa  maae  Hr,  Kjelland  ogsaa  udrede 
Skibet  saaleedes  at  det  kan   udføre   den    omakkorderede    Reise;  —  Der 

kan  altsaa  af  den  Omstændighed,  at  Skibet  var  tilbørligen  eqviperet  og 
bemandet,  ikke  følge  nogen  nye  Forpligtelse  for  Befragterne  —  Det 
Tab  som  Rederen  lider  ved  en  mislykket  Reise  kan  ligesaa  lidet  som 
den  Fordeel  der  flyder  af  en  lykkelig  Reise  komme  paa  Befragternes 
Regning.  Begge  Deele  ere  Følger  af  Certepartiets  og  enhver  Hazard- 
contrakts  Natur.  — 

Efter  det  anførte  kunne  vi  ikke  andet  end  fremdeeles  ansee  Hr: 
H:  Kjellands  Paastand  som  ugrundet  og  troe  det  rigtigst  at  overlade 
ham  at  paatale  sin  formeentlige  Ret  ved  Domstoelene  —  Denne  Meening 
maae  vi  saarheget  meere  hælde  til,  som  vi  ere  overbeviiste  om  at  det 
vilde  medføre  uendelige  Vidtløftigheder,  og  bevirke  megen  indbyrdes 
Misundelse,  om  man  indlod  sig  paa  DHr:  Rederes  Fordringer  for  Tab 
ved  mislykkede  eller  langvarige  Reiser  &c." 


Den  anden  Promemoria  lyder  saaledes: 

„Vi  maae  bede  ret  indstændigen  om  Tilgivelse  fordi  vi  først  nu  efter- 
at  have  modtaget  den  Kgl:  Regjerings  Com:s  Erindring  af  23de  d:  M: 
afgive  den  under  4de  Aug:  befalede  Erklæring  over  Hr.  Peder  Mørcks 
Besværing  i  Anledning  af  at  Prov:s  Com:n  har  afkortet  ham  de  500 
Rdr.  som  vare  ham  forskudte  ved  Befragtningen  af  hans  Skib  Haabet, 
der  er  jaget  i   Land  ved  Grenaae  af  Fienden  og  forliist.  — 

Efter  vor  Overbeviisning  kan  den  Omstændighed  at  der  af  den 
Kgl:  Kassa  er  bleven  forstrakt  Hr.  P:  Mørck  500  Rdr.  til  sit  Skibs 
Udredning  ikke  virke  nogen  Forpligtelse  fra  Regjeringens  Side  til  at 
eftergive  ham  disse  500  Rdr.  fordie  Skibet  er  forliist. 

Hr.  P:  Mørck  har  under  31te  Dec:  1808  indgaaet  Certepartie  med 
Prov:s  Com:n  hvori  er  betinget  den  paa  den  Tid  almindelige  Fragt  naar 
Skibene  tilstedes  frie  Assyrance  —  Dette  Certepartie  bliver  den  Lov 
som  maae  følges  —  Af  dette  Certeparties  Natur  følger  det  at  naar  ingen 
Ladning  indtages  og  frembringes  er  heller  ingen  Fragt  fortjent  —  Naar 
altsaa  Hr.  Mørck  faaer  Assyrance  Summen  er  det  alt  hvad  han  kan 
fordre  —  Paa  Grund  af  Certepartiet  kan  han  følgeligen  ikke  af  Prov:s 
Com:n  fordre  de  500  Rdr.  som  man  af  Føielighed  har  forstrakt  Hr.  Mørck. 
Det  eeneste  som  kunde  synes  at  tale  for  at  Hr.  P.  Mørck  skulde  nyde 
nogen  Erstatning  af  Omkostninger  foruden  Forsikrings  Summen,  er  at 
hans  Skib  har  formodentlig  ifølge  Reg:s  Com:s  almindelige  Befaling  været 
reqvireret  og  eqviperet  en  Tid  førend  det  fik  nogen  Bestemmelse  ved 
at  befragtes  af  Prov:s  Com:n.  —  Men  dette  synes  at  være  opgjort  derved 

at  Hr.  P:  Mørck  bortfragtede  sit  Skib  mod  høiere  Fragt  end  var  bestemt 
for  reqvirerte  Skibe.  — 

Unægteligen  taber  Hr.  P:  Mørck  og  mange  andre  som  have  bort- 
fragtet  deres  Skibe  naar  de  efter  en  langvarig  Reise  opbringes  eller 
ødelægges  — 

Men  et  Certepartie  maae  ansees  som  en  Hazard-Contrakt;  — 
Ligesom  Rederne  ei  kunde  afkortes  noget  i  Fragten  om  Skibene  gjøre 
hældige,  hurtige  og  fordeelagtige  Reiser,  saaledes  kunne  de  ei  heller 
fordre  af  Befragterne  Erstatning  for  deres  Udgivter  naar  de  tabe  ved 
Reisen.  — 

Desuden  maae  vi  bemærke  at  man  vilde  indlade  sig  i  uendelige 
Vidtløftigheder  ved  at  antage  og  undersøge  Rederes  og  Skipperes  Reg- 
ninger over  Tab  ved  Skibes  Udrustning,  Ophold  m:  v:  —  hvorfor  vi 
troe  det  rigtigst  at  det  overlades  Hr.  P.  Mørck  og  andre,  der  ikke  finde 
sig  fornøiede  med  Opgjørelse  efter  Certepartier  og  Billighed,  —  at 
indtale  deres  formeentlige  Ret  ved  Domstoelene." 

Det  har  været  et  møisommeligt  Arbeide,  som  paa  denne  Maade 
besørgedes  af  Grev  Wedel  og  Thurmann,  et  Arbeide,  der  var  rigt  paa 
Skuffelser,  men  som  ogsaa  ofte  bragte  dem  Tilfredsstillelse.  De  Papirer, 
hvoraf  Efterverdenen  er  henvist  til  al  søge  sin  Kundskab  om,  hvad  de 
udrettede,  vidner  om,  hvor  varmt  og  villig  de  har  gaaet  til  den  store 
Gjerning,  der  var  dem  forelagt.  Baade  før  og  efter  den  store  kjøben- 
havnske  Kommissions  Nedsættelse  havde  de  talrige  vanskelige  Spørgs- 
maal  til  Afgjørelse,  som  de  enten  selv  maatte  ordne,  eller  som  de 
henviste  til  Regjerings-Kommissionen  eller  til  Kongen,  hvor  de  fandt 
det  mest  hensigtsmæssigt  at  gaa  til  de  høiere  Instanser.  En  nærmere 
Skildring  af  dette  vidtløftige  Arbeide  vilde  forudsætte  specielle  Kund- 
skaber  i  mange  praktiske  Ting  og  navnlig  en  større  Indsigt  i  Datidens 
Regnskabsvæsen  og  Bogholderi,  ligesom  den  vilde  komme  til  at  befatte 
sig  med  talrige  Enkeltheder,  der  savner  enhver  større  og  mere  almen  In- 
teresse. Saaledes  vil  det  her  være  mest  hensigtsmæssigt  at  nøies  med  at 
meddele  enkelte  Træk,  der  kan  stille  dette  store  Arbeide  i  det  rette  Lys. 

Selv  med  den  Redebonhed  og  Offervillighed,  hvormed  der  fra  Dan- 
mark ydedes  Norge  Understøttelse,  kunde  det  ikke  undgaaes,  at  der 
opstod  Kollisioner  mellem  begge  Landes  Interesser.  Saaledes  hændte 
det,  at  der  i  Jylland  stansedes  Skibe,  som  var  færdige  til  at  afgaa  til 
Norge  med  Korn,  naar  der  i  et  Øieblik  kunde  være  Anvendelse  for  dem 
i  Danmark.      Hvad   der   ønskedes  i  Christiania  og  der  med  fuld  Grund 

kunde  ansees  for  rigtigt,  fandt  ikke  altid  Bifald  hos  Øvrighederne  i 
Jylland,  der  maatte  tåge  andre  Hensyn.  Ligeledes  kunde  der  fore- 
komme Tilfælde,  i  hvilke  de  Foranstaltninger,  der  blev  trufne  af  Hensyn 
til  det  heles  bedste,  kunde  krydse  privates  Interesser,  og  ved  saadanne 
Anledninger  krævedes  der  baade  Bestemthed  og  Hensynsfuldhed  fra 
Providerings-Kommissionens  Side.  Grev  Wedel  var  her  med  sin  djærve 
Natur  maaske  ofte  tilbøielig  til  rask  at  overskjære  alle  Vanskeligheder. 
Han,  for  hvem  Ofre  intet  veiede,  kunde  tro  at  have  Ret  til  at  forlange 
den  samme  Opgivelse  af  egne  Interesser  hos  andre. 

En  Promemoria  fra  Grev  Wedel  og  Thurmann  af  26de  Januar  1809^ 
er  i  denne  Henseende  karakteristisk: 

„I  Anledning  af  den  Kongl.  Regjerings  Commissions  Befaling  af 
Gaars  Dato  give  vi  os  den  Ære  at  mælde :  At  vi  for  at  undgaae,  saavidt 
mueligt.  Stridigheder  med  Redere  og  Skippere  af  de  for  Provideringen 
befragtede,  og  i  Danmark  af  Øvrighederne  3 — 5  ja  6  Maaneder  stoppede 
Skibe,  have,  med  Hensyn  til  Billighed  og  til  Vigtigheden  af  under  nær- 
værende Conjunkturer  at  vedligeholde  en  god  Stemning  og  Velvillie  hos 
de  Søefarende,  ved  hvis  Bestræbelser  Hungersnød  skal  forebygges  — 
tilstaaet  en  Godtgjørelse  for  Opholdet  i  Danmark  af  2:  Rdr.  pr.  Com- 
merce  Læst  maanedlig.  —  De  fleste  saaledes  stoppede  Skibes  Redere 
og  Skippere  have  imod  ommældte  Godtgjørelse  fraskrevet  sig  al  videre 
Paastand;  —  Men  enkelte  ville  formodentlig  gjøre  deres  Ret  gjeldende 
ved  Domstolene.  —  Hvad  Udfaldet  af  et  Søgsmaal  vilde  blive,  er  tvivl- 
somt,  da  Providerings  Commissionen  formodentlig  ikke  kan,  som  Be- 
fragter,  forpligtes  til  at  udrede  Liggedagspenge  fordi  Øvrigheden  hindrer 
prompte  Expedition  —  Uagtet  det,  efter  vor  Formeening  er  tvivlsomt 
efter  den  strænge  Ret  om  nogen  Godtgjørelse  kan  fordres  af  Provi- 
derings Commissionen  for  de  af  den  befragtede  Skibe,  saa  tilsiger  dog 
Billighed  det.  —  Om  og  hvorvidt  dette  bør  udvides  til  alle  for  privat 
Regning  farende  i  Danmark  stoppede  Skibe?  —  synes  os  vanskeligt  at 
besvare;  —  da  det  paa  den  ene  Side  er  vist,  at  Øvrighederne  i  Jylland 
have  til  stort  Tab  for  Skibs  Eierne  og  til  ubodelig  Skade  for  Norges 
Providering  befattet  sig  med  at  hindre  Kornskibe  fra  at  fuldføre  deres 
Reise  til  Norge;  —  hvorfor  det  synes  at  Regjeringen  bør,  (forsaavidt 
saadan  Standsning  er  skeet  efter  Regjeringens  Befaling)  give  de  Lidende 
en    passende    Erstatning;   —   Men   paa   den    anden    Side   synes   det   be- 

tænkeligt  at  antage  som  almindelig  Regel  at  Regjeringen  er  forpligtet 
til  at  give  enhver  Privatmand  Erstatning,  som  godtgjør  at  have  lidt  Tab 
ved  Foranstaltninger,  som  i  Krigstider  ansees  fornødne  til  det  Almin- 
deliges  Vel,  (uagtet  Hensigten  vel  ofte  forfeiles).  —  Endog  de  aller- 
fortræffeligste  Foranstaltninger  ere  som  oftest  imod  nogle  Privatmænds 
Interesse  — 

Denne  Sag  synes  os  efter  det  her  anførte  af  den  Beskaffenhed  at 
man,  som  ubekjendt  med  de  Regler,  som  i  lignende  Tilfælde  ere  befulgte 
i  Danmark  —  ikke  kan  andet  end  anbefale  den  til  at  forelægges  Hans 
Majestæt  til  Afgjørelse." 

Regjerings-Kommissionen  gjorde,  som  den  var  anmodet  om,  og  skrev 
under  7de  Marts   1809  til  Kongen. 

Penge  gik  i  store  Masser  gjennem  de  to  Kommissærers  Hænder. 
Det  er  Millioner,  som  passerede  denne  Vei,  og  naar  de  udbetalte 
Pengene,  vidste  de  ikke,  om  den  svømmende  Ladning  kunde  reddes 
ind  imellem  de  norske  Skjær,  eller  om  den  skulde  falde  i  Fiendens 
Hænder.  Hovedsagen  var,  ialfald  i  Grev  Wedels  Øine,  altid  at  have 
Penge  ved  Haanden,  som  det  bedste  Middel  til  at  lette  Operationerne  ^ 
Herom  vidner  følgende  Promemoria  fra  Grev  Wedel  til  Kommissionen, 
dat.  Bærum  4de  Marts  1808:  „Til  Betaling  af  de  Qvantiteter  Korn- 
vahre  som  Stiftamtmand  Gyldencrone  og  andre  Commissionairer  i  Jyl- 
land have  anskaffet  til  Norges  Providering  enten  imod  contant  Betaling 
eller  mod  faa  Ugers  Credit  tør  jeg  udbede  mig  anviist  i  Danmark  i  det 
mindste  80,000  Rdr.  men  om  mueligt  100,000  Rdr.  da  intet  bidrager 
mere  til  at  lette  Operationerne  end  naar  man  kan  tilbyde  prompte  Be- 
taling —  Om  gjørligt  ønskes  Anviisningerne  expederede  hver  paa  10,000 
Rdr.  og  saa  betids  at  de  paa  Tiirsdag  kunde  afsendes  med  Posten." 
Isen  hindrede  længe  om  Vaaren,  og  saasnart  den  var  borte,  kom  de 
engelske  Krydsere,  som  det  i  de  lyse  Nætter  ikke  var  let  at  slippe  forbi. 
Naar  Nætterne  atter  blev  mørke,  maatte  de  dristige  Seilere  være  for- 
beredte paa  at  møde  Jævndøgnsstormene,  og  seilede  Englænderne  hjem, 
saa  kunde  Isen  snart  komme  og  overtage  Blokaden.  Inden  Isen  var 
helt  forsvunden,  begyndte  Farten  paa  ny,  og  de  første  Seilere  blev 
isede  ud  af  de  østjydske  Havne.  Ofte  var  der  Mangel  paa  hensigts- 
mæssige  Skibe,  og  Kommissionen  maatte  i  Vaarmaanederne  1809  efter- 
haanden  afhjælpe  denne  ved  at  bygge  i  de  norske  Havne  smaa  Dan- 
marksfarere,   som   kunde    løbe   nær    ind    under  Jyllands    grunde    Kyster. 

Fra  Begyndelsen  af  Januar  1809,  den  Tid,  da  man  egentlig  kan 
regne,  at  Grev  Wedel  og  Thurmann  var  komne  i  ordentlig  Gang,  og 
videre  udover  vrimler  der  i  Regjerings-Kommissionens  Arkiv  af  An- 
modninger fra  dem  om  Pengeanvisninger.  1  Januar  forlangtes  der 
saaledes  3  Gange  Anvisninger  paa  den  norske  Zahlkasse  og  paa  Zahl- 
kassen  i  Holstein,  tilsammen  lydende  paa  147,000  Rdl.  Fra  6te  April 
til  20de  November  1809  er  der  ligeledes  forlangt  anvist  til  Providerings- 
Udgifter  1,110,000  Rdl.,  om  ikke  mere.  1  Marts  var  der  mindst  forlangt 
100,000  Rdl.,  og  i  December  blev  der  alene  den  12te  forlangt  en  Anvis- 
ning paa  150,000  Rdl.  Under  24de  Februar  forlangtes  30,000.  Sand- 
synligheden  er  saaledes  for,  at  Grev  Wedel  og  Thurmann  alene  i  dette 
Aar  har  havt  Anvisninger  paa  meget  over  1 V-'  Million.  „Ingen  Penge 
i  Kassen!"  er  alligevel  den  almindelige  Klage  i  deres  Breve,  og  uad- 
skillelig  forbunden  dermed  er  Anmodningen  om  nye  Anvisninger  for  at 
dække  de  stadig  opdukkende  Krav  om  Levnetsmidler. 

Providerings-Kommissionens  Virksomhed  strakte  sig  paa  en  Maade 
over  hele  Norge.  Dog  var  det  hovedsagelig  det  søndenfjeldske,  med 
hvilket  den  fik  at  beskjæftige  sig.  For  Tromsø  Stifts  Vedkommende 
havde  den  kun  lidet  at  gjøre.  Her  ordnedes  det  fornødne  hovedsagelig 
af  Grev  Schimmelmann,  der  ad  diplomatisk  Vei  aabnede  sig  Forbindelser 
i  Rusland.  Handelshuset  Alexei  Popoff  og  Sønner  i  Archangelsk  var 
her  Finansministerens  Agenter,  der  udførte  store  Mængder  af  Rug  til 
Tromsø,  Bodø  og  Trondhjem,  ja  endog  paatog  sig  at  levere  Korn  helt 
ned  til  Bergens  Stift'.  Ved  enkelte  Leiligheder  greb  ogsaa  Regjeringen 
umiddelbart  ind  i  Forsyningen  og  skaffede  større  Mængder  af  Levnets- 
midler. Om  Sommeren  1810  lod  saaledes  Kongen  Konsul  Saaby  i 
Handelshuset  Ryberg  &  Ko.'s  Navn  opkjøbe  i  Hertugdømmerne  40,000 
Tønder  Korn,  der  skulde  sendes  til  Norge-. 

Østlandet  slugte  det  meste  af  det  Korn,  man  saaledes  fik  sendt  over 
Havet.  Undertiden  kunde  det  endog  hænde,  at  mindre  Partier  lod  sig 
overføre  fra  Bergen  og  derhen-'.  Ogsaa  andre  Fornødenheder  kunde 
indimellem,  naar  det  gjaldt,  skaffes  tilveie  fra  de  vestenfjeldske  Byer; 
saaledes  maatte  der  i  Marts  1809  fra  Bergen  kjøbes  1000  Ruller  Seildug. 
Hvor  det  gjaldt  om  at  afhjælpe  den  herskende  Mangel  paa  Salt,  kunde 

man,  efterat  der  var  indtraadt  et  fredeligt  Forhold  til  Sverige,  tildels 
faa  det  manglende  fra  dette  Land. 

Den  store  Forsyning  med  Levnetsmidler  fra  Jylland  af  besørgedes 
dels  for  privat  Regning,  dels  for  offentlig.  Om  begge  Arter  af  Expedi- 
tioner  modtog  Kommissionen  ugentlige  Meddelelser  fra  Administrationen 
i  Aalborg,  der  viser,  hvor  overordentlig  levende  Farten  over  Havet  var, 
tiltrods  for  de  truende  Farer.  Den  private  Foretagsomhed,  der  støttedes 
ved  den  aabnede  Adgang  til  at  faa  Skibene  assurerede,  havde  ogsaa  i 
stor  Udstrækning  kastet  sig  ind  i  disse  Forretninger.  Her  var  ingen 
Konkurranse  at  frygte  fra  Statens  Side,  da  denne  med  Hensyn  til 
Friserne  rettede  sig  efter  de  private.  Faa  begge  Maader,  saavel  med 
de  offentlige  som  med  de  private  Skibe,  indførtes  betydelige  Mængder 
af  Levnetsmidler  til  Norge,  Rug,  Byg,  Havre,  Malt,  Ærter,  Gryn, 
Brændevin  og  Fedevarer,  samt  noget  Tobak.  Navnlig  modtog  de  norske 
militære  Magasiner  fra  Flensborg  gjennem  Langelands  Omsorg  Brænde- 
vin, Skraatobak  og  Røgtobak,  ved  Siden  af  forskjellige  Kornsorter,  Fra 
det  danske  Feltkommissariat  blev  der  ogsaa  i  Marts  1809  opsendt  ikke 
mindre  end   120,000  'K  saltet  holsteinsk  Oksekjød. 

En  betydelig  Pengeomsætning  foranledigedes,  ogsaa  for  den  norske 
Zahlkasses  Vedkommende,  ved  Justitsraad  Wexelsens  Sendelse  til  Norge 
som  Regjeringens  handelspolitiske  Agent.  Det  er,  om  ikke  sikkert, 
saa  dog  høist  sandsynligt,  at  Grev  Wedel  under  sit  Ophold  i  Danmark 
om  Høsten  1808  havde  givet  Stødet  til,  at  Grev  Schimmelmann  da 
bestemte  sig  for  at  lade  Wexelsen  gjøre  denne  Reise  ^  Intet  kunde 
fra  Grev  Schimmelmanns  Side  være  mere  velment  end  Udsendelsen  af 
denne  Mand,  en  født  Nordmand,  Privatsekretær  hos  Grev  Reventlow 
og  Medlem  af  Direktionen  for  den  grønlandske  Handel.  Alt  tyder  ogsaa 
paa,  at  Regjerings-Kommissionen  har  betragtet  dette  storartede  Fore- 
tagende med  de  velvilligste  Øine  og  lovet  sig  heldige  Følger  deraf. 
Men  det  er  med  denne,  som  med  adskillige  af  de  Foranstaltninger, 
hvormed  Grev  Schimmelmann  søgte  at  holde  Finansstyrelsen  i  Gang 
og  at  kalde  den  hensygnende  Næringsvirksomhed  til  fornyet  Liv,  meget 
vanskeligt  at  dømme  om  dens  Berettigelse  i  Almindelighed.  Under 
Forhold  som  de,  under  hvilke  man  nu  var  henvist  til  at  virke,  spørges 
der  imidlertid  ikke  altid  efter,  hvad  der  passer  for  normale  Omstændig- 
heder,  og  selv  Foranstaltninger,  der  ellers  maatte  regnes  for  noget  vilde, 
kan   da,   under  Øieblikkets    Tryk,    blive    forsvarlige.      I    Almindelighed 


^  Aalls  Erindringer,  2.  Udgave,  S.  159. 

vil  dog  Dommen  over  dem  blive  fældet  efter  deres  endelige  Udgang, 
Off  denne  blev  ikke  heldig  for  de  af  Justitsraad  Wexelsen  indledede 
Foretagender. 

Wexelsen  kom  til  Norge  i  Slutningen  af  1808  for  at  afhjælpe  den 
Nod,  som  var  fremkaldt  ved  Stansningen  af  de  vigtigste  Næringsveie  i 
Landet,  og  som  i  lige  Grad  rammede  de  større  Forretningsmænd  som 
den  af  dem  afhængige  Arbeiderklasse.  Regjeringen  i  Kjøbenhavn  be- 
sluttede at  anvende  en  større  Sum  Bankosedler,  som  den  tog  fra  den 
store  Seddelfabrik  i  Altona,  for  at  holde  Virksomheden  i  Gang,  og 
overlod  det  saa  paa  samme  Tid  til  en  kommende  Forbedring  af  Kon- 
junkturerne  at  helbrede  de  nye  Saar,  der  vilde  blive  en  Følge  af  den 
stærke  Forøgelse  af  Papirpengene  med  den  deraf  flydende  Forværring  af 
Kursen.  Den  trængende  Sælger  skulde  blive  hjulpen  og  den  velmenende 
Kjøber  ikke  udsættes  for  Tab.  Forretningerne  førtes,  for  at  dække  Re- 
gjeringen, i  Handelshuset  Peschiers  Navn. 

Wexelsen  begyndte  sine  Forretninger  paa  Kysten  af  Nedenæs  og 
omkring  Skiensfjorden.  I  Slutningen  af  Januar  1809  var  han  saaledes 
i  Porsgrund  og  i  Begyndelsen  af  Marts  i  Christiania.  Regjerings-Kom- 
missionen  skaffede  ham  Penge,  og  Udtællingerne  til  ham  gik  i  Hundrede- 
tusinder.  Han  kjøbte  og  solgte  Jern  og  Trælast,  men  hovedsagelig  hos 
de  mindre  Forretningshuse.  Omstændighederne  medførte,  at  Regjeringen 
indimellem  tjente  paa  disse  Omsætninger,  som  derimod  neppe  i  Længden 
var  til  Fordel  for  de  norske  Producenter,  hvem  det  var  Tanken  at 
hjælpe.  Der  opstod  mange  indviklede  Forretningsforhold,  som  tildels 
først  blev  klarede  adskillige  Aar  efter  1814.  Derimod  bidrog  vistnok 
de  Skildringer,  som  Wexelsen  gav  af  Forholdene,  meget  til,  at  Kongen 
blev  tilbøielig  til  at  slappe  det  strenge  Forbud  mod  Handel  med  Eng- 
lænderne  '. 

Uagtet  det  Wexelsenske  Handelsforetagende  ikke  stod  i  direkte 
Forbindelse  med  Provideringen,  tjener  det  dog  ogsaa  til  at  belyse,  hvad 
det  var  for  særegne  Forhold,  under  hvilke  Grev  Wedel  i  denne  Tid 
arbeidede,  samtidig  med  at  han  havde  fæstet  sine  Øine  paa  meget  vidt- 
gaaende  politiske  Formaal.  Men  da  Freden  var  sluttet  med  Sverige, 
kunde  han  sige  til  sig  selv,  at  et  saa  overvældende  Arbeide  som  det, 
hvori  han  hidtil  havde  levet,  ikke  kunde  vare  til  alle  Tider.  Fædre- 
landet  behøvede  ikke  længere  hans  Tjeneste  i  den  samme  Udstrækning 


•  Aalls  Erindringer,  2.  Udgave,  S.  169.  M.  Rubin,  1807  1814,  S.  364  flg. 
A.  Skavlan  i  Ny  illiistreret  Tidende,  1880,  S.  514  flg.  I  Regjerings-Kommis- 
sionens  Arkiv  findes  mange  Spor  af  Wexelsens  Virksomheri, 

som  tidligere,  og  der  var  ikke  den  samme  Nødvendighed  for  ham  at 
anstrenge  sig  udover  det  rimelige  Maal,  der  kunde  stille  sig,  selv  for 
hans  overordentlige  Arbeidskraft.  Arbeidet  med  Provideringen  vedblev 
dog  at  gaa  hele  Vinteren  og  Sommeren  i  uformindsket  Maalestok.  Et 
Brev  fra  den  kjøbenhavnske  Providerings-Kommission  til  den  norske 
Regjerings-Kommission  af  16de  Juni  1810  bringer  saaledes  den  Op- 
lysning,  at  der  fra  Iste  September  1809  og  til  nævnte  Dag  ialt  var 
opsendt  til  Norge  917,3667-2  Tønder  Korn,  Gryn  og  MeP. 

Da  Høsten  atter  indfandt  sig,  oprandt  ogsaa  det  Øieblik,  da  Grev 
Wedel  og  Thurmann  kunde  anse  sig  berettigede  til  at  træde  tilbage  og 
overlade  det  fortsatte  Provideringsarbeide  til  nye  Kræfter.  Under  23de 
Oktober  1810  indgav  de  derfor  til  Regjerings-Kommissionen  følgende 
Ansøgning  om  Afsked  fra  sine  Stillinger -; 

„Efterat  jeg  H.  W.  Jarlsberg  siden  Krigens  Begyndelse  og  jeg  Erich 
Thurmann  siden  Midten  af  September  1808,  have,  foruden  vore  øvrige 
Forretninger,  havt  Bestyrelsen  af  Provideringsvæsenet  for  Norge,  vil 
enhver,  som  kjender  noget  til  det  Bryderie  og  det  Ansvar,  som  er  for- 
bunden dermed,  vist  undskylde,  at  vi  alt  længe  have  ivrigen  næret  det 
Ønske,  snart  at  kunne  entlediges  derfra.  Saalænge  vi  ansaae  Provide- 
ringsvæsenets  Forretninger  af  den  Vigtighed,  at  den  Standsning,  som  en 
Forandring  af  Personale  ved  Bestyrelsen  let  frembringer,  kunde  være 
af  nogen  væsentlig  Skadelighed  for  Fædrelandet,  undertrykte  vi  hiint 
Ønske  —  men  nu  synes  det  Øieblik  at  være  kommet,  da  vi  kunne 
følge  dets  Kald,  og  derved  tillige  tåge  Hensyn  paa  det  vi,  som  alt  have 
et  meget  vidtløftigt  og  yderst  indviklet  Regnskab  at  aflægge  for  flere 
Millioner,  skylde  os  selv  og  vore  Familier. 

Aggershuus  og  Christiansands  Stifter  have  havt  en  velsignet  over- 
flødig Høst  —  Alle  offentlige  og  private  Korn-Magaziner  ere  vel  fyldte  — 
Fiendens  Blokade  hindrer  ikke  synderligen  Tilførselen,  naar  man  betjener 
sig  af  de  rette  Midler  —  Fra  Naboelandet  Sverrig  kunne  betydelige 
Qvantiteter  Kornvahre  faaes  til  taalelige  Priser  —  Bergens  Stift  er, 
saavidt  vi  vide,  ej  heller  udsat  for  synderlig  Mangel  —  Tronhjems 
Stift  er  den  eneste  Deel  af  Norge,  som  nu  trænger  til  en  Providerings- 
kommissions  Omsorg  —  men  vi  maatte  under  alle  Omstændigheder 
bestemt  erklære,  at  vi,  af  Mangel  paa  local  Kundskab,  og  fordi  vi  op- 
holde  os  60  Mile  fra  Tronhjem,  aldeles  ikke  kunne  overtage  denne  Deel 


>    Deliberations-Protokol,  No.  9,  Journal-No.  948. 

af    Norges    Provideringsvæsen    nu,    da    der    formodentligen    vil    fordres 
mange  øieblikkelige  Foranstaltninger. 

Paa  disse  Grunde  ansøge  vi  herved  ærbødigst  om 

1.  at  vorde  den  31te  December  dette  Aar  aldeles  entledigede  fra 
al  videre  Bestyrelse  af  Provideringsvæsenet,  saaledes,  at  vi  ikkuns  af- 
gjøre  med  alle  Vedkommende  det,  som  angaaer  den  forbigangne  Tid  og 
aflægge  Rigtighed  derfor,  men  aflevere  Skibe,  Beholdninger  &c:  &c :  til 
den  eller  de,  som  til  Modtagelsen  befuldmægtiges. 

2.  At  Commissionens  Comptoir  maatte  vedblive,  indtil  vore  Regn- 
skaber endeligen  ere  opgjordte  og  afsluttede,  og  de  deraf  Hydende  Ud- 
givter  føres  til  Regning. 

3.  At  vi  maatte  authoriseres  til,  naar  vi  see  os  i  Stand  til  at  und- 
være  nogen  af  Comptoirets  Personale,  efter  Omstændighederne,  at  til- 
staae  dem,  som  afskediges,  et  Gratiale  af  1  a  2  Aars  Gage,  naar  de 
ikke  strax  ved  en  anden  offentlig  Indretning  kunde  faae  Levebrød. 

1  Henseende  til  Bestyrelsen  af  Provideringsvæsenet  efter  den  31te 
December  dette  Aar,  være  det  os  tilladt,  korteligen  at  fremsætte  vore 
Tanker. 

Aggershuus,  Christiansands  og  Bergens  Stifter  ere  saaledes,  som 
vi  alt  have  tåget  os  den  Frihed  at  anmærke,  i  den  Grad  forsynede  med 
Kornvare,  at  der  neppe  vil  behøves  saa  mange  øieblikkelige  Foranstalt- 
ninger til  at  afhjelpe  Almuens  Nød,  at  en  særskildt  Provideringskom- 
mission  kunde  være  fornøden;  men  vi  troe,  at  Magazinvæsenet  kunde 
overlages  af  Stifterne,  saaledes  som  var  Tilfældet  før  Krigen,  eller  over- 
drages det  Kongelige  Commissariats  Collegium,  hvis  Sag  det  egentlig 
er  at  forsyne  Armeerne  med  alle  Fornødenheder.  For  Tronhjems  Stift 
burde  derimod,  efter  vor  Overbeviisning,  anordnes  en  særskilt  Provi- 
deringskommission  i  Staden  Tronhjem,  og  kunde  denne  Kommission 
overdrages  Disposition  over  omtrent  30  Transport-Fartøier  —  de  øvrige 
Transport-Fartøier  kunde  enten  modtages  af  det  Kongelige  Commissariats- 
Collegium,  eller  fordeles  imellem  Aggershuus  —  Christiansands  og 
Bergens  Stifter. 

Saasnart  vi  ere  underrettede  om  den  Kongelige  Regjerings-Kom- 
missions  Valg  af  den  eller  de,  som  skulle  den  31te  December  dette 
Aar  afløse  os,  skulle  vi  ikke  mangle  at  afgive  de  nærmere  Oplysninger, 
som  maatte  behøves. 

Ligesom  vi  høitideligen  forsikre,  stedse  at  have  opfyldt  de  os  paa- 
lagte  Pligter  efter  vor  bedste  Overbeviisning,  og  uden  mindste  Hensyn 
til  Egennytte,  saaledes  tåge  vi  os  herved  den   Frihed  at  erklære,  at  vore 

Medborgeres  Agtelse  og  Erkjendtlighed  er  den  eneste  Belønning  vi 
attraae  for  vor  Opoffrelse  af  Kræfter  og  Tid." 

Saa  hurtig,  som  de  to  Ansøgere  havde  ønsket  det,  kunde  ikke 
Afskeden  tilstaaes,  og  det  nye  Aar  1811  fandt  dem  fremdeles  i  Arbeide. 
Som  det  synes,  har  Prins  Frederik  af  Hessen  nødig  villet  slippe  dem 
begge,  ialfald  ikke  Grev  Wedel.  Under  7de  Februar  1811  skrev  han  ^ 
saaledes  til  Kongen:  „I  Providerings-Kommissionen  sidde  nu  to  Mænd, 
som  i  hele  forrige  Krig  have  vist  sig  meget  gode,  nemlig  Grev  Herman 
Wedel  og  Kjøbmand  Thurmann;  naar  disse  fik  Justitsraad  Wiewild  til 
Hiælp,  vilde  det  være  meget  godt."  Under  I2te  Februar  reskriberede 
imidlertid  Kongen,  at  Wiewild  var  ansat  i  Grev  Wedels  Sted,  da  denne 
ved  sin  forestaaende  Reise  til  Kjøbenhavn  skulde  fratræde  Kommis- 
sionen.  Derefter  blev  den  Ste  Marts  deres  Ønske  helt  imødekommet, 
og  de  kunde  fra  Maanedens  Udgang  undertegne  sig  „i  den  forrige 
Providerings-Kommission".  Forsaavidt  de  havde  antaget,  at  der  ikke 
herefter  behøvedes  nogen  særlig  Providerings-Kommission,  da  blev  deres 
Forslag  ikke  fulgt.  Der  blev  nemlig  nedsat  en  ny  Providerings-Kom- 
mission, bestaaende  af  Etatsraad  Falbe,  Justitsraad  Wiewild  og  Stads- 
hauptmand  Paul  Thrane.  Udnævnelsen  foretoges  af  Prins  Frederik  af 
Hessen,  der  samme  Dag,  Ste  Marts,  underrettede  Kongen  om,  at  han 
havde  udnævnt  disse  3  Mænd  til  at  tiltræde  Providerings-Kommissionen 
„i  Stedet  for  den  til  Danmark  reiste  Kammerherre  og  Ridder  Grev 
Wedel  Jarlsberg  og  Kjøbmand  Erik  Thurmann,  hvilken  sidste,  efter  Ønske, 
fra  bemeldte  Kommission  er  entlediget".  Samtidig  foreslog  Prinsen,  at 
Kongen  vilde  bevilge  hver  af  de  tre  nye  Kommissærer  1,000  Rdl.  i 
aarlig  Løn  -. 

Ved  kgl.  Resolution  af  29de  Marts  1811  blev  det  imidlertid  bestemt, 
at  disse  ikke  skulde  oppebære  fast  Gage,  hvorimod  der  ved  en  senere 
Resolution  af  Ilte  April  1812  for  det  første  Aar  af  deres  Funktionstid 
blev  tilstaaet  hver  af  dem  en  Gratifikation  paa  1,000  Rdl.  og  ved  en 
senere  Resolution  af  17de  Mai   1813  hver  en  Gratifikation  paa  800  Rdl. 

Ved  en  kgl.  Resolution  af  Iste  Marts  1811  blev  det  endvidere  paa- 
lagt  Vicestatholderen  at  udnævne  tvende  kyndige  og  retskafne  Mænd  i 
Christiania  til  at  decidere  Providerings-Regnskaberne.  Thurmann  blev, 
som  en  Paaskjønnelse  af  hans  store  Fortjenester,  7de  Marts  1811  Ridder 


'    Meddelelser  fra  Krigsarkiverne,  V,  S.  57. 

af  Danebroge,  efterat  Vicestatholderen  2  Gange,  senest  27de  Februar, 
havde  indstillet  ham  til  at  erholde  denne  Udmærkelse.  Af  denne  nye 
Kommission  udviklede  sig  atter  den  i  1812  organiserede,  noget  mere 
mandstærke    norske    Overproviderings-Kommission. 

Opgjørelsen  af  den  ældre  Kommissions  Regnskaber  tog  længere  Tid, 
end  det  oprindelig  var  paaregnet,  og  baade  Aaret  1811  og  1812  gik  hen 
uden  at  have  bragt  nogen  Afslutning  paa  dette  meget  indviklede  Arbeide. 
Særegne  Vanskeligheder  synes  at  have  mødt,  og  navnlig  var  det  Per- 
sonale, som  kunde  staa  til  Raadighed  for  Kommissionen,  et  meget  ind- 
skrænket.  Da  i  1813  en  ny  Statholder,  Prins  Christian  Frederik,  ankom 
til  Norge,  var  Arbeidet  endnu  ikke  afsluttet,  og  han  paalagde  derfor 
Kommissionen  at  give  nærmere  Forklaring  og  aflægge  Regnskab.  I  den 
Anledning  tilstillede  Grev  Wedel  og  Thurmann  under  29de  Juni  1813 
Statholderen  følgende  «underdanigste  Promemoria"': 

„I  Anledning  af  Deres  Høyheds  Naadige  Skrivelse  af  23  hujus  give  vi 
os  den  Ære  herved  at  melde:  at  der  stædse  siden  vor  Entledigelse  fra 
Bestyrelsen  af  Provideringsvæsenet,  da  man  fik  Roe  fra  de  active  For- 
retninger, er  arbeidet  paa  Opgjørelsen  af  vore  Regnskaber,  hvormed 
Commissionen  nu  og  har  bragt  det  derhen  at  den  haaber  inden  dette 
Aars  Udgang  at  kunne  aflægge  sit  Kasse  Regnskab  for  den  hele  Tid  fra 
Krigens  Begyndelse   til  ultimo  Martii   1811. 

At  ikke  forhen  noget  Regnskab  er  aflagt,  dertil  maa  vi  angive 
følgende  Aarsager  som  de  væsentligste : 

At  jeg  Grev  Wedel  Jarlsberg  i  det  første  Aar  af  Krigen  næsten 
eene  var  om  Forretningerne  og  da  jeg  i  den  Tid  for  største  Deelen  var 
fraværende  i  Reiser,  Provideringen  vedkommende,  ligesom  jeg  og  var 
blottet  for  behørig  Hjelp  ved  Kontoiret,  saa  maatte  hvad  der  da  blev 
sat  til  Side,  oparbeides  efterat  man  i  Aarene  1809  &  10,  var  bleven 
forsynet  med  brugbare  Betjente,  — 

At  Commissionen  stædse  har  ønsket  at  kunne  aflægge  Regnskab 
under  eet  for  den  heele  Bestyrelses  Tid  circa  3V-'  Aar,  til  hvis  Op- 
gjørelse  en  passende  Tid  var  fornøden.  — 

At  den  største  Deel  af  Aaret  1811  medgik  til  indhentende  Oplys- 
ninger  og  Afgjørelser  med  de  mange  Personer,  Regnskabsførere  0:  a: 
hvormed  Kommissionen  stod  i  Forbindelse. 

At  man  endnu  fra  nogle  af  Kommissionens  Kommissionairer  uagtet 


'    Original  i  Vicestatholderskabets  Arkiv  i  Rigsarkivet;    kun  Underskrifterne    er 
egenhændige. 

al  anvent  Umage  mangler  adskillige  Regnskaber,  hvoriblandt  et  serdeles 
vigtigt  fra  afgangne  Forvalter  Langes  Boe  for  Aggershuus  Magasin  pro 
1808,  som  Herr  Magasin  Forvalter,  Over  Krigscommissair,  Ridder 
Rørbye,  har  paataget  sig  at  opgjøre,  og  efter  hvis  Indberetning  det  nu 
snart  kan  forventes. 

At  Anførselen  og  Posteringen  af  de  successive  indkomne  circa  700 
Stykker  Regnskaber  paa  alle  sine  vedkommende  Conti,  har  medtaget 
megen  Tid,  inden  man  blev  i  Stand  til  at  paabegynde  det  egentlige 
Kasse  Regnskab.  — 

At  Revisionen  af  de  under  Kommissionen  henhørende  og  fra  Magasin 
Betjente,  Commissionairer  og  Skippere  indkomne  circa  700  tildeels  meget 
vidløftige  Regnskaber  endnu  ikke  er  fuldbyrdet  og  at  forinden  intet 
fuldstændigt  Regnskab  kan  aflægges,  men  da  saadan  Revision,  som  hen- 
hører under  Herr  Krigsraad  Revisor  Kjerulf,  formodentlig  ikke  snart 
vil  kunne  tilendebringes,  efterdi  han  maa  deele  sin  Tid  blandt  flere 
Authoriteter,  saa  havde  vi  allerede  længe  forinden  Deres  Høyheds 
Befaling  indløb,  antaget,  ikke  længere,  at  udsætte  Regnskabets  Af- 
læggelse,  da  et  Continuations  Regnskab,  naar  Alt  er  afgjordt,  derefter 
kan  paafølge." 

Hertil  sluttede  sig  endnu  en  anden  Skrivelse  fra  de  samme  til 
Statholderen  af  12te  Oktober  1813,  saalydende': 

„Da  det  er  af  yderste  Vigtighed  for  os,  og  ei  heller  uvigtigt  for 
det  Offentlige,  at  Regnskaberne  angaaende  Norges  Provideringsvæsen 
fra  Krigens  Begyndelse  til  31te  Martii  1811,  da  vi  efter  Allernaadigst 
Tilladelse  overleverede  dette  Anliggende  til  den  nuværende  Providerings 
Commission  i  Christiania,  snarest  mueligt  tilendebringes,  saa  tåge  vi  os 
den  underdanige  Friehed  at  andrage  følgende  Omstændigheder  for  Deres 
Høihed  og  at  udbede  os  Deres  gunstige  Bistand  til  at  opnaae  hiint 
Øiemed. 

Vort  Hovedregnskab  til  February  Maaneds  Udgang  d:  A:  til  Beløb 
omtrent  5  Millioner  Rdr.  ledsages  af  circa  1,200  Hoved-Casse  Bilager 
og  henved  700  særskildte  tildeels  meget  vidtløftige  og  indviklede  Regn- 
skaber med  mange  tusinde  specielle  Bilager.  — 

Uagtet  27-2  Aar  ere  henrundne  siden  vi  bleve  entledigede  fra  Provi- 
deringsvæsenet,  og  uagtet  2de  Medhjælpere  have  fra  vor  Side  assisteret 
Hr.  Krigsraad  Kjerulf  med  Revisionen,  saa  er  dog  neppe  V^o  af  det 
Regnskabsvæsen  hvorfor  vi  staae  til  Ansvar  afgjort.  — 


'   Vicestatholderskabets  Arkiv.     Originalen  er  skreven  med  Grev  Wedels  Haand. 

Efter  dette  Forhold  vilde  meere  end  vor  rimelige  Leve-Alder  med- 
gaae,  forend  vi  kunde  ved  Qvittering  og  Decharge  befries  fra  et  yderst 
ubehageligt  Bryderie  og  foruroeligende  Ansvar.  — 

Vel  giver  Oprettelsen  af  det  nye  Revisions  Comptoir  for  Provi- 
derings  Sagerne  os  Haab  om  en  meget  hastigere  Gang  end  man  kunde 
vente,  saalænge  det  norske  Revisions  Comptoir  i  Christiania  var  bebyrdet 
med  mange  andre  Sager;  —  Men  vi  ere  dog  overbeviiste  om  at  Hr. 
Assessor  Bye  tilligemed  et  Par  duelige  Contorister  vilde,  som  ganske 
fremmede  for  de  Anliggender,  som  vi  have  bestyret,  have  fuldt  Arbeide 
i  fleere  Aar  blot  med  vore  Regnskaber.  Skal  han  nu  tillige  overtage 
Revisionen  af  alle  de  Regnskaber,  som  de  nu  existerende  Providerings 
Commissioner  tilstille  ham,  saa  øine  vi  ikke  den  Tidspunct  da  vore 
Regnskaber  kunne  tilendebringes.  Vi  vove  derfor  det  underdanige 
Forslag: 

„Enten  at  Hr.  Assessor  Bye  og  underhavende  Comptoir  tillægges 
„bestemt  Ordre  ikke  at  befatte  sig  med  noget  Regnskab  førend  alle  vore 
«Regnskaber  ere  berigtigede;  eller:  at  vi  bemyndiges  til  selv  ved  vort 
„Comptoirs  Hjælp  at  revidere  og  decidere  alle  de  Regnskaber,  som 
„Magasinforvaltere,  Commissionairer,  Skippere  eller  andre  med  hvilke 
„vi  have  staaet  i  Forbindelse,  have  aflagt  til  os,  for  at  følge  vort  Hoved- 
«regnskab  som  Bilager;  og  at  altsaa  ikkuns  vort  eget  Regnskab  og  de 
«Bilager,  hvorved  de  af  os  umiddelbar  udbetalte  Summer  legitimeres, 
„vorde  Gjenstand   for  Revisions  Comptoirets  og  Decisorernes  Arbeide." 

Ved  en  Skrivelse  af  23de  Oktober  1813  gav  Statholderskabet  sit 
Samtykke  til  den  saaledes  foreslaaede  sidste  Ordning.  Ovenpaa  Be- 
givenhederne  i  1814  blev  Revisionen  og  Decisionen  af  disse  Providerings- 
Regnskaber  undergivet  de  nye  Auktoriteter,  som  da  blev  anordnede 
for  Revisionen  af  de  offentlige  Regnskaber.  Paa  denne  Maade  hengik 
der  en  meget  lang  Tid,  inden  Grev  Wedel  endelig  kunde  betragte  sig 
som  den,  der  helt  havde  afsluttet  denne  betydningsfulde  Del  af  sin 
Gjerning. 

Som  Amtmand  i  Buskerud  var  Grev  Wedel  i  stadig  Virksomhed 
gjennem  Aarene  1809  og  1810,  ligesom  han  ogsaa  varetog  sine  kongs- 
bergske  Forretninger.  For  ham  var  det  en  ren  Adspredelse,  om  Mor- 
genen at  stige  tilhest  paa  Vækkerø,  ride  til  Kongsberg  og  der  deltage 
i  Fattigdirektionens  Arbeide,  for  efter  dettes  Tilendebringelse  at  stige 
til  Hest  og  ride  hjem,  uden  at  have  nydt  nogen   Hvile  i  24  Timer.    Om 

Vinteren  kunde  han  om  Morgenen  kaste  sig  i  Slæden  paa  Bærum  og 
uden  Stans  fare  afsted  op  i  de  øverste  Bygder  af  sit  kjære  Hallingdal, 
medens  hans  svenske  Tjener,  Carlquist,  ilede  foran  ham  som  Forbud. 
Fra  Bærum,  fra  Christiania,  eller  hvor  han  i  Øieblikket  befandt  sig, 
kunde  han  expedere  Amtmandskabets  løbende  Forretninger'.  Det  var 
hans  gamle  Maner,  at  være  tilstede  overalt  og  med  Lynets  Hurtighed 
fare  om  for  at  besørge  sine  høist  forskjelligartede  Embedsforretninger. 
Alene  en  saa  kraftig  Natur  som  hans  kunde  udholde  dette  strabaserende 
Arbeide,  uden  Ro  og  Hvile.  Det  var,  som  om  han  foragtede  slige  Ting,  — 
som  om  han  vilde  vise,  at  han  aldrig  kunde  ligge  under  for  nogen 
aandelig  eller  legemlig  Anstrengelse.  Og  dog  kan  det  ikke  være  tvivl- 
somt,  at  han  paa  sine  Farter  i  Buskeruds  Amt,  ligesaavel  som  paa  sine 
Søreiser  har  udviklet  de  Spirer  til  Gigtsygdomme,  som  han  havde  arvet 
fra  Forfædrene. 


Grev  Wedel  har  bl.  a.  undertegnet  Amtets  Breve  22de  Februar,  4de,  Ilte, 
14de  April,  2den,  Ste,  12te,  23de,  26de  Mai,  6te,  9de  Juni,  4de,  25de  Juli,  Iste, 
7de,  8de,  22de  August,  15de,  16de  September,  2den,  17de,  20de,  24de  Oktober 
3die,  10de,  Ilte,  21de  November,  5te,  30te  December  1809,  —  3die,  27de  Januar, 
17de  Februar,  31te  Marts,  16de,  26de  April,  14de,  17de,  24de,  31te  Mai,  4de, 
Ilte,  28de  Juni,  Ste  Juli,  6te  August,  20de,  27de  September,  4de  Oktober,  26de 
November,  6te,  17de,  23de,  31te  December  1810;  23de  Juli  1810  har  Jonas 
Collett  undertegnet.  I  1811  har  Grev  Wedel  undertegnet  Skrivelser  fra  Amtet 
14de,  21de,  28de  Januar,  3die,  4de  Februar,  15de,  18de  April,  13de  Mai,  17de, 
29de  Juni,  Iste,  31te  August,  12te,  23de  Oktober,  13de  November,  12te  December. 
Collett  har  derimod  undertegnet  som  konstitueret  Amtmand  9de,  19de,  23de, 
26de  Marts.  18de  April  1811  var  Grev  Wedel  i  Christiania,  og  havde  da  atter 
overtaget  Amtets  Bestyrelse.    4de  Februar  havde  han  ogsaa  været  i  Christiania. 


XVIII. 

GREV  WEDEL  UNDER  OG   EFTER  DET  ANDET 

SVENSKE  TRONFØLGERVALG,  JULI  1810 

TIL  APRIL  1811. 


Ved  Kronprins  Carl  Augusts  Død  var  Sverige  paa  ny  bragt  i  en  be- 
tænkelig  Forfatning.  Hvor  svag  end  denne  Fyrste  havde  været,  saa 
savnedes  dog  nu  en  Mand,  der  som  Medlem  af  Kongehuset  kunde  staa  ved 
Siden  af  den  affældige  Carl  XIII.  og,  hvis  noget  rammede  ham,  hurtig 
gribe  Regjeringens  Tøiler.  De  samme  Hensyn,  der  i  1809  havde  maattet 
paaskynde  den  da  valgte  Tronfølgers  Afreise  til  hans  nye  Hjemland, 
talte  paa  ny  med  hele  sin  Vægt  for  hurtigst  muligt  at  skaffe  ham  en 
Efterfølger.  Kongens  svage  Helbredstilstand  gjorde  det  umuligt  at  ud- 
sætte  Valget,  og  saaledes  maatte  der  handles  rask.  Sveriges  Tronfølge 
var  atter  bleven  et  aabent  Spørgsmaal,  og  Tanken  henlededes  derved 
igjen  paa  de  Forhaabninger,  som  havde  været  knyttede  til  den  heden- 
gangne Fyrstes  folkekjære  Personlighed.  For  de  Mænd,  der  i  1809 
havde  arbeidet  for  at  forene  de  tvende  Riger  under  samme  Fyrste,  lød 
atter  Kaldet  til  at  træde  frem  og  virke  for  sin  Sag,  og  saa  gjaldt  det 
om  at  finde  den  Personlighed,  der  eiede  de  fornødne  Betingelser  for  at 
løse  Opgaven  ^ 

Grev  Wedel  kunde  nu  se  nye  Kombinationer  dukke  frem,  der  vilde 
tillade  ham  at  gjennemføre  sine  Foreningsplaner.  Han  fastholdt  sin 
gamle  Betragtning  af,  at  disse   ikke   kunde   realiseres  uden  ved  engelsk 


'  Om  det  andet  Tronfølgervalg  kan  i  Almindelighed  henvises  til  Dr.  Aage  Friis's 
Afhandling  i  [Dansk]  Historisk  Tidsskrift,  syvende  Række,  I,  S.  241  flg.  og 
Albert  Vandal,  Napoleon  et  Alexandra  /«'.'',  II,  chapitre  XII,  Uélection  de 
Bernadotte. 

Hjælp,  og  derfor  blev  det  nu  for  ham  en  Sag  af  største  Vigtighed,  at 
Sverige  ikke  yderligere  bandt  sin  Politik  til  den  franske,  men  i  den 
størst  mulige  Udstrækning  bevarede  sin  Handlefrihed  for  alle  paakom- 
mende  Tilfælde.  For  den  allerførste  Tid  havde  han  dog  ingen  Anled- 
ning til  at  give  sin  Mening  tilkjende,  idet  hans  svenske  Venner  ikke 
fik  Tid  til  at  raadføre  sig  med  ham.  Sandsynligvis  vilde  deres  Hold- 
ning være  bleven  en  noget  anden,  om  der  for  dem  straks  havde  været 
Adgang  til  at  erfare,  hvorledes  han  stillede  sig  til  den  første  Kandidat, 
der  blev  foreslaaet. 

Dette  var  Hertug  Frederik  Christian  af  Augustenborg,  der  øie- 
blikkelig  efter  Kronprinsens  Død  af  Georg  Adlersparre  blev  nævnt  for 
Kongen  og  Statsraadet '.  Her  var  det  personlig  Hengivenhed  for  Carl 
August  og  Ønsket  om  at  bevare  Nordmændenes  Følelser  for  den 
svenske  Kronprins,  der  hovedsagelig  bestemte  Adlersparre  til  at  anbefale 
denne  Kandidat,  til  hvem  han  for  øvrigt  kun  besad  et  ganske  over- 
fladisk Kjendskab.  Det  var  fremfor  alt  i  Egenskab  af  Arving  til  det 
norske  Folks  Kjærlighed  til  Carl  August,  at  Frederik  Christian  blev  holdt 
frem.  Men  dette  var  et  stort  Feilgreb.  Thi  Hertugens  Navn  var  saa  godt 
som  ukjendt  i  Norge,  og  det  vilde  der  aldrig  have  kunnet  vække  den 
Begeistring,  paa  hvilken  Aldersparre  gjorde  Regning,  selv  om  Frederik 
Christian  for  øvrigt  havde  eiet  de  Forudsætninger,  der  var  nødvendige 
for  at  løse  de  Opgaver,  som  var  ham  tiltænkte.  En  Henvendelse  til 
Grev  Wedel  havde  hurtig  kunnet  oplyse  Adlersparre  og  hans  Menings- 
fæller  om,  hvilken  Mand  den  lidet  betydende  Hertug,  med  sit  Pedanteri, 
sine  Kundskaber  og  sit  tarvelige  Ydre,  i  Virkeligheden  var.  Men  i 
Hastværket  blev  dette  overseet,  og  man  troede  sandsynligvis  i  Sverige 
netop,  at  Grev  Wedel,  der  havde  været  en  Ven  af  den  afdøde  Kron- 
prins, ogsaa  med  Glæde  vilde  hilse  et  Valg,  der  gjorde  dennes  ældre 
Broder  til  hans  Efterfølger.  Ugrundet  og  løs,  som  Adlersparres  vigtigste 
Forudsætning  for  Hertugens  Valg  maatte  erkjendes  at  være,  gjorde  den 
af  ham  fremkastede  Tanke  alligevel  sin  Virkning,  og  samme  Dag,  som 
Forslaget  var  fremsat,  Iste  Juni,  havde  det  ogsaa  i  det  svenske  Stats- 
raad  samlet  næsten  alle  Stemmer.  Den  følgende  Dag  afgik  den  konge- 
lige Skrivelse,  hvori  Hertugen  foreløbig  opfordredes  til  at  komme  til 
Stockholm,  under  Paaskud  af  at  ordne  sin  Broders  Efterladenskaber-. 


'  Handlingar  rorande  Sveriges  historia,  IX,  S.  1  flg.  Elof  Tegner,  Minnen 
och  anteckninger  af  Lars  von  Engestrom,  II,  S.  159.  Schinkel-Bergmann,  V, 
S.  182  flg.     C.   A.  Adlersparre,    1809  och  1810,  III,  S.  135. 

-  Wegener,  S.  363.  Jul.  Clausen,  Frederik  Christian.  Hertug  af  Augustenborg, 
S.  108  flg. 

Men  Hertugen  blev  ikke  den  eneste  Kandidat.  Det  var  nu  gaaet 
op  for  Frederik  VI.,  at  Tiden  var  Rommen  til  at  gjenoprette,  hvad  der 
var  forsømt  i  1809,  og  der  blev  øieblikkelig  gjort  Forsøg  paa  at  bringe 
det  franske  Diplomati  til  at  interessere  sig  for  hans  Valg  til  svensk 
Kronprins'.  Frederik  VI.  var  nu  villig  til  at  gjøre,  hvad  Grev  Wedel 
forgjæves  havde  foreslaaet  ham  i  Marts  1809.  Hvis  Sverige  bød  ham 
Tronfølgen,  vilde  han  af  egen  Drift  give  sine  Arveriger  en  Konstitution. 
Men  herigjennem  opnaaede  han  ikke  engang  at  vinde  Grev  Wedel, 
skjønt  hans  nuværende  Plan  netop  faldt  indenfor  Rammen  af  dennes 
oprindelige  storskandinaviske  Politik.  Grunden  hertil  er  let  at  paavise. 
I  Mellemtiden,  siden  1809,  havde  Grev  Wedel  erhvervet  et  Kjendskab 
til  Frederik  VFs  Karakter,  der  gjorde  ham  det  umuligt  at  tænke  sig 
denne  Fyrste  i  Besiddelse  af  nogen  Evne  til  at  realisere  hans  store 
Fremtidsdrøm,  og  han  var  derhos  vidende  om,  at  det  blotte  Forslag  om 
at  vælge  den  dansk-norske  Konge  i  Sverige  vilde  fremkalde  en  Mis- 
stemning, der  ikke  var  let  at  overvinde. 

Der  var  dog  een  Mand,  som  vilde  havt  det  i  sin  Magt  ogsaa  at 
overvinde  denne  Misstemning.  Den  franske  Keiser  holdt  Valget  i  sin 
Haand,  og  hvis  han,  saaledes  som  det  i  denne  Tid  blev  udtrykt,  havde 
bestemt  sig  for  at  give  Sverige  „en  af  sine  Konger",  saa  var  enhver 
saadan  bleven  modtagen  med  Glæde  ^. 

Men  han  var  taus,  og  den  Vilje,  som  man  lige  meget  ønskede  at 
erfare  i  Stockholm  som  i  Kjøbenhavn,  lod  sig  ikke  udforske.  En  klar 
Tilkjendegivelse  af  et  bestemt  Ønske  fra  hans  Side  vilde  have  fjernet 
enhver  Usikkerhed  og  paa  Stedet  afgjort  Valget  til  Fordel  for  den  af 
ham  udpegede  Kandidat.  Man  stod  nu  uden  Veiledning;  man  savnede 
endog  en  fransk  Gesant  i  Stockholm,  hvor  Forretningerne  alene  be- 
sørgedes ved  Legationssekretæren  Désaugiers  som  Chargé  d'affaires. 
Men  han  havde  ingen  Instruktion,  ingen  Befalinger  og  betragtedes  i 
Paris,  som  om  han  ikke  existerede ",  og  af  Keiserens  egen  Opførsel  lod 
der  sig  ikke  udlede  bestemte  Vink. 

Carl  XIII.  havde  allerede  2den  Juni  henvendt  sig  til  Napoleon  og 
formelig  lagt  Valget  af  Sveriges  fremtidige  Tronfølger  i  hans  Haand, 
idet  han  tillige  anbefalede  Hertug  Frederik  Christian  som  den,  hvis 
Valg  bedst    kunde    sikre    fremtidig  Overensstemmelse   mellem  dansk  og 


'  ScÆVOLA,  Utlåndska  diplomaters  minnen  från  Svenska  hofvet,  S.  485. 
-  BiGNON,  Histoire  de  France,  IX,  S.  216. 
'■*   BiGNON,  Histoire  de  France,  IX,  S.  214. 

GrevJ.  C.  H.  Wedel  Jarlsberg.     1.  25 

svensk  Politikk  Men  Keiseren  forhastede  sig  ikke  med  at  give  Svar. 
Da  dette  omsider  afgik,  den  24de  Juni-',  blev  det  heller  ikke  meget 
oplysende:  kun  en  Tak  for  den  viste  Tillid  og  en  i  almindelige  Udtryk 
holdt  Forsikring  om,  at  den  Plan,  at  knytte  fastere  de  Baand,  som  for- 
enede Sverige  med  Danmark,  vilde  bringe  det  førstnævnte  Land  væsent- 
lige  Fordele.  Der  forekom  i  Brevet  ikke  en  eneste  Hentydning  til  den 
Kandidats  Navn,  hvem  Keiseren  helst  vilde  se  valgt.  Den  skede  Hen- 
vendelse havde  saaledes  i  Grunden  ikke  bragt  noget  Resultat,  og  Napoleon 
vilde  ikke  give  nogen  Antydning,  med  Hensyn  paa  det  forestaaende 
Valg.  Hans  Optræden  i  den  følgende  Tid  vedblev  at  være  lige  ube- 
stemt og  gav  ingen  sikre  Vink  om,  hvor  man  havde  ham  med  hans 
Sympatier. 

Imidlertid  opfattedes  i  Stockholm  det  modtagne  Svar  som  gunstigt 
for  den  augustenborgske  Kandidatur.  I  Kjøbenhavn  troede  man  derimod 
at  vide  noget  andet,  idet  det  derværende  Udenrigsministerium  havde  Med- 
delelser om,  at  Keiseren  ønskede  Frederik  VI.  valgt,  hvorom  for  øvrigt 
ogsaa  en  Underretning  var  indløben  til  det  svenske  Udenrigsministerium-'. 
Hertugen  af  Augustenborg  havde  først  afslaaet  at  indfinde  sig  i  Stock- 
holm ^  Men  da  Carl  XIII.  10de  Juli  sendte  Oberstlieutenant  Holst  til 
ham  med  en  Skrivelse,  der  indeholdt  en  Opfordring  til  Hertugen  om 
at  modtage  Valg,  —  et  Valg,  hvortil  Napoleon  allerede  paastodes  at 
have  skjænket  sit  Samtykke  '\  maatte  han  give  et  bestemt  Svar.  Forinden 
henvendte  han  sig  til  sin  Svoger  og  Landsherre,  Frederik  VI.,  der  til 
Svar  meddelte  ham  sine  Planer  og  forklarede,  at  han  havde  de  stær- 
keste  Forsikringer  om  Napoleons  Interesse.  Hertugens  Svar,  der  23de 
Juli  afgik  fra  Slottet  Graasten,  hvor  han  opholdt  sig,  blev  altsaa  i 
Formen  et  Afslag.  .  Men  saaledes  blev  det  ikke  i  Realiteten  opfattet, 
hverken  af  Afsenderen  eller  af  Modtageren.  Hertugen  har  selv,  efterat 
saavel  Holst,  som  den  svenske  Kammerherre  Silfverstolpe,  der  ogsaa 
var  sendt  til  ham,  var  vendte  tilbage,  i  et  Brev  til  Frederik  VI.  af 
25de  Juli  udtalt,  at  Valget  nok  alligevel  kunde  falde  paa  ham*'.  Under 
saadanne  Forhold  var  det  naturligt,  at  Frederik  VI.  for  at  sikre  sig  mod 


'    SCÆVOLA,  S.  489  flg. 

'•*  Correspondance  de  Napoleon  ler.  Vol.  XX,  No.  16  588. 

"   Engestr5ms  minnen,  II,  S.  177. 

*  Wegener,  S.  364  flg. 

"  Wegener,  S.  365  flg. 

■^  Wegener,  S.  137     147,  367    370,  372—378.     Hertugens   Svarskrivelse  til  Carl 

XIII.,    med    Datering    17de  Juli,   trykt   i   svensk  Oversættelse    hos    Scævola, 

S.  497  flg.,  hvor  bl.  a.  Holst  kaldes  HoUot! 

alle  Muligheder  lod  Omgivelserne  af  Als,  hvor  Hertugen  boede,  bevogte 
med  Kanonbaade  for  saaledes  dog  i  alle  Tilfælde  at  være  sikker  paa 
hans  Person'.  Frederik  VI.  havde  imidlertid  selv  aabnet  Forbindelser 
i  Sverige-,  og  derhos  i  en  Skrivelse  af  18de  Juli  anmeldt  sig  for 
Carl  XIII.  som   Kandidat  til  den  ledige  Plads    som    svensk  Tronfølger''. 

Désaugiers,  der  under  alt  dette  fremdeles  var  ladet  uden  Instruk- 
tioner,  opfattede  ogsaa  Stillingen,  som  om  Napoleon  var  stemt  for  dette 
Valg.  Da  han  med  Hensyn  til  Keiserens  sande  Mening  ikke  fik  vide 
andet  end,  hvad  Grev  v.  Dernath  meddelte  ham  af  sine  over  Kjøben- 
havn  modtagne  Efterretninger,  arbeidede  han  efter  Evne  for  at  fremme 
de  danske  Interesser,  idet  han  dog  søgte  at  gjøre  det  franske  Udenrigs- 
ministerium  opmærksomt  paa  de  Fordele,  som  det  vilde  bringe,  om  i 
Stedet  for  Frederik  VI.,  hans  Fætter  og  eventuelle  Tronfølger,  Prins 
Christian  Frederik,  der  ogsaa  antoges  at  have  sit  Parti  i  Sverige,  kunde 
opstilles  som  Kandidat '.  Men  Désaugiers  fik  herfor  kun  liden  Tak. 
Keiseren  gav  25de  Juli  Ordre  til  at  kalde  ham  tilbage  og  til  at  lade 
den  nyudnævnte  Gesant  i  Stockholm  paaskynde  sin  Reise  derhen  saa 
meget  som  muligt;  Napoleon  holdt  nu  paa  Hertugen  af  Augustenborg''. 
Forvirringen  var  dermed  bleven  større  end  nogensinde  tidligere,  og  da 
intet  Vink  kunde  erholdes  fra  Napoleon,  blev  Stemningen  afhængig  af 
de  rene  Tilfældigheder.  Den  oldenburgske  Prins,  hvis  Kandidatur  ogsaa 
denne  Gang  var  nævnt,  vandt  ingen  almindelige  Sympatier  for  sig, 
hvorimod  manges  Tanker  tidlig  var  blevne  henvendte  paa  Valget  af  en 
fransk  Marschal  eller  General.  Særlig  var  her  en  enkelt  bleven  nævnt, 
Marschal  Bernadotte,  Fyrste  af  Pontecorvo. 

Indimellem  nævntes  ogsaa  Grev  Herman  Wedel  som  en  Mand, 
hvem  Sverige  nok  kunde  skjænke  sin  Krone.     Naar  den  ledende  Tanke 


'  Wegener,  S.  152. 

-  Schinkel-Bergmann,   v,  S.  254. 

'  Wegener,  S.  370—372.  Scævola,  S.  500  flg.  I  begge  Værker  findes  et  rig- 
holdigt  Materiale  for  det  andet  svenske  Tronfølgervalgs  Historie.  Ligesaa  i 
Bihanget  til  Schinkel-Bergmann,  II,  216  flg.  Smlgn.  Touchard-Lafosse, 
Histoire  de  Charles  XIV,  II,  S.  143  flg.  Grev  von  Dernaths  Skrivelse  til  den 
svenske  Udenrigsminister  af  6te  August  1810  er  trykt  i  Engestroms  Minnen 
och  anteckningar,  II,  S.  335  flg. 

^  Prins  Christian  Frederik  sysselsatte  sig  i  August  1810  meget  med  Tanken  paa 
de  tre  Rigers  Forening  under  Frederik  VI.  Blandt  andre  Muligheder  stod  det 
for  ham,  at  Gustav  IV.  Adolf  vilde  lande  med  engelske  Tropper,  og  at  dette 
lod  sig  benytte  til  Fordel  for  Frederik  VI. 

■'  Correspondance  de  Napoleon  ler,  Vol.  XX,  No.  16  712.  Bignon,  IX,  S.  216  flg. 
Scævola,  S.  493  flg.,  503,  531  flg. 

ved  dette  andet,  ligesaa  meget  som  ved  det  første  Tronfølgervalg,  skulde 
være  den  at  forberede  Halvøens  fremtidige  Forening,  laa  det  i  Virkelig- 
heden ikke  ved  denne  Anledning  fjernt  at  tænke  paa  Grev  Wedel. 
Hans  Navn  maatte  uvilkaarlig  tvinge  sig  frem.  At  han  er  nævnt  som 
Kandidat  for  det  forestaaende  Tronfølgervalg,  er  ogsaa  aldeles  sikkert, 
og  det  er  neppe  heller  usandsynligt,  at  Rygtet  har  truffet  det  rette, 
naar  det  nævnte  Platen  og  Wetterstedt  som  dem,  der  alvorlig  havde 
tænkt  paa  at  vælge  ham  til  svensk  Tronfølgere  Videre  er  imidlertid 
neppe  Sagen  kommen,  og  Grev  Wedel  blev  aldrig  opstillet  som  Kandidat, 
uagtet  han  fremdeles  nævntes  under  Valgrigsdagen-. 

Derimod  førtes  der  med  ham  andre  Forhandlinger,  der  viste,  hvilken 
Vægt  Sveriges  første  Mænd  lagde  paa  hans  Mening,  og  som  yderligere 
godtgjør,  at  et  af  de  vigtigste  Hensyn,  der  skulde  tåges  ved  dette  Valg, 
var  at  bane  Veien  for  en  Forening  med  Norge.  Han  blev  saaledes, 
forinden  Rigsdagen  traadte  sammen,  raadspurgt  angaaende  de  forskjellige 
Kandidaturer.  Grev  Wedel  stod  i  den  svenske  Opinion  som  Norges 
første  Mand,  og  da  man  saaledes  antog,  at  han  bedst  kunde  give  Op- 
lysning  om  Stemningen  i  dette  Land,  paatog  Baron  Platen  sig,  inden 
Rigsdagen  samledes,  at  konferere  med  sin  norske  Ven  ^.  Der  blev 
mellem  dem  truffet  Aftale  om  en  Sammenkomst,  som  ogsaa  fandt 
Sted  en  af  Dagene  straks  før  20de  Juli  paa  Strom  eller  Lilla  Edet 
ved  Gotaelven.      Bernadottes    Kandidatur  var  da  velbekjendt,  og  Platen 


'  Schinkel-Bergmann,  v,  S.  262;  smlgn.  Langes  Note  til  Aalls  Erindringer, 
2.  Udg.,  S.  246.  I  Svenskt  biografiskt  lexikon,  XX,  S.  85,  nævnes  ogsaa  Georg 
Adlersparre  mellem  dem,  der  tænkte  paa  at  opstille  Grev  Wedel  som  Kandidat 
ved  Tronfølgervalget.  Men  dette  er  neppe  grundet.  —  [Dansk]  Historisk  Tids- 
skrift, Ste  Række,  III,  S.  44L 

2  Den  paalideligste  Kilde  er  her  Grev  v.  Dernath,  som  selv  aflagde  Besøg  ved 
Rigsdagen  i  Orebro.  I  en  Depesche  af  10de  Oktober  1810  (det  danske  Uden- 
rigsministeriums  Arkiv),  i  hvilken  han  redegjorde  for  de  Grunde,  der  med  en 
saadan  Lethed  havde  muliggjort  Pontecorvos  Valg,  har  han  ytret,  at  en  af 
disse  Grunde  var  den  mod  Rusland  herskende  Skinsyge :  „f/n  autre  senti- 
ment  trés-général,''  fortsætter  han  derefter,  „cst  cehii  de  la  jalousie  et  de  la 
malveillance  contre  nous,  de  Vemne  de  s' aggrandir  å  nos  dépens.  On  n'avait 
proposé  et  élii  le  défunt  Prince  Royal,  que  dans  Vespérance,  qu'il  entraineroit 
la  Norvége.  Sa  mort  n'a  pas  éteint  la  veilleté  de  s'en  emparer:  ce  qui  le 
prouve  bien  fortement,  c'est  qu'il  y  a  eu  des  gens  å  Orebro,  qui  out  parlé 
d'élire  le  Comte  Herman  Wedel.'''  Grev  v.  Dernath  oplyste  videre  i  samme 
Depesche,  at  man  nu  i  Sverige  gjorde  sig  Haab  om  at  erhverve  Norge,  og  at 
Kongen  af  Danmark  til  Erstatning  skulde  faa  Halvdelen  af  Kongeriget  West- 
falen.    Smlgn.  Meddelelser  fra  Krigsarkiverne,  V,  S.  18. 

^  I  Engestroms  Minnen  och  anteckningar,  II,  S.  162,  heder  det  i  Anledning  af 
Platens  Reise :  „NB.  Platen  och  Adlersparre  sade  alltid,  att  de  genom  Wedel 
skulle  få  Norge." 


I 


Grev  Wedcl  paa  Stram.  339 


havde  umiddelbart  forinden  sin  Afreise  fra  Stockholm  talt  med  den  fra 
Paris  hjemvendte  Baron  Otto  Morner,  som  arbeidede  ivrigst  for  den 
franske  Marschals  Valg'.  Af  denne  kunde  han  modtage  nærmere  Op- 
lysninger  angaaende  Bernadottes  fremtidige  Holdning,  for  atter  at  med- 
dele, hvad  han  fik  at  vide,  til  sin  norske  Ven,  samtidig  med,  at  han 
æskede  dennes  Mening. 

Grev  Wedel  fik  sig  altsaa  ved  sin  Ankomst  til  Strom  forelagt  det 
Sporgsmaal,  hvorvidt  Valget  af  en  fransk  Marschal  til  Kronprins  af 
Sverige  kunde  ventes  at  faa  nogen  Indflydelse  paa  den  norske  Nations 
Stemning  med  Hensyn  paa  en  fremtidig  Forening  med  Sverige. 

Af  Grev  Wedels  Svar  foreligger  der  to  forskjellige  Gjengivelser, 
som  dog  begge  lader  sig  forene.  Ifølge  den  Beretning,  der  skriver  sig 
fra  Platen,  lød  Svaret,  at  et  Valg  som  det  nævnte  ikke  vilde  have  nogen 
uheldig  Indflydelse  i  denne  Henseende,  saafremt  blot  Foreningen  blev 
grundlagt  paa  Betingelser,  der  var  til  Norges  Fordel,  —  at  det  efter 
hans  Mening  vilde  være  det  bedste  Parti,  man  kunde  tåge  i  Sverige, 
hvis  man  der  valgte  Fyrsten  af  Pontecorvo.  Derimod  fraraadede  Grev 
Wedel  bestemt  at  vælge  Hertugen  af  Augustenborg. 

Efter  en  anden  Beretning,  som  hvis  Kilde  Georg  Adlersparre  op- 
gives,  skulde  Grev  Wedel  netop  have  udtalt  sig  i  modsat  Retning,  og 
ytret,  at  den  franske  Marschal  med  sin  Luxus  og  sine  franske  Sæder 
vilde  komme  til  at  øve  en  uheldig  Virkning  paa  begge  Nationer.  Til- 
lige  heder  det  i  denne  Beretning,  at  Grev  Wedel  fra  sit  Ophold  i 
Danmark  1808  personlig  kjendte  den  nye  Kandidat  til  den  svenske 
Tronfølge  -.  Dette  er  dog  ikke  sandsynligt.  Bernadotte  havde  nemlig 
i  1808  allerede  begivet  sig  til  Altona,  forinden  Grev  Wedel  betraadte 
dansk  Grund.  Idet  Grev  Wedel  netop  ikke  kjendte  Marschallen,  var 
det  ganske  rimeligt,  at  han  til  en  Begyndelse  kan  have  fremført  baade 
de  nævnte  Indvendinger  og  fremfor  alt  ytret   sine  Betænkeligheder  ved 


'  Schinkel-Bergmann,  v.  S.  260.  Louis  de  Geer,  Minncsteckning  af  B.  B.  von 
Platen,  S.  54  flg. 

-  Schinkel-Bergmann,  v,  S.  261  flg.  Engestroms  Minnen  ocli  anteckningar, 
II,  S.  162.  Ifølge  sidstanførte  Kilde  havde  Grev  Wedel  paa  den  Tid  intet 
personligt  Kjendskab  til  Fyrsten  af  Pontecorvo.  Smlgn.  ogsaa  L.  de  Geer, 
B.  B.  von  Platen,  S.  55.  —  Det  var  i  Anledning  af  denne  Reise,  Grev  Wedel 
i  Juli  1810  maatte  lade  Collett  konstituere  som  Amtmand  i  Buskerud;  smlgn. 
ovenfor,  S.  382,  Note  1.  Greven  har  altsaa  ingen  Hemmelighed  gjort  af  sin 
Reise,  skjønt  det  neppe  er  rimeligt,  at  han  har  havt  Kongens  Tilladelse  til  at 
foretage  den.  Sandsynligvis  har  hans  Permission  kun  været  bevilget  af  Re- 
gjerings-Kommissionen. 

at  vælge  en  Tronfølger,  om  hvem  det  med  Rimelighed  kunde  formodes, 
at  han  vilde  lede  Sveriges  Politik  i  samme  Aand  som  Frankriges  øvrige 
Vasalfyrster.  Men  saa  har,  hvad  den  for  den  augustenborgske  Kan- 
didatur indtagne  Adlersparre  aldeles  fortier  eller  maaske  ikke  har  faaet 
høre  om,  Platen  forklaret,  hvad  han  vidste  om  den  Holdning,  Marschal 
Bernadotte  vilde  indtage,  naar  han  kom  til  Sverige,  og  idet  Grev  Wedel 
dermed  er  bleven  beroliget,  har  han  paa  sin  Side  afgivet  Forsikringer, 
der  igjen  var  tilfredsstillende  for  den  svenske  Udsending.  Begge  Parter 
var  paa  det  rene  med  Hensyn  til  den  Politik,  der  skulde  følges,  og 
som  nu  ved  Sammenkomsten  paa  Strom  blev  nærmere  fastslaaet.  Ved 
denne  Anledning  maa  tillige  Grev  Wedel  for  første  Gang  være  bleven 
indviet  i  den  aldeles  nye  Situation,  der  var  fremkommen. 

Grev  Wedel,  der  paa  denne  Reise  ledsagedes  af  sin  Hustru,  har 
antagelig  med  sin  Seilbaad  stukket  lige  over  Havet  fra  Tønsberg  til 
Goteborg.  Efter  Sammenkomsten  paa  Strom  fortsatte  han  paa  samme 
Maade  Reisen  videre  og  dukkede  pludselig  op  paa  Sjælland,  hvor  han 
besøgte  Grev  Schimmelmann  paa  Sølyst.  Bl.  a.  traf  han  her  den  nylig 
fratraadte  Udenrigsminister,  Grev  Chr.  Bernstorff,  og  for  denne  som 
for  sin  Vært  og  det  øvrige  Selskab  forkyndte  han  en  helt  ny  Politik,  — 
at  det  nu  var  Norge,  til  hvis  Interesser  der  fremfor  alt  maatte  tåges 
Hensyn. 

I  et  Brev  til  Broderen  Joachim  af  28de  Juli  1810'  har  Grev  Bern- 
storff skildret  dette  Møde: 

„For  mig  var  det  interessant  at  finde  Herman  Wedel  paa  Sølyst. 
Han  er  her  med  sin  Kone  paa  otte  Dage.  Han  er  brusende  som  altid 
i  sine  Ytringer,  skarp  og  ubesindig  og  hensynsløs,  en  aaben,  streng,  ofte 
uretfærdig  Dadler  af  Regjeringen,  bedømmende  forbigangent  og  nær- 
værende kun  efter  ganske  ensidige,  heltigjennem  norske  Synspunkter." 

En  saadan  Tale  var  aldrig  før  hørt  af  det  gamle  Monarkis  danske 
og  tyske  Statsmænd ;  den  blev  dobbelt  kraftig  paa  den  Mands  Læber, 
der  kom  lige  fra  Aftalerne  paa  Strom.  Men  den  blev  neppe  forstaaet. 
Saa  drog  Grev  Wedel  paa  de  kjendte  Veie  over  Havet  og  var  snart 
atter  i  Norge. 

Efterat  de  Betænkeligheder,  som  var  nærede  med  Hensyn  til 
Norges  fremtidige  Tilslutning,  kunde  ansees  fjernede,  reiste  Platen  til 
Orebro,   hvor  Valgrigsdagen    traadte   sammen  23de  Juli  og  aabnedes  en 


'  Jeg  har  en  velvillig  Meddelelse  fra  Professor  Edvard  Holm  at  takke  for  denne, 
i  flere  Henseender  mærkelige  Oplysning.     Brevet  er  skrevet  paa  Tysk. 


Bcniadottes  Valg.  09 1 


Uge  senere.  Her  var  allerede  den  kongelige  Proposition  udarbeidet, 
hvori  det  skulde  foreslaaes  Stænderne  at  vælge  Carl  Augusts  Broder,  i 
Overensstemmelse  med,  hvad  tidligere  var  vedtaget  inden  Statsraadet. 
Men  der  blev  intet  deraf,  idet  Stemningen  for  at  vælge  Bernadotte  snart 
vandt  en  almindelig  Udbredelse  og  tilsidst  endog  rev  selve  Regjeringen 
med  sig  og  foranledigede  Udfærdigelsen  af  en  helt  ny  kongelig  Propo- 
sition om  Tronfølgervalget.  Dette  Valg  hører  med  til  de  æventyrligste 
Begivenheder  i  den  nyeste  Tids  Historie.  Beretningen  derom  lyder 
utrolig,  hvorledes  en  ung  Lieutenant,  der  reiste  som  Kurer  til  Paris,  ud- 
kastede  Planen  og  lod  Bernadotte  indvie  i  den,  —  hvorledes  der  saa 
arbeidedes  for  hans  Valg  gjennem  en  særegen  Agent,  og  saa  tilsidst 
alle  andre  Beregninger  blev  kuldkastede  for  den  Stemning,  der  var 
oparbeidet  for  den  franske  Fyrste.  Den  pludselige  Tilbagekaldelse  ?.f 
Désaugiers  bidrog  hertil,  idet  man  deri  troede  at  finde  et  Udtryk  for 
Napoleons  Ønske  om  at  se  en  af  sine  egne  valgt,  og  den  franske  Agent, 
der  kom  til  Sverige,  blev  der  antagen  for  at  være  udsendt  af  Keiseren. 
Det  virkelige  Forhold  var,  at  denne  ikke  interesserede  sig  for  Fyrsten 
af  Pontecorvo,  men  derimod,  om  man  endelig  vilde  have  en  fransk 
Tronfølger,  ulige  hellere  havde  seet  Vicekongen  af  Italien,  Prins  Eugene, 
paa  denne  Plads'.  Men  enhver  videre  Tanke  derpaa  var  skudt  tilside, 
da  denne  Prins  selv  bestemt  viste  sig  utilbøielig  til  at  lade  sig  føreslåa. 
Imidlertid  troede  man  i  Sverige,  at  Napoleon  med  Glæde  vilde  se 
Bernadotte  valgt,  og  dette  var  tilstrækkeligt  til  at  vinde  Stemningen  for 
ham.  Tilsidst  lykkedes  det  ogsaa  at  omstemme  Carl  XIII.  for  denne 
nye  Kandidatur,  og  18de  August  overleveredes  en  kgl.  Proposition  des- 
angaaende  til  Rigsdagen.  Tre  Dage  senere,  21de  August,  havde  Sverige 
en  ny  Kronprins,  Jean  Baptiste  Jules  Bernadotte,  Fyrste  af  Ponte- 
corvo, eller  som  han  snart  skulde  kalde  sig,  Carl  Johan.  Ti  Dage 
senere  forklarede  Grev  von  Dernath  for  Regjeringen  i  Kjøbenhavn,  at 
nu  gjaldt  det  Norge,  der  gjennem  Sveriges  nye  Forbindelser  med 
Frankrige  var  mere  udsat  end  Finland,  —  en  Spaadom,  hvis  Opfyldelse 
fire  Aar  længere  nede  i  Tiden    godtgjorde,    hvor   rigtig  denne  Diplomat 


A.  Ahnfelt,  Tvd  krimta  rivaler,  I,  S.  146.  Smlgn.  Mémoires  pour  scrvir  å 
Vhistoire  de  Charles-XIV-Jean,  par  Coupé  de  St.-Donat  et  B.  de  Rochefort 
(Paris  1820),  I,  S.  119:  ^Napoleon,  loin  d'approuver  cette  élection,  en  parut 
d'abord  trés-mécontent ;  mais  venant  en  suite  å  réfléchir  qu'en  consentant  å 
Vélévation  de  Bernadotte,  il  éloignait  un  rival,  dont  la  popularité  lui  ctait 
suspecte,  Hé  bien  I  dit-il,  que  la  destinée  s'accomplisse.'''  Mere  herom  i  samme 
Værk,  I,  S.  158  flg. 

havde  bedømt  Stillingen  K  Saaledes  maa  ogsaa  Grev  Wedel  have  op- 
fattet  denne,  da  han  udtalte  sig  for  den  franske  Marschals  Valg,  idet 
han  gjorde  Regning  paa,  at  den  nye  Kronprins  vilde  virke  for  at  fremme 
de  „store  Beslutninger",  hvis  Opfyldelse  han  i  1809  havde  troet  at  være 
nær.  Dette  var  Udgangspunktet  for  Sveriges  fremtidige  Politik,  for 
hvilken  den  nye  Tronfølger  var  vunden,  inden  han  havde  betraadt  sit 
nye  Fædrelands  Grund.  Den  20de  Oktober  steg  han  iland  ved  Helsing- 
borg, og  2den  November  1810  holdt  han  sit  høitidelige  Indtog  i  Stock- 
holm. Fra  nu  af  tilhørte  han  den  skandinaviske  Halvø.  Fra  dansk 
Side  mødte,  tiltrods  for  alle  Skuffelser,  ingen  Protest  mod,  hvad  der 
var  skeet. 

Napoleon  havde  givet  sit  Samtykke  til,  at  Fyrsten  af  Pontecorvo 
modtog  Valget,  men  i  Udtryk,  der  ingenlunde  tilkjendegav  nogen  Hen- 
rykkelse-. Hvad  der  i  Øieblikket  navnlig  stod  ham  for  Hovedet,  var 
Ønsket  om  at  berolige  den  russiske  Regjering,  og  samme  Nat,  som  han 
havde  svaret  Carl  XIII.,  ilede  han,  efterat  han  selv  var  gaaet  til  Sengs, 
med  at  instruere  Hertugen  af  Cadore  om,  at  der  maatte  gjøres  alt  for 
at  overbevise  den  russiske  Regjering  om,  at  han  ingen  Andel  havde  i 
Valget,  da  han  havde  holdt  enten  paa  Frederik  VI,  eller  paa  Hertugen 
af  Augustenborg  ^.  Den  Omhu,  hvormed  Napoleon  stræbte  at  berolige 
den  russiske  Regjering,  var  ingenlunde  ugrundet.  Thi  uagtet  ogsaa 
denne  gav  sig  Udseende  af  at  være  den  uinteresserede  Tilskuer,  der 
kun  ønskede  et  frit,  upaavirket  Valg,  var  man  der  meget  ivrig  for  at 
komme  paa  Spor  efter  de  mellem  Stockholm  og  Paris  indledede  For- 
bindelser^. Napoleon  ønskede  endnu  at  undvige  enhver  Mistanke  om 
at  ville  angribe  Rusland,  og  han  var  af  den  Grund  alt  andet  end  til- 
freds med  at  se  en  af  sine  Marschaller  i  en  Stilling,  der  kunde  opfattes 
som  en  Forpost  for  det  franske  Angreb  paa  Rusland.  Saaledes  frem- 
kom disse  Undskyldninger  og  Forklaringer,  der  var  beregnede  paa 
Hoffet  i  St.  Petersburg.     Men  dette  fandt  sig  ikke    hurtig  tilfredsstillet. 


^  Depesche  fra  Grev  von  Dernath  til  N.  Rosenkrantz,  dateret  Stockholm  31te 
August  1810,  i  det  danske  Udenrigsministeriums  Arkiv.  Smlgn.  ogsaa  den 
ovenfor,  S.  388,  Note  2  omhandlede  Depesche  af  10de  Oktober  1810. 

'^  Correspondance  de  Napoleon  ler.  Vol.  XXI,  No.  16  875;  Bignon,  IX,  S.  226. 

^  Correspondance  de  Napoleon  ler.  Vol.  XXI,  No.  16  876  og  16  879.  Smlgn. 
Bignon,  IX,  S.  227  flg.  og  Scævola,  S.  514  flg.,  hvor  Navnet  Caillard  er  op- 
fattet  som  tilhørende  Brevets  Forfatter,  medens  dette  i  Virkeligheden  er  skrevet 
af  Hertugen  af  Cadore  til  Caillard,  der  bestyrede  Legationen  i  Stockholm, 
indtil  Alquier  kunde  komme  derhen  ! 

*  Ahnfelt,  Två  kron  ta  rivaler,  I,  S.  108  flg. 

Saaledes  berettes,  at  Valget  fra  russisk  Side  blev  betragtet  som  en 
Udfordring,  mod  hvilken  man  øieblikkelig  begyndte  at  foretage  Rust- 
ninger '. 

Snart  forandredes  imidlertid  Situationen  paa  en  Maade,  der  bedre 
kunde  berolige  den  russiske  Regjering  end  nogen  Forsikring  fra  Paris. 
Carl  Johans  Holdning  viste,  at  han  ikke  agtede  at  være  Napoleons 
yderste  Vagtpost,  men  følge  en  selvstændig  Politik,  der  kunde  sikre 
Sveriges  Interesser.  Hvilken  Politik  dette  maatte  være,  var  hurtig  for- 
staaet  af  ham,  der  fra  Høsten  1810  var  Sveriges  virkelige  Styrer.  Alle 
vidste,  hvor  Magtens  Tyngdepunkt  nu  laa,  efterat  Tronfølgeren  var  an- 
kommen  paa  svensk  Grund.  Regjeringen  var  faktisk  tilfaldt  en  Mand, 
der  havde  Kraft,  og  som  var  istand  til  at  forfølge  vidtrækkende  Planer; 
i  de  første  Maaneder  af  1811  blev  den  ogsaa  under  Kongens  Sygdoms- 
anfald  overdragen  ham  i  Navnet,  og  han  førte  den  da,  som  ellers,  med 
en  Selvstændighed,  som  aldrig  kunde  være  udfoldet  af  noget  Medlem 
af  den  hertugelige  Familie  paa  Augustenborg.  Det  viste  sig,  inden  lang 
Tid  var  hengaaet,  at  der  var  kommet  en  fremragende  Personlighed 
som  Repræsentant  for  det  svenske  Kongedømme,  en  Mand,  der  med 
Sandhed  kunde  sige,  hvad  han  vel  et  Aar  senere  udtalte  i  en  Skrivelse 
til  sin  tidligere  Rival:  „0n  est  de  la  familie  des  rois,  quand  on  sait 
commander  aux  hommes  et  qu^on  a  vaincu  dans  plusieurs  batailles."'  Rigs- 
dagen  i  Orebro  havde  ei  alene  valgt  en  Tronfølger,  men  en  Regent. 

Af  ham  kunde  det  nu  ikke  fordres,  at  han  skulde  komme  til  Sve- 
rige, besjælet  af  en  levende  Kjærlighed  for  dette  Land  og  dets  Institu- 
tioner.  Noget  saadant  kunde  umulig  findes  hos  ham,  og  det  vilde  være 
at  misforstaa  en  betydelig  historisk  Personlighed,  om  man  tillagde  ham 
Følelser,  der  alene  kunde  opstaa,  naar  han  havde  levet  en  Tid  i  Landet 
og  sammen  med  dets  Folk.  Carl  Johan  var  interesseret  for  det  Land, 
der  kaldte  ham  til  sin  Tronfølger,  og  han  kom  med  den  redelige  Be- 
slutning, at  vie  sin  Fremtid  til  Arbeidet  for  dettes  Vel.  Hans  Politik 
var  alligevel  ikke  bygget  paa  Følelser,  men  paa  den  kloge  Beregning 
af,  hvorledes  Fremtiden  bedst  lod  sig  udnytte,  med  dette  Maal  for  Øie. 
Idet  hans  Fortid  ikke  var  knyttet  til  Sverige,  men  netop  aldeles  uberørt 
af  alt,  hvad  der  var  foregaaet  i  dette  Land,  havde  han  den  væsentlige 
Fordel  at  kunne  se  med  den  største  Fordomsfrihed  paa  den  politiske 
Stilling,  og  upaavirket  af  de  Sidehensyn,  der  vilde  have  virket  paa  en 
indfødt  svensk  Fyrste,   at   kunne    udse  sig  de  Opgaver,    for  hvilke    det 


'  Schinkel-Bergmann,  VI,  S.  29. 

var  lønnende  at  arbeide.  I  den  Henseende  skal  sjelden  en  Statsmand 
af  den  Rang,  som  Sveriges  nyvalgte  Tronfølger  have  staaet  bedre  end 
han.  En  begeistret  Nation  stod  bag  ham,  og  han  selv  var  fuldt  beredt 
paa  at  handle,  men  uden  at  lade  Folkets  lllusioner  faa  Overlaget  over 
sin  Handlefrihed. 

De  Opgaver,  som  forelaa  Carl  Johan  ved  hans  Ankomst  til  Sverige, 
var  mange,  og  der  kunde  ikke  være  nogen  Mulighed  for  at  løse  dem 
alle  samtidig.  Foreløbig  var  han  henvist  til  at  indtage  en  afventende 
Holdning,  hvorunder  intet  blev  foregrebet  med  Hensyn  til  den  kom- 
mende Tid.  Uden  at  ønske  aabent  Brud  med  England,  var  han  dog 
nødsaget  til  at  opretholde  den  gode  Forstaaelse  med  Frankrige;  ved  en 
af  disse  Magters  Bistand  skulde  han  opnaa  Foreningen  med  Norge, 
medens  det  svenske  Folk  tillige  ventede,  at  han  skulde  skjænke  det 
Finland  tilbage.  England  var  allerede  beroliget  ved  de  Forsikringer, 
der  endnu  inden  Tronfølgervalgets  Afholdelse  var  givne  Admiral  Sir 
James  Saumarez  af  den  svenske  Admiral  Krusenstjerna  om,  at  Regje- 
ringen fremdeles  vilde  bevare  den  venskabelige  Holdning,  hvilken  den 
hidtil  trods  alle  franske  Trusler  ikke  havde  villet  opgive  ^  At  berolige 
Frankrige  faldt  ikke  ligesaa  let,  da  Mistanken  her  hurtig  var  vaagnet. 
Navnlig  var  det  Sveriges  gjennem  hele  Aaret  1810  fortsatte  tvivlsomme 
Forhold  til  Kontinentalspærringen  og  de  gamle  Planer  om  at  forene 
Norge  med  Sverige,  der  vakte  Anstød.  Det  sidste  var  en  Trusel  mod 
Frederik  VI.,  Napoleons  nære  forbundne,  og  denne  kunde  ikke  lettelig 
ventes  at  ville  hjælpe  til  at  berøve  ham  Norge. 

I  Stockholm  repræsenteredes  fra  Høsten  1810  Frankrige  af  et  for- 
henværende Konventsmedlem,  der  havde  voteret  for  Ludvig  XVTs  Død, 
Baron  Alquier,  der  omsider  var  ankommen  dertil,  nogle  Maaneder  før 
Kronprinsen.  Mellem  denne  Diplomat  og  Grev  von  Dernath  knyttedes 
hurtig  en  intim  Forbindelse,  og  den  sidste  søgte  gjerne  sin  Støtte  hos 
den  franske  Keisers  Gesant,  der  paa  sin  Side  satte  Greven  meget  høit. 
Ingen  af  dem  havde  synderlig  Tillid  til  Kronprinsen;  de  udvekslede 
hyppig  sine  Meninger  og  betroede  hinanden,  hvad  de  hørte  af  hans 
Mund.  Paa  sin  Side  maa  Kronprinsen  snart  være  kommen  paa  det 
rene  med  det  Forhold,  der  bestod  mellem  de  to  Diplomater;  men  det 
lader  ikke  til,  at  han  altid  har  indrettet  sin  Handlemaade  derefter. 

Baron  Alquier  havde  ilet  med  at  anholde  om  en  Audiens,  saasnart 
Kronprinsen  var  ankommen  til  Stockholm,  og  ved  denne  Leilighed  synes 


'    SCÆVOLA,  Utlåndska  diplomaters  minnen,  S.  105  flg. 

Samtalen  at  have  streifet  viden  om,  og  bl.  a.  berørt  Spørgsmaalet  om 
Norge.  Kronprinsen  sagde  da,  at  han  ikke  vilde  erobre  Norge;  der 
var  for  Sverige  al  Grund  til  at  holde  sig  roligt,  og  han  vilde  desuden 
ogsaa  i  det  Land,  hvor  han  allerede  befandt  sig,  faa  Klipper  nok  at 
regjere  over  ^ 

I  Virkeligheden  var  det  langt  fra,  at  Kronprinsen  her  havde  sagt 
sit  Hjertes  Mening.  Han  forstod  alle  de  Fordele,  der  ,vilde  flyde  af  de 
to  Rigers  Forening,  og  var  bestemt  paa  at  gjøre,  hvad  der  stod  i  hans 
Magt  for  at  sætte  den  igjennem.  Imellem  hans  nærmeste  Omgivelser 
var  Foreningspartiet  fra  1809  repræsenteret  ved  flere  Mænd  af  Ind- 
flydelse.  Uagtet  Adlersparre,  der  længst  holdt  fast  ved  den  augusten- 
borgske  Fiktion,  til  det  sidste  havde  været  imod  Tanken  paa  at  vælge 
en  fransk  Marschal,  blev  der  dog,  da  Valget  engang  var  skeet,  gjort 
mange  Forsøg  paa  at  trække  ham  over  i  den  fortrolige  Kreds,  der  om- 
gav den  nye  Kronprins,  og  denne  lyttede,  selv  om  der  kan  reises 
Tvivl,  hvorvidt  det  lykkedes  ham  helt  at  vinde  Revolutionshelten  fra 
1809,  ialfald  villig  til,  hvad  han  hørte  af  hans  og  Platens  Mund  om 
Muligheden  af  at  vinde  Norge.  Allerede  ved  sin  første  Sammenkomst 
med  Adlersparre  skal  Kronprinsen  have  antydet,  at  naar  engang  For- 
eningen var  sluttet,  da  var  ingen  mere  skikket  til  at  knytte  Baandet 
mellem  Broderfolkene  fastere  end  netop  Carl  Augusts  fortrolige  Ven  -. 
Hvad  Adlersparre  og  Platen  sagde,  rammede  igjen,  hvad  Grev  Wedel 
mente  om  Foreningen,  saaledes  som  det  sidst  var  aftalt  ved  Sammen- 
komsten paa  Strom. 

Carl  Johan  saa  allerede  nu,  hvorledes  Sandsynligheden  for  at  opnaa 
Foreningen  var  større,  om  han  gik  mod  end  med  Napoleon,  ligesom 
han  straks  havde  fattet,  at  Sveriges  vigtigste  økonomiske  Interesser 
maatte  tilsige  et  Forbund  med  England,  ikke  med  Frankrige.  Saaledes 
er  det  vel  bekjendt,  at  Kronprinsen  umiddelbart  efter  sin  Landstigning 
i    Helsingborg    gav    Landshøvding,    Grev    A.  Rosen    fra    Goteborg    den 


'  Depesche  fra  Grev  v.  Dernath  til  Rosenkrantz,  dateret  Stockholm  4de  November 
1810,  i  det  danske  Udenrigsministeriums  Arkiv.  I  det  Uddrag  af  Alquiers  De- 
pescher,  som  meddeles  hos  Scævola,  findes  intet  om  denne  Samtale. 

■^  C.  A.  Adlersparre,  1809  och  1810,  III,  S.  218.  Et  vigtigt  Brev  fra  Georg 
Adlersparre,  dat.  Mariestad  21de  Februar  1811,  der  belyser  dennes  Forhold  ti! 
Kronprinsen  og  hans  Meninger  om  Foreningen,  er  trykt  hos  Schinkel-Berg- 
iMANN,  VI,  S.  359—361.  Da  dette  staar  mellem  en  Del  Korrespondense  fra 
1812,  kunde  man  tvivle  om  Dateringens  Rigtighed;  men  da  der  refereres 
til  Kronprinsens  Brev  af  12te  Februar,  og  da  der  netop  haves  et  Brev  fra 
denne  til  A.  af  den  12te  Februar  1811,  maa  dermed  Tvivlen  bortfalde. 

Forsikring,  at  hvor  meget  han  end  skulde  ønske,  at  det  kunde  lykkes 
ham  at  forene  sit  gamle  og  sit  nye  Fædrelands  Interesser,  saa  vilde 
han  ikke  et  eneste  Øieblik,  om  Sveriges  Vel  krævede  det,  tåge  i  Be- 
tænkning  at  udtale  sig  mod  det  første.  Han  havde,  som  han  sagde. 
Keiser  Napoleon  at  takke  for  meget;  men  han  var  dog  ikke  kommen 
til  Sverige,  for  at  være  hans  Præfekt  og  Toldembedsmand  \ 

Mellem  denne  Kronprinsens  Opfatning  af,  hvad  Sveriges  merkantile 
og  økonomiske  Interesser  krævede,  og  hans  Tanker  om  Foreningen 
med  Norge  med  de  deraf  flydende  Fordele,  var  der  en  naturlig  indre 
Forbindelse.  Han  vilde  i  begge  Henseender  sikre  Halvøens  Uafhængig- 
hed  ved  en  Tilslutning  til  England.  Rent  geografiske  Hensyn  virkede 
her  bestemmende  paa  Carl  Johan,  og  hvad  der  blev  ham  forklaret  af 
hans  nye  Omgivelser,  tjente  kun  til  at  bestyrke  ham  i  Troen  paa,  hvad 
Sveriges  sande  Vel  maatte  kræve.  At  en  ubegrænset  Tilslutning  til 
Fastlandsspærringen  var  i  Strid  med  Landets  økonomiske  Interesser, 
var  forlængst  anerkjendt  af  Regjeringen,  og  Kronprinsen  havde  allerede 
inden  sin  Ankomst  til  Sverige  erkjendt  Rigtigheden  deraf. 

Hvad  Norge  angik,  da  ønskede  Carl  Johan  kun  den  ydre  For- 
bindelse, til  Værn  mod  fælles  Fiender,  medens  han  intet  havde  at  ind- 
vende  imod  Foreningsvilkaar,  der  overlod  hvert  af  de  tvende  Riger  en 
udstrakt  Selvstændighed  i  sine  indre  Anliggender.  Ogsaa  i  denne  Hen- 
seende havde  han  meget  let  for  at  tilegne  sig  de  Wedel-Platenske  Syns- 
maader. 

For  Carl  Johan  var  den  politiske  Stilling  i  November  1810  over- 
ordentlig ubehagelig,  og  hvilket  Valg  han  end  maatte  træffe,  maatte  det 
tåge  lige  meget  paa  ham.  Det  stod  paa  Spidsen;  det  gjaldt  om  Frank- 
rige eller  Sverige.  I  Hælene  paa  ham  var  der  fulgt  en  fransk  Note, 
der  i  haanende  Form  forlangte  Opgivelsen  af  Sveriges  Selvbestemmelse 
og  blind  Underkastelse  under  Kontinentalsystemet^  Kronprinsen  bøiede 
af,  idet  han  indsaa,  at  hvor  haanlig  end  Napoleons  Behandling  af  ham 
var,  saa  var  det  endnu  klogest  at  give  efter  for  Keiseren.  Tvungen  af 
Omstændighederne,  erklærede  han  derfor  England  Krig  17de  November 
1810.  Men  det  blev  en  Krig,  om  hvilken  begge  Parter  var  enige,  at 
at  den  ikke  skulde  føres  med  Alvor''. 


1  Schinkel-Bergmann,  v,  S.  306;  VI,  S.  20  flg. 

2  SCÆVOLA,  S.  524  flg.     Schinkel-Bergmann,  Bihang,  II,  S.  321  flg. 

^  Schinkel-Bergmann,  VI,  S.  27.  Smlgn.  Fremstillingen  hos  Bignon,  IX, 
S.  340  flg.,  der  er  oplysende  for  det  Haan,  hvormed  Carl  Johan  behandledes 
af  Napoleon. 

Umiddelbart  efter  aabnedes  de  første  hemmelige  Underhandlinger 
med  England.  Ingen  ringere  Person  end  Baron  Platen  reiste  paa  Kron- 
prinsens Vegne  til  Goteborg  for  at  træffe  Sir  James  Saumarez,  der 
laa  med  en  mægtig  Flaade  i  den  bohuslånske  Skjærgaard.  Denne 
Admiral  var  rigtignok  allerede  afreist;  men  Platen  fik  i  det  Sted  An- 
ledning til  gjennem  Grev  Rosen  at  gjøre  Bekjendtskab  med  en  under- 
ordnet diplomatisk  Agent,  ved  Navn  Johnstone,  der  netop  skulde 
begive  sig  til  Wien.  Denne  afgav  til  Platen,  —  hvis  egen  Beretning' 
her  er  Kilden  —  den  Erklæring,  at  den  engelske  Regjering,  paa  den 
Maade,  som  kunde  synes  hensigtsmæssig,  var  tilbøielig  til  at  medvirke 
til  Norges  Forening  med  Sverige,  ogsaa  med  Subsidier,  saafremt  man 
kun  var  sikker  paa  en  heldig  Udgang.  Norge  stod  mod  Finland.  Alle- 
rede nu  maatte  der,  saa  mente  Baron  Platen,  næres  Haab  om,  at  den 
Dag  ikke  var  fjern,  da  der  kunde  blive  Tale  om  en  Tilnærmelse  mellem 
England  og  Rusland;  han  troede  at  forståa  dette  af  den  Maade,  hvorpaa 
Johnstone  udtalte  sine  Tvivl  angaaende  en  fremtidig  Afstaaelse  af  Fin- 
land. Men  den  svenske  Udsending  kunde  paa  sin  Side  berolige  den 
anden  ved  den  Erklæring,  at  enhver  Tanke  paa  Finland  stred  mod 
Kronprinsens  Hensigter. 

Baron  Platen  forberedte  tillige,  under  samme  Besøg  paa  den 
svenske  Vestkyst,  Udsendelsen  af  en  Agent  til  Norge,  hvem  han  i  den 
derom  afgivne  Beretning  omtaler  som  en  meget  paalidelig  Person,  der 
i  Begyndelsen  af  December  var  færdig  til  at  afreise  fra  Goteborg. 
Sendelsen  blev  dog  foreløbig  udsat,  idet  man  ventede,  indtil  det  viste 
sig,  om  Kronprinsen  selv  kom  til  Goteborg.  Hvem  denne  meget  paa- 
lidelige  Person  var,  er  ikke  bekjendt,  ligesaa  lidt  som  det  vides,  om 
hans  Reise  virkelig  senere  hen  er  kommen  til  at  foregaa. 

Derimod  kjendes  en  Samtale,  som  Carl  Johan  omtrent  i  de  samme 
Dage  havde  med  en  fransk  Kjøbmand  fra  Goteborg,  Lorent,  der  var 
ankommen  til  Stockholm.  Hvad  Carl  Johan  sagde  til  denne,  var  be- 
regnet paa  at  skulle  gaa  videre  til  Adlersparre,  hvilket  ogsaa  skede 
gjennem  Grev  Rosens  Mellemkomst.  Lorent  har  selv  nedskrevet  en 
Beretning-   om    Kronprinsens  Ytringer.     I    denne   fortæller   han:      „Idet 

'   Schinkel-Bergmann,  VI, S.  48 flg. og  Bihang,  II,  S.  336flg.  Smlgn.  Scævola,  S.  546. 

-  Lorents  Beretning  om  denne  Samtale  er  efter  Originalen  mellem  Adlersparres 
efterladte  Papirer  i  Lund,  trykt  paa  Fransk  i  Forfatterens  Afhandling  om 
Kielerfreden,S.hQ'![g.,\  Christiania  Videnskabsselskabs  Forhandlinger  for  1886, 
No.  13.  Tidligere  er  den  ogsaa  trykt  paa  Fransk  hos  C.  A.  Adlersparre, 
1809  och  1810,  III,  S.  212  flg.  Paa  Svensk  er  den  gjengiven  hos  Schinkel- 
Berg.mann,  VI,  S.  47  flg. 

han  talte  om  Norge,  bemærkede  han,  at  naar  man  forenede  det  med 
Sverige,  vilde  disse  to  Lande  danne  en  Østat,  der  omtrent  vilde  være 
beskyttet  mod  ethvert  Angreb  og,  naar  den  befandt  sig  i  Forbund  med 
England,  kunde  byde  det  hele  Fastland  Spidsen,  gjennem  den  Lethed, 
hvormed  man  til  talrige  Punkter  kan  overføre  en  Styrke  paa  15 — 20,000 
Mand.  Han  roste  meget  Nordmændene,  idet  han  beklagede  baade  deres 
Stilling  i  Forhold  til  Danmark  og  de  Vanskeligheder,  som  var  tilstedte, 
da  der  handledes  om  at  forene  dem  med  Kongeriget  Sverige.  Han 
tilføiede:  Dersom  Nordmændene  senere  hen  vil  forene  sig  med  Sve- 
rige, saa  faar  de  indrette  sin  Forfatning  saadan,  som  den  passer  til 
deres  Love,  til  deres  Sæder,  til  deres  Behov,  til  deres  lokale  Stilling, 
til  deres  Fjelde,  —  Kongen  af  Sverige  vil  underskrive  alt!  De  faar 
vaage  over  sit  Lands  Sikkerhed,  over  dets  Forsvar,  og  dersom  de  efter 
dette  kan  bidrage  til  Sveriges  Civilliste  50,000,  30,000,  10,000  Rdl. 
om  Aaret  eller  aldeles  intet,  —  Kongen  af  Sverige  vil  underskrive 
Alt!  Hvad  Papirpengene  angaar,  da  maa  man  først  til  deres  Indløsning 
anvende  alle  Krongodser  og  for  øvrigt  oprette  en  Amortisations-Kasse, 
for  lidt  efter  lidt  at  trække  dem  ind.  Fremfor  alt,  sagde  han,  skulde 
man  forsøge  at  iværksætte  denne  Forening  uden  Blodsudgydelse,  og  de 
danske  Embedsmænd,  som  i  Troskab  mod  sin  Konge  vil  opfylde  sin 
Pligt,  maa  sendes  tilbage  uden  at  blive  mishandlede."  Saadan  lød  Carl 
Johans  første  bestemte  Udtalelser,  der  nu  kjendes,  om  de  norske  For- 
hold, —  dobbelt  interessante,  fordi  de  samme  Tanker  senere  gjenfindes 
hos  ham  i  det  Øieblik,  da  han  skulde  endelig  gjennemføre  sin  Unions- 
politik,  umiddelbart  foran  Norges  Løsrivelse  fra  Danmark. 

Naar  Carl  Johan  nærede  saadanne  Fremtidsplaner,  kunde  han  ikke 
staa  i  noget  godt  Forhold  til  Frederik  VL  Der  skulde  netop  i  Kjoben- 
havn  aabnes  Underhandlinger  om  Tilbagegivelsen  af  de  svenske  Far- 
tøier,  der  var  opbragte  af  danske  og  norske  Kapere,  og  ved  denne 
Anledning  ser  det  ud,  som  om  der  i  Stockholm  er  sat  i  Omløb  Rygter 
om,  at  noget  var  igjære  mod  Norge.  Disse  antog  en  saadan  Form,  at 
Grev  von  Dernath  ansaa  dem  for  vel  grundede  og  ilede  med  at  ind- 
berette  til  sin  Regjering,  hvilke  Aarsager  han  troede  at  have  til  at 
frygte  for  et  nærforestaaende  Fredsbrud'.  Han  fortalte  bl.  a.,  at  i  Sverige 
ansaaes  Grev  Wedel,  i  Henhold  til  Ytringer  af  den  afdøde  Kronprins, 
for  at  være  iin  génie  supérieur,    hvem   man  tillagde  den  Plan  at  revolu- 


'   Original  i  det  danske  Udenrigsministerlums  Arkiv;  i  sin  Heihed  aftrykt  i  den 
ældre  Udgave,  I,  S.  458,  Note  1. 

tionere  hele  Norge,  og  at  der  næredes  Planer  om  at  erhverve  Norge 
som  en  Erstatning  for  Finland, 

Grev  Wedels  Navn  blev  ogsaa  ellers  høilydt  nævnt  i  Stockholm 
som  den,  paa  hvem  man  stolede  '.  Man  haabede,  at  han  skulde  reise 
det  norske  Folk  til  politisk  Frihed  og  Forening  med  Sverige.  Hvad 
der  fortaltes,  blev  af  v.  Dernath  indberettet  til  Udenrigsministeriet  i 
Kjøbenhavn.  Carl  Johan  og  hans  nærmeste  Omgivelser  talte  stadig  om, 
at  der  fra  Norge  var  gjort  dem  Tilbud,  men  at  disse  ikke  var  mod- 
tagne.  Alquier  var  nærmest  den,  der  fik  høre  denne  Art  fortrolige 
Meddelelser;  men  han  fortalte  alt  til  Grev  von  Dernath.  Hvad  deri  var 
Sandhed,  og  hvad  deri  var  Digtning,  lod  sig  ikke  altid  udskille,  og  de  to 
Diplomater  maatte  opgive  Forsøgene  paa  at  komme  til  Sikkerhed  i 
denne  Henseende.  Carl  Johans  overordentlige  Aabenhed  synes  ufor- 
klarlig, naar  det  vides,  at  hans  Hensigt  virkelig  var  at  vinde  Norge-. 

Stillingen  antog  i  Grev  von  Dernaths  Øine  et  stedse  mere  truende 
Skjær.  Noget  usikkert,  men  meget  farligt  forekom  ham  at  være  i 
Anmarsch,  og  han  anmodede  indtrængende  om,  at  man  i  Kjøbenhavn 
vilde  være  paa  sin  Post.  Han  søgte  sin  Støtte  hos  Alquier,  der  ved 
Leilighed  kunde  true  med  Keiser  Napoleon,  som  ikke  vilde  tillade,  at 
hans  forbundne  led  nogen  Overlast.  Alquier  modtog  for  øvrigt  paa 
samme  Tid  selv  mundtlige  Forslag  fra  Carl  Johan  om,  at  Frankrige 
maatte  overlade  ham  Norge,  som  han  nok  kunde  faa  af  andre,  men  som 
han  for  sit  Vedkommende  blot  vilde  modtage  af  Keiserens  Haand,  for 
saa  at  blive  dennes  mest  paalidelige  allierede.  I  denne  Samtale,  der 
fandt    Sted    Sit    Februar   1811,   gik  Kronprinsen  meget  vidt  og  talte  løst 


'  Brev  fra  Armfelt,  dat.  Finnspång  21de  Febr.  1811:  ,,Gref  Vedel  Jarlsberg  har 
ett  stort  parti  i  det  landet  och  han  vill  afskudda  sig  danska  aket.    Men  der- 

fore  vill  han  ej  blifva  en  Svensk  constitutionel  undersåte att  han  onskat 

ett  federatif-systeme  med  Sverige,  sådant  som  det,  hvilket  forenar  cantonerne  i 
Schweitz,  en  handelstractat  med  England  och  oss,  derpå  dr  jag  forvissad.  Men 
detta  år  langt  ifrån  hvad  A~e  laggt  fram  for  oss.  Made  vi  lofvat  att  ej  blanda 
oss  i  Norges  affårerne  och  att  med  stillhet  afvakta  håndelser  så  —  —  —  Låt 
Norge  blifva  sjelfståndigt,  låt  det  kanna  sitt  behof  af  en  kraft,  som  det  c  n  - 
samt  skall  sakna,  låt  oss  få  en  regering  med  energi,  klokhet,  en  constitution, 
som  ej  år  regimen  for  en  paralytique,  forfattningar,  som  ej  qvåfva  all  handel 
och  industri,  och  foreningen  med  Norge  skall  då  vara  lika  så  lått,  lika  så 
saker,  som  den  nu  år  omojlig.^'  De  la  Gardieska  archivet,  XX,  S.  27  flg.  Denne 
Skrivelse  er  af  samme  Dag  som  Adlersparres  Brev  til  Carl  Johan,  Schinkel- 
Bergmann,  VI,  S.  359-361. 

-  Flere  Uddrag  af  Grev  v.  Dernaths  Depescher  fra  Stockholm,  skrevne  i  de  første 
Maaneder  af  1811,  er  gjengivne  i  den  ældre  Udgave,  I,  S.  460,  Note  1  og 
S.  461,  Note  1. 

og  fast,  i  en  Aand,  der  ialfald  maatte  overbevise  den  anden  om,  at  han 
ikke  havde  levet  sig  synderlig  ind  i  sit  nye  Fædrelands  Institutioner  og 
fattet  Kjærlighed  til  dem.  Han  sagde  rent  ud,  at  hvis  Napoleon  ikke 
følte  sig  tiltalt  og  betrygget  ved  disse,  saa  var  der  ikke  fra  hans  Side 
noget  i  Veien  for  at  omdanne  dem  og  give  dem  et  mere  monarkisk  Sving. 
Men  uagtet  samme  Tilbud  allerede  var  gjort  fra  Carl  XIII.  selv  gjen- 
nem  General  Suremain  til  Désaugiers,  to  Maaneder  før  Carl  Johans 
Valg,  er  det  dog  ikke  rimeligt,  at  det  ved  nogen  Leilighed  har  været 
ment  saa  aldeles  alvorlig,  allermindst  i  Februar  1811.  Hensigten  maa 
da  nærmest  tænkes  at  have  været  den,  at  undersøge,  hvad  der  mentes 
fra  den  anden  Side. 

Alquier  var  ikke  paa  det  rene  med  Hensyn  til  den  Indflydelse, 
som  Tronfølgeren  virkelig  besad.  Han  vidste,  at  den  svenske  Almenhed 
inderlig  ønskede  Erhvervelsen  af  Norge,  og  at  dette  Spørgsmaal  veiede 
tungt  i  den  indre  svenske  Politik.  Stemningen  var  antifransk,  —  det 
stod  klart  for  Alquier.  Men  han  troede,  at  dette  var  imod  Kronprinsens 
Ønske,  og  at  Sverige  nok  vilde  følge  Frankrige,  saafremt  Napoleon  blot 
var  villig  til  at  støtte  Carl  Johan.  Gustav  III.  havde  med  fransk  Hjælp 
gjort  den  monarkiske  Regjeringsform  til  Virkelighed  i  Sverige,  —  An- 
vendelsen laa  nær  for  den  forhaandenværende  Situation,  idet  Alquier 
troede  at  kunne  fæste  sig  ved,  hvad  der  to  Gange  var  budt  ^ 

Fra  dette  Øieblik  af  herskede  der  mellem  Kronprinsen  og  det  franske 
Sendebud  tilsyneladende  den  mest  ubegrænsede  Fortrolighed,  og  Grev 
von  Dernaths  Depescher  til  sit  Lands  Udenrigsminister  vidner  i  til- 
strækkelig  Grad  om,  at  der  mellem  dem  fandt  hyppige  Sammenkomster 
Sted.  I  Virkeligheden  havde  imidlertid  Napoleon  stillet  sig  afvisende 
til  de  svenske  Tilbud,  og  navnlig  havde  han  negtet  at  yde  sin  Med- 
virkning til  Norges  Adskillelse  fra  Danmark,  idet  han  lod  Alquier 
instruere    om,    at    han    altid    skulde    forklare,   at  Keiseren  ikke  i  nogen 


'  ScÆVOLA,  Utlåndska  diplomaters  minnen,  S.  539—545,  Bignon,  X,  S.  155  flg.  — 
Den  ved  Scævola  meddelte  Samling  lader  sig  heldigvis  kontrollere  ved  andre, 
der  har  havt  mere  samvittighedsfulde  og  kyndige  Udgivere.  Saaledes  viser 
det  sig  ved  at  sammenholde  hans  Arbeide  med  Bignon,  Histoire  de  France, 
X,  S.  216,  at  han  har  sprunget  over  den  Depesche  af  22de  Juni  1810,  hvori 
Désaugiers  gjør  Rede  for  en  Samtale  med  Suremain,  der  var  sendt  til  ham  fra 
Carl  XIII.  I  denne  Depesche  heder  det:  „Que  VEmpereur,  m'a  dit  le  colonel, 
nous  donne  un  de  ses  rois,  et  la  Suéde  se  croira  sauvée;  qu'il  écrive  au  Roi: 
Votre  constitution  ne  vaut  rien,  et  ce  seul  mot  siiffira  au  Roi  pour  la  modifier, 
sans  craindre  d'opposition  de  la  part  de  la  Diéte."" 

Henseende  trængte  til  Sverige  \  At  Kronprinsen  alligevel  fortsatte  sin 
Forbindelse  med  Alquier,  synes  blot  at  kunne  have  den  ene  Forkla- 
ring, at  han  ønskede  at  vildlede  denne  med  Hensyn  paa  sine  virkelige 
Planer. 

Disse  syntes  at  røbe  sig,  da  Oberstlieutenant  Holst,  Carl  Augusts 
gamle  Adjutant,  der  først  havde  arbeidet  i  Hertugen  af  Augustenborgs 
Interesser  og  derpaa  til  sin  gamle  Konges  store  Fortrydelse  var  traadt 
ind  i  Carl  Johans  Stab,  midt  paa  Vinteren  med  sin  Familie  foretog  en 
Reise  til  Norge,  hvor  han  bl.  a.  opholdt  sig  en  Tid  hos  sin  Svigerfader, 
Justitsraad  Klocker  i  Skien.  Herom  skrev  Grev  von  Dernath  19de 
Februar  fra  Stockholm-:  „Jeg  skulde  ikke  kunne  sige,  at  den  Mistanke, 
som  Hr.  Holsts  Reise  indgiver  mig,  er  bestyrket  ved  nogen  Opdagelse, 
som  jeg  har  gjort  hersteds.  Men  det  er  sikkert,  at  jeg  ikke  er  alene 
om  at  nære  den.  Baron  Alquier  sagde  mig  igaar,  at  man  til  ham  havde 
talt  om  denne  Officer,  hvem  jeg  aldrig  havde  nævnt  for  ham,  som  en 
af  de  Personer,  der  af  Regjeringen  anvendtes  i  Norge.  Den,  som  gav 
ham  Meddelelsen,  har  ikke  kunnet  belægge  sine  Gjætninger  med  nogen 
sikker  Kjendsgjerning.  Men  jeg  maa  ikke  destomindre  meddele  dem 
til  Deres  Excellence,  uagtet  det  lader  sig  antage,  at  jeg  derved  paa  blotte 
Mulighed  mistænkeliggjør  en  Mand,  som  maaske  er  uskyldig.  Hvis 
Hr.  Holst  ikke  er  dette,  da  er  han  bedraget  af  dem,  som  anvender  ham. 
Thi  hans  Anskuelser  er  sikkerligen  afvigende  fra  deres.  Han  kan 
være  benyttet  som  Redskab;  mais  il  est  impossible,  qu'on  veuille  faire 
de  lui,  Suédois,  moteur  de  rebellion.  Il  seroit  peut-étre  possible  de 
surprendre  sa  confiance,  tandisquil  est  encore  en  Norvége:  quelque  usé 
que  soit  ce  moien,  je  ne  crois  pas,  quil  éviteroit  le  piége;  il  est  trés- 
réservé  et  paroit  étre  faux;  mais  il  nest  pas  un  aigle.'' 

Holst  blev  i  Norge  indtil  Slutningen  af  Marts  og  vendte  da  tilbage 


'  Correspondance  de  Napoleon  ler,  Vol.  XXI,  No.  17  386:  y,La  conversation  du 
baron  Alquier  doit  étre  la  méme,  toutes  les  fois  que  ces  questions  seront  miscs 
sur  le  tapis:  la  France  n'a  besoin  de  la  Suéde,  ni  en  matelots,  ni  en  officiers, 
ni  en  troupes;  elle  ne  désire  rien  d'elle  et  ne  lui  demande  rien.'^  Scævola, 
S.  546.  Ogsaa  v.  Dernath  skriver  22de  Februar  1811,  at  Kronprinsen  nu  igjen 
synes  at  nærme  sig  til  Frankrige,  og  at  det  er  Ministrene,  som  holder  paa  Tanken 
om  Norges  Erobring.  19de  Marts  skriver  den  samme,  at  Alquier  havde  meddelt 
ham  en  Udtalelse  af  Hertugen  af  Cadore,  hvorefter  Keiser  Napoleon  ikke  vilde 
tilstede  noget  Skridt,  der  ledede  til  en  Forringelse  af  de  danske  Stater;  dette 
gjentages  ligeledes  i  en  Depesche  af  22de  Marts. 

-  Fransk  Original  i  det  danske  Udenrigsministeriums  Arkiv.  I  denne  Depesche 
fortælles  ogsaa,  at  Carl  Johan  havde  sagt  til  Alquier,  at  han  ikke  maatte  lade 
sig  lede  af  Grev  v.  Dernath. 

Grev  J.  C.  H.  Wedel  Jarlsberg.     I.  26 

til  Stockholm',  Men  Grev  von  Dernath  havde  ikke  kunnet  tilveiebringe 
nærmere  Oplysnlnger  angaaende  Øiemedet  med  hans  Reise.  Selv  var 
han  imidlertid  bleven  skuffet  med  Hensyn  paa  Kronprinsens  virkelige 
Holdning.  Han  lod  sig  ogsaa  forlede  til  en  Undervurdering  af  denne 
Fyrstes  Personlighed,  der  var  høist  uberettiget,  og  som  med  Fordommens 
sædvanlige  Magt  længe  hindrede  ham  fra  at  erhverve  det  fulde  Indblik 
i,  hvad  der  virkelig  foregik  omkring  ham.  Hans  Depescher  viser  dette. 
Saaledes  skrev  han  Iste  Marts^:  „For  Øieblikket  har  Alquier  en  stærk 
Indflydelse  over  Kronprinsen.  Men  han  forstaar,  at  han  ikke  kan  gjøre 
Regning  paa  ham.  En  ren  Ubetydelighed  kan  omstemme  en  Fyrste, 
der  ikke  har  mere  Aand,  end  der  behøves  for  med  Begjærlighed  at 
gribe  de  Synsmaader,  som  man  forelægger  ham,  uden  at  kunne  analysere 
dem  og  tilegne  sig  dem.  Baronen  havde  Ret,  da  han  igaar  ganske  for- 
nøielig  sagde  til  mig:  Cest  iin  homme,  qui  a  deux  ou  trois  phrases 
dans  le  ventre,  qiVil  rend  å  toute  occasion,  et  de  Vesprit  autour  de  la 
tete.  Med  alt  dette  tror  jeg,  at  vi  ved  Hjælp  af  Kronprinsessen  og 
nogle  af  Kronprinsens  Omgivelser  har  vundet  en  Grad  af  Sikkerhed  fra 
den  Side,  og  at  tiltrods  for  Sveriges  Rustninger,  de  Farer,  som  Norge 
løber,  er  fjernede,  forudsat  at  Keiseren  ophører  med  at  udfordre 
Prinsen  og  at  ægge  Svenskerne.  Wetterstedt  er  den  Mand,  jeg  mest 
frygter.  Jeg  har  henledet  min  Kollegas  Opmærksomhed  sur  la  nécessité 
de  parvenir  jusqu'å  lui,  og  jeg  haaber,  at  dette  skal  være  muligt.  Hvis 
den  franske  Minister  kunde  sikre  sig  Hofkansleren,  vilde  Prinsen  være 
fuldstændig  omringet,  og  vi  vilde  være  næsten  sikre  paa  ham." 

Med  saadanne  Forestillinger  satte  Grev  von  Dernath  sig  stedse 
mere  fast  i  den  Mening,  han  nu  havde  opgjort  sig  om  Kronprinsens 
sandsynlige  Hensigter.  Han  kunde  ikke  være  mere  vildledet,  mere 
kjørt  i  Ring,  end  han  nu  var  bleven,  og  naar  det  fortaltes  ham,  at  der 
virkelig  til  Stockholm  var  ankommet  Udsendinge  fra  Norge,  der  havde 
opfordret  den  svenske  Regjering  til  at  forberede  en  Forening,  da  var 
han  aldeles  utilbøielig  til  at  tillægge  dette  nogen  Vægt,  uagtet  han  ikke 
kunde  benegte,  at  der  virkelig  var  saadanne  Nordmænd  i  Stockholm, 
hvad  dog  maaske  ikke  var  saa  sikkert^.  Her  var  ingen  alvorlig  Fare, 
mente    Grev    von    Dernath,    selv    om    Carl   Johan   kunde    have  Lyst  paa 


*   Depesche  fra  v.  Dernath,  Stockhohn  2den  April  1811:    „Mr.  de  Holst  est  arrivé 

Vendredi  dernier.''    (Danske  Udenrigsministerium). 
2  Fransk  Original  i  det  danske  Udenrigsministeriums  Arkiv. 
^    Et  kort   Uddrag    af  Grev  v.  Dernaths   Depescher  fra  Marts  1811   er  meddelt  i 

den  ældre  Udgave,  I,  S.  4G5,  Note  1. 

Norge.  Thi  han  vilde,  om  der  i  den  nærmeste  Fremtid  udbrød  en  stor 
Verdenskrig,  deltage  i  denne  som  Napoleons  allierede,  og  da  kunde 
umulig  Norge  blive  Lønnen  for  hans  Hjælp. 

I  Kjøbenhavn  betragtedes  Sagerne  i  et  noget  andet  Lys.  Der 
nærede  man  virkelig  en  ikke  ringe  Frygt  for  at  tabe  Norge.  Rygter 
om,  at  der  herskede  Spænding  mellem  Sverige  og  Frankrige,  kom  ud 
blandt  Folk,  og  i  den  danske  Hovedstads  diplomatiske  Kredse  vidste 
man  at  fortælle,  at  der  i  Udenrigsministeriet  næredes  Bekymringer  for 
den  Mulighed,  at  Napoleon  kunde  forlange  Gjennemmarsch  gjennem 
Danmark  for  en  mod  Sverige  bestemt  Hær.  Ligeledes  gik  der  Rygter 
om,  at  der  fra  svensk  Side  var  et  Angreb  paa  Norge  igjære^  I  For- 
bindelse dermed  nærede  Regjeringen  ogsaa  Frygt  for,  at  et  Parti  i 
Norge  havde  svenske  Sympatier.  Fremfor  alle  var  Grev  Wedel  mis- 
tænkt  som  den,  der  skulde  arbeide  for  at  sprænge  den  gamle  Forenings 
Baand.  Ogsaa  Prins  Frederik  af  Hessen,  der  saa  Stillingen  i  det  Lys, 
hvori  den  maatte  vise  sig  for  en  lagttager  i  Christiania,  havde  tidlig 
henledet  Kongens  Opmærksomhed  paa,  at  noget  maatte  være  igjære 
mod  Norge".  Dette  var  hans  første  Indtryk  ovenpaa  det  svenske  Tron- 
følgervalg,  der  i  en  ganske  mærkelig  Grad  falder  sammen  med  den 
Forklaring,  der  indløb  fra  Grev  von  Dernath.  Aldeles  i  samme  Aand 
søgte  Niels  Rosenkrantz,  der  siden  1810  var  i  Funktion  som  Udenrigs- 
minister,  at  raade  Frederik  VL,  da  han  nogle  Maaneder  senere,  under 
31te  Januar  1811,  forelagde  Kongen  en  udførlig  Forklaring  over  den 
politiske  Situation^.  Han  henledede  deri  navnlig  Kongens  Opmærk- 
somhed paa  de  Farer,  for  hvilke  Norge  vilde  blive  udsat,  naar  Krigen 
med  England  fortsattes.  Rosenkrantz  antog  endog,  at  disse  Farer  kunde 
blive  saa  store,  at  det  norske  Folk,  tiltrods  for  sin  Hengivenhed  for  det 
oldenborgske  Kongehus,  dog  kunde  se  sig  tvunget  til  at  løsrive  sig. 
Dette  var  stærke  Ord  at  sige  Frederik  VI.  Men  Rosenkrantz's  Mening 
var  tydelig:  der  laa  deri  en  Opfordring  til,  at  Kongen,  naar  Valget 
maatte  gjøres,  vilde  slutte  sig  til  England,  Rusland  og  Sverige  i  Krigen 
mod  Frankrige,  og  en  saadan  Krig  hørte  i  Øieblikket  ikke  til  Umulig- 
hederne.      Napoleons    nye    réunions    i    det    nordlige   Tyskland,   hvorved 


'  Depesche  fra  den  svenske  Gesant  i  Kjøbenhavn,  Baron  Oxenstierna,  til  Enge- 
strom,  dateret  13de  Februar  1811,  Udenrigsministeriets  Arkiv  i  Stockholm. 
Smlgn.  hermed,  hvad  der  berettes  i  Fr.  SCHMmrs  Dagboger,  S.  84,  om,  at 
Christie  i  de  sidste  Dage  af  Januar  1811  hørte,  at  man  i  Goteborg  ventede 
paa,  at  Norge  skulde  forene  sig  med  Sverige. 

-  Meddelelser  fra  Krigsarkivcrne,  V,  S.  53. 

^  Meddelelser  fra  Krigsarkivcrne,  V,  S.  87  flg. 

navnlig  Hertugen  af  Oldenburg  blev  skadelidende,  havde  vakt  niegen 
Uvilje  ved  det  russiske  Hof,  og  der  var  al  Grund  til  at  frygte  for  et 
Fredsbrud.  Medens  Napoleon  om  Høsten  1810  havde  kunnet  betragte 
sig  som  den,  der  havde  Fred  med  den  hele  Verden',  oprandt  det  nye 
Aar  1811  under  truende  Udsigter-. 

Rosenkrantz  talte  imidlertid  for  døve  Øren,  og  det  lykkedes  ham 
ikke  at  vinde  Kongen  for  sine  Meninger.  Ogsaa  Frederik  VI.  havde 
tydet  Tidens  Tegn  paa  den  Maade,  at  en  stor  og  afgjørende  Krig  nær- 
mede sig;  ogsaa  han  troede  paa  Sandsynligheden  af  et  voldsomt  Sammen- 
stød  mellem  Frankrige  og  Rusland.  Han  vidste,  at  Rusland  for  dette 
Tilfælde  ønskede  hans,  ligesaavel  som  den  svenske  Regjerings  Med- 
virkning; men  han  vilde  alligevel  ikke  gaa  mod  Napoleon,  Han  mente 
at  kjende  sine  Folk,  og  han  vilde  ikke  nu,  som  Tanken  havde  været  i  1807, 
følge  en  Politik,  der  maatte  lede  til,  at  Hertugdømmerne,  Jylland  og 
Fyen  foreløbig  tabtes,  alene  for  at  undgaa  en  Krig  med  Sverige.  Om 
denne  antog  han,  at  den  nok  i  Henseende  til  Norge  kunde  medføre  sine 
Farer,  men  at  den  dog  lod  sig  udholde.  Imidlertid  var  han  forberedt 
paa  en  hed  Krig  med  Sverige,  „og  ingen  anden  Løsning  kan  være  for 
Nordboerne  end  Seier  eller  Død". 

I  denne  Aand  instruerede  Frederik  VI.  sin  Repræsentant  i  Norge. 
Mod  dennes  Raad,  mod  sin  Udenrigsministers  indtrængende  Advarsler, 
valgte  han  selv  en  Politik,  der  efter  alle  Beregninger  maatte  udsætte 
Norge  for  de  største  Farer  ved  en  fortsat  Krig  med  England  og  mod 
Folkets  egne  Ønsker  kunde  tvinge  det  til  at  opløse  Foreningen.  Frederik 
VI.  havde,  som  det  nu  viste  sig,  intet  lært  af,  hvad  der  var  foregaaet 
i  Norge  1809.  Det  kunde  forsaavidt  gjerne  siges,  at  det  var  ham,  som 
tvang  Grev  Wedel  og  dennes  Meningsfæller  til  at  handle,  som  de  siden 
gjorde,  gjennem  den  Halsstarrighed,  hvormed  han  nu  fulgte  en  Politik, 
der  oprindelig  var  ham  paatvungen.  Thi  det  kunde  ikke  være  nogen 
Hemmelighed  for  Grev  Wedel,  der  i  Norge  stod  i  personligt  Omgangsfor- 
hold  til  Vicestatholderen  og  til  Udenrigsministerens  Broder,  Marcus  Gjøe 
Rosenkrantz,  hvorledes  Kongen  betragtede  den  politiske  Situation. 

Frederik  VI.  var  imidlertid  under  disse  Forhold  paa  sin  Post. 
Allerede   9de    Februar    1811    paalagde    han   Vicestatholderen   at  udruste 


>   Correspondancc  de  Napoleon  ler.  Vol.  XXI,  No.  16  908. 

2  BiGNON,  X,  S.  1  flg.  skildrer  den  politiske  Stilling  ved  Aarsskiftet  1810-11  i 
følgende  Ord:  ,,La  possibilité  de  la  guerre  entre  la  Russie  et  la  France  est 
admise  å  Paris  et  å  Petersboiirg,  et  cependant  ni  Vempereur  Napoleon  ni 
Vempereur  Alexandre  ne  sont  encore  décidés  å  une  riipture."' 

Roflotillen  og  Briggerne,  hvoraf  nogle  maatte  sendes  til  Nordland  '.  Der 
tænktes  atter  paa  at  sætte  Regjerings-Kommissionen  i  Virksomhed  og 
at  lade  M.  G.  Rosenkrantz,  Etatsraad  Falbe  og  Justitsraad  Holten  ind- 
træde  i  denne.  Man  var  forberedt  paa  at  glide  ind  i  en  ny  Krig,  hvori 
Norge  kunde  komme  til  at  staa  mindre  gunstig  end  i  den  forrige.  Dog 
dæmpedes  Kongens  Krigsfrygt  i  nogen  Grad  ved  de  fra  Stockholm  ind- 
lobende  Efterretninger  om,  at  Carl  Johan  var  tilsinds  at  slutte  sig  til 
Napoleon,  og  ved  de  Meddelelser,  der  i  Sammenhæng  dermed  hørtes 
om,  at  han  tænkte  paa  at  omdanne  den  svenske  Forfatning. 

Dette  hindrede  dog  ikke,  at  de  norske  Myndigheder  vedblev  at 
fore  den  nøieste  Opsigt  med  ethvert  Skridt  fra  svensk  Side.  Saaledes 
blev  der  holdt  et  vaagent  Øie  med  Holst,  og  hans  Fader,  Generalmajor 
Hans  Gram  Holst,  maatte  endog  nedlægge  sin  Post  som  Kommandant 
i  Frederikstad  og  reise  til  Larvik,  medens  Fæstningen  betroedes  til 
andre  Officerer,  hvis  Troskab  ansaaes  mere  sikker.  Ligeledes  blev  der 
draget  Omsorg  for  at  sikre  Kongsvinger  og  fremfor  alt  det  vigtige 
Frederiksten  imod  Muligheden  af  enhver  Overrumpling,  og  der  holdtes 
skarpt  Opsyn  med  alle  mistænkelige  Fremmede.  Saaledes  var  der  en 
mistænkelig  Østerriger,  der  kaldte  sig  Baron  Zeno  von  Sollwangen,  som 
med  sin  Hustru  tilbragte  denne  Vinter  paa  Frederikshald  og  der  stod 
under  Politiets  Tilsyn.  Et  Par  franske  Agenter  ventedes  ogsaa  til 
Landet  og  blev  grundig  eftersogte.  Paa  samme  Maade  var  Politiet  paa 
Spor  efter  en  vis  Nordenfels,  der  opgaves  at  være  svensk  Adelsmand, 
men  tysk  af  Fødsel,  og  som  med  en  Tjener,  Lofberg,  skulde  have 
passeret  Malmø  31te  Marts  paa  Vei  til  Norge  ^    Man  var  ogsaa  begyndt 


'  Meddelelser  fra  Krigsarkiver  ne,  V,  S.  17.  Smlgn.  Jac.  Aall,  Erindringer  (2. 
Udgave),  S.  275. 

'  Forskjellige  Papirer  i  Vicestatholderskabets  Arkiv  i  Rigsarkivet,  bl.  a.  i  Pakke 
No.  2  (J.-No.  301—650)  og  Pakke  No.  3,  Litr.  a  (J.-No.  651—950).  Smlgn. 
Wessel-Bergs  Reskripter,  IV,  S.  907.  2den  Februar  1811  skrev  Kongen  til 
Frederik  af  Hessen:  „Flere  indløbne  Efterretninger  fra  Sverrig  berette:  at 
franske  Sendebud  brages,  for  at  skade  den  Tillid,  Folket  skal  have  til  mig.'''' 
Om  en  fransk  Agent  i  Norge  se  Wegener,  S.  407.  Smlgn.  ogsaa  Christiania 
Videnskabsselskabs  Forhandlinger,  1882,  No.  23,  S.  47  og  Meddelelser  fra  Krigs- 
arkiverne.  V,  S.  27.  Om  Nordenfels,  der  efter  Sigende  skulde  være  forsynet 
med  Pas  fra  den  svenske  Minister  i  Berlin,  Baron  Taube,  og  muligen  fra 
Landshøvdingen  i  „Skaane,"  smlgn.  Vicestatholderens  Kopibog,  sign.  No.  135, 
Fol.  139  i  Rigsarkivet.  Smstds.  Fol.  125 — 126  findes  ogsaa  Oplysninger 
om  en  vis  Jean  Adrien  Morio,  der  havde  udgivet  sig  for  at  være  Adjutant 
hos  den  svenske  Kronprins,  og  som  nu  paa  Forlangende  af  Grev  Rosen  i 
Goteborg  blev  efterlyst  ved  en  Skrivelse  fra  Vicestatholderen  af  16de  April 
1811. 

at  organisere  et  Spionvæsen,  og  en  Søofficer  blev  sendt  til  Sverige  for 
at  undersøge  Forholdene  paa  Stedet. 

Den,  paa  hvem  Frederik  VI.  især  havde  fæstet  sine  Øine,  var  dog 
Grev  Wedel.  Alle  Beretninger  fra  Sverige  nævnte  jo  ham  som  den, 
paa  hvem  de  Svenske  mest  gjorde  Regning,  og  Kongen  kunde  derfor, 
fra  sit  Standpunkt,  ikke  handle  fornuftigere,  end  ved  at  kalde  ham  til 
Kjøbenhavn.  Naar  han  var  borte,  saa  havde  de  mulige  misfornøiede  i 
Norge  intet  Hoved  at  samle  sig  om.  Maaske  blev  der  i  Forbindelse 
dermed  tænkt  paa  andre  Forholdsregler.  Det  var  saaledes  et  almindeligt 
Rygte,  at  Prins  Frederik  af  Hessen  skulde  afløses  af  ingen  ringere 
Personlighed  end  den  sandsynlige  Tronfølger,  Prins  Christian  Frederika 

Grev  Wedel  var  under  alt  dette  rolig  hjemme.  Han  havde  sine 
Fremtidstanker;  men  Øieblikket  til  at  handle  var  ikke  kommet,  og  der 
lader  sig  intet  paavise  om,  at  han  for  sine  politiske  Venner  i  Sverige 
havde  antydet,  at  Foreningens  Time  var  nær.  Det  lader  endog  til, 
at  han  ved  denne  Tid  har  været  paavirket  af  Frygt  for,  at  Carl  Johan 
skulde  gaa  i  fransk  Ledebaand,  hvilket  vel  var  en  Følge  af  de  Rygter, 
der  var  udbredte  om  dennes  Sindelag,  og  at  han  derfor  har  holdt 
sig  mere  tilbage.  Den  4de  Februar  var  Grev  Wedel  i  Christiania  og 
formodentlig  endnu  flere  Dage  senere  paa  Vækkerø^,  og  han  tiltraadte 
derfra  en  Reise  til  Tingene  i  Hallingdal.  Han  var  der  tilstede  ved 
Vinter-,  Sage-  og  Skattetinget  for  Aals  Tinglag,  der  vårede  fra  12te  til 
15de  Februar,  og  drog  derfra  til  Næs,  hvor  Tinget  var  berammet  fra 
18de  til  21de.  Men  paa  dette  Sted  mødtes  han  af  overraskende  Brev- 
skaber. Der  laa  Skrivelser  fra  Kongen  og  fra  Rentekammeret,  ved 
hvilke  han  uopholdelig  kaldtes  til  Kjøbenhavn ''.  Kongens  længe  nærede 
Mistanke  havde  omsider  drevet  ham  til  Handling,  og  en  alvorlig  Fare 
kunde  svæve  over  Grev  Wedels  Hoved. 

Under  2den  Februar  havde  Frederik  VI.  i  et  Brev  til  Prinsen  af 
Hessen^  ytret  sig  saaledes:  „Af  dem,  der  i  Norge  nævnes,  hvorpaa 
man    forlader    sig    i    Sverige,    er    Amtmand    Grev    Herman    Wedel.    — 


'  Fr.  Schmidts  Dagboger,  S.  111,  af  hvilke  det  sees,  at  Grev  Wedel  kjendte 
disse  Rygter,  og  Christiania  Videnskabsselskabs  Forhandlinger,  1882,  No.  23, 
S.  47  flg. 

"  Smlgn.  ovenfor,  S.  382,  Note  1. 

^  Den  kongelige  Resolution  af  8de  Februar  1811  blev  ved  en  Skrivelse  fra  Rente- 
kammeret af  den  følgende  Dag  meddelt  Grev  Wedel.  Rentekammerets  Kopi- 
bog for  Buskeruds  Amt  og  Grevskaberne,  1810—1814,  sign.  No.  214,  i  Rigs- 
arkivet. 

'*   Meddelelser  fra  Krigsarkiverne,  V,  S.  12. 


Prins  Frederik  af  Hessen  og  Grev  Wedel.  497 


Omendskjønt  ingen  Regent  bør  mistro  nogen,  forinden  man  har  under- 
sogt  sligt,  saa  paalægger  Øieblikkets  Trang,  at  De  som  Vicestatholder 
bor  undersøge  dette;  thi  Forræderi  er  det  skrækkeligste.  lidernes 
Historie  har  givet  os  saa  mange  Beviser  paa  sligt  og  dets  Følger,  at 
man  med  Aarvaagenhed  maa  paase  alt."  Hertil  svarede  Prinsen  7de 
Februar^:  „Af  de  svenske  Sendebud  her  i  Norge  er  mig  intet  bekjendt, 
og  tror  jeg  det  ikke,  ligesaa  lidt  som,  at  Grev  Wedel  skulde  være 
mistænkelig,  som  vel  er  uforsigtig  i  sine  Ytringer,  hvorved  han  gjør 
sig  mange  Fiender,  men  hader  de  Svenske  ligsaa  meget  som  enhver 
Nordmand,  hvorfore  jeg  ogsaa  glæder  mig  meget  mere  at  føre  Arméen 
mod  Sverige,  end  med  Svenskerne,  som  Nordmændene  ei  gjerne  vilde 
gjøre." 

Efter  Modtagelsen  af  dette  Svar  skrev  Frederik  VI.  den  12te  Februar- 
tilbage:  „Grev  Herman  Wedel  nævner  De  selv  som  uforsigtig  i  sine 
Udtalelser;  herom  maa  jeg  forlange  Deres  nøiere  Forklaring,  hvori  de 
bestaar,  og  om  saadant  er  mod  mig.  Landet  eller  Statens  Interesse  i 
Almindelighed;  Efterretningerne  om  Grev  Herman  Wedel  er  ei  alene 
her,  men  fra  Stockholm,  fra  Berlin;  disse  beståa  deri,  at  de  Svenske 
sige  overalt,  at  naar  de  blot  komme  til  Norge,  bygge  de  paa  ham  som 
en  Mand,  de  forlade  sig  paa;  han  har  meget  gode  Konnexioner  og 
Korrespondencer  i  Sverige  og  ved  meget  af,  hvad  der  foregaar  i  Kabi- 
nettet. Han  har  desuden  været  sat  paa  den  Liste,  hvor  alle  de  stode, 
man  vilde  vælge  til  svensk  Kronprins.  Ingen  uskyldig  maa  fældes, 
men  heller  ingen  skyldig  slippe;  vi  ere  i  Krigstider,  vi  ere  i  et  Sekulum, 
hvor  de  mindste  Omstændigheder  ere  af  Vigtighed  og  kunne  have  Følger." 

Paa  denne  Skrivelse  svarede  Prinsen  af  Hessen  under  17de  Februar": 
,Jeg  indestaar  med  min  Ære,  at  Grev  Herman  Wedel  aldrig  haver  i 
min  Nærværelse  sagt  noget,  som  kunde  gjøre  ham  mistænkelig,  hverken 
mod  Deres  kongelige  Majestæt  eller  Landet  eller  Statens  Interesse  i 
Almindelighed;  at  de  Svenske  maaske  have  udbredt  saadanne  Rygter 
for  at  sætte  Mistillid  imod  ham,  er  mig  meget  sandsynligt;  thi  deres 
Ønske  er  at  skabe  Partier.  Vel  har  han  talt  imod  Folk,  som  staa  i 
Embede,  og  dermed  været  uforsigtig;  men  ellers  er  mig  aldrig  kommet 
noget  for  Ørerne.    Jeg  beder  Deres  kongelige  Majestæt  derfor  at  prøve 


'  Meddelelser  fra  Krigsarkiverne,  V,  S.  57. 

*  Meddelelser  fra  Krigsarkiverne,  V,  S.  18.  Smstds.  S.  92  meddeles,  at  An- 
givelsen mod  Grev  Wedel  var  fremkommet  i  et  anonymt  Brev,  der  var  lagt  i 
Posten  i  Hamburg,  men  i  Virkeligheden  antoges  at  være  forfattet  i  Stockholm. 

^  Meddelelser  fra  Krigsarkiverne,  V,  S.  59. 


408  Grev  Wedel  paa  Vækkerø. 


hans  Duelighed,  naar  han  kommer  til  Kjøbenhavn  og  ansætte  ham  der 
i  Provlderingsvæsenet  eller  hvor  Deres  kongelige  Majestæt  tror  at 
kunne  benytte  ham,  for  ei  at  vise  ham  den  ringeste  Midtillid;  thi 
skulde  han  have  der  Ubehageligheder,  vilde  det  gjøre  ham  et  slemt 
Indtryk." 

Kongen  svarede  under  23de  Februar^:  „Grev  Wedels  Rygte  kan 
ei  bevæge  mig  til  at  behandle  ham  ilde;  men  Forsigtighed  byder  at 
vaage  om  en  Mand,  der  har  gjort  sig  i  Europas  Øine  mistænkt  for  ei 
at  være  sindet  saaledes,  som  han  burde  være  det." 

Befalingen  var  imidlertid  sendt;  den  var  i  Grev  Wedels  Hænder, 
og  han  maatte  indrette  sin  Handlemaade  derefter.  Han  fattede  straks 
sin  Beslutning.  Han  vilde  møde  Faren  i  Kjøbenhavn  og  reiste  øie- 
blikkelig.  Om  Aftenen  19de  Februar  var  han  tilbage  paa  Vækkerø,  hvor 
Familien  under  hans  Fravær  paa  Tingreisen  var  forøget  med  en  Søn, 
der  blev  født  10de  Februar.  Den  følgende  Morgen  meldte  han  sig  hos 
Vicestatholderen  i  Christiania  og  erklærede  sig  færdig  til  at  reise.  Af 
dette  Møde  har  Prins  Frederik  i  et  Brev  til  Kongen  af  20de  Februar^ 
givet  følgende  Skildring:  „Grev  Wedel  har  idag  været  hos  mig;  han 
har  vist  mig  Deres  kongelige  Majestæts  allernaadigste  Skrivelse  for  at 
kalde  ham  til  Kjøbenhavn,  som  og  Rentekammerets  Brev;  først  i  Aftes 
er  han  kommet  tilbage  fra  en  Reise  i  hans  Amt,  og  imorgen  reiser  han 
herfra  til  sin  nye  Bestemmelse ;  han  er  meget  rolig,  og  jeg  tør  paa  nyt 
forsikre  Deres  kongelige  Majestæt,  at  han  vist  ikke  vilde  være  det,  om 
han  troede  at  have  gjort  noget  Uret;  han  forlader  sin  Kone  i  Barsel- 
seng, da  hun  for  faa  Dage  siden  er  nedkommet." 

Reisen  blev  endnu  udsat  en  Dag,  fordi  Grev  Wedel,  som  Prinsen 
af  Hessen  troede,  ikke  var  bleven  færdig  med  sine  Forretninger-'. 
Disse  har  imidlertid  maaske  tildels  været  af  en  noget  anden  Art,  end 
Vicestatholderen  forestillede  sig.  Grev  Wedel  vidste,  hvad  der  kunde 
forestaa,  og  derfor  var  det  ham  magtpaaliggende  at  fjerne  alt,  der  kunde 
bevise  hans  Forbindelser  med  Sveriges  ledende  Politikere.  Forsigtig, 
som  Grev  Wedel  altid  søgte  at  være  med  at  lade  uforsigtige  Brev- 
skaber forsvinde,  har  han  neppe  nogensinde  i  større  Udstrækning  gjemt 
Papirer  af  dette  Indhold  K    Noget  var  dog  fremdeles  i  Behold,  og  det  maatte 


*  Meddelelser  fra  Krigsarkiverne,  V,  S.  21.     Enkelte  Afsnit  af  den  her  omhandlede 
Brevveksling  findes  ogsaa  trykt  hos  Wegener,  anf.  St.,  S.  404—406. 

2   Meddelelser  fra  Krigsarkiverne,  V,  S.  60. 
'^   Meddelelser  fra  Krigsarkiverne,  V,  S.  61. 

*  P.  C.  Holst,  Efterladte  Optegnelser,  S.  37. 

nu  tilintetgjøres.  Vigtige  historiske  Aktstykl^er  blev  saaledes  paa  en 
af  disse  Februardage  ofrede  til  Luerne,  efter  al  Sandsynlighed  paa 
Gaarden  Stabæk,  hos  Forvalter  B.  M.  Lange,  en  Mand,  til  hvem  Grev 
Wedel  nærede  megen  Tillid. 

Efter  at  være  bleven  beroliget  i  denne  Henseende,  drog  Grev 
Wedel  den  22de  fra  Vækkerø,  formodentlig  over  Christiania  og  Moss 
til  Tønsberg,  for  derfra  at  fortsætte  Søveien.  Da  han  var  kommen  et 
kort  Stykke  fra  Hjemmet,  til  Bestum,  blev  han  greben  af  trykkende, 
mørke  Anelser,  der  ikke  lod  ham  faa  Ro.  Han  vendte  sin  Hest,  ilede 
tilbage,  omfavnede  sine  kjære,  og  lod  det  atter  bære  mod  Syd.  I 
Tønsberg  fik  han  en  Dæksbaad,  der  for  en  gunstig  Bør  bragte  ham  over 
Havet,  og  inden  nogen  endnu  ventede  ham,  var  han  om  Aftenen  28de 
Februar  i  Kjøbenhavn,  hvor  han  tog  ind  hos  sin  Broder  Ferdinand '. 
Følgende  Dag,  Iste  Marts,  havde  han  Audiens  hos  Frederik  VI. 

Monarken  og  den  Undersaat,  der  havde  arbeidet  paa  at  skille  ham 
ham    af    med    hans   ene    Krone!    Frederik  VI.    tog    neppe    dette    Møde 


Brev  fra  Komtesse  Caroline  Wedel  Jarlsberg  til  Broderen  Baron  Wilhelm,  dat. 
Frederiks  Hospital  2den  Marts  1811,  tilhørende  Kammerherre  Ferdinand  Julius 
Wedel  Jarlsberg:  „/  Følge  Ønske  og  egen  Drivt  iler  Jeg  med,  i  Hast  at  til- 
melde Dig  og  især  den  elskede  Karen,  at  vores  ejegode  Herman  i  forgaars 
Aftes  den  28de  Februarii  lykkelig  ankom  til  Ferdinands  Palais  —  var  i  gaar 
Morges  hos  Kongen  —  blev  usigelig  naadigen  modtaget  —  tilsagt  til  Taffelet 
o:  s:  v:  —  Endnu  har  han  ej  erfaret  hvad  hans  egentlige  Ærinde  er  —  noget 
af  stor  Vigtighed  er  det  visseligen  ikke  —  man  har  talt  om  at  det  skulde 
angaae  Kongsbergs  Fattig-Væsen  —  vær  Du  altsaa  kuns  ganske  rolig  —  han 
skal  desværre  vel  snart!  igjen  være  hos  Jer  —  vi  beholdt  ham  saa  gjerne 

ret  længe  nede  hos  os!   Han  var  hos  mig  et  Øjeblik  i  Gaar Gud  været 

lovet!  at  den  elskede  Søster  Karen  saa  lykkeligen  blev  Moder  til  en  Gut;  hils 
og  lykønsk  hende  kjærligst  fra  mig  —  næste  Postdag  tilskriver  jeg  hende  selv 

den   Ejegode! ."     I  et  Brev   fra  samme  til   samme,  dat.    Kjøbenhavn 

29de  Marts  1811,  heder  det:  „Ret  indstændig  beder  jeg  Dig  saasnart  muelig 
at  sende  mig  et  Brev  til  Excellencen  —  jeg  fik  forleden  Brev  fra  ham  og  er 
han  reent  unaadig  over  Din  Taushed  —  som  heller  ikke  er  rigtig  af  Dig;  — 
han  beskylder  vores  gode  Herman  for  at  være  den,  der  gjør  Dig  utak- 
nemmelig  imod  ham  —  det  er  altsaa  Pligt  af  Dig,  at  jo  før  jo  hellere  at  bevise 
ham  det  modsatte  —  det  er  Du  Herman  skyldig  med  Rette  og  det  vilde  være 
slet  af  Dig,  hvis  Du  gjorde  det  —  thi  hvorfor  skulde  vi  give  ham  Vaaben  i 
Hænderne  mod  denne  vores  Broder!  Skriv  nu  ret  kjønt  til  ham,  at  han  ej  sporer 
noget,  som  kan  gjøre  ham  mere  opbragt  —  dette  er  Du  Dig  selv  skyldig.  —  Lad 
mig  nu  ei  bede  forgjæves!  —  —  — ."  Under  2den  Marts  1811  skrev  Baron 
Oxenstierna  fra  Kjøbenhavn  til  Baron  Engestrom :  „Le  comte  de  Wedel  Jarls- 
berg est  arrivé  ici  hier  et  a  déjå  vu  le  Roi  hier  matin.  On  en  a  pris  Voccasion 
pour  repandre  des  bruits  assez  absurdes,  entr'autres  que  quand  les  Anglais, 
chassés  de  Portugal,  iront  attaquer  la  Norvége,  les  propriétaires  les  plus  riches 
et  les  personnes  les  plus  considérables  pourvoiront  å  Icur  sureté,  en  se  rendant 
ici.""    (Original  i  Udenrigsministeriets  Arkiv  i  Stockholm). 

med  samme  Overlegenhed  som  Grev  Wedel,  der  paa  ny  en  Vinternat 
havde  trodset  Havets  Bølger  for  at  fremstille  sig  for  den  Konge,  der 
kunde  kræve  ham  til  Regnskab  for  hans  Færd.  Ingen  skriftlig  Beret- 
ning vidner  om,  hvilke  Ord  der  ved  denne  Leilighed  blev  vekslede. 
Til  sine  nærmeste  sagde  Greven,  at  der  ikke  var  forefaldt  noget  sær- 
deles; men  tilsyneladende  straalede  Kongens  Naade  over  den  mistænkte 
Nordmand,  der  spiste  ved  det  kongelige  Taffel,  og  for  øvrigt  kun 
ønskede  at  vide,  hvorfor  man  havde  kaldt  ham  saa  pludselig  fra  Hal- 
lingdal til  Kjøbenhavn. 

Grev  Wedels  Mod  var  kommet  upaaregnet  for  Frederik  VI.  Faren 
var  derved  afværget.  Hans  Søster  Caroline  kunde  straks  skrive  fra 
Kjøbenhavn,  at  der  ikke  længere  var  nogen  Grund  til  Ængstelse,  og 
Traditionen  vil  vide,  at  Prinsen  af  Hessen,  da  han  modtog  de  første 
Meldinger  om,  hvordan  det  var  gaaet,  ilede  til  Grevinde  Wedel  og 
styrtede  ind  i  hendes  Værelse,  idet  han  raabte:  „ Herman  ist  gerettet." 
Prinsen  viste  selv  sine  venskabelige  Følelser  for  Grev  Wedel,  ved  det 
Brev,  han  Ilte  Marts  sendte  til  Kongen^:  „Grev  Wedel  er  sikkert  en 
meget  brugbar  Mand,  som  jeg  alt  før  har  havt  den  Ære  at  forsikre 
Deres  kongelige  Majestæt;  Norge  har  meget  at  takke  ham  for  hans 
Foranstaltninger  i  Provideringen  i  forrige  Krig,  og  det  glæder  mig 
usigelig,  at  Deres  kongelige  Majestæt  er  tilfreds  med  ham ;  han  har 
skrevet  hertil,  at  han  var  bleven  meget  naadig  modtaget  af  Deres 
Majestæt;  men  han  tror  ellers  at  have  mange  Fiender  i  Kjøbenhavn. 
Deres  kongelige  Majestæt  kan  være  forsikret  om,  at  hvorom  De  spørger 
ham,  siger  han  Dem  oprigtig,  hvad  han  tænker,  særdeles  nu,  da  han 
tror.  Deres  Majestæt  er  ham  naadig." 

Under  Opholdet  i  Kjøbenhavn  vedblev  Grev  Wedel  fra  Kongens 
Side  at  behandles  med  den  samme  iøinefaldende  Opmærksomhed.  Aldrig 
tidligere  havde  han  tilsyneladende  nydt  en  saa  stor  Gunst,  som  nu  i 
Marts  1811;  der  var  ikke  Ende  paa  de  Udmærkelser  og  Høfligheder, 
der  vistes  ham.  Frederik  VI.  syntes  at  ville  sætte  alt  ind  paa  at  vinde 
hans  Hengivenhed  og  i  ham  sikre  sig  en  Tilhænger  af  sin  Politik.  Men 
Grev  Wedel  lod  sig  ikke   i    denne    Henseende  paavirke,  og  han    vendte 


^  Meddelelser  fra  Krigsarkiver  ne,  V,  S.  65.  Anderledes  —  og  vistnok  med  mere 
Ret  —  betragtede  Prins  Christian  Frederik  Grev  Wedels  Opfatning:  ,,Grcv 
Wedel  har,  som  det  synes,  ikke  været  meget  tilfreds  med  sin  Reise  herned,  siden 
Granden  til  samme  vel  egentlig  var  Mistillid;  men  han  blev  vist  saa  vel  be- 
handlet her,  som  mueligt,  og  det  tror  jeg,  at  han  dog  har  erkjendt."'  Wegener, 
S.  409. 

hjem  til  Norge  med  den  samme  politiske  Opfatning,  som  han  var  dragen 
ud.  Det  er  ingenlunde  umuligt,  maaske  endog  sandsynligt,  at  et  i 
Samtiden  udbredt  Rygte  var  vel  grundet,  der  fortalte,  at  Kongen  ønskede 
at  beholde  Grev  Wedel  i  Danmark,  og  at  han  havde  tilbudt  ham  en  høi 
Stilling  i  dette  Land,  hvad  imidlertid  Greven  havde  afslaaet.  I  ethvert 
Fald  maatte  Kongen  udfinde  en  midlertidig  Sysselsættelse  for  ham,  der 
kunde  afgive  en  tilsyneladende  Forklaring  til,  at  han  paa  denne  Aarstid 
var  kaldt  til  Danmark.  Men  det  lader  ikke  til,  at  de  herom  førte  Over- 
veielser havde  ledet  til  noget  Resultat,  inden  Grev  Wedel  fremstillede 
sig  for  Kongen;  denne  maatte  da  paa  staaende  Fod  forklare,  hvad  han 
vilde  sin  mistænkte  norske  Undersaat.  Det  synes,  som  om  man  har  tænkt 
at  overdrage  ham  et  eller  andet  Hverv,  der  angik  Kongsberg;  men 
Kongen  blev  dog  staaende  ved  en  anden  Tanke,  nemlig  at  kræve  hans 
Medvirkning  ved  de  forberedende  Arbeider  til  Grundlæggelsen  af  et  Uni- 
versitet i  Norge.  Grev  Wedel  modtog  med  Glæde  dette  ærefulde  Hverv, 
hvorved  han  atter  —  som  en  Følge  af  Kongens  Mistanke  —  fik  An- 
ledning til  at  gjennemføre  en  af  sine  „store  Beslutninger". 

Oprettelsen  af  et  norsk  Universitet  var  nemlig  efter  faa  Ugers 
Forløb  en  fastslaaet  Kjendsgjerning,  og  med  Bevidstheden  om  at  kunne 
bringe  sine  Landsmænd  Opfyldelsen  af  et  længe  næret  Nationalønske, 
forlod  Greven  i  de  sidste  Dage  af  Marts  den  danske  Hovedstad  og  til- 
traadte  Hjemreisen  til  Christiania  ^ 


1  Om  denne  Grev  Wedels  Færd  fra  Hallingdal  til  Kjøbenhavn  har  tidligere  kun 
lidet  været  kjendt.  Jac.  Aall  har  {Erindringer,  2.  Udg.,  S.  318  flg.),  skjønt 
han  kunde  benytte  Meddelelser  fra  Grev  Wedel  selv,  dog  sammenblandet 
denne  Reise  med  en  anden,  der,  ogsaa  under  æventyrlige  Forhold,  blev  fore- 
tagen  i  1813.  I  anden  Udgave  af  Aalls  Værk  er  dog  Feilen  rettet  af  Lange,  og 
det  meddeles  der,  at  Reisen  foregik  tilsøs  fra  Tønsberg.  Hos  M.  J.  Monrad, 
Det  kgl.  Frederiks-Universitets  Stiftelse,  S.  87  flg.  findes  en  mere  udførlig 
Fremstilling,  der  bygger  paa  en  i  Hovedsagen  rigtig  Traditon.  Af  Rigsarkivar 
M.  Birkeland  er  mig  i  sin  Tid  meddelt  en  Optegnelse  om  den  samme  Be- 
givenhed,  hvori  han  nedskrev,  hvad  Professor  Welhaven  i  Julen  1862  havde 
fortalt,  og  som  egenhændig  af  Welhaven  er  attesteret  at  være  en  nøiagtig 
Gjengivelse  af  Grev  Wedels  Fortælling  til  ham.  Her  siges,  at  det  var  Prinsen 
af  Hessen,  der  først  var  ilet  til  Vækkerø  og  havde  underrettet  Grevinde  Wedel 
om  de  Farer,  der  truede  hendes  Mand,  hvorpaa  hun  sendte  et  Ilbud  til  Halling- 
dal. Her  bestemte  han  sig  da  straks  til  at  forekomme  sine  Fiender  og  at  reise 
til  Kjøbenhavn.  Dette  maa  imidlertid  bero  paa  en  unøiagtig  Erindring  og  mod- 
siges  allerede  ved  Grevindens  Tilstand  i  de  samme  Dage.  Welhaven  er  min 
Hjemmel  med  Hensyn  paa  Anelsen,  der  vist  er  rigtig;  naar  Greven  vendte 
ved  Bestum,  der  hvor  nu  Landstedet  Sølyst  ligger,  tyder  dette  paa,  at  han 
har  valgt  den  ikke  ualmindelige  Vei  over  Moss  til  Tønsberg.  Havde  han  tåget 
umiddelbart  vestover,  havde  han  ikke  passeret  dette  Sted.  —  1  en  Meddelelse 
af  C.  C.  A.  Lange  til  Rigsarkivar  Birkeland  forekommer  det  rigtige,  at  det  var 

Fra  Norge  havde  Grev  Wedel  uden  Tvivl  med  fuldt  Forsæt  og  vel 
vidende  om,  hvad  han  var  mistænkt  for,  foretrukket  at  tåge  den  farlige 
Vei  over  Skagerak.  T  i  1  Norge  valgte  han  den  anden  Vei  og  reiste 
gjennem  Sverige,  hvor  han  nu  desuden  kunde  give  sig  bedre  Tid.  Hans 
Reise  var  ikke  der  bleven  ubemærket.  Hans  pludselige  Kaldelse  til 
Danmark  var  hurtig  gjort  til  Gjenstand  for  Indberetninger  fra  Baron 
Oxenstierna,   der   i    Kjøbenhavn    repræsenterede    den    svenske   Konge '. 


en  officiel  Kurer,  som  indhentede  Greven  i  Hallingdal.  Lange  har  Fortællingen 
om  de  farlige  Papirer  i  den  Form,  at  Greven  „paa  Nedreisen  til  Kjøbenhavn 
har  været  inde  hos  hans  Fader  paa  Stabæk  og  der  deponeret  sine  Papirer  — 
med  den  Ordre,  at  de  skulde  brændes,  saasnart  man  erfarede,  at  der  var  til- 
stødt  ham  noget;  men  i  modsat  Fald  skulde  de  gjemmes,  til  han  krævede  dem 
tilbage".  Den  almindelige  og  muligens  rigtigste  Tradition  gaar  dog  ud  paa,  at 
Papirerne  virkelig  er  brændte  straks,  og  at  Greven  selv  paasaa,  at  dette  skede 
hos  Lange.  Det  er  muligt,  at  Papirerne  først  er  betroede  til  denne,  da  Greven 
den  20de  fra  Vækkerø  reiste  ind  til  Christiania,  og  at  de  saa  er  brændte  efter 
Samtalen  med  Vicestatholderen.  —  I  Andreas  Fayes  Samlinger  i  Rigsarkivet 
findes  i  et  af  hans  Udkast  til  Grev  Wedels  Biografi  en  Note,  som  hvis  Kilde 
han  angiver  den  danske  Forfatter,  Rektor  Forchhammer,  ifølge  hvilken  Anled- 
ningen til  Grev  Wedels  Kaldelse  til  Kjøbenhavn  skulde  være  den,  at  der  var 
opdaget  en  Brevveksling  mellem  ham  og  Grev  Rosen  i  Goteborg.  Forch- 
hammers  Kilde  har  sandsynligvis  været  en  Optegnelse  af  Engelstoft,  trykt  i 
[Dansk]  Hist.  Tidsskr.,  femte  Række,  II,  S.  379  flg. 
'  Depesche  fra  Oxenstierna  til  Engestrom,  dateret  Kjøbenhavn  15de  Marts  1811, 
i  Udenrigsministeriets  Arkiv  i  Stockholm:  „//  n' est  pas  aisé  de  rendre  compte 
des  motifs  de  Fordre  qu'avait  regu  le  comte  de  Wedel  Jarlsberg  de  venir  ici. 
Il-y-en  a  eu  probablement  plusieurs  et  je  n'excluerai  pas  du  nombre  celui  de 
la  méfiance,  quoiqu'on  ait  Vair  de  le  traiter  fort  bien.  Cest  un  fait  qu'on 
avait  parlé  quelque  tems  auparavant  de  son  arrivée,  et  pourtant  fordre  de 
venir  avait  été  si  pressant,  qu'il  s'cst  mis  en  route  deux  joiirs  aprcs  les  cou- 
ches  de  sa  femme.  En  general  on  donne  pour  cause  de  sa  venue  le  besoin  de 
prcndre  son  avis  sur  plusieurs  objets  et  sur  differens  arrangemens,  qu'on  vou- 
droit  entreprendre  en  Norvége.  Ainsi  on  parle  d'établir  å  Kongsberg  tant  le 
depot,  que  les  manufactures  et  ateliers  de  tous  les  articles  nécessaires  pour 
Vequippement  et  Varmement  des  troupes  Norvégiens,  qui  jusqu'ici  pour  la  plus 
grande  partie  a  du  leur  étre  envoyés  de  Dannemarc.  A  cette  fin  on  veut  se 
servir  des  maisons  et  usines,  qui  aprés  Vabandon  et  la  cessation  des  travails 
dans  les  mines,  sont  restées  sans  emploi.  Il-y-a  longtems  que  les  Norvégiens 
ciaient  mécontents  de  ce  qu'il  manquait  dans  le  Royaume  une  université,  et 
que  la  jeunesse  Norvégienne  fut  obligée  pour  achever  ses  études  et  pour  parvenir 
å  quelque  emploi,  soit  civil,  soit  ecclesiastique  de  passer  en  Dannemarc.  La 
sociétc,  se  nommant  celle  pour  le  bien  de  la  Norvége,  a  commencé  de  colliger 
des  sommes  pour  en  fonder  une.  Mais  le  gouvernement  ici,  jaloux  de  ne  pas 
laisser  un  pareil  etablissement  se  former  et  surtout  s'achever  sans  son  intcr- 
vention,  a  voulu  s'en  meler,  et  la  direction  générale  de  Vinstruction  publique 
doit  en  ce  moment  s'en  occuper.  Le  comte  Wedel  a  eu  ordre  de  donner  lå-dessus 
son  opinion.  Enfin  il  est  tres-occupé  depuis  son  arrivée,  surtout  comme  il  désire 
de  partir  bientot:  å  la  fin  de  la  semaine  prochaine  il  compte  de  pouvoir  le 
faire.     En  general  il  parait  que  plutot  de  certaines  personnes  en  place,  que  le 

Det  var  jo  ogsaa  selvsagt,  at  den  maatte  vække  Opsigt  i  Sverige  og 
give  Anledning  til  mange  Gisninger.  Et  Vidnesbyrd  derom  foreligger 
i  en  Optegnelse  fra  Baron  Platens  Haand,  i  hvilken  denne  har  søgt  at 
samle  de  tidligere  aftalte  Vilkaar  for  Norges  Forening  med  Sverige  og 
i  Almindelighed  gjore  Rede  for  denne  Forenings  Udsigter.  Der  fore- 
ligger intet,  som  med  Bestemthed  peger  paa,  for  hvem  Platen  har  ned- 
skrevet sine  Tanker;  men  deri,  at  de  er  affattede  paa  Fransk,  tør  der 
ligge  et  Bevis  for,  at  de  var  beregnede  paa  at  sees  af  Kronprinsen. 
Man  har  tidligere  henført  dem  til  August  1810  og  antaget,  at  de  var 
bestemte  for  Grev  G.  Morner,  som  da  reiste  til  Paris  for  at  meddele 
Valget.  Men  dette  er  umuligt.  Affattelsestiden  fremgaar  med  tilstræk- 
kelig  Klarhed  af  selve  Aktstykket,  der  maa  være  forfattet  i  den  Tid, 
hvori  Grev  Wedel  opholdt  sig  1  Danmark,  altsaa  i  Marts  1811,  maaske 
nærmest  i  Maanedens  første  Halvdel.  Det  er  ialfald  muligt,  at  det  har 
været  bestemt  for  den  i  det  følgende  omtalte  Grev  A.  O.  Morner,  da 
han  reiste  til  Goteborg  for  der  at  træffe  Grev  Wedel  ^ 

Desværre  er  Optegnelsen  ikke  i  alle  Dele  affattet  med  den  fornødne 
Tydelighed,  da  Platen  langtfra  var  Herre  over  det  Sprog,  i  hvilket  han 
nu  maatte  fæste  sine  Tanker  til  Papiret. 

«Foreningen  er,"  skriver  Baron  Platen,  «Gjenstand  for  alle  kloge 
og  for  en  stor  Del  af  samtlige  oplyste  Nordmænds  Ønsker,  —  men  vel 
at  mærke  alene  en  Forening,  som  grundes  paa  følgende  Vilkaar:  fælles 
Forsvar;  de  bestaaende,  saavel  borgerlige  som  militære  Indretninger 
skal  bibeholdes;  hvert  af  de  to  Lande  skal  ordne  sine  Finanser,  sine 
Skatter  samt  bestyre  det  offentlige  Undervisningsvæsen  og  øvrige  Kultur- 
forhold paa  egen  Haand  i  Overensstemmelse  med  sin  egen  Statsforfat- 
ning; begge  Lande  skal  være  fælles  repræsenterede  i  den  forberedende 


gouvernement,  ou  poiir  mieux  dire,  le  Roi  lui-méme  se  soient  défiées  du  comte 
Wedel,  qui  jouit  d'une  grande  considération  dans  le  pays,  et  qui  ne  doit  pas 
donner  aveuglement  dans  tontes  les  idées  de  ces  bureaucrates  (sic),  qui  par-lå 
les  gene,  et  sans  arborer  une  frauderie  ou  une  opposition  quelconque,  les  reti- 
ent  pourtant  dans  de  certaines  bornes,  qu'ils  aimeraient  mieux  pouvoir  å  leur 
gré  passer  ou  se  préscrire.  Rien  de  prononcé  contre  lui,  pas  le  moindre  grief 
articulé,  et  pourtant  on  affectait  de  la  curiosité  sur  la  maniére,  dont  il  serait 
regu.  On  m'a  dit  qu'il  a  été  question  de  Vengager  å  s'établir  ici,  en  lui  offrant 
un  poste  supérieur  å  celui  qu'il  occupe  en  Norvége,  n'étant  lå  que  baillif,  mais 
aussi  qu'il  a  montre  fort  peu  de  disposition  å  se  faire  transplanter.'-' 
Optegnelsen  er  trykt  in  extenso  hos  Schinkel-Bergmann,  VI,  S.  324—327; 
smlgn.  S.  47.  Saafremt  den  er  overieveret  den  straks  nedenfor  nævnte  Grev 
A.  Morner,  da  denne  reiste  for  at  træffe  Grev  Wedel,  som  en  Instruktion  for 
ham,  bliver  det  altsaa  kun  ved  en  Navneforveksling  med  Grev  G.  Morner, 
dens  Affattelse  kan  være  henfort  til  August  1810. 

Komité,  i  den  høieste  Domstol  o.  s.  v.;  men  Regjeringen  eller  Konge- 
magten  tilligemed  den  udøvende  Magt  skal  ifølge  Lov  tilhøre  Sverige." 
Netop  i  dette  Punkt  maa  det  beklages,  at  Platen  ikke  har  formaaet  paa 
det  fremmede  Sprog  at  finde  Udtryk,  der  med  fornøden  Skarphed  kunde 
gjengive  hans  egne  og  hans  norske  Vens  Tanker,  der  nu  indhylles  i  en 
beklagelig  Dunkelhed  ^  Han  var  heldigere,  hvor  det  gjaldt  at  fremhæve 
de  Betænkeligheder,  som  Nordmændene  nærede  mod  en  iForening,  — 
paa  den  ene  Side  deres  Frygt  for  den  svenske  Adels  Indflydelse,  paa 
den  anden  Side  deres  Uvilje  mod  Frankrige,  der  maatte  fjerne  dem  fra 
den  svenske  Kronprins,  hvis  han  søgte  Rygstød  hos  Napoleon.  Men 
netop  derfor  antog  Platen,  at  det  var  af  den  største  Vægt,  at  Kron- 
prinsen blev  kjendt,  og  at  ogsaa  det  norske  Folk  fik  Tillid  til  hans 
Hensigter. 

Saa  heder  det  videre:  „Efter  mine  Underretninger,  og  efter  hvad 
jeg  selv  har  troet  at  kunne  bemærke,  har  Grev  Wedel  og  flere  andre 
Personer  af  Betydning  besluttet  hellere  at  forsvare  sig  til  det  yderste 
mellem  sine  Alper  end  at  foreslaa  noget  i  Landet,  som  kunde  være 
dette  skadeligt  eller  mishage  Nationen,  hvis  Symbol  er  lovmæssig  Frihed. 
For  øvrigt  bør  man  ikke  forundre  sig  over,  at  Wedel  har  en  Mistanke 
til  vort  Tronfølgervalg,  som  om  det  var  en  Følge  af  fransk  Indflydelse,  — 
samt  at  han  tildels  laaner  Øre  til  flere  falske  og  for  Vedkommende  mindre 
fordelagtige  Rygter."  Efter  Forfatterens  Mening  maatte  altsaa  Kronprinsen 
ogsaa  lægge  an  paa  at  fjerne  enhver  mulig  Mistanke  om  hans  Planer 
i  denne  Henseende.  Foreningsdagen  maatte  oppebies  i  Ro,  og  ethvert 
Erobringsforetagende  opgives.  Derimod  kunde  man  ved  at  opstille  et 
Observationskorps  tvinge  Nordmændene  til  at  gjøre  lignende  Skridt  og 
derved  lade  dem  faa  føle  Krigens  Byrder,  ligesom  der  kunde  være  Tale 
om  at  blokere  Havnene  og  hindre  Handelen,  for  at  paaskynde  Foreningens 
Afslutning.    Men  alt  vilde  mislykkes,  hvis  Kongen  af  Danmark  personlig 


'  Smlgn.  L.  DE  Geer,  B.  B.  von  Platen,  S.  60:  „Platen  var  icke  fullt  fortrogen 
med  Franska  språket,  ehuru  han  skref  det  ohindradt,  och  for  hvem  som  helst 
skulle  det  varit  en  svar  uppgift  att  på  ett  frdmmande  språk  med  få  ord 
karakterisera  ett  lands  tillåmnade  institutioner,  hvilkas  detaljer  ånnu  icke  kunnat 
vara  genomtånkta.  Det  vore  troligen  forhastadt  att  af  dessa  ord  draga  den 
slutsats,  hvartill  de,  sådana  de  lyda  i  ofversåttning,  ndrmast  synas  gifva 
anledning,  eller  att  de  afsågo  en  gemensam  hogsta  domstol,  som  forutsåtter 
samma  lagar,  samt  att  den  verkstdllande  magiens  organer  åfven  for  Norge 
skulle  tillhora  Sverige.  Åfven  om  man  kunde  forutsåtta  en  sådan  mening  hos 
Platen,  så  kan  den  omojligen  hafva  funnits  hos  Wedel,  och  Platens  prome- 
moria angifver  uttryckligen,  att  den  ofverensståmmer  med  Wedels  dåvarande 
tiinkesdtt."' 


Grev  Axel  Otto  Mbrner.  415 


indfandt  sig  i  Norge,  idet  da  Hengivenheden  for  det  gamle  Dynasti 
vilde  rive  alle  med  sig. 

I  denne  Fremstilling  foreligger  der  altsaa  en  Redegjorelse  for  den 
Maade,  hvorpaa  en  Mand  som  Platen  i  Marts  1811  betragtede  den  frem- 
tidige Forening.  At  man  her,  ialfald  for  en  Del,  har  for  sig  Aftalerne 
fra  Strom  i  1810,  tør  være  utvivlsomt;  men  de  er,  for  at  kunne  gjælde 
som  paalidelige  Udtryk  for  Grev  Wedels  Opfatning  af,  hvad  Fremtiden 
kunde  bringe,  ikke  saa  klare  og  udtommende,  som  det  kunde  ønskes. 
Imidlertid  haves  der  en  anden  Kilde,  som  ikke  lader  noget  tilbage  i 
disse  Henseender.  Det  er  en  til  Carl  Johan  afgiven  Beretning  om  en 
Samtale  mellem  Grev  Wedel  og  den  svenske  Konges  Adjutant,  Oberst 
Grev  Axel  Otto  Morner,  den  samme,  som  senest  i  Juli  og  August 
1809  havde  været  i  Norge  (S.  263).  Denne  Beretning,  der  er  opsat  af 
Grev  Morner  selv,  maa  betragtes  som  paalidelig,  og  den  viser  med  al 
ønskelig  Tydelighed,  hvorledes  Grev  Wedel  netop,  idet  han  vendte  til- 
bage fra  Danmark,  har  opfattet  Forholdene'. 

Paa  Reisen  fra  Kjøbenhavn  til  Christiania  var  Grev  Wedel  i  Gote- 
borg  26de  Marts  og  traf  der  Grev  Morner,  hvem  han  kjendte  fra  hans 
tidligere  Ophold  i  Norge,  hvor  de  havde  udvekslet  sine  politiske  Me- 
ninger. Grev  Morner  spurgte  derfor  nu  sin  norske  Bekjendt,  om  han 
fremdeles  var  ligesaa  stemt  for  en  Forening.  Beretningens  Forfatter 
siger  selv,  at  han  ansaa  Grev  Wedel  for  at  være  efter  al  Sandsynlighed 
den  eneste  Nordmand,  som  var  istand  til  at  drive  denne  igjennem. 

Grev  Wedels  Svar  paa  Henvendelsen  lød  saaledes :  „Som  de  fleste 
af  mine  Landsmænd,  der  er  tilstrækkelig  oplyste  til  at  kunne  bedømme 
Nordens  sande  Interesse,  er  jeg  fuldstændig  af  samme  Overbevisning 
nu,  som  dengang.  Alle  ønskede  da  at  styres  af  høisalig  Kronprins  Carl 
August,  da  han  under  et  langt  Ophold  i  Norge  havde  forstaaet  at  til- 
vinde  sig  almindelig  Kjærlighed  og  Tillid,  og  fra  det  Øieblik,  da  han 
var  valgt  til  Tronfølger  i  Sverige,  var  det  ganske  let  at  vende  Stem- 
ningen til  Fordel  for  en  Forening  mellem  de  to  Lande.  Men  Prinsens 
grannlagenhet  lagde  Hindringer  i  Veien  for  Udførelsen,  idet  han  endnu 
beherskedes  af  en  Følelse  af  Hengivenhed  for  sin  gamle  Suveræn. 
Hvad  derimod  Sveriges  nuværende  Kronprins  angaar,  saa  behøver  ikke 
han  —  det  er  sandt  —  at  lade  sig  holde  tilbage  af  saadanne  Betænkelig- 
heder,  der  nu  er  forsvundne.  Men  der  trænges  Tid  for  at  vække  denne 
Tillid  til  Prinsen,  som  den  danske  Regjering  gjennem  sine  Stemplinger 


'   Schinkel-Bergmann,  VI,  S.  346    349;  smlgn.  S.  99. 

har  gjort  alt  for  at  ødelægge.  De  ved,  at  denne  Regjering,  som  altid 
frygter  for  at  miste  Norge,  benytter  sig  af  de  mindste  Omstændigheder 
for  at  fjerne  dette  Øieblik.  Til  en  Begyndelse  har  man  for  at  gjen- 
oplive  det  Had,  som  man  stedse  har  søgt  at  vedligeholde  mellem  de  to 
Nationer,  og  som  har  været  nær  ved  at  slukkes,  forstaaet  at  bestyrke 
dette  ulykkelige  Rygte,  som  spredte  sig  efter  salig  Prinsens  Død,  som 
om  denne  Død  ikke  skulde  været  naturlig,  og  at  man  alene  af  den  Grund 
havde  valgt  ham  til  Tronfølger  i  Sverige,  at  man  deri  fandt  et  Middel 
til  at  skille  sig  af  med  en  Prins,  hvilken  man  frygtede  i  Spidsen  for  en 
Armé,  der  skulde  modsætte  sig  Sveriges  ærgjerrige  Planer  paa  Norge. 
Saadanne  Historier  har  ingen  Indvirkning  paa  de  oplyste,  men  har  ikke 
undladt  at  forbitre  de  lavere  Klasser. 

De  erindrer  fra  Deres  Ophold  i  Norge,  hvor  fiendtlig  Stemningen 
da  var  imod  Englænderne.  Alle  mindedes  med  Harme,  hvor  uretfærdig 
England  havde  røvet  Danmarks  Flaade  i  Kjøbenhavn,  og  overensstem- 
mende med  sin  Pligt,  anvendte  Pressen  hele  sin  Indflydelse  for  at 
vedligeholde  denne  Sindenes  Stemning.  Men  denne  har  nu  undergaaet 
en  fuldstændig  Forandring.  Nordmændene  husker  alle  de  Fordele,  som 
de  har  nydt  af  sine  Handelsforbindelser  med  England,  og  ønsker  at  se 
dem  gjenoplivede.  Danmarks  Forbund  med  Frankrige  danner  derfor 
ogsaa  et  af  deres  væsentlige  Klagepunkter   mod   den   danske  Regjering, 

Her  finder  De  nu  en  Anledning,  der  kan  tjene  den  danske  Regje- 
ring som  et  nyt  Vaaben  mod  Sverige.  Man  har  nemlig  med  Duelighed 
benyttet  sig  af  denne  Nordmændenes  velkjendte  Uvilje  mod  Frankrige 
for  at  skræmme  dem  op  i  Anledning  af  Eders  nye  Kronprins's  Ankomst 
til  Sverige,  og  man  har  søgt  at  fremstille  hans  Valg  som  en  Følge  af 
Keiserens  umiddelbare  Indflydelse,  idet  han  for  at  kunne  styre  Norden 
efter  Behag,  paa  Sveriges  Trone  tiltrængte  en  Fyrste,  som  alene  havde 
at  iverksætte  hans  Vilje.  Man  har  tillagt,  at  ifølge  dette  Valg  skulde 
man  snart  i  Norden  faa  se  de  samme  Optrin,  som  havde  foregaaet  i 
Spanien. 

Saadant  var  det  Sprog,  som  da  for  Tiden  førtes  af  alle,  som  ankom 
fra  Kjøbenhavn.  Nu  derimod,  da  man  gjennem  den  svenske  Regjerings 
Opførsel  i  Forhold  til  Frankrige,  ligesom  gjennem  Kronprinsens  egne 
Forholdsregler  og  Skridt,  har  fundet,  at  man  ikke  længere  kunde  holde 
os  i  denne  feilagtige  Opfatning,  har  man  i  Kjøbenhavn  foresat  sig  at 
udbrede  den  Mening,  at  om  der  mærkedes  nogen  Kulde  mellem  Keiseren 
og  den  svenske  Kronprins,  saa  var  den  blot  tilsyneladende.  Jeg  om- 
taler  alt   dette,    foråt  De  kan   vide,   hvorledes    man    har   søgt   at   skade 

Kronprinsen  i  mine  Landsmænds  Forestillinger.  De  Midler,  af  hvilke 
man  nu  betjener  sig,  er  temmelig  svage;  men  Almenheden  er  let  at 
føre  bag  Lyset,  og  det  gaar  langsomt  med  at  udslette  daarlige  Indtryk. 
Hvad  mig  selv  angaar,  saa  er  jeg,  om  jeg  ogsaa  for  et  Øieblik  har 
ladet  mig  bedrage  i  Spørgsmaalet  om  Prinsens  Tænkemaade,  nu  kommen 
paa  bedre  Tanker,  og  det  Sprog,  som  jeg  herefter  agter  at  føre  i  mit 
Hjem,  skal  i  det  mindste  bidrage  til  at  ødelægge  de  daarlige  Indtryk, 
og  den  Mistro,  som  saadanne  Forespeilinger  har  kunnet  afstedkomme. 
Men  der  behøves  Tid,  og  jeg  er  sikker  paa,  at  den  Begeistring,  hvor- 
med den  svenske  Nation  betragter  sin  Kronprins,  skal  gaa  over  paa 
Nordmændene,  og  alt  eftersom  de  faar  se  den  svenske  Styrelse  befæstes 
og  et  lykkeligt  Resultat  krone  de  Forholdsregler,  som  Eders  Prins  agter 
at  tåge,  skulle  de  lige  ivrig  ønske  at  regjeres  af  ham,  som  fordum  af 
høisalig  Prins  Carl  August. 

De  mærker,  at  jeg  taler  med  Dem  uden  Forstillelse  og  oprigtig 
meddeler  Dem  mine  Tanker.  Derfor  siger  jeg,  at  hvis  Eders  Regjering 
gjorde  sig  skyldig  i  nogen  Foranstaltning,  inden  hvilkensomhelst  Gren 
af  den  almindelige  Forvaltning,  som  kunde  indgive  Tvivl  angaaende 
dens  Hensigter  eller  i  øvrigt  mislykkes,  da  skulde  saadant  medføre  stor 
Skade  for  den  Sag,  hvorom  der  her  er  Spørgsmaal,  og  man  følger  i 
Norge  med  stor  Opmærksomhed,  hvad  der  tildrager  sig  hos  Eder.  For 
saa  meget  som  muligt  at  paaskynde  det  afgjørende  Øieblik,  skulde  det 
endelig  være  ønskeligt,  om  Kronprinsen  under  en  Reise  i  Sverige  vilde 
nærme  sig  vore  Grænser.  Hans  Popularitet,  hans  elskværdige  Op- 
træden  skulde  ikke  undgaa  at  blive  kjendte  ogsaa  hos  os.  Mange 
skulde  af  Nysgjerrighed  reise  for  at  se  ham,  og  deres  Fortællinger  om 
ham  skulde  ved  Hjemkomsten  være  af  den  største  Nytte.  Senere  hen 
skulde  ingen  Ting  være  lykkeligere  i  Henseende  til  Fremgangen,  end 
om  Danmark  erklærede  Eder  Krig.  Forgjæves  skulde  man  da  befale 
den  norske  Hær  at  gaa  over  Grænsen,  og  I  vilde  da  have  frie  Hænder 
til  at  operere  mod  Sjæland,  hvis  Erobring  lader  sig  iverksætte  med  Eng- 
lændernes  Bistand.  Derimod  maa  man  aldrig  tænke  paa  at  kunne  istand- 
bringe  Foreningen  uden  deres  Medvirkning." 

Dette  var  Grev  Wedels  politiske  Program  i  Marts  1811.  Han  tog 
Grev  Morners  Æresord  paa,  at  denne  kun  skulde  meddele  hans  Ud- 
talelser  til  Kronprinsen,  og  han  tilføiede:  ,Jeg  aander  alene  for  mit 
Fædrelands  Vel,  og  en  Forening  med  Sverige  er  det,  som  skal  sikre 
mine  Efterkommeres  Ro  og  Lykke.     Saaledes  bør  jeg  af  Sjæl  og  Hjerte 

Grev  J.  C.   H.  Wedel  Jarlsberg.     I.  27 

arbeide  for  denne,  og  jeg  skal  gjøre  det.  Men  jeg  siger  Dem  ogsaa,  at 
om  Sverige  nogensinde  skulde  ville,  med  Vaaben  i  Haand  imod  os, 
bringe  Foreningen  istand,  —  aldrig  skal  den  da  finde  Sted,"  I  samme 
Aand  som  Grev  Wedel  ytrede  ogsaa  Peder  Anker  sig,  da  han  nogle 
Dage  senere  havde  en  Samtale  med  Landshøvding  Grev  Rosen,  kun 
med  den  Forskjel,  at  hans  Udtalelser  faldt  mere  forsigtig  end  Sviger- 
sønnens'. 

Saaledes  havde  den  udsøgte  Opmærksomhed,  hvormed  han  var  be- 
handlet i  Kjøbenhavn,  ikke  i  fjerneste  Maade  paavirket  Grev  Wedel. 
Han  var  uforandret  den  samme  som  før,  beredt  paa  at  gjøre  om  igjen 
ethvert  af  sine  Skridt  fra  1809,  og  han  mente,  at  han  deri  vilde  finde 
Støtte  hos  en  Flerhed  af  sine  oplyste  Landsmænd.  Den  Tillid,  hvormed 
han  i  dette  Punkt  udtalte  sig,  synes  at  vidne  om,  at  han  har  havt  noget 
at  holde  sig  til;  men  der  er  i  de  nu  tilgjængelige  Kilder  intet,  som 
berettiger  til  at  tro  paa  Tilværelsen  af  en  bestemt  Opinion  til  Fordel 
for  Foreningen  med  Sverige.  Maaske  har  Grev  Wedel  derfor  her  kun 
stolet  paa  de  vaagnende  engelske  Sympatier  og  den  Frygt  for  Fremtiden, 
der  blev  en  Følge  af  Kongens  seige  Fasthængen  ved  Napoleon.  Han 
maa  da  have  antaget  som  givet,  at  Folket  derigjennem  tilsidst  vilde 
komme  til  de  samme  Meninger  som  han.  Foreningen  kunde  i  dette 
Tilfælde  bringes  istand  ved  Nordmændenes  selvstændige  Reisning, 
under  Medvirkning  fra  England.  I  dette  Punkt  er  der  en  ganske 
mærkelig  Overensstemmelse  mellem  Grev  Wedels  Haab  og  Statsminister 
Rosenkrantz's  Frygt. 

Grev  Wedel  saa  i  Napoleon  den  værste  Hindring  for  sine  Planer; 
hans  Frygt  for,  at  Carl  Johan  skulde  være  en  Dukke  i  Keiserens  Haand, 
havde  allerede  een  Gang  bragt  ham  til  at  mistro  dennes  Politik,  og 
den  kom  snart  efter  —  tiltrods  for  de  beroligende  Forsikringer,  han  nu 
maa  have  modtaget  af  Grev  Morner  —  igjen  til  at  paavirke  hans  Hold- 
ning. Hvad  han  fortæller  om  de  Forsøg,  der  gjordes  fra  Kjøbenhavn  i 
Retning  af  at  mistænkeliggjøre  den  svenske  Kronprins  i  Norge  fra 
dette  Synspunkt,  bekræftes  ikke  af  andre  Kilder.  Men  det  er  dog 
sandsynligt,  at  Grev  Wedel  her  har  havt  Ret,  idet  det  viser  sig,  at 
hans  Udtalelser  i  et  andet  Punkt  medfører  fuld  Sandhed.  Frederik  VI. 
har  virkelig  paa  den  af  Grev  Wedel  omtalte  Maade  søgt  at  udbrede 
Forestillingen  om,  at  Carl  August  ikke  var  død  paa  en  naturlig  Maade, 
og  at  han    efter    sin    Død    maatte    savnes    som    den    Mand,    der    besad 


^  Schinkel-Bergmann,  VI,  S.  99. 

Kongens  hele  Fortrolighed  og  Venskab  ^  Har  Grev  Wedel  været  vel 
underrettet  i  det  ene  Punkt,  saa  kan  han  ogsaa  i  de  øvrige  have  havt 
ligesaa  gode  Kilder  for  sig,  og  den  Besked,  som  han  gjennem  Grev 
Morner  gav  Carl  Johan,  har  efter  al  Sandsynlighed  været  saa  paalidelig, 
som  den  overhovedet  efter  Sagens  Beskaffenhed  kunde  blive. 

Umiddelbart  efter  Sammenkomsten  med  den  svenske  Udsending 
forlod  Grev  Wedel  Goteborg  og  var  nogle  Dage  efter  paa  ny  i  sit  Hjem. 
Hvad  han  havde  sagt,  blev  forelagt  Carl  Johan,  men  atter  røbet  for 
Grev  von  Dernath.  Denne  var  nu  for  øvrigt  meget  optagen  af  en  anden 
Affære,  hvori  han  troede  at  være  kommen  paa  Spor  efter  nye  Kon- 
spirationer.  Han  saa  i  Wetterstedt  ikke  alene  Danmarks  farligste  Fiende, 
men  ogsaa  den  troløse  Konspirator,  der  søgte  at  holde  sig  alle  Døre 
aabne,  og  i  den  Anledning  skulde  underholde  hemmelige  Forbindelser 
med  Hertugen  af  Augustenborg.  I  Kjøbenhavn  var  man  kommen  under 
Veir  med,  at  der  i  Helsingør  opholdt  sig  en  hemmelig  svensk  Agent, 
som  paa  samme  Tid  antoges  at  sende  Breve  til  Augustenborg  og  til 
Stockholm.  Med  sin  Chef,  Udenrigsministerens  Tilladelse  satte  v.  Der- 
nath sin  franske  Kollega  ind  i  disse  Forhold,  og  fra  ham  gik  det  videre 
til  Kronprinsen,  der  igjen  ad  den  samme  Kanal  lod  svare,  at  han 
kjendte  Vedkommende,  der  nærmest  arbeidede  i  engelsk  Interesse,  men 
at  han  vilde  høre  paa  de  Forslag,  der  maatte  komme,  hvis  der  med 
disse  blev  ham  budt  une  grande  existence.  Kronprinsen  lod  ogsaa 
Frederik  VFs  Gesant  underrette  om  de  udstrakte  Forbindelser,  som 
Frimurerne  underholdt  i  de  nordiske  Lande-. 

I  Kjøbenhavn  vaagnede  nu  den  aldrig  slukkede  Mistanke  mod  Carl 
Augusts  Broder  til  nyt  Liv,  og  den  sattes,  efter  de  fra  Gesanten  i 
Stockholm  modtagne  Underretninger,  i  Forbindelse  med  de  svenske 
Planer  mod  Norge.  Man  nærede  Frygt  for  at  se  en  ny  svensk  Revolu- 
tion,  der  styrtede  Carl  Johan  og  satte  Hertugen  af  Augustenborg  i  hans 
Sted  som  Arving  til  alle  den  afdøde  Broders  Traditioner.  Men  det 
lykkedes  ikke  at  finde  noget  Spor,  der  kunde  lede  til  et  Resultat,  og 
Mistanken  maatte  atter  dø  hen"'. 


'  Meddelelser  fra  Krigsarkiver  ne,  V,  S.  !8.  Imidlertid  blev  det  ogsaa  berettet  til 
Sverige,  at  der  mellem  de  lavere  Folkekiasser  i  Norge  var  begyndt  at  udbrede 
sig  en  Tro  paa,  at  den  afdøde  Prins  var  bleven  forgivet  paa  dansk  Foranstalt- 
ning; heri  troede  man  i  Sverige  at  „igenfinna  ett  prof  af  grefve  Wedels  verk- 
samhet  och  klokket."-     Engestroms  Minnen  och  anteckningar,  II,  S.  341. 

-  Depesche  fra  Grev  v.  Dernath  til  Rosenkrantz  af  26de  Marts  1811,  i  det  danske 
Udenrigsministeriums  Arkiv,  gjengivet  i  den  ældre  Udgave,  I,  S.  485. 

^  Meddelelser  fra  Krigsarkiverne,  V,  S.  30  og  66. 

Derlmod  blev  man  1  Kjøbenhavn  snart  vidende  om,  hvorledes  Grev 
Wedel  havde  optraadt  under  sin  Tilbagereise  til  Norge,  og  atter  igjen 
blev  disse  Hemmeligheder  røbede  gjennem  Carl  Johans  Samtaler  med 
Napoleons  Sendebud,  fra  hvem  de  hurtig  fortaltes  til  Grev  von  Dernath. 
Allerede  saa  tidlig  som  9de  April  181 P  kunde  denne  indberette  til 
Udenrigsministeriet  i  Kjøbenhavn,  at  Grev  Wedel  havde  budt  en  For- 
ening med  Sverige  paa  de  Vilkaar,  at  Norge  skulde  have  sin  uafhængige 
Forfatning,  —  at  Kongen  skulde  opholde  sig  i  Landet  tre  Maaneder 
hvert  Aar,  —  at  Civillisten  udelukkende  skulde  forbruges  i  Landet,  — 
at  en  national  Bank  skulde  oprettes,  og  at  der  skulde  gives  et  Tilsagn 
om  aldrig  at  ansætte  Svensker  i  Norge.  Efter  Carl  Johans  Beretning  til 
Alquier  skulde  samtidig  Grev  Wedel  have  betinget  sig  selv  de  grands 
avantages,  noget,  som  ikke  ellers  omtales. 


*  Depesche  fra  Grev  v.  Dernath  til  Rosenkrantz,  dat.  Stockholm  9de  April  1811, 
i  det  danske  Udenrigsministeriums  Arkiv:  „Si  le  Prince  n'est  pas  trompe 
d'une  maniére  inexplicable,  —  parceque  le  but  de  Vinvention  le  seroit,  le 
Comte  de  Wedel  est  déjå  allé  fort  loin.  Une  constitution  indépendante  de  celle 
de  la  Suéde,  la  résidence  du  Roi  en  Norvége  pendant  3  mais  de  Vannée,  toute 
la  liste  civile  dépensée  dans  le  pais,  une  banque  nationale,  la  promesse  de  ne 
jamais  placer  des  Suédois  en  Norvége,  telles  seroient,  d'aprés  le  Prince,  les  con- 
ditions,  que  Mr.  de  Wedel,  en  stipulant  pour  lui-méme  de  grands  avantages, 
auroit  démandées,  pour  faire  revolter  la  Norvége.  Le  Prince  n'a  dans  ce 
moment-ci  aucunc  envie  d'entrer  dans  ces  vues.  Je  dis  å  chaque  occasion  å 
Mr.  Alquier,  que  le  Comte  Wedel,  ou  ceux,  qui  le  font  parler,  veulent  tromper 
le  successeur;  que  la  Suéde  réunie  å  la  Norvége  n'obéiroit  jamais  å  un  Fran- 
cois, que  ces  deux  pais  se  constitueroient  en  république  ou  qu'ils  appelleroient 
le  Duc  d' Augnstenbourg  au  trone  dans  Vespérance  que  ce  Prince  recevroit  tou- 
jours  la  loi  sans  jamais  la  donner ;  ei  que  nommément  Monsr.  de  Wedel  ne 
pouvoit  contenter  son  ambition  que  par  un  de  ces  moiens.  La  justesse  de  ce 
raisonnement  a  f  rappe  mon  collégue,  et  indépendamment  des  sentimens,  que, 
malgré  sa  malheureuse  réligiosité  å  tout  rapport,  il  voue  å  S.  M.  notre  auguste 
souverain,  il  craint  la  revolte  de  la  Norvége,  comme  un  evenement  trés-nuisible 
aux  intéréts  de  son  maitre;  et  il  a  fait  sentir  au  Prince,  comment  son  propre 
intérét  exige  de  fermer  Voreille  å  toute  proposition  de  ce  genre.  Cela  explique 
la  sincérité  du  successeur,  depuis  qu'il  a  été  informé  de  la  correspondance  de 
Mr.  de  Wetterstedt ;  et  il  seroit  peut-étre  possible  de  la  faire  aller  encore  plus 

loin,  en  employant  le  méme  moien.   —   —  —  —  —  —  —  — 

Je  crains  bien  plus  rinfluence  d'un  nom  chér  aux  deux  peuples,  employé 
par  un  homme  d'esprit,  que  celle  que  le  Prince  pourroit  gagner  sur  eux,  et  il 
me  paroit,  que  Vintérét  de  S.  M.  et  celui  de  Son  voisin  coincident  dans  cette 
occasion.  Mr.  de  Suchtelen  m'a  fait  entendre,  qu'il  avoit  regu  des  avis  sur 
Vexistence  des  mauvaises  intentions  en  Norvége.  Le  but  de  cette  derniére  con- 
fidence  étoit  d'autant  moins  å  méconnoitre,  qu'elle  étoit  mélée  å  des  observations 
sur  les  dangers  du  Holstein;  mais  le  fait  n' étoit  pas  de  Vinvention  du  general, 
qui  déjå  m'a  parlé  du  comte  de  Wedel  lors  de  Vémeute  des  matelots  å  Chri- 
stiansand.'^ 

Smlgn.  den  ældre  Udgave,  I,  S.  487,  Noten. 

Da  Grev  von  Dernath  netop  havde  levet  sig  ind  i  Forestillingen 
om  de  augustenborgske  Intriger,  søgte  han  i  denne  Anledning  at  gjøre 
det  begribeligt  for  Alquier,  at  Grev  Wedel  aldrig  kunde  mene  det 
alvorlig  med  en  Politik,  der  tilsigtede  at  lade  Kronprinsen  af  Sverige 
regjere  over  begge  Lande.  Hans  Ærgjerrighed  vilde  alene  kunne  til- 
fredsstilles, naar  de  blev  en  Republik,  eller  naar  den  svage  Hertug  af 
Augustenborg  besteg  Tronen,  over  hvem  Greven  kunde  tænke  paa  at 
faa  fuld  Indflydelse.  Alquier  paatog  sig  at  inspirere  Kronprinsen,  der 
ogsaa  lod  til  at  ville  laane  Øre  til  hans  Advarsler  mod  at  befatte  sig 
med  Planerne  paa  Norge,  og  gav  Grev  von  Dernath  Forsikringen  om 
sin  Taknemmelighed  for  alt,  hvad  der  kunde  meddeles  om  den  mis- 
tænkelige  Brevveksling.  Ved  at  aabne  nogle  Breve  mente  nu  von 
Dernath,  at  der  kunde  tilveiebringes  Beviser  mod  saavel  Wetterstedt 
som  Holst,  og  at  saa  Kronprinsen  maaske  kunde  blive  bevæget  til  at 
meddele  ham  Sammenhængen  med  de  i  Norge  indledede  Forbindelser. 
I  Gesantens  Øine  var  Grev  Wedel  en  langt  farligere  Mand  for  hans 
Konge  end  den  svenske  Kronprins,  og  den  Indflydelse,  han  kunde  vinde 
ved  at  støtte  sig  til  et  afholdt  Navn,  som  Augustenborgerens,  saa  stor, 
at  begge  Fyrsters,  Carl  Johans  som  Frederik  VFs  Interesse  maatte  til- 
sige dem  at  holde  sammen  og  at  gjøre  Front  mod  den  fælles  Fiende. 
Men  det  er  neppe  heller  tvivlsomt,  at  den  svenske  Kronprins  med 
Glæde  saa  den  Mand,  der  skulde  vaage  over  hans  Foretagender,  paa 
denne  Maade  indvikle  sig  selv  i  falske  Forestillinger  om,  hvad  der  for- 
berededes. 

Frederik  VI.  stillede  sig  mindre  troende  til  denne  Meddelelse  om 
Grev  Wedels  Planer.  Da  han  havde  modtaget  Indberetningen  fra  sin 
Gesant  i  Stockholm,  lod  han  saaledes  hengaa  flere  Dage,  inden  han 
sendte  Underretning  om  dens  Indhold  til  den  norske  Vicestatholder. 
Først  20de  April  skrev  han  til  denne  om  de  Betingelser,  som  Grev 
Wedel  havde  opstillet  for  en  Forbindelse  mellem  Norge  og  Sverige, 
saadan  som  man  nu  kjendte  disse  efter  Carl  Johans  Antydninger,  og 
bemærkede  dertil  kun  :  ,Jeg  anser  det  hele  som  Følger  af  Grev  Wedels 
fremfusende  Handlemaade  i  Almindelighed,  og  at  man  derved  har  lagt 
disse  Ord  i  hans  Mund  uden  hans  Vidende'."  Men  om  Mistanken  nu 
indtil  videre  var  dæmpet,  eller  om  Kongen  blot  foreløbig  havde  villet 
skjule  den,  —  saa  blev  den  ialfald  snart  igjen  vakt.  Allerede  30te  April 
heder    det  i  et    Brev  fra  Kongen    til    Frederik   af   Hessen:      „ Anonyme 


^  Meddelelser  fra  Krigsarkiverne,  V,  S.  29. 

Breve  fra  Tyskland  avertere  atter  mod  Grev  Wedel  Jarlsberg,  som  de 
tale  om,  at  man  hverken  maa  tro  eller  bygge  paa,  da  han  er  en  For- 
ræder af  sit  Fædreneland;  saa  urimeligt  dette  end  synes  at  være,  saa 
bør  De  være  underrettet  derom  for  at  kjende  alt  og  undersøge  Tingene. 
Faderen  i  Wien  er  død  \"  Prins  Frederik  vilde  dog  heller  ikke  denne 
Gang  fæste  Lid  til,  hvad  der  ad  en  saadan  Vei  blev  forebragt  Kongen  om 
Grev  Wedels  Færd.  Han  skrev  saaledes  6te  Mai  1811  fra  Christiania 
til  Kongen-:  „Jeg  skal  være  saa  paapassende,  som  muligt  er,  paa  alt, 
hvad  der  angaar  Grev  Wedel,  omendskjønt  jeg  ikke  tror,  at  noget  er 
sandt,  af  hvad  man  skriver  anonymt  imod  ham;  Fiender  har  han;  men 
vore  Naboers  List  og  Rænker  har  det  altid  været  at  sætte  Mistillid 
mellem  Regjeringen  og  Folket,  hvilket  de  ogsaa  gjøre  her,  imod  alt, 
hvad  der  sker  af  Regjeringen  og  i  Kongens  Navn,  blot  for  at  sætte 
ondt  Blod  imellem  Danmark  og  Norge;  fra  denne  Synspunkt  anser  jeg 
Sagen;  men  dobbelt  opmærksom  skal  jeg  derfor  være." 


'  Meddelelser  fra  Krigsarkiverne,  V,  S.  30  flg. 

■^  Original    mellem    indkomne    Sager    for    1811    i  det   danske   Krigsministeriums 
Arkiv.     Skrivelsen  er  ikke  trykt  i  Meddelelser  fra  Krigsarkiverne. 


XIX. 

GREV  WEDEL  OG  DET  NORSKE   UNIVERSITET. 


Fra  sin  vovelige  Vinterreise  i  1811  bragte  Grev  Wedel  tilbage  som 
sikkert  Resultat  Kongens  Tilsagn  om,  at  der  skulde  oprettes  et  norsk 
Universiteta  Hans  Virksomhed  for  dette  var  dog  ikke  noget  nyt.  Med 
mange  af  sine  Landsmænd  havde  ogsaa  Grev  Wedel  bittert  følt  Savnet 
af  en  videnskabelig  Anstalt  inden  Fædrelandets  Grænser,  og  han  lod 
det  ikke  mangle  paa  Handling  for  at  afhjælpe  denne  store  Mangel.  I 
Forening  med  Peder  Anker  og  Kjøbmand  Johannes  Thrane  stillede  han 
i  1809  en  Sum  af  1000  Rdl.  til  det  topografiske  Selskabs  Raadighed, 
for  at  anvendes  til  Præmier  for  de  bedste  Afhandlinger  om  et  Univer- 
sitet for  Norge.  Inden  dette  Selskab  gik  op  i  det  store  Selskab  for 
Norges  Vel,  udførte  det,  hvad  Grev  Wedel  havde  ønsket,  og  bekjendt- 
gjorde  som  Opgave  for  Prisafhandlingerne  følgende  Spørgsmaal: 

„1.     Bør  Norge  have  et  Universitet  i  sit  eget  Skjød? 
2.     Hvorledes  og  hvor  indrettes  et  Universitet  i  Norge  mest  hen- 
sigtsmæssigen? 

3.  Hvad  udfordres  til  Oprettelsen  og  Vedligeholdelsen  af  et  Uni- 
versitet i  Norge,  og  af  hvilke  Kilder  tåges  de  Midler,  som  dertil  ud- 
fordres?" 

Under  Ode  December  1809  var  denne  Bckjendtgjørelse  indrykket  i 
Bladet  „Tiden".    Selskabet  for  Norges  Vel  fik  at  gjøre  med  Sagens  videre 


'  For  dette  Afsnits  Vedkommende  kan  i  Almindelighed  henvises  til  det  ved 
Universitetets  halvhundredaarige  Jubilæum  i  1861  udgivne  Program  af  M.  J. 
Monrad,  Det  kongelige  norske  Frederiks  Universitets  Stiftelse,  med  de  deri 
aftrykte  Aktstykker,  —  til  M.  Birkeland,  Selskabet  for  Norges  Vel,  S.  19  flg., 
samt  G.  P.  Blom,  Norges  Statsforandring  i  1814,  S.  72  flg.  og  JAC.  Aall, 
Erindringer  (2.  Udgave),  S.  258—265. 

Behandling.  Tidspunktet  for  Afhandlingernes  Indlevering  blev  sat  til 
Iste  November  1810,  og  Grev  Wedel  var  selv  med  Biskop  Bech  o.  a. 
Medlem  af  den  Komité,  der  skulde  bedømme  de  indkomne  Arbeider, 
lalt  blev  der  indleveret  ni  Afhandlinger,  af  hvilke  en,  der  var  forfattet 
af  Adjunkt  ved  Christiansands  Latinskole,  Nicolai  Wergeland,  og  bar 
Titelen  Mnemosyne,  tilkjendtes  den  første  Pris,  800  Rdl.  De  til- 
bagestaaende  200  Rdl.  blev,  i  Forening  med  et  lignende,  af  Kjøbmand 
Westye  Egeberg  skjænket  Beløb  anvendte  til  Belønning  for  nogle  af  de 
øvrige  Skrifter.  Wergeland  foreslog  Oprettelsen  af  et  fuldstændigt 
Universitet,  helst  med  Sæde  i  Christiania,  hvad  han  antcg  at  kunne 
faa  istandbragt  for  en  Kapital  af  500,000  Rdl.  og  for  en  Del  nærmere 
angivne  aarlige  Indtægter'.  Mnemosyne  vandt  overordentlig  Anklang 
udover  Landet,  og  dets  Forfatter  modtog  mange  Beviser  paa  sine  Lands- 
mænds  Erkjendtlighed  for  de  Strenge,  som  han  nu  havde  anslaaet  i 
deres  Bryst. 

Men  ogsaa  i  Kjøbenhavn  var  der  til  samme  Tid  vakt  Opmærksom- 
hed  for,  hvad  der  foregik  i  Norge,  og  efter  den  Stilling,  som  Grev 
Wedel  indtog  til  Sagen,  maatte  Regjeringen  der  forståa,  at  der  her  var 
sat  noget  i  Gang,  der  vanskelig  lod  sig  stanse.  Saa  blev  det  forsøgt 
at  møde  den  norske  Bevægelse  og  ved  at  byde  noget  mindre,  men 
sikkert,  stanse  Arbeidet  for  det  større,  men  usikre.  Fra  Danmark  blev 
der  i  de  første  Maaneder  af  1810  budt,  hvad  man  kaldte  en  «akademisk 
Lære-Anstalt  for  Ustuderede",  ved  hvilken  der  hovedsagelig  skulde 
lægges  Vægt  paa  Naturvidenskaberne,  medens  der  ikke  var  levnet  nogen 
Plads  for  Historie,  Filosofi  og  Sprogvidenskaber. 

I  Norge  var  der  imidlertid  ingen,  som  bekymrede  sig  om  dette 
Tilbud,  og  Selskabet  for  Norges  Vel  lod  den  engang  begyndte  Gjerning 
gaa  sin  Gang.  Afhandlingerne  blev  skrevne,  og  den  nedsatte  Komité 
afgav  sin  Bedømmelse,  hvis  Udfald  blev  bekjendtgjort  paa  Selskabets 
Generalforsamling  7de  Februar  1811.  Paa  denne  blev  der  som  et 
Udslag  af  den  herskende  almindelige  Begeistring  ifølge  et  Forslag  af 
Biskop  Bech  fattet  den  Beslutning,  „at  saavel  hvert  Selskabets  Medlem 
som  hver  Norges  Ven  gjennem  Selskabets  respektive  Distriktskommis- 
sioner  skulde  udspørges  om,  hvad  og  hvorledes  enhver  Landets  Ind- 
bygger  vilde   bidrage   til,   at  Norge   fik  et  Universitet  i  sit  eget  Skjød**. 

Paa  dette  Standpunkt  befandt  Universitetssagen  sig,  da  Grev  Wedel 
fik  den  pludselige  Kaldelse  til  Kjøbenhavn,  og  det  blev  da  denne,  ikke 


'  Om  Wergelands  Skrift   er   der   fældet   meget   forskjellige   Domme.     Smlgn.  L. 
Daae  i   Vidar,  1887,  S.  60  flg.,  foruden  de  ovenfor  anførte  Skrifter. 

de  kongsbergske  Manufakturer,  hvormed  han  fik  at  sysselsætte  sig'. 
Som  fremragende  Medlem  af  Selskabet  for  Norges  Vel,  var  han  i  For- 
veien nøie  inde  i  Spørgsmaalet  og  kunde  give  de  bedste  Oplysninger. 
Ved  kgl.  Reskript  af  Iste  Marts  1811  modtog  Direktionen  for  Universi- 
tetet og  de  lærde  Skoler  Paalæg  om  at  konferere  med  Grev  Wedel,  der, 
som  det  hed,  var  ankommen  fra  Norge  og  i  nogen  Tid  vilde  opholde 
sig  i  Staden,  og  for  den  akademiske  Undervisningsanstalt  for  Norge, 
om  hvilken  Direktionen  skulde  afgive  Forestilling,  „at  benytte  de  Op- 
lysninger, han  efter  sine  lokale  Kundskaber  om  Norge,  sine  Indsigter 
og  sin  umiskjendelige  Iver  for  Landets  Vel  vil  være  istand  til  at 
meddele". 

Onsdag  6te  Marts  1811  begyndte  Forhandlingerne.  Ved  disse  antog 
man  uden  videre  at  kunne  gaa  ud  fra,  som  afgjort,  at  en  akademisk 
Lære-  eller  Undervisnings-Anstalt  skulde  indrettes  i  Norge.  Saaledes 
kunde  man  straks  gaa  over  til  Undersøgelsen  af  det  næste  Hovedpunkt: 
„af  hvilken  Beskaffenhed  og  hvor  udvidet  denne  Undervisningsanstalt 
maatte  være",  og  her  afgav  da  Grev  Wedel  den  Erklæring,  „at  efter  alt, 
hvad  han  kjendte,  havde  hørt  og  fornummet,  var  det  norske  Folks  en- 
stemmige og  ivrige  Ønske,  at  Norge  maatte  erholde  et  Universitet, 
af  saadan  Beskaffenhed  og  saadan  Udvidelse,  at  det  kunde  give  den 
Del  af  Norges  Ungdom,  som  vil  dyrke  Videnskaber,  saavel  de  lærde 
som  de  almen  nyttige,  ikke  alene  en  forberedende,  men  ogsaa  en  ud- 
dannende  akademisk  Undervisning  i  de  Sprog  og  Videnskaber,  som  sæd- 
vanlig henhøre  til  Universitetsstudier,  —  at  enhver  akademisk  Lære- 
anstalt, anlagt  efter  mindre  Maalestok,  ikke  vilde  fyldestgjøre  for- 
bemeldte  Folkets  Ønske  eller  Haab,  ikke  i  nogen  ønskelig  Grad  vinde 
offentlig  Yndest  eller  Tillid  eller  Understøttelse  fra  den  formuende 
Klasse,  som  er  istand  til  at  understøtte,  og  altsaa  ei  heller  kunne  gaa 
frem  med  Held,  eller  til  Varighed.  Derimod  holdt  han  sig  efter  mod- 
neste Overlæg  forsikret  om,  at  et  fuldstændigt  Universitet  vilde  blive 
modtaget  med  aabne  Arme,  blive  yndet,  søgt  og  understøttet,  og  end 
mere  binde  Nationens  Hjerter  til  den  Konge,  som  stiftede  det." 

Grev  Wedel  stod  her  som  Talsmanden  for  det  norske  Folks  beret- 
tigede Krav.  Paa  dets  Vegne  talte  han  til  Kongen  og  til  Danmark,  og 
han    har,    i    Følelsen   af  at  være    sine    Landsmænds    Tolk,   talt   med  en 


■  Ifølge  en  Apostille  fra  Baron  Oxenstierna  af  15de  Marts  1811  (i  Udenrigs- 
ministeriets  Arkiv  i  Stockholm)  skulde  der  ogsaa  have  været  Tale  om  at  af- 
kræve  ham  en  Betænkning  angaaende  Forandring  af  Odelsretten. 

Overbevisningens  Varme  og  med  en  Kraft,  der  gjennembrød  enhver 
Hindring.  Dette  lader  sig  læse  ud  af  den  Protokol,  af  hvilken  den 
ovenfor  meddelte  Gjengivelse  af  Grev  Wedels  Argumentation  er  hentet, 
og  det  forstaaes  ogsaa,  hvorledes  den  virkede,  naar  det  umiddelbart 
efter  heder  i  den  samme  Protokol:  „I  denne  Erklæring  fandt  Direk- 
tionen  et  Motiv  af  den  Værd  og  den  Vigtighed,  at  den  ikke  vilde  be- 
tænke  sig  paa  allerunderdanigst  at  henstille  til  Hans  Majestæt,  om  den 
akademiske  Læreanstalt,  som  Allerhøistsamme  forlængst  har  bestemt  for 
Norge,  maatte,  naar  Ressourcer  dertil  kunde  udfindes,  blive  et  fuld- 
stændigt  Universitet  af  foranførte  Beskaffenhed  og  Udvidelse,  dog  med 
Undtagelse  af  fuldstændigt  medicinsk  Fakultet."  Grunden  hertil  op- 
gaves  at  være  den,  at  det  kun  var  i  de  store  Stæder,  man  havde  de 
fornødne  Indretninger  for  Uddannelsen  af  Læger  og  Chirurger;  i  „den 
danske  Stat"  var  derfor  et  medicinsk  Studium  kun  muligt  i  Kjøbenhavn, 
med  denne  Stads  mange  og  kostbare  Sygehuse,  ved  hvilke  endog  fremmede 
begjærligen  søgte  Undervisning  i  dette  Fag.  „Grev  Wedel  Jarlsberg," 
heder  det,  „var  aldeles  enig  om  denne  Undtagelse,  især  da  den  nøiere 
Forklaring  blev  tilføiet,  at  Botanik,  Chemi,  Anatomi  og  Fysiologi,  som 
forberedende  Videnskaber  til  det  medicinske  og  chirurgiske  Studium, 
ikke  fra  det  norske  Universitet  skulde  blive  udelukkede." 

Med  Hensyn  til  det  meget  vigtige  Punkt,  hvor  det  nye  Universitet 
mest  hensigtsmæssig  kunde  lægges,  blev  man  nærmest  staaende  ved  to 
Steder,  ved  Christiania  og  Kongsberg,  af  hvilke  man  tilsidst  enedes  om 
at  give  Kongsberg  Fortrinet. 

Ved  Siden  heraf  anstilledes  en  Undersøgelse  af,  hvilke  Midler  der 
tiltrængtes  for  Universitetets  Oprettelse,  og  hvorledes  disse  bedst  kunde 
tilveiebringes.  I  Protokollen  heder  det  om  den  frivillige  Subskription, 
som  man  tænkte  paa  at  sætte  i  Gang  i  Norge:  „Denne  er  i  alt,  hvad 
som  hidtil  er  skrevet  om  et  Universitet  i  Norge,  altid  nævnet  som  et 
Middel,  der  vilde  indbringe  noget  betydeligt.  Det  samme  formodede 
Grev  Wedel  Jarlsberg,  efter  hvad  han  kjendte  til  Tænkemaaden  i  Norge 
og  til  den  Varme,  hvormed  Universitetet  der  ønskedes.  Imidlertid 
maatte  man  allerede  anse  det  for  en  betydelig  Anstrengelse  af  God- 
dædighed."  Videre  heder  det  længere  nede  i  Protokollen,  hvor  der 
blev  Tale  om,  hvad  der  kunde  ventes  af  det  Ankerske  Fideikommis: 
„Derom  forklarede  Grev  Wedel  Jarlsberg,  at  det  Fideikommis  kan  blive 
i  Fremtiden,  naar  dets  Gjæld  er  afbetalt,  en  saa  rig  Kilde,  som  kunde 
afgive  endog  det  meste  af,  hvad  som  behøves  til  Universitetets  aarlige 
Underholdning.     Men  til  Gjældens  Afbetaling  vil  hengaa  nogle  Aar,  og 

imidlertid  kunde  ventelig  ikke  afgives  mere  end  en  Andel  af  de  5000 
Rdl.  aarlig,  som  Fideikommisbestyrelsen  for  nærværende  Tid  har  at 
disponere  over  til  fattige  Enker  og  til  Studerende." 

Den  2Ide  Marts  var  Forhandlingerne  tilendebragte,  og  umiddelbart 
efter  begav  Grev  Wedel  sig  paa  Tilbagereisen '.  Men  han  var  ved  sin 
Hjemkomst  taus  og  fortalte  i  Norge  intet  om  sin  Virksomhed;  som  en 
Følge  deraf  vårede  det  længe,  inden  det  blev  bekjendt  i  videre  Kredse, 
hvad  han  havde  udrettet,  og  at  det  var  hans  Energi,  hans  glødende 
Kjærlighed  for  Norge  og  hans  overbevisende  Veltalenhed,  man  nu 
havde  at  takke  for  det  mægtige  Fremstød,  som  Universitetssagen  paa  et 
Par  Uger  havde  faaet-.  Hans  Nærværelse  og  hans  Deltagelse  i  For- 
handlingerne havde  været  tilstrækkelig  til  at  bevirke,  at  det  kunde  fast- 
slaaes,  at  Norge  skulde  have  sit  fuldstændige  Universitet,  og  at  enhver 
Tanke  paa  det  uheldige  Misfoster,  der  havde  været  nær  ved  at  ud- 
klækkes,  for  alle  kommende  Tider  maatte  opgives.  Ligesom  Grev  Wedel 
i  Hjemmet  havde  sat  nyt  Liv  i  den  hendøende  Bevægelse  for  at  faa  op- 
rettet  et  særeget  norsk  Universitet,  saaledes  havde  han  ogsaa  nu  bragt 
sine  egne  og  sine  Landsmænds  Forhaabninger  nærmere  mod  Opfyldelsen. 
Uden  nogen  Undervurdering  af,  hvad  andre  havde  gjort  for  den  samme 
Sags  Fremme,  kan  det  dog  siges,  at  ingen  Nordmand  paa  langt  nær 
havde  udrettet  saa  meget  som  Grev  Wedel.  Modstanden  fra  dansk  Side 
var  brudt,  —  en  Modstand,  der  maaske  ikke  saa  meget  udgik  fra 
Frederik  VI.  personlig,  som  fra  enkelte  indflydelsesrige  danske  Mænd, 
der  kun  ugjerne  saa  et  Universitet  oprettet  i  Norge  ^. 

Under  12te  April  1811,  da  altsaa  Greven  allerede  var  vendt  tilbage 
til  Hjemmet,  blev  der  fra  Direktionen  for  Universitetet  og  de  lærde 
Skoler  afgivet  en  Indstilling  til  Kongen,  i  hvilken  der  meddeltes  en 
nærmere  Udvikling  af  de  Punkter,    hvorom    der  under  Forhandlingerne 


'  Han  sees  allerede  at  have  forladt  Kjøbenhavn  den  følgende  Dag.  Fr.  Schmidts 
Dagbøger,  S.  113. 

2  Det  synes  ogsaa,  som  om  der  heller  ikke  inden  den  norske  Koloni  i  Kjoben- 
havn  straks  har  været  vakt  nogen  synderlig  Opmærksomhed  for  det,  som  nu 
var  foregaaet.  Selv  Mænd  som  Sverdrup  og  Treschow  havde  vanskeligt  for  at 
fæste  Lid  til,  at  det  nu  skulde  blive  til  Alvor  med  Universitetets  Oprettelse. 
Det  var  Carsten  Anker,  som  først  bestyrkede  dem  i  Troen  herpaa,  og  dette 
var  saa  sent  som  12te  April.  Fr.  Schmidts  Dagbøger,  S.  128  flg.  Af  det  som 
Bilag  til  Jacob  Aalls  Erindringer  (2.  Udgave)  S.  732  flg.  trykte  Brev  fra 
Treschow  til  Platou  af  8de  Oktober  1811  sees  dog,  at  han  da  var  kommen  ind 
i  Forholdet.  Smlgn.  forøvrigtj.  Chr.  Bergs  mærkelige  Udtalelse  hos  L.  Daae, 
Udvalg  af  Breve  til  Nyerup,  S.  58  flg. 

^  Smlgn.  de  i  Fr.  Schmidts  Dagbøger,  S.  94  flg.  og  98  flg.  anførte  Udtalelser 
af  Professor  Sverdrup  og  Biskop  Miinter. 

med  Grev  Wedel  var  opnaaet  Enighed.  Ved  Siden  deraf,  og  i  Strid 
med  sin  norske  Konsulents  bestemt  udtalte  Meninger,  forsøgte  den 
ogsaa  at  bringe  i  Erindring  sine  tidligere  Anskuelser  om  at  give  det 
nye  Institut  et  vist  praktisk  Tilsnit  og  tillige  at  aabne  det  for  Ikke- 
studerende. Grev  Wedel  har  imidlertid  ikke  lagt  nogen  Vægt  paa 
denne  Indstilling.  Men  han  stolede  heller  ikke  paa,  at  Sagen  skulde 
være  afgjort  med  det  opnaaede,  og  derfor  var  det,  han  antog  det  bedst, 
at  man  i  Norge  fortsatte  paa  den  engang  betraadte  Vei.  Uden  at  oppebie 
Kongens  Svar  paa  den  sidst  afgivne  Indstilling,  vilde  han  saaledes  først 
have  en  bestemt  Handling,  og  hvor  voveligt  det  end  kunde  være,  saa 
vilde  han  dog,  paa  denne  i  økonomisk  Henseende  yderst  trykkede  Tid, 
rette  en  indtrængende  Appel  til  sine  Landsmænds  Offervillighed. 

Biskop  Bechs  Forslag  fra  7de  Februar  var  endnu  ikke  realiseret. 
Men  det  blev  nu  optaget  af  Selskabet  for  Norges  Vel,  hvis  Bestyrelse 
under  Iste  Juni  1811  udsendte  en,  ifølge  sikre  Vidnesbyrd  af  Grev 
Wedel  forfattet  Indbydelse  til  at  yde  Bidrag  til  Oprettelsen  af  et  norsk 
Universitet.  Det  viste  sig  snart,  at  denne  fandt  Gjenklang,  og  Teg- 
ningen gik  med  en  overraskende  Hurtighed  fra  Haanden.  Grev  Wedel 
var  den  mest  offervillige  af  alle.  I  Forening  med  sin  Svigerfader,  hvis 
eneste  Arving  hans  Hustru  var,  tegnede  han  sig  for  et  Bidrag  af 
50,000  Rdl.,  eller  som  det  senere  blev  ændret,  10,000  Rdl.  engang  for 
alle  og  et  aarligt  Bidrag  af  320  Tønder  Byg.  Subskriptionen,  der 
endelig  betragtedes  som  afsluttet  Ilte  Juni  1813,  havde  da  i  det  hele 
indbragt  782,000  Rdl.  engang  for  alle  og  13,352  Rdl.  aarlig.  Forsøget 
var  gaaet  heldig,  og  den  Appel,  som  Selskabet  for  Norges  Vel  havde 
rettet  til  sine  Landsmænd,  var  bleven  glimrende  besvaret,  over  al  For- 
ventning. 

Saasnart  det  mærkedes,  at  Subskriptionen  skjød  Fart,  blev  derved 
øvet  et  moralsk  Tryk  paa  Regjeringen  i  Kjøbenhavn,  som  denne  ikke 
længere  formaaede  at  modstaa,  og  nu  kom  Svaret  paa  Indstillingen  af 
12te  April  1811,  i  det  kongelige  Reskript  af  2den  September 
18  11  til  Direktionen  for  Universitetet  og  de  lærde  Skoler.  Ved  dette 
tilkjendegav  Kongen  sin  Hensigt  at  oprette  et  Universitet  for 
Norge  inden  Landets  egne  Grænser.  Der  var  i  Reskriptets 
Form  og  Udtryk  flere  Ting,  som  fremdeles  kunde  vække  Tvivl  om  Re- 
gjeringens fuldkomne  Oprigtighed;  men  disse  Betænkeligheder,  der  nok 
for  Mænd  som  Grev  Wedel  og  hans  Meningsfæller  kunde  have  sin 
store  Betydning,  trængtes  foreløbig  tilside.  Paa  Foranledning  af  Direk- 
tionen for  Norges  Vel  blev  der   Ilte  December  1811    over  det  hele  Land 

feiret  en  stor  Nationalfest,  —  atter  noget  nyt,  men  som  godt  kunde 
stemme  med  Grev  Wedels  „store  Beslutninger". 

Selskabet  for  Norges  Vel  havde  dermed  gjort  sin  Gjerning  for 
Universitetet.  Der  var  i  Norge  dem,  som  ønskede,  at  dets  Direktion 
ogsaa  havde  faaet  sig  overdraget  Sagens  fortsatte  Behandling.  Men 
herom  vilde  Kongen  ikke  høre  tale,  og  der  blev  derfor  ved  et  nyt 
kongeligt  Reskript  af  29de  November  1811  nedsat  en  speciel  Kommission, 
der  skulde  forberede  Universitetets  Anlæg.  I  denne  Kommission  blev 
af  Selskabets  Direktion  indkaldt  Grev  Wedel,  Stiftamtmand  M.  G. 
Rosenkrantz  og  Biskop  Bech,  hvorhos  den  i  Professor  Nils  Treschow 
endnu  Fik  et  norsk  Medlem,  ved  Siden  af  tre  danske.  Atter  igjen 
maatte  saaledes  Grev  Wedel  reise  til  Danmark.  Han  og  M.  G.  Rosen- 
krantz ankom  paa  den  sidste  Dag  af  Aaret  1811  til  Kjøbenhavn,  hvor 
Biskop  Bech  allerede  i  Forveien  havde  indfundet  sig'.  De  opholdt  sig 
i  denne  By  indtil  Slutningen  af  Marts  -. 

For  denne  nye  Kommission  forelaa  der  bl.  a.  en  af  Prins  Frederik 
af  Hessen  som  Vicestatholder,  paa  Foranledning  af  Universitets-Direk- 
tionen  afgiven  Betænkning  om  Valget  af  det  Sted,  hvortil  den  nye  viden- 
skabelige  Stiftelse  mest  hensigtsmæssigen  kunde  henlægges,  i  hvilken 
det,  bl.  a.  med  Hensyn  til  de  af  Nicolai  Wergeland  i  Mnemosyne  an- 
førte Grunde,  foresloges,  at  Universitetet  skulde  lægges  i  Christiania, 
ikke  paa  Kongsberg.  Denne  Betænkning  synes  at  have  været  af- 
gjorende,  og  Kommissionen  opgav  fra  nu  af  Kongsberg.  Efter  dens  Ind- 
stilling  fastslog  Kongen  ved  Resolution  af  12te  Februar  1812  Christiania 
som  Norges  fremtidige  Universitetsstad.  Dermed  maatte  ogsaa  de 
Indvendinger  bortfalde,  der  var  fremsatte  imod  Oprettelsen  af  et 
medicinsk  Fakultet,  og  da  Kommissionen  under  15de  Marts  afgav  sit 
endelige  Forslag  angaaende  Universitetets  Omfang  og  Organisation,  gik 
den  deri  ud  fra,  at  der  i  Christiania  var  Adgang  til  at  byde  Landets 
Læger  fuldstændig  Uddannelse,  og  et  medicinsk  Fakultet  blev  derfor 
ogsaa  et  Led  i  denne  Plan.  Ved  kgl.  Resolution  af  24de  Marts  1812 
bifaldtes   Indstillingen,   hvorefter   der  udnævntes   en   Bygnings-Kommis- 


*  Depesche  fra  Baron  Oxenstierna,  dateret  Kjøbenhavn  3die  Januar  1812,  i 
Udenrigsministeriets  Arkiv  i  Stockholm.  I  Anledning  af  denne  Grev  Wedels 
Reise  blev  Jonas  Collett  25de  December  1811  i^onstitueret  som  Amtmand  i 
hans  Sted.     Statholdersl<abets  Korrespondanse-Protokol,  sign.  135,  Fol.  341,  b. 

'•*  Forfatterens  Uddrag  af  de  østerrigske  Gesantskabs-Indberetninger  fra  Kjøben- 
havn 1807  —  1812  i  Christiania  Videnskabsselskabs  Forhandlinger,  1882,  No.  23, 
S.  68. 

sion,  i  hvilken  senere  Grev  Wedel  fik  Sæde.  Allerede  i  det  følgende 
Aar  begyndte  det  nye  Universitet  sin  Virksomhed,  og  Ste  Juli  1813 
blev  de  første  Studerende  indskrevne  efter  at  have  underkastet  sig 
examen  artium. 

Grev  Wedel  havde  dermed  paa  ny  ydet  sin  Medvirkning  til  Istand- 
bringelsen af  en  Institution,  der  kunde  hjælpe  til  at  hævde  Fædre- 
landets  Selvstændighed.  Da  han  netop  i  1812  udnævntes  til  Kom- 
mandør af  Danebroge,  var  dette  et  synligt  Tegn,  at  Kongen  havde 
paaskjønnet  og  anerkjendt  de  store  Fortjenester,  han  havde  indlagt  sig. 
Han  havde,  da  han  udsatte  Prisopgaven,  givet  Stødet  til,  at  Interessen 
for  et  norsk  Universitet  atter  vaagnede,  —  og  han  havde  siden,  mere 
end  nogen  anden  enkelt  norsk  Mand,  arbeidet  for  at  fjerne  alle  Hin- 
dringer, der  stillede  sig  i  Veien,  Af  den  Grund  maa  til  alle  Tider 
hans  Navn  nævnes  først  blandt  det  norske  Universitets  Stiftere.  Norsk 
Videnskab,  norsk  Nationalfølelse  staar  for  alle  Tider  i  Taknemmelig- 
hedsgjæld  til  ham.  Hvad  Nordmænd  forgjæves  havde  ønsket  gjennem 
halvandet  hundrede  Aar,  det  bragte  han  i  faa  Dage  til  Virkelighed. 

Hans  egen  private  Stilling  havde,  kort  efter  hans  Tilbagekomst  fra 
Kjøbenhavn  i  1811,  undergaaet  en  betydelig  Forandring.  Hans  Fader, 
Grev  Frederik  Anton,  afgik  nemlig  ved  Døden,  og  Lensgrevskabet  til- 
faldt  derefter  Grev  Herman  Wedel.  Faderen  havde  levet  i  London 
indtil  1806,  da  han  den  22de  August  blev  rappelleret.  Han  var  saaledes 
ikke  mere  i  London,  men  paa  Jarlsberg,  da  Englænderne  foretog  sit 
Overfald  paa  Kjøbenhavn.  Under  dette  sit  længste  Ophold  paa  Jarlsberg 
synes  han  ikke  at  have  havt  nogen  Omgang  med  sin  Søn,  men  skal 
dog  med  Deltagelse  have  hørt  hans  Ry.  Uagtet  sin  bekjendte  Paaholden- 
hed  ofrede  ogsaa  han  i  Trængselsaarene  paa  Fædrelandets  Alter  ^  I 
1808  blev  han  udnævnt  til  den  fornemste  Gesantpost,  ved  Keiserhoffet 
i  Wien,  men  kunde  foreløbig  ikke  slippe  væk  fra  Norge,  da  det  ikke 
var  ham  muligt  at  opnaa  Tilladelse  til  at  reise  gjennem  Sverige^.  Først 
i  1809  kom  han  afsted  og  tiltraadte  derpaa  13de  Februar  1810  sin  Stil- 
ling i  Wien.  I  denne  By  afgik  han  7de  April  1811  ved  Døden  ^  Hans 
Lig  blev  foreløbig  bisat  i  en  af  de  derværende  Kirker,  maaske  nærmest 


I  Pakke  No.  13  af  Regjerings-Kommissionens  Papirer  findes  herom  en  Skrivelse 
fra  ham,  der  er  trykt  i  den  ældre  Udgave,  I,  S.  498,  Note  1. 

''  Christiania  VidenskabsselsJcabs  Forhandlinger,  1882,  No.  23,  S.  28. 

='  1  den  sædvanlige  Liste  over  Døde  i  Wiener  Zeitiing  læses:  „Gest.  7  April 
1811.  Herr  Anth.  Friedrich  Wedel,  Graf  der  Grafschaft  Jarlsberg,  Herr  zu 
Evenburg  etc.  etc.  Tabor,  N.  319.''     Smlgn.  ovenfor,  S.  422. 

i  Carineliterkirken,  der  var  Sognekirke  for  den  Gade,  i  hvilken  han 
boede.  I  længere  Tid  hlev  der  fra  Norge  betalt  Afgift  for  hans  Kiste; 
men  denne  er  nu  kommen  bort,  og  det  har  vist  sig  umuligt  at  skaffe 
Rede  paa,  hvor  den  er  bleven  af.  Ved  Skjæbnens  besynderlige  Spil 
kom  saaledes  hverken  han  selv  eller  hans  anden  Gemalinde  til  at  hvile 
i  det  Gravkapel,  han  havde  opfort  paa  Jarlsberg  for  sig,  hende  og  deres 
„gode  Born" ;  Kapellet,  der  var  en  6-  eller  8-kantet  Stenbygning  og 
formodentlig  meget  økonomisk  opført,  er  senere  nedfaldt,  og  de  der- 
værende Kister  indsatte  i  et  andet,  der  paa  hans  Bos  Bekostning  blev  ind- 
rettet  efter  hans  Død.  Mellem  dem  var  hans  ældste  Søns  Kiste,  og  for 
endel  Aar  tilbage  har  hans  første  Gemalindes  Kiste  der  fundet  Plads. 

Grev  Frederik  Anton  var  den  gamle  til  sin  Død.  Hans  Uvilje 
mod  den  ældste  Son  dæmpedes  aldrig  helt,  og  der  forekommer  Spor  af 
den  indtil  hans  sidste  Levedagen  Men  hans  økonomiske  Sans  havde 
feiret  en  stor  Triumf.  Der  var  efter  ham  en  betydelig  Formue,  som 
danner  en  paafaldende  Modsætning  til  de  Summer,  der  nævnes  i  hans 
første  Skifte,  med  Børnene  af  første  Ægteskab.  For  at  ordne  hans 
Affærer  afreiste  hans  næstældste  Søn,  Baron  Ferdinand,  fra  Kjøbenhavn 
til  Wien-.  Efter  sin  Tilbagekomst  reiste  denne  i  August  1811  til 
Christiania,   hvor  han  traf  sammen  med  Brødrene  Herman  og  Vilhelm. 

Om  Indholdet  af  den  gamle  Greves  Testamente  har  der  været 
fortalt  mange  Ting.  Men  det  er  alt  Overdrivelser,  og  særlig  er  ingen 
Sandhed  i,  hvad  der  har  været  fortalt  og  troet  angaaende  nogle  deri 
forekommende  haanlige  Udtalelser  om  hans  ældste  Søn.  Der  var  efter 
ham  kun  en  „sidste  Vilje",  dateret  Jarlsberg  Iste  December  1807,  der 
til  Vitterlighed  er  underskreven  af  Overinspektør  og  Overbirkedommer 
Nilsen  og  Sorenbirkeskriver  J.  Chr.  Berg.  Ifølge  denne  skulde  Grev 
Herman  foruden  Grevskabet  Jarlsberg  med  dets  Kirker,  have  hele  den 
derværende  Beholdning  af  Hø  med  alt  Salt  fra  Vallø  Saltværk,  den 
hans  Farfader  af  Christian  VI.  skjænkede  pragtfulde  Guldkaarde,  „der 
fra  ældste  til  ældste  skal  forblive  i  Familien",  samt  den  ham  af  hans 
Mormoder,  Generalinde  Huitfeldt  legerede  „Revenu  af  Foring  og  Leding 
af  Idde  og  Marker  Fogderi  paa  Østlandet,  der  i  Medhold  hendes  ytrede 
Ønske  skal  følge  og  stedse  forblive  ved  Jarlsberg  Grevskab".  Derhos 
skulde  der  af  Jarlsberg  foruden  andre  Pensioner  aarlig  udbetales  til 
Enkegrevinden    1000    Rdl.   dansk    Kurant  og  til   Frederik  Christian  Otto 


^  Smlgn.  ovenfor,  S.  409,  Note  1. 

-   Christiania   Videnskabssclskahs  Forhandlinger,  1882,  No.  23,  S.  49. 

Wedelskiold,  en  naturlig  Broder  af  den  gamle  Greve,  100  Rdl.  dansk 
Kurant  og  12  Sk^ffi.  Hø  hvert  Aar.  For  øvrigt  indsattes  den  tredie  Søn, 
Baron  Vilhelm  Frederik  til  Universalarving  af  hele  den  rørlige  Formue, 
mod  at  udbetale  til  hver  af  sine  Brødre  —  undtagen  den  ældste  — 
10—11  000  Rdl.  og  til  hver  af  Søstrene  5  000—5  500  Rdl.  dansk  Kurant, 
samt  mod  en  aarlig  Udtælling  til  Enken  af  1  000  Rdl.  Dertil  kom 
der  endnu  forskjellige  andre  Bestemmelser  om  Gravkapellet,  Tjener- 
skabet  o.  s.  v. 

Denne  sidste  Vilje  var  imidlertid  beheftet  med  store  Mangler,  og 
da  Brødrene  mødtes  i  Christiania,  besluttede  de  at  henstille  til  de 
øvrige  Arvinger,  at  det  hele  maatte  omgjøres.  Grevskabet  og  dets 
Kirker  tilkom  den  ældste  Søn  fra  Fødselen  af  og  kunde  saaledes  ikke 
berøres  af  nogen  testamentarisk  Bestemmelse,  hvilket  ogsaa  maatte 
gjælde  den  omtalte  Foring  og  Leding  (150  Rdl.  aarlig),  der  allerede  ifølge 
Generalinde  Huitfeldts  Testamente  var  henlagt  til  Grevskabet.  Videre 
heder  det  i  det  nu  opgjorte  nye  Forslag  til  Deling:  „ Løsøret  paa  Jarls- 
berg er,  naar  et  Par  Vogne  og  en  Del  Sengklæder  undtages,  ubetydeligt; 
thi  der  findes  ikke  gode  Møbler  til  2  Værelser,  og  af  Besætning,  Plove, 
Harver  eller  andet,  til  en  Avlsgaard  hørende  Redskab  findes  ikke 
mindste  Spor,"  —  og  atter  igjen:  „Bygningerne  paa  Jarlsberg  ere  i 
saa  slet  Forfatning,  at  der  maa  bygges  en  aldeles  ny  Ladegaard  og 
gjøres  betydelige  Reparationer  paa  Hovedbygningen;  hvortil  og  til  at 
bringe  Gaarden  i  forsvarlig  Drift  vist  vil  medgaa  10  Aars  Revenuer  af 
Grevskabet."  Ligeledes  oplystes,  at  den  forhaandenværende  Beholdning 
af  Hø  og  Salt  neppe  kunde  fortjene  at  nævnes.  Alt,  hvad  den  ældste 
Søn  skulde  arve  af  sin  Faders  private  Eiendomme,  var  saaledes  en  ren 
Ubetydelighed. 

De  tre  Brødre  foreslog  derfor  at  ophæve  alle  Bestemmelser  om 
Faderens  private  Formue  og  af  denne  først  at  udbetale  Enkegrevinden 
100,000  Rdl.  dansk  Kurant,  medens  det  øvrige  skulde  deles  i  13  Lodder. 
Greven  gjorde  Afkald  paa  enhver  Lod,  hvorimod  en  dobbelt  Broderlod, 
eller  4  af  de  udlignede  Lodder,  skulde  tilfalde  Baron  Vilhelm  som  Er- 
statning for,  at  han  ikke  blev  Universalarving.  Saaledes  fik  hver  af  de 
andre  Sønner  2  og  hver  Datter  1  Lod.  Til  dette  Forslag  sluttede  samt- 
lige Arvinger  sig,  hvorpaa  Boet  opgjordes  af  Nilsen  og  Berg.  Ved  dettes 
Slutning  i  1820  var  den  beholdne  Formue,  der  kom  til  Deling  mellem 
Arvingerne,  240,930  Spd.  89  Sk.  Hvorledes  denne,  uden  den  gamle 
Greves  Mellemkomst  opgjorte  Status  kan  forenes  med  de  Opgaver,  han 
fremlagde    i    1803,   vil    bestandig  blive  vanskeligt  at  forklare  paa  anden 

Maade  end,  at  han  dengang  forsætlig  har  holdt  Børnene  i  Uvidenhed 
om,  hvad  han  virkelig  eiede.  Det  synes  ellers  uforklarligt,  at  en  Mand, 
hvis  hele  Fædrenearv  var  3,183  Rdl.,  og  som  deraf  i  1803  kun  skulde 
have  tilbage  omtrent  12,000  Rdl.,  ved  sin  Død  i  1811  kunde  efterlade 
sig  en,  navnlig  for  hin  Tid  saa  betydelig  Formue,  som  den,  der  fore- 
fandtes  efter  ham'.  Han  har  ikke  mindst  ved  det  første  Skifte  vist 
sin  økonomiske  Sans. 

Grev  Herman  Wedel  overtog  nu  sit  fædrene  Grevskab,  men  blev 
fremdeles  boende  paa  sit  gamle  Sted.  Han  fik  aldrig  nogen  Kjærlighed 
til  Jarlsberg  og  opholdt  sig  der  aldrig  længe.  Paa  Bærum,  Vækkerø, 
Bogstad  og  i  Christiania  følte  han  sig  ganske  anderledes  hjemme  end 
paa  det  ved  Faderens  hensynsløse  Drift  ødelagte  Jarlsberg.  Hans 
Familie  var  nu  vokset.  Den  7de  April  1808  var  der  født  en  Datter, 
der  fik  Navn  efter  sine  Bedstemødre,  Cathrine  efter  Grevens  og  Elisa- 
beth efter  Grevindens  Moder,  men  kun  levede  nogle  faa  Maaneder. 
Midt  i  den  spændende  Tid  1809,  den  8de  Mai,  fødtes  den  ældste  Søn, 
der  ikke  fik  Farfaderens,  men  Morfaderens  Navn,  Peder  Anker,  og 
saa  kom  den  10de  Februar  1811,  i  et  ligesaa  spændende  Øieblik,  den 
anden  Søn,  Harald.  Det  næste  Barn  blev  en  Datter,  der  fødtes  2den 
December  1812  og  fik  sin  ældre  Søsters  Navne;  hun  døde  2den  Marts 
1821.  Efter  Faderen  kunde  han  ikke  have  noget  Savn.  Saa  meget 
nærmere  sluttede  han  sig  i  det  Sted  til  Svigerfaderen,  Peder  Anker, 
for  hvem  han  følte  meget  stærke  Sympatier,  og  i  hvis  lune  Humor  han 
fandt  meget  igjen  af  sin  egen  Natur. 

Den  huslige  Lykke  tråk  ikke  Grev  Wedel  bort  fra  offentlig  Virk- 
somhed.  Efter  at  være  traadt  ud  af  Regjerings-Kommissionen  og  af 
Providerings-Kommissionen,  undte  han  sig  ikke  megen  Hvile.  Ved 
Siden  af  sine  Forretninger  som  Amtmand  i  Buskerud  fik  han  fra  Som- 
meren 1811  tillige  Bestyrelsen  af  Larviks  Grevskab  som  Amtmand. 
Dette  Grevskab  var  i  1805  blevet  solgt  af  den  sidste  Lensbesidder, 
Grev  Ahlefeldt-Laurvigen,  og  som  det  hed,  „overtaget  for  kongelig 
Regning".  Tidligere  var  det  paa  Lensgrevens  Vegne  bestyret  af  en 
Overinspektør,  der  havde  at  udføre  en  Amtmands  sædvanlige  Forret- 
ninger. Fra  1805  overdroges  derimod  Grevskabets  Bestyrelse  til  Severin 
Løvenskiold,  Amtmand  i  Bratsberg  Amt,  der  uden  nogen  særskilt  Godt- 
gjørelse  besørgede   denne   indtil    1811.     Da  hans  Helbred  ikke  længere 


De   her   benyttede    Papirer    findes    dels    paa  Jarlsberg,    dels    i    Kammerherre 
Ferdinand  Julius  Wedel  Jarlsbergs  Besiddelse. 

tillod  ham  at  varetage  alle  disse  Forretninger,  maatte  han  ansøge  om 
Entledigelse,  hvilket  ogsaa  tilstodes  med  Bevidnelse  af  Kongens  aller- 
høieste  Tilfredshed.  Rentekammeret  havde  derhos  henvendt  sig  til  Grev 
Wedel  med  Forespørgsel,  hvorvidt  han  var  villig  til  at  indtræde  i  den 
Stilling,  som  Løvenskiold  opgav.  Da  han  gav  et  bejaende  Svar,  anbe- 
falede  Kammeret  ham  („den  særdeles  duelige  og  virksomme  Amtmand 
for  Buskeruds  Amt,  Kammerherre,  Greve  Wedel  Jarlsberg")  til  at  blive 
midlertidig  ansat.  Ved  kgl.  Resolution  af  21de  Mai  1811  blev  da  Løven- 
skiold entlediget  og  Grev  Wedel  konstitueret  som  Amtmand  i  Lar- 
viks Gre vskab  ^ 

Uagtet  Grevskabet  i  Udstrækning  ikke  paa  langt  nær  kunde  maale 
sig  med  det  store  Buskeruds  Amt,  var  dets  Bestyrelse  dog  ikke  for- 
bundet med  lidet  Arbeide.  Det  dannede  en  naturlig  Fortsættelse  af  Grev 
Wedels  tidligere  Amt,  idet  det  indbefattede  den  sydlige  Del  af  Laagens 
Dalføre  og  de  tilstødende  Kystegne.  Jarlsberg  Grevskab,  der  for  nylig 
var  tilfaldt  Grev  Wedel,  omsluttedes  helt  af  de  Distrikter,  hvis  Ad- 
ministration  var  lagt  i  hans  Hænder,  forsaavidt  det  ikke  begrænsedes 
af  Christianiafjorden;  men  i  dette  besørgedes  Amtmandens  Forretninger 
af  Overinspektøren". 

Hvad  der  navnlig  gav  Amtmanden  Arbeide  i  Larviks  Grevskab, 
var  Kongens  værdifulde  Eiendom,  Fritsø  Jernværk.  Dettes  umiddel- 
bare Bestyrelse  var  betroet  Bergraad  Petersen,  der  i  denne  Egenskab 
var  Grev  Wedels  underordnede.  Petersen  var  en  selvraadig  Mand, 
med  hvem  det  ikke  var  let  at  have  noget  Samarbeide,  og  han  var  kjendt 
som  saadan  af  Rentekammeret  og  af  dettes  Chef,  Statsministeren  Grev 
Reventlow,  der  netop  i  Sommeren  1811  foretog  en  længere  Reise  i 
Norge ^  og  derunder  den  13de  Juni  besøgte  Grev  Wedel  paa  Vækkerø. 
Den  15de  Juli  var  han  atter  sammen  med  ham  og  Kammerherre  P.  Anker 
ved  den  store  Kehrrad  paa  Ringerike  og  opholdt  sig  derefter  i  flere 
Dage  paa  Bærum,  hvorfra  han  den  18de  i  Grev  Wedels  Selskab  til- 
traadte  en  længere  Udflugt.  Den  30te  passerede  de  Jarlsberg  og  kom 
til  Larvik,  hvor  Grev  Wedel,  Bergraad  Petersen  og  Bergmester  Collett 


'  Forestilling  til  Kongen  af  14de  Mai  og  kgl.  Resolution  af  21de  Mai  1811  i 
Rigsarkivet  (Rentekammerets  Koncept-Forestillinger  1811 — 1814).  Kommuni- 
kation  af  den  kgl.  Resolution  til  Løvenskiold,  Grev  Wedel  og  Vicestatholderen, 
af  Iste  Juni  1811,  i  Rentekammerets  Kopibog  for  Grevskaberne  og  Buskeruds 
Amt,  sign.  No.  214. 

^  I  Grev  Wedels  Tid  inddeltes  Larviks  Grevskab  i  to  Sorenskriverdistrikter. 
Kgl.  Resolution  af  27de  Mai  1812. 

*   Grev    Reventlows    Dagbog   paa    denne  Reise  til  Norge  i  det  danske  Rigsarkiv. 

i  Forening  opgjorde  Planen  for  Statsministerens  Reise  til  Vestlandet. 
Den  13de  September  var  Grev  Reventlow  igjen  tilbage  i  Larvik,  hvor 
han  gav  Bergraad  Petersen  en  Advarsel  om  at  vise  større  Forsigtighed 
i  sit  Forhold  til  Rentekammeret, 

Ved  Afskeden,  19de  September,  skrev  Grev  Reventlow  i  sin  Dag- 
bog: „Paa  den  jarlsbergske  Side  ved  Horten  forlod  Grev  Wedel  os,  og 
i  Moss  Bergraad  Petersen,  om  hvilke  begge  jeg  haaber,  at  de  vil  komme 
til  at  harmonere  sammen,  endskjønt  Petersens  Uvenner,  fra  hvilke  han 
har  vindiceret  en  Del  af  Grevskabets  Rettigheder,  Kjøbmænd  og  andre, 
soge  at  opvække  Mistanke  hos  Greven  om  Petersens  Retsindighed,  og 
den  Vane,  denne  i  Grev  Ahlefeldts  Tid  er  kommen  i,  at  raade  ene  paa 
Grevskabet,  og  uden  at  indhente  Resolution  gjøre  de  vigtigste  For- 
anstaltninger, vanskeligen  af  ham  vil  glemmes  og  let  vil  kunne  give 
Greven  og  Kollegiet  grundet  Anledning  til  nogen  Misfornøielse.  Men 
jeg  kjender  ham  og  Greven  ikkun  som  Mænd,  der  er  ivrige  for  Kon- 
gens Tjeneste  og  af  retskaffen  Tænkemaade,  Med  denne  haaber  jeg,  at 
alle  Anstødsstene  med  Tiden  ganske  vil  forsvinde,  og  Larvik  blive 
det,  hvortil  Naturen  giver  Anledning,  en  skjøn  Klenodie  i  Kongens 
norske  Krone." 

Grev  Wedel  havde,  da  han  overtog  Bestyrelsen  af  Larviks  Grev- 
skab  og  dermed  ogsaa  af  det  til  dette  hørende  Jernværk,  adskillig  Øvelse 
netop  i  denne  sidste  Gren  af  Administrationen,  idet  han  i  flere  Aar 
havde  havt  Overtilsynet  med  det  andet  af  de  Jernværker,  som  paa  den 
Tid  blev  drevne  for  offentlig  Regning.  Han  kjendte  desuden  fra  sin 
Svigerfaders  Forretninger  adskilligt  til  Driften  ved  et  andet  af  Norges 
største  Jernværker,  nemlig  Bærum,  og  var  saaledes  sagkyndig  paa  dette 
Omraade. 

Kongsberg  Jernværk  var  et  af  de  industrielle  Anlæg,  hvorved 
Regjeringen  søgte  at  hjælpe  paa  Tilstanden  i  den  ved  Sølvværkets  Ned- 
læggelse  nødlidende  Bergstad  og  der  at  kalde  ny  Virksomhed  tillive. 
Tanken  var  at  benytte  Kullene  fra  de  kongsbergske  Skove  til  en  storartet 
Produktion  af  Jern,  hvortil  skulde  anvendes  den  Malm  fra  Fritsø  Jern- 
værks  Gruber,  som  dette  ikke  selv  kunde  tilgodegjøre.  Anlægget  af  det 
nye  Jernværk  blev  overdraget  til  Bergkandidat  Paul  Steenstrup,  der 
ogsaa  opførte  Marsovnen,  og  hvad  dertil  hørte.  Som  hans  nærmeste 
overordnede  var  Grev  Wedel  allerede  tidlig  udseet  til  at  virke  forjern- 
værket.  Da  Regjeringen  i  Holstein  havde  faaet  Anledning  til  at  kjende 
hans  Beslutsomhed  og  handlekraftige  Dygtighed  under  hans  to  Reiser  i 

1807,  vendte  den  sig  ogsaa  i  dette  Anliggende  til  ham.  Allerede  under 
18de  November  havde  den  i  Rendsborg  værende  Afdeling  af  Rente- 
kammeret henstillet  til  Rentekammeret  i  Kjøbenhavn  at  overdrage  Grev 
Wedel  Overtilsynet  med  det  nye  Jernværk,  der  skulde  anlægges  af 
Steenstrup,  og  under  Ste  December  skrev  dette  til  Grev  Wedel  med 
Anmodning  om  at  paatage  sig  dette  Hverv,  idet  han,  som  det  siges, 
var  „en  Mand,  hvis  Kundskaber  og  Nidkjærhed  vil  være  os  Borgen 
for  Anlæggets  heldige  Fremgang".  Grev  Wedel  svarede  straks  ja;  men 
hans  Skrivelse  kom  aldrig  i  Rentekammerets  Hænder,  og  først,  da  han 
om  Høsten  1808  kom  til  Kjøbenhavn  (S.  151),  erfarede  han,  at  dette  var 
Grunden  til,  at  den  ventede  Udnævnelse  ikke  var  kommen.  Han  gav 
derfor  nu  fra  Aalborg  den  forlangte  Erklæring,  hvorpaa  han  ved  kgl. 
Resolution  af  19de  December  1808  blev  overdraget  Overtilsynet  med 
Kongsberg  Jernværk.  Det  var  imidlertid  Steenstrup,  som  ledede  Op- 
førelsen  og  senere  bestyrede  Driften,  medens  Grev  Wedel  hovedsagelig 
besørgede  Kontrollen  ^ 

Denne  Forretning  varetog  han  under  sine  jævnlige  Besøg  paa 
Kongsberg,  der  næst  hans  eget  Hjem  var  det  Sted  i  Norge,  hvortil  han 
i  disse  Aar  følte  sig  mest  knyttet.  Det  var,  som  om  han  her  ansaaes 
for  uundværlig;  da  der  saaledes  skulde  udsees  Embedsgaarde  i  den 
nærmeste  Mils  Omkreds  af  Bergstaden,  for  de  ved  Bergværket,  Skov- 
væsenet  og  den  nye  Marsovn  ansatte  Embedsmænd,  anmodede  Rente- 
kammeret ved  Skrivelse  af  20de  November  1810  ham  om  at  indtræde 
i  en  Kommission  for  dette  Øiemed  sammen  med  Berghauptmand  Briin- 
nich  og  Steenstrup  ^.  Samtidig  havde  han  sit  kongsbergske  Fattig- 
væsen,  der  sandsynligvis  har  givet  meget  at  bestille,  navnlig  efterat  en 


*  Grev  Wedels  Promemoria  til  Rentekammeret  i  Kjøbenhavn  lyder  saaledes: 
„Ved  min  Nærværelse  i  Hovedstaden  bragte  jeg  i  Erfaring,  at  det  Kongelige 
Rentekammer  ikke  har  modiaget  min  Erklæring,  at  jeg  med  pligtmæssig  Bered- 
villighed  paatager  mig  Over  Opsynet  med  det  paa  Kongsberg  anlæggende  Jern- 
værk, overenstemmende  med  høisammes  for  mig  meget  smigrende  Yttring  i  en 
Skrivelse,  hvis  Datum  jeg  ikke  erindrer  —  Jeg  giver  mig  derfor  den  Ære  herved 
at  igjentage  bemældte  Erklæring  med  Forsikring  at  jeg  stedse  i  denne  saavelsom 
i  enhver  anden  Henseende  vil  af  yderste  Kræfter  søge  at  fortjene  den  mig 
skjænkede  Tillid.  —  Aalborg  den  30te  Octr:  1808."-  Den  er  egenhændig,  men 
mangler  Underskrift.  Sammen  med  Sagens  øvrige  Dokumenter  findes  den 
ved  Resolutionen  i  Rigsarkivet  (Rentekammeret,  Berg-  og  Saltværkskontorets 
kgl.  Resolutioner,  1808     10). 

2  Rentekammerets  Kopibog  for  Grevskaberne  og  Buskeruds  Amt,  1810—1814, 
sign.  No.  214. 

Ildebrand   i    1810    havde   ødelagt   de   industrielle    Indretninger,    der    var 
anlagte  for  at  skaffe  Sysselsættelse  for  de  fattige '. 

Jernværket  var  dog  nu  det  vigtigste  af  Statens  Anlæg  paa  og  ved 
Kongsberg.  Grev  Wedel  var  som  Tilsynsmand  meget  tilfreds  med  den 
af  Steenstrup  udfoldede  Virksomhed,  og  har  derom  udtalt  sig  i  følgende 
Skrivelse-,  der  bedre  end  nogen  Skildring  paa  anden  Haand  vil  vise, 
hvad  her  var  udrettet,  og  hvorledes  Forholdene  stillede  sig  ved  det 
nye  Jernværk,  væsentlig  som  en  Følge  af  Steenstrups  ihærdige  Anstren- 
gelser: 

„I  Overeenstemmelse  med  det  Kongelige  Collegii  Befaling  giver  jeg 
mig  den  Ære  at  yttre  min  Meening  om  den  Fremgang,  som  Jernværks- 
Anlægget  paa  Kongsberg  har  havt,  og  om  Herr  Bergcandidat  Steenstrups 
Bestyrelse  af  bemeldte  Anlæg. 

Da  Herr  Bergcandidat  Steenstrup  i  her  vedlagte  Indberetning  til 
det  Kongelige  Collegium  af  3die  d.  M.  udførligen  har  fremsat  de  Hin- 
dringer, som  har  mødt  ham  ved  Iværksættelsen  af  Marsovn-Anlægget 
og  Paablæsning,  samt  forklaret  den  Fremgang,  som  dermed  er  gjort  — 
saa  seer  jeg  mig  i  Stand  til  at  fatte  mig  kort. 

Foreløbigen  maae  jeg  bemærke,  at  uagtet  jeg  saa  ofte,  som  Mæng- 
den  af  andre  paatrængende  Forretninger  har  tilladt  det,  har  været  paa 
Kongsberg  og  beskjæftiget  mig  med  det  som  kunde  fremme  Fattig- 
væsenets  og  Jernværkets  Tarv,  og  uagtet  jeg  i  flere  Aar  har  boet  paa 
et  af  Norges  beste  Jernværker  —  saa  maae  jeg  dog  beklage  at  jeg 
ikke  har  havt  tilstrækkelig  Tiid  til  at  erhverve  mig  de  Kundskaber  og 
den  Erfaring,  som  udfordres  for  med  Grundighed  at  kunne  dømme  om 
enhver  Ting,  henhørende  til  Jernværksdrivten.  —  Jeg  har  derfor  søgt 
undertiden  at  formaae  Mænd  af  Erfaring  og  Kundskab  i  dette  Fag  til 
at  følge  med  mig  til  Kongsberg,  for  at  erfare  deres  Meening;  blandt 
disse  Mænd  vil  jeg  blot  nævne  Herr  Peder  v:  Cappelen,  Ejer  af  Eids- 
foss,  og  Kammerherre  P.  Anker,  Ejer  af  Bærums  Jernværk.  — 


'  Smlgn.  ovenfor  S.  355,  Note  2.  —  Ved  kgl.  Resolution  af  4de  November  1811 
modtog  Direktionen  for  det  kongsbergske  Fattigvæsen  Tilkjendegivelse  af  Kon- 
gens naadigste  Tilfredshed  med  dens  Virksomhed  (Berg-  og  Saltværkskontorets 
kgl.  Resolutioner,  1811).  Mellem  de  Dokumenter,  der  er  denne  vedlagte, 
findes  ogsaa  en  Indstilling  af  Ilte  Oktober  1811,  som  Grev  Wedel  har  under- 
tegnet med  de  øvrige  Medlemmer  af  Direktionen. 

-  Skrivelsen,  hvori  for  øvrigt  kun  Grevens  Underskrift  er  egenhændig,  findes  i 
Rigsarkivet  (Rentekammeret,  Berg-  og  Saltværks-Kontorets  kgl.  Resolutioner 
1811)  som  Bilag  ved  den  nedenfor  nævnte  Resolution  af  10de  Oktober  1811. 
Den  deri  paaberaabte  Skrivelse  fra  Steenstrup  forefindes  der  ogsaa. 

Paa  disse  Mænds  Dom  bygger  jeg  mere  end  paa  min  egen  i  om- 
talte Henseende.  — 

Marsovnen  og  alle  dertil  hørende  Bygninger  og  Maskinerier  ere 
fuldførte  efter  de  approberede  Planer,  med  en  usædvanlig  Soliditet, 
som  lover  at  trodse  Tiden  —  med  en  Fuldkommenhed  i  Arbeidet  som 
hidtil  har  været  ukjendt  paa  Kongsberg  og  kuns  findes  paa  faa  Steder 
i  Riget  —  med  en  smagfuld  Ziirlighed  i  det  heele  og  hver  Deel,  som 
er  et  offentligt  Anlæg  værdig,  —  og  med  adskillige  her  i  Landet  usæd- 
vanlige Indretninger,  som  kunne  tjene  til  lærerigt  Exempel  for  andre 
norske  Værker.  — 

Overhovedet  maae  enhver,  nogenledes  sagkyndig,  tilstaae  at  dette 
Anlæg  gjør  dets  Bestyrer,  Herr  Steenstrup  stor  Ære.  — 

Unægtelig  har  det  været  meget  længe  under  Arbeide  og  blevet 
kostbarere  end  sædvanligt  er;  Men  Herr  Steenstrup  har  ogsaa  havt 
mange  usædvanlige  Hindringer  at  kjæmpe  med,  mange  Uhæld  ere  ind- 
trufne  under  Arbeidet  —  og  den  Tidspunct  hvori  han  har  virket  har 
været  den  uhældigste  Norge  i  Aarhundrede[r]  oplevede.  — 

Jeg  skylder  Sandheden  at  meddele  Herr  Steenstrup  det  Vidnesbyrd 
at  han  med  ligesaa  uafladelig,  utrættelig  Iver,  har  arbeidet  for  Anlæggets 
Fremme,  som  om  det  havde  været  hans  eget.  —  Ja  jeg  tør  paastaae 
efter  den  Kundskab  jeg  har  om  Herr  Steenstrups  virkelige  meget  ædle 
Caracter,  at  han  neppe  vilde  have  med  saa  ængstelig  Omhyggelighed 
vaaget  for  enhver  endog  den  mindste  Ting  ved  Anlægget  dersom  det 
havde  været  for  hans  egen  Regning.  — 

Om  Herr  Steenstrups  strængeste  Redelighed,  kan  ingen  som  kjen- 
der  ham  tillade  sig  mindste  Tvivl.  —  Hans  fortrinlige  Kundskaber  og 
Duelighed  kan  man  ligesaalidet  tvivle  om,  især  da  den  vedholdende 
Iver  og  Fliid  han  anvender  paa  alt  det  han  foretager  sig  snart  skaffer 
ham  den  praktiske  Erfaring,  han  maatte  mangle.  — 

Herr  Steenstrups  Iver  for  de  offentlige  Anlæg  kan  endvidere  skjønnes 
deraf,  at  han  har  ladet  sine  private  Anlæg,  hvori  en  betydelig  Deel  af 
hans  liden  Formue  stikker  aldeles  beroe  for  med  udeelt  Opmærksomhed 
at  kunne  vaage  over  de  ham  overdragne  Forretninger.  —  Med  sine 
øvrige  gode  Egenskaber,  som  gjøre  ham  til  en  aldeles  udmærket  og 
sjelden  Embedsmand,  foreener  han  en  menneskekjærlig  Adfærd  imod 
de  under  ham  staaende  Folk.  — 

Udfaldet  af  hans  Bestræbelser  kan  ikke  bedømmes  efter  Værkets 
nuværende  Drivt,  som  formedelst  de  Uhæld,  som  uden  Herr  Steenstrups 
Skyld,    ere    indtrufne    ved    Paablæsningen,   maae   ansees   som  fordærvet 

indtil  Marsovncn  bliver  omstællct,  hvilket  skecr  saasnart  man  udcn- 
landsfra  kan  faac  de  sædvanlige  Stællestene,  hvortil  Anstalt  er  truffet.  — 
Imidlertiid  ere  de  aldeles  raa  Folk  ved  Herr  Steenstrups  Bestræbelser 
blevne  dannede  saaledes  at  intet  kan  hindre  en  god  Drivt.  — 

Efter  saaledes  korteligen  at  have  yttret  min  Meening  om  Anlægget 
under  Herr  Steenstrups  Bestyrelse,  maae  jeg  i  Henseende  til  Bestyrerens 
oeconomiske  Forfatning  tåge  mig  den  Frihed  at  bemærke:  at  mig  synes 
ham  bør  ej  bydes  mindre  end  1  500  Rdl:  aarlig  fra  den  Tiid  Anlægget 
bekyndte  (sic)  —  Med  mindre  kan  han  ikke  leve;  —  og  da  han  hverken 
har  frit  Huus,  Jord,  Heste,  Kjør,  Brænde  eller  andre  sædvanlige  Agré- 
ments  af  Værket,  tjener  han,  som  unægtelig  har  aldeles  usædvanlige  Kund- 
skaber,  ikke  saa  godt  som  de  fleste  private  Mænds  Forvaltere,  —  ei  at 
tale  om  at  hans  Tænkemaade  ophøier  ham  over  all  Sportulering.  — 

Til  Slutning  giver  jeg  mig  den  Ære  at  forsikkre  det  høie  Collegium 
at  ligesom  jeg  hidtil  har  biedraget  efter  Overlæg  med  Herr  Steenstrup 
og  andre  kyndige  Mænd,  hvad  mine  Evner,  og  mine  øvrige  Forretninger 
have  tilladt  til  Værkets  Tarv,  saaledes  skal  jeg  for  Fremtiden  intet  for- 
sømme, som  jeg  kan  udrette  for  Værkets  Vel,  der  int[e]resserer  mig 
ligesaa  meget  som  mit  eget.  —  Da  jeg  tør  haabe,  at  den  forventende  Fred 
med  Sverrig  vil  entledige  mig  fra  Regjeringscommissionen  —  og  Over- 
criminalretten,  samt  lette  Arbeidet  i  Providerings  Commissionen,  saa 
glæder  jeg  mig  ved  Udsigten  at  kunne  opoffre  mere  Tiid  til  Anlæggene 
paa  Kongsberg,  samt  mit  Amt,  der  ligge  mig  meest  paa  Hjertet.  — 

Christiania  den  20de  October  1809. 

H.  Wedel-Jarlsberg. 
Det  Kongelige  Rentekammer." 

I  Henhold  til  denne  Grev  Wedels  Erklæring  blev  Steenstrup  ved 
kgl.  Resolution  af  10de  Oktober  1811  ansat  som  Jernværkets  Bestyrer 
under  Grev  Wedels  Overtilsyn,  med  en  aarlig  Gage  af  1,000  Rdl.  for- 
uden  en  Gratifikation  af  2,000  Rdl.  1. 

Ogsaa  med  Bestyrelsen  af  det  paa  Kongsberg  anlagte  U  Id  manu- 
faktur havde  Grev  Wedel  i  disse  Aar  at  bestille.  Dette  blev  besluttet 
oprettet  ved  kgl.  Resolution  af  18de  April  181 1  og  da  straks  henlagt 
under    Fattigvæsens-Direktionen,    hvorhos    der    ved    kgl,    Resolution   af 


Sagens  Dokumenter  mellem  Berg-  og  Saltværkskontorets  kongelige  Resolutioner 
(for  1811),  i  Rigsarkivet.  Smlgn.  ogsaa  smstds.  kgl.  Res.  af  20de  Mai  og  10de 
Juni  1812.  Ifølge  kgl.  Resol.  a  f  Ste  Marts  1811  var  det  Generalauditør  Chr.  A. 
Bergh,  der  først  havde  foreslaaet  at  oprette  et  Uldmanufaktur  paa  Kongsberg. 

29de  Mai  og  3die  Juni  s.  A.  gaves  nærmere  Regler  for  Bestyrelsen. 
Selve  det  kongsbergske  Fattigvæsen  fik  ved  kgl.  Resolution  af  Ste  Marts 
1811  en  Forøgelse  af  sit  Fond  og  en  midlertidig  Forhalelse  af  sit  aar- 
lige  Tilskud  af  Statsmidler.  Dette  var  vistnok  meget  nødvendigt,  da 
der  var  betydelig  større  Udgifter  end  Indtægter.  Ved  kgl.  Resolution 
af  4de  November  1811  blev  det  ogsaa  bifaldt,  at  en  Underbalanse  af 
35,139  Rdl.  32  Sk.  skulde  udredes  af  Kongens  Kasse,  og  paa  samme 
Maade  maatte  der  ved  en  kgl.  Resolution  af  25de  Marts  1813  ydes  et 
lignende  Tilskud  paa  ikke  mindre  end  161,989  Rdl.  23  Sk.  til  Dækkelse 
af  Fattigvæsenets  Underbalanse  fra  1811.  Ved  samme  Resolution  til- 
stodes  yderligere  for  Aaret  1812  et  Tilskud  af  57,000  Rdl.  dansk  Kurant, 
hvorhos  der  for  de  to  følgende  Aar,  1813  og  1814,  bevilgedes  et  større 
Bidrag  i  Korn. 

Af  Datum  for  nogle  af  disse  Resolutioner  faar  man  det  Indtryk,  at 
Grev  Wedel  under  sit  Besøg  i  Danmark  1811  ogsaa  har  benyttet  An- 
ledningen til  at  arbeide  for  Kongsberg.  Med  Vished  vides  det,  at  han 
under  sit  følgende  Ophold  i  Kjøbenhavn,  Vinteren  1812,  var  tilkaldt  — 
sammen  med  M.  G.  Rosenkrantz  —  for  at  forhandle  med  Finans- 
Kommissionen  om,  hvad  der  lod  sig  iagttage  for  at  paabyde  nye  Skatter 
i  Norge  ^  Ved  kgl.  Resolution  af  27de  Mai  1812  fik  han  sig  ogsaa 
overdraget  det  øverste  Tilsyn  med  de  kongsbergske  Skove. 

Grev  Wedels  Arbeide  for  at  oprette  et  Uldmanufaktur  paa  Kongs- 
berg bragte  ham  for  øvrigt  i  Kollision  med  Mariboe,  der  allerede  tid- 
ligere var  forbitret  fra  et  Sammenstød  mellem  dem  i  Providerings- 
anliggender  (S.  157).  Mariboe  vilde  for  egen  Regning  anlægge  en  Uld- 
fabrik,  som  ikke  kom  igang.  Med  Ærgrelse  saa  han  en  saadan  oprettes 
for  Statens  Regning  paa  Kongsberg-. 


'  Dette  omtales  i  en  Forestilling  fra  Rentekammeret  af  30te  Juni  1812,  i  Rigs- 
arkivet  (Berg-  og  Saltværksliontorets  Forestillinger).  —  I  den  ældre  Udgave,  I, 
S.  509  findes  Oplysninger  om  en  enkelt  Sag,  hvori  Grev  Wedel  forsvarede 
Foged  Johan  Collett. 

2  rniæg  til  Patrouillen,  1826,  Hefte  5—6,  S.  4:  „Det  faldt  i  en  Andens  Lod  at 
vorde  Stifteren  af  en  kostbar  Uldmanufactur  —  men  for  Statens  Regning." 


XX. 

FORENINGS-POLITIK  I   1811   OG  1812. 


Faren  for  et  Fredsbrud  drev  i  1811  over,  men  uden  at  der  op- 
naaedes  nogen  varig  Betryggelse  for  den  kommende  Tid.  Sammen- 
stødet  mellem  Frankrige  og  Rusland  var  kun  udsat,  og  alle  politiske 
Forhold  vedblev  at  lide  under  den  raadende  Usikkerhed.  Napoleon 
stod  overfor  Carl  Johan  som  den,  der  fremdeles  gjorde  Krav  paa  at 
være  hans  Herre,  og  Kronprinsen  kunde  ikke  være  i  Uvidenhed  om, 
hvad  hans  fordums  Keiser  vilde  kræve  af  ham.  Der  er  saaledes  bevaret 
et  Brev  fra  Napoleon  af  8de  Marts  1811  ',  hvori  han  for  den  svenske 
Kronprins  udvikler  den  Politik,  han  havde  fulgt  mod  England,  siden  han 
ved  Berlinerdekretet  af  21de  November  1806  indførte  sit  Kontinental- 
system,  og  af  ham  fordrer  den  nøiagtige  Opfyldelse  af  dettes  Regler 
med  Hensyn  til  engelske  Varers  Indførsel:  „Dersom  De  svigter  Deres 
Forpligtelser,  vil  jeg  betragte  mig  som  løst  fra  mine,"  —  med  denne 
Trusel  slutter  Brevet. 

Alligevel  var  dette  Brev  under  en  enkelt  Forudsætning  et  Tegn 
paa  nogen  Tilnærmelse  fra  Napoleons  Side.  I  December  1810  havde 
han  ladet  Hertugen  af  Cadore  give  Alquier  den  Meddelelse,  at  han 
ikke  kunde  indlade  sig  paa  nogen  Brevveksling  med  Carl  Johan,  for- 
inden  denne  havde  besteget  Tronen^,  og  nu  brød  han  alligevel  paa  den 
Regel,   han    i    dette    Punkt   selv    havde   givet.     Det  kunde  ialfald  tydes. 


'  Trykt  hos  Coupé  de  St.  Donat,  I,  S.  230—233,  hvorimod  det  mangler  i 
Correspondance  de  Napoleon  ler,  Vol.  XXI.  Her  findes  imidlertid  et  andet 
Brev  (No.  17453)  af  10de  Marts  1811,  hvori  Keiseren  giver  Hertugen  af  Cadore 
Instruktioner  for  det  franske  Sendebud  i  St.  Petersburg,  Caulaincourt,  Hertug 
af  Vicenza.  Napoleons  Brev  af  8de  Marts  til  Carl  Johan  har  været  kjendt  og 
er  tildels  eiteret  af  Bignon,  Histoire  de  France,  X,  S.  160. 

2   Correspondance  de  Napoleon  ler,  XXI,  No.  17  229. 

som  om  Keiseren  alligevel,  naar  det  kom  til  Stykket,  ønskede  at  und- 
gaa  et  fuldstændigt  Brud  med  Sverige,  og  at  han  derfor  nu  vilde  vise 
sig  villig  til  at  lægge  en  noget  større  Imødekommenhed  for  Dagen.  I 
Virkeligheden  viste  der  sig  ogsaa  i  April  1811  Tegn  paa,  at  en  Til- 
nærmelse kunde  komme  istand,  og  da  Maret,  Hertug  af  Bassano, 
17de  April  havde  afløst  Hertugen  af  Cadore  som  fransk  Udenrigs- 
minister,  skrev  Carl  Johan  nogle  Breve  til  denne,  hvori  den  venskabe- 
ligste  Stemning  mod  Keiseren  kom  til  Orde^  Der  var  da  Tale  om  en 
nærmere  fransk-svensk  Allianse,  rettet  mod  England  og  Rusland,  hvor- 
ved den  svenske  Regjering  vilde  være  kommen  i  et  ligesaa  nært  For- 
hold til  Napoleon,  som  det,  hvori  Frederik  VI.  stod  til  denne-.  Der 
forhandledes  om  en  Forandring  af  Sveriges  Grænse  mod  Rusland, 
medens  Carl  Johan  dog  heller  ikke  aldeles  kunde  opgive  alle  Tanker 
paa  Norge,  og  derfor  slog  paa,  at  man  ialfald  kunde  give  Sverige  de 
Grænser,  som  var  bestemte  ved  den  roeskildske  Fred  i  1658,  og  over- 
lade det  Trondhjems  Stift  ^, 

Alquier,  der  ellers  har  faaet  Ord  for  at  være  den,  som  altid  viste 
sig  barsk  og  uhøflig,  og  som  i  den  Henseende  skulde  have  handlet 
stik  imod  sine  Instruktioner,  beklagede  sig  i  denne  Tid  for  Frederik 
VFs  Sendebud  over,  at  Napoleon  ikke  gjorde  noget  for  at  vinde  Kron- 
prinsen ^  Men  til  samme  Tid  lader  det  til,  at  der  efterhaanden  er  ind- 
traadt  en  vis  Kjølighed  i  Forholdet  mellem  de  to  Diplomater.  Grev 
von  Dernath  tabte  dermed  det  Spor,  han  tidligere  troede  at  have  havt. 
Da  om  Vaaren  1811  de  bekjendte  Opløb  af  Almuen  forefaldt  i  flere  af 
Sveriges  Landskaber,  og  der  i  den  Anledning  samledes  Tropper,  tænkte 
han  sig  endog  Muligheden  af,  at  dette  kunde  være  rettet  mod  Norge, 
hvorfra  det  nu  atter  hed  sig,  at  der  var  kommet  deputerede  for  at  til- 
byde den  svenske  Regjering  Hjælp  fra  Nordmændene  selv.  Der  blev 
i  denne  Tid  talt  meget,  og  Luften  var  fuld  af  Rygter.  Saaledes  nærede 
Grev  v.  Dernath  fremdeles  Mistanke  til  Hertugen  af  Augustenborgs 
Forbindelser  i  Sverige,  og  fandt  sig  allarmeret,  selv  ved  en  saa  naturlig 
Foranledning  som  den,  at  Hofkansleren  for  sin  Helbreds  Skyld  reiste 
til    Ramlosa   for  at   bruge  Badene  paa  dette  Sted,  der  laa  saa  nær  Als! 


'    SCÆVOLA,  S.  568  flg. 

2   BiGNON,  X,  S.  161  flg.     Smlgn.  Scævola,  S.  563  flg.  og  566  flg. 

"   BiGNON,  X,  S.  164. 

^    Depesche  fra   Grev   von    Dernath,  dateret   Stockholm   23de   April   1811.     Den 

følgende   Fremstilling   er  bygget  paa  denne  Diplomats  Depescher,  hvoraf  flere 

Uddrag  er  meddelte  i  den  ældre  Udgave,  I,  S.  512  flg. 

Han  vidste  ikke,  hvad  han  selv  skulde  tro;  men  med  hele  den  Uvished, 
der  taler  ud  af  hans  Depescher,  bliver  han  det  bedste  Vidnesbyrd  om 
den  Uklarhed,  der  hvilede  over  den  politiske  Situation.  Nu,  om  Vaaren 
1811  forberededes  nemlig  det  store  Sammenstød  for  det  kommende 
Aar,  og  under  saadanne  Forhold  bliver  det  endnu  vanskeligere  end 
ellers  at  trænge  ind  i  Politikens  Labyrint.  Grev  v.  Dernath  var  ingen 
ganske  ringe  Mand,  og  dog  stod  han  nu  raadløs  ligeoverfor  de  nye 
Kombinationer,  der  holdt  paa  at  danne  sig,  og  den  Veiledning,  som 
Regjeringen  i  Kjøbenhavn  kunde  erholde  fra  ham,  blev  derfor  ikke  til 
megen  Nytte. 

Frederik  VTs  Repræsentant  ved  det  svenske  Hof  formaaede  ikke 
at  løfte  det  Slør,  der  for  ham  skjulte  Carl  Johans  virkelige  Hensigter, 
og  han  vidste  ikke,  hvem  der  blev  ført  bag  Lyset,  om  det  var  Carl 
Johan  og  Engestrom,  eller  om  det  var  Alquier.  Han  forstod  ikke,  at 
det  dog  tilsidst  var  ham  selv,  der  af  alle  blev  den  mest  narrede.  Det 
var  Norge  og  de  svenske  Foreningsplaner,  der  gav  ham  mangen  en 
Nød  at  knække,  uden  at  han  blev  klogere.  Snart  drømte  han  om,  at 
der  forberededes  dristige  Anslag,  og  snart  var  han  aldeles  utilbøielig  til 
at  tro  paa  nogen  Fare.  Det  gik  op  og  ned.  Saaledes  var  det  meget 
naturligt,  at  Grev  von  Dernath  nærede  det  Ønske  at  faa  høre  Kron- 
prinsens Udtalelser  om  de  norske  Anliggender;  men  han  maatte  da 
rigtignok  ogsaa  kunne  sige  sig  selv,  at  der  var  lidet  Haab  om  at  faa 
oprigtig  Besked  paa  noget  Spørgsmaal  desangaaende.  Det  var  ikke  ad  den 
Vei,  han  kunde  vente  at  finde  den  store  Gaades  Løsning,  selv  om  han 
troede  at  kunne  bygge  paa  den  Aabenmundethed,  som  han  fandt  at  være 
en  af  de  mest  fremtrædende  Egenskaber  hos  den  svenske  Kronprins. 

Det  er  under  disse  Forhold  interessant  at  se,  hvorledes  den  Mand, 
der  skulde  varetage  den  danske  og  norske  Konges  Interesser,  opfattede 
Stillingen,  —  at  han  indimellem,  i  Lighed  med  de  Funderinger,  han 
tidligere  havde  anstillet  over  Hertugen  af  Augustenborg,  kunde  søge 
sin  Hjælp  i  den  Betragtning,  at  det  vilde  være  høist  ufornuftigt  af  Carl 
Johan  at  arbeide  for  Norges  Forening  med  Sverige,  idet  han  derved 
kun  vilde  opnaa  at  se  den  afsatte  Konges  Søn  som  Herre  over  begge 
disse  Riger.  Denne  Opfatning  fremholdt  han  gjentagne  Gange  for 
Alquier.  Men  heller  ikke  paa  den  Maade  lykkedes  det  at  udrette 
noget,  ligesaa  lidet  som  han  opnaaede  at  se  et  Resultat  af  Meddelel- 
serne  om  de  formodede  augustenborgske  Intriger.  Han  maatte  endog 
13de  Juni  indberette  til  Kjøbenhavn,  at  Wetterstedt  nu  var  den,  der 
havde    størst    Indflydelse    hos    Carl   Johan.       Hvad    der    gjorde    Sagen 

endnu  værre,  var  det,  at  Hofkansleren  havde  faaet  Rede  paa,  ad  hvilke 
Veie  Kundskaben  om  de  formodede  Forbindelser  med  Augustenborg  var 
bragt  til  Kronprinsen.  For  Frederik  VFs  Sendebud  kunde  det  kun  være 
en  ringe  Trøst,  at  han  troede  at  have  aabnet  sin  franske  Kollegas  Øine 
for  Kronprinsens  Karakter  ^ 

Grev  v.  Dernaths  store  Feil  under  alt  dette  var  den,  at  han  først 
altfor  sent  blev  opmærksom  paa,  at  det  ikke  var  den  svenske  Regjerings 
Forhold  til  Frankrige,  men  til  Rusland,  hvorpaa  der  nu  maatte  lægges 
Vægt.  En  russisk  Udsending,  Tschernitscheff,  havde  allerede  i 
December  1810  passeret  Stockholm,  og  der  var  da  mellem  Kronprinsen 
og  ham  vekslet  de  første  Meningsudtalelser  om  den  Retning,  hvori 
Sveriges  fremtidige  Politik  skulde  ledes.  Der  var  det  foreløbig  angivet 
som  et  Hovedpunkt,  at  Sverige  ikke  skulde  drømme  om  Finlands 
Gjenerobring,  men  lægge  sin  Kraft  paa  Arbeidet  for  en  Forening 
med  Norge  ^.  Samtidig  indløb  der  fra  Grev  Stedingk,  der  repræsen- 
terede  Sverige  i  St.  Petersburg,  Meddelelser,  som  tydede  paa,  at  der 
var  stærk  Stemning  for  en  saadan  Tilnærmelse^.  Men  endnu  i  Juni 
1811  vilde  Grev  v.  Dernath  alligevel  ikke  fæste  Lid  til,  at  der  her  var 
i  Begreb  med  at  udvikle  sig  et  mere  intimt  Forhold  mellem  de  tvende 
Magter^.  I  Virkeligheden  var  dette  endog  da  kommet  meget  langt,  og 
uagtet  den  gode  Forstaaelse  et  Par  Gange  havde  været  truet  ved  mellem- 
kommende  Begivenheder,  saa  havde  ikke  en  saadan  forbigaaende  Spæn- 
ding  kunnet  bortlede  Carl  Johans  Blik  fra  det  Fællesskab  i  Interesser, 
der  under  de  daværende  Omstændigheder  maatte  beståa  mellem  ham 
og  den  russiske  Keiser  overfor  Napoleon.  Af  denne  havde  han  intet 
at  haabe,  ikke  Norge  og  knapt  nok  Finland,  ialfald  ikke  uden  byrde- 
fulde  Betingelser.  Ved  at  stille  sig  paa  den  anden  Side  var  meget  at 
vinde,  skjønt  rigtignok,  i  Tilfælde  af  Nederlag,  omtrent  alt  at  tabe. 

Alquiers  overmodige,  ja  ofte  ligetil  uforskammede  Optræden  bidrog 
her  særdeles  meget  til  at  fjerne  Muligheden  af  nye  Tilnærmelser.  Han 
krævede  saaledes,  at  Kronprinsen  skulde  lade  Engestrom  afskedige,  fordi 


*  Depesche  fra  Grev  v.  Dernath  af  28de  Mai  1811.  —  Om  Hertugen  af  Augusten- 
borg kan  forøvrigt  henvises  til  Wegener,  S.  167—180. 

2  Schinkel-Bergmann,  VI,  S.  36  flg.  Ahnfelt,  Tvd  kronta  rivaler,  I,  S. 
199-221. 

*  Schinkel-Bergmann,  VI,  S.  39. 

■'  I  en  Depesche  fra  ham,  dateret  Stockholm  7de  Juni  1811,  heder  det:  „Le 
Regent  croit  å  des  demi-oiivertures  faites  au  mois  de  Décembre  å  Mr.  le  comte 
de  Stedingk,  pour  faire  entendre  å  la  Suéde,  que  la  Russie  lui  permettroit,  de 
se  dédommager  de  la  Finlande  par  la  Norvége.'' 

han  ikke  fandt  Naade  for  Keiserens  Øine,  et  Forlangende,  der  mødtes 
med  bestemt  Afslag.  Nu  først,  i  Slutningen  af  Juni  1811,  kom  Frederik 
VFs  Sendebud  mere  ind  i  Forholdene  og  begyndte  at  forståa,  hvorledes 
Situationen  havde  udviklet  sig.  Han  havde  saaledes  paa  denne  Tid  en 
meget  stærk  Følelse  af,  at  hans  egen  Konges  Interesser  var  alvorlig 
truede,  og  at  Sympatierne  inden  det  svenske  Statsraad  gik  i  Retning  af 
et  Forbund  med  Rusland,  rettet  imod  Frederik  VI.  I  denne  Henseende 
synes  der  ikke  at  være  gjort  nogen  stor  Hemmelighed  af,  hvad  der 
ønskedes  inden  de  høieste  Kredse  i  Stockholm.  Det  var  ogsaa  beteg- 
nende, at  den  gamle  Historie  om  norske  Udsendinger  i  Sverige  nu 
atter  dukkede  frem,  rigtignok  med  det  sædvanlige  Tillæg,  at  Kronprinsen 
ikke  vilde  modtage  dem.  Denne  Gang  formodedes  endog,  at  de  havde 
været  i  Carlstad,  og  Kronprinsen  omtalte  dem  selv  i  en  af  sine  Sam- 
taler med  Alquier,  der  igjen  gav  v.  Dernath  Meddelelse  derom. 

Alquier  fik  høre  meget  af  Kronprinsen,  og  i  Slutningen  af  August 
1811  forefaldt  der  mellem  dem  en  Samtale,  hvori  Carl  Johan  i  de 
skarpeste  Udtryk  erklærede  sig  bestemt  paa  hellere  at  lide  Døden  end 
at  taale  noget  Indgreb  i  sin  egen  og  Sveriges  Værdighed  og  Selv- 
stændighed  ^  Tilnærmelsen  til  Rusland  laa  bag  disse  stolte  Ord,  og 
dette  blev  forstaaet.  Navnlig  blev  det  af  General  Tibell,  der  netop  var 
kommen  tilbage  fra  en  Reise  til  Goteborg,  og  derpaa  havde  havt  en 
længere,  meget  indholdsrig  Samtale  med  Carl  Johan,  forklaret  for 
Alquier,  at  Kronprinsen,  tiltrods  for  de  Følelser,  som  han  nærede  for 
Frankrige,  ikke  kunde  have  noget  Valg,  naar  Rusland  og  England  slut- 
tede sig  sammen;  Stemningen  i  Sverige,  saadan  som  Kronprinsen  havde 
lært  den  at  kjende  paa  sin  nylig  foretagne  Reise,  var  ikke  for  at  vinde 
Finland  tilbage,  men  for  at  faa  Norge,  og  Frankrige  kunde  nu  engang 
ikke  skaffe  andet  end  Finland  ^.  I  Begyndelsen  af  September  sagde 
Kronprinsen  selv  til  Alquier,  at  han  maatte  have  Norge;  han  viste  ham 
paa  Kartet,  hvorledes  dette  Land  faldt  indenfor  det,  som  han  gav  Navn 
af  Sveriges  naturlige  Grænser.  Dertil  svarede  Alquier,  at  paa  saadant 
maatte  der  ikke  tænkes,  hvis  Prinsen  ønskede  at  bevare  Keiserens 
Venskab.  Kronprinsen  gjorde  da  det  Spørgsmaal,  om  han  ikke  kunde 
bevare  dette,  naar  han  alene  satte  sig  i  Besiddelse  af  Trondhjems  Stift; 


'  SCÆVOLA,  S.  581—586;  Schinkel-Bergmann,  IV,  S.  92—94.    Smlgn.  Ahnfelt, 

Två  kriinta  rivaler.  I,  S.  353. 
-    Depesche  fra  v.  Dernath    af  31te  August    1811,    der   nøie   stemmer  med,  hvad 

der  efter  Alquiers  Depesche  af  4de  September  meddeles  hos  Bignon,  Histoire 

de  France,  X,  S.  180  flg. 

men  Alquier  vilde  ikke  have  nogen  Befatning  med  en  saadan  Fore- 
spørgsel  til  sin  Keiser.  Derimod  skyndte  han  sig  med  at  give  Grev  v. 
Dernath  Underretning  om  denne  Samtale. 

Carl  Johan  nøiedes  heller  ikke  med  Talemaader,  men  gjorde  netop 
paa  denne  Tid  nye  Skridt  for  at  blive  bekjendt  med  Stemningen  i 
Norge.  I  en  Samtale,  som  han  under  sin  Reise  i  de  vestlige  Provinser 
havde  Anledning  til  at  føre  med  Georg  Adlersparre,  der  nu  havde 
trukket  sig  tilbage  fra  Statsraadet  og  levede  i  Mariestad  som  Lands- 
høvding over  Skaraborgs  Len,  kom  han  ogsaa  ind  paa  dette  Emne. 
Forud  for  Samtalen  maa  Kronprinsen  have  modtaget  en  Meddelelse 
om,  at  der  i  Norge  ikke  herskede  nogen  større  Sympatier  for  at  antage 
en  Statsforfatning,  afpasset  efter  den  svenske  af  1809,  med  den  deri 
bibeholdte  Firestands-Rigdag.  I  denne  Anledning  ytrede  han  til  Adler- 
sparre sin  Beklagelse  derover  og  bebreidede  ham  tillige,  at  man  ikke  i 
1809  havde  indrettet  sin  Statsforfatning  paa  en  Maade,  der  kunde  give 
Nordmændene  Lyst  til  at  dele  Frugterne  af  Svenskernes  Forbedringer 
„gjennem  en  fuldstændig  Sammensmeltning".  Da  Adlersparre  dertil 
svarede,  at  Ønsket  om  at  bevare  Grundvolden  for  den  i  Aarhundredernes 
Løb  opførte  Samfundsbygning  uden  altfor  indgribende  Omdannelser,  her 
havde  været  afgjørende,  bemærkede  Kronprinsen,  at  dette  kunde  have 
sin  naturlige  Forklaring,  men  at  det  for  alle  Tider  vilde  fjerne  Mulig- 
heden  af  at  danne  af  de  tvende  Folk  et  sammenhængende  og  ligeartet 
Hele,  og  at  det  muligens  med  Tiden  vilde  lede  til  Forviklinger. 
«Imidlertid,"  skal  han  have  fortsat,  „er  Danmarks  Aftrædelse  af  Landet 
vor  første  Betingelse.  Men  det  er  ikke  længere  muligt  at  gaa  med 
Frankrige,  som  paastaaelig  vægrer  sig  ved  at  yde  sin  Hjælp  dertil. 
England  og  Rusland  maa  saaledes  hjælpe  os  til  at  fremtvinge  denne 
Afstaaelse,  hvorvel  jeg  ved,  at  Nationen  endnu  er  langt  fra  at  vurdere 
denne  Nødvendighed."  Saaledes  er  Samtalen  refereret  i  en  Optegnelse, 
der  skriver  sig  fra  Adlersparres  Haand,  og  hvis  Paalidelighed  i  alle 
hovedsagelige  Punkter  maa  ansees  for  utvivlsom^ 

En  Samtale  af  denne  Art  kaster  Lys  over  meget.  Den  viser,  at 
Carl  Johan,  der  nu  ikke  mere  end  før  lod  sig  beherske  af  Følelser, 
men  fremdeles  bedømte  Forholdene  med  den  udenforstaaendes  abstrakte, 
om  end  interesserede  Syn,  fra  sit  Standpunkt  ansaa  det  for  ønskeligt, 
om  ingen  nationale  Hindringer  havde  staaet  i  Veien  for  en  Sammen- 
arbeiden  af  begge  Folk.     Han   havde   endnu    blot  et  ydre  Kjendskab  til 


Schinkel-Bergmann,  VI,  S.  100  flg. 

Forholdene,  men  var  dog  paa  det  rene  med,  at  Norge  ubetinget  maatte 
kræve  en  mere  moderniseret  Forfatning  end  den,  hvormed  den  svenske 
grundlovgivende  Rigsdag  i  1809  havde  ladet  sig  noie.  Saaledes  havde 
han  af  Hensyn  hertil  forstaaet,  at  en  Sammensmeltnings-Politik  ikke 
lod  sig  gjennemføre,  af  Hensyn  til  de  politiske  Uoverensstemmelser,  der 
med  Nodvendighed  maatte  opstaa,  naar  Rigerne  forenedes. 

For  at  tilveiebringe  nærmere  Oplysninger  sendte  Kronprinsen  i 
September  1811  sin  Adjutant,  Major  C.  Forsell  og  i  Oktober  Oberst 
M.  F.  F.  Bjørnstjerna  til  Norge.  Den  første  af  disse  Udsendinger 
overbragte  en  Skrivelse  fra  Carl  Johan  til  Prins  Frederik  af  Hessen. 
Men  hans  egentlige  Øiemed  var  at  træffe  Grev  Wedel  og  at  opnaa  en 
Samtale  med  ham,  Bjornstjerna  synes  derimod  kun  at  have  havt  den 
Opgave  at  undersøge  Stemningen,  og  der  vides  intet  om,  hvorvidt  han 
paa  sin  Reise  har  talt  med  Grev  Wedel  eller  andre  mere  fremragende 
Personligheder. 

Det  lykkedes  Forsell  at  træffe  Grev  Wedel,  der  kort  efter  hans 
Ankomst  til  Christiania  kom  ind  til  Byen  og,  efter  at  have  modtaget  en 
Visit  af  den  svenske  Reisende,  fulgte  ham  ud  til  Bogstad,  hvad  enkelte 
skal  have  fundet  lidt  mistænkeligt,  Paa  Bogstad  kunde  de  tale  frit; 
men  Grev  Wedels  Udtalelser  lød  ikke  opmuntrende.  „Jeg  gjør  nu  intet 
mere,"  skal  han  have  sagt  til  Carl  Johans  Adjutant,  „efterat  de  har 
valgt  Fyrsten  af  Pontecorvo."  Han  udtalte  sig  med  Barskhed  og  paa 
en  Maade,  der  virkede  saarende  paa  den  anden,  om  Prinsens  franske 
Luxus,  og  Samtalen  fik  derved  en  ubehagelig  Tone.  Forsell  maa  paa 
Prinsens  Vegne  have  budt  Grev  Wedel  at  blive  Norges  første  Stat- 
holder;  men  denne  svarede:  „Hvad  hans  Tilbud  angaar,  om  at  udnævne 
mig  til  Landets  første  Statholder,  saa  er  det  igjen  en  Stilling,  der  til- 
kommer mig  med  Rette,  saavel  ifølge  min  Stilling,  som  min  Formue  og 
min  Fødsel."  Hvad  Bjornstjerna  kunde  berette  om  Stemningen  i  Landet, 
angik  hovedsagelig  den  mod  Frankrige  ugunstige  Vending,  denne  havde 
tåget,  medens  Bønderne  havde  faaet  mere  Sympati  for  Sveriges  nye 
Kronprins  '. 

Uagtet  Forsell  vel  vogtede  sig  for  at  gjengive  Grev  Wedels  Ord  i 
den  Form,  hvori  de  var  ytrede,  blev  dog  hans  Beretning  tilstrækkelig 
oplysende  til  at  give  Kroprinsen  en  Forestilling  om,  at  Grev  Wedel  nu 


*  Schinkel-Bergmann,  VI,  S.  101  flg.  og  Bihang,  II,  S.  392  flg.  Af  Bjornstjernas 
Beretning  er  ogsaa  en  Del  trykt  i  Forfatterens  Bidrag  til  Norges  og  Sveriges 
Historie  1S12—1S16,  S.  19  flg. 

indtog  en  mere  afvisende  Holdning.  Hvad  Grunden  dertil  var,  vides 
ikke.  Det  er  vel  muligt,  at  den  Maade,  hvorpaa  Kronprinsen  af  Sverige 
i  Samtalerne  med  Alquier  havde  benyttet  hans  Navn,  var  kommen  til 
hans  Kundskab,  og  at  hans  større  Tilbageholdenhed  skrev  sig  derfra.  Der 
var  flere  Veie,  ad  hvilke  disse  Ting  kunde  blive  bekjendte  for  Grev 
Wedel.  Det  havde  imidlertid  vist  sig,  at  Carl  Johan  nu  søgte  Grev 
Wedel,  og  at  han  ikke  var  saa  tilbageholden  overfor  Norge,  naar  det 
repræsenteredes  af  denne,  som  naar  han  afviste  de  Udsendinge,  om 
hvilke  han  talte  til  Alquier,  men  som  maaske  i  de  fleste  Tilfælde  ikke 
existerede.  Her  var  det  Grev  Wedel,  som  indtog  den  afvisende  Hold- 
ning, og  dette  gav  sandsynligvis  Anledning  til,  at  Carl  Johan  senere 
hen  fattede  Mistillid  til  Greven,  —  en  Mistillid,  der  sporedes  helt  ind 
i  1814 ^ 

At  Grev  Wedel  efter  sin  Reise  til  Kjøbenhavn  har  været  mere  for- 
sigtig  end  tidligere,  er  ogsaa  af  andre  Grunde  meget  rimeligt,  og  be- 
styrkes derhos  ved  andre  Meddelelser.  Om  Vaaren  1811  lod  Frederik 
VI.  Norge  bereise  af  den  danske  Oberstlieutenant  Tscherning,  der  efter 
sin  Tilbagekomst  gav  en  Skildring  af  Forholdene,  som  bl.  a.  foranledigede 
Prins  Christian  Frederik  til  at  nedskrive  følgende:  „1  Norge  har  dannet 
sig  et  mægtigt  Parti,  som  har  til  Formaal  at  udgjøre  Centralpunktet  for 
den  norske  Nations  Vilje  og  Kraftytring.  Dette  Parti  har  udbredte  For- 
bindelser i  Sverige,  som  Tscherning  tror,  gjennem  Frimurerordenen,  og 
det  er  almindelig  Sproget  blandt  de  Personer,  som  afhænge  af  dette 
Partis  Hovedmænd,  Grev  Wedel  og  Kammerherre  P.  Anker,  at  Norge 
ikke  kan  beståa  ene  mod  et  Angreb  fra  flere  Sider,  at  det  maatte  ud- 
hungres,  og  at  det  ønskelige  var,  at  det  blev  Forbundsstat  med  Sverige. 
Selv  tale  disse  Mænd  af  Vægt  ikke  dette  Sprog.  Grev  Wedel  er  nu 
meget  forsigtig  og  circumspect;  han  taler  langsomt  og  overveiet.  Men 
hvorfra  skulde  deres  Undergivne  vel  have  disse  Tanker  uden  fra  deres 
Herrer?  I  Grev  Wedels  Bogsamling  og  paa  hans  Arbeidsbord  findes  en 
Mængde  af  svenske  Taler,  holdne  ved  forskjellige  Leiligheder"  -. 

Naar  dette  ogsaa  i  Kjøbenhavn  var  den  i  de  høieste  Kredse  her- 
skende Opfatning  af  Stemningen  i  Norge,  var  det  intet  Under,  at  de 
tidligere  Rygter  vedblev  at  holde  sig  udover  Høsten  1811.  I  Carl  Johans 
Hoved  var  Tanken  paa  Erhvervelsen  af  Norge  ligesaa  levende  som  tid- 
ligere.    Derunder  drøftede  han  tillige  den  Mulighed,  som  allerede  forhen 


'  Bidrag  til  Norges  og  Sveriges  Historie  1812—1816,  S.  152. 
2  Wegener,  S.  407  flg. 

havde  været  fremme,  at  Frederik  VI.  kunde  falde  paa  selv  at  begive 
sig  til  Norge.  Det  blev  i  September  berettet  Kronprinsen,  at  en  saadan 
Plan  virkelig  var  paa  Tale.  Men  han  svarede  da  kun:  ,Je  Vons 
garantie,  quil  iVy  seroit  point  regu  ^"  Senere  havde  Grev  v.  Dernath 
indimellem  noget  at  meddele  om  disse  stadig  opdukkende  Rygter,  uden 
at  det  dog  lader  til,  at  han,  med  alle  sine  Betænkeligheder,  endnu  helt 
havde  Forstaaelsen  af,  hvor  megen  Sandhed  der  havde  været  i  hans 
første  Spaadom  om  Følgerne  af  Carl  Johans  Valg-. 

Aaret  1811  gik  til  Ende,  uden  at  der  var  kommet  Losning  paa  de 
politiske  Spørgsmaal,  som  havde  truet  med  at  forstyrre  Europas  Fred, 
og  Aaret  1812  oprandt  med  de  samme  mørke  Udsigter.  Den  poli- 
tiske Situation  kunde  nu  forsaavidt  være  klarere,  som  enhver  maatte 
fole,  at  den  stedse  blev  mere  tilspidset,  at  Tidspunktet  for  det  endelige 
og  afgjørende  Brud  mellem  de  tvende  Keisermagter  var  rykket  nærmere, 
og  at  det  stedse  blev  vanskeligere  at  afvende  det  Uveir,  der  svævede 
over  vor  Verdensdel.  Under  disse  truende  Forhold  forlod  de  Diplo- 
mater, hvis  Indberetninger  indtil  dette  Tidspunkt  har  givet  mange 
Oplysninger  om,  hvad  der  handledes  og  tænktes  ved  det  svenske  Hof, 
sine  Stillinger  i  Stockholm,  og  begge  fik  kun  midlertidige  Efterfølgere, 
som  et  Tegn  paa,  at  der  ikke  længere  herskede  det  bedste  Forhold 
mellem  Hofferne  i  Stockholm,  Kjøbenhavn  og  Paris.  Grev  v.  Dernath 
afreiste  i  Marts  1812,  og  hans  Forretninger  blev  derefter  besørgede  af 
hans  Nevø,  Grev  Wolf  von  Baudissin  som  Chargé  d'affaires.  Ogsaa 
Alquier  forlod  Sverige,  men  af  noget  særegne  Grunde.  Han  havde 
ved  sin  hovmodige  Optræden  gjort  sin  fortsatte  Vedbliven  i  denne  Stil- 
ling til  en  Umulighed.  Ikke  engang  selve  Keiser  Napoleon  fandt  læn- 
gere at  kunne  opretholde  ham.  Saaledes  blev  det  mod  Slutningen  af 
1811  bestemt,  at  han  skulde  ombytte  sin  Post  i  Stockholm  med  den 
tilsvarende  i  Kjøbenhavn,  og  da  Grev  Wedel  ved  Aarets  Udgang  ankom 
til  denne  By,  var  sandsynligvis  allerede  Alquier  der  for  ham  ''.  lalfald 
kom  han  snart  efter  til  Kjøbenhavn,  medens  der  til  Stockholm  kun 
sendtes  en  underordnet  Diplomat,  De  Cabre,  der  som  Chargé  d'affaires 
indtil  videre  skulde  besørge  det  franske  Gesantskabs  Forretninger. 

Saaledes  var  det  denne,  der  repræsenterede  Keiser  Napoleon  i 
Stockholm,  da  der  indløb  Efterretning  om,  at  de  franske  Tropper  havde 


'  Depesche  fra  Grev  v.  Dernath  af  24de  September  1811. 
-  Smlgn.  den  ældre  Udgave,  I,  S.  522. 

•'  BiGNON,  Histoire  de  France,  X,  S.  183  flg.     Correspondance   de  Napoleon  ler, 
Vol.  XX,  No.  18  233. 

besat  Svensk  Pommern.  Carl  Johan  tog  dette  tilsyneladende  med 
største  Ro,  men  aabnede  samtidig  nye  Underhandlinger  med  Rusland 
og  lod  Grev  Carl  Lowenhielm  afgaa  til  St.  Petersburg  som  Overbringer 
af  egenhændige  Breve  fra  Kongen  og  Kronprinsen.  Det  var  Napoleon, 
som  havde  gjort  det  første  fiendtlige  Skridt,  og  Sveriges  Styrer  havde 
al  Opfordring  til  at  sætte  sig  i  Forsvarsstilling  og  styrke  denne  ved  at 
søge  den  eneste  Allianse,  der  var  at  erholde  under  de  daværende  For- 
hold. Den  til  Rusland  udrakte  Haand  blev  ikke  stødt  tilbage.  Ved 
Keiserhoffet  var  Tanken  i  Grunden  allerede  greben  inden  Grev  Lowen- 
hielms  Ankomst,  og  den  blev  paa  den  kraftigste  Maade  støttet  af  ind- 
flydelsesrige  Mænd  mellem  Keiser  Alexander  Ps  nærmeste  Omgivelser. 
Den  ene  af  disse  var  Grev  Mauritz  Armfelt,  der  i  Marts  1811  havde 
forladt  Stockholm  og  var  traadt  i  russisk  Tjeneste;  den  anden  var  den 
forhenværende  neapolitanske  Gesant,  Hertugen  af  Serra  Capriola.  Ved 
deres  velvillige  Bistand  bortryddedes  de  Hindringer,  som  endnu  kunde 
være  tilbage,  og  Keiser  Alexander  gik  snart  villig  ind  paa  de  Forslag, 
som  Carl  Johan  havde  gjort  ham  gjennem  Grev  Lowenhielm.  Deriblandt 
var  ogsaa  Fordringen  om,  at  Rusland  skulde  anerkjende  Norges  For- 
ening med  Sverige,  og  at  det  skulde  bidrage  til  denne  Forenings  Istand- 
bringelse med  24  Bataljoner,  der  enten  kunde  anvendes  mod  Norge 
eller  mod  Sjæland,  og  som  bagefter  skulde  gjøre  Tjeneste  til  Fremme 
af  Sveriges  og  Ruslands  fælles  Interessere 

Franskmændenes  Indrykning  i  Pommern  blev  ogsaa  paa  en  be- 
hændig  Maade  benyttet  til  at  lade  Napoleon  vide,  at  den  svenske 
Regjering  nu  ansaa  sig  løst  fra  sine  Forpligtelser  til  ham,  og  at  den 
agtede  at  stille  sig  neutral  under  Frankriges  vedvarende  Krig  med 
England.  Allerede  om  Høsten  1811  var  der  aabnet  Underhandlinger 
med  denne  Magt,  hvilke  tildels  førtes  i  den  lille  Stad  Åmål  ved  Venern, 
hvor  der  indfandt  sig  en  engelsk  Diplomat  Thornton,  som  forhandlede 
med  Sveriges  Chargé  d'affaires  og  Postdirektør  i  Hamburg,  Johan  Isak 
Netzel^  Uagtet  denne  Underhandling  foreløbig  ikke  bragte  bestemte 
Resultater,  saa- blev  den  dog  Indledningen  til  Sveriges  paafølgende  nær- 


'  Her  kan  for  den  følgende  Fremstilling  af  de  politiske  Forhold  i  Almindelighed 
henvises  til  Forfatterens  Aktmæssige  Bidrag  til  Sveriges  politiske  Historie 
1812—1813,  trykt  i  Christiania  Videnskabsselskabs  Forhandlinger  for  1876, 
No.  7,  og  ved  Siden  deraf  til  Schinkel-Bergmann,  VI,  S.  110  fig. 

-  Om  disse  Underhandlinger  findes  nærmere  Meddelelser  hos  Schinkel-Berg- 
mann, VI,  S.  97  flg.,  i  L  VON  Engestroms  Minnen  och  anteckningar,  II,  S. 
193,  samt  fornemmelig  hos  Scævola,  S.  155—218. 

mere  Forbindelse  med  England.  Fra  den  engelske  Regjerings  Side  var 
der  allerede  ved  denne  Leilighed  fuld  Beredvillighed  til  at  slutte  Fred 
med  Sverige;  hvad  man  i  Sverige  fremfor  alt  ønskede,  var  Vished  for, 
at  en  Fred  med  England  kunde  sikre  Foreningen  med  Norge,  der,  som 
det  atter  fremholdtes  af  Carl  Johan,  vilde  gjøre  den  skandinaviske 
Halvø  til  en  af  det  øvrige  Europa  uafhængig  Østat.  I  dette  Punkt  var 
imidlertid  den  engelske  Udsending  ikke  forsynet  med  de  nødvendige 
Instruktioner,  og  det  ansaaes  ikke  i  Sverige  for  tilstrækkeligt,  hvad  han 
selv  havde  antydet,  at  det  for  at  opnaa  den  tilsigtede  Sikkerhed  fra 
svensk  Side  kunde  være  nok  at  løsrive  Norge  fra  Danmark  og  at  stille 
dets  Selvstændighed  under  Beskyttelse  af  England,  Preussen  og  Rus- 
land ^  Den  svenske  Regjering  fandt  heller  ikke  endnu  den  politiske 
Situation  tilstrækkelig  udviklet  til,  at  den  paa  dette  Tidspunkt  kunde 
tåge  en  afgjørende  Beslutning,  og  saaledes  medvirkede  flere  Hensyn  til, 
at  den  i  Åmål  indledede  Underhandling  blev  afbrudt.  Men  det  vårede 
ikke  længe,  forinden  den  atter  gjenoptoges  med  bedre  Udsigter. 

Imidlertid  var  Napoleon  bleven  opmærksom  paa,  hvad  der  foregik, 
og  han  lod  i  Begyndelsen  af  Marts  1812  Forslag  til  et  nærmere  For- 
bund fremlægge  for  Carl  Johan  gjennem  ingen  ringere  Person  end 
dennes  egen  Gemalinde,  Kronprinsesse  Désirée-.  I  dette  Forslag,  der 
blev  afsendt  fra  Paris  7de  Marts,  tilbagevistes  atter  Tanken  paa  enhver 
Mulighed  af  Norges  Erhvervelse.  Napoleon  bød  Finland  for  det  Til- 
fælde,  at  Sverige  vilde  slutte  sig  til  ham  og  bekjæmpe  Rusland  og  Eng- 
land. Men  deraf  fulgte  igjen,  at  Kronprinsen  ikke  vilde  indgaa  derpaa, 
idet  det  stred  altfor  meget  mod  den  Politik,  hvortil  han  nu  uigjen- 
kaldelig  havde  sluttet  sig.  Det  er  denne,  som  i  den  svenske  Historie 
er  bekjendt  under  Navnet  Politiken  af  1812,  og  som  betegner  et 
stort  og  afgjørende  Brud  med  hele  Sveriges  Fortid.    Det  var  Opgivelsen 


'  Allerede  i  Slutningen  af  Januar  1811  var  der  fra  Stockholm  sendt  Meddelelse 
til  England  om,  at  der  i  Norge  herskede  stærk  Gjæring,  og  at  Grev  Wedel 
stod  i  Spidsen  for  de  misfornøiede,  som,  efter  hvad  der  nu  opgaves,  vilde 
gjøre  sig  uafhængige  under  engelsk  Beskyttelse.  Meddelelsen  gik  ud  paa,  at 
saadant  vilde  være  særdeles  fordelagtigt  for  Sverige,  da  dette  Land  mindre  be- 
høvede  at  nære  Frygt  for  Rusland,  hvis  det  havde  Norge  paa  sin  Side  og 
Udsigt  til  at  erholde  engelsk  Understøttelse.  Scævola,  S.  145.  Maaske  haves 
her  den  nærmeste  Foranledning  til,  at  Thornton  fremsatte  de  i  Texten  berørte 
Hentydninger,  hvorom  nærmere  hos  anførte  Forfatter,  S.  172. 

■  Scævola,  S.  625;  Bignon,  X,  S.  408  flg.  Smlgn.  Rapport  å.  S.  M.  le  Roi  de 
Suéde  par  son  ministre  d'état  &  des  aff.  étrangéres  le  7.  Janv.  1813,  Pag.  12; 
Europdische  Annalen,  1814,  I,  S.  89  flg.,  Minerva,  1813,  II,  S.  131  flg.,  Gafjden, 
Histoire  générale  des  traités  de  paix,  XIV,  Pag.  380. 

af  alle  Revancheplaner,  af  det  endnu  ikke  uddøde  Haab  om  at  gjen- 
vinde Finland,  for  i  det  Sted  at  vende  sig  mod  Vest  og  arbeide  for  at 
opnaa  Foreningen  med  Norge.  En  Politik  som  denne  kunde  maaske 
alene  tænkes  mulig  for  en  Fyrste,  der  som  Carl  Johan,  det  nye  Dyna- 
stis Grundlægger,  stod  udenfor  de  svenske  nationale  Forudsætninger, 
og  hvis  Hjerte  ikke  havde  blodet  for  det  tabte  Finland.  Men  denne 
Politik  var  ikke  først  bleven  planlagt  i  1812;  den  havde  staaet  for  den 
nyvalgte  Kronprins,  da  han  i  1810  først  kom  til  Sverige,  og  den  var 
fastholdt  i  1811.  Det  var  den  norske  Opfatning  af  Betingelserne  for 
en  fremtidig  Forening,  som  Carl  Johan,  gjennem  en  rent  geografisk 
Betragtning  af  Forholdene  havde  tilegnet  sig.  En  storskandinavisk 
Politik  var  opgiven  i  samme  Øieblik,  det  andet  svenske  Tronfølgervalg 
var  afgjort;  kun  Foreningen  af  Halvøens  tvende  Kongeriger  stod  tilbage, 
og  denne  var,  efter  den  norske  Opfatning,  alene  mulig,  naar  man  brød 
med  Napoleon  og  sluttede  sig  til  England.  Der  havde  under  Forhand- 
lingerne  mellem  Netzel  og  Thornton  været  slaaet  paa,  at  Napoleon  ønskede 
at  sende  franske  Tropper  overland  til  Norge  for  derfra  at  kaste  dem 
over  paa  den  skotske  Kyst,  hvad  vel  nærmest  kun  er  blevet  fremsat  for 
at  gjøre  Englænderne  mere  imødekommende  i  Spørgsmaalet  om  Norges 
Forening  med  Sverige. 

Under  spændte  og  meget  truende  Forhold  sammentraadte  den  svenske 
Rigsdag  13de  April  1812,  ogsaa  denne  Gang  i  Orebro,  hvor  Kongen  og 
Kronprinsen  havde  indfundet  sig.  Her  vedtoges  en  ny  Lov  om  Be- 
væringen,  der  var  af  megen  Vigtighed  for  de  kommende  Begivenheder, 
og  her  fremlagdes  for  hemliga  utskottet  en  Forklaring  over  den  af  Kron- 
prinsen indledede  nye  Politik,  i  hvilken  der  ogsaa  gjordes  Rede  for  de  med 
Rusland  angaaende  Norge  indledede  Underhandlinger.  Foruden  andre  vig- 
tige  Beslutninger  havde  Rigsdagen  ogsaa  inden  sin  Opløsning,  18de 
August,  for  det  Tilfælde,  at  der  skulde  udbryde  Krig,  stillet  seks  Mil- 
lioner til  Regjeringens  Raadighed.  Stemningen  var  paavirket  af  Kron- 
prinsens overlegne  Personlighed;  det  havde  lykkets  for  ham,  der  endnu 
var  som  den  fremmede  i  Landet,  at  vinde  Folket  for  sin  Betragtning 
og  at  fremkalde  en  ny  Begeistring  for  de  Maal,  mod  hvilke  han  agtede 
at  føre  det.  Naar  der  i  Orebro,  ogsaa  i  officielle  Dokumenter,  taltes  om 
en  Krig,  forstodes  let,  hvem  denne  Krig  gjaldt,  og  det  var  ingen 
Hemmelighed,  at  svenske  Tropper  nu  skulde  kjæmpe  ved  Siden  af  de 
russiske.  Men  samtidig  tænktes  der  ogsaa  paa  Norge,  hvad  bl.  a.  gav 
sig  tilkjende  derigjennem,  at  der  sendtes  smaa  Flyveskrifter,  haand- 
skrevne  og  trykte,  til  Norge,  hvilke  angaves  at  komme  fra  den  i  Orebro  for- 

samlede  Rigsdag.  Saaledes  blev  der  i  Norge  paa  flere  Steder  indsendt 
et  lidet  Skrift-  kaldet  ^Utdrag  af  et  B  ref  f  rån  en  Riksdagsman  i  Orebro 
till  en  Norrsk  Patriot'\  hvori  der  efter  en  Del  Ros  over  Kronprinsen  af  Sve- 
riges Personlighed  bl.  a.  opstilles  følgende  Betingelser  for  en  Forening: 

„1"  De  två  Brodra  Nationerne  lyda  lika  under  Sveriges  Konung, 
hvilken  forbinder  sig  att  skiftevis  bo  i  Sverige  och  Norrige. 

2"  Norrige  gor  lika  som  Sverige,  sina  egna  lagar  och  sin  egen 
beskattning,  behåller  de  gamla  eller  forandrar  dem  efter  egit  godt- 
finnande. 

3°    Bagge  dessa  Riken  forsvara  sig  och  hvarandra  gemensamt. 

4°  Emellan  bada  Folkslagen  skall  råda  oinskrankt  fri  handels- 
gemenskap  till  Lands  och  sjos  med  alla  vahror  utan  ringaste  tvang  af 
Tullar  och  forfattningar. 

5"  Sverige  skall  med  En  eller  Två  Millioner  Rd.  B.co  efter  ofver- 
enskommelse  bidraga  till  Norrska  Sedelmyntets  forbåttring. 

6°  Sverige  deremot  fordrar  intet  annat  bitråde  af  Norrige,  an  gemen- 
samt forsvar  och  ger  i  utbyte  hela  sin  Krigsbar  tillbaka,  enår  Norrige 
hotas  eller  anfalles. 

7°  Sverige  kan  och  vill  forsåkra  Norriges  handel  om  frihet  och 
beskydd  från  Englands  sida. 

Dår  ser  ni  min  Vån  hufvuddragen  af  den  ofverenskommelse  Svenske 
mån  frivilligt  erbjuda:  dessa  och  alt  annat  beror  i  ofrigt  på  hvad  man 
widare  kan  uptånka  såsom  ledande  till  jåmnlika  fordelar." 

Dette  Flyveskrift,  der  maaske  ikke  har  faaet  ringe  Udbredelse  i 
Grænselandskaberne,  efterfulgtes  atter  af:  „Andra  Brefvet  från  en 
Swensk  Riksdagsman  till  en  Norrsk  Patriot'"-.     I  dette  heder  det   bl.  a.: 

"Ni  forsåkrar  mig  widare,  att  en  sådan  forening,  som  Skottlands  med 
England,  wore  enlig  med  många  upplysta  Norrmåns  ofwertygelse.  Jag 
får  i  anledning  håraf  yttra,    att   en   sådan  forening  år  just  hwad  man  i 


*  Vicestatholderskabets  Arkiv,  Pakke  No.  12,  a,  Journal-Nummer  2720,  i  Rigs- 
arkivet.  Dette  Exemplar,  der  er  skrevet,  var  indlagt  paa  en  Gaard  i  Hof  i 
Solør  af  en  reisende  svensk  Dame,  Fru  Chenon.  En  Oversættelse  i  Uddrag 
findes  mellem  indkomne  Sager  for  1812  (Journal-No.  207)  i  det  danske  Krigs- 
ministeriums  Arkiv.  Smlgn.  Wegener,  S.  413.  Skriftet  er  fuldstændig  trykt 
i  den  ældre  Udgave,  I,  S.  527  flg. 

-  Er  gjengivet  i  den  ældre  Udgave,  !,  S.  529  flg.  efter  et  med  Fraktur  trykt  Exemplar 
(3  Kvartblade)  i  Rosensteinska  papperen  i  Linkopings  Stiftsbibliotek  (smlgn.  For- 
fatterens Det  første  overordentlige  Storthing,  S.  256}  og  et  skrevet  Exemplar  paa 
samme  Sted  i  Rigsarkivet  som  foregaaende  Brev.  En  Afskrift  af  begge  Breve, 
der  indkom  gjennem  Brukspatron  Otterberg,  blev  4de  September  1812  af  Sommer- 
hielm  tilstillet  Frederik  af  Hessen  og  findes  nu  i  det  danske  Rigsarkiv. 

Swerge  anser  wara  till  hufwudgrunden  det  ratta,  med  annu  de  for- 
andringar  deri,  som  Norrmannen  kunna  onska,  forbehålla  och  besluta. 
Ibland  forandringar  af  detta  slag,  anser  både  jag  och  Swenskarne  i  all- 
månhet  folljande  wara  alldeles  oundgangeliga:  l:o  Att  det  forenade 
Nord  Rikets  Hufwudstad  borde  anlaggas  wid  Nord  Rikets  Medel- 
punkt;  2:o  Att  Nord  Rikets  Konung  nodwandigt  skall  wistas  lika 
många  månader  af  året  i  Norje,  som  i  Swerge;  Att  Nord  Rikets 
Stats  Råd,  Hogsta  Domstol  och  Collegier  skola  bestå  af  lika  många 
Norrmån,  som  Swenskar;  eller  ock,  att  hwardera  af  de  twå  Rikena  har 
sitt  eget  Stats  Råd,  sin  egen  Hogsta  Domstol  och  egna  Collegier,  lika 
som  egna  Stander  och  Lagar,  till  dess  att  bagge  friwilligt  ofwerens- 
komma  att  sammanjåmka  och  forena  dem;  3:o  Att  hwarje  Rike  genom 
sin  egen  beskattning,  besorjer  endast  sina  egna  utgifter;  4:o  Att  i  Norje 
inråttas  lika  många  Academier  och  Gymnasier,  som  i  Swerge,  så  att 
hwarje  del  af  detta  Rike  har,  lika  som  i  Swerge,  sitt  egit  Lårowerk; 
5:o  Att  endast  Norrman  befordras  till  Norrska  Embeten  och  Tjenster, 
och  endast  Swenskar  til  Swenska  Embeten  och  Tjenster,  till  dess  bagge 
Rikena  finna  for  godt  att  i  framtiden  besluta  en  fullkomlig  samman- 
smaltning;  6:0  Forswaret  bor  genast  blifwa  gemensamt,  på  det  satt,  att 
det  ena  Rikets  Krigsbar  år  Reserve,  når  det  andra  anfalles.  Norje  t.  ex. 
forswarar  sig  sjelf  med  30,000  man,  och  bitrådes  med  60,000  Man  ifrån 
Swerge.  Når  Swerge  anfalles,  forswarar  det  sig  sjelf  med  60,000  Man, 
och  bitrådes,  om  det  behofs  af  30,000  Norrmån.  Hwarje  Rike  under- 
håller  endast  sin  egen  Krig[s]hår  i  fred  och  i  krig. 

Hår  ser  Ni  Min  Wån,  hwad  wi  Swenskar  tanka  och  åsyfta.  Många 
tillagg  och  forbåttringar  kunna  ånnu  goras,  och  jag  skall  med  noje  af  Er 
emottaga  alla  mojeliga  upplysningar  i  åmnet." 

Paa  svensk  Side  blev  man  ikke  staaende  ved  saadanne  spredte 
Henvendelser.  Der  gjordes  samtidig  Forseg  paa  at  aabne  en  mere 
systematisk  Forbindelse  med  de  misfornøiede  Nordmænd,  og  Over- 
ledelsen af  disse  Forsøg  lagdes  i  Hænderne  paa  Georg  Adlersparre,  ved 
hvis  Side  der  organiseredes  en  hel  Stab  af  Rapportører  og  Agitatorer. 
I  det  nordligste  Bohuslan  overtog  Major  Nils  Koch  paa  Blomsholm 
dette  Arbeide;  i  Venersborg  var  der  en  Mand  ved  Navn  Funch,  i 
Vermeland  Landshøvding  Elias  von  Eichstedt,  i  Ljusnedal  Brukspatron 
Wicklund,  og  i  Østersund  en  Wasell,  der  ledede  Spionvæsenet,  samt 
havde  at  vedligeholde  de  gamle  og  aabne  nye  Forbindelser  i  Norge, 
Der  blev  neppe  sparet  paa  Penge  i  dette  Øiemed.  Men  endskjønt  der 
kan    være   givet   store  Forhaabninger  om,  hvad  der  ad  den  Vei  lod  sig 

udrette,  blev  dog  Resultatet  overmaade  tyndt.  Hvad  den  gamle  General 
von  Krogh  17de  April  1812  skrev  til  Frederik  VI.  ',  var  visselig  Sandhed: 
„De  Venner,  som  Adlersparrre  stoler  paa,  er  vistnok  kun  i  Indbildningen, 
da  jeg  ikke  kan  tro  nogen  Nordmand  saa  slet;  men  eftersom  han  er 
for  Krigen,  er  det  ikke  usandsynligt,  at  han  bruger  saadanne  Udladelser, 
støttede  paa  Formodninger,  der  vist  ere  ugrundede."  Det  svenske  Ud- 
spioneringssystem  vakte  hurtig  Opmærksomhed  i  Norge,  som  i  Kjøben- 
havn  og  fremkaldte  flere  Foranstaltninger  til  Forsvar.  Det  fortaltes  og 
troedes  allerede  i  Januar  1812,  at  der  forberededes  et  kraftigt  Angreb 
fra  Sverige  paa  hele  Grænsen  fra  Venersborg  til  Eda-.  Længere  ud 
paa  Vinteren  ansaa  Prins  Frederik  af  Hessen  det  nødvendigt  at  lade 
Garnisonen  forstærke  i  de  norske  Grænsefæstninger  •',  og  ligeledes  var 
det  et  Vidnesbyrd  om  det  Alvor,  hvormed  man  i  Norge  betragtede  Frem- 
tiden, at  den  senere  Professor  Gr.  F.  Lundh  i  Mai  1812  indgav  et  For- 
slag til  Kongen  om  Oprettelse  af  en  Almuevæbning  i  Norge*. 

Under  disse  Forhold  er  det  paafaldende,  at  Grev  Wedel  ikke  længere 
stod  paa  samme  Fod  med  sine  tidligere  svenske  Venner,  og  at  disse 
som  en  Følge  deraf  var  tilbøielige  til  at  mistænke  ham  for  at  helde 
mere  til  Regjeringen  i  Kjøbenhavn,  end  han  tidligere  havde  gjort.  Selv 
Adlersparre  skrev  nu  om  ham  i  en  Tone,  der  var  vidt  forskjellig  fra 
den,  hvori  han  i  1809  havde  omtalt  sin  norske  Ven;  han  var  i  Grunden 
aldeles  uvidende  om,  hvad  Grev  Wedel  mente,  og  holdt  sig  til  de  for- 
skjellige, indbyrdes  modstridende  Rygter,  som  derom  kunde  naa  hans 
Øren.  Der  har  aabenbart  ikke  længere  været  nogen  Forbindelse,  og 
den  kjølige,  afvisende  Holdning,  som  Grev  Wedel  havde  indtaget  om 
Høsten  1811,  ytrede  fremdeles  om  Sommeren  1812  sin  Indflydelse. 
Ifølge  et  Rygte,  som  var  kommet  for  Carl  Johans  Øren,  skulde  det  paa 
denne  Tid  have  været  Grev  Wedels  Plan  at  stille  sig  i  Spidsen  for  en 
norsk  Deputation,  for  at  afgaa  til  England  og  anholde  om,  at  den  engelske 
Regjering  vilde  sikre  Norges  Selvstændighed,  Kronprinsen  ansaa  dette 
Rygte,  hvis  Paalidelighed  neppe  har  været  meget  stor,  for  vigtigt  nok 
til  at  lade  den  engelske  Regjering  opfordre  til  at  give  Grev  Wedel, 
naar  han  kom  over,  den  Anvisning,  at  en  Forening  med  Sverige  vilde 
være  det  bedste  Middel  til  at  opnaa,  hvad  de  saaledes  ønskede^. 


'  Meddelelser  fra  Krigsarkiverne,  V,  S.  319. 

*  Meddelelser  fra  Krigsarkiverne,  V,  S.  288. 

3  Indberetning  fra  Frederik  af  Hessen  til  Frederik  VI.  af  19de  Marts  1812. 

^  Indkomne  Sager  for  1812  i  det  danske  Krigsministeriums  Arkiv. 

^  SCÆVOLA,  S.  288. 

Rygtets  Tilværelse  godtgjør  ialfald,  at  Carl  Johan  ikke  nu  var  paa 
det  rene  med  Grev  Wedels  Planer,  og  det  viser  sig  ogsaa  af  andre 
Kilder,  at  han  ikke  længere  var  saa  villig,  som  han  tidligere  havde 
været,  til  at  indlade  sig  i  Forhandlinger,  og  Grundene  dertil  lader  sig 
med  nogenlunde  Sikkerhed  paavise.  Den  svenske  Forfatning  af  1809 
bød  i  Grev  Wedels  Øine  ikke  tilstrækkelige  Garantier  for  den  borgerlige 
og  politiske  Frihed,  som  han  ønskede  at  sikre  sit  eget  Fædreland. 
Carl  Johan  havde  i  den  Henseende  draget  den  rigtige  Slutning,  naar 
han  ikke  heller  var  tilfreds  med  denne  Forfatning.  Som  den  skræmte 
Grev  Wedel  tilbage,  maatte  den  ogsaa  øve  en  lignende  Virkning  paa 
mange  andre.  Grev  Wedel  synes  derhos,  endskjønt  Carl  Johans  Politik 
netop  stemte  overens  med  hans  egen  tidligere  Opfatning,  dog  paa  denne 
Tid  at  have  næret  visse  Betænkeligheder,  med  Hensyn  paa  Betimelig- 
heden  af  just  nu  at  foretage  det  Brud  med  Frankrige,  der  skulde  bane 
Veien  for  en  kommende  Forening.  Han  var  rimeligvis  ogsaa  skræmt 
ved  den  Maade,  hvorpaa  hans  Forbindelser  med  Sverige  og  de  For- 
haabninger,  man  der  gjorde  sig  om  hans  Medvirkning,  var  røbede  af 
Kronprinsen  selv.  Dertil  kommer  da  muligens  et  tredie  vægtigt  Hensyn, 
nemlig  en  Mistillid  til  den  svenske  Regjerings  Villighed  til  at  holde 
fast  ved  de  tidligere  Forudsætninger  for  Foreningen.  Skjønt  der  ikke 
i  dette  Punkt  haves  bestemte  Kjendsgjerninger  at  slutte  efter,  er  det 
dog  vel  tænkeligt,  at  det  netop  kan  have  været  en  saadan  Mistillid,  der 
har  øvet  den  stærkeste  Indflydelse  paa  Grev  Wedel,  naar  han  nu  var 
bleven  mere  forbeholden  overfor  de  svenske  Tilnærmelser^. 


*  Den  hele  Række  af  Indberetninger  findes  i  det  kgl.  Familiearkiv  paa  Stock- 
holms Slot;  Adlersparres  forefindes  dog  kun  i  en  af  Kancelliraad  Wahlstrom 
besørget  fransk  Oversættelse  i  Uddrag.  Under  18de  Juni  1812  skrev  A.,  at 
Rosenkrantz,  Wedel,  Bech  og  Anker  var  Norges  betydeligste  Mænd,  men  at 
det  ikke  var  godt  at  vide,  hvor  man  havde  dem :  „Les  trois  premiers  étant 
revenus  il-y-a  peu  de  tems  de  Copenhague  ou  la  cour  les  a  comblés  de  faveurs, 
ce  qui  les  a  rendu  phis  Danois  que  Vanncc  passee."'  I  et  Brev  af  21de  Juni 
nævnte  han  Wedel  og  Tank  som  indflydelsesrige  Mænd:  „Le  comte  Wedel 
et  Messieurs  Rosenkrantz  et  Anker,  anciens  patriotes  Norvégiens,  sont  å  present 
plus  Danois  que  jamais.  Ils  sont  vraisemblablement  incorrigibles.  Pas  un  mot 
a  transpiré  dans  le  public  des  offerts,  qui  ont  été  faits  ci-devant  au  comte  de 
Wedel.''  —  I  et  Brev  af  9de  Juli  heder  det:  „Le  chambellan  P.  Ancher  å 
Christiania  est  un  homme  de  beaucoup  de  considération,  mais  vieux:  il  augure 
bien  de  la  reunion.  Son  gendre  le  comte  de  Wedel  Jarlsberg  ne  paroit  pas  non 
plus  y  étre  contraire ;  mais  il  dit  que  la  Suéde  n'est  pas  assez  libre  et  que  si  les 
Russes  sont  écrasés  par  Napoleon,  le  tour  vient  aprés  å  la  Suéde.  Les  négo- 
cians  Stang  et  Rist  å  Fridrichshall  et  un  prétre  nommé  Hount  sont  dans  le  coeur 
Suédois.''  —  I  et  Brev  af  16de  Juli  indberettes  videre,  at  Anker  var  aldeles 
svensksindet  og  havde  magen  Indflydelse  over  sin  Svigerson.  —  Det  maa  være  til 
denne  Adlersparres  norske  Korrespondense,  der  sigtes  hos  Scævola,  S.  643, 

Ikke  Grev  Wedels  politiske  Opfatning,  ikke  hans  Blik  paa  Fædre- 
landets  Stilling  i  Almindelighed  var  det,  som  havde  undergaaet  en 
Forandring.  Men  han  stolede  ikke  nu  paa  Carl  Johan,  paa  dennes  Evne 
til  at  gribe  det  rette  Øieblik  og  maaske  heller  ikke  paa  Oprigtigheden  af 
de  tidligere  givne  Tilsagn.  Der  maa  ved  denne  Tid  være  vakt  en  Mis- 
tanke og  en  Mistillid  hos  ham,  som  ikke  saa  hurtig  kunde  fjernes,  uden 
ved  Gjerninger,  der  ikke  efterlod  nogen  Tvivl  om,  hvad  der  tilsigtedes. 

Men  idet  saaledes  Grev  Wedel  holdt  sig  forsigtig  tilbage,  var  der 
intet  Hoved  for  et  norsk  Foreningsparti.  Der  var  ingen  Mand  af  An- 
seelse, med  hvem  de  svenske  Mænd,  der  havde  paataget  sig  det  for- 
beredende Arbeide,  kunde  træde  i  Forbindelse,  og  de  blev  væsentlig 
henviste  til  at  forhandle  med  Hestebyttere  og  Handelskarle  af  tvivlsom 
Ærlighed.  Det  var  en  Feiltagelse  af  gammelt  Datum,  naar  man  i 
Sverige  betragtede  disse  som  Repræsentanter  for  den  bedste  Del  af  den 
norske  Bondestand  og  troede  at  kunne  gjennem  deres  Mellemkomst 
opnaa  noget  til  Fordel  for  en  fremtidig  Forening.  Der  kan  neppe  være 
Tvivl  om,  at  disse  Folk,  der  for  frem  og  tilbage  over  Grænsen,  baade 
med  Glæde  hævede  Penge  i  Sverige  og  fortalte  allehaande  om  sine 
Bestræbelser  for  at  paavirke  Stemningen  i  Norge.  Men  i  de  to  Aar, 
fra  1812  til  1814,  hvori  Adlersparre  havde  Overledelsen  af  denne  agi- 
terende og  spionerende  Virksomhed,  blev  der  alligevel  faktisk  intet 
udrettet  ^  for  at  samle  et  norsk  Foreningsparti.  Forholdene  var  ikke 
gunstige  derfor;  snarere  blev  de  virkelige  Foreningsvenner  i  Norge 
stødte  bort. 

Adlersparre  kunde  muligens  have  udrettet  noget,  hvis  han  var  kom- 
men  paa  samme  Fod  med  Grev  Wedel,  som  han  tre  Aar  tidligere  havde 
staaet.  Men  han  selv  forstod  ikke  dette,  og  han  levede  sig  ind  i  Fore- 
stillingen om,  at  han  udrettede  noget  for  det  Maal,  han  havde  sat  sig. 
Hans  Fantasteri  i  denne  Henseende  har  ogsaa  senere  hen  udsat  hans 
Færd  for  en  uskaansom  Kritik-. 


'  Nogle  Oplysninger  om  denne  Korrespondense,  der  i  Begyndelsen  fra  Adler- 
sparre tilstilledes  Wetterstedt,  senere  Engestrom,  findes  i  Forfatterens  Værk, 
Det  første  overordentlige  Storthing,  S.  247  flg.  Under  9de  Juni  1812  skrev  Carl 
Johan  fra  Orebro  til  Adlersparre,  at  Forsell  skulde  overlevere  ham  8,000  Rdl. 
Bko,  hvilke  Penge  sandsynligvis  maatte  være  bestemte  til  Anvendelse  i  disse 
Øiemed.  Ste  September  1812  kaldte  Kronprinsen  A.  til  Stockholm  paa  et  kort 
Besøg.     (Originale  Skrivelser  i  Lunds  Universitetsbibliotek). 

-  Dette  gjælder  rigtignok  nærmest  de  Forbindelser,  som  han  i  1809  havde  ind- 
ledet  med  de  omflakkende  Hestebyttere,  men  finder  ligefuldt  sin  Anvendelse 
paa,  hvad  han  foretog  sig  fra  1812  til  1814.     [G.  Montgomery]  Anmarkningar 

Det  er  sandsynligt,  at  Adlersparre  selv  har  været  omgiven  af  danske 
eller  norske  Spioner,  Frederik  VI.  var  i  den  Henseende  undertiden 
endog  meget  vel  betjent,  og  det  ser  ud,  som  om  der  vogtedes  nøie  paa, 
hvad  Adlersparre  foretog  sig^  Men  da  han  intet  udrettede,  blev  det 
heller  ikke  synderlig  meget,  som  kunde  erfares  om  hans  Foretagender, 
og  den  gjensidige  Spionering  blev  som  Følge   deraf  lidet  frugtbringende. 

Men  medens  det  hemmelige  Arbeide  langs  Grænsen  saaledes  ingen 
Fremskridt  gjorde,  foregik  der  andensteds  mærkelige  Begivenheder,  der 
fik  den  største  Betydning  for  den  kommende  Tid.  Forvisset  om  at 
være  støttet  af  den  svenske  Nation,  var  Carl  Johan  skreden  videre 
frem  paa  sin  Bane  og  havde  knyttet  sin  Politik  fastere  til  den  russiske. 
Allerede  Ste  April  1812  var  der  i  Petersburg  som  en  Følge  af  de  der 
ved  Grev  Lowenhielm  indledede  Underhandlinger  afsluttet  en  svensk- 
russisk  Traktat,  der  i  bestemte  Udtryk  sikrede  Sverige  russisk 
Bistand  til  Erhvervelsen  af  Norge.  Traktaten  havde  til  Øiemed  at  sikre 
begge  Magters  Besiddelser,  og  da  de  nu  begge  truedes  —  Sverige  ved 
Besættelsen  af  dets  tyske  Besiddelser  og  Rusland  gjennem  Frankriges 
truende  Holdning  —  skulde  de  med  en  Styrke  af  25 — 30,000  Svensker 
og  15 — 20,000  Russer  gjøre  en  Diversion  paa  Kysten  af  Tyskland.  Da 
imidlertid  Kongen  af  Sverige  ikke  kunde  lade  sine  Tropper  tåge  Del  i 
en  Diversion  af  denne  Art,  saalænge  Landet  langs  hans  vidt  udstrakte 
Vestgrænse  skulde  betragtes  som  fiendtligt,  og  da  for  øvrigt  Norges 
geografiske  Beliggenhed  syntes  at  antyde,  at  Naturen  selv  havde  bestemt 
det  til  en  Del  af  Kongeriget  Sverige,  forpligtede  Keiseren  af  Rusland 
sig   til,   enten   gjennem    Underhandlinger   eller  krigersk  Medvirkning  at 


ofver  Handlingar  ror.  Sveriges  historia,  VII. -de  delen,  S.  9,  18  og  38.  Paa  sidst- 
nævnte  Sted  tales  endog  om,  at  Adlersparre  fik  sine  Meddelelser  „uteslutande 
ifrån  en  eller  annan  utåt  grånsen  boende  usling,  någon  fattig  och  penning- 
behofvande  prest,  dit  forrymda  Swenska  banquerout-spelare,  samt  ifrån  en  hogst 
eldndigt  organiserad  espionage,  som  lefde  på  befatningen  af  dessa  tilfreds- 
stållande  underråttelser"' .  Forfatteren  af  disse  haarde  Ord  var  for  øvrigt  en 
skarp  Modstander  af  Adlersparre.  Engestrom  {Minnen  och  anteckningar,  II, 
S.  219)  har  ligeledes  udtalt  sig  meget  nedsættende  om  de  ved  Adlersparre 
indsendte  Oplysninger.  Endog  Adlersparre  selv  har  fældt  haanlige  Ord  om 
det  „pafrasfc",  han  anvendte  paa  Grænsen.  Schinkels  Minnen,  IX,  S.  453. 
En  af  Lederne  for  det  danske  Spionvæsen  var  Postmester,  Kammerraad  H.  Topp 
i  Helsingør,  der  stadig  sendte  Indberetninger  umiddelbart  til  Kong  Frederik  VI. 
Under  9de  September  1812  skrev  han  bl.  a.:  „Grev  Adlersparre  er  ankommen 
til  Stockholm  fra  en  Mission  til  sine  Venner  i  Norge,  men  ingen  veed,  hvad  han 
har  udrettet.'"''  Adlersparre  var  virkelig  umiddelbart  efter  Kronprinsens  Tilbage- 
komst  fra  Åbo  af  ham  kaldt  til  Stockholm,  som  nævnt  i  næstforegaaende 
Note,  —  hvorimod  han  neppe  umiddelbart  i  Forveien  havde  været  i  Norge. 

skaffe    Sverige    Norge,    ligesom    han    forsikrede    det  om  en  fredelig  Be- 
siddelse   af    dette    Land    og   lovede    ikke   at    ville    nedlægge    Vaabnene, 
forinden  denne  Betingelse  var  opfyldt.     Det  russiske  Armékorps  skulde 
forst  bruges    til    at   støtte   de    Krav,   der   vilde   blive    fremsatte    for  Re- 
gjeringen   i    Kjøbenhavn    om   at   afstaa   Norge,   og  hvis  den  ikke  indgik 
herpaa,   da    at    medvirke  ved  et  fiendtligl  Anfald  mod  Sjæland,  hvorved 
Afstaaelsen    skulde    fremtvinges.      Der   havde   ogsaa   været   Tale    om  at 
kunne  anvende  disse  Tropper  til  et  Angreb  paa  Norge,  og  et  Forbehold 
herom   var  udtrykkelig    indtaget  i  en  Traktat,  der  omtrent  samtidig  var 
afsluttet   i    Stockholm    efter    Underhandlinger   mellem   Baron  Engestrom 
og  den  russiske  Gesant,  Suchtelen.     Men  denne    blev  ikke  ratificeret, 
da  den  russiske  Keiser  ikke  i  det  her  omhandlede  Punkt  vilde  binde  sig 
udover,   hvad    der  var   tilsagt  ved  den   i  Petersburg  afsluttede  Traktat'. 
Om  Sommeren   1812  kom  da  endelig  den  længe  forudseede  fransk- 
russiske    Krig    til    Udbrud.     Men   den    Hurtighed,    hvormed  denne   ud- 
viklede  sig,  forhindrede  Keiser  Alexander  fra  at  opfylde  sit  Tilsagn  om 
at  yde  Sverige  Hjælp  med  et  Troppekorps,  der  efter  at  have  medvirket 
ved    Norges    Forening   skulde   falde  den  franske  Hær  i  Ryggen  fra  Jyl- 
land af,  sammen  med  svenske  og  muligens  danske  Tropper.    Men  Planen 
var  ikke  dermed  opgiven, 

Carl  Johan  arbeidede  nu  først  paa  at  slutte  Fred  med  England, 
hvilken  ogsaa  kom  istand.  Ved  Freden  i  Orebro  18de  Juli 
18  12  gjenoprettedes  det  venskabelige  Forhold  til  den  engelske  Re- 
gjering, ogsaa  i  det  ydre -.  Carl  Johan  havde  ønsket  at  kunne  benytte 
denne  Leilighed  til  ogsaa  at  erholde  Tilsagn  fra  den  engelske  Regjering 
om  dens  Medvirkning  til  Norges  Forening.  Men  herpaa  vilde  man 
foreløbig  fra  den  anden  Side  ikke  gaa  ind,  hvor  meget  end  Carl  Johan 
kunde  ytre  sine  Beklagelser  over  den  Mangel  paa  politisk  Skjøn,  som 
derved  gjorde  sig  gjældende  hos  hans  tilkommende  allierede.  Der  blev 
imidlertid  af  Carl  Johan  afgivet  Forsikringer  om,  at  han  agtede  at  bygge 
den  fremtidige  Forening  paa  det  allerede  forud  angivne  Grundlag-',  hvad 
antagelig  ogsaa  var  den  stiltiende  Forudsætning  for  Overenskomsten 
med  Rusland.     I  Traktaten  nævnes  dog  intet  derom. 


'   Schinkel-Bergmann,  VI,  S.  137  flg. 
Le  comte  de  Garden,  H istoire  générale  des  traités  de  paix.  Vol.  XIII,  Pag  219 
hvor   Traktaten   er   dateret   12te  Juli,   medens    Pag.   407    flg.    Freden' i  Orebro' 
mellem  England  og  Rusland  er  dateret  18de  Juli. 

"    SCÆVOLA,  S.  288. 

Heller  ikke  i  den  anden  Traktat,  der  i  dette  Aar  afsluttedes  mellem 
Sverige  og  Rusland,  Traktaten  i  Åbo,  og  hvori  ligeledes  Norge  om- 
handledes, blev  der  indtaget  noget  saadant  Forbehold.  Denne  Traktat 
blev  afsluttet  ved  et  personligt  Møde  med  den  russiske  Selvhersker. 
I  Slutningen  af  August  1812  begav  Carl  Johan  sig  til  Åbo,  hvor  han 
havde  sin  berømte  Sammenkomst  med  Keiser  Alexander.  Ved  denne 
sattes  Slutstenen  paa  den  Tilnærmelse  mod  Rusland,  der  var  begyndt 
om  Høsten  1810.  Den  her  '''7i8  August  mellem  Grev  Lowenhielm  og 
Romanzoff  afsluttede  Traktat^  betegnedes  i  sin  Indledning  som  en  videre 
Udvikling  af  den  sidst  indgaaede  Overenskomst.  Ifølge  den  første 
Artikel  i  den  nye  Traktat  skulde  der  nu  i  September  sendes  et  russisk 
Korps  paa  25,000  Mand  til  Skaane  og  dertil  i  November  yderligere 
10,000,  for  at  gaa  angrebsvis  tilværks  mod  de  danske  Øer.  Videre 
heder  det  i  Artikel  IV: 

„For  det  Tilfælde,  at  Hans  Majestæt,  Kongen  af  Danmark  ikke 
skulde  bestemme  sig  for  frivillig  at  afstaa  Kongeriget  Norge  til  Sverige, 
for  at  forene  sine  Tropper  med  den  kombinerede  svenske  og  russiske 
Hær  i  det  Øiemed  at  lade  dem  optræde  sammen  imod  den  fælles 
Fiende,  —  og  at  man  saaledes  blev  tvungen  til  at  angribe  Sjæland,  saa 
afstaar  Hans  Majestæt  Keiseren  over  alle  Ruslande,  der  er  bleven  under- 
rettet om,  at  den  britiske  Regjering  har  forlangt,  at  der  ikke  skulde  træffes 
Bestemmelse  om  Øen  Sjæland  uden  en  fælles  Aftale  mellem  de  tre 
Magter,  sine  Krav  og  Erobringsrettigheder  til  denne  0  til  Hans  Majestæt 
Kongen  af  Sverige,  under  Forbehold  af,  at  der  for  Resten  træffes  Aftale 
med  Hans  Majestæt  Kongen  af  det  forenede  Kongerige,  Storbritannien  og 
Irland.  Hans  Majestæt,  Keiseren  over  alle  Ruslande  forbeholder  sig 
imidlertid  at  give  sin  Garanti  til,  hvad  der  vil  blive  aftalt  og  besluttet 
mellem  Sverige  og  Storbritannien." 

I  Forbindelse  med  Traktaten  afsluttedes  der  ved  samme  Leilighed 
en  Familiepagt  mellem  Sverige  og  Rusland,  der  i  nogen  Tid  havde 
været  forberedt,  og  hvori  det  ogsaa  havde  været  paatænkt  at  optage 
Danmark,  saafremt  Frederik  VI.  vilde  afstaa  Norge  med  det  gode 
og  derefter  indgaa  en  nærmere  Forbindelse  med  de  nye  allierede. 
Denne  Del  af  Planen  blev  opgiven,  hvorimod  Sverige  og  Rusland 
gjensidig  garanterede  hinanden  sine  Besiddelser,  med  Forpligtelse  til 
at  forsvare  disse  med  et  Troppekorps  af  nærmere  bestemt  Styrke. 
Forbundet    var    saa    intimt,    som    det    vel    kunde    blive.       Carl  Johan 


'    Ahnfelt,  Tvd  ktdnla  rivaler,  II,  S.  167  flg.     Garden,  XIII,  Pag.  409  flg. 

havde  knyttet  sin  Skjæbne  til  Keiser  Alexanders,  og  han  havde 
overvundet  den  Modstand,  som  han  maatte  vente  fra  det  svenske 
Folk,  der  nys  havde  kjæmpet  en  forbitret  Kamp  mod  den  russiske 
Overmagt.  Det  var  et  epokegjørende  Omslag  i  den  svenske  Politik,  der 
nu  forelobig  var  henvist  til  at  søge  sine  Maal  i  Vest  og  i  Syd,  ikke  i 
Øst.  Carl  Johan  forstod  selv,  at  der  mødte  ham  store  Hindringer. 
Han  undervurderede  ikke  disse.  Netop  af  Hensyn  til  dem  ønskede 
han,  at  Norges  Forening  med  Sverige  skulde  være  iværksat,  forindcn 
den  svenske  Hær  gik  over  til  Fastlandet,  til  Krigen  mod  Napoleon. 
Men  i  dette  Punkt  maatte  han  i  det  følgende  Aar  gjøre  store  Afslag, 
og  han  saa  sig  tilsidst  nødsaget  til  at  rykke  i  Felten,  uden  at  der  af 
hans  allierede  var  foretaget  noget  for  at  opfylde  de  givne  Tilsagn. 

Politiken  af  1812,  der  havde  ført  til  Overenskomsten  i  Åbo, 
har,  fordi  den  var  et  skarpt  Brud  med  Fortiden,  givet  Anledning  til 
mange  Angreb  paa  den  Fyrste,  der  var  dens  Bærer.  Man  har  bebreidet 
ham,  at  han  for  stedse  vendte  sit  Blik  fra  Sveriges  gamle  Besiddelser, 
og  at  han  ofrede  Tanken  paa  eller  Muligheden  af  disses  Gjenerhvervelse 
for  den  nye  Forening  med  Norge.  Carl  Johans  mere  geografiske  Syns- 
maader  er  dadlede  af  Modstandere,  for  hvem  Hensynet  til  de  historiske 
Baand  var  bestemmende.  Mange  politiske  Hensyn  af  nyere  Datum  er 
ogsaa  indblandede  i  disse  Angreb  ^  Den  første  Forudsætning  for,  at 
Carl  Johan  kunde  have  fulgt  den  modsatte  Politik,  maatte  have  været 
den,  at  der  i  Finland  var  en  stærk  Stemning  for  en  Gjenforening  paa  de 
gamle  Vilkaar.  Carl  Johan  synes  i  1813  selv  til  en  Tid  at  have  staaet 
i  den  Tro,  at  der  i  Finland  var  en  saadan  Sympati  for  Sverige;  men  Rig- 
tigheden  deraf  er  benegtet  af  en  nyere  finsk  Forfatter,  der  specielt  har 
gjort  hine  Aar  til  Gjenstand  for  sine  Studier-,  og  som  har  antaget,  at 
der  neppe  var  nogen  Grund  til  at  have  en  saadan  Opfatning  af  For- 
holdene. En  anden  Forudsætning  var,  at  den  svenske  Hær,  muligens 
i  Forening  med  allierede  Korpser  fra  Norge  og  Danmark,  kunde  have 
fremkaldt  en  anden  Afgjørelse  af  den  store  Verdenskamp.  Men  ogsaa 
her  maa  der  møde  stærke  Tvivl.  Den  russiske  Vinter  vilde  vistnok 
alligevel  have  gjort  sit  Ødelæggelsesværk  i  Napoleons  Hærmasser.  Men 
selv  om  Udfaldet  var  blevet  et  andet,  —  hvis  Carl  Johan  og  Napoleon 
havde  rakt  hinanden  Hænderne  paa  russisk  Grund  som  Seierherrer,  saa 
var  dog  Følgen  alene  bleven  nye  Ydmygelser  for  Sverige  som  for  andre 


'  Smlgn.   det   Forsvar   for   Carl  Johans    Politik,  der   er  leveret  af  Le  comte  de 

Garden,  Histoire  générale  des  traités  de  paix.  Vol.  XIV,  Pag.  347  flg. 
-    Robert  Castrén  i  Finsk  tidskrift,  1877,  I,  S.  414. 

Stater,  der  ønskede  at  bevare  nogle  Rester  af  Selvstændighed,  fremfor 
udelukkende  at  modtage  Befalinger  fra  Paris. 

Mod  Slutningen  af  1812  blev  der  baade  fra  russisk  og  svensk  Side 
gjort  Forseg  i  Kjøbenhavn  paa  at  bevæge  Frederik  VI.  til  godvillig  at 
afstaa  Norge.  Men  disse  blev  afviste.  Ligesaa  lidt  kom  der  noget  ud 
af  de  Forhandlinger,  der  fremdeles  førtes  om  allerede  i  Vinteren 
1812 — 13  at  lade  russiske  Tropper  gaa  over  til  Sverige  for  at  deltage 
i  et  Angreb  paa  Norge.  I  denne  Henseende  var  neppe  den  russiske 
Keiser  selv  istand  til  at  opfylde  de  engang  givne  Tilsagn,  da  han 
behøvede  de  Tropper,  hvorover  han  kunde  raade,  for  at  optage  Kampen 
mod  Napoleon.  Saaledes  blev  det  ved  Talemaader  og  Forsikringer, 
medens  Keiseren  selv  syntes  at  blive  kjøligere  mod  Carl  Johan  og 
Sverige. 

Ved  Aarsskiftet  mellem  1812  og  1813  var  Carl  Johans  Stilling 
mindre  behagelig.  Det  var  for  ham  ikke  let  at  træffe  bestemte  Af- 
gjørelser.  Angrebet  paa  Norge  var  ikke  endelig  opgivet;  men  ved  Siden 
deraf  havde  Kronprinsen  tænkt  paa  at  gjenoptage  sin  tidligere  Plan  om 
at  knytte  Danmark  til  sine  Interesser.  Ligesom  han  i  1812  havde 
ønsket,  at  Familiepagten  ogsaa  skulde  omfatte  dette  Land,  saa  havde 
han  i  Begyndelsen  af  Februar  1813  den  Plan  at  skaffe  sin  eneste  Søn 
den  norske  Krone.  Generaladjutant  Gyllenskold  indfandt  sig  da  hos 
Baudissin  for  at  føreslåa  et  Ægteskab  mellem  Prins  Oscar  og  Frederik 
VPs  Datter  Prinsesse  Caroline,  hvilke  derefter  skulde  faa  Norge  som 
sit  Rige,  med  en  fra  den  svenske  aldeles  adskilt  Forfatning.  Samtidig 
udbredtes  nye  Rygter  af  den  gamle  Sort  om  misfornøiede  Nordmænd, 
som  skulde  have  gjort  den  svenske  Regjering  Tilbud  ^ 

Grev  Baudissin,  der  endnu  var  en  ung  Diplomat,  men  som  alligevel 
ikke  var  uskikket  for  den  Stilling,  han  nu,  under  særdeles  vanskelige 
Forhold  var  bleven  kaldet  til  at  beklæde,  forstod,  at  der  her  handledes 
om  meget  alvorlige  Spørgsmaal,  og  var  paa  sin  Post.  Med  spændt 
Opmærksomhed  fulgte  han  Begivenhedernes  Gang  og  i  livlige,  vel- 
skrevne Indberetninger  skildrede  han  for  sin  Regjering,  hvad  der  fore- 


'  Grev  Baudissins  Depescher  til  Rosenkrantz  af  Ste  Februar  1813  i  det  danske 
Udenrigsministeriums  Arkiv.  I  den  ene  af  disse  heder  det:  „0n  a  de  nouvcaii 
voulu  me  faire  accroire  le  conte  tant  de  fois  rebattu  d'offres  nouvellement 
faites  au  gouvernement  Suédois  par  des  Norvégiens  mémes."'  —  Endnu  30te 
Mai  1812  sees  Hertugen  af  Bassano  at  have  troet,  at  Napoleon  kunde  vinde 
Carl  Johan  ved  at  lade  ham  faa  Norge  mod  at  give  Frederik  VI.  Svensk 
Pommern  i  Bytte,  og  at  have  foreslaaet  dette  for  Keiseren.  Scævola,  S.  634.  — 
Om  Giftermaalsprojektet  smlgn.  Schinkel,  Bihang,  III,  S.  107. 

gik  paa  Stockholms  Kongeborg  og  i  den  svenske  Hovedstads  fornemste 
Kredse.  Grev  Baudissin  var  en  Pennens  Mand,  og  det  var  jo  netop 
i  den  tyske  Literatur,  ikke  i  det  danske  Udenrigsministerium,  at  han  i 
Fremtiden  skulde  vinde  sit  Navn.  Derved  er  hans  Indberetninger 
ogsaa  blevne  meget  interessante  at  læse,  og  de  vil  blive  en  værdifuld, 
om  end  ensidig  Kilde  for  Carl  Johans  Historie  i  Aarene  1812  og  1813'. 

Af  disse  Beretninger  viser  det  sig,  hvor  langt  det  i  Virkeligheden 
var  kommet  mellem  de  tvende  Regjeringer,  i  Stockholm  og  i  Kjøbenhavn. 
Alene  en  meget  energisk  og  klog  Politik  fra  Frederik  VTs  Side  kunde 
afværge  hans  Monarkis  Deling,  Men  her  traadte  hans  fuldstændige 
Magtløshed  klarest  for  Dagen;  den  rette  Tid  var  forsømt  mod  Frederik 
af  Hessens  og  mod  hans  Udenrigsminister  Nils  Rosenkrantz's  Raad. 
Kong  Frederiks  forladte  Stilling  kan  vække  Medlidenhed  og  Sympati, 
og  de  Følelser,  som  han  endnu  i  den  gamle  Forenings  sidste  Dage 
viede  sit  norske  Kongerige  med  dets  Befolkning,  skulde  mindst  af  alt 
savne  Paaskjønnelse  i  Norge-.  Men  han  manglede  Kraften  og  Evnen  til 
at  beherske  de  Vanskeligheder,  som  taarnede  sig  op  omkring  ham,  og 
han  havde  fremfor  alt  ladet  den  beleilige  Tid  til  at  handle  gaa  sig  forbi. 
Saaledes  var  der  kun  ringe  Udsigt  for  ham  til  at  føre  Statsskibet  i 
Havn;  han  var  nødsaget  til  at  se  Stormen  nærme  sig,  uden  Haab  om 
at  kunne  komme  bort. 

Paa  et  tidligere  Trin  af  Begivenhedernes  Udvikling  vilde  efter  al 
Sandsynlighed  en  Tilslutning  til  England  have  kunnet  styrke  Frederik 
VFs  Sag  ganske  væsentlig.  Den  engelske  Regjering  synes  hverken  i 
1811  eller  1812  at  have  næret  nogen  synderlig  Tilbøielighed  til  at  med- 
virke til  det  dansk-norske  Monarkis  Opløsning  og  Norges  Forening  med 
Sverige.  En  rask  Optræden  af  Regjeringen  i  Kjøbenhavn  kunde  yder- 
ligere  have  formindsket  Lysten  til  at  indgaa  paa  de  svenske  Forlangender 
og  fremkaldt  en  Forandring  til  Fordel  for  Frederik  VFs  Interesser.  Nu 
var  det  imidlertid  for  sent,  og  ved  den  i  Stockholm  Ste  Marts  1813 
afsluttede  Traktat  gav  ogsaa  England  sit  Samtykke  til,  at  Norge  skulde 
forenes  med  Sverige.  I  anden  Artikel  af  denne  Traktat  lovede  den 
engelske  Regjering  sin  Bistand  til  Foreningen.  Det  heder  i  den  franske 
Text,  at  le  royaume  de  Norvége  soit  annexé  et  réuni  å  perpétuité,  comme 
partie   intégra  nte,   au   royaume  de   Suéde,    hvilket   mærkelig  nok  er 


*  I  den  ældre  Udgave,  I,  S.  543  flg.  meddeles  en  Række  Uddrag  af  disse  Ind- 
beretninger. Smign.  det  S.  339  Note  3  nævnte  Værk  af  C.  J.  Ankf.r  og  F.  U. 
Wrancel. 

■^  Meddelelser  fra  Krigsarkiverne,  VI,  S.  78. 

gjengivet  i  den  samme  Aar  officielt  udgivne  svenske  Oversættelse  i 
følgende  Ord:  konungariket  Norriges  forening  och  beståndiga  inforlifvande, 
såsom  oafhdngig  del,  med  konungariket  Sverige.  Fra  engelsk  Side 
var  endvidere  tåget  det  Forbehold,  at  Foreningen  skulde  iværksættes 
med  al  den  Skaansomhed  og  de  Hensyn,  som  var  mulige  og  nødvendige 
for  det  norske  Folks  Lykke  og  Selvstændighed.  Kort  efter  blev  der 
ogsaa  sluttet  en  lignende  Traktat  med  Preussen  (i  Stockholm  23de  April 
1813),  som  derved  ogsaa  overtog  en  Garanti  for  Norges  Forening  med 
Sverige. 

I  de  sidste  Dage  af  December  1812  blev  De  Cabre  udvist  af  Sverige. 
Om  at  Carl  Johan  havde  brudt  med  Napoleon  og  sluttet  sig  til  hans 
Fiender,  kunde  der  ikke  længere  være  Tvivl,  ligesaa  lidt  som  om,  at  Norge 
var  Indsatsen  i  det  Spil,  som  nu  skulde  tåge  sin  Begyndelse.  Grev 
Baudissin  vedblev  alligevel  at  opholde  sig  i  Stockholm  i  sin  Egenskab 
af  dansk-norsk  Chargé  d'affaires,  men  uden  der  at  kunne  vente  at  ud- 
rette noget  for  den  Konge,  han  repræsenterede.  Kun  en  Appel  til 
Vaabnene  stod  tilbage,  og  dens  Udfald  blev  stedse  mere  tvivlsomt  for 
Frederik  VI. 

Imidlertid  sad  Grev  Wedel  hjemme  i  Norge,  hvor  han  med  Spæn- 
ding  afventede,  hvad  der  videre  kunde  ske.  Hans  Sind  og  Tanke  var 
dog  i  Øieblikket  ikke  alene  optagen  af  Napoleons  Kamp  i  Rusland  og 
hvad  der  knyttede  sig  til  den.  Det  forfærdelige  Uaar,  som  i  1812  hjem- 
søgte  Norge,  var  ham  en  større  Kilde  til  Bekymringer.  Om  Høsten 
1812  opholdt  han  sig  med  sin  Familie  længe  paa  Jarlsberg.  Han  saa 
de  Lidelser,  der  allerede  begyndte.  Men  tillige  mente  han,  at  det  norske 
Folk  i  Lidelsen,  naar  Ulykkens  Maal  syntes  fyldt,  vilde  samle  sig  til 
den  kraftige  Anstrengelse,  der  førte  til  det  Maal,  hvori  han  saa  det 
første  Vilkaar  for  en  betrygget  Fremtid. 

Der  er  ved  et  lykkeligt  Tilfælde,  netop  fra  denne  Høst  bevaret  to 
Breve  fra  ham  til  Svigerfaderen,  i  hvilke  han  selv  har  sagt,  hvad 
han  mente'.     Det  ene  af  disse  lyder  saaledes: 

Jarlsberg  d:   14^^  Oct^  1812. 
„Beste  Fader! 
Det  har  gjort  min  Karen  og  mig  ubeskriveligen  ondt  at  erfare  Din 
Upasselighed;   imidlertid   har   den   Forsikring   som  Kh""  Løvenskjold  har 
meddeelt   os   at  Sygdommen   er  ægte  Podagra,  meget   beroeliget  os;  — 


'   Originaler  hos  Statsminister  Lovenskiold  paa  Vækkero. 

thi  hvor  smærtelig  den  end  kan  være,  saa  betager  den  os  al  Frygt  og 
giver  os  et  fornyet  Haab  om  at  have  en  elskværdig  og  elsket  Fader 
iblandt  os  i  mange,  mange  Aar.  — 

Saasnart  Veiret  bliver  lidt  bedre  agter  Karen  og  begge  Gutterne, 
hvilke  alle  tre  hjerteligen  omfavne  Dig  i  Tankerne,  at  tiltræde  Reisen 
til  Dit  Opholdssted.  —  Her  seer  Alting  meget  mørkt  ud.  —  Næsten 
intet  Korn  er  endnu  i  Huus.  —  Det  som  Kulden  og  den  ugunstige 
Aarstid  har  skaanet  ødelægger  det  uophørligen  vedvarende  heftige  Regn- 
veir.  —  Pløining  og  andet  nødvendigt  Arbeide  er  længesiden  standset 
da  Våndet  staaer  over  alle  Marker.  —  Man  hører  intet  uden  Klager.  — 
Potetes  have  reent  slaaet  feil.  — 

Hvor  bedrøvelige  disse  Ulykker  end  ved  første  Øiekast  forekomme, 
saa  opvække  de  dog  hos  mig  det  glade  Haab  at  de  ville  endeligen 
aabne  Folks  Øine  og  føre  til  et  Resultat!!!  — 

Den  omtalte  Anviisning  tilligemed  nye  Vexler  paa  W.  &  D:  have 
DH";  N:  &  B:  formodentlig  alt  afsendt  —  ifølge  den  Aftale  jeg  har 
truffet  med  dem.  —  Vist  kan  jeg  ikke  sige  det  da  de  begge  have  været 
et  Par  Dage  borte  og  først  hjemkomme  i  Morgen.  —  Skulde  imod  For- 
modning Sagen  endnu  ikke  være  expederet  (som  jeg  sikkert  efter  gjort 
Aftale  maae  troe  er  skeet)  saa  skal  jeg  paasee  at  det  skeer  med  næste 
Post,  imidlertid  kan  Du  ganske  trygt  disponere  over  de  omtalte  100/m  — 

Vi  leve  i  stor  Uvished  i  Henseende  til  de  store  politiske  Begiven- 
heder  —  Aviserne  vise  intet  tydeligen  om  østlige  eller  vestlige  Despoter 
have  seiret  ved  Moskwa  — 

Med  inderlig  Længsel  efter  snart  at  høre  gode  Efterretninger  fra 
Dig  og  de  oprigtigste  Ønsker  for  Din  hastige  Helbredelse  henlever 
jeg  Din 

taknemmelige  troe  Søn 

H,  W.  Jarlsberg." 

Det  andet  Brev  er  udateret,  men  det  viser  sig  at  være  fra  samme 
Tid,  skrevet  nogle  Dage  senere: 

„Beste  Fader! 

Jeg  griber  Pennen  for  at  bede  Dig  beste  af  Fædre!  creditere  Mellem- 
værende  for  Beløbet  4000'"  af  indsluttede  Vexel  last  H:  Ener  Holm  i  X^  — 

Af  Nilsen  har  jeg  faaet  Forsikring  om  at  de  omtalte  100/m  ere  i 
tilbørlig  Orden  anviiste.  — 

Karen  takker  inderligen  for  Dine  Linier  af  15'^=  d.  M:  —  Hun,  jeg 
og  alle  Dine  Venner  —  det  er  —  alle  de  som  kjende  Dig  —  glæde  sig 
over  Din  Helbredelse.  —  Karen  og  Gutterne  der  ere  raske  og  kysse 
Bedstefader,  reise  om  nogle  Dage,  da  Sverdrups  komme  i  Dag.  —  Her 
seer  det  hver  Dag  bedrøveligere  ud  —  Endnu  er  intet  Korn  kommet  i 
Huus  —  Meget  er  uskaaret  —  I  Dag  regner  det  saa  at  det  øser  ned 
igjen.  — 

Hold  altid  meget  af  Din  troe  taknemmelige  Søn 

Herman  W.  Jg." 

I. 

GREV  WEDELS  UDTRÆDEN  AF  STATENS 
TJENESTE. 


„De  store  Beslutningers"  Tid  havde  været  inde.  Men  den  var,  da 
Christian  August  ikke  havde  kunnet  træffe  nogen  sikker  og  bestemt 
Afgjørelse  og  til  det  sidste  havde  staaet  famlende  og  uklar,  og  da 
Frederik  VI.  i  sidste  Øieblik  havde  slaaet  ind  paa  en  anden  Politik,  der 
gav  det  norske  Folk  dets  økonomiske  Existensvilkaar  tilbage,  for  denne 
Gang  gaaet  over.  Alt  var  dermed  blevet  ved  det  gamle.  Foreløbig 
hang  Monarkiet  sammen.  Alligevel  syntes  dets  Dage  at  være  talte. 
Hvert  Øieblik  kunde  hidføre  store  Begivenheder,  som  vilde  medføre 
dets  Sprængning,  og  fremfor  alt  var  det  Norges  Skjæbne,  som  nu  skulde 
afgjøres  —  udelukkende  som  en  Følge  af  den  Verdenskamp,  der  fore- 
stod  efter  Napoleons  Nederlag  paa  Ruslands  Snemarker. 

Grev  Wedels  Blik  paa  Fædrelandets  virkelige  Behov,  hans  Op- 
fatning  af,  hvad  der  skulde  være  Fremtidens  politiske  Maal,  var  bleven 
modnet  gjennem  Skuffelser.  Men  han  stod  nu  i  Norge  mere  ensom, 
end  han  havde  staaet  i   1809. 

Han  havde  den  Gang  samlet  om  sig  andre,  der  tænkte  som  han. 
Han  havde  skabt,  hvad  vi  kunde  kalde  et  norsk  Selvstændighedsparti. 
Men  siden  havde  Stemningen  mere  vendt  sig.  Kjærligheden  og  Hen- 
givenheden  for  det  gamle  Monarki  havde  vundet  ny  Styrke.  Baand, 
som  de,  der  i  mere  end  firehundrede  Aar  havde  forenet  Norge  med 
Danmark,  lader  sig  ikke  saaledes  sønderrive,  uden  at  det  smerter.  Aar- 
hundredernes  Fællesskab  i  Glæde  og  i  Sorg,  i  Ydmygelser  og  i  Triumfer 
viste  sig  atter  stærkt  nok  til  at  binde  Nordmændenes  Hjerter  til  Dan- 
marks Konge  og  Folk.    Grev  Wedel  havde  kjæmpet  sin  Kamp  igjennem 

og   seet  ind    i   en  ny  Fremtid.     Hans  Landsmænd  havde  ikke  der  fulgt 
ham,  som  han  havde  drømt  om. 

Men  paa  Begivenhedernes  Gang  kunde  ikke  dette  øve  nogen  Virk- 
ning. Grev  Wedel  fulgte  dem  med  spændt  Opmærksomhed.  Forud- 
seende,  hvad  der  kunde  komme,  vilde  han  forbeholde  sig  sin  hele 
Handlefrihed.  Men  som  Frederik  VFs  Embedsmand  var  han  bunden. 
Derfor  ansaa  han  det  nødvendigt  at  træde  tilbage  fra  sin  Stilling 
som  Amtmand  i  Buskeruds  Amt  og  Larviks  Grevskab. 

Som  Bevæggrund  for  dette  Skridt  anførte  han  Hensynet  til  sin 
private  Stilling;  han  havde  et  stort  Arbeide  med  at  bringe  paa  Fode 
det  af  Faderen  forsømte  Grevskab  og  med  at  hjælpe  sin  Svigerfader 
med  Bestyrelsen  af  hans  Eiendomme.  Paa  samme  Tid  indgav  han  en 
Forestilling  til  Rentekammeret,  dateret  Bærum  7de  Januar  1813',  der 
er  meget  betegnende  for  sin  Forfatter: 

„Jeg  er  ikke  Fiskal;  det  vilde  derfor  være  upassende  for  mig  at 
undersøge  det  Kongelige  Oberberg  Amts  Bestyrelse  af  det  som  har 
været  betroet  til  dets  Omsorg.  Juridiske  Beviser  vilde  vel  ogsaa  ofte 
mangle  mig.  Men  det  er  en  afgjort  Sandhed,  som  intet  Beviis  behøver, 
at  et  aldeeles  udmærket  Uheld  har  ledsaget  ethvert  af  dets  Foretagender, 
og  at  dets  Bestyrelse  har  havt  samme  Indflydelse  paa  Alt  i  dets  Cirkel, 
som  Sydlandenes  brændende  Vinde  have  paa  al  Vegetation.  At  dette 
ligesaa  lidet  har  undgaaet  Regjeringens,  som  det  heele  Publikums  Op- 
mærksomhed, derom  vidne  mange  af  det  Kongelige  Collegli  Foranstalt- 
ninger. Det  bør  altsaa  være  Regjeringens  Bestemmelse,  at  befrie  det 
Kongelige  Oberbergamt  for  enhver  Administration,  om  hvis  heldige 
Udfald,  man  efter  saa  lang  Erfaring,  neppe  mere  kan  have  Haab.  Jeg 
er  derfor  overbeviist  om,  at  det  Offentliges  Interesse,  ligesom  den 
offentlige  Meening,  fordrer,  at  ey  allene  det  Kongsbergske  Forstvæsen,  og 
alt  hvad  dermed  staaer  i  Forbindelse,  men  endog  selve  Kongsberg  og  alle 
der  værende  Kongelige  Indretninger,  unddrages  Oberberghauptmandens 
og  Oberberg  Amtets  Bestyrelse.  Dette  kunde  efter  min  Overbeviisning 
best  skee,  ved  at  henlægge  Kongsberg  med  alt  dertil  hørende  under 
Buskeruds  Amt,  hvis  Amtmand  da  burde  boe  der.  At  dette  er  rigtigt, 
er  indlysende  ved  første  Øyekast.  Grunde  derimod  kan  jeg  ikke  tænke 
mig,  da  den  liden  Indsigt  som  behøves,  for  at  have  Overbestyrelse  af 
de  smaae,  men  kostbare  Levninger  af  Sølvværket,  maae  kunne  erhverves 


Rigsarkivet    (Rentekammeret,     Berg-    og    Saltværks-Kont.,    kgl.    Resolutioner 

i  faae  Dage,  naar  man  ikke  er  alt  for  stedmoderligen  behandlet  af 
Naturen,  og  har  sædvanlig  Cultur.  Ved  at  henlægge  Kongsberg  og  alle 
dets  Indretninger,  under  Overbestyrelse  af  Amtmanden  over  Buskeruds 
Amt,  vindes  den  Eenhed  i  Bestyrelsen,  som  Statens  Interesse  fordrer, 
og  som  aldrig  kan  opnaaes,  naar  Overbestyrelsen  er  deelt  imellem  for- 
skjellige Authoriteter,  som  ofte  kunne  arbeyde  imod  hinanden.  At  Amt- 
manden maatte  meddeeles  den  meest  udstrakte  Fuldmagt  til,  i  Alt  som 
angik  de  Kongelige  Indretningers  Bestyrelse,  at  handle  og  befale  det 
Fornodne,  efter  en  vis  almindelig  Plan,  uden  Correspondence,  behøver 
jeg  ikke  at  anmærke. 

Ovenstaaende  har  jeg  anseet  det  for  Pligt  at  forestille  det  Kongelige 
Rentekammer;  hvorhos  jeg  bør  anmærke,  at  jeg  aldrig  enten  skrivtlig 
eller  mundtlig  har  vexlet  et  ondt  Ord  med  Overberghauptmanden  eller 
Overberg  Amtet;  hvoraf  gunstigst  vil  indsees,  at  Lidenskab  ingen  Deel 
har  i  mine  Yttringer  om  dem. 

Ovenstaaende  Ideer  har  jeg  længe  ønsket  at  meddeele  det  Kongelige 
Collegium,  men  førend  jeg  havde  ansøgt  om  Entledigelse  fra  det  mig 
betroede  Amt,  kunde  jeg  med  nogen  Rimelighed  mistænkes  for,  at  ville 
tilvende  mig  selv  større  Magt  og  Anseelse;  hvilket  naturligviis  vilde 
berøve  mine  Yttringer  en  Deel  af  den  Vægt,  som  de  nu  bør  have." 

Rentekammeret  erkjendte  ^  Rigtigheden  og  Vægten  af  de  fremførte 
Grunde,  uagtet  det  samtidig  mente,  at  der  var  „den  største  Grund  til 
at  ønske,  at  denne  udmærket  duelige  og  virksomme  Mand  maatte  ved- 
blive sine  Embeder,  hvilke  han  stedse  med  en  ualmindelig  Iver  og 
utrættelig  Nidkjærhed  har  bestyret",  og  indstillede  derfor  til  Kongen 
paa  Ansøgningens  Indvilgelse.  Ved  kgl.  Resolution  af  30te  Marts  1813 
bevilgedes  derpaa  Grev  Wedel  Afsked  fra  hans  Embeder, 
„som  Amtmand  for  Ringerike,  Hallingdal,  Eker  og  Buske- 
ruds Amt  og  som  konstitueret  Amtmand  for  Larviks 
Grevskab".  I  den  første  Stilling  udnævntes  ved  samme  Resolution 
Foged,  Kammerraad  Jonas  Collett  til  hans  Eftermand,  medens  Kammer- 
junker Frederik  Lowzow,  Auskultant  i  Rentekammeret,  blev  konstitueret 
som  Amtmand  for  Larviks  Grevskab.  Amtmand  Collett  rykkede  ved 
sin  Udnævnelse  i  Grev  Wedels  Sted  op  til  første  Medlem  af  Direktionen 


Rentekammerets  Koncept-Forestillinger  1810 — 1814  i  Rigsarkivet;  Forestilling 
og  Resolution  er  trykt  som  Bilag  til  den  ældre  Udgave,  I,  S.  605  flg.  En  Del 
af  Kammerets  Forestilling  er  trykt  i  .Statsraad  Jonas  Collett  ved  Thorvald 

for  Kongsbergs  Fattigvæsen,  hvorhos  det  blev  ham  paalagt  at  overtage 
sin  Formands  Forretninger  med  Overtilsynet  med  Kongsberg  Jernværk 
og  med  de  kongsbergske  Skove. 

Grev  Wedel  var  derefter  kun  Privatmand.  Hans  Virksomheds- 
trang  vilde  ogsaa  i  denne  Stilling  kunnet  finde  nok  at  sysselsætte  sig 
med.  Jarlsberg  Grevskab,  der  med  sin  Residens  eller  Hovedgaard  var 
en  vidtløftig  Eiendom,  Rigets  største  samlede  Jordbrug,  maatte  i  sin 
forfaldne  Tilstand  give  ham  fuldt  op  af  Arbeide  for  mange  Aar,  og 
Svigerfaderens  vidtstrakte  Godser  kunde  i  lige  Grad  kræve  hans  udelte 
Opmærksomhed.  Men  det  var  visselig  ikke  disse  Hensyn,  —  ialfald 
ikke  udelukkende  dem,  som  havde  bestemt  ham  til  at  vælge  dette  Tids- 
punkt til  at  træde  ud  af  Statens  Tjeneste.  Andre  og  større  Fremtids- 
tanker  har  her  foresvævet  ham.  Fædrelandets  Ve  og  Vel  laa  ham  paa 
Hjerte,  og  han  led  med  sine  Landsmænd  under  Følgerne  af  Regjeringens 
Politik.  Hans  politiske  Syn  kunde,  som  det  nu  gik,  alene  blive  mere 
skjærpet  overfor  Ulemperne  ved  den  gamle  Forening. 

Norge  led  mere  end  nogensinde. 

Krigen  med  England  og  Blokadespærringen  var  atter  kommen  i  fuld 
Gang,  og  Forholdet  til  Sverige  truede  snart  med  at  gaa  over  til  fuld 
Krig.  Uaaret  1812  havde  paa  den  føleligste  Maade  rammet  det  hele 
Folk,  og  Forordningen  af5tejanuarl813  havde  som  det  ende- 
lige Resultat  af  den  voksende  Forvirring  i  Monarkiets  Pengevæsen  bragt 
en  formelig  Statsbankerot,  der  end  mere  bidrog  til  at  lamme  Handel  og 
Rørelse.  Under  saadanne  Forhold  maatte  det  lettelig  komme  til  Yder- 
ligheder,  og  det  lod  sig  vel  tænke,  at  de  Muligheder  vilde  opstaa,  om 
hvilke  Statsminister  Rosenkrantz  allerede  to  Aar  tidligere  havde  talt 
indtrængende  Ord  til  Kong  Frederik  VI. 

At  Carl  Johan  havde  Tanke  for  de  Fordele,  som  paa  denne  Maade 
kunde  vindes  for  hans  Politik,  viste  sig  deraf,  at  han  paa  samme  Tid, 
kort  efter  Afslutningen  af  den  engelske  Traktat,  atter  lod  to  Udsendinger 
reise  til  Norge  for  der  at  indlede  en  Tilnærmelse  fra  Grev  Wedels  Side,  — 
eller  ialfald  søge  at  udforske  hans  virkelige  Tænkemaade,  til  hvilken 
Kronprinsen  ved  dette  skjæbnesvangre  Tidspunkt  nærede  Mistillld  ^ 
Det  var  nu  som  før  den  svenske  Kronprins,  der  søgte  den  Nordmand, 
hvem  han  troede  istand  til  at  vinde  sine  Landsmænd.  Denne  Gang 
viste   Grev  Wedel,    der    bedre    end    nogen    anden    af   sine    Landsmænd 

kjendte    til,    hvad    der    foregik    paa   den    store  Krigsskueplads,  en  mere 
imodekommende  Holdning, 

Den  første  svenske  Udsending,  som  indfandt  sig  i  Norge,  var  i 
Forveien  mundtlig  instrueret  af  Kronprinsen.  Det  var  den  tidligere 
omtalte  bohuslånske  Godseier,  Major  Nils  Koch  paa  Blomsholm.  Under 
Paaskud  af  at  kjobe  Trælast  reiste  han  i  Slutningen  af  Marts  eller  de 
første  Dage  af  April  1813  over  Moss  til  Christiania,  og  havde  paa 
Reisen  slaaet  sig  sammen  med  en  Slægtning,  en  paa  Frederikshald  bosat 
svensk  Kjøbmand  ved  Navn  Eckermann.  I  Christiania  traf  de  Reisende 
Peder  Anker,  medens  Grev  Wedel  ved  deres  Ankomst  var  fraværende 
og  først  maatte  hentes  ved  Express  fra  Svigerfaderen.  Han  kom  imidler- 
tid, inden  Koch  havde  forladt  Byen,  uagtet  denne  maatte  paaskynde  sin 
Afreise,  da  hans  Ophold  havde  tildraget  sig  en  for  ham  ubehagelig  Op- 
mærksomhed  fra  Prinsen  af  Hessens  Side,  hvis  Adjutanter  holdt  Øie 
med  alt,  hvad  de  fremmede  foretog. 

Grev  Wedel  talte  til  den  svenske  Agent  med  sædvanlig  Aabenhed 
og  sagde  uden  Hensyn,  hvad  han  mente  om  den  danske  Styrelse.  Efter 
Kochs  Indberetning  til  Carl  Johan  skal  han  have  ytret,  at  han  var  en 
stor  Hader  af  det  danske  Aag,  og  at  han  med  Liv  og  Blod  var  færdig 
til  at  afryste  dette;  han  sagde,  han  troede  at  have  tilstrækkelig  Ind- 
flydelse  hos  sine  Landsmænd  til  at  kunne  faa  istand  en  Reisning  af 
Bønderne  i  Buskeruds  Amt  og  Jarlsberg  Grevskab.  Men  da  der  ikke 
var  Anførere  for  at  lede  en  saadan  udisciplineret  Skare,  havde  Greven 
Betænkeligheder  ved  at  bringe  den  paa  Benene,  saasom  han  maatte 
frygte  for,  at  den  kunde  begaa  Voldsomheder  og  derved  igjen  foranledige 
en  Borgerkrig.  Derfor  ansaa  han  det  mest  hensigtsmæssigt  at  vente, 
indtil  en  svensk  Hær  kunde  være  ved  Haanden,  og  da  først  lade  Folket 
reise  sig.  Han  fordrede  saaledes  Understøttelse  af  30 — 40,000  Svensker, 
som  skulde  foretage  en  hurtig  Marsch  mod  Christiania,  samtidig  med, 
at  han  fik  Bønderne  til  at  reise  sig.  Som  en  Følge  deraf  maa  Grev 
Wedel  rimeligvis  have  været  imod,  at  den  svenske  Hærs  Hovedstyrke 
overførtes  til  Tyskland,  da  det  derved  blev  umuligt  at  yde  ham  den 
Understøttelse,  der  var  forlangt  som  første  Betingelse  for  at  fremkalde 
en  norsk  Reisning. 

Som  Grev  Wedels  Meningsfæller  nævner  den  svenske  Agent 
Kammerherre  Peder  Anker,  flere  Kjøbmænd,  deriblandt  Assessor 
Haagen  Mathiesen,  samt  en  Del  Proprietærer  og  Bønder.  For  de 
sidste  var  det  af  væsentlig  Betydning,  at  de  fra  Sverige  snart  kunde 
faa  Korn,  hvorpaa    der    efter  Uaaret    1812  var  stor  Mangel.     Ogsaa  paa 

Moss  havde  Major  Koch  indledet  Forbindelser  med  nogle  Kjøbmænd. 
I  hans  Øine  synes  de  Nordmænd,  hvis  Navne  han  anfører  i  sine  Ind- 
beretninger,  at  have  staaet  som  et  sluttet  Parti.  Dette  er  dog  ikke 
rimeligt.  Grev  Wedel  og  Anker  har  optraadt  for  sig;  men  Koch  har 
i  sine  Samtaler  med  andre  hørt  de  samme  Anskuelser  fremsætte,  og 
har  maaske  derfor  selv  troet,  at  han  havde  at  gjøre  med  forskjellige 
Repræsentanter  for  et  allerede  i  Forveien  dannet,  fastsluttet  Parti.  Et 
saadant  gaves  dog  neppe;  hvad  Majoren  hørte,  var  kun  samstemmende 
Udtalelser  af  Mænd,  der  ønskede  en  Forening  med  Sverige.  I  disse  har 
han  lagt  mere,  end  strengt  tåget  var  berettiget. 

Grev  Wedel  har  heller  ikke  holdt  sin  Mening  tilbage  om,  at  den 
svenske  Hærs  Overgang  over  Østersøen  var  en  afgjørende  Hindring 
for  en  Reisning  i  Norge.  Men  dermed  maatte  der  ogsaa  tåges  Hensyn 
til  de  Forhaabninger,  hvortil  Regjeringen  i  Kjøbenhavn  netop  ved  samme 
Tid  og  ikke  uden  Grund  havde  hengivet  sig.  En  Solstraale  var  pludselig 
brudt  igjennem  de  mørke  Uveirsskyer,  og  Frederik  VI.  kunde  drømme 
om  at  bevare  sine  Lande  ubeskaarne,  naar  han  blot  rask  nærmede  sig 
Napoleons  Modstandere.  Rusland  og  Østerrige  lagde  Hovedvægten  paa 
Danmarks  hurtigst  mulige  Tilslutning,  for  af  denne  Magt  at  modtage 
den  Forøgelse  af  de  allierede  Stridskræfter,  som  endnu  forgjæves  ven- 
tedes fra  Sverige.  De  Underhandlinger,  som  den  russiske  Udsending, 
Fyrst  Serge  Dolgorucki,  i  de  sidste  Dage  af  Marts  1813  aabnede  i 
Kjøbenhavn,  truede  med  at  berøve  den  svenske  Kronprins  Frugterne  af 
hans  Tilslutning  til  den  russiske  Keiser.  I  Norge  maatte  disse  ogsaa 
vække  Opmærksomhed,  og  Grev  Wedel,  der  meddelte  Koch,  hvad  der 
senest  var  forefaldt  i  Danmark,  synes  ikke  at  have  lagt  en  ganske  ringe 
Vægt  paa  den  Forandring,  som  nu  var  ifærd  med  at  udvikle  sig.  Den 
svenske  Agent  tog  derimod  Sagen  med  Ro;  det  forekom  ham,  der  netop 
af  Kronprinsens  egen  Mund  havde  faaet  høre,  hvorledes  den  russiske 
Regjering  havde  bundet  sig  overfor  Sverige,  Ildet  sandsynligt,  at  den 
saa  hurtig  skulde  have  forandret  sig. 

Major  Koch  hørte  paa  sin  Tilbagereise  om,  at  flere  indflydelsesrige 
Mænd  nu  skulde  nærme  sig  det  Parti,  der  ønskede  en  Forening  med 
Sverige.  Efter  hvad  han  paa  denne  Maade  bragte  i  Erfaring,  kom  han 
tilsidst  til  det  Resultat,  at  Norges  Tilslutning  til  Sverige  kunde  opnaaes 
gjennem  en  fredelig  Overenskomst  mellem  de  to  Folk,  uden  Anvendelse 
af  en  større  Hærstyrke,  og  paa  Grundlag  af  de  fra  Kronprinsen  af 
Sverige  gjennem  ham  oversendte  Foreningsvilkaar.  Norge  havde  efter 
hans  Mening  ingen  Adlercreutz  eller  Adlersparre,    der   kunde   stille  sig 

i  Spidsen  for  et  saa  betydeligt  Foretagende;  men  i  Selskabet  for  Norges 
Vel  troede  han  dog  at  finde  et  naturligt  Midtpunkt  for  en  Reisning. 
Af  Medlemmerne  af  dette  Selskabs  Bestyrelse  nævnte  han  for  Carl 
Johan  Grev  Wedel  og  Kammerherre  Anker'. 

De  af  Carl  Johan  tilbudne  Betingelser  for  en  Forening  mellem 
Halvøens  to  Riger,  der  efter  Major  Kochs  Beretning  skulde  have  vundet 
de  Nordmænds  Bifald,  med  hvem  han  havde  forhandlet  om  Sagen,  inde- 
holdes  efter  al  Sandsynlighed  i  to  Udkast,  der  findes  mellem  Kron- 
prinsens Papirer  fra  denne  Tid,  og  som  desudcn  neppe  heller  lader  sig 
henføre  til  noget  andet  Tidspunkt. 

Hovedgrundsætningen  for  den  nye  Forening  i  disse  Carl  Johans 
Forslag  til  Nordmændene,  var  den, 

at  de  selv  skulde  have  Ret  til  at  give  sig  en  Forfatning,  der 
passede  for  deres  Forhold,  og 

at  de  skulde  regjeres  i  Overensstemmelse  med  sine  egne  Love. 

Kongen  skulde  derhos  hvert  Aar  opholde  sig  3  Maaneder  i  Norge, 
og  i  hans  Fravær  skulde  alle  Sager  afgjøres  af  et  Statsraad,  bestaaende 
af  indfødte  Nordmænd. 

Norge  skulde  i  Christiania  have  sin  egen  Bank  og  et  Fond  til  Ind- 
løsning  af  de  talrige  Banksedler,  i  hvilket  Øiemed  Sverige  skulde  yde 
et  Tilskud  af  1—2  Millioner. 

Al  Militærtjeneste  og  al  Udskrivning  senere  end  det  25de  Aar 
skulde  afskaffes. 

Nationalforsamlingen  kunde  beståa  af  to  Kammere,  deraf  et  Senat 
med  11  kongevalgte  livsvarige  Medlemmer,  samt  en  Formand,  der  lige- 
ledes  tænktes  udnævnt  af  Kongen  paa  Livstid.  Som  den  første  For- 
mand i  Senatet  nævntes  Grev  Wedel.  Det  andet  Kammer  eller  den 
lovgivende  Forsamling  skulde  beståa  af  60  Medlemmer,  valgte  ved 
direkte  Valg;  dette  skulde  behandle  alle  Love,  som  dog  ikke  fik  Gyldig- 
hed,  inden  de  var  antagne  af  Senatet. 

Ved  Siden  heraf  stilledes  i  Udsigt  uindskrænket  Handel  med  Eng- 
land, —  Anlæg  af  Magasiner  og  Veie,  tilligemed  Oprettelse  af  høiere 
Dannelsesanstalter  i  de  3  Stiftsstæder,  som  Supplement  til  Universitetet. 


Major  Kochs  Indberetninger  gjennem  Grev  Rosen  til  Carl  Johan  af  14de  April 
og  Iste  Mai  1813  i  det  kgl.  Arkiv  paa  Stockholms  Slot,  begge  trykte  som 
Bilag  til  den  ældre  Udgave,  I,  S.  610  flg.  tilligemed  de  i  Texten  nævnte  Udkast. 
Smlgn.  Schinkel-Bergmann,  VI,  S.  370  flg.  I  den  ældre  Udgave  er  mellem 
Bilagene  (1,  S.  616  flg.)  trykt  en  Skrivelse  fra  Oberstiieutenant  Tscherning  til 
Prins  Christian  Frederik  af  28de  Mai  1813,  der  indeholder  flere  Oplysninger 
om  norske  Forhold. 

Begge  Udkast,  der  omtrent  indeholder  det  samme,  gjengiver  øien- 
synlig  kun  løst  nedskrevne  Tanker,  der  blot  antyder  de  Principer, 
under  hvilke  Foreningen  tænktes  istandbragt.  Der  var  i  Øieblikket 
ingen  Anledning  for  nogen  til  at  gaa  mere  i  Detalj,  og  endog  meget 
vigtige  Spørgsmaal  er  aldeles  uberørte.  Saa  meget  kan  dog  sees,  at 
Grundtanken  har  været  fuldstændig  Ligeberettigelse  og  vidtstrakt  Selv- 
stændighed  for  Norge  inden  den  paatænkte  Union,  medens  det  forud- 
sattes,  at  Magten  i  Landets  indre  Anliggender  burde  ligge  hos  „de 
største  Skatteydere  og  de  mest  oplyste  Mænd",  blandt  hvilke  Med- 
lemmerne  af  den  lovgivende  Forsamling  skulde  tåges.  Det  er  det 
gamle  Standpunkt,  saaledes  som  det  senest  var  fastslaaet  ved  Under- 
handlingerne  med  England,  og  som  det  var  angivet  i  de  foran  om- 
handlede Flyveskrifter. 

Umiddelbart  efter  Major  Kochs  Besøg  i  Christiania  kom  der  til 
Bærum  en  anden  svensk  Agent,  Herredshøvding  SkOldberg,  ligeledes 
udsendt  af  Carl  Johan  med  den  Opgave  at  træffe  Aftale  med  Grev 
Wedel  og  Kammerherre  Anker  om  Fremgangsmaaden  ved  Norges  For- 
ening med  Sverige.  Da  han  havde  en  i  Norge  bosat  Broder,  der  endog 
var  i  Ankers  Tjeneste  som  Overmarsmester  ved  Bærums  Værk,  var  det 
let  for  ham  at  finde  et  Paaskud  til  sin  Reise. 

Skoldberg  var  12te  April  paa  Bærum  og  havde  der  en  Samtale  med 
Grev  Wedel  og  hans  Svigerfader.  Allerede  den  24de  skulde  han  være 
tilbage  i  Stockholm  og  der  den  følgende  Dag  meddele  høiere  Vedkom- 
mende, hvad  der  var  kommet  ud  af  hans  Reise.  Hans  Beretning  har 
rimeligvis  kun  været  mundtlig.  Alligevel  blev  det  hurtig  bekjendt,  hvad 
han  havde  aftalt  i  Norge.  Regjeringen  i  Kjøbenhavn  modtog  fra  Sverige 
to  Beretninger  1  om  hans  Reise,  i  hvilke  der  gaves  fuldstændig  Besked 
om  hans  Forhandlinger  med  de  misfornøiede  Nordmænd.  Forsaavidt 
feirede  det  danske  Spionsystem  en  stor  Triumf. 

Ifølge  disse  Efterretninger  var  det  enten  blevet  aftalt  eller  ialfald 
fordret  fra  norsk  Side,  at  Kronprinsen  straks  med  en  Hær  paa  40—50,000 
Mand  skulde  rykke  ind  i  Norge,  og  at  deraf  Hovedstyrken  skulde  land- 
stige  paa  begge  Sider  af  Christianiafjorden,  dels  ved  Horten  og  dels 
ved  Moss.  Paa  det  sidste  Sted  skulde  Kronprinsen  selv  gaa  i  Land  og 
udstede  en  Proklamation,  samtidig  med,  •  at  der  kom  rigelig  Forsyning 
af  Korn.  Naar  dette  var  skeet,  skulde  Grev  Wedel  og  Kammerherre 
Anker   sammenkalde  Folket    til   Christiania  og  der  foreholde  det  Gavn- 

ligheden  af  en  Forening,  som  derpaa  skulde  iværksættes  paa  et  Grund- 
lag,  der  synes  at  have  været  omtrent  som  det  med  Koch  aftalte.  Saa- 
ledes  hed  det  sig,  at  Norge  skulde  beholde  sine  egne  Love  og  have 
sine  særskilte  Embedsmænd,  at  det  skulde  faa  sin  egen  Bank,  og  at 
ingen  Svensker  skulde  ansættes  i  Landet.  Norges  Statsindtægter  skulde 
alene  kunne  anvendes  til  dets  eget  Bedste,  og  Landet  skulde  ikke  del- 
tage  i  den  svenske  Statsgjæld.  Men  overfor  Udlandet  skulde  begge 
Riger  danne  en  sluttet  Enhed,  og  hjælpe  hinanden  i  Krig.  Her  tænkte 
man  sig  Forholdet  ordnet  paa  den  Maade,  at  Norge  i  militær  Henseende 
skulde  være  eet  med  Sverige.  Forsaavidt  det  fordredes,  at  de  norske 
Grænsefæstninger  skulde  overleveres  til  Sverige,  da  har  dette  neppe 
været  tænkt  som  noget  mere  end  en  midlertidig  Forholdsregel,  indtil  de 
nye  Foreningsbaand  var  bestemte  og  mere  fæstnede. 

Det  var  især  Grev  Wedel  og  Kammerherre  Anker,  paa  hvem  man 
fra  svensk  Side  i  denne  Henseende  gjorde  Regning,  dog  for  den  førstes 
Vedkommende  med  et  vist  Forbehold.  Thi  Kronprinsen  af  Sverige 
stolede  ikke  ubetinget  paa  ham,  men  nærede  Mistanke  om,  at  han  kun 
arbeidede  paa  at  hæve  sig  selv  ved  at  gjøre  Norge  selvstændigt,  og  at 
han,  naar  dette  Maal  var  naaet,  vilde  stille  sit  Fædreland  under  engelsk 
Beskyttelse.  Som  Mænd,  der  i  Tilfælde  vilde  slutte  sig  til  en  Reisning 
med  det  Formaal  at  forene  Norge  med  Sverige,  nævntes  for  øvrigt 
Oberstlieutenant  Nilson  og  Oberst  Hegermann  i  Christiania,  samt 
Gerner  paa  Moss.  Der  taltes  ogsaa  om,  at  Dr.  Neumann  skulde 
have  været  en  af  dem,  der  tidligere  havde  holdt  paa,  at  Norge  skulde 
slutte  sig  til  Sverige.  For  de  tre  førstnævntes  Vedkommende  vides 
intet  om  deres  politiske  Anskuelser  i  dette  Punkt;  for  den  tredies  maa 
der  antagelig  foreligge  en  Forveksling  mellem  Sogneprest  Dr.  Neumann  i 
Asker  (senere  Biskop  i  Bergen)  og  Bergraad  Neumann  paa  Odals  Værk. 

Meddelelser  som  disse  maatte  skjærpe  Kongens  i  Forveien  vakte 
Mistanke.  De  bestyrkedes  gjennem  en  Rapport  fra  Frederik  af  Hessen, 
der  allerede  12te  April  havde  faaet  nøiagtige  Oplysninger  om  Hensigten 
med  Skoldbergs  Reise'.  Allerede  i  de  første  Dage  af  Marts  havde 
derhos  Frederik  VI.  været  vidende  om,  at  der  til  Christiania  var  an- 
kommet 6  Svensker,  der,  som  han  troede,  vist  maatte  have  „en  Hen- 
sigt",  og  hvem  han  derfor  bad  Prins  Frederik  af  Hessen  have  „i  et  nøie 
og  sikkert  Opsyn"-.      Kongen   paastod,   at   han  ad  to  Veie   havde   mod- 


*    Meddelelser  fra  Krigsarkiverne,  VI,  S.  30 L 
2    Meddelelser  fra  Krigsarkiverne,  VI,  S.  80. 

tåget  Underretning  om,  at  Svenskerne  skulde  have  „et  hemmeligt  Parti 
i  Norge",  og  at  dette  skulde  være  mellem  Frederikshalds  Borgere  og 
Bønderne  i  den  nærmeste  Omegn  af  denne  By.  Det  var  endog  berettet 
for  ham,  at  de  6  Svensker  i  Frederikshald  skulde  have  drukket  paa  en 
Forening  mellem  Norge  og  Sverige  ^  Kongen  ønskede,  at  man  kunde 
faa  grebet  og  afstraffet  en  af  de  svenske  Udsendinger,  for  derved  at 
betage  de  øvrige  Lysten-.  Prins  Frederik  af  Hessen  vilde  dog  ikke 
erkjende,  at  der  gaves  noget  svensk  Parti  i  Norge,  hvortil  Kongen 
svarede,  at  dette  glædede  ham"'.  Men  Prinsens  Erklæring  var  ikke  til- 
strækkelig  til  at  hæve  hans  Mistanke  om,  at  der  i  Norge  arbeidedes 
mod  ham,  og  fornemmelig  betragtede  han  Grev  Wedel  som  den,  der 
var  Sjælen  i  denne  Agitation,  og  som  derfor  paa  det  nøieste  maatte 
iagttages, 

I  et  Brev  til  Prins  Frederik  af  8de  Mai  ytrede  saaledes  Kongen: 
„Grev  Wedel  er  en  Mand,  som  De  bør  vaage  over;  findes  han  skyldig, 
da  bør  man  forsikre  sig  hans  Person;  thi  i  deslige  Ting  er  Kom- 
plimenter overflødige,  men  De  gjør  bedst  i  at  observere  ham  paa 
det  nøjeste  af  paalidelige  Personer.  Findes  han  skyldig,  da  bør  De 
først  raadføre  Dem  med  Stiftamtmanden  og  Justitiariussen  i  Lands- 
overretten,  og  naar  disse  finde  ham  skyldig,  arresteres  han  og  enhver, 
der  maatte  vise  sig  fra  en  urigtig  Side.  Imidlertid  tror  jeg  endnu,  at 
det  hele  med  Grev  Wedel  kommer  af  en  stor  Ærgjerrighed  og  Lethed 
i  at  nedrive  alle  høje  Embedsmænd;  thi  at  han  skulde  være  uredelig 
eller  utro,  kan  jeg  ej  forestille  mig^" 

Ved  denne  Tid  var  fremdeles  Frederik  VI.  fuld  af  Forhaabninger 
om,  at  alt  skulde  ordne  sig  paa  bedste  Maade.  Han  drømte  om  at 
kunne  opnaa  en  Overenskomst  med  England  og  derigjennem  sikre  den 
fortsatte  Besiddelse  af  Norge.  Auditør  Bille  havde  lige  fra  Februar 
opholdt  sig  i  London,  og  i  Slutningen  af  April  1813  sendtes  Grev 
Joachim  Bernstorff  efter  for  at  opnaa  en  Overenskomst  med  den  britiske 
Regjering,  medens  Grev  Carl  Moltke  sendtes  til  Keiser  Alexander. 
Grev  Bernstorff  i  London,  Fyrst  Dolgorucki  i  Kjøbenhavn,  Grev  Moltke 
i  det  russiske  Hovedkvarter,  —  alle  underhandlende  for  det  samme 
Øiemed,  —  det  var  i  Korthed  de  ydre  Begivenheder,  der  i  April  1813 
for  sidste  Gang  syntes  at  kunne  give  Frederik  VI.  Haab  om  at  afvende 


^  Meddelelser  fra  Krigsarkiverne,  VI,  S.  298  flg. 

'•^  Meddelelser  fra  Krigsarkiverne,  VI,  S.  302. 

■'  Meddelelser  fra  Krigsarkiverne,  VI,  S.  307. 

>  Meddelelser  fra  Krigsarkiverne,  VI,  S.  312  flg. 

Uveiret.  Hensynet  til  Norge  var  her  bestemmende  for  Kongen;  nu 
mente  han  at  have  opfyldt  de  Pligter,  som  han  skyldte  dette  Land  '. 

Medens  han  paa  denne  Maade  forberedte  sig  paa  en  Tilslutning  til 
de  mod  Frankrige  forbundne  Magter,  traf  han  ogsaa  Foranstaltninger  til 
at  lade  et  dansk  Troppekorps  stede  til  deres  Hære.  Prins  Frederik  af 
Hessen  blev  bestemt  til  at  være  Anfører  for  dette  Korps,  og  Ilte  Mai 
underrettedes  han  herom  fra  Kongen,  med  Paalæg  om  at  holde  det 
hemmeligt.  Allerede  inden  2den  Mai  var  det  derhos  bestemt,  at  Kon- 
gens Fætter,  den  sandsynlige  Tronarving,  Prins  Christian  Frederik, 
skulde  afløse  ham  i  Norge  -. 

Men  snart  faldt  Frederik  VTs  Haab  om  at  opnaa  en  Overenskomst 
med  England,  med  Bibehold  af  Norge,  til  Jorden.  Grev  BernstorfF 
vendte  tilbage  fra  London  med  den  Besked,  at  Fred  ikke  kunde  op- 
naaes  uden  Norges  Afstaaelse  ^.  Situationen  var  vanskelig,  næsten 
fortvivlet;  Kongens  nærmeste  Omgivelser,  som  Prins  Christian  Frederik 
og  Udenrigsministeren  Nils  Rosenkrantz,  var  fremdeles  bestemt  imod,  at 
han  skulde  slutte  sig  til  Frankrige,  og  advarede  mod  at  tåge  det  af- 
gjørende  Skridt  i  denne  Henseende.  Men  han  lyttede  ikke  til  deres 
Raad  og  bestemte  sig  omsider  for  atter  aabenlyst  at  tåge  Napoleons 
Parti.  Harmen  og  Fortvivlelsen  over  de  fra  England  modtagne  Bud- 
skaber  blev  afgjørende  for  hans  Beslutning. 

Medens  Frederik  VL  paa  denne  Maade  atter  nærmede  sig  den 
franske  Keiser  for  at  staa  ved  hans  Side  i  den  sidste  afgjørende  Kamp, 
havdg  Carl  Johan  endelig  gjort  det  sidste  Skridt,  der  endnu  stod  tilbage. 
Hans  Hær  var  færdig,  og  den  satte  sig  nu  i  Bevægelse  mod  Tyskland. 
Men  forinden  sin  Afreise  vilde  han  endnu  gjøre  det  sidste  Forsøg,  om 
det  ikke  skulde  lykkes  ham  at  tilveiebringe  Foreningen  med  Norge  paa 
det  Grundlag,  som  var  forberedt  gjennem  Kochs  og  Skoldbergs  Reiser 
til  Bogstad  og  Bærum.  I  dette  Øiemed  maa  det  have  været,  at  Carl 
Johan,  inden  han  gik  over  Østersøen,  nærmede  sig  den  norske  Grænse. 


^  Om  disse  Forhold  kan  henvises  til  Kongens  Breve  til  Prins  Frederik  af 
Hessen,  Meddelelser  fra  Krigsarkiverne,  VI,  S.  84,  299,  300,  304,  308.  Smlgn. 
den  ældre  Udgave  af  dette  Skrift,  I,  S.  561,  Noten. 

-  Forf.s  Bidrag  til  Norges  Historie  i  1814,  I,  S.  30.  Carl  Th.  Sørensen, 
Kampen  om  Norge,  I,  S.  135,  samt  Note  1.  Meddelelser  fra  Krigsarkiverne, 
VI,  S.  317.  Under  5te  Mai  1813  gav  Kongen  Ordre  til  Lieutenant  Falsen  om  at 
overføre  Prins  Christian  Frederik  til  Norge. 

"'  Depesche  fra  Frederik  VI.  til  Prins  Frederik  af  18de  Mai  1813.  Meddelelser 
fra  Krigsarkiverne,  VI,  S.  321  ;  smlgn.  Wegener,  S.  417.  Den  13de  Mai  naaede 
Efterretningen  om,  at  Grev  Bernstorffs  Sendelse  var  mislykket,  til  Kjøbenhavn, 
og  kort  efter  ankom  Greven  selv.     Sørensen,  I,  S.  145. 

Denne  Reise  har  ikke  været  paaagtet,  som  den  skulde  fortjene.  Den 
kaster  imidlertid  et  tydeligt  Lys  over  Stillingen  og  viser,  hvad  der 
haabedes  fra  svensk  Side. 

Carl  Johan  forlod  Stockholm  26de  April  —  altsaa  Dagen  efter,  at 
han  havde  modtaget  Skoldberg  og  af  denne  faaet  Underretning  om 
Stemningen  i  Norge.  Tre  Dage  senere  kom  han  til  Mariestad,  hvor 
han  besøgte  Georg  Adlersparre  og  med  ham  havde  en  politisk  Samtale. 
I  Venersborg  traf  Kronprinsen  sammen  med  Grev  von  Essen,  Anføreren 
for  den  mod  Norge  opstillede  Hær,  og  her  indfandt  sig  ogsaa  Major 
Koch,  hvis  sidste  Indberetning  netop  er  dateret  Venersborg  Iste  Mai. 
Selv  om  det  ikke  var  bekjendt,  at  Kronprinsen  i  sine  Samtaler  med 
Adlersparre  netop  har  omhandlet  Norge  og  bedet  denne  vedligeholde 
sine  engang  knyttede  Forbindelser  i  dette  Land,  navnlig  med  Grev 
Wedel  ^,  kunde  det  dog,  efter  Kochs  Ankomst,  ikke  tænkes  muligt 
andet,  end  at  der  under  Opholdet  i  Sveriges  vestlige  Provinser  har 
været  forhandlet  om  Fremgangsmaaden  for  at  vinde  Norge. 

Men  i  Øieblikket  var  intet  at  udrette. 

Hvis  Norge  i  denne  Stund  skulde  have  erklæret  sig  for  uafhængigt, 
og  hvis  det,  med  Hjælp  af  en  svensk  Hær  under  Kronprinsens  Over- 
anførsel,  havde  sprængt  Foreningen  med  Danmark,  da  vilde  dette  have 
bundet  Carl  Johan  og  hindret  ham  fra  at  ile  til  Tyskland,  hvor  hans 
Nærværelse  var  høist  fornøden.  En  forlænget  Udsættelse  med  hans 
Overreise  til  Pommern  kunde  alene  lede  til  Brud  med  hans  allierede; 
den  vilde  have  givet  Fyrst  Dolgorucki  og  de  danske  Underhandlere  alle 
Kort  paa  Haanden.  Saaledes  blev  Carl  Johan  nu  tvungen  sydover  og 
maatte  opgive  Tanken  om  at  se  Norge  forenet  med  Sverige,  forinden 
han  med  den  svenske  Hær  kastede  sig  ind  i  Verdenskampen.  Den 
Forudsætning,  hvorunder  han  havde  tiltraadt  den  store  Koalitation, 
var  dermed  opgiven  gjennem  Omstændighedernes  Medfør.  Det  var 
Fremtiden  forbeholdt  at  afgjøre,  hvorvidt  hans  Politik  efter  Verdens- 
kampens Afslutning  kunde  føre  til  det  Maal,  han  havde  sat  sig. 


'  Schinkel-Bergmann,  VII,  S.  104  flg.,  hvorefter  Carl  Johan  ved  denne  Lei- 
lighed  har  gjentaget  sit  tidligere  Løfte  til  Adlersparre  om  at  gjøre  ham  til 
Norges  første  Statholder.  Smlgn.  I,  S.  395.  I  et  Brev  af  18de  Juni  1813  til 
Grev  v.  Essen,  trykt  i  Forf.s  Bidrag  til  Norges  og  Sveriges  Historie  1812—1816, 
S.  94  flg.,  udtaler  Adlersparre  sig  om  en  Folkereisning  i  Norge. 


II. 
PRINS   CHRISTIAN   FREDERIK  OG   GREV  WEDEL. 


Fra  Venersborg  bøiede  den  svenske  Kronprins  mod  Syd  og  reiste 
over  Goteborg,  Halmstad,  Helsingborg  og  Christianstad  til  Carlskrona, 
hvorfra  han  15de  Mai  seilede  over  til  Tyskland'.  Kort  efter  ankom 
Prins  Christian  Frederik  til  Norge,  —  ogsaa  han  over  Havet.  Da 
han  forlod  Kjøbenhavn,  anede  ingen,  hvorhen  han  var  ifærd  med  at  reise. 
Man  antog  i  Almindelighed,  at  han  skulde  begive  sig  til  Holstein  og 
overtage  Befalingen  over  de  der  opstillede  danske  Tropper.  Men  pludselig 
bøiede  han  fra  Als  nordover  og  ilede  opover  gjennem  Slesvig  og  Jyl- 
land. I  Fladstrand  gik  han  ombord  paa  en  Fiskerbaad,  og  den  følgende 
Dag,  21de  Mai  steg  han  iland  paa  Hvaler.  Carl  Johan  og  Christian 
Frederik  havde  saaledes  i  de  samme  Dage  hver  begivet  sig  til  den  Post, 
som  de  skulde  indtage  under  de  forestaaende  Verdensbegivenheder.  De 
to  Tronfølgeres  Reise  foregik  under  meget  forskjellige  Omstændigheder. 
I  dybeste  Hemmelighed  ilede  Christian  Frederik  gjennem  de  danske 
Fastlandsprovinser  til  Norge  for  at  sikre  dette  Rige  for  dets  gamle 
Kongehus;  forklædt  maatte  han  seile  over  Havet,  og  ukjendt  steg  han 
iland  ved  den  norske  Kyst  mellem  Smaalenenes  haardføre  Fiskerbefolkning. 
Som  den  Hærfører,  der  var  udseet  til  at  tåge  en  indgribende  Del  i  den 
store  Verdenskamp,  der  nærmede  sig,  drog  Carl  Johan  gjennem  Sveriges 
Provinser  og  over  Østersøen  for  paa  tysk  Grund  at  fravriste  Frederik  VI. 
og  hans  Æt  det  samme  Rige,  som  Christian  Frederik  skulde  forsvare. 
For  begge  Fyrster  stod  i  Tilfælde  af  Uheld  meget  paa  Spil,  —  dog  mest 
for  Carl  Johan,  hvis  hele  fremtidige  Tilværelse  var  afhængig  af  det 
Udfald,  som  Kampen  vilde  faa.     Ingen  af  dem  kunde  skjule  for  sig  selv 


'     Schinkel-Bergmann,  VII,  S.  111-125. 

alle  de  Farer,  som  de  kommende  Beglvenheder  kunde  bringe,  og  derfor 
var  ogsaa  begge  fyldte  af  Tanken  paa,  hvad  der  vilde  komme,  —  paa 
de  Muligheder,  Fremtiden  bar  i  sit  Skjød. 

De  Forudsætninger,  under  hvilke  Frederik  VI.  havde  bestemt  sig 
for  at  afsende  Christian  Frederik  til  Norge,  var  hurtig  forandrede.  Men 
ligesom  de  nu  indtraadte  nye  politiske  Forhold  fremdeles  gjorde  det 
ønskeligt  at  faa  Frederik  af  Hessen  nedkaldt  til  de  tyske  Provinser, 
saaledes  var  det  vistnok  — •  efterat  Overenskomsten  med  England  var 
strandet  —  endnu  mere  paatrængende  at  have  Rigernes  fælles  Tronfølger 
i  Norge.  Man  havde,  da  han  udnævntes  til  Norges  Statholder,  fattet  den 
Tanke  at  indkalde  Stænderne  i  Norge  som  i  Danmark  og  gjøre  Rigernes 
Forening  til  en  Folkesag.  Men  denne  blev  atter  foreløbig  skudt  tilside, 
og  for  det  første  indskrænkedes  Prinsens  Opgave  til  at  arbeide  paa  at 
vinde  Indflydelse  i  Norge  og  modarbeide  de  svenske  Forsøg  paa  at 
undergrave  Troskaben  mod  Kongehuset  ^  Det  blev  ham  en  let  Sag 
at  styrke  denne  Hengivenhed.  Tronfølgerens  Ankomst  til  Norge  var 
nok  til  at  ildne  og  staalsætte  det  norske  Folk.  Det  var  et  klogt  Skridt; 
kun  skulde  det  være  tåget  længe  før.  I  1811  kunde  det  have  havt 
endnu  bedre  Virkninger  ^ 

Christian  Frederik  eiede  i  flere  Henseender  gode  Betingelser  for  at 
fylde  sin  nye  Stilling.  Med  levende  Interesse  for  Norge,  havde  han 
allerede  1811  ytret  Ønske  om  at  blive  sendt  til  dette  Land  for  at  knytte 
dets  Befolkning  nærmere  til  Kongehuset.  To  Gange  i  Løbet  af  For- 
aaret  1811  fremsatte  han  for  Kongen  sit  Ønske  om  at  maatte  komme 
til  Norge,  selvfølgelig  som  Rigets  Statholder,  men  uden  at  faa  det  op- 
fyldfl  Nu  blev  han  i  1813  sendt  afsted.  Han  betragtede  sit  Kald  med 
et  vist  Sværmeri  og  hengav  sig  til  Haabet  om  at  kunne  forkynde  Fred 
for  det  norske  Folk  og  bidrage  til  dets  Lykke- 

Christian  Frederiks  Interesse  for  Norge  har  maaske  oprindelig  været 
vakt  gjennem  hans  Omgang  med  Videnskabsmænd,  fremfor  alt  med 
Naturforskere,  der  kjendte  Norge.  Allerede  som  Barn  og  Yngling  havde 
han  begyndt  at  studere  Mineralogi  og  var  derved  naturlig  bleven  hen- 
dragen  til  den  Del  af  det  dansk-norske  Monarki,  som  i  den  Henseende 
havde  mest  at  byde.  Tidlig  var  han  derhos  kommen  i  Berøring  med 
Konferensraad  Carsten  Anker,  af  hvis  Mund  han  maa  have  hørt  meget 


'  Sørensen,  Kampen  om  Norge,  I,  S.  135. 

2  Smlgn.  Historisk  Tidsskrift,  III,  S.  524. 

^  Wegener,  S.  406—410. 

*  Sørensen,  anf.  St. 

om  dennes  Fædreland,  om  dets  Bergværker  m.  m.,  og  som  paa  sin  Side 
i  Norge  udbredte  den  unges  Fyrstes  Ros'.  Mellem  Prinsen  og  denne 
talentfulde  Nordmand  udviklede  der  sig,  tiltrods  for  den  store  Alders- 
forskjel,  et  nært  Forhold,  et  virkeligt  Venskab,  som  bidrog  til  at  styrke 
Prinsen  i  hans  Sympatier  for  Norge.  Carsten  Anker  besad  stor  Ind- 
flydelse  over  den  unge  Fyrste,  og  mange  af  dennes  Handlinger  i  Norge 
er  bestemte  af  hans  varmt  patriotiske  og  alsidig  interesserede  norske  Ven. 
Christian  Frederik  var  en  begavet  Fyrste  og  havde  nydt  en  bedre 
Opdragelse,  end  der  i  Almindelighed  blev  Medlemmerne  af  det  olden- 
burgske  Kongehus  tildel.  Hans  ydre  Fremtræden  var  vindende;  i  Mod- 
sætning  til  Kongen  havde  han  et  vakkert  Ansigt,  kunde  derhos  tale  med 
Lethed,  være  nedladende,  hvor  det  behøvedes,  og  overhovedet  omgaaes 
med  Mennesker.  Christian  Frederik  var  livsglad  og  vilde  gjerne  lade 
andre  leve  med  sig.  De  Prinser,  som  før  ham  havde  boet  i  Christiania, 
havde  der  mere  optraadt  som  rige  Privatmænd  end  som  fyrstelige  Personer, 
og  dette  tiltalte  Christian  Frederik,  uagtet  han  som  født  Medlem  af 
Kongehuset  maatte  omgive  sig  med  en  noget  strengere  Etikette  end 
hans  Forgjængere. 

I  Bevidstheden  om  sin  Evne  til  at  vinde  sine  Omgivelser,  vilde 
Christian  Frederik  fremfor  alt  søge  at  samle  hele  den  norske  Nation 
om  sig.  Da  han  i  1811  ønskede  at  komme  til  Norge,  var  det  i  det 
Haab,  at  han  skulde  kunne  blive  det  Midtpunkt,  hvorom  dets  Kjærlighed 
samlede  sig,  og  med  lignende  Forhaabninger  var  han  i  Mai  1813  stegen 
iland  paa  Hvaler. 

Ved  Afreisen  fra  Kjøbenhavn  medbragte  Christian  Frederik  en 
hemmelig  Instruktion  af  10de  Mai  1813,  egenhændig  skreven  af  Frederik 
VI.  Som  hyppig  er  Tilfældet  med  hemmelige  Instruktioner,  indeholder 
imidlertid  denne  intet  om  det,  som  var  Sendelsens  Hovedøiemed.  Hvad 
der  i  Afreisens  Øieblik  er  aftalt  mellem  Kongen  og  hans  bortdragende 
Fætter,  omtales  aldeles  ikke.  Selskabet  for  Norges  Vel  nævnes  derimod. 
Det  siges,  at  mange  ansaa  dette  for  skadeligt,  men  at  Kongen  ikke 
troede  derpaa,  skjønt  han  heller  ikke  bestemt  vilde  negte  Muligheden-. 
Først  efter  Christian  Frederiks  Ankomst  til  Norge  udfærdigedes 
for  ham  den  officielle  Instruktion  i  hans  Egenskab  af  Statholder^  Denne 
er  dateret  27de  Mai  og  hovedsagelig  af  samme  Indhold  som  den,  der  i 


'    Wegener,  anf.  St. 

2     Instruktionen    er   trykt   i    Bidrag  til  Norges  Historie  i  1814,  II,  S.  30  flg.  og  i 
Meddelelser  fra  Krigsarkiverne,  VI,  S.  314  flg.     Smlgn.  Sørensen,  I,  S.  139  flg. 
^     Fr.  Aug.  Wessel-Berg,  Kgl.  Reskripter  m.  m.,  IV,  S.  1080  flg. 

1809  var  udstedt  for  Prins  Frederik  af  Hessen.  Imidlertid  har  den  paa 
Grund  af  Tidsforholdene  faaet  flere  ikke  uvigtige  Tillæg,  hvorved  Stat- 
holderens  Myndighed  blev  betydelig  udvidet,  saafremt  Forbindelsen 
mellem  Norge  og  Kjøbenhavn  skulde  blive  afbrudt.  For  dette  Tilfælde 
fik  han  nemlig  Tilladelse  til  at  oprette  en  norsk  Regjerings-Kommission, 
og  da  der  allerede  ved  hans  Ankomst  til  Norge  var  indtraadt  en  halv 
Krigstilstand  med  Sverige,  maatte  Muligheden  af  et  fuldstændigt  Brud 
og  dermed  ogsaa  af  Kommissionens  Oprettelse  ligge  nær.  Af  den  Grund 
beskjæftigede  Prinsen  sig  lige  fra  sin  Ankomst  til  Landet  med  Tanken 
paa,  hvorledes  dette  bedst  skulde  ordnes.  Da  en  saadan  Kommission 
ogsaa  havde  været  paatænkt  i  Prins  Frederiks  Tid,  var  Sagen  ingen- 
lunde ny,  og  i  de  faa  Dage,  hvori  de  to  Prinser  endnu  var  sammen  i 
Christiania,  er  det  rimeligt,  at  de  har  meddelt  hinanden  sine  Tanker 
om  en  hensigtsmæssig  Ordning  ^ 

Christian  Frederik  havde  allerede  i  1811  været  underrettet  om  Grev 
Wedels  og  hans  Venners  politiske  Planer.  Da  han  1813  kom  til  Norge, 
var  det  ogsaa  hans  Tanke  at  vinde  alle,  hvem  han  ansaa  for  at 
være  Kongehusets  Modstandere,  og  først  og  fremst  Grev  Wedel.  Efter 
Kongens  Anvisning  havde  Prinsen  straks  havt  sin  Opmærksomhed  hen- 
vendt paa  Selskabet  for  Norges  Vel  og  derfor  afløst  Prins  Frederik  som 
dets  Præses,  endnu  inden  denne,  29de  Mai,  havde  forladt  Landet-. 

Paa  den  Reise,  den  nye  Statholder  om  Sommeren  1813  foretog 
gjennem  flere  Dele  af  det  søndenfjeldske  Norge,  traf  han  ogsaa  i  Tøns- 
berg sammen  med  Grev  Wedel.  Her  bød  denne  Prinsen  en  Leilighed 
til  at  tåge  de  store  Beslutninger,  som  J.  H.  Vogt  beretter:  „Grev  Wedel 
har  fortalt  mig,  at  da  han  traf  Prins  Christian  Frederik,  straks  efter 
hans  Ankomst,  i  Tønsberg,  tilbød  Wedel  ham,  at  om  Prinsen  vilde  op- 
kaste  sig  til  uafhængig  Regent  af  Norge,  saa  vilde  Wedel  staa  ham  bi, 
saalænge  der  var  Liv  i  ham.  Wedel  havde  sagt,  at  enten  maatte  Prinsen 
fordrive  Kronprinsen  af  Sverige  fra  Norden,  eller  lade  sig  af  ham  derfra 
fordrive.  Prins  Christian  Frederik  havde  svaret,  at  han  ikke  herpaa 
kunde  indlade  sig;  han  vilde  ikke  handle  mod  de  Pligter,  han  skyldte 
sin  Konge."     Dette  kunde  ikke  være  anderledes.     Men  for  sidste  Gang 


'  Smlgn.  Bidrag  til  Norges  Historie  i  1814,  I,  S.  29  flg.  og  forskjellige  Steder  i 
Bind  VI.  af  Meddelelser  fra  Krigsarkiverne. 

-  3die  Oktober  1813  skrev  Kongen  bl.  a.  til  Christian  Frederik:  Jeg  har  ikke 
modtaget  Naget  om  Deres  Valg  som  Præses  for  Selskabet  for  Norges  Vel;  men 
da  jeg  af  Deres  Brev  seer,  at  De  er  valgt,  saa  er  De  saa  god  at  tilmelde 
Selskabet,  at  De  har  modtaget  min  Sanction.  De  veed,  at  jeg  altid  harfundet, 
at  dette  bør  hore  til  Statholderskabet.'' 


Grev  Wedel  og  Jacob  Aall.  \-j 


havde  Grev  Wedel  fremholdt  den  storskandinaviske  Tanke  for  et  Med- 
lem af  det  oldenburgske  Kongehus,  Dristig  og  stortænkt,  som  altid, 
saa  han  bort  fra  Personerne,  naar  det  gjaldt  at  udrydde  Striden  i 
Norden '. 

Fra  nu  af  skiltes  hans  Veie  for  bestandig  fra  Kongehuset.  Midt  i  den 
almindelige  Jubel,  hvormed  Christian  Frederik  hilsedes  ved  og  efter  sin 
Ankomst  til  Norge,  stod  efter  denne  Dag  Grev  Wedel  som  Tvivleren,  I 
Tønsberg  havde  han  for  Christian  Frederik  aabent  aflagt  sin  politiske 
Troesbekjendelse.  Hans  Frimodighed  var  i  den  Henseende  ubegrænset 
og  enestaaende;  men  i  Prinsens  Øren  skal  den  have  været  „en  Mislyd". 
Grev  Wedel  har  rimeligvis  allerede  ved  dette  første  Møde  med  Prinsen 
paa  norsk  Grund  forholdt  sig  kold  og  afvisende  ligesom,  hvor  de  senere 
traf  sammen.  Han  stod  tvivlende  overfor  Christian  Frederik,  og  kunde 
ikke  tro,  at  denne  skulde  være  istand  til  at  løse  den  store  Opgave,  som 
var  ham  stillet.  Da  Greven  kort  efter  gjorde  en  Reise  vestover,  besøgte 
han  Jacob  Aall  paa  Næs  Jernværk  og  gav  ham  der  en  Beretning  om  sit 
Møde  med  Prinsen.  I  denne  Samtale  ytrede  han:  „Det  vil  nu  snart 
vise  sig,  om  Carl  Johan  eller  Christian  Frederik  skal  blive  Herre  i 
Norden-."  Hvilken  af  disse  Greven  ønskede  den  endelige  Seier,  kunde 
ikke  være  tvivlsomt,  og  han  har  visselig  ikke  heller,  selv  paa  denne 
Tid,  søgt  at  lægge  Skjul  paa,  hvad  der  forsaavidt  var  hans  Mening. 

Ved  Carl  Johans  Afreise  til  Tydskland  var  Grev  Wedels  Forbindelser 
med  Sverige  rimeligvis  afbrudte.  Men  i  ethvert  Fald  var  han  forberedt 
paa,  at  der,  naar  Krigen  i  Mellemeuropa  var  tilendebragt,  vilde  komme 
et  Øieblik,  da  den  svenske  Styrelse  atter  og  med  forøget  Styrke  vilde 
optage  sine  Foreningsplaner.  Indtil  da  vilde  han  forbeholde  sig  fuld 
Handlefrihed,  og  om  han  ogsaa  fremdeles  var  villig  til  med  sin  gamle 
Energi  at  virke  for  lidende  Landsmænd  og  derved  sætte  alle  Hensyn 
til  egen  Fordel  og  egen  Ro  ud  af  Betragtning,  vilde  han  dog  ikke  træde 
i  et  nærmere  personligt  Forhold  til  den  unge  Fyrste,  der  kom  til  Norge 
som  Repræsentant  for  det  gamle  Kongehus  og  som  den,  der  skulde 
støtte    Folkets    Hengivenhed    for    dette.     Thi    hvis  det   gik,    som   Grev 


JAC.  Aall,  Erindringer,  (2.  Udg.),  S.  308.  J.  H.  Vogt,  Optegnelser,  S.  35  flg. 
Smlgn.  ogsaa  G.  P.  Blom,  Norges  Statsforandring  i  1814,  S.  136  og  Claus 
Pavels's  Biografi  og  Dagboger,  udgivne  i  Uddrag  ved  C.  P.  Rus  (Bergen  1864), 
S.  155.  Den  Beretning,  der  findes  hos  Henrik  Wergeland,  Norges  Konsti- 
tutions- Historie,  andet  Hefte,  S.  4  flg.,  er  muligens  delvis  bygget  paa  gode 
Kilder,  men  maa  dog  i  sin  Helhed  benyttes  med  Forsigtighed.  Smlgn.  Andr. 
Faye,  Norge  i  1814,  S.  43. 
jAC.  Aall,  Erindringer,  (2.  Udg.),  S.  308. 

Grev  J.  C.  H.  Wedel  Jarlsberg.    II.  2 


18  Tanker  paa  en  Regjerings-Kommission. 


Wedel  ventede,  da  maatte  han  efter  de  Forhandlinger,  han  kort  forud 
havde  ført  med  den  svenske  Kronprins,  holde  sig  rede  til  at  træde 
frem  som  sine  Landsmænds  Leder  og  Repræsentant. 

Christian  Frederik  opgav  ikke,  efter  det  første  uheldige  Forseg,  sin 
Tanke  paa  at  forsone  ogsaa  Grev  Wedel  med  den  bestaaende  Forening 
og  med  Kongehuset.  Han  haabede  at  kunne  opnaa  dette  ved  at  tilbyde 
ham  en  Plads  i  Regjerings-Kommissionen,  med  hvis  Oprettelse  han  fra 
Juli  Maaned  sees  at  have  været  alvorlig  sysselsatt  Han  udarbeidede 
selv  et  Udkast  til  en  Instruktion  for  Kommissionen,  som  han  lod  Carsten 
Anker  gjennemgaa.  Allerede  inden  han  havde  seet  dennes  Bemærk- 
ninger  om  Instruktionen,  havde  han  for  Kongen  udtalt  som  sin  Hensigt 
at  gjøre  Rosenkrantz,  Thygeson,  Falbe,  Grev  Trampe  og  Carsten  Anker 
til  Medlemmer  af  Kommissionen-;  men  efter  at  have  modtaget  den 
sidstes  Skrivelse,  sees  han  igjen  at  have  udsat  dennes  endelige  An- 
ordning "■.  Grunden  hertil  har  maaske  været  de  Tvivl,  han  nærede, 
hvorvidt  han  af  Hensyn  til  Kongen  kunde  tilbyde  Grev  Wedel  en  Plads, 
Selv  havde  Prinsen  megen  Lyst  til  at  gjøre  dette,  dels  fordi  han  ønskede 
at  kunne  benytte  hans  Dygtighed  i  Fædrelandets  Tjeneste,  dels  fordi 
han  derved  lettere  vilde  kunne  have  ham  under  Øinene  og  passe  paa, 
at  han  ikke  foretog  noget,  der  stred  imod  Kongehusets  Interesser. 
Tiltrods  for  de  Ord,  som  var  vekslede  mellem  dem  i  Tønsberg,  stod 
Prinsen  —  eller  gav  sig  ialfald  Mine  af  at  staa  —  i  den  Tro,  at  han 
havde  formaaet  at  virke  paa  Grev  Wedel,  saaledes  at  denne  endog  vilde 
slutte  sig  til  ham  og  arbeide  sammen  med  ham.  Samtidig  troede  Prinsen 
ogsaa  at  have  faaet  Vished  for,  at  Grev  Wedels  Popularitet  var  i  Synkende, 
og  at  han  derfor,  selv  om  han  vilde  gjøre  noget  imod  Regjeringen,  var 
mindre  farlig.  Men  Prinsen  var  dog  fremdeles  fuld  af  Tvivl,  om  hvad 
der   skulde   gjøres,   og  derfor   henskjød  han  sig  til  Kongen  K     Allerede 


'  Om  Regjerings-Kommissionens  Forberedelse  smlgn.  Bidrag  til  Norges  Historie 
i  1814,  I,  S.  30  flg.  Et  andet  Udkast  til  Instruktion  for  Kommissionen  fra  Juli 
1813  (Rigsarkivet,  Aflevering  fra  Statssekretariatet)  er  trykt  i  den  ældre  Ud- 
gave,  I,  S.  617  flg. 

-    Meddelelser  fra  Krigsarkiverne,  VII,  S.  426. 

^  Meddelelser  fra  Krigsarkiverne,  VII,  S.  430.  Depesche  fra  Christian  Frederik 
til  Kongen  af  21de  September  1813. 

^  Sørensen,  Kampen  om  Norge,  I,  S.  348.  —  Depesche  fra  Christian  Frederik 
af  28de  September  1813:  „Jeg  ønskede  at  vide  D.  M.  Meening,  om  Grev  Wedel 
Jarlsberg  skulde  tåges  med  i  Regierings  Commissionen,  naar  den  sættes.  Han 
holder  sig  tilbage,  gandske  som  privat  Mand  og  skiuler  ikke  at  være  hlandt 
de  saakaldte  Tilsidesatte  for  ei  at  sige  Udeeltagende  i  et  saa  vigtigt  Øieblik 
som   dette.     Han   har  bestemt   ingen   strafværdig  Forbindelse  med  Fienden,  og 


Grev  Wedels  Reise  til  Danmark.  ig 

Frederik  af  Hessen  havde  i  et  Brev  af  3die  Mai  1813  udtalt  sig  for 
Kongen  om,  at  det  vel  ikke  gik  an  at  sætte  Grev  Wedel,  der  netop 
havde  tåget  Afsked,  ind  i  Regjerings-Kommissionen,  hvorimod  han  fore- 
slog  at  sende  Grev  Wedel  til  England  for  der  at  virke  for  Provideringen 
af  det  søndenfjeldske  Norge  ^ 

Frederik  VI.  nærede  selv  en  stærk  Mistillid  til  Grev  Wedel,  men 
var  dog  enig  med  Christian  Frederik  i,  at  han  burde  benyttes  paa 
den  foreslaaede  Maade,  skjønt  rigtignok  kun  med  lagttagelse  af  al  For- 
sigtighed.  Saaledes  skrev  han  26de  Oktober  til  Prinsen:  „I  Hen- 
seende til  Grev  Wedel  Jarlsberg,  da  synes  Deres  Ide  at  bruge  ham  i 
Regjerings-Kommissionen  rigtig;  men  Jeg  maa  paalægge  Dem  at  se  ham 
paa  Fingrene;  thi  han  er  en  meget  tvetydig  Person-."  Grev  Wedel 
fik  alligevel  ikke  den  ham  tiltænkte  Stilling.  Maaske  har  han  ikke 
engang  modtaget  nogen  Underretning  om,  at  den  nye  Statholder  paa 
denne  Maade  havde  tænkt  at  knytte  ham  nærmere  til  sig. 

Imidlertid  øgedes  den  Spænding,  hvormed  Grev  Wedel  imødesaa 
Begivenhedernes  videre  Udvikling.  Han  besluttede  sig  for  at  foretage 
en  Reise  til  Danmark  og  komme  nærmere  den  Skueplads,  hvor  Af- 
gjørelsen  skulde  falde.  Anledningen  bød  sig  naturlig  frem.  Atter  var 
der  Nød  i  Norge,  og  det  gjaldt  om  at  skaffe  de  hungrende  Korn.  Atter 
var  Grev  Wedel  den  offervillige;  Peder  Anker  havde  faaet  Anvisning  paa 
Laan  af  9,000  Tønder  Korn  for  sine  Bønder  og  Brugsarbeidere  '',  og  saa  var 
der  alle  de  andre,  som  led  under  Kornmangelen.  Grev  Wedel  vilde 
hjælpe.  Han  satte  paa  ny  sit  eget  Liv  som  Indsats.  Medens  andre 
lavede  sig  til  at  feire  Julen,  forlod  han  sit  Hjem  og  gav  sig  ud  paa  en 
Færd,  hvor  han  lige  meget  truedes  af  Skageraks  Bølger  og  af  de  fiendt- 
lige Krydsere.     Landeveien  gjennem  Sverige  var  ham  spærret. 


jeg  troer,  han  haaber  Norges  Frelse  af  mig,  og  at  han  derfor  ønsker  mit  Held 
og  redeligen  vil  lade  sig  bruge  til,  hvad  jeg  fordrer  af  ham.  Ved  at  holde 
ham  ude  af  Forretninger  gjøer  man  hans  urolige  Hoved  raadvildt,  ved  at  tåge 
ham  med,  har  man  ham  meere  under  Øjne.  Jeg  raader  snarere  dertil  end 
derfra.  Men  har  han  ikke  D.  M.s  Tillid  som  Embedsmand,  bør  han  ej  brages 
i  en  saa  vigtig  Post.  Han  har  tabt  meget  af  sin  Popularitet  og  er  derfor 
mindre  skadelig,  hvis  hans  Ærgjerrighed  skulde  forlede  ham  til  at  handle  med 
onde  Hensigter  i  et  kritisk  Øieblik.''  Meddelelser  fra  Krigsarkiverne,  VII,  S.  434. 
Udtalelser  af  Stiftamtmand  Schouboe  om  Regjerings-Kommissionen  i  den 
ældre  Udgave,  I,  S.  620  flg. 

'     Samme  Brev,  som  er  anført  i  Bidrag  til  Norges  Hist.   1814,  I,  S.  30. 

-     Meddelelser  fra  Krigsarkiverne,  VII,  S.  446. 

^  Smlgn.  Meddelelser  fra  Krigsarkiverne,  VII,  S.  454.  Urigtige  Oplysninger  om 
denne  Reise  hos  Jacob  Aall,  Erindringer,  i  første  Udgave,  rettede  i  anden 
Udgave  af  samme  Erindringer,  S.  319,  Noten. 


20  Grev  Wedels  Brevveksling  med  Statholderen. 

Efter  den  dansk-norske  Krigserklæring  til  Sverige  af  3die  September 
var  der  indtraadt  aaben  Krigstilstand,  og  fra  den  10de  Juli  havde 
Frederik  VI.  bundet  sin  Skjæbne  til  Napoleons.  Søen  var  nu  den 
eneste  Vei,  der  stod  Grev  Wedel  aaben. 

Veir  og  Vind  holdt  ham  længe  tilbage.  I  Frederiksværn  modtog 
han  en  anerkjendende  Skrivelse  fra  Prins  Christian  Frederik  \  der 
appellerede  til  hans  opofrende  Følelser  for  det  i  Fare  stedte  Fædreland: 

„Hr.  Greve  Wedel  Jarlsberg. 

Indsluttet  har  jeg  den  Fornøjelse  at  oversende  Dem  min  Indbydelse 
til  at  deeltage  i  Laane-  og  Disconto  Gassen.  Det  vil  som  Fædrenelands 
Ven  glæde  Dem  at  see  en  nyttig  Indretning  iværksat,  af  hvilken  jeg 
haaber  de  mest  velgiørende  Følger.  — 

Naar  De  kommer  til  Jylland,  maa  De  endelig  tiene  mig  i  at  under- 
rette Dem  nøje  om,  hvorledes  det  udskrevne  Korn  inddrives  og  af- 
skibes;  om  det  sker  med  den  fornødne  Kraft,  om  de  norske  Skippere 
og  Handlende  behandles  billigt.  Hvad  jeg  da  videre  kan  udrette  til 
bedste  for  Kornfarten,  skal  vist  skee,  og  selv  vilde  jeg  bede  Dem  som 
norsk  Mand,  der  ikke  kan  andet  end  føle  varmt  for  en  Sag,  hvorpaa 
vores  Selvstændighed  beroer,  at  ville  aabenhiertigen  giøre  Providerings 
Administrationen  opmærksom  paa  de  Fejl,  som  De,  saa  nøje  kiendt  med 
Provideringen,  seer  at  der  finder  Sted;  jeg  har  ikke  Aarsag  til  at  mis- 
tvivle  om  bemeldte  Administrations  gode  Villie  til  at  ville  det  Rette. 

Udlaan  af  Korn  af  de  Kongelige  Magasiner  indtil  et  Qvantum  af 
100,000  Tdr,  er  nu  tilstaaet  med  Tilbagebetaling  i  natura  inden  3 
Maaneder.  Dog  kan  et  Partie  indtil  60,000  Tdr.  erstattes  de  Kongl. 
Magasiner  paa  Sielland  for  at  fordele  Indholdet.  Vore  Magasiners  Til- 
stand har  fremdeles  aftvungen  en  Bestemmelse,  som  iøvrigt  strider  mod 
mit  Ønske,  at  den  Private,  som  overlades  Korn  af  Magasinerne,  ligesom 
hidtil,  maae  indtage  halv  Ladning,  fragtet  for  Kongelig  Regning.  Assu- 
rance  for  Kornets  fulde  Værdi  gives  nu  ligeledes  og  skal  efter  seneste 
Bestemmelse  ligesom  ald  Assurance  udbetales  i  Sølvværdie.  At  De  saa 
længe  er  bleven  opholdt  formedelst  Modvind,  giør  mig  ondt  for  Deres 
Skyld;  men  mig  har  det  givet  Leilighed  til  paa  nye  at  forsikre  Dem 
om  den  Tillid,  med  hvilken  jeg  nævner  mig  Deres 

velvillige 

[Christian  Frederik.]" 
d.   19  Novbr.   1813. 


'     Koncept  i  det  danske  Rigsarkiv. 


Grei'  IVcdels  Bn'vi'cksling  med  Statholdcrcn.  21 

Herpaai  svarede  Grev  Wedel': 

„Til 

Hans   Hoihed   Prinds  Christian  Frederik 

til  Danmark  og  Norge,  Statholder, 

Commanderende  General  p:  p: 

Deres  Hoiheds  særdeles  naadige  af  I9de  d:  M:  havde  jeg  først  i 
Forgaars  den  Lykke  at  'modtage  her  i  Frederiksværn,  da  den  blev  mig 
tilsendt  fra  Jarlsberg.  —  Jeg  tør  derfor  haabe  Deres  Tilgivelse  fordie 
jeg  ikke  med  første  Post   bevidnede  Deres  Høihed   min  Erkiendtlighed. 

Ret  meget  beklager  jeg,  at  min,  ved  Modvind  saa  længe  forsinkede, 
Reise  til  Danmark  hindrer  mig  fra  ifølge  Deres  Opfordring  personligen 
at  møde  i  Christiania  den  15de  December  d:  A:  ved  Grundlæggelsen 
af  Norges  private  Laane-  og  Disconto  Gasse.  —  Men  uagtet  min  Fra- 
værelse haaber  jeg  dog  at  deeltage  i  denne  høist  vigtige  Indretning,  som 
skylder  Deres  Høihed  sin  Tilværelse,  og  har  derfor  befuldmægtiget  min 
Svigerfader,  Kammerherre  P.  Anker  til  at  møde  paa  mine  Vegne.  — 

Det  skal  være  mig  en  behagelig  Pligt  paa  en  venskabelig  og  be- 
skeden  Maade  at  sige  Providerings  Administrationen  i  Aalborg,  med 
hvis  værdige  Formand  jeg  har  den  Fornøielse  at  være  nøie  bekjendt,  min 
Meening  betræffende  Norges  vigtigste  Anliggende,  naar  jeg  troer  at  Et 
og  Andet  kunde  forandres  og  forbædres.  —  Ifølge  Deres  Høiheds  sær- 
deles smigrende  Tilladelse  skal  jeg  tillige  tåge  mig  den  Friehed  aaben- 
hjertigen  at  mælde  Dem,  hvad  jeg  maatte  erfare  angaaende  Provide- 
ringsvæsenet  og  andre  Fædrelandets  Anliggender. 

Ingen  Mand,  som  har  den  Lykke  at  kjende  Deres  Høihed,  kan 
tvivle  om,  at  alt,  hvad  der  staaer  i  Deres  Magt,  gjøres  og  er  gjort  for 
at  redde  Norge  ud  af  sin  ulykkelige  Stilling.  Denne  Overbeviisning 
maae  under  de  ublide  Omstændigheder,  med  hvilke  De  har  at  kjæmpe, 
være  Dem  en  sød  Trøst,  som  ingen  kan  frarøve  Dem. 

Saasnart  de  egensindige  Elementer  og  Fiendtlige  Krydsere  tillade  mig 
at  naae  Jyllands  Kyster,  skal  jeg  give  mig  den  Ære  at  mælde  Deres 
Høihed    min    Ankomst.     Jeg   anbefaler  mig  i  Deres  vedvarende  Naade. 

Frederiksværn  den  23de  Nov:r.  1813. 

Deres  Høiheds 

taknemmelige  og  underdanige 

H.  Wedel  Jarlsberg." 


'     Originalskrivelse  i  det  danske  Rigsarkiv. 

Fra  Frederiksværn  reiste  Grev  Wedel  tilbage  til  Jarlsberg,  hvorfra 
han  skrev  nogle  Linier  til  Svigerfaderen  ^ 

Jarlsberg  d.  24  Nov. 
1813. 
„Beste  Fader! 

Jeg  har  liggende  for  mig  Dine  venskabelige  Linier  af  14de  og  19de 
d:  M:,  hvorfor  jeg  skylder  Dig  at  aflægge  min  oprigtige  Taksigelse.  — 
De  første  modtog  jeg  endnu  her  paa  Jarlsberg,  men  de  sidste  blev  mig 
tilsendte  til  Frederiksværn,  hvor  jeg  i  3  Dage  har  ventet  paa  Vind  og 
Skuderne.  —  Da  Skuderne  formedelst  Modvind  ikke  kunde  komme  til 
Frederiksværn,  reiste  jeg  i  Gaar  Aftes  tilbage  hertil  for  at  være  nær 
Fartøierne  i  Tilfælde  Vinden  skulde  blive  saa  god  paa  engang  at  de 
med  Fordeel  kunde  ligefra  Tønsberg  Fjorden  sætte  Coursen  til  Jyl- 
land. —  Endnu  er  Veiret  det  samme,  uden  mindste  Tegn  til  Forandring, 
hvilket  er  dobbelt  ilde,  da  Maanen  nu  igjen  begynder  at  vorde  lys. 
Den  3die  Skude  er  desværre  endnu  ikke  færdig,  da  uophørlig  Regn 
hindrer  dens  Kalfatring,  Tjæring  m:  v:  Den  mangler  blot  nogle  Dages 
klart  Veir.  —  Førend  den  er  seilfærdig  kan  den  ikke  taxeres  da  det 
skal  staae  i  Forretningen  at  den  er  i  fuld  Stand  til  at  foretage  en 
Reise.  —  Jeg  kan  ei  sige  Dig  hvormeget  Du  glæder  mig  ved  at  sende 
mig  politiske  Efterretninger  uagtet  Du  veed  hvormeget  jeg  sørger  over 
Nap.s  Uhæld!  — 

Angaaende  vor  Prov?  Væsen  nødes  jeg  til  atter  at  uleilige  Dig  i 
følgende  Anledning:  Det  er  nu  atter  bestemt  at  enhver  som  faaer 
Korn  af  de  Kongl:  Mag:  skal  aflevere  det  halve  her  i  Norge  til  Maga- 
sinerne.  Søg  dog  beste  Fader!  som  Værks-Eier  at  befries  herfor  og 
send  mig  herom  Beskeed  in  duplo  til  Jarlsberg  og  til  Aalborg.  —  Det 
vilde  være  høist  ærgerligt  at  maatte  endog  af  Dine  smaae  Ladninger 
aflevere  det  Halve  som  man  med  saa  megen  Ærgrelse  og  Uleilighed 
faaer  over  det  med  allehaande  Farer  truende  Hav.  Dersom  det  ikke 
lykkes  Dig  at  faae  Befrielse  fra  nysnævnte  Bestemmelse,  saa  synes  det 
best  at  befatte  sig  saalidet  som  mueligt  med  Magasinerne  uagtet  dette 
i  andre  Henseender  har  vigtige  Fordeele.  — 

Jeg  skylder  at  mælde  Dig  at  jeg  har  fragtet  circa  75  Tønder  (Halv- 
parten) i  en   liden  Jagt   som    et  Par  Borgere  i  Tønsberg    have   udrustet 


Dette  og  de  følgende  Breve  fra  Danmark  tilhører  Statsminister  C.  Løvenskiold 
paa  Vækkerø. 

for  at  forsyne  deres  Huus.  Dersom  dette  Partie  lykkeligen  kommer 
hertil  kan  det  til  Foraaret  sendes  med  det  Øvrige  som  Du  skal  have 
herfra,  eller  anvendes  til  Grubefolkene.  Bulletins  sendes  hermed  til- 
bage  —  Nu  er  Nap?  Retraite  bleven  til  Flugt!  —  Prindsen  har  sendt 
mig  en  Opfordring  til  at  møde  ved  Grundlægningen  af  en  ganske  pri- 
vat Norsk  Laane  og  Disconto  Gasse.  —  Min  Reise  hindrer  mig  fra  at 
møde  —  Men  da  denne  Indretning  synes  nyttig  og  fordeelagtig  under 
alle  politiske  Omstændigheder,  saa  beder  jeg  Dig  møde  tillige  paa  mine 
Vegne  og  har  derfor  skrevet  indsluttede  Fuldmagt.  —  Du  og  jeg  bør 
deeltage  deri  mere  end  nogen  anden  da  vi  ere  de  første  Privatmænd  i 
Norge  og  stedse  naar  noget  Norsk  er  paa  Færde,  træde  frem  som  saa- 
danne,  —  Jeg  har  intet  imod  at  imodtage  enhver  Post  ved  denne  Ind- 
retning, der  ikke  staaer  i  Forbindelse  med  Regjeringen!  — Jeg  indvilger 
aldrig  i  noget  Laan  til  Regjeringen,  hvorom  det  er  mueligt,  at  der 
bliver  Qvæstion.  — 

Jeg  veed  intet  Nyt,  —  undtagen  at  nogle  enkelte  Kornskibe  ere 
ankomne  hist  og  her.  — 

Undskyld  beste  Fader  mit  Rablerie  og  ynd  stedse  som  hidtil  Din 
taknemmelige  og  Dig  til  Døden  opoffrede  Søn 

Herman." 

Hertil  sluttede  sig  nogle  Linier  til  Grevinden: 

Jarlsberg  'Vu   13. 
„ Beste  Karen! 

Til  Straf  fordie  Du  ingen  Linie  sendte  mig  med  forrige  Post  faaer 
Du  i  Dag  ikkuns  2  Ord  for  at  mælde  Dig  at  Din  Ulysses  endnu  pines 
af  de  gjenstridige  Elementer!  —  Efterat  have  tilbragt  3  Dage  hos  de 
snille  Fabricius  uden  at  see  Fartøierne  som  jeg  troede  der,  komme  og 
uden  Udsigt  til  Forandring  i  Veiret  vendte  jeg  tilbage  til  mit  gamle 
Standqvarteer!  —  Nu  har  jeg  besluttet  at  gaae  ombord  saasnart  Vinden 
blæser  lidt  fra  Nordkanten  og  at  blive  ombord  indtil  en  gunstig  Vind 
af  tilbørlig  Force  tillader  den  længe  —  længe  —  omtalte  Reise.  Min 
Utaalmodighed  kan  Du  forestille  Dig  bædre  end  det  mageløse  Søle  som 
her  finder  Sted  paa  Leerveiene  —  Jeg  var  i  Gaar  1 1  Timer  underveis 
fra  F.værn,  hvorhen  jeg  kjørte  i  Slæde  i  4  Timer. 

Nu  maae  jeg  slutte  med  at  bede  Dig  —  min  velsignede  Karen! 
omfavne  de  søde  Unger  —  Fra  Linaaes,  som  jeg  2  Gange  har  besøgt, 
skal  jeg  hilse  venligst  —  Elsk  stedse  Din  egen  Gut 

Herman." 


24  Laane-  og  Diskontokassen. 


Efter  dette  foregik  Overreisen.  Om  den  vides  intet  nærmere.  I 
de  sidste  Dage  af  November  1813  var  Grev  Wedel  paa  dansk  Grund,  i 
Jylland,  hvor  Aalborg  blev  hans  nærmeste  Maal,  og  hvorfra  han  ikke 
saa  snart  kunde  slippe  bort.  Han  var  saaledes  fraværende  fra  Norge, 
da  Christian  Frederik  i  December  og  Januar  holdt  det  store  Møde  i 
Christiania,  paa  hvilket  der  forhandledes  om  Oprettelsen  af  den  private 
Laane-  og  Diskontokasse.  Han  stod  dog  ikke  udenfor  dette  Foretagende. 
Peder  Anker  mødte  ogsaa  paa  hans  Vegne,  og  begge  ydede  sine  Bidrag 
til,  at  det  kunde  komme  igang;  Grev  Wedel  valgtes  Ste  Januar  1814 
fraværende  til  Medlem  af  Direktionen  for  det  nye  Pengeinstitut  \ 

Samtidig  begyndte  den  sidste  diplomatiske  Aktion,  af  hvilken 
Monarkiets  fortsatte  Bestaaen  var  afhængig.  Samtidig  med,  at  Grev 
Wedel  slåp  over  Skagerak,  reiste  der  et  overordentligt  Sendebud  fra  den 
østerrigske  Regjering  over  Østersøen.  Grev  de  Bombelles  ankom  efter 
en  stormfuld  Overreise  til  Kjøbenhavn  27de  November  med  den  Opgave 
at  vove  det  sidste  Forsøg  paa  at  bevæge  Frederik  VI.  til  at  gjøre  de 
allieredes  Sag  til  sin  og  som  Pris  for  Freden  overlade  Trondhjems 
Stift  til  Sverige.  Men  samtidig  med,  at  han  stillede  denne  Fordring, 
lod  han  ane,  at  en  Afstaaelse  ikke  altid  gjaldt  for  Evigheden,  og  at  der 
kunde  tænkes  Tilfælde,  hvori  den  danske  Regjering  kunde  komme  til 
at  opveie  Sveriges  Indflydelse  hos  de  forbundne  Stormagter.  Dermed 
var  paa  een  Gang  Spørgsmaalet  om  Norges  Deling  bragt  frem,  og  tillige 
Muligheden  aabnet  for  at  faa  den  gjort  om  igjen,  maaske  endog,  inden 
den  var  bragt  i  Udførelse^. 


Under  7de  Januar  1814  underrettede  Christian  Frederik  Grev  Wedel  om  dette 
Valg  i  en  Skrivelse,  der  findes  i  Statholderskabets  Korrespondanse-Protokol, 
sign.  136,  fol.  380,  b :  „Jeg  har  herved  den  Fornøjelse  at  underrette  Dem  om, 
at  De  i  afholdt  Møde  den  Ste  dennes  med  Stemmeflerhed  er  valgt  til  Directeur 
for  den  Norske  private  Laane  og  Disconto-Kasse ;  tilligemed  Stiftamtmand  Thy- 
geson,  Conferenceraad  Anker,  Agent  Nielsen  og  Kjøbmand  Thomas  Johan 
Heftye ;  hvilket  Beviis  paa  Medborgeres  Tillid  upaatvivleligen  vil  være  Dem 
ligesaa  kjært  at  modtage,  som  det  er  mig  behageligt  at  meddele  Dem  Kund- 
skab  derom.'' 

Oplysninger  om  Grev  de  Bombelles  og  om  hans  Forhandlinger  med  Frederik 
VI.  og  dennes  Ministre  findes  hos  Sørensen,  Kampen  om  Norge,  I,  S.  386  fig., 
II,  8.  67,  Wegener,  S.  192  flg.  og  419  flg.  og  Forf.s  Bidrag  til  de  nordiske 
Rigers  politiske  Historie  i  1813  og  1814  (Christiania  Videnskabs-Selskabs  For- 
handlinger for  1877,  No.  12),  S.  44—87,  hvor  Fremstillingen  er  bygget  paa 
Aktstykker  fra  det  k.  k.  Hus-,  Hof-  og  Statsarkiv  i  Wien.  Smlgn.  ogsaa 
Castlereagh,  Lettres  and  despatches.  Meget  om  det  samme  Emne  inde- 
holdes  i  Bind  VII  af  Meddelelser  fra  Krigsarkiverne.  Dertil  kommer  de  sær- 
deles vigtige  Aktstykker  og  Oplysninger,  som  Dr.  Aage  Frus  har  meddelt  i 
Danske  Magasin,  femte  Række,  Bind  IV,  S.  1—61  og  101  —  156. 

For  Frederik  VI.  og  hans  Ministre  var  Tanken  paa  en  Afstaaelse 
af  Trondhjems  Stift  maaske  endnu  pinligere  end  Udsigten  til  at  afstaa 
hele  Norge.  Men  de  kunde  dog  efter  den  Maade,  hvorpaa  Forslaget 
var  fremkommet  fra  den  osterrigske  Regjering,  ikke  helt  afvise  det,  og 
derfor  blev  Spørgsmaalet  om,  hvorledes  Christian  Frederik  i  et  saadant 
Tilfælde  skulde  forholde  sig,  ogsaa  nu  drøftet  i  Kongens  Brevveksling 
med  Prinsen.  Den  7de  December  opfordrede  Frederik  VI.  Christian 
Frederik  til  at  gjøre,  hvad  han  kunde,  for  at  holde  hele  Norge  samlet, 
og  26de  December  svarede  Prinsen  bekræftende,  idet  han,  —  i  Henhold 
til  en  tidligere  fremkastet,  men  aldrig  af  Kongen  godkjendt  Plan  — 
endog  stillede  i  Udsigt,  at  det  norske  Folk  kunde  reise  sig  og.  forlange, 
at  han  stillede  sig  i  dets  Spidse,  for  hvilket  Tilfælde  han  udbad  sig 
nærmere  Ordres  fra  Kongen'. 

Under  disse  Forhold  kom  Christian  Frederik  ind  paa  Tanken  om 
at  gjenoptage  den  gamle  Plan  med  Oprettelse  af  et  norsk  Regjerings- 
raad,  der  under  de  kommende  Begivenheder  kunde  staa  ved  hans  Side. 
I  December  skrev  han  derom  til  Frederik  VI.,  og  i  Januar  gjorde  han 
for  denne  nærmere  Rede  for,  hvorledes  han  havde  tænkt  sig  at  ordne 
Regjeringsraadet  eller  Kommissionen.  Efter  en  Plan,  som  han  udviklede 
for  Frederik  VI.  i  et  Brev  af  Ilte  Januar  1814,  var  det  hans  Hensigt 
at  stille  Sommerhielm  i  Spidsen  for  det  paatænkte  Departement  for 
Retspleien  og  at  tilbyde  Grev  Wedel,  naar  han  vendte  tilbage  fra  Dan- 
mark, at  overtage  Finans-Departementet ;  derhos  var  det  Meningen  at 
overdrage  Indredepartementet  til  Thygeson,  Handels-  og  Tolddeparte- 
mentet  til  Rosenkrantz  og  at  sætte  Carsten  Anker  i  Spidsen  for  det 
Departement,  der  skulde  have  Bestyrelsen  af  „de  økonomiske  Forvalt- 
ningsgrene" ^ 


'  Meddelelser  fra  Krigsarkiv  erne,  IX,  S.  131  flg.  og  143  flg.  —  Om  en  Henvendelse 
fra  Grev  Essen  til  Christian  Frederik  gjennem  Peder  Anker  se  Schinkel, 
Bihang,  III,  S.  222. 

-  Meddelelser  fra  Krigsarkiverne,  IX,  S.  151  flg.  Smlgn.  Sørensei^,  Kampen  om 
Norge,  I,  S.  137;  Bidrag  til  Norges  Historie  i  1814,  I,  S.  38  flg.  Det  heder  i 
dette  Brev:  „Hvad  der  et  Par  Dage  opholder  mig,  er  et  Svar,  Jeg  venter  fra 
Konferensraad  Sommerhielm.  Da  denne  værdige  Mand  før  har  været  i  Regje- 
rings-Kommissionen ;  han  af  tre  vilde  blive  den  eneste,  der  ikke  kom  ind  igjen, 
og  han,  som  man  har  sagt  mig,  ønsker  denne  Udmærkelse,  saa  har  jeg  tilbudt 
ham  samme,  og  tiltænkt  ham  Departementet  for  Retspleien,  hvorimod  Etatsraad 
Falbe  for  Tiden  ej  kunde  blive  Medlem  af  Raadet.  —  Grev  Wedel  Jarlsberg, 
som  jeg  har  tiltænkt  Finanzfaget,  er  i  Danmark;  men  naar  han  kommer  tilbage, 
vil  jeg  tilbyde  ham  det;  til  den  Tid  haaber  jeg,  at  Grev  Trampe  har  modtaget 
Deres  Majestæts  Befaling  at  reise  til  sit  Embede,  saa  at  Antallet  ej  bliver  meere 
end  fem,   nemlig,  foruden    Wedel  og  Sommerhielm,  Thygeson  for  den  indvortes 

Det  kan  neppe  være  tvivlsomt,  hvorledes  Grev  Wedel  vilde  have 
stillet  sig  til  et  saadant  Tilbud,  om  det  var  fremkommet  under  Forud- 
sætning  af,  at  Prinsen  og  hans  Regjeringsraad  skulde  danne  det  Midt- 
punkt, om  hvilket  hele  det  norske  Folk  skulde  samle  sig  for  at  afværge 
Rigets  Deling.  Hvis  Frederik  VI.  havde  antaget  det  østerrigske  Forslag, 
da  havde  Grev  Wedels  naturlige  Plads  været  ved  Prinsens  Side,  i  Spidsen 
for  det  Folk,  der  vilde  vove  alt  for  at  undgaa  en  Deling,  som  var  ens- 
tydig  med  den  visse  Undergang.  I  Øieblikket  vilde  alt  andet  været 
trængt  tilside  for  Hensynet  til  Fædrelandets  fortsatte  Bestaaen  som 
udelt  Rige,  og  det  maatte  være  Fremtiden  overladt  at  afgjøre,  hvorvidt 
Norge,  naar  det  var  reddet  fra  Faren,  skulde  forenes  som  selvstændig 
Stat  med  et  af  de  to  andre  nordiske  Riger  eller  maaske  med  dem  begge. 

Imidlertid  flakkede  Grev  Wedel  om  i  Danmark.  Den  2den  De- 
cember  var  han  i  Aalborg  og  skrev  derfra  et  Brev  til  Peder  Anker: 

Aalborg  den  2'^f"  Dec^   1813. 
„Beste  elskede  Fader! 
I  Dag  griber  jeg  Pennen  for  at  mælde  Dig  Eet  og  Andet  angaaende 
Kornvæsenet.  —  For  saalidet  som  mueligt  at  kjede  Dig  skal  jeg  beflitte 
mig  paa  Korthed.  — 

—  Jagten  Henriette  begynder  at  lade  her  i  Aalborg  i  Morgen.  — 
Til  den  har  jeg  faaet  anviist  af  Magasinet  350  Tdr.  Rug  —  imod  For- 
pligtelse  at  tilbagelevere  dette  Qvantum  in  natura  efter  3  Maaneder.  — 
Det  har  lykkedes  mig  at  faae  denne  lille  Ladning  befriet  for  den  For- 
pligtelse  at  aflevere  det  Halve  til  Magasinerne  i  Norge.  — 

—  Jagten  5top  ham  — er  desværre  endnu  ikke  ankommet  og  maae 
sikkerligen  være  opbragt  —  Jeg  formoder  at  Du  har  faaet  eller  faaer 
Efterretning  derom  fra  Skipperen  Føyen. 

—  Jagten  Speculationen,  som  indtager  halv  Ladning  for  Dig  — 
bliver  først  om  et  Par  Dage  færdig  med  Kjølhalingen,  som  af  Frygt  for 
lis  ikke  foretages  i  Tønsberg.  Naar  den  er  færdig  tillades  den  deels 
fra  Magasinet  og  deels  ved  L.  Kjellerup  med  adskillige  Artikler  efter 
Aftale  med  Rederne  som  deele  alt  med  os  — 


Bestyrelse,  Rosenkrantz  for  Handels-  og  Toldfaget,  og  Konferensraad  Anker 
for  de  økonomiske  Forvaltningsgrene.  Naar  Anker  eller  en  af  de  andre  er  Fra- 
værende, maatte  Departementet  overtages  af  en  af  de  tilstedeværende  Med- 
lemmer. Rigets  politiske  Forhold  og  det  militære  Fag  staaer  under  Statholderen 
og  Kommissariats- Kollegiet  beholder  uforandret  sit  Ressort,  ligesom  Providerings- 
Kommissionen  hele  Provideringsvæsenet.  —  Jeg  smigrer  mig  med,  at  dette  saa- 
ledes  haver  Deres  Majestæts  Bifald,  hvilket  er  Maalet  for  min  Idræt.  Nærmere 
detailleret  Beretning  skal  følge,  saasnart  Organisationen  er  fuldendt."" 

Jeg  har  været  saa  heldig  at  faae  kjøbt  en  Brig  Houkum  Snibi 
kaldet  som  indtager  circa  1  200  Td":  fuldt  udrustet  med  Proviant  &c: 
&c:  for  80,000  Rdr  D:  C:,  som  alle  Mennesker  siger  er  særdeles  godt 
Kjøb.  —  Skp':  Otterbech  har  modtaget  den,  —  hvorimod  jeg  har 
indsat  Styrmand  Ole  Hovland  til  Skp":  paa  Jagten  Henriette  —  Da 
jeg  ikke  vil  underkaste  mig  den  Bestemmelse  at  indtage  halv  Ladning 
for  Kongl :  Regning  saa  har  jeg  været  nødsaget  til  at  kjøbe  Kornvarer 
til  dens  Tilladning  hos  Private.  —  500  Td':  Byg  har  jeg  faaet  for 
100  Rd":  Td:  —  hvorover  jeg  er  glad  da  Rug  og  Byg  næsten  ikke  er 
at  kjøbe  formedelst  den  stærke  Udskrivning  —  Jeg  ønsker  meere  Byg 
og  noget  Rug,  men  jeg  frygter  for  at  jeg  maae  nøies  med  Havre,  hvoraf 
nok  kan  faaes.  — 

Jagten  Nordstiernen  Skp'."  Anders  Nielsen,  som  jeg  har  beordret  til 
Aarhuus  —  er  formodentlig  endnu  ikke  afseilet  fra  Norge  —  Derfor 
mældes  intet  om  den  — 

Jeg  har  Haab  om  at  faae  fragtet  et  Skib  paa  omtrent  1,200  Td': 
som  ligger  i  Tonningen  —  hvor  Kornvarerne,  Coursen  uagtet,  ere 
næsten  billigere  end  her  —  Saasnart  Svar  indløber  reiser  jeg  formo- 
dentlig derhen,  da  jeg  har  stor  Lyst  til  den  Expedition,  fordie  Seiladsen 
fra  den  Kant  er  langt  mindre  farlig  end  igjennem  Kattegat.  —  Af  Frygt 
for  fiendtligt  Besøg  sælges  Alt  til  billige  Priser  i  Hertugdømmerne. 
Uagtet  jeg  staaer  i  Underhandling  om  fleere  Skibe  og  om  Korn  her  saa 
tvivler  jeg  næsten  paa  at  jeg  gjør  flere  Affairer  her  end  de  som  henhøre 
til  Expeditionen  af  Henriette,  Speculationen  og  Houkum  Snibi.  —  Priserne 
ere  høie,  Expeditionen  vanskelig  formedelst  Mængden  af  Skibe,  og 
Faren  at  indefryse  stor!  — 

For  at  dække  mine  Tratter  paa  Falcks  har  jeg  sendt  dem  Vexler 
til  Beløb  1080  £:  Sterl:  med  Anmodning  ikkuns  at  forhandle  dem  i 
Forhold  som  de  paa  dem  udstædte  Tratter  forfalde  til  Betaling  da 
Sterling  Coursen  dagligen  stiger.  —  Den  formodes  at  være  nu  2501"  pr: 
£:  Sti:  og  at  gaae   strax  op  til  3001"  — 

Meg  Længsel  seer  jeg  Breve  fra  Norge  i  Møde  —  og  venter  den 
Bestemmelse  at  Dine  Skibe  frietages  for  at  indtage  halv  Ladning  for 
Kongl:  Regning  —  Uden  denne  er  det  ikke  Umagen  værd  at  operere 
længere  end  egne  Fonds  strække  til.  —  Jeg  kan  ikke  sige  Dig  hvor 
glad  jeg  er  over  at  jeg  er  her  personligen,  thi  man  møder  1  000^"^  Vanske- 
ligheder som  man  i  et  Øieblik  hæver  naar  man  er  tilstæde,  men  som 
formodentlig  vilde  være  næsten  uovervindelige  ved  Correspondance.  — 
Da  Pengemangelen  er  forskrækkelig   formedelst   de  uhyre  Afgivter  saa 

kan  man  med  Contanter  gjøre  gode  Affaires  —  Er  det  Dig  derfor 
mueligt  at  skaffe  fleere  Ressourcer,  saa  modtager  jeg  dem  med  Glæde.  — 
Saasnart  jeg  er  færdig  her  reiser  jeg  til  Hobroe,  Randers,  Aarhuus  &c: 
for  at  see  hvad  der  maatte  være  at  gjøre. 

Man  har  aldeles  intet  Nyt  her  —  Jeg  slutter  derfor  i  Dag  med  at 
anbefale  mig  i  Din  vedvarende  Godhed  som  Din  taknemmelige  Søn 

Herman. 

Min  inderligen  elskede  Karen! 
I  Dag  faaer  Du  kuns  et  Par  Linier,  da  Tiden  ikke  strækker  til. 
Med  forrige  Post  tilskrev  jeg  Dig  —  original  og  Duplicat  for  at  mælde 
Dig  min  Ankomst  &c:  Jeg  er  frisk  og  har  trabelt  tænker  ret  ofte  paa 
Dig  og  længes  ubeskriveligen  efter  det  kjære  Hjem  som  jeg  haaber 
snart  igjen  at  ile  til  —  dog  maa  man  have  Taalmodighed !  Omfavn 
Ungerne  —  og  elsk  stedse  Din  med  Dig  lykkelige 

Herman." 

Det  har  været  en  Tid,  fuld  af  ængstelig  Forventning,  disse  Dage  i 
Aalborg.  Grev  Wedels  Tanker  har  snart  gaaet  hjem  til  Norge,  snart 
mod  Syd,  hvor  der  daglig  kunde  ventes  Efterretninger  om  Sammenstød 
med  fiendtlige  Tropper,  og  saa  havde  han  dertil  alt  sit  Arbeide  med  at 
skaffe  Korn. 

Der  er  endnu  bevaret  et  sidste  Brev  fra  hans  Ophold  i  Aalborg: 

Aalborg  d.  6"^  Dec^    1813. 
„Beste  Fader! 

Det  gjør  mig  ondt  at  jeg  intet  Nyt  kan  mælde  Dig  angaaende  vort 
Provideringsvæsen.  —  Jeg  har  staaet  i  Underhandling  om  Indkjøb  og 
Befragtning  af  nogle  Fartøier,  men  er  ikke  bleven  enig  med  Vedkom- 
mende. Kornet  er  ogsaa  baade  sjeldent  og  dyrt  paa  dette  Sted.  Jeg 
formoder  derfor  at  jeg  ikke  slutter  fleere  Handeler  her  —  men  om  faa 
Dage  reiser  sydefter  for  der  at  forsøge  min  Lykke.  —  Jagten  Hen- 
riette er  seilfærdig  med  300  Td":  Rug.  Meere  kunde  den  ikke  ind- 
tage.  Med  dette  Fartøi  afgaaer  Duplicatet  af  denne  Skrivelse.  —  Gud 
give  den  en  hældig  Reise!  —  Saa  havde  Du  dog  noget  at  begynde 
med.  —  Speculationen  og  Haukum  Snibi  have  formedelst  Storm  og 
Regn  endnu  ikke  faaet  Ladning  —  men  Du  kan  være  forvisset  om, 
at  ingen  Tid  vorder  spildt,  —  Med  ubeskrivelig  Længsel  venter 
jeg  Breve  fra  Norge  og  imødeseer  da  om  mueligt  fleere  Penge- 
ressourcer  eller  Bestemmelse  for  at  hvad  Du  faaer  af  Magasinerne  frie- 

tåges  for  den  Byrde  at  aflevere  det  Halve  til  Magasinerne  i  Norge.  — 
Faaer  jeg  ikke  snart  begge  Deele  eller  i  det  mindste  een  af  Deelene 
saa  bliver  der  snart  Ende  paa  min  Virksomhed.  —  Maaskee  reiser  jeg 
da  til  Kjøbenhavn  for  om  mueligt  at  bringe  begge  Ting  i  Orden;  dog 
ønskede  jeg  at  undgaae  denne  Reise  af  adskillige  Aarsager.  —  Jeg  har 
nogle  betydelige  Expeditioner  i  Kikkerten  fra  det  sydlige  Jylland  —  men 
det  er  for  tidligt  endnu  at  tale  derom  da  det  beroer  paa  saa  mange 
Omstændigheder  om  der  bliver  noget  deraf.  —  Angaaende  Politiken  kan 
jeg  intet  mælde  med  Vished  —  men  et  almindeligt  Rygte  siger,  at  en 
Østerrigsk  Negociateur  alt  er  kommet  til  Kjøbenhavn  og  at  en  Russisk 
dagligen  ventes  dertil  —  Desuden  mælde  Breve  fra  Altona  og  Hamborg 
at  Kronprindsen  af  Sverrige  er  paa  Marschen  til  Holland  hvor  en  Re- 
volution  skal  være  udbrudt  —  De  Franske  siges  at  være  myrdede  i 
Amsterdam  den  16 — 17  og  18^'^  Nov!"  —  Ved  vore  Grændser  er  Alting 
endnu  roeligt  —  men  Rekruter  exerceres  og  afsendes  til  den  Danske 
Armee  med  al  muelig  Hastighed ;  —  Man  maae  naturligviis  vente  et 
Angreb  dersom  Regjeringen  ikke  ved  Negociationer  undgaaer  Faren.  — 
Man  vil  vide  at  der  i  selve  Frankrige  er  udbrudt  Uroeligheder.  Dog 
formoder  jeg  at  det  er  blotte  Gisninger!  —  Her  er  meget  kjedsomme- 
ligt  —  Alle  Mennesker  ere  i  ondt  Lune  og  leve  for  sig  selv.  —  Nu 
maae  jeg  slutte  for  at  tilskrive  min  søde  Karen.  Troe  mig  bestandig 
Din  taknemmelige  Søn  — 

Herman. 

Min  inderligen  elskede  Karen! 
Uagtet  jeg  endnu  ikke  er  bleven  glædet  ved  nogle  Linier  fra  Din 
Haand,  min  fortræffelige  Kone!  saa  kan  jeg  dog  ikke  andet  end  tilskrive 
Dig  ved  enhver  Leilighed  for  at  tolke  Dig  hvor  ubeskriveligen  kjær  Du 
er  mig  og  hvormeget  jeg  længes  efter  den  lille  Cirkel  paa  Bogstad ! 
Jeg  lever  her  hos  min  gode  Søster  Julie  (som  med  oprigtigt  Venskab 
hilser  Dig)  saa  godt  som  jeg  kan  langt  fra  Dig  og  i  denne  kjedsomme- 
ligste af  alle  Byer.  Det  eneste  som  ret  moerer  mig,  er  Haabet  snart 
at  kunne  sende  søde  Fader  brav  Korn.  —  Da  jeg  altid  har  havt  Lykken 
med  mig  saa  troer  jeg  sikkert  at  mine  Expeditioner  skulle  komme  vel 
frem.  Selv  kommer  jeg  nok  med  det  største  Skib  som  jeg  expederer  fra 
Jylland  for  at  være  desto  sikkrere  paa  at  alt  mueligt  skeer  til  et  hældigt 
Resultats  Erholdelse.  —  Jeg  drømmer  om  Natten  blot  om  mine  Venner 
i  Norge  og  om  Korn.  —  Du  kan  ikke  forestille  Dig  hvor  glad  jeg  vilde 
blive   ved    at    passere    Vækkerøe    med    et    stort    Kornskib    bestemt    til 

Faders    Magasin.    —  Jeg    haaber,   at   der   ikke  vil  fordres  mange  Uger 

inden  jeg  kan    ile  tilbage  i  Dine  Arme !    —    Imidlertid    maae  Du  flittig 

kysse   de  velsignede    Unger   fra   mig    og   stedse   elske   mig  som  Din  til 

Døden  Dig  elskende  egen  Gut 

Herman." 

Saa    gik    Reisen    til    Kjøbenhavn,    hvor   Grev    Wedel   ankom  Jule- 
aften ^     Herom  har  han  selv  fortalt  i  følgende  Brev  til  sin  Hustru: 

Kjøbenhavn  den  25'^.'=  Dec^  1813. 
„Min  inderligen  elskede  Karen! 
Jeg  kan  ikke  sige  Dig  hvor  ondt  det  gjør  mig  at  maatte  ved  Hjelp 
af  det  kolde  Papiir  ønske  Dig,  min  velsignede  Kone!  en  glædelig  Juul 
i  Stedet  for  at  trykke  Tusinde  varme  Kys  paa  Dine  søde  Læber  og  at 
see  Dine  elskværdige  Unger,  søde  Fader  og  en  glad  Kreds  af  Venner 
omgive  Dig  paa  det  hyggelige  Bærum.  —  I  denne  Juul  nyder  jeg  den 
Lykke  at  løbe  omkring  for  at  gjøre  Visiter  &c:  — Jeg  kom  hertil  i  Gaar 
Aftes  efter  en  høist  kjedsommelig  og  besværlig  Sneglereise  igjennem 
Jylland,  Fyen  og  Sjælland.  —  Veiene  ere  formedelst  de  idelige  militaire 
Transporter  forskrækkelige  og  Hestene  udkjørte.  —  IV2  Miile  fra  K"^ 
mødte  jeg  Ferdinand  med  Garden  til  Hest  som  er  paa  Marschen  til 
Holsteen.  —  Jeg  kastede  strax  min  Kuffert  paa  en  af  Gardens  Bagage 
Vogne,  og  steg  selv  til  Hest  for  at  følge  med  Ferdinand  til  første 
Natteqvarteer  4V2  Miile  fra  Kl  i  en  Bondebye,  gamle  Gliim  kaldet, 
hvor  jeg  var  med  denne  elskede  Broder  til  i  Gaar  Formiddag,  da  han 
fortsatte  sin  Reise  og  jeg  min.  —  Du  kan  begribe,  at  det  var  mig 
usigeligen  kjært  ikke  ganske  at  forfeile  at  møde  Ferdinand,  især  da  man 
under  nuværende  Omstændigheder  ikke  letteligen  kan  vide  om  man 
sees,  og  naar  man  sees  igjen.  Jeg  logerer  hos  Ferdinands  Juliane,  som 
naturligviis  er  bedrøvet  over  hans  Afmarsch  men  dog  bærer  sin  Skjæbne 
med  Raskhed.  Caroline  har  jeg  truffet  i  taaleligt  Helbred,  men  dog 
meget  aftaget  —  Hendes  Bryst  er  nok  stærkt  angrebet.  —  Helene  er  i 
Besøg  hos  Ferdinands  —  Hun  er  en  ret  forstandig  Pige  med  et  vakkert 
Ansigt,  men  ynkeligen  gebræklig.  —  De  hilse  Dig  alle  venligst  og 
længes  meget  efter  at  Du  skal  besøge  dem.  —  Hos  stakkels  Frue 
Anker    har  jeg  været.  —  Hun  vandrer   formodentligen  alt  paa  Gravens 


I  et  Brev  til  Christian  Frederik  fra  Harbou,  der  bestyrede  hans  Hofholdning 
og  økonomiske  Anliggender  i  Danmark,  dateret  Kjøbenhavn  27de  December 
1813,  heder  det:  ,,Jeg  hører,  at  Grev  Wedel  er  kommen  hertil;  men  jeg  har 
ikke  seet  ham.''     (Original  i  det  danske  Rigsarkiv). 

Bred.  —  Annettes  Død  har  styrtet  hende  i  en  mørk  Fortvivlelse.  — 
Erik  gjør  Tjeneste  ved  Husarerne,  som  endnu  ligge  ved  Fredensborg.  — 
Holtens  har  jeg  forefundet  i  taaleligt  Helbred.  -  Nicolay  og  hans  Kone 
ere  uden  Grund  i  et  ulykkelig!  Humeur;  —  men  Mathis  og  hans  Kone 
samt  en  rask  lille  Dreng  ere  fornøiede  og  trives  godt  —  De  bede  sig 
venligen  erindrede  af  Dig.  —  At  det  var  dem  alle  en  Glæde  at  see 
mig  saa  uventet,  (sic)  —  Her  er  ellers  saavidt  jeg  kan  mærke  yderst 
kjedsommeligt.  —  Alle  Mennesker  ere  misfornøiede  og  frygte  for  Frem- 
tiden. —  Dyrtid  er  her  i  høi  Grad  —  f:  Ex:  simpelt  Kjød  3":  pr.  'ffi: 
Smør  S""  pr:  iC:  &c:  —  Dette  trykker  de  fleeste  Familier  og  tilintetgjør 
al  Selskabelighed.  —  Nu  siger  man  mig  at  Posten  er  kommen,  og  jeg 
haaber  at  faae  Brev  fra  Dig:  men  jeg  maae  afsende  disse  Linier  inden 
jeg  kan  forvisse  mig  derom.  —  Derfor  takker  jeg  Dig  forud  i  Haabet 
at  glædes  med  et  Par  Ord  fra  det  Kjæreste  som  Forsynet  skjænkede 
mig.  —  Kys  endeligen  mange,  mange  Gange  vor  velsignede  lille  Engel 
som  nu  er  et  Aar  gammel.  —  Omfavn  mine  raske  Gutter  Peder  og 
Harald  og  hils  dem  fra  deres  vakkre  3  Fettere  Fritz,  Ferdinand  og 
Herman.  —  Nu  maae  jeg  slutte  for  at  skrive  et  Par  Linier  til  søde 
Fader!  —  Med  næste  Post  meere.  —  Endnu  engang  ønskes  Dig  en  ret 
glædelig  Juul  fra  Din  egen  Dig  evig  elskende 

Herman.  —  Hils  alle  Venner.  — 

Beste  Fader!  —  Uagtet  jeg  ikke  egentligen  har  noget  at  mælde 
Dig  saa  maae  jeg  dog  her  fra  Hovedstaden  tilskrive  Dig  et  Par  Linier 
for  at  meddeele  Dig  hvad  jeg  har  erfaret  ved  Rygter  &c:  om  vore  pri- 
vate og  offentlige  Anliggender.  —  Angaaende  de  Private  kan  jeg 
sige  Dig,  at  Otto  Moltke  og  Consortes  have  lovet  saa  meget  Korn  til- 
laans  af  Mag:  som  vi  ønske  uden  nogen  bebyrdende  Clausul.  Hvor- 
vidt man  skal  benytte  denne  Godhed  vil  beroe  paa  Omstændigheder, 
der  maae  udvikle  sig  i  disse  Dage.  —  Du  kan  være  overbeviist  om  at 
jeg  efter  moedent  Overlæg  og  Raadførsel  med  fornuftige  Mænd  skal 
gjøre  hvad  Omstændighederne  udkræve ;  men  det  er  nu  umueligt  at 
sige,  hvad  man  skal  gjøre  næste  Dag.  —  Angaaende  det  Offentlige 
kan  jeg  intet  bestemt  mælde.  Den  ene  troer  paa  Fred  —  den  anden 
paa  Krig  til  Liv  og  Død.  —  Alt  heroer  paa  den  Mægling  som  Østerrige 
har  foretaget  sig.  —  Kr:  af  Sv:  paastaaer  heele  Norge  —  man  byder 
ham  en  Deel  deraf.  —  Man  haaber  at  de  Allierede  skille  sig  fra  ham 
og  at  man  da  skal  kunne  blive  Mester  over  de  Svenske  allene.  —  Det 
meeste  af  Armeen  kjøres  til   Fyen  og  Jylland.  —  Man  siger  at  Kongen 

reiser  til  Fyen  om  et  Par  Dage.  —  Alt  er  i  en  forfærdelig  Spænding!  — 
Pengemangelen  er  forfærdelig.  —  Species  50J1  Sterling  130.  —  Jeg 
bliver  nogle  Dage  her  for  at  see  Udfaldet  af  denne  Crisis  og  for  at 
fornye  Kundskaben  om  Terrainet.  —  Med  næste  Post  haaber  jeg  at 
kunne  mælde  Dig  meere  —  Imidlertid  anbefaler  jeg  [mig]  i  Din  ved- 
varende Godhed  som  Din  egen  taknemmelige  Søn 

Herman." 

Fra  Kjøbenhavn  gik  Veien  atter  tilbage  til  Jylland,  hvorfra  Grev 
Wedel  havde  tænkt  at  sætte  over  til  Norge.  Underveis  besøgte  han 
sin  gamle  Lærer,  Amtsprovst  Kruse  i  Randers  \  og  reiste  saa  til  Aal- 
borg.    Fra  denne  By  skrev  han  følgende  Brev  til  sin  Hustru: 

Aalborg  17  Janf  1814.  — 
,,Min  inderligen  elskede  Karen! 
Efter  i  lang  Tid  at  have  savnet  Breve  fra  de  mig  kjæreste  Væsener 
modtog  jeg  paa  Tilbagereisen  fra  K"?  hertil  Dine  og  søde  Faders  Linier 
af  9''.^  15'^;  m^  23'^.e  24'^.^  og  27'^.^  Decf  —Jeg  behøver  ikke  at  sige 
Dig,  min  fortreffelige  mageløse  Kone!  at  Din  langvarige  Upasselighed 
ængster  mig  meget  og  gjør  min  Fraværelse  fra  Norge  dobbelt  smerte- 
lig. —  Intet  uden  Faders  bestemte  Forsikkring  at  Du  den  27^*,^  var 
meget  i  Bedring  og  at  Din  Sygdom  ei  var  farlig  har  kunnet  beroelige 
mig  noget.  —  Med  ubeskrivelig  Uroelighed  længes  jeg  efter  Posten  fra 
Norge  for  at  erfare  Din  Helbredelse.  —  I  min  Sorg  over  Din  Upasse- 
lighed har  det  ei  lidet  glædet  mig  at  søde  Fader  samt  vore  elskværdige 
Børn  ere  raske  og  at  den  velsignede  Cathrine  har  uden  Sygdom  faaet 
sin  første  Tand.  —  Kuns  naar  jeg  er  fraværende  og  naar  Sygdom  ind- 
træffer  føler  jeg  ret  levende  hvor  uendeligen  kjære  Du,  Fader  og 
Ungerne  ere  mig.  —  Gud  give  at  jeg  snart  maae  høre  at  I  alle  ere 
raske!  —  For  et  Par  Dage  siden  ankom  jeg  hertil  efter  en  forskrække- 
lig  kold  Tour  i  det  bestmuelige  Befindende.  —  Uagtet  min  Længsel 
efter  at  reise  hjem  igjen  næsten  bliver  utaalelig  og  tiltager  derved  at 
jeg  aldeeles  intet  har  at  bestille,  saa  nødes  jeg  dog  til  at  blive  her 
nogen  Tid  da  alle  Skibe  ere  indefrosne  og  alle  Kyster  saaledes  belagte 


Personalhistorisk  Tidsskrift,  tredie  Række,  VI,  S.  27.  Her  fortælles,  at  Grev 
Wedel,  medens  Fredsforhandlingerne  førtes  i  Kiel,  opholdt  sig  i  Randers,  og 
at  han  der  haabede,  at  to  svenske  Regimenter  skulde  sendes  fra  Goteborg  til 
Jylland.  Nogen  Hjemmel  herfor  anføres  dog  ikke,  og  de  her  i  Texten  gjengivne 
Breve  indeholder  hellerikke  noget,  som  kunde  bestyrke  det.  Smlgn.  C.J.  Anker, 
Unionens  Forberedelse  og  Tilblivelse  1814,  S.  6  og  8  flg. 

med  lis  at  jeg  tvivler  om  nogen  Postgang  snart  finder  Sted.  Imidlertid 
sendes  Breve  in  duplo  i  Haab  om  at  de  Icunde  naae  deres  Bestem- 
melse. —  Da  jeg  anseer  det  for  urigtigt  at  vove  Liv  og  Helbred  paa  et 
lidet  Fartøi  i  denne  Aarstid  (med  17  Graders  Kulde,  som  er  utaalelig 
her)  saa  oppebier  jeg  en  Forandring  af  Veir,  som  formodentlig  snart 
kommer  eller  af  politiske  Conjuncturer  som  gjøre  Reisen  igjennem 
Sverige  muelig;  hvilken  Forandring  ei  længe  kan  udeblive.  Endnu  veed 
man  intet  bestemt  om  Freden.  —  En  Vaabenstilstand  paa  ubestemt  Tid 
finder  igjjen  Sted  siden  den  Q'^^  d :  M :  —  Det  er  sandelig  høi  Tid  at  der 
bliver  Ende  paa  den  ulykkelige  Spænding!  —  Det  er  mig  ubegribeligt 
at  Du  har  faaet  saa  faa  af  mine  Breve  da  jeg  næsten  hver  Postdag 
har  skrevet  in  duplo  til  Dig  eller  Fader.  —  Det  gjør  mig  ondt  at  jeg 
ikke  nu  kan  lade  Ferdinand  udbetale  Mad :  Pullich's  Aarlige  da  han 
er  ved  Hovedqvarteret  i  Fyen.  —  Det  overlades  ganske  til  Dig  at  be- 
stemme hvad  hun  skal  have.  —  Du  veed  jo,  min  velsignede  Karen !  at 
jeg  ei  kan  i  saa  Henseende  have  anden  Villie  end  Du.  —  Det  mindste 
Du  kan  give  hende  er  efter  min  Mening  100  Rbdf  aarlig.  Saasnart 
Du  har  bestemt  Beløbet  skal  jeg  enten  ved  Ferdinand  eller  Holten 
besørge  Udtællingen.  —  Uagtet  al  Efterspørgen  er  jeg  ikke  i  Stand 
til  at  komme  paa  Spor  efter  Mad:  Noulle  fød  Lemo.  —  Ingen  her  paa 
Stedet  kjender  disse  Navne.  —  Af  mit  Brev  til  Fader  vil  Du  see  at 
det  desværre  er  gaaet  galt  med  det  Meste,  som  jeg  har  udrettet  for 
Faders  Provideringsvæsen.  —  Det  er  ret  i  en  ulykkelig  Tidspunkt  jeg 
er  kommet  til  Jylland.  —  Man  veed  ikke  fra  den  ene  Dag  til  den  anden 
hvad  man  skal  gjøre.  —  Imidlertid  maae  Problemet  nu  snart  opløses! 
Til  F.  Wedels  og  Bolly's  Forflyttelse  fra  Finmarken  har  Du  vist  glædet 
Dig  meget.  Det  er  mig  meget  kjært  at  vi  faae  den  søde  lille  Kone  i 
faa  Miles  Afstand  fra  Jarlsberg.  —  Hun  kan  letteligen  besøge  Dig 
der.  —  Efterretningen  om  Sande  Almues  Godhed  imod  Munchs  har  ret 
glædet  mig  i  fleere  Henseender.  —  Hils  dem  og  alle  andre  Venner  ret 
hjerteligen  fra  mig  ved  Leilighed  —  Nu  maae  jeg  slutte,  min  velsignede 
Engel !  med  at  bede  Dig  mange  Gange  omfavne  vort  elskede  Kløver- 
blad.  —  Ret  ofte  tænker  jeg  paa  min  Lykke  naar  jeg  igjen  samles  med 
alt  hvad  der  er  mig  kjært  paa  Bogstad.  Jeg  skal  sandelig  ikke  snart 
igjen  forlade  Dine  Arme!  —  Troe  mig  til  Døden  Din  Dig  elskende 

Herman. 

Julie,  Ferdinands,  Christians,  Caroline,  Kruses,  Colds,  Holtens  &c: 
&c:  have  bedet  mig  venligen  at  hilse  den  søde   Karen." 

Grev  J.  C.  H.  Wedel  Jarlsberg.     II.  3 

-     Samme  Dag  skrev  Grev  Wedel  ogsaa  et  Brev  til  Peder  Anker: 

Aalborg  17^.^  Jan'!  1814. 
Beste  Fader! 
Jeg  har  i  Dag  at  takke  Dig  for  Dine  kjærlige  Linier  af  l?^.'^  2^^ 
og  21"^^  f:  M:  —  Saa  smerteligt  det  var  mig  at  erfare  min  velsignede 
Karens  Upasselighed,  saa  glædeligt  var  det  mig  at  underrettes  om  Dit 
Velbefindende  under  Omstændigheder,  der  med  Grund  lade  befrygte  at 
Din  Helbred,  vilde  bukke  under  Sorger  (sic)  og  Bekymringer.  —  Hvad  Du 
mælder  om  den  høie  O:  P:  C:s  Forskrivter  viser,  at  den  maae  have  mange 
Skruer  løse  i  Medlemmernes  Hoveder  eller  at  den  har  foresat  sig  ved 
Ordres,  Contra-Ordres  og  Desordres  at  gjøre  Norges  Forsyning  umuelig.  — 
I  den  Henseende  gaaer  det  dog  bedre  her.  Indsluttede  Afskrivter 
af  officielle  Breve  vise  at  9000  Td"!  ere  til  Din  Disposition  med  Credit 
til  Sepf.  Md^.  Udgang,  uden  videre  Clausuler.  —  Havde  man  blot  Skibe 
og  vidste  hvorledes  man  skulde  handle  under  nærværende  Conjunk- 
turer  saa  kunde  dette  Qvantum  strax  faaes  af  Administrationen  med 
hvis  Medlemmer  jeg  staaer  i  venskabeligt  Forhold.  Men  da  de  politiske 
Conjunkturer  have  hver  anden  Dag  forandret  sig  og  endnu  ere  usikkre 
har  jeg  ikke  vovet  at  kjøbe  eller  fragte  Skibe.  —  For  Øieblikket  har 
desuden  Vinterens  Strænghed  gjort  al  Seilads  umuelig  fra  Jyllands 
Havne.  —  Det  gjør  mig  inderligen  ondt  at  maatte  mælde  Dig  at 
Briggen  Haukiim  Snibi  med  Ladning  er  bleven  tåget  imellem  Hals  og 
Fladstrand  uagtet  den  var  tilligemed  andre  Skibe  convoieret  af  et  lidet 
Orlogsfartøi.  —  Skp!"  Otterbek  som  ei  vilde  overgive  Skibet  i  Haab  om 
Redning  fra  Convoien  fik  3  Kugler  i  Livet  og  var  døende  da  de 
Matroser  som  ere  komne  i  Land  ved  Skagen  forlod  Skibet.  —  Jeg 
haaber  at  Jagterne  Henriette  og  Speculationen  ere  lykkeligen  ankomne.  — 
Jagten  Nordstiernen  er  desværre  endnu  ei  kommet  hid  til  Jylland.  — 
Den  skal  ifølge  Breve  fra  Mortensen  til  hans  Kone  længe  have  været 
stoppet  i  Frederiksværn.  —  Jeg  tør  derfor  endnu  haabe  at  den  er  i 
Behold  uagtet  jeg  nu  i  6  Uger  forgjæves  har  ventet  den.  Briggen 
Haukum  Snibi  var  forsikkret  for  Rbdr  12,666  —  64  {■i  og  Ladningen  for 
15,741  —  41  —  tilsammen  28,408  '"''''■••  15  ,3.  Det  Fornødne  til  Reklama- 
tionen  bliver  iagttaget;  men  med  Assurancens  Udbetaling  seer  det  vidt- 
løftigt  ud,  da  Regjeringen  ei  har  Penge  til  de  pressanteste  Udgivter. 
Man  svæver  endnu  bestandig  i  Uvished  i  Henseende  til  Krig  og  Fred.  — 
Siden  den  9'^^  har  man  igjen  Vaabenstilstand  paa  ubestemt  Tid.  —  De 
fiendtlige  Forposter  ere  ved  Golding  og  i  Ribe.  —  Et  lidet  Gorps  hen- 

ved  2000  Md  stærkt  er  i  Jylland,  —  den  øvrige  Armee  er  med  Kongen 
i  Fyen.  —  Gluckstadt  har  overgivet  sig  d.  5"^  og  man  venter  snart  at 
Rendsborg  hvor  Pr:  Frederik  med  10,000  Md.  er,  overgiver  sig  af 
Mangel  paa  Proviant.  -  -  Man  er  i  Almindelighed  overbeviist  om  at 
Freden  snart  sluttes  og  at  Norges  Forening  med  Sverrige  er  afgjort. 
Det  er  vist  at  enhver  maae  ønske  en  Ende  paa  den  ulykkelige  Spænding 
og  Uvished.  —  Formedelst  lis  og  denne  Uvished  nødes  jeg  til  endnu 
at  blive  her  nogen  Tid  —  uagtet  jeg  ubeskriveligen  længes  efter  at 
nævne  mig  Din  troe  taknemmelige  Søn 

Herman  K" 

Medens  Grev  Wedel  saaledes  havde  flakket  om  i  Danmark,  under 
ængstelig  Bekymring  for  sit  Lands  Skjæbne,  optagen  af  Tanken  paa  at 
skaffe  Korn  over  Havet  og  utaalmodig  over,  at  Afgjørelsen  drog  ud, 
var  denne  endelig  falden, 

Norge  blev  ikke  delt.  Ved  Freden  i  Kiel,  14de  Januar 
18  14,  blev  det  helt  afstaaet  til  den  svenske  Konge. 

Carl  Johan  havde  efter  Slaget  ved  Leipzig  foretaget  et  Indfald  i 
Holstein  med  svenske  og  allierede  Tropper  og  der  tvunget  Frederik  VL 
til  at  antage  Monarkiets  Deling  og  Norges  Afstaaelse  som  Betingelse 
for  at  opnaa  Freden. 

Kronprinsen  af  Sverige  havde  imidlertid  selv  i  de  Samtaler,  som 
han  i  de  Dage,  der  gik  nærmest  forud  for  Fredens  Afslutning,  havde 
havt  med  den  danske  Underhandler,  Kammerherre  Edmund  Bourke, 
udtalt  sig  om  Norges  fremtidige  Stilling  med  omtrent  samme  Ord,  han 
havde    anvendt    i    den    Samtale,    han    i    1810    havde    havt    med    Lorent 


*   Til  Brevet  er  føiet  følgende  to  Afskrifter: 

Commissionen  f:  N:  P.g  har  under  25de  d.  M.  meddeelt  os  i  Anl:  af  Deres 
Ans.g  af  8  d.  M.,  om  at  Kh^  A.  og  B'i  E.  L.  maatte  beholde  de  dem  over- 
ladte  Kornvarer  udeelte :  At  det  er  en  Selvfølge,  at  hvad  bemældte  Herrer 
selv  behøvede  til  deres  Værker  og  de  Bønder  som  staae  i  Forbindelse  med  deres 
Brug;  skulde  de  i  Overeenstemmelse  med  de  ældre  Anordninger  beholde  ube- 
skaarne  uden  at  afgive  noget  deraf  til  0:  P:  O  Disposition.  —  Hvilket  &c.  — 
Aalborg  i  Admin.  f:  N:  P.g  30  Decr_  1813. 

I  Anl:  af  Hr,  Grevens  Ang  af  8  d.  M.  har  //«  M\  all:  bevilget  at  Khr,  Anker 
maae  udl.  af  de  Kgl:  Mgs.  i  Jyll.  9000  Td^^  Korn  under  Forpligtelse  at  samme 
tilbagebetales  in  natura  inden  Sepf,  M^^  Udg:  1814.  Ligeledes  er  det  all: 
befalet,  at  intet  af  dette  Qvantum  bliver  at  afgive  ved  Ankomsten  til  Norge 
til  0:  P:  Cs  Disposition.  Herom  undl:  vi  ikke  tjenstl:  at  underrette  Hr_  Greven 
og  bede  derhos  at  De  om  Kornets  Udlevering  vilde  henvende  Dem  til  Prov^_ 
Administrationen  i  Aalborg.  —  &c. 

Kjøbenh.  i  Com.  f:  N'^.  P.g  31   Decr   1813. 

(I,  S.  397).  Ved  Fredens  Afslutning  paasaa  han  desuden  selv,  at  Norges 
Overdragelse  blev  stipuleret  i  Former,  der  stemte  med  de  Forudsætninger, 
under  hvilke  han  fra  1810  havde  arbeidet  mod  dette  Maal  ^ 

Efter  dette  var  Norge  løst  fra  alle  Forpligtelser  til  sin  gamle  Konge, 
Uden  Brud  paa  sin  Troskab  mod  ham  kunde  nu  enhver  Nordmand 
raadslaa  om  de  nye  Forhold,  hvori  Fædrelandet  skulde  træde  ind,  og 
det  blev  derfor  en  Sag  af  stor  Vigtighed  for  Grev  Wedel  at  komme 
hjem.  Hans  Nærværelse  i  Jylland  for  Provideringens  Skyld  kunde 
foreløbig  synes  overflødig,  medens  han  i  Norge  maatte  vente  at  finde 
nye  Opgaver,  som  den,  der  traadte  i  Spidsen  for  sine  Landsmænd  og 
forhandlede  med  Sverige  om  Foreningsvilkaarene.  Hvad  der  var  fore- 
løbig aftalt  i  1809  og  1813,  kunde  nu  gaa  i  Opfyldelse. 

Men  Havet  laa  mellem  Grev  Wedel  og  Norge,  og  dets  Is  spærrede 
ham  Overfarten.  Uagtet  han  nu  efter  Fredens  Afslutning  uhindret 
kunde  lægge  Veien  over  Sverige,  ansaa  han  det  alligevel  ikke  rigtigt  at 
gjøre  dette,  hvis  nogen  anden  Hjemvei  stod  ham  aaben,  og  en  saadan 
troede  han  at  have  paa  sin  kjendte  Rute  over  Skagerak.  Han  vilde 
vende  hjem  som  den  frie  og  ubundne  Mand.  Veien  over  Havet  var 
tillige  den  hurtigste.  Fra  Jyllands  Kyst  kunde  han  paa  16 — 18  Timer, 
om  alt  gik  godt,  være  i  Norge.  Derfor  reiste  han  fra  Aalborg  mod 
Nord  og  gjorde  flere  Forsøg  paa  at  komme  over;  men  disse  mislykkedes, 
paa  Grund  af  de  Ismasser,  der  i  den  strenge  Vinter  skruede  sig  ind 
mellem  Jylland  og  Norge,  og  han  maatte  vende  om  og  reise  til  Kjøben- 
havn^. Ved  den  Afskedsaudiens,  som  han  der  havde  hos  Frederik  VI., 
paalagde  denne,  ligesom  Rosenkrantz  og  Grev  Schimmelmann  havde 
gjort,  ham  at  bede  Christian  Frederik  om  ikke  at  modsætte  sig  Ud- 
førelsen  af  Kielerfredens  Bestemmelser.  Greven  henvendte  sig  ogsaa 
til  den  svenske  Gesant,  Baron  Tawast,  der  først  fordrede,  at  han  skulde 


'  Se  herom  nærmere  i  Forfatterens  Afhandling  Kielerfreden,  i  Christiania  Viden- 
skabsselskabs  Forhandlinger,  1886,  No.  13. 

-  G.  P.  Blom,  Norges  Statsforandring  i  Aaret  1814,  S.  137.  Medens  Grev 
Wedel  var  i  Jylland,  udspredtes  der  i  Kjøbenhavn  Rygter  om,  at  han  var 
omkommen  paa  Skagerak.  Disse  omtales  i  et  Brev  til  Christian  Frederik  af 
14de  Februar  1814  fra  hans  Søster,  Prinsesse  Juliane,  som  dog  tilføier:  „men 
jeg  haaber  ikke,  det  er  sandf  Brevet  findes  i  det  danske  Geheimearkiv. 
Ogsaa  H.  J.  Grøgaard  antyder  i  sin  Dagbog  fra  Eidsvold,  at  man  i  Norge 
betragtede  Greven  som  omkommen  paa  Overfarten  fra  Jylland.  Forf.s  Bidrag 
til  Norges  Historie  i  1814,  I,  S.  366.  Smlgn.  M.  Birkeland,  Selskabet  for 
Norges  Vel  1809—1829,  S.  71  og  C.  Pavels,  Biografi  og  Dagboger,  S.  144  flg. 
J.  H.  Vogt  (Optegnelser,  S.  35)  fortæller,  at  han  havde  en  Samtale  med  Grev 
Wedel,   hvem   han  tilfældig  traf  paa  Gaden  under  dette  Ophold  i  Kjøbenhavn. 

aflægge  Troskabsed  til  Carl  XIII.  Grev  Wedel  negtede  dette,  men  fik 
alligevel  Pas.  Han  modtog  derhos  et  Brev  til  Feltmarschal  Grev  von 
Essen,  der  var  udnævnt  til  Generalguvernør  over  Norge  og  nu  havdc 
sit  Hovedkvarter  i  Venersborg'. 

Paa  denne  Maade  saa  Grev  Wedel  sig  stængt  ude  fra  Norge  i  det 
Øieblik,  da  de  store  Beslutningers  Time  omsider  var  inde.  Skageraks 
Is  havde  været  den  Hindring,  han  ikke  kunde  overvinde,  og  medens 
han  var  borte,  udvikledes  Begivenhederne  med  en  saadan  Raskhed,  at 
han  ved  sin  Hjemkomst  maatte  føle  sig  som  den,  der  var  helt  sat 
udenfor.  Den  danske  Prins,  ikke  den  norske  Lensbesidder,  blev  den, 
som  i  Afgjørelsens  store  Øieblik  tog  Ledelsen  over  det  norske  Folk  og 
samlede  det  om  sin  Fane,  medens  Grev  Wedel  skuffedes  i  sit  stolte 
Haab  om  at  træde  frem  som  Norges  første  Mand  i  det  Øieblik,  da  det 
mest  norske,  som  var  seet  gjennem  Aarhundreder,  skulde  foregaa. 
Uden  hans  Medvirkning  gjorde  sig  saa  den  nye  Situation,  som  blev 
Grundlaget  for  de  kommende  Begivenheder. 

Men  det,  som  nu  var  skeet,  viste  i  en  anden  Henseende,  hvor 
rigtig  Grev  Wedel  og  hans  norske  Meningsfæller  tidligere  havde  dømt 
om  Stillingen.  Det  var  ikke  Frankrige,  men  Storbritannien,  der  hjalp 
den  Statsmand,  som  nu  var  Sveriges  virkelige  Styrer,  til  at  bortrydde  de 
ydre  Hindringer  for  en  Gjennemførelse  af  Halvøskandinavismen.  Monar- 
kiets Sprængning  fremkaldtes  ved  Begivenheder  udenfra.  Indad  kom  den 
uforberedt,  som  det  pludselig  rammende  Lyn,  og  den  vakte  Sorg  og 
Smerte.  Men  Sprængningen  var  og  blev  den  uafvendelige  Kjends- 
gjerning,  efter  hvilken  der  siden  maatte  handles. 


'  C.  J.  Anker,  Unionens  Forberedelse  og  Tilblivelse,  S.  12;  naar  det  her  staar; 
Maade  at  reise  paa,  er  det  formodentligt  en  Feil  for:  Maade  at  tænke  paa. 
Smstds.  S.  22. 


III. 

CHRISTIAN    FREDERIK   OG   DEN    SVENSKE 
REGJERING,  JANUAR— MARTS    1814. 

Norge  var  altsaa  skilt  fra  Danmark,  og  dette  var  det  eneste  sikre, 
hvortil  vort  Folk  ved  Begyndelsen  af  Aaret  1814  havde  at  holde  sig. 
Det  blev  derfor  ogsaa  det  Udgangspunkt,  fra  hvilket  alle  politiske 
Beregninger  for  den  i  de  flestes  Øine  fremdeles  lige  usikre  Fremtid 
maatte  opgjøres.  Norge  stod  alene,  —  efter  ethvert  menneskeligt  Skjøn 
udelukkende  henvist  til  sig  selv.  Med  denne  Kjendsgjerning  for  Øie, 
kunde  der  arbeides  i  mange  Retninger,  —  paa  Norges  fuldstændige 
Indforlivelse  i  Sverige,  —  paa  Rigets  Forening  med  et  nyt  Broderland, 
i  Besiddelse  af  en  større  eller  mindre  Selvstændighed,  —  paa  dets 
Bestaaen  som  isoleret  Stat,  og  endelig  paa  dets  fremtidige  Gjenforening 
med  Danmark. 

Hvad  Carl  Johan,  i  Spidsen  for  den  i  Holstein  indrykkede  allierede 
Nordarmé,  havde  opnaaet  for  sit  nye  Hjemland,  var  ganske  vist  meget; 
men  det  var  dog,  saafremt  der  ikke  fra  Sverige  blev  grebet  rask  til, 
kun  en  Indledning  til  nye  politiske  Kombinationer.  Hvad  der  var  op- 
naaet, stod  kun  paa  Papiret.  Freden  i  Kiel  havde  kun  løst  de  gamle 
Baand;  den  havde  ikke  med  det  samme  formaaet  at  knytte  nye. 

I  denne  Henseende  var  alt  afhængigt  af,  hvad  der  videre  vilde  ske. 
Idet  Carl  Johan,  ovenpaa  Fredens  Afslutning,  med  sin  Hær  selv  maatte 
sætte  sig  i  Bevægelse  mod  Frankrige,  blev  det  overladt  den  hjemme- 
værende svenske  Regjering,  med  Carl  XIII.  i  Spidsen,  at  besørge,  hvad 
der  videre  var  nødvendigt  for  at  fuldbyrde  Foreningen,  og  denne  selv 
vedblev   ligefuldt,    efter   som    før   Kielerfredens   Afslutning,   at  være  af- 

hængig  af  de  Konjunkturer,  som  de  politiske  Begivenheder  videre  kunde 
skabe.  Carl  Johan  havde  i  1812  og  1813  ønsket  at  kunne  begynde 
Krigen  med  den  faktiske  Erhvervelse  af  Norge.  Det  viste  sig  nu,  hvor 
velbegrundet  et  saadant  Ønske  havde  været  fra  hans  Side.  Hans  kloge 
Forudseenhed  havde  forsaavidt  feiret  en  Triumf;  men  dermed  stod  han 
lige  langt  fra  sit  Maal. 

Krigen  nærmede  sig  sin  Afslutning,  og  Norge  var  alligevel  ikke 
hans.  Derfor  skulde  der  nu,  fremfor  noget  andet,  være  krævet  rask 
Handling.  Forelobig  maatte  den  svenske  Regjering  ansees  for  at  have 
gode  Kort  paa  Haanden,  naar  den  kun  handlede  hurtig  og  kraftig.  Ved 
en  dristig  Indskriden  kunde  den  haabe  at  overskjære  alle  andre  Bereg- 
ninger og  i  en  Fart  gjøre  Foreningen  til  en  fuldbragt  Kjendsgjerning 
paa  de  Vilkaar,  som  den  vilde  sætte.  For  den  skulde  det,  fremfor 
noget  andet,  have  gjældt  om  at  udnytte  den  moralske  Virkning,  som 
Freden  maatte  have,  forinden  de  andre,  som  her  kunde  have  noget  at 
varetage,  fik  sig  opgjort  Planer  for  sin  Handlemaade.  Men  hvis  der 
skulde  handles,  da  maatte  det  ske  rask. 

Dette  var  imidlertid,  hvad  den  svenske  Regjering  i  1814  aldeles 
forsømte.  Det  skulde  været  dens  Pligt  overfor  sit  Land  at  benytte 
Øieblikket  og  at  forsøge  Virkningerne  af  det  overvældende  Indtryk,  som 
fulgte  med  Budskabet  om  Kielerfreden,  Det  var  et  Forsøg,  som  kunde 
mislykkes;  men  der  kunde  ogsaa  være  Udsigt  til,  at  det  vilde  lykkes, 
og  i  ethvert  Fald  maatte  en  Regjering,  der  var  stillet  saadan,  som  den 
svenske  i  Januar  1814,  føle  sig  forpligtet  til  at  gjøre,  hvad  gjøres 
kunde.  Men  den  havde  et  andet  Blik  paa  Stillingen,  Uden  at  forståa 
dennes  Krav,  —  uden  at  opgjøre  sig  noget  Begreb  om,  hvad  der  kunde 
og  efter  al  Sandsynlighed  vilde  blive  det  norske  Folks  virkelige  Stem- 
ning, og  uden  at  beregne  den  Modstandsevne,  Norge  i  Farens  Stund  kunde 
udvikle,  handlede  den  svenske  Regjering  med  en  Langsomhed  og  en 
Mangel  paa  praktisk  politisk  Sans,  der  er  ligefrem  overraskende. 

I  Stockholm  optraadte  Regjeringen,  som  om  Erhvervelsen  af  den 
norske  Krone  var  en  let  og  grei  Sag,  som  om  Norges  Besiddelse  oven- 
paa  Freden  i  Kiel  var  den  modne  Frugt,  der  af  sig  selv  vilde  falde  i 
dens  Skjød.  Udenrigsministeren,  Lars  von  Engestrom,  der  i  1813  havde 
opnaaet  grevelig  Værdighed,  ansaa  det  for  en  selvsagt  Ting,  at  Prins 
Christian  Frederik  uden  videre  Modstand  vilde  nedlægge  sin  Statholder- 
stilling  og  gjennem  Sverige  reise  til  Danmark;  ved  da  at  holde  ham 
tilbage  i  Goteborg  mente  han  at  have  det  fornødne  Baand  paa  den 
danske  Regjering,  om  denne  skulde  forsøge  paa  at  gjøre  Nordmændene 

opsætsige  mod  sin  nye  Herre  '.  Længere  gik  endnu  ikke  ved  Midten 
af  Februar  hans  Betænkeligheder,  og  han  stod  ikke  alene.  En  gjennem- 
gaaende  Blindhed  var  som  kastet  over  de  styrende  Mænd  i  Sverige. 
Spørgsmaalet  om  Kongens  tilkommende  Titel  og  om  det  nye  Rigs- 
vaaben  blev  omhyggelig  drøftet,  som  om  der  laa  en  væsentlig  Vægt 
derpaa,  og  paa  Forhaand  nød  Carl  XIII.  den  store  Glæde  at  udmale  sig 
sin  forestaaende  Sommerreise  til  Norge,  hvorhen  han,  for  at  skaffe 
nærmere  Oplysninger,  snart  afsendte  sin  Sekretær,  Kancelliraad  H. 
Battram,  som  dog  ikke  kom  længere  end  til  Frederikshald -.  Slige  under- 
ordnede Sager  synes  i  denne  vigtige  Tid  at  have  lagt  vel  meget  Beslag 
paa  Opmærksomheden  i  Stockholm,  som  derved  aflededes  fra  de  store 
Ting.  Man  sang  Te  Deum;  man  lovpriste  paa  Kronprinsens  Fødselsdag, 
26de  Januar,  hans  store  Bedrifter,  der  havde  skaffet  Kongen  en  ny  Krone, 
men  uden  at  denne  derigjennem  rykkede  Besiddelsen  af  samme  Krone 
et  Skridt  nærmere '''.  Hvad  der  blev  foretaget  af  Regjeringen  i  Stock- 
holm for  at  naa  dette  Maal,  var  temmelig  betydningsløst;  og  selv  dette 
lille  skyldtes  ovenikjøbet  væsentlig  Carl  Johans  Initiativ.  Om  han  ogsaa 
havde  maattet  paaskynde  sin  Marsch  mod  Frankrige,  saa  havde  han 
ialfald  benyttet  den  knappe  Tid  til  at  træffe  de  Dispositioner,  hvortil 
han  havde  Anledning.  Heller  ikke  han  havde  dog  i  alle  Tilfælde  valgt 
de  rette  Midler  og  de  rette  Personer. 

Allerede  15de  Januar,  Dagen  efter  Fredens  Afslutning,  havde  Carl 
Johan  fra  Kiel  henvendt  sig  til  den  Mand,  hvem  det  Hverv  var  tiltænkt 
at  tåge  Norge  i  Besiddelse  og  efter  Christian  Frederik  midlertidig 
tiltræde  dette  Riges  Styrelse.  Denne  Mand  var  Pommerns  tidligere 
Generalguvernør  og  nu  senest  Chefen  for  den  mod  Norge  opstillede 
svenske  Reservearme,  Grev  Hans  Henrik  von  Essen,  en  høit  anseet 
Mand,   en    fin    og   fornem  Herre,   der  havde  modtaget  sin  Uddannelse  i 


Bidrag  til  Norges  og  Sveriges  Historie  1812—1816,  S.  96. 
Elof  Tegner,  Minnen  och  anteckningar  af  Lars  von  Engestrom,  II.  S.  221  flg. 
Kielerfreden,  S.    28  og  53,   trykt   som   No.    13  i  Christiania   Videnskabsselskabs 
Forhandl.,  1886.     Om    Battrams    Reise   smlgn.    nedenfor   S.  67   og   den   ældre 
Udg.  I,  S.  623  flg.    30te   Marts  1814   skrev   Grev   Engestrom   til   Grev    Essen: 

„ den  tanken,  att  konung  Carl  XHI.  och  Battram  voro  de  enda  Svdnskar, 

man  kdnde  uti  Frederikshall,  roade  Hans  Mayt.  mycket."  (Original  paa  Wijk 
i  Upland).  Oplysninger  om  Battrams  Reise  ogsaa  i  det  S.  55,  Note  2  aftrykte 
Brev  fra  Grev  Essen  til  Carl  XIII.  af  7de  Marts  1814.  Om  Rigsvaabenet  se 
Alin,  Den  svensk-norska  unionen,  I,  S.  19  og  Note  3. 

Smlgn.  Leopolds  Digt  til  26de  Januar  1814,  hvoraf  et  Brudstykke  er  gjengivet 
i  Forfatterens  Afhandling,  Christian  Frederik  og  Konventionen  til  Moss  14de 
August  1814,  trykt  i  Smaaskrifter,  tilegnede  A.  F.  Krieger  4  Oktober  1887, 
S.  121   flg. 

den  gamle  gustavianske  Skole,  men  som  i  Lighed  med  de  fleste  af  sine 
Landsmænd  savnede  ethvert  Kjendskab  til  Norge  og  dets  Forhold. 
Grev  v.  Essen  var  i  mange  Henseender  en  udmærket  Personlighed, 
hvor  det  gjaldt  om  at  repræsentere  Kongen;  men  under  de  forhaanden- 
værende  Forhold  var  han  alligevel  ikke  ganske  den  rette  Mand  for  det 
Hverv,  der  skulde  betroes  ham.  Opfyldt  af  alle  de  gammelsvenske 
Fordomme  mod  Danmark  og  med  aldeles  uklare  Forestillinger  om  Norge, 
eiede  han  ikke  Evnen  til  at  vinde  det  fornødne  Overblik  over,  hvad 
der  krævedes  for  at  vinde  det  norske  Folk. 

I  sit  Brev  af  15de  Januar  1814  underrettede  Carl  Johan  denne  sin 
høit  betroede  Mand  om,  at  Sverige  ved  den  netop  afsluttede  Fred  var 
naaet  til  det  Maal,  der  skulde  befæste  dets  urgamle  Ære  og  betrygge 
dets  fremtidige  Selvstændighed;  som  Bevis  paa  sin  ubegrænsede  Tillid 
til  Grev  Essen,  meddelte  Kronprinsen  videre,  at  han  nu  anholdt  hos 
Kongen  om,  at  denne  vilde  udnævne  ham  til  Generalguvernør  over 
hele  Norge,  med  Undtagelse  af  Trondhjems  Stift  og  Nordlandene. 
,Jdg  6nskar'\  heder  det  i  Brevet,  „att  I  genast  sjelf  återtagen  befalet 
bfver  den  vid  norrska  grdnsen  vårande  armeen,  for  att  i  ett  samman- 
trdde  med  Danska  befdlhafvaren  derstddes  inga  i  ofverldggning  om  de 
åtgdrder,  som  i  sakernas  nuvardnde  skick  å  omse  sidor  bora  iakttagas. 
Med  en  corps  af  6000  man  bora  fdstningarna  Fredricshall,  Kongsivinger, 
Fredricsstadt  och  Aggerhus  genast  besdttas.  Jag  vill  formoda,  att  en  storra 
styrka  ej  erfordras,  emedan  Norrige  icke  tågas  i  besittning  såsom  en 
erofrad  provins,   utan   endast  fbrenas  med  Sverige,  for  att  dermed  utgbra 

ett   enda    rike.     Kungoren   sådant  for   Norriges   invånare. Med 

tillforsigt  ofverlemnar  jag  nu  på  detta  satt  åt  Eder,  min  frdnde,  att  fall- 
borda hvad  jag  med  så  många  omsorger  beredt.  Eder  erfarenhet,  Eder 
menniskokdnnedom  samt  Edert  nit  for  Konung  och  fddernesland  dro  mig  en 
saker  borgen,  att  jag  ej  kan  gora  ett  vdrdigare  val  an  detta,  hvartill  jag 
dr  fbranledd  af  mina  enskilda  tdnkesdtt  for  Eder  och  den  aktning  I  uti 
det  allmdnna  så  rattvist  åtnjuten^.^  Et  senere  Brev  fra  Kronprinsen 
af  23de  Januar  meddelte  Grev  Essen,  at  Fredstraktaten  var  ratificeret 
fra  dansk  Side,  og  gav  nærmere  Anvisninger  om,  hvorledes  han  skulde 
foretage  Besættelsen  af  Norge  med  al  mulig  Hensyntagen  til  Nationens 
Følelser  ^ 


'   P.  WiESELGREN,  Esscn,  ett  tillagg  till  Palmblads  biographiska  lexikon,  S.  198  flg. 

Det  originale  Brev  er  afFattet  paa  Svensk. 
^  Forfatterens    Bidrag    til    Norges    og    Sveriges    Historie    1812—1816,    S.    146; 

smlgn.  WiESELGREN,  Essen,  S.  199. 

Grev  von  Essen  skulde  imidlertid  ikke  være  alene  om  dette  vigtige 
Hverv.  Hans  Opgave  var  indskrænket  til  det  søndenfjeldske,  medens 
Kronprinsen  i  Baron  Georg  Adlersparre  troede  at  have  fundet  den 
rette  Mand  at  sende  til  det  nordenfjeldske  Norge.  Der  afgik  derfor 
ligeledes  til  denne  et  Brev  af  15de  Januar  med  Underretning  om,  at 
hans  Udnævnelse  til  Generalguvernør  over  Trondhjems  Stift  og  Nord- 
landene var  foreslaaet  for  Kongen  ^.  Adlersparre  var  en  for  dette  Hverv 
i  Norge  bedre  egnet  Personlighed  end  Essen,  og  skjønt  han  ikke  heller 
eiede  noget  grundigt  Kjendskab  til  Forholdene  i  Norge,  saa  besad  han 
dog  i  sin  politiske  Fortid  ikke  saa  faa  af  de  Forudsætninger,  den  anden 
savnede.  Han  var  helt  igjennem  en  Modsætning  til  Grev  Essen,  saa 
stor  en  Modsætning  som  mellem  en  Mand  fra  det  18de  og  en  fra  det 
19de  Aarhundrede,  —  saa  stor  en  Modsætning,  at  det  bliver  uforstaaeligt, 
hvorledes  Carl  Johan  kunde  tænke  sig  muligt  et  Samarbeide  mellem 
dem  i  de  nær  forbundne  Stillinger,  hvori  han  nu  foreslog  at  anvende 
dem.  Grev  Essen  var,  som  den,  der  i  Forveien  var  Chef  for  den  paa 
den  norske  Grænse  opstillede  svenske  Hær,  forud  betegnet  som  en  af 
Hovedpersonerne  i  de  Begivenheder,  der  nu  maatte  ventes  at  forestaa, 
og  han  kunde  saaledes  neppe  her  træde  tilbage,  selv  om  han,  hvad  han 
ikke  gjorde,  havde  forstaaet  sine  egne 'Mangler  og  derfor  ønsket  at  blive 
forskaanet  for  det  ham  tiltænkte  Hverv.  Adlersparre  forstod  derimod 
Stillingen  for  sit  Vedkommende,  og  han  frabad  sig  den  ham  tiltænkte 
Ære.  I  sit  Svar  til  Carl  Johan  har  han  undskyldt  sig  med,  at  hans 
Personlighed  under  de  forhaandenværende  Omstændigheder  ikke  var 
den  rette''',  medens  han  i  et  Brev  til  Carl  XIII.  henskjød  sig  under  sin 
svækkede  Helbred  og  sine  mindre  gode  Formuesforhold^.    Hans  virkelige 


1  C.  A.  Adlersparre,  1809  och  1810,  tidstaflor,  III,  S.  218  flg.  Forfatterens 
Afhandling  om  Kielerfreden,  S.  61  flg.  Smlgn.  M.  Birkeland,  Bidrag  til 
Norges  nyere  Historie,  S.  4,  og  Oscar  Alin,  Den  svensk-norska  unionen.  I, 
S.  37  og  Note  1. 

-  Anf.  Skrift  af  C.  A.  Adlersparre,  S.  221.  Afslaget  er  muligens  ikke  kommet 
overraskende  for  Kronprinsen;  smlgn.  Oscar  Alin,  Den  svensk-norska 
unionen,  S.  36,  Note  1. 

*  Forfatterens  Bidrag  til  Norges  og  Sveriges  Historie  1812—1816,  S.  54.  Dette 
Brev  lyder  ifølge  en  udateret  Afskrift,  der  findes  i  Arkivet  paa  Trolle-Ljungby, 
saaledes:  ,.Jag  har  helt  nyligen  haft  den  lyckan  emottaga  en  skrifvelse  ifrån 
H.  K.  H.  Kronprinsen  af  den  15de  ds.,  hv  ar  uti  jag  erhållit  den  for  mig  smick- 
rande  underrdttelsen,  att  H.  K.  H.  tåckts  hos  Eders  Kongl.  Maj:t  i  underdanighet 
recommendera  mig  att  blifva  General  Gouverneur  ofver  Throndhems  Stift  och 
Nordlanden.  ~~  Det  har  alltid  från  min  forstå  ungdomstid  till  nårvarande  stund 
varit  min  lifligaste  onskan  och  mitt  bemodande,  att  enligt  Eders  Kongl.  Majits 
nådiga  befallningar  och  i  Eders  Kongl.  Maj:ts  hoga  tjenst  efter  formåga  arbeta 

Grund  er  imidlertid  ikke  udtrykt  i  noget  af  de  to  Breve.  Derimod  er 
det  rimeligt,  at  der  i  et  Udkast  fra  hans  Haand,  der  skriver  sig  fra 
samme  Tid  ',  haves  en  klarere  og  mere  tilforladelig  Form  for  hans 
Mening  om  det  urigtige  i  „att  lata  svenska  fylkeskonungar  skipa  lag  och 
rått  uti  ett  fråmmande  land,  der  så  många  fortrdjfliga  medborgare  dro 
att  tillgå  for  besdttandet  af  ndmnde  platser'".  Hermed  sigtede  han  i 
første  Linje  til  Grev  Wedel  -.  Men  selv  bortseet  fra  ham,  var  det 
Adlersparres  Hovedtanke,  at  ethvert  Forsøg  paa  at  styre  Norge  gjennem 
en  eller  flere  høitstillede  svenske  Adelsmænd  var  en  uklog  Handling, 
og  at  dette  sent  eller  tidlig  skulde  komme  til  at  straffe  sig.  Han  udtalte 
flere    Maaneder   senere    den    samme    Opfatning  for  Kronprinsen,  og  det 

och  gagna.  Nu  åter  eir  jag  i  den  olyckliga  beldgenheten  att  nodgas  i  under- 
danighet undanbedja  mig  den  smickrande  embetsbefattning,  hvartill  jag  har 
den  lyckan  att  vara  recommenderad.  Jag  vågar  i  djupaste  underdanighet  an- 
hålla  att  fdr  Eders  Kongl.  Majits  fotter  få  nedldgga  mina  skål  dårtill.  — 
Ånnu  djupt  skuldsatt  af  mit  etablissement  såsom  landshofdinge  och  af  de 
forstå  årens  nåstan  lonlosa  landshofdinge  lefnad  och  tjenstgbring  ofverstiger 
det  alldeles  och  vida  min  formåga  att  nu  på  nytt  och  i  ett  aflågset  land  eta- 
blera  mig  å  nyo,  och  det  vårdigt  den  hoga  beståmmelse,  som  mig  nu  år 
åmnad.  —  Min  halsa  har  dessa  senare  åren  varit  ej  allenast  forsvagad,  utan 
i  hdgsta  forfall:  den  tillater  mig  for  ingen  del  att  vistas  i  Europas  nåstan 
hårdaste  climat,  utan  att  jag  dårigenom  med  visshet  skulle  forkorta  min  lefnad. 
Den  år  så  svag,  att  jag  snart  nodgas  anropa  Eders  Kongl.  Maj:ts  nåd,  for 
att  vinna  någon  långre  ledighet  från  det  angenåmare  embete,  jag  nu  innehar, 
till  hålsans  skotande.  —  Dessa  åro  mina  skål,  hvarfore  jag  i  underdanighet 
vågar  undanbedja  mig  det  hoga  fortroende,  hvartill  jag  nu  varit  åmnad.  Jag 
vågar  underdanigst  hoppas,  att  Eders  Kongl.  Maj:t  nådigst  godkånner  och 
gillar  dem.  —  Från  mit  hjerta  utgår  den  innerliga  och  lijliga  onskan,  att 
Eders  Kongl.  Maj:t  må  med  tillfredsstållelse,  och  utan  minste  skymt  af  tårande 
bekymmer  och  motgang  stråcka  sin  spira  ofver  det  tappra,  trogna,  vålvilliga 
och  redbara  folk,  som  nu  skall  hylla  Eders  Kongl.  Majt:s  ofvervålde.  Jag 
vågar  yttra  den  ofvertygelsen,  att  i  Europa  finnes  icke  en  ådlare  och  redbarare 
nation  ån  denna,  når  den  behandlas  med  mildhet  och  fortroende.  Någon  egen 
erfarenhet  har  dårom  ofvertyget  mig."'  —  Forsaavidt  det,  efter  den  yngre 
Adlersparres  Fremstilling  paa  det  i  foregaaende  Note  anførte  Sted,  skulde 
kunne  se  ud,  som  om  der  var  afgaaet  nogetnær  enslydende  Svar  til  Kongen 
og  Kronprinsen,  da  kan  det  ikke  være  rigtigt;  Indholdet  i  de  to  Breve  er 
aldeles  afvigende. 

'  C.  A.  Adlersparre,  1809  och  1810,  III,  S.  222  flg.  For  øvrigt  er  det  meget 
muligt,  at  Adlersparres  Afslag  havde  sin  nærmeste  Foranledning  i  den  Skuffelse, 
han  følte  ved  ikke  at  modtage  Tilbud  om  at  blive  Guvernør  over  hele  Norge, 
hvilket  forlængst  var  stillet  ham  i  Udsigt.  Handlingar  rorande  Sveriges 
historia,  VI,  S.  56:  „H.  K.  H:s  mening  år  troligen  den,  att  uppdra  hr.  Baron 
Gouvernementet  och  organisationen  ;  jag  har  tyckt  mig  sd  finna.^  (Brev  fra 
Wirsén  af  8de  April  1813).  Han  har  da  følt  sig  krænket  ved  at  skulle  staa 
ved  Siden  af  en  anden,  ja,  nærmest  som  dennes  underordnede.  Smlgn.  Dr. 
Otto  Sjogren,  Georg  Adlersparre,  S.  114  flg. 

-   SCHiNKELS  Minnen,  IX,  S.  58,  Noten. 

skal  da  virkelig  endog  for  et  Øieblik  være  lykkets  ham  at  overbevise 
denne  ^;  men  andre  Indflydelser  vandt  atter  Overhaand,  og  Adlersparres 
Ord  var,  som  om  de  skulde  været  talte  for  døve.  Ikke  engang  Tanken 
paa  en  særegen  Guvernør  over  det  nordenfjeldske  Norge  blev  opgiven, 
idet  Grev  Axel  Rosen  under  28de  Februar  udnævntes  til  denne  Stilling  ^ 
dog  som  Grev  Essens  underordnede.  Den  sidstnævnte  var  allerede 
under  13de  Februar  udnævnt  til  Generalguvernør  over  hele  Norge  ^. 

Den  varmhjertede  Politik,  som  havde  fundet  sin  Talsmand  i  Revolu- 
tionshelten  fra  1809,  var  dermed  endelig  afvist.  Det  er  let  forstaaeligt, 
at  der  for  et  svensk  Blik  maatte  fremstille  sig  store  Betænkeligheder 
derimod,  særlig  naar  Grev  Wedel  befandt  sig  udenfor  Norges  Grænser. 
Men  om  man  i  ethvert  Fald  havde  villet  tænke  paa  at  realisere  en  saadan, 
de  varme  Følelsers  Politik,  saa  havde  ogsaa  den  krævet  hurtig  Handling, 
og  dertil  var  allerede  Tiden  forspildt,  da  Adlersparres  Vægring  blev 
bekjendt. 

Det  samme  gjaldt  om  den  modsatte  Politik,  den,  som  vilde  tale  det 
barske  Sprog  og  støtte  sig  til,  hvad  der  antoges  vundet  ved  Kanonerne 
paa  de  holsteinske  Slagmarker,  —  ogsaa  den  krævede  som  sin  første 
Forudsætning  en  rask  og  bestemt  Optræden.  Men  denne  svigtede  lige- 
ledes.  Inden  Udgangen  af  Januar  havde  Grev  von  Essen,  tiltrods  for 
Carl  Johans  Befaling,  intet  udrettet  uden  at  skrive  to  Breve  til  Prins 
Christian  Frederik  for  at  spørge,  hvad  denne  agtede  at  foretage  for  at 
opfylde  Fredens  Bestemmelser^,  en  Henvendelse,  hvorpaa  det  faldt 
Prinsen  let  at  unddrage  sig  fra  at  give  noget  bestemt  Svar,  indtil  han 
havde  truffet  sine  Forberedelser^.  Det  var,  som  om  her  ingen  Hast 
udfordredes,  og  Grev  Essen  skyndte  sig  ikke  mere  ved  den  norske 
Grænse  end  Regjeringen  i  Stockholm.  Først  23de  Februar  var  man  i 
Stockholm  kommen  saa  langt,  at  der  efter  et  fra  Kronprinsen  modtaget 
Udkast  var  udarbeidet  en  Instruktion  for  den  nye  Generalguvernør  over 


'    C.  A.  Adlersparre,  1809  och   1810,  III,  S.  224  flg.     Sm]gn.  Bidrag  til  Norges 

og  Sveriges  Historie  1812—1816,  S.  54. 
^   Forfatterens    Udgave    af  Grev   Essens  Breve   til  Carl  Johan,   Pag.  XV.    Alin, 

Den  svensk-norska  unionen,  S.  37,  med  Bilag  31  og  32. 
=*  Alin,  Den  svensk-norska  unionen.  I,  S.  37  og  Bilag  27—28. 

*  Forf.s  Bidrag  til  Norges  og  Sveriges  Historie  1812--1816,  S.  21  flg.  Wiesel- 
GREN,  Essen,  S.  200.  Grev  Essens  Breve,  S.  4  flg.  Alin,  Den  svensk-norska 
unionen.  I,  S.  31. 

*  Grev  Essens  Breve,  S.  4  flg.  og  145  flg.,  hvor  nærmere  Oplysninger  om  denne 
Brevveksling.  Smlgn.  dermed  Prinsens  egne  Udtalelser  i  Kong  Christian  VUVs 
Dagbog  fra  Regenttiden  i  Norge  ved  A.  Ahnfelt  og  Ch.  Brøndsted,  S.  19  flg. 

Norge',  og  paa  samme  Maade  gik  det  med  de  øvrige  Foranstaltninger, 
som  den  havde  at  træffe.  Overalt  møder  den  samme  Langsomhed,  den 
samme  Mangel  paa  rask  Beslutsomhed  og  Handlekraft,  med  den  samme 
Undervurdering  af  det,  som  den  anden  Part  var  istand  til  at  gjøre. 
Grev  Essen  havde  15de  Februar  foreslaaet  Christian  Frederik  en  per- 
sonlig Sammenkomst-  og  derefter  20de  Februar  tilstillet  ham  en  ny 
Skrivelse  ^  der  overbragtes  af  Grev  Rosen,  som  havde  det  Hverv  at 
meddele  den  nye  Generalguvernørs  Udnævnelse,  samt  overbringe  den 
svenske  Konges  Proklamation  til  Nordmændene  ^  Grev  Rosen  kom 
tidsnok  til  Christiania  for  der  af  Prinsens  egen  Mund  at  modtage  Efter- 
retningen  om,  at  han  havde  erklæret  Norges  Uafhængighed  og  ikke  var 
tilsinds  at  bøie  sig  for,  hvad  der  var  besluttet  i  Kiel '. 

Indtil  dette  Øieblik  havde  de  svenske  Mænd,  i  hvis  Hænder  Fredens 
Gjennemførelse  var  betroet,  i  Grunden  intet  forstaaet  af,  hvad  der 
skede,  og  hvad  der  kunde  ske  i  Norge.  De  havde  været  som  slagne 
med  den  fuldstændigste  Blindhed,  og  de  havde  nu,  da  dog  Situationen 
i  sin  hele  Klarhed  skulde  være  traadt  frem  for  dem,  al  Opfordring  til 
at  sætte  sig  ind  i,  hvorledes  det  var  dem,  som  havde  tåget  Feil,  og  at 
den  anden  Part  med  en  Dygtighed,  der  var  deres  afgjort  overlegen, 
havde  udnyttet  hvert  af  deres  Feilgreb  til  sin  Fordel.  Men  heller  ikke 
dette  har  de  erkjendt.  De  følte  sig  kun  overraskede,  forbausede  ved 
den  Vending,  som  Sagerne  havde  tåget;  de  forstod  ikke,  hvorledes  det 
var  kommet  dertil,  og  hos  hvem  Feilen  laa.  I  Forholdet  til  Carl  Johan 
maatte   det   erkjendes,   at   de  ikke  havde  magtet  den  Opave,  han  havde 


1  Bidrag  til  Norges  og  Sveriges  Historie  1812—1816,  S.  25  flg.  Grev  Essens 
Breve,  Pag.  XIV  flg.  Schinkels  Minnen,  IX,  S.  58.  Alin,  Den  svensk-norska 
unionen,  Bilagor,  S.  56  flg.  —  I  førstnævnte  Værk,  S.  33,  har  jeg  feilagtig 
antaget  den  saakaldte  mémoire  rélatif  etc.  for  en  Oversættelse  af  den  endelig 
udfærdigede  Instruktion,  medens  den  kun  er  en  Oversættelse  af  det  første 
Projekt  til  en  saadan.  Alin,  anf.  St.,  S.  55.  Et  Dokument,  der  kaster  godt 
Lys  over  Instruktionens  Forberedelse  og  viser,  hvad  den  tilsigtede,  er  den 
Betænkning  af  B.  B.  von  Platen,  som  jeg  har  trykt  i  Historisk  Tidsskrift, 
III,  S.  525. 

^   Grev  Essens  Breve,  S.  146. 

^   Grev  Essens  Breve,  S.  147  flg.  • 

^   Grev  Essens  Breve,  S.  9  flg. 

^  Om  denne  Begivenhed  kan  henvises  til  Prinsens  Beretning,  i  hans  Dagbog 
fra  Regenttiden  i  Norge,  S.  45  flg.,  og  til  Grev  Rosens  Indberetning,  der  i 
norsk  Oversættelse  er  trykt  i  Historisk  Tidsskrift,  IV,  S.  514  flg.  Smlgn.  I, 
S.  577.  For  øvrigt  er  her  som  Kilder  at  nævne  Jacob  Aall,  Erindringer, 
(2.  Udg.),  S.  360  og  Schinkel-Bergmann,  VIII,  S.  42  flg. 

forelagt  dem,  og  om  de  overhovedet  havde  udrettet  noget,  saa  var  dette 
nærmest   kun  at  udskyde  Foreningsøieblikket  til  en  ubestemt  Fremtida 

Idet  Carl  Johan  maatte  reise  til  Paris,  var  Adgangen  til  en  fyldig 
Meningsudveksling,  saaledes  som  den  alene  kunde  foregaa  ved  et  per- 
sonligt  Samvær,  straks  afskaaren.  Der  er  imidlertid  selvfølgelig  ogsaa 
i  denne  Tid  mellem  den  fraværende  Kronprins  og  den  hjemmeværende 
Regjering  ført  livlige  Forhandlinger,  og  navnlig  blev  der  til  Stockholm 
sendt  forskjellige  saakaldte  Udkast,  der  i  Virkeligheden  var  Anvisninger, 
som  ikke  let  kunde  fraviges.  Carl  Johan  lagde  Hovedvægten  paa  en 
hurtig  Ordning,  hvis  Vigtighed  han  var  den  første  til  at  forståa,  og  her 
var  han  berettiget  til  at  vente  noget  mere  af  Regjeringen.  Men  for 
øvrigt  er  det  ikke  grundet  at  antage  nogen  større  Meningsforskjel  mellem 
denne  og  Kronprinsen  i  Januar  og  Februar  1814.  Carl  Johans  Anvis- 
ninger vedkom  rigtignok  kun  de  provisoriske  Foranstaltninger,  der 
skulde  træffes,  og  i  dem  findes  saaledes  blot  lidet  udtalt  om  den  Stilling, 
han  i  Fremtiden  havde  tiltænkt  Norge.  Men  foreløbig  faldt  disse  hans 
Tanker  i  stor  Udstrækning  sammen  med  den  svenske  Regjerings,  og 
navnlig  vægrede  han  sig,  som  vi  har  seet,  ved  at  slutte  sig  til  Adler- 
sparres  Mening  om  det  overflødige  ved  enhver  Mellemkomst  af  svenske 
Mænd.  Der  er  en  synlig  Forskjel  mellem  hans  Betragtning  af  Norge, 
før  og  efter  Freden,  saadan  som  den  fremtræder  i  hans  mundtlige  og 
skriftlige  Udtalelser. 

Carl  Johan  vilde  imidlertid  have  Fredens  Gjennemførelse  og  den 
videre  Ordning  af  Forholdene  betroet  til  en  Komité,  der  skulde  virke 
fra  Goteborg  af.  Han  forstod  de  Vanskeligheder,  der  var  forbundne 
med   at   sætte  sig  i    Forbindelse    med    Norge  fra  det  fjerne  Stockholm; 


*  Om  Betydningen  af,  at  den  hjemmeværende  svenske  Regjering  paa  denne 
Maade  forsømte  at  benytte  det  eneste  gunstige  Øieblik  for,  om  muligt,  at  se 
Kielertraktaten  gjennemført,  forekommer  der  fra  kompetent  Hold  mærkelige 
Udtalelser  i  Anteckningar  och  minnen  af  Hans  Gabriel  Trolle-Wachtmeister, 
utg.  af  Elof  Tegner,  II,  S.  17.  Grev  Trolle-Wachtmeister  var  uenig  med 
de  svenske  Statsministre  og  Statsraader  i  deres  Opfatning  af  Datidens  norske 
Spørgsmaal  og  saa  i  det  hele  tåget  meget  i  et  helt  andet  Lys  end  f.  Ex.  Mænd 
som  Greverne  Gyllenborg  og  Engestrom;  hans  Opfatning  af  Forholdene  tjener 
kun  til  at  bestyrke  de  her  i  Texten  fremholdte  Synsmaader.  Af  stor  Interesse 
er,  hvad  han  ytrer  om  de  Forsøg,  som  gjordes  paa  at  drive  en  Truselspolitik 
overfor  Norge,  naar  man  ikke  havde  fuldstændig  Sikkerhed  for,  at  man  for- 
maaede  at  gjennemføre  en  saadan.  Det  anførte  Skrift  bestyrker  ogsaa,  hvad 
der  nu  fra  andre  Kanter  vides  om,  at  Carl  Johan  efter  Freden  i  Kiel  havde 
forandret  sine  Meninger  om  den  Form,  hvorunder  Foreningen  skulde  foregaa, 
og  at  han  for  en  kortere  Tid  betragtede  denne  noget  anderledes  end  baade 
før  og  siden. 

men  han  vandt  ikke  Regjeringens  Tilslutning  ^  Denne  stod  vedvarende 
i  den  Tro,  at  den  uden  anden  Mellemmand  end  Generalguvernøren 
kunde  ordne  alt  fra  Stockholm,  Begivenhedernes  Gang  godtgjorde,  at 
ialfald  den  havde  tåget  Feil,  naar  den  i  dette  Punkt  ikke  imødekom 
Kronprinsens  Ønsker.  Sine  Meninger  angaaende  Fremgangsmaaden  ved 
Landets  Besiddelsestagen  har  Carl  Johan  fremsat  i  en  ved  Statssekretær 
G.  F.  Wirsén  nedskreven  Betænkning  over  dette  Emne-.  Det  er  bl.  a. 
i  denne,  at  han  fremholdt  sine  Tanker  om  den  ovenfor  nævnte  Komité. 

I  andre  Henseender  var  imidlertid  Regjeringen  villig  til  at  følge 
Carl  Johans  Anvisninger.  Han  havde  i  Betænkningen  ladet  tilraade 
Udfærdigelsen  af  en  kgl.  Proklamation  til  det  norske  Folk,  der  med 
Undgaaen  af  alle  bestemte  og  vidtgaaende  Løfter  indskrænkede  sig  til 
at  tilsige  dette  Nydelsen  af  konstitutionel  Beskatningsret  samt  Opret- 
holdelsen  af  de  hidtil  gjældende  Love.  Herpaa  gik  de  styrende  i  Stock- 
holm hurtig  ind,  og  da  Kronprinsen  havde  hjemsendt  et  Udkast  til  en 
saadan,  blev  dette  lagt  til  Grund  ved  Proklamationens  Affattelse.  Den 
kongelige  svenske  Proklamation  af  8de  Februar  1814  er,  i  Modsætning 
til,  hvad  hidtil  har  været  antaget,  Carl  Johans  eget  Værk,  og  den 
stemmer  ogsaa,  nærmere  beseet,  netop  gjennem  sine  Løfters  Ubestemthed 
meget  vel  med,  hvad  der  var  fremholdt  i  Betænkningen"'.  Hvad  der  i 
Proklamationen  blev  lovet,  var  afbleget  og  udtyndet,  og  det  Indtryk, 
som  den  derefter  maatte  gjøre,  kunde  alene  svare  til  dens  Form. 

Men  det  Skridt,  der  efter  Kronprinsens  Tanke  skulde  have  fulgt 
umiddelbart  efter,  som  det  nødvendige  Supplement  til  disse  magre 
Løfter,  kom  aldrig,  ja  blev  overhovedet  aldrig  forberedt.  Selv  om 
Proklamationen,    saaledes   som   bl.   a.    Adlersparre    forestillede  sig,  med 


'  L.  VON  Engestrom,  Anteckningar,  II,  S.  361,  hvor  der  gjøres  Rede  for  de 
Hensyn,  som  her  maa  have  bestemt  Regjeringen;  Kielerfreden,  S.  27  flg. 
og  53. 

-'  Schinkel-Bergmann,  IX,  S.  57,  hvor  Indholdet  kun  er  gjengivet  uddragsvis. 
I  sin  Helhed  er  dette  Aktstykke  trykt  hos  Alin,  Den  norsk-svenska  unionen, 
I,  Bilag  25. 

^  Den  kgl.  svenske  Proklamation,  der  blev  trykt  i  Stockholm  og  „som  et  histo- 
risk Aktstykke"  optaget  i  Tiden  for  5te  Marts  1814,  er  nu  let  tilgjængelig  paa 
flere  Steder,  som  i  Aalls  Erindringer,  S.  749  flg.,  G.  P.  Blom,  Norges  Stats- 
forandring  i  1814,  S.  266  flg.  og  H.  L.  Rydin,  Foreningen  emellan  Sverige  och 
Norge,  S.  19  flg.  Carl  Johans  oprindelige  Udkast,  der  nu  er  trykt  hos  Oscar 
Alin,  Den  svensk-norska  unionen,  I,  S.  42  flg.,  findes  i  Upsala  Universitets- 
Bibliotek  i  det  Exemplar,  som  22de  Januar  1814  fra  Kiel  blev  tilstillet  Carl 
XIII.  Den  tidligere  Mening  om,  at  Proklamationen  skrev  sig  fra  den  svenske 
Regjering  i  Strid  med  Kronprinsens  Mening,  tindes  skarpt  udtrykt  i  Schin- 
KELS  Minnen,  IX,  S.  58,  men  maa  ændres  efter  de  af  Alin  meddelte  Aktstykker. 

sine  spæde  Løfter  havde  kunnet  formåa  at  virke  paa  Stemningen  i 
Norge  og  der  vække  Ønske  om  at  træde  i  Forhandlinger  med  den 
Konge,  i  hvis  Navn  den  var  udstedt,  —  saa  var  der  ialfald  den  Feil 
derved,  at  man  ikke  opnaaede  at  faa  den  spredt  og  kjendt  mellem  det 
Folk,  for  hvilket  den  var  bestemt.  Det  er  ogsaa  ganske  mærkeligt,  at 
i  den  Instruktion,  som  faa  Dage  senere  blev  udfærdiget  for  General- 
guvernøren, der  nu  skulde  være  øverste  Styrer  for  det  hele  Land\  det, 
som  skulde  gjøres  i  Anledning  af  Norges  fremtidige  Forfatning,  omtales 
i  endnu  mere  afblegede  og  blodløse  Skyggeomrids  end  i  Proklamationen. 

Ogsaa  Instruktionen  var  udfærdiget  efter  et  fra  Carl  Johans  Hoved- 
kvarter afsendt,  af  G.  F.  Wirsén  nedskrevet  Udkast;  ogsaa  her  har 
Kronprinsen  delt  Regjeringens  Mening  om  de  norske  Forhold.  Det  er 
Carl  Johans  Opfatning,  som  har  bestemt  Instruktionens  Form  og  Ind- 
hold.  Det  skulde  ikke  hjælpe  noget  paa  disse  magre  Tilsagn,  at  Carl 
XIII.  for  at  vise,  hvorledes  Proklamationens  Løfter  ikke  var  tomme 
Ord,  selv  skal  have  opsat  Hovedtrækkene  for  den  Grundlov,  som  det 
var  hans  Hensigt  at  forelægge  den  fremtidige  norske  Rigsforsamling,  — 
eller  som  det  heder  i  en  anden  Kilde,  at  han  selv  havde  ladet  udarbeide 
et  Grundlovsudkast,  der  paa  det  umiskjendeligste  beviste  hans  liberale 
Sindelag  overfor  sine  nye  Undersaatter-.  Thi  dette  var  kun  bestemt 
til  underhaanden  gjennem  Grev  Rosen  at  meddeles  Christian  Frederik, 
og  Christian  Frederik  var,  om  han  nogensinde  overhovedet  har  mod- 
taget  det  nævnte  Udkast,  den,  som  mindst  af  alle  havde  nogen  Op- 
fordring  til  at  meddele  det  norske  Folk,  hvad  der  i  den  Henseende 
kunde  være  ham  meddelt.  Det  er  heller  ikke  rimeligt,  at  Udkastet,  om 
det  var  blevet  offentliggjort,  vilde  have  tilfredsstillet  det  norske  Folk, 
ovenpaa  den  Vending,  som  Sagerne  hurtig  havde  tåget.  Imidlertid  var 
her  paa  ny  begaaet  en  stor  Feil.  Det  norske  Folk  havde  ikke  faaet 
klar  Besked  om,  hvad  der  var  det  tiltænkt. 

Ogsaa  i  den  Henseende  havde  man  i  Sverige  ladet  Tiden  gaa  sig 
forbi.  Atter  i  dette  Punkt  var  den  varmhjertede  Politik,  som  i  det  rette 
Øieblik  havde  kunnet  indvie  Foreningen  og  aabne  den  en  Fremtid  med 
rige  Løfter,  skudt  tilside,  og  her  laa  Ansvaret  mindre  hos  den  fra- 
værende Kronprins  end  hos  den  i  Stockholm  værende  Regjering.  Thi 
der   var    til   samme  Tid   heller  ikke   udrettet   noget  til   Bedste    for   den 


*  Se  ovenfor,  S.  44,  Note  3,  samt  Oscar  Alin,  Den  svensk-norska  unionen,  S.  18, 

samt  Bilag,  No.  26. 
■■*  SCHINKELS  Minnen,  VIII,  S.  42.    [Wallmark,]  Historiska  beriktiganden,  S.  153. 

Politik,  der  vilde  benytte  andre  Midler.  Intet  var  udretet,  —  hverken  for 
at  vinde  det  norske  Folk  ved  at  komme  det  tillidsfuldt  imøde,  eller  for 
at  tvinge  det  ind  i  Foreningen,  Der  var  hverken  tåget  hele  eller  halve 
Forholdsregler;  intet  var  gjort  uden  at  diskutere  nogle  rent  formelle 
Spørgsmaal. 

Paa  denne  Maade  gled  man  over  i  helt  nye  Forudsætninger. 

Saa  gjennemgaaende  usikker,  som  den  store  europæiske  Politik 
fremdeles  var,  kunde  der  nu,  baade  paa  den  ene  og  paa  den  anden  Side, 
opstaa  Tvivl,  om  virkelig  Kielerfreden  i  Længden  skulde  lade  sig  opret- 
holde,  —  om  ikke  denne  med  Lethed  kunde  blive  skudt  tilside  gjennem 
opstaaende  nye  Kombinationer,  der  vilde  give  Sætningen  beati  possidentes 
fornyet  Kraft.  Selv  om  det  ansaaes  muligt  at  beregne  Dag  og  Time  for 
Napoleons  endelige  Nederlag,  saa  formaaede  dog  ingen  at  angive,  hvad 
der  videre  skulde  komme  at  ske.  Situationens  Grundtone  var  en  gjen- 
nemgaaende Usikkerhed.  •  Netop  af  denne  Grund  skulde  der  for  de 
svenske  Statsmænd  have  ligget  den  største  Vægt  paa  at  gjennemføre 
Kielerfredens  Bestemmelser  om  Norge,  forinden  nye  Begivenheder  kunde 
omstyrte  disse.  Det  ser  imidlertid  ud,  som  om  der  fra  den  svenske 
Regjering  i  1814  ikke  blev  tåget  noget  særdeles  Hensyn  til  denne  Side 
af  Sagen.  I  senere  Tid  er  det  ogsaa  overseet,  hvad  der  gav  Situationen 
dens  Præg,  idet  denne  er  bedømt,  saadan  som  det  endelige  Udfald  blev. 
Men  i  de  første  Maaneder  af  det  store  Mærkeaar  saa  meget  anderledes 
ud  end  i  det  sidste,  og  hvad  der  i  December  1814  kunde  forekomme  at 
være  en  unødig  Bekymring,  var  det  ikke  i  Februar.  Ved  alene  at 
begrænse  sig  til,  hvad  der  forelaa  i  de  første  Maaneder  af  1814,  bliver 
det  umuligt  at  forståa,  hvad  da  blev  forsømt  fra  svensk  Side. 

Men  den  samme  Forudsætning  er  ogsaa  en  Nødvendighed  for  at 
komme  til  den  rette  Vurdering  af  den  Politik,  der  foreløbig  blev  den 
seirende  i  Norge.  Det  er  denne  Politik,  som  man,  ved  alene  at  tåge 
Hensyn  til  Udfaldet  —  selv  om  man  ligefuldt  erkjender  dens  mange 
gavnlige  Følger  for  Landet  —  lettelig  kan  forledes  til  at  se  i  et  ensidigt 
Lys,  som  om  den  væsentlig  havde  været  bygget  paa  fantastiske  Bereg- 
ninger, spundne  i  en  ung  umoden  Fyrstes  Hoved.  Saa  er  imidlertid 
ikke  Tilfældet,  og  Christian  Frederiks  Politik  har  været  anlagt  paa  en 
ganske  anderledes  vidtgaaende  Hensyntagen  til  de  europæiske  Forhold, 
end  man  synes  at  kunne  spore  i  Stockholm.  Deri  ligger  overfor  Uden- 
verdenen  det  berettigede  ved  hans  vovelige  Gjerning.  Under  andre 
Omstændigheder    kunde    det    blevet  et  tungere  Ansvar,    han  havde  paa- 

draget  sig  ved  de  Byrder,  han  lagde  paa  Norge,  og  ved  den  Anspæn- 
delse  af  Rigets  Kræfter,  der  fulgte  med  hans  Politik. 

Hvad  der  kunde  være  blevet  Følgen,  om  den  svenske  Regjering 
havde  vidst  at  benytte  det  første  Indtryk  af  den  overraskende  Efter- 
retning  om  Kielerfreden,  lader  sig  vanskelig  beregne.  Det  havde  imid- 
lertid fra  svensk  Side  vel  været  det  Forsøg  værd,  som  nu  blev  forsømt. 
Men  da  gjennem  Carl  Johans  Fravær  og  den  svenske  Regjerings  Mangel 
paa  politisk  Klarsyn  og  Handlekraft,  det  Øieblik,  hvori  en  Overraskelse 
endnu  var  mulig,  var  gaaet  ubenyttet  forbi,  var  for  den  kommende  Tid 
den  svenske  Regjering  altfor  svag  til  at  kunne  udrette  noget.  Den 
maatte  da  se  rolig  til,  medens  den  nye  norske  Stat  konsolideredes  indad 
og  sattes  i  Forsvarsstand  udåd,  og  medens  en  stedse  mere  udpræget 
Stemning  mod  Sverige  vandt  Overhaand. 

Ingen  har  i  mere  bestemte  Udtryk  end  Grev  von  Essen  selv  erkjendt 
denne  Svaghed,  og  da  Adlersparre  i  Marts  1814  atter  tilraadede  rask  og 
kraftig  Handling,  rigtignok  under  noget  forandrede  Forudsætninger,  da 
var  der,  hovedsagelig  af  denne  Grund,  ikke  længere  nogen  Adgang  til 
at  foretage  en  saadan,  ligesaalidt  som  til  at  benytte  hans  personlige 
Tjeneste,  hvilken  han  nu  af  sig  selv  tilbød  ^  Foreløbig  var  den  svenske 
Regjering  helt  sat  udenfor,  og  Christian  Frederik  fik  nu  Anledning  til 
at  vise,  hvad  han  formaaede  at  udrette,  Øieblikkets  politiske  Stilling 
anviste  ham  hans  Fremgangsmaade,  og  han  forstod  hurtig,  hvilken  Udvei 
der  var  ham  aabnet.  Det  er  hans  Ros,  at  han  til  det  sidste  Øieblik 
med  stor  Dygtighed  og  Behændighed  arbeidede  for  at  udnytte  enhver 
Chanse,  der  kunde  fremme  det  Maal,  som  naturlig  var  ham  sat  fra  det 
samme  Øieblik,  han  modtog  Efterretningen  om  Fredsslutningen.  Medens 
den  svenske  Regjering  foreløbig  stod  uvirksom,  uden  at  udrette  det 
mindste  for  at  drage  Konsekvenserne  af  de  vundne  Fordele  paa  den 
ene  eller  paa  den  anden  Maade,  forsømte  Christian  Frederik  ikke  noget 
for  at  naa  sit  Maal:  at  skabe  en  isoleret  norsk  Stat,  der  i  Fremtiden 
kunde  gjenforenes  med  Danmark  under  hans  Scepter.  Det  oldenburgske 
Dynastis  Sag  var  betroet  i  en  behændig  Mands  Hænder. 

Den  Dygtighed,  hvormed  Christian  Frederik  i  denne  vanskelige 
Situation  udnyttede  enhver  Fordel,  fortjener  en  større  Anerkjendelse, 
end  der  hidtil  er  bleven  den  tildel.  Den  unge  Prins,  som  nu  var  sat 
i   Spidsen    for   Norges   Styrelse,   viste   sig   i    Besiddelse  af  mange  af  de 


'  Om  disse  Adlersparres  Tilbud  kan  henvises  til  Forfatterens  to  Værker, 
Bidrag  til  Norges  og  Sveriges  Historie  1812—1816,  S.  52  flg.,  og  Det  forste 
overordentlige  Storthing,  S.  247—251.     Smlgn.  Kielerfreden,  S.  29, 

Egenskaber,  som  i  1809  og  1810  havde  været  savnede  hos  Christian 
August,  og  hvad  han  ikke  selv  eiede  af  politisk  Erfaring  og  Dygtighed, 
kunde  erstattes  af  hans  Raagivere.  Mellem  dem  har  utvivlsomt  Carsten 
Anker  indtaget  den  første  Plads;  denne  fintbegavede  Mand,  der  trods 
den  store  Aldersforskjel  dog  var  den  unge  Fyrstes  personlige  Ven,  har 
ovet  en  bestemmende  Indflydelse  paa  hans  Politik  i  Norge. 

Christian  Frederiks  første  Gjerning  i  1814  blev  den  at  samle  den 
norske  Opinion  og  at  føre  denne  i  den  Retning,  hvori  den  kunde  tjene  til 
Fremme  af  den  ham  overdragne  Mission,  og  heri  blev  han  hjulpen  ved 
det  mærkelige  Held,  som  fulgte  hans  første  Foretagender.  Uden  at  noget 
krydsede  hans  Beregninger,  havde  han  foretaget  en  Reise  til  Trond- 
hjem,  og  efterat  Erklæringen  om  Rigets  Uafhængighed  var  udstedt  19de 
Februar,  stod  han.  Regenten,  „den  odelsbaarne  til  Norges  Trone",  som 
han  fremdeles  kaldte  sig,  som  den  eneste,  der  kunde  samle  alle  om  sig. 
Paa  den  vidunderligste  Maade  havde  Omstændighederne  føiet  sig  efter 
hans  Ønsker,  uden  at  han  havde  mødt  nogen  Modstander,  der  formaaede 
at  krydse  hans  dristige  Planer.  Han  greb  selv  dristig  til  og  udnyttede 
den  Fordel,  Situationen  bød  ham,  uden  at  nøle.  Der  var  en  stor  Mod- 
sætning  mellem  Christian  Frederik  og  Regjeringen  i  Stockholm,  og  Lykken 
syntes  til  en  Begyndelse  at  tilsmile  ham.  Navnlig  var  det  gaaet  meget 
heldig  med  den  vovelige  Beslutning  at  reise  til  Trondhjem;  ved  den 
var  en  Del  af  Folket  styrket  i  sin  Hengivenhed  for  den  af  ham  repræ- 
senterede  Sag;  —  der  var  vundet  Tid  overfor  Sverige,  og  der  var  lagt 
en  Grundvold  for  det  politiske  Fortielsessystem,  der  blev  et  af  de 
væsentligste  Støttepunkter  for  hans  Politik  i  1814.  Overfor  Fremtiden 
maatte  netop  dette  Held  i  Begyndelsen  bibringe  ham  de  bedste  For- 
haabninger. 

Christian  Frederiks  Held  viste  sig  ikke  mindst  derved,  at  Grev 
Wedel  ligesom  Carl  Johan  holdtes  fjernet  fra  de  Steder,  der  i  den  nær- 
meste Fremtid  var  bestemte  til  at  blive  de  store  Begivenheders  Skue- 
plads.  I  Sverige  savnedes  i  Kronprinsens  Fravær  den  fremragende 
Personlighed,  der  kunde  have  vovet  det  dristige  Forsøg,  og  fra  Norge 
holdt  Skageraks  Is  den  Mand  udestængt,  der  havde  kunnet  fremtræde 
som  Prinsens  Rival  til  den  første  Plads  i  dette  Land.  Christian 
Frederik  i  Trondhjem  og  Christiania,  —  Grev  Wedel  i 
Jylland,  Kjøbenhavn  og  Venersborg,  —  Carl  Johan  paa 
Veien  til  Paris:  det  var  foreløbig  det  afgjørende  for  den  politiske 
Stilling  i  Norden.  Christian  Frederik  var  den  eneste,  som  befandt  sig 
paa    sin    Post.     Begivenhederne    havde    forsaavidt    udviklet   sig  helt  for- 

skjellig  fra,  hvad  der  tidligere  var  forudsat  af  Carl  Johan  og  Grev 
Wedel,  der  begge  havde  tænkt  at  være  personlig  i  Nærheden,  naar 
Foreningen  mellem  Norge  og  Danmark  opløstes.  Derved  fik  Christian 
Frederik,  som   den   tredie   Deltager  i  Spillet,    saa  meget  friere  Hænder. 

Saafremt  Grev  Wedel  havde  været  i  Norge  i  Januar  1814,  havde 
Christian  Frederik  maattet  betænke  sig  meget  nøie,  forinden  han  begav 
sig  til  Trondhjem.  Selv  nu,  da  ingen  kunde  ane,  hvor  længe  Isen  vilde 
holde  hans  norske  Modstander  borte,  var  det  en  vovelig  Sag  at  fjerne 
sig  saa  langt  fra  Christiania.  Var  Grev  Wedel  under  Prinsens  Fravær 
dukket  op  i  denne  By  eller  i  dens  Nærhed,  og  han  med  sit  Kjendskab 
til  Carl  Johans  Foreningspolitik  og  med  det,  han  fra  de  allerbedste 
Kilder  vidste  om  den  politiske  Stilling  i  Mellemeuropa,  havde  oplyst 
sine  Landsmænd  om,  hvordan  det  virkelige  Forhold  var,  —  da  er  det 
vel  muligt,  at  det  Fortielsessystem  var  blevet  brudt,  som  Christian 
Frederik  med  fin  Beregning  havde  sat  igang,  lige  fra  det  Øieblik,  han 
modtog  de  første  Meddelelser  om  Kielerfreden.  I  dette  Tilfælde  havde 
det  maattet  staa  sin  Prøve,  hvad  den  «Rolighed  og  Standhaftighed" 
havde  at  betyde,  som  Prinsen  —  for  at  benytte  hans  egne  Udtryk  — 
ad  denne  Vei  vilde  fremkalde  hos  det  norske  Folk.  Den  var  ialfald 
ikke  bygget  paa  den  sikreste  Grundvold.  Men  idet  Grev  Wedel  var 
langt  borte,  kunde  Prinsen,  og  i  hans  Fravær  hans  betroede  Mand  Nicolai 
DE  Thygeson,  nu  Stiftamtmand  i  Akershus,  gjøre  sit  Arbeide  med  at 
paavirke  Stemningen  gjennem  dette  Fortielsessystem,  der  under  de  for- 
haandenværende  Omstændigheder  blev  ganske  praktisk'. 

I  Norge  kom  ingen  Stemme  offentlig  tilorde  imod  Prinsen  og  hans 
Raadgivere.  Det  kunde  være  ventet,  at  saadanne  Stemmer  vilde  have 
reist  sig  fra  Selskabet  for  Norges  Vel.  Men  i  Grev  Wedels  Fravær 
var  dette  taust,  og  hvad  der  kan  være  talt  Mand  og  Mand  imellem, 
havde  i  dette  Punkt  ingen  Virkning-.  Den  Situation,  som  engang 
kunde  have  staaet  for  Selskabets  Stifter,  var  rigtignok  kommen;  men 
den  gik  ubenyttet  hen,  og  Selskabets- politiske  Rolle  var  dermed  for 
alle  Tider  udspillet.  Selskabet  for  Norges  Vel  blev  i  1814  ikke, 
som  det  engang  havde  hørt  med  til  Grev  Wedels  patriotiske  Fremtids- 
drømme,  det  repræsentative  Organ  for  det  norske  Folks  Ønsker. 


'  Om  Prinsens  Forhold  til  Thygeson  og  dennes  Virksomhed,  kan  i  Almindelig- 
hed,  henvises  til  Vidar,  1887,  S.  638  flg.,  hvormed  kan  sammenlignes  G.  P. 
Blom,  Norges  Statsforandring  i  Aaret  1814,  S.  84  flg. 

-  Smlgn.  S.  82  og  M.  Birkeland,  Selskabet  for  Norges  Vel  1809-1829, 
S.  70  flg. 

Som  den  uantastede  Indehaver  af  al  Regjeringsmyndighed  inden 
Norges  Grænser  kunde  Prinsen  gjøre  meget  for  at  hindre  Udbredelsen 
af  paalidelige  Underretninger  om,  hvad  Freden  virkelig  indeholdt,  og 
dette  maatte  —  om  end  det  sande  Forhold  i  Længden  ikke  lod  sig 
skjule  —  øve  sin  Virkning.  Folket  blev  i  stor  Udstrækning  paa  ad- 
ministrativ Vei  holdt  i  Uvidenhed,  og  den  Begeistring,  som  efterhaanden 
voksede  frem  for  Prinsen,  var  for  en  ikke  ringe  Del  betinget  deraf,  at 
Folkets  overveiende  Flerhed  fik  Anvisninger  til  at  betragte  Stillingen 
som  endnu  mere  usikker,  end  den  virkelig  var.  Forsaavidt  Sammen- 
hængen  med  det,  som  omkring  Aarsskiftet  havde  tildraget  sig  i  Holstein, 
alligevel  blev  anet,  havde  det  tildels  en  Virkning,  der  for  Prinsens  fore- 
løbige  Øiemed  ingenlunde  var  den  uheldigste.  Folket  fik  en  Følelse  af, 
at  det  fra  Kongens  og  fra  Danmarks  Side  var  ladt  i  Stikken,  og  denne 
Følelse  vakte  Harme  og  Uvilje. 

Et  af  de,  desværre  lidet  talrige  Vidnesbyrd,  der  haves  om  Stem- 
ningen i  Aarets  første  Maaneder,  er,  hvad  Nicolai  Wergeland  i  sin 
"politiske  Tale  til  det  norske  Folk",  der  udkom  i  Trykken 
om  Høsten  1814,  har  udtalt  (S.  10  flg.)  i  følgende  Ord:  „Det  uventede, 
ubegribelige:  Fred!  Fred!  medens  vi  troede  Daniens  Sønner  i  hedeste 
Færd  med  at  kaste  de  fiendtlige  Tropper  ud  af  Hertugdømmerne,  over- 
raskede os  i  den  Grad,  at  vi  saa  paa  hinanden,  anede  ondt  og  vovede 
ikke  at  overlade  os  til  den  Glæde,  sligt  Budskab  ellers  pleier  at  besjæle 
et  Folk.  Længe  vårede  det,  førend  Fredsslutningens  Indhold  blev  Na- 
tionen  officielt  meddelt;  men  da  det  skede,  vakte  det  almindelig  For- 
trydelse,  mere  mod  den  danske  Regjering  end  mod  Sverige,  og  hint 
kortlivede  Ord:  Fred!  Fred!  omskiftedes  brat  til  et  rasende:  Krig!  Krig! 
Krig!"  Hvad  her  siges,  er  ikke  meget,  men  dog  nok  til  at  belyse 
Situationen. 

Under  den  gjennemgaaende  Usikkerhed,  der  var  den  første  Forud- 
sætning  for,  at  den  danske  Tronfølger  kunde  optage  sit  vanskelige 
Arbeide  i  Norge  som  Repræsentant  for  sit  Dynasti,  blev  det  for  ham 
en  nødvendig  Betingelse  at  holde  det  norske  Folk  i  en  større  Uvidenhed 
om  de  politiske  Forhold.  Dette  blev  en  Hovedopgave  for  hans  Politik, 
og  hvad  han  begyndte  umiddelbart  efter  den  første  Underretning  om 
Kielerfreden,  det  blev  den  hele  Vaar  udover  bestemmende  for  hans 
Handlinger.  Christian  Frederik  appellerede  til  det  norske  Folk  og  gav 
det  frie  Hænder  til  at  bestemme  over  sin  egen  Fremtid  —  indad. 
Udåd  derimod  —  forbeholdt  han  sig  den  hele  Ledelse  for  at  kunne 
opretholde  den  Uklarhed,   som  var  den  nødvendige  Forudsætnig  for,   at 

han  kunde  benytte  Situationens  Usikkerhed  for  at  gribe  til,  saasnart 
Leiligheden  blev  ham  buden.  Hans  første  Handling,  efterat  han  havde 
modtaget  Underretning  om  Kielerfreden,  var  at  grundlægge  dette  System, 
hvorigjennem  Folket  skulde  holdes  i  Uvidenhed;  i  Overensstemmelse 
dermed  handlede  han  ogsaa  senere  hen.  Det  er  denne  Del  af  hans 
Politik,  der  hidtil  er  mest  overseet,  men  som  dog  bedst  af  alt  viser, 
hvorledes  han  haabede  at  løse  sin  Opgave,  og  det  er  den,  som  har  faaet 
størst  Betydning  for  hans  Forhold  til  Grev  Wedel  og  dennes  Menings- 
fæller.  Til  at  fremme  denne  Politik  benyttede  han  sig  af  den  store 
Magtfylde,  der  var  lagt  i  hans  Haand.  Som  Statholder  og  derefter  fra 
Eidsvoldsmødet  16de  Februar  som  Norges  Regent  styrede  han  med  hele 
Enevoldskongens  Myndighed,  og  med  Hensyn  til  den  Adgang,  han  havde 
til  at  paavirke  Opinionen,  led  denne  Myndighed  intet  Skaar  i  de  faa 
Maaneder,  hvori  han  skulde  være  konstitutionel  Konge. 

Men  Christian  Frederik  kunde  ikke  ved  Siden  deraf  raade  for  de 
Virkninger,  som  hans  Politik  i  dette  Punkt  videre  frem  vilde  have,  og 
det  maa  være  en  sikker  Sag,  at  den  af  Wergeland  omtalte  heftige 
Uvilje  mod  Danmark  og  dets  Konge,  der  blev  en  naturlig  Følge  af,  at 
man  paa  en  skammelig  Maade  troede  sig  ladt  i  Stikken,  ikke  hørte  med 
til  Prinsens  Beregninger;  men  den  lod  sig  nu  engang  ikke  undgaa  og 
kunde,  som  det  snart  viste  sig,  ogsaa  anvendes  til  foreløbig  at  fremme 
hans  Planer  om  at  grunde  et  isoleret  norsk  Kongedømme.  1  Øieblikket 
bidrog  den  saaledes  alligevel  til  at  samle  Folket  om  den  danske  Tron- 
arvings Banner.  Det  hørte  med  til  det  mærkelige  Held,  som  i  Aarets 
Begyndelse  ledsagede  hvert  af  hans  Foretagender,  at  selv  en  Stemning, 
der  gik  hans  danske  Landsmænd  imod,  dog  kunde  komme  ham  personlig 
tilgode. 

Sikret  ved  dette  gjennemgaaende  Held,  kunde  Christian  Frederik 
strække  sine  Tanker  videre  end  til  blot  at  holde  sig  i  Norge.  Han 
gjorde  endog  Forsøg  paa  at  tåge  de  første  indledende  Skridt  for  at 
træde  i  Forbindelse  med  den  svenske  Overkommando,  i  den  Hensigt 
at  undersøge,  hvorvidt  der  ikke  skulde  være  nogen  Stemning  for  at 
lade  ham  selv  blive  svensk  Tronfølger  og  altsaa  vende  tilbage  til  en 
lignende  Kombination  som  den,  der  i  1809  havde  foresvævet  mange 
Svensker. 

Saaledes  som  Christian  Frederik  betragtede  Forholdene  fra  det  af 
Is  og  Bajonetter  omgjærdede  Land,  hvor  han  befandt  sig,  var  Tanken 
naturlig.  Kunde  det  lykkes  at  opretholde  et  isoleret  Norge,  tiltrods 
for  Alverdens  Traktater,  da  var  det  ligesaa  vel  muligt  for  ham  at  opnaa 

den  svenske  Tronfølge  og  i  Fremtiden  blive  Grundlæggeren  af  en  ny 
Kalmarunion.  Under  usikre  politiske  Situationer  er  der  altid  godt  Raad 
paa  Forhaabninger,  og  her  var  neppe  det  ene  mere  usandsynligt  end 
det  andet. 

Som  sin  betroede  Mand  sendte  Christian  Frederik  den  komman- 
derende General  nordenfjelds,  Grev  Carl  Jacob  Waldemar  von  Schmettow 
til  Grev  von  Essen  \  med  det  officielle  Hverv  at  overlevere  denne  et 
Brev  til  Carl  XIII.,  men  i  Virkeligheden  for  at  forberede  en  Plan  i  den 
ovennævnte  Retning.  Grev  von  Essen  var  imidlertid  ikke  her  den  rette 
Mand  at  henvende  sig  til".  Han  nærede  den  dybeste  Foragt  for  alt, 
hvad  der  kom  fra  Norges  unge  Regent,  og  følte  sig  aldeles  forvisset 
om,   at  denne   aldrig   kunde    blive   en  Mand  for  Sverige.     Mindst  af  alt 


'  Af  Grev  Schmcttows  Correspondance,  1813  og  1814  (Throndhjem  1864),  S.  12  flg. 
SCHiNKELS  Minnen,  VIII,  S.  49  flg.  Grev  Essens  Breve,  S.  11  flg.  Aalls 
Erindringer  (2.  Udg.),  S.  369,  Note  2. 
2  Brev  fra  Grev  Essen  til  Carl  XIII.,  dateret  Stromstad  7de  Marts  1814,  (Original 
i  Upsala  Universitetsbibliotek)  lyder,  med  Udeladelse  af  Overskrift  og  den 
lange  Underskrift,  saaledes: 

„Eders  Maist.  har  tåckts  gifva  mig  et  fornyat  vedermåle  af  dess  Nådiga 
hugkomst  genom  Dess  sednast  ankomne  bada  bref. 

Grefve  Engstrom  lårer  ej  underldtit  at  genast  lagga  for  Eders  Maists. 
ogon  hvad  jag  ej  allenast  d.  27  Febr.  med  Curier  inberåttat,  men  åfven  seder- 
mera,  och  nominatim  i  dag. 

Det  ser  ut  som  dmnade  Prins  Cristian  rivalisera  med  Eders  Maist.  om 
Norrska  Kronan.  En  obetåncksamhet,  for  at  ej  saga  galenskap,  som  kan 
komma  at  kosta  honom  dyrt,  och  som  jag  hogeligen  onskar  må  ensamt  drabba 
honom,  och  ingen  annan. 

Jag  soker  emedlertid  at  uplysa  Norrska  Nation  om  de  for  den  samma 
vådeliga  steg  som  Prins  Cristian  tagit,  rakt  stridande  mot  de  befallningar 
han  århållit  från  dess  herre  och  Konung.  Och  jag  varnar  dem  dårjåmte  for 
folgderne,  som  ej  kunna  beråknas,  i  håndelse  de  deltaga  uti  Prinsens  uproriska 
forehafvanden.  I  alla  fall  har  jag  trodt,  at  Eders  Maists.  Armée  borde  så 
hastigt  som  mojeligt  såttas  i  sådan  forfattning,  at  Eders  Maist.  ej  allenast 
genom  den,  kunde  imponera  på  Norrmånnen,  men  åfven  vål  gå  vårksamt  till 
våga,  om  så  skulle  behofvas.  Eders  Maists.  och  svenska  Nations  åra  kråfver, 
at  sedan  varningar  och  mildhet  foregått,  alla  stridskrafter  anvåndas,  for  at 
sluteligen  underkufva  det  otacksamma  Folck  som  misskjånner  den  Faderliga 
omvårdnad  hvarmed  Eders  Maist.  velat  omfatta  dem. 

Vid  min  ankomst  hit  fant  jag  General  Smettau  redan  hår,  han  år  sig 
ganske  lik  som  når  han  var  i  Sverige,  ehuru  det  år  30  år  sedan.  Eders 
Maist.  behagar  Nådigst  inhåmta  af  min  beråttelse  af  denna  dag,  huru  ordena 
oss  emellan  fallit  sig,  under  et  oafbrutit  samtal  af  4.ra  timmar.  Cantzli 
Rådet  Battram  år  tills  dato  den  af  Svenskar  som  kan  låmna  Eders  Maist. 
de  basta,  och  de  fårskaste  tidningar  från  Fredrikshall,  dår  han  for  tvånne 
dagar  sedan  passerat  flera  timmar.  Han  låt  dår  visera  sitt  pass  af  Police 
Mestarn,  och  återvånde  hit,  sedan  han  gifvit  denne  sistnåmde  som  åfven  år 
Cantzlie  Råd  och  Riddare,  Broder  Kyssen.'' 

kunde  han  være  tilbøielig  til  at  kompromittere  sin  egen  Stilling  ved  at 
indlade  sig  med  en  norsk  Udsending  som  Grev  Schmettow  i  Forhand- 
linger, der  tilsigtede  Carl  Johans  Bortfjernelse.  I  denne  Henseende  kan 
det  neppe  heller  med  Rimelighed  antages,  at  Christian  Frederik  har 
gjort  sig  store  Forhaabninger  om  at  opnaa  noget  paa  Øieblikket  hos 
Grev  v.  Essen  eller  Carl  XIII.,  men  at  han  kun  har  ønsket  at  sondere 
disse.  Om  dette  ogsaa  mislykkedes,  saa  var  det  dog  heller  ikke  mere, 
end  hvad  han  i  Forveien  havde  maattet  forberede  sig  paa.  Forsaavidt 
kunde  det  ikke  gjøre  nogen  nedslaaende  Virkning  paa  ham,  selv  om 
ikke  Grev  v.  Essen  vilde  indlade  sig  i  mundtlig  Forhandling  paa  et  eller 
andet  Sted  ved  eller  i  Nærheden  af  Grænsen.  Et  Forsøg  kunde  ikke 
skade,  og  Christian  Frederik  opgav  ikke  dermed  Tanken  paa  at  naa  det 
Maal,  om  hvilket  han  var  begyndt  at  drømme- 

Om  Grev  v.  Essen  noksaa  meget  troede  at  kunne  behandle  Christian 
Frederik  som  en  Fusentast,  paa  hvis  Handlinger  man  i  Sverige  ikke 
behøvede  at  lægge  nogen  Vægt,  saa  har  dette  alligevel  ingen  Betydning 
for  Efterslægtens  Dom  over  den  unge  Fyrste,  der  havde  optaget  det 
dristige  Spil.  Gammelsvenske  Haansord  over  den  nye  norske  Regent 
og  hans  Raadgivere  afgiver  ikke  Maalestokken  for  en  upartisk  Dom  over 
disse,  og  de  spottende  Epigrammer,  hvormed  det  regnede  over  ham  fra 
Sverige,  kan  ikke  ansees  for  andet  end  Udbrud  af  Ærgrelse,  som  Ved- 


Brev  fra  Grev  Essen  til  Carl  XIII.,  dat.  Stromstad  Ilte  Marts  1814  (Original 
i  Upsala  Universitetsbibliotek)  lyder,  gjengivet  paa  samme  Maade  som  det 
i  foregaaende  Note  meddelte  Brev  af  7de  Marts,  saaledes : 

,Jeg  har  alt  sedan  d.  5  dennes  befiinnit  mig  hår.  Igår  årholl  jag  å  nyo 
bref  från  Generalen  Grefve  Smettau,  giåmte  et  bref  till  Eders  Maist.  från 
Prins  Christjan. 

Med  den  sednast  afgångne  Curier  upvacktade  jag  Eders  Maist.  i  under- 
danighet med  en  beråttelse  rorande  mitt  samtal  med  Grefve  Smettau,  samt 
min  refus  at  se  Prins  Christjan,  med  mera.  Grefve  Smettau  onskade  då 
blandt  annat  (som  åfven  finnes  uti  beråttelsen)  at  jag  ville  emottaga,  och  af- 
sånda  et  bref  till  Eders  Maist.  från  ofta  nåmde  Prins,  hvilket  jag  forst 
vågrade,  men  sedermera  på  dess  entrågna  begåran  bifall,  men  på  så  humilianta 
vilkor  at  det  aldrig  kunde  falla  mig  in  at  de  mojeligen  kunde  antagas,  ty 
det  var  ej  f  raga  om  mindre,  an  at  en  Copia  skulle  åtfollja  brefvet,  hvilken 
af  mig  skulle  granskas,  och  bedommas  huruvida  brefvet  kunde  till  Eders 
Maist.  afsdndas  eller  ej.  I  fråga  vårande  bref  liknar  till  sammansåttning 
med  mera,  resten  af  Prinsens  forelag,  och  hade  kan  hånda  bort  af  mig  åter- 
såndas,  emedlertid  folljcr  hår  jamte  i  underdanighet  den  af  skrift  som  kom  med 
brefvet,  och  om  Eders  Maist.  skulle  jinna  dess  innehåll  af  den  beskaffenhet 
at  brefvet  hvarcken  kan  eller  bor  bevårdigas  med  något  svar  så  kan  det  oup- 
brutit  återsåndas,  och  mig  tilldelas  en  Nådig  skrapa  som  emottagit  det.'' 

kommende  helst  burde  have  beholdt  for  sig  selv^  Christian  Frederik 
var  ingen  letsindig  Spiller;  hans  Beregninger  var  ikke  opgjorte  paa  en 
Slump,  men  hyggede  paa  de  forskjellige  Muligheder,  som  Øieblikkets 
politiske  Situation  kunde  aabne  ham  til  at  blive  dennes  Herre,  og  han 
har  været  vel  inde  i,  hvordan  Stillingen  kunde  komme  til  at  udvikle 
sig.  Han  vidste,  at  Norges  endelige  Skjæbne  maatte  blive  afgjort  fjernt 
fra  Halvøen  og  mere  af  Diplomater  end  af  Soldater,  og  derpaa  var  hans 
Plan  bygget.  Den  Opgave,  som  var  ham  forelagt,  var  jo,  i  sit  endelige 
Maal,  ingen  anden  end  den  at  bane  Veien  for  Norges  Gjenforening  med 
Danmark,  og  dertil  haabede  han  at  kunne  naa  ved  tillige  at  lade  disse 
Riger  indtræde  i  en  Forening  med  Sverige-. 

Hvad  der  her  stod  for  Christian  Frederik,  var  Tanken  paa,  at  Carl 
Johan  kunde  blive  Frankriges  Hersker.  Dette  Hensyn  maa  have  spillet 
en  stor  Rolle  i  hans  Beregninger,  og  Carl  Johans  Kandidatur  i  Frank- 
rige havde  derfor  ingen  varmere  Tilhænger  end  Christian  Frederik,  for 
hvis  Blik  den  aabnede  de  videste  Fremtidssyner.  Grev  Rosen  havde  i 
en  Samtale,  som  han  under  sit  korte  Ophold  i  Christiania  havde  med 
en   af   Christian    Frederiks   fortrolige.    General    Haxthausen,    anseet  det 


'   Af  deslige    Epigrammer   findes    følgende    fire   i    Afskrift  i  Arkivet  paa  Trolle- 
Ljungby  : 

Till  Norrmdnnen. 

0,  Norriges  folk,  blott  kåndt  for  tapperhet  och  dygder, 
kom  då  och  hylla  Carl,  Din  ratta  kung,  Ditt  stod, 
och  drif  vanbordingen  med  hån  från  Dina  bygder; 
af  honom  får  Du  bark;  af  Carl  skall  Du  få  brod. 

Till  prins   Christian. 
Skryt  Du  for  Norriges  folk,  min  van,  bast  fan  Du  vill, 
forkunna  Dina  hvårf,  som  prins  af  danska  huset; 
hvar  Norrman  vet  ratt  val,  att  Du  ej  varit  till, 
om  pappa  BlUcher  putsat  Ijuset. 

Till  Dupuis. 
Sag,  Dupuis,  hvem  har  Dig  såndt 
att  Nordens  lugn  och  frid  forståra. 
Du  Christians  drolystnad  tdndt ; 
hans  horn  dess  enda  rått  utgora 
att  vara  Baggarnes  regent. 

Epigramm  af  grefve  Bunge. 
Bland  epigramm  i  Stockholm  gjorda, 
jag  hiirde  ett,  som  lydde  sd  : 
Om  Christian  ej  blir  Herrans  smorda, 
så  kan  han  vål  bli  smord  dndå. 
-   At  deslige  Tanker  allerede  tidlig  antoges  mulige  i  Norge,  er   sikkert.     Smlgn. 
Claus  Pavels,  Biografi  og  Dagboger  (Bergen   1864),  S.  146. 

fornødent  at  fremkomme  med  en  Erklæring  om,  at  den  svenske  Kron- 
prins efter  hans  Mening  ikke  vilde  modtage  den  franske  Krone,  om 
denne  blev  ham  tilbudt'.  Allerede  dette  viser,  at  Tanken  paa  en  saadan 
Mulighed  paa  denne  Tid  har  været  omtalt  i  Prinsens  nærmeste  Kreds, 
og  naar  den  svenske  Udsending  ansaa  det  nødvendigt  at  gjendrive  den, 
maa  man  der  have  tillagt  den  en  ikke  ringe  Betydning.  Der  laa  desuden 
mere  i  denne  Tanke,  end  Grev  Rosen  vilde  vedgaa.  Carl  Johan  var  af 
den  russiske  Keiser  udseet  til  at  bestige  den  franske  Trone,  naar  den 
blev  ledig  efter  Napoleon,  og  hvad  enten  Christian  Frederik  har  for- 
staaet,  at  Keiserens  videre  Plan  var  at  gjenindsætte  det  afsatte  svenske 
Dynasti,  eller  ei,  saa  kunde  han  dog  sige  sig  selv,  at  der  var  større 
Sandsynlighed  for,  at  det  svenske  Folk  vilde  tåge  ham  end  sin  tid- 
ligere Kronprins,  naar  Valget  blev  det  stillet.  Han  havde  ved  Grev 
Schmettows  Sendelse  gjort  det  første  Skridt,  og  der  var  nu  Adgang  for 
de  høieste  Kredse  i  Sverige  til  at  vide,  hvor  man  i  paakommende  Til- 
fælde  havde  ham. 

Først  naar  det  endelig  havde  vist  sig,  at  Keiser  Alexander  stod 
alene  med  sin  Tanke,  og  naar  Koalitionens  øvrige  Medlemmer  havde 
sat  igjennem  en  Restauration  af  det  bourbonske  Kongehus,  kunde  den 
herved  budne  Chanse  for  Christian  Frederiks  Sag  falde  bort.  Men 
dette  skede  først,  efterat  Rigsforsamlingen  paa  Eidsvold  var  traadt 
sammen,  og  det  vårede  endnu  længere,  inden  Efterretningen  derom 
naaede  Norge.  Indtil  dette  Øieblik  maatte  Muligheden  af,  at  den 
svenske  Kronprins  kunde  blive  Frankriges  Behersker,  medtages  i  alle 
Beregninger,  der  opgjordes  i  Norge  over  Landets  Fremtid,  ikke  alene 
for  Christian  Frederik,  men  ogsaa  for  Grev  Wedel.  Stillingen  blev 
derved  mere  usikker,  og  om  den  kunde  synes  at  byde  den  ene  gunstige 
Udsigter,  saa  maatte  den  opfordre  den  anden  til  Forsigtighed. 

For  Carl  Johan  personlig  kunde  det  ikke  være  en  ubehagelig 
Mulighed,  at  han  havde  Udsigt  til  at  blive  Frankriges  Hersker,  og  han 
har  selv  tænkt  derpaa,  skjønt  han  var  vidende  om,  at  hans  Kandidatur 
vilde  møde  den  stærke  Modstand,  som  tilsidst  viste  sig  uovervindelig. 
Han  havde  altid  ønsket  at  sikre  Sverige,  forinden  han  deltog  i  den 
store  Koalitionskrig  mod  Napoleon,  men  sigtede  for  sit  eget  Vedkom- 
mende videre.  I  en  Samtale  med  Suchtelen,  den  russiske  Gesant  i 
Stockholm,  har  han  i  Februar  1813  udviklet,  hvorledes  hans  Ærgjerrighed 
var   at  se   den  skandinaviske  Halvø  forenet  og  at  have  udført  det,  som 


Christian  VIITs  Dagbog  i  1814,  S.  48. 

var  mislykkets  for  Sveriges  gamle  store  Konger,  og  saaledes  i  Frem- 
tiden stoppe  den  gamle  Kilde  til  saa  mange  Krige.  Mais  aussi,  tilføiede 
ham,  apres  cela  je  suis  quittc  avec  la  Sucde  et  puis  disposer  de  ma 
personncK     Her  er  hans  Betragtning  af  Forholdene  tydelig  udtalt. 

Forpligtet  til  stor  Taknemmelighed  mod  det  Land,  hvilket  han  skyldte 
sin  Ophøielse,  ansaa  han  det  for  sin  første  Opgave  at  sikre  dets  Fremtid 
gjennem  en  Forening  med  Norge.  Naar  det  var  naaet,  kunde  han 
personlig  stille  sig  frem  og  da  tillige  lade  Sverige  deltage  i  den  store 
Koalition.  Men  idet  han  saaledes  tidlig  har  udsondret  Tanken  paa  sin 
egen  Person  og  troet,  at  han  kunde  erholde  frie  Hænder,  naar  han 
først  havde  sikret  Sverige,  var  det  i  Grunden  ikke  saa  langt  igjen  til 
den  næste  Tanke,  at  han  da  ogsaa  i  videre  Forstand  kunde  have  op- 
fyldt  sine  Forpligtelser  og  finde  en  anden  Anvendelse  for  sin  Virk- 
somhed".  Fra  Christian  Frederiks  Side  var  det  ikke  ubeføiet  at  lægge 
endog  megen  Vægt  herpaa.  Det  blev  ogsaa  et  Udgangspunkt  for  hans 
paafølgende  Politik,  men  rigtignok  ikke  uden  væsentlige  Feiltagelser, 
navnlig  med  Hensyn  til  den  russiske  Keisers  Stilling  overfor  Carl  Johan, 
forsaavidt  han  troede,  at  denne  ikke  var  Kronprinsens  Ven.  Men  med 
vekslende  Forudsætninger  blev  nu  dette  alligevel  den  røde  Traad  i 
Christian  Frederiks  Politik,  og  af  Carl  Johans  personlige  Forhold  til 
sine  allierede  maatte  saaledes  Norges  Skjæbne  blive  afhængig. 

Hvad  Christian  Frederik,  da  han  begyndte  sit  dristige  Foretagende 
i  Norge,  især  havde  isigte,  var  de  Muligheder,  som  kunde  aabne  sig 
ved  den  almindelige  Fred.  Ligesaa  bestemt,  som  Carl  Johan  havde 
været  imod  at  skulle    vente  indtil  dennes  Afslutning  med  at  faa  Norges 


'  Aktmæssige  Bidrag  til  Sveriges  politiske  Historie  1812—^1813,  S.  23,  Note  2, 
hvor  Suchtelens  Depesche,  der  skildrer  Samtalen,  er  gjengiven;  denne  er 
uagtet  sit  betydningsfulde  Indhold  mærkelig  nok  ikke  medtagen  hos  Ahnfelt, 
Tvd  kronta  rivaler,  II,  som  dog  skulde  give  en  historisk  brugbar  Samling  af 
denne  Diplomats  Brevveksling. 

2  Spørgsmaalet  om  Carl  Johans  virkelige  eller  formodede  Tanker  paa  den 
franske  Krone  har  i  den  senere  Tid  gjentagne  Gange  været  optaget  til  Under- 
søgelse,  bl.  a.  i  Marcellus,  Ur  nyare  tidens  politiska  skiften  (Sthlm.  1889), 
S.  20  flg.  I  en  mod  den  svenske  Kronprins  stærkt  fiendtlig  Aand  er  det 
behandlet  af  den  tydske  Historiker,  Professor  W.  Oncken,  i  dennes  omfangs- 
rige  Skrifter,  Oesterreich  und  Preussen  im  Befreiungskriege,  II.  S.  410  flg.  og 
Zeitalter  der  Revolution,  des  Kaiserreichs  und  der  Befreiungskriege,  II,  S.  660  flg., 
deraf  specielt  S.  755  flg.  Af  franske  Forfattere  har  bl.  a.  Léonce  Pingaud 
i  Revue  de  Paris,  4éme  année,  1897,  15  Juin,  No.  12,  Pag.  830  leveret  en  Af- 
handling,  Bernadotte  et  les  Bourbons,  1812—1814  (smlgn.  Aftenposten,  1898, 
No.  58),  og  1901  udgivet  et  større  Arbeide,  Bernadotte,  Napoleon  et  les  Bour- 
bons (1797—1844). 

Overdragelse  sikret,  fordi  han  ikke  stolede  paa  denne,  troede  hans  Mod- 
stander  i  Norge  at  kunne  regne  paa  bedre  Udsigter,  saafremt  det  lyk- 
kedes  ham  at  trække  Afgjørelsen  ud  indtil  den  almindelige  Fred.  Carl 
Johan  havde  jo  foretaget  sin  Indmarsch  i  Holstein  for  at  fremtvinge  en 
hurtig  Afgjørelse.  Men  hvad  han  derved  havde  opnaaet,  stod  dog  frem- 
deles kun  paa  Papiret;  det  var  blot  noget  halvt,  noget,  som  lod  sig 
gjøre  om  igjen,  og  deri  kunde  da  Christian  Frederik  søge  en  Støtte  for 
sine  Forhaabninger.  I  dette  laa  hans  foreløbige  Styrke  og  den  svenske 
Regjerings  foreløbige  Svaghed.  At  vinde  Tid  og  derefter  se,  hvad  der 
videre  kunde  ske,  med  Opmærksomheden  henvendt  paa  Krigsskuepladsen 
og  Paris,  —  det  blev  foreløbig  Maalet  for  Christian  Frederiks  Politik 
i  Norge.  Ud  fra  denne  Grundvold  var  det,  han  optog  Arbeidet  mod 
sin  første  og  nærmeste  Modstander,  Grev  Wedel,  —  ogsaa  her  hjulpen 
af  det  samme  mærkværdige  Held,  der  gav  ham  voksende  Fortrøstning 
til  sin  egen  Sags  endelige  Seier. 


IV. 

KOMPROMIS  OG   PLEBISCIT. 


Efter  en  hurtig  Reise  til  Trondhjem,  mødtes  Christian  Frederik  den 
16de  Februar  1814  paa  E  i  d  s  v  o  1  d  Jernværk  hos  Carsten  Anker  med 
høitbetroede  Mænd  fra  Christiania  og  denne  Bys  Omegn.  I  dette 
„Notabelmøde"  frafaldt  han  Paastanden  om  at  bestige  den  norske  Trone 
ifølge  sin  Arveret.  Allerede  i  Trondhjem  havde  han  opgivet  Tanken 
paa  at  kunne  bevare  Enevoldsmagten  og  erkjendt  Nødvendigheden  af  at 
give  Norge  en  fri  Forfatning,  for  saaledes  at  imødekomme  de  Tanker, 
som  overalt  havde  slaaet  ned  med  Lynets  Hurtighed  i  alle  norske 
Hjerter.  Men  han  havde  nu  tillige  ved  sin  frivillige  Opgiven  af  den 
omhandlede  Arveret  erhvervet  Krav  paa  en  tilsvarende  Imødekommen 
fra  den  anden  Side,  fra  de  Mænd,  der  efter  denne  maatte  forberede 
sig  til  en  Dag  at  fremtræde  som  det  kommende  Regjeringspartis  Ledere, 
og  naar  han  gav  Afkald  paa  en  Krone  ved  Arv,  blev  det  stil- 
tiende forudsat  som  deres  Pligt  i  det  Sted  at  skaffe  ham  en  Krone 
ved  Valg.  Dette  var,  hvad  der  foregik  paa  Eidsvold.  Det  kan  med 
rette  betegnes  som  Kompromisset  af  16de  Februar,  den  første 
Betingelse  for,  at  Christian  Frederik  i  det  rette  Øieblik  kunde,  som 
det  heder  i  Tidens  høitidelige  Sprog,  bestige  Haralds  og  Haakons  Trone 
og  lægge  Sverres  Scepter  i  sin  Haand  ^  Atter  igjen  maa  man  her  er- 
kjende  den  Dygtighed,   hvormed    han   gik    frem,   og   den   fine  Klogskab, 


'  Herom  kan  i  Almindelighed  henvises  til,  hvad  der  er  udtalt  i  Forfatterens 
Bidrag  til  Norges  Historie  i  1814,  I,  S.  3 — 26,  hvor  de  ovenfor  i  Texten  frem- 
satte Synsmaader  er  nærmere  begrundede.  Særlig  maa  udhæves  det  Ræ- 
sonnement,  som  førtes  af  Mødets  Deltagere  om  Betydningen  af  en  Henven- 
delse til  Folket,  -  at  Ansvaret  da  vilde  falde  paa  Nationen  og  ikke  paa 
Prinsen  (S.  25,  hvor  den  franske  Text  af  dennes  Dagbog  er  gjengiven). 


62  Plebiscitet. 

hvormed  han  ogsaa  i  denne  Henseende  forstod  at  beregne  sine  Chanser. 
Men  Kompromisset  drog  igjen  med  Nødvendighed  nye  Skridt  efter  sig 
som  de  øieblikkelige  Konsekvenser  af  de  trufne  Bestemmelser. 

Efter  at  være  vendt  tilbage  til  Christiania  fra  Eidsvold,  stod 
Christian  Frederik  igjen  indtil  videre  med  frie  Hænder.  Men  idet 
han  fra  sin  sædvanlige  Residens  lod  udgaa  de  Kundgjørelser  og  Skri- 
velser, der  skulde  forkynde  Folket,  hvad  der  var  skeet,  og  hvad  der 
videre  skulde  foregaa,  var  dog  dette  kun,  hvad  han  allerede  paa  Eids- 
vold havde  meddelt  de  der  forsamlede  Tillidsmænd  ^  Om  disse  i  den 
korte  Tid,  som  der  paa  Eidsvold  var  dem  levnet,  ikke  kan  forudsættes 
at  have  nøiagtig  overveiet  hver  enkelt  af  de  Vendinger,  som  forekommer 
i  disse  Dokumenter,  saa  er  dog  deres  Anseelse  og  deres  Indfiydelse 
hos  sine  Landsmænd  bleven  benyttet  til  at  vinde  den  almene  Stemning 
i  Landet  for  de  Grundtanker,  som  gik  igjennem  dem,  og  i  hvilke  de 
havde  erklæret  sig  enige  ^. 

Christian  Frederiks  aabne  Brev  og  hans  Kundgjørelse  af  19de 
Februar  1814  er  mærkelige  Dokumenter,  ved  hvis  vidtrækkende  Betyd- 
ning og  Tendens  Historieskrivernes  Opmærksomhed  endnu  kun  altfor 
lidet  har  fæstet  sig.     Det  var  i  Virkeligheden  en  appel  au  peuple. 

Faktisk  begjærede  her  Christian  Frederik  i  det  samme,  han  var 
kommen  fra  Eidsvold,  og  kunde  forelægge  Resultaterne  af  de  der 
pleiede  Raadslagninger  og  Overlægninger,  et  Plebiscit  af  det  norske 
Folk,  imod  enhver  Forening  med  Sverige,  for  at  begrænse  Rigsforsam- 
lingens  Myndighed  til  et  enkelt  Punkt.  Det  skulde  blive  et  Plebiscit 
for  ham,  mod  Grev  Wedel  og  mod  dennes  Meningsfæller.  Det  skulde 
være  et  Plebiscit,  hvorved  Folket  selv,  i  Kraft  af  sin  Suverænetet, 
kun  paa  et  enkelt  Punkt  gjorde  Rigsforsamlingen  til  sin  befuldmæg- 
tigede  for  at  udøve  denne,  og  mod  dette  Plebiscit  skulde  Grev  Wedels 
og  hans  Meningsfællers  Anstrengelser  falde  magtesløse  til  Jorden. 
Men  tillige  arbeidede  Prinsen  med  det  samme,  paa  en  Maade,  der  skulde 
synes  at  staa  i  en  iøinefaldende  Strid  med  Grundtanken  i  det  netop 
indgaaede  Kompromis,  og  hvori  det  synes  vanskeligt  at  fatte,  at  han 
har  kunnet  have  Tilslutning  af  Flertallet  af  Mødets  Deltagere,  for  at 
sikre    sig    selv    Besiddelsen    af   den    Trone,    der    snart    skulde    reises. 


^  Christian  VIWs  Dagbog  under  Regenttiden  i  Norge,  S.  38. 

'^  Disse  Dokumenter  blev  i  1814  bekjendtgjorte  i  Trykken.  Af  nyere  Værker 
vil  de  findes  meddelte  in  extenso  hos  G.  P.  Blom,  Norges  Statsforandring  i 
1814,  S.  99  flg.  og  hos  H.  L.  Rydin,  Fiireningen  emellan  Sverige  och  Norge, 
S.  21  flg. 

Christian  Frederik  har  i  ethvert  Tilfælde  benyttet  den  Magt,  som  Be- 
givenhederne  havde  lagt  i  hans  Haand,  adskillig  udover,  hvad  man  i 
senere  Tider  har  troet  at  læse  i  Beslutningerne  af  16de  Februar.  Der 
vides  imidlertid  intet  om,  hvad  dertil  først  er  sagt  af  de  Mænd,  som 
ved  denne  Leilighed  var  tagne  med  paa  Raad.  I  ethvert  Fald  blev  de 
snart  af  Begivenhederne  nødsagede  til  at  foie  sig  efter  hans  Politik  og 
uden  Kritik  give  denne  sin  Tilslutning.  I  det  samme  Øieblik,  da  han 
skulde  staa  der  som  den,  der  havde  opofret  saa  meget,  havde  han  paa 
en  anden  Kant  vundet  endnu  mere  igjen,  og  gjort  sig  selv  til  Midt- 
punktet for  den  store  nationale  Begeistring,  som  han  vilde  vække. 

Prinsen  mente  at  styrke  denne  Begeistring  ved  officielt  at  belære 
Folket  om,  at  det  i  sin  Midte  havde  en  Samling  „ildesindede",  mod 
hvis  skumle  Rænker  han  var  kaldet  til  at  dække  det  med  sin  beskyt- 
tende Haand.  Disse  „ildesindede"  blev  fra  nu  af  systematisk  udpegede 
som  farlige  Personer,  med  hvem  velsindede  Fædrelandsvenner  ikke 
kunde  have  noget  at  bestille.  Enhver  vidste,  hvem  dermed  mentes.  I 
nøieste  Overensstemmelse  hermed  gav  ogsaa  Prinsen  Folket  Fremstil- 
linger af  de  ydre  politiske  Forhold,  der  hyggedes  paa  urigtige  Med- 
delelser. Til  Gjengjæld  var  disse  saa  meget  rigere  paa  de  Stikord,  som 
under  den  herskende  Spænding  bedst  kunde  ophidse  Stemningen  mod 
Sverige,  dets  Folk  og  dets  Kronprins.  En  Forklaring  af,  hvad  der 
virkelig  var  skeet,  blev  derimod  ikke  fremlagt.  Det  viste  sig  nu, 
hvilken  Betydning  det  havde,  at  det  var  Prinsen  overladt  at  redigere 
den  Form,  hvori  de  vedtagne  Beslutninger  skulde  kundgjøres. 

Hvis  det  ad  denne  Vei  lykkedes  Prinsen  at  sætte  sin  Vilje 
igjennem,  da  kunde  han  mene,  at  Rigsforsamlingen,  naar  den  traadte 
sammen,  var  bunden;  da  havde  man  i  det  store  Spørgsmaal  om  For- 
ening med  Sverige  eller  Ikke-Forening  en  Udtalelse  af  Vælgerne,  over 
hvilken  det  ikke  skulde  være  muligt  at  sætte  sig  ud.  Rigsforsamlingen 
kunde,  efter  Prinsens  Fortolkning,  ikke  røre  derved  uden  at  overskride 
sin  Fuldmagt,  og  den  var  derhos  ikke  den  eneste  Myndighed  i  Landet, 
som  havde  faaet  en  saadan;  ogsaa  den  udøvende  Myndighed,  som  den 
indtil  videre  var  lagt  i  Regentens  Hænder,  var  der  tildelt  en  Fuldmagt, 
der  kunde  opfattes  som  ulige  mere  vidtstrakt  end  den  anden,  og  tillige 
vilde  der  med  al  fornøden  Tydelighed  være  pegt  paa  Christian  Frederik 
som  den  eneste,  der  kunde  indtage  den  ledige  Trone.  Saaledes  tænkte 
han   sig  Virkningerne   af  sin  appel   au   peuple^.      Denne    var    Kompro- 


'   Smlgn.    O.    Ring,    Bestod   Norge   som    et   Kongerige  for  og  under  Rigsforsam- 
lingen paa  Eidsvold?  S.  69. 

missets  nødvendige  Følge,  men  blev  tillige  af  ham  udnyttet  til  at  hæve 
ham  selv  endnu  mere  op  og  give  hans  personlige  Position  i  Landet  en 
forøget  Betryggelse.  Med  ethvert  Middel,  der  frembød  sig,  arbeidede 
han,  som  det  viser  sig  af  de  to  nævnte  Aktstykker,  for  at  naa  sit  Maal. 

I  det  aabne  Brev  af  19de  Februar  heder  det:  „J eg  Christian 
Frederik,  Norges  Regent  o.s.v.  Gjør  vitterligt:  at  det  norske  Folk,  løst 
fra  sin  Ed  —  —  —  og  saaledes  gjengivet  et  frit  og  uafhængigt  Folks 
fulde  Ret  til,  selv  at  bestemme  sin  Regjeringsforfatning,  tydeligen  og 
endrægtigen  har  ytret  sin  bestemte  Vilje  til,  ikke  at  samtykke  i  nogen 
Underkastelse  under  Sveriges  Konge,  men  derimod  til  at  hævde  og  for- 
svare sin  Uafhængighed  og  Selvstændighed.  Odelsbaaren  til  Norges 
Trone  og  bestemt  i  denne  Stund,  til  at  staa  i  Spidsen  for  et  trofast  og 
tappert  Folk,  følger  jeg  villigen  dette  hellige  Kald  og  anser  det  for  min 
første  Pligt,  af  yderste  Evne  at  virke  for  det  norske  Folks  Frihed  og 
Sikkerhed.  Som  Rigets  Regent,  hvilken  Titel  jeg  antager,  med  alle 
Rettigheder  og  med  den  Myndighed,  som  Hans  Majestæt  Kong  Frederik 
den  sjette  har  frasagt  sig,  og  som  Nationen  dertil  vil  forlene  mig  for  i 
Farens  og  Trængselens  Stund,  at  afvende  Uorden  og  Fordærvelse  fra 
Landet,  skal  min  oprigtigste  Bestræbelse  være,  at  vedligeholde  Freden 
med  alle  de  Magter,  som  ikke  krænker  det  norske  Folks  Rettigheder. 
Af  Nationen  valgte  oplyste  Mænd  skal  samles  den  10  April  førstkom- 
mende, i  Eidsvold  udi  Akershus  Amt,  for  at  antage  en  Regjeringsform, 
som  fuldkommen  og  for  bestandig  kan  betrygge  Folkets  Frihed  og 
Statens  Tarv."  —  — 

I  Udtryk,  der  mindst  er  ligesaa  stærke,  heder  det  i  Regentens 
Kundgjørelse   af   19de   Februar: 

„Nordmænd! Med  Harme  har  I  erfaret,  at  I  er  over- 
givne til  en  Regjering,  der  har  vist  Eder  den  Foragt  at  tro,  ved  sede 
Ord  og  tomme  Løfter,  at  kunne  lokke  Eder  til  Utroskab  imod  Eders 
Konge,  ligesom  den  og  har  udøvet  det  aabenbare  Fiendskab,  midt  under 
Freden,  at  ville  udhungre  Eder,  for,  ved  dette  umenneskelige  Middel, 
at  rokke  det  Mod,  som  den  vidste  ellers  at  være  urokkeligt,  og  nu  til- 
tror den  Eder  den  Svaghed,  godvilligen  at  ville  underkaste  Eder  det 
svenske  Aag  og  samme  Ulykker,  som  Sveriges  Sønner  nu  maa  taale,  for 
en  Udlændings  Herskesyge  og  fremmede  Penge,  at  stride  i  fremmed  Land. 

Dog  det  frie  norske  Folk  kan  selv  bestemme  sin  Skjæbne. 

Sværger  at  ville  hævde  Norges  Selvstændighed,  kræver  Gud,  den 
almægtige,  til  Vidne  paa  Eders  Eds  Oprigtighed  og  nedbeder  Himme- 
lens Velsignelse  over  Eders  elskede  Fædreneland! 


Christian  Frederik  Norges  Regent.  gS 


Det  er  Guds  Styrelse,  trofaste  Nordmænd,  at  jeg  Norges  Trones 
odelsbaarne,  i  denne  Stund  er  midt  iblandt  Eder;  nu  kan  I  vorde  red- 
dede ved  den  Samdrægtighed,  som  luer  i  Eders  Barm. 

Jeg  har  hort  Folkets  lydelige  Stemme  for  Uafhængighed,  for  djærv 
og  ubetinget  Modstand  mod  fremmed  Vold;  dette  er  Kald  nok  for  mig, 
der  besjæles  af  varm  Følelse  for  Norges  Held  og  Hæder,  til  at  forblive 
blandt  dette  trofaste  Folk,  naar  det  gjælder  dets  Selvstændighed,  og 
saalænge  min  Stilling  kan  bidrage  til  at  vedligeholde  Orden  og  Rolighed 
blandt  Nordmænd. 

Af  Forsynet  bestemt  til,  i  denne  Stund  at  styre  Riget,  skal  jeg  med 
kraftig  Haand,  uden  at  ænse  Farer  eller  Møie,  værne  om  Norges  Sikker- 
hed  og  holde  Lovene  i  Hævd. 

En  Samling  af  Nationens  selvvalgte,  oplyste  Mænd  skal  dernæst, 
ved  med  Visdom  og  Samdrægtighed  at  bestemme  en  Regjeringsform  for 
Norge,  give  denne  Stat  fornyet  Kraft  mod  aabenbare  og  hemmelige 
Fiender,  og  af  dens  Bestemmelse  vil  det  afhænge,  om  jeg  fremdeles 
skal  røgte  det  Hverv,  hvortil  Nationens  Ønske  i  denne  Stund  kalder 
mig." 

Resten  var  hovedsagelig  Forsikringer  om,  at  Regenten  skulde  gjøre, 
hvad  der  stod  i  hans  Magt,  for  at  sikre  Freden  og  derigjennem  fremme 
Udviklingen  af  Rigets  Velstandskilder  og  Næringsveie,  medens  den,  der 
som  Voldsmand  vilde  krænke  Rigets  Frihed  og  Selvstændighed,  skulde 
faa  føle,  at  der  boede  Kraft  i  Nordmandens  Arm  og  Mod  i  hans  Sjæl. 
Ved  forenede  Kræfter  skulde  Norge  hæves  til  sin  gamle  Glans  og 
afgive  et  nyt  Bevis  paa  den  Sandhed:  „at  et  Folk  er  uovervindeligt, 
som  frygter  Gud  og  føler  varmt  for  Fædrelandet". 

Christian  Frederik  anordnede  derhos  en  Bededag,  der  skulde  af- 
holdes  i  hver  Menighed,  saa  hurtig  som  det  lod  sig  gjøre,  og  umiddel- 
bart skulde  efterfølges  af  Valg  paa  de  Valgmænd,  som  senere  havde  at 
sammentræde  for  at  vælge  deputerede  til  Rigsforsamlingen  paa  Eids- 
vold.  Ved  Valget  skulde  der  tillige  —  saa  blev  det  nu  paabudt  —  ud- 
stedes  Adresser  til  Prinsregenten ;  det  var  et  Bud,  der  kom  fra  Rigets 
indtil  videre  med  Enevoldsmyndigheden  udstyrede  Regent,  og  som  derfor 
maatte  lydes.  Gjennem  disse  Adresser,  hvortil  Ideen  udgik  fra  oven, 
sikrede  Christian  Frederik  sig  en  Samling  af  Udtalelser,  der  forkyndte 
Folkets  Tillid  til  ham  og  dets  Begeistring  for  den  Sag,  han  repræsen- 
terede.  Dette  kunde  ikke  være  mere  behændig  indrettet.  Om  det  saa 
behøvedes,    kunde   han   overfor    Rigsforsamlingen    træde    frem    og   pege 

paa  denne  Samling.  Han  vilde  derigjennem  sikre  sig  en  Støtte  udenfor 
Rigsforsamlingen,  der  muligen  kunde  finde  sin  Anvendelse,  hvis  den 
tiltrængtes. 

I  de  forskjellige  Aktstykker,  der  udgik  19de  Februar,  har  Prinsen 
selv  vist,  hvor  meget  han  mente  at  have  opgivet.  Tiltrods  for  alt, 
hvad  der  var  gaaet  imellem,  betragtede  han  sig,  efter  Eidsvoldsmødet 
som  før,  som  den  odelsbaarne  til  Norges  Trone,  —  kun,  at  han  havde 
afstaaet  fra  at  benytte  denne  Ret,  som  han  imidlertid  haabede,  at 
Folket  ad  andre  Veie  vilde  skjænke  ham  igjen.  Intet  kunde  her  være 
mere  tydeligt  end  den  ligefremme  Maade,  hvorpaa  han  fremstillede  sin 
egen  Person  med  de  Fortjenester,  han  havde  af  Norges  Sag  i  Farens 
Stund  og  med  det  deraf  følgende  Krav  paa  Taknemmelighed. 

Den  Beredvillighed,  hvormed  det  norske  Folk  ved  Valgene  viste 
sig  at  dele  Christian  Frederiks  Forhaabninger,  taler  ikke  til  Fordel  for 
dets  politiske  Forudseenhed.  Gjennem  den  Form,  hvori  der  blev  svaret 
paa  Christian  Frederiks  Opfordring,  gjorde  Folket,  hvad  det  formaaede, 
for  at  istandbringe  det  Plebiscit,  der  var  forlangt.  Det  gjorde,  hvad  det 
kunde,  for  at  binde  sine  egne  Hænder  i  det  afgjørende  Øieblik,  og  det, 
uagtet  det  ikke  Mand  og  Mand  imellem  manglede  paa  Kritik  over  disse 
Prinsens  Handlinger.  Hans  fortsatte  Krav  paa  at  være  Tronens  odels- 
baarne Arving,  der  stred  mod  Kompromisset  af  16de  Februar,  stødte 
mange,  og  den  kun  svagt  tilslørede  Maade,  hvorpaa  han  hentydede  til 
Sandsynligheden  af,  at  han  ogsaa  i  Fremtiden  skulde  være  Rigets 
Styrer,  vakte  ligeledes  Anstød.  Det  samme  gjaldt  hans  Omtale  af, 
at  alene  hans  Nærværelse  kunde  give  det  norske  Folk  Redning  i  Farens 
Stund. 

Heller  ikke  manglede  det  paa  Mænd,  som  forstod  Betænkelig- 
hederne  ved  den  Ed,  hvormed  Prinsen  i  dette  Øiemed  vilde  binde 
Nationen,  og  det  er  sikkert,  at  mange  har  indseet,  hvor  dette  sigtede 
hen.  Men  Kritiken  forstummede  offentlig.  Den  hørtes  kun  privat,  og 
da  det  kom  til  Stykket,  var  der  i  hele  Norges  Land  ikke  mere  end  to 
Mænd,  som  uden  Omsvøb  gjorde  Modstand  mod  Prinsens  Politik  i  dette 
Punkt. 

Af  dem  var  Grev  Wedel  den  ene. 

Han  befandt  sig  nu  atter  paa  norsk  Grund,  efter  en  forholdsvis 
langvarig  Reise  fra  Kjøbenhavn.  Han  var  kommen  til  Venersborg  om 
Aftenen  den  22de  Februar  og  havde  der  havt  Samtaler  med  Grev  Essen, 
om  hvis  Indhold  der  dog  med  Sikkerhed  kun  vides  lidet  mere,  end  hvad 

Grev  Essen  har  meddelt  i  den  Redegjørelse,  som  han  i  samme  Anled- 
ning^ sendte  Carl  Johan. 

Hvad  Grev  Essen  straks  havde  bemærket,  var  den  Frimodighed, 
der  altid  var  et  fremtrædende  Træk  hos  Grev  Wedel,  og  en  stor  Fædre- 
landskjærlighed,  den  sidste  forbunden  med  Ønsket  om,  at  Norge  maatte 
blive  forenet  med  Sverige.  Grev  Wedel  var  ved  sin  Ankomst  til 
Venersborg  uden  Kjendskab  til,  hvad  der  var  foregaaet  i  Norge,  efterat 
man  der  havde  faaet  Underretning  om  Fredsslutningen,  og  hvad  Grev 
Essen  kunde  meddele,  var  neppe  heller  i  Enkelthederne  særdeles  paa- 
lideligt,  da  han  kun  havde  daarlige  og  usammenhængende  Efterretninger. 
Grev  Wedel  skal  for  Grev  von  Essen  have  misbilliget  alt,  hvad  der  var 
foregaaet  i  Norge  i  den  sidste  Tid;  men  efter  hvad  der  for  øvrigt  vides 
om  hans  Optræden,  kan  dog  dette  kun  have  været  under  Forudsætning 
af,  at  de  svenske  Efterretninger  var  paalidelige.  Imidlertid  havde  der 
budt  sig  en  udmærket  Anledning  til  at  erholde  sikre  Meddelelser  fra 
Norge,  da  Landshøvdingen  i  Goteborg,  Grev  Rosen,  den  20de  var  reist 
til  Christiania  og  daglig  kunde  ventes  tilbage  derfra.  Efter  Grev  v. 
Essens  Anmodning  bestemte  Grev  Wedel  sig  for  at  blive  i  Venersborg, 
indtil  han  kunde  træffe  Grev  Rosen  og  høre  nærmere  om,  hvorledes 
det  stod  til  i  Christiania,  Ogsaa  Baron  Platen  havde  indfundet  sig  i 
Venersborg. 

Allerede  den  26de  Februar  kom  Grev  Rosen  tilbage,  og  om  han  end 
ikke  kunde  meddele  mange  Oplysninger  om  Forholdene  i  Norge,  saa 
bragte  han  dog  Efterretningen  om,  at  Prins  Christian  Frederik  havde 
erklæret  sig  for  Norges  Regent  og  agtede  at  forsvare  Norges  Uafhængig- 
hed".  Formodentlig  umiddelbart  efter,  om  Morgenen  27de  Februar, 
fortsatte  Grev  Wedel    sin    Reise    til    Christiania.      Han    havde  da   ikke 


'  Forf.s  Udgave  af  Grev  Essens  Breve  til  Kronprins  Carl  Johan,  S.  9  flg.  og 
Bidrag  til  Norges  og  Sveriges  Historie  1812-1816,  S.  151.  En  anden  paali- 
lidelig  Kilde  er  Christian  Frederiks  Dagbogs-Optegnelse  for  3die  Marts  1814, 
i  hvilken  Prinsen  har  giort  Rede  for  sin  Samtale  med  Grev  Wedel,  og  hvad 
denne  fortalte  om  sit  Besøg  i  Venersborg.  Smlgn.  ogsaa  Grev  Essens  Brev 
til  Grev  Wedel  af  27de  Juni  1814,  Schinkel-Bergmann,  VIII,  S.  347.  Dertil 
kommer  endnu  et  mellem  Bilagene  til  den  ældre  Udgave,  I,  S.  624  trykt  Brev 
fra  Kancelliraad  Battram  til  Carl  XIII.,  dateret  Venersborg  26de  Februar  1814 
(Original  i  Upsala  Universitetsbibliotek).  Smlgn.  ogsaa  Norsk  historisk  Tids- 
skrift, II,  S.  32. 

-  Grev  Rosens  Beretning  om  sin  Sendelse  til  Christiania  er  (i  norsk  Oversættelse 
fra  fransk)  trykt  i  Historisk  Tidsskrift,  IV,  S.  514  flg.  Denne  maa  sammen- 
holdes med  den  Beretning,  som  er  nedskreven  i  Christian  Frederiks  Dagbog 
(se  den  danske  Oversættelse,  S.  45  flg.).  Grev  Essens  Instruktion  for  Grev 
Rosen  er  trykt  som  Bilag  i  den  ældre  Udgave,  I,  S.  623. 

givet  nogen  bindende  Forsikring,  men  skjønt  han  erklærede  sig  for  en 
Ven  af  Foreningstanken,  forbeholdt  sig  fuld  Handlefrihed.  Da  han 
skiltes  fra  Grev  Essen,  havde  han  til  denne  sagt,  at  hvis  man  i  Norge 
nærede  det  Haab,  at  kunne  med  Bistand  af  England  og  de  øvrige  Stor- 
magter  hævde  sin  Uafhængighed,  og  hvis  der  var  nogen  Udsigt  til,  at 
dette  kunde  lykkes,  —  da  vilde  han  være  den  første  til  med  Vaaben  i 
Haand  at  modsætte  sig  den  svenske  Hærs  Indtrængen  over  den  norske 
Grænse.  Dette  var  hans  endelige  og  sidste  Ord  i  Venersborg.  Den 
djærve  Frimodighed,  der  laa  ti!  Grund  baade  for  denne  og  andre  af 
Wedels  Ytringer,  gjorde  Indtryk  paa  Grev  Essen  og  vandt  ham 
dennes  Agtelse. 

Men  større  havde  heller  aldrig  Grev  Wedel  staaet  end  under  dette 
sit  Besøg  i  det  svenske  Hovedkvarter.  Med  sand  patriotisk  Takt  havde 
han  afslaaet  at  binde  sig,  da  han  af  Naturforholdene  var  tvungen  til  at 
lægge  sin  Vei  over  Sverige.  Han  havde  villet  staa  sammen  med  sine 
Landsmænd.  Kielerfreden  og  den  dermed  følgende  Afstaaelse  var  for 
ham  kun  det  første  Skridt.  Bagefter  var  det  hans  Tanke,  at  det  norske 
Folk  selv  skulde  bestemme  over  sin  Fremtid  i  en  Forening  med  Sve- 
rige; derfor  var  det,  han  ikke  vilde  aflægge  Ed  til  den  svenske  Konge. 
Intet  kan  bedre  belyse,  hvorledes  han  tidligere  havde  tænkt  sig  Fædre- 
landets  Fremtid,  end  netop  den  Bestemthed,  hvormed  han  optraadte  i 
Venersborg^. 

Men  af  Christian  Frederik  og  hans  Omgivelser  blev  hans  Forhold 
opfattet  paa  en  ganske  anden  Maade.  Endnu  forinden  Grev  Wedel 
naaede  Christiania,  havde  Prinsen  modtaget  Meddelelse  om  hans  Besøg 
i  Venersborg.  Samtidig  med  Grev  Wedel  havde  nemlig  ogsaa  Prinsens 
Adjutant,  Lieutenant  Rosenørn,  været  i  denne  By  og  der  havt  Samtaler 
med  Grev  Essen,  og  da  han  kom  før  Grev  Wedel  til  Christiania,  aflagde 
han  der  Rapport  til  Christian  Frederik.  Grev  Essen  havde  endog 
talt  med  Rosenørn  om  Grev  Wedel,  hvem  han  kaldte  „et  hedt  Hoved". 

Formodentlig  har  Christian  Frederik  efter  dette  opgivet  at  kalde 
Grev  Wedel  til  Medlem  af  sit  Regjeringsraad,  hvis  Udnævnelse  han  i 
det  længste  havde  opsat,  maaske  netop  i  Paavente  af,  at  Grev  Wedel 
skulde  komme  tilbage  og  give  en  bestemt  Udtalelse  om  sit  Standpunkt. 
Først  2den  Marts  blev  de  nye  Regjeringsraader  udnævnte.  Det  Grev 
Wedel  tiltænkte  Departement  blev  overdraget  til  General  Haxthausen, 
ved  hvis  Side  stilledes  Kjøbmand  Carsten  Tank  fra  Frederikshald.     Det 


'  Schinkel-Bergmann,  VIII,  S.  341. 

ser  ud,  som  om  Christian  Frederik  har  lagt  Vægt  paa  at  have  en  for- 
nem Mand  i  Spidsen  for  Finans-Departementet,  som  det,  der  under  de 
forhaandenværende  Omstændigheder  var  det  vigtigste.  Da  han  maatte 
opgive  Tanken  paa  at  faa  Grev  Wedel  til  at  træde  ind  i  Raadet,  vendte 
han  sig  til  Haxthausen,  men  satte  tillige  en  anden,  mere  sagkyndig 
Raadgiver  ved  hans  Side. 

Den  3die  Marts  Kl,  2  havde  Grev  Wedel  i  Palæet  i  Christiania 
Audiens  hos  den  nye  Regent.  I  Forgemakket  traf  han  sin  Ven  og 
politiske  Meningsfælle,  Jacob  Aall,  der  allerede  i  en  tidligere  Samtale 
med  Prinsen  havde  udtalt  sig  for  denne  om  Fædrelandets  Stilling  i 
samme  Aand,  som  Greven  tænkte  ^  Efter  den  Beretning,  Jacob  Aall 
senere  har  givet  om  denne  Audiens^,  skal  Grev  Wedel,  da  han  fik  se 
ham,  have  hilset  paa  ham  og  derefter  med  Heftighed  og  „temmelig 
høit"  have  spurgt :  „Hvad  er  det  for  dumme  Streger,  I  gjør  her  i 
Norge?"  Aall  tråk  da  Greven  hen  i  en  Vinduesfordybning  og  under- 
rettede ham  om,  at  Stemningen  i  Christiania  og  blandt  de  tilstede- 
værende var  saadan,  at  slige  Udtalelser  ikke  vilde  være  paa  det  rette 
Sted.  Han  lovede  derhos,  at  han  samme  Aften  vilde  indfinde  sig  paa 
Bogstad  og  der  sætte  Greven  ind  i  Sagernes  sande  Sammenhæng. 

Greven  skal  efter  disse  Aalls  Forestillinger  have  bestemt  sig  for 
at  følge  en  roligere  Fremgangsmaade.  Han  blev  derpaa,  efter  at  han  i 
Forgemakket  havde  hilset  paa  sine  forskjellige  derværende  bekjendte, 
indladt  til  Prinsen,  hvem  han  overleverede  en  Del  fra  Danmark  med- 
bragte Pakker  og  hans  Broder,  Prins  Frederik  Ferdinands  Portræt.  Han 
talte  ikke  til  Prinsen  om  de  i  Norge  forefaldne  Begivenheder.  Derimod 
sagde  han,  at  Frederik  VFs  sidste  Ord  til  ham  havde  været:  „Hvis 
Prins  Christian  har  den  ringeste  Kjærlighed  til  sit  Fædreland,  da  sig 
ham,  at  han  ikke  maa  vove  nogen  Reisning  mod  Traktatens  Bestem- 
melser", og  at  Rosenkrantz  og  Grev  Schimmelmann  havde  talt  i  samme 
Aand.  Prinsen  sagde,  at  hans  lange  Ophold  i  Sverige  var  blevet  mis- 
forstaaet,  hvortil  Greven  til  Undskyldning  svarede,  at  han  var  bleven 
nødsaget  til  at  begive  sig  til  Venersborg  i  Overensstemmelse  med 
General  Tawasts  Pas,  og  at  han  derefter  var  bleven  opholdt  paa  Grund 


^  28de  Februar  1814  skrev  Prinsen  i  sin  Dagbog:  „Le  cadet  du  Aal  (Jacob 
Aas  de  Næs)  montre  un  caractére  pusillanime;  il  veut  calculer  nos  forces  et 
nos  dangers ;  enfin  il  est  du  parti  du  comte  Wedel,  qui  ne  voit  point  de  mal- 
heur  dans  Vunion  avec  la  Suéde;  je  lui  ai  prié  de  garder  ces  sentimens  pour 
lui ;  alors  il  ne  feroit  point  de  mal  ou  de  mauvais  effets  sur  d'autres.''' 

-  JAC.  Aall,  Erindringer  (2.  Udg.),  S.  362. 

af  Grev  von  Essens  Ønske  om,  at  han  vilde  oppebie  Grev  Rosens  Til- 
bagekomst. 

Forøvrigt  sagde  Grev  Wedel,  hvad  Jacob  Aall  allerede  før  havde 
ytret,  at  man  maatte  beregne  sin  Styrke  og  forudse  de  Ulykker,  som 
kunde  komme.  Men  paa  den  anden  Side  var  Grev  Wedel  aldeles  enig 
i,  hvad  der  var  besluttet  paa  Eidsvold  16de  Februar,  og  sagde,  at  det 
norske  Folk  havde  gjort  Ret  i  at  erklære,  at  det  vilde  forsvare  sine 
Rettigheder  og  sin  Uafhængighed.  Han  vilde  imidlertid  paa  samme 
Tid,  at  der  skulde  være  indledet  Underhandlinger  med  Sverige,  foråt 
man  saaledes  kunde  holde  sig  en  Port  aaben,  i  Tilfælde  af  Uheld  med 
det  Haab,  som  man  nærede  om  Bistand  fra  England.  Prinsen  be- 
mærkede  hertil,  at  et  saadant  Sprog  i  Norge  kaldtes  svensk,  og  at  det 
let  kunde  misforstaaes;  han  bad  ham  ikke  udtale  sig  paa  samme  Maade 
til  Almenheden,  da  dette  ikke  kunde  lede  til  andet  end  at  gjøre  Folk 
modløse  og  sætte  Splid.  Grev  Wedel  tog  da  frem  en  Afskrift,  han 
havde  medbragt  af  den  Forsikring,  som  den  engelske  Gesant  Thornton 
havde  givet  Svenskerne  om,  at  Englænderne  vilde  blokere  Norge,  indtil 
de  svenske  Tropper  havde  sat  sig  i  Besiddelse  af  Fæstningerne.  For 
at  give  Prinsen  et  Bevis  paa  sin  Beredvillighed  til  at  møde  hans 
Ønsker  og  vise,  at  han  ikke  agtede  at  gjøre  nogen  derimod  stridende 
Brug  af  dette  Aktstykke,  rev  han  det  nu  i  Stykker  for  Prinsens  Øine. 
Men  han  sagde  derhos  denne,  at  han  paa  Rigsforsamlingen  vilde  tale 
for  sin  Sag,  og  at  han  vilde  indrette  sig  efter  de  Beslutninger,  som 
denne  vilde  fatte.  Prinsen  forstod  ogsaa,  at  det  var  til  Rigsforsam- 
lingen, Greven  satte  sit  Haab,  og  at  det  var  der.  Kampen  mellem  dem 
maatte  staa. 

Grev  Wedel  ytrede  i  Samtalen  ingen  Lyst  til  at  træde  i  Regent- 
skabets  Tjeneste,  ikke  engang  som  Medlem  af  den  Komité,  der  skulde 
bestyre  Bankvæsenet.  Han  talte  kun  ganske  løselig  derom.  Prinsen 
fik  for  øvrigt  det  Indtryk,  at  Greven  havde  en  paatagen  og  meget  for- 
legen Mine,  hvilket  forsaavidt  kan  stemme  med  det,  der  var  foregaaet 
forud,  medens  han  i  Forgemakket  talte  med  Jacob  AalP. 

Samtalen  blev  ført  meget  høirøstet,  og  Lyden  af  de  talendes 
Stemmer  trængte  ud  i  Forgemakket,  uden  at  dog  de,  som  ventede  der, 
kunde  skille  Ordene  fra  hverandre  og  opfatte,  hvad  der  blev  ytret.  Da 
Greven  efter  Audiensen  atter  traadte  ud  af  Prinsens  Værelse,  gik  han 
med  heftige  Skridt,   og   der   sporedes   paa  hans  Ansigt  en  stærk  Sinds- 


'   Mødet  er  her  skildret  efter  Prinsens  Dagbogs-Optegnelser  for  3die  Marts  1814. 

bevægelse.  Men  efterhaanden,  som  han  talte  med  sine  tilstedeværende 
Venner  og  Bekjendte,  blev  dog  denne  noget  mere  dæmpet. 

Senere  fortalte  Greven  Jacob  Aall,  at  hans  Samtale  med  Prinsen 
havde  omhandlet  Dagens  store  politiske  Spørgsmaal,  Prinsen  havde  da 
ogsaa  henskudt  sig  under  Nationens  almindelige  Bifald  til  den  af  ham 
valgte  Fremgangsmaade  og  lagt  sin  Sag  i  det  guddommelige  Forsyns 
Haand,  som  ikke  vilde,  at  Uretfærdighed  skulde  seire  og  Sandhed  og 
Ret  forgaa;  han  havde  derhos  ytret  Haab  om,  at  England  vilde  yde 
Norge  sin  Understøttelse.  Greven  paaberaabte  sig  derimod,  til  Støtte 
for  sine  Anskuelser,  de  europæiske  Magters  Vilje  og  Norges  Mangel 
paa  Evne  til  at  modsætte  sig  denne  og  lagde  stor  Vægt  paa,  at 
Tiden  nu  var  kommen  til  at  forene  den  skandinaviske  Halvøs  tvende 
Riger  under  en  konstitutionel,  paa  begges  indvortes  Forhold  grundet 
Forfatning.  Han  mente,  at  Regenten  var  forpligtet  til  at  høre,  hvilke 
Forslag  Kongen  af  Sverige  havde  at  gjøre,  før  han  afviste  al  Under- 
handling, og  at  han  uforbeholdent  burde  forelægge  Folkets  Repræsen- 
tanter  alle  Omstændigheder  i  en  aaben  og  upartisk  Fremstillinga 

Denne  Grev  Wedels  Beretning  stemmer  godt  med  den  ovenfor 
meddelte  Fremstilling,  Derimod  er  der  ingen  Grund  til  at  tro,  at  hele 
det  Tillæg,  hvormed  den  er  gaaet  over  i  et  svensk  Værk-,  er  paalide- 
ligt,  uagtet  dette  tildels  stemmer  med  Sandheden,  forsaavidt  vedkom- 
mende Forfatter  har  været  vidende  om,  at  Grev  Wedel  overbragte 
mundtligt  Bud    fra   Frederik  VI. '^  og  fortalte    Prinsen    dermed    overens- 


>  JAC.  Aall,  Erindringer  (2.  Udg.),  S.  362  flg. 

2  Schinkel-Bergmann,  VIII,  S.  47  flg.  Smlgn.  ogsaa  G.  P.  Blom,  Norges 
Statsforandring,  S.  137,  hvis  kortfattede  Fremstilling  maaske  er  paavirket  af 
Schinkel. 

'  Ifølge  Jag.  Aall,  Erindringer  (2.  Udg.),  S.  363,  Noten,  havde  Grev  Wedel 
samme  Dag,  Audiensen  foregik,  fortalt  denne  Forfatter,  at  Frederik  VI. s  sidste 
Ord  til  ham  havde  været,  at  „dersom  Nordmændene  endnu  havde  nogen  God- 
hed  tilbage  for  Danmark  og  det  danske  Kongehus,  maatte  de  ikke  modsætte 
sig  Foreningen''\  —  Carsten  Anker,  som  paa  denne  Tid  befandt  sig  paa  Veien 
til  England,  var  allerede  ved  Afreisen  fra  Christiania  vidende  om  Grevens 
Besøg  i  Venersborg  og  fik  i  Christiansand  Efterretning  om  Grev  Wedels  Sam- 
tale med  Prinsen  (rimeligvis  fra  denne  selv);  han  skrev  i  et  Brev  til  Chri- 
stian Frederik  af  7de  Marts  1813,  der  findes  i  det  danske  Rigsarkiv : 
„W:s  Visit  til  Essen  er  ublu  og  djærv.  Men  kunde  D.  K.  H :hed  overvinde 
sig  og  den  altfor  billige  Fortrydelse  til  den  Grad,  ai  tilbyde  ham  Christiania 
Stift,  da  vilde  det  være  at  samle  Kul  paa  Fiendens  Hoved.  Han  modtager 
det  vist  ikke,  og  det  er  netop,  hvad  man  kunde  ønske.  A.  har  givet  Copie  af 
sit  mærkelige  Brev  til  P.  A.  til  nogle  Venner  i  Arendal,  vist  for  at  hværve 
Stemmer  for  sin  smukke  Mening  om  Nødvendigheden  af  at  forenes  med  Sverige. 
—  —  Hvad  Wedel   medbringer  fra  Rosencrantz  om  Englands  Beslutning 

Stemmende  Ytringer  af  Rosenkrantz  og  Schimmelmann.  Efter  den 
svenske  Beretning  skal  Greven  ved  at  overbringe  disse  have  ægget 
Prinsen,  som  spurgte,  om  han  var  ræd,  hvorpaa  Grev  Wedel  skal  have 
nærmet  sig,  grebet  Prinsen  i  Armen  og  sagt:  „Naadige  Herre!  man 
maa  være  af  kongeligt  Blod  for  at  vove  at  gjøre  mig  dette  Spørgsmaal. 
Jeg  kommer  aldrig  til  at  dele  Deres  Anskuelser;  thi  De  styrter  Norge 
i  en  Afgrund  af  Ulykker.  Men  hvor  det  gjælder  om  at  lægge  Mod  for 
Dagen  i  en  bedre  Sag,  saa  kom  med  mig,  og  vi  skal  se,  hvem  af  os 
der  har  mest." 

Om  Aftenen  mødtes  Aall  efter  Aftale  paa  Bogstad  med  Grev 
Wedel  og  Peder  Anker,  og  disse  tre  overlagde  i  Fællesskab,  hvorledes 
de  bedst  skulde  forholde  sig  i  den  kommende  Tid,  Grev  Wedel  blev 
her  overbevist  om,  at  der  for  Øieblikket  ikke  bødes  ham  nogen  Anled- 
ning til  virksomt  at  gribe  ind  i  Begivehhederne,  og  at  det  endog  var 
det  rigtigste  for  ham  nu  at  holde  sin  virkelige  Mening  tilbage.  For  en 
Mand  som  Greven,  der  var  vant  til  at  tale  djærvt  og  ligefrem,  var 
Tanken  paa,  at  han  saaledes  maatte  vogte  sig,  ikke  synderlig  tiltalende; 
han  yndede  ikke  at  lægge  Skjul  paa  en  Overbevisning,  der  hvilede  paa 
Sandheder,  om  hvilke  han  mente,  at  de  maatte  ligge  klart  for  alles 
Øine,  og  kunde  blot  med  Vanskelighed  sætte  sig  ind  i,  at  han,  ved  at 
fremholde  sin  Mening,  kun  vilde  udsætte  sig  for  at  staa  i  sine  Lands- 
mænds  Øine  som  en  Fædrelandsforræder.  Imidlertid  maatte  han  bøie 
sig  for  den  Ensidighed,  med  hvilken  den  offentlige  Mening  udtalte  sig 
for  Christian  Frederik  og  hans  Planer,  i  Haabet  om,  at  man  vilde 
opnaa  fremmed,  især  britisk  Understøttelse.  Saaledes  blev  de  tre  Mænd, 
der  om  Aftenen  den  3die  Marts  var  samlede  paa  Bogstad,  enige  om, 
at  de  for  Øieblikket  ikke  skulde  foretage  noget  Skridt  til  at  forandre 
de  nærværende  Forhold,  skjønt  de  paa  den  anden  Side  heller  ikke  vilde 
fornegte  sin  Tro  og  Overbevisning  om,  hvad  Hensynet  til  Fædrelandets 
sande  Vel  krævede.  De  besluttede  at  oppebie  Tiden  for  Rigsforsam- 
lingens  Sammentræden,  i  det  Haab,  at  der  enten  tidligere  eller  ialfald 
paa  denne  Forsamling  vilde  fremkomme  Oplysninger  om  Tingenes  sande 
Stilling,  der  vilde  forandre  Regentens  og  den  større  Del  af  Folkets 
politiske  Anskuelser  ^     Den  saaledes  fattede  Beslutning  blev  ogsaa  holdt. 


ej  at   tillade   Farten  paa  Norge  med  Korn,  inden  Fortresserne  vare  overgivne, 
det  behager  mig  ej.     Man  skulde  da   troe,  at  Hensigten  var  alvorlig.     lV:s 
Ophold  i  Venersborg  fortjener  et  haardere  Navn  end  Uforsigtighed.    Jeg  finder 
det  en  uanstændig  Frækhed.'' 
•  JAC.  Aall,  Erindringer  (2.  Udg.),  S.  362  flg. 

I  Christian  Frederiks  Øine  maatte  Grev  Wedel  efter  det,  som  nu 
var  forefaldet  mellem  dem,  blive  en  mistænkelig  Person,  med  hvem  der 
maatte  føres  nøie  Tilsyn.  Da  Greven  ikke  havde  været  i  Landet  paa 
den  Tid,  da  der  aflagdes  „Ed  til  Norges  Sag",  ansaa  Prinsen  det  6te 
Marts  nødvendigt  at  forlange  hans  skriftlige  Ed  i  følgende  Brev': 

„Hr.  Greve  Wedel  Jarlsberg! 
Siden  Skiebnen  vilde,  at  De  skulde  være  fraværende  fra  Landet 
ved  de  her  forefaldende  Begivenheder  og  ved  den  offentligen  aflagte 
Eed  til  Norges  Sag,  saa  føler  jeg  mig  forbunden  til  at  meddele  Dem  de 
her  udstedte  aabne  Breve  og  Kundgiørelser  samt  Breve  til  Øvrighederne 
og  Geistligheden  for  at  De  som  Rigets  største  Godsbesidder  og  som 
Statens  og  min  Ven  kan  nedlægge  Deres  skriftlige  Eed  i  mine  Hænder 
saaledes  som  De  personligen  vilde  have  aflagt  den,  hvis  De  havde 
været  tilstede. 

[Christian  Frederik.]" 
d.  6  Marts  1814. 

Grev  Wedel  tog  sig  god  Betænkningstid,  og  først  den  22de  ind- 
sendte  han  sin  Ed  til  Prinsen": 

„Til 

Hans  Kongelige  Høihed 
Prinds  Christian  Frederik  af  Danmark, 
Norges  Regent,  Hertug  til  Slesvig,  Holsteen, 

Stormarn,  Ditmarsken  og  Oldenburg  p.  p. 

Uagtet   jeg  anseer   enhver  Eed  til  Fædrelandet   for  overflødig,  saa 
maae  jeg  dog  ifølge  Deres  Kongelige  Høiheds  Befaling  aflægge  følgende 

Eed. 

,Jeg  sværger  at  hævde  Norges  Selvstændighed  og  at  vove  Liv  og 
Blod  for  det  elskede  Fædreland;  saa  sandt  hjælpe  mig  Gud  og  hans 
hellige  Ord." 


'  Koncept  i  det  danske  Rigsarkiv.  I  Prinsens  Dagbog  for  6te  Marts  1814  findes 
følgende  Optegnelse:  „J'a/  écris  une  lettre  fort  polie  au  comte  Wedel  poiir  le 
demander  son  serment  par  écrit."' 

2  Original  i  det  danske  Rigsarkiv.  Prinsens  Dagbog  for  22de  Marts  1814: 
y,Aprés  avoir  fait  attendre  sa  réponse  depuis  le  6.  de  Mars  le  comte  Wedel  a 
enfin  envoyé  son  serment,  mais  non  sans    reserve  qui  le  caractérise.     Il  com- 

Dog  aflægges  denne  Eed  med  den  udtrykkelige  Forbeholdenhed  at 
National-Repræsentanternes  Ret  til  efter  modent  Overlæg,  i  Eet  og  Alt 
at  bestemme  Norges  Skjæbne  aldeeles  ikke  derved  indskrænkes. 

Bogstad  den  22de  Martii   1814. 

Underdanigst 
H.  Wedel  Jarlsberg." 

Hermed  var  dog  Christian  Frederik  ingenlunde  tilfreds.  Men  han 
kunde  ikke  negte  at  modtage  denne  Ed,  som  gav  den  første  blandt  hans 
Modstandere  aldeles  frie  Hænder,  naar  det  kom  til  Stykket.  Da  Eden 
aflagdes,  var  Grev  Wedel  allerede  valgt  til  Medlem  af  Rigsforsamlingen 
paa  Eidsvold. 

Den  anden  Mand,  som  stod  imod  Prinsens  Politik,  var  Severin 
Løvenskiold.  Christian  Frederik  erfarede,  da  han  kom  til  Eidsvold,  at 
denne  aldeles  ikke  havde  aflagt  nogen  Ed.  Kun  disse  to  Mænd  stod 
saaledes  helt  udenfor  Kompromisset  og  Plebiscitet,  ubundne  af  de  dertil 
knyttede  Forudsætninger,  med  frie  Hænder  overfor  Prinsen,  og  de  opgav 
heller  ikke  senere  de  Fordele,  som  de  havde  i  og  med   denne  Stilling. 

Valgene  til  den  kommende  Rigsforsamling  havde  tåget  sin  Be- 
gyndelse,  og  saavel  Grev  Wedel  som  Løvenskiold  blev  Valgmænd,  den 
ene  i  Sem,  den  anden  i  Gjerpen.  Valgmandsvalget  i  Sem  foregik  Ste 
Marts,  og  vistnok  i  Grev  Wedels  Fravær.  Adressen  fra  dette  Preste- 
gjæld  er  derfor  ogsaa  affattet  i  Overensstemmelse  med  Prinsens  Ønske, 
idet  den  indeholder  en  Fuldmagt  til  at  vælge  paa  de  Mænd,  som  10de 
April  skulde  møde  paa  Eidsvold  for  der  „paa  Nationens  Vegne  at  be- 
stemme og  antage  en  Regjeringsform,  som  fuldkommen  og  for  bestandig 
kan  betrygge  Folkets  Frihed  og  Statens  Tarv".  Adresse  og  Fuldmagt 
fik  imidlertid  ved  det  14de  Marts  paa  Rostad  i  Vaale  afholdte  Valg  paa 
de  deputerede,  som  skulde  repræsentere  Jarlsberg  Grevskab  ved  Rigs- 
forsamlingen, en  ganske  anden  Ordlyd  end  den,  hvorpaa  Prinsen  havde 
givet  Anvisning.  I  dette  Dokument,  der  er  undertegnet  af  26  Valg- 
mænd, heder  det  bl.  a.:  „Efterat  vi,  samtlige  Menighedernes  afsendte 
Valgmænd   havde   fremleveret  vore    Menigheders   underdanige  Adresser 


mence  par  dire,  que  quoi  qiiHl  trouve  tout  serment  å  la  patrie  point  nécessaire, 
il  doit  selon  mon  ordonnance  le  faire  —  mais  avec  la  reserve,  que  Vassemhlée 
nationale  puisse  aprés  y  avoir  murement  réflechi  décider  du  sort  du  royaume. 
La  préface  n'est  écrite  que  pour  montrer  son  åme  énergique,  la  fin  demontra 
ses  vues ;  il  voudroit  prouver  å  la  diéte,  que  la  Norvége  ne  peut  point  subsister 
sans  se  soumettre  å  la  Suéde.  Il  fera  naufrage  sur  Vecueil  du  bonsens  et  de 
Vesprit  national.'^ 

og  Fuldmagter,  og  man  havde  beraadslaaet  om  den  vigtige  Gjenstand, 
som  er  Formaalet  for  nærværende  vor  Forsamling,  blev  ved  de  fleste 
Stemmer  af  vort  Middel  udvalgte:  1)  Johan  Caspar  Herman,  Greve 
af  Wedel  Jarlsberg,  2)  Gustav  Peter  Blom,  Sorenskriver  i  Jarlsberg 
Grevskabs  nordre  Distrikt,  3)  Ole  Rasmussen  Apenes,  Forligelseskom- 
missær  og  Gaardmand  i  Borre  Prestegjæld  til  som  Jarlsberg  Grevskabs 
deputerede  at  mode  paa  Rigsdagen  den  10de  April  1814,  for,  med 
Norges  Riges  øvrige  deputerede,  paa  Nationens  Vegne, 
i  eet  og  alt  at  bestemme  Norges  Skjæbne  og  fastsætte 
dets  Regjeringsform.  I  Kraft  af  denne  vor  underdanigste  Adresse 
og  Fuldmagt  vil  vi  altsaa,  paa  egne  og  vore  respektive  Menigheders 
Vegne  have  befuldmægtiget,  ligesom  vi  herved  uindskrænket  befuld- 
mægtiger  velbemeldte  Johan  Caspar  Herman,  Greve  af  Wedel  Jarlsberg, 
Sorenskriver  Gustav  Peter  Blom  og  Gaardmand,  Forligelses-Kommissær 
Ole  Rasmussen  Apenes  til,  paa  Jarlsberg  Grevskabs  Indbyggeres  Vegne, 
og  i  Forening  med  Norges  Riges  øvrige  deputerede  at  bestemme  og 
antage  en  Regjeringsform,  som  fuldkommen  og  for  bestandig  kan  be- 
trygge Folkets  Frihed  og  Statens  Tarv." 

Dette  var  helt  andre  Ord;  dette  var  uindskrænket  Fuldmagt  til  i 
eet  og  alt  at  bestemme  over  Norges  Skjæbne,  og  det  synes,  som  om 
vi  her  har  for  os  Resultatet  af  en  forudgaaende  Diskussion  over,  hvad 
der  var  Rigsforsamlingens  Opgaver.  Det  maa  saaledes  have  været  en 
mærkelig  Forsamling,  dette  Møde  af  Valgmændene  for  Jarlsberg  Grevskab. 

For  Bratsberg  Amt  afholdtes  Valget  af  de  deputerede  paa  Fossum 
Jernværk  23de  Marts,  hos  Løvenskiold,  der  fremdeles  besørgede  Amt- 
mandsforretningerne.  Den  af  Valgmændene  udstedte  Adresse  og  Fuld- 
magt er  meget  kort;  det  meddeles  først,  at  Valgmændene  er  komne 
sammen  for  at  vælge  deputerede  til  Rigsforsamlingen:  „Til  dette 
hæderlige  og  vigtige  Kald  har  vi  valgt  1.  Kammerherre,  Amt- 
mand  Løvenskiold,  2.  Justitsraad  og  Ridder  Cloumann,  samt  3.  Bonden 
Tollef  Huvestad,  hvem  vi  paa  vores  og  vore  Medborgere  og  Medbrødre 
i  Bratsberg  Amt  deres  Vegne,  herved  bemyndiger  til  at  beslutte  og 
iværksætte  alt,  hvad  de,  i  Forening  med  Rigets  øvrige 
deputerede,  maatte  anse  gavnligt  for  Fædrelandet  og 
dets  tilkommende  Styrelse."  Heller  ikke  dette  var  efter 
den  fra  Regenten  meddelte  Formular;  saadant  lod  sig  ikke  bruge  som 
Plebiscit. 

Bortseet  fra  de  to  nævnte  Adresser,  fra  Jarlsberg  Grevskab  og 
Bratsberg   Amt,    var   imidlertid  samtlige  de  øvrige  Adresser  fra  Amter, 

Kjøbstæder  og  militære  Afdelinger  affattede  efter  den  fra  Prinsregenten 
i  hans  Kundgjørelse  og  i  hans  aabne  Brev  udfærdigede  Anvisning. 
Selve  Akershus  Amt,  hvor  Peder  Ankers  Navn,  næst  den  konstituerede 
Amtmands,  staar  først  mellem  Underskrifterne,  sluttede  sig  ved  det  paa 
Ellingsrud  i  Aker  17de  Marts  af  holdte  Valg  paa  deputerede  til  Plebiscitet; 
de  tre  deputerede  fik  kun  Fuldmagt  til  at  antage  og  fastsætte  Norges 
tilkommende  Regjeringsform.  Imidlertid  vides  det,  at  Prinsen  ikke  var 
fornøiet  med,  hvad  der  foregik  paa  Ellingsrud ',  og  det  kan  derfor 
muligens  antages,  at  der  ogsaa  i  denne  Forsamling  er  kommet  oppo- 
sitionelle  Udtalelser,  som  specielt  var  rettede  mod  hans  Plebiscit. 

Den  Form,  hvori  som  Regel  Adresserne,  hvilke  tillige  indeholdt  de 
valgtes  Fuldmagter,  blev  affattede,  viser,  hvor  rigtig  Christian  Frederik 
havde  beregnet  Virkningerne  af  den  Form,  som  han  gav  sin  Henven- 
delse til  det  norske  Folk.  Fremfor  alt  er  de  fra  de  enkelte  Preste- 
gjæld  afgivne  Adresser,  der  som  Bilag  medfulgte  Amtsadresserne,  i  stor 
Udstrækning  overstrømmende  af  lojal  Hengivenhed  for  den  Fyrste,  der 
havde  fremstillet  sig  for  Folket  som  dets  af  Himlen  sendte  Rednings- 
mand.  Flertallet  af  disse  Adresser,  der  fremsendtes  med  Valgmændene, 
maa  være  skrevne  af  Presterne.  Rundt  om  i  Landet  har  disse  samlet 
al  sin  Veltalenhed  til  Affattelsen  af  de  Adresser,  der  skulde  tolke  deres 
egne  og  Menighedernes  Følelser  for  Prinsen.  Der  peges  jævnlig  paa  ham 
som  Rigets  Styrer  langt  udover  det  Tidspunkt,  da  Rigsforsamlingen  paa 
Eidsvold  maatte  have  afsluttet  sin  Virksomhed.  Paa  sine  Steder  blev 
Prinsen  endog  nævnt  som  den,  der  skulde  oktroiere  en  Forfatning.  I 
Adressen  fra  Klep  heder  det  saaledes,  at  de  deputerede  skulde  møde 
paa  Eidsvold  „for  dersteds  underdanigst  at  anhøre  og  modtage,  paa  alle 
vores  Vegne,  af  Norges  Regent,  Prins  Christian  Frederik,  en  almindelig 
Regjeringsform  for  den  norske  Nation".  Paa  samme  Maade  heder  det 
i  en  anden  Adresse  til  Prinsen,  „at  Torvestad  Prestegjælds  Almue  er 
beredt  til  at  underkaste  sig  den  Regjeringsform,  som  hans  Visdom 
maatte  finde  for  Riget  og  Folket  mest  tjenlig  og  gavnlig". 

Menighedsadresserne  er  det  egentlige  Grundlag  for  Plebiscitet  af 
1814.  De  blev  samlede  ved  Amtsvalgene  og  af  de  deputerede  paa 
Eidsvold  høitidelig  overleverede  i  Regentens  Hænder.  Da  han  stod  paa 
Eidsvold  med  disse  i  sin  Forvaring,  var  hans  Position  paa  ny  bleven 
styrket.  Beregningerne  havde  paa  en  Prik  slaaet  til,  og  han  havde 
ogsaa   her   faaet  Overtaget   over   Gre.v  Wedel.     Nu   kunde   han   sige,  at 


'  Historisk  Tidsskrift,  II,  S.  29. 

Folket  havde  betegnet  ham  som  Kongerigets  tilkommende  Styrer,  og  at 
det  havde  indskrænket  Rigsforsamlingens  Mandat  til,  hvad  han  kaldte 
at  bestemme  den  tilkommende  Regjeringsform.  Retskraften  ved  et 
saadant  Plebiscit  lod  sig  vistnok  betragte  under  forskjellige  Synsmaadcr, 
og  Christian  Frederiks  egen  Skjæbne  viser,  hvor  lidet  der  i  Grunden  var 
at  bygge  derpaa.  Men  i  een  Henseende  var  de  uvurderlige,  forsaavidt 
der  nu  var  givet  et  kraftigt  Stød  fremad  for  den  Sag,  Prinsen  repræ- 
senterede.  Stikordene  havde  slaaet  an.  Folket  var  spurgt,  om  det  var 
villigt  til  at  bøie  sig  under  det  svenske  Aag,  og  det  havde  svaret,  at 
hvad  der  end  hændte,  —  svenske  Trælle  skulde  aldrig  Nordmændene 
blive.  Ogsaa  her  virkede  Stikordene,  der  appellerede  til  en  dybt  ind- 
groet  Fordom  mod  det  svenske  Folks  mere  aristokratiske  Samfundsform^ 

Christian  Frederik  lagde  stor  Vægt  paa  disse  Adresser.  Han  fandt 
det  gavnligt  for  sin  Sag,  at  de  blev  bekjendte  i  størst  mulig  Udstræk- 
ning,  og  han  paabød  derfor  at  lade  dem  offentliggjøre  ved  Trykken.  De 
udkom  i  tre  Hefter  in  folio,  forsynede  med  en  pompøs  Fortale,  beregnet  paa 
at  forkynde  hans  Pris,  som  den,  der  havde  forstaaet  sin  Opgave,  „at 
frelse  Folkets  Selvstændighed".  Adresserne  omtales  som  Bevidnelser 
af  de  „frie  Nordmænds  uhyklede,  oprigtige  Følelser  for  den,  der  med 
kraftfuld  Haand,  med  vist  Blik  og  med  ædelt  Sind  greb  Statens  Ror  i 
Farens  og  Nødens  Øieblik".  Det  heder  om  dem:  „De  skal  bevares, 
disse  Vidnesbyrd  for  Samtid  og  Eftertid,  iblandt  Rigets  vigtigste  Breve; 
men  de  bør  kjendes  af  alle  for  at  modsige  de  ildesindede,  oplyse  de 
vildfarende,  overbevise  de  troende  og  styrke  alle  gode  i  deres  kraftige 
og  fædrelandske  Sindelag." 

Mod  Grev  Wedel  og  hans  Venner  var  Adresserne  allerførst  be- 
stemte til  at  vidne.  I  Meningsstriden  mellem  Prinsen  og  hans  første 
norske  Modstander  skulde  de  afgive  det  kraftigste  Indlæg.  Prinsens 
Appel  til  Folket  var  først  af  alt  rettet  mod  Grev  Wedel.  Ved  den 
skulde  han  møde  dennes  Forsøg  paa  at  gjøre  Rigsforsamlingen  til 
Bæreren  og  Udøveren  af  den  Suverænetet,  der  efter  Freden  i  Kiel  var 
tilfalden  det  norske  Folk.  Grev  Wedel  krævede  hel  og  fuld  Aner- 
kjendelse  af  Rigsforsamlingens  uindskrænkede  Raadighed  over  Norges 
Skjæbne.  I  den  Henseende  var  der  i  den  Fuldmagt,  han  medbragte  til 
Eidsvold,  talt  med  al  Tydelighed.  Men  saa  meget  ivrigere  holdt  Prinsen, 
der  i  denne  Sag  kunde   betragte  sig  som  Seierherre,    fast  ved  sine  Me- 


'  Smlgn.  Historisk  Tidsskrift,  III,  S.  523  flg.,  hvor  det  sees,  at  der  i  1811  fra 
svensk  Side  regnedes  med  denne  Fordom  som  Hindring  for  en  nærmere 
Tilslutning. 

ninger.  Grev  Wedel  agtede  endnu  at  gjøre  det  sidste  Forsøg  paa  Eids- 
vold  i  sin  Kamp  for  Rigsforsamlingens  Myndighed,  imod  Kompromisset 
og  imod  Plebiscitet,  paa  hvilke  Prinsens  Politik  nu  hvilede.  Det  gjaldt 
da  for  denne  at  føre  ethvert  Slag,  som  han  formaaede,  imod  sin  Mod- 
stander,  og  hertil  benyttedes  Hovedstadens  Aviser. 

Forsaavidt  det  om  Tidens  Smaablade  er  berettiget  at  bruge  et  saa- 
dant  Udtryk,  stod  Pressen  til  Christian  Frederiks  Disposition,  og  hans 
Modstandere  kunde  af  Erfaring  bevidne,  at  Anonymiteten  der  ikke  var 
sikret ^  I  denne  Presse  forekommer  flere  Artikler,  som  tydelig  angiver 
Øiemedet  med  Adresserne,  —  som  viser,  hvorledes  Prinsen  selv  eller 
hans  Tilhængere  vilde  slaa  det  fast,  at  alle  Spørgsmaal,  der  ikke  i 
strengeste  Forstand  vedkom  Fastsættelsen  af  Landets  tilkommende  Re- 
gjeringsform,  efter  den  af  selve  Folket  trufne  Afgjørelse,  laa  udenfor 
Rigsforsamlingens  ved  Valgene  givne  Fuldmagt.  Der  knytter  sig  hertil 
en  ikke  ringe  Interesse.  I  disse  Opsatser  haves  de  officiøse  Kommen- 
tarer over  Valgenes  Betydning.  Om  man  ikke  havde  vidst  det  før,  saa 
blev  det  nu  forklaret  uden  Omsvøb. 

I  Christiania  Intelligentssedler  for  15de  April  læstes  en  liden  Opsats 
under  Titelen  Politiske  Spørgsmaal,  der  tog  det  brændende  Punkt 
frem  til  Undersøgelse  og  behandlede  det  i  en  med  Prinsens  Opfatning 
stemmende  Aand.  Af  disse  Spørgsmaal  —  der  var  af  dem  ialt  fire  — 
sigtede  de  tre  meget  uforbeholdent  paa  de  Anskuelser,  som  hyldedes  af 
Grev  Wedel  og  hans  Meningsfæller.  At  den  hele  Opsats  skriver  sig 
fra  en  Kilde,  der  stod  Prinsregenten  nær,  kan  ikke  være  tvivlsomt. 
Den  var  i  ethvert  Fald  ført  i  Pennen  for  at  tjene  hans  Interesser  og 
give  en  dermed  stemmende  Forklaring  over,  hvad  der  foregik. 

Saaledes  lød  de  to  første  Spørgsmaal : 

„1.  Maa  ikke  enhver  Undersøgelse  om,  hvorvidt  Norge  kan  beståa 
som  selvstændig  Stat,  være  udenfor  Rigsforsamlingens  Kompetense, 
saavel  med  Hensyn  til  den  Ed,  enhver  deputeret  maa  antages  at  have 
aflagt  paa  at  ville  hævde  Norges  Selvstændighed,  som  til  den 
Fuldmagt,  Folket  har  givet  Rigsforsamlingens  Medlemmer,  hvilken 
er  indskrænket  til  den  Gjenstand,  at  bestemme  en  Regjerings- 
form  for  Norge,  men  ikke  bemyndiger  de  befuldmægtigede  til  i 
mindste  Maade,  direkte  eller  indirekte,  at  underkaste  Nationen  nogen 
fremmed  Magt? 


'   G.  P.  Blom,  Norges  Statsforandring  i  1814,  S.  112  flg. 

2.  Maatte  ikke  altsaa  ethvert  Forsøg  paa  enten  tildels  eller 
ganske  at  berove  Norge  sin  Selvstændighed,  ansees  som  et  Brud  af 
den  aflagte  Ed  og  en  Forbrydelse  imod  Folkets  Suverænetet?" 

Det  tredie  Sporgsmaal  angik  Hensigtsmæssigheden  af  at  lade  Rigs- 
forsanilingen  afgjore  Sporgsmaal,  der  ikke  strengt  tåget  hørte  med  ind 
under  Grundlovene,  om  hvilke  det  heder,  at  „disse  sidste  enten  aldeles 
ikke,  eller  dog  kun  meget  sjelden  og  med  yderste  Varsomhed  bor 
forandres". 

I  det  fjerde  Spørgsmaal  kom  imidlertid  Forfatteren  tilbage  til  Grev 
Wedels  Politik: 

„4.  Viser  ikke  Historien,  at  Foreningen  imellem  tvende  Stater, 
hvilken  af  (o:  af  hvilke)  den  ene  er  mægtigere  end  den  anden,  om 
samme  endog  i  Begyndelsen  er  systematisk  (unio  systematica),  dog  i 
Tiden  udarter  saaledes,  at  den  svageste  mister  sin  Uaf hængighed,  og 
maatte  altsaa  ikke  et  Forsøg  paa  at  tilveiebringe  en  systematisk  Forening 
imellem  en  svagere  og  en  mægtigere  Stat  ansees  som  et  indirekte 
Attentat  imod  den  forstes  Selvstændighed,  med  mindre  den  svagere  Stat 
blev  Regjeringens  Sæde,  hvori  den  mægtigere  ei  kan  antages  at  ville 
samtykke?" 

Herpaa  kom  der  Svar  i  det  samme  Blad  for  22de  April,  hvor  en 
anden  Indsender  skrev: 

„Jeg  finder  det  politiske  Spørgsmaal  i  Intelligentssedlen  No.  30  høist 
upolitisk;  thi  det  kan  og  bør  neppe  under  nærværende  Omstændigheder 
besvares.  Rigsforsamlingen  bestaar  af  upartiske,  fornuftige  og  høist 
patriotiske  Mænd,  der  af  Folket  er  valgte  til  at  bestemme  Landets 
sande  Vel  for  Fremtiden,  og  tror  jeg,  ingen  Ed  kan  hindre  disse  i 
Deliberationer,  der  sigter  til  dette  Øiemed.  At  Rigsforsamlingen  ikke 
vil  bestemme  Statens  tilkommende  Forfatning,  uden  efter  modneste 
Overlæg,  kan  man  være  forvisset  om.  De  har  Folkets  Tillid;  for 
dette  skal  de  aflægge  Regnskab  for  sine  Handlinger.  Nordmænd  ønsker 
Norges  Selvstændighed  bygget  paa  en  sikker  Grund." 

Svaret  herpaa  findes  trykt  i  et  særskilt  Tillæg  til  Bladets  Numer 
for  3die  Mai,  udstyret  paa  en  Maade,  der  kan  henlede  Tanken  paa,  at 
det  ikke  udgik  fra  en  ganske  almindelig  Forfatter.  Den  sidste  anonyme 
Indsender  blev  her  behandlet  med  stor  Overlegenhed  som  en  Person, 
der  ikke  havde  nærmere  Rede  paa  Statsretten:  „Det  maatte"  —  skriver 
hans  Modstander  —  „i  andet  Fald  ikke  faldet  ham  vanskeligt  at 
begribe  den  simple  Sætning,  at  den  befuldmægtigedes  Myndighed  er 
begrænset   ved   Mandantens    Fuldmagt.     Naar   altsaa  de   valgberettigede 

af  det  norske  Folk,  som  alle  var  myndige  Mænd,  der  hverken  behøver 
eller  har  tænkt  paa  at  komme  under  Formynderskab  ved  at  udnævne 
Repræsentanter  til  Rigsdagen,  har,  i  Følge  de  udstedte  skriftlige  Adresser, 
som  ikkun  indeholder  Fuldmagt  til  at  bestemme  Norges  Regjerings- 
form,  indskrænket  Rigsforsamlingens  Virkekreds  til  denne  Gjenstand; 
saa  kan  det  vel  ikke  underkastes  Tvivl,  at  Rigsforsamlingens  Medlemmer, 
hvis  de  vilde  indlade  sig  i  Materier,  som  gaar  udenfor  Regjeringsformens 
Bestemmelse,  og  den  —  som  det  synes  —  dermed  i  Forbindelse  staaende 
Udnævnelse  af  de  første  Autoriteter,  der  skulde  udøve  Regjeringens 
Funktioner,  ikke  handlede  som  Nationens  befuldmægtigede,  men  som 
private  Mænd,  hvis  Foretagender  i  saa  Henseende  ei  forbandt  Nationen. 
Ogsaa  er  det  indlysende,  at  Rigsforsamlingen  ei  ved  et  Dekret  kan  give 
sig  selv  større  Myndighed,  end  der  oprindeligvis  indeholdes  i  de  ud- 
stedte Adresser;  thi  ethvert  Dekret  af  saadan  Natur  var  i  sig  selv 
uefterretteligt  og  en  Usurpation  af  Folkets  Suverænetet,  efterdi  Udvidelse 
af  Fuldmagterne  maa  komme  fra  Folket  selv,  som  Mandant,  men  kan 
ei  vilkaarligen  ske  af  Fuldmægtigen.  Der  ligger  altsaa  aabenbare  mere 
i  Konklusionen  end  i  Præmisserne,  naar  Anonymus  paastaar,  at  Rigs- 
forsamlingens Kompetense  strækker  sig  til  alle  Gjenstande,  som  kan 
have  Indflydelse  paa  Norges  Vel ;  thi  i  de  udstedte  Fuldmagter  er  Gjen- 
standen bestemt  opgivet  og  taaler  ingen  vilkaarlig  Udvidelse.  Vilde 
man  tilstaa  Rigsforsamlingen  en  saa  udvidet  Fuldmagt,  som  Anonymus 
synes  at  antage,  saa  vilde  deraf  flyde  iblandt  flere  Urimeligheder  ogsaa 
den,  at  Rigsforsamlingen  kunde  overgive  Norge  til  Sverige  og  ratihabere 
Freds-Traktaten  af  14de  Januar  1814,  hvis  det  ellers  var  tænkeligt,  at 
Rigsforsamlingens  Pluralitet  fandt  dette  at  stemme  med  Norges  Vel,  og 
det  uagtet  den  norske  Nation  ved  at  befuldmægtige  Rigsdagen  til  at 
bestemme  Norges  Regjeringsform  tydeligen  har  erklæret  at  ville 
være  selvstændig  og  altsaa  ikke  underkastes  nogen  fremmed  Magt;  thi 
ved  en  selvstændig  Stat  kan  man  ikke  tænke  sig  andet  end  „en  Stat, 
som  har  sin  egen  Regjeringsform  og  ikke  er  ubetinget  afhængig  i 
Henseende  til  den  indvortes  og  udvortes  Politik  af  en  fremmed  Magt". 
Men  Anonymus  har  neppe  indseet,  at  en  saadan  Konklusion  flød  lige- 
frem  af  hans  Præmisser." 

I  det  følgende  gik  Forfatteren  ind  paa  det  hermed  i  nær  Forbindelse 
staaende  Spørgsmaal,  om  det  kunde  lykkes  gjennem  Underhandlinger  at 
opnaa  en  Forbindelse  med  Sverige,  der  ikke  ligefrem  ophævede  Norges 
Selvstændighed.  Han  stillede  sig  her  meget  tvivlende  og  gik  ud  fra, 
at  selv  om  en  saadan  for  en  kortere  Tid  lod  sig  istandbringe,  vilde  den 


Carsten  Anker  og  Plebiscitet.  oj 


dog  ikke  blive  af  lang  Varighed:  „Hvad  Garanti  kunde  Norge  have 
for,  at  dets  Konge,  som  beherskede  Sverige  og  residerede  i  Stockholm, 
Vilde  vise  Ærbodighed  for  den  antagne  Regjeringsform?"  Det  vilde 
ikke  vare  længe,  forinden  den  norske  Forfatning  var  omstødt,  hvorefter  der 
maatte  aabne  sig  de  mørkeste  Udsigter,  som  da  udmaledes  med  saftig 
Pensel. 

Christian  Frederik  havde  i  Mai  1814  mange,  der  vilde  stille  sin 
Pen  til  hans  Tjeneste.  Det  er  færre,  paa  hvem  der  lader  sig  gjætte, 
naar  Sporgsmaalct  gjælder,  hvem  der  var  hans  Raadgivere  ved  Plebiscitet. 
Der  synes  da  at  fremstille  sig  den  Mulighed,  at  der  16de  Februar  paa 
Eidsvold  har  gaaet  to  Strømninger  gjennem  de  forsamlede  Tillidsmænd,  — 
at  Prinsen  der  havde  to  Klasser  af  Raadgivere.  Paa  den  ene  Side  ved 
man,  hvorledes  Georg  Sverdrup  og  andre  med  ham  havde  givet  sine 
Raad  om  at  gjøre  Afkald  paa  Arveretten.  Det  var  denne  Strømning, 
som  oprindelig  skabte  Kompromisset.  Men  hvem  raadede  Prinsen,  da 
han  valgte  Formen  for  sin  Henvendelse  til  Folket,  —  da  han  ved  at 
bygge  Fremtiden  paa  en  endnu  bredere  demokratisk  Basis  end  den, 
som  foresvævede  de  først  nævnte  Raadgivere,  søgte  at  sikre  sin  egen 
Kongestol?  Her  er  netop  en  af  de  Leiligheder,  hvor  det  ligger  nær  at 
tænke  paa  Eieren  af  Eidsvold  Værk,  paa  Carsten  Anker,  som  den  Mand, 
hvis  Meninger  havde  Vægt  hos  Prinsen.  Han  holdt  til  det  sidste  paa 
Prinsens  Arveret,  som  det  faldt  ham  tungt  at  opgive^  Carsten  Anker 
var  Enevældets  Tilhænger.  Men  der  findes  i  hans  Breve  Ytringer,  der 
kan  antyde,  at  han  ogsaa  var  Manden  for  at  gaa  til  den  mod- 
satte  Yderlighed  og  vende  sig  til  Folket  i  dets  bredeste  Lag-.  Han 
kunde  ialfald  have  været  Manden  for  et  Plebiscit,  for  en  Appel  til 
Mængden,  fremfor  at  lægge  den  hele  Afgjørelse  i  Hænderne  paa  en 
Repræsentation  med  den  Sammensætning,  som  Rigsforsamlingen  paa 
Eidsvold  maatte  faa. 

Konsekvenserne  var  her  uundgaaelige,  og  selv  de  af  Eidsvolds- 
mødets  Deltagere,  som  til  en  Begyndelse  kunde  tænkes  at  have  knurret 
over,  at  Prinsen  gik  ud  over  Kompromisset,  maatte  snart  bøie  sig 
under  Plebiscitet.  Begivenhedernes  Magt  viste  sig  ogsaa  her  at  være 
uimodstaaelig. 


*   M.  Birkeland,  Bidrag  til  Norges  nyere  Historie,  S.  6. 

-  Hos   M.   Birkeland,   anf.   St,   S.  6   forekommer   der  en    mærkelig  Ytring   af 
Carsten  Anker:     „Jeg  stoler  meer  paa  den  iioplyste  Klasse  end  paa  Andre.'' 

Mellem  Christian  Frederik  og  Grev  Wedel  var  nu  Brudet  fuld- 
stændigt,  og  fra  denne  Tid  viste  ogsaa  Greven  i  sin  Opførsel  mod 
Prinsen,  at  han  ikke  mere  regnede  paa  ham.  Dog  kunde  de  endnu 
i  nogen  Tid  have  en  modus  vivendi,  som  endog  tillod  Grev  Wedel 
at  deltage  i  Regentens  Taffel.  Men  det  blev  siden  bitrere,  og  selv 
dette  ophørte  tilsidst.  Naar  de  saa  personlig  mødtes,  var  det  knapt 
den  almindeligste  Høflighed,  som  Greven  viste  Christian  Frederik, 
og  denne  forstod  ogsaa  vel,  hvad  han  mente  dermed.  Grev  Wedel 
synes  her  at  have  gaaet  videre,  end  han  burde.  Hvor  meget  han 
end  havde  imod  alt,  som  kunde  smage  af  Forstillelse  og  Hykleri, 
saa  kunde  han  dog  derfor  have  fundet  en  Middelvei,  der  tillod  ham 
at  tåge  større  Hensyn  til  sin  politiske  Modstanders  høie  Byrd  og 
Stilling,  uden  dermed  at  opgive  det  ringeste  af  sin  Meningsfrihed  og  sin 
Selvstændighed. 

En  af  de  faa  Gange,  Grev  Wedel  før  Rigsforsamlingens  Aabning 
saa  Christian  Frederik,  var  ved  et  Møde,  som  den  6te  April  blev  holdt 
af  Selskabet  for  Norges  Vel.  Prinsen  fandt  sig  der  ikke  tilfredsstille! 
ved  Grevens  Optræden,  men  indbød  dog  denne  til  at  spise  ved  Taffelet, 
hvor  han  ogsaa  kom  \  Men  for  øvrigt  vides  der  kun  lidet  om,  hvad 
han  foretog  sig.  Rimeligvis  har  han  for  det  meste  holdt  sig  rolig  paa 
Bærum  og  Bogstad,  og  gjort  en  kort  Reise  til  Jarlsberg,  hvor  han,  som 
tidligere  er  nævnt,  for  sit  Grevskab  blev  valgt  til  Medlem  af  Rigs- 
forsamlingen.  I  de  nærmeste  Dage,  inden  Rigsforsamlingen  tog  sin 
Begyndelse,  samledes  der  paa  Bogstad  en  Del  Mænd,  der  delte 
Grev  Wedels  politiske  Anskuelser.  Der  indfandt  sig  saaledes  de  to 
Repræsentanter  fra  Bratsberg  Amt,  Kammerherre  Løvenskiold  og  Justits- 
raad  Cloumann,  samt  Sorenskriver  Blom.  Desværre  vides  det  ikke,  om 
flere,  f.  Ex.  Jacob  Aall  og  Nicolai  Wergeland,  har  været  indom  Bogstad 
paa  sin  Færd  til  Eidsvold.  Efter  hvad  der  fortaltes  Prinsen,  skulde  de 
der  forsamlede  have  beskjæftiget  sig  med  Spørgsmaalet  om  Norges  nye 
Forfatning  og  om,  hvad  der  skulde  gjøres  for  at  overbevise  Folket  om, 
at  Norge  ikke  kunde  beståa  alene  som  selvstændig  Sta  t,  men  kun  i 
Forening  med  Sverige.     Da  Grev  Wedels   fleste  Meningsfæller    var   fra 


'   Prinsens    Dagbog   for  6te   April    1814:     ,,Aiijourdhiu   la  société  royale  pour  le 

bien  de  la  Norwegue  s'étoit  assemblée  solenncllcment. Le  comte  Wedel 

fit  assez  nonjalemmerd,  surtout  vis-å-vis  de  moi,  ses  exciises,  puisqiiHl  avoit 
fait  écrire  le  rapport  de  la  7iéme  classe  par  le  capt.  Mariboe,  qiii  en  fit  aussi 
le  récit.     Wedel  dina  chez  moi  avec  les  autrcs  directeurs.'' 


Vestpartiet.  r,^ 

Landskaberne  i  Vest  for  Christianiafjorden,  fik  de  mellem  Prinsens  for- 
trolige Omgivelser  Navn  af  Vestpartiet  eller  „Vestkliken",  og  under 
dette  omtales  de  flere  Gange  i  Breve  og  Optegnelser  fra  Prinsen  og 
hans  nærmeste  Venner '. 


'  Prinsens  Dagbog  for  6te  April  1814  i  umiddelbar  Fortsættelse  af  det  i  forc- 
gaaende  Note  anførte:  „Une  cliqiie  de  rånest  s\issemhle  å  Bogstad  pour  con- 
férer  au  siijet  de  la  mmvclle  constitiition  et  siirtoiit  pour  démontrer,  å  ce  que 
je  crois,  que  la  Nonvegue  ne  peut  pas  subsistcr  isolemment.  Je  nomme  ce 
comte,  le  chamb.  Lovenskiold,  le  conseiller  Kloumann  et  le  juge  Blom  de  la 
comte  comme  les  premiers  moteurs.''  Om  Navnet  „Vestpartiet"  smlgn.  forøvrigt 
Forf.s  Bidrag  til  Norges  Historie  i  1814,  I,  S.  305.  Armfelts  Meninger  om 
Grev  Wedel  sees  hos  Elof  Tegner,  Gustaf  Mauritz  Armfelf,  III,  S.  437, 
Noten:  „Man  forsakrar  att  grefve  Jarlsberg  dr  for  Sverige:  och  dr  det  så,  ger 
jag  cj  stort  for  allt  hvad  Baggarna  vid  sin  riksdag  ^hesluta.  Cest  le  seul 
homme  de  génie  et  de  talents,  qu'on  possede  dans  ce  pays-lå.''  Denne  Ud- 
talelse  forekommer  i  et  Brev  fra  Armfelt  af  16de  April  1814. 


v. 
GREV  WEDELS  PROGRAM. 


Hvad  der  i  Begyndelsen  af  Aaret  1814  blev  den  allerstørste  Svaghed 
ved  den  svenske  Regjerings  Holdning,  —  det  var  dens  fuldstændige 
Miskjendelse  af  det  norske  Folks  virkelige  Stemning  og  dens  Under- 
vurdering af  de  Følger,  som  denne  Stemning  maatte  drage  efter  sig.  Om 
ogsaa  enkelte  af  de  Mænd,  til  hvem  Varetagelsen  af  Sveriges  særlige  Inte- 
resser ved  denne  Tid  var  betroet,  indimellem  kunde  tænke  sig  —  og  det 
allerede  tidlig  —  at  der  vilde  blive  lagt  Hindringer  i  Veien  for  Ud- 
førelsen  af  den  netop  sluttede  Fred,  saa  stod  dette  dog  efter  deres 
Opfatning  kun  som  en  mulig  Virkning  af  Intriger  fra  den  danske  Tron- 
følgers Side,  der  hidtil  havde  fungeret  som  Rigets  Statholder,  medens 
Muligheden  af  en  norsk  Nationalreisning  ikke  kan  sees  at  have  indgaaet 
i  de  Betragtninger,  som  de  anstillede  i  sin  rolige  Selvtillid.  Netop 
derved  bidrog  de  selv  overmaade  meget  til  at  bane  denne  Reisning 
Veien.  Om  det  for  Aaret  1814  havde  kunnet  gaa  an  at  stanse  den  og 
hindre  den  fra  at  komme  til  fuld  Kraft,  da  havde  det  alene  været  muligt 
ved  at  benytte  det  første  Øieblik  til  et  Forsøg  paa  at  kvæle  den  i 
Fødselen.  Saasnart  det  norske  Folk  var  kommet  ud  af  den  første  Over- 
raskelse, maatte  imidlertid  selv  et  saadant  Forsøg  opgives,  efterat  den 
nationale  Bevidsthed  var  vakt  til  nyt  Liv.  Vort  Folk  havde  kunnet 
beseires  ved  Vaabnenes  Overmagt  og  ved  den  uigjennemtrængelige 
Blokade.  Men  dets  nationale  Bevidsthed  vilde  have  overlevet  Neder- 
laget og  deri  kun  fundet  ny  Kraft. 

Saasnart  Kielerfredens  sande  Indhold  blev  bekjendt  i  Norge,  viste 
det  sig  straks,  at  der  var  fuldstændig  Fnstemmighed  om,  at  man  ikke 
vilde  lade  sig  afstaa.  Ingen  vilde  erkjende  det  ydmygende,  der  maatte 
ligge  i  denne  Freds  Bestemmelse  om,  at  Fædrelandet  var  afstaaet.    Her 

var  ubetinget  Enighed.  Ikke  en  eneste  Nordmand  vilde  have  Kieler- 
freden  respekteret.  Man  tog  Skilsmissen  med  Danmark  som  det  første 
Udgangspunkt  for  at  give  Nationen  frie  Hænder  til  at  raade  for  sin 
fremtidige  Skjæbne.  I  denne  Henseende  var  der  ingen  Meningsforskjel 
mellem  Grev  Wedel  og  Christian  Frederiks  varmeste  Beundrere. 

Men  saa  dukkede  der  rigtignok  op  et  andet  Spørgsmaal,  der  sent 
eller  tidlig  maatte  besvares,  og  dette  voldte  den  store  Spaltning,  der  i 
1814  delte  det  norske  Folk.  Allerede  tidlig  blev  der  hørt  Røster,  som 
krævede,  at  naar  Kielerfreden  først  var  skudt  af  Veien,  maatte  der 
aabnes  Underhandlinger  med  Sverige  om  en  Forening  mellem  Rigerne 
paa  et  helt  nyt  Grundlag.  Men  dette  mødte  Modstand.  Det  stred  mod 
de  nationale  Sympatier,  der  raadede  hos  en  stor  Del  af  det  norske 
Folk,  og  det  var  den  mest  direkte  Modsætning  til  Christian  Frederiks 
Interesser.  Idet  han  gjorde  sin  egen  Person  til  Indsats,  kunde  Ønsket 
om  en  saadan  Underhandling  ikke  virkeliggjøres  uden  helt  at  sætte  ham 
til  Side.  I  Samtaler  Mand  og  Mand  imellem  dukkede  rigtignok  Min- 
derne fra  1809  frem,  og  der  var  dem,  som  mente,  at  det  dog  i  Grunden 
havde  været  bedst,  om  Uafhængighedens  Fane  allerede  da  havde  været 
reist.  Men  disse  dristige  Ord  vakte  hos  andre  Sorg  og  Rædsel;  i 
ethvert  Fald  døde  de  snart  hen,  og  Christian  Frederik  var  ikke  Christian 
Augusta 

Her  laa  en  af  de  Anstødsstene,  som  i  alle  Tilfælde  havde  maattet 
foranledige  et  Brud  mellem  Prinsen  og  Grev  Wedel,  og  begge  var  de 
sig  dette  bevidste.  I  hver  af  dem  havde  en  af  de  fremtidige  Mulig- 
heder,  der  ved  Aarets  Begyndelse  aabnede  sig  for  Norge,  sin  Repræ- 
sentant,  og  efter  deres  første  resultatløse  Sammenkomst  maatte  de 
betragte  hinanden  som  Modstandere,  der  snart  i  Kredsen  af  Folkets 
nyvalgte  Repræsentanter  skulde  maale  sine  Kræfter. 

Til  Eidsvold  havde  Grev  Wedel  sat  Christian  Frederik  Stævne,  og 
der  skulde  —  saa  kunde  han  mene  —  Kampen  føres  til  Ende.  Begge 
saa  de  med  spændt  Forventning  den  Dag  imøde,  da  Rigsforsamlingen 
skulde  aabnes.  Men  foreløbig,  indtil  denne  traadte  sammen,  maatte 
Grev  Wedel,  efter  hvad  der  var  foregaaet  mellem  ham  og  Prinsen, 
betragte  sig  som  bunden  til  ikke  offentlig  at  virke  for  at  skaffe  sine 
Meninger  Udbredelse,  og  han  har  handlet  i  Overensstemmelse  der- 
med. Fra  hans  Standpunkt  kunde  der  ved  nærmere  Overveielse,  naar 
kun  Folkets  Ret  til  selv  at  raade  over  sin  egen  Skjæbne  blev  fuldstændig 


*   Claus  Pavels,  Biografi  og  Dagboger  (Bergen  1864),  S.  132,  134  og  143  flg. 


86  Grev  Wedels  Haab. 


opretholdt,  heller  ikke  være  noget  at  indvende  mod  det,  som  var  skeet, 
forsaavidt  dette  kun  tilsigtede  at  hævde  Norges  Selvstændighed  og  for 
øvrigt  blot  var  provisorisk.  Tiltrods  for  det  Plebiscit,  som  blev  indlagt 
i  Valgene,  behøvede  det  heller  ikke  at  være  andet,  saalænge  der  ikke 
var  truffet  nogen  endelig  Afgjørelse  gjennem  Folkets  Repræsentanter. 
Grev  Wedel,  der  ingen  Tro  havde  paa  den  gamle  Forening  og  ikke 
ønskede  denne  fornyet,  stemte  alligevel  vistnok  i  een  Henseende  overens 
med  Christian  Frederik  i  dennes  Betragtning  af  det  politiske  Forhold. 
Ogsaa  han  har  erkjendt,  hvilken  Betydning  der  laa  i  Personerne,  og  om 
han  til  en  Begyndelse  maatte  forståa,  at  han  gjennem  sin  Fraværelse 
fra  Fædrelandet  var  agterseilet  af  sin  virksomme  og  behændige  Mod- 
stander,  saa  kunde  han  dog  haabe,  at  dette  lod  sig  forandre,  naar  han 
først  stod  paa  Eidsvold  og  der  havde  Frihed  til  at  tale  med  hele  sin 
Personligheds  Magt  til  Folkets  nyvalgte  Repræsentanter.  Hvad  han  da, 
naar  han  optog  Kampen  mod  Plebiscitet,  først  maatte  søge  at  faa  bragt 
paa  det  rene,  var  den  ydre  politiske  Stilling,  og  han  maa,  om  vi  dømmer 
efter  hans  paafølgende  Optræden,  allerede  tidlig  have  sat  det  som  sit 
Maal  at  drive  Prinsen  ind  i  den  Stilling,  at  han  tvang  denne  til  at 
forelægge  Rigsforsamlingen  en  Oversigt  over  Rigets  og  sin  egen  Stilling 
til  de  fremmede  Magter. 

I  Grev  Wedels  Øine  stod  det  norske  Folks  Ret  til  selv  at  raade 
for  sin  fremtidige  Skjæbne  som  aldeles  uomtvistelig.  Han  vilde  have 
denne  Ret  udøvet  gjennem  Folkets  valgte  Tillidsmænd  som  Repræsen- 
tanter for  dets  netop  vundne  Suverænetet.  Personlig  følte  han  større 
Sympatier  for  den  svenske  end  for  den  danske  Tronfølger,  og  han  nærede 
kun  ringe  Tanker  om  den  sidstes  Evne  til  at  indfrie  de  store  For- 
haabninger,  som  han  havde  vakt.  Naar  Grev  Wedel  varmt  ønskede  en 
Forening  med  Sverige,  var  dog  dette  kun  en  Forening  ad  Frivillighedens 
Vei,  en  Forening,  hvorom  det  hele  Folk  kunde  være  enigt.  Om  det 
viste  sig,  at  der  virkelig  var  grundet  Udsigt  for,  at  Fædrelandet  kunde 
beståa  som  en  aldeles  isoleret  Stat  og  hævde  sin  Selvstændighed,  uden 
Forening  hverken  med  Sverige  eller  Danmark,  havde  han  intet  derimod. 
Norge  vilde  da  have  været  i  den  Stilling,  hvorom  han  i  1813  i  Tøns- 
berg havde  talt  til  Christian  Frederik  og  i  1814  i  Venersborg  til  Grev 
von  Essen.  Hvis  England  lovede  sin  Understøttelse,  og  hvis  Stor- 
magterne  for  øvrigt  ikke  modsatte  sig,  at  Norge  fuldstændig  trodsede 
Kielerfredens  Bestemmelser,  da  var  Tanken  paa  at  gribe  de  deraf 
flydende  Konsekvenser  i  fuld  Overensstemmelse  med  Grev  Wedels 
«store  Beslutninger"  fra  Ungdomsdagene.    Men  saa  krævedes  det  rigtig- 

nok  nu,  at  Christian  Frederik  kunde  overbevise  sin  Modstander  om 
Rigtigheden  af  de  Forudsætninger,  paa  hvilke  han  maatte  bygge  den 
Polltik,  hvorpaa  han  vilde  lede  det  norske  Folk  ind,  og  godtgjøre,  at 
denne  Politik  lod  sig  opretholde  med  Haab  om  heldigt  Udfald. 

Her  laa  imidlertid  det,  som  maatte  gjøre  en  Samvirken  mellem  de 
to  Mænd  til  en  Umulighed.  Grev  Wedel  nærede  den  Overbevisning,  at 
Omstændighederne  ikke  vilde  føie  sig  efter  Christian  Frederiks  Planer, 
og  han  stod  i  den  Tro,  at  det  var  forgjæves  at  gjøre  Regning  paa  nogen 
Forandring  af  Stormagternes  engang  tagne  Beslutninger.  Han  kom  uden- 
fra  med  Besked  om,  hvad  der  var  foregaaet,  og  dette  havde  ikke  styrket 
hans  Tillid  til  de  Beregninger,  Prinsen  opgjorde  uden  at  oplyse  Folket 
om  andet  end,  hvad  der  passede  for  ham.  Ogsaa  Grev  Wedel  har  i 
sine  Beregninger  medtaget  den  Mulighed,  at  Carl  Johan  kunde  blive 
Frankriges  Regent,  og  at  der  saa  i  Sverige  vilde  være  en  ledig  Plads 
at  besætte  efter  ham.  Men  selv  med  Tanken  herpaa,  har  han  seet 
Stillingen  i  et  andet  Lys  end  Prinsen,  og  derfor  blev  hans  første  Fordring 
til  denne,  at  der  skulde  skaffes  fuld  Klarhed  over  Situationen,  saadan 
som  den  virkelig  var.  Uden  en  saadan  var  det  i  hans  Øine  umuligt  at 
fatte  bindende  Beslutninger. 

Hans  Udtalelser  til  Prinsen  ved  de  forskjellige  Leiligheder,  hvor 
han  med  denne  havde  udvekslet  Meninger  om  Norges  Fremtid,  og  hvad 
han  i  Venersborg  havde  ytret  for  Grev  von  Essen,  det  var  tilsammen 
hans  politiske  Program,  og  dette  forblev  ingen  Hemmelighed.  Grev 
Wedel  sagde  overalt  sin  Mening,  ikke  alene  med  Åabenhed,  men  endog 
med  Uforsigtighed '.  Naar  det  maatte  vise  sig,  at  Norge  ikke  kunde 
staa  alene,  da  vilde  han,  at  der  hurtig  skulde  gribes  til  og  gjennem 
Underhandlinger  grundlægges  en  ny  Forening.  Han  var  ubunden  af  de 
dynastiske  Interesser,  der  bestemte  Prinsen,  og  behøvede  derfor  ikke 
at  tåge  dennes  personlige  Hensyn.  For  ham  blev,  under  den  nævnte 
Forudsætning,  Foreningen  med  Sverige  et  Hovedpunkt,  medens  Christian 
Frederik  ikke  vilde  have  denne,  medmindre  den  fremmede  hans  egne 
dynastiske  Interesser.  I  1814  som  i  1809  vilde  Grev  Wedel  sætte 
meget  ind  paa  at  opnaa  en  saadan  Forening,  naar  den  blev  buden  paa 
ærefulde  Vilkaar.  Alle  de  Momenter  ved  den  usikre  politiske  Situation, 
hvorpaa  Christian  Frederik  lagde  Vægt,  vilde  svinde  hen,  saasnart  det 
norske  Folk  bestemte  sig  for  at  underhandle  om  en  Forening,  og  engang 


'  Historisk  Tidsskrift,  II,  S.  32,  hvor  der  i  Platous  Optegnelser  for  28de  Marts 
findes  meget  interessante  Oplysninger.  Dagene  kan  dog  ikke  her  være  rigtig 
angivne. 

forenede,  kunde  de  to  Riger  se  Begivenhedernes  videre  Udvikling  imøde 
med  største  Ro,  medens  der  i  hans  Øine  ingen  Grund  var  til  at  lade 
Norge  for  Christian  Frederiks  Skyld  tåge  alt,  hvad  der  kunde  blive 
Følgen,  om  man  skulde  gribe  enhver  Chanse,  der  syntes  at  stemme  med 
dennes  Forhaabninger.  Efter  Kielerfreden  skulde  ifølge  Grev  Wedels 
Opfatning  det  oldenburgske  Dynasti  staa  helt  udenfor,  medens  det  paa 
den  anden  Side  ikke  vel  kunde  forlanges,  at  Prinsen  skulde  forlade 
Landet,  forinden  det  viste  sig  umuligt  for  ham  at  varetage  dets  Interesser. 

Netop  her  kom  da  Grev  Wedel  til  at  staa  i  det  skarpeste  Mod- 
sætningsforhold  til  Christian  Frederik,  og  denne  var  heller  ikke  i  Tvivl 
om,  hvad  der  vilde  komme,  og  hvor  Angrebet  vilde  blive  rettet  mod 
ham.  Han  var  forberedt;  med  velberaad  Hu  traf  han  sine  Forholds- 
regler til  at  møde  Angrebet.  Hvad  Prinsen  behøvede  for  at  sætte  sine 
Planer  igjennem,  var  først,  at  det  norske  Folk  ikke  fik  helt  Overblik 
over  den  politiske  Stilling.    Paa  denne  Maade  var  Plebiscitet  istandbragt. 

Her  laa  i  Øieblikket  ogsaa  en  skarp  Forskjel  mellem  det  Program, 
der  opstilledes  af  Prinsen,  og  det,  som  Grev  Wedel  maatte  sætte  sig. 
Hvad  det  kom  til  at  gjælde,  blev  derigjennem,  ved  Siden  af  den  Fuld- 
magts  Udstrækning,  som  ved  Valgene  var  given  de  deputerede,  intet 
mindre  end  Rigsforsamlingens  —  og  da  tillige  det  norske  Folks  —  Ret  til 
at  blive  fuldt  oplyst  om  alt,  forinden  man  skred  til  den  vigtige  Handling, 
at  bestemme  Norges  fremtidige  Skjæbne.  Grev  Wedel,  der  ønskede 
Forening  med  Sverige,  maatte  netop  forlange  de  Oplysninger,  som  det 
laa  i  Prinsens  Interesse  at  holde  tilbage.  Der  laa  Knudepunktet,  og 
dette  var  med  al  fornøden  Tydelighed  udviklet  af  Grev  Wedel  i  hans 
Samtaler  med  Prinsen.  Fuld  Klarhed!  det  var  Kjernen  i  Pro- 
grammet, som  Grev  Wedel  vilde  have  det,  og  saa  lade  Rigsforsamlingen 
raade.  Men  dette  var  for  Prinsen  den  rene  Selvopgivelse.  Saaledes 
blev  denne  Meningsforskjel  Udgangspunktet  i  den  senere  Partidannelse. 

Om  egentlige  Partier  med  nær  Sammenslutning  og  bestemte  Førere 
kunde  der  ikke  endnu  tales  i  Norge  paa  den  Tid,  da  Grev  Wedel  vendte 
tilbage  fra  Danmark,  skjønt  ganske  vist  Navnet  ikke  sjelden  synes  at 
være  anvendt  allerede  i  de  sidste  Dage  af  Januar  og  i  første  Halvdel 
af  Februar.  Ved  Mødet  16de  Februar,  hvor  det  vedtoges  at  erklære 
Norges  Uafhængighed  med  Christian  Frederik  som  midlertidig  Regent, 
havde  Peder  Anker  været  tilstede,  ligesaavel  som  Prinsens  mest  hen- 
givne Tilhængere,  og  han  havde  med  dem  deltaget  i  de  der  fattede  Be- 
slutninger, uanseet,  at  han,  lige  fra  det  Øieblik,  da  Kielerfreden  blev 
bekjendt,  havde  udtalt  sig  for,  at  man  burde  søge  opnaaet  en  Overens- 

komst  med  Sverige  ^  Han  saa  ikke  deri  nogcn  Hindring  for  at  være 
med  paa  disse  Beslutninger,  og  han  kan  ikke  have  betragtet  dem  som 
udgaaede  fra  et  mod  ham  selv  fiendtligt  Parti.  Fra  den  nærmest  efter- 
folgende  Tid  foreligger  en  bestemt  Udtalelse  af  Professor  Niels  Trkschow 
i  en  Skrivelse  til  Prinsregenten  -  om,  at  „Gemytterne,  vel  opflammede 
af  ualmindelig  Iver,  men  ingenlunde  delte  i  hverandre  vekselvis  for- 
hadte  Partier,  er  saaledes  stemte,  at  deres  Opmærksomhed  snarere  har 
det  heles  end  nogen  privat  Interesse  til  Formaal",  —  og  videre:  „at 
denne  Stemning  i  nærværende  Øieblik  blandt  det  norske  Folk  er  saa 
almindelig,  at  om  nogle  faa  Undtagelser  end  kan  have  Sted,  disse  dog 
formodentlig  vilde  blive  uden  betydelige  Følger,  kan  ei  være  mindste 
Tvivl  underkastet".  Der  var  endnu  saa  meget  mindre  Aarsag  til  at 
forudsætte  nogen  Partideling,  som  det,  der  skulde  blive  dennes  Grundlag, 
først  kunde  faa  Anledning  til  at  staa  sin  Prøve,  naar  Rigsforsamlingen 
var  traadt  sammen.  Begivenhederne  var  komne  for  hurtig  paa,  og 
Adskillelsen  fra  Danmark  var  altfor  pludselig  til,  at  den  straks  kunde 
blive  helt  forstaaet  i  alle  sine  Konsekvenser.  Der  behøvedes  mere  Tid, 
inden  Meningerne  kunde  skille  sig  ud  fra  hinanden,  og  den  store  Spalt- 
ning, der  siden  kom  tilsyne  i  et  enkelt  vigtigt  Punkt,  lod  sig  derfor 
ogsaa  udover  Landet  først  efterhaanden  mærke  ^ 

I  Christiania  var  man  hurtigere  til  at  samle  sig  om  bestemte  Me- 
ninger, og  der  herskede  der  allerede  i  de  sidste  Dage  af  Januar  mellem 
de  Samfundsklasser,  som  mest  umiddelbart  paavirkedes  fra  Prinsens 
Omgivelser,  noget  nær  Enstemmighed  for  at  samles  om  ham  og  optage 
Kampen.  Men  ogsaa  blandt  hans  Omgangsvenner  hævede  sig  paa  denne 
Tid  enkelte  advarende  Røster'.  I  Hovedstaden  var  overhovedet  For- 
holdene mere  gunstige  for  en  hurtigere  Tilveiebringelse  af  en  mere 
samlet  Opinion.    Jo  længere  man  kom  bort  fra  dette  Centrum  og  over- 


'   Claus  F avels,  Biografi  og  Dagboger,  S.  139;  smlgn.  S.  143  og  167  flg. 

2   N.  Treschow,  Om  Norges  Grundlov,  S.  203. 

*  Jacob  Aall,  Erindringer  (2.  Udg.),  S.  335. 

■'  I  en  Dagbogsoptegnelse  af  28de  Januar  heder  det:  „Agent  Nielsen  talte  efter 
Maaltidet  mistrøstende  Ord  og  erklcerede,  at  vor  Modstand,  uden  Fred  med 
England,  vilde  være  frugtesløs,  og  England  formodede  han  vilde  holde  fast 
ved  Sverrig;  men  han  fandt  ikke  Medhold  hos  nogen  i  Forsamlingen."'  Claus 
Pavels,  Biografi  og  Dagbøger,  S.  136.  I  L.  S.  Platous  Optegnelser  (Historisk 
Tidsskrift,  II,  S.  8)  heder  det  under  29de  Januar:  „Det  svenske  Parti,  som  her 
gives  efter  Sigende,  er  enten  meget  ubetydeligt  eller  drister  sig  ei  at  komme 
frem  med  sine  Ytringer."-  Henrik  Wergeland  (Norges  Konstitutions- Historie, 
Hefte  2,  S.  15  flg.)  benegter  Tilværelsen  af  noget  „svensk"  Parti  paa  denne 
Tid :  „Grev  Wedel  udpegedes  som  Hoved  for  et  saadant  Parti,  som  dog  ikke 
kavde  noget  virkeligt  Tilvær  som  af  sluttet  Fraktion." 

hovedet  fra  de  Egne,  i  hvilke  Prinsregenten  var  personlig  kjendt,  desto 
vanskeligere  maatte  det  falde  at  udvikle  en  saadan. 

Grev  Wedel  havde  ved  sin  Sammenkomst  med  Prinsen  3die  Marts 
forpligtet  sig  til  ikke  forinden  Rigsforsamlingen  at  træde  offentlig  frem 
for  at  paavirke  sine  Landsmænds  politiske  Stemning.  Som  Tegn  paa  sin 
Beredvillighed  til  at  vise  sig  imødekommende  havde  han  endog  sønder- 
revet et  medbragt  Aktstykke,  der  indeholdt  vigtige  Oplysninger  om 
Fædrelandets  Forhold  til  fremmede  Magter.  Han  havde  været  hurtig  — 
maaske  lidt  for  rask  til  at  love  Passivitet,  idet  han  ikke  kunde  tænke 
andet,  end  at  Prinsen  vilde  klargjøre  Stillingen,  naar  Rigsforsamlingen 
kom  sammen.  Men  i  ethvert  Fald  var  han  bunden,  uden  Adgang  til 
at  træde  op  som  Fører  af  nogen  politisk  Gruppe,  forinden  man  mødtes 
paa  Eidsvold.     Han  var  henvist  til  at  afvente  Mødets  store  Dag. 

Heraf  kunde  dog  ikke  følge,  at  han  havde  fraskrevet  sig  Retten  til 
at  diskutere  de  politiske  Spørgsmaal  i  sin  nærmeste  Vennekreds.  Men 
ogsaa  her  synes  han  at  have  været  meget  tilbageholden.  Det  er 
ialfald  kun  bekjendt  om  faa  af  de  Repræsentanter,  som  reiste  til  Eids- 
vold, at  de  paa  Veien  derhen  besøgte  Bogstad  \  medens  der  var  et  ulige 
større  Tal  af  dem,  som  i  den  nærliggende  Hovedstad  af  Prinsregenten 
og  hans  Omgivelser  søgte  og  fik  Belæring  om,  hvordan  de  skulde  tyde 
Fremtidens  dunkle  Gaader.  Disse  mødte  frem  med  meget  forskjellige 
Forudsætninger.  Thi  om  end  Stemningen  inden  Folket  endnu  ikke  havde 
skilt  sig  ud  paa  den  Maade,  at  der  kunde  tales  om  skarpt  begrænsede 
Partier,  saa  var  det  dog  langt  fra,  at  Fremtiden  bedømtes  ens  af  alle. 
For  en  Del  kunde  de  Strømninger,  der  saaledes  gik  gjennem  Folket, 
være  fremkaldte  ved  mere  personlige  Forhold.  I  Christiania,  hvor 
Prinsregenten  residerede  i  sit  Palæ,  og  hvor  han  daglig  færdedes,  var 
denne  Befolkningens  Helt,  og  der  oparbeidedes  under  jublende  Festlig- 
heder  en  Begeistring  for  ham,  der  ogsaa  gav  sig  Luft  i  den  haanligste 
Behandling  af  anderledes  tænkende".  Omvendt  udtalte  i  Jarlsberg  Grev- 
skab  Stemningen  sig  mere  i  Overensstemmelse  med  Lensgrevens 
Tanker.  Det  samme  kan  rimeligvis  have  gjældt  for  Buskeruds  Amt 
og  muligens  for  Larviks  Grevskab,  ligesom  de  Forbindelser,  Grev 
Wedel  under  sin  Virksomhed  som  Provideringens  Leder  havde  havt 
Anledning   til    at   knytte   i   Kystlandskaberne   fra  Skiensfjorden  og  vest- 


1   Smlgn.  S.  82  flg. 

-  Det  heder  bl.  a.  hos  N.  Wergeland,  Fortrolige  Breve  fra  Eidsvold,  S.  4 : 
,,Almuen  sukker  efter  Fred.  G(rev)  W(edel)  er  ovcrmaade  afholdt  i  sit  Grev- 
skab; P(rinsen)  i  sin  Residents.''    Jacob  Aall,   Erindringer   (2.  Udg.),  S.  359. 

over,  vel  kunde  antages  at  have  skabt  ham  adskillige  Meningsfællcr  paa 
denne  Kant  af  Landet. 

Prinsregenten  og  den  ham  omgivende  Kreds  af  civile  og  militære 
havde  ogsaa  sit  Blik  fæstet  paa  disse  vestlige  Kystlandskaber,  men 
rigtignok  med  helt  andre  Følelser.  Fra  den  Kant  ventede  de  den 
stærkeste  Modstand,  og  der  forudsatte  de,  at  Grev  Wedel  vilde  finde 
sine  fleste  Meningsfeller.  Saaledes  var  mellem  dem  allerede  Navnet 
Vestpartiet  eller  V  e  s  t  k  1  i  k  e  n  fæstnet,  forinden  Partigrupperingen 
var  begyndt.  Stemningen  maa  paa  de  Kanter  tidlig  have  været  noksaa 
udpræget,  og  det  er  i  denne  Henseende  neppe  uberettiget  at  lægge 
mindre  Vægt  paa  de  Udtalelser,  der  forekommer  i  Adresserne,  og  i  det 
Sted  hellere  at  trække  Slutninger  fra  det  Standpunkt,  som  paa  Eidsvold 
indtoges  af  flere  blandt  de  derfra  valgte  Repræsentanter.  Det  vides 
ogsaa,  at  andre  vestlandske  Repræsentanter,  inden  de  tiltraadte  sin  Reise 
til  Eidsvold,  har  udtalt  Meninger,  der  faldt  sammen  med,  hvad  hine 
tænkte,  men  som  de  selv  senere  opgav.  Paa  den  Tid,  da  de  valgte 
rustede  sig  for  sin  Færd  til  Rigsforsamlingen,  kunde  man  saaledes 
muligens  endog  regne  de  fleste  Vestlandsrepræsentanter  for  at  staa 
nærmest  de  Synsmaader,  som  vilde  blive  fremholdte  af  Grev  Wedel. 
I  denne  Henseende  var  der  fuldstændig  Overensstemmelse  mellem 
Personligheder,  der  senere  kom  til  at  staa  vidt  fjernede  fra  hinanden. 
Mænd  som  C.  V,  Rosenkilde  fra  Stavanger,  N.  Wergeland  fra  Christian- 
sand,  H.  Carstensen  fra  Østerrisør,  Jacob  Aall  og  H.  J.  Grøgaard  fra 
Nedenes,  Thomas  Bryn  fra  Raabyggelaget,  Alexander  Møller  fra  Arendal', 


*  Her  haves  samtidige  Vidnesbyrd,  hvis  Paalidelighed  er  hævet  over  enhver 
Tvivl,  i  Forfatterens  Bidrag  til  Norges  Historie  i  1814,  I,  S.  386^403.  —  Om 
Stemningen  i  de  vestlige  Landskaber  se  Jacob  Aalls  Erindringer  (2.  Udg.), 
S.  373  flg.  Om  Stemningen  i  og  ved  Drammen  heder  det  i  en  ganske  mær- 
kelig  Dagbogs-Optegnelse  af  10de  Februar:  „Provst  Munch  spaar  Norge  alskens 
Jammer.  Han  hører  rimeligvis  til  det  Anker-Wedelske  Parti,  der  i  Drammen 
og  dens  Omegn  især  skal  være  stort.  Neumann  inclinerer  vel  ogsaa  dertil.'^ 
Pavels,  Biografi  og  Dagboger,  S.  143.  —  Om  de  for  Christiansand  valgte 
Repræsentanter  ytrer  Carsten  Anker  i  det  ovenfor,  S.  71,  Note  3  anførte 
Brev  af  7de  Marts:  „For  dette  Sted  ere  Vergeland  og  Mørch  valgte.  Den 
første  turde  blive  en  vigtig  Person  paa  den  store  Dag.  Han  er  en  Democrate, 
en  tør,  reserveret  Person.  Jeg  anvendte  et  Par  Timer  i  Conversation  med  ham 
i  et  Selskab  hos  Kjøbmand  Mørch  idag.  Skjønt  han  tilkjendegav  den  oprigtigstc 
og  ærbødigste  Hengivenhed  for  D.  K.  Høiheds  Person,  udlod  han  sig  med,  at 
man  ved  denne  Leilighcd  maatte  glemme  Individet  over  Rigets  tilkommende 
Tryghed.'^  Efter  hvad  der  for  øvrigt  berettes  i  samme  Brev,  stod  for  Werge- 
land og  flere  andre  Norges  bestandige  Adskillelse  fra  Danmark  som  en 
Hovedsag.  Smlgn.  Bidrag  til  Norges  Historie  i  1814,  I,  S.  20  flg.  I  L.  S. 
Platous   Optegnelser   for    10de   April    heder   det:     „Den   7de  April  gjorde  jeg 

var  alle  til  en  Begyndelse  enige  om,  at  Fædrelandets  Stilling  maatte 
bedømmes  efter  den  Vending,  den  europæiske  Storpolitik  kom  til  at  tåge 
i  den  nærmeste  Fremtid.  Med  Jacob  Aall  havde  vistnok  de  øvrige  her 
nævnte  Mænd  anseet  det  uhensigtsmæssigt  at  føre  en  Kamp  for  en 
Politik,  der  havde  Norges  Gjenforening  med  Danmark  til  sit  Maal,  og 
i  det  Sted  hellere  villet  sætte  alt  ind  paa  at  opnaa  en  fri  Forfatning  og 
indtræde  i  en  ny  Forening  med  Sverige,  saaledes  som  Aall  allerede 
havde  udtalt  sig  i  et  Brev  til  Peder  Anker  af  31te  Januar.  Flere  af 
dem  fulgtes  sammen  til  Eidsvold.  Lignende  Meninger  kunde  ogsaa 
træffes  hos  Repræsentanterne  fra  Christianiafjordens  Østside,  hvor  Smaa- 
lenenes  Amt  sendte  en  Mand  som  P.  U.  M.  Hount,  og  hvor  Kancelliraad 
C.  A.  Dahl  ialfald  havde  indtaget  en  noget  tvetydig  Holdning^  Det  er 
ikke  urimeligt,  at  Hount  kan  have  havt  adskillige  Meningsfæller  inden 
det  Amt,  hvor  han  levede.  Ikke  langt  fra  ham  boede  Carsten  Tank, 
den  store  Kjøbmand  og  Driftsherre,  der  ikke  heller  i  Hjertet  kunde 
være  med  paa  en  Politik  som  Christian  Frederiks;  han  blev  rigtignok 
nu,  om  end  ikke  ganske  med  sin  gode  Vilje,  optagen  i  Regjeringsraadet 
og  dermed  trukken  ind  i  Kredsen  af  Prinsens  Interesser-. 

I  Akershus  Amt  var  Grev  Wedels  Svigerfader,  Peder  Anker,  bleven 
valgt.  Betegnende  for  Stemningen  og  et  Vidnesbyrd  om,  at  der  endnu 
ikke  kunde  være  opstaaet  en  Partiforskjel,  som  den,  der  senere  kom 
tilsyne,  var    det,    at    Sorenskriver   Chr.  M.  Falsen  var  valgt    sammen 


hos  Omsen  Bekjendtskab  med  Præst  Grøgaard,  der  er  en  jovialsk  Mand  og  et 
lyst  Hoved.  Saa  ganske  antisvensk  forekom  han  mig  ikke,  og  dette  skal  være 
Tilfældet  med  de  fleste  fra  Vestlandet,  selv  med  Wergeland.  Lad  dem  nu 
trætte  paa  Eidsvold."'    Historisk  Tidsskrift,  II,  S.  39. 

'  Om  Hount  kan  bl.  a.  henvises  til  første  Bind,  S.  456,  Noten.  Smlgn.  for 
øvrigt  H.  Wergeland,  Norges  Konstitutionshistorie,  I,  S.  39,  B.  Moe,  Tids- 
skrift for  norsk  Personalhistorie,  I,  S.  162  flg.  og  Claus  Pavels's  Biografi  og 
Dagboger,  S.  164  og  168.  Dahl  regnedes  for  en  tvetydig  Personlighed;  Bidrag 
til  Norges  Historie  i  1814,  I,  S.  401.  H.  Wergeland,  Norges  Konstitutions- 
Historie,  H.  2,  S.  28.  Denne  Dom  synes  ikke  at  have  været  ubeføiet,  naar 
man  sammenligner  et  i  det  danske  Rigsarkiv  opbevaret  Brev  fra  ham  til 
Christian  Frederik,  dateret  Frederikshald  31te  Marts  1814,  med  Grev  Essens 
Breve,  S.  25  flg.,  Noten.  I  nævnte  Brev  skriver  Dahl,  at  han  har  været  i 
Sverige  og  der  talt  med  Grev  Essen  og  Baron  Platen,  for  hvem  han  udviklede, 
at  det,  som  nu  foregik  i  Norge,  ikke  var  Virkningen  af  nogle  enkelte  danske 
og  norske  Mænds  Indflydelse,  men  at  det  var  et  Resultat  af  det  hele  Folks 
varmeste  Ønsker,  efter  hvilke  Prinsen  havde  overlaget  Styrelsen,  —  at  der  i 
Norge  ikke  gaves  Partier,  o.  s.  v.  Han  indberettede  dcrhos,  at  der  i  Sverige 
herskede  almindelig  Begeistring  for  Carl  Johan.  Dahl  kom  til  Eidsvold 
sammen  med  Falsen,  Sverdrup  og  Wulfsberg.  Bidrag  til  Norges  Historie  i 
1814,  I,  S.  424.     For  øvrigt  se  den  ældre  Udgave,  I,  S.  616,  Note. 

-   Om  Carsten  Tank  smlgn.  nedenfor  S.  97,  Note  2. 

med  ham.  Imidlertid  havde  ogsaa  han  tidligere  ytret  Meninger,  der 
bevirkede,  at  han  var  blevet  mistænkeliggjort  hos  Prinsen  og  dennes 
Omgivelser'. 

Om  Løvenskiold,  Cloumann  og  Blom  kunde  der  ikke  tvivles,  efterat 
de  umiddelbart  forinden  Rigsforsamlingcn  havde  været  paa  Bogstad  og 
der  med  Grev  Wedel  havt  sine  Overlægninger  om  Fædrelandets  til- 
kommende Stilling  og  om  Udsigterne  til  at  se  Prinsens  Politik  kronet 
med  Held. 

Af  disse  Mænd  kjendte  Grev  Wedel  Kammerherre  Sbvf.rin  Løven- 
skiold, Eieren  af  Fossum  Jernværk  og  dettes  tilliggende  store  Jorde- 
gods, fra  sit  Ophold  i  Danmark,  og  senere  maatte  oftere  deres  fælles 
Virksomhed  for  Norges  Providering,  saalænge  Grev  Wedel  deltog  i 
denne,  have  bragt  dem  sammen.  Men  deraf  følger  ikke,  at  deres  Op- 
fatning  af  Fædrelandets  Fremtid  skulde  være  den  samme.  Der  vides 
overhovedet  kun  lidet  om  Løvenskiolds  politiske  Meninger  i  de  nærmest 
foregaaende  Aar,  og  om  hans  Forhold  i  samme  Tid  til  Grev  Wedels 
vidtgaaende  Planer.  Imidlertid  havde  han  allerede  i  September  1807 
udtalt  for  Kronprinsen,  at  Norges  Interesser,  om  Krigen  blev  altfor 
langvarig,  kunde  komme  til  at  nødvendiggjøre  en  anden  Form  for  dets 
end  for  Danmarks  udvortes  Politik,  og  at  det  kunde  blive  nøvendigt  at 
oprette  en  egen  norsk  Regjering  med  fuld  Handlefrihed. 

Men  han  vedligeholdt  alligevel  et  godt  Forhold  til  Frederik  VI. 
lalfald  i  1812  synes  han  at  have  staaet  Kongehuset  nær,  ligesom  han 
da  af  Frederik  VI.  blev  betragtet  som  dennes  troe  Mand.  Om  Høsten 
1813  ansaa  han  det  derimod  for  sin  Pligt  at  træde  tilbage  fra  sine 
Stillinger  som  Amtmand  over  Bratsberg  Amt  og  Larviks  Grevskab,  I 
sidste  Øieblik  forinden  Rigernes  Adskillelse  blev  ogsaa  hans  Afskeds- 
ansøgning  indvilget,  skjønt  under  en  Form,  der  antagelig  maa  vise,  at 
Kongen  ikke  havde  optaget  dette  hans  Skridt  i  Naade.  Men  samtidig 
følte  ogsaa  Løvenskiold  sig  krænket  ved  den  Kulde,  hvormed  han  var 
behandlet.  Christian  Frederik,  der  for  sin  Sag  søgte  at  vinde  alt,  hvad 
der  i  Norge  havde  Indflydelse  og  Magt,  vilde  ogsaa  trække  Løvenskiold, 
som  den  store  Godseier,  nærmere  til  sig.  Men  uagtet  de  i  Løbet  af 
Vinteren  1813 — 1814  vekslede  flere  Breve,  kunde  Prinsen  ikke  rose 
sig  af,  at  han  havde  vundet  Løvenskiold  for  sine  Meninger,  og  denne 
lagde    i    April    sin    Vei    til    Eidsvold    over   Bogstad,     uden    at    han   dog 


'   Smlgn.    Historisk    Tidsskrift,    II,    S.   29    flg.    og    Forfatterens  Bidrag  til  Norges 
Historie  i  1H14,  I,  S.  88  og  391. 

endnu  kunde  siges  at  have  afbrudt  enhver  Forbindelse  med  Christian 
Frederik.  Men  nu  havde  han  ialfald  sluttet  sig  nær  til  Grev  Wedel  og 
skilt  sig  fra  den  Politik,  der  skulde  inaugureres  af  Repræsentanten  for 
det  oldenburgske  Dynasti  ^ 

Løvenskiold,  Peder  Anker  og  Jacob  Aall  hørte  med  Grev  Wedel 
til  Norges  betydeligste  Godseiere.  Dette  bidrog  ogsaa  til  at  bestemme 
deres  Blik  paa  Fædrelandets  Stilling.  De  stod  i  et  patriarkalsk  For- 
hold til  sine  mange  underordnede  og  følte  sine  Pligter  mod  disse. 
Hensynet  til  Folkets  Lidelser  havde  meget  at  sige  for  dem,  og  de 
Vilde  ikke  uden  Nødvendighed  vove  en  Politik,  der  maatte  bringe  de 
brede  Lag  til  Fortvivlelse.  Freden,  —  denne  Fred,  som  bragte  Lykke 
og  Velsignelse  i  hver  liden  Stue,  var  deres  Ideal,  og  lod  den  sig  opnaa 
gjennem  Forhandlinger,  gjennem  ærefuld  Forening  med  Nabolandet  i 
Øst,  da  vilde  de  gjøre  alt  for  den.  De  kjendte  Folket;  de  vidste, 
i  hvilken  Nød  dette  var  stedt,  gjennem  Næringsveienes  Stansning.  For 
en  ikke  ringe  Del  var  derfor  disse  store  Godseieres  Holdning  i  1814 
bestemt  ved  Tanken  paa  de  Lidelser,  der  yderligere  kunde  true  Bønder, 
Brugsarbeidere  og  Sømænd. 

Hvem  der  for  øvrigt  —  udenfor  de  nævnte  Mænd  —  har  deltaget 
i  Sammenkomsten    paa   Bogstad,  vides  ikke.     Grev  Wedel  har  selv  be- 


Om  Løvenskiolds  Forhold  til  den  gamle  Regjering  kan  henvises  til  Andr. 
Faye,  Statholder  Severin  Løvenskiold,  S.  4.  Om  hans  Stilling  i  1813  tindes 
en  Del  nærmere  Oplysninger  i  en  mellem  Christian  Frederiks  Papirer  i  det 
danske  Rigsarkiv  opbevaret  Brevveksling.  Løvenskiold  havde  først,  fra  Fossum 
13de  Oktober  1813,  tilskrevet  Prinsen,  at  han  nu  gjennem  ham  indsendte  til 
Kongen  sin  Ansøgning  om  Afsked,  hvilket  for  ham  var  en  Nødvendighed  af 
Hensyn  til  hans  Eiendonimes  Bestyrelse  og  hans  Familie,  —  men  at  han 
kun  gjorde  dette  nødig.  Under  2den  November  svarede  Christian  Frederik, 
at  han  endnu  ikke  havde  afsendt  Ansøgningen,  og  at  han  haabede,  det  gamle 
Forhold  fremdeles  kunde  fortsættes;  han  udtalte  videre,  at  under  de  nærværende 
Forhold  kunde  lettelig  et  saadant  Skridt  blive  misforstaaet  og  feilagtig  bedømt, 
ligesorn  det  kunde  mishage  Kongen;  i  ethvert  Tilfælde  haabede  han,  at  Løven- 
skiold ikke  dermed  vilde  unddrage  sig  de  vigtigste  Forretninger  til  bedste  for 
sine  tidligere  undergivne.  Efter  dette  forandrede  L.  Formen  for  sin  Ansøg- 
ning, som  derpaa  under  24de  December  indvilgedes  af  Kongen  med  det  Til- 
læg:  „Hvorvidt  ham  kunde  overdrages  at  vedblive  fremdeles  at  forestaa  Brats- 
bergs Amts  Providerings  Commissions  Forretninger,  efter  hans  Tilbud,  ville  Vi 
allernaadigst  have  overladt  til  Statholdcrskabet  at  afgjøre."-  Løvenskiold,  der 
kun  paa  Christian  Frederiks  Opfordring  havde  fremsat  et  saadant  Tilbud, 
fandt,  da  Resolutionen  blev  ham  meddelt  gjennem  Rentekammeret,  den  Kulde, 
der  gik  gjennem  de  anførte  Ord,  krænkende  og  nedslaaende  for  sig,  hvorom 
han  18de  Januar  1814  tilskrev  Prinsen  fra  Fossum.  Mindst  endnu  engang 
har  L.  skrevet  til  Prinsen,  da  han  26de  Marts  fra  Fossum  meddelte  denne  sit 
Valg;  han  havde  da  modtaget  et  Brev  fra  Christian  Frederik  af  15de  Marts. 

stemt,  hvem  han  vilde  have  derhen,  og  han  har  sendt  sine  Indbydelser 
efter  det  Kjcndskah,  han  kunde  have  om  de  valgte  Repræsentanters 
Personlighed  og  om  deres  politiske  Meninger.  Det  vides  ikke  engang, 
om  Jacob  Aall  var  tilstede.  Denne  havde  jo  fra  det  første  Øieblik,  han 
modtog  Underretning  om  det  virkelige  Indhold  af  Kielerfreden,  fæstet 
sine  Tanker  paa  Grev  Wedel;  han  havde  den  Gang  paa  staaende  Fod 
skrevet  til  Peder  Anker  om  denne:  „Hans  lyse  Hoved,  hans  varme 
Følelser  før  Norge,  hans  Bekjendtskaber  og  Forbindelser  i  Sverige,  hans 
personlige  Egenskaber  som  Sendemand  berettiger  Nationen  til  de  største 
Forventninger.  Alder,  Erfaring  og  Uddannelse  har  i  den  senere  Tid 
formildet  det  lidenskabelige  i  hans  Karakter  og  gjort  ham  langt  mere 
skikket  til  denne  Rolle  end  for  nogle  Aar  tilbage.  Gid  han  var  i  Norge 
og  gid  Norges  Skjæbne  var  i  hans  Haand  som  Organ  for  den  svenske 
Regjering!"  Saaledes  havde  Jacob  Aall  skrevet  31te  Januar'.  Vel  fire 
Uger  senere  var  han  i  Christiania,  hvor  han  modtog  Grev  Wedel  ved 
hans  Tilbagekomst  til  Fædrelandet,  under  meget  forandrede  Omstændig- 
heder.  Han  aflagde  da  et  Besog  paa  Bogstad;  det  er  dog  ogsaa  muligt, 
at  han  har  været  der  paa  ny,  da  han  i  April  passerede  gjennem  Chri- 
stiania paa  Reisen  til  Eidsvold-. 

Grev  Wedel  kan  ogsaa  ved  disse  foreløbige  Forhandlinger  have 
mødt  Skuffelser  og  modtaget  Afslag,  hvor  han  mindst  ventede  det.  Han 
har  i  dette  Tilfælde  allerede  nu  havt  Anledning  til  at  føle  lignende 
Skuffelser  som  de,  han  snart  skulde  lide  paa  Eidsvold.  Det  synes 
saaledes,  som  om  Grev  Wedel  bl,  a.  har  gjort  Regning  paa  at  træffe 
en  Meningsfælle  i  Kongsbergs  nyvalgte  Repræsentant,  F.  Steenstrup, 
med  hvem  han  tidligere  havde  staaet  i  nær  Forbindelse,  ligesom  der 
ogsaa  findes  Antydninger  om,  at  han  muligens  har  tænkt  sig  at  finde 
Støtte   hos    Provst   Fr.    Schmidt    paa  Eker"*.     Men  hvordan  det  end  kan 


'  Brevet  er  trykt  hos  Jac.  Aall,  Erindringer  (2.  Udg.),  S.  745—747;  smlgn.  S. 
335.  Det  samme  Ønske  om,  at  Grev  Wedel  maatte  være  hjemme  i  Norge  og 
ikke  udenfor  Riget,  udtales  ogsaa  i  et  Brev  fra  Peder  Anker  til  Sorenskriver 
Blom,  der  var  skrevet  nogle  Dage  tidligere;  G.  P.  Blom,  Norges  Statsforandring 
i  Aaret  1814,  S.  85. 

-  Sikkert  vides,  at  Aall,  Bryn,  Grøgaard  og  Møller  8de  April  spiste  ved  Prinsens 
Taffel  i  Christiania  i  et  temmelig  stort  Selskab.  Pavels,  Biografi  og  Dagboger, 
S.  172.     Bidrag  til  Norges  Historie  i  1814,  I,  S.  323  flg. 

^  Efter  mundtlig  Meddelelse  af  nu  afdøde  Toldinspektør  Herman  Steenstrup  i 
Skien  (f.  1812)  fandtes  der  mellem  hans  Fader,  Direktør  P.  Steenstrups  efter- 
ladte  Papirer  to  Breve  fra  Grev  Wedel,  der  specielt  havde  interesseret  ham, 
saaledes  at  han  nøie  erindrede  deres  Indhold,  —  men  som  senere  var  for- 
komne.    I   det   ene   takkede    Greven    for  en    Indbydelse  til  at  staa  Fadder  til 

være  dermed,  saa  var  begge  disse  snart  efter  hans  erklærede  Mod- 
standere,  og  hans  mulige  Haab  om  at  erhverve  Meningsfeller  i  dem 
blev  kun  Illusioner.  Bunden,  som  han  var,  savnede  han  ogsaa  den 
Adgang,  som  hans  fyrstelige  Modstander  havde  til  at  paavirke  Stemningen 
i  sin  Interesse.  Christian  Frederik  vidste  at  vurdere  de  Fordele,  han 
havde  opnaaet  ved  at  beholde  Regjeringen  i  sine  Hænder,  og  han 
gjorde,  hvad  han  kunde,  for  at  udnytte  dem.  Udrustet  med  de  gamle 
Enevoldskongers  hele  Magtfylde,  havde  han  i  sin  Haand  mange  Midler 
til  at  paavirke  baade  Stemningen  og  Valgene.  Selv  om  de  sidste  til 
en  Begyndelse  kunde  have  en  langt  mere  selvstændig  Karakter,  end 
han  ønskede,  saa  lykkedes  det  ham  dog  tilsidst,  ogsaa  gjennem  Virk- 
ningen af  sin  vindende  Personlighed,  at  staa  der  omgiven  af  en 
Rigsforsamling,  paa  hvis  Flertal  han  i  det  for  ham  mest  brændende 
Spørgsmaal,  om  en  Forening  med  Sverige,  ubetinget  kunde  stole. 
I  den  Henseende  var  de  af  Lojalitet  overstrømmende  Adresser  ham 
ikke  nok. 

Det  har  ikke  manglet  Christian  Frederik  paa  tjenstvillige  Amt- 
mænd,  der  med  Henrykkelse  vilde  gribe  enhver  Leilighed  for  at  gjøre 
sig  den  nye  Hersker  velbevaagen.  Om  end  disse  ikke  i  nogen  mærk- 
bar  Udstrækning  har  kunnet  gjennemdrive  noget  tilsvarende  af,  hvad 
der  under  mere  udviklede  politiske  Forhold  benævnes  officielle  Kan- 
didaturer, saa  fulgte  de  ialfald  Begivenhederne  med  spændt  Opmærksom- 


Sønnen  Herman,  der  skulde  bære  hans  Navn,  men  meddelte  tillige,  at  han 
var  forhindret  fra  personlig  at  være  tilstede.  I  det  andet  Brev,  der  var  fra 
1814,  anmodede  Greven  Direktør  P.  Steenstrup  om  at  tåge  med  sig  Fr.  Schmidt 
og  derpaa  slaa  Følge  med  ham  til  Eidsvold ;  rimeligvis  kunde  dog  dette  Brev 
nærmest  være  at  opfatte  som  en  Indbydelse  til  at  besøge  ham  paa  Bogstad. 
Saafremt  der  kan  stoles  herpaa,  er  der  al  Grund  til  at  antage,  at  saavel  Fr. 
Schmidt  som  P.  Steenstrup  endnu  paa  denne  Tid  ikke  kan  have  indtaget  en 
Holdning,  der  lod  ane,  at  de  paa  Eidsvold  vilde  optræde  som  Grevens  bestemte 
Modstandere;  snarere  maa  han  have  haabet  i  dem  at  finde  Meningsfæller. 
Da  virkelig  Steenstrup  og  Schmidt  reiste  sammen  fra  Eker  over  Christiania 
til  Eidsvold  (Fr.  Schmidts  Dagboger,  S.  147  flg.),  bestyrker  dette  Paalideligheden 
af,  hvad  ovenfor  er  anført.  Et  Vink  til  Bedømmelsen  af  Schmidts  Holdning 
kan  maaske  ogsaa  faaes  i  Historisk  Tidsskrift,  II,  S.  21.  Om  Fr.  Schmidt 
heder  det  i  en  Dagbogsoptegnelse  af  10de  Februar:  „Schmidt  derimod  holder 
paa  Prinds  Christian,  men  viser  for  øvrigt  en  Resignation,  der  forekommer 
mig  at  grændse  til  Fortvivlelse.''  Claus  Pavels's  Biografi  og  Dagboger, 
S.  143.  Smstds.  S.  173  meddeles  den  Oplysning,  at  Schmidt  og  Hount  reiste 
sammen  fra  Christiania  til  Eidsvold.  I  sine  egne  Dagboger  (S.  148)  nævner 
Schmidt  kun,  at  han  om  Aftenen  8de  April  traf  Hount  paa  Akershus  Fæst- 
ning,  men  siger  videre,  at  han  næste  Dag  reiste  til  Eidsvold  sammen  med 
Steenstrup  og  Regjeringsraad  Collett. 

hed  og  vaagede  over  alt,  som  kunde  give  Prinsen  noget  Haab  og  tegne 
sig  lovende  for  hans  Sag. 

Øverst  af  alle  virkede  her  Stiftamtmanden  i  Akershus,  N.  E.  de 
Thygeson,  hvem  Christian  Frederik  allerede  ved  sin  Afreise  til  Trond- 
hjem  havde  betroet  det  Hverv  at  dirigere  den  offentlige  Mening  gjennem 
de  Midler,  han  havde  til  sin  Raadighed  ^  Thygeson  var  en  af  dem, 
som  Prinsen  først  indviede  i  Situationen,  som  den  virkelig  var,  og  han 
havde  øieblikkelig  begyndt  at  arbeide  i  dennes  Interesser  for  efter 
bedste  Evne  at  paavirke  Stemningen  i  Landet.  Han  havde  ogsaa  da 
med  Paapasselighed  speidet  efter  alt,  som  kunde  tjene  Prinsens  Sag, 
hvorom  der  i  deres  Brevveksling  findes  flere  Antydninger-.  Om  han 
i  sit  Amt  har  søgt  at  paavirke  Valgene,  bar  dog  ikke  dette  foreløbig 
Frugt.     Thygeson  var  for   øvrigt,    inden  Valgene    foregik,  traadt  tilbage 


'    Vidar,  1887,  S.  638  flg.     Smlgn.  Jac.  Aall,  Erindringer  (2.  Udg.),  S.  335. 

2  Her  skal  anføres  nogle  Prøver  af  disse  Breve.  8de  Februar  1814  skriver 
Thygeson  til  Prinsen:  „Vestre  Posten  medbragte  intet  vigtigt,  enten  offentligt 
eller  privat,  kun  har  iegfra  alle  Byer  lige  fra  Christiansand  af  til  Drammen 
incl.  private  Breve,  der  alle  skildre  den  eenstemmige  Beslutning  „aldrig 
at  blive  Svensk''   men   heller  at  ofre  alt  for  deres  elskede  Christian  Frederik 

og  for  gamle  Norge. Penge  Fabrikationen   har  siden  min  Hjemkomst 

været  mig  særdeles  angelegen  —  i  Morgen  vorder  200,000  Rbd.  indbetalt  i 
Zahlkassen,  og  inden  næste  Uges  Udgang  skulle  andre  400,000  Rbd.  være 
indleverede ;  — Jeg  haaber.  Deres  Høihed  er  tilfreds  med  disse  Anstrængelser, 
og  at  De  endog  naadigst  tilgiver,  om  vi  allerede  begynder  at  bære  Næsen  lidt 
høyere  i  Vejret  end  hidtil.  —  —  Her  cirkulerer  en  Afskrift  i  Byen  af  de  i 
Gaar  underdanigst  sendte  Sv.  Aviser,  som  indeholder  Traktaten  om  Norges 
Afstaaelse,  samt  Rygtet  om  Tolls  Anmarsch  med  12,000  Md.  etc.  etc.  — 
Afskriften  er  skrevet  med  Tanks  egen  Haand.  —  Hvad  skal  dette  sige?  —  er 
det  for  at  gjøre  sig  vigtig,  da  synes  det  mig  at  være  saare  mal  apropos'.!! 
—  Endnu  i  Aften  Kl.  9  ingen  Efterretninger  fra  Danmark  —  Ney,  det  er 
aldeles  ubegribeligt !"■  —  Et  senere  Brev,  der  er  dateret  Ode  Februar,  Kl.  2 
Efterm.:  „Fra  Sverrig  samstemme  alle  Efterretninger  i,  at  man  ikke  anseer 
det  muligt  at  tåge  Norge  med  Magt,  men  at  man  desto  sikkrere  haaber  at 
erobre  det  ved  Mangel  paa  Tilførsel;  —  Hungeren  vedbliver  saaledes  allene 
at  være  Norges  frygteligste  Fiende,  der  ikke  nok  kan  tåges  Hensyn  paa  ved 
alle  indvortes  og  udvortes  politiske  og  militaire  Foranstaltninger.  —  Her  gaar 
alt  sin  sædvanlige  Gang.  Markedet  begyndte  i  Gaar,  men  der  skal  være  meget 
faae  Almuesfolk  herinde  mod  de  Andre;  af  de  saakaldte  Conditionerede  gives 
her  derimod  uden  Tvivl  en  stor  Deel,  thi  ieg  har  intet  Øyebliks  Ro,  men  be- 
stormes uafbrudt  af  mundtlige  og  skriftlige  —  politiske  —  merkantilske  og 
militaire  Projekter  og  Ideer,   mod  hvilke  alle  ieg  saa  at  sige  kun  har  et  eneste 

Vaaben:   Patientia! Just  som  dette  er  nedskrevet,  har  ieg  den  Lykke 

at  modtage  Deres  Høiheds  naadigste  og  mig  lykkelig giørende  Skrivelse;  —  Deres 
Høihed  er  altsaa  heldig  og  vel  ankommen  til  Tronhiem.  —  De  er  bleven  saa- 
ledes modtaget  af  Trønderne,  som  det  sømmer  sig,  og  De  er  allerede  paa  Veyen 
igjen  derfra;  —  Alt  befalet  skal  vorde  efterkommet  —  CRd.  Anker,  som  er  her 
i  Byen,  har  strax  erholdt  Deres  Høyheds  naadigste  Skrivelse.'* 

fra  sin  Post  og  paa  et  skjæbnesvangert  Tidspunkt  afreist  til  Danmark, 
hvorfra  han  først  mange  Aar  senere,  under  meget  forandrede  Forhold 
vendte  tilbage  til  Norge  og  her  tilbragte  nogen  Tid. 

Stiftamtmanden  i  Christianssands  Stift,  Schouboe,  kappedes  med 
Thygeson  i  Tjenstivrighed.  Valget  i  Stiftsstaden  var  imidlertid  ikke 
gaaet  efter  Ønske,  og  han  fik  fra  Prinsen  Paalæg  om  at  forklare 
Sammenhængen  dermed.  Valget  i  Nedenæs  viste  en  almindelig  udbredt 
Stemning  for  at  se  Amtet  repræsenteret  af  Jacob  Aall,  hvilket  ogsaa 
maatte  indberettes  K  Allerede  en  Maaned  tidligere  havde  Christian 
Frederik  i  sin  Dagbog  nedskrevet  Bemærkninger,  der  viste,  at  han  i 
denne  rolige,  sindige  Mand,  der  i  det  længste  havde  været  en  tro  Til- 
hænger  af  den  gamle  Forening,  saa  en  erklæret  Beundrer  af  Grev 
Wedels  Meninger.  Valget  i  Nedenæs  fik  en  næsten  demonstrativ' 
Karakter  ved  den  Enstemmighed,  hvormed  Valgmændene  samledes  om 
Aall.  Schouboe,  som  her  havde  været  uheldig,  trøstede  imidlertid 
Prinsen  med  bedre  Udsigter  for  Raabyggelaget,  der  paa  den  Tid  be- 
tragtedes  som  et  eget  Amt.  Men  ogsaa  her  blev  dog  valgt  en  Menings- 
fælle  af  Aall  i  Sorenskriver  Bryn,  Grev  Wedels  gamle  Kontorbetjent 
fra  Kongsberg-,  —  og   det   tiltrods   for,   at  den    nidkjære  Stiftamtmand, 


'  Herom  skriver  Schouboe  i  et  Brev  af  20de  Marts  1814  fra  Christianssand  til 
Prinsen :  „Deres  Høyhed  har  naadigst  befalet  mig  at  oplyse  Aarsagen  til,  at 
her  gaves  saa  faa  Stemmer  i  Forhold  til  Byens  Størrelse  paa  Valgdagen.  — 
Denne  Synderlighed,  som  ogsaa  tildrog  sig  min  Opmærksomhed,  har  jeg  iinder- 
søgt  og  tør  med  Vished  formeene,  at  den  ej  havde  sin  Grund  uden  deri,  at 
den  store  arbejdende  Classe  deels  kun  lidet  entrerede  i  Sagen  og  deels  efter  at 
Gudstjenesten  var  forbi,  Ulede  hjem  for  at  kunde  anvende  den  anden  halve 
Deel  af  Dagen  til  Arbejde  —  hele  Embeds  Glassen  og  alle  de  formuende 
Borgere  voterede,  men  disses  Antal  udgjorde  ej  mere  end  circa  170.  —  Paa 
den  Dag  var  Stemningen  heri  Byen  saavidt  jeg  kunde  skjønne,  meget  god  og 
jeg  er  overbeviist  om,  at  dette  Tilfælde  intet  mærkværdigt  indeholder. 

Sidstafvigte  Mandag  blev  Valget  for  Nedenæs  Amt  foretaget,  hvor  Præsten 
Hr.  Grøegaard,  Sorenskriver  Finne  og  Lehnsmand  Thor  Reyersen  bleve  valgte, 
men  samtlige  32  Valgmænd  slemmede  for  Hr.  Jacob  Aall  paa  Næss.  —  Jeg 
som  kun  maatte  ansee  mig  som  Lovens  Organ  kunde  ej  m.od  Deres  Høyheds 
udtrykkelige  Bestemmelse  give  mit  Samtykke  til,  at  nogen  uden  for  Valgmændene 
bleve  valgte,  hvorpaa  de  besluttede  at  indgive  underdanigst  Ansøgning  om,  at 
Hr.  Aall  ikke  desto  mindre  maatte  tilstædes  at  blive  Deputeret  for  Nedenæs 
Amt  imod,  at  den  gamle  Sorenskriver  Finne  udgaaer. 

Paa  Onsdag  holdes  Valget  for  Raabøygdelaugets  Amt,  hvortil  jeg  rejser  i 
Morgen;  derfra  vil  neppe  komme  andre  end  Bønder.  For  et  hvert  Ord,  hvor- 
med Deres  Høyhed  nylig  glædede  mig,  bevidner  jeg  min  underdanigste  Tak- 
nemmelighed.''  —  Smlgn.  Jag.  Aall,  Erindringer  (2.  Udg.),  S.  370,  Note  1. 

-  Herom  skrev  Schouboe  følgende  Brev  fra  Christiansand  25de  Marts  1814,  til 
Prinsen:  „Hjemkommen  fra  Raabygdelauget  vover  jeg  underdanigst  at  tilmelde 
Deres  Høyhed,  at  Stemningen  ingenstæds  kan  være  skjønnere  end  i  dette  Fjeld- 

forinden  Valget  foregik,  havde  holdt  en  Indledningstale,  „hvori  han 
forestillede  Handlingens  Vigtighed,  og  de  Egenskaber,  der  fortrinlig 
maatte  søges  hos  de  Mænd,  til  hvilke  dette  vigtige  Kald  blev  betroet '." 

At  der  ogsaa  andensteds  har  været  tjenstvillige  Overøvrigheder, 
lader  sig  ikke  betvivle.  Men  det  er  ligesaa  usandsynligt,  at  de  ved 
selve  Valgene  har  udrettet  noget.  Ved  Valgmandsvalgene  var  de  om- 
trent udelukkede  fra  enhver  Indflydelse,  og  ved  det  endelige  Valg  af 
deputerede  var  Tiden  som  oftest  for  knap  til  at  kunne  udrette  noget 
for  at  paavirke  Stemningen  blandt  Valgmændene. 

Christian  Frederik  havde  ventet  sig  mere  af  Geistligheden,  i  hvis 
Hænder  Ledelsen  af  Valgmandsvalgene  var  lagt,  og  til  hvilken  han 
ogsaa  havde  rettet  en  særegen  Appel  om  at  benytte  sin  Indflydelse  paa 
Almuen.  Ad  denne  Vei  kan  han  have  udrettet  mere.  Men  dog  maa 
heller  ikke  dette  overvurderes.  Som  Regel  maa  det  antages,  at  Valgene 
er  foregaaede  under  Omstændigheder,  der  skulde  tillade  de  valgte  at 
handle  med  fuld  Selvstændighed.  De  enkelte  var  endnu  ikke  blevne  saa 
udprægede  i  sine  Meninger  som  senere  hen,  og  Paavirkningen  af  Prins- 
regentens  vindende  Personlighed  kom  for  en  stor  Del  først  senere, 
fornemmelig,  da  Repræsentanterne  paa  Veien  til  Eidsvold  passerede 
gjennem  Christiania.  Rigtignok  var  der  et  stort  Tal  af  Repræsentanter, 
som  paa  sin  Reise  aldeles  ikke  hehøvede  at  berøre  Hovedstaden.  Ogsaa 
mellem  dem  fandtes  der  ialfald  et  Mindretal,  der  ikke  indfandt  sig  paa 
Eidsvold  som  Tilhængere  af  Prinsens  Politik-.  Imidlertid  droges  lige- 
ledes  flere  af  dem  ind  i  den  Tryllering,  der  var  trukken  om  Regenten 
og  den  Opgave,  han  havde  stillet  sig. 

Under  disse  Omstændigheder  gjaldt  det  ogsaa  for  den  Kreds,  der 
straks    havde    samlet    sig    om    Prinsregenten,   at    fremstille    den   anden 


Amt.  —  Jeg  vil  ej  tale  om  det  almindelige  Had  mod  svensk  Undertrykkelse, 
hvoraf  enhver  blussede,  men  hvad  der  især  glædede  mig,  var  den  Følelse, 
hvormed  Almuen  talede  om  Løsrivelsen  fra  Danmark,  hvis  milde  Regjering  den 
paaskjønnede,  og  den  uforandledigede  Idce  hos  den,  at  Danmark  og  Norge  endnu 
kunde  blive  forenede  i  Deres  Høyheds  Person.  For  dette  Amt  bleve  valgte: 
Sorenskriver  Brynn  og  2de  Bønder,  den  eene  fra  det  øverste  Fjeld-Kald,  en 
Kjempe  fra  Old-Tiden."- 

'  Saa  heder  det  i  Fuldmagten  for  dette  Amt.  Fuldmagter  og  Adresser  ved 
Rigsforsamlingen  i  Eidsvold,  tredie  Hefte,  S.  3. 

^  JAC.  Aall,  Erindringer  (2.  Udg.),  S.  372  flg.  —  Af  J.  H.  Darres  Dagbog  synes 
at  fremgaa,  at  de  nordenfjeldske  deputerede  ikke  kom  længere  end  til  Eidsvold, 
og  at  de  ikke  forinden  Rigsforsamlingen  aflagde  noget  Besøg  i  Christiania. 
Historisk  Tidsskrift,  IV,  S.  393.  Om  Repræsentanterne  for  Nordre  og  Søndre 
Bergenhus  Amter  vides  med  Vished,  at  de  paa  Veien  til  Eidsvold  ikke  berørte 
denne  By.    Bidrag  til  Norges  Historie,  I,  S.  452. 

Sides  Mænd  i  det  mest  ugunstige  Lys.  Her  var  det  fremfor  alt  Grev 
Wedel,  der  rammedes,  og  den  Energi,  hvormed  hans  Rygte  mis- 
handledes, blev  ialfald  en  af  de  sikreste  Støtter  for  den  Gruppering  af 
Partierne,  der  under  de  paafølgende  Begivenheder  antog  en  ligefrem 
fanatisk  Karakter.  Fra  Modstandernes  Leir  kom  der  vilde  Rygter  om 
ham  til  Kjøbenhavn,  hvorfra  de  atter  bragtes  tilbage  til  Prinsen  selv  i 
Christiania  gjennem  Breve  fra  hans  fortrolige  i  Danmark'.  I  den 
Henseende  har  der  vistnok  været  en  stadig  Vekselvirkning  mellem  de 
to  Hovedstæder.  Fornemmelig  i  Kjøbenhavn  var  Opmærksomheden 
stærkt  optagen  af,  hvad  der  foregik  i  Norge.  Grev  Wedel  blev  der 
strengt  bedømt,  og  denne  haarde  Dom  har  i  sine  Ytringer  megen  Lig- 
hed  med  de  Udtryk,  hvori  han  kort  efter  omtales  i  Breve  fra  Prins- 
regentens  nærmeste  Omgivelser  og  af  denne  selv.  Parolen  var  her 
given  efter  hans  Hjemkomst  til  Norge,  da  det  viste  sig  umuligt  at 
istandbringe  nogen  Overensstemmelse  mellem  hans  og  Prinsens  Me- 
ninger om  Norges  fremtidige  Stilling,  saafremt  den  sidstnævntes  Planer 
paa  Sverige  skulde  mislykkes".    Af  sine  Modstandere  blev  Grev  Wedel 


'  Herom  handler  bl.  a.  et  Brev,  som  Carsten  Ankers  Søn,  Erik  Anker,  19de 
Marts  1814  skrev  til  Prinsen  fra  Kjøbenhavn,  og  som  han  oversendte  med  en 
Lieutenant  fra  Trondhjem  (v.  Holck),  der  reiste  til  Norge  over  Fladstrand. 
Erik  Anker  havde  tidligere  med  Fru  Kaas  skrevet  og  bedt  „om  Deres  Sam- 
tykke til  min  Forening  med  Betzy^,  og  han  bad  nu  paa  ny  Prinsen  interessere 
sig  i  denne  Anledning  hos  hans  Fader.  Videre  heder  det  i  Brevet:  „Endelig 
har  jeg  da  faaet  Vished  om,  at  min  Fader  er  reist  til  England,  af  Thygeson 
og  Rosenkrantz ;  Rygterne  om  denne  Sag  vare  saa  forskiellige,  at  det  var 
umuligt  at  blive  klog  derpaa.  Men  intet  Sted  i  den  Henseende  er  værre  end 
Kiøbenhavn.  Saaledes  har  man  pr.  Exempel  sagt  om  Gr.  Wedel,  at  Han  var 
en  Landsforræder,  at  Deres  Høyhed  havde  Landsforviist  ham  og  frataget  Ham 
Hans  Godser.  At  Wedel  ikke  førte  sig  saaledes  op,  som  Han  burde,  har  Jeg 
ret  godt  mærket,  førend  jeg  forlod  Norge;  men  at  han  skulde  fortiæne  Navn 
af  Forræder,  troer  og  haaber  jeg  ikke.  Ingen  kan  her  begribe,  hvad  Rosen- 
krantz egentlig  vil  i  Kiøbenhavn,  og  de  herværende  norsksindede  frygter,  at 
Han  af  Broderen  vil  blive  overtalt  til  at  blive  her  med  det  samme;  men  af 
Ham  selv  erfarer  jeg,  at  Han  reiser  tilbage  i  næste  Uge."  For  øvrigt  melder 
E.  Anker,  at  to  unge  danske  Adelsmænd  havde  tåget  Afsked  af  Militærtjenesten 
for  at  gaa  til  Norge,  Grev  Ludvig  Reventlow  og  Kammerjunker  Raben-Huit- 
feldt.  —  Selv  maatte  han,  indtil  han  havde  Faderens  Samtykke,  holde  sin 
Forlovelse  med  Betzy  (Sneedorf)  hemmelig.     I  en  Efterskrift  til  Brevet  heder 

det:     „ Den  svenske  Minister  Tawast  skal  i  Dag  for  første  Gang  have 

Audientz  hos  Prindsesse  Charlotte  og  Juliane  samt  hos  Prinds  Ferdinand.  Jeg 
anseer  dette  for  godt  Tegn.  Han  har  hidindtil  af  Trodsighed  ei  villet  forlange 
Audientz  hos  Deres  Høyheds  Søskende." 

-  JAC.  Aall,  Erindringer  (2.  Udg.),  S.  355.  G.  P.  Blom,  Norges  Statsforandring 
i  1814,  S.  137,  Meget  skarpe  Udtalelser  om  Grev  Wedel,  tildels  fra  Tiden 
før  hans  Tilbagekomst,  forekommer  hos  Pavels,  Biografi  og  Dagboger,  S.  144, 
145  flg.,  155. 

ikke  alene  bedømt  efter,  hvad  han  selv  vilde  arbeide  for.  Fantasien 
toges  til  Hjælp,  og  der  tillagdes  ham  Planer,  som  han  aldrig  har 
næret. 

Hvad  var  det  da,  han  for  det  første  tilsigtede? 

Efter  hvad  Christian  Frederik  har  bemærket  i  sin  Dagbog,  havde 
Gjenstanden  for  de  aldeles  private  Forhandlinger,  som  førtes  paa  Bog- 
stad, været  Norges  fremtidige  Forfatning,  ved  Siden  af,  at  man  drøftede 
Udsigterne  for,  at  Norge  kunde  føre  en  politisk  Tilværelse  som  isoleret 
Stat'.  Denne  Efterretning  tiltrænger  ingen  Bekræftelse;  det  maatte, 
som  Stillingen  var,  udelukkende  blive  disse  Spørgsmaal,  som  ved  denne 
Leilighed  sattes  under  Forhandling. 

Men  hvad  der  ikke  fra  den  Kant  høres  noget  om,  det  er,  hvor- 
ledes Grev  Wedel  og  hans  paa  Bogstad  samlede  politiske  Venner  havde 
tænkt  sig,  paa  Eidsvold  at  arbeide  for  sine  Meninger.  Der  er  ikke 
fremkommet  noget  Grundlovsudkast,  der  vides  at  være  drøftet  og  redi- 
geret  ved  denne  Sammenkomst.  Saafremt  Grev  Wedel  har  nedskrevet 
noget  om  sine  Tanker  angaaende  Fædrelandets  fremtidige  Forfatning, 
da  har  han  paa  Eidsvold  beholdt  dette  for  sig  selv,  og  ingen  af  de 
øvrige  Deltagere  i  Sammenkomsten  paa  Bogstad,  hvis  Navne  kjendes, 
har  fremlagt  noget  Udkast  for  Offentligheden.  Fra  denne  Side  er  der 
overhovedet  kun  bekjendt  et  eneste  Grundlovsudkast,  nemlig  Werge- 
lands; men  der  haves  ingen  Efterretning  om,  at  denne  Repræsentant 
under  sin  Reise  til  Eidsvold  har  aflagt  noget  Besøg  paa  Bogstad,  og 
hvis  der  kan  lægges  nogen  Vægt  paa,  hvad  han  selv  beretter  om  sin 
Reise,  skulde  det  være  mest  sandsynligt,  at  han  ikke  har  været  der^'. 
Han  ytrer  om  sit  eget  Udkast,  at  han  „blot  havde  kastet  det  paa 
Papiret  til  egen  Veiledning",  og  dette  kan  gjerne  tåges  bogstavelig  efter 
Ordene  '*.  Der  er  i  de  nu  bekjendte  Kilder  intet,  som  tyder  paa,  at 
man  i  det  Wergelandske  Udkast  skulde  have  noget  Resultat  af  et  større 
Partimødes  Drøftelse;  det  kan  alene  betragtes  som  hans  eget  Arbeide, 
som  et  Udtryk  for  denne  enkelte  Mands  Meninger. 

Men  er  dette  saa,  og  har  Grev  Wedel  og  hans  Venner  ikke  paa 
Forhaand  samlet  sig  om  et  Udkast,  der  kunde  repræsentere  deres  Op- 
fatning  af,  hvilken  Forfatning  der  var  den  bedste  for  Norge,  da  bliver 
dette  en  Feil  fra  deres  Side.  De  kom  til  Eidsvold  uden  et  fastslaaet 
politisk  Program    i    Henseende   til    Rigets    indre    Forhold.     Kun    i   For- 


'   Smlgn.  S.  83,  Noten. 

-   Nic.  Wergeland,  Fortrolige  Breve  fra  Eidsvold,  S.  4  flg. 

"  Nic.  Wergeland,  anf.  St.,  S.  51. 

holdet  udåd  havde  de  samlet  sig  om  bestemte  Fordringer,  De  styrkede 
derved  de  Misforstaaelser  af  deres  Hensigter,  som  allerede  havde  be- 
gyndt  at  danne  sig,  og  de  gav  Modparten  et  nyt  Vaaben  i  Hænde,  af 
hvilket  denne  senere  hen  ikke  undlod  at  benytte  sig  imod  dem.  Den 
virkelige  Sammenhæng  var  dog  en  helt  anden. 

For  Grev  Wedel  og  hans  Venner  stod  i  Øieblikket  Ordningen  af 
de  ydre  Forhold  som  det  mest  paatrængende,  medens  de  ikke  antog, 
at  der  kunde  næres  Tvivl  om  Grundtrækkene  for  den  frie  Forfatning, 
som  Norge  maatte  faa.  For  dem  var  der  her  ingen  Grund  til  at 
opponere  mod  Prinsregenten ;  de  kunde  tværtimod  i  denne  Henseende 
yde  ham  sin  fulde  Tilslutning  og  paa  enhver  Maade  støtte  Arbeidet 
paa  Norges  frie  Forfatning  ^  Hvad  det  for  dem  gjaldt,  var  noget  helt 
andet.  De  tænkte  sig,  at  Forsamlingens  Opgave  ikke  skulde  blive  ind- 
skrænket  til  Forfatningsarbeidet  alene,  og  de  havde  gaaet  ud  fra,  at  de 
som  Repræsentanter  for  Folkets  Souverænetet  skulde  raade  for  dets 
Fremtid  ogsaa  i  andre  Henseender,  og  at  de  ikke  viljeløst  skulde  lægge 
Afgjørelsen  i  Prinsens  Hænder.  Hvad  Forfatningen  angik,  da  var  de 
vidende  om,  at  der  ialfald  vilde  foreligge  et  Udkast  fra  Sorenskriver 
Falsens  Haand.  Peder  Anker  havde  selv  været  tåget  med  paa  Raad 
om  dette-.  Overfor  Prinsen  ansaa  Grev  Wedel  det  for  sin  og  sine 
Meningsfællers  hovedsageligste  Opgave  at  tvinge  ham  til  aabent  Spil 
med  Hensyn  til  Rigets  Stilling  udåd.  Her  vilde  han,  at  Rigsforsam- 
lingen  skulde  staa  helt  uafhængig,  som  Prinsens  overordnede,  hvor 
det  gjaldt  Fædrelandets  Fremtid.  Naar  dette  var  fastslaaet,  kunde 
man  behandle  de  egentlige  Forfatningsspørgsmaal.  Grev  Wedels  paa- 
følgende  Optræden  kan    ikke   efterlade  Tvivl  om,  hvorledes  han  tænkte 


*  Pavels,  Biografi  og  Dagboger,  S.  176:  „0m  Grev  Wedel  fortælles  der,  at 
han  i  Torsdags  paa  Bogstad  havde  iidtalt  sig  om  Norges  Tilstand  og  Prindsen, 
vel  ikke  med  fuldkommen  Tilfredshed,  men  dog  i  en  cedel,  moderat  Tone.  Som 
den  voldsomste  Oppositionsmand  nævnes  Wergeland.''  Torsdagen  var  7de 
April,  Skjærtorsdag.  Den  Opfatning,  som  her  kommer  til  Orde,  kan  meget 
mulig  være  foranlediget  derved,  at  der  i  Christiania  var  hørt  Ytringer  om  de 
da  forsamlede  politiske  Venners  Meninger  om,  hvordan  de  skulde  stille  sig 
til  Forfatningsværket.  Ogsaa  overfor  Peder  Anker  synes  Prinsen  at  have 
stillet  sig  noget  mere  velvillig  i  de  sidste  Uger  før  Rigsforsamlingen.  Nogle 
Bemærkninger  om  deres  Sammentræf  paa  et  Bal  hos  Peder  von  Cappelen  i 
Drammen  24de  Marts  findes  i  Prinsens  Dagbog  fra  Regenttiden  i  Norge,  S.  67. 
Hvis  der  herpaa  kan  lægges  nogen  større  Vægt,  har  det  muligens  den  samme 
Forklaringsgrund,  som  ovenfor  er  anført;  dog  maa  hermed  sammenlignes 
nævnte  Værk,  S.  76. 

2  Jac.  Aall,  Erindringer  (2.  Udg.),  S.  344.  Wergeland,  Norges  Konstitutions- 
Historie,  Iste  Hefte,  S.  84.     G.  P.  Blom,  Norges  Statsforandring,  S.  142. 

sig  Sagen,  og  om  hans  Taktik.  Men  han  havde  undervurderet  den 
Indflydelsc,  som  Prinsen  imidlertid  havde  vidst  at  forskaffe  sig;  han 
stod  ialfald  magtesløs  til  at  forhindre  sin  Modstander  fra  Skridt  for 
Skridt  at  erobre  en  Indflydelse,  som  skulde  blive  ham  overlegen  og 
krydse  hans  Beregninger. 

Christian  Frederik  havde,  som  det  snart  viste  sig,  tåget  sin  Opgave 
paa  en  anden  Maade.  Han  havde  allerede  tidlig  sørget  for  at  skaffe 
Rigsforsamlingen  en  Veiledning  for  dens  tilkommende  Arbeide,  og  der 
forelaa,  da  den  traadte  sammen,  en  Række  af  Grundlovsforslag,  af  hvilke 
flere  var  fremkomne  gjennem  Opfordring  og  Henvendelse  fra  ham,  dels 
tilblevne  efter  Konferenser  mellem  ham  og  Forfatterne.  Materialet 
skulde,  saa  at  sige,  leveres  Rigsforsamlingens  Konstitutions-Komité 
fra  Prinsregentens  Bureau,  og  hvis  han  ikke  paa  egen  Haand  havde 
grebet  Initiativet,  vilde  han  dog  have  modtaget  indtrængende  Raad 
om  at  fremsætte  Forslag  til  Norges  nye  Grundlov.  Professor  N. 
Treschow  gjorde  ham  saaledes,  da  han  i  Februar  eller  Marts  1814  paa 
Opfordring  tilstillede  Regenten  sit  „Forsøg  til  Forslag  om  en  Konstitu- 
tion  for  Norges  Rige",  udtrykkelig  opmærksom  paa,  at  Regenten  ifølge 
Sagens  Natur  maatte  have  Retten  til  at  benytte  sit  Initiativ  overfor  den 
tilkommende  Rigsforsamlings  grundlovgivende  Arbeider,  og  det  har 
neppe  fra  andre  Kanter  manglet  paa  tilsvarende  Opfordringer  ^ 

Idet  Prinsen  handlede  i  Overensstemmelse  hermed,  havde  han 
benyttet  Tiden  forinden  Rigsforsamlingens  Sammentræden  ganske  ander- 
ledes  energisk  end  den  modsatte  Part,  og  dette  gav  ham  senere  en  be- 
tydelig Overlegenhed.  Det  forberedende  Arbeide  for  Rigsforsamlingen 
udgik  fra  ham  og  hans  Meningsfæller,  og  saaledes  maatte  det  staa  for 
alle,  som  om  det  kun  var  fra  den  Side,  der  var  arbeidet  for  at  skabe 
Norges  frie  Forfatning;  den  overveiende  Del  af  den  Begeistring,  som 
var  fremkaldt  gjennem  Uafhængighedserklæringen  og  vedligeholdt 
gjennem  Valgene  til  Rigsforsamlingen,  kom  saaledes  Prinsen  og  hans 
Sag  til  Gode.  Men  samtidig  tilsagde  hans  egen  Interesse  ham  at  gjøre 
Grev  Wedel  den  stærkeste  Modstand  paa  dette  Punkt,  hvor  han  kunde 


'  N.  Treschow,  Om  Norges  Grundlov,  S.  205  flg.  I  Fortalen  til  dette  posthume 
Værk  heder  det:  „Norges  daværende  Regent  forlangte  i  en  kritisk  Stilling 
hans  Erklæringer."'  Om  de  forskjellige  Grundlovsforslag,  som  dels  indkom 
til  Regenten,  dels  til  Rigsforsamlingen,  kan  henvises  til  Forfatterens  Bidrag 
til  Norges  Historie  i  1814,  I,  S.  51 — 260,  smlgn.  S.  263  flg.,  hvor  man  enten  vil 
finde  disse  Forslag  aftrykte  eller  ialfald  en  Angivelse  af  de  Værker,  hvori  de 
tidligere  er  offentliggjorte. 

vente  dennes  første  Angreb.  Han  var  bestemt  paa  at  gjøre,  hvad  der 
stod  i  hans  Magt,  for  at  hindre,  at  der  kastedes  Klarhed  over  Rigets 
ydre  Stilling,  og  da  han  kunde  haabe  at  faa  friere  Hænder,  om  det 
lykkedes  ham  at  skyde  Forfatningsværket  saa  meget  mere  frem, 
blev  ligeledes  dette  for  ham  en  forøget  Opfordring  til  at  arbeide  mod 
samme  Maal. 

Men  ogsaa  i  selve  Kompromisset  af  16de  Februar  laa  der  fra  først 
af  for  Prinsen  al  Opfordring  til  hurtigst  muligt  at  fremme  Forfatnings- 
arbeidet,  og  han  maatte  deri  finde  en  Støtte  hos  de  Mænd,  der  mest 
havde  paavirket  hans  Holdning.  For  dem  som  for  ham  blev  det  en 
vigtig  Del  af  Opgaven,  at  paaskynde  dette  Arbeide  for  saa  tilsidst  at 
lade  dette  krone  ved  et  Kongevalg,  hvis  Udfald  ikke  vilde  blive  tvivl- 
somt.  Fra  alle  Kanter  syntes  de  sammenstødende  Begivenheder  at 
befordre  den  Politik,  som  Christian  Frederik  havde  gjort  til  sin, 
medens  det  Haab,  Grev  Wedel  ved  sin  Tilbagekomst  til  Norge  havde 
kunnet  gjøre  sig  om  at  trænge  igjennem  med  sine  Meninger  hos 
Folkets  nyvalgte  Repræsentanter,  til  samme  Tid  maatte  blive  saa  meget 
mindre.  Han  opgav  dog  ikke  Kampen  for  sin  Overbevisning.  Først 
paa  Eidsvold  fik  han  ihænde  de  sikre  Beviser  for,  at  Stemningen 
havde  udviklet  sig  paa  en  anden  Maade,  end  han  havde  tænkt.  Indtil 
da  har  han  vistnok  ialfald  bevaret  Haabet  om  at  kunne  trænge  igjennem 
med  sine  Meninger.  Men  imidlertid  havde  Prinsens  Politik  bygget  en 
Mur  omkring  ham,  som  han  ikke  kunde  omstyrte. 

Et  Slagord,  der  øvede  megen  Virkning,  var  det,  som  udgik  fra 
Prinsen  selv  og  hans  Omgivelser,  at  Grev  Wedel  og  hans  Menings- 
fæller  var  bange.  Som  Omkvædet  angaves  fra  oven  af,  blev  det  gjen- 
taget  af  talrige  Eftersnakkere,  og  det  saakaldte  Vestparti  blev  snart 
udskreget  som  det  mod  løse,  det  svagsindede  og  det  skjælvende 
Parti,  Navne,  som  dets  Medlemmer  med  harmfuld  Ironi  optog  og  an- 
vendte om  sig  selv.  Modløsheden  og  den  skjælvende  Svaghed  bestod 
rigtignok  kun  deri,  at  de  vilde  have  den  samme  Ret  for  Rigsforsam- 
lingen,  som  maatte  være  forbeholdt  enhver  anden  grundlovgivende 
Nationalforsamling  i  den  hele  Verden,  at  have  fuld  og  klar  Rede  paa 
Rigets  ydre  Stilling,  forinden  den  traf  nogen  Beslutning  om  dets  Frem- 
tid. Men  herpaa  tænkte  ikke  Mængden.  Betænksomheden  blev  gjort 
til  Svaghed  og  Svagheden  til  Forræderi.  Ligesom  den  ene  Handling 
tog  den  anden,  saaledes  tog  nu  det  ene  Ord  det  andet.  Alt  hvad 
Folket  havde  seet  af  Handlinger,  var  udgaaet  fra  Prinsen,  som  havde 
løftet   den    norske   Selvstændigheds    Fane,    og   da  laa  det  meget  nær  at 

se  en  Fiende  af  denne  Selvstændighed  i  enhver,  som  paa  noget  Punkt 
modsatte  sig  Prinsens  Politik. 

Det  var  dog  ikke  Slagord  alene,  som  her  benyttedes  imod  Grev 
Wedel  og  skabte  den  stærke  Opinion,  der  snart  skulde  staa  imod  ham 
og  hans  Meningsfæller.  Al  gammel  Uvilje  mod  det  østlige  Nabofolk 
blev  i  denne  Tid  paa  ny  pustet  op.  Under  Krigen  i  1808  og  1809 
havde  denne  været  mere  dæmpet;  men  det  var  ikke  vanskeligt  at 
vække  den  til  nyt  Liv,  og  saaledes  blussede  Nationalhadet  efterhaanden 
op  som  en  kraftig  Støtte  for  Prinsens  Politik.  I  sine  egne  officielle 
Meddelelser  til  Folket  gav  han  Uviljen  mod  Sverige  Næring,  ved  at 
fremstille  det,  som  om  der  fra  den  Kant  alene  kunde  ventes  Under- 
trykkelse og  Trældom,  —  ogsaa  et  af  Tidens  sædvanlige  Slagord. 
Navnlig  var  disse  Følelser  udbredte  mellem  Almuen  paa  Landet,  og 
de  kom  ogsaa  tilsyne  mellem  Byernes  Befolkning '.  Hadet  mod 
Sverige  fandt  ogsaa  Næring  derved,  at  der  inden  Landets  Grænser 
anvistes  Personer,  mod  hvilke  det  kunde  rettes,  og  Frygten  for  at 
rammes  af  de  gjængse  Beskyldninger  om  at  være  svensksindede  blev 
tilsidst  for  mange  den  kraftigste  Drivfjæder  til  at  vende  Grev  Wedel  og 
hans  Meningsfæller  Ryggen  og  indordne  sig  under  det  store  Flertal, 
der  stod  som  Samlingen  af  alle  Fædrelandets  sande  Venner. 

Christian  Frederik  havde  atter  været  den  heldige.  Gjennem  den 
Behændighed,  hvormed  han  havde  udnyttet  alle  Øieblikkets  Fordele, 
medens  Grev  Wedel  var  fraværende,  var  Stillingen  vendt  derhen,  at 
han  blev  Repræsentanten  for  den  samme  nationale  Stemning,  som  Grev 
Wedel  havde  vakt  og  holdt  oppe  i  1809.  Ingen  anden  enkelt  Mand 
havde  i  den  Grad  som  Grev  Wedel  bidraget  til  at  skabe  et  norsk 
Selvstændighedsparti  i  1809.  Nu  brød  de  samme  Følelser  frem,  og 
der  reistes  atter  de  samme  Krav  om  Fædrelandets  Selvstændighed. 
Men  de  samledes  om  en  anden  Personlighed,  og  hvad  Grev  Wedel 
havde  saaet  i   1809,  det  høstedes  i  1814  foreløbig  af  Christian  Frederik. 


'  I  L.  S.  Platous  Optegnelser  for  2den  Februar  heder  det:  ^Stemningen  i  det 
Hele,  saavidt  jeg  har  kunnet  erfare,  er  temmelig  ens,  nemlig  hadelig  mod 
Svensken,  forbitret  mod  Kong  Frederik,  der  afstod  os,  men  dog  frygtsom  for 
Udfaldet,  især  formedelst  Mangel  af  Korn.''  Historisk  Tidsskrift,  II,  S.  11.  I  et 
Brev  af  17de  Februar,  skrevet  lige  efter  Eidsvoldsmødet,  ytrer  Carsten  Anker: 
„Naar  dette  herlige  Baand  er  knyttet,  da  Vee  hver  Fiende,  være  sig  svensk 
eller  — ."     M.  Birkeland,  Bidrag  til  Norges  nyere  Historie,  S.  7. 


"^a? 


VI. 

RIGSFORSAMLINGENS  AABNING  OG  KAMPEN 
OM  DENS  SUVERÆNETET. 


Valgene  var  tilendebragte,  og  Rigsforsamlingen,  som  var  indkaldt 
ved  Prinsregentens  aabne  Brev  af  19de  Februar,  skulde  nu  træde 
sammen.  De  nyvalgte  Repræsentanter  begav  sig,  trods  den  for  Reiser 
mindre  heldige  Aarstid,  paa  Veien  og  samledes  umiddelbart  forud  for 
den  til  Aabningshøitideligheden  fastsatte  Dag  paa  Eidsvold  Værk,  hvor 
de  indkvarteredes  i  større  eller  mindre  Afstand  fra  Hovedbygningen. 
Samtidig  med  de  andre  mødte  ogsaa  Grev  Wedel  frem.  Endnu  om 
Aftenen  den  8de  April  var  han  i  Christiania.  Han  aflagde  da  et  Besøg 
hos  Professor  Platou,  for  at  laane  det  Bind  af  Burnets  Værk  over  sin 
Samtids  Historie,  der  omhandlede  Foreningen  mellem  England  og 
Skotland  ^  Den  følgende  Dag,  Ode  April,  reiste  han  til  Eidsvold,  hvor 
han  først  er  ankommen  ud  paa  Eftermiddagen,  muligens  endog  først 
om  Aftenen  eller  Natten. 

Paa  Eidsvold  Værk  herskede  der  ved  Repræsentanternes  Ankomst 
den  største  Forvirring.  Eieren,  Carsten  Anker,  var  i  Prinsens  Ærinder 
reist  til  London  for  der  at  varetage  hans  og  Landets  Interesser,  og  i 
hans  og  hans  Søns  Fravær  skulde,  efter  Prinsregentens  Foranstaltning, 
Ritmester  Iver  Elieson  som  Rigsforsamlingens  Intendant  have  truffet 
den  nærmere  Ordning  med  Indkvartering  o.  lign.  Som  tidligere  Eier 
af  Stedet  (indtil  1794)  havde  han  ialfald  den  Fordel  at  være  godt  kjendt 
paa  Værket  og  i  dets  Omegn;   men  han  løste  desuagtet  ikke  sin  under 


1   Se    den    Billet    fra   Grev   Wedel  til  Professor  Platou,  som  er  trykt  i  Historisk 
Tidsskrift,  II,  S.  41  flg.,  Noten. 

Forholdene  paa  Stedet  meget  vanskelige  Opgave  paa  nogen  heldig 
Maade.  Der  hørtes  i  de  første  Dage  af  Rigsforsamlingens  Samvære 
mange  Klager  over  hans  Foranstaltninger,  og  der  var  meget  at  forandre 
og  gjøre  om  igjen,  forinden  alle  Repræsentanter  fandt  sig  tilfredse. 
Enkelte  maatte  endog  flytte  fire  Gange,  forinden  de  fik  et  Kvarter, 
hvormed  de  mente  at  kunne  slaa  sig  til  Ro ', 

Det  faldt  herved  saa  uheldig,  at  et  Par  af  Prinsen  særlig  velseede 
Medlemmer  (Falsen  og  Sverdrup)  skulde  være  mellem  de  lykkelige, 
som  straks  erholdt  et  godt  Kvarter,  medens  Grev  Wedel,  Kammer- 
herre Løvenskiold,  Justitsraad  Cloumann  og  Sorenskriver  Blom  blev 
anbragte  i  en  meget  tarvelig  Husmandsstue  -,  hvor  der  kun  fandtes  to 
Senge.  Løvenskiold  og  Blom  tilbragte  derfor  sin  første  Nat  paa 
Loftet,  hvor  de  sov  paa  Halm,  der  var  bredt  ud  over  Gulvet.  Men 
efterat  de  havde  klaget,  blev  der  rettet  herpaa,  og  de  fik  et  nyt 
Kvarter  paa  en  anden  Husmandsplads,  som  laa  i  Nærheden  af  For- 
samlingsstedet.  Denne  Plads  hed  Smedbakken;  men  af  velvillige  Sjæle 
omdøbtes  den  nu  for  en  Tid  til  Svenskebakken  ^  Dette  kunde  se  ud 
som  en  Chikane.  Men  ligesom  det  ikke  lader  sig  tænke,  at  Christian 
Frederik  vilde  have  nedladt  sig  til  at  give  Vink  om  at  benytte  et  saa- 
dant    Middel    for    at    ærgre    ubehagelige    Modstandere,    maa    rimeligvis 


^  Af  Christian  Frederiks  Dagbog  fra  1814,  S.  83  sees,  at  han  selv  maatte  gribe 
ind,  og  at  bl.  a.  hans  Adjutant,  Haffner,  deltog  i  Omordningen. 

-  Oplysninger  herom  i  den  paa  foregaaende  Side  paaberaabte  Billet,  hvori  Grev 
Wedel  skriver:  „Anstalterne  ere  usle.  Igaar  ingen  Aftensmad.  Mag  ingen 
Frokost.''  Angaaende  den  Tid,  som  forskjellige  Repræsentanter  o.  a.  9de  April 
brugte  paa  Reisen  til  Eidsvold,  haves  flere  Oplysninger.  Foged  Johan  Collett, 
der  reiste  samme  Dag  som  Grev  Wedel,  brugte  17  Timer  fra  Christiania  til 
Eidsvold,  hvorimod  hans  Broder,  Regjeringsraad  Jonas  Collett,  Schmidt  og 
Steenstrup  kom  hurtigere  frem.  Fr.  Schmidts  Dagboger,  S.  148.  A.  Møller 
ankom  først  Kl.  1  om  Natten  til  Eidsvold.  Yngvar  Nielsen,  Bidrag  til 
Norges  Historie  i  1814,  I,  S.  324.  Prinsregenten  tilbagelagde  —  ligeledes  9de 
April  —  Veien  fra  Christiania  til  Eidsvold  paa  8V2  Time.  Christian  Frede- 
riks Dagbog,  S.  80. 

•"  G.  P.  Blom,  Norges  Statsforandring  i  Aaret  1814,  S.  141,  Noten.  Denne 
Forfatter  fortæller  i  Sammenhæng  hermed,  at  en  af  Prinsens  Adjutanter  i 
denne  Anledning  havde  forsikret  ham,  at  han  gjerne  skulde  ligge  paa  Gulvet, 
naar  det  behøvedes.  Dertil  svarede  Blom,  at  hvis  Landets  Vel  og  Ære  kunde 
befordres  ved  et  saadant  Leie,  da  skulde  han  heller  ikke  spare  sin  Ryg  og 
holde  det  ud  ligesaa  længe  som  Adjutanten;  men  Sætningens  Rigtighed  maatte 
Adjutanten  først  bevise;  for  øvrigt,  mente  han,  burde  Repræsentanternes 
Styrke  beståa  i  Hovedet,  ikke  i  Ryggen.  Blom  paastaar,  at  han  selv,  efter 
dette  Optrin  kom  i  et  slet  Rygte  hos  Adjutanterne.  Ogsaa  i  Aalls  Erindringer 
(2.  Udg.),  S.  384  omtales  Klager  over  de  slette  Foranstaltninger,  som  var 
trufne. 

ogsaa  hans  Intendant  frikjendes  for  at  have  tilsigtet  nogen  Chikane^ 
Det  gik  andre  paa  samme  Maade  ^  og  Klager  indløb  fra  mange, 
hvem  det  ikke  kunde  være  nogen  Mening  i  at  ville  plage,  fordi  de 
var  Prinsens  Modstandere.  Elieson  havde  i  Begyndelsen  ikke  magtet 
sit  Hverv.  Eftersom  Tiden  gik,  udjævnedes  alt.  I  een  Henseende  synes 
der  endog  at  være  tåget  meget  Hensyn,  forsaavidt  Meningsfæller  og 
Folk  fra  de  samme  Landsdele  i  Regelen  fik  Anledning  til  at  bo 
sammen. 

Om  Eftermiddagen  den  Ode  April,  Paaskeaften,  var  ialfald  en  større 
Del  af  Repræsentanterne  ankommen  til  Eidsvold  og  forsamledes  da  i 
Jernværkets  Hovedbygning,  hvor  den  store  Sal  var  indredet  som  Lokale 
for  de  kommende  Forhandlinger.  Her  bødes  dem  den  første  Anledning 
til   at   udveksle  sine  Meninger,  og  her  begyndte  allerede  de  første  An- 


Ritmester  Iver  Elieson  var  kjødeligt  Soskendbarn  af  Peder  Anker  og  Svoger 
af  en  afdød  Broder  af  denne.  Selv  var  han  anseet  for  en  stor  viveur.  For 
sin  Virksomhed  paa  Eidsvold  som  Rigsforsamlingens  Intendant,  eller  som 
han  ogsaa  mere  vulgært  benævntes,  „Kjøgemester"  skal  han  have  oppebaaret 
et  Honorar  af  500  Rdl.  Naar  det  fortælles,  at  han  har  opført  Eidsvoldsbyg- 
ningen,  er  dette  neppe  ganske  rigtigt,  da  denne  ialfald  delvis  ansees  for  at 
være  bygget  af  foregaaende  Eiere.  Smlgn.  Alf  Collett,  Familien  Elieson, 
S.  19  flg.  —  Paa  Eidsvold  optraadte  han  senere  som  Hofmanden,  der  overfor 
sine  Slægtninge  fra  Bogstad  fulgte  den  fra  oven  anviste  Taktik,  idet  han 
behandlede  dem,  som  deres  Meningsfæller,  du  haut  en  bas.  Men  da  Begiven- 
hederne  kort  efter  tog  en  anden  Vending,  end  han  oprindelig  havde  forudseet, 
følte  han  Savnet  af  at  skulle  undvære  den  fra  Fortiden  tilvante  behagelige 
Omgang  i  Selskabskredsen  paa  Bogstad,  og  han  gjorde  derfor  dets  Eier  sin 
Opvartning  for  at  forespørge,  hvorvidt  der  var  noget  til  Hinder  for,  at  han, 
uanseet  hvad  der  var  passeret  i  Mellemtiden,  atter  kunde  indfinde  sig  paa 
Stedet.  Det  kunde  neppe  være  smigrende  for  ham,  da  hans  Slægtning  viste, 
at  han  ikke  lagde  nogen  Vægt  paa  hans  Gjerninger,  men  simpelthen  svarede: 
„Aa,  kom  og  gaa,  som  Du  vil."  Han  døde  imidlertid  allerede  18de  Januar 
1815  og  fik  saaledes  ikke  videre  Anledning  til  at  nyde  den  Gjæstfrihed  paa 
Bogstad,  som  han  var  bange  for  at  have  forspildt  under  Rigsforsamlingen.  — 
Om  Eliesons  Virksomhed  i  de  første  Dage  se  Aalls  Erindringer  (2.  Udg.), 
S.  385.  Foruden  «Intendant"  kaldtes  han  ogsaa  „Marschal"  eller  „Ceremoni- 
mester".  En  ironisk  Karakteristik  af  denne  Personlighed,  „Kjøgemester  for 
National-Konventet  og  Mundskjænk  ved  Hoffet",  er  given  af  N.  Wergeland 
i  hans  Fortrolige  Breve  fra  Eidsvold,  S.  47.  G.  P.  Blom  omtaler  ham  i  sin 
Dagbog  fra  Eidsvold  som  Prinsens  Spion.  Historisk  Tidsskrift,  tredie  Række, 
I,  S.  88. 

Provst  Fr.  Schmidt,  Direktør  Steenstrup  og  Foged  Johan  Collett  havde  det 
ikke  bedre.  Smlgn.  Fr.  Schmidts  Dagboger,  S.  148.  Med  Schmidts  Skildring 
stemmer  i  alt  væsentligt,  hvad  Collett  i  et  (utrykt)  Brev  skrev  til  sin  Hustru: 
„Et  elendigt  Sengested  fandtes  opslaaet  langs  med  den  ene  Væg;  ingen  Mad 
var  at  f aa ;  ingen  Drikke  iiden  Melkeblande.''  Først  efter  fire  Omflytninger 
lykkedes  det  at  skaffe  de  tre  Kontubernaler  et  Kvarter,  hvormed  de  omsider 
erklærede  sig  tilfredse. 

tydninger  at  mærkes  til  den  Gruppering  efter  de  forskjellige  Synsmaader 
om  Fædrelandets  Stilling,  som  i  den  paafølgende  Tid  skulde  danne  Grund- 
laget  for  Rigsforsamlingens  Partier.  De  vestlandske  Repræsentanter, 
fra  hvem  Bergenserne  hurtig  og  bestemt  havde  skilt  sig,  mærkede  ved 
dette  første,  indledende  Samkvem,  at  Prinsens  Tilhængere  ikke  stoledc 
paa  dem.  Repræsentanter,  som  endnu  ikke  havde  fæstnet  sig  i  nogen 
politisk  Overbevisning,  gjordes  til  Gjenstand  for  Paavirkning,  medens 
Meningsfeller  søgte  hinanden  og  i  Fortrolighed  udvekslede  sine  Tanker'. 
Hvorvidt  Grev  Wedel  har  været  tilstede  i  denne  Sammenkomst,  vides 
ikke;  det  kan  ialfald  være  rimeligt,  at  han  ogsaa  paa  den  Maade  til  det 
sidste  Øieblik  har  holdt  det  Løfte,  han  havde  givet  Prinsen  om  at  være 
passiv. 

Saa  oprandt  den  høitidsfulde  Dag,  da  Christian  Frederik  havde  sat 
de  valgte  Repræsentanter  Stevne  paa  Eidsvold.  Det  var  den  10de  April, 
i  1814  første  Paaskedag.  Han  mødtes  da  første  Gang  med  Rigsforsam- 
lingens Medlemmer  ved  Kirken,  for  sammen  med  dem  at  overvære 
Gudstjenesten,  hvis  Høitidelighed  denne  Gang  var  bleven  dobbelt,  ved 
den  vigtige  Anledning,  der  nu  paa  Kirkeaarets  store  Festdag  havde 
samlet  Regenten  og  Folkets  kaarne  Mænd.  Efter  Gudstjenestens  Af- 
slutning  vendte  alle  tilbage  til  Eidsvold  Værk,  hvor  saa  Prinsen  i  egen 
Person  af  Repræsentanternes  Hænder  modtog  deres  Fuldmagter,  med 
dertil  hørende  Adresser,  —  Resultatet  af  det  fuldbragte  Plebiscit.  Enkelte 
knyttede  dertil  nogle  mer  eller  mindre  velvalgte  Ord ;  mellem  dem  var 
ikke  Grev  Wedel.  I  Taushed  overleverede  han  Fuldmagten  fra  Jarls- 
berg Grevskab -.  Han  og  Prinsen  forstod  her  lige  godt,  hvem  der  fore- 
løbig  var  Seierherre,  og  af  den  første  Seier  kunde  den  lykkelige  hente 
Haab  om,  at  flere  vilde  følge  efter. 

Anden  Paaskedag,  Ilte  April,  samledes  Medlemmerne  til  det  første 
Møde,  og  i  dette  holdt  Prinsregenten  sin  Aabningstale.  Betragtet  som 
et  politisk  Schaktræk,  var  denne  ligesaa  velberegnet,  som  den  var  vel- 
lykket. Efter  sikre  Vidnesbyrd  har  den  ogsaa  gjort  en  stor  Virkning 
paa  de  forsamlede.  Det  var  en  Tale,  saadan  som  den  netop  skulde 
holdes  paa  dette  Tidspunkt,  da  det  gjaldt  om  at  styrke  Tilliden  til  Re- 
gentens Politik  og  vække  Begeistring  for  den  Sag,  han  erklærede  at 
have  gjort  til  sin.     Om  Talen  kunde  støde  Modstandere  bort,  havde  den 


^  Jac.  Aall,  Erindringer  (2.  Udg.),  S.  385.  Om  den  Mistillid,  der  raadede 
overfor  Vestlændingerne,  se  NiC.  Wergeland,  Fortrolige  Breve,  S.  5. 

-  „Le  comte  Wedel  remit  les  adresses  sans  dire  mot"^,  har  Prinsen  selv  10de 
April  nedskrevet  i  sin  Dagbog. 

saa  meget  større  Evne  til  at  trække  Tilhængere  til.  Nøie  afpassede 
efter  de  forhaandenværende  Stemninger,  som  de  i  disse  bevægede  Dage 
mere  og  mere  trængte  igjennem,  var  Ordene  fremfor  alt  beregnede  paa 
at  advare  mod  dem,  som  ikke  i  eet  og  alt  vilde  følge  den  fyrstelige 
Talers  Politik.  Saa  ligefrem,  som  det  vel  var  muligt,  var  denne  Tale 
rettet  mod  Grev  Wedel  og  hans  Meningsfæller.  Mod  dem  vendte  Prins- 
regenten  sig,  idet  han  nu  i  varme,  indtrængende  Ord  mindede  om  For- 
tiden og  om  den  fra  Forfædrene  arvede  Kraft,  og  saa  bad  de  forsamlede 
om  at  banlyse  enhver  Tvivl,  som  om  Tvivlen  kun  var  Frygt  og  alene 
kunde  lede  til  en  frivillig  Underkastelse,  der  maatte  lægge  det  norske 
Folk  i  de  Slavelænker,  som  var  det  beredte  fra  Evighed  af. 

«Skulde  nogen  fortælle  Eder,  at  Norge  ikke  kan  be- 
ståa som  selvstændigStat,  da  lue  Kjærlighed  til  Fædre- 
landet  dobbelt  høit  i  Eders  Bryst!"  Saa  pegte  Prinsen  paa 
den  høitidelige  Ed,  som  for  nylig  af  det  hele  Folk  var  aflagt  i  Herrens 
Templer,  og  som  nu  skulde  besegles  gjennem  Grundlæggelsen  af  den 
Regjeringsform,  under  hvilken  Nordmændene  vilde  leve,  og  som  de 
vilde  forsvare  mod  ethvert  Forsøg  paa  at  kuldkaste  den.  Med  forsigtig 
Haand  løftede  Christian  Frederik  en  Smule  paa  det  Slør,  som  hang  over 
Fædrelandets  Forhold  til  de  fremmede  Magter.  Der  hørtes  en  Antydning 
om,  at  det  engelske  Flag  paa  ny  var  seet  i  de  norske  Havne,  og  en 
mere  kjærkommen  Meddelelse  kunde  paa  dette  Tidspunkt  overhovedet 
ikke  tænkes.  Men  nogen  sikker  og  klar  Besked  blev  ikke  given,  og 
det  hele  havde  altfor  meget  Udseende  af,  at  det  kun  var  de  gode  Efter- 
retninger,  som  paa  denne  Maade  fik  Lov  at  komme  til  almindelig  Kund- 
skab.  Den,  som  forstod  at  læse  mellem  Linierne,  kunde  imidlertid  have 
sluttet  sig  til,  at  Udsigterne  neppe  var  saa  betryggende,  som  Prinsen 
ønskede,  de  skulde  være.  Ellers  vilde  der  være  afgivet  en  mere  positiv 
Forklaring  end  den,  at  ingen  endnu  formaaede  at  forudse  de  Omvælt- 
ninger,  som  maatte  ske,  forinden  den  almindelige  Fred  gjengav  vor 
Verdensdel  den  længe  savnede  Rolighed.  Hvad  der  meddeltes  om  de 
ydre  Forhold,  var  kun  beregnet  paa  at  vække  Forhaabninger;  men 
Prinsen  antydede  dog  selv,  at  det  endnu  var  for  tidligt  at  have  en 
Mening  om  disses  Berettigelse.  Ganske  som  tidligere,  var  der  ikke 
trukket  mere  tilside  af  Sløret,  end  han  ansaa  hensigtsmæssigt. 

Christian  Frederik  var  en  Taler  af  Rang,  og  det  er  muligt,  at  han 
som  saadan  aldrig  har  hævet  sig  høiere  end  netop  Ilte  April  1814  paa 
Eidsvold.  Selv  var  han  greben  af  Øieblikkets  Storhed ;  han  var  Re- 
præsentanten   for   sit   Dynasti    og   for  alle  de  Minder,  som  knyttede  sig 

til  de  tvende  Folks  sekelgamle  Forening,  der  nu  var  sprængt,  men  for 
hvilken  han  vilde  soge  at  aabne  en  Udsigt  til,  at  de  brustne  Baand  atter 
kunde  knyttes  under  nye  Former.  Han  følte  sig  selv  som  Indehaveren 
af  den  historiske  Ret,  og  han  kjendte  det  Ansvar,  der  hvilede  paa  hans 
Skuldre.  Det  var  heller  ikke  alene  paa  sine  egne  og  det  oldenburgske 
Kongehuses  Vegne,  han  stod  frem.  Christian  Frederiks  Ord  var  tillige 
beaandede  af  Kjærlighed  til  Norge,  til  det  Folk,  som  nu  stedse  mere 
sluttede  sig  om  ham  og  i  ham  saa  den  ædle  Talsmand  for  sin  Selv- 
stændighed  og  sin  Frihed.  Det  var  et  historisk  Øieblik,  i  hvilket  den 
veltalende  unge  Fyrste  her  talte  til  Repræsentanterne  for  det  norske 
Folk  og  indviede  dets  nye  konstitutionelle  Historie  '.  Selv  forstod  han 
klart,  hvilken  Betydning  der  laa  i  dette  Øieblik. 

Virkningerne  af  denne  fint  beregnede  Tale  udeblev  ikke. 

Prinsregenten  havde  —  i  Lighed  med,  hvad  han  forlængst  havde 
villet  belære  om  de  saakaldte  „i  1  d  e  s  i  n  d  e  d  e"  —  atter  søgt  at  fastslaa, 
at  kun  den,  som  helt  ud  fulgte  ham,  var  en  ægte  Nordmand,  og  at 
enhver  anden  Politik  var  Selvopgivelse  og  Feighed,  sigtende  til  at  lægge 
Folket  i  Slavelænker,  som  han  selv  havde  udmalet.  Netop  i  den  Del 
af  Talen,  hvori  han  advarede  mod  at  følge  andre,  betonede  han  sine 
Ord  heftig  og  med  største  Eftertryk,  hvorved  Opmærksomheden  end 
mere  henlededes  derpaa.  Den,  som  ikke  før  havde  hørt  dette,  fik  det 
nu  at  vide;  han  modtog  Meddelelsen  af  Prinsens  egne  Læber  i  den 
smukkeste  Form,  med  en  Stemme,  hvis  Klang  tilkjendegav,  hvorledes 
Fyrsten  selv  var  greben  af,  hvad  han  havde  fremført. 

Af  de  Tvivl  og  Anelser,  som  allerede  nu  kunde  være  opstegne  i 
hans  Bryst  om,  at  han  alligevel  kunde  blive  svigtet  af  de  Forudsæt- 
ninger,  under  hvilke  han  havde  begyndt  sin  Gjerning,  hørtes  ingen 
Gjenlyd.  Ud  af  hans  Ord  aandede  kun  tillidsfuld  Fasthed  og  Tro  paa 
en  retfærdig  Sag.  Talen  var  nøie  beregnet  paa  Tilhørerne,  og  derved 
lagde  den  Understrøm  af  Kjærlighed  til  Norge,  der  gik  igjennem  Talen, 
sammen  med  dens  eggende  Ord  mod  Sverige,  fornyet  Styrke  i  den 
Agitation,  som  efter  denne  Dag  skjød  Fart,  —  en  Agitation,  som  var 
rettet  mod  de  Mænd,  der  nærede  en  anden  Opfatning  af  Fædrelandets 
Bedste,  og  for  hvem  en  Forening  med  Sverige  ikke  uden  videre  stod 
som  enstydig  med  Tvang  og  Slavelænker. 


Talen  er  paa  flere  Steder  trykt  in  extenso  og  let  tilgjængelig,  saasom  i  Stor- 
things-Efterretninger  i  1814—1833,  I,  S.  4  flg.,  hos  H.  Wergeland,  Norges 
Konstitutions- Historie,  Hefte  II,  S.  34  flg.,  JAC.  Aall,  Erindringer  (2.  Udg.), 
S.  390  flg.  og  G.  P.  Blom,  Norges  Statsforandring  i  1814,  S.  148  flg. 

Aabningstalen  blev  derved  et  virksomt  Middel  til  at  sætte  Parti- 
lidenskaberne  i  Ild  og  samtidig  dermed  til  at  skabe  en  Prinsen  fuldt 
hengiven  Majoritet,  villig  til  at  følge  efter,  hvor  han  gik  i  Spidsen.  Den 
har  bidraget  meget  til  at  paatrykke  Repræsentanternes  Samliv  det  eien- 
dommelige Præg,  som  dette  snart  antog.  Prinsen  havde  selv  forkyndt, 
at  Partidannelsen  var  forhaanden.  Hvad  der  i  de  foregaaende  Maaneder 
i  det  stille  havde  været  forberedt,  stod  der  nu  snart  som  den  fuldendte 
Kjendsgjerning,  fastslaaet  ved  de  Ytringer,  Rigsforsamlingen  havde  hørt 
gjennem  Regentens  egen  Mund.  Lignende  Ord  havde  nok  lydt  før,  og 
kanske  endog  i  en  krassere  Form;  men  det  var  dog  noget  andet  at 
høre  dem  udtalte  mundtlig  fra  Rigets  Styrer  i  hans  første  Hilsen  til 
Folkets  valgte  Tillidsmænd,  som  en  advarende  Veiledning  for  deres 
fremtidige  Overlægninger,  Norge  skulde  nu  erholde  sine  politiske  Par- 
tier, og  Prinsregenten  havde  allerede  givet  dem  sit  Stempel,  Rigs- 
forsamlingen var  det  naturlige  Mødested  for  disse  Partier,  der  blev  den 
første  Frugt  af  den  store  Omvæltning,  ældre  end  selve  den  frie  For- 
fatning, som  dens  Medlemmer  var  kaldede  til  at  grundlægge. 

Aabningstalen  havde  ogsaa  angivet,  hvad  der  skulde  skille  mellem 
Partierne.  Den  var  som  den  tillidsfulde  Kundgjørelse  om,  at  Prins- 
regenten nu  havde  naaet  det  Maal,  han  havde  sat  sig  ved  sin  appel  au 
peuple.  Hans  Tanke,  at  forbinde  Valgene  med  et  Plebiscit,  var  lykkets 
over  al  Forventning,  og  derfor  ansaa  han  sig  ogsaa  for  Situationens  Herre. 
Han  pegte  i  Talen  kun  paa  en  eneste  Opgave,  der  forelaa  for  Rigs- 
forsamlingen: at  bestemme  Rigets  fremtidige  Regjeringsform,  hvilket 
var  enstydigt  med  at  hævde  Norges  Selvstændighed,  selvfølgelig  kun  i 
den  Form,  der  var  forenelig  med  hans  eget  officielle  Program,  altsaa 
uden  Forening  med  Sverige.  Den  anden  Opgave,  at  vælge  Rigets  nye 
Konge,  nævntes  ikke.  Han  ønskede  Held  over  det  Folk,  som  uagtet 
Trængsler  og  mangehaande  Gjenvordigheder,  „med  urokkelig  Troskab, 
først  mod  sin  Konge  og  siden  mod  sine  egne  Rettigheder  og  sit  National- 
værd",  bestod  den  gode  Strid,  indtil  blidere  Dage  kunde  oprinde.  Han 
selv  skulde  være  denne  Norges  Konge,  den  odelsbaarne  til  Tronen. 
Paa  samme  Maade  som  i  Aktstykkerne  af  19de  Februar,  fortolkede  han 
atter  i  sin  Hilsen  til  de  folkevalgte  Repræsentanter  det  indgaaede 
Kompromis  paa  den  Maade,  som  det  faldt  ham  beleiligt.  Det  var  hans 
Haab,  at  hans  Modstandere  nu  skulde  være  afskaarne  fra  enhver  Ad- 
gang til  at  indbringe  andre  Spørgsmaal  under  Rigsforsamligens  Afgjørelse, 
i  Strid  med  hvad  han  vilde  lægge  i  Valgene. 


Christian  Frederiks  Slagord.  i\^ 


Grundlaget  for  den  kommende  Partidannelse  var  paa  en  Maade 
allerede  optrukket  ved  Prinsregentens  Udtalelser  af  19de  Februar.  Ved 
Aabningen  talte  han  i  samme  Tone,  og  han  fastslog  nu,  hvad  der  i 
Mellemtiden  var  forberedt,  ved  at  forklare  for  de  fremmødte,  at  der  inden 
Fædrelandets  Grænser  gaves  «hemmelige  Fiender"  af  dets  Selvstændighed, 
mod  hvis  Rænker  det  var  nødvendigt  at  værge  sig.  Christian  Frederik 
og  hans  Omgivelser  havde  allerede  faaet  Erfaring  for,  hvad  disse  Slagord 
kunde  virke,  og  de  fortsatte  derfor  ogsaa  i  den  følgende  Tid  med  at 
anvende  de  samme  Midler.  Slagordene  vedblev  herefter  som  før;  Grev 
Wedel  og  hans  Meningsfæller  skulde  udpeges  som  farlige  Personer,  som 
Repræsentanter  for  den  feige  Selvopgivelse,  der  endte  i  Slavelænker  og 
Slavekaar.  Idet  Prinsen  havde  optrukket  Grænsen  mellem  Bukke  og 
Faar,  gav  han  fornyet  Styrke  til  den  Opfatning,  at  der  paa  Eidsvold  blot 
lod  sig  tænke  to  Partier, 

et  norsk,  der  glødede  af  Fædrelandssind  og  vilde  sætte  alt  ind 
paa  at  bortrydde  de  Hindringer,  som  kunde  stille  sig  i  Veien  for  Selv- 
stændighedsarbeidet,  og  som  det  ikke  tvivlede  om  at  kunne  beseire,  ^ 

et  svensk,  der  i  sin  Feighed  var  villigt  til  at  antage  hvilkesomhelst 
Vilkaar,  som  vilde  blive  budne  fra  Nabofolket,-  og  som  derfor  heller 
ikke  var  værdigt  til  at  bære  Navn  af  Nordmænd  eller  af  Fædrelands- 
venner.  Mere  passende  skulde  det  da  være  at  betegne  det  som  det 
svagsindede,  det  skjælvende  Parti  eller,  som  det  en  enkelt 
Gang  findes  kaldt,  det  onde  Parti. 

I  disse  Ord  havde  Christian  Frederik  optrukket  mere  end  Grund- 
linierne  for  Rigsforsamlingens  Partigruppering.  Han  havde  med  dem 
udkastet  Slagord,  som  altid  senere  har  virket  i  den  norske  Partipolitik, 
og  hvis  Gjenlyd  endnu,  efter  snart  niti  Aars  Forløb  kan  høres. 

Aabningstalen  var  som  Forspillet  for,  hvad  der  siden  skulde  ske 
paa  Eidsvold.  Imidlertid  manglede  der  endnu,  forinden  Partierne  kunde 
skille  sig  mere  tydelig  og  bestemt  ud  fra  hinanden,  de  Begivenheder, 
som  alene  var  istand  til  at  give  dem  deres  faktiske  Berettigelse,  og  som 
kunde  byde  saavel  Førerne  som  de  mere  underordnede  Medlemmer 
Anledning  til  at  fastslaa  de  forskjellige  Standpunkter,  fra  hvilke  de 
betragtede  Stillingen.     Men  disse  udeblev  ikke  mange  Dage. 

Forsamlingen  besluttede  allerede  i  Mødet  Ilte  April,  efter  Forslag 
af  Peder  Anker,  at  udfærdige  en  Takadresse  til  Prinsregenten  for  de 
vigtige  Tjenester,  som  han  hidtil  havde  bevist  det  norske  Folk.  Grev 
Wedel  gav  derved  Anvisning  paa  den  mest  hensigtsmæssige  Fremgangs- 
maade,  og  efter  hans  Forslag  besluttedes  det  at  overdrage  til  en  særskilt 

Komité  at  udarbeide  Udkast  til  en  saadan  Adresse.  Komiteen  fik  sam- 
tidig et  andet  Hverv,  at  fremlægge  Forslag  til  et  Reglement  for  Rigs- 
forsamlingens  Forhandlinger  ^  Den  afsluttede  hurtig  sit  Arbeide,  og 
dettes  Resultat  blev  allerede  fremlagt  i  det  følgende  Møde,  12te  April, 
hvor  dens  Forslag  til  et  Reglement  blev  vedtaget,  alene  med  nogle 
mindre  Ændringer.  Større  Dimensioner  antog  derimod  Debatten  om 
det  af  Komiteen  fremlagte  andet  Udkast,  der  almindelig  antoges  at  være 
forfattet  af  Professor  Georg  Sverdrup  og  Sorenskriver  Christian 
Magnus  Falsen,  de  to  Mænd,  der  fra  Forsamlingens  Begyndelse  regnedes 
som  de  kraftigste  Støtter  for  Prinsens  Politik-. 

Takadressens  Forfattere  holdt  sig  nøiagtig  til  de  Forudsætninger,  paa 
hvilke  Kompromisset  af  16de  Februar  hvilede.  De  bragte  Regenten  sin 
Tak,  fordi  han,  „efter  det  norske  Folks  almene  Ønske"  havde  grebet 
Statens  Ror  paa  et  farefuldt  Tidspunkt  og  derved  reddet  Riget  for 
Anarkiets  Rædsler.  Men  hvor  stærkt  denne  Tak  end  kunde  betones  i 
Tidens  fyldige  Sprog,  saa  havde  de  dog  ikke  deri  fundet  Plads  for  nogen 
Talemaader  om  Prinsregenten  som  den  odelsbaarne  til  Norges  Trone. 
De  havde  overhovedet  ikke  engang  indladt  sig  paa  nogen  Hentydning 
til  Muligheden  af,  at  denne  atter  kunde  reises  inden  Landets  egne 
Grænser.  Det  var  kun  en  Tak  —  rigtignok  affattet  i  meget  høistemte 
Ord  —  for,  hvad  Prinsen  havde  gjort  for  at  „hævde  dette  ældgamle 
Riges  Selvstændighed  og  Frihed",  men  for  øvrigt  intet  Svar  paa  de 
stærke  Udtalelser  i  Aabningstalen.  Adressen  var  affattet  saaledes,  at 
alle  kunde  være  med  paa  den.  Sverdrup,  der  selv  havde  været  en 
af  de  mest  bemærkede  Deltagere  i  Mødet  den  16de  Februar,  havde 
ingen  Opfordring  til  at  berøre  Prinsens  Tale,  med  hvad  deri  laa,  langt 
udover  Kompromisset,  og  Falsen  fulgte  ham,  Saaledes  som  Prinsen 
havde  udtalt  sig,  maatte  de  ellers  have  tåget  sine  Forbehold,  og  det  var 
her  netop  den  vigtigste  Del  af  deres  Opgave  at  undgaa  alt,  som  blot 
kunde  have  Skin  af  en  Dissonans  mellem  Regent  og  Rigsforsamling. 
Saalænge  der  ingen  Konge  var,  saalænge  der  ikke  engang  var  nogen 
Grundlov,  som  bestemte,  at  Norge  skulde  have  en  saadan,  var  det  for 
dem    en    Umulighed    at    følge    Prinsen    i   hans  Tale    om    den   Troskab, 


„Committeen  blev  foreslaaet  af  Grev  WedeU''  Christies  Dagbog  for  Ilte  April 
1814,  trykt  i  Norske  Samlinger,  II,  S.  564.  At  det  var  Peder  Anker,  der  som 
Præsident  fremsatte  Forslag  om  at  udfærdige  en  Takadresse,  omtales  af 
Alexander  Møller  og  Jørgen  Aall,  Bidrag  til  Norges  Historie  i  1814,  I,  S.  328 
og  406. 

Komiteen  havde  overdraget  Udarbeidelsen  til  Sverdrup.  Norske  Saml.,  II, 
S.  564. 


Nicolai  Wergeland.  j  j  5 


Nationen  forst  skyldte  sin  Konge  og  dernæst  sine  Rettigheder.  Om- 
stændighederne  paalagde  saaledes  Adresseudkastets  Forfattere  at  være 
forsigtige  og  kun  at  levere  saadanne  Udtalelser,  hvori  alle,  eller  ialfald 
den  store  Flerhed,  kunde  være  enige.  Med  den  fyrstelige  Odelsret  til 
Tronen  forsvandt  ogsaa  alle  Hentydninger  til  Selvstændighedens  ilde- 
sindedede  Fiender,  og  skjønt  det  vel  maa  formodes,  at  Ordet  Selv- 
stændighed,  paa  det  ene  Sted,  hvor  det  forekom,  var  tåget  som  Mod- 
sætning  til  en  Forening  med  Sverige,  saa  laa  dog  intet  saadant  med 
Nodvendighed  i  Ordene,  saaledes  som  de  var  formede. 

En  enkelt  af  Komiteens  Medlemmer  fandt  sig  imidlertid  ikke  til- 
fredsstillet  ved  den  forbeholdne  Maade,  hvorpaa  Adressen  gled  hen  over 
Prinsens  Bemyndigelse  til  at  udøve  den  Magt,  der  nu  laa  i  hans  Hænder. 
Dette  Medlem  var  Nicolai  Wergeland.  Rimeligvis  har  han,  skjønt 
han  intet  nævner  derom  i  sine  Breve  fra  Eidsvold,  allerede  i  Komiteen 
forsøgt  at  fremholde  sin  afvigende  Mening.  Da  intet  der  lod  sig  udrette, 
kom  han  igjen  ved  Adresse-Udkastets  Behandling  i  Rigsforsamlingen  og 
foreslog  et  Tillæg  til  Adressen,  at  Prinsen  i  Nationens  Navn  skulde 
anmodes  om  at  vedblive  som  Regent  og  af  Forsamlingen  som  lovlig 
Folkerepræsentation  bekræftes  i  denne  midlertidige  Myndighed,  hvilken 
dog  skulde  kunne  hæves,  hvilket  Øieblik  Forsamlingen  fandt  for  godt 
at  bestemme  det.  Forsamlingen  skulde  nemlig  være  uafhængig  og  ingen 
have  over  sig.  Derfor  skulde  Regjeringen  være  forpligtet  til  at  meddele 
den  alle  de  Oplysninger,  som  den  forlangte.  Endelig  foreslog  Wergeland 
at  udtale  Folkets  Tak  til  de  Mænd,  som  den  16de  Februar  havde  «for- 
holdt sig  med  Ærbødighed  for  Nationen". 

Wergeland  havde  dermed  udslynget  en  Brandfakkel.  Hans  Tillægs- 
forslag  var  ikke  alene  et  protesterende  Svar  paa  Prinsens  Tale ;  det  var 
en  Underkjendelse  af  hele  den  Politik,  han  havde  fulgt  fra  16de  Februar 
af,  med  Kompromisset  og  Valgplebiscitet.  Hvis  det  blev  vedtaget,  vilde 
Prinsens  Stilling  i  Norge  være  bleven  en  ganske  anden,  end  han  selv 
havde  tænkt  sig  den. 

Forslaget  bar  imidlertid  altfor  meget  Præget  af  den  uøvede  og  ube- 
hændige  Teoretiker,  til  at  det  kunde  slaa  an.  Det  var  ikke  alene  rettet 
mod  Prinsen,  men  ogsaa  mod  alle  dem,  der  havde  været  tilstede  i 
Februarmødet.  Hvis  Forsamlingen  indlod  sig  paa  at  drøfte,  hvad  dermed 
stod  i  Forbindelse,  var  den  kommen  ud  paa  de  ufrugtbare  Vidder,  som 
netop  skulde  undgaaes.  For  Wergelands  Meningsfæller  og  Modstandere 
kom  Forslaget  lige  ubeleiligt.  Derfor  svarede  Peder  Anker,  der  var 
Mødets  Præsident,  at  den  Sag  var  afgjort;  hvad  Prinsen  havde  foretaget. 

var  sanktioneret  ved  den  senere  paafulgte  Edsaflæggelse.  Forslaget  var 
sikkert  paa  at  falde,  fra  det  Øieblik  af,  da  det  var  fremsat;  men  For- 
kastelsen kunde  let  faa  en  Form,  der  vilde  været  en  for  Prinsens  Mod- 
standere  meget  ubeleilig  Bekræftelse  af  hans  Myndighed.  Derfor  var 
det  for  dem  saa  ønskeligt  at  holde  Sagen  udenfor  Debat, 

Wergeland  var  en  ensom  Natur.  Havde  han  indhentet  andres  Raad 
og  søgt  nærmere  Oplysninger,  vilde  han  have  forstaaet,  at  han  ikke 
nøie  kjendte  til,  hvad  der  var  gaaet  i  Forveien  for  Uafhængigheds- 
Erklæringen  og  Prinsens  Overtagelse  af  Regentskabet.  Hans  Forslag 
var,  som  det  synes,  foranlediget  ved  hans  feilagtige  Opfatning  af,  hvad 
der  var  foregaaet  den  16de  Februar.  Han  betegnede  dette  som  en 
Hylding  af  Christian  Frederik,  og  i  denne  saa  han  igjen  en  uretmæssig 
Handling,  som  dog  havde  været  nødvendig,  men  netop  derfor  krævede 
en  paafølgende  Godkjendelse.  I  den  korte  Tale,  hvormed  Wergeland 
begrundede  sit  Forslag,  sagde  han:  „Vi  har  erfaret  af  landfare  Rygter 
og  private  Skrivelser,  at  en  Del  anseelige  danske  og  norske  Mænd  har 
hyldet  Hans  Høihed  Prins  Christian  af  Danmark  til  Norges  midlertidige 
Regent."  Professor  Sverdrup  kunde  hertil  med  Føie  bemærke,  at  der 
aldeles  ikke  var  foretaget  nogen  Hylding  af  Prinsen,  og  at  det  ikke 
var  rigtigt  at  beskylde  Deltagerne  i  Februarmødet  paa  Eidsvold  for  at 
have  begaaet  nogen  uretmæssig  Handling;  Prinsen  havde  ikke  dermed 
forbundet  anden  Hensigt  end  at  raadføre  sig  med  Fædrelandets  Venner. 
Naar  Jacob  Aall  har  udtalt,  at  Forslaget  „vel  var  i  Hovedsagen 
grundet  i  Sagens  Natur,  men  under  den  nuværende  Stemning  mindre 
betimeligt  og  klogt",  da  har  han  dermed  utvivlsomt  tillige  truffet  Grev 
Wedels  og  sine  øvrige  Meningsfællers  Opfatning  deraf.  Grev  Wedel 
var  i  Realiteten  alt  andet  end  uenig  med  Wergeland;  men  han  saa 
øieblikkelig,  hvilke  betænkelige  Følger  Forslaget  i  denne  Form  kunde 
drage  efter  sig,  og  han  greb  derfor  ind  med  en  Beslutsomhed,  som  ved 
denne  Anledning  indbragte  ham  almindelig  Anerkjendelse.  Det  blev 
ham,  som  her  reddede  Situationen  for  alle  Parter,  ved  at  slukke  den 
farlige  Brandfakkel,  der  var  udslynget  af  en  uøvet  Haand. 

Grev  Wedels  Tale,  den  første,  han  holdt  paa  Eidsvold,  var  over- 
maade  klog.  For  ham  var  det  i  dette  Øieblik  Hovedsagen,  først  at 
undgaa  alt,  som  kunde  foranledige  en  Beslutning,  der  lod  sig  udlægge 
som  en  Opgivelse  af  Forsamlingens  ubetingede  Ret  til  at  udøve  hele 
den  Suverænetet,  hvoraf  det  norske  Folk,  efter  hans  Formening,  var 
kommet  i  Besiddelse  efter  Kielerfreden,  —  og  dernæst  at  lade  For- 
samlingen stiltiende  glide  hen  over  alt,  som  stod  i  Forbindelse  med  den 

Myndighed,  af  hvilken  Prinsregenten  faktisk  var  Indehaver.  1  Henhold 
hertil  ytrede  han,  at  han  ikke  kunde  finde  den  af  Wergeland  fremsatte 
Motion  passende;  han  kunde  ikke  tro,  at  der  i  Forsamlingen  var  nogen, 
der  kunde  glemme  sin  egen  Værdighed  som  Nordmand  og  Forsamlingens 
Værdighed  i  den  Grad,  at  han  vilde  negte,  at  Suveræneteten  nu  var 
hos  Rigsforsamlingen.  Den  Adresse,  hvortil  der  var  fremlagt  et  Udkast, 
var  imidlertid  kun  et  Komplimentbrev,  hvis  Udtryk  ikke  forandrede  Sagens 
Stilling,  —  ingen  offentlig  Akt,  der  kunde  binde  Forsamlingen  med 
Hensyn  til  dens  fremtidige  Bestemmelse.  Han  vilde  derfor  stemme 
imod  de  foreslaaede  Tillæg  og  ansaa  det  tilstrækkeligt,  at  Nationen 
stiltiende  overdrog  Regenten  Magten  indtil  videre.  Tilsidst  bemærkede 
han,  at  Mødet  den  16de  Februar  nu  var  en  passeret  Sag,  og  at  den  hele 
Undersøgelse  let  kunde  lede  til  bitre  Bemærkninger,  som  straks  i  Be- 
gyndelsen  kunde  give  Rigsforsamlingens  Forhandlinger  et  uvenligt  Præg. 
Sin  egen  Kritik  over,  hvad  der  i  Adressen  havde  kunnet  støde  ham, 
holdt  han  helt  tilbage. 

Kun  en  eneste  Taler  gav  Wergeland  sin  Tilslutning,  nemlig  G.  P. 
Blom,  medens  bl.  a.  Løvenskiold  udtalte  sig  derimod.  Denne  anførte, 
at  den  lovgivende  Magt  alene  maatte  være  hos  Rigsforsamlingen,  hvor- 
med han  formodentlig  har  ment,  at  Regenten,  indtil  Forfatningen  var 
udarbeidet,  ikke  paa  egen  Haand  kunde  udøve  nogen  Del  af  de  gamle 
Enevoldskongers  lovgivende  Myndighed.  Efter  en  enkelt  Optegnelse, 
der  muligens  ikke  er  korrekt,  skal  han  ogsaa  derom  i  Mødet  have 
fremsat  et  Forslag,  som  imidlertid  blev  forkastet.  Ved  Voteringen  blev 
den  foreslaaede  Adresse  enstemmig  vedtaget,  medens  Wergelands  Tillægs- 
forslag  blev  forkastet  med  stor  Majoritet^. 

Grev  Wedel  var  Dagens  Helt.  Rosen  over  hans  Optræden  lød 
lige    enstemmig    fra    Modstandere,    som    fra    Meningsfæller,    og    denne 


^  Wergelands  Tale  er  trykt  i  Sønnen,  He^rxk^ergelx^ds Konstitutions-Historie, 
Hefte  II,  Bilag,  S.  18  flg.,  (smlgn.  Hefte  II,  S.  40  flg.).  For  øvrigt  findes 
dette  Møde  nævnt  eller  refereret  i  Storth.-Efterretn.  1814—1833,  I,  S.  7  flg., 
Fortrolige  Breve  fra  Eidsvold,  S.  8  flg.,  Aalls  Erindringer  [2.  Udg.),  S.  396  flg. 
(samlgn.  Bidrag  til  Norges  Historie  i  1814,  I,  S.  370  flg.),  G.  P.  'QhO^\,  Norges 
Statsforandring  i  1814,  S.  152  flg.,  Sibberns  Dagbog  i  Histor.  Tidsskrift,  I, 
S.  216  flg.,  L.  S.  Platous  Optegnelser,  smstds.,  II,  S.  40  flg.,  J.  H.  Darres 
Dagbog,  smstds.,  IV,  S.  397,  G.  P.  Bloms  Dagbog,  smstds.,  anden  Række,  I, 
S.  83  flg.,  Christies  Dagbog  i  Norske  Saml.,  II,  S.  564  flg.,  C.  Pavels,  Bio- 
grafi og  Dagboger  (1864),  S.  177,  Fr.  Schmidts  Dagbog,  S.  152,  H.  J.  Grøgaards 
Optegnelser  i  Bidrag  til  Norges  Historie  i  1814,  I,  S.  352,  G.  W.  Wulfsbergs 
Dagbog,  smstds..  I,  S.  426  flg.  Hermed  kan  sammenlignes  Christian  Frederiks 
Brev  til  Carsten  Anker  af  21de  April  i  Bidrag  til  Norges  Hist.  i  1814,  I, 
S.  317,  og  Prinsens  Dagbog,  S.  84. 

Stemning  har  endog  fundet  sit  Udtryk  i  Prinsregentens  Breve  og  i 
hans  Dagbog.  Generalauditør  Bergh,  som  under  dette  Møde  var  paa 
Eidsvold  og  næste  Dag  reiste  til  Christiania,  kunde  der  endog  fortælle 
Slotspræst  Claus  Pavels,  at  Grevens  tidligere  Modstandere  efter  denne 
Tale  ikke  længere  mistvivlede  „om  at  vinde  ham  for  den  gode  Sag". 
Hans  Venner,  som  Jacob  Aall,  der  var  vidende  om,  at  han  helst  havde 
seet  Adressen  aifattet  i  andre  Udtryk,  glædede  sig  ikke  mindst  over 
hans  Maadehold.  Han  havde  intet  opgivet,  ingen  faktisk  Indrømmelse 
gjort,  men  alligevel  afværget  en  Debat,  som  kunde  have  antaget  en  for 
ham  og  hans  Meningsfæller  mindre  behagelig  Karakter  og  straks  i 
Begyndelsen  have  afskaaret  dem  Adgangen  til  at  virke  for  den  Politik, 
de  ønskede  Seier.  Uden  at  røre  ved  et  bestaaende  Forhold,  havde  han 
afværget  alle  Udtalelser  om,  hvilken  Ret  dette  havde  ^ 

Men  gjennem  det  Maadehold,  Grev  Wedel  havde  vist  ved  sin 
korte  Jomfrutale,  skinnede  dog  tydelig  frem,  hvad  der  var  hans  virkelige 
Mening  om  det  af  Wergeland  reiste  Spørgsmaal.  Om  han  ikke  havde 
anseet  det  hensigtsmæssigt,  netop  nu,  paa  et  ubeleiligt  Tidspunkt,  at 
faa  det  Wergelandske  Forslag  fremmet,  saa  var  dog  han  —  og  flere 
med  ham  —  enig  i  dets  Grundtanke  og  langt  fra  at  dele  de  Synsmaader, 
som  Prinsregenten  havde  udtalt.  Han  havde  endog  benyttet  Anledningen 
til  at  faa  fastslaaet  sit  Standpunkt  og,  som  sin  Overbevisning,  udtale, 
at  Rigsforsamlingen,  trods  Prinsens  foreløbige  Anerkjendelse,  i  Øie- 
blikket  var  den  virkelige  Bærer  af  Suveræneteten.  Christian  Frederik 
har  ialfald  snart  forstaaet,  hvor  meget  der  kunde  lægges  i  Grev  Wedels 
Udtalelser;  han  har  vidst,  at  der  var  flere,  som  i  denne  Sag  indtog  det 
samme  Standpunkt,  og  han  har  derfor  ønsket  at  faa  Anledning  til  at 
imødegaa  dem.  I  det  mundtlige  Svar,  som  han  den  12te  afgav  paa 
Takadressen,  var  imidlertid  dertil  ingen  Adgang,  efter  denne  Adresses 
hele  Indhold.  Han  nævnte  kun  de  Følelser,  der  besjælede  ham  selv 
ved  at  modtage  et  saadant  Bevis  paa  Folkets  Erkjendtlighed,  og  det 
Værd,  dette  maatte  have  for  ham,  hvortil  han  føiede  Ønsket  om,  at 
Forsamlingen  snart  maatte  „tilendebringe  det  vigtige  Forehavende,  at 
skjænke  Norge  en  Konstitution,  som  endrægtelig  skal  forsvares  og 
haandhæves".  Efter  hvad  der  nu  kan  skjønnes,  maa  han  have  valgt 
en    anden  Vei    for   at    faa   sin    Mening    frem  om  det  brændende  Punkt, 


'  Bidrag  til  Norges  Hist.  i  1814,  I,  S.  317;  Christian  Frederiks  Dagb., 
S.  84;  Pavels,  Biogr.  og  Dagb.,  S.  177;  Aall,  Erindr.  (2.  Udg.),  S.  396.  H. 
Wergeland,  Konstit.-Hist.,  H.  II,  Bil.,  S.  34, 

hvori  han  og  Grev  Wedel  stod  skarpt  imod  hinanden;  han  valgte  at 
rette  Angrebet  gjennem  Pressen. 

I  det  foregaaende  er  (S.  78  flg.)  omtalt,  hvorledes  Christiania 
Intclligcntssedlcr  for  15de  April  indeholdt  en  Artikel,  der  optog  til 
Drøftelse  de  forskjellige  Opfatninger  af,  hvad  der  var  Rigsforsamlingens 
Opgave,  og  som  efter  sin  Affattelsesmaade  maa  have  havt  en  officiøs 
Oprindelse.  Det  er  vel  neppe  heller  at  tåge  Feil  af,  at  den  var  for- 
anlediget ved  de  Oplysninger,  Prinsregenten  havde  modtaget  om  Stem- 
ningen hos  flere  af  de  paa  Eidsvold  fremmødte  Repræsentanter. 

Den  12te  April  debatteredes  Wergelands  Forslag;  denne  Dag  var 
Generalauditor  Bergh,  en  af  Regentens  fortrolige  Raadgivere,  tilstede 
paa  Eidsvold.  Om  Aftenen  den  13de  kom  han  til  Christiania,  hvor 
Prinsen  selv  indtraf  den  paafølgende  Eftermiddag,  den  14de.  Den  15de 
saa  Intelligentssedlernes  Artikel  Dagens  Lys.  Det  kan  være,  at  denne 
Rækkefølge  baade  kan  vise,  hvem  der  er  Artikelens  Forfatter,  hvem 
der  paavirkede  ham,  og  hvad  der  netop  nu  foranledigede  Artikelens 
Fremkomst.  Det  skulde  synes,  som  om  denne  og  den  derpaa  følgende 
Polemik  maatte  yderligere  have  vakt  Opmærksomheden  for,  hvad  der 
laa  under  det  derved  tilspidsede  Spørgsmaal.  Alligevel  har  den  ikke 
opnaaet  at  omtales  i  nogen  af  de  til  vor  Tid  bevarede  Dagbøger,  som 
omhandler  disse  Begivenheder. 

Imidlertid  forestod  der  i  de  nærmeste  Dage  nye  Forhandlinger, 
der  kunde  bringe  Klarhed  over  det  gjensidige  Forhold  mellem  Prinsens 
og  Grev  Wedels  Opfatning  af,  hvad  der  var  Rigsforsamlingens  Opgave. 
Efter  Forslag  fra  Reglements-Komitéen  valgte  Forsamlingen  allerede 
den  12te  April  en  Femtenmands-Komité,  der  skulde  fremlægge  Udkast 
til  en  Konstitution.  Denne  Eidsvoldske  Konstitutions-Komité  — 
eller  Rigskomi  teen,  som  den  i  Begyndelsen  kaldtes,  ogsaa  en  enkelt 
Gang  kaldt  Rigsforms-Komitéen  —  bestod  af  følgende  Mænd: 
Oberst  Hegeraiann,  Sorenskriver  Falsen,  Professor  Sverdrup,  Jern- 
værkseier  Jacob  Aall,  Sognepræst  Rein,  Kaptein  Motzfeldt,  Etats- 
raad  Rogert,  Grev  Wedel  Jarlsberg,  Justitsraad  Diriks,  Pastor 
Wergeland,  Oberstlieutenant  Stabell,  Toldprokurør  Omsen,  Provst 
Schmidt,  Kammerherre,  Oberst  Petersen,  Provst  Middelfart,  de  to 
sidste  efter  Lodtrækning  med  Kancelli-Sekretær,  Sorenskriver  Christie, 
der  med  dem  havde  lige  Stemmetal.  Til  Formand  valgtes  i  denne 
Komité  Falsen,  til  Sekretær  Diriks. 

For  Christian  Frederik  vilde  det  vistnok  have  været  behageligere, 
om    der    i    Komiteen    ikke    havde   været    indvalgt    nogen,   der    hyldede 

Grev  Wedels  og  Wergelands  Meninger.  Men  han  trøstede  sig  med,  at 
det  kunde  være  noksaa  hensigtsmæssigt  at  have  dem  i  Komiteen;  thi, 
skrev  han  i  et  Brev  til  Carsten  Anker  i  London^:  „Der  drøftes  da 
alt  des  nøiagtigere,  og  det  velsindede  Parti  har  umiskjendelig  stor 
Overvægt  saavel  i  denne  som  i  Forsamlingen  i  Almindelighed." 

Komiteen  havde  sit  første  Møde  den  13de  og  blev  i  dette  enig  om, 
at  der  i  selve  Grundlovstexten  ikke  skulde  optages  noget  af  de  alminde- 
lige  Grundsætninger,  hentede  fra  Filosofi  og  Folkeret,  som  bl.  a. 
forekom  i  den  franske  Konstitution  af  1791,  men  at  man  straks  skulde 
skride  til  at  behandle,  hvad  der  egentlig  angik  Norges  Forfatning.  Der 
skulde  da  for  denne  udarbeides  nogle  Grundsætninger,  der  efter  at 
være  trykte  om  to  Dage  skulde  forelægges  Forsamlingen  ^  Arbeidet 
med  disse  Grundsætninger,  elleve  i  Tallet,  fortsattes  den  14de  og  blev 
da  i  det  væsentlige  afsluttet^;  paa  denne  Dag  blev  der  ogsaa  afskrevet 
et  Exemplar  deraf  for  hver  af  Forsamlingens  Medlemmer,  da  det  lille 
Bogtrykkeri,  som  fandtes  paa  Stedet,  ikke  i  denne  korte  Tid  kunde 
besørge  Trykningen.  Disse  Afskrifter  omdeltes  den  15de^,  og  samme 
Dag  blev  Grundsætningerne  oplæste  i  Rigsforsamlingens  Møde,  saaledes 
som  oprindelig  bestemt;  men  den  endelige  Behandling  udsattes  til  den 
følgende  Dag,  foråt  der  kunde  gives  Tid  til  nærmere  Overveielse  ^ 
Imidlertid  forefaldt  der  allerede  den  15de  Samtaler,  Mand  og  Mand 
imellem,  om  Grundsætningerne,  som  for  det  meste,  paa  een  Undtagelse 
naér,  nemlig  den  ellevte,  vandt  Bifald*^.  Komiteen  fortsatte  ogsaa  denne 
Dag,  Formiddag  som  Eftermiddag,  med  den  nærmere  Udarbeidelse  af 
de,  elleve  Poster  \ 

Hvad  der  vides  om  Komiteens  Forhandlinger  angaaende  de  elleve 
Grundsætninger,  er  kun  lidet.  Saa  meget  er  imidlertid  sikkert,  at  der 
havde  været  Meningsforskjel  om  Formen  for  den  første  Grundsætning: 
«Norge  bør  være  et  indskrænket  og  arveligt  Monarki."  Grev  Wedel 
var    her   imod   at    fastslaa   Kongenavnet   for    den   tilkommende    Regent, 


Bidrag  til  Norges  Historie  i  1814,  I,  S.  318. 

Bidrag  til  Norges  Historie  i  1814,  I,   S.   372.     Fortrolige  Breve  fra   Eidsvold, 

S.  15. 

Bidrag  til  Norges  Historie  i  1814,  I,  S.  306. 

Fortrolige  Breve  fra  Eidsvold,  S.  15. 

Fortrolige  Breve  fra  Eidsvold,   S.   15.     Blom   skriver   den    15de :     Idag  fik  vi 

Grundsætningerne,    som   ikke  kunne   blive    trykte,    men    enhver   afskrev   nogle 

Exemplarer."-     Historisk  Tidsskr.,  tredie  Række,  I,  S.  88. 

Bidrag  til  Norges  Historie  i  1814,  I,  S.  307. 

Fortrolige  Breve,  S.  15;  Bidrag  etc.  I,  S.  307  og  372. 

medens  Flertallet  var  for  at  vedtage  denne  Titel  straks  ^  Ligeledes 
har  vistnok  Grev  Wedel  allerede  i  Komiteen  været  imod  den  alminde- 
lige  Værnepligt,  der  var  fastslaaet  ved  ellevte  Grundsætning,  men  som 
bagefter  fra  hans  og  andres  Side  mødte  Modstand.  For  Rigsforsam- 
lingen  var  af  den  første  Grundsætning  kun  fremsat  de  foran  anførte 
Ord,  medens  Flertallet  stiltiende  synes  at  have  forbeholdt  sig  Adgang 
til  at  optage  et  Tillæg  om  Regentens  Titel,  naar  det  kom  til  Debat  i 
Forsamlingens  Møde  -. 

Efter  den  Stilling,  som  Prinsregenten  personlig  indtog,  var  det 
givet,  at  en  Diskussion,  som  angik  den  Titel,  han  paa  Forhaand 
havde  udseet  sig,  og  hvortil  han  vedvarende  ansaa  sig  for  odels- 
berettiget,  af  ham  og  hans  Tilhængere  maatte  blive  opfattet  som  et 
Angreb,  der  sigtede  direkte  paa  ham.  I  Prinsens  nærmeste  Omgivelser 
blev  der  netop  lagt  en  stor  Vægt  paa  at  faa  ham  snarest  muligt  ud- 
raabt  til  Konge,  som  et  af  de  virksomste  Midler  til  at  møde,  hvad 
man  der  regnede  for  svenske  Intriger.  I  disse  Kredse  regnedes  det 
for  en  Forbrydelse,  blot  at  antyde  Muligheden  af,  at  Prinsens  Pro- 
klamation  til  Konge  maaske  mest  hensigtsmæssigen  kunde  udsættes-'. 
Der  kunde  saaledes  for  Mødet  den  16de  April  imødesees  alvorlige 
Debatter,  som  var  istand  til  at  tænde  Lidenskaberne. 

Da  den  første  Grundsætning  blev  sat  under  Diskussion,  foreslog 
Kaptein  O.  E.  Holck,  der  ikke  var  Medlem  af  Komiteen,  at  der  skulde 
gives  den  et  Tillæg,  saalydende :  «Norge  bør  være  et  frit,  udeleligt  og 
selvstændigt  Kongerige,  og  Regenten  bære  Titel  af  Konge."  Det  skulde 
efter  det  netop  vedtagne  Reglement,  ikke  kunne  gaa  an  at  behandle 
et  Forslag  i  det  samme  Møde,  hvori  det  var  fremsat.  Paa  dette 
Grundlag  forsøgte  nu  Grev  Wedel  og  andre  at  reise  Modstand  imod 
Tillægget,  men  uden  at  vinde  Majoritet  for  sig.  Grev  Wedel  debatterede 
alene  fra  denne  rent  formale  Side,  og  fandt  deri  bl.  a.  Understøttelse 
af  en  Mand  som  Major  Sibbern,  der  ellers  i  Realiteten  intet  havde  at 
indvende  mod  Holcks  Forslag.  Derimod  gik  Wergeland  videre  og 
holdt  en  lang  Tale,  der  ganske  unødig  skulde  bevise,  hvad  ingen 
tvivlede    om,    at    det    indskrænkede    Monarki    var    den    mest    hensigts- 


'  Bidrag  til  Norges  Historie  i  1814,  I,  S.  307:  „Konge  Navnet  blev  af  alle  paa 
Grev  Wedel  nær  antaget  —  han  vilde  have  Navnet  Folke  Repræsentant  ind- 
ført  —  hvorover  han  da  sandsynlig  vil  foranstalte  en  Deel  Tvist."^ 

-  Saavel  Fortrolige  Breve,  S.  17,  som  Aalls  Erindringer  (2.  Udg.),  S.  410  viser 
tydelig,  at  Komiteen  havde  afholdt  sig  fra  at  foreslaa  noget  angaaende  Re- 
gentens Titel. 

'   Smlgn.  Bidrag  til  Norges  Historie  i  1814,  I,  S.  308. 

mæssige  Regjeringsform.  Han  trættede  og  irriterede  Forsamlingen, 
blev  afbrudt  og  tilsidst  stanset  af  Præsidenten.  Denne  Tale  kan 
rigtignok  neppe  antages  at  have  været  tilstrækkelig  til  at  drive  Majori- 
teten over  paa  den  modsatte  Side ;  dertil  var  denne  altfor  mandstærk. 
Men  det  er  rimeligt,  at  den,  uden  Wergelands  Optræden,  vilde  være 
bleven  ikke  saa  lidet  mindre. 

Imidlertid  blev  ikke  Tillægget  i  sig  selv,  saaledes  som  det  var 
foreslaaet  af  Holck,  sat  under  Votering.  Sagen  afgjordes  paa  den 
Maade,  at  Falsen,  der  som  anden  Repræsentant  for  Akershus,  var  den 
anden,  som  afgav  sin  Stemme,  gjorde  dette  i  følgende  Form:  „Jeg 
voterer  for,  at  Norge  skal  være  et  frit,  uafhængigt  og  udeleligt  Konge- 
rige, og  at  Regenten  skal  føre  Titel  af  Konge."  Ikke  mindre  end  75 
fulgte  Falsens  Exempel  og  tiltraadte  det  af  ham  afgivne  Votum.  Kun 
21  Medlemmer  voterede  uden  noget  saadant  Tillæg  for  den  foreslaaede 
Grundsætning,  hvorhos  enkelte  gav  nogle  mere  eller  mindre  for- 
beholdne Vota.  Wergeland  vilde  have  Titelen  „Konge",  saafremt  Staten 
havde  Evne  til  at  opretholde  dette  Navns  Værdighed  og  tillige  sin 
egen  Uafhængighed.  Grundsætningen  blev  protokollere!  efter  Falsens 
Votum. 

Christian  Frederik  kunde  være  vel  tilfreds  med  Udfaldet  af  Dagens 
Forhandlinger  i  dette  Punkt.  Det  varslede  godt  for  Gjennemførelsen 
af  hans  Opgaver  i  Norge  ^  Den  faldne  Votering  var  i  Realiteten  et 
første  Tillidsvotum  til  hans  Politik.  Det  kunde  nu  sees,  hvorledes 
Stemningen  videre  vilde  udvikle  sig. 

De  øvrige  Grundsætninger  vedtoges  gjerne  enstemmig  eller  kun 
med  ringe  Dissens,   delvis    endog   uden    forudgaaende  Debat,  og  kun  et 


'  Hovedkilderne  for  dette  Mødes  Forhandlinger  er  Sibberns,  Aalls  og  Werge- 
lands Meddelelser.  Noget  afvigende  er  det  Referat,  som  er  meddelt  af  G.  P. 
Blom,  Norges  Statsforandring  i  1814,  S.  153  flg.;  deri  nævnes  ikke  Holck, 
men  Falsen  som  den  oprindelige  Forslagsstiller,  og  Forhandlingerne  skulde 
været  udsatte  fra  den  16de  til  den  17de.  Dette  maa  imidlertid  være  urigtigt. 
I  samme  Forfatters  Dagbog,  trykt  i  Historisk  Tidsskrift,  tredie  Række,  I,  S. 
88  flg.,  henføres  Forhandlingerne  til  den  17de.  Da  Blom  udarbeidede  sit 
ovenfor  nævnte  Skrift,  maa  han  have  sammenblandet  to  forskjellige  Debatter 
og  nærmest  have  tænkt  paa  Debatterne  om  det  senere  Forslag  af  Falsen,  der 
blev  fremsat  den  18de,  men  da  udsattes  og  først  fik  sin  endelige  Afgjørelse 
den  19de.  Det  viser  sig  imidlertid  heraf,  at  Bloms  Dagbogs-Optegnelser  ikke 
er  nedskrevne  paa  de  samme  Dage,  de  omhandler.  Om  den  for  Voteringen 
valgte  Form  kan  henvises  til,  hvad  J.  H.  Darre  meddeler  i  sin  Dagbog, 
Histor.  Tidsskr.,  IV,  S.  398:  „Man  troede  i  Hensyn  til  Forhigaaclsen  af  Konge- 
navnet at  kunne  øine  et  svensksindet  Parti.  Endelig  faldt  de  fleste  Stemmer 
dertil,  at  hver  skulde,  under  sit  Navn,  diktere  sin  Mening  til  Protokols."' 

Par  af  dem  gav  Anledning  til,  at  der  fremkom  nogen  større  Menings- 
forskjel.  Et  af  de  omstridte  Punkter  var  den  ottende  Grundsætning, 
der  omhandlede  Statens  offentlige  Religion  og  fastslog  fri  Religions- 
ovelse  for  alle  Sekter,  men  derhos  ved  et  Tillæg  udelukkede  Jøderne 
fra  Landet.  Meningerne  var  her  delte,  og  Voteringen  faldt  anderledes, 
end  da  Striden  stod  om  den  første  Grundsætning,  Sverdrup  og 
Wergeland  stod  her  sammen,  og  Wergeland,  hvis  Søn  senere  hen 
skulde  blive  den  varme  Talsmand  for  Jødernes  Adgang  til  Riget,  var 
maaske  den  ivrigste  til  at  holde  paa  den  foreslaaede  Bestemmelse,  idet 
han  vilde  hævde,  at  en  sand  Jøde  aldrig  kunde  blive  en  god  Borger- 
Denne  antisemitiske  Tankegang  var  i  god  Overensstemmelse  med  den 
tidligere  Lovgivning,  og  den  var  forsaavidt  konservativ,  begrundet  i  en 
gjennem  lange  Tider  hævdvunden  Opfatning  af  Jødernes  Stilling  i 
Samfundet.  Men  uagtet  det  tilsidst  viste  sig,  at  Jødernes  Modstandere 
var  i  Flertal  inden  Forsamlingen,  manglede  det  dog  heller  ikke  i  denne 
paa  Talsmænd  for  de  mere  liberale  Synsmaader. 

Paa  denne  Side  stod  bl.  a.  Grev  Wedel,  her  som  ellers  den 
humane  og  liberale  Mand,  der  ikke  vilde  have  nogen  udestængt  eller 
skudt  tilside,  —  hvem  Tanken  paa  en  semitisk  Pariakaste  midt  i  det 
frie  Samfund  maatte  byde  imod"-.  Men  i  dette  Punkt  var  For- 
samlingens overveiende  Flertal  hverken  humant  eller  liberalt,  og 
Grundsætningen  blev  vedtagen,  som  den  var  foreslaaet,  dog  —  efter 
en  enkelt  Kilde''  —  saaledes  at  Komiteen  blev  bemyndiget  til  at  gjøre 
„Udkast  til  enkelte  Undtagelser  fra  denne  Lov". 

En  større  Brydning  mellem  de  afvigende  Meninger  fandt  Sted  i 
Anledning  af  den  sidste  af  de  foreslaaede  Grundsætninger,  den  ellevte, 
der  lød  saaledes:  „Statens  Borgere  er  i  Almindelighed  lige  forpligtede 
til  i  en  vis  Tid  at  værne  om  Fædrelandet,  uden  Hensyn  til  Stand, 
Fødsel  eller  Formue."  Det  var  den  almindelige  Værnepligt  eller,  som 
den  med  et  fra  den  franske  Revolution  hentet  Udtryk  den  Gang 
almindelig  kaldtes,  Konskriptionen,  som  det  her  gjaldt.  Hvad  der 
bidrog  til  at  give  Debatten  dens  mere  heftige  Præg,  var  den  Forbin- 
delse, hvori  denne  Post  blev  bragt  med  Dagens  brændende  Spørgsmaal. 


*   Smlgn.  dog  H.  Wergeland,  Konstit.-Hist.,  Hefte  II,  Bilag,  S.  34  flg. 

-  Jag.  Aall,  Erindringer  (2.  Udg.),  S.  410  flg. 

■'  SiBBERNS  Dagbog  i  Historisk  Tidsskrift,  I,  S.  222.  Naar  det  i  Storthings-Efter- 
retn.  1814—1833,  I,  S.  11  i  en  Note  oplyses,  at  Grev  Wedels  Ytringer  i 
denne  Debat  er  refererede  i  alle  der  angivne  Kilder,  da  er  dette  ikke  rigtigt  for 
Sibberns  Vedkommende, 

Konskriptionen  var  det  nye  franske  System.  Imod  dette  foreslog 
Løvenskiold  at  indføre  et  andet,  som  mere  stemte  overens  med  det 
svenske  System,  der  ikke  som  Konskriptionen  lagde  Byrden  paa  Per- 
sonerne,  men  paa  Distrikterne.  Efter  Løvenskiolds  Mening  lagde 
nemlig  den  almindelige  Værnepligt  i  dens  franske  Form  saa  store 
Byrder  paa  den  enkelte  og  medførte  saa  væsentlige  Indskrænkninger 
i  den  personlige  Frihed,  at  man  ikke  burde  skride  til  Indførelsen  af 
et  saadant  System,  saafremt  der  gaves  nogen  anden  Maade  at  sørge 
for  Statens  Forsvar. 

Det  indvendtes,  at  Systemet  vilde  fylde  Hæren  med  Leiesvende, 
over  hvem  der  blot  med  Modbydelighed  kunde  kommanderes.  Paa  den 
anden  Side  manglede  det  heller  ikke  paa  Anerkjendelse  for  Løven- 
skiold. Fremfor  andre  fik  han  Tilslutning  af  Grev  Wedel,  der  fra  sin 
Barndom  i  England  havde  medbragt  en  levende  Uvilje  mod  Konskrip- 
tionen og  alt,  hvad  der  smagte  af  den  tvungne  Udskrivning.  Allerede 
i  1802,  da  Indtrykkene  fra  England  var  paa  det  friskeste,  havde  han 
overfor  Chr.  Colbiørnsen  givet  sin  Uvilje  mod  denne  Luft\  og  hans 
Tale  i  Eidsvoldsalen  beviste,  at  han  i  de  siden  henrundne  tolv  Aar 
ikke  havde  forandret  sine  Anskuelser  i  dette  Punkt.  Det  var  engelske 
Forhold,  som  havde  bestemt  hans  Uvilje  mod  det  franske  System,  og 
hvad  han  senere  havde  erfaret  om  det  svenske  System  med  den  ind- 
delte  Hær,  havde  yderligere  bestyrket  ham  i  hans  Meninger.  I  den 
Tale,  han  holdt  om  den  ellevte  Grundsætning,  ytrede  han  sig  stærkt 
mod  Konskriptionen,  som  han  i  den  Grad  regnede  for  at  være  forhadt 
i  den  almindelige  Mening,  at  dens  Indførelse  kunde  lede  til,  at  mange 
gode  Borgere  vilde  forlade  Landet.  Han  var  derimod  enig  med  Løven- 
skiold og  fremhævede,  at  det  i  lange  Tider  havde  været  brugeligt  i 
Sverige  at  stille  militære  paa  denne  Maade.  Til  de  faldne  Ytringer  om 
det  modbydelige  i  at  befale  over  leiede  Soldater,  bemærkede  han,  at  i 
Tydskland  var  de  største  Heltebedrifter  udførte  med  dem;  Gustav  Adolfs 
og  Carl  den  Tolvtes  Krigere  var  for  den  største  Del,  hvad  man  nu 
kaldte  Leiesvende  ^'. 


'  Se  I,  S.  66  flg.  —  Grev  Wedels  Optræden  ved  denne  Anledning  og  hans  private 
Ytringer  om  Værnepligten  blev  bagefter  falsk  udlagte.  Bidr.  til  Norges  Hist. 
i  1814,  I,  S.  3H.  Smstds.  S.  331  om  den  Ytring,  som  under  Debattens  Hede 
undslap  Grev  Wedel,  at  han  vilde  forlade  Landet,  hvis  man  indførte  Kon- 
skriptionen. 

2  Grev  Wedels  Tale  refereres  af  Aall,  Sibbern  og  Christie,  der  hver  gjen- 
giver  sit  Parti  af  dens  Indhold. 

Af  Prinsregenten  og  hans  nærmeste  Omgivelser  blev  Løvenskiolds 
Forslag  strengt  bedømt.  Andre  havde  en  anden  Opfatning,  og  selv 
Mænd,  der  ellers  kunde  hylde  andre  Anskuelser,  mente,  at  det  inde- 
holdt  Ting,  der  vel  kunde  fortjene  at  paaagtes  og  nærmere  overveies. 
For  enkelte  havde  Forslaget  altfor  megen  Lighed  med  den  svenske 
Udskrivningsmaade,  og  Løvenskiolds  Tanke  med  at  lægge  Værnebyrden 
paa  Distrikterne  smagte,  som  det  straks  blev  bemærket,  for  stærkt  af 
den  svenske  Ordning  med  bostdllen,  til  at  den  ubetinget  kunde  slaa  an 
i  en  Forsamling  som  den  Eidsvoldske '. 

Imidlertid  var  der  ogsaa  andre  Omstændigheder,  som  hos  mange 
netop  maatte  vække  Sympati  for  den  fremsatte  Tanke.  Som  Værne- 
pligten  hidtil  havde  været  ordnet,  havde  de  saakaldte  „konditionerede" 
Klasser  været  fritagne,  og  det  var  derfor  naturligt,  at  en  saa  pludselig 
Forandring,  som  Indførelsen  af  den  ubetingede,  almindelige  Værnepligt, 
med  et  eneste  Slag,  fremkaldte  Betænkeligheder  fra  flere  Hold.  Det 
vides  ogsaa,  at  netop  den  ellevte  Grundsætning  ved  den  første  Op- 
læsning  vakte  „megen  Opsigt  og  fandt  almindelig  Modstand  hos  de 
konditionerede";  man  havde  deri  Stof  til  Samtaler  for  den  øvrige  Del 
af  Dagen  -.  Der  har  altsaa  paa  Forhaand  været  Uvilje  imod  Værne- 
pligten,  og  denne  var  stærk  nok  til  at  betage  Løvenskiolds  Forslag  en 
Del  af  dets  svenske  Lugt.  Resultatet  blev  derfor,  at  den  endelige 
Behandling  af  denne  Grundsætning  skulde  udsættes  indtil  videre,  foråt 
der  kunde  være  Anledning  til  nærmere  Overveielse  og  til  at  give 
Grundsætningen  den  rette  Form  paa  sit  Sted  i  Grundloven  ^ 


'  Norske  Samlinger,  II,  S.  567.     Smlgn.  Jac.  Aall,  Erindringer  (2.  Udg.),  S.  4n. 

2   Bidrag  til  Norges  Historie  i  1814,  I,  S.  307. 

^  Bryn  skriver  derom  i  sin  Dagbog:  „Denne  Grundsætning  blev  udsat  til 
nærmere  Ventilation  og  Afgjørelse,  da  flere  ytrede  Uvillie  mod  Konskriptionens 
Indførelse.'^  Rigsretssagen  mod  Statsraad  J.  H.  Vogt,  S.  169.  Aalls  Erin- 
dringer (2.  Udg.),  S.  411:  „Disse  Debatter  gave  Anledning  til  Sagens  Udsættelse 
for  at  give  Grundsætningen  sin  rette  Form  paa  sit  Sted  i  Grundloven.''  J.  H. 
Darre  giver  en  nærmere,  men  lidt  uklar  Forklaring,  idet  han  {Historisk 
Tidsskr.,  IV,  S.  400),  oplyser,  at  Løvenskiold  blev  anmodet  „om  at  fremlægge 
sit  Forslag  i  den  Kommittee,  der  var  fornøden  til  Grundsætningens  Udarbeidelse. 
Overhoved  var  man  enig  om,  at  den  af  Rigsforms-Kommitteen  tilføiede  An- 
mærkning:  Nærmere  Bestemmelser  og  I ndskrænkn  inge r  ved  Ud- 
arbeidelsen  maatte  haves  for  Øie  under  Debatteringerne,  da  her  dennesinde,  og 
fremdeles,  fornemmelig  toges  Hensyn  til  Overensstemmelse  i  Grundprinciperne."' 
SiBBERN,  der  siger,  at  Grev  Wedel  „drabeligen"  stred  for  Løvenskiolds  Mening, 
har  opfattet  Udsættelsen,  som  om  den  kun  gjaldt  til  den  18de;  men  dette  kan 
ikke  være  rigtigt.  Histor.  Tidsskr.,  I,  S.  223.  Blom  siger  kun,  at  Sagen  blev 
„udsat  til  videre  Debattering''.     Histor.   Tidsskr.,  3die  Række,  I,  S.  90.     Werge- 

Dagens  Forhandlinger  havde  ikke  bragt  de  Meninger,  Grev  Wedel 
hyldede,  nogen  Seier.  Kun  i  et  enkelt  Punkt  af  dem,  i  hvilke  han 
skilte  sig  ud  fra  det  store  Flertal,  havde  han  og  Løvenskiold  undgaaet 
et  Nederlag.  Men  dette  skyldtes  neppe  andet  end  de  tilfældige,  alle- 
rede nævnte  Omstændigheder,  Der  forestod  dog  endnu  paa  denne 
Dag,  16de  April,  en  sidste  Kamp,  rigtignok  blot  at  regne  for  en  liden 
Forpostfægtning  for,  hvad  der  senere  skulde  komme,  men  dog  op- 
lysende  for  Stillingen,  —  en  Forpostfægtning  for  den  store  Afgjørelse,  om 
Forsamlingen  skulde  have  den  fulde  Suverænetet  eller  blot  sidde  der 
med  et  indskrænket  Mandat,  saaledes  som  det  stemte  med  Christian 
Frederiks  Øn.sker. 

Peder  Anker,  der  var  Forsamlingens  første  Præsident  og  frem- 
deles fungerede,  gjorde  ved  Mødets  Slutning  opmærksom  paa,  at  der  i 
næste  Møde  skulde  vælges  en  ny  Præsident,  og  at  man  da  tillige,  efter 
Reglementets  Forlangende,  maatte  være  betænkt  paa  at  nedsætte  en 
Komité  til  at  undersøge  Finansernes  Tilstand,  og  efter  Overlæg  med 
Finansdepartementet  forfatte  Udkast  til  et  Budget  over  Statens  Ind- 
tægter  og  Udgifter. 

Løvenskiold  og  Wergeland  sluttede  sig  begge  til  denne  Tanke, 
men  fandt  derhos,  at  der  ogsaa  burde  vælges  en  Komité  til  at  under- 
søge Norges  Stilling  til  Udlandet.  Skulde  der  skaffes  Rede  paa,  hvilke 
Midler  der  stod  til  Raadighed  overfor  kommende  Farer,  maatte  det  vel 
være  en  rimelig  Fordring,  tillige  at  faa  oplyst  det  mest  mulige  om  hele 
den  Situation,  der  muliggjorde  disse  fremtidige  Forviklinger.  Men  at 
reise  et  saadant  Krav  i  et  saadant  Øieblik,  var  at  røre  ved  et  meget 
ømt  Punkt;  det  var  atter  at  sætte  Spørgsmaalet  om  Rigsforsamlingens 
Suverænetet  under  Diskussion. 

Professor  Sverdrup  erklærede,  at  han  kun  troede  sig  berettiget 
til  at  behandle  Spørgsmaal  om  Statsforfatningen  og  om  Grundlæggelsen 
af  en  Konstitution,  og  at  man  ikke  burde  indlade  sig  paa  andre  Under- 
søgelser  og  allermindst  paa  den  foreslaaede,  der  var  af  en  saa  indviklet 
og  vanskelig  Natur. 

Grev  Wedel  svarede  med  Varme :  «Prinsen  skal  fremlægge 
for    Forsamlingen    de    Oplysninger,    som    han    er    i    Be- 


LAND  udtrykker  sig  {Fortrol.  Breve,  S.  21)  saaledes:  „Enden  blev,  at  Sagen 
udsattes  til  nærmere  Overveielse ;  saa  at  denne  Ilte  Grundsætning  blev  den 
eneste,  om  hvilken  ingen  Åfgjorclse  havde  Sted.''  Wergelands  Forklaring  over 
de  inden  Forsamlingen  raadende,  modsatte  Opfatninger  af  Konskriptionen  er 
vistnok  aldeles  korrekt. 

siddelse  af  om  Landets  Forhold  til  udenlandske 
Magter;  det  er  overensstemmende  med  Forsamlingens 
Værdighed  at  kræve  dem  og  under  Prinsens  Værdig- 
hed    at    negte    de  m." 

Hans  Ord  fandt  Tilslutning.  Der  kom  Gjæring  i  Sindene,  og 
Forhandlingerne  truede  med  at  tåge  en  Vending,  hvorved  der  kunde 
falde  skarpe  og  heftige  Ord  fra  begge  Sider.  Præsidenten  afbrød 
imidlertid  paa  dette  Punkt  alt  videre  Ordskifte  og  erklærede,  at  Sagens 
Behandling  skulde  udstaa  til  det  paafølgende  Møde.  Men  privat,  Mand 
og  Mand  imellem,  fortsattes  Diskussionen,  og  den  stærke  Mumien,  der 
lød  i  Forsamlingen,  var  et  Vidnesbyrd  om,  at  næste  Møde  vilde  blive 
meget  uroligt  ^ 

Da  Konstitutions-Komitéen  endnu  samme  Aften,  efter  Mødets  Af- 
slutning  Kl.  6,  havde  en  Sammenkomst-,  maa  Grev  Wedel  først  sent 
være  kommen  tilbage  til  sit  Logis,  og  han  kan  heller  ikke  have  tåget 
nogen  videre  Del  i  de  Diskussioner,  som  bagefter  fandt  Sted.  Den 
følgende  Dag,  Søndag  17de  April,  havde  han  derimod  en  Samtale  med 
Blom,  Grøgaard  og  Jacob  Aall  i  denne  sidstes  Bolig,  bl,  a.  om  den 
udenlandske  Politik  og  om  Fædrelandets  forladte  og  fortvivlede  Stillinga. 
Dagen  var  i  det  hele  tåget  en  Overveielsernes  og  Forberedelsernes 
Dag,  en  Dag  mellem  Slagene,  hvor  man  visselig  paa  begge  Sider  har 
været  i  travl  Virksomhed  for  at  samle  sine  Folk,  og  saaledes  tillige  en 
Dag,  der  fik  en  afgjørende  Betydning  for  Partidannelsen.  Der  var  paa 
denne  vigtige  Dag  neppe  mange  af  de  mere  fremtrædende  Medlemmer, 
som  fulgte  det  af  nogle  enkelte  givne  Exempel  og  benyttede  Dagen  til 
en  Udflugt  K  Altfor  store  Interesser  stod  her  paa  Spil,  overfor  en  Af- 
gjørelse,  der  maatte  blive  af  indgribende  Betydning  for  den  hele  For- 
samlings Karakter.  Hvad  Grev  Wedel  i  Mødet  den  Ilte  havde  faaet 
skudt  tilside,  trængte  sig  nu  frem  og  maatte  tåges  op  til  endelig  Be- 
handling.    Det   maatte   afgjøres,   om    Prinsregentens  eller  Grev  Wedels 


'  Jac.  Aall,  Erindringer  (2.  Udg.),  S.  411  flg.  er  for  denne  sidste  Diskussions 
Vedkommende  en  Hovedkilde.  For  øvrigt  findes  der  Oplysninger  derom  i  de 
fleste   Dagbøger   og  Breve  fra  Eidsvold ;  enkelte  af  disse  er  dog  aldeles  tause. 

-  H.  Wergeland,  Konstitutions-Historie,  Hefte  11,  S.  52. 

^  Jac.  Aall,  Erindringer  (2.  Udg.),  S.  412  og  sammes  Dagbog  i  Bidrag  til  Norges 
Historie  i  1814,  I,  S.  372,  samt  Bloais  Dagbog  i  Historisk  Tidsskrift,  3die 
Række,  I,  S.  90. 

■*  Christie  og  Schmidt  reiste  om  Aftenen  den  16de  til  Hovin  i  Ullensaker,  hvor 
en  Broder  af  Christie  var  hos  Sekretær  Koren,  og  blev  der  over  den  paa- 
følgende Dag.     Norske  Samlinger,  II,  S.  567  flg. 

Mening  skulde  blive  den  seirende,  —  om  Forsamlingen  skulde  have 
en  begrænset  Myndighed,  saaledes  som  Christian  Frederik  ønskede 
det,  eller  om  den  skulde  være  Bæreren  af  det  norske  Folks  hele, 
uindskrænkede  Suverænetet,  paa  den  Maade,  som  Grev  Wedel  allerede 
forlængst  havde  krævet.  Gik  Afgjørelsen  her  imod  Prinsen,  da  faldt 
dermed  hele  det  Plebiscit,  som  han  havde  faaet  istand,  til  Jorden. 
Forudsætningen  for  hans  Politik  var  dermed  væsentlig  rokket.  Faldt 
derimod  Afgjørelsen  ud  til  Fordel  for  ham,  var  hans  Politik  bleven 
end  yderligere  styrket.  Plebiscitet  vilde  da  have  Rigsforsamlingens 
Bekræftelse. 

Naar  Sagerne  stod  saaledes,  var  det  imidlertid  en  høi  Indsats, 
Christian  Frederik  havde  i  den  forestaaende  Debat.  Det  var  da  tillige 
givet,  at  der  fra  dem.  som  med  ham  havde  paataget  sig  Ansvaret 
for  Kompromisset  af  16de  Februar,  med  alt,  hvad  deraf  fulgte,  maatte 
blive  gjort,  hvad  gjøres  kunde,  for  at  opnaa  et  for  dem  gunstigt 
Resultat. 

Sindene  havde  vaklet  den  16de  April.  Saa  meget  stærkere  blev 
da  Opfordringen  til  at  paavirke  Stemningen  for  det  kommende  Møde 
med  dets  vigtige  Forhandlinger.  Den  almindelige  Bevidsthed  om,  at 
Folket  skyldte  Prinsregenten  megen  Tak,  blev  herved  til  stor  Hjælp. 
Han  var  tillige  i  de  flestes  Øine  Bæreren  af  den  Myndighed,  hans 
Forfædre  som  Landets  Konger  gjennem  Aarhundreder  havde  eiet,  og 
at  sætte  sig  i  Opposition  til  den  vennesæle  Fyrstes  Ønsker  maatte 
derved  blive  saa  meget  vanskeligere.  Naar  et  Medlem  af  det  gamle 
Kongehus  var  i  Nærheden,  kunde  det  ikke  blive  nogen  let  Sag  at 
diskutere  om  en  Rigsforsamlings  Suverænetet,  et  Begreb,  som  tre 
Maaneder  tidligere  havde  været  aldeles  utænkeligt  i  Norge,  ligesaa 
meget,  som  det  fremdeles  var  i  Danmark.  For  dem,  som  allerede 
havde  tilegnet  sig  de  nye  Begreber,  kunde  der  henvises  til  Valgene 
og  Fuldmagterne.  Intelligentssedlernes  Artikel  for  den  15de  maa  den 
17de  April  have  været  læst  og  kommenteret,  og  i  den  kunde  de 
tvivlende  og  vaklende  faa  Besked;  den  var  kommen  saa  beleilig,  som 
det  vel  kunde  tænkes. 

Grev  Wedel  havde  paa  sin  Side  ingen  saadanne  Hjælpemidler  til 
sin  Raadighed.  Overfor  de  Meninger,  der  støttedes  af  en  Prins,  som 
repræsenterede  de  gamle  Statsforhold,  var  han  alene  henvist  til  at 
virke  gjennem  det  mundtlige  Ord  og  forsøge,  hvad  der  ad  denne  Vei 
lod  sig  opnaa. 

Den  18de  April  blev  en  af  Forsamlingens  uroligste  Dage. 

Om  Formiddagen  var  Konstitutions-Komitéen  samlet  \  hvorefter 
Rigsforsamlingens  Møde  begyndte  Kl.  2.  Dette  blev  imidlertid  straks 
udsat,  foråt  Repræsentanterne  kunde  indtage  sit  Middagsmaaltid,  og 
saaledes  kom  man  forst  Kl.  5  om  Eftermiddagen  til  Dagens  For- 
handlinger -.  Medet  begyndte  med  Valg.  Oberst  Hegermann  valgtes 
til  Præsident  og  Sorenskriver  Falsen  til  Vicepræsident.  Derefter  blev 
det  vedtaget  at  vælge  en  Komité  til  at  undersøge  Statens  Finans- 
væsen,  hvilken  skulde  beståa  af  ni  Medlemmer.  Af  disse  blev  ved 
det  umiddelbart  efter  foregaaede  Valg  de  syv  Kjøbmænd,  hvortil  kom 
en  Amtmand  (Krogh)  og  en  Foged  (Johan  Collett).  Valget  maa  be- 
tragtes  som  upolitisk,  ialfald  hovedsagelig  bestemt  ved  Ønsket  om  at 
opnaa  en  sagkyndig  Udredning  af  Fædrelandets  finansielle  Stilling. 

Efterat  dette  var  afgjort,  begjærede  Sorenskriver  Falsen  Ordet. 
Forsamlingen  fik  nu  erfare,  hvad  der  var  blevet  Resultatet  af  de  fore- 
gaaende  Dages  Overlægninger.  Falsen  fremlagde  her  sit  og  sine 
Meningsfællers  Program,  der  var  bygget  paa  Forudsætningerne  fra 
Kompromisset  af  I6de  Februar,  og  som  nu  var  en  Frugt  af  nye  For- 
handlinger mellem  ham  og  Georg  Sverdrup  '\  Han  havde  nedskrevet 
saavel  selve  Forslaget,  som  dets  Præmisser  og  oplæste  det  hele  efter 
Papiret.  Han  følte,  hvilken  Betydning  Øieblikket  havde,  og  naar  det 
heder,  at  han  læste  med  megen  Ivrighed,  da  er  dette  ligesaa  troligt, 
som  at  der  under  Oplæsningen  herskede  en  almindelig  Taushed  i  For- 
samlingen ^ 

Falsen  forklarede  i  sit  Foredrag,  at  da  ingen  Stat  kunde  beståa 
uden  et  vel  funderet  Pengevæsen,  saa  vilde  det  være  af  yderste  Vigtig- 
hed,  at  der  blev  nedsat  en  Komité  for  at  ordne  dette,  opføre  og  be- 
fæste  det  paa  en  Grundvold,  som  kunde  sikre  Staten  imod  en  Gjen- 
tagelse af  de  Ulykker,  som  i  den  senere  Tid  havde  rammet  den.  Men 
da  det  tillige  saavel  for  Staten  i  det  hele  som  for  de  fleste  af  For- 
samlingen var  vigtigt,  at  denne  ikke  unødigen  blev  opholdt,  saa  maatte 


'   Bidrag  til  Norges  Historie  i  1814,  I,  S.  372. 

"^   Bidrag  til  Norges  Historie  i  1814,  I,  S.  407  og  432. 

^  HafFners  Brev  til  Christian  Frederik  af  18de  April  (trykt  i  Bidrag  til  Norges 
Historie  i  1814,  I,  S.  312  flg.)  meddeler  nærmere  Oplysninger  derom.  Sammen- 
hængen  i  dette  Brev  viser  med  fornøden  Tydelighed,  at  det  Forslag,  hvorom 
der  paa  Forhaand  var  truffet  Aftale  mellem  Falsen  og  Sverdrup,  ikke  alene 
har  været  det  allerede  vedtagne  og  helt  afgjorte,  om  Valget  af  en  Finans- 
komité, men  det  udvidede  Forslag,  som  Falsen  fremsatte  i  Mødet  den  18de, 
og  som  derefter  blev  behandlet  og  vedtaget  den  19de. 

*  N.  Wergeland,  Fortrolige  Breve,  S.  27. 

Grev  J.  C.  H.  Wedel  Jarlsberg.    H.  9 

Komiteen  nedsættes  straks,  saaledes  at  den  kunde  arbeide  ved  Siden 
af  og  muligens  i  Forening  med  Konstitutions-Komitéen.  Det  blev  da 
disse  to  Komiteer,  der  skulde  faa  at  besørge  det  hovedsagelige  Arbeide, 
som  maatte  foreligge  for  Rigsforsamlingen,  og  derom  ytrede  Falsen 
følgende : 

„Naar  disse  tvende  Komiteer  havde  endt  deres  Arbeide,  og  dette  af 
Rigsforsamlingen  var  drøftet ;  naar  altsaa  Statens  Pengevæsen  var 
ordnet,  saavidt  Omstændighederne  det  nu  tillader,  og  Konstitutionen 
var  udarbeidet  og  bestemt,  saa  skulde  jeg  tro,  at  der  for  denne  ærede 
Forsamling  ikke  stod  andet  tilbage,  end  at  bestemme,  til  hvem 
den  vil  overdrage  den  udøvende  Magt.  Her  at  ville  indlade 
sig  i  Udarbeidelsen  af  en  ny  Lovbog,  eller  endnu  mere  at  ville  trænge 
ind  i  Diplomatikens  Irrgange,  og  bestemme  Norges  Forhold  til  frem- 
mede Stater,  vilde  unegtelig  være  et  ligesaa  uendeligt  som  usikkert, 
og,  jeg  tror,  denne  ærede  Forsamling  aldeles  uvedkommende  Arbeide. 
Lader  os  fremfor  alt  erindre,  at  vi  ikke  er  nogen  Forsamling,  der  kan 
indlade  sig  i  Lovgivningens  Detail,  end  mindre  er  i  Besiddelse  af 
nogensomhelst  exekutiv  Magt,  men  at  den  hele  Suverænetet  er  i 
Folkets  Hænder!  Lader  os  altsaa  ikke,  idet  vi,  overensstemmende  med 
den  os  overdragne  Fuldmagt  bestemmer  Rigets  Konstitution,  og  hvem 
der,  ifølge  samme,  skal  være  i  Besiddelse  af  Suverænetetens  forskjel- 
lige Bestanddele,  begynde  med  den  Inkonsekvense,  selv,  i  vor  Person, 
at  ville  samle  al  den  Magt,  vi  allerede  har  bestemt;  lader  os  vel  vogte 
os  for,  at  vi  ikke  selv  skal  begynde  at  handle  efter  Principer,  vi 
endrægtigen  hos  andre  har  fordømt;  Principer,  saa  meget  farligere,  naar 
en  talrig  Forsamling  udøver  dem !" 

Derefter  antydede  Falsen  et  Forslag  om  at  nedsætte  en  Lovkomité, 
der  skulde  forelægge  Resultatet  af  sit  Arbeide  for  en  af  de  følgende 
lovgivende  Forsamlinger,  hvorpaa  han  fortsatte:  „0g  hvad  nu  Norges 
Forhold  til  andre  Stater  angaar,  hvo  af  os  bedømmer,  hvo  kjender,  hvo 
kan  bedømme  eller  kjende  dette?  Har  vi  ikke  seet,  ser  vi  ikke  dag- 
ligen,  i  et  Nu,  de  største  politiske  Omvæltninger  foregaa?  Kan  vi 
vente,  at  udenlandske  Magter  vil  indlade  sig  i  Diskussioner,  hvis  første 
Karakter  de  nyere  Tider  noksom  har  vist  at  være  en  Hemmelighed, 
med  en  Forsamling,  saa  talrig,  saa  blandet,  som  denne?  Vil  vi  ikke, 
vi  som  for  den  største  Del  er  aldeles  uindviede  i  Politikens  Kunstgreb, 
udsætte  os  for  at  blive  en  Bold  i  enkeltes  Hænder,  der  var  udrustede 
med  større  Indsigter  og  Erfarenhed  i  dette  Fag  end  Mængden?  Skulde 
man  fra  alle  Rigets  forskjellige  Egne  indhente  Oplysninger  om  de  Korn- 


Den  første  Finanskomité.  131 


forraad,  der  existerede,  hvad  Tid  vilde  dette  ikke  medtage  ?  hvor  meget 
Korn  kunde  der  imidlertid  ikke  være  indført?  hvor  mange  Forandringer 
ikke  imidlertid  skete? 

Nei!  saaledes  vil  vi  ikke  handle!  Har  Norge  forst  faaet  en  fast 
og  bestemt  Konstitution,  en  Konstitution,  der,  bygget  paa  de  naturlige 
og  uafhængige  Menneske-Rettigheders  evig  uforanderlige  Grundvold, 
sikrer  enhver  Nordmand  Borger-Frihed  og  Borger-Sikkerhed,  da  kan 
det,  med  Tillid  til  Gud  og  stolende  paa  sin  retfærdige  Sag  og  sine 
Sonners  Mod,  efter  sin  engang  aflagte  Ed,  trygt  se  Fremtiden  imøde. 

Allerede  før  har  vi  seet  uveirsvangre  Skyer  truende  svæve  over 
vort  Fædreneland;  men  de  splittedes  ved  Almag^ens  Bud,  og  Solen 
skinnede  atter  klart  over  Norges  Fjelde !  Ogsaa  nu  nærer  Fædrelands- 
vennen det  faste  Haab,  at  Prøvelsens  den  haarde  Tid  snart  vil  naa 
sin  Ende,  og  kommende  Slægter  vil  da  med  Taknemmelighed  erindre 
hver  den  Nordmands  Navn,  som,  i  Farens  Stund,  ei  mistvivlede  om 
Landets  Frelse." 

Falsen  havde  her  fremlagt  for  Forsamlingen,  hvad  der  var  hans 
egen,  men  som  han  tillige  ytrede,  ogsaa  skulde  være  Nationens 
Mening,  og  i  Henhold  dertil  fremsatte  han  da  sit  Forslag,  der  faldt  i 
tre  Dele. 

Først  vilde  han,  at  der  skulde  nedsættes  en  Finanskomité  af  9 
Medlemmer  med  en  omfattende  Myndighed  til  at  fremkomme  med 
Forslag  til  Pengevæsenets  endelige  Ordning,  til  Grundlæggelsen  af  en 
Bank  og  til  Indløsningen  af  de  i  Omløb  værende  Pengesedler. 

Dernæst  foreslog  han,  at  der,  saasnart  Rigsforsamlingen  var 
færdig,  skulde  udnævnes  en  Femmands-Komité  for  at  gjennemgaa  og 
ordne  Lovgivningsvæsenet,  hvilken  Komité  for  den  første  eller  ialfald 
for  den  anden  lovgivende  Forsamling  skulde  fremlægge  Resultatet  af 
sit  Arbeide. 

Endelig  foresloges,  at  Rigsforsamlingen  skulde  ansees  som  hævet, 
saasnart  Konstitutionen  var  færdig  og  Kongen  valgt. 

Dette  sidste  Punkt  var  det  væsentlige,  og  om  det  end  ikke  kom 
uventet,  frembragte  det  alligevel  Sensation,  da  Forsamlingen  neppe 
havde  ventet  Forslagene  ganske  i  denne  Form. 

I  een  Henseende  havde  Falsen  gjort  en  aldeles  rigtig  Beregning,  og 
det  var  med  Hensyn  paa  den  Virkning,  som  maatte  følge  af  de  fuld- 
bragte  Kjendsgjerninger.  Naar  han,  for  den  Politik,  til  hvilken  han 
nu  havde  sluttet  sig,  haabede  paa  de  heldigste  Følger  af  den  hurtigst 
mulige   Fuldendelse   af   Forfatningen    og    af   et  umiddelbart  derpaa   føl- 

gende  Kongevalg,  da  saa  han  rigtig.  Han  befandt  sig  her  i  Overens- 
stemmelse med  de  Forudsætninger,  paa  hvilke  Kompromisset  af  16de 
Februar  var  bygget,  og  med  hele  Prinsregentens  Handlemaade  i  de 
forløbne  Maaneder  af  Aaret. 

Men  for  øvrigt  var  hans  Paastande  ikke  egnede  til  at  bevise,  hvad 
han  vilde  have  frem.  Deri,  at  selve  Forsamlingen  ikke  vel  kunde 
trænge  helt  ind  i,  hvad  han  benævnte  „Diplomatikens  Irrgange",  skulde 
der  dog  ikke  ligge  nogen  Hindring  mod,  at  den  af  Prinsregenten  fik  sig 
forelagt  en  Oversigt  over,  hvad  han  vidste  om  Stillingen  til  de  uden- 
landske  Magter,  og  ligesaa  lidt  kunde  der  af  den  Paastand,  han  frem- 
satte om,  at  nu  Suveræneteten  laa  hos  Folket,  udledes  nogen  grundet 
Indvending  mod,  at  denne  udøvedes  af  den  folkevalgte  Rigsforsamling 
i  alt,  som  vedkom  Rigets  fremtidige  Stilling.  Hvad  der  anførtes  om 
de  politiske  Omvæltninger,  skulde  snarere  tale  for  en  modsat  Slutning, 
og  ligeledes  kunde  det  vel  gaa  an  at  skaffe  sig  nogenlunde  Rede  paa,  hvad 
der  var  i  Behold  af  Levnetsmidler,  selv  om  man  ikke  vilde  optage  en 
Fortegnelse  over  alt  det  Korn,  som  havdes  lige  op  til  Finmarken. 
For  en  mere  indgaaende  Prøvelse  kunde  Talens  Beviser  ikke  holde 
Stik.  Men  det  lod  sig  vel  tænke,  at  den  var  egnet  til  at  blende 
mange,  som  ikke  nærmere  overveiede  Sagen  og  ikke  saa  paa,  hvad  der 
virkelig  laa  i  Ordene. 

Falsen  havde  her  optraadt  som  Folketribunen,  der  appellerede  til 
Mængdens  Følelser,  mere  end  til  dens  Forstand.  Det  var  rigtignok 
en  Folketribun  med  det  beskrevne  Papir  i  Haanden.  Men  han  havde 
Forstaaelsen  af,  hvorledes  Sagen  skulde  gribes  an,  for  at  rive  et  Fler- 
tal med. 

Alligevel  var  det  denne  Gang  nær  ved,  at  hans  Beregning  var 
bleven  skuffet.  Til  en  Begyndelse  saa  det  nemlig  ud,  som  om  det 
skulde  blive  vanskeligt  at  sætte  Forslaget  igjennem,  idet  der  ogsaa 
hørtes  Stemmer  for  den  Opfatning,  som  var  den  rigtige  Konsekvense 
af  Falsens  eget  Standpunkt,  —  at  alt,  som  laa  udenfor  Konstitutionens 
Vedtagelse  og  Kongevalget,  var  denne  Forsamling  uvedkommende,  og 
at  man  saaledes  heller  ikke  havde  noget  med  at  undersøge  Penge- 
væsenet,  mere  end  Rigets  Forhold  til  fremmede  Magter. 

Falsen  maa  have  nedskrevet  sit  Forslag,  forinden  Mødet  begyndte, 
og  da  det  først  blev  oplæst,  efter  at  Finanskomitéen  var  nedsat  og 
dens  Medlemmer  valgte,  var  dermed  dets  første  Punkt  overflødigt. 
Forsamlingen  besluttede  derfor  med  Hensyn  til  dette,  at  det  ikke 
skulde    behandles;    at    vedtage   det   vilde    kun    være    at   foreskrive   den 


Mødct  18de  April.  133 


allerede  valgte  Komité  udvidede  Grænser  for  dens  Virkekreds,  hvad 
man  ikke  kunde  indlade  sig  paa,  medmindre  det  foresloges  af  Komiteen 
selv.  Som  det  synes  paa  Foranledning  af  Løvenskiold  og  efter  For- 
slag af  Peder  Anker,  der  endnu  fungerede  som  Præsident,  blev  Be- 
handlingen af  de  to  ovrige  Poster  udsat  til  næste  Dag.  Med  et  Øiekast 
til  Falsen,  erklærede  Anker,  at  det  ikke  var  rigtigt  at  fremkomme  i 
Forsamlingen  med  udstuderede  Taler  og  Projekter,  hvorover  der  skulde 
debatteres  samme  Dag,  uden  at  Medlemmerne  var  forberedte  paa  at 
behandle  dem. 

Forud  for  Anker  havde  ogsaa  Grev  Wedel  havt  Ordet.  Han  talte 
i  en  stærk  Sindsbevægelse  og  med  en  Heftighed,  d^r,  efter  han  Venners 
Udsagn,  paa  denne  vigtige  Dag  berøvede  hans  Foredrag  noget  af  dets 
sædvanlige  Klarhed  og  Orden.  Han  søgte  at  vise,  hvor  urigtigt  det  var 
at  fremkomme  med  saadanne  Forslag,  der  laa  udenfor  Dagens  Orden 
og  ikke  tidligere  var  anmeldte.  Han  paastod,  at  en  Lovkomité  ikke 
kunde  nedsættes,  forinden  det  var  bestemt,  i  hvis  Hænder  den  lov- 
givende Magt  skulde  lægges,  og  hvorledes  den  skulde  virke,  og  om  det 
sidste  Punkt  erklærede  han,  at  det  var  et  Indgreb  i  Nationens  Rettig- 
heder, efter  hvilke  den  var  berettiget  til  at  kræve  alle  fornødne  Op- 
lysninger  af  Regenten.  Forsamlingen  kunde  efter  hans  Mening  meget 
vel  indlade  sig  i  diplomatiske  Undersøgelser  og  Negotiationer,  naar  dertil 
blev  udnævnt  en  Komité. 

Sverdrup  støttede  Falsens  Forslag  og  udviklede  paa  ny  de  i  dette 
indeholdte  Tanker.  Fra  andre  Hold  hørtes  formelle  Indsigelser  mod 
Fremsættelsen  af  Falsens  Forslag.  Forsamlingen  syntes  at  være  noksaa 
delt;  Stemningen  kunde  ligesaavel  vende  sig  imod  Forslaget  som  være 
for  det. 

Da  Mødet  ved  Syvtiden  hævedes,  kunde  der  i  de  paafølgende  Sam- 
taler, Mand  og  Mand  imellem,  høres  delte  Meninger  om  Falsens  Forslag. 
Det  var  kommet  overraskende.  For  nogle  stod  det,  som  om  deri  laa 
skjult  et  Forsøg  paa  at  berede  Christian  Frederiks  Ophøielse  til  Norges 
Konge  og  at  forebygge  enhver  videre  Opposition  fra  dem,  som  ikke 
ønskede  noget  Kongevalg.  Andre  derimod  udtalte  sin  levende  Til- 
fredshed  med  Forslaget  og  med  Falsens  Tale. 

For  nogle  af  dem,  som  skulde  være  nærmest  til  at  tåge  Del  i 
den  videre  Diskussion,  faldt  Tiden  knap.  De  holdtes  tilbage  i  Kon- 
stitutions-Komitéen,  som  traadte  sammen  for  at  fortsætte  sine  Forhand- 
linger, efter  at  det  større  Møde  var  hævet.  Der  sad  Falsen  og  Sverdrup 
sammen    med    Grev    Wedel    og    Wergeland.      Imidlertid    samledes    om 

Aftenen  en  Del  af  Grev  Wedels  Meningsfæller  hos  Peder  Anker,  der 
havde  sin  Bolig  paa  Værket,  og  her  meddelte  de  hinanden  sine  Indlæg 
og  besluttede  „djærveligen"  at  modsætte  sig  Falsens  Forslag  og  at  gjøre, 
hvad  der  stod  i  deres  Magt,  for  at  hindre  enhver  Afgjørelse,  som  de 
fra  sit  Standpunkt  ansaa  for  overilet  og  ubetimelig.  Antagelig  har  ogsaa 
Grev  Wedel  der  været  tilstede.  Natten  har  neppe  for  mange  bragt  den 
ønskede  Ro.  Wergeland  siger  ialfald,  at  han  ikke  kunde  sove,  «for- 
medelst Forventningen  af  de  Ting,  som  skulde  ske",  og  ligedan  kan  det 
have  gaaet  andre  ^ 

Mødet  den  19de  April  begyndte  Kl.  11  om  Formiddagen,  og 
der  var  saaledes  levnet  god  Tid  til  at  føre  de  vigtige  Forhandlinger  og 
at  kunne  tilendebringe  dem,  inden  Aftenen  faldt  paa. 

Først  behandledes  Forslaget  om  at  nedsætte  en  Lovkomité.  Flere, 
deriblandt  Grev  Wedel,  fandt,  at  dettes  Behandling  burde  udsættes. 
Men  det  vedtoges  tilsidst,  at  der  skulde  vælges  en  saadan  Komité,  men 
at  det  skulde  udstaa  med  Fastsættelsen  af  Medlemmernes  Antal  og  med 
deres  Valg,  indtil  Konstitutionen  var  færdig.  Uenigheden  angik  denne 
Gang  ikke  saa  meget  Spørgsmaalets  Realitet  som  Beslutningens  Hensigts- 
mæssighed;  den  gjaldt  mindre  de  reelle  end  de  formelle  Sider.  Saa 
meget  stærkere  traadte  Modsætningerne  frem,  da  Forsamlingen  derefter 
gik  over  til  Diskussionen  om  Hovedpunktet  af  de  Falsenske  Forslag, 
Denne  aabnedes,  efterat  Falsens  sidste  skrevne  Tale  paa  ny  var  oplæst, 
af  Løvenskiold,  som  allerede  den  foregaaende  Aften  af  sine  nærmeste 
Meningsfæller   var   udseet   til   at   være   deres  Hovedtaler^.     Hans  forud 


•  En  Hovedkilde  for  dette  Møde  er  Jac.  Aall,  Erindringer  (2.  Udg.),  S.  412  flg. 
Endvidere  maa  nævnes  Fortrolige  Breve,  S.  27  flg.  og  H.  Wergeland,  Konsti- 
tiitions-Historie,  Hefte  II,  S.  52  flg.  Fremdeles  Bidrag  til  Norges  Historie  i 
1814,  I,  S.  312  flg.,  320  flg.,  333  flg.,  352,  372  flg.,  407,  432  flg.,  467;  Norske 
Samlinger,  II,  S.  568  flg.;  Historisk  Tidsskrift,  Iste  Række,  I,  S.  223  flg.,  IV, 
S.  400  flg.,  3die  Række,  I,  S.  90  flg.,  Fr.  Schmidts  Dagbog,  S.  158  flg.  — 
Efter  sine  Udtalelser  i  Fortrol.  Breve,  S.  35,  skal  N.  Wergeland  have  været 
aldeles  uvidende  om,  at  der  var  ført  Forhandlinger  mellem  hans  Menings- 
fæller samme  Aften.     Smlgn.  S.  136  og  Note  1. 

2  Løvenskiolds  Tale  var  nedskreven  forud  for  Mødet,  inden  det  endnu  havde 
vist  sig,  hvilken  Gang  Forhandlingerne  vilde  tåge.  Naar  man  læser  den, 
som  den  er  trykt  hos  H.  Wergeland,  Konstitutions-Historie,  Hefte  II,  S.  60  flg., 
ser  det  ud,  som  om  han  efter  Vedtagelsen  af  det  Falsenske  Forslag  Punkt  2, 
atter  har  oplæst,  hvad  han  derom  havde  udtalt.  Men  dette  er,  trods  den 
Ubehjælpelighed,  der  ofte  kunde  komme  tilsyne  under  Forsamlingens  For- 
handlinger, ikke  muligt,  og  en  Sammenligning  med  de  Referater,  som  haves 
af  Løvenskiolds  forudgaaende  Tale,  vil  desuden  vise,  at  denne  netop  maa 
være  den  første  Del  af,  hvad  han  havde  nedskrevet,  og  som  er  trykt  paa 
førnævnte  Sted. 

nedskrevne  og  visselig  vel  overveiede  Tale  var  helt  igjennem  en  Op- 
fordring  til  at  gaa  forsigtig  frem.  Det  var  vigtigere,  at  Forsamlingen 
udforte  det  den  betroede  Hverv  vel  end  hastig:  „0g  aldrig  kunde 
det  gamle  Ordsprog:  hvo,  som  vandrer  forsigtig  og  betænksom,  han 
gaar  sikkert,  være  mere  anvendeligt  end  i  denne  Begivenhed,  hvor  her 
arbeides  for  en  Nations  Tilværelse." 

Løvenskiold  udtalte,  at  han  for  sit  Vedkommende  ansaa  det  væsentlig 
nødvendigt  og  pligtmæssigt,  at  Forsamlingen  indhentede  de  nøiagtigste 
Oplysninger:  „om  Fædrelandets  Forsyning  med  Livets  første  Nødvendig- 
heder, om  dets  Udsigter  til  fremdeles  at  kunne  erholde  disse  Nød- 
vendigheder, om  dets  Penge-Ressourser  og  Stridskræfter,  om  dets  For- 
hold mod  vedkommende  fremmede  Stater,  forinden  dets  tilkommende 
Forfatning  og  indvortes  Organisation,  med  Haab  om  Held  og  Varighed, 
endelig  kan  bestemmes.  I  Mangel  af  deslige  tilfredsstillende  Oplysninger 
kan  vi  dekretere  Fædrelandet  en  saare  prekær  Stilling,  kan  vi  berede 
Nationen  en  ulykkelig  Fremtid,  som  vi  hverken  for  Gud  eller  Men- 
nesker kan  forsvare.  Vi  vilde  reise  Regentens  Trone  paa  Sand  i  Stedet 
for  paa  Klippegrund.  Vi  bød  ham  da  maaske  en  Tornekrone."  Med 
træffende  Ironi  spurgte  Taleren,  hvorfor  Prinsregenten  i  sin  Aabnings- 
tale  havde  omtalt  de  udenrigske  Anliggender,  naar  det  for  øvrigt  skulde 
være  Kontrabande  at  berøre  dem  i  denne  Forsamling.  „0m  end  den 
norske  Stat  var  fuldkommen  organiseret,  og  altsaa  Grænserne  imellem 
den  lovgivende,  udøvende  og  dømmende  Magt  var  fuldkommen  fastsatte, 
saa  vilde  det  dog  være  en  ligesaa  dristig  som  urimelig  Paastand,  at 
Folkets  Repræsentanter  skal  være  uvidende  om  Rigets  udvortes  Stilling. 
Denne  Paastand  strider  ligesaa  meget  imod  den  sunde  Fornuft,  som  mod 
andre  Landes  Exempel.  Enhver,  som  blot  gjennem  Aviser  kjender 
Englands  Anliggender,  ved,  at  det  britiske  Parlaments  Debatter  for  en 
stor  Del  angaar  Rigets  udvortes  Stilling." 

Videre  hævdede  Løvenskiold,  idet  han  henholdt  sig  til  Ordsproget 
om  at  sætte  Tæring  efter  Næring,  at  de  ønskede  Oplysninger  ingen- 
lunde var  unødvendige  for  Bestemmelsen  af  den  fremtidige  Forfatning. 
Forsamlingen  var  ikke  alene  valgt  for  „at  tilveiebringe  en  Kon- 
stitution,  som  tør  haabes  v  e  d  1  i  ge  h  0  1  d  t",  og  i  Henhold  hertil  af- 
sluttedes  Talen  med  følgende  Ord: 

„Har  vi  iagttaget  et  forsigtigt  og  varsomt  Forhold,  følger  vi  Visdoms 
Raad,  medens  Luen  i  vor  Barm  opflammer  os  til  kraftfuld  Daad,  da 
tør  vi  stole  paa  den  Almægtiges  Bistand  til  at  fuldføre  en  haardt  lidende 
og  nedtrykt   Nations    Redning   og   til  at  berede  dens  tilkommende  Lyk- 

salighed ;  men  om  den  ærede  Forsamling,  mod  Forhaabning,  maatte  anse 
saa  væsentlige  Undersøgelser  overflødige,  da  føler  jeg  det  hellig  Pligt 
mod  mine  Kommittenter  at  frasige  mig  alt  Ansvar  for  de  ulykkelige 
Følger,  som  af  en  saa  utilgivelig  Ligegyldighed  maatte  nedlyne  paa  vort 
ulykkelige  Fædreneland.  Fra  disse  Synspunkter  tillader  jeg  mig  at  ind- 
stille,  at  alle  ommeldte  Oplysninger  maatte  vorde  af  Regjeringen  ud- 
bedede,  at  der  paa  de  erholdende  Underretninger  maa  vorde  tåget  Hensyn 
under  Konstitutionens  Udarbeidelse  og  Antagelse,  og  at  Forsamlingen 
først  maa  ansees  hævet  efter  Antagelse  af  en  Konstitution,  grundet 
paa  sikre  Data,  som  kunde  love  Fremtids  Sikkerhed  og 
Held."     Talen  efterfulgtes  af  Taushed.     Den  havde  gjort  Indtryk. 

Den  næste  Taler  var  Nicolai  Wergeland,  der,  uagtet  han  havde 
nedskrevet  sit  Foredraga,  dog  holdt  dette  frit,  uden  ængstelig  at 
følge  Papiret.  Han  stod  —  efter  eget  Sigende,  uden  at  have  deltaget 
i  den  foregaaende  Aftens  Overlægninger  —  ganske  paa  Løvenskiolds 
Standpunkt,  og  hvad  han  havde  at  fremføre,  var  i  mange  Henseender 
baade  sandt  og  vægtigt.  Men  Talen  skjæmmedes  i  enkelte  Partier  ved 
en  overdreven  Svulst,  der  ogsaa  udsatte  den  for  berettiget  Kritik  fra 
Modpartens  Side:  „Jeg  svor  en  Ed  i  min  Sjæl,  da  jeg  forlod  mit  Arne- 
sted, at  være  fri  for  alt  personligt  Hensyn,  al  personlig  Fordel;  og 
lokkende  Forhaabninger  skal  ikke  gjøre  mig  til  Forræder  mod  mine 
norske  Brødre.  Haanden  fæster  jeg  i  Himmelen  og  lader  Kloden  rulle;  — 
ingen  Hvirvel  af  Partier  skal  rokke,  skal  anfegte  mig.  Foden  fæster 
jeg  paa  Religionens  Klippe,  og  smiler  ad  hine  truende  Bølger." 
Wergeland  vendte  sin  Tale  ligefrem  mod  Falsens  Paastande: 
„De  samme,  som  udraaber  hin  uomstødelige  Grundsætning,  at 
Suveræneteten  ene  er  i  Folkets  Hænder,  vover  at  paastaa,  at  denne 
ærværdige  Samling  af  Folkets  befuldmægtigede  intet  har  at  befatte  sig 
med  Folkets  Sag.  Er  da  en  Akt  af  det  ganske  samlede  Folk  mulig? 
Kan  Folket  anderledes  øve  sin  Suverænetet?  —  anderledes  tilkjende- 
give  sin  virkelige  Vilje  end  gjennem  sine  Repræsentanter?  og  er  vi 
ei  Folkets  Repræsentanter?  skal  flere  Hundredetusinders  Lykke  svinde 
for  Individets?  er  vi  sammentraadte  alene  for  at  reise  en  Trone,  for  at 


Det  originale  Manuskript  findes  i  Thv.  Boecks  Samling,  der  nu,  efter  hans 
Bortgang,  den  21de  April  1901,  med  hans  store  Bibliotek  er  overgaaet  til  det 
trondhjemske  Videnskabers  Selskab.  Begyndelsen  er  skreven  med  Løvenskiolds 
Haand,  derunder  de  bekjendte  Ord:  Haanden  fæster  jeg  i  Himmelen  o.  s.  v. 
Wergelands  Haand  begynder  først  med  Ordene :  Denne  Inkonsekvens  er  san- 
delig ikke  mindre  synderlig,  denne  Modsigelse  o.  s.  v.  Dette  skulde  dog  tyde 
paa,  at  der  har  været  Samarbeide. 

fremme  et  Herredømme,  —  eller  for  at  sikre  dette  brave  Folk  national 
Lyksalighed  for  Aarhundreder?  Er  dette  store  Ting  sat,  for  at  kjende 
i  en  Arvesag,  —  eller  er  det  sat,  for  at  betrygge  faderløse  Børns  Vel- 
færd?  Og  beror  ikke  disse  faderløse  Norges  Børns  Velfærd  i  Frem- 
tiden ligesaa  meget,  ja  maaske  mere,  paa  Rigets  udvortes  end  paa  dets 
indvortes  Forhold?  Hvilken  Modsigelse:  Folket  er  frit,  Folket  er  selv- 
stændigt  og  uafhængigt,  og  Folkets  befuldmægtigede,  som  det  med  en 
rørende  Tillid  har  anfortroet  det  Hverv  at  paase  dets  Tarv,  har  ingen 
Frihed  til  at  sporge:  hvorledes  er  det  fat  med  os?  Hvad  vil  vore 
Naboer  os?" 

Det  var,  saa  paaviste  Wergeland  videre,  en  Inkonsekvense  at  ville 
forudsætte,  at  Nationalforsamlingen  havde  Fuldmagt  til  at  nedsætte 
Komiteer  for  Finanserne  og  for  Lovgivningen,  naar  man  i  samme  Øie- 
blik  vilde  negte  den  Ret  til  at  beskikke  en  Komité,  der  skulde  indhente 
Oplysninger  om  det,  som  maatte  være  det  vigtigste  for  Staten,  om  de 
udvortes  Anliggender,  Forsamlingen  havde  sine  store  Opgaver,  og  paa 
dens  Beslutninger  vilde  Fædrelandets  Vel  komme  til  at  bero  i  Nutid  og 
Fremtid:  „Kan  noget  Hverv  være  dyrebarere,  helligere,  religiøsere  end 
det,  som  er  nedlagt  i  vore  Hænder?  Vil  det  ei  blive  os  det  største 
Ansvar  for  Gud  og  Mennesker,  hvorledes  vi  røgter  det?"  Men  dersom 
Repræsentanterne  kom  hjem  til  det  længselsfulde  Folk,  som  nu  svævede 
mellem  Haab  og  Frygt,  og  de  saa  paa  alle  Spørgsmaal  om,  hvad  der 
var  udrettet,  alene  havde  dette  ene  Svar,  at  de  havde  bygget  en  Trone, 
men  for  øvrigt  ikke  havde  maattet  foretage  noget,  og  de  saa  dertil  føiede 
den  Opfordring,  at  nu  kunde  Folket  æde,  drikke  og  være  glade,  da  vilde 
dette  kun  være  en  Spot  mod  den  „gule"  Hunger:  «Sandelig,  Nationen 
lever  i  disse  Dage  ikke  som  Nationalforsamlingen."  Folkeflertallets 
Røst  var  i  disse  Dage  „et  eneste  samdrægtigt  Suk  efter  den  hulde  Fred". 
Medens  de,  som  sad  hjemme,  længtede  efter  at  se  sine  Udsendinger 
vende  tilbage  med  Fredens  Oljeblad,  —  hvad  vilde  de  da  sige,  om  disse 
ikke  hjemførte  andet  end  Krig,  Krig,  Skat,  Skat,  uden  engang  at  have 
ænset  at  tåge  Stillingen  under  Overveielse?  Prinsregenten  havde  jo 
selv,  som  man  kunde  vente  sig  det  af  hans  ædle  Tænkemaade,  ladet 
dem  være  i  fuld  Frihed,  og  havde  tilbudt  at  give  alle  mulige  Oplys- 
ninger, og  saa  skulde  de  selv  vægre  sig  ved  at  ville  søge  saadanne! 

„Hvad  er  da.  Brødre,  hvad  er  da  Bevæggrunden  til,  at  man  med 
saa  ængstelig  en  Iver  vil  afholde  vort  Øie  fra  at  skue  ud  over  Landets 
Grænser,  og  aftviste  os  vor  unegtelige  Ret?  Frygter  man,  at  vi  skal 
misbruge    den?     Det   har   Folket,   som    valgte  os,   ikke  befrygtet.     Tror 

man,  at  vi  er  beslukne  —  eller  at  vi  ledes  af  andet  end  vor  Over- 
bevisning om,  hvad  der  er  Ret  og  gavnligt  for  Fædrelandet?  Eller  har 
vi  ikke  Norges  Hæder  og  Held  ligesaa  skarpt  for  Øie,  som  nogen,  som 
den  høieste  i  Landet?  Siger,  hvo  er  Forræderen!  Udpeger  den  Mand 
iblandt  os,  som  ingen  Agtelse,  ingen  Tillid  fortjener!" 

I  dette  Hus  var  der  kun  een  Herre,  og  det  var  Nationen;  saalænge 
Repræsentanterne  var  samlede  under  dette  Tag,  var  de  Folket  og 
Fædrelandet,  og  derfor  mente  Taleren  til  Slutning  at  kunne  tilraabe  de 
forsamlede:  „Vi  har  Ret,  uimodsigelig  Ret  til  alt,  hvad  som  sigter  til 
dets  Held,  —  Ret  til  at  se  i  alt,  hvad  som  gjælder  dets  Vel.  Dertil 
har  vi  Fuldmagt  af  Folket  —  af  Gud,  af  Fornuften,  af  Naturen.  Det 
er  vor  Ret,  vor  Pligt,  at  tale  og  handle  saaledes,  som  Folket  selv 
vilde  handle,  om  det  havde  een  Tunge  og  een  Haand !  Amicus  Christi- 
anus, amicus  Fredericiis,  sed  magis  amica  patria/' 

Ogsaa  denne  Tale  gjorde  sin  store  Virkning,  og  naar  det  i  enkelte 
Beretninger  antydes,  at  man  nu  spændt  ventede  paa,  at  Jacob  Aall 
skulde  holde  det  Foredrag,  som  han  havde  nedskrevet,  og  at  saa  Udfaldet 
vilde  være  afgjort  imod  Falsen,  da  er  det  ikke  umuligt.  Men  Aall 
holdtes  tilbage  af  sin  egen  Beskedenhed,  og  han  forblev  taus.  Forslags- 
stilleren selv  holdt  sig  passiv,  uagtet  han  ved  den  foregaaende  Post  havde 
Ordet  til  en  kort  Replik,  hvorimod  Sverdrup  rettede  et  sarkastisk  Angreb 
paa  Wergelands  Svulst  og  Overdrivelser,  men  uden  at  berøre  Kjerne- 
punktet i  den  reiste  Opposition.  Han  vilde  ikke  fæste  sin  Haand,  men 
sit  Haab  i  Himmelen,  og  forsikrede,  at  han  og  hans  Venner  kunde  være 
ligesaa  gode  Patrioter  som  Wergeland  og  hans. 

Grev  Wedel  støttede  Løvenskiold  og  Wergeland.  Men  da  hans 
Tale  ikke  var  nedskreven,  kjendes  den  kun  af  ganske  ufuldstændige 
Referater.  Han  benyttede  samme  Udtryk  som  Løvenskiold  om  de  Farer, 
som  kunde  bringes  over  Fædrelandet  ved  at  bygge  Tronen  paa  Sand. 
Talen  synes  imidlertid  ikke  at  have  vakt  nogen  særlig  Opmærksomhed 
i  den  Række  Indlæg,  som  fremkom  mod  det  Falsenske  Forslag,  og  den 
omtales  ikke  engang  i  flere  af  de  Dagbøger,  hvori  dette  Møde  er  refe- 
reret  K  Pastor  Grøgaards  Tale  synes  at  have  gjort  større  Virkning. 
Han   holdt  tilsidst   sine  Hænder   frem  korslagte  og  endte  med  de  Ord: 


'  I  Christian  Frederiks  Dagbog  heder  det  om  Wergelands  og  Grev  Wedels 
Taler:  „Wergeland  tint  de  nouveau  iin  long  discours  qui  ne  mena  å  rien,  le 
Comte  Wedel  paria  de  méme  et  tres  bien  å  ce  qu'on  dit,  mais  il  était  de  Vavis 
qu'avant  tout  les  relations  extérieures  devoit  (sic)  étre  connus  et  discutés." 

«Binder  mine  Hænder!  den  hele  norske  Nation  skal  være  fri;  men 
denne  Rigsforsamling  skal  ene  være  lænkebunden." 

Stillingen  var  nu  meget  betænkelig  for  det  fremsatte  Forslag.  Falsen 
forholdt  sig  taus,  og  Sverdrups  Sarkasmer  maatte  antages  at  have  været 
virkningsløse.  Fra  den  Side  var  der  overhovedet  intet  fremkommet,  der 
kunde  regnes  for  et  virkeligt  Indlæg,  forinden  Pastor  Rein  tog  Ordet, 
og  i  en  Tale,  der  maatte  gjøre  saa  meget  mere  Virkning,  som  den  var 
affattet  med  en  vis  Hensynsfuldhed  mod  Forslagets  Modstandere,  gjen- 
oprettede  ialfald  en  Del  af,  hvad  Falsen  havde  forsømt.  Naar  det  om 
denne  Tale  er  sagt,  at  den  „ei  var  fri  for  personlige  Hentydninger",  da 
passer  det  ikke  paa  Talen  i  den  Form,  hvori  den  efter  Mødet  kom  i 
Omløb  i  talrige  Afskrifter.  Der  er  i  det  høieste  et  enkelt  Sted  deri, 
som  kunde  udlægges  paa  denne  Maade.  Men  heller  ikke  dette  behøver 
med  Nødvendighed  at  opfattes,  som  om  det  sigtede  til  bestemte  Person- 
ligheder. En  anden  Sag  er  det,  hvorvidt  Talens  Indhold  stemte  med 
Øieblikkets  faktiske  Forudsætninger,  og  om  den  ikke  var  dikteret  af  en 
Lyst  til  at  se  Forholdene  i  et  altfor  gunstigt  Lys.  Men  bortseet  derfra, 
var  Reins  Tale,  som  Parti-Indlæg  betragtet,  noget  af  det  mest  virknings- 
fulde,  der  overhovedet  er  fremkommet  under  Rigsforsamlingen  paa 
Eidsvold. 

Man  havde  —  saa  begyndte  den  varmhjertede  Taler  —  fundet  det 
nødvendigt  at  undersøge  Landets  Finanser  og  indvortes  Forhold  for  der- 
efter  at  kunne  bedømme  dets  Evne  til  at  beståa  som  selvstændigt  Rige, 
og  uagtet  Omstændighederne  til  en  Begyndelse  ikke  kunde  kaldes  lovende, 
maatte  man  dog  tro,  at  Regent  og  Folk  stiltiende  havde  forudsat  som 
uomtvisteligt,  at  Vanskelighederne  kunde  hæves.  „Thi  ellers  var  alt, 
som  hidtil  er  skeet,  kommet  for  tidlig.  For  tidlig  havde  da  vor  Regent 
opfordret  os  til  at  besværge  Norges  Selvstændighed  —  for  tidlig  havde 
vi  aflagt  den  Ed,  at  ville  vove  Liv  og  Blod,  Velfærd  og  Rolighed  for 
noget,  som  blot  var  en  Drøm,  og  som  aldrig  kunde  komme  til  Virke- 
lighed.  For  tidlig  var  vi  blevne  sammenkaldte  til  en  Rigsforsamling, 
og  alt  for  tidlig  havde  vi  begyndt  med  at  grunde  en  Konstitution,  som 
aldrig  skulde  blive  til  uden  paa  Papiret,  —  kort,  alle  vore  Forhaab- 
ninger  har  da  været  Børneværk." 

Imidlertid  vilde  heller  ikke  Rein  negte,  at  det  kunde  være  ønskeligt 
og  nødvendigt  at  forelægge  Nationalforsamlingen  „en  Oversigt  over 
Landets  Fordele  og  Mangler,  Hjælpekilder  med  mere"  for  derved  at 
„kjende  de  vigtigere  Forholdsregler  i  Henseende  til  Fremtiden".  Men 
længere  vilde    han   ikke  gaa:     „Naar   man   anser   det    for   ligesaa    nød- 

vendigt,  at  vort  Forhold  til  udvortes  Magter  bestemmes;  naar  man,  som 
det  synes,  vil  med  ministerielle  Akter  fordre  det  bevist,  at  fra  Udiandet 
aldeles  ingen  Hindring  skulde  møde  vort  Foretagende,  da  forekommer 
det  mig  at  vidne  om  en  overdreven  Ængstelighed,  der  maa  synes 
dobbelt  underlig,  naar  man  ser  hen  til  de  Mænds  Klogskab,  Raskhed 
og  i  øvrigt  kraftfulde  Fremfærd,  fra  hvis  Munde  især  denne  Stemme 
høres.  Skal  vi  da,  førend  vi  tænker  paa  Konstitutionen,  først  af  frem- 
mede Magter  begjære  Tilladelse  hertil?  Og  af  hvem,  uden  just  af  dem, 
som,  formedelst  vor  nærværende  Stilling  og  deres  politiske  Stilling  og 
Forbindelse  med  Naboriget,  ikke  kan  give  os  den,  hvor  meget  de  end 
hemmeligen  ynder  vor  Sag,  ja  endog  hemmeligen  vilde  bidrage  til  at 
forfremme  den?  Norges  Folk  handler  som  et  kjækt  og  ædelt  Folk  — 
dette  er  i  det  mindste  Folkenes  Stemme  i  Europa,  fordi  disse  tør  lade 
den  høre;  —  men  kan  vi  med  Grund  vente  at  høre  det  som  en  høit 
og  lydelig  forkyndt  fra  Kabinetterne?  Vor  Beslutning  er  tåget.  Skulde 
en  Proklamation,  forfattet  i  truende  Udtryk,  skulde  et  Avisræsonnement 
kunne  kuldkaste  den?" 

Alt  saa  jo  nu  lovende  ud.  Ingen  Blokade,  ingen  Opbringelser, 
medens  norske  Kornskibe  uhindrede  fik  løbe  ind  i  Fædrelandets  Havne. 
At  overse  saadanne  „Kjendsgjerninger"  lod  sig  ikke  gjøre,  for  at  lade 
sig  skræmme  fra  kraftfulde  Handlinger  ,,ved  Spøgelser,  Trusler  om  en 
forenet  svensk,  britisk,  russisk,  ja  jeg  tror  tyrkisk,  Armée,  der  vilde 
oversvømme  vort  Land". 

„0g  dersom  vort  Land  (jeg  forudsætter,  hvad  jeg  ikke  kan  overtale 
mig  til  at  tro),  dersom  Norge  nærede  en  Forræder  i  sit  Skjød,  hvis 
Ønske  det  var  at  spille  os  i  vore  Naboers  Hænder,  hvad  vilde  da  være 
ham  lettere  end  at  foranstalte  tordnende  Proklamationer,  opdigtede  Avis- 
Efterretninger  og  udgive  dem  for  autentiske,  for  at  gjøre  Nationen 
modløs?  En  Mand,  hvis  Kundskab  jeg  ærer,  hvis  fine  og  skarpe  Blik 
jeg  beundrer,  paastod  i  vor  sidste  Forsamling,  at  det  var  Regentens 
Pligt  at  meddele  oplysende  Efterretninger  om  vort  Forhold  til  andre 
Magter;  men  flere,  end  han  selv  har,  kan  han  ikke  give;  og  hvor  meget 
han  end  har  vist,  at  han  ikke  lægger  Skjul  paa  det  vor  nærværende 
Stilling  vedkommende,  eller  hvad  der  kunde  vedkomme  Fædrelandets 
Vel,  og  at  det  er  langt  fra  ham,  at  ville  bedrage  os  med  et  falsk  Haab: 
saa  spørger  jeg  dog:  kan  han,  bør  han  forelægge  Rigsforsamlingen  alt, 
hvad  han  ved,  vor  Stilling  til  Udiandet  vedkommende?"  Det  kunde  jo 
være  en  Mulighed,  at  «Regenten,  under  Betingelse  af  Taushed,  havde 
erholdt  beroligende  Efterretninger  fra  de  Hoffer,  til  hvis  Venskab  eller 

Skaansomhed  vi  trænger" ;  men  det  vilde  da  ikke  være  rigtigt  og  heller 
ikke  klogt  at  forelægge  disse  for  en  Rigsforsamling,  og  derved  gjøre 
dem  bekjendte.  „Jeg  tilstaar  derfor"  —  saa  endte  Taleren  —  „at  jeg, 
som  uindviet  i  Politiken,  ikke  begriber,  med  hvilken  Ret  man  gjør  denne 
Fordring  paa  Regenten,  eller  hvorfor  deslige  Indberetninger  nødvendig 
maa  gaa  foran  for  Konstitutionen." 

Reins  Tale  gjorde  sin  Virkning.  Den  var  afpasset  efter,  hvad  en 
stor  Del  af  Forsamlingen  i  sit  stille  Sind  ønskede,  og  naar  de  nu  hørte 
de  tillidsfulde  Forsikringer  om,  at  Stillingen  va,r  gunstig  for  en  kraftig 
og  beslutsom  Optræden,  blev  disse  let  troede.  Hvis  Rein  selv  har 
ment,  at  de  fremmede  Magter,  til  hvis  Vilje  ogsaa  han  troede  at  maatte 
tåge  Hensyn,  virkelig  skulde  have  afgivet  underhaands  Forsikringer,  der 
var  i  Strid  med  deres  officielle  Optræden,  da  har  han  været  meget  god- 
troende og  naiv.  Men  overfor  den  Forsamling,  til  hvilken  disse  Ord 
var  henvendte,  havde  de  ligefuldt  sin  Virkning.  Her  var  der  givet  en 
ny  optimistisk  Tydning.  Hvad  gjorde  det,  om  der  var  kommet  officielle 
Trusler  udenfra?  Prinsregenten  kunde  jo  have  modtaget  Underretninger 
om,  at  disse  intet  havde  at  betyde  og  aldrig  vilde  blive  udførte,  og 
hvortil  skulde  det  da  nytte  at  debattere  offentlig  i  Rigsforsamlingen  over 
de  officielle  Meddelelser,  naar  Hovedsagen  var,  hvad  der  indeholdtes  i 
de  underhaands,  om  hvilke  der  af  Hensyn  til  vedkommende  fremmede 
Hoffer  ikke  kunde  tales? 

Et  nyt  Slagord  var  opfundet,  og  paa  Grundlag  deraf  var  denne  Sag 
afgjort.  Om  Rein  angaaende  disse  Ting  har  konfereret  med  Chri- 
stian Frederik  personlig,  kan  være  ligegyldigt;  det  er  heller  ikke  rimeligt. 
Men  den  Tankegang,  paa  hvilken  hans  Foredrag  hvilede,  var  ligefuldt 
den  samme,  som  uophørlig  kom  frem  i  Prinsens  Omgivelser,  og  som 
derfra  sivede  ud  til  Forsamlingen.  Christian  Frederik  vilde  tvinge  sig 
selv  til  at  se  Stillingen  i  dette  Lys,  og  han  ønskede,  at  andre  maatte 
se  den  paa  samme  Maade.  Netop  i  de  samme  Dage  foregjøglede  Christian 
Frederik  sig  selv,  at  de  fiendtlige  Skridt,  som  England  kort  i  Forveien 
havde    gjort,    kun    var    „for    et    Syns   Skyld"  ^    Jacob    Aall    har  i   sine 


^  I  Anledning  af  den  fra  svenske  Myndigheder  modtagne  Underretning  om,  at 
Carsten  Ankers  Sendelse  til  London  skulde  være  mislykket,  skriver  Christian 
Frederik  den  14de  April  i  sin  Dagbog  følgende  for  hans  Opfatning  meget 
betegnende  Linjer:  „Tant  que  Anker  lui  méme  ne  rapporte  rien  å  se  (sic) 
sujet  je  me  permis  d'en  douter  et  fose  croire  que  le  Ministre  de  Suede  peut 
aussi  å  son  tour  étre  la  dupe  des  Anglais.  La  seule  chose  qui  n'indique  pas 
des  dispositions  favorables  de  la  part  de  V Angleterre  c'est  Vembargo  mis  avant 

«Erindringer"  paavist,  hvorledes  Stillingen  i  det  Øieblik,  Rein  lod  sin 
Veltalenhed  spille  paa  Eidsvold,  i  Virkeligheden  var  en  helt  anden,  idet 
Blokadebæltet  netop  da  skulde  spændes  udenom  de  norske  Kyster,  og 
Opbringelser  ved  fiendtlige  Krydsere  og  Kapere  daglig  fandt  Sted.  Men 
naar  det  først  blev  forkyndt,  at  dette  intet  havde  at  betyde,  og  at  det 
snart  vilde  vise  sig,  at  de  Magter,  som  først  havde  tåget  de  fiendtlige 
Skridt  overfor  Norge,  netop  var  dets  varmeste  Venner,  og  naar  dette 
fandt  Tiltro,  da  blev  det  ikke  let  at  føre  en  Diskussion  om  Fædrelandets 
politiske  Forhold  overfor  Udlandet.  Der  var  da  ingen  Grænser  for, 
hvad  der  kunde  blive  troet,  fordi  man  netop  ønskede  at  tro  det. 

Alligevel  opnaaede  ikke  Rein  ved  sit  vel  betænkte  Indlæg  at  skaffe 
et  ubetinget  Flertal  for  Falsens  Forslag.  Debatten  endte  under  en 
Munterhed,  der  var  foranlediget  ved  en  enkelt  Repræsentants  ufrivillige 
Komik,  og  som  lettede  Overgangen  til  den  afsluttende  Votering.  Man 
blev  enig  om,  at  Spørgsmaalet  skulde  afgjøres  ved,  at  de,  som  holdt  paa 
Forslaget,  skulde  sige:  Ja,  de,  som  var  derimod:  Nei.  Under  denne 
formelle  Debat  undslap  der  Grev  Wedel  nogle  Ytringer,  som  almindelig 
antages  at  have  bidraget  til  at  skade  den  Sag,  for  hvilken  han  selv 
kjæmpede.  Forslaget  vilde,  saa  lød  hans  Ord,  ikke  sige  andet,  end  at 
naar  man  var  færdig,  saa  var  man  færdig;  det  var,  som  om  han  vilde 
lade  sin  Tjener  vække  ham  Kl.  6  for  at  sige  ham,  at  han  skulde  staa 
op  Kl.   10. 

Man  har  heri  villet  se  et  Udtryk  for,  at  Grev  Wedel  ikke  skulde 
have  forstaaet,  hvad  der  laa  i  Forslaget.  Dette  kan  dog  ikke  forholde 
sig  saa,  og  dertil  stred  dets  hele  Indhold  altfor  meget  imod  hans  Op- 
fatning  af,  hvad  der  skulde  ligge  under  Forsamlingens  Myndighed.  Han 
havde  desuden  selv  tåget  Del  i  Dagens  Forhandlinger,  og  han  kan 
umulig  have  ladet  sig  narre  af  det  uskyldige  Udseende,  Forslaget  kunde 
have  i  andres  Øine.  Naar  han  derfor  anvendte  Udtryk  som  de  foran 
anførte,  kan  han  dermed  alene  have  ment  at  ramme  Forslagets  ydre 
Form,  medens  han  maatte  have  aabne  Øine  for,  hvad  der  laa  i  det. 
Gik  Forslaget  igjennem,  havde  de  Forudsætninger  svigtet,  under  hvilke 
han  var  traadt  ind  i  Rigsforsamlingen.  Han  var  den  tabende.  Imidlertid 
maa  det  ansees  sikkert,  at  den  tilsyneladende  rolige  Maade,  hvorpaa 
han  tilsidst  optog  Sagen,  har  forvirret  nogle  af  hans  Meningsfæller  og 
bragt  dem  til   at  overse,    hvad  her  var  Kjernepunktet ;  han  har  derved 


Varrivée  de  Mons.  Anker  å  Londre  sur  tous  les  vaisseaux  destinés  pour  la 
Norwegue;  mais  il  faut  toutefois  des  mesures  ostensibles  si  méme  VAngleterre 
veut  nous  favoriser.'^ 

tilført  Falsens  Forslag  nogle  Stemmer,  det  ellers  ikke  vilde  have  faaet, 
og  disse  faa  Stemmer  var  det,  som  lod  Vægtskaalen  synke  til  den  Side. 

Der  stod  ved  Voteringen  55  Stemmer  mod  55,  et  Tilfælde,  som  ikke 
var  forudseet  i  Reglementet.  Fra  alle  Kanter  hørtes  Raabet:  „Præsi- 
denten  decidere!"  og  da  Grev  Wedel  oplyste,  at  dette  ved  Voteringer 
af  den  Art  var  det  sædvanlige,  blev  Præsidentens  Stemme  den  afgjørende. 
Den  nye  Præsident,  Christian  Frederiks  betroede  Ven,  Oberst  Heger- 
mann,  havde  stemt  med  Ja'erne;  Forslaget  var  dermed  antaget^ 

Atter  havde  Heldet  paa  den  vidunderligste  i^laade  fulgt  Christian 
Frederik.  Udåd  skulde  han  efter  denne  Dag  have  saa  frie  Hænder, 
som  det  vel  var  muligt,  uden  at  behøve  at  nære  Frygt  for  nogen  Kritik 
fra  Rigsforsamlingens  Side.  Denne  havde  jo  selv  bundet  sine  Hænder, 
medens  Prinsregenten  stod  ligesaa  fri  og  ubunden,  som  han  havde  været 
i  Februar  Maaned,  og  indtil  Rigsforsamlingen  traadte  sammen  paa  Eids- 
vold.  Kompromispolitiken  af  16de  Februar  havde  der- 
med feiret  en  ny  Triumf,  og  bagefter  havde  det  intet  paa  sig,  at 
denne  endnu  i  det  sidste  Øieblik  havde  hængt  i  et  Haar.  Indtil  den 
19de  April  havde  alt  føiet  sig  for  Christian  Frederik,  og  først  efter 
denne  Tid  kunde  det  vise  sig,  hvorvidt  han  havde  havt  Ret  i  at  knytte 
sine  Forhaabninger  til  Muligheden  af  at  se  den  svenske  Kronprins  efter- 
følge  Napoleon  paa  den  franske  Trone.  Rigsforsamlingen  havde  paa 
denne  Dag  selv  givet  Afkald  paa  at  være  Indehaveren  af  den  fulde 
Suverænetet,  hvorpaa  den,  som  det  norske  Folks  valgte  Repræsentanter, 


Ogsaa  for  dette  Mødes  Vedkommende  er  Jac.  Aall,  Erindringer  (2.  Udg.), 
S.  413  flg.,  ved  Siden  af  N.  Wergeland,  Fortrolige  Breve,  S.  29  flg.  og  H. 
Wergeland,  Konstitutions-Historie,  Hefte  II,  S.  52  70  at  regne  som  Hoved- 
kilder. Fremdeles  kan  henvises  til  Christian  Frederiks  Dagbog,  S.  89  flg., 
Fr.  Schmidts  Dagbog,  S.  159  flg..  Norske  Samlinger,  II,  S.  569  flg.,  Historisk 
Tidsskrift,  Iste  Række,  I,  S.  224  flg.,  IV,  S.  402,  3die  Række,  I,  S.  91  flg., 
Bidrag  til  Norges  Historie  i  1814,  I,  S.  320,  334  flg.,  353,  408,  433  flg.,  469  flg., 
G.  P.  Blom,  Norges  Statsforandring  i  1814,  S.  154.  Bryns  Dagbog  i  Rigs- 
retssagen  mod  Statsraad  J.  H.  Vogt,  S.  170.  Med  Hensyn  til  Forstaaelsen  af 
Grev  Wedels  sidste  Ytringer,  er  det  af  Interesse  at  se,  hvad  G.  P.  Blom 
anfører  i  sin  Dagbog  (Hist.  Tidsskr ,  3die  Række,  I,  S.  92),  at  Grøgaard  lige- 
ledes  havde  opholdt  sig  ved  den  af  Falsen  valgte  Form  for  sit  Forslag,  og 
det  paa  en  Maade,  der  frembød  megen  Lighed  med  Grev  Wedels  Udtalelser,  — 
samt  at  der  ogsaa  fra  Peder  Anker  var  faldt  Ytringer  om  Forslaget,  der  ikke 
var  smigrende  for  dette.  Det  er  for  øvrigt  mærkeligt,  at  netop  denne  Dagbog 
er  en  af  dem,  i  hvilke  Grev  Wedels  Deltagelse  i  Forhandlingerne  den  19de 
ikke  omtales.  Det  kunde  derfor  maaske  tænkes  som  en  Mulighed,  at  Dag- 
bogens Forfatter  havde  henført  til  Grøgaard  nogle  enkelte  Ytringer,  som  i 
Virkeligheden  ikke  var  af  ham,  men  af  Grev  Wedel.  Blom  er  nemlig  den 
eneste,  som  lægger  noget  saadant  i  Grøgaards  Mund. 

rettelig  skulde  kunnet  gjøre  Krav.  Men  den  havde  ikke  ladet  sig  nøie 
dermed.  Den  var  gaaet  videre  og  havde  overladt  Udøvelsen  af  en  Del 
af  denne  Suverænetet  til  Prinsen  ved  at  lade  ham,  og  ham  alene  raade 
for  Rigets  Forhold  til  alle  fremmede  Magter.  Han  fik  derved  en  ganske 
anden  Stilling;  Rigsforsamlingen  havde  anerkjendt,  at  der  var  en  Magt 
ved  dens  Side,  og  dennes  Indehaver  var  udpeget  som  Rigets  fremtidige 
Konge. 

Dette  var  den  reelle  Betydning  af  Beslutningen  af  19de  April  1814, 
der  saaledes  blev  et  nyt  Led  i  den  Udvikling,  der  havde  sine  Mærke- 
punkter  i  Kompromisset  af  16de  Februar,  Prinsregentens  aabne  Brev 
og  Kundgjørelse  af  19de  Februar  og  Valgene  med  det  dertil  knyttede 
Plebiscit.  Stedse  fastere  og  fastere  havde  han,  dels  gjennem  sin  Dyg- 
tighed,  dels  gjennem  sit  mageløse  Held,  knyttet  det  norske  Folk  til  sin 
Politik  og  gjort  sin  Person  uadskillelig  fra  Norges  Sag,  samtidig  med, 
at  han  havde  opnaaet  Rigsforsamlingens  Sanktion  af  den  Fremgangs- 
maade,  han  havde  valgt,  med  kun  at  lade  den  og  Folket  i  Almindelighed 
tilflyde  saadanne  Oplysninger  om  de  ydre  Forhold,  som  han  fra  sit 
Standpunkt  kunde  anse  for  hensigtsmæssige  og  nyttige. 

Prinsregenten  var  fremdeles  den  seirende  Part.  Hans  første  Seier 
havde  trukket  en  ny  efter  sig,  og  hvor  kneben  denne  end  havde  været 
i  det  Øieblik,  den  blev  vunden,  var  den  ligefuldt  afgjørende  for  Sagernes 
videre  Gang  paa  Eidsvold.  Da  han  om  Aftenen  den  19de  vendte  til- 
bage  til  dette  Sted,  var  det  saaledes  meget  opmuntrende  Efterretninger, 
som  der  ventede  paa  ham.  Selv  om  ogsaa  nu  Tvivlen  havde  begyndt 
at  stige  stærkere  frem  for  ham,  —  Tvivlen,  hvorvidt  det  virkelig  kunde 
lykkes  at  gjennemføre  den  store  Mission,  han  havde  paataget  sig,  og 
hvorvidt  Hovedpunktet  i  hans  dristige  Beregninger  vilde  slaa  til,  saa 
var  Udfaldet  af  de  første  Forhandlinger  paa  Eidsvold  til  Gjengjæld  saa 
meget  mere  egnet  til  at  indgive  ham  Haab  og  Tillid  til  Fremtiden. 
Derfor  følte  han  sig  ogsaa  i  de  følgende  Dage  lykkelig  og  sikker.  Et 
Udtryk  for  de  Følelser,  som  nu  besjælede  ham,  er  de  Ord,  han  den 
21de  har  nedskrevet  i  et  Brev  til  den  Nordmand,  paa  hvem  han  dog, 
naar  det  kom  til  Stykket,  stolede  mere  end  paa  nogen  anden,  til  Carsten 
Anker- : 

„Hvor  jeg  dog  er  lykkelig  fremfor  andre  Fyrster,  der  i  lignende 
Tilfælde  havde  givet  Folket  Raaderum,  og  maatte  skjælve  for  Følgerne; 
roligen  og  ubekymret  kan  jeg  her  i  mit  Kabinet  overlade  mig  til  Stats- 


1  Bidrag  til  Norges  Historie  i  1814,  I,  S.  320. 

arbeider,  saavelsom  til  at  fyldestgjøre  Venskabs  Fordringer.  Det  kan  den 
ærgjerrige  ikke,  som  først  tænker  paa  Statens  Bedste  efter  at  have 
fyldestgjort  sine  egne  umættelige  Fordringer." 

Men  nu  da  han  følte  sig  som  Seierherre,  vilde  han  ogsaa  give 
Rigsforsamlingen  gode  Meddelelser  om  den  ydre  politiske  Stilling,  og 
disse  vilde  han  skaffe  sig  gjennem  Carsten  Anker.  Om  Morgenen  den 
2Ide  April  var  der  fra  Grev  Essen  indløbet  en  Underretning  om,  at  de 
allierede  den  30te  Marts  havde  rykket  ind  i  Paria,  og  at  Keiseren  af 
Rusland  den  paafølgende  Dag  havde  erklæret,  at  de  forbundne  Fyrster 
ikke  vilde  underhandle  med  Napoleon  eller  hans  Familie,  men  at  Senatet 
maatte  give  Frankrige  en  Forfatning,  der  kunde  bevare  det  stort  og 
lykkeligt.  Efter  Sigende  skulde  Senatet  have  proklameret  det  bourbonske 
Dynastia  Forsaavidt  var  altsaa  nu  det  Øieblik  kommet,  da  den  ene  af 
de  Forudsætninger  var  indtraadt,  der  fra  Begyndelsen  af  havde  bestemt 
ham  til  at  optage  sit  vovelige  Spil. 

Men  det  var  dog  ikke  ganske,  som  han  havde  tænkt  sig  Fremtiden. 
Hvis  det  maatte  bekræftes,  at  Bourbonnerne  atter  skulde  erholde  den 
franske  Trone,  var  det  ikke  muligt  at  anbringe  den  svenske  Kronprins 
paa  denne,  som  det  oprindelig  havde  været  tænkt  i  Christian  Frederiks 
Beregning,  Imidlertid  gjorde  det  ham  nu  ikke  forlegen.  Carl  Johan 
var  i  hans  Øine  kun  en  Æventyrer,  hvem  det  ikke  vilde  koste  de  for- 
bundne Fyrster  nogen  Overvindelse  at  lade  forsvinde.  Som  han  fra  sit 
Arbeidsværelse  paa  Eidsvolds  Værk  betragtede  Europas  politiske  Fremtid, 
stod  det  nye  Alternativ  for  hans  Øine  som  et  endnu  mere  gunstigt,  som 
et  endnu  mere  tiltalende  end  det  gamle. 

Napoleon  og  Carl  Johan,  „to  fremmede,  to  Æventyrere",  en  Cor- 
sicaner  og  en  Gascogner,  —  at  skille  sig  ved  dem,  kunde  dog  ikke 
være  nogen  vanskelig  Sag,  og  naar  først  Sverige  var  befriet  for  sin 
Gascogner,  som  Frankrige  for  sin  Corsicaner,  vilde  det  Øieblik  være 
oprundet,  da  alt  Mellemværende  lod  sig  ordne. 

Christian  Frederik  søgte  dristig  nye  Maal,  idet  han  vilde  lempe  sin 
Politik  efter,  hvad  de  forandrede  Forhold  medførte.  Foreløbig  maatte 
der  afventes  nærmere  Efterretninger  fra  Frankrige.  Men  disse  lod 
for  det  første  vente  paa  sig.  Omsider  kom  der  den  29de  til  Eidsvold 
udenlandske  Aviser,  som  bekræftede  Rigtigheden  af,  hvad  der  først 
var  indløbet,  og  dertil  kom  endvidere  Iste  Mai  nye  Aviser,  som  ikke 
kunde  efterlade  nogen  Tvivl.     Nu  var  Stillingen  i  den  Henseende  klar, 

og  man  var  paa  det  rene  med,  at  Napoleon  var  paa  Veien  til  Elba, 
medens  Ludvig  XVIII,  var  anerkjendt  af  de  allierede  som  Frankriges 
Konge-  Ligesaa  sikkert  var  det,  at  Carl  Johan  maatte  opgive  alle 
Tanker  paa  den  franske  Trone,  medens  der  ingen  nærmere  Bekræftelse 
kom  paa  de  Forhaabninger,  som  Christian  Frederik  havde  været  saa 
rask  til  at  opgjøre  sig  om  den  Skjæbne,  der  nu  skulde  vente  den  anden 
af  de  to  fremmede,  de  to  Æventyrere,  som  han  vilde  have  sat  udenfor 
Spillet.  Imidlertid  levede  han  sig  ind  i  denne  Tro,  som  han  kun  nødig 
vilde  slippe,  og  imedens  gik  Begivenhederne  i  Norge  sin  Gang.  Ved 
Beslutningen  af  19de  April  var  der  anvist  den  Vei,  som  indtil  videre 
skulde  følges.  Christian  Frederik  fik  ikke  efter  dette  noget  glad  Bud- 
skab,  der  kunde  give  ham  forøget  Tillid,  og  som  han  kunde  meddele 
Rigsforsamlingen  til  Bevis  paa,  at  den  havde  handlet  rigtig  ved  at  fra- 
skrive sig  al  Adgang  til  at  kontrollere  hans  udenrigske  Politik.  Men 
alt,  hvad  der  indløb,  blev  dog  tydet,  som  om  det  var  til  hans  Fordel, 
og  imidlertid  arbeidede  Rigsforsamlingen  under  det  Pres,  der  var  lagt 
paa  den  som  en  Følge  af  Kompromispolitikens  Seier. 


^  Efterretningen  om  Napoleons  Fald  kom  ad  flere  Veie  til  Norge.  Bergen  var 
vistnok  det  Sted  i  Norge,  hvor  man  først  erholdt  nærmere  Besked  om  Napo- 
leons Fald.  I  Handelshuset  J.  H.  Fasmer  &  Søns  Kopibog  findes  et  Brev, 
dateret  Bergen  23de  April  1814  til  Kjøbmand  Jens  Thyrholm  i  Christiania, 
hvori  bl.  a.  meddeles,  at  der  i  denne  Uge  var  ankommet  til  Bergen  tydske, 
hollandske  og  danske  Skibe  med  saa  meget  Korn  og  andre  Fødevarer,  at  man 
i  det  mindste  med  Rolighed  kunde  se  et  Aar  imøde,  om  Tilførselen  atter 
skulde  blive  stoppet.  Med  Hollænderne  var  der  ankommet  Aviser,  som  gik 
til  den  12te,  og  hvoraf  oversendtes  en  Extrakt:  „De  store  Politiske  Forandringer 
paa  Fastlandet  synes  at  maae  bringe  os  en  General  Fred.  Keyser  Napoleons 
Magtsprog  er  for  Øieblikket  dæmpet,  og  maaskee  inden  kort  Tid  ikke  existerer 
mere,  da  hans  Stilling  skal  efter  de  sidste  Beretninger  være  meget  kritisk." 
Herpaa  svarede  Thyrholm  fra  Christiania  3die  Mai  med  Tak  for  det  modtagne 
Brev:  „Den  derved  geleidede  Tidende  om  Napoleons  Undergang  var  særdeles 
Mærkværdig ;  jeg  tog  et  Af  skrift  af  samme,  strax  den  ankom,  og  derpaa  sendte 
jeg  den  til  Regenten  til  Eidsvold,  og  er  den  senere  bleven  meddelt  Publikum  i 
Bladet  Tiden!  —  megen  Tak  for  denne  Nyhed.  Gid  ret  snart  en  almindelig 
Fred  kunde  blive  etableret.  De  svenske  Kapere  gier  Tilførselen  til  Norge  usikker, 
de  tillader  sig  at  opbringe  alle,  som  søger  hertil  Landet,  med  Levnetsmidler. 
Vee  den  Røver-Regent,  der  fører  et  saa  skiændigt  System.''  De  to  Breve  er 
velvillig  meddelte  Forfatteren  af  Hr.  Kjøbmand  H.  Friele  i  Bergen. 


< 


VII. 

PARTIDANNELSEN    PAA   EIDSVOLD. 

Da  Eidsvoldsmændene  mødtes,  laa  allerede  Forudsætningerne  fuldt 
færdige  for  deres  Spaltning  i  to  skarpt  adskilte  Partier,  —  en  nødvendig 
Følge  af  alt,  hvad  der  var  gaaet  forud.  Christian  Frederik  havde,  i  den 
Stilling,  hvori  han  nu  engang  var  kommen,  selv  været  dreven  til  at 
bearbeide  Sindene  i  denne  Retning,  og  dette  Arbeide  havde  hurtig  vist 
sine  Frugter.  Partiskillet  i  Folket  havde  slaaet  de  første  Rødder,  for- 
inden  Rigsforsamlingen  aabnedes.  Men  foråt  det  skulde  kunne  vise 
sig  tydelig,  krævedes  det  dog,  at  denne  traadte  sammen,  og  at  de  for- 
skjellige Meninger  om  de  rette  Midler  til  at  betrygge  Fædrelandets 
Fremtid  der  fandt  Anledning  til  at  brydes  med  hinanden. 

Anledningen  udeblev  ikke  længe,  og  allerede  i  de  første  Dage  viste 
det  sig,  at  Forsamlingen  indesluttede  store  Modsætninger.  Gjennem  de 
Diskussioner,  der  foreløbig  lagde  Beslag  paa  Repræsentanternes  Op- 
mærksomhed  og  optog  Forsamlingens  Tid,  blev  disse  Modsætninger  ikke 
mindre.  Det  var  netop  derunder,  Partierne  fik  sin  Udformning  og  de 
enkelte  Medlemmer  forstod,  hvor  deres  Plads  var.  Det  var  ogsaa  der- 
under, at  Partidannelsen  modtog  det  personlige  Præg,  som  er  det  mindst 
tiltalende  Træk  ved  Samlivet  paa  Eidsvold,  —  igjen  en  Følge  af  den 
Stilling,  som  Christian  Frederik  var  kommen  til  at  indtage.  Det  kunde 
ikke  undgaaes,  at  Modstanderne  af  hans  Meninger  blev  opfattede  som 
hans  personlige  Uvenner.  Han  havde  selv  angivet  Tonen,  og  han  havde 
hurtig  fundet  Tilslutning. 

Af  flere  blandt  de  Dagbøger,  som  er  bevarede  fra  Eidsvold,  frem- 
gaar,  at  deres  Forfattere  til  en  Begyndelse  formelig  arbeidede  paa  at 
skyde  fra  sig  den  Følelse,  som  tvang  sig  ind  paa  dem,  at  der  fra  det 
første  Øieblik  af  var  Spirer  forhaanden  til  en  skarp  Partidannelse.    Men 

det  viser  sig  da  ogsaa,  at  de  ikke  længe  kunde  lukke  sine  Øine  for  den 
Kjendsgjerning,  at  Partierne  var  der,  og  at  de  hurtig  udvikledes.  Det 
var  en  Illusion,  som  de  derved  opgav,  en  Illusion  om  et  Møde  af  Fol- 
kets kaarne  Mænd,  alle  arbeidende  mod  det  samme  ædle  og  ophøiede 
Maal.  Det  faldt  dem  tungt  at  opgive  denne.  Men  —  den  maatte  op- 
gives.  At  lukke  sine  Øine  for  Virkeligheden  var  umuligt,  selv  om 
Skuet  af  denne  kunde  falde  meget  smerteligt.  Og  det  maatte  ogsaa  for 
mangen  en  være  pinligt  at  se,  hvorledes  den  norske  Folkekarakter 
viste  sig  anlagt  for  en  personlig  Forfølgelseslyst,  der  kun  altfor  let  lod  sig 
tænde  gjennem  de  fra  oven  kommende  Vink,  idet  Mistænkeliggjørelsen 
af  andres  Hensigter  nu  var  bleven  et  af  de  kraftigste  politiske  Hjælpe- 
midler.  Christian  Frederik  havde  med  sine  Ord  om  de  ildesindede 
saaet  en  farlig  Sæd,  og  denne  fandt  en  god  Grojord. 

Han  vilde,  at  det  Forhold,  hvori  enhver  af  Medlemmerne  stod  til 
hans  Politik,  skulde  bestemme  deres  Ret  til  at  bære  Nordmandsnavnet, 
til  at  kaldes  Fædrelandets  sande  Venner.  Saaledes  ønskede  Christian 
Frederik  Forskjellen  mellem  de  tvende  Partier  opfattet,  og  det  lykkedes 
ogsaa  i  stor  Udstrækning  at  bibringe  Folket  samme  Tro.  Den  var  og 
blev  imidlertid  grundfalsk.  Hvad  der  paa  Eidsvold  blev  det  politiske 
Schiboleth,  var  noget  helt.  andet. 

Partiernes  Stilling  paa  Eidsvold  bestemtes  heller  ikke  efter  det,  som 
Prinsregenten  ønskede  og  krævede  skulde  være  Rigsforsamlingens  Hoved- 
opgave,  nemlig  Bestemmelsen  af  Rigets  tilkommende  Forfatning. 

Den  er  langt  mere  bestemt  efter  det,  som  Prinsregenten  fuldstændig 
vilde  have  holdt  udenfor  Forhandlingerne,  nemlig  Spørgsmaalet  om 
Rigets  Forhold  til  de  fremmede  Magter. 

Det  første  Partiskille  laa,  som  det  straks  viste  sig,  i  den  forskjellige 
Opfatning,  man  paa  begge  Sider  nærede  af  Rigsforsamlingens  Myndighed: 
om  den  skulde  begrænses  efter  de  af  Prinsen  den  19de  Februar  op- 
trukne  Grænser,  eller  om  den  skulde  udstrækkes  til  at  gjælde  alt,  som 
angik  Folkets  Fremtid,  saaledes  som  det  var  udtalt  i  Fuldmagten  fra 
Jarlsberg  Grevskab.  Hvad  det  gjaldt,  var  Rigsforsamlingens 
Suverænetet,  —  det  Spørgsmaal,  om  denne  i  Øieblikket  raadede 
over  hele  den  Magt,  som  Omstændighederne  maatte  antages  at  have 
nedlagt  i  Folkets  Hænder,  eller  om  dette  gjennem  Valgene  skulde  have 
bundet  den  til  et  meget  snevrere  Omraade.  Dertil  kom  da  naturlig  den 
af  Grev  Wedel  opstillede  Fordring  paa  fuld  Klarhed  over  Rigets  For- 
hold til  de  fremmede  Magter,  medens  Christian  Frederik  endog  und- 
drog   sig   for  at   meddele    de    Oplysninger    angaaende    dette,    hvoraf  han 

var  i  Besiddelse,  naar  de  ikke  begunstigede  hans  egne  Planer.  Men 
i  den  raske  Fart,  hvormed  det  nu  gik,  dannes  der  ikke  Partier  blot 
paa  Grundlag  af  en  teoretisk  Meningsforskjel.  Denne  alene  havde 
ikke  formaaet  at  skabe  den  dybe  Kløft,  som  paa  Eidsvold  skilte  mellem 
Partierne,  og  der  maatte  komme  mere  til.  Der  krævedes  en  praktisk 
Tilspidsning,  og  den  var  her  forhaanden. 

Christian  Frederik  havde  intet  havt  tilovers  far  en  Udøvelse  af 
Folkesuveræneteten  gjennem  Rigsforsamlingen,  hvorved  denne  kunde 
have  udelukket  ham,  den  odelsbaarne  Arving,  fra  Tronen.  Saafremt 
han,  i  Henhold  til  de  af  Grev  Wedel  opstillede  Krav,  skulde  have 
seet  Forsamlingen  indlade  sig  i  Underhandlinger  med  Sverige,  og  der- 
efter  indgaa  paa  en  Forening,  da  vilde  dette  netop  havt  hans  egen 
Udelukkelse  til  nærmeste  Følge.  Engang  stillet  i  Spidsen  for  Norges 
Styrelse,  maatte  han  af  al  sin  Evne  modsætte  sig  enhver  saadan  For- 
handling. Han  vidste  nu  meget  vel,  at  det.  Grev  Wedel  vilde  have 
forelagt  Rigsforsamlingen,  hvis  denne  havde  erklæret  sig  kompetent 
til  at  udøve  hele  den  Folkesuverænetet,  som  han  vilde  have  den  til- 
lagt, —  det  var  simpelthen  det  Forlangende,  at  der  skulde  gives  fuld 
Besked  om  Rigets  Stilling.  Naar  man  saa  havde  faaet  denne,  havde 
Spørgsmaalet  været  der,  om  der  skulde  underhandles  om  en  Forening 
med  Sverige,  og  da  var  det  Øieblik  kommet,  da  Rigsforsamlingen  havde 
at  træffe  det  sidste  Valg. 

Christian  Frederik  maatte  med  personlige  Følelser  se  paa  den 
Forskjel  i  Meninger,  der  mødte  ham  paa  Eidsvold,  og  han  vidste,  at 
ogsaa  Grev  Wedel  var  henvist  til  at  gjøre  det  samme.  Christian 
Frederik  havde  muligen  ikke  lært  saa  lidet  af  de  Vink,  Grev  Wedel 
havde  givet  ham  i  Tønsberg  1813.  lalfald  forstod  han  i  April  1814 
meget  vel,  hvad  det  gjaldt.  Men  hans  egne  personlige  Interesser  faldt 
igjen  sammen  med  det  oldenburgske  Dynastis,  hvis  Repræsentant  han 
var.  Som  saadan  kunde  han  ikke  vige,  ikke  forlade  Norge,  forinden 
han  dertil  var  tvungen  ved  den  haardeste  Nødvendighed.  Grev  Wedel 
vilde  paa  sin  Side  ikke  tåge  Hensyn  til  dette.  I  hans  Øine  skulde 
alene  Hensynet  til  Norges  lykkelige  Fremtid,  ikke  til  noget  Dynastis 
eller  til  nogen  Fyrstes  Interesser  og  Udsigter  være  det  afgjørende. 

I  denne  Modsætning  ligger  den  bedste  Forklaring  til  det  Præg  af 
personlig  Forfølgelse,  der  fra  Prinsregentens  Side  kastedes  over  den 
politiske  Kamp.  Som  Repræsentant  for  det  gamle  Kongehus  og  som 
oieblikkelig  Indehaver  af  Magten,  havde  han  let  for  at  knytte  en  Fler- 
hed  af  de  deputerede    til    sig.     Fire    hundrede    Aars    historiske    Minder 

hjalp  til  med  at  samle  en  Majoritet  om  ham,  og  til  disse  Minder 
knyttede  der  sig  ogsaa  et  gammelt  Nationalhad  mod  Nabofolket  i  Øst. 
Dette  nationale  Instinkt,  der  var  udviklet  gjennem  hundredaarige 
Perioder  af  Krig  og  spændt  Forhold,  var  nu  helt  vaagnet,  og  hvad  det 
hidtil  havde  kunnet  savne  i  Styrke,  maatte  det  ialfald  faa  gjennem 
Christian  Frederiks  ildnende  Ord  om  de  Slavelænker,  hvori  det  norske 
Folk  skulde  lægges,  hvis  det  ikke  fulgte  ham. 

Uviljen  mod  Sverige  blev  i  hans  Haand  et  kraftigt  Vaaben. 
Gjennem  den  var  det,  Rigsforsamllngen  blendede  sig  selv,  da  den  af- 
stod  fra  Kravet  om  at  udøve  den  fulde  Suverænetet.  Gjennem  den 
var  det,  den  i  næsten  alt,  som  ikke  angik  selve  Grundlovens  Affattelse, 
kastede  sig  i  Prinsregentens  Arme  og  lod  ham  raade  for  det  hele. 
Det  var  denne  Uvilje,  som  ikke  lod  Rigsforsamlingen  se,  at  der  var 
andet  at  vente  end  den  fuldstændige  Underkastelse,  hvis  man  nærmede 
sig  Sverige  og  optog  dettes  Fordringer  til  Drøftelse  og  Underhandling, 
og  det  var  ogsaa  denne  samme  Uvilje,  der  tilsidst  bragte  Forsamlingens 
Flertal  til  i  Prinsens  Modparti  alene  at  se  en  Samling  af  svage,  skjæl- 
vende  Mænd,  der  savnede  Mod  til  at  følge  ham  ved  Udførelsen  af 
hans  store  Planer.  Da  det  først  var  kommet  saa  langt,  var  der  ikke 
mere  Plads  for  Grunde,  Argumentationen  havde  da  tabt  sin  Magt  og 
havde  givet  Følelserne  frit  Spil,  Dermed  kom  Mistænkeliggjørelsen  og 
Forfølgelsen  til  Magten, 

Da  Rigsforsamlingen  begyndte,  var  der  mellem  dens  Medlemmer 
endnu  mange,  der,  uanseet  sine  Sympatier  for  det  gamle  Kongehus, 
ingenlunde  havde  tåget  et  bestemt  Parti.  Hvad  der  foregik  i  Mødet 
den  19de,  viser,  at  der  ikke  har  været  ganske  faa  af  dem.  For  alle, 
der  endnu  ikke  afgjort  havde  tåget  Parti,  maatte  det  forekomme  at 
være  et  meget  rimeligt  Krav,  som  opstilledes  af  Grev  Wedel  og  hans 
Meningsfæller,  og  det  skulde  under  alle  andre  Omstændigheder  visselig 
have  faaet  Flertallet  for  sig.  Nu  var  det  anderledes,  og  efter  Beslut- 
ningen af  19de  April  kunde  der  ikke  trædes  tilbage. 

Grev  Wedels  Tanke  havde  været  den,  at  Rigsforsamlingen,  naar 
den  først  havde  sluttet  sig  til  hans  Meninger,  da,  som  Indehaver  af 
den  ubegrænsede  Folkesuverærietet,  skulde  erklære  sig  beredt  til  at 
aabne  Forhandlinger  med  Sverige  og  underhandle  om  Vilkaarene  for 
en  Forening.  Et  Standpunkt  som  det,  han  og  hans  Venner  forfægtede, 
var  ligesaa  vel  som  Prinsregentens  uforeneligt  med  en  Anerkjendelse  af 
Kielerfreden  som  forpligtende  for  Norge,  udover  det  ene  Punkt,  at  den 
havde  brudt  den  gamle  Forening  med  Danmark, 

Men  dette  blev  ikke  i  Øieblikket  forstaaet,  uden  af  ganske  faa,  og 

saaledes  var  Grev  Wedel,  vel  en  Uge  efter  Rigsforsamlingens  Aabning, 

ikke    langt    fra   at   være   isoleret.      Der   var    kun    en    snever    Kreds    af 

Mænd,   der   sammen    med   ham    fastholdt    den  Overbevisning,  som  de  i 

Forveien  havde  dannet  sig,  og  ikke  kunde  se  nogen  Ulykke  for  Fædre- 

landet  deri,  at  man  efter  at   have   hævdet  Folkets  Selvbestemmelsesret, 

i 
frivillig    indgik    en    Forening    med    et    nyt    Broderland.     Netop    i    dem 

havde   denne    Selvbestemmelsesret    mere    konsekvente   Tilhængere,  end 

der  fandtes  inden  den  Kreds,  som  flokkede  sig  omkring   Prinsregenten, 

og  til  hvilken    nu    efterhaanden    mere    end    een    sluttede   sig  af  dem,  i 

hvem    Grev   Wedel    nys    havde    drømt    om    at    se    Meningsfæller.     De 

havde    følt  sig   tiltrukne   af  den  folkekjære  Prins,  og  de  stølede  paa  de 

Forsikringer,    som    stadig   indgaves   dem,   at   alt   saa  lovende   ud,  og  at 

Prinsens  Forehavende  havde   de  bedste  Udsigter  til  at  kunne  gjennem- 

føres. 

Saa  fylkedes  snart  Flertallet  paa  Eidsvold  om  Prinsregenten,  og 
da  han  efter  sit  korte  Besøg  i  Christiania  vendte  tilbage  dertil  den 
19de  April  om  Aftenen,  var  han  foreløbig  Hoved  for  et  stort,  over- 
mægtigt  Parti.  Selv  de,  som  hidtil  havde  villet  dølge  for  sig  selv,  at 
der  gaves  Partier,  maatte  nu  erkjende  det  ^  Prinsen  stod  der,  støttet 
til  et  Flertal,  medens  hans  Modstandere  var  svundne  sammen  til  et 
lidet  Mindretal,  der  havde  lidt  et  Nederlag  netop  i  det  Punkt,  hvori 
de  skilte  sig  fra  det  andet  Parti. 

Majoriteter  bliver  let  selvtillidsfulde  og  overmodige,  og  Majori- 
teten paa  Eidsvold  laa  under  for  denne  Fristelse.  Minoriteten  havde  i 
dens  Øine  knapt  Retten  til  at  beståa,  og  den  frakjendtes  alle  de 
Følelser  for  Fædrelandet,  af  hvilke  det  andet  Parti  følte  sig  stolt. 
Mere  og  mere  saa  den  sig  isoleret  som  en  Følge  af  den  voksende 
Mistænkeliggjørelse.  Efter  Prinsens  og  hans  Omgivelsers,  ligesom  efter 
Majoritetens  Mening,  skulde  den  være  tilfreds  med  blot  at  faa  være  i 
Ro.  Alt,  der  kunde  opfattes  som  et  Tegn  paa,  at  Medlemmerne  af 
denne  Minoritet  arbeidede  paa  at  bibringe  andre  sin  Overbevisning, 
blev  udskreget  som  et  Tegn  paa  de  forræderske  Hensigter,  som  de 
endelig  skulde  nære  i  sit  Sind. 


^  N.  Wergeland,  Fortrolige  Breve,  S.  39  flg.;  Bidrag  til  Norges  Historie  i  1814, 
I,  S.  131.  Smstds.,  S.  334  en  klar  og  bestemt  Udtalelse  om  „de  tvende  Partier, 
der  nu  virkelig  baade  i  Ord  og  Giærninger  have  aabenbaret  sig'',  i  et  Brev 
fra  Alexander  Møller  af  23de  April. 

I  Begyndelsen  vendte  Forkjætringen  sig  maaske  stærkest  mod 
Grev  Wedel,  og  han  mødte  snart  forskjellige  Ubehageligheder.  Vel 
bekjendt  er  Fortællingen  om  den  bergenhusiske  Soldat,  der  truede 
ham  paa  Livet.  Denne  Begivenhed  forefaldt  i  en  af  Samværets  første 
Dage,  allerede  15de  April,  og  er  først  omtalt  i  et  Brev  fra  Adjutanten 
Oberstlieutenant  Haffner  til  Christian  Frederik  af  den  følgende  Dag: 

„Grev  Wedel  lusker  omkring  som  en  Ulv  i  Faareklæder  blandt 
Bønder,  Soldater  og  Matroser,  hvori  han  trolig  staaes  bi  af  sine  3 
Mænd.  Han  traf  igaar  paa  Bergenseren  af  Underklassen,  som  skal 
reise  hjem  igjen,  og  som  han  vilde  indpode  nogle  svenske  Grundsæt- 
ninger,  som  Medgift  for  hans  Kamerater,  naar  han  kom  hjem;  men 
han  traf  paa  den  urette  —  han  sagde,  jeg  kjender  dig  nok,  man  har 
sagt  os  Besked  hjemme  —  jeg  og  de  andre  vilde  have  Enevoldsmagten; 
det  er  bedre  at  faa  een  til  at  regjere,  som  er  god,  end  saa  mange,  som 
Du  snakker  om  —  og  dersom  Du  snakker  om  at  blive  svensk,  saa 
bliver  Du  stinget,  og  saadan  tænker  mine  Kamerater  ogsaa.  —  Han 
drev  af  fra  denne  Mand,  som  dog  nok  har  i  Sinde  at  hviske  ham 
noget  i  Øret  endnu,  før  han  reiser  ^" 

Af  denne  Historie  blev  der  paa  Eidsvold  gjort  et  stort  Væsen,  og 
den  blev  hurtig  udbredt  til  alle  Sider.  I  Christiania  hed  det  sig  endog, 
at  Grev  Wedels  Liv  ikke  længer  skulde  være  sikkert  „blandt  de  ærlige, 
kraftfulde,  men  haardhjertede  Fjeldbønder" ;  der  gik  Rygter  om,  at  han 
skulde  anklages  som  Landsforræder,  og  at  Sorenskriver  Blom  havde 
modtaget  Trusler  om,  at  man  vilde  slaa  Arme  og  Ben  istykker  paa 
ham,  dersom  han  lod  sig  bruge  som  Grevens  Haandlanger.  Saadant 
fortaltes  og  fandt  Tiltro  ^  Prinsregenten  gjengav  selv  Haffners  Beret- 
ning i  et  Brev,  som  han  21de  April  skrev  til  Carsten  Anker  i  London. 
I  dette   forekommer   ogsaa   den   Historie,  at  nogle  af  de  Bergenhusiske 


'  Bidrag  til  Norges  Historie  i  1814,  I,  S.  308  flg.  I  et  Brev  fra  Foged  Collett 
til  hans  Hustru,  dat.  Eidsvold  21de  April,  tales  ogsaa  om  et  Svar,  en  Soldat 
paa  Eidsvold  havde  givet  „en  høi  Herre,  der  gik  og  sonderede  Bønderne  og 
Soldaterne".  Soldaten  og  hans  Kammerater  vilde  „stingja"  ei  alene  Sven- 
skerne,  men  ogsaa  alle,  som  holdt  med  dem:  „Nu  ved  Du  det!"  Aall, 
(Erindringer  (2.  Udg.),  S.  417)  har  Historien  om  Eidsvoldsmanden  Ole  Tveten, 
der  i  Almindelighed  vilde  „stinge"  alle  Prinsens  Modstandere,  uden  at  nævne 
nogen.  Aall  anser  det  imidlertid  umuligt,  at  Ole  Tveten  paa  Eidsvold  kan 
have  omgaaets  med  saadanne  Tanker. 

'•'  Pavels,  Biografi  og  Dagboger  (1864),  S.  180.  Notitsen  herom  er  nedskreven 
19de  April.  Dagen  i  Forveien  havde  Haffner  fra  Eidsvold  skrevet  til  Prinsen: 
„Man  har  høyt  sagt  idag,  at  her  blev  ingen  Roelighed,  førend  Grev  Wedel  og 
Løvenskiold  blev  bragte  til  Aggershus  Fæstning."-  Bidrag  til  Norges  Historie 
i  1814,  I,  S.  314. 

Repræsentanter,  der  var  „af  ægte  norsk  Prøve",  ved  en  Anledning, 
hvor  de  kom  til  at  sidde  imellem  Grev  Wedel  og  Løvenskiold,  til  hin- 
anden  skulde  have  ladet  falde  en  saadan  Ytring:  „Hvem  der  dog  sad 
hos  de  Bønder  og  Soldater  dernede;  thi  da  var  man  vis  paa  at  sidde 
imellem  Nordmænd." 

I  det  samme  Brev  manglede  det  ikke  heller  paa  stærke  Beskyld- 
ninger: „Lastværdig  er  ikkun  en  feil  Overbevisning,  forsaavidt  at  den 
er  ledet  af  urene  Bevæggrunde  saasom  Ærgjerrighed  eller  af  fremmed 
Indflydelse,  ligesom  ogsaa,  naar  man  søger  at  indpode  andre  sine  Be- 
greber  og  frygtagtige  Fordomme.  Forsaavidt  er  Grev  Wedel  og 
Kammerherre  Løvenskiold,  der  i  alle  Maader  viser  sig  som  hans  Bajas, 
lastværdige;  thi  de  søger  i  Løn,  ved  idelig  Overtalelse  og  Fornegten  af 
deres  under  Patriotens  Maske  skjulte  unorske  Sindelag  at  mislede  den 
mindre  oplyste  Del  af  Forsamlingen,  ja,  endog  ved  Stemmesedler,  som 
de  lade  omgaa,  at  fremme  Valg  til  Komitéerne  de  leur  fa(;on;  men  alt 
forgjæves  ^," 

Overhovedet  kan  der  nærmest  spørges  om,  hvad  der  ikke  har 
været  fortalt  om  Grev  Wedel,  under  hans  Deltagelse  i  Rigsforsamlingen. 
Han  svenske  Tjener,  Carlquist,  der  var  hos  ham  paa  Eidsvold,  blev 
der  en  mistænkelig  Person,  og  det  fortaltes  om  denne,  at  han  fra 
dette  Sted  skulde  have  gjort  en  Reise  til  Sverige,  paa  hvilken  han 
blev  borte  i  elleve  Dage,  selvfølgelig  som  Overbringer  af  hemmelige 
Brevskaber  fra  sin  Herre-.  Sit  Toppunkt  naaede  disse  vilde  og 
skammelige  Rygter,  da  det  endog  blev  fortalt,  at  Grev  Wedel  havde 
stræbt  Prinsen  efter  Livet  ^;  til  Gjengjæld  skulde  der  af  den  svenske 
Regjering  været  stillet  ham  i  Udsigt  store  Belønninger,  med  hvilke 
Rygtesmedene  ikke  viste  Karrighed.  Han  skulde  —  saa  fortaltes  der 
—  være  lovet  at  blive  Norges  Statholder  og  derhos  erholde  store 
Pengegaver  ^. 

Hvad  der  dog  allermest  lagdes  ham  til  Last,  og  med  ham  ogsaa 
hans  Meningsfæller,  var  den  Forbrydelse,  at  de  skulde  arbeide  paa  at 
vinde  Stemmer  for  sig,  og  fornemmelig  mellem  de  Bønder,  Soldater 
og  Matroser,  der   havde    Sæde   i    Forsamlingen.     Det  fortaltes,  at  Grev 


'   Bidrag  til  Norges  Historie  i  1814,  I,  S.  318. 

-   Bidrag  til  Norges  Historie  i  1814,  I,  S.  386. 

^  JAC.  Aall,  Erindringer  (2.  Udg.),  S.  418. 

^  Bidrag  til  Norges  Historie  i  1814,  I,  S.  386.  Da  der  kom  ud  et  Rygte  om,  at 
Prinsens  Værelser  havde  havt  Besøg  af  en  Tyv,  blev  dog  ikke  denne  be- 
tragtet  som  en,  der  var  udsendt  af  Grev  Wedel,  C.  Pavels,  Biografi  og 
Dagboger,  S.  181. 

Wedel  her  var  virksom  om  Natten,  og  at  han  som  hans  Venner  om- 
delte Stemmesedler  for  at  vinde  Stemmer  ved  de  mere  afgjørende 
Voteringer.  Prinsens  Adjutanter  vaagede  her  ængstelig  over,  at  det  for- 
hadte  Vestparti  ikke  skulde  foretage  noget,  og  det  var  næsten,  som  om 
dets  Medlemmer  ikke  skulde  have  Tilladelse  til  at  tale  med  andre  end 
med  hinanden  indbyrdes.  Naar  Grev  Wedel  eller  en  af  hans  Menings- 
fæller  havde  talt  nogle  Ord  med  en  af  de  Medlemmer,  som  antoges  at 
være  paavirkelige,  eller  naar  de  havde  ladet  en  Ytring  falde  til  en  af  de 
Soldater,  der  dannede  Rigsforsamlingens  Æresvagt,  blev  det  straks  for- 
talt videre  som  en  hel  Begivenhed,  og  hvis  der  til  samme  Tid  var 
givet  et  skarpt  Svar,  manglede  det  ikke  paa  Lovtaler  over  den  Tilrette- 
visning, som  var  givet  de  svage,  skjælvende  Venner  af  den  forhadte 
Forening  med  Sverige.  Hvor  det  kom  til  en  Meningsudveksling  mellem 
Mænd  af  forskjellige  Partier,  følte  Majoritetens  Medlemmer  det  som  en 
Tilfredsstillelse,  naar  de  troede  at  have  bragt  Modparten  til  Taushed  K 
For  Minoriteten  var  det  en  farlig  Sag  at  blive  søgt  af  andre,  hvad 
Wergeland  i  kraftige  Ord  har  klaget  over^.  Hvis  en  Repræsentant  af 
Bondestanden  talte  med  et  af  Minoritetens  Medlemm.er,  kunde  det 
straks  foranledige  Rygter  af  den  betænkeligste  Art.  Grev  Wedel  havde 
deri  en  Opfordring  til  Forsigtighed,  som  han  heller  ikke  undlod  at  følge. 
For  ham  var  den  Miskjendelse,  for  hvilken  han  saa  sig  udsat,  en 
Lutringens  Skole,  og  han  lærte  snart  at  bære  Forfølgelsen  med  Ro. 
Det  var  det  mindste  at  vide,  at  der  ved  Prinsens  Taffel  blev  afsunget 
glade  Drikkeviser,  til  Svar  paa  Ytringer  i  hans  og  hans  Venners  Taler, 


^  Foged  Collett  skriver  bl.  a.  i  et  (utrykt)  Brev  til  sin  Hustru,  dat.  Eidsvold 
27de  April:  „Imidlertid  troer  jeg,  at  det  onde  Parti  nu  er  kommet  til  temmelig 
vis  Kundskah  om,  at  det  ikke  kan  faa  Overmagten  og  derfor  bliver  mere  trak- 
tabelt.  I  en  af  de  første  Dage,  jeg  kom  hertil,  kom  jeg  i  Dispute  med  Partiets 
Hoved  eller  en  af  dets  Hovedmænd,  hvorudi  en  af  Tilhængerne  blandede  sig 
paa  en  uartig  og  som  han  vel  troede,  imponerende  Maade ;  nu  blev  jeg  varm, 
og  jeg  troer,  at  jeg  aldrig  har  talt  saa  fyndig  før  i  mit  Liv,  uden  dog  at 
glemme  Beskedenheden;  jeg  beholdt  Valpladsen,  og  nu  trængte  adskillige  af 
Tilhørerne  sig  omkring  mig,  trykkede  mig  i  Hænderne,  og  Følgen  deraf  har 
været  ganske  uventet ;  thi  den  ene  af  mine  Modstandere,  som  før  talte  bestan- 
dig, er  nu  bleven  aldeles  stum."' 

-  Fortrolige  Breve,  S.  44:  „Vi  trække  Bønderne  hen  i  Kragene,  for  at  forlede 
dem  ? !  Nei  omvendt,  om  noget  er.  Det  er  Bønderne,  som  trække  os  hen  i 
Krogene  for  at  meddele  os  deres  Bekymringer  og  høre  vøre  Raad  og  Meninger 
om  Et  og  Andet,  en  Fortrolighed,  vi  sætte  Pris  paa,  anse  for  en  Ære,  men 
ikke  misbruge.''  Smlgn.  H.  Wergeland,  Konstitutions-Historie,  Hefte  II, 
Bilag,  S.  36.  Om  Beskyldningerne  for  at  hverve  Stemmer  se  navnlig  Bidrag 
til  Norges  Historie  i  1814,  I,  S.  309.  Smstds.,  S.  329  om  den  gjensidige  Paa- 
virkning  inden  Majoriteten,  der  fandt  Sted  i  stor  Udstrækning. 

saadan  som  da  det  i  en  Sang   af  Frederik  Schmidt  med  Hentydning  til 
ham,  Wergeland  og  Løvenskiold  hed  ' : 

Lad  Rænkesmedens  hæse  Skraal 

kun  stedse  spaa  Ulykker! 

Hver  ægte  Nordmand  har  et  Maal, 

som  Mundsveir  ei  forrykker. 

I  Tillid  til  sin  gode  Sag 

han  frygter  ei  den  onde  Dag! 


Paa  Retfærds  evig  faste  Griind 
og  ei  paa  Sand  vi  bygge. 


Tonen  blev  angiven  fra  allerhøieste  Sted,  og  det  givne  Vink  blev 
hurtig  fulgt.  At  aabenbare  sin  Hengivenhed  for  Regenten  og  hans  Sag 
gjennem  Stiklerier  paa  dem,  han  vilde  have  regnet  for  ildesindede,  var 
en  let  Sag,  og  kun  altfor  mange  benyttede  denne  Vei.  Men  der  var 
ogsaa  dem,  der  holdt  sig  for  gode  til  at  anvende  saadanne  Midler. 
Imidlertid  søgte  Christian  Frederik  tillige  at  vise  den  anden  Part,  at 
alt  let  kunde  blive  godt  imellem  dem,  og  navnlig  synes  han  overfor 
Grev  Wedel  at  have  faaet  istand  en  modus  invendi,  der  bl.  a.  tillod 
ham  at  se  Greven  ved  sit  Taffel,  selvfølgelig  kun  paa  Dage,  da  der 
ikke  var  arrangeret  nogen  Sang  af  det  før  omtalte  Indhold.  I  disse 
Bestræbelser  kom  Grev  Wedel  ham  imøde,  uagtet  det  visselig  kan 
have  kostet  ham  mangen  en  haard  Kamp  at  vise  sig  rolig  overfor  den 
Maade,  hvorpaa  han  vidste,  at  der  arbeidedes  imod  ham  i  det  skjulte-. 
Grev  Wedel  havde  tidligere  ikke  været  en  særdeles  rolig  og  behersket 
Natur.     I  den  Henseende  blev  Opholdet  ved    Rigsforsamlingen   ham  en 


^  Fr.  Schmidt,  Dagboger,  S.  166,  hvormed  kan  sammenlignes  de  Kommentarer 
til  Sangen,  der  gives  paa  den  følgende  Side:  „Jeg  fandt  Løvenskiold  og  Pastor 
Grøgaard,  som  begge  vare  meget  bøse  paa  Pluraliteten  og  min  Sang.  Den 
sidste  havde  endog  den  Dumhed  at  spørge,  med  hvad  Grand  jeg  kaldte  Werge- 
land en  R æ nkes med?  Hvortil  jeg  svarede  med  et  Spørgsmaal:  „Paa  hvad 
Grund  han  nævnede  ham?"'  Og  forsikkrede,  „at  jeg  egentlig  havde  ment  alle 
Svenske  udenfor  Sverrig!"'  De  ædle  Herrer  rykkede  mere  og  mere  frem 
med  deres  Svenskhed  og  Debatterne  derom  bleve  temmelig  varme."  Betegnende 
er  ogsaa,  hvad  Schmidt  fortæller  om,  at  den  her  omhandlede  Sang  blev 
bestilt  gjennem  en  Adjutant,  „da  Prinsen  ikke  troer  det  passende  endnu  at 
lade  den  forrige  see  Lyset".  —  Noget  anderledes  lyder  Referatet  af  Grøgaards 
og  Schmidts  Samtale  i  H.  Wergeland,  Konstit.-Historie,  Hefte  II,  Bilag,  S.  35. 

2  I  Prinsens  Dagbog  for  den  20de  heder  det  saaledes:  „Je  me  suis  entretenu 
avant  diner  avec  plucieurs(!j  des  membres  de  Vassemblée,  a  diné(!)  chez  moi  étoit 
le  Comte  Wedel  qui  se  donnoit  vraiment  de  la  peine  de  paraitre  aimable,  nons 
ne  parlames  pas  d'ajfaires."  Jacob  Aall,  som  ogsaa  paa  samme  Dag  spiste 
hos  Prinsen,  siger,  at  denne  „var  sa^rdcles  naadig".  Smlgn.  Bidrag  til  Norges 
Historie  i  1814,  I,  S.  374. 

god  Øvelsestid  og  lærte  ham  at  beherske  sin  medfødte  Heftighed.  Om 
hans  Færd  paa  Eidsvold  haves  der  et  samtidigt  Vidnesbyrd  i  den 
KaVakterlstik,  der  er  nedskreven  af  Jacob  Aall  umiddelbart  efter  For- 
samlingens Opløsning^  Denne  hidrører  ganske  vist  fra  en  Vens 
Haand.  Men  dens  Paalidelighed  vil  alligevel  ikke  kunne  bestrides. 
Det  heder  deri: 

„Greve  Wedel  Jarlsberg.  Jeg  begynder  med  denne  Mand,  som 
i  alle  Henseender  maa  betragtes  som  Rigsdagens  mærkværdigste.  Det 
er  utroligt,  hvor  mange  skjændige  og  ærerørige  Beskyldninger  bag- 
talerske   Tunger   har    søgt    at    udbrede    om    denne   Mand,  medens  hans 

Ophold   paa   Rigsdagen. Men  jeg  vidner  for   Gud  og  efter 

min  Samvittighed,  at  jeg  aldrig  har  sporet  det  mindste,  som  kunde 
hjemle  Sandheden  af  disse  Rygter,  men  at  jeg  føler  mig  fuldkommen 
overbevist  om,  at  han  betraadte  Eidsvold  med  ligesaa  rene  Hensigter 
som  nogen  anden,  og  at  han  intet  har  tilladt  sig,  som  burde  berøve 
ham  den  høie  Grad  af  Agtelse,  som  Nationen  hidtil  har  ydet  ham. 
Daglig  omgikkes  jeg  ham.  Næsten  hver  anden  Aften  tilbragte  vi  i 
hinandens  Selskab;  vi  udgjød  ofte  vore  Følelser  for  hinanden;  vi  talede 
med  den  dybeste  Foragt  om  Nedrigheden  af  de  Kunstgreb,  som  Prin- 
sens og  Selvstændighedens  Tilhængere  paadigtede  det  saakaldte  Oppo- 
sitions  Parti;  —  disse  Timer  var  mine  kjæreste  paa  Eidsvold  og  har 
styrket  min  faste  Tillid  til  denne  ædle  Mands  Retskaffenhed.  —  Hvad 
der  mest  har  foranlediget  hin  Mistanke  og  hine  Bagvaskelser,  er  Greve 
Wedels  politiske  Mening.  Han  anser  Norge  og  Sverige  —  det  gamle 
Skandinavien  —  som  af  Naturen  forbundne  med  hinanden.  Kun  denne 
Forbindelse  tror  han,  kan  give  begge  disse  Riger  varigt  Held  og  grundet 
Haab  om  Fred  i  Fremtiden.  Man  høre  hans  Grunde,  og  jeg  skal  tvivle 
om,  at  man  formaar  at  gjendrive  dem.  Denne  paradoxe  Mening  be- 
kjender  han  sig  offentlig  til,  og  ifølge  hans  aabne  og  varme  Karakter 
med  en  Frimodighed,  der  ikke  tækkes  dem,  der  tænker  anderledes. 
Hertil  kommer  den  Misundelse,  hvormed  man  altid  skjeler  til  ansete 
og  oplyste  Mænd,  som  nyder  deres  Medborgeres  Høiagtelse  i  høieste 
Grad.  Mænd,  som  ofte  tænker  stærkt  og  klart  i  andre  Henseender, 
tillader  sig  ofte  en  vis  Fryd  ved  at  se  hine  ophøiede  Mænd  nedtrykte  i 
Landsmænds   Øine,    og    Uslinger,   som    intet    har,    der    fortjener    Med- 


'  Bidrag  til  Norges  Historie  i  1814,  I,  S.  386  flg.  Dermed  overensstemmende 
Udtalelser  forekommer  ogsaa  i  Aalls  Erindringer  (2.  Udg.),  S.  397.  Exempel 
paa,  hvorledes  Grev  Wedel  blev  rost  for  sin  Optræden,  endog  af  Modstandere, 
haves  i  Aalls  Dagbog-,  Bidrag,  I,  S.  384. 

borgeres  Opmærksomhed,  er  glade  ved  at  se  Mænd,  der  stode  paa  en 
høi  Standpunkt,  nærme  sig  deres  egen  Lavhed.  Jeg  bekjender  frit,  at 
dersom  jeg  skal  nodsages  til  at  tvivle  om  Wedel,  maa  jeg  tabe  en  stor 
Del  af  min  Agtelse  for  Menneskeheden;  thi  jeg  agter  faa  Mennesker 
som  han. 

Paa  Rigsdagen  har  han  opfort  sig  i  alle  Henseender  fortræfFelig. 
Han  ansaaes  af  alle  for  den  skarpsindigste  blandt  alle  dens  Medlemmer, 
og  ligesom  han  aldrig  tillod  sig  noget  bittert  Ord  mod  nogen,  saa  taalte 
han  og  koldsindigen  alle  de  ondskabsfulde  Hentydninger,  hvormed  han 
ofte  sigtedes  i  andres  Taler.  Jeg  —  og  flere  med  mig  —  har  ofte 
beundret  ham  i  denne  Henseende.  Saa  ofte  en  Mening  var  fremsat  i 
Forsamlingen,  vidste  han  ufortøvet  at  betragte  deii  fra  forskjellige 
Synspunkter;  han  drøftede  den  med  Klarhed  og  Skarpsindighed  og  frem- 
satte sine  Modgrunde  med  den  elskværdigste  Blidhed.  I  Konstitutions- 
Komitéen  var  han  det  skarpsindigste  Medlem,  og  han  og  Justitsraad 
Diriks  kunde  have  fuldført  hele  Konstitutionens  Værk,  uden  at  de 
øvrige  Medlemmer  var  blevne  savnede.  Flere  Gange  hørte  jeg  det 
uskyldige  Udraab  af  Rigsdags  Bønder  udenfor  Forsamlingen:  „Grev 
Wedel  er  en  gjild  Mand;  det  er  Skade,  at  han  er  saa  svensk."  I  For- 
samlingens sidste  Tid  lod  det  til,  at  han  seirede  over  sine  Efterstræbere. 
Man  begyndte  at  finde,  at  hans  Opførsel  var  klog  og  værdig,  og  at 
han  maaske  ei  var  skyldig  i  alt,  hvad  der  tillagdes  ham.  Greven  havde 
derpaa  selv  øiensynlige  Beviser.  —  Mod  Selvstændigheden  tillod  han 
sig  aldrig  aabenbar  noget  Angreb.  Han  indsaa  med  os  andre,  at  dette 
var  spildt  Arbeide,  og  han  vilde  ikke  foranledige  voldsomme  og  urolige 
Scener.  Skulde  han  fordømmes,  fordi  han  frit  aabnede  sig  for  sine 
Venner?" 

I  disse  Linjer,  hvis  historiske  Gyldighed  vanskelig  skulde  lade  sig 
mistænkeliggjøre,  er  Grev  Wedel  tegnet  af  en  sandhedskjærlig  Pen,  i 
den  Skikkelse,  hvori  han  viste  sig  mellem  sine  Meningsfæller  og  Ven- 
ner, og  saaledes  som  han  opfattedes  af  dem.  Hans  Meninger  om 
Fædrelandets  Fremtid  var  opgjorte  under  haarde  Tiders  Trængsel  og 
Nød.  Men  hvor  fast  end  hans  Overbevisning  havde  dannet  sig,  hvor 
grundet  den  end  kunde  forekomme  ham,  saa  maatte  dog  ogsaa  han 
ofte  føle,  hvor  afstængt  han  var  paa  Eidsvold,  og  hvorledes  man  netop 
der  savnede  Overblikket  over  de  Forhold,  som  tilsidst  vilde  blive  de 
afgjørende  for  Fædrelandets  Skjæbne.  Det  var  med  ham  som  med 
Christian  Frederik.  For  dem  begge  forelaa  der  kun  et  ufuldstændigt 
Grundlag   til    at    opgjøre   sine   Beregninger   om   Udgangen  af  et  politisk 

Spil,  hvori  de  virksomste  Faktorer  tilsidst  maatte  blive  at  søge  udenfor 
Norges  Grænser.  Grev  Wedel  har  som  Regel  undervurderet  de 
Chanser,  som  hans  Modstandere  mente  at  have.  Kun  indimellem  har 
der  for  ham  opdukket  Tvivl,  naar  han  var  Vidne  til  den  overlegne 
Tryghed,  hvormed  Prinsens  Tilhængere  hengav  sig  til  Illusionerne  om, 
at  alt  skulde  gaa  efter  deres  Hoved.  Netop  den  Sikkerhed,  som 
Prinsen  selv  lagde  an  paa  at  vise  i  sin  egen  Betragtning  af  den 
politiske  Stilling,  og  som  imponerede  hans  egne  Tilhængere,  maatte  til 
en  vis  Grad  gjøre  Virkning  paa  den  anden  Part.  Aall  fortæller,  at 
naar  Grev  Wedel  paa  deres  ensomme  Spaserture  aabnede  sit  Hjerte 
for  ham,  saa  kunde  der  komme  frem  ængstelige  Tvivl  ^ 

„Skulde"  —  saa  sagde  han  paa  en  af  sine  Aftenvandringer  med 
Aall  —  „disse  Skrigere  have  Ret  og  vi  Uret?  skulde  det  virkeligen 
lykkes  Prinsen  at  sætte  Kronen  paa  sit  Hoved  trods  Europas  Beslut- 
ning?" Her  var  det  netop  Landets  afspærrede  Tilstand,  der  hindrede 
ham  fra  at  følge  Begivenhederne  i  hvert  eneste  Punkt  af  deres  Ud- 
vikling,  eftersom  de  fandt  Sted.  Men  om  han  ogsaa  havde  sine 
ængstelige  Timer,  var  dog  dette  kun  Undtagelser,  og  han  fraveg  ikke 
sin  vundne  Overbevisning.  Dertil  var  denne  altfor  meget  bygget  paa 
et  indgaaende  Kjendskab  til,  hvad  der  var  gaaet  forud  for  Freden  i 
Kiel.  Han  kunde  ikke  fravlge  den,  alene  under  Indtrykket  af  en  tvivl- 
som  Stund,  og  hvad  der  i  den  Henseende  gjaldt  ham,  gjaldt  ogsaa  hans 
Meningsfæller. 

Grev  Wedels  gode  Humør  var  ham  under  Opholdet  paa  Eidsvold 
en  uvurderlig  Hjælp.  Det  havde  endnu  aldrig  svigtet  ham,  og  det 
holdt  ogsaa  nu  ud.  Hvor  mørkt  han  end  betragtede  Forholdene,  og 
hvor  bittert  han  end  kunde  føle  sig  berørt  ved  at  se  sine  egne  Planer 
skudte  aldeles  tilside  af  dem,  som  havde  vundet  Forsamlingens  Flertal, 
saa  lod  han  sig  dog  ikke  kue.  Der  var  over  ham,  som  han  stod  paa 
Eidsvold,  alligevel  noget  sprudlende,  noget  freidigt,  der  maatte  gjøre 
Indtryk  selv  paa  Modstandere.  Men  fornemmelig  kom  dette  tilsyne, 
naar  han  befandt  sig  i  den  snevrere  Kreds  af  sine  Meningsfæller. 

Som  Aarene  alt  mere  havde  modnet  ham,  havde  de  tillige  lagt 
en  Dæmper  paa  den  lidenskabelige  Fyrighed,  som  i  yngre  Dage  havde 
været  et  af  de  mest  fremtrædende  Træk  ved  hans  Karakter.  Men  han 
var  ligesaa  oplagt  til  lystig  Spas  og  godmodig  Skjæmt  som  nogensinde 
tidligere,    og   der    var   ved    ham    endnu    meget,  som    mindede    om    den 


'  Aalls  Erindringer  (2.  Udg.),  S.  395. 

Mand,  han  havde  været  i  sine  Ungdomsdage  i  Kjøbenhavn,  eller  da 
han  paa  Vækkerø  henlevede  sine  første  lykkelige  Dage  som  nygift. 
Det  var  denne  Trang  til  at  se  Livet  lyst,  og  hvor  det  kunde  ske,  af- 
vende  det  en  munter  Side,  der  ikke  lod  sig  kue  af  ydre  Forhold. 
Faderens  Tyranni  i  London  havde  ikke  formaaet  dette,  og  det  Tryk, 
hvorunder  han  befandt  sig  paa  Eidsvold,  kunde  heller  ikke  forandre 
hans  Natur. 

Navnlig  saa  hans  Kontubernaler  sig  jævnlig  udsatte  for  at  blive 
Gjenstand  for  hans  Spas,  der,  om  den  end  indimellem  kunde  blive 
noget  grovkornet,  dog  ligefuldt  straks  brød  sin  Braad  ved  Forøverens 
Godmodighed.  Det  var  netop  mod  hans  nærmeste  Venner,  at  disse 
spasende  Drillerier  rettedes,  og  maaske  allermest  dem,  til  hvem  han 
kunde  føle  sig  knyttet  ved  de  varmeste  Følelser  af  Venskab  og  Agtelse. 
Naar  en  af  dem  under  et  Møde  i  Eidsvoldssalen  pludselig  gjorde  den 
ubehagelige  Opdagelse,  at  der  af  det  Granbar,  som  uophørlig  dryssede 
ned  fra  de  efter  Tidens  og  Stedets  Leilighed  improviserede  Dekora- 
tioner,  var  kommet  uforholdsmæssig  meget  paa  hans  Part,  anede  han 
mindst,  at  dette  skyldtes  en  god  Ven,  som  midt  under  de  alvorligste 
Debatter,  med  den  uskyldigste  Mine  af  Verden,  havde  hjulpet  til  med 
at  faa  det  puttet  ned  indenfor  hans  Krave,  hvorfra  det  kunde  besørge 
sig  selv  videre  ^  Om  en  af  dem  brugte  at  gaa  med  et  Par  solide 
Galoger,  fik  han  snart  mærke,  at  ogsaa  med  dem  kunde  der  spilles 
ham  Puds.  Naar  disse  om  Morgenen  befandt  sig  i  en  noget  fugtig 
Forfatning,  da  var  det  ligeledes  en  god  Ven,  som  havde  havt  sin  Finger 
med  i  Spillet,  — •  en  god  Ven,  der  med  sine  langskaftede  Støvler  modig 
trodsede  Øvre  Romerikes  lerede  Veie  paa.  en  Aprildag.  Indimellem 
kunde  det  hænde,  at  den  gule  Vest,  der  gjerne  hørte  med  til  Datidens 
Uniformer,  forsvandt  i  det  ubeleiligste  Øieblik,  ved  den  samme  gode 
Vens  Medvirkning.  Men  naar  Spasens  Ophavsmand  var  opdaget,  vårede 
det  heller  ikke  længe,  forinden  den  var  tilgivet. 

Grev  Wedel  stod  som  det  mest  fremtrædende  Medlem  af  den  lille 
Minoritet  paa  Eidsvold,  og  derfor  rammedes  han  i  større  Udstrækning 
end  nogen  anden  af  de  Beskyldninger,  som  udslyngedes  fra  den  anden 


^  Om   dette  Granbar,    der   var   ubehageligt    for   flere   end  Grev  Wedels  Venner, 
kan   henvises   til  Jac.  Aall,  Erindringer  (2.  Udg.),  S.  390,  Note  2.     I  et  Brev 

af  27de  April   skriver  Foged  Collett  derom  til  sin  Hustru :     „ øverst  ved 

alle  Væggene  nedhænge  hvide  Gardiner  i  smaa  Festons,  hvilke  oplive  meget 
det  grønne ;  men  nu  begynder  dette  at  tørres  og  Bladene  eller  Naalene  at  falde 
os  i  Hovedet/' 

Side.  Alligevel  kan  han  ikke  siges  at  have  været  den  mest  forhadte, 
og  navnlig  vides  det,  at  han  sjelden,  om  overhovedet  nogensinde,  var 
udsat  for  personlige  Ubehageligheder  i  Tiltale  ^  I  denne  Henseende 
var  der  imidlertid  andre,  som  blev  ganske  anderledes  haardt  medfarne, 
og  for  hvem  Opholdet  paa  Eidsvold  ofte  kunde  være  til  det  yderste 
pinligt.  En  saadan  Mand  var  Nicolai  Wergeland.  Skjønt  geistlig, 
var  han  ikke  paa  Eidsvold  en  Fredens  Mand.  Hans  paagaaende  Kamp- 
lyst var  et  iøinefaldende  Karaktertræk,  og  han  havde  en  ikke  ringe 
Evne  til  at  irritere  sine  Modstandere  og  vække  deres  personlige  Uvilje. 
Sin  politiske  Overbevisning  havde  han  medbragt  fra  Hjemmet,  og  det 
var  ham  en  formelig  Trang  at  forkynde  den  til  alle  Tider,  selv  hvor 
det  kunde  synes  mindre  nødvendigt.  Han  var  ikke  den,  som  veg  til- 
bage,  og  hvor  meget  han  end  maatte  mærke,  at  han  var  Flertallet  en 
Torn  i  Øiet,  saa  holdt  han  til  den  sidste  Dag  ud  med  samme  Ihærdig- 
hed.  Hans  Opfatning  af,  at  en  Forening  med  Sverige  var  til  Fædre- 
landets  Gavn,  og  at  den  ikke  vilde  tilintetgjøre  Fædrelandets  Selv- 
stændighed,  var  en  Frugt  af  hans  egne  Overveielser,  og  det  var  meget 
langt  fra,  at  den  skyldtes  Paavirkning  af  andre.  Ligesom  Wergeland  i 
sig  selv  var  en  ensom  Natur,  saa  var  han  ogsaa  til  det  yderste  selv- 
stændig,  —  en  af  de  Naturer,  som  aldrig  kunde  have  ladet  sig  spænde 
i  Partidisciplinens  Aag.  Snarere  maatte  han  siges  at  være  selvstændig 
til  Overdrivelse;  om  et  saadant  Udtryk  nogensinde  kunde  bruges,  da 
var  det  her  paa  sin  Plads.  Muligens  kan  han  allerede  tidligere  have 
havt  et  mere  flygtigt  Bekjendtskab  til  Grev  Wedel,  og  det  kan  endog 
være  rimeligt,  at  de  to  Mænd  var  vidende  om,  at  deres  Meninger  om 
Fædrelandets  Fremtid  faldt  sammen.  Men  med  Sikkerhed  vides  intet 
derom.  Ganske  som  Grev  Wedel  havde  Wergeland  tidligere,  under 
andre  Tidsforhold,  udtalt  sig  med  Aabenhed  om  Fædrelandets  Stilling  i 
Foreningen  med  Danmark,  paa  en  Tid,  da  der  ikke  var  lidet  at  risikere 
ved  at  bære  en  saadan  Mening  tilskue.  Det  var  derfor  saa  meget 
mere  uretfærdigt,  naar  der  paa  Eidsvold  udspredtes  gemene  Rygter  om, 
at  hans  Holdning  der  var  paavirket  af  de  rige  Gaver,  han  havde  mod- 
taget  fra  Sverige.  Saadant  kunde  alene  forklares  af  det  blinde  Parti- 
hads  bedrøveligste  og  hæsligste  Udskeielser-. 

'  Jac.  Aall,  Erindringer  (2.  Udg.),  S.  397,  Noten:  „Saa  megen  Agtelse  nød 
imidlertid  denne  mærkelige  Personlighed  ogsaa  paa  Eidsvold,  at  fornærmelige 
Udtryk  sjeldent  eller  aldrig  faldt  i  hans  Lod.'' 

2  Fr.  Schmidts  Dagboger,  S.  189,  hvor  der  gjengives  en  Historie  om,  at  Lens- 
mand  Lysgaard,  der  i  Forsamlingen  var  Wergelands  Sidemand,  efter  en  Tale 
af   Rein,    sagde  til   W.:      „Den   Tale   var  20,000   Rdl.   værd   fra    Venersborg." 

Vidt  forskjellig  fra  Wergeland  var  den  milde  og  elskværdige  Jacob 
Aall,  der  først  sent  og  efter  megen  Kamp  havde  tilegnet  sig  den 
politiske  Opfatning,  som  paa  Eidsvold  lod  ham  tåge  sin  Plads  i  Mindre- 
tallets Rækker  og  holde  ud  med  sine  Meningsfæller.  Det  var  ingen 
brændende  Sympati  for  Sverige,  som  havde  bragt  ham  til  at  vælge  et 
saadant  Parti.  Hans  Følelser  holdt  i  det  længste  paa  den  gamle  For- 
ening, og  det  var  udeiukkende  hans  Overbevisning  om  Umuligheden  af 
at  modsætte  sig  de  store  Magters  Vilje,  som  nu  bestemte  hans  Hold- 
ning. Der  var  ved  hans  Optræden  intet  udfordrende.  Snarere  har 
han  paa  Eidsvold  været  usædvanlig  tilbageholden  og  hyppig  endog  vist 
Frygt  for  at  optræde  som  Taler  i  Forsamlingen,  uagtet  det  lader  til,  at 
hans  Ord  gjerne  hørtes  og  respekteredes  i  denne. 

Den  gamle  Peder  Anker  var  i  politisk  Henseende  aldeles  enig 
med  sin  Svigersøn,  i  hvem  han  tillige  saa  sin  Mentor.  Hans  Person- 
lighed  indgjød  Respekt,  og  den  gemytlige  Omgjængelighed,  hvormed 
han  optraadte,  bevirkede,  at  heller  ikke  han  blev  meget  udsat  for  per- 
sonlige Angreb.  Modpartiet  lod  ham  endog,  med  Christian  Frederiks 
Samtykke  og  efter  hans  Vink,  vælges  til  Rigsforsamlingens  første  Præ- 
sident,  som  tilsyneladende  Tegn  paa  en  Forsonlighed,  der  i  Virkelig- 
heden ikke  fandtes  ^ 

Helt  anderledes  var  Severin  Løvenskiolds  Stilling.  Den  Fri- 
modighed,  hvormed  han  udtalte  sine  Meninger  om  den  herskende  Tone, 
lød  let  skurrende  og  vakte  Anstød.  Hans  Personlighed  var  ikke  anlagt 
for  en  Tilbageholdenhed  som  Aalls.  Skjønt  meget  forskjellig  fra 
Wergeland,  var  han  dog  denne  lig,  forsaavidt  han  eiede  den  samme 
Evne  til  at  indvirke  irriterende  paa  Modstanderne  og  hidse  disse  paa 
sig.  I  som  udenfor  Møderne  viste  han  aabenlyst,  hvorledes  han  be- 
tragtede  Sagerne,  og  han  skjulte  ikke  sin  Harme  over  den  Behandling, 
hvormed  han  og  hans  Venner  mødtes  af  det  andet  Parti.  Han  var 
ved  saadanne  Anledninger  ikke  den,  som  lagde  Fingeren   imellem  eller 


Nærmere  om  dette  Rygte,  at  Wergeland  skulde  have  faaet  20,000  Rdl.  i  „Reise- 
og  Snakkepenge",  i  samme  Dagbog,  S.  178,  hvor  der  ogsaa  refereres  en  Sam- 
tale mellem  Wergeland  og  Løvenskiold,  der  af  Rein  udtydedes,  som  om  de 
havde  tænkt  paa  at  berede  Christian  Frederik  Gustav  den  tredies  Skjæbne! 
Om  Prinsens  Medvirkning  til  Ankers  Valg  se  Bidrag  til  Norges  Historie  i 
1814,  I,  S.  317.  Angaaende  Ankers  politiske  Meninger  kan  henvises  til  Henrik 
Wergeland,  Konstitutions-Historie,  Hefte  II,  S.  32  og  de  dertil  gjorte  Rettelser 
i  Aalls  Erindringer  (2.  Udg.),  S.  394,  Note  1.  Specielt  er  vistnok  den  der 
givne  Forklaring  af  Ankers  Udbrud :  „Bare  nu  ikke  Herman  kommer!"  at 
anse  som  rigtig. 

søgte  at  dæmpe  sine  af  Indignationen  beaandede  Ord.  Men  han  for- 
bedrede derved  ikke  sin  Stilling  paa  Eidsvold.  Løvenskiold  var  under 
almindelige  Forhold  en  Mand,  der  i  sit  Hjem  mellem  de  talrige  under- 
ordnede, som  der  var  knyttede  til  hans  store  private  Bedrift,  var  meget 
afholdt.  Men  naar  han  kom  blandt  fremmede,  viste  han  sig  ikke  i 
Besiddelse  af  en  tilsvarende  Evne  til  at  vinde  de  nye,  midlertidige 
Omgivelser.  Snarere  har  hans  personlige  Optræden  virket  frastødende 
paa  disse,  og  selv  hans  bedste  Venner  erkjendte,  at  han  ikke  var 
skikket  til  at  vinde  hurtig  gjennem  personlig  Omgang.  Hjemme  paa 
Fossum  Jernværk  var  han  den  populære  Mand,  der  respekteredes  paa 
Grund  af  den  Interesse,  hvormed  alle  hans  underordnede  vidste,  at 
han  omfattede  dem,  og  det  er  ligeledes  rimeligt,  at  han  som  Amtmand 
i  Bratsberg  Amt  var  afholdt  af  Almuen.  I  det  offentlige  Liv  derimod 
stødte  han  øieblikkelig  an  næsten  fra  det  første  Øieblik,  han  kom  til 
Eidsvold,  og  han  fandt  der  kun  ringe  Anerkjendelse  for  den  Dygtighed, 
som  han  hurtig  lagde  for  Dagen. 

I  Toldprokuror  Omsen  besad  Mindretallet  et  af  sine  mest  karakter- 
faste Medlemmer,  som  havde  Mod  til  stedse  at  slutte  sig  nærmere  til 
den  lille  Krcds.  Han  havde  i  Begyndelsen  lyttet  til  den  nedsættende 
Omtale  af  Grev  Wedel,  men  var  ved  egen  lagttagelse  hurtig  bleven 
overbevist  om  det  ugrundede  deri;  og  han  var  derved  kun  bleven  end 
mere  bestyrket  i  sin  politiske  Opfatning,  som  han  stedse  bekjendte 
med  urokkeligt  Mod,  uden  at  lade  sig  binde  af  de  Hensyn,  som  i  de 
samme  Dage  virkede  bestemmende  paa  mange  andre.  Til  de  her 
nævnte  Medlemmer  af  Minoriteten  grupperede  sig  endnu  nogle  Mænd, 
som  Sorenskriverne  Bryn  og  G.  P.  Bloai,  begge  nærforbundne  med 
Grev  Wedel,  —  Løvenskiolds  Amtskollega  Justitsraad  Cloumann,  der 
nu  var  Grev  Wedels  Kontubernal,  —  fremdeles  de  tvende  Sogne- 
præster  H.  J.  Grøgaard  fra  Nedenæs  og  L.  Oftedal  fra  Stavanger 
Amt,  af  hvilke  Grøgaard  udmærkede  sig  ved  sin  bidende  Vittighed, 
medens  Oftedal  ikke  hørte  til  dem,  som  optog  Tiden  i  Forsamlingens 
Møder,  endvidere  Provst  Hount,  Provst  Stub,  Kjøbmand  Mørch, 
Kjøbmand  Moses,  Kaptein  Fleischer,  Foged  Erichstrup,  Grosserer 
Cappelen  samt  nogle  enkelte  andre.  Til  dem  kom  der  saa  fremdeles 
nogle  tvivlsomme,  som  ikke  i  alle  Punkter  havde  opgjort  sig  en  be- 
stemt Mening,  men  hvoraf  dog  flere  mest  hældede  til  Minoritetens 
Betragtning  af  Forholdene,  og  som  ialfald  viste  en  større  Humanitet 
overfor  denne,  selv  om  de  ikke  helt  kunde  anse  den  for  rigtig.  Navn- 
lig var    der    for    de    militære,   der   kunde   hælde   til    denne  Side,  visse 

Hensyn,  som  gjorde  det  vanskeligt  for  dem  at  lægge  sit  Standpunkt 
klart  og  utvetydig  for  Dagen  og  tvang  dem  til  at  indtage  en  mere  til- 
bageholden  Stilling,  end  de  ellers  vilde  have  gjort '. 

I  ethvert  Fald  var  det  ingen  talrig  Skare,  der  stod  sammen  med 
Grev  Wedel,  og  som  med  Fasthed,  men  tillige  med  Harme,  kjæmpede 
og  led  for  sine  Meninger,  imod  et  Flertal,  som  støttede  sig  til  Regenten, 
og  en  Folkestemning,  der  kun  syntes  at  blive  sikrere  og  stærkere  for 
hver  Dag.  De  fik  paa  mange  Maader  hore,  at  de  var  en  Samling  af 
svage  Personer,  der  manglede  Mod  og  ikke  kunde  vove  noget  for  Fædre- 
landets  Sag,  og  som  ikke  forstod  at  vurdere  Prinsregentens  dristige 
Planer.  De  følte  sig,  eftersom  Stemningen  imod  dem  efterhaanden  op- 
arbeidedes,  stedse  mere  enslige,  og  de  mærkede  paa  mange  Maader,  at 
de  stod  alene  midt  i  en  Forsamling,  hvor  det  ansaaes  for  et  Tegn  paa 
Fædrelandssind  at  vise  dem  Misbilligelse.  Men  til  Gjengjæld  virkede 
ogsaa  dette  til  at  knytte  dem  mere  sammen  indbyrdes,  og  de  fandt  i 
gjensidige  Opmuntringer  en  Lettelse  overfor  det  moralske  Tryk,  som 
Majoriteten  søgte  at  lægge  paa  dem.  De  Uger,  som  de  tilbragte  paa 
Eidsvold,  blev  derved  for  dem  en  Tid,  hvori  mange  Fristunder  henrandt 
i  kammeratslig  Hygge,  som  siden  blev  dem  et  varigt  Minde  og  ligeledes 
bagefter  holdt  mange  af  dem  sammen  for  Livet  som  gode,  prøvede  Venner. 

Hos  Peder  Anker  havde  de  sit  sædvanlige  Samlingssted.  Han 
havde  faaet  sig  anvist  et  forholdsvis  bekvemt  og  rummeligt  Kvarter  i 
en  af  de  to  mindre  Pavilloner,  der  ligger  foran  Hovedbygningen  paa 
Eidsvold  Værk.  Her  mødtes  da  jævnlig  Grev  Wedel,  Løvenskiold, 
Jacob  Aall  og  andre  Meningsfæller  til  fortrolig  Meningsudveksling,  men 
rigtignok  ikke  uden  at  deres  Sammenkomster  paa  et  saa  bemærket  Sted 
gjordes  til  Gjenstand  for  skarpe  lagttagelser  fra  andres  Side  og  ikke 
udtydedes  paa  den  mest  velvillige  Maade.  Det  er  muligt,  at  de  kan 
have  overdrevet,  hvad  der  i  denne  Henseende  foregik,  naar  de  paa  en 
saadan  Maade  saa  sig  udsatte  for  en  mistænkelig  Opmærksomhed.  Men 
deres  Harme  har  dog  ikke  været  uden  Grund,  og  de  havde  Ret  i  at 
beklage  sig  over  at  se  sin  Færd  udspioneret.  En  anden  Sag  er,  at  dette 
Spioneri  neppe  har  været  drevet  efter  noget  udtrykkeligt  Paalæg  fra 
Prinsregenten.  Der  var  paa  Eidsvold  nok  af  tjenstvillige  Aander,  som 
vilde    overtage    et    saadant    Arbeide    af    egen    Drift,    og    som   mente    at 


Om  hvilke  af  Rigsforsamlingens  Medlemmer  der  kunde  henføres  til  Grev 
Wedels  Meningsfæller  eller  Minoriteten,  findes  Oplysninger  hos  Aall, 
Erindringer  (2.  Udg.),  S.  419  flg.  Om  Major  Sibberns  Forhold  se  Histor. 
Tidsskr.,  I,  S.  209  flg. 

kunne  vinde  Bevaagenhed  ved  at  frembære  Rapporter  om  Modpartiets 
Foretagender. 

Mellem  dem,  som  besørgede  Spioneriet,  nævnes  en  ved  Regent- 
skabets  Sekretariat  ansat  juridisk  Kandidat,  ved  Navn  N.  K.  Sunde,  der 
var  beordret  til  Eidsvold  og  der  havde  faaet  sig  anvist  Kvarter  paa  et 
Loftskammer,  ovenover  Peder  Ankers  Logis.  Her  var  der  Anledning 
til  at  lytte,  og  det  paastaaes,  at  denne  er  bleven  benyttet  af  den  tjenst- 
ivrige  Sunde.  I  sig  selv  kan  det  jo  have  været  den  rene  Tilfældighed, 
der  havde  bragt  ham  op  paa  dette,  vistnok  meget  tarvelige  Værelse, 
som  neppe  vilde  have  tilfredsstillet  nogen  af  Forsamlingens  Medlemmer. 
Han  maatte  være  nær  ved  Haanden,  hvor  Regenten  selv  boede,  og 
kunde  derfor  ikke  anvises  Bolig  i  nogen  Afstand  fra  Eidsvold  Værk. 

Imidlertid  forblev  det  ikke  ubemærket,  at  der  ovenpaa  boede  en 
Mand,  som  lyttede.  G.  P.  Blom  fortæller  derom  ^:  „Her  fik  han 
mangen  Sandhed  at  høre  og  rapportere;  men  naar  noget  blev  af  handlet, 
som  man  ikke  ønskede,  at  han  skulde  høre,  benyttedes  det  engelske 
Sprog,  som  Sunde  ikke  forstod.  En  og  anden  Skrøne  blev  ogsaa  fortalt 
paa  en  Maade,  saa  Forsamlingen  forstod,  hvad  det  var;  men  man  var 
vis  paa  straks  at  faa  høre  den  igjen  i  Forsamlingen.  Det  var  især 
Wedel,  der  morede  sig  dermed."  Det  kan  være,  at  mangen  en  Røver- 
historie, der  udspredtes  om  Minoritetens  Mænd,  har  havt  sin  Oprindelse 
fra  et  eller  andet  Paafund,  der  havde  til  Hensigt  at  føre  den  lyttende 
Sunde  ud  paa  et  Vildspor,  paa  hvilket  han  kun  var  altfor  villig  til  at  slaa 
ind.  At  det  kunde  være  fristende  at  narre  en  saadan  Mand,  er  sikkert 
nok.     Hvorvidt   det    i    alle  Tilfælde    var    klogt,  kan  være  en  anden  Sag. 

Under  Forhold  som  disse  henlevede  Minoriteten  sin  Tid  paa  Eids- 
vold. Da  Forsamlingen  mødtes,  havde  Grev  Wedel  med  Føie  kunnet 
haabe  at  finde  en  større  Tilslutning.  Da  Partidannelsen  efter  den  19de 
April  afsluttedes,  var  Minoriteten  svunden  ind  til  en  faatallig  Skare, 
langt  under,  hvad  der  til  det  sidste  skulde  kunne  været  at  vente,  og 
den  saa  sig  tillige  stillet  overfor  en  Majoritet,  der  troede  sig  begunstiget 
af  Lykken,  og  hvis  Overmod  daglig  voksede. 

Denne  Majoritet  var  samlet  under  Ledelse  af  to,  hver  i  sin  Retning 
fremragende  og  talentfulde  Mænd.  Den  ene  var  Professor  Georg 
Sverdrup,  der  allerede  var  bekjendt  fra  Mødet  16de  Februar,  den  anden 
Sorenskriver   Christian   Magnus    de    Falsen,   en   Søn   af   den   i    1808 


^  G.  P.  Blom,   Norges   Statsforandring  i    1814,   S.    159.     Navnet   gjengives  for 
øvrigt  her  i  den  urigtige  Form:  Lunde,  ikke:  Sunde. 

afdøde  Enevold  de  Falsen.  Det  var  disse  to,  der  ved  Siden  af  Prinsen 
hlev  Grev  Wedels  betydeligste,  mest  fremtrædende  Modstandere.  Skjønt 
indbyrdes  meget  forskjellige,  forte  de  Ledelsen  af  sit  Parti  med  stor 
Samdrægtighed.  Det  var,  som  om  de  begge  med  sikkert  Instinkt  hurtig 
havde  fundet  sine  Pladse  og  havde  forstaaet,  hvorledes  de  bedst  kunde 
virke  til  Fremme  af  sine  Maal.  Overfor  Mindretallet  var  de  begge 
seierssikre  og  selvbevidste,  og  derfor  er  der  ogsaa  stærke  Gjenlyd 
af  Bitterhed  i  den  Dom,  som  af  dettes  Medlemmer  er  fældet  over 
deres  Færd. 

Falsen  havde  i  1808  gjort  Tjeneste  ved  det  af  Grev  Wedel  opstillede 
Korps,  men  havde  snart  forladt  dette.  Grev  Wedel  mente,  at  Falsen, 
som  han  udtrykte  sig,  havde  været  for  „blødagtig"  til  at  kunne  trives  i 
det  Liv,  som  maatte  føres  i  Felten,  og  det  er  vel  muligt,  at  der  allerede 
efter  dette  deres  kortvarige  Samarbeide  er  blevet  tilbage  en  personlig 
Kjølighed  mellem  dem,  som  ikke  senere  har  kunnet  bortryddes.  Grev 
Wedel  var  den  forvovne  Idrætsmand,  medens  Falsen  foretrak  det 
elegante,  forfinede  Liv,  for  hvilket  den  anden  ingen  Smag  havde.  De 
var  to  høist  forskjellige  Naturer,  som  ikke  i  Længden  kunde  føle  sig 
tiltrukne  af  hinanden,  men  snarere  maatte  frastødes.  Hertil  kom  imid- 
lertid paa  Eidsvold  andre  Hensyn.  Falsen  var  en  nyomvendt  som  Til- 
hænger  af  Christian  Frederik,  og  derved  blev  han  saa  meget  ivrigere 
til  at  vise  sin  Hengivenhed  for  den  Sag,  hvis  første  Repræsentant  denne 
var.  Han  var  barsk  og  overmodig  mod  alle,  der  ikke  netop  tænkte 
som  han,  og  han  dømte  med  haard  Strenghed  det  andet  Partis  Mænd, 
uagtet  han  selv  kort  iforveien  havde  bekjendt  de  samme  Meninger. 
Men  han  var  gjennem  sine  Kundskaber,  sit  Talent  og  sin  Veltalenhed 
en  uundværlig  Mand  for  Prinsen  og  Majoriteten.  Uden  ham  havde  det 
neppe  været  muligt  at  samle  den,  og  det  Held,  som  i  saa  hoi  en  Grad 
fulgte  Christian  Frederik,  skyldtes  netop  i  væsentlig  Grad  den  lykkelige 
Omstændighed,  at  han  havde  vundet  Falsen,  der  var  den  store  Partiorga- 
nisator  og  eiede  betydelige  Evner  for  at  kunne  rive  Mængden  med  sig. 
Der  var  paa  Eidsvold  ingen  Mand,  der,  om  Falsen  havde  været  borte, 
kunde  have  erstattet  ham.  Uden  ham  havde  Christian  Frederik  efter 
al  Sandsynlighed  lidt  Nederlag  paa  Eidsvold,  og  Kompromispolitiken 
vilde  da  have  svigtet  i  det  samme  Øieblik,  den  skulde  været  gjennemført. 

I  Modsætning  til  Falsen  var  Sverdrup  langt  mindre  aktiv.  Han 
var  mest  skikket  til  at  staa  som  sit  Partis  Centrum,  om  hvem  Falsen 
samlede  de  øvrige;  han  var  et  Navn,  en  Autoritet,  og  derhos  har  han 
udfyldt,    hvad    der    manglede    hos   den    mere    bevægelige    Falsen.      Grev 

Wedel  vurderede  hans  Evne  til  at  sige  pikante  Vittigheder  og  forstod 
utvivlsomt  ved  Siden  deraf  hans  store  Betydning  for  Partigrupperingen; 
men  udover  dette  har  han  ikke  tillagt  ham  synderlig  Betydning  for  den 
Gjerning,  som  virkelig  blev  udrettet  paa  Eidsvold.  1  Virkeligheden  har 
Sverdrup  ogsaa  kun  havt  liden  Andel  i  selve  Grundlovsarbeidet,  for 
hvilket  han  vel  ogsaa  selv  maatte  føle  sig  mindre  skikket.  Han  havde 
levet  længe  i  Danmark,  og  han  nærede  stærke  Sympatier  for  dette 
Land  og  dets  Kongehus.  Nu  arbeidede  han  af  al  sin  Evne  for  at  sikre 
Danmarks  Tronfølger  den  norske  Krone,  naar  samtidig  Norge  fik  en  fri 
Forfatning.  Hans  naturlige  Godmodighed  bidrog  ogsaa  til  at  holde  ham 
udenfor  de  personlige  Sammenstød,  og  alene  med  Undtagelse  af  Werge- 
land, synes  han  at  have  bevaret  et  taaleligt  Forhold  til  sine  øvrige  Mod- 
standere.  Under  Rigsforsamlingen  led  han  et  stort  Tab  i  sin  Familie 
og  bar  Sorgen  med  en  stoisk  Resignation. 

Sverdrup  har  muligens  allerede  kjendt  Christian  Frederik  fra  Dan- 
mark og  var  ialfald  tidlig  kommen  i  Berørelse  med  ham  i  Norge,  hvor 
hans  Deltagelse  i  Eidsvoldsmødet  af  16de  Februar  med  Forholdet  til 
Kompromis-Politiken  var  vel  bekjendt.  En  helt  anden  Sag  er  det, 
hvorledes  Christian  Frederik  var  kommen  i  et  nærmere  Forhold  til 
Falsen,  der  faa  Maaneder  i  Forveien  ikke  havde  nydt  hans  Tillid,  og 
som  da  selv  bekjendte  Meninger,  der  var  vidt  forskjellige  fra  dem,  han 
forfægtede  paa  Eidsvold  som  en  af  Majoritetens  Førere  ^  Det  kan 
tænkes  muligt,  at  Prinsen  ikke  er  kommen  i  nærmere  Berøring  med 
Falsen,  forend  dennes  Broder,  der  var  dansk  Søofficer,  Iste  April  kom 
til  Christiania  som  Overbringer  af  et  Brev  fra  Frederik  VI.  To  Dage 
senere  havde  ialfald  Prinsen  faaet  i  sine  Hænder  det  af  Falsen  i  For- 
bindelse med  Lektor  Adler  udarbeidede  Grundlovsudkast-.  Falsen  var 
en  Impulsernes  Mand,  og  ligesom  han  selv  kunde  paavirke  andre  og 
bringe  dem  til  at  forandre  sine  Meninger,  er  det  ogsaa  rimeligt,  at  han 
paa  sin  Side  ligeledes  kan  have  ligget  under  for  Impulser,  hvad  enten 
disse  kom  fra  Personer,  eller  de  havde  sin  Kilde  i  Begivenheder.  Hans 
ydre  Personlighed  var  mægtig,  og  han  følte  sig  paa  Eidsvold  som  den 
indflydelsesrige  Leder,  hvem  det  ikke  faldt  let  at  modstaa.    Vel  bevidst, 


'    Smlgn.  S.  93  ovenfor  og  de  der  anførte  Kildesteder. 

-  Christian  Frederiks  Dagbog  fra  1814,  S.  72  og  74  flg.  Nærmere  Oplys- 
ning  om  dette  vigtige  Punkt  vil  dog  neppe  nu  mere  kunne  ventes,  med- 
mindre  ganske  uformodet  Falsens  bortkomne  Dagbog  fra  1814  atter  skulde 
dukke  frem,  og  der  i  den  skulde  kunne  lindes  Vink,  som  kunde  forklare  hans 
store  Svingning  fra  April  1814. 

hvad  han  var,  —  en  Mand  netop  for  den  Situation,  som  i  Øieblikket 
var  forhaanden,  bar  han  sit  Hoved  høit.  Men  det  er  neppe  rimeligt, 
at  han,  med  sit  bydende,  barske  Væsen,  altid  har  havt  sine  Menings- 
fællers  Bifald. 

Sverdrup  var  en  af  Kompromissets  Fædre  fra  Februar.  Falsen 
havde  i  April,  da  han  skiftede  sit  politiske  Standpunkt,  sluttet  sig  helt 
til  den  paa  dette  hvilende  Politik.  I  Forening  var  de  begge  Majoritetens 
Ledere,  der  i  alle  indre  Forfatnings-Sporgsmaal  havde  frie  Hænder,  og 
ved  disse  kun  i  ringe  Udstrækning  lod  sig  paavirke  af  Prinsens  Ind- 
flydelse,  hvorimod  de  fulgte  ham  overalt,  hvor  Spørgsmaalet  om  en 
Forhandling  med  Sverige  kom  op.  Falsen  delte  ialfald  noget  senere 
Prinsens  Tro  paa  Muligheden  af,  at  han  kunde  blive  svensk  Tronfølger, 
medens  Sverdrup  vistnok  kun  har  indtaget  en  mere  kjølig  Holdning 
overfor  en  saadan  Udsigt,  der  neppe  kunde  være  stemmende  med  hans 
Sympatier.  Sverdrup  var  desuden  heller  ikke  den  letbevægelige  Politiker 
med  de  hurtige  Svingninger  som  Falsen;  han  havde  vanskeligere  ved 
at  opgive  gamle  Standpunkter  og  antage  nye. 

At  de  imidlertid  begge  maa  have  været  paa  det  rene  med  den 
Følge,  deres  Politik  maatte  have,  —  at  sikre  Gjenforeningen  med  Dan- 
mark under  andre  Former,  maa  ansees  som  sikkert.  Naar  de  arbeidede 
paa  at  sikre  den  danske  Tronfølger  Besiddelsen  af  den  norske  Krone, 
kunde  de  ikke  lukke  Øinene  for,  at  der  forestod  en  Gjenforening  af 
begge  Riger,  naar  engang  Frederik  VI.  afgik  ved  Døden  og  saa  Christian 
Frederik  blev  kaldet  til  at  bestige  Danmarks  Trone  efter  ham.  Christian 
Frederik  sagde  selv  paa  Eidsvold,  at  dersom  han  skulde  komme  i  den 
Stilling  at  maatte  vælge  mellem  Norges  og  Danmarks  Kroner,  da  vilde 
hans  Valg  ikke  være  tvivlsomt.  Han  vilde  da  ofre  Norges  og  tåge  Dan- 
marks. At  tænke  sig  noget  andet  vilde  ogsaa  være  lidet  rimeligt.  Det 
var  jo  dog  væsentlig  for  Danmarks,  eller  rettere  for  det  hidtilværende 
dansk-norske  Monarkis  og  for  Dynastiets  Skyld,  han  var  forbleven  i 
Norge  og  nu  greb  efter  den  norske  Krone.  Men  Udsigten  til  at  beholde 
denne  alene  for  Livet  var  neppe  meget  lokkende  for  ham,  og  han  kan 
heller  aldrig  have  fæstet  sig  ved  denne  Tanke. 

Alligevel  er  det  mærkeligt  at  iagttage,  hvorledes  man  paa  Eidsvold 
formelig  søgte  at  skyde  denne  nærliggende  Mulighed  tilside.  Der  var 
nu  engang  vakt  en  Uvilje  mod  det  gamle  Broderland,  fordi  man  troede 
sig  ladt  i  Stikken  af  dette,  og  der  herskede  ingen  udbredt  Stemning  for 
en  Fornyelse  af  de  netop  sprængte  Baand.  Men  ligefuldt  styrede  man 
i    en    saadan    Retning,   at    denne,   sent    eller  tidlig,  vilde  blive  en  uund- 

gaaelig  Følge.  Mænd  som  Grev  Wedel  og  Jacob  Aall  var  med  For- 
bauselse Vidner  til  denne  Politik,  for  hvilken  de  ikke  kunde  finde  nogen 
Forklaring.  Imidlertid  var  det  nu  engang  saa,  at  denne  Uvilje  mod  en 
Gjenforening  med  Danmark  faktisk  tillige  blev  en  Støtte  for  de  Be- 
stræbelser,  som  reitedes  paa  at  sikre  Christian  Frederiks  tilkommende 
Trone,  uagtet  han  selv  den  hele  Tid  var  forberedt  paa,  om  alt  gik  vel, 
at  blive  begge  Rigers  Konge,  ligesaa  meget  som  nogen  af  hans  kongelige 
Forfædre  havde  været  det '. 

Alle  Kombinationer,  som  kunde  føre  hertil,  var  imidlertid,  med  hele 
den  udenrigske  Politik,  lagt  helt  i  Prinsregentens  Hænder.  Rigsforsam- 
lingen  havde  den  19de  April  skudt  dette  fra  sig,  og  Christian  Frederik 
havde  der  frie  Hænder,  —  hvad  ogsaa  gjaldt  Forholdet  til  Sverige. 
Han  havde  ikke  opgivet  sine  gamle  Forhaabninger,  selv  om  Forudsæt- 
sætningerne  derfor  delvis  var  forandrede,  og  han  drømte,  saalænge  han 
var  paa  Eidsvold,  om  en  Gjenforening  af  de  tre  nordiske  Riger.  I 
Aanden  saa  han  sig  selv  overtage  den  samme  Rolle  som  Dronning 
Margrete,  og  medens  der  i  de  stærkeste  Ord  kunde  tordnes  mod  dem, 
som  attraaede  en  Forening  af  Norge  og  Sverige  alene,  under  Carl  Johans 
Scepter,  var  det  hans  stolte  Haab  at  kunne  støde  denne  bort  som  en  frem- 
med Eventyrer,  der  alene  var  værd  at  dele  Napoleons  Skjæbne,  og  der- 
efter  selv  at  kunne  nyde  Frugterne  af,  hvad  den  anden  havde  forberedt. 

Der  var  mange  Besynderligheder  paa  Eidsvold;  men  maaske  var 
dog  Christian  Frederiks  Plan,  at  kunne  skyde  Carl  Johan  tilside,  af 
dem  alle  den  største,  netop  fordi  den  stod  i  en  saa  iøinefaldende  Mod- 
sætning  til  alt,  hvad  der  blev  talt  og  handlet.  Det  viser,  hvorledes 
Prinsens  personlige  Interesser  og  Hensynet  til  dem  havde  en  meget 
stor  Indflydelse. 

Christian  Frederik,  der  selv,  af  dynastiske  Grunde,  ønskede  en 
Forening  af  alle  de  .tre  nordiske  Kongeriger,  gjorde  det  ligefuldt  til  en 
Forbrydelse  af  Grev  Wedel  mod  Fædrelandets  Sag,  naar  han  arbeidede 
for  at  give  Rigsforsamlingen  den  fulde  Suverænetet  og  dermed  Myn- 
dighed  til  ad  konstitutionel  Vei  at  forhandle  om  en  Forening  med 
Sverige.  Medens  Skjældsordene  omsusede  Grev  Wedel  og  de  faa  Mænd, 
der  havde  Mod  til  at  vedstaa  de  samme  Meninger  som  han,  og  medens 
et  stort  Had  reistes  mod  dem,  blev  det  overseet,  at  der  dog,  efter  det 
endelige    Maal    kun   var   en   ringe    Forskjel    mellem    det,   som   de  efter- 


'   Nærmere    Oplysninger   om    disse,  ikke  lidet  besynderlige  Forhold,  hos  Jacob 
Aall,  Erindringer  (2.  Udg.),  S.  402  flg.,  Note  3. 

stræbte,  og  hvad  Christian  Frederik  ønskede  at  opnaa.  Denne  gav  selv 
Tonen  an,  og  han  har  maaske  endog  selv  opfundet  flere  af  de  Øge- 
navne,  der  blev  hængende  ved  hans  mest  fremragende  Modstandere, 
alene  fordi  de  ad  andre  Veie  vilde  have  en  Forening,  som  han  paa 
samme  Tid  medarbeidede  og  efterstræbte.  Inkonsekvensen  laa  her  ube- 
stridelig paa  Christian  Frederiks  Side.  Men  han  naaede  det  Maal,  som 
han  foreløbigen  havde  opstillet  for  sig,  i  en  meget  kort  Tid.  Den 
Minoritet,  der  vilde  have  en  Forening  med  Sverige,  uden  at  bekymre 
sig  om  hans  Person,  og  som  ikke  bøiede  sig  for  hans  Opfatning 
af  det  forudgaaende  Plebiscit,  blev  haanet  og  forfulgt.  Det  var 
her  ganske  som  med  Spørgsmaalet  om  en  mulig  Gjenforening  med 
Danmark.  Der  behøvedes  ikke  meget  Arbeide  for  at  vække  fornyet 
Uvilje,  og  imidlertid  bidrog  denne  til  at  styrke  Prinsens  Udsigter  til 
den  norske  Trone,  som  han  ønskede  at  have  besteget,  forinden  han  greb 
efter  Sveriges  Krone.  Modsætningerne  slog  paa  den  forunderligste  Maade 
over  i  hinanden.  Medens  det  ikke  var  nogen  Hemmelighed,  mod  hvilke 
Maal  Prinsregenten  selv  styrede  med  Hensyn  paa  Sverige,  saa  var  det 
en  Forbrydelse  at  ville  underhandle  om  en  Forening,  uden  at  der  blev 
Tale  om  hans  Kandidatur  til  begge  Rigers  Troner. 

Under  disse  Omstændigheder  vil  det  være  givet,  at  Partinavne, 
hentede  fra  vedkommende  Gruppes  Stilling  til  Spørgsmaalet  om  en 
Forening  med  det  ene  eller  det  andet  Naboland,  ikke  paa  nogen  Maade 
vil  være  veiledende  for  den  rigtige  Opfatning  af  Stillingen  paa  Eidsvold. 
Hvad  der  bestemte  den  dybt  indgribende  Dissens,  som  der  raadede,  — 
hvad  der  skilte  mellem  Majoriteten  og  Minoriteten,  det  var  deres  for- 
skjellige Forhold  overfor  Christian  Frederiks  personlige  Indsats,  og 
denne  Dissens  havde  først  fundet  et  Udtryk,  siden  en  Afgjørelse  i  Kampen 
om  Rigsforsamlingens  udelte  eller  begrænsede  Suverænetet.  Der  taltes 
om  en  Selvstændighed  for  Norge,  hvorved  alene  havdes  Øie  for  dettes 
isolerede  Statstilværelse.  Men  denne  stod  aldeles  ikke  for  dets  Regent 
som  et  Maal.  Han  havde  meget  vel  forstaaet,  at  det  for  ham  gjaldt 
et  enten  —  eller.  Det  gjaldt  ham  eller  Carl  Johan,  og  den,  som 
lykkedes  at  fortrænge  den  anden,  vilde  blive  begge  Rigers  Styrer.  Det 
var,  hvad  Grev  Wedel  havde  sagt   1813  i  Tønsberg. 

Striden  stod  altsaa  i  Virkeligheden  kun  om  det  Spørgsmaal,  hvem 
der  skulde  blive  Foreningens  Grundlægger.  Christian  Frederik  ansaa 
sine  Udsigter  for  at  være  de  bedste,  —  eller  ialfald  for  saa  gode,  at 
han  derpaa  kunde  indlade  sig  i  de  norske  Foretagender  med  Haab  om 
en  heldig  Udgang.     Grev  Wedel  havde  en  anden  Tro.     I  hans  Øine  var 

det  i  1814  haabløst  at  vove,  hvad  der  ogsaa  for  ham  havde  staaet  som 
mere  end  en  Mulighed  i  1813.  Naar  Forholdene  reduceres  til,  hvad  de 
virkelig  var  i  1814,  da  var  og  blev  dette  et  Kjernepunkt  i  den  bitre 
politiske  Strid,  der  kjæmpedes  paa  Eidsvold,  og  hvori  Christian  Frederik 
foreløbig  havde  seiret.  Forfatnings-Spørgsmaalet,  om  hvilket  der  for 
øvrigt  herskede  fuld  Enighed,  havde  for  Christian  Frederik  kun  en 
underordnet  Interesse.  Hvad  der  skilte  Partierne  og  grov  den  dybe, 
med  Bitterhed  fyldte  Kløft  imellem  dem,  var  det  andet  Spørgsmaal, 
som  derfor  ogsaa  til  en  Begyndelse  trængtes  frem  i  Forgrunden,  —  det 
nemlig,  hvem  der  skulde  være  Kronens  Bærer.  Dette  laa  ogsaa  bag 
Striden  om  Rigsforsamlingens  Suverænetet. 

Det  var  den  personlige,  den  dynastiske  Strid,  som  kastede  sine 
Skygger  over  Rigsforsamlingen  paa  Eidsvold. 

Fordi  Begivenhederne  foreløbig  lod  Christian  Frederik  blive  den 
seirende,  og  først  senere,  da  han  havde  havt  Leiligheden  til  at  handle, 
feiede  ham  bort,  er  det  muligt  at  se  og  dømme  om  de  Feil,  han  har 
begaaet.  Det  bliver  vanskeligere  at  opgjøre  en  Mening  om,  hvad  der 
vilde  blevet  Følgen,  om  Grev  Wedel  til  en  Begyndelse  havde  sat  sin 
Opfatning  igjennem.  Hans  Politik  fik  ikke  staa  sin  Prøve.  Nu  kan 
den  alene  bedømmes  efter  hans  Hensigter,  og  navnlig  er  det  en  Umu- 
lighed  at  sige,  hvilke  Betingelser  Norge  tilsidst  kunde  have  opnaaet, 
hvis  Christian  Frederik  allerede  i  de  første  Maaneder  af  1814  var  bleven 
fjernet  fra  Landet.  Men  saa  meget  er  i  alle  Tilfælde  tydeligt,  at  det 
var  en  blodig  Uret  at  fremstille  Grev  Wedel  og  hans  Meningsfæller  som 
de,  der  vilde  lægge  sine  Landsmænd  i  Slavelænker  og  ydmygt  bøie  sig 
for  Seierherren. 

Det  er  almindeligt  at  tale  om  to  Partier  paa  Eidsvold,  et  saakaldet 
Selvstændighedsparti  og  et  saakaldet  svensksindet  Parti. 
Men  disse  Navne  savner  begge  den  historiske  Berettigelse.  Byfoged 
Wulfsberg,  der  paa  Eidsvold  mødte  som  deputeret  for  Kjøbstaden  Moss, 
har  i  sin  Dagbog  brugt  andre  Benævnelser  og  skilnet  imellem  et 
nølende  Parti  og  et  ilende,  Navne,  som  er  vel  begrundede  i 
Forholdene  ^     Wergeland    gav    andre    Benævnelser-.     Efter   ham    var 


'  Bidrag  til  Norges  Historie  i  1814,  I,  S.  431.  A.  Moller  taler  om  det  svenske 
Parti  „cller  maaskee  rigtigere  Uselvstændigheds  Partiet'.     Smstds.  S.  334. 

-  Fortrolige  Breve  fra  Eidsvold,  S.  40.  Da  Christian  Frederik  23de  April  sagde 
til  Løvenskiold,  at  man  nu  alene  kunde  være  dansk  eller  svensk,  skal  denne 
have  svaret,  at  man  ogsaa  kunde  være  et  tredie,  nemlig  norsk.  H.  Werge- 
land, Konstitutions-Historie,  Hefte  II,  Bilag,  S.  37. 

alle  Medlemmerne  norsksindede;  men  disse  maatte  igjen  deles  i 
to  Grupper,  svensksindede  og  dansksindede.  Ogsaa  her  laa 
en  rigtig  Tanke  til  Grund. 

Det  kunde  være  berettiget  at  kalde  det  talrigste  Parti  efter  Christian 
Frederik,  og  det  andet  vilde  da  naturlig  kunne  tåge  Navn  efter  Grev 
Wedel.  Ligeledes  kunde  der  tales  om  et  Falsen-Sverdrupsk  Parti  modsat 
et  Wedel-Lovenskiold-Wergelandsk,  Helt  fyldestgjørende  er  dog  intet 
af  disse  Navne,  og  det  vil  derfor  vistnok  være  det  hensigtsmæssige  blot 
at  tale  om  Forsamlingens  Majoritet  og  Minoritet. 

Medens  Falsen  virkelig  i  flere  Henseender  svarede  til  det,  man 
under  mere  udviklede  politiske  Forhold  kalder  en  Leder,  er  det  mere 
tvivlsomt,  hvorvidt  det  er  berettiget  at  betegne  Grev  Wedels  Stilling 
paa  samme  Maade.  Minoriteten  var  mindre  et  afsluttet  Parti  end  en 
Gruppe  af  Mænd,  der  i  et  enkelt  Spørgsmaal  var  bragte  sammen  gjen- 
nem  Overensstemmelse  i  Meninger.  Deres  Optræden  bestemtes  ved  de 
Anledninger,  hvor  de  viste  sig  som  Parti,  mere  gjennem  Resultatet  af 
fælles  Overlægninger  end  efter  en  enkelts  Indgivelser,  og  navnlig  er  det 
i  denne  Henseende  værd  at  bemærke,  hvilken  ringe  Del  Grev  Wedel 
kan  have  havt  i  de  Overlægninger,  efter  hvilke  hans  Meningsfæller  traf 
sine  Dispositioner  for  Mødet  den  19de  April.  Det  kan  indvendes,  at 
Falsen  i  denne  Dags  Debat  spillede  en  endnu  mindre  fremtrædende 
Rolle  end  Grev  Wedel.  Men  det  lod  sig  dog  ikke  negte,  at  Falsen 
alligevel  ved  denne  Anledning  som  den  oprindelige  Forslagsstiller  har 
øvet  en  langt  mere  indgribende  Indflydelse  end  Grev  Wedel. 

Grev  Wedel  var  ikke  paa  Eidsvold  nogen  Leder  i  dette  Ords  egent- 
ligste Forstand.  Han  var  derimod  —  og  derom  hersker  der  ingen 
Tvivl  —  den  mest  fremtrædende  af  Minoritetens  Medlemmer,  og  han  nød 
mellem  dem  en  stor  Anseelse.  Hans  Ord  havde  en  Vægt  som  maaske 
ingen  andens,  og  den  Respekt,  der  stod  af  ham,  forøgedes  end  mere 
gjennem  hans  fremragende  sociale  Stilling.  Hans  Fortid  havde  givet 
ham  Anledning  til  at  erhverve  en  personlig  Indsigt  i  fremmede  Landes 
Forhold,  som  blot  faa  inden  Forsamlingen  ellers  kunde  besidde.  Under 
sit  lange  Ophold  i  England  havde  han  paa  nærmeste  Hold  seet  en  fri 
Forfatning  arbeide,  og  hvor  knapt  han  end  var  bleven  holdt  i  London, 
saa  havde  han  alligevel  der  levet  under  Forhold,  som  bragte  ham  i 
nærmeste  Berøring  med  de  Samfundskredse,  hvor  den  politiske  Interesse 
var  mest  levende,  og  fra  hvilke  England  hentede  sine  Deltagere  i  det 
offentlige  Liv.  Han  havde  senere  paa  Afstand  fulgt  Begivenhederne  i 
England    med   uformindsket  Interesse,   og   det   tør  vel  antages,  at  han  i 

den  hele  Forsamling  var  den,  hos  hvem  den  politiske  Indsigt  var  trængt 
dybest  ind,  selv  om  der  kunde  være  andre,  som  havde  dyberegaaende 
og  mere  vidtstrakte  Studier  i  den  almindelige  Statsret. 

Grev  Wedel  havde  derhos  i  de  Aar,  hvori  han  var  Medlem  af 
Regjerings-Kommissionen,  erhvervet  en  praktisk  Øvelse  i  Fædrelandets 
øverste  Administration,  som  ingen  anden  paa  Eidsvold.  Han  havde 
under  farefulde  Tider  selv  været  med  at  lede  Landets  Styrelse  og  havde 
da  staaet  i  Landets  høieste  Stillinger.  Dette  havde  givet  ham  nye  Ind- 
sigter  og  Erfaringer,  som  maatte  øge  den  Vægt,  hans  Ord  ellers  kunde 
have.  I  denne  Henseende  var  han  ubetinget  alle  andre  i  Forsamlingen 
overlegen,  baade  inden  Majoriteten  og  Minoriteten. 

Men  uagtet  alt  dette  var  Grev  Wedel  paa  Eidsvold  mest  en  Mand, 
der  holdt  sig  tilbage  med  sine  Meninger.  Han  gjorde  intet  for  at  tvinge 
dem  ind  paa  andre;  i  sin  Optræden  som  i  sine  Meninger  var  han  human 
og  velvillig,  rolig  og  tilbagetrukken.  Hvor  han  under  Forhandlingerne 
vidste,  at  han  kunde  lægge  et  Ord  med  ind,  der  fremsatte  han  sin  Tanke, 
som  altid  hørtes  og  ofte  fulgtes.  Men  udover  dette  gik  han  ikke.  I 
denne  Henseende  kunde  visselig  meget  være  blevet  anderledes,  om  der 
den  19de  April  var  faldt  en  anden  Votering.  Efter  denne  Dag  kjendte 
han  Stillingen,  og  han  indrettede  sig  senere  hen  som  den,  der  maatte 
være  forberedt  paa  at  staa  i  Minoritet.  Saa  meget  mindre  Grund  var 
der  for  ham  til  at  efterstræbe  en  Partihøvdings  Plads,  hvis  hans  Natur 
for  øvrigt  havde  givet  ham  Lyst  dertil. 

Minoritetens  Holdning  efter  Afgjørelsen  den  19de  April  maatte 
uvilkaarlig  blive  en  mere  forsagt.  «Enhver  af  dem  havde"  —  siger 
Jacob  Aall  ^  —  „beredt  sig  paa  en  djærv  Modstand,  flere  havde  udarbeidet 
lange  Taler  til  Vidnesbyrd  om  deres  politiske  Tro,  og  for  at  forhindre 
daarlige  Beslutninger.  De  meddelte  hverandre  disse  Udarbeidelser  og 
holdt  saaledes  et  Slags  Stueting,  hvori  de  ordnede  Statens  Anliggender  paa 
deres  Vis.  Men  da  de  havde  overbevist  sig  om  Umuligheden  af  at  bøie 
den  raadende  Mening,  stak  de  deres  Taler  i  Lommen,  og  blev  enige 
om,  ikke  ved  en  unyttig  Modstand  at  foranledige  stærkere  Udbrud  af 
en  i  deres  Øine  forvildet  Patriotisme."  Naar  Wulfsberg'  skildrer 
Minoriteten  som  et  Parti  af  Nølere  (hæsitantes)  og  Majoriteten  i  Mod- 
sætning  til  dem,  som  et  Parti  af  ilende  (festinantes),  da  ligger  ogsaa 
noget  af  den  samme  Tanke  til  Grund  derfor. 


'  JAC.  Aall,  Erindringer  (2.  Udg.),  S.  395. 
^  Bidrag  til  Norges  Historie  i  1814,  I,  S.  431. 

Navnlig  er  denne  sidste  Betegnelse,  det  ilende  Parti,  rigtig,  fordi 
den  rammer  et  Hovedtræk  i  Majoritetens  Færd.  Kompromispoliti- 
kens  Seier  i  det  ene  Punkt  gjorde  det  nodvendigt  at  skynde  sig,  for 
ogsaa  at  lade  den  seire  i  andre  Henseender.  En  hurtig  Afgjørelse  af 
Forfatningsarbeidet  var  en  Forudsætning  for  hele  denne  Politik,  og 
efter  den  første  Seier  gjaldt  det  derfor  om  at  drive  rask  paa,  foråt 
Grundloven  kunde  blive  en  fuldbragt  Kjendsgjerning.  Minoriteten 
har  ikke  modsat  sig  dette  Jag.  Om  den  havde  villet  gjøre  et  For- 
seg i  den  Retning,  vilde  det  ikke  have  ledet  til  noget.  Men  den  var 
enig  i  Nødvendigheden  af  at  give  Norge  en  Forfatning,  og  naar  nu 
Spørgsmaalet  om  en  Forening  med  Sverige  i  det  væsentlige  maatte 
holdes  udenfor,  kunde  den  gaa  sammen  med  Majoriteten.  Medens 
Kampen  om  Suveræneteten  og  om  Regentens  Person  havde  kastet 
sine  Skygger  over  Livet  paa  Eidsvold,  saa  er  der  det  store  ved 
denne  Forsamling,  at  Grundloven  holdtes  udenfor  Partistriden,  og 
at  Arbeidet  paa  denne  gik  sin  Gang,  upaavirket  af  de  Modsætninger, 
som  ellers  kom  tilsyne.  Grundloven  laa  over  Partikampen,  uagtet 
ogsaa  i  den  Tid,  hvori  denne  udarbeidedes,  de  gamle  hæslige 
Beskyldninger  sneg  sig  om,  blev  troede  og  kastede  Bitterhed  ind  i 
manges  Sind. 

Medens  der  paa  Eidsvold  taltes  om  hemmelige,  forræderske  For- 
bindelser mellem  Minoriteten  og  Grev  von  Essens  Hovedkvarter  i  Veners- 
borg,  var  det  virkelige  Forhold  et  helt  andet,  at  der  ikke  existerede 
nogen  Kanal,  ad  hvilken  der  bragtes,  endog  blot  nogenlunde  paalide- 
lige  Efterretninger  til  Venersborg  om,  hvad  der  foregik  inden  Rigs- 
forsamlingen. 

Om  Norge  var  afspærret  overfor  Udenverdenen,  saaledes  at  ikke 
mange  Efterretninger  udenfra  kunde  naa  ind,  saa  gjaldt  det  ogsaa,  og 
da  ganske  særlig  overfor  Sverige,  at  heller  ikke  meget  trængte  ud  fra 
det  indestængte  Land.  Hvis  Grev  von  Essen  havde  havt  nogen  For- 
bindelse paa  Eidsvold,  da  vilde  utvivlsomt  hans  Breve  til  Carl  Johan 
have  kunnet  melde  nærmere  derom,  istedet  for,  at  de  nu  saagodtsom 
intet  indeholder,  der  kunde  have  noget  Værd  for  Kronprinsen.  Som 
Rapportør  om  norske  Forhold  var  Grev  Essen  til  ingen  Nytte  for  denne, 
og  netop  dette  viser,  hvor  blottet  han  var  for  virkelige  Forbindelser  i 
Norge.  Grev  Essen  selv  troede,  at  han  havde  vundet  et  indflydelsesrigt 
Medlem  af  Forsamlingen,  og  at  han  fra  denne  skulde  modtage  paalidelige 
Efterretninger.     Sandsynligheden    taler   for,    at    han    her   har   tænkt    paa 

Kancelliraad  Dahl  fra  Frederikshald;  men  hvad  han  modtog  fra  ham, 
havde  omtrent  intet  Værd^ 

Grev  von  Essens  Breve  til  Carl  XIII.  indeholder  ikke  mere;  de  er 
kun  et  Sidestykke  til  den  Brevveksling,  som  han  førte  med  Kronprinsen. 
De  viser  kun,  hvorledes  den  øverstbefalende  over  den  svenske  Hær 
stod  fuldstændig  udenfor  Begivenhederne  i  Norge,  som  han  alene  kjendte 
af  Rygter  eller  Aviser,  der  kunde  naa  frem  til  hans  Hovedkvarter.  De 
viser  tillige,  hvorledes  han  savnede  Forudsætningerne  for  at  kunne  til- 
egne sig  en  Forstaaelse  af  norske  Forhold.  Han  havde  nok  en  Mening; 
men  denne  var  urigtig,  og  derved  faldt  det  ham  saa  meget  vanskeligere 
at  trænge  ind  i  den  modsatte  Parts  Tankegang.  Som  en  passende  Prøve 
kan  her  aftrykkes  et  af  disse  Breve  fra  Grev  von  Essen  til  Carl  XIII., 
der  er  dateret  Venersborg  I7de  April   1814 -: 

„Den  fameusa  Ricksdagen  uti  Ejdsvold  har  tagit  sin  borjan  d.  10 
dennas.  En  President  har  blifvit  vald  (som  troligen  skall  forestalla, 
ungefarligen  Landtmarskalken  hos  oss)  och  det  år  Kammarherren 
Pher  (sic)  Ancker,  Svar-Fader  till  Grefve  Wedel  Jarlsberg,  en  Man  som 
år  kjånd  for  at  vara  Svenskt  sinnad,  och  som  har  rest  mycket  hår  i  landet, 
och  med  hvilken  jag  haft  relationer.  Detta  val  tyckes  tillråckeligen 
bevisa  at  Svenska  partit  (sic)  har  ofverhanden.  Uti  et  Norrskt  tidnings 
blad  som  jag  ofversånder  till  Grefve  Engstrom,  står  infort  et  tal,  som 
Prins  Cristjan  hållit  vid  Ricksdagens  opnande,  och  som  lagges  for  Eders 
Maists.  ogon;  af  det  samma  tåckes  Eders  Maist.  inhåmta  at  han  åndrat 
helt  och  hållit  ton.  Grefv.  Engstrom  lårer  likaledes  i  underdanighet 
lagga  for  Eders  Maists.  ogon  min  skrifvelse  till  bemålte  Prins,  och  dess 
svar.  Jag  har  ansedt  som  min  forstå  plickt  vid  detta,  som  vid  alla  andra 
tillfållen,  at  agera  conformt  med  de  foreskrifter  jag  århållit,  och  då 
Eders  Maists.  Nådiga  villja  och  befallning  år,  at  den  åstundade  foreningen 
med  Norrige,  bor  om  mojeligt  år  vinnas  utan  blods  utgiutelse,  har 
jag  privatim  trott  mig  bora,  och  kunna  halla  en  forelåsning  for 
Prins  Cristian,  vartill  (sic)  dessutom  mina  år,  och  min  erfarenhet 
beråttigar  mig.  Hvad  efect  mitt  bref  haft  låmnar  jag  dårhån,  jag  har 
åtminstone  aftvungit  honom  et  hofligt  svar.  Eders  Maist.  torde 
vara  Nådig  och  fasta  någon  upmårksamhet  vid  det  stallet  af  Prinsens 
tal  vid  Ricksmotets  opnande,  dår  Eders  Maist.,  och  Sverige  nåmnes, 
det  ar  mårckeligt." 


'   Smlgn.  ovenfor  S.  92,  Note  1. 

^  Original  i  Upsala  Universitetsbibliotek. 

Et  Brev,  som  dette,  kan  hedre  end  nogen  længere  Forklaring  afgive 
Beviset  for,  hvorledes  dets  egen  Forfatter  var  ude  af  Stand  til  at  forståa, 
hvad  det  var,  som  i  denne  Tid  bevægede  sig  i  det  norske  Samfund  og 
der  opildnede  alle  Klasser  af  Folket.  Det  viser  ligeledes,  at  han  savnede 
Kjendskab  til  Forudsætningerne  for  Christian  Frederiks  Optræden,  og 
overhovedet  til,  hvad  der  foregik  paa  norsk  Grund.  Forfatteren  af  hele 
den  Række  Breve,  af  hvilken  dette  er  tåget,  stod  aldeles  udenfor  de 
Begivenheder,  der  nu  skjød  Fart  i  Norge.  Han  havde  overhovedet  ingen 
Adgang  til  nærmere  at  trænge  ind  i  deres  Enkeltheder.  Det  er  muligt, 
at  Grev  von  Essen  nok  kan  have  havt  gode  Spioner,  der  oplyste  ham 
om  de  norske  Forposters  Stillinger.  Men  Forbindelser  med  norske 
Politikere  kan  han  umulig  have  havt.  Han  maatte,  om  saa  havde  været, 
have  vidst  bedre  Besked,  og  han  maatte  da  paa  en  langt  mere  tilfreds- 
stillende Maade  have  kunnet  oplyse  sin  Konge  og  sin  Kronprins  om 
Forholdene  i  det  Land,  med  hvilket  han  skulde  føre  Tilsyn.  Det  kan 
rigtignok  gjerne  være,  som  han  selv  har  refereret  for  Carl  Johan,  at 
den  før  nævnte  Mand  som  valgt  Medlem  af  Rigsforsamlingen  tidligere 
havde  været  i  det  svenske  Hovedkvarter  og  der  givet  ham  Løfte  om  al 
virke  paa  Eidsvold  til  Bedste  for  en  Forening,  „med  sin  Anseelse  og 
Veltalenhed".  Men  dette  førte  ikke  til  noget,  og  Omstændighederne 
maa  siden  ikke  have  været  gunstige  for  at  istandbringe  en  Forbindelse 
som  den,  der  var  lovet.  Hvad  der  overhovedet  kunde  erholdes  ad  den 
Vei,  har  omtrent  været  at  regne  for  det  rene  intet.  Kancelliraad  Dahl 
var  ialfald  ikke  Manden  for  at  skabe  et  kraftigt  Foreningsparti  paa 
Eidsvold,  hvor  han  hurtig  blev  mistænkt  for  at  have  svenske  For- 
bindelser, og  hvor  han  væsentlig  blot  blev  bemærket  som  en  tvetydig 
Personlighed,  der  ikke  kunde  byde  noget  Parti  en  kraftig  Støtte.  Grev 
Essen  havde  saaledes  ikke  været  heldig,  da  han  troede  at  have  sikret 
sig  hans  Medvirkning. 

Bortseet  fra  denne  ene  Undtagelse,  kunde  saaledes  intet  være  mere 
uberettiget  overfor  Minoriteten  paa  Eidsvold  end  at  tale  om,  at  den 
havde  Forbindelser  i  Sverige.  Netop  i  dette  Punkt  havde  den  vist  sin 
Lojalitet,  og  den  stod  der  fri  og  ubunden  af  enhver  Forpligtelse,  som 
den  ikke  kunde  være  sig  fuldt  bekjendt  overfor  sine  Landsmænd.  Den 
var  et  Parti,  der  vilde  Forhandling  —  og  Forening  med  Sverige  som 
Forhandlingens  Maal,  hvis  den  kunde  opnaaes  paa  hæderlige  Vilkaar. 
Men  for  at  komme  dertil  brugte  den  intet  andet  Middel,  end  hvad  der 
var    foreneligt  med    dens   Pligter  mod  Fædrelandet.     Den  er  da  aldeles 

uangribelig,  og  de,  som  vilde  komme  den  tillivs  paa  Eidsvold,  maatte 
derfor  ogsaa  tåge  sin  Tilflugt  til  rent  opdigtede  Beskyldninger.  Det  var 
med  Fortællingerne  om  deres  Forbindelser  i  Sverige,  som  med  de  stadig 
opdukkende  Paastande  om  deres  hemmelige  Arbeide  med  at  hverve 
Stemmer  mellem  de  mindst  oplyste  af  Rigsforsamlingens  Medlemmer, 
hvortil  Virkeligheden  intet  tilsvarende  havde  at  byde. 


VIII. 

GREV  WEDELS   DELTAGELSE   I   GRUNDLOVS- 

ARBEIDET. 


Ved  Konstitutions-Komitéens  Nedsættelse  var  Grev  Wedel  bleven 
en  af  dennes  Medlemmer'.  Af  Minoriteten  havde  forøvrigt Jacob  Aall, 
Nicolai  Wergeland  og  Omsen  Sæde  i  denne  Komité,  hvorhos  Oberst- 
lieutenant  Stabell  ialfald  stod  den  saa  nær,  som  Hensynet  til  hans 
militære  Stilling  kunde  tillade.  Den  12te  April  var  Komiteen  valgt,  og 
allerede  den  følgende  Dag  begyndte  den  sit  Arbeide. 

Om  Komiteens  Sammensætning  har  Jacob  Aall-  udtalt  sig  i  følgende 
Ord:  „Fornemmeligen  maa  vi  i  Komiteens  egen  Sammensætning  søge 
Forklaringen  til  Arbeidets  Beskaffenhed,  og,  for  at  overbevise  os  derom, 
behøver  vi  kun  at  kaste  et  Øie  paa  de  Mænd,  som  omringede  Komiteens 
Arbeidsbord.  Neppe  gaves  der  et  eneste  Medlem  af  denne  lille  For- 
samling, som  jo  var  gjennemtrængt  af  den  varmeste  Fædrelandskjærlighed 
og  oprigtig  Attraa  efter  at  udføre  det  vigtige  Arbeide  paa  en  hensigts- 
mæssig  Maade.  I  dette  Punkt  stødte  alle  sammen,  om  der  endog  var 
de  forskjelligste  Anskuelser  om  Landets  politiske  Stilling  og  om  Valget 
af  Rigets  Styrer.  Den  sidste  Bestemmelse  kom  under  Komiteens  Under- 
søgelser  ikke  paa  Bane.  Alt  Stof  til  Splid  og  Tvedragt  var  saaledes 
bortfjernet,  og  alles  Øiemed  gik  ud  paa  at  skabe  en  Forfatning,  som 
kunde  fremme  Fædrelandets  Held,  til  hvilken  Kongestamme  end  Tronen 
skulde  overgives.  Et  dobbelt  omhyggeligt  Valg  havde  besat  dette  mærke- 
lige  Rundbord.  Disse  Mænd  var  under  de  reneste  fædrelandske  Hensyn 
af  det   nyfødte  Norges   store  Valgforsamling  udkaarede  til  at  møde  paa 


*   Smlgn.  ovenfor,  II,  S.  119. 

2  Erindringer  (2.  Udg.),  S.  402  flg. 

Tinge,  og  ved  et  engere  Valg  iblandt  de  udkaarede  Tingmænd  selv,  var 
de  af  Rigsforsamlingen  udpegede  som  de  dygtigste  Grundlovsforfattere. 
Og  negtes  kan  det  ikke,  at  flere  af  Komiteens  Medlemmer  var  udrustede 
med  Evner  og  Kundskaber,  som  gav  deres  Stemme  Vægt  i  Komiteen 
og  befordrede  Arbeidets  Fremme." 

I  umiddelbar  Fortsættelse  heraf  begynder  samme  Forfatter  sin 
Skildring  af  Komiteens  enkelte  Medlemmer:  „Grev  Wedel  var  ogsaa 
i  denne  Henseende  en  af  dens  mest  indsigtsfulde  og  virksomme  Med- 
lemmer. I  Særdeleshed  var  han  vel  bevandret  i  Statsformens  høiere 
Forgreninger,  hvilke  han  dels  kjendte  af  Erfaring,  som  Medlem  af  den 
forrige  Regjeringskommission,  dels  med  Flid  fra  Barndommen  havde 
sat  sig  ind  i  efter  den  engelske  Statsstyrelses  Norm.  Med  Hensyn  til 
den  udøvende  Magts  Rettigheder  og  dens  Forhold  til  den  lovgivende 
Magt,  saavelsom  til  Statsorganisationen  i  Statens  høiere  Led,  var  Wedels 
Raad  og  Stemme  den  vigtigste.  Enhver  af  de  Paragrafer  i  Grundloven, 
som  omhandlede  denne  Sag,  blev  af  ham  omhyggeligen  drøftede,  og 
de  fleste  Bestemmelser  af  den  Art  skyldes  hans  Virksomhed.  Paa  en 
Maade  kunde  han  betragtes  som  det  aristokratiske  Princips  og  den 
udøvende  Magts  Repræsentant  i  Komiteen.  Han  gav  vistnok  ikke  den 
demokratiske  Aand,  som  gik  igjennem  Komitéarbeidets  Bestemmelser, 
sit"  ubetingede  Bifald,  og  søgte  derhos  at  give  den  udøvende  Magt  den 
Kraft  og  Indflydelse  i  Statsstyrelsen,  som  kunde  tilveiebringe  en  pas- 
sende Ligevægt.  Men  da  det  demokratiske  Princip  var  det  raadende, 
var  hans  Modifikation  til  den  modsatte  Retning  paa  sit  rette  Sted,  og 
denne  Vekselvirkning  af  forskjellige  Ideer  mellem  oplyste  og  fædre- 
landsksindede  Mænd  maatte  være  til  Gavn  for  Sagen." 

Jacob  Aall  har  paa  andre  Steder  udtalt  sig  endnu  stærkere  om 
Grev  Wedels  Deltagelse  i  Komiteens  Arbeide'.  Men  det  tør  dog  være 
vel  meget  af  Ros,  naar  han  har  ment,  at  dette  kunde  været  fremmet 
lige  godt,  hvis  det  alene  havde  været  overladt  til  Grev  Wedel  og 
Justitsraad  Diriks.  Af  dem  skulde  da  formodentlig  Grev  Wedel 
nærmest  have  repræsenteret  den  statsretslige  Kyndighed  og  høiere 
administrative  Erfaring,  medens  Diriks  ved  Siden  af  den  almindelige 
statsretslige  Indsigt  tillige  skulde  have  forestaaet  Arbeidet  med  de  rent 
juridiske  Partier.  Imidlertid  viser  dog  en  saadan  Ytring,  at  Grev 
Wedel  i  Komiteen  maa  have  baaret  en  stor  Del  af  Arbeidet,  og  at 
dette    der    er    blevet    respekteret.     Diriks,  der  var   Byfoged  i   Larvik  og 

kort  efter  udnævntes  til  Generalpolitidirektør  og  Professor  i  Lovkyndig- 
hed,  var  høit  anseet  som  Jurist,  og  specielt  var  han  Komiteens  Lexikon 
i  alle  Spørgsmaal  om  andre  Landes  Forfatningsforhold. 

Foruden  Grev  Whhei.  og  Diriks  sad  der  i  Komiteen  ikke  mange 
Jurister.  Men  en  af  disse  var  Christian  Magnus  Falsen,  der  sammen 
med  Lektor  Adlkr  havde  forfattet  det  berømte  Grundlovsudkast,  som 
lagdes  til  Grund  for  Komiteens  Arbeider  og  i  høi  Grad  bidrog  til  at 
lette  og  fremme  disse.  Om  hans  Deltagelse  i  Komiteens  Forhandlinger 
har  Jacob  Aall  ytret  sig  i  følgende  Ord:  „Da  Falsen,  Komiteens  For- 
mand,  var  tilstedeværende  Forfatter  af  det  Udkast,  som  behandledes, 
saa  maatte  det  ventes,  at  han  tog  varm  og  jævnlig  Del  i  Debatterne. 
Men  som  han  var  en  af  Komiteens  kyndigste  Medlemmer,  var  han 
derhos  ogsaa  en  haardnakket  Forsvarer  af  egne  Meninger.  Falsen 
manglede  ikke  den  Bøielighed  i  Idéernes  Opfatning,  som  er  Resultatet 
af  Tidens  Fremskridt,  prøvet  Erfaring  og  en  dybere  Granskning.  Men 
den  Stilling,  hvorpaa  han  for  Øieblikket  stod,  forsvarede  han  med  en 
Heftighed,  der  stundom  grænsede  til  Ensidighed,  og  et  Alvor,  der  ikke 
sjelden  nærmede  sig  til  Barskhed.  Saaledes  var  han  visseligen  en  af 
de  virksomste  Forfremmere  af  det  Grundlovsværk,  hvortil  han  havde 
indleveret  et  Udkast;  men  han  fulgte  sit  Thema  Skridt  for  Skridt,  og 
det  var  vanskeligt  at  bevæge  ham  til  Forandringer,  hvorved  Diskus- 
sionerne  stundom  gik  i  Langdrag.  Paa  dette  Sted  havde  imidlertid 
denne  Ubøielighed  ogsaa  sin  store  Nytte;  thi  derved  fængsledes 
Komiteens  Arbeide  til  det  indleverede  Udkast  og  tilveiebragte  en  vis 
systematisk  Orden  i  Forhandlingerne.  I  denne  Skole  kunde  desuden 
ingen  fix  Idé  uprøvet  finde  Indpas;  thi  den  provedes  af  Medlemmernes 
sunde  Fornuft,  liberale  Anskuelser  og  sikre  Takt  i  deres  Oversyn  over 
det  hele." 

Aalls  Skildring  er  i  sin  Art  den  eneste,  som  haves  fra  Eidsvold ; 
alene  ved  den  er  der  aabnet  et  Indblik  i  den  Maade,  hvorpaa  Kon- 
stitutions-Komitéen  arbeidede.  Grev  Wedel  har  inden  denne  udfoldet 
en  stor  Virksomhed  og  øvet  megen  Indflydelse;  men  der  har  ved  hans 
Side  været  andre,  som  har  baaret  store  Dele  af  Arbeidet.  Falsen 
var  her  ikke  i  den  Grad  dominerende,  som  i  den  store  Forsamling. 
Komiteen  var  mere  et  Sted  for  den  rolig  overveiende,  mere  nøgterne 
Kritik,  og  der  var  inden  dens  Midte  ikke  Plads  for  nogen  Leder.  Det 
var  som  den  ene  af  det  berømte  Adler-Falsenske  Udkasts  Forfattere, 
at  Falsen  især  har  virket  bestemmende  paa  Grundlovsarbeidet.  Her 
kom    det    netop  frem,  hvilken  Fordel  han  og  Prinsregentens  Partifæller 

havde  deri,  at  de  i  Tide  havde  forberedet  det  kommende  Arbeide. 
Derigjennem  var  Grundlovens  fremtidige  Retning  i  det  væsentlige  paa 
Forhaand  fastslaaet.  Af  Grev  Wedels  Meningsfæller  var  Wergeland 
den  eneste,  der  havde  forberedt  sig  paa  samme  Maade,  og  det  viser 
sig,  at  han  derigjennem  ogsaa  har  bragt  enkelte  Bestemmelser  ind  i 
Grundloven,  som  denne  ellers  havde  maattet  savne.  Men  det  hoved- 
sagelige  Forbillede  for  denne  blev  dog,  bortseet  fra  alle  Forandringer, 
Beskjæringer  og  Indskrænkninger,  det  Adler-Falsenske  Udkast. 

Grundlovsarbeidet  foregik  uden  nogen  særlig  Indblanding  fra  Prins- 
regentens  Side.  Han  havde  overladt  dette  til  Falsen  og  Sverdrup, 
medens  han  selv  forbeholdt  sig  Ledelsen  af  de  ydre  Forhold.  Denne 
hans  Tilbageholdenhed  overfor  selve  Grundlovsværket  var  noget,  som 
ikke  forblev  ubemærket  paa  Eidsvold.  Jacob  Aall  skriver  saaledes 
derom  ^:  „Neppe  vil  man  kunne  negte,  at  jo  Regenten  og  hans  Til- 
hængere  gjorde  Forsøg  paa  at  lede  Forsamlingens  Stemme  med  Hen- 
syn til  et  Kongevalg  —  og  paa  hvem  kunde  Valget  dengang  falde  uden 
paa  Prinsen  selv?  —  Derimod  er  det  ikke  Forfatteren  bekjendt,  at 
Prinsen  alvorligen  søgte  at  tilegne  sig  nogen  afgjørende  Indflydelse 
paa  Konstitutions-Værkets  indvortes  Bygning  og  Bestemmelser,  om- 
endskjønt  han  gjorde  nogle  Forsøg  paa  at  fremme  sine  Ønsker.  Flere 
af  hans  Ytringer  gik  endog  ud  paa  en  Hylding  af  Grundsætninger, 
der  indskrænkede  Kongemagten  og  understøttede  Nationalønsker  og 
Fordømme." 

Aall  har  virkelig  her,  som  i  saa  mange  andre  Henseender,  i  det 
væsentlige  rigtig  opfattet  Stillingen,  som  den  var.  De  senere  frem- 
komne Kilder  bestyrker  netop  denne  hans  Skildring  af  Prinsregentens 
personlige  Forhold  til  Grundlovsarbeidet,  og  det  viser  sig  saaledes  atter 
her,  hvor  vel  underrettet  Aall  har  været,  med  Hensyn  til,  hvad  der 
skede  inden  Rigsforsamlingen.  Dog  har  han  ikke  været  helt  indviet 
i,  hvad  der  foregik,  og  det  er  ikke  saaledes  at  forståa,  at  Prins- 
regenten  ikke  skulde  holdt  sig  underrettet  om,  hvorledes  Arbeidet 
inden  Komiteen  skred  frem.  Det  var  nemlig  langt  fra,  at  han  ikke 
fulgte  dette  med  Interesse;  han  var  endog  delvis  stærkt  optagen  af, 
hvad  der  blev  forhandlet.  Saaledes  strækker  ikke  Aalls  Skildring 
helt  til. 

Gjennem  sin  personlige  Forbindelse  med  Falsen  og  Sverdrup  og 
tildels    med    Christie    maa    Christian    Frederik    jævnlig    have  modtaget 


'    Erindringer  (2.  Udg.),  S.  408. 

Underretninger  om  Stillingen  i  Komiteen.  Men  han  har  vistnok  ogsaa 
oftere  erholdt  saadanne  ad  andre  Veie.  Hovedbygningen  paa  Eidsvold 
Værk  var  med  sine  Trapper  og  Gange  et  udmærket  Sted  for  Lyttere, 
og  Komiteens  Arbeidsværelse  laa  saaledes  til,  at  det  fra  en  tilstedende 
Gang  ikke  var  vanskeligt  at  opsnappe  hvert  Ord,  som  der  blev  talt. 
Det  er  næsten  utænkeligt,  at  ikke  nogen  af  de  tjenstvillige  Aander, 
hvorpaa  der  ikke  var  Mangel,    skulde  have  benyttet  denne  Anledning  '. 

Det  vilde  være  urigtigt  at  bebreide  Falsen,  Sverdrup  og  Christie, 
at  de  underrettede  Prinsregenten  om  Forhandlingernes  Gang,  naar  de 
kun  holdt  sig  selv  og  Komiteen  i  det  hele  fri  for  enhver  uberettiget 
Sideindflydelse,  og  dette  har  de  i  det  store  tåget  visselig  gjort.  Und- 
tagelserne  er  faa  og  uvæsentlige.  Christian  Frederik  maatte  efter  sin 
Stilling,  som  den,  der  havde  grebet  Initiativet  til  Rigsforsamlingen  og 
havde  indkaldt  den,  have  Ret  til  at  blive  bekjendt  baade  med  Komi- 
téernes  og  med  Forsamlingens  Arbeide,  eftersom  dette  skred  frem. 
Han  havde  jo  tidligere  truffet  Skridt  til  at  skaffe  Rigsforsamlingen  et 
Grundlag  for  Arbeidet,  og  endnu  før  den  var  traadt  sammen,  havde  han 
gjort  sine  Sammenligninger  af  de  da  færdige  Grundlovsudkast.  Selve 
det  Adler-Falsenske  Grundlovsudkast  havde  været  ham  forelagt  i 
Manuskript  og  havde,  forinden  det  gik  i  Trykken,  modtaget  Rettelser 
fra  hans  Haand  -.  Nu  pludselig  at  skulle  ophøre  med  enhver  Syssel- 
sættelse  af  denne  Art,  alene  fordi  Rigsforsamlingen  havde  begyndt  at 
arbeide,  var  ikke  noget,  der  med  Rimelighed  kunde  falde  indenfor  hans 
Tanker,  og  han  har  da  heller  ikke  gjort  det. 

Det  kan  ikke  have  været  nogen  anden  end  Falsen,  der  aabnede 
Prinsregenten  Adgang  til  at  gjøre  sig  bekjendt  med  det  første  Udkast, 
som  Konstitutions-Komitéen  istandbragte  til  en  Grundlov  ^,  og  han  har 
derom  ytret  sine  Meninger,  til  hvilke  der  ogsaa  er  tåget  Hensyn,  — 
dog  uden  at  dette  blev  nærmere  bekjendt  for  de  Medlemmer  af  Minori- 
teten, som  havde  faaet  Sæde  i   Komiteen  ^. 


Et  Tilfælde.    hvori    en    saadan  frivillig  Lytter,    Prinsens    Adjutant,    Lieutenant 

Schwartz,    blev    greben    paa  Stedet,    omtales  af  G.  P.  BLOiVi,    Norges  Statsfor- 

andring  i  1814,  S.  158,  Noten.     Han  lyttede  imidlertid  ikke  efter  Konstitutions- 

Komitéens,  men  efter  selve  Rigsforsamlingens  Forhandlinger.  —  Om  Christian 

Frederiks    Forbindelser   med    Christie   se  Bidrag  til  Norges  Historie  i  1814,  I, 

S.  293;   smlgn.  Norske  Samlinger,  II,  S.  574. 

Om    disse    Forhold    kan    henvises    til    Bidrag    til    Norges    Historie   i  1814,   I, 

S.  51—172,  hvor  flere  af  de  indkomne  Grundlovsudkast  er  aftrykte,  og  derhos 

Christian  Frederiks  Bemærkninger  ved  disse. 

Udkastet  er  trykt  i  Bidrag  til  Norges  Historie  i  1814,  I,  S.  266 — 286. 

Disse  Bemærkninger  er  trykte  i  Bidrag  til  Norges  Historie  i  1814,  I,  S.  296—302. 

Hvad  Christian  Frederik  fremfor  alt  nærede  Frygt  for,  var  det,  at 
Grev  Wedels  Indflydelse  skulde  give  Konstitutionen  en  altfor  svensk 
Farve.  For  ham  stillede  det  sig  som  en  meget  vigtig  Sag,  at  der  blev 
den  mindst  mulige  Lighed  mellem  den  svenske  Forfatning  og  Norges 
tilkommende  Grundlov.  Han  gik  ud  fra,  at  enhver  saadan  Lighed 
vilde  lette  Arbeidet  paa  en  Forening  uden  ham.  Af  den  Grund  blev 
det  især  dette  Punkt,  paa  hvilket  han  havde  sin  Opmærksomhed  fæstet, 
og  ved  hvilket  han  gjorde  sine  Bemærkninger,  som  ogsaa  ledede  til 
Forandringer  i  den  først  vedtagne  Text  af  Grundlovsudkastet.  Falsen 
har  imidlertid  ikke  meddelt  sine  Kolleger,  at  han  desangaaende  havde 
forhandlet  med  Prinsregenten,  og  at  det  var  efter  dennes  Anvisning, 
han  havde  arbeidet  for  at  faa  Forandringer  vedtagne.  For  Mænd  som 
Grev  Wedel,  Aall,  Omsen  og  Wergeland  blev  det  saaledes  til  alle  Tider 
en  velbevaret  Hemmelighed,  at  ogsaa  Prinsregenten  havde  øvet  et 
Initiativ  ved  Konstitutions-Komitéens  foreløbige  Arbeider,  hvad  de  selv- 
følgelig straks  burde  været  underrettede  om.  Ansvaret  for  at  have 
holdt  dem  i  Uvidenhed  om,  hvad  der  foregik,  maa  nærmest  falde  paa 
Komiteens  Formand. 

Fra  den  13de  til  den  15de  April  gjaldt  Komiteens  Arbeide  hoved- 
sagelig  den  foreløbige  Udformning  af  de  elleve  Grundsætninger,  som 
blev  vedtagne  den  16de.  Ved  Siden  deraf  havde  den  begyndt  paa 
Udarbeidelsen  af  de  Paragrafer  i  den  vordende  Grundlov,  som  angik 
den  udøvende  Magt.  Men  først  den  16de  April  begyndte  den  egentlige, 
sammenhængende  Drøftelse  af  selve  Grundlovsudkastet,  hvormed  fort- 
sattes i  de  følgende  Dage,  forsaavidt  dertil  var  Tid.  Fra  den  20de 
skjød  Arbeidet  raskere  Fart,  og  den  23de  var  det  første  Udkast  fær- 
digt,  som  den  25de  og  26de  efter  Diktat  blev  afskrevet  af  samtlige 
Komiteens  Medlemmer,  for  derpaa  nærmere  at  gjennemgaaes. 

Den  fornyede  Gjennemgaaelse,  —  hvad  man  kunde  kalde  Udkastets 
anden  Læsning  —  tog  sin  Begyndelse  den  28de  April  og  var  fuldt 
afsluttet  den  Iste  Mai.  Det  hele  Arbeide  havde  kun  medtaget  omtrent 
10  Dages  Møder,  paa  tilsammen  50 — 60  Timer,  og  deraf  var  oven- 
ikjøbet  to  Dage  anvendte  til  Renskrivning  K  Dette  var  unegtelig  en 
meget  knap  Tid,  og  det  er  en  Umulighed,  at  der  i  disse  faa  Dage 
har  været  Anledning  til  en  omhyggelig  Drøftelse  af  alle  vigtige  Punkter. 


'  En  nærmere  Udredning  og  Forklaring  af  den  Maade,  hvorpaa  Konstitutions- 
Komitéen  arbeidede  fra  Dag  til  Dag,  forefindes  i  det  juridiske  Fakultets  Be- 
tænkning  ang.  Kongens  Sanktionsret  ved  Grundlovsforandringer,  S.  47  flg., 
der  er  trykt  i  Stortingsproposition  No.  20,  1881. 

Omstændighederne  tillod  imidlertid  ikke  at  anvende  længere  Tid  paa 
Udarheidelsen  af  det  Udkast,  der  skulde  fremlægges  for  Forsamlingen 
som  Resultat  af  Komiteens  Arbeider.  Ikke  alene  var  det  Kompromis- 
politiken,  som  her  bandt  Forsamlingen.  Ogsaa  Hensynet  til  de 
almindelige  udenlandske  Forhold,  der  nu  nærmede  sig  til  en  Krise  og 
en  endelig  Afgjørelse,  var  derved  medvirkende.  Alle  forenede  sig  her  i 
Ønsket  om,  at  det  store  Anliggende,  der  var  betroet  i  Rigsforsamlingens 
Hænder,  ret  hurtig  maatte  finde  sin  Losning.  Men  denne  Paaskyndelse 
maatte  uundgaaelig  sætte  sit  Stempel  paa  selve  Arbeidet,  og  dette  blev 
i  flere  Henseender  mere  ufuldkomment,  end  det  under  andre,  mere 
gunstige  Omstændigheder  kunde  blevet. 

I  lange  Tider  æredes  Konstitutions-Komitéens  Medlemmer  som  in- 
spirerede  Vismænd,  der  med  et  genialt  Greb  havde  formet  Grundloven 
til  et  udadleligt  Værk,  som  var  det  faste  Bolværk  for  Folkets  Lykke. 
Til  andre  Tider  har  Dommen  over  deres  Gjerning  lydt  anderledes,  og 
man  har  været  mest  tilbøielig  til  at  betragte  Grundloven  som  et  Hast- 
værksarbeide  med  alle  de  Mangler,  som  uafvendelig  maa  følge  et  saa- 
dant.  En  retfærdig  Bedømmelse,  der  tager  Hensyn  til  alle  Sider,  kan 
ikke  gaa  med  paa  nogen  af  disse  Betragtninger.  Den  vil  gjøre  et  stort 
Skaar  i  Beundringen  for  den  Genialitet,  hvormed  Grundloven  mentes 
at  være  affattet;  men  den  vil  ikke  negte  dens  første  Forfattere  en  høi 
Grad  af  Dygtighed.  Den  vil  tåge  Hensyn  til  deres  manglende  Øvelse 
og  Erfaring  for,  hvorledes  en  Forfatning  praktisk  maatte  virke,  og  den 
vil  erkjende,  at  de  i  det  væsentlige  holdt  sig  til,  hvad  deres  Samtid  i 
denne  Henseende  ansaa  for  det  store  politiske  Ideal.  Efter  dette  ar- 
beidede de,  som  gode  Teoretikere,  og  de  mente,  naar  de  overførte  dette 
paa  sit  Hjemlands  Forhold,  at  have  grundlagt  Norges  Lykke  for  alle 
Tider.  For  at  yde  dem  fuld  Retfærdighed,  er  det  nødvendigt  at  tåge 
Hensyn  til,  hvorledes  Grundloven  virkede,  saalænge  den  endnu  var 
væsentlig  uforandret,  og  til  den  Hengivenhed,  hvormed  den  hurtig 
blev  omfattet  af  det  hele  Folk.  Det  er  dog  ingen  ringe  Fortjeneste  at 
kunne  skabe  en  Forfatning,  der  saaledes  som  den  norske  for  lange 
Tider  formaaede  at  vokse  sig  ind  i  sit  Folks  Bevidsthed,  som  det  sikre 
Værn  om  dets  Lykke. 

Der  var  en  Gang  flere  Sidestykker  til  den  norske  Grundlov. 

Men  disse  er  alle  i  Tidens  Løb  henveirede,  medens  den  norske 
vedblev  at  være  sit  Folks  Øiesten,  ligesom  Stortinget,  den  i  1814 
skabte  Nationalforsamling,  har  bevaret  sin  eiendommelige,  enestaaende 
Ordning.     Ogsaa  den  har  i  de  senere  Aar  undergaact  indgribende  For- 


jg4  D^  politiske  Teoretikere. 


andringer,  gjennem  hvilke  Forfatningens  Aand  er  bleven  en  anden. 
Det  er  ikke  muligt  at  overse,  hvorledes  de  første  Koncipister  i  denne 
Henseende  havde  forglemt  at  medgive  Grundloven  et  stærkere  Værn 
mod  overilede  Forandringer,  og  de  maa  forsaavidt  tåge  sin  Del  af  An- 
svaret for  sit  Værks  Svagheder.  Men  det  vilde  være  ubilligt  at  tillægge 
dem  alene  Skylden  for,  at  Grundloven  af  1814  ikke  kunde  undgaa  at 
modtage  Forandringer,  der  netop  ophævede  de  Sider  ved  denne,  som 
de  mente  at  maatte  lægge  størst  Vægt  paa, 

Naar  Historien  med  et  nøgternt  Blik  ser  paa  Konstitutions-Komi- 
téens  Arbeide  og  fjerner  al  den  ubegrænsede  Beundring,  der  er  ofret 
dette,  vil  den  alligevel  erkjende,  at  Resultatet  kunde  blevet  et  mindre 
godt,  end  det  blev.  Mere  øvede,  mere  erfarne  Mænd  vilde  vistnok 
have  følt  mindre  Tillid  til  egne  Kræfter,  og  de  kunde  maaske  endog 
have  ligget  under  for  sine  Betænkeligheder.  Hine  Tiders  Mænd  havde 
imidlertid  et  andet  Blik  end  efterfølgende  Slægter.  De  havde  seet 
Forfatninger  hurtig  opstaa  og  træde  i  Kraft,  der  fremdeles  ansaaes  for 
at  opfylde  alle  Fordringer,  uden  at  der  endnu  havde  været  Anledning 
til  at  se  dem  forsvinde.  Det  var  en  Tid  for  de  statsretslige  Teoretikere, 
og  der  næredes  en  urokkelig  Tro  paa  Lovparagrafernes  Evne  til  at 
regulere  Folkenes  Liv  og  Udvikling.  Et  interessant  Exempel  paa  en 
saadan  Teoretiker  var  Nicolai  Wergeland,  der  som  Præst  sad  hjemme  i 
Christiansand  og  lavede  et  Udkast  til  en  Grundlov,  som  han  siden 
havde  med  sig  til  Eidsvold,  og  som  han  der,  i  Komiteen  som  i  Rigs- 
forsamlingen,  nøiagtig  fulgte  fra  Paragraf  til  Paragraf  og  sammenholdt 
med,  hvad  der  blev  vedtaget. 

Grev  Wedel  har  ogsaa  været  meget  af  en  Teoretiker  ved  denne 
Anledning,  uagtet  han  rigtignok,  med  sine  Idealer  fra  England,  ikke 
skulde  have  været  saa  bunden  af  de  Teorier,  der  foresvævede  andre. 
Hans  Forudsætninger  var  i  det  hele  tåget  mere  den  praktiske  Mands. 
Men  ogsaa  han  maa  have  delt  sine  Kollegers  Opfatning,  og  ialfald  er 
der  ingen  Grund  til  at  formode,  at  han  skulde  indtaget  nogen  fra  dem 
stærkt  afvigende  Særstilling.  For  at  kunne  dømme  om,  hvad  han  har 
udrettet  for  Grundlovsarbeidet,  og  opgjøre  en  Mening  om,  hvad  der  i 
dette  var  hans  Andel,  vil  det  være  nødvendigt  at  se,  hvorledes  han 
optraadte  under  de  paafølgende  Debatter,  i  hvilke  Komiteens  Udkast 
blev  nærmere  prøvet. 

Rigsforsamlingen  begyndte  den  4de  Mai  sit  Arbeide  med  at 
gjennemgaa  det  endelige  Komitéudkast  til  en  Grundlov.  Ogsaa  den  lagde 
megen    Fart    i    sin  Gjerning,    og   uagtet    en    længere   Tid   optoges   med 

Opiæsninger,  lykkedes  det  allerede  den  første  Dag  at  gjennemgaa  og 
vedtage  hele  tyve  Paragrafer.  Grev  Wedel  optraadte  under  disse  De- 
batter gjentagne  Gange. 

Af  Paragraferne  var  den  første  overensstemmende  med  den 
første  af  de  forhen  vedtagne  elleve  Grundsætninger  og  kunde  af 
Hensyn  dertil  allerede  betragtes  som  afgjort.  Den  blev  derfor  en- 
stemmig bifaldt. 

I  den  anden  Paragraf,  som  angik  Religionsøvelsen,  og  som  svarede 
til  den  ottende  Grundsætning,  var  der  optaget  en  Bestemmelse  om,  at 
Jøderne  fremdeles  skulde  være  udelukkede  fra  Norge.  Christie  fore- 
slog  dertil  et  Tillæg,  hvorefter  Munke  og  Jesuiter  ligeledes  skulde 
være  udelukkede.  Under  den  herved  foranledigede  Debat  afgav  Grev 
Wedel  den  Erklæring,  at  han  intet  havde  imod  det  foreslaaede  Tillæg, 
uden  det,  at  det  kuldkastede  et  forhen  antaget  Princip.  Som  Forslags- 
stiller bemærkede  Christie  dertil,  at  Tillægget  ikke  kuldkastede  Prin- 
cipet,  men  kun  indskrænkede  og  modificerede  det,  hvorom  der  var 
tåget  Forbehold,  da  Grundsætningerne  antoges.  Tillægsforslaget  blev 
vedtaget  med  94  Stemmer  ^ 

I  §  4  laa  en  af  de  Anstødsstene,  som  hørte  med  til  den  allerede 
afgjorte  politiske  Strid.  Den  var  i  Komiteen  formet  paa  en  Maade, 
der  var  beregnet  paa  for  alle  Tider  at  udelukke  den  svenske  Kronprins, 
idet  den  lød  saaledes,  at  Landets  Konge  „stedse"  skulde  have  be- 
kjendt  sig  til  den  evangelisk-lutherske  Religion. 

Mod  denne  Bestemmelse  talte  bl.  a.  Grev  Wedel,  men  uden  at 
det  lykkedes  ham  at  trænge  igjennem  med  sine  Meninger.  Bergens 
Repræsentant,  Pastor  Rein  talte  navnlig  for  Paragrafen,  som  han  for- 
svarede  med  lidenskabelig  Ild  og  i  Udtryk,  der  var  fornærmelige  mod 
den  svenske  Kronprins.  Rein  begyndte  nu  mere  og  mere  at  udfolde 
sin  demagogiske  Veltalenhed ;  han  blev  en  af  Majoritetens  Hovedtalere 
og  vigtigste  Støtter,  og  han  tordnede  løs  mod  alle,  der  havde  en  anden 
Mening.  Han  var  kommen  til  Eidsvold  med  stærk  Mistænksomhed,  og 
han  havde  der  ophidset  sig  selv  til  at  se,  hvad  han  kaldte  svenske 
Rænker,  paa  mange  Kanter.  Med  febrilsk  Iver  arbeidede  han  paa  at 
møde  disse,  hvor  det  var  muligt,  og  hans  Taler  antog  samtidig  et  per- 
sonligt,  hadsk  og  bittert  Præg,  medens  deres  patriotiske  Glød  virkede 
opildnende  paa  hans  Meningsfæller.     I  dette  Tilfælde  undlod  ikke  hans 


'  Norske  Samlinger,  II,  S.  575  flg. 

Optræden  at  gjøre  sin  Virkning,  og  Paragrafen  vedtoges  med  77  mod 
32  Stemmer  ^ 

I  §  1 1  var  fastsat,  at  Kongen,  naar  der  ikke  gaves  nogen  arve- 
berettiget  Prins,  kunde  foreslaa  sin  Efterfølger  for  Stortinget.  Dette 
foranledigede  en  kortere  Debat,  i  hvilken  også  Grev  Wedel  deltog  med 
nogle  Bemærkninger  om,  at  saalænge  Kongen  levede,  var  det  umuligt 
at  angive  noget  Tidspunkt,  da  det  med  Sikkerhed  lod  sig  sige,  at  der 
ikke  kunde  fødes  en  arveberettiget  Prins.  Paragrafen  blev  forøvrigt 
derefter  enstemmig  vedtagen". 

De  Paragrafer,  som  omhandlede  Reglerne  for  Arvefølgen,  var 
Gjenstand  for  Prinsens  særlige  Interesse '^  For  ham  stod  disse  Spørgs- 
maal  som  et  af  Forfatningens  Hovedpunkter.  Konstitutions-Komitéen 
havde  her  indtaget  en  Holdning,  der  var  hans  egen  Opfatning  aldeles 
modsat.  Christian  Frederik  ansaa  den  danske  Arvefølgeorden,  som  den 
var  fastsat  i  Kongeloven,  for  den  mest  hensigtsmæssige,  der  kunde 
tænkes,  og  denne  var  ogsaa,  paa  Foranledning  fra  ham,  bleven  helt 
optagen  i  det  Adler-Falsenske  Grundlovsudkast.  Da  Komiteen  fraveg 
dette,  og  besluttede  i  Stedet  for  Kongelovens  agnatisk-kognatiske  Arve- 
følge at  indsætte  en  udelukkende  agnatisk,  havde  han  ogsaa  forsøgt  at 
faa  dette  omgjort,  men  uden  Held.  I  Rigsforsamlingen  optog  Christie 
ved  §  7  den  af  Prinsen  oprindelig  fremsatte  Tanke.  Efter  denne  kunde 
det  ialfald,  saafremt  man  endelig  vilde  se  Kronen,  saa  snart  som  muligt, 
baaren  af  en  Mand,  bestemmes,  at  den  Arveret,  som  erhvervedes 
gjennem  kognatiske  Led,  alene  skulde  kunne  udøves  af  vedkommende 
Kvindes   Søn.      Men    Forslaget    vandt    kun    fem    Stemmer.     Justitsraad 


J  Bidrag  til  Norges  Historie  i  1814,  I,  S.  437;  Aall,  Erindringer  (2.  Udg.), 
S.  426.  Bryns  Dagbog  i  Rigsretssagen  mod  Statsraad  J.  H.  Vogt,  S.  172; 
Historisk  Tidsskrift,  I,  S.  229;  Norske  Samlinger,  II,  S.  576  flg.,  hvor  for  øvrigt 
Grev  Wedel  ikke  nævnes  mellem  Deltagerne  i  denne  Debat;  han  omtales 
heller  ikke  i  Fortrolige  Breve,  S.  55  flg.,  derimod  i  H.  Wergeland,  Konsti- 
tutions- Historie,  Hefte  III,  S.  12  flg.,  hvor  der  ogsaa  rettes  en  skarp  Kritik  mod 
Paragrafens  Tendens:  „Det  var  Falsens  og  Reins  Fingre,  man  opdagede. 
Man  saa  den  Figur,  de  vilde  have  frem,  idet  Modfiguren  saaledes  blev  mærket; 
og  kunde  der  endnu  være  nogen  Trivl  om  Hensigten,  saa  ophævcde  den  liden- 
skabelige  Rein  den  ved  en  kort  fragmentarisk  Tale,  der  begyndte  med  at  prokla- 
mere Samvittighedsfrihed  i  Troessager,  men  endte  med  at  erklære  en  Konges 
Troesskifte  for  alene  grundet  i  Ærgjærrighed  og  Hykleri.'"  H.  Wergeland  taler 
videre  i  samme  Anledning  om  en  „Skorpionhal('"\  G.  P.  Blom,  Norges  Stats- 
forandring  i  1814,  S.  156  flg. 

2  Historisk    Tidsskrift,  I,  S.  230  flg. 

^  Bidrag  til  Norges  Historie  i  1814,  I,  S.  79,  91,  287—302.  Smstds.,  S.  307  sees, 
at  Komiteen  allerede  havde  sysselsat  sig  med  Spørgsmaalet  om  Arvefølgen, 
medens  den  arbeidede  med  Udkastet  til  de  elleve  Grundsætninger. 

RoGERT  afgjorde  Sagen  til  Fordel  for  den  agnatiske  Arvefølge,  idet 
han  paastod,  at  siden  Harald  Haarfagres  Dage  havde  der  i  Norge  ikke 
været  kvindelig  Arvefølge. 

Et  lignende,  øiensynlig  af  Prinsen  selv  inspireret  Forslag  fremsattes 
ved  §  12  af  Oberst  Hegermann,  idet  han  vilde  have  Alderen  for  den 
nærmeste  arveberettigede  Prins,  der  i  Kongens  umyndige  Aar,  om 
ingen  Enkedronning  fandtes,  kunde  føre  Regjeringen,  nedsat  fra  25  til 
18  Aar.  Grev  Wedei.  udtalte  sig  ved  denne  Leilighed  imod,  at  Enke- 
dronningen  skulde  kunne  føre  Regentskabet;  han  fandt  det  uværdigt  for 
Mænd  at  beherskes  af  en  Kvinde,  og  mente  derhos,  at  saadant  stred 
mod  det  vedtagne  Princip  om  den  agnatiske  Arvefølge.  Han  holdt  paa 
de  25  Aar,  og  var  overhovedet  af  den  Mening,  at  Myndighedsalderen 
burde  sættes  høiere,  end  man  ellers  havde  været  tilbøielig  til  at  føre- 
slåa. Hegermanns  Indvendinger  førte  heller  ikke  til  noget  Resultat,  og 
Paragrafen  blev,  ganske  som  den  var  foreslaaet,  vedtagen  med  76  mod 
33  Stemmer  \  Forsaavidt  havde  altsaa  Grev  Wedel  seet  sine  af  Ko- 
miteen støttede  Meninger  gaa  af  med  Seiren  og  det  netop  i  et  Punkt, 
hvorpaa  Prinsen  lagde  megen  Vægt. 

En  lignende  Seier  vandt  han  ved  §  20,  der  omhandlede  Kongens 
Myndighedsalder.  Christian  Frederik  ønskede  denne  sat  ved  det  fyldte 
18de  Aar,  og  hertil  var  der  tåget  Hensyn  i  det  Adler-Falsenske  Ud- 
kast  -,  ligesom  Komiteen  foretrak  samme  Aldersgrænse.  Grev  Wedel 
fandt  sig  ikke  derved  tilfredsstille!  og  fremsatte,  da  Forsamlingen  be- 
handlede §  20,  det  Forslag,  at  Myndighedsalderen  skulde  sættes  ved 
det  21de,  ikke  ved  det  18de  Aar.  Han  ytrede,  at  det  nordlige  Klima 
udviklede  Manden  senere  end  det  sydlige,  saaledes  at  en  Attenaaring  i 
Norge  almindelig  var  en  Dreng,  og  Mænd  burde  ikke  regjeres  af 
Drenge;  det  var  ogsaa  besynderligt,  at  en  Undersaat  ikke  skulde  kunne 
have  fuld  Raadighed  over  sin  Formue,  forinden  han  var  25  Aar, 
medens  en  Konge  paa  18  Aar  skulde  kunne  regjere  over  et  helt  Land. 

Disse  Synsmaader  fandt  Tilslutning  fra  Løvenskiold,  Grøgaard 
m.  fl.,  men  bestredes  af  en  hel  Række  Talere,  der  tildels,  som  Falsen 
og  Sverdrup,  Christie  og  Hegermann,  hørte  til  Prinsregentens 
nærmeste  Venner.  Den  Hovedindvending,  som  fra  denne  Side  frem- 
førtes, og  hvorpaa  der  ogsaa    maatte  lægges  adskillig  Vægt,  var  den,  at 


*   Norske   Samlinger,    II,    S.    578   flg.      H.   Wergeland,    Konstitutions- Historie, 

Hefte  III,  S.  16.     Historisk  Tidsskrift,  I,  S.  231. 
2    Bidrag  til  Norges  Historie  i  1814,  I,  S.  79,  91,  139. 

der  ved  lange  Mellemregjeringer  var  store  Betænkeligheder,  og  ved 
Siden  deraf  maatte  den  Forskjel  i  Modenhed,  som  var  mellem  ISaars- 
og  20aarsalderen,  blive  et  underordnet  Hensyn.  Det  blev  imidlertid 
ved  Voteringen  bestemt,  at  der  skulde  gjøres  en  Forandring  ved  den 
Aldersgrænse,  som  var  bragt  i  Forslag  af  Komiteen,  og  ved  en  ny 
Votering  sattes  Grænsen  til  det  fyldte  20de  eller  begyndte  21  de.  For- 
saavidt  havde  Grev  Wedel  ogsaa  her  sat  igjennem  en  Forandring  i  et 
af  de  Punkter,  hvori  der  herskede  Meningsforskjel  mellem  ham  og 
Prinsregenten. 

Fremdeles  havde  Grev  Wedel  Ordet  ved  Behandlingen  af  §§  13,  18 
og  19.  Af  disse  omhandlede  §  13  de  Tilfælde,  hvori  Regentskabet 
skulde  føres  af  Statsraadet  i  Forening  med  de  af  Stortinget  til- 
forordnede  Mænd.  Hegermann  foreslog  her  et  Tillæg,  hvorefter  Stor- 
tinget skulde  udvælge  fire  af  Lagtingets  Medlemmer,  hvis  Funktion  det 
skulde  være,  indtil  næste  Storting  holdtes,  een  Gang  om  Aaret  at  be- 
give  sig  til  Regjeringens  Sæde  og  der  eftergranske,  om  Grundloven 
blev  ubrødelig  overholdt.  Subsidiært  havde  han  foreslaaet,  at  Fjerde- 
parten af  Statsraadets  Medlemmer  med  tilforordnede  Medlemmer  aarlig 
skulde  gaa  af  og  erstattes  med  nye  Mænd,  foråt  ikke  Rigets  Styrelse 
i  sytten  eller  atten  Aar  skulde  komme  til  at  staa  under  enkelte  Fami- 
liers Indflydelse. 

Herimod  fandt  Grev  Wedel  at  maatte  udtale  sig.  Imod  det  princi- 
pale  af  Hegermanns  Forslag  indvendte  han,  at  det  var  bedre,  hele  Stor- 
tinget end  fire  af  dets  Medlemmer  førte  Kontrollen  med  Statsraadet,  — 
og  mod  det  subsidiære  anførte  han,  at  det  vilde  være  besynderligt,  om 
en  duelig  og  Konstitutionen  hengiven  Statsraad  skulde  udgaa,  blot  fordi 
en  Fjerdepart  af  Statsraadets  Medlemmer  var  bestemte  til  at  fratræde, 
og  derved  den  Erfaring,  han  havde  erhvervet  og  kunde  erhverve,  vilde 
være  tabt  for  Staten.     Ved  Voteringen  forkastedes  begge  Forslag. 

I  §  18  af  Udkastet  omhandledes  den  Forpligtelse,  der  paalaa  de 
kongelige  Prinser  til  ikke  at  indgaa  i  Ægteskab  uden  Kongens  Tilladelse. 
Sorenskriver  Koren  fandt  en  saadan  Bestemmelse  meget  haard  for  de 
myndige  Prinser,  som  i  denne  Henseende  ikke  vilde  have  den  alminde- 
lige  Menneskeret.  Falsen  bemærkede  dertil,  at  hvis  en  Prins  vilde 
benytte  denne,  stod  det  ham  frit  at  give  Afkald  paa  Tronen;  vilde  han 
ikke  det,  maatte  han  se  paa  Nationens  og  ikke  paa  sit  eget  Ønske. 
Grev  Wedel  mente,  det  var  godt,  at  Kongen  i  alle  Tilfælde  skulde 
samtykke  i  Giftermaalet,  for  at  ikke  Prinserne,  som  man  havde  seet 
Exempel  paa,  skulde  vælge  altfor  langt  under  sin  Stand. 

Hvad  der  her  fornemmelig  stod  for  hans  Blik,  var  vistnok  de  Til- 
fælde,  som  var  indtrufne  i  det  britiske  Kongehus,  og  som  fra  hans 
Ungdom  maa  have  været  ham  velbekjendte.  Netop  dengang  havde  det 
vakt  en  stor  Opsigt,  at  Georg  lITs  Søn,  Hertugen  af  Sussex  havde 
ægtet  den  katolske  Miss  Murray,  og  at  Ægteskabet  var  erklæret 
ugyldigt  som  stridende  imod  tlic  Royal  marriage  act.  Heller  ikke  har 
Hertugen  af  Gloucesters  Ægteskab  med  Grevinde  Waldegrave,  der  fandt 
Sted  i  1766,  og  som  foranledigede  opsigtvækkende  Forhandlinger  i 
Parlamentet,  været  ham  ubekjendt.  Med  disse  Exempler  for  Øie  var 
det,  han  nu  udtalte  sig  for  Ønskeligheden  af,  at  der  altid  maatte  ud- 
kræves  et  Samtykke  fra  Kongens  Side,  forinden  Kongehusets  mandlige 
Medlemmer  indgik  en  ægteskabelig  Forbindelse.  Paragrafen  vedtoges 
enstemmig  efter  Udkastet. 

Udkastets  §  19  indeholdt  den  Bestemmelse,  at  de  kongelige  Prinser 
og  Prinsesser  for  sine  Personer  ikke  skulde  svare  for  andre  Dommere 
end  Kongen,  eller  hvem  han  dertil  forordner.  Grev  Wedel  ytrede 
her,  at  han  fandt  det  haardt,  om  man  paa  den  ene  Side  skulde  negte 
Prinserne  og  Prinsesserne  den  Ret,  som  for  øvrigt  enhver  Statsborger 
havde,  til  at  blive  dømt  af  de  almindelige  Dommere  og  for  sit  Værne- 
ting,  og  paa  den  anden  Side  give  Kongen  Ret  til  at  beskikke  deres 
Dommere.  Man  havde  Exempel  paa,  at  en  anklaget  fyrstelig  Person 
kunde  være  værre  faren  med  sin  kongelige  Domstol  end  med  at  staa 
under  Nationens  almindelige  Ret.  Som  Exempler  i  denne  Henseende 
nævnte  han  Frederik  II.  af  Preussen  som  Kronprins,  Don  Carlos, 
Alexei  Petrowitsch  og  Caroline  Mathilde.  Han  troede,  at  det  burde 
staa  en  fyrstelig  Person  frit  for  at  henskyde  sig  under  Rigsretten. 

Her  var  man  kommen  ind  paa  Omtalen  af  historiske  Begivenheder, 
der  tildels  laa  Tiden  meget  nær,  og  naar  Grev  Wedel  havde  nævnt  et 
Exempel  af  Danmarks  nyere  Historie,  da  havde  han  med  det  samme 
hentydet  til  en  Affære,  hvori  Christian  Frederik  gjerne  kunde  siges  at 
være  personlig  interesseret.  Caroline  Mathildes  Ægtefælle  var  dennes 
Farbroder,  og  Katastrofen  i  1772  havde  netop  været  til  Fordel  for 
den  yngre  Linje  af  Kongehuset,  som  han  tilhørte.  Der  kom  ogsaa  nu 
Indvendinger  fra  Prinsregentens  nærmeste  Omgivelser,  hvor  man  holdt 
paa  Nødvendigheden  af,  at  Medlemmer  af  Kongefamilien  maatte 
dømmes  af  Kongen  eller  af  særegne,  af  ham  for  Anledningen  for- 
ordnede Domstole. 

Professor  Sverdrup  anførte,  at  Kongen  ifølge  sin  Ed  til  Konstitu- 
tionen  var  forpligtet  til  at  dømme  eller  lade  dømme  efter  Landets  Love, 

og  at  man  ved  at  gaa  ind  paa  Grev  Wedels  Forslag  kunde  blive  udsat 
for,  at  Landets  tilkommende  Konge  vilde  blive  dømt  af  Landets  al- 
mindelige  Domstole,  hvilket  ikke  forekom  ham  passende.  Med  Hensyn 
til  det  af  Grev  Wedel  paaberaabte  Tilfælde  med  Frederik  II.  af  Preus- 
sen oplyste  saavel  denne  Taler  som  Falsen  og  andre,  at  der  for  hans 
Vedkommende  ikke  kunde  tales  om  en  Domfældelse,  hverken  ved 
Kongen  eller  andre.  Fremdeles  oplystes,  at  i  Danmark  var  der  i  saa- 
danne  Tilfælde  for  det  meste  afsagt  Dom  ved  Assessorer  i  Høiesteret, 
hvilke  Mænd  ogsaa  hos  os  skulde  sidde  i  Rigsretten.  Ved  Voteringen 
over  denne  Paragraf  blev  den  bifaldt  overensstemmende  med  den 
Form,  den  havde  i  Udkastet,  med  mere   end  to  Trediedeles  Pluralitet  '. 

Efter  Vedtagelsen  af  §  20  afsluttedes  denne  Dags  Arbeide.  Der 
var  tåget  et  langt  Tag,  og  Konstitutions-Komitéens  Medlemmer  kunde 
med  Tilfredshed  se  hen  paa  den  Tilslutning,  som  deres  Meninger  havde 
fundet  inden  Rigsforsamlingen.  Efter  Tilendebringelsen  af  dette  Dags- 
værk  samledes  man  til  Maaltid,  og  senere  var  der  mindre  private 
Sammenkomster,  hvori  Dagens  Begivenheder  drøftedes.  Mindst  for- 
nøiet  var  Prinsregenten.  Han  syntes  ikke  om,  at  den  rent  agnatiske 
Arvefølge  var  bleven  antaget,  og  ligeledes  troede  han  at  skimte  en 
Kabale  i  den  antagne  Beslutning  om  at  sætte  Kongens  Myndigheds- 
alder  til  det  fyldte  20de  Aar.  Denne  Kabale  skulde  da,  efter  hvad  han 
forestilte  sig,  have  det  Formaal,  at  forlænge  den  Indflydelse,  som  han 
antog  en  Mellemregjering  altid  vilde  skaffe  Aristokratiet.  Paa  denne 
Maade  betragtede  Christian  Frederik  de  norske  Forhold^. 

Den  Ste  Mai  fortsatte  Rigsforsamlingen  sine  Forhandlinger  om 
Grundlovsudkastet  fra  og  med  §  21  (om  Kongens  Kroning).  Ved  §  22 
(om  en  Konges  Død  under  Tronarvingens  Fravær  fra  Riget)  deltog  Grev 
Wedel  i  Diskussionen,  idet  han  antog  det  tilstrækkeligt,  at  der  kunde 
føres  juridisk  Bevis  for,  at  Tronarvingen  var  vidende  om  Dodsfaldet; 
seks  Maaneder  efter  dette  Tidspunkt  maatte  han  da  være  tilbage  i  Riget. 
Atter  ved  §§  25  og  26  gjorde  Grev  Wedel  nogle  Bemærkninger  om 
deres  Redaktion,  hvortil   Forsamlingen  sluttede  sig. 

Om  disse  forskjellige  Paragrafer,  der  indeholdt  Bestemmelser  for 
Kongens  Forhold,  debatteredes  der  meget.     Forsamlingen  har  øiensynlig 


'  H  .Wergeland,  Norges  Konstitiitions-Historie,  Hefte  III,  S.  17  flg.,  Fr.  Schmidt, 
Dagboger,  S.  174,  Bidrag  til  Norges  Historie  i  1814,  I,  S.  354,  379,  411,  438; 
Rigsretssagen  mod  Statsraad  J.  H.  Vogt,  S.  173  flg.;  Historisk  Tidsskr.,  I, 
S.  231   flg.,  tredie  Række,  I,  S.  102. 

2  Christian  Frederiks  Dagbog,  S.  99. 

paa  dem  lagt  stor  Vægt  og  efter  Evne  søgt  at  opnaa  den  heldigst  mulige 
Formning  af  de  hidhørende  Regler.  Særlig  var  der  to  af  disse  Be- 
stemmelser, som  vakte  Opmærksomhed,  fordi  de  i  Tilfælde  af  Norges 
Forening  med  et  andet  Rige  —  Danmark  eller  Sverige,  kunde  faa 
megen  Betydning.  I  §  27  var  der  givet  Regler  for  Kongens  mulige 
Ophold  udenfor  Riget,  og  i  §  28  var  det  foreslaaet,  at  Kongen  ikke 
uden  Stortingets  Samtykke  maatte  modtage  et  andet  Lands 
Krone.  Efter  Udkastet  kunde  Stortinget  give  Kongen  sit  Samtykke 
til  at  antage  en  anden  Krone.  Dermed  skulde  det  kunne  synes,  som 
om  der  var  tåget  alle  nødvendige  Forsigtighedsregler.  Forsamlingen 
viste  ogsaa  sin  Anerkjendelse  deraf,  og  vedtog  Paragrafen  med  98 
Stemmer  mod   1 1. 

Denne  lille  Minoritet  havde  imidlertid  reist  en  skarp  Opposition. 
Omsen  vilde  have  et  almindeligt  Forbud  mod,  at  Kongen  overhovedet 
skulde  kunne  modtage  nogensomhelst  fremmed  Krone.  Han  fandt  levende 
Tilslutning  af  Wergeland,  som  i  stærke  Ord  mindede  om  den  gamle 
Forening,  og  endog  helst  vilde  have  indført  i  Grundloven  et  direkte 
Forbud  mod  en   Forening  med   Danmark. 

Ved  denne  Leilighed  kan  ikke  Grev  Wedel  have  stemt  med  disse 
sine  sædvanlige  Meningsfæller.  Han  havde  ikke  Ordet  under  Debatten; 
men  hvis  han  ansaa  det  hensigtsmæssigt  at  tie,  saa  var  det  ikke  nogen 
Resignationens  Taushed,  han  der  paalagde  sig.  Som  Bestemmelserne 
var  affattede,  maatte  de  ligesaa  vel  finde  Tilslutning  fra  ham,  som  fra 
Falsen  og  Sverdrup.  Han  kunde  anse  det  for  tilstrækkeligt,  hvad  Jacob 
Aall  ytrede  mod  Omsen  og  Wergeland  ^ 

Da  der  ved  §  31  i  Udkastet  fremkom  Forslag  fra  flere  Bønder  om 
at  anvende  det  beneficerede  Gods  til  Ophjælp  af  Statens  Penge- 
væsen,  var  Grev  Wedel  mellem  de  Repræsentanter,  som  modsatte  sig 
dette.  Han  ytrede  endog,  at  det  vilde  være  en  uudslettelig  Skamplet  paa 
Forsamlingen,    hvis    den   tillod    sig    noget    Indgreb  i  Anordningerne    for 


'  Storthings-Efterretn.  1814  1821,  I,  S.  41— 4Q;  J\c.  Aall,  Erindringer  {2.  Udg.), 
S.  426  flg.  Bidrag  til  Norges  Historie  i  1814,  I,  S.  439.  H.  Wergeland,  Norges 
Konstitutions-Historie,  Hefte  III,  S.  21.  Bryns  Dagbog,  S.  175;  Norske  Sam- 
linger, II,  S.  580  flg.  I  N.  Wergelands  Fortrolige  Breve,  S.  64  tales  kun 
om  denne  Forfatter,  som  den,  der  „var  i  Særdeleshed  ivrig"-  for  et  „Forbud 
imod  dansk  Forening  i  Fremtiden''.  Af  den  anden  Sides  Talere  nævner 
han  alene  Jac.  Aall  „blandt  flere''.  Ifølge  Histor.  Tidsskr.,  I,  S.  237  ytrede 
Wergeland:  „Hvad  Gud  haver  adskilt,  skal  intet  Menneske  sammenfole." 
V.  C.  W.  Sibbern,  som  beretter  dette,  tilføier,  at  her  gik  Wergeland  for  vidt, 
da  det  var  stridende  mod  Folkesuveræneteten  at  binde  kommende  Slægter. 

dette  Gods,  der  var  skjænket  til  gudeligt  Brug,  hvorfor  dets  nærmeste 
direkte  Anvendelse  vistnok  var  til  Bedste  for  Geistligheden  og  Oplysnings- 
væsenet,  ikke  til  at  fundere  Banksedler;  hvis  det  modsatte  blev  antaget, 
da  kunde  Konsekvenserne  deraf  ogsaa  blive  farlige  for  den  private 
Eiendomsret.     Forslaget  samlede  kun  40  Stemmer  og  faldt'. 

I  Udkastets  §  32,  hvorved  Kongen  overdroges  den  høieste  Befaling 
over  den  væbnede  Magt,  fandtes  indtaget  et  Forbud  mod  at  drage 
fremmede  Tropper  ind  i  Riget  „iidcn  Stortingets  Samtykke''.  Da  det 
foresloges,  at  der  istedet  herfor  skulde  sættes:  „uden  Statsraadets  Sam- 
tykke'", bemærkede  Grev  Wedel  derimod,  at  en  saa  vigtig  Gjenstand 
ikke  burde  være  afhængig  af  Statsraadet,  der  jo,  naar  Kongen  saa 
vilde,  kunde  afskediges  af  ham.  Fra  andre  Hold  anførtes,  at  der  dog 
burde  være  Adgang  til  at  lade  Hjælpetropper  komme  ind  i  Riget  uden 
først  at  spørge  Stortinget.  Men  Grev  Wedel  forsvarede  ogsaa  her 
Udkastet  og  anførte,  at  Hjælpetropper  kunde  være  ligesaa  farlige 
for  Rigets  Frihed  som  fiendtlige  Tropper,  da  der  under  dette  Navn 
kunde  indføres  Tropper,  som  var  bestemte  til  at  undertvinge  Landet. 
Forsamlingens  store  Flertal  delte  dog  ikke  hans  Betænkelighed  i  dette 
Punkt,  og  da  Diriks  foreslog  et  Tillæg,  hvori  gjordes  Undtagelse  for 
Hjælpetropper  mod  fiendtligt  Anfald,  blev  dette  vedtaget  med  95  Stemmer. 
For  øvrigt  blev  Paragrafen  godkjendt  i  sin  oprindelige  Form". 

I  §  33  var  foreslaaet  at  tilstaa  Kongen  Ret  til  at  begynde  Krig  og 
slutte  Fred.  Major  Sibbern  nævnte  de  Betænkeligheder,  der  talte  mod 
at  tilstaa  en  Konge  den  første  af  disse  Rettigheder,  Flere  af  Konstitu- 
tions-Komitéens  Medlemmer,  mellem  dem  Falsen  og  Sverdrup,  udtalte 
sig  imod  ham.  Ligesaa  gjorde  Grev  Wedel,  som  fremholdt,  hvor 
vanskeligt  det  var  at  sætte  Grænsen  mellem  en  Forsvars-  og  en  Angrebs- 
krig;  ikke  den,  der  slog  til,  men  den,  som  eggede  til  Striden,  var  Aarsag 
til   samme:    Retten    til    at   begynde   Krig   var  odiøs,  men  maatte  ansees 


'  Storthings-Efterretn.  1814—1821,  I,  S.  46  flg.  Aall,  S.  427.  Bidrag  til  Norges 
Hist.  i  1814,  I,  S.  440;  Bryns  Dagbog,  S.  176.  Historisk  Tidsskr.,  I,  S.  237; 
IV,  S.  403—406.  Fr.  Schmidts  Dagboger,  S.  175.  Norske  Saml.,  II,  S.  586. 
N.  Wergeland  {Fortrol.  Breve,  S.  65  flg.)  var  her  Grev  Wedels  Meningsfælle, 
men  nøies  i  sin  Skildring  med  at  give  en  almindelig  Karakteristik  af  de  frem- 
komne Anskuelser.  Smlgn.  Absalon  Taranger,  Om  Eiendomsretten  til  de 
norske  Præstegaarde  (Særtryk  af  Norsk  Retstidende,  1896),  S.  93  flg.  —  Ideen  om 
at  grunde  Pengevæsenet  paa  det  beneficerede  Gods  kommer  ogsaa  frem 
senere;  i  Intelligentssedlerne  for  23de  Juni  1815  foreslog  en  Indsender  dette 
Gods  som  Fundament  for  Banken. 

2  Storthings-Efterretn.  1814—1821,  I,  S.  47  flg.  H.  Wergelands  Xons^-H/sfone, 
H,  III,  S.  35;  Histor.  Tidsskr.,  I,  S.  239  flg.    Norske  Saml.,  II,  S.  586. 

som  et  nødvendigt  mindre  Onde  for  at  forebygge  et  større;  man  havde 
endnu  ikke  udfundet  Muligheden  af  at  indskrænke  denne  Ret  for  Re- 
genten; det  franske  og  det  frie  engelske  Folk  havde  derfor  overdraget 
Regenten  Krigsretten.  Til  Sibberns  Bemærkning  om,  at  Gustav  III.  i 
den  af  ham  selv  givne  Grundlov  af  1772  havde  anseet  det  hensigts- 
mæssigt  at  dele  denne  Ret  med  Stænderne,  svarede  Grev  Wedel,  at 
Gustav  III.  ogsaa  havde  vist,  hvorledes  en  saadan  Lov  lod  sig  omgaa, 
og  at  Tildragelserne  under  Krigen  med  Rusland  viste  Farligheden  af, 
at  Folket  havde  Del  i  Krigsretten.  Paragrafen  vedtoges,  som  den  var 
foreslaaet'. 

Den  følgende  Paragraf,  der  indeholdt  Bestemmelsen  om,  at  Re- 
gjeringen ikke  maatte  anvende  militær  Magt,  forinden  de  Artikler  i 
Landsloven,  der  angaar  Oprør,  tre  Gange  er  forelæste  af  den  civile 
Øvrighed,  blev  enstemmig  vedtagen.  Grev  Wedel  gav  derom  nogle 
oplysende  Forklaringer-. 

Ved  Behandlingen  af  §  35,  om  Kongens  Benaadningsret,  opkom  det 
Spørgsmaal,  hvorvidt  en  Forbryder  kunde  afslaa  at  modtage  den  ham 
budne  Benaadning.  Falsen  fandt,  at  dette  ikke  kunde  gaa  an.  Grev 
Wedel  var  af  den  modsatte  Mening,  at  det  fik  være  Forbryderens  Sag, 
at  modtage  eller  afslaa  den  ham  tiltænkte  Naade.  I  Udkastet  var  gjort 
Tilføielse  om,  at  der  for  Domme,  afsagte  af  en  Rigsret,  ikke  kunde 
gives  nogen  Benaadning.  Diriks  vilde,  at  Kongen  ialfald  maatte  kunne 
formilde  Straffen  een  Grad.  Derimod  indvendte  Grev  Wedel,  at  en 
Hoffets  Yndling  da  lettelig  kunde  slippe  for  en  fortjent  Straf  og  aldeles 
gaa  fri,  naar  han  alene  var  dømt  til  at  miste  Embedet,  —  at  det  var 
mindre  farligt,  om  der  engang  blev  statueret  et  for  strengt  Exempel, 
end  at  den  skyldige  skulde  gaa  fri,  —  og  at  Benaadningsretten,  hvis 
den  ogsaa  skulde  finde  Sted  i  disse  Sager,  maatte  indskrænkes  til 
Fritagelse  for  Livsstraf.  Et  dertil  sigtende  Forslag  blev  derefter  frem- 
sat  af  DiRiKS.  Med  dette  blev  den  foreslaaede  Paragraf  enstemmig 
vedtagen ". 


»  Storth.-Efterretn.  1814-1821,  I,  S.  48;  Bryns  Dagbog,  S.  177.  Norske  Sam- 
linger, II,  S.  587.    Histor.  Tidsskr.,  I,  S.  240. 

2  Storth.-Efterretn.  1814  1821,  I,  S.  49;  Wergelands  Konst.-Hist,  H.  III,  S.  36; 
Bryns  Dagbog,  S.  177  flg.  N.  Wergeland  {Fortrol.  Breve,  S.  68)  siger  om 
denne  Paragraf:  „Oversat  af  det  Engelske  og  eenstemmig  antagen.''  Para- 
grafens Kilde  er  ogsaa  en  engelsk  Lov,  fra  hvilken  den  er  gleden  over  i  det 
Adler-Falsenske  Grundlovsudkast,  §  136.     N.  Hojer,  Norges  storting.  I,  S.  175. 

'  Storth.-Efterretn.  1814—1821,1,3.49;  "Wergelands  Konst.-Hist.,  H.  IU,S.  31 ; 
Bryns  Dagbog,  S.  178.    Norske  Samlinger,  II,  S.  588. 

Forhandlingerne  den  Ste  Mai  afsluttedes  med  §  36,  næste  Dag  var 
Bededagen,  og  først  den  7de  Mai  fortsattes  med  §37,  der  omhandlede 
Kongens  Ret  til  at  uddele  Rang,  Titler  og  Ordener.  Grev  Wedel  deltog 
ikke  her  i  Debatten, 

Ved  denne  Paragraf  vaktes  der  ogsaa  Forslag  om  Afskaffelse  af 
Adelens  arvelige,  personlige  og  blandede  Forrettig- 
heder.  Herom  fattedes  den  Beslutning,  at  dette  Spørgsmaals  Af- 
gjørelse  skulde  udsættes  til  næste  Storting.  Afskaffelsen  af  de  adelige 
Privilegier  var  imod  Christian  Frederiks  Ønske;  han  ansaa  deres  Be- 
varelse for  nødvendig  under  en  monarkisk  Forfatning  og  vilde,  selv  om 
arvelige  Rettigheder  blev  afskaffede,  ialfald  have  en  personlig  Adel 
eller  Rangadel.  Af  de  Medlemmer,  der  stod  Prinsregenten  nær, 
udtalte  ved  denne  Anledning  Sverdrup  sig  for  Adelens  Bevarelse,  og 
han  stod  forsaavidt  sammen  med  Wergeland,  der  betegnede  Afskaffelsen 
af  de  allerede  givne  Privilegier  som  en  Plyndring,  medens  han  for 
øvrigt  var  imod  Oprettelse  af  ny  Adel. 

Til  denne  Debat  knyttede  der  sig  et  ganske  eiendommeligt  Optrin. 
Falsen,  selv  Adelsmand,  havde  ikke  villet  følge  Prinsregenten.  For 
kort  Tid  siden  havde  han  i  sit  Grundlovsudkast  foreslaaet  Bevarelsen 
af  de  personlige  Privilegier.  Nu  var  han  bleven  en  Modstander  af  alle 
saadanne,  og  da  Debatten  var  endt,  oplæste  han  en  Erklæring,  hvorved 
han  for  sig  og  sine  Efterkommere  frasagde  sig  sin  hidtil  havte  Adel 
med  alle  de  Rettigheder,  som  dermed  kunde  være  eller  blive  forenede. 
Han  oplyste  dog  selv,  at  dette  Adelskab  ikke  for  Øieblikket  medførte 
nogen  Forrettighed,  hvis  Afstaaelse  kunde  være  Staten  til  Gavn  eller 
fra  hans  Side  kunde  betragtes  som  en  Opofrelse;  han  vilde  imidlertid, 
som  han  selv  sagde,  intet  have  forud  for  sine  Medborgere,  var  det  end 
kun  i  Navnet.  Steenstrup  ytrede  i  Anledning  af  Falsens  Afkald: 
„Dette  var  et  følgeværdigt  Exempel."  Men  det  blev  et  Exempel,  som 
ingen  fulgte. 

Det  kan  ikke  være  tvivlsomt,  hvorfra  Falsen  ved  denne  Leilighed 
havde  sit  Forbillede,  —  at  dette  var,  hvad  der  skede  i  den  franske 
Nationalforsamling  4de  August  1789.  Men  der  var  dog  en  stor  Forskjel. 
Da  Vicomte  de  Noailles  og  Hertugen  af  Aiguillon  nedlagde  sine  feudale 
Rettigheder  som  et  Offer  paa  Fædrelandets  Alter,  var  det  rigtignok 
heller  ikke  nogen  stor  Opofrelse,  forsaavidt  disse  Rettigheder  alligevel 
vilde  været  uigjenkaldelig  tabte.  Men  det  var  dog  en  klog  Handling, 
saaledes  i  Fædrelandets  Interesse  at  sætte  Lovlighedens  Stempel  paa  sine 
egne  Tab,  —  som  Heinrich  von  Sybel  i  sit  Værk  over  den  store  franske 

Revolution  med  rette  har  betegnet  Resultaterne  af  de  Beslutninger,  der 
under  jublende  Begeistring  fattedes  i  hin  historiske  Nat.  Hvad  de 
franske  Adelsmænd  opgav,  var  imidlertid  kun  de  adelige  Rettigheder. 
De  frasagde  sig  derimod  ikke  selve  Adelskabet,  med  de  dertil  knyttede 
Titler.  Den  franske  Adel  vedblev  ogsaa  efter  den  4de  August  at  beståa, 
og  først  19de  Juni  1790  fattede  Nationalforsamlingen  det  Dekret,  hvorved 
denne  blev  ophævet. 

I  Norge  gik  det  noget  anderledes  til. 

Christian  Frederik  har  i  sin  Dagbog  noteret,  at  Falsens  Frasigelse 
gjorde  et  stærkt  Indtryk  paa  de  fleste  af  Forsamlingens  Medlemmer. 
Jaaob  Aall  mente  det  modsatte:  „Dette  Offer  modtoges  med  taus  Lige- 
gyldighed  af  Forsamlingen  og  efterlignedes  ikke  af  nogen  tilstede- 
værende Adelsmand.  Den  mindste  Del  vidste,  at  Falsen  var  det." 
Den  tørt  refererende  Maade,  hvorpaa  Optrinet  er  gjengivet  i  flere  Dag- 
bøger,  synes  at  bestyrke  Aalls  Dom.  Hermed  stemmer  ogsaa,  hvad 
Nicolai  Wergeland  fortæller,  at  dette  Optrin  aldeles  forfeilede  „at  vække 
nogen  behagelig  Virkning,  i  hvor  vel  ment  dette  ellers  maaske  var". 
Henrik  Wergeland  har  rigtignok  i  Modsætning  hertil  i  sin  Konstitutions- 
Historie  fundet  Opfordring  til  at  udmale  Optrinet.  Han  siger,  at  der 
opstod  en  almindelig  Forlegenhed,  da  Øinene  fra  alle  Kanter  søgte  For- 
samlingens øvrige,  adelige  Medlemmer,  først  Grev  Wedel,  saa  Anker 
og  saa  Løvenskiold,  en  Forlegenhed,  der  voksede,  da  disse  rolig  blev 
siddende  uden  at  følge  Exemplet  og  uden  at  agte  Steenstrups  Bemærk- 
ning.  Imidlertid  kan  heller  ikke  denne  Skildring  afsvække,  hvad  Aall 
og  N.  Wergeland  har  anført. 

Hvad  Christian  Frederik  videre  har  nedskrevet  i  sin  Dagbog,  tør 
derimod  have  mere  for  sig.  Der  var,  skriver  han,  kommet  en  personlig 
Bitterhed  ind  i  disse  Forhandlinger,  og  han  synes  at  finde  dette  natur- 
ligt  efter  den  Holdning,  som  de  tre  ovenfor  nævnte  Adelsmænd  havde 
indtaget  paa  Eidsvold.  De  havde,  siger  han,  gjort  sig  bemærkede  paa 
en  lidet  heldig  Maade  og  var  selv  Skyld  i  denne  Bitterhed;  derfor 
havde  de  ogsaa  følt  sig  ubehagelig  berørte  under  disse  Debatter  og  ikke 
tåget  synderlig  Del  deri.  Langt  fra  selv  at  være  enig  med  Falsen,  har 
Christian  Frederik  alligevel  havt  en  hemmelig  Tilfredsstillelse  ved  hans 
Skridt,  og  han  har  ikke  uden  Skadefryd  ment,  at  dette  kunde  være 
tilpas  for  hans  Modstandere. 

At  Prinsens  Opfatning  her  væsentlig  er  rigtig,  og  at  der  i 
Dagens  Debatter  indblandedes  personlige  Hensyn,  som  navnlig  ikke 
har    været    uden    Indvirkning    paa    Falsen,    synes    vanskelig    at    kunne 

benegtes.  Nicolai  Wergeland  mener  ogsaa,  at  det,  som  var  forefaldt, 
„syntes  at  være  beregnet  paa  at  kompromittere  visse".  Falsen  var  des- 
uden  en  Mand  for  saadanne  Optrin,  selv  modtagelig  og  med  en  sjelden 
Evne  til  at  forplante  sine  Indtryk  over  paa  andre.  Det  kunde  neppe 
undgaaes,  at  hans  Opfatning  tog  Farve  efter  hans  daglige  Oplevelser,  og 
at  hans  Syn  paa  den  Stand,  han  selv  tilhørte,  blev  bestemt  efter  hans 
personlige  Forhold  til  enkelte  Standsfæller.  Tanken  paa  Grev  Wedel 
og  Løvenskiold  har  vistnok  mere  staaet  for  hans  indre  Blik  end  Tanken 
paa  de  Standsprivilegier,  om  hvilke  han  selv  sagde,  at  de  omtrent  var 
uden  Værd,  og  Afsigelsen  af  Adelskabet  blev  derved  en  Handling,  som 
tabte  sin  Betydning,  naar  den  ikke  efterfulgtes  af  dem,  som  virkelig 
havde  noget  at  afstaa.  Grev  Wedel  kunde  imidlertid  ikke  følge  Exemplet. 
Om  han  selv  kunde  have  givet  Afkald  for  sin  egen  Person,  vilde  hans 
Sønner  have  traadt  i  hans  Sted.  Hans  Lensgrevskab  var  ikke  hans 
Eiendom.     Intet  Afkald  kunde  gjælde  udover  hans  egen  Person  ^ 

Men  Spaltningen  mellem  Falsen  og  Grev  Wedel  er  rimeligvis  efter 
denne  Dag  bleven  en  endnu  større  end  før. 

I  det  samme  Møde  behandledes  derefter  Grundlovsudkastets  paa- 
følgende  Paragrafer,  hvor  man  snart  naaede  §  41,  der  omhandlede  det 
tilkommende  Statsraads  Organisation.  Her  forelaa  et  af  de 
mere  væsentlige  Punkter,  i  hvilke  Christian  Frederik  og  Grev  Wedel 
stod  imod  hinanden. 

Konstitutions-Komitéen  var  bleven  staaende  ved  at  fastslaa  fem  Stats- 
raader  og,  i  Overensstemmelse  med  den  svenske  Regjeringsforms  §  6, 
nævne  hvert  af  disses  Departementer.  I  de  nærmest  følgende  Para- 
grafer var  der  i  Komiteens  første  Udkast  gjort  Rede  for  de  Sager,  som 
skulde  henligge  under  hvert  Departement,  ligesom  det  var  foreslaaet  at 
ansætte  to  saakaldte  Regjerings-Sekretærer  i  Finansdepartementet  og  to 
i  Krigsdepartementet.  Disse  Bestemmelser  var  Grev  Wedels  Værk,  og 
i  Komiteen  var  de  derom  handlende  Paragrafer,  ialfald  for  en  Del, 
dikterede  af  ham-. 


'  Storth.-Efterretninger  1814—1821,  I,  S.  50—54;  Aall,  S.  427  flg.  Bidrag  til 
Norges  Hist.  i  1814,  I,  S.  382;  Christian  Frederiks  Dagbog,  S.  103  flg. 
H.  Wergelands  Konstit.-Hist.,  H.  III,  S.  45—56.  N.  Wergeland,  Fortrolige 
Breve,  S.  72—79.  Bryns  Dagbog,  S.  179.  Histor.  Tidsskr.,  I,  S.  244.  Norske 
Samlinger,  II,  S.  588—592.  J.  H.  Darre  har  i  sin  Dagbog  {Hist.  Tidsskr.,  III, 
S.  406)  ikke  et  Ord  om  det  hele  Optrin,  medens  G.  P.  Blom  (Histor.  Tidsskr., 
tredie  Række,  I,  S.  106)  nøies  med  en  spydig  Bemærkning  om  Falsen:  „Han 
tabte  sit  Adelskab  og  vandt,  at  alle  fik  vide,  at  han  var  af  Adel.^' 

-  Jag.  Aall,  Erindringer  (2.  Udg.),  S.  428.  Bidrag  til  Norges  Historie  i  1814, 
I,  S.  381. 

Da  Udkastet  underhaanden  blev  forelagt  Prinsregenten,  fæstede  han 
sig  straks  ved  disse  Bestemmelser,  og  gjorde  derved  sine  Bemærkninger. 
Han  paaviste,  at  den  foreslaaede  Ordning  afveg  fra  den,  han  nylig  havde 
indført  for  sit  Regjeringsraad.  Han  var  ogsaa  imod  de  foreslaaede 
Regjerings-Sekretærer,  hvilke  han  tænkte  sig  i  Lighed  med  de  svenske 
Statssekretærer. 

Ved  Sagens  fornyede  Behandling  i  Komiteen  blev  der  af  Prins- 
regentens  fortrolige  gjort  Forseg  paa  at  faa  de  Paragrafer  forandrede 
eller  udtagne,  som  havde  vakt  hans  Kritik.  Men  det  lykkedes  ikke  med 
det  samme  at  fjerne  dem.  Derimod  blev  der  indskudt  en  ny  Paragraf 
(§  44),  efter  hvilken  det,  uanseet  de  forudgaaende  Bestemmelser  i  Hen- 
seende til  Fordelingen  af  Statsraadets  Forretninger,  skulde  staa  Kongen 
frit  for  at  forandre  denne,  naar  han  fandt  det  tjenligt,  kun  under  Forud- 
sætning  af,    at   det   ikke   medførte  nogen  Forøgelse  af  Statens  Udgifter. 

Komiteen  var  her  kommen  ind  paa  et  Skraaplan.  Den  hældede  til 
to  Sider.  Den  imødekom  Grev  Wedel  ved  at  bibeholde  den  af  ham 
foreslaaede  Ordning,  med  at  indtage  i  Grundloven  specielle  Lovbud  om 
Forretningernes  Fordeling  mellem  bestemte  Regjerings-Departementer; 
men  til  samme  Tid  laa  den  under  for  Prinsregentens  skjulte  Indflydelse, 
idet  den  tilføiede  en  ny  Paragraf,  der  i  Virkeligheden  ophævede  de  første 
Bestemmelser^ 

Men  utilfredsstillende  og  lidet  praktisk,  som  denne  Ordning  i  sig 
selv  kunde  være,  vandt  den  heller  ikke  Christian  Frederiks  Tilslutning, 
og  han  anvendte  paa  ny  sine  Forbindelser  og  sin  Indflydelse  for  at  faa 
de  omhandlede  Bestemmelser  end  mere  forandrede. 

I  Rigsforsamlingen  fremsatte  Falsen,  Komiteens  Formand  —  som 
det  almindelig  antoges,  efter  Samraad  med  Prinsen  —  et  Forslag,  der 
gik  videre  end,  hvad  der  sidst  var  vedtaget.  I  en  Tale  udviklede  han, 
hvorledes  de  foreslaaede  Bestemmelser  skulde  stride  mod  den  engang 
antagne  Grundsætning,  at  den  udøvende  Magt  burde  være  i  Kongens 
Hænder;  Kongens  Myndighed  burde  ikke  uden  Hensigt  indskrænkes; 
ingen  kunde  bedre  end  Kongen  bedømme,  hvorledes  Forretningerne 
mest  hensigtsmæssigen  lod  sig  fordele.  Falsen  henholdt  sig  til  de 
ubehagelige  og  hensigtsløse  Indskrænkninger,  som  man  nu  vilde  paa- 
lægge  Regjeringen;  Staten  havde  tilstrækkelig  Sikkerhed,  naar  der  kun 
sørgedes  for,  at  Udgifterne  ikke  unødigen  forøgedes,  og  naar  enhver 
Statsraad    stod    til    Ansvar    for    de    Expeditioner,    som    udgik    fra    hans 


^  Bidrag  til  Norges  Historie  i  1814,  I,  S.  287^302. 

Departement.  I  Henhold  hertil  foreslog  han  saa  at  samle  alle  fornødne 
Bestemmelser  om  Statsraaderne  i  en  enkelt,  kort  Paragraf,  hvorefter 
Kongen  selv  skulde  vælge  sit  Raad  af  norske  Borgere,  som  ikke  skulde 
være  yngre  end  30  Aar;  dette  Raad  skulde  mindst  beståa  af  fem  Med- 
lemmer, foruden  dem,  der  kunde  tilkaldes  ved  overordentlige  Anled- 
ninger, og  Forretningerne  skulde  han  fordele  mellem  dem  „saaledes, 
som  han  det  for  tjenligt  eragter",  —  et  Udtryk,  der  minder  om  den 
tilsvarende   Bestemmelse  i  det  Adler-Falsenske  Grundlovsudkast. 

Grev  Wedel  indvendte  intet  mod  denne  Forandring.  Det  var,  siger 
hans  Ven  Jacob  Aall,  i  Almindelighed  ingenlunde  hans  Mening  util- 
børligen  at  indskrænke  den  Myndighed,  som  skulde  tillægges  den  ud- 
øvende  Magt.  Men  hans  Holdning  er  alligevel  paafaldende.  Det  kan 
vel  da  spørges,  hvorfor  han  overhovedet  havde  gjort  noget  Forsøg  paa 
at  faa  vedtaget  helt  andre  Bestemmelser,  der  vilde  have  bundet  den 
udøvende  Magts  Hænder  paa  en  noksaa  følelig  Maade.  Hans  Ven 
G.  P.  Blom  har  givet  Forklaringen:  „Wedel  og  jeg  lukkede  ikke 
Munden  op,  som  vi  da  har  foresat  os,  indtil  Finansvæsenet  kommer." 
Han  har  havt  Følelsen  af,  at  Modstand  var  unyttig,  og  derfor  ikke 
villet  tåge  Kampen  op,  efterat  han  var  forladt  af  sine  Kolleger  i  Komi- 
teen. Falsens  Forslag  vedtoges  med  99  mod  3  Stemmer,  og  dermed 
bortfaldt  de  af  Komiteen  foreslaaede  Paragrafer.  Om  Grev  Wedels 
Stemmegivning  er  intet  bekjendt^ 

Ved  Udkastets  §§  48  og  50  kom  Forsamlingen  ind  paa  Spørgs- 
maalet  om  Statsraadernes  Ansvarlighed.  Grev  Wedel  tog 
her  atter  tilorde.  Han  havde  endnu  ikke  helt  kunnet  bekvemme  sig 
til  Taushed  og  Resignation,  og  saa  forslog  han  her  at  føie  et  Tillæg  til 
§  50,  hvorefter  det  Medlem  af  Regjeringen,  som  ikke  vilde  kontrasignere, 
skulde  nedlægge  sit  Embede,  men  imidlertid  som  Pension  beholde  sin 
fulde  Gage,  indtil  næste  Storting  havde  afgjort,  hvorvidt  han  ved  sin 
Negtelse  havde  handlet  rigtlg  eller  ei;  vedkommende  Regjeringsmedlem 
vilde  paa  denne  Maade  give  sin  Protest  en  større  Kraft  og  Høitidelighed, 
og  et  saadant  Skridt  vilde  foranledige  en  Sensation  i  Publikum,  hvilken 
Kongen  vistnok  saa  meget  som  muligt  vilde  søge  at  undgaa.  Han  an- 
førte derhos  imod  Falsen,  at  man  formodentlig  i  en  Konstitution  maatte 
tænke  sig  ligesaavel  den  onde  som  den  gode  Regent,  og  at  for  denne 
ingen  synderlig  Konstitution  var  nødvendig. 


>  Storthings-Efterretninger  1814—1821,  I,  S.  55  flg.  Aall,  S.  428  flg.  Fr. 
ScHMiDTS  Dagboger,  S,  177.  Norske  Samlinger,  II,  S.  592  flg.  Histor.  Tidsskr., 
tredie  Række,  I,  S.  106. 

Forslaget,  der  for  øvrigt  allerede  havde  været  fremme  i  Komiteen, 
men  der  var  forkastet,  synes  i  Rigsforsamlingen  at  have  fremkaldt  en 
varm  Debat.  Ved  Voteringen  opnaaede  det  kun  48  Stemmer  mod  62 
og  var  saaledes  ogsaa  nu  forkastet.  Med  denne  Votering  afsluttedes 
Kl.  4  Forhandlingerne  den  7de  Mai  '. 

I  de  følgende  Dage  nævnes  kun  sjelden  Grev  Wedels  Navn  i  de 
til  os  komne  Referater  af  Forhandlingerne.  Han  deltog  i  Mødet  den 
10de  Mai,  men  forekommer  ogsaa  der  kun  en  enkelt  Gang  mellem 
dem,  som  havde  Ordet.  Det  var  paa  denne  Dag,  Rigsforsamlingen 
vedtog  Beslutningen  om  Stortingets  Deling  i  Odelsting  og  Lagting.  Ved 
Grundlovens  §  82  fremsatte  Provst  Schmidt  Forslag  om  fælles  Votering 
af  begge  Afdelinger  over  de  Forslag,  om  hvilke  disse  ikke  kunde  blive 
enige.  Tillægget  blev  vedtaget  med  62  Stemmer  mod  39.  I  Mindre- 
tallet befandt  sig  saavel  Grev  Wedel  som  Falsen,  der  begge  talte  imod 
Schmidts  Forslag,  idet  de  fandt,  at  en  saadan  Ordning  aldeles  vilde 
tilintetgjøre,  hvad  man  betegnede  som  „Hensigten  med  Stortingets  Ind- 
deling  i  to  Kammere"  -.  For  øvrigt  haves  ingen  Efterretning  om,  at 
Grev  Wedel  i  de  følgende  Dage  har  deltaget  i  Forhandlingerne  om 
selve  Grundloven. 

I  denne  Henseende  er  det  navnlig  paafaldende,  at  han  ikke  skulde 
have  følt  sig  kaldet  til  at  gribe  ind  i  Debatten,  da  den  tidligere  udsatte 
ellevte  Grundsætning  (S.  125)  og  Grundlovsudkastets  §  108  var  under 
Behandling.  Thi  det  gjaldt  dog  her  Spørgsmaal,  for  hvilke  han  var 
levende  interesseret,  og  hvorom  han  havde  sine  egne  Meninger. 

Hans  Venner  har  atter  her  givet  Forklaringen.  Jac.  Aall  ^  siger, 
at  Grev  Wedel  i  disse  Dage  havde  et  Anfald  af  Podagra,  og  derved 
saa  sig  tvungen  til  at  forblive  rolig  hjemme  i  sit  Kvarter.  G.  P. 
Bloms'  Ytring  er  allerede  anført,  og  endelig  kan  N.  Wergeland"' 
anføre,  at  Grev  Wedel  „i  lang  Tid  af  Misfornøielse  med  Tonen  i 
Forsamlingen  havde  været  taus  og  i  et  Par  Dage  været  upasselig  og 
holdt  sig  i  sit  Kvarter". 


1  Storthings-Efterretninger  1814  1821,  I,  S.  57  flg.  Wergelands  Konstit- 
HisL,  H.  III,  S.  62.  Bryns  Dagbog,  S.  180.  Histor.  Tidsskr.,  første  Række,  1, 
S.  245;  IV,  S.  406.  Fr.  ScHMmrs  Dagboger,  S.  177.  Norske  Samlinger,  II, 
S.  594. 

2  Norske  Samlinger,  II,  S.  608. 

^  Jac.  Aall,  Erindringer  (2.  Udg.),  S.  437. 
*   Historisk  Tidsskrift,  tredie  Række,  I,  S.  106. 
^  Fortrolige  Breve,  S.  115. 

Saaledes  har  han  været  borte  fra  Forsamlingen  i  flere  Dage,  dels 
paa  Grund  af  et  smerteligt  og  ubehageligt  Sygdomsanfald,  dels  fordi 
han  følte  sig  utilfreds  med  Sagernes  Gang.  Han  blev  paa  den  Maade 
fraværende  ved  betydningsfulde  Afgjørelser.  1  det  vigtige  Møde  den 
8de  Mai  har  Grev  Wedel  ikke  været  tilstede.  I  modsat  Fald  maatte 
der  have  foreligget  Udtalelser  fra  ham,  der  havde  markeret  hans 
Standpunkt.  Paa  den  nævnte  Dag  behandledes  de  Bestemmelser,  der 
omhandlede  Stemmeretsvilkaarene,  altsaa  et  Emne,  der  skulde  synes  at 
høre  til  de  vigtigste  i  enhver  Forfatning. 

Konstitutions-Komitéen  havde  i  sit  første  Udkast  (§  49)  foreslaaet 
at  skjænke  Stemmeret  til  enhver  Mand,  der  havde  fyldt  25  Aar  og 
boet  tre  Aar  i  Landet,  alene  med  Undtagelse  af  dem,  som  nød  Under- 
støttelse af  Fattigvæsenet  eller  stod  i  personligt  Tjenesteforhold,  der- 
under ogsaa  indbefattet  Dagleiere,  Haandværkssvende,  Fabrik-Arbeidere 
og  Husmænd,  Dette  var  en  Bestemmelse,  der  gik  langt  udover,  hvad 
der  havde  været  foreslaaet  i  det  Adler-Falsenske  Grundlovsudkast. 
Stemmeretten  skulde  efter  dette  Udkast  være  knyttet  til  Besiddelse  af 
en  vis  Eiendom  eller  til  en  vis  Indtægt.  Deri  haves  altsaa  et  Udtryk 
for  Falsens  Meninger.  Om  Sverdrup  maa  ogsaa  —  efter  det  Sverdrup- 
Berghske  Grundlovsudkast  —  forudsættes,  at  han  har  havt  en  lignende 
Opfatning.  Men  da  er  det  ikke  rimeligt,  at  det  Forslag  om  Stemmerets- 
regler,  som  først  vandt  Komiteens  Bifald,  er  kommet  fra  dem.  Redak- 
tionen  af  denne  Grundlovsparagraf  i  dens  først  foreslaaede  Form  maa 
da  antagelig  skyldes  den  anden  Fraktion  af  Komiteen,  Grev  Wedel  og 
hans  Meningsfæller.  Af  disse  havde  Nic.  Wergeland  i  sit  private 
Grundlovsudkast  (§  24)  foreslaaet  meget  frie  Stemmeretsregler,  endnu 
friere  end  de,  som  Komiteen  havde  opstillet.  Saaledes  var  det  Forslag, 
som  endelig  fremkom,  nærmest  at  opfatte  som  en  Anvisning  paa  at 
vælge  en  Middelvei.  Forsaavidt  der  overhovedet,  med  den  knappe  Tid, 
der  var  Komiteen  levnet,  kunde  tales  om  grundige  Overlægninger,  da 
skulde  det  vel  have  været  i  dette  Punkt,  hvor  jo  de  enkelte  Medlemmer 
paa  Forhaand  havde  indtaget  et  Standpunkt  og  formuleret  sine  af- 
vigende  Meninger.  Alligevel  tør  det  antages,  at  de  Synsmaader,  som 
her  kom  frem,  ikke  hvilede  paa  nogen  dybere  Indsigt  i  Emnet.  De 
enkelte  Medlemmer  kunde  have  tilegnet  sig  visse  Teorier,  som  tiltalte 
dem,  medens  den  Erfaring,  som  her  maatte  blive  den  bedste  Rettesnor, 
endnu  savnedes.  Imidlertid  synes  det,  med  en  saadan  Reservation, 
rimfeligt,  at  der  ved    denne    Leilighed  hos  Grev  Wedel  og  hans  Venner 

har  vist  sig,  hvad  man  kunde  kalde  en  mere  liberal  Opfatning  end  hos 
Falsen  og  Sverdrup. 

Christian  Frederik  var  ikke  tilfreds  med  Stemmeretsreglernes  Form 
i  Komiteens  Udkast,  og  han  har  i  sine  om  dette  nedskrevne  Bemærk- 
ninger  gjort  Udsættelser  derved.  Han  vilde,  at  Valgmænd  og  Repræ- 
sentanter  i  Byerne  skulde  være  Borgere  og  besidde  en  Eiendom,  som 
indbragte  400  Spd.,  og  paa  Landet  enten  være  Embedsmænd  eller 
mindst  eie  et  Skippund  Tunges  Skyld.  Dette  blev  meddelt  Prinsens 
Venner  i  Komiteen.  Men  der  blev  alligevel  ikke  hertil  tåget  noget 
Hensyn  ved  den  fornyede  Gjennemgaaelse,  og  §  54  i  det  andet  endelige 
Udkast,  der  fremlagdes  fra  Komiteen,  svarecfe  i  alt  væsentligt  til  §  49, 
som  den  havde  lydt  i  det  første  '. 

Det  endelige  Udkast  kom  under  Behandling  i  Mødet  den  8de  Mai; 
„Konstitutionsforslaget  om  Stemmeret  blev  aldeles  misbilliget,"  skrev 
N.  Wergeland  derom-,  Efter  nogen  Diskussion  blev  det  besluttet  at 
sende  §  54  tilbage  til  Komiteen  til  fornyet  Behandling,  sammen  med 
de  under  Mødet  fremsatte  Forslag.  Et  nyt,  ikke  lidet  forandret  Udkast 
til  den  omstridte  Paragraf  forelaa  derefter  til  næste  Dag,  og  med 
nogle  Ændringer  vedtoges  det  saa  i  denne  Form,  De  tidligere, 
detaillerede  Bestemmelser  blev  strøgne.  Som  nyt  var  tilkommet  Be- 
stemmelsen om  matrikuleret  Jord  og  om  Borgerskab  som  Betingelser 
for  Stemmeret, 

Ved  Rigsforsamlingens  endelige  Afgjørelse  af  denne  Paragraf  op- 
traadte  Christie  som  Talsmand  for  lignende  Anskuelser  som  de  af 
Prinsen  fremsatte.  Falsen  foreslog  en  Minimumsgrænse  for  den  sær- 
skilt matrikulerede  Jord,  der  skulde  begrunde  Stemmeret,  En  saadan 
faldt  dog  ikke  i  Forsamlingens  Smag,  og  de  den  Ode  Mai  vedtagne 
Stemmeretsregler  blev  derfor  saadanne,  som  man  siden  havde  dem  i 
sytti  Aar  ^  Men  ved  denne  Afgjørelse  var  Grev  Wedel  ikke  tilstede. 
Den   10de  Mai  var  han,  som    nævnt,   nærværende,  for  saa  atter  i  nogle 


'  Bidrag  til  Norges  Historie  i  1814,  I,  S.  290.  Om  Christies  Forhold  ved  denne 
Anledning  se  N.  Hojer,  Norges  storting,  I,  S.  Ul. 

^   Fortrolige  Breve,  S.  88. 

'  Storthings-Efterretninger,  I,  S.  62  flg.  Af  Bidr.  til  Norges  Hist.  i  1814,  I, 
S.  491  sees,  at  der  under  denne  Debat  maa  være  faldt  fornærmelige  Hentyd- 
ninger til  Grev  Wedel  og  Løvenskiold,  —  et  Vidnesbyrd  om,  at  Lidenskaberne 
var  komne  i  Kog,  og  at  den  drevne  Agitation  havde  gjort  sin  Virkning.  — 
Det  er  mærkeligt  at  se,  hvorledes  Jac.  Aall  glider  hen  over  Stemmerets-Spørgs- 
maalene  i  sin  Skildring  af  Forhandlingerne  paa  Eidsvold. 

Dage    at    forsvinde   fra   Møderne.     Hans  Deltagelse   i  selve   Grundlovs- 
arbeidet var  dermed  tilende  '. 

Naar  der  efter  det,  som  her  er  anført,  skulde  spørges,  hvad  der 
saa  kan  opstilles  som  Resultat,  med  Hensyn  til  den  Andel,  som  Grev 
Wedel  har  havt  i  Grundlovens  Forberedelse  og  Udformning,  da  er 
det  vanskeligt  at  give  et  bestemt  Svar.  Engang,  mange  Aar  senere, 
da  der  var  vundet  større  Erfaring  for,  hvorledes  den  norske  For- 
fatning praktisk  virkede,  sagde  han,  i  Paahør  af  sin  ældste  Søn,  til 
Løvenskiold:  „Det  er  ikke  vor  Skyld,  at  Grundloven  blev,  som  den 
er",  —  og  Løvenskiold  gav  sit  bekræftende  Svar.  Men  ingen  af 
de  to  Venner  fra  Eidsvold  sagde,  hvilke  Partier  af  Grundloven  det 
var,  for  hvilke  de  ansaa  sig  fritagne  for  Ansvar.  I  Jacob  Aalls 
Skildring  foreligger  intet,  som  kan  veilede.  Grev  Wedel  har  neppe 
heller  paa  Forhaand  opstillet  noget  Ideal  af  den  Statsforfatning,  han 
ønskede  at  skaffe  sit  Land,  og  han  havde  ikke  tåget  noget  Skridt  til 
at  forberede  en  Grundlov,  —  i  Modsætning  til  Prinsregenten,  som 
med  Omhu  og  i  Tide  havde  truffet  sine  Forberedelser.  I  een 
Henseende  kan  der  dog  ikke  herske  Tvivl.  Efter  sine  Udtalelser 
paa  Stortinget  i  1824  har  Grev  Wedel  været  en  Tilhænger  af  de  Prin- 
ciper,  som  kaldte  Bønderne  frem  til  at  være  Forfatningens  Værn,  og 
han  bevarede  sin  Tro  paa  deres  Evne  til  at  holde  denne  Plads.  Det 
var  ikke  i  dette  Punkt,  han  var  misfornøiet  med  Grundloven.  Men 
hvor  var  det  saa? 

Det  er  muligt,  han  kan  have  ment,  at  Grundlovsarbeidet  ikke  vilde 
blive  Rigsforsamlingens  Hovedopgave,  —  han  kan  endog  have  tænkt  sig 
den  Mulighed,  at  dette  Arbeide  vilde  blive  skudt  ud.  Han  havde  sat 
meget  ind  paa  at  fremtvinge  en  Anerkjendelse  af  Forsamlingens 
Suverænetet,  men  havde  lidt  Nederlag,  og  han  havde  ikke  været 
heldigere,  da  han  krævede,  at  Prinsen  skulde  give  Forsamlingen  hel 
og  uforbeholden  Oplysning  om  Forholdet  til  fremmede  Magter.  I  det 
Sted  var  han  bleven  dreven  over  i  en  Forhandling  om  den  tilkom- 
mende Grundlov;  han  havde  ikke  faaet  Leilighed  til  at  levere  Slaget 
paa  den  Valplads,  som  han  selv  havde  udseet. 


'  \{\g.  Storthings-Efterretninger,  1842,  S.  98  havde  J.  A.  Hielm  paa  dette  Storting 
forklaret,  „at  afdøde  Grev  Wedel  i  Konstitutions-Komitéen  i  1830  havde  er- 
klæret,  at  det  paa  Eidsvold  var  Meningen,  at  Storthinget  i  1816  skulde  for 
hvert  Sted  bestemme  Repræsentanternes  Forhold  og  saaledcs  udbringe  det 
grundlovbestemte  Forhold'^. 

Ogsaa  i  dette  Arbeide  greb  Prinsregentens  dynastiske  og  personlige 
Interesser  ind.  Skjønt  han  i  Almindelighed  holdt  sig  mere  fjernt  fra 
Forfatningsarbeidet,  var  der  dog  ved  dette  enkelte  Punkter,  for  hvilke 
han  særlig  interesserede  sig,  og  netop  i  disse  Punkter  mente  han  at 
have  en  Modstander  i  Grev  Wedel.  Efter  Jacob  Aalls  Skildring  var 
denne  i  Komiteen  netop  en  Repræsentant  og  Talsmand  for  mere  aristo- 
kratiske Grundsætninger,  end  hans  Kolleger.  Om  saa  har  været,  har 
disse  dog  ikke  sat  sig  Mærker  i  Forfatningen,  og  det  skulde  ialfald 
været  tilføiet,  at  han  var  den  liberale  Aristokrat.  Derhos  skulde  han, 
efter  Aalls  Udsagn,  navnlig  have  øvet  Indflydelse  paa  de  Dele  af 
Konstitutions-Komitéens  Udkast,  der  omhandlede  den  udøvende  Magt 
og  overhovedet  den  høicre  Statsorganisation,  —  hvad  jo  ogsaa  bestyrkes 
ved  det,  som  for  øvrigt  vides. 

Af  Rigsforsamlingens  Forhandlinger  kan  sees,  at  Grev  Wedel  har 
været  paavirket  af  sine  Ungdomsindtryk  fra  London.  Men  han  kan 
dog  aldrig  have  tænkt  sig  Muligheden  af  en  Anvendelse  af  den  engelske 
Forfatnings  Grundtræk  i  Norge.  Derimod  kan  det  ikke  betvivles, 
at  hans  Sympati  mere  maa  have  vendt  sig  mod  den  svenske  For- 
fatning. Her  var  Christian  Frederik  for  en  Del  inde  paa  det  rette 
Spor,  naar  han  udtalte  sin  Mistanke  om,  at  Grev  Wedel  havde  ar- 
beidet paa  at  give  Grundloven  en  Form  og  et  Indhold,  der  væsentlig 
nærmede  den  til  Sveriges  Regjeringsform  af  1809'.  I  denne  Hen- 
seende foreligger  der  en  Udtalelse  fra  Grev  Wedel  selv,  efter  hvilken 
han  virkelig  skulde  have  næret  Ønske  om,  at  den  norske  Grundlov  i 
sine  Principer  skulde  blive  saa  overensstemmende  som  muligt  med  den 
svenske. 

I  en  Rapport  fra  Statssekretær  G.  F.  af  Wirsén,  der  er  nedskreven 
efter  en  Samtale,  som  denne  den  Ste  September  1814  havde  med  Grev 
Wedel  paa  Bogstad ",  forekommer  følgende :  „Så  lange  grefve  Wedel 
forleden  vintras  under  riksdagen  hade  hoppet  bfrigt  att  fornuftet  skulle 
leda  till  foreningen,  stållde  han  sitt  deltagande  uti  konstitutions-arbetet 
till  det  mål,  att  samansmålta  konstitutionerna  i  alla  hufvudsaker.  Når 
dåremot  allt  hans  arbete  var  forgåfves,  uphorde  han  med  vidare  del- 
tagande, och  saken  hlef  i  sitt  nårvarande  skick."" 


*   Christian  Frederiks  Dagbog,  S.  104  flg. 

2  Bidrag  til  Norges  Historie    i    1814,    II,    S.   445,  sammenholdt  med    Bidrag   til 
Norges  og  Sveriges  Historie  1812—1816,  S.  69  flg. 

Ganske  efter  Ordene  kan  denne  Beretning  neppe  være  at  forståa. 
Wirsén  har  lagt  mere  i  de  faldne  Ytringer,  end  de  med  rette  kunde 
siges  at  indeholde.  Thi  Grev  Wedel  var  ingen  ubetinget  Beundrer  af 
den  svenske  Forfatning.  Denne  var  ham  ikke  fri  nok,  og  da  den  med 
sine  fire  Stænder  ikke  var  populær  i  Norge,  er  der  saa  meget  mindre 
Grund  til  at  fæste  sig  ved  Wirséns  Beretning  om,  at  han  J  alla 
hufvudsakcr''  vilde  sammensmelte  den  norske  og  den  svenske  Grund- 
lov.  Man  kunde  anføre,  at  Grev  Wedel  om  Vaaren  1814,  inden  Rigs- 
forsamlingens  Sammentræden,  havde  næret  det  Ønske,  at  faa  udbredt 
et  større  Antal  Exemplarer  af  den  svenske  Regjeringsform  i  Norge  ^ 
Men  dermed  behøver  han  ikke  at  have  forbundet  nogen  anden  Tanke 
end  den  at  ville  oplyse  sine  Landsmænd  om  Udstrækningen  af 
den  politiske  Frihed,  hvoraf  det  svenske  Folk  var  i  Besiddelse.  Om 
denne  havde  den  store  Almenhed  i  Norge  kun  høist  ufuldkomne  Fore- 
stillinger. 

Grev  Wedel  har  sandsynligvis  holdt  paa  et  mere  udpræget  To- 
kammersystem end  det,  hvorved  Komiteen  og  Rigsforsamlingen  blev 
staaende,  og  maaske  har  han  ønsket  en  Repræsentation,  hvorved  der 
gaves  de  store  Godseiere  en  fast  Plads  i  det  første  Kammer.  Men  vi 
ved  intet  derom,  Derhos  har  han  utvivlsomt  holdt  paa  et  System  for 
Statsraadets  Ordning,  der  mere  kunde  lade  dette  arbeide  i  de  samme 
Former  som  det  svenske.  I  dette  Punkt  mødte  han  Prinsens  Modstand, 
og  her  laa  han  under  for  denne.  Det  maa  have  været  derom,  han 
talte  til  Wirsén,  og  dertil  alene  maa  dennes  Bemærkninger  indskrænkes. 
Har  Grev  Wedel  for  øvrigt  tænkt  sig  en  større  Overensstemmelse 
mellem  begge  Grundlove,  da  ligger  den  Tanke  nær,  at  dette  ligesaa 
meget  maatte  ske  ved  Forandringer  i  den  svenske.  Det  var  ialfald  en 
Tanke,  som  foresvævede  ham  nogle  Maaneder  senere. 

Efter  Jac.  Aalls  Ytringer  maa  det  ansees  sikkert,  at  Grev  Wedel 
havde  en  væsentlig  Del  i  Komiteens  Udkast.     Men   dette  kan  dog  ikke 


'  Brev  fra  Grev  Axel  Rosen  til  Grev  v.  Engestrom,  dat.  Gøteborg  Ste  Marts 
1814:  „Hans  Excellence  Grefve  Essen  hade  ofvercnskommit  med  Grefve  Wedel, 
att  500  exemplar  af  Svenska  regeringsformen  skulle  utspridas  i  Norrige"^ ;  nu 
havde  Grev  Rosen  faaet  Grev  Essens  Befaling  til  at  trykke  disse  500  Exem- 
plarer; men  da  der  i  Goteborg  kun  fandtes  en  eneste  Bogtrykker,  som  havde 
passende  „stylor''\  og  denne  derhos  var  meget  optagen,  maatte  han  anmode 
om  at  faa  dem  fra  Stockholm.  (Original  i  den  Engestromske  Brevsamling  i 
det  kgl.  Bibliotek,  Stockholm).  Det  kunde  have  Interesse  at  vide,  hvorvidt 
disse  Exemplarer  virkelig  blev  trykte  og  indbragte  i  Norge. 

dermed  siges  i  alle  Dele  at  være  et  Udtryk  for  hans  egne  Meninger. 
Det  giver  endog  kun  ringe  Veiledning  til  at  lære  disse  at  kjende. 
Han  har  under  Arbeidet  slaaet  af,  lempet  sig  efter  andre,  for  muligens 
atter  af  dem  at  opnaa  Indrommelser.  Men  hvad  han  derunder  har  op- 
givet,  det  kan  nu  blot  delvis  anes,  kun  sjelden  helt  forstaaes. 

Heller  ikke  kan  der  siges  synderligt  om  den  Indvirkning,  et  Sam- 
arbeide mellem  Minoriteten  i  og  udenfor  Konstitutions-Komitéen  har 
ovet  paa  dennes  Udkast.  Hvad  Jac.  Aall  (se  S.  172  ovfr.)  har  fortalt 
om  deres  „Stueting",  er  sande  Ord;  der  var  dem  imellem  en  Overens- 
stemmelse i  Sympatier,  i  Meninger,  som  senere  holdt  sig  for  Livet. 
Der  er  Vidnesbyrd  om,  at  de  har  arbeidet  i  Fællesskab  og  bl.  a.,  for- 
inden  de  traadte  frem  i  Forsamlingen,  overlagt  med  hinanden  om  sine 
Foredrag.  Mangt  et  befrugtende  Ord  kan  være  talt  ved  deres  Sam- 
menkomster. Men  et  systematisk  Samarbeide  mod  bestemte  Maal  har 
der  ikke  derfor  været,  og  hvad  Nic.  Wergeland  havde  fæstet  til  Pa- 
piret, det  var  kun  et  Udtryk  for  hans  personlige  Meninger.  Mellem 
Grev  Wedel  og  ham  var  der  delvis  endog  stor  Uoverensstemmelse, 
saaledes  som  ved  Spørgsmaalet  om  to  Rammere  eller  Afdelinger  af 
Stortinget.  Wergeland  var  her  til  det  sidste  en  ivrig  Tilhænger  af 
Principet  om  en  udelt  Nationalforsamling.  Saaledes  var  Minoriteten 
ikke  indbyrdes  overensstemmende  i  Forfatnings-Spørgsmaalene.  Hvad 
der  bandt  dens  Medlemmer  sammen,  var  de  andre  Sager  ^ 

Af  disse  andre  Forhandlingsemner,  der  ikke  henhørte  under  Grund- 
lovsarbeidet,  stod  endnu  eet  tilbage,  der  havde  den  største  Betydning 
for  Fædrelandet.  Det  gjaldt  de  finansielle  Beslutninger,  der  m  a  at  te 
tåges,  inden  Forsamlingen  skiltes.  Om  Grev  Wedel  havde  ladet  sig 
trænge  tilbage  fra  Arbeidet  med  den  tilkommende  Forfatning,  —  om 
han  der  i  sin  Sygdom  havde  resigneret,  saa  var  han  bestemt  paa  at 
tåge  til  Orde,  naar  Finanserne  skulde  drøftes;  han  regnede  dette  for 
sin  Pligt,  og  i  Udsigten  til  der  at  kunne  tåge  Bladet  fra  Munden, 
kunde  han  finde  Trøst  for  sin  foreløbige  Taushed.  Paa  dette  Felt  var 
han  den  alment  anerkjendte  Kraft.  Der  havde  han,  gjennem  sit  Ar- 
beide i  den  dansk-norske  Statstjeneste,  grundet  Krav  paa  at  betragtes 
som    en    Autoritet.     Han    var   i   denne   Henseende   Forsamlingens  mest 


'  Inden  Majoriteten  fandtes  den  samme  Forskjel.  Motzfeldt  og  Christie  var 
imod  en  Deling  af  Stortinget,  medens  Falsen  og  Sverdrup  var  ivrige  for  en 
saadan.  Smlgn.  bl.  a.  Historisk  Tidsskrift,  I,  S.  255  og  Norske  Samlinger,  II, 
S.  æ7. 

sagkyndige  Medlem,  og  derfor  kunde  han  ikke  tåge  paa  sig  det  store 
Ansvar  at  være  borte  og  at  forholde  sig  taus,  naar  det  finansielle 
Spørgsmaal  kom  under  Behandling  ^ 


'  Til  de  i  det  foregaaende  meddelte  Breve  om  norske  Forhold  fra  Grev  v.  Essen 
til  Kong  Carl  XIII.  kan  her  endnu  føles  et,  som  er  skrevet  i  Venersborg  3die 
Mai  1814: 

„Annu  stå  vi  på  samma  pund  med  Prins  Cristjan  och  Norrmånnen,  och  jag 
frucktar  nog  at  Eders  Maist.  lårer  sluteligen  nodgas  at  med  strånghet  behandla 
detta  obetåncksamma  Folck. 

En  Dansk  Amiral  Bille,  och  en  Of  verste  Lonburg  åro  hit  anlånde  såsom 
Commissarier  från  Konungen  af  Dannemark,  for  at  afgå  till  Norrige,  och  fora 
Prins  Cristjan  till  sansning,  och  om  detta  vore  fåfångt,  då  uppfordra  Commen- 
danterne  på  Fåstningarne  at  ofverlåmna  dem  till  de  Svdnska  Commissarierne. 
Huru  nu  detta  lyckas  låmnar  jag  dårhån.  Amiraln  Bille  tyckes  vara  en 
instruerad  och  klok  Man,  samt  sin  Konung  oåndeligt  tillgifven,  och  det  dr 
egenteligen  på  den  grund,  som  jag  dr  mycket  frestad  at  anse  Honom  som  en 
årlig  Man.     Han    har  det  mot  sig,   at  han   år  fodd  Dansk  och  bår  roda  hår. 

Sedan  Eders  Maist.  nu  mera  åfven  disponerar  Ullricksdal,  vågar  jag  i 
underdanighet  hemstålla,  om  icke  Eders  Maist.  åmnar  det  stallet,  eller  Haga 
åt  H.  K.  H.  Kronprinsen.  Om  så  vore,  och  Eders  Maist.  forfoll  på  det  forst- 
ndmde,  så  vågar  jag  gora  den  underdåniga  framstållning,  om  icke  Eders  Maist. 
skulle  behaga  ofverlåmna  åt  Hans  K.  H.  at  Sjålf  gora  vaiet  af  Ståthållare. 

De  från  Frankrike  så  hogst  vigtiga  tidningar,  gifva  oss  anledning  hoppas 
at  snart  återse  Kronprinsen  hos  oss." 


^ 


IX. 

EIDSVOLDS-GARANTIEN   OG  KONGEVALGET. 


Grundlovens  Gjennemgaaelse  var  tilendebragt  den  Ilte  Mai. 
Foruden  den  endelige  Redaktion,  der  blev  afgjort  i  et  Møde  16de 
Mai,  stod  det  derefter  tilbage  at  træffe  Afgjørelse  om  to  vigtige  Spørgs- 
maal,  der  begge  var  nødvendige  for  at  afslutte  det  begyndte  Værk. 

Der  skulde  sørges  for  at  skaffe  de  fornødne  Penge  til  at 
opretholde  og  gjennemføre  de  tagne  Beslutninger,  og  der  maatte  vælges 
en  Konge.  I  begge  Henseender  forelaa  der  et  Stof,  som  vel  kunde 
sætte  Lidenskaberne  i  Bevægelse  og  atter  lade  de  skarpe  Modsætninger 
inden  Forsamlingen  komme  for  en  Dag.  Ved  Afgjørelsen  af  de  nævnte 
to  Spørgsmaal  maatte  det  paany  vise  sig,  hvad  der  skilte  mellem  Prins- 
regenten  med  Kompromispolitikens  Bærere  paa  den  ene  Side  og  Grev 
Wedel  med  hans  Meningsfæller  paa  den  anden.  Idet  Rigsforsamlingen 
atter  blev  kaldet  til  at  sysselsætte  sig  med  Kompromissets  Konsekven- 
ser, maatte  alle  være  forberedte  paa  Møder  af  den  samme  bevægede 
Karakter  og  med  den  samme  Spænding,  som  de,  man  havde  gjennem- 
levet  den   18de  og  19de  April. 

Det  vilde  blive  en  Kamp  om  de  samme  Grundsætninger,  som  i 
hine  første  Møder  havde  staaet  imod  hinanden,  —  kun  at  Udfaldet 
denne  Gang  vilde  være  mindre  usikkert.  Rigsforsamlingen  havde  selv 
bundet  sine  Hænder;  for  dens  Flertal  var  der  kun  en  eneste  Udvei, 
hvorpaa  det  kunde  slaa  ind. 

Den  under  18de  April  valgte  Finanskomité  havde  den  9de 
Mai  afgivet  sin  Indberetning,  og  denne  blev  behandlet  i  Rigsforsam- 
lingens  Møde  den  13de  Mai.  Paa  denne  Dag  var  det  Grev  Wedel 
umuligt  at  forblive  rolig  i  sit  Hjem.  Hans  Podagra  var  ingenlunde 
hævet.     Men  paa  sine  Krykker  humpede  han  ind  i  Forsamlingen,  hvor 

han  tog  en  fremragende  Del  i  Debatten.  I  dette  Emne  følte  han  sig 
som  en  Mester,  og  her  kunde  han  endnu  drømme  om  at  finde  den  Til- 
slutning, som  han  havde  savnet  i  de  statsretslige  Debatter.  Fra  sine 
første  Embedsaar  var  han  fortrolig  med  det  dansk-norske  Monarkis 
fælles  Finanser;  hans  senere  Virksomhed  havde  givet  ham  nærmere 
Indsigt  i,  hvad  der  var  Norges  særlige  Behov,  og  hvad  det  med  sin 
begrænsede  økonomiske  Evne  paa  den  Tid  formaaede  at  bære.  Endelig 
havde  han  i  et  kombineret  Møde,  som  Finanskomitéen  havde  holdt 
med  Konstitutions-Komitéen,  af  hvilken  han  selv  var  Medlem,  havt 
Anledning  til  at  blive  kjendt,  ialfald  med  Grundtrækkene  af  den  op- 
gjorte  Arbeidsplan,  og  deltage  i  Diskussionen  derover.  Ingen  kunde 
derfor  bedre  end  han  eie  Betingelserne  for  at  bedømme  det  Arbeide, 
som  nu  blev  fremlagt. 

Tiden  havde  ikke  tilladt  nogen  meget  indgaaende  Undersøgelse. 
Komiteen  havde  været  henvist  til  at  tåge  de  Meddelelser  og  Oplys- 
ninger,  som  den  kunde  faa;  den  havde  henvendt  sig  til  Regjerings- 
raadets  Finans-Departement  og  fra  dette  modtaget  en  Del  Oplysninger, 
som  den  bagefter  benyttede.  Den  havde  draget  sine  Slutninger  i  god 
Tro,  og  den  havde  paa  dem  udkastet  et  forhaabningsfuldt  Billede  af 
Fremtiden.  Den  vidste  ikke,  at  Regenten  og  Finans-Departementet 
havde  gjort,  hvad  de  formaaede,  for  at  skjule  Stillingen,  som  den  var, 
og  ikke  nævnt  de  store  Summer,  som  virkelig  udkrævedes  ^ 

Komiteen  sagde  om  sig  selv,  at  den  var  overbevist  om  „at  have 
anvendt  sin  bedste  Flid,  paa  det  det  anbetroede  Arbeide  maatte  blive 
paa  den  nøiagtigste  og  ordentligste  Maade  udført".  Men  der  var  ikke 
ved  dens  Nedsættelse  sørget  for  at  give  den  en  Sammensætning,  der 
borgede  for,  at  den  helt  kunde  magte  sin  Opgave.  De  syv  Kjøbmænd, 
der  havde  Sæde  i  Komiteen,  medbragte  ikke  fra  sin  Forretningsvirk- 
somhed  i  Hjemmet  de  nødvendige  Forudsætninger  til  at  bedømme  hele 
det  indviklede  Maskineri  i  Statens  Finanser,  og  de  to  Embedsmænd, 
der  havde  faaet  Plads  ved  deres  Side,  kunde  neppe  heller  fra  sin  tid- 
ligere Virksomhed  siges  at  være  egnede  til  at  tilføre  Komiteen  de  Ind- 
sigter,  som  savnedes  hos  dennes  næringsdrivende  Medlemmer.  Fremfor 
alt  manglede  der  inden  Komiteen  en  enkelt  Mand,  som  var  selvskreven 
til    at  give  den  Autoritet,  og  for  hvis  Indsigt  alle  vilde  bøie  sig.     Imod 


Christian  Frederiks  Dagbog,  S.  94  flg.  —  G.  P.  Blom  oplyser,  at  Indstillingen 
allerede  faktisk  var  færdig  Ste  Mai:  „Vil  ikke  dette  ømme  Capitel  aabne 
Øynene,  er  evig  Blindhed  uundgaaelig'' ;  Historisk  Tidsskrift,  tredie  Række,  I, 
S.  104. 

sig  havde  den  Grev  Wedel.  Idet  Partiforholdene  havde  hindret  hans 
Valg  til  Medlem  af  Komiteen,  var  han  istedet  bleven  den  selvskrevne 
Kontrollør  og  Kritiker  af  den   fremlagte  Indstilling^ 

Denne  Indstilling  var  bygget  paa  de  gunstigste  Beregninger. 

Komiteen  havde  skaffet  sig  en  Opgave  over  de  særlig  norske 
Statsindtægter  for  Aarene  1797  til  1806  og  derefter  udregnet,  at  der 
i  denne  Tid  havde  været  et  meget  betydeligt  Overskud.  For  Aarene 
1811  og  1812  havde  derimod  intet  saadant  været  tilstede,  da  Handelen 
laa  nede  og  næsten  ingen  Toldintrader  kom  ind.  Resultatet  blev,  at 
Norge  under  fredelige  Forhold  ved  egne  Kræfter  kunde  opretholde  fuld 
Selvstændighed. 

Hvad  Statens  Forpligtelser  angik,  da  havde  man  af  de  udstedte 
Penge-Repræsentativer  Oversigt  over  5,396,946  Rbdl.  N.  V.-  Men  dertil 
kom  endnu  de  i  1807 — 1809  af  Regjerings-Kommissionen  udstedte  Assig- 
nations-Sedler,  „om  hvis  netto  Beløb  nøiagtig  Oplysning  ei  har  været 
at  erholde".  Endvidere  maatte  man  med  Tiden  være  forberedt  paa,  at 
der  vilde  komme  en  „Fordring  fra  Kongeriget  Danmak  om  at  indløse 
en  forholdsmæssig  Summa  af  de  der  udstedte  og  i  begge  Riger  cirku- 
lerende  Penge-Repræsentativer",  uden  at  derom  kunde  opgjøres  nogen 
nærmere  Beregning.  Komiteen  haabede  rigtignok,  at  der  i  den  sidste 
Post  kunde  ske  noget  Afslag  ved  fra  norsk  Side  at  opstille  Mod- 
fordringer.  Men  om  den  meget  nærliggende  Mulighed,  at  Norge  til- 
sidst  maatte  overtage  en  passende  Del  af  det  gamle  dansk-norske  Mo- 
narkis Statsgjæld,  blev  der  intet  ytret.  Den  hele  Beregning  over  Stats- 
gjælden  blev  paa  denne  Maade  usikker  og  værdiløs.  Det  var  en 
Umulighed  at  finde  noget  sikre  Udgangspukter. 

,,I  Henseende  til  de  Udgifter,  som  kunde  kalkuleres  at  ville  medgaa 
til  Stats-Bestyrelsen,  og,  som  en  Følge  heraf,  den  Forøgelse  i  Rigsbanks- 
Sedlerne,  der  vil  fornødiges  indtil  den  næste  Rigsforsamling",  ansaa 
Komiteen  det  for  meget  ønskeligt,  at  der  kunde  været  fremlagt  „et  paa 
sikre  Data  grundet  Overslag".  At  levere  et  saadant  var  imidlertid  nu 
en  Umulighed,  og  Finans-Departementet  havde  i  to  Skrivelser  meddelt, 
at  det  ikke  med  nogen  rimelig  Sandsynlighed  kunde  bestemme  Stats- 
udgifterne.     Der  forelaa  her  kun  et  ganske  løst  Overslag. 


'  Indstillingen  er  fuldstændig  trykt  i  Rigsforsamlingens  Forhandlinger,  femte 
Hefte,  S.  3—19.  Et  længere  Uddrag  er  meddelt  af  G.  P.  Blom,  Norges  Stats- 
forandring  i  Aaret  1814,  S.  161   flg. 

'^  I  Begyndelsen  af  tredie  Bind  vil  der  blive  meddelt  en  Forklaring  af  Tidens 
forskjellige  Myntsorter  og  de  for  dem  anvendte  Tegn. 


Grev  J.  C.  H.  Wedel  Jarlsberg.    II. 

Til    Indkjøb    af   Korn   og    Fisk   vilde  der,  efter  derom  sluttede  Ak- 
korder, straks  kræves  fire  Millioner  Rigsbankdaler  Navne-Værdi. 

Fremdeles  var  det  af  Regjeringsraadets  Finans-Departement  forudsat, 
at  der  til  Bestridelse  af  Statsudgifterne  fra  Iste  Mai  1814  til  Iste  Marts 
1815  vilde  «behøves  i  extraordinære  Tilskud  een  Million  Rigsbankdaler 
Navne-Værdi  hver  Maaned,  altsaa  i  disse  ti  Maaneder  ti  Millioner,  der, 
sammenlagte  med  den  før  benævnte  Summa,  udgjør  i  alt  fjorten  Millioner 
Rigsbankdaler  Navne-Værdi".  Departementet  havde  foreslaaet,  at  Rigs- 
forsamlingen  skulde  nedsætte  en  ny  Komité,  der  i  Tilfælde  af  Krig, 
hvis  det  blev  nødvendigt,  „fælles  med  Finans-Bestyrelsen",  skulde  be- 
dømme, hvilke  Summer  der  videre  udfordredes,  og  derefter  «meddele 
Rigsbanks-Direktionen  Fuldmagt  til  at  fournere  Regjeringen  dermed". 
Komiteen  sluttede  sig  hertil.  Den  erklærede  det  nødvendigt  at  tilveie- 
bringe de  fornødne  Midler  „for  at  opnaa  det  Maal,  hvortil  enhver  ægte 
Fædrelandsven  maa  tragte.  Rigets  Selvstændighed",  og  den  fandt  det 
derfor  at  være  sin  Pligt  „at  indstille  det  af  Departementet  gjorte  For- 
slag til  Rigsforsamlingens  Sanktion,  saaledes  at  Nationen,  foruden  at 
garantere  den  allerede  forhen  benævnte  Statsgjæld  tillige  borger  for  og 
erkjender  den  nye,  som  er  uomgjængelig  nødvendig  at  gjøre,  indtil 
den  nærmeste  Rigsforsamling  afholdes,  hvad  enten  den  bliver  mindre, 
eller  maatte  opstige  til  de  opgivne  14  Millioner  Rigsbanksdaler  Navne- 
værdi,  eller  endelig  gaa  over  disse,  efter  den  tilforordnede  Komités 
Indvilgelse". 

Tilsidst  opstilledes  en  Handelsbalanse,  grundet  paa  Opgaver  over 
Indførsel  og  Udførsel  i  1804,  efter  hvilken  der  skulde  kunne  gjøres 
Regning  paa  noget,  omend  ikke  særlig  stort  Overskud. 

Dette  var  altsaa  Komiteens  Præmisser.  De  indtager  i  det  lille 
Oktavformat,  hvori  Rigsforsamlingens  Forhandlinger  foreligger,  tilsammen 
tolv  og  en  halv  Side.  Videre  heder  det:  «Saaledes  haaber  Komiteen, 
paa  det  nøieste  at  have  gjennemgaaet,  oplyst  og  dokumenteret"  de 
Poster,  den  havde  foresat  sig  at  behandle. 

I  Henhold  til,  hvad  der  var  anført,  afgaves  en  Indstilling,  hvori 
Forsamlingen  i  første  Post  opfordredes  til  at  træffe  en  Bestemmelse 
om  den  snarest  mulige  Ombytning  af  den  cirkulerende  Seddelmasse  med 
norske  Sedler,  senest  inden  Udgangen  af  Aaret  1814. 
Indstillingens  anden  Post  lød  saaledes: 

„At  Rigsforsamlingen  ei  alene  garanterer  den  nuværende  Statsgjæld, 
forsaavidt  den   af  Stortinget   vorder  erkjendt   rigtig,    men    ogsaa   de  14 

Millioner  Rigsbanksdaler  Navneværdi  eller  den  Del  deraf,  naar  Stats- 
indtægterne  er  fradragne,  saavelsom  hvad  mere  der  af  Rigsbanken  ud- 
stedes  til  den  Iste  Marts  1815,  og  hvorfor  der  vil  blive  aflagt  Regnskab; 
alt  til  den  af  Rigsbanken  den  Iste  August  1813  satte  Kurs  af  375 
Procent,  hvilken  straks  maa  gjøres  almindelig  bekjendt." 

I  tredie  Post  foresloges  at  nedsætte  en  Finanskomité  med  fem 
Medlemmer,  tagne  inden  Forsamlingen  eller  udenfor  denne,  hvilken  nye 
Komité  „i  det  Tilfælde,  at  Krig  skulde  udfordre  større  Penge-Resourcer, 
kunde,  i  Forening  med  Finans-Bestyrelsen,  bedømme  disse,  samt  der- 
efter  bemyndige  Rigsbanks-Direktionen  til  at  udstede  og  overlevere  den 
fornøden  befundne  Summa  til  Regjeringens  Disposition". 

Denne  samme  Komité  skulde  ogsaa  paa  det  nøieste  undersøge 
Rigets  Finansvæsen  og  indgaa  i  dettes  Detail.  Det  Forslag,  som  maatte 
blive  Resultatet  af  dens  Arbeide,  skulde  forelægges  næste  „Rigsfor- 
samling",  i  Forbindelse  med  Planen  til  en  ny   National-Bank. 

Fremdeles  indeholdt  Indstillingen  Forslag  om,  at  den  hidtilværende 
norske  Afdeling  af  Rigsbanken  skulde  beholdes,  indtil  den  nye  Bank 
blev  sat  i  Virksomhed,  samt  —  at  Rigsforsamlingen  skulde  vælge  tvende 
i  eller  ved  Hovedstaden  bosiddende  Mænd,  der,  tilligemed  de  allerede 
ansatte  Direktører  skulde  paatage  sig  Bankens  midlertidige  Bestyrelse, 
i  Egenskab  af  Bank-Direktører. 

Tilsidst  foresloges,  at  de  hidtil  paalagte  permanente  Skatter  frem- 
deles skulde  gjælde  for  det  løbende  Aar,  men  at  det  tillige  maatte  hen- 
stilles til  den  nye  Komité,  som  en  Gjenstand  for  dennes  nøieste  Op- 
mærksomhed,  at  det  hele  Skattevæsen  og  Toldvæsen  snarest  muligt 
maatte  blive  simplificeret.  Det  var  i  det  hele  et  Ønske,  der  lige  meget 
fremkom  af  Hensyn  til  Skatteyderne,  som  til  Oppebørsels-Betjenterne 
og  til   Kontrollen. 

Indstillingen  var  ganske  skreven  i  Majoritetens  Aand.  Den  kunde, 
naar  Forsamlingen  skulde  fastholde  det  engang  indtagne  Standpunkt,  ikke 
vel  blive  anderledes.  Den  indeholdt  enkelte  Ytringer,  der  neppe  kan 
opfattes  anderledes  end  som  Sidehug  til  Minoriteten,  men  var  alligevel 
som  Regel  rolig  og  nøgternt  affattet.  Men  der  var  dog  i  Forsamlingen 
nok  af  Stof  til  heftige  Optrin. 

De  Spørgsmaal,  som  her  forelaa,  stod  jo  i  den  nærmeste  Forbindelse 
med  dem,  som  tidligere  havde  været  fremme.  Rigsforsamlingen  havde 
engang  fraskrevet  sig  selv  Adgangen  til  at  undersøge  Rigets  Forhold  til 
fremmede  Magter.  Den  skulde  nu  indgaa  paa  en  Forhandling  om  de 
indre    Forhold,    om    Rigets   Evne    til    at  gjennemføre  de  fattede  Beslut- 

ninger.  Men  mellem  begge  Dele  bestod  der  en  nær  Sammenhæng,  som 
ikke  lod  sig  tilhylle,  og  denne  Sammenhæng  stod  i  nærmeste  Forbindelse 
med  den  forskjellige  Grundopfatning,  som  betingede  Partidannelsen. 
Mødet  den  K^de  Mai  maatte  altsaa  blive  en  Skueplads  for  stærke 
Brydninger. 

Grev  Wedel  var  en  af  de  første,  som  tog  Ordet.  Han  undlod, 
efter  Sædvane,  at  indlevere  sit  Foredrag,  og  medens  flere  af  de  øvrige 
Taler  i  dette  Møde  er  bevarede,  kjendes  hans  vægtige  Udtalelser  alene 
efter  ufuldstændige  Optegnelser,  der  tilfældig  kan  være  nedskrevne  i 
enkelte  Dagbøger. 

I  de  officielle  Forhandlinger^  forekommer  kun  følgende  kortfattede 
Referat : 

„Grev  Wedel  Jarlsberg  oplæste  ligeledes  nogle  Bemærkninger  i 
Anledning  af  Finanskomiteens  Indberetning  i  Almindelighed.  I  An- 
ledning af  disse  Bemærkninger  besluttede  Rigsforsamlingen  at  anmode 
Finans-Departementets  Foresatte  at  tåge  Møde  i  Forsamlingen,  for  nær- 
mere at  oplyse  adskillige,  til  Finanskomitéen  opgivne  Poster.  Regjerings- 
raaderne  for  Finansfaget,  Generalmajor  v.  Haxthausen  og  Carsten  Tank, 
mødte  i  Forsamlingen  og  oplyste  mundtligen  adskillige  Punkter,  hvorom 
Forsamlingen  ønskede  nærmere  Forklaring." 

Bag  denne  korte  Meddelelse  skjuler  sig  en  Debat,  der  berørte 
Samfundets  vigtigste  Interesser,  og  hvor  Grev  Wedel  tog  en  fremragende 
Del.     Den  kjendes  fra  andre  Kilder. 

SiBBERN  havde  først  i  et  nedskrevet  Foredrag-  ytret  sin  Tilslutning 
til  Indstillingen:  „Norge  vil  være  en  selvstændig  Stat;  det  har  høitidelig 
ytret  sin  Stemme  i  denne  Henseende.  Det  vil  Maalet,  og  det  maa  altsaa 
nødvendig  ville  Midlerne. Norges  Folk  vil  og  maa  ville  under- 
kaste sig  de  Byrder  og  Opofrelser,  som  er  absolut  nødvendige  for  at 
vedligeholde  sin  Selvstændighed." 

Efter  ham  fik  Grev  Wedel  Ordet,  og  han  maa  da  have  leveret  en 
indgaaende  Kritik  af  den  hele  Indstilling.  Jac.  Aall  skriver  herom: 
„Han  viste,  hvor  ufuldstændige  de  forelagte  Data  var,  hvor  forskjellig 
Norges  Stilling  var  fra  den,  som  passede  sig  til  de  meddelte  Oplysninger, 
og  hvor  meget  Nationen  vovede  ved  at  indlade  sig  i  de  gjorte  Forslag. 
Han  udviklede  dette  med  sin  sædvanlige  Klarhed  og  Skarpsindighed, 
og  viste  til  Slutningen,  hvorledes  man  ved  nøie  at  sætte  sig  ind  i  Sagen, 


^  Rigsforsaml.  Forhandl.,  Hefte  5,  S.  25  flg. 
2  Rigsforsaml.  Forhandl.,  Hefte  5,  S.  19  flg. 

kom  til  et  langt  andet,  men  mindre  fordelagtigt  Resultat  end  det,  som 
af  Komiteen  var  fremstillet.  Finanskomiteens  Formand,  Amtmand 
Krohg,  ansaa  Grev  Wedels  Udtalelser  som  fornærmelige  for  Komiteen 
og  søgte  at  forsvare  den,  uden  dog  at  indlade  sig  i  nogen  detailleret 
Gjendrivelse  af  Wedels  Opposition.  Wedel  erklærede,  at  det  ingen- 
lunde var  hans  Hensigt  at  fornærme  Komiteen  eller  bebreide  den  at 
have  forsømt  nogen  af  sine  Pligter;  han  gjorde  dens  omhyggelige  Flid 
for  at  udføre  det  den  overdragne  Hverv  sin  Ret;  men  han  bemærkede, 
at  Komiteen  efter  de  den  meddelte  Opiysninger  ikke  kunde  udrette  mere, 
eller  af  saa  ufuldstændige  Materialier,  som  den  havde  faaet  ihænde, 
opføre  en  fuldkommen  Bygning.  Da  imidlertid  ingen  af  dens  Med- 
lemmer eller  nogen  anden  i  Forsamlingen  var  istand  til  at  gjendrive 
Grevens  Bemærkninger,  blev  man  efter  Præsidentens  Forslag  enig  om 
at  tilkalde  første  Departements  Chefer,  Haxthausen  og  Tank  for  at  til- 
veiebringe de  fornødne  Opiysninger.  Disse  Herrer  mødte  saaledes  i 
Forsamlingen  ^". 

Debatten  fik  derved  en  anden  Karakter,  idet  Statsraad  Tank  optog 
Kampen  mod  Grev  Wedel:  „Tank  havde  en  flydende  Tunge,  en  utrættelig 
Vedholdenhed  i  at  forfægte  sine  Meninger  og  stor  Dristighed  til  at  tale 
i  den  største  Forsamling.  Men  om  han  i  den  Henseende  kunde  stille 
sig  paa  sin  Modstanders  Side,  saa  var  han  ham  ikke  voksen  i  Kund- 
skab  om  den  Materie,  som  var  under  Behandling,  og  i  Skarpsindighed 
til  at  bedømme  den  forelagte  Gjenstand,  ligesom  det  maatte  være  en  let 
Sag  at  blotte  den  Svaghed  og  Utilstrækkelighed,  som  laa  i  de  fremlagte 
Opiysninger.  Der  hørtes  imidlertid  forskjellige  Domme  om  denne  Strids 
Udfald,  idet  flere  Medlemmer  tildelte  snart  den  ene,  snart  den  anden 
af  de  stridende  Talere  Seirens  Pris  —  en  Dom,  der  dog  mere  grundede 
sig  paa  forskjellige  politiske  Anskuelser  end  paa  Stridens  Beskaffenhed 
og  egentlige  Udfald.  Derhos  viste  det  sig,  at  begge  i  Hovedsagen  var 
enige  —  — .  Tank  gjorde  nemlig  Forsamlingen  opmærksom  paa, 
at  det  Forslag,   efter  hvilket  Statens  nuværende  og  tilkommende  Gjæld 


JAC.  Aall,  Erindringer  (2.  Udg.),  S.  437.  I  Historisk  Tidsskrift,  I,  S.  264, 
nævnes  Foged  Collett  som  den,  der  fremsatte  Forslaget  om  at  tilkalde 
Regjeringsraaderne.  For  øvrigt  kan  henvises  til  N.  Wergeland,  Fortrolige 
Breve,  S.  115  flg.  Christian  Frederiks  Dagbog,  S.  108;  Bryns  Dagbog, 
S.  187.  Historisk  Tidsskrift,  IV,  S.  407  flg.  Fr.  Schmidts  Dagboger,  S.  183. 
I  et  Brev  af  12te  Mai  skriver  Foged  Collett  til  sin  hjemmeværende  Hustru: 
„Skulde  Du  tro,  at  der  endnu  efter  Sigende  gives  nogle,  som  haabe  at  styrte 
alting  overende,  dels  naar  Finantserne  imorgen  debatteres,  hvor  jeg  kommer  til 
at  tale  og  tordne  en  Del,  dels  naar  Kongevalget  skal  ske."' 

skulde  garanteres  af  Rigsforsamlingen  efter  en  Kurs  af  375,  ikke  kom 
fra  første  Departement,  og  at  han  endog  ansaa  dette  for  farligt^" 

Efterat  Haxthausen  og  Tank  havde  forladt  Mødet,  løsnedes  Talernes 
Tunger,  og  Debatten  antog  en  heftigere  Karakter.  Falsen  gjentog 
Sibberns  Tanke-:  „Vil  vi  Hensigten,  saa  følger  det  af  sig 
selv,  at  vi  ligeledes  maa  ville  Midlerne."  Vilde  man  ikke 
det,  var  Konstitutionen  et  Barneværk:  „Vi  maatte  da  have  opholdt  os 
her  i  fem  Uger  for  at  skrive  en  Afhandling  og  dernæst  kaste  den  paa 
Ilden."  I  hans  Øine  var  Indstillingen  rigtig  og  velbegrundet.  For  fire 
Millioner  skulde  der  kjøbes  Korn,  og  for  dem  havde  man  altsaa  Valuta. 
Tilbage  stod  da  kun  de  ti  Millioner. 

„Er  da  denne  Sum  saa  forfærdelig?"  spurgte  Taleren,  og  han  mente, 
at  naar  det  ikke  engang  var  en  Million  Pund  Sterling,  som  her  ud- 
krævedes,  da  var  det  overkommeligt. 

„En  saadan  Sum  er  og  kan  ikke  være  betydelig  for  et  Land,  der 
eier  saa  mange  Rigdomme  i  sit  Skjød  som  Norge,  ihvor  fattigt  man  end 
ved  adskillige  LeiJigheder  søger  at  afmale  det.  —  —  —  Nogle  Aars 
Handel,  og  Norges  Gjæld  er  betalt." 

Foged  Collett  nævnte  i  sin  Tale  ^  den  store  Statsgjæld,  som  de 
nordamerikanske  Stater  havde  paadraget  sig  under  sin  Uafhængigheds- 
krig  og  allerede  næsten  betalt.  ,,Skulde  Norge,  med  sine  forholds- 
mæssigen  større  Ressourcer,  og  sin  naturligvis  i  langt  mindre  Grad 
paadragende  Gjæld,  kunne  have  Grund  til  at  befrygte  et  mindre  heldigt 
Udfald,  naar  Handel,  Skibsfart  og  Industri  kan  fremmes  under  Fredens 
milde  Ly?" 

„Norge"  —  saa  endte  Hegermann  sin  Tale  ^  —  „vorde  heller  en 
Ørk,  hvor  Bjerguglens  vilde  Skrig  forsøder  den  uretfærdiges  Vei,  end 
at  denne  velsignede  Plet  paa  Guds  grønne  Jord  skal  falde  ubetinget  i 
Erobrerens  Magt." 

Der  var  i  denne  Debat  en  ægte  agitatorisk  Magt,  som  rev  For- 
samlingen med  sig  gjennem  den  Kraft,  der  laa  i  de  udkastede  Slagord. 
Fædrelandet  krævede  de  yderste  Ofre,  —  og  den,  som  holdt  sig  tilbage, 


JAC.    Aall,    Erindringer  (2.    Udg.),    S.   437.     Bidr.    til   Norges  Hist.  i  1814,  I, 
S.  365.     Angaaende  den  forskjellige  Bedømmelse,  der  blev  de  to  Talere  til  Del, 
smlgn.  Bidrag  til  Norges  Hist.  i  1814,  I,  S.  355,  364,  414  flg.     En  enkelt  sam- 
tidig   Kilde    henfører    Tanks    Deltagelse  i  Debatten  til  Haxthausen;  smstds.  I, 
S.  495.     Smlgn.  derom  ogsaa  Histor.  Tidsskr.,  I,  S.  264. 
Rigsforsaml.  Forhandl.,  Hefte  5,  S.  26—30. 
Rigsforsaml.  Forhandl.,  Hefte  5,  S.  30—37. 
Rigsforsaml.  Forhandl.,  Hefte  5,  S.  37—40. 

fremstilledes  som  Selvopgivelsens  Tilhænger,  der  rolig  saa  paa  Fædre- 
landets  Undergang,  medens  det  til  samme  Tid  forsikredes,  at  det  hele 
ikke  var  farligt,  at  det  kun  var  Smaasager  —  ikke  engang  en  Million 
Pund  Sterling!! 

Med  stærkest  Glød  og  med  størst  Sving  i  sin  agitatoriske  Dekla- 
mation  talte  Jonas  Rein  ^  Paa  saadanne  Dage  var  det,  han  viste  sine 
sjeldne  Evner  til  at  henrive  denne  Forsamling.  Rein  forstod  som  faa 
at  fremhæve  de  kraftige  Slagord  og  at  udnytte  de  Fordele,  som  den 
forhaandenværende  Situation  bød  hans  Meningsfæller,  medens  han  lidet 
agtede  paa  de  saglige  Grunde. 

I  bidende  Ord  vendte  han  sig  til  dem,  som  holdt  paa  en  For- 
handling om  Forening  med  Sverige:  „Vor  Stilling  bliver  da  ikke  mere 
tvivlsom;  vor  sørgelige  Lod  er  kastet.  Dog,  hvad  siger  jeg,  sørgelige!  — 
nei!  langt  fra,  den  bliver  misundelsesværdig:  vi  forenes  med  Naboriget, 
et  Land,  som  flyder  med  Melk  og  Honning,  et  sandt  SchlarafFenland, 
hvis  Pengevæsen  er  i  den  ypperligste  Tilstand,  hvis  Forraadskilder  er 
uudtømmelige,  et  Land,  hvor  Undertrykkelse,  hvor  vilkaarlig  Behandling, 
hvor  misbrugt  Stormands-Vælde  er  ubekjendte  Navne;  —  vi  forbinder 
os  med  et  Folk,  som  stedse  har  elsket  os  broderlig,  men  hvis  Kjær- 
lighed  nu  er  stegen  til  en  saa  ubegribelig  Høide,  at  det  endog  vil  frie 
os  fra  den  Byrde,  selv  at  bevogte  vore  Fæstninger,  ikke  vil  tillade  os 
at  bære  de  tunge  brydsomme  Vaaben,  ikke  tillade  os  i  nogle  Aar  at 
betale  Skatter;  men  tværtimod  vil  paatage  sig  at  bære  alle  vore  Byrder, 
at  dække  vor  Mangel  med  sin  saa  bekjendte  Overflod  og  jævne  for  os 
alle  Vanskeligheder." 

Naar  Landsmænd  kunde  fortælle  saadant,  da  var  det  for  Taleren 
„det  største  Bevis  paa,  at  Patriotiskhed  kan  gaa  ei  alene  til  Enthusiasme, 
men  til   Afsindighed". 

Stillingen  var  vanskelig;  men  det  gjaldt  om  at  bringe  Ofre:  „Jeg 
har  ikke  arvelige  Privilegier  og  Forrettigheder  for  værdigere  Mænd; 
jeg  har  ikke  engang  saa  meget  som  Aner  at  efterlade  mine  Børn;  men 
dette  ønsker  jeg,  dette  haaber  jeg  at  kunne  sige  dem  engang:  Norge 
er  frit  og  uafhængigt;  I  er  dets  frie  Borgere;  ogsaa  jeg  har,  efter  ringe 


*  Rigsforsaml.  Forhandl.,  Hefte  5,  S.  44—52;  Fr.  Schmidts  Dagbøger,  S.  183  flg., 
Jac.  Aall,  Erindringer  (2.  Udg.),  S.  438  flg.  C.  Pavels,  Biografi  og  Dagbøger, 
S.  188.  Pavels  fik  sig  fra  Fr.  Schmidt  tilsendt  y,Reins  herlige  Tale''  og  siger 
derom:  „Det  er  et  mesterligt  Aandsproduct.  Dets  Virkning  skal  have  været 
stor,  og  (vil  man  sige)  paa  Grev  Wedel  skrækkelig.'' 

Evne  bidraget  dertil.  Ilvke  vil  I  forbande  mit  Støv,  fordi  jeg  ingen 
anden   Arv  formaaede  at  efterlade  Eder." 

Hvorhen  disse  Ord  var  rettede,  var  ikke  vanskeligt  at  forståa;  det 
var  stærke  Sigtelser,  som  der  udslyngedes.  Men  der  kom  mere  efter. 
Taleren  voksede  i  lidenskabelig  Patos,  og  han  endte    med    skarpe   Ord: 

„0g  Eder,  Nordmænd !  Eder  tør  man  opfordre  til  en  saa  skammelig 
Feighed,  til  saa  skjændigen  at  forraade  det  gjengivne  Fædreland,  at 
bortgive  det  til  fremmede,  til  en  Arvefiende,  for  at  spare  en  Haandfuld 
forslidte  Banko-Sedler.  Europas  Øine  er  heftede  paa  os;  de  offentlige 
Tidender  taler  med  høi  Beundring  om  den  ædle  Beslutning,  vi  har  fattet. 
O,  lader  os  dog  ikke  bedække  vort  Navn  med  Skjændsel !  lader  os  ikke 
blive  til  Spot  og  Latter  for  de  mange  Folkeslag,  der  har  lidt  saa  meget 
og  saa  skrækkeligt  for  at  naa  det  Klenodie,  vi  har  ihænde.  Her  gives 
Mænd  iblandt  os,  der  truer  med  at  forlade  Fædrelandet,  saafremt  det 
bliver  frit.  Bort  med  dem!  lad  dem  længe  nok  fly  det  Land,  hvis 
uægte  Sønner  de  er!  kun  at  de  vilde  gjøre  os  den  Tjeneste  at  fortie, 
fra  hvilket  Land  de  uddrog.  Jeg  for  min  Del  antager  altsaa  Finans- 
komiteens Forslag.  Om  jeg  eier  eller  kan  tilveiebringe  den  Sum  Rigs- 
banks-Sedler,  som  af  mig  maatte  fordres,  det  ved  jeg  ikke;  men  at  jeg 
opofrer  indtil  den  sidste  Rest,  det  ved  jeg." 

Reins  Tale  afgjorde  Sagen.  De  Betænkeligheder,  som  endnu  kunde 
have  været  tilbage  mod  den  nye  Finanspolitik,  forsvandt  under  de 
Klap  og  Bravoraab,  hvormed  den  begeistrede  Taler  hilsedes  af  sine 
Meningsfæller.  De  larmende  Ytringer  af  Bifald,  som  ,,med  bacchantisk 
Raseri"  —  for  at  bruge  Grøgaards  ^  Udtryk  —  rungede  gjennem  Salen, 
viste,  hvordan  Stemningen  var;  de  godtgjorde,  at  Udfaldet  var  afgjort. 
Slagordene  havde  seiret  over  den  rolige  Overveielse. 

Toldprokurør  Omsen  besvarede  Reins  Indlæg^.  ,,Poesi  er  eet. 
Prosa  et  andet",  og  derefter  holdt  han  en  Tale,  som  han  forud  havde 
nedskrevet,  i  hvilken  han  imødegik  de  Anskuelser,  der  nu  viste  sig  at 
deles  af  et  overveiende  Flertal  i  Forsamlingen.  Da  det  stadig  var  anført, 
at  man  var  kommen  sammen  for  at  skrive  en  Grundlov,  kunde  ikke 
Rigsforsamlingen   have  Adgang  til  at  paalægge  Skatter,  og  han  selv  var 


'    Bidrag  til  Norges  Historie  i  1814,  I,  S.  364. 

2  Rigsforsaml.  Forhandl,  Hefte  5,  S.  52—59,  sammenholdt  med  Aalls  Erindringer 
(2.  Udg.),  S.  439  flg.  I  sidstnævnte  Skrift  findes  den  Sætning  refereret,  hvor- 
med Taleren  skal  have  indledet  sine  Ord,  men  som  ikke  forekommer  i  det 
af  ham  selv  opskrevne  og  indleverede  Foredrag.  Det  er  ogsaa  Aall,  som  an- 
fører den  nedenfor  omtalte  Ytring  af  Grev  Wedel  om,  at  den  sprudlende  Taler 
vædede  hans  Haar. 

paa  det  rene  med,  at  han  ikke  havde  saadan  Ret.  Denne  tilkom  des- 
uden,  efter  den  nu  udarbeidede  Grundlov,  alene  Stortinget,  og  om  man 
trængte  Penge,  fik  man  straks  indkalde  dette,  men  ikke  begynde  med 
at  udskrive  nye  Skatter. 

Naar  det  var  sagt,  at  den,  som  vilde  Maalet,  ligeledes  maatte  ville 
Midlerne,  da  havde  Omsen  ogsaa  et  Svar  dertil : 

„Et  selvstændigt  Folk  vil  ei  underkastes  noget  fremmed  Herre- 
dømme, mindre  fremmed  Aag.  Det  vil  have  politisk  og  borgerlig  Frihed; 
det  vil  regjeres  ved  Love,  ei  ved  vilkaarlige  Bud;  det  vil  ligesaa  lidt 
udøse  sit  Blod,  som  spilde  sine  Penge,  naar  ei  Fædrelandets  Tarv 
fordrer  det.  Man  feiler  derfor  meget,  naar  man  tror,  at  man  kan  be- 
byrde et  Folk  med  vilkaarlige  og  trykkende  Skatter,  fordi  det  vil  være 
selvstændigt.  Nei,  Selvstændighed  er  ingen  Blindhed.  Et  selvstændigt 
Folk  er  tværtimod  langt  mere  klarseende  end  et  uselvstændigt;  og  fordi 
det  norske  Folk  har  Forstand  og  Øine,  og  nu  tilkommer  Ret  at  bruge 
disse,  med  Hensyn  til  alt,  hvad  der  angaar  den  offentlige  Bestyrelse, 
derfor  maa  ingen  Skatter  paabydes,  saalænge  der  er  grundet  Tvivl  om 
deres  Nødvendighed.  —  Nogle  vil  maaske  indvende,  der  handles  ei  om 
Skatter  i  Komiteens  Forslag;  det  gjælder  blot  om  at  fabrikere  14 
Millioner  Rbd.  etc.  —  Men,  er  det  ei  den  grusomste  Maade  at  beskatte 
et  Folk  paa,  naar  man  sætter  Millioner  ufunderede  Papirpenge  i  Omløb? 
Har  dette  Parpirvæsen  ikke  allerede  havt  den  Virkning,  at  en  Del  af 
Nationen  er  bortrykket  af  Hungersnød,  at  en  betydelig  Del  af  Nationen 
fremdeles  vil  være  udsat  for  Hungersnød,  om  vi  endog  faar  overflødig 
Tilførsel,  fordi  kun  faa  kan  løse  eller  betale  det  kostbare  Korn,  der 
noget  nær  er  Almuens  eneste  Føde?  Hvad  bliver  nu  Følgen,  om  vi 
forøger  den  tilværende  uhyre  Papirmasse?  ligefrem  denne,  at  Priserne 
paa  Kornet  og  paa  enhver  anden  Livets  Nødvendighed  vil  stige  i  For- 
hold til  den  Papirmasse,  som  udstedes.  Man  dekretere  nu  14  Millioner 
Rbdlr.  Papirpenge,  og  inden  Høsten  vil  Kornvarerne  maaske  stige  til 
det  dobbelte.  I  samme  Øieblik,  vi  indvilger  14  Millioner  ufunderede 
Rigsbanks-Sedler  og  Ret  til  at  gjøre  flere  efter  Fornødenhed,  i  samme 
Øieblik  dekreterer  vi  Dyrtid,  Hungersnød  og  mange  Medborgeres  Under- 
gang og  Død." 

Omsen  talte  med  Varme  og  Liv^  Grev  Wedel,  som  havde  sin 
Plads   lige    foran    ham,   klagede  smilende  over,  at  den  sprudlende  Taler 


*   Grøgaard  skriver,  at  han  talte    „med  Heftighed''.     Bidrag  til  Norges  Historie  i 
1814,  I,  S.  364. 

vædede  hans  Haar.  Men  det  var  Anskuelser,  der  laa  hans  egne  meget 
nær,  som  der  var  komne  frem,  tolkede  af  en  dygtig,  kyndig  og  uforfærdet 
Mand.  I  Øieblikket  var  de  dog  virkningsløse  paa  Forsamlingen.  Maaske 
de  bagefter  blev  saa  meget  mere  overveiede.  Omsen  havde  bedre  end 
nogen  anden  rammet  et  Kjernepunkt  ved  at  henvise  til  et  kommende 
Stortings  Afgjørelse. 

„Vil  man  Maalet,  da  maa  man  ogsaa  ville  Mid- 
lerne",  —  det  var  Dagens  Løsen,  der  indtil  Overmaal  gjentoges  af 
Flertallets  Talere.  Mellem  dem  var  maaske  Kaptein  Motzfeldt 
den,  hvis  Ord  fremførtes  med  mest  Vægt.  Ogsaa  han  henviste  til 
Amerika,  hvad  Størrelsen  af  de  paatagne  Byrder  angik,  men  uden  at 
indlade  sig  paa  en  lidet  grundet  Sammenligning  mellem  Landenes 
økonomiske  Evne. 

Stemmerne  for  Antagelse  af  Komiteens  Forslag  var  i  en  afgjort 
Overvægt.  Reins  Tale  havde  kastet  Lidenskabens  Glød  ind  i  Forsam- 
lingen, og  under  det  vækkende  Slagord  om  Maalet  og  Midlerne  blev 
det  stedse  vanskeligere  at  modsætte  sig  den  hastige  Vedtagelse.  Sagen 
afgjordes  mere  efter  Instinkter  end  efter  den  kolde  Fornuft.  Men  det 
var  en  Konsekvense  af  de  tidligere  Beslutninger,  som  tvang  sig  ind 
paa  Forsamlingen.  De  vægtige  Betænkeligheder,  som  fremførtes  af 
Grev  Wedel  og  Omsen,  kunde  ikke  trænge  igjennem,  saadan  som  Stil- 
lingen og  Stemningen  var.  Alle  Indstillingens  Poster  blev  vedtagne 
med  stort  Flertal. 

Anden  Post  var  den  vigtigste,  den,  hvorom  Hovedkampen  var  ført. 
Denne  vedtoges  med  76  Stemmer  mod  29.  Rigsforsamlingen  paalagde 
dermed  Staten  Garantien  for  en  Sum,  hvis  Størrelse  det  var  umuligt  at 
overse.  Dette  var  den  berømte  Eidsvolds-Garanti.  Inden  to  Aar 
var  Meningerne  om  denne  meget  forandrede.  Grev  Wedel  og  hans 
Kolleger  fra  Jarlsberg  saa  straks,  hvad  der  laa  i  den.  De  var  blandt 
dem,  som  den  følgende  Dag  indgav  skriftlige  Voteringssedler  til  Bevis 
paa,  at  de  ei  havde  givet  Garantien  sin  Tilslutning  ^ 

Dette  var  vel  beføiet.  Paa  den  ene  Side  lagde  Garantien  store 
Byrder  paa  Folket.  Men  den  var  tillige  en  Bankerot,  idet  den  be- 
stemte,  at    Pengene   aldrig   kunde  faa  en    bedre  Kurs  end  den,  som  nu 


'  Rigsforsaml.  Forhandl.,  Hefte  5,  S.  92  flg.  I  Darres  Dagbog  heder  det  under 
denne  Dag:  „Middagsmaaltidet  var  saare  muntert  —  Seieren  var  dennesinde 
Fædrelandets,  og  man  jublede  i  alle  Værelserne.''  Historisk  Tidsskrift,  IV, 
S.  409. 

var  vedtagen,  v^75  Rigsbankdaler  i  Sedler  mod  200  i  Sølv,  medens  de 
ældre  Forudsætninger  var,  at  den  kunde  stige  til  400'. 

Forhandlingerne  om  Finans-Komitéens  Indstilling  fortsattes  og 
afsluttedes  den   14de  Mai.     Grev  Wedel  deltog  ogsaa  da  i  dem-. 

Regenten  og  hans  Raadgivere  hilsede  ikke  Forhandlingernes  Ud- 
fald  med  ublandet  Glæde.  De  havde  ikke  ønsket  den  udvidede  Seddel- 
fabrikation,  hvortil  der  nu  i  Begeistringen  blev  givet  dem  Fuldmagt, 
men  haabet  paa  noget  andet.  De  ønskede  en  paa  solid  Grundvold 
bygget  Bank,  «for  at  komme  i  Besiddelse  af  en  Valuta,  hvis  Gyldighed 
erkjendes  af  alle,  og  som  baner  Staten  den  letteste  Vei  til  at  skaffe 
baade  sig  selv  og  private  sine,  især  udenlandske  Fornødenheder". 
Fremfor  alle  var  Tank  misfornøiet,  og  han  udtalte  aabent,  at  han  ikke 
forstod,  hvorledes  den  finansielle  Ruin  skulde  afværges. 

Man  vilde  foreløbig  nøies  med  den  bestaaende,  midlertidige  Rigs- 
bank  og  udsætte  Oprettelsen  af  en  ny  Bank.  Stemningen  var  nu 
engang  imod  en  saadan.  Tidligere  havde  Oprettelsen  af  en  særegen 
norsk  Bank  været  et  almindeligt  Ønske  hos  alle,  som  deri  havde  Ind- 
sigt  eller  Interesse.  Nu  var  dette  forandret.  Til  Christian  Frederiks 
store  Forbauselse  var  her  Slagordet  blevet :  „Ingen  Bank!  ingen 
Bank!"  og  denne  Stemning  blev  den  seirende.  De  samtidige  Kilder 
har  imidlertid  lidet  at  berette  om  dette  iøinefaldende  Omslag,  og  navn- 
lig nævnes  intet  om,  hvorledes  Grev  Wedel  dertil  stillede  sig^.  Hans 
Mening  kan  dog  ikke  være  tvivlsom;  han  maa  have  været  for  Bankens 
Oprettelse. 

Ved  sin  Deltagelse  i  Debatterne  den  13de  og  14de  Mai  havde 
Grev  Wedel  midt  i  sit  Nederlag  vundet  en  virkelig  Triumf.  Beslut- 
ningen om  Garantien  var  fattet  under  en  Begeistringens  Rus.  Da 
bagefter  den  nøgterne  Overveielse  gjorde  sine  Krav  gjældende,  blev 
Betænkelighederne  større,  og  det  vårede  ikke  længe,  forinden  mange 
følte  Ansvar  ved  at  have  været  med  paa  Beslutninger,  hvis  Rækkevidde 


'  J.  H.  Vogt,  Optegnelser,  S.  46:  „Saaledes  var  dette  den  anden  Statsbankerot 
i  kort  Tid."'  Den  første  foregik  ved  Udstedelsen  af  Forordningen  af  Ste 
Januar  1813.  Kritik  over  Eidsvolds-Garantien  findes  i  Rigstidenden  for  1815, 
No.  52,  Tillæg  og  No.  63—64.  Paa  sidstnævnte  Sted  siges  for  øvrigt,  at  det 
heller  ikke  efter  Garantien  var  udelukket,  at  Kursen  kunde  gaa  til  400. 

-  Bryns  Dagbog  i  Rigsrctssagen  mod  Statsraad  Vogt,  S.  188.  Fr.  Schmidts 
Dagboger,  S.  185. 

^  Jac.  Aall,  Erindringer  (2.  Udg.),  S.  441;  Christian  Frederiks  Dagbog,  S.  109. 
Christian  Frederik  har  ogsaa  i  sin  Tale  til  det  overordentlige  Storting  (senest 
trykt  i  mine  Aktstykker  vedk.  Konventionen  i  Moss,  S.   139)   udtalt   sig   herom. 

de  ikke  formaaede  at  overskue,  og  som  siden  viste  sig  meget  fare- 
truende ved  den  Oversvømmelse  af  lidet  værdifulde  Papirpenge,  de 
bragte  ud  over  Landet,  som  et  enormt  Tillæg  til,  hvad  der  var  i  For- 
veien. Yderligere  gjorde  det  sin  Virkning,  at  Regenten  og  hans 
Raadgivere  ikke  ubetinget  var  fornøiede  med  Sagens  Udfald.  Grev 
Wedel  havde  allerede  den  15de  Mai  en  længere  Samtale  med  to 
Medlemmer  af  Regjeringsraadet,  hvilket  hurtig  bemærkedes.  Rygtet 
vilde  endog  vide,  at  der  skulde  tilbydes  ham  en  Post  i  Raadet  ^ 

Om  noget  saadant  kan  der  imidlertid  ikke  have  været  Tale.  Der- 
til var  Grevens  Stilling  altfor  klar,  ogsaa  i  denne  Sag.  I  Realiteten 
var  han  i  Spørgsmaalet  om  Eidsvolds-Garantien  enig  med  Tank.  Hvis 
nu  denne  paa  Stedet  havde  gaaet  af  som  Regjeringsraad,  fordi  han  var 
uenig  i  det,  som  var  vedtaget,  vilde  det  have  været  meningsløst  at 
tilbyde  hans  Plads  til  en  anden,  der  endnu  skarpere  havde  tilkjende- 
givet  sin  Misfornøielse  med  den  finansielle  Politik,  der  havde  faaet 
Forsamlingens  Tilslutning.  Men  den  voksende  Tillid  til  Grev  Wedel 
fik  alligevel  snart  efter  paa  en  anden  Maade  sit  Udtryk. 

Ved  de  her  omhandlede  Beslutninger  var  ogsaa  vedtaget  Oprettelsen 
af  en  ny  Finanskomité.  I  Mødet  den  16de  Mai  blev  Grev  Wedel 
valgt  som  en  af  dennes  fem  Medlemmer.  Da  han  ikke  billigede  de 
tagne  Bestemmelser,  forekom  det  ham  en  betænkelig  Sag  at  modtage 
et  saadant  Hverv,  og  han  raadførte  sig  derom  med  sine  fortrolige 
Venner.  Disse  fandt,  at  han  ikke  burde  unddrage  sig,  idet  hans  Vei- 
ledning maatte  være  af  den  største  Nytte,  hvordan  end  Statens  politiske 
Stilling  blev,  og  han  modtog  derfor  Valget  -. 

Tilbage  stod  det  at  føie  den  sidste  Slutsten  til  Værket  og  foretage 
Kongevalget.  Denne  Handling  var  bestemt  til  den  17de  Mai,  da 
den  ogsaa  foregik  ^. 

Alle  Forsøg  paa  at  bevirke  en  Udsættelse  af  Kongevalget  var  for- 
gjæves. Det  var  atter  en  nødvendig  Konsekvense  af  de  tidligere  Be- 
slutninger. Peder  Anker  blev  som  første  Repræsentant  for  Akershus 
Amt  den,  der  fik  at  fremsætte  de  Indvendinger,  som  her  kunde  frem- 
byde sig.  Men  Forsamlingen  henholdt  sig  til,  hvad  der  engang  var  be- 
sluttet, og  Anker  afgav  da  sit  Votum : 


'  Bidrag  til  Norges  Historie  i  1814,  I,  S.  365,  383  flg.     N.  Wergeland,  Fortrolige 

Breve,  S.  127. 
-  JAC.   Aall,   Erindringer  (2.   Udg.),  S.  442.      N.    Wergeland,   Fortrol.   Breve, 

S.  127.     Bidrag  til  Norges  Historie  i  1814,  I,  S.  365. 
*   Rigsforsaml.  Forhandl.,  Hefte  6,  S.  20—51. 

„Da  vi  alle  er  uvidende  om  vores  nærværende  politiske  Stilling  i 
Europa,  saa  tror  jeg  det  rigtigst  og  forsigtigst,  ikke  at  stemme  for  noget 
Kongevalg  i  dette  Øieblik,  men  derimod  anholde  hos  Prins-Regenten, 
at  han  indtil  videre  vedbliver  Bestyrelsen  af  Kongeriget  Norge  efter 
den  af  Rigsforsamlingen  sanktionerede  Konstitution.  Efter  at  denne 
min  Mening  var  anført  til  Protokollen,  fandt  Rigsforsamlingen  som 
Lov,  at  jeg  skulde  vælge  en  Konge,  og  vælger  jeg  da  naturligvis  Prins 
Christian  Frederik."  Løvenskiolds  Votum  lød:  „Pligt  saavel  imod 
Norges  Folk  som  imod  den  Fyrste,  der  i  denne  Begivenhed  ene  kunde 
komme  i  Betragtning,  bød,  efter  min  Overbevisning,  Udsættelse  af  det 
Valg,  som  nu  foretages ;  men  da  Rigsforsamlingens  Pluralitet  har  gjort 
mig  Valg  til  Pligt,  vælger  jeg  Prins  Christian  Frederik  til  Norges 
Konge."  Grev  Wedels  Votum  lød  kun  paa,  at  det  var  ordlydende  med 
det,  som  Løvenskiold  havde  afgivet. 

Kongevalget  blev  afgjort,  som  det  kunde  forudsees.  Mindretallets 
Stemmesedler  havde  ingen  anden  Virkning,  end  at  der  dog  atter  var 
nedlagt  en  Protest  mod  det  anvendte  Fortielsessystem.  Enstemmig 
valgt,  modtog  Christian  Frederik  den  Krone,  som  blev  ham  buden. 
Men  der  var  derunder  forefaldt  nye  Udbrud  af  den  Heftighed,  som 
fulgte  af  Partiernes  Modsætning.  Ved  selve  Grundlovsarbeidet  var 
denne  Lidenskabelighed  sjeldnere  kommen  til  Udbrud.  Men  af  og  til 
maatte  den  skaffe  sig  Luft,  og  Anledningen  dertil  frembød  sig  lettest 
under  Debatter  som  de,  der  gjaldt  Garantien  og  Kongevalget '. 

Rigsforsamlingen  havde  dermed  afsluttet  sin  Gjerning.  Men  Grev 
Wedel  havde  ingen  Tro  paa  Varigheden  af  den  Trone,  der  var  reist 
for  Christian  Frederik,  og  hans  stærke  Tvivl  om  denne  kom  jævnlig 
til  Orde.  Ved  den  høitidelige  Gudstjeneste  i  Eidsvolds  Kirke  efter 
Kongens  Antagelse  af  Kronen,  havde  han  med  Jacob  Aall  faaet  sin 
Plads  nær  Prækestolen.  Sognepræsten  undlod  ikke  at  komme  med 
Antydninger,  der  kunde  være  behagelige  for  den  nyvalgte  Konge,  hvem 
han  efter  sit  eget  Udsagn  salvede  „med  overflødig  Salve".  Grev  Wedel 
hviskede  da  til  sin  Sidemand :  „Buk  Dem,  ellers  falder  Smørelsen  ned 
i  Hovedet  paa  os."  Det  var  hans  gamle  Lyst  til  at  anbringe  en  Spøg, 
hvor  den  kunde  falde  i  god  Jord,  som  aldrig  fornegtede  sig.  Eidsvolds- 
mødet  havde  ikke  forandret  ham  -. 


'  Interessante  er  de  Ord,  hvormed  J.  H.  Darre,  en  af  Flertallets  Mænd,  har  af- 
sluttet sin   Dagbog  fra  Eidsvold:     „ paa  Nationens  Vegne  valgte  man  en 

Konge,  —ja   —   maaskee  kun    midlertidig  Konge!''    Hist.  Tidsskr.,lV,  S.  411. 

2  JAC.  Aall,  Erindringer  (2.  Udg.),  S.  450. 

Den  20de  Mai  var  Samværets  sidste  Dag.  En  mere  forsonlig 
Stemning  havde  da  vundet  Overhaand,  og  af  den  var  derfor  denne 
Dags  Samliv  præget.  Ved  Middagsbordet  blev  der  afsunget  en  af 
„Høstgildets"  Sange:  „Enige  Brødre,  det  ville  vi  være",  og  heder  det: 
„Enigheds  Skaal  drukket,  hvorpaa  Ven  og  fordums  Fiende  tog  hin- 
anden  i  Haanden." 

Bagefter  samledes  de  fleste  Medlemmer  i  den  store  Forsamlingssal 
for  at  høre  Referatet  af  de  sidste  Forhandlinger  oplæses.  Grev  Wedel 
og  Løvenskiold  var  derved  ikke  tilstede.  Det  var  ved  denne  Leilighed, 
det  bekjendte  gribende  Optrin  fandt  Sted,  da  Kommandør  Fabricius  op- 
læste  en  Opfordring  til  Enighed,  og  samtlige  i  Øieblikket  nærværende 
Medlemmer  sluttede  Haand  i  Haand  en  Broderkjæde,  med  Forglemmelse 
af  al  fordums  Strid  ^ 

Dermed  kunde  Repræsentanterne  skilles  og  begive  sig  hjem. 

For  Medlemmerne  af  den  lille  Opposition  maatte  det  i  disse  Dage  staa 
klart,  at  de  fremdeles  havde  at  møde  megen  Miskjendelse.  Det  var  ikke 
med  lyse  Tanker,  de  forlod  Stedet  for  et  Samvære,  hvorunder  der  mod 
dem  var  faldt  saa  mange  nedsættende  og  krænkende  Ord,  som  Tilfældet 
havde  været  paa  Eidsvold.  Det  kunde  nok  falde  dem  vanskeligt  at 
glemme,  selv  om  de  noksaa  meget  i  Bevidstheden  om  sine  Hensigters 
Renhed  kunde  være  villige  til  at  tilgive  sine  Modstandere. 

Herom  mangler  der  ikke  Vidnesbyrd.  Paa  de  følgende  Blade  vil 
der  ogsaa  blive  meddelt  flere  saadanne. 

De  to  Medlemmer  af  Oppositionen,  hvem  Miskjendelsen  haardest 
og  skarpest  havde  rammet,  var  ubestridelig  Løvenskiold  og  Wergeland. 
Men  den  føltes  ogsaa  bittert  af  andre,  idet  selv  Jacob  Aall  fandt  at 
maatte  beklage  sig  og  gav  stærke  Udtryk  for  sine  Følelser  over  den 
Behandling,  han  havde  døiet.  I  denne  Henseende  havde  Forsamlingen, 
under  Christian  Frederiks  Overledelse,  uimodsigelig  faaet  en  de- 
magogisk Karakter,  der  for  Eftertiden  maa  gjøre  et  Skaar  i  de  ideale 
Forestillinger,  hvormed  ellers  alt,  som  staar  i  Forbindelse  med  Eids- 
vold, pleier  at  betragtes. 

Politiken  af  16de  Februar  havde  foreløbig  seiret,  og  dermed  var 
Kompromissets  og  Plebiscitets  Forudsætninger  Virkelighed.  Det  stod 
nu  alene  tilbage  at  prøve,  hvor  længe  de  kunde  holde  ud.  For  denne 
Prøvelse,  som  blev  de  paafølgende  Maaneders  Sag,  maatte  der  imidler- 
tid   komme    i    Betragtning   en    hel    Række   af  Momenter,  som  ikke  var 


'   Fr.  Schmidts  Dagboger,  S.  193. 

afhængige  af,  hvad  der  kunde  besluttes  i  den  norske  Konges  Raad. 
Christian  Frederik  havde  som  Lederen  af  den  norske  Politik  ført 
Sagerne  saa  langt,  det  stod  i  hans  Magt,  og  han  kunde  med  Selv- 
tillid  og  Tilfredshed  se  tilbage  paa,  hvad  han  indtil  den  20de  Mai  havde 
opnaaet. 

Efter  denne  Dag  forandredes  Scenen.  For  den  nyvalgte  Konge 
gjaldt  det  ikke  mere  om  at  arbeide  med  en  Rigsforsamling,  som  lededes 
af  hans  Venner.  Noget  nyt  skulde  nu  komme  ind,  over  hvilket  han 
ikke  var  Herre.  Falsens  glimr.ende  Egenskaber  som  Partifører,  Sver- 
drups  mægtige  Personlighed,  Reins  agitatoriske  Glød  kunde  ikke  læn- 
gere  bestemme  Sagernes  Gang. 

Kongen  og  hans  Statsraad  var  efter  den  20de  Mai  Midtpunktet. 
Paa  dem  hvilede  fra  nu  af  den  hele  Ansvarstyngde.  De  havde  fra  nu 
af  at  styre  det  hele,  tåge  alle  Beslutninger  paa  egen  Haand  og  føre 
det  begyndte  Værk  frem  til  en  lykkelig  Udgang.  Paa  Eidsvold  havde 
der  været  fattet  mange  Beslutninger,  hvis  Følger  og  Rækkevidde  hver- 
ken Rigsforsamlingen  eller  Regenten  havde  kunnet  overse.  I  Kongens 
Palæ  kunde  det  ikke  gaa  paa  denne  Maade.  Alvoret  meldte  sig  og 
kunde  ikke  vises  tilbage. 

Første  Akt  af  det  store  Drama  var  spillet  paa  Eidsvold.  For  den 
anden  blev  Hovedstaden  den  selvskrevne  Skueplads.  Til  denne  anden 
Akt  knyttede  der  sig  en  større  Spænding  end  til  den  første.  Christian 
Frederik  var  nu  den  handlende  Hovedperson,  Grev  Wedel  kun  en  Til- 
skuer. Omstændighederne  havde  ført  det  derhen,  trods  hans  Ungdoms 
Drømme  om  de  store  Beslutninger. 


x. 
EFTER  RIGSFORSAMLINGEN. 


Kongen  og  hans  Raad!  Hvem  var  da  disse  Mænd,  der  nu  skulde 
tåge  Ansvaret  og  føre  Beslutningerne  fra  Eidsvold  frem  til  en  lykkelig 
Ende?  Det  var  uprøvede  Politikere,  som  endnu  ikke  havde  havt  An- 
ledning til  at  vise,  hvad  der  boede  i  dem.  Da  Christian  Frederik  i 
Marts  sammensatte  sit  Regjeringsraad,  og  da  han  i  Mai,  efter  Konge- 
valget udnævnte  dettes  Medlemmer  til  Statsraader,  havde  han  ikke 
kjendt  meget  til  sine  nye  Raadgiveres  Forudsætninger  for  det  ansvars- 
fulde  Hverv,  som  dermed  lagdes  paa  deres  Skuldre.  Valget  maatte 
foretages  inden  en  snever  Kreds,  næsten  iblinde. 

Statsraadet  talte  kun  syv  Medlemmer.  Generallieutenant  Haxt- 
HAUSEN  og  Carsten  Tank  var  Chefer  for  Finans-Departementet,  Jonas 
Collett  bestyrede  Departementet  for  det  indre,  M.  L.  Sommerhielm 
Justits-Departementet,  Niels  Aall,  tidligere  Raadmand  i  Skien,  Handels- 
og  Told-Departementet,  medens  Marcus  Gjøe  Rosenkrantz  blev  Direk- 
tør for  Rigsbanken.  Til  Statsraadet  hørte  desuden  Carsten  Anker,  hvis 
Departement  senere  var  bestemt  til  at  omfatte  Fabrik-,  Skov-  og  Berg- 
væsen,  men  som  foreløbig  ikke  traadte  i  Funktion,  da  der  var  ham 
betroet  en  vigtig  diplomatisk  Sendelse  til  London,  hvor  han  med  en  ung 
Mands  Kraft  energisk  virkede  for  Christian  Frederiks  og  Norges  Sag. 
Noget  Kirke-Departement  blev  ikke  oprettet;  i  dets  Sted  traadte  en 
Komité  for  Oplysningsvæsenet,  bestaaende  af  Biskop  Bech,  Professor 
N.  Treschow  og  Professor  Georg  Sverdrup. 

Dette  var  altsaa  de  Mænd,  der  skulde  omgive  Christian  Frederik, 
da  han  havde  besteget  Norges  Trone.  Paa  dem  havde  han  i  Fremtiden 
at  støtte  sig.  Saa  fik  det  vise  sig,  hvad  de  kunde  udrette.  Samtidens 
Dom    om    Haxthausen    lød    tvivlsom.     Men    for    øvrigt   kunde  det  med 

Grund  siges,  at  Kongens  Valg  havde  Folkets  Tillid,  og  at  de  endnu 
uøvede  Medlemmer  af  Raadet  besad  et  stort  Fond  af  Dygtighed,  Hæder- 
lighed  og  almen  Tillid,  der  i  Farens  Tid  maatte  give  deres  Stemme 
stor  Vægt. 

I  det  Øieblik,  da  disse  Mænd  ombyttede  sin  Stilling  som  Regjerings- 
raader  med  den  endnu  høiere  som  de  konstitutionelt  ansvarlige  Med- 
lemmer af  Statsraadet,  var  Situationen  allerede  ifærd  med  at  forandres. 
Kongen  selv  havde  indtil  dette  Tidspunkt  været  fulgt  af  Heldet.  Han 
vilde  saa  gjerne  føle  Lykken  ved  at  bære  en  Krone,  der  var  ham 
skjænket  ved  Folkets  Ønsker,  ikke  vunden  ved  Blod  og  Intriger,  og 
naar  han  lyttede  efter  Folkets  Stemme,  da  hørte  han  endnu  Jubelen 
lyde  om  det  kongelige  Palæ ;  —  endnu  kunde  han  i  fulde  Drag  nyde 
den  Hyldest,  der  bragtes  ham  i  den  mest  usminkede  Form.  Men  i 
Horizonten  tråk  mørke  Skyer  op.  Der  kunde  være  god  Grund  til  at 
spørge,  hvorlænge  Heldet  fremdeles  kunde  holde  ved. 

Endnu  ved  Udgangen  af  Mai  Maaned  kunde  Kongen  trøste  sig 
med,  at  der  ikke  for  ham  havde  vist  sig  Tegn  til,  at  Skjæbnen  vilde 
vende  sig  mod  ham.  Han  klyngede  sig  fremdeles  til  Haabet  om,  at  det 
tilsidst  vilde  blive  ham  muligt  at  føre  sin  Sag  til  en  lykkelig  Udgang. 
I  sin  isolerede  Stilling  havde  han  endnu  Adgang  til  at  drømme  om,  at 
det  vilde  gaa,  som  han  havde  beregnet.  Men  han  anede  kommende 
Vanskeligheder. 

Christian  Frederik  havde  bundet  sig.  Ansvaret  laa  nødvendig 
tungere  over  Kongen  end  over  Regenten,  og  den  virkelige  Afgjørelses- 
dag  nærmede  sig,  langsomt,  sikkert.  Den  kunde  ikke  skydes  bort.  Saa 
kom  de  saare  og  bitre  Tanker,  om  det  ikke  for  hver  Dag,  som  gik, 
blev  ham  alt  vanskeligere  med  Ære  at  trække  sig  ud  af  det  dristige 
Spil,  han  havde  begyndt  i  Egenskab  af  Forkjæmper  for  det  oldenburgske 
Dynastis  historiske  Ret,  og  som  han  skulde  fortsætte  i  Egenskab  af 
Norges  konstitutionelle  Konge.  Tvivlene  kom;  de  lagde  sig  ængstende 
over  ham.  Udenfra  var  der  allerede  hørt  de  første  truende  Bud,  og 
Udsigterne  for  det  nye  Kongedømme  tegnede  sig  ikke  lykkelig. 

Imellem  Kongens  nærmere  Omgivelser  kunde  der  høres  stolte  Ord 
om  at  seire  eller  dø.  Den  høilydte  Tale  om  en  sidste,  ærefuld  og  for- 
tvivlet  Kamp  for  et  til  Undergang  viet  Land  havde  i  disse  Kredse 
endnu  sin  fulde  Kurs.  I  et  Brev,  som  den  nye  Konge  20de  Juni  skrev 
til  Prins  Frederik  af  Hessen,  har  han  selv  udtalt  sig  paa  denne  Maade; 
det  var  „Huset  Holsteins  Kamp  mod  en  fremmed  Nidding",  der  skulde 
gjennemkjæmpes    i    og    med    «Kampen   for    Norge";  skulde  endnu  hans 

Grev  J.  C.  H.  Wedel  Jarlsberg.    II.  15 

Haab  om  Bistand  fra.  England  svigte,  da  stod  intet  Valg  tilbage,  uden 
at  forsvare  Fædrelandet,  selv  mod  Overmagten,  og  i  værste  Fald  at 
ligge  under  med  Ære\ 

Idet  alt  Haab  om  anden  Hjælp  maatte  svigte,  havde  han  saa  meget 
stærkere  fæstet  sig  ved  Troen  paa,  at  dog  ialfald  den  britiske  Politik 
engang  vilde  vise  sig  ham  gunstig.  Af  hans  Breve  til  Carsten  Anker 
kan  allerbedst  sees,  at  de  britiske  Illusioner  til  det  sidste  bevarede 
sin  Magt  over  ham-.  I  et  Brev  af  10de  Mai  har  han  saaledes  forklaret 
for  Anker,  hvorledes  han  stolede  mest  paa  England,  og  hvorledes  han, 
i  Tilfælde  af,  at  der  kom  en  russisk  Gesandt  til  Norge,  vilde  skyde  sin 
Sag  ind  under  Englands  Mægling;  af  dette  Brev  sees  ogsaa,  at  han 
drømte  om  at  kunne  faa  Hjælp  fra  den  engelske  Finansverden,  idet 
han  bad  Anker,  om  muligt,  at  skaffe  et  Laan  paa  £   100,000. 

Bag  disse  Forhaabninger  laa  dog  en  Følelse  af,  at  Grunden  for 
hver  Dag  blev  mere  usikker.  Hjælpen  udenfra  kom  ikke,  og  hvad  der 
engang  havde  kunnet  opfattes  som  Muligheder,  hvormed  der  lod  sig 
regne,  viste  sig  stedse  mere  uklart  og  utrygt.  Saa  stod  tilbage  Tanken 
paa  den  sidste  Fortvivlelsens  Kamp;  men  det  er  ikke  at  gaa  Christian 
Frederiks  Ære  for  nær,  at  udtale  den  Mening,  at  disse  Drømme  neppe 
var  Udtryk  for  hans  inderste  Tanker.  Han  kunde  ikke  have  nogen 
fast  Forvisning  om,  at  han  skulde  være  bestemt  til  at  indskrive  sit 
Navn  i  Historien  som  Fører  i  en  skjæbnesvanger  Kamp,  der  maatte 
sidestilles  med  Spaniens  Forsvar  mod  Napoleon.  Saadanne  Laurbær 
laa  ikke  for  ham,  og  Christian  Frederik  kjendte  sig  selv.  Han  har  nok 
talt  om  en  Kamp  for  Norge  og  for  Huset  Holstein.  Men  det  var  ikke 
af  de  Udsigter,  til  hvilke  han  saa  hen  med  Glæde  og  Tillid. 

Det  var  denne  Kamp  for  Seier  eller  Død,  om  hvilken  der  taltes  saa 
høie  Ord,  og  om  hvilken  det  var  forrædersk  at  tvivle.  For  dens  Skyld 
var  det  ikke  raadeligt  at  være  altfor  aaben;  tilsyneladende  skulde  alt 
være  lyst  og  herligt.  Officielt  maatte  Fædrelandets  Tilstand  og  frem- 
tidige Udsigter  alene  males  med  de  lysende  Farver  fra  Eidsvold.  Virke- 
ligheden skulde  holdes  borte  fra  det  Billede,  der  vistes  frem.  De  glade 
Forhaabninger  maatte  ikke  mødes  af  de  mørke  Tvivl. 

Men  Virkeligheden  lod  sig  ikke  tvinge  tilbage.  Den  bød  sig  frem, 
og  den  var  mørk,  som  den  sjelden  havde  været  det  i  Norges  Land. 
Det  blev  her  Oppositionen  fra  Eidsvold,  som  viste  sig  mest  lydhør  mod 


'   Aktstykker  vedk.  Konventionen  i  Moss,  S.  8—10. 
-   Bidrag  til  Norges  Historie  i  1814,  II,  S.  23—129. 

Folket  i  dets  Nod.  Den  talte  i  sine  Rækker  de  store  Godseiere,  der 
havde  reist  til  Eidsvold  med  et  nøiagtigt  Kjendskab  til  Folkets  Lidelser 
i  de  Egne,  hvor  de  horte  hjemme,  og  med  Ønsket  om  at  kunne  træffe 
en  Afgjorelse,  hvorved  disse  kunde  lindres,  og  som  nu,  efter  Tilbage- 
komsten  til  Hjemmet,  paa  ny  havde  den  bedste  Anledning  til  at  lære 
Forholdene  at  kjende,  som  de  virkelig  var. 

Almuen  var  vant  til  at  vende  sig  til  disse  Mænd,  naar  der  var 
Nod  og  Uaar,  og  den  havde  lang  Erfaring  for,  at  de  vilde  hjælpe,  saa 
langt  deres  Evner  rak.  Nu  kom  alle  de  lidende,  Bønder  og  Værks- 
arbeidere.  Men  det  var  vanskeligt  at  hjælpe,  og  de  store  Godseiere, 
som  engang  havde  havt  baade  Viljen  og  Evnen,  maatte  nu,  overfor  den 
bitre  Nod,  tilstaa  sin  Afmagt,  medens  de  dobbelt  følte  den  skjærende 
Modsætning,  som  Virkeligheden  bød  til  de  store  Ord,  hvormed  det 
seirende  Flertal  havde  mødt  dem  paa  Eidsvold.  De  saa,  hvorledes 
Folket  led  i  Stilhed,  og  de  saa,  hvorledes  det  maatte  lide  fremdeles, 
saalænge  ikke  den  lovede  Fred  i  Norden  var  bleven  til  Virkelighed. 
Det  var  ikke  let  at  naa  frem  til  Tronens  Fod  med  en  Fremstilling  af 
Lidelsen  og  Nøden. 

Et  sandt  Udtryk  for  den  Stemning,  der  herskede  i  Nedenæs  Amt 
om  Sommeren  1814,  findes  i  et  Brev,  som  Jacob  Aall  den  2den  Juni 
skrev  til  Peder  Anker-     Dette  Brev  taler  et  tydeligt  Sprog: 

Næs  Jernværk  pr.  Brevig  2den  Juni   1814. 

„Deres  Højvelbaarenhed  vil  ikke  fortørnes  over,  at  jeg  skriftlig 
bevidner  Dem  min  Erkjendtlighed  for  det  Venskab,  som  De  viiste  mig 
medens  mit  Ophold  paa  Eidsvold.  Rigsdagens  Ubehageligheder  formil- 
dedes usigeligen  for  mig  ved  den  Tilflugt,  som  jeg  havde  til  Dem,  og 
jeg  glemmer  vist  aldrig  de  fornyede  Beviis  som  De  gav  mig  paa  Deres 
Venskab.  Min  Længsel  efter  mit  Hjem  forbød  mig  at  besøge  Dem  paa 
Bogstad,  og  jeg  beder  Dem  undskylde  min  lilfærdighed  denne  Gang. 

Ved  min  Tilbagekomst  fandt  jeg  Folket  kun  lidet  tilfreds  med  hvad 
der  paa  Rigsdagen  er  foretaget.  Mangelen  her  har  aldrig  været  større 
end  i  nærværende  Øieblik,  og  mine  Kræfter  til  at  afhjelpe  den  ere  i 
den  højeste  Grad  svækkede.  Utaalmodigheden  voxer  med  Mangelen, 
og  jeg  er  vis  paa  at  have  været  langt  [mere  -  velkommen  naar  jeg  havde 


*  Original  paa  Vækkerø,  tilhørende  Statsminister  Løvenskiold. 
-  Her   er   et   lidet  Stykke  af  Brevet  bortrevet;  det  er  dog  ikke  tvivlsomt,  at  der 
har  staaet:  mere. 

bragt  Efterretning  om  Fred  end  om  et  Kongevalg.  Mit  eget  Mod  synker 
ogsaa  dagligen.  Fra  Fyrstens  Kreds  ere  nu  de  Mænd  bortfjærnede, 
som  kjende  Landets  Forfatning  og  Trang  til  en  forandret  Stilling,  og 
han  er  omringet  af  exalterede  Patrioter,  der  have  langt  større  Begreber 
om  Landets  Kræfter  end  de  burde  have.  Den  evige  Jubel  og  Hylding 
maatte  bestikke  endog  et  roligt  Gemyt,  og  det  er  ikke  at  undre  over, 
om  Fyrsten  søger  indtil  det  Yderste  at  forsvare  en  Krone,  som  han 
anseer  sig  overleveret  af  den  talrigste  og  ædleste  Deel  af  Nationen. 
Disse  Udsigter  ere  saa  mørke  at  end  ikke  den  lykkeligste  huslige  Stil- 
ling er  i  Stand  til  at  oplive  Sjelen.  —  Herforbi  er  rejst  en  Engelsk 
Gesandt.  Gid,  at  denne  Mand  vilde  føre  et  bestemt  Sprog,  og  at  han 
var  udsendt  med  reene  Forholdsregler.  Denne  ravende  Stilling,  disse 
falske  Forhaabninger,  disse  tvetydige  Forholdsregler  af  fremmede  Magter, 
bringe  dette  ulykkelige  Land  reent  i  Fordærvelse.  Maatte  derfor  de 
Mænds  blinde  Haab,  som  nærmest  omringe  Prindsen,  omsider  vige  [for^ 
den  klare  Virkelighed!  — Men  Kronen,  den  nyeoprundne  Hofglands,  de 
nyeskabte  Embeder  ere  ligesaa  mange  Anstødssteene  for  en  lykkelig  Til- 
endebringelse  af  vores  Elendighed,  og  det  skal  ikke  forundre  mig  om 
ogsaa  dette  Gesandtskab  drager  hiem  med  uforrettet  Sag,  og  at  vores 
Konge  haaber  alt  af  nye  Forsøg  paa  fremmede  Magter.  Folkets  bestemte 
Villie  skal  vel  atter  forelægges  de  Allierede. 

Greve  Wedel  beder  jeg  paa  det  venskabeligste  hilset.  Jeg  vilde 
ogsaa  have  tilskrevet  ham  i  Dag;  men  jeg  veed  ikke  om  han  er  rejst 
til  Jarlsberg. 

Med  Højagtelse  og  oprigtig  Hengivenhed 
J.  Aall  junior." 

Et  andet,  noget  lignende  Udtryk  for  de  Stemninger,  som  rørte  sig  i 
den  lille  Kreds,  der  broderlig  havde  staaet  sammen  paa  Eidsvold,  findes 
i  et  Brev  fra  Løvenskiold  til  Peder  Anker.  Det  er  ogsaa  et  Bidrag  til 
at  forståa  de  Følelser,  der  rørte  sig  hos  Rigsforsamlingens  Opposition 
i  den  nærmeste  Tid  efter  Tilbagereisen.     Brevet^  lyder  saaledes: 

Fossum  d.  4'^=  Juny  1814. 
„AlIerhøystærede  Herr  Kammerherre! 
Det  er  en  sand  Trang  for  mit  Hierte,  at  bevidne  Dem  min  inderlige 
og   oprigtige  Taknemmelighed,    for  de  mange  Beviser  paa  Bevaagenhed 


'   Ordet  er  bortrevet  sammen    med   det  i   foregaaende   Note   omtalte   mere,  der 

staar  paa  første  Side  af  Bladet. 
-   Original  paa  Vækkerø,  tilhørende  Statsminister  Løvenskiold. 

Og  Venskab,  hvormed  De  under  vores  seneste  i  saa  mange  Henseender 
kummerfulde  Samliv  hafde  den  Godhed  at  beære  mig,  og  ieg  tillader  mig 
herved  at  tilfredsstille  denne  Trang. 

Mit  Livs  ulykkeligste  sex  Uger  havde  jeg  paa  Edsvold,  hvor 
jeg  daglig  var  Vidne  til  de  efter  min  fuldkomne  Overbeviisning  ukloge 
Raad  og  Beslutninger,  som  vil  styrte  vort  elskede  Fædreland  fra  Gravens 
Bredde  (?)  i  Bundles  Afgrund,  hvor  min  Tilværelse  daglig  forbittredes, 
ved  den  forhadte  Mistanke,  som  opvaktes  mod  mit  Sindelaug  for  et 
Fædreland,  for  hvis  Hæder  og  Hæld  ingen  Nordmands  Hierte  slaaer 
varmere  end  mit.  Min  eneste  Trøst  var  og  er:  Overbeviisning  om 
mine  Hensigters  Reenhed,  Vished  om  at  min  Anskuelse  af  Fædrelandets 
Stilling,  stemmer  med  Deres  bedste  Herr  Kammerherre  og  fleere  af 
mine  agtbareste  Landsmænds.  Modtag  min  hierteligste  Tak  for  de 
Timer  De  skiænkede  mig  paa  Edsvold  (de  eneste  ieg  nød  der)  for  de 
saare  lykkelige  Dage,  min  Kone  og  ieg  hafde  den  Lykke  at  leve  med 
Dem  og  Deres,  paa  det  velsignede  Bogstad.  Behag  at  anbefale  min 
Kone  og  mig  Deres  kiære  Børns  —  venskabelige  Erindring.  Je  Icur  en 
dis  autant! 

Under  lykkeligere  offentlige  Omstændigheder,  vilde  ieg  nu  efter 
at  være  befriet  fra  offentlige  Byrder,  føele  mig  saare  lykkelig  i  min 
private  Virkekreds;  men  hvorledes  skulde  ieg  føele  mig  lykkelig,  ved 
daglig  at  være  omgiven  af  Nød  og  Elendighed,  af  tusinde  Trængende, 
hvis  Trang  ieg  for  Øyeblikket  kun  kummerlig  kan  afhielpe,  som  ieg 
strax  maae  overlade  til  sin  sørgelige  hielpeløse  Skiebne?  Gid  de  Mænd, 
som  endnu  ikke  vilde  kiende  Landets  Nød,  stode  i  mit  Stæd,  med  Villie 
og  Ævne    til    at  afhielpe    den  Elendighed,  hvortil  ieg  daglig  er  Vidne!! 

Befal  (sic)  at  takke  min  Ven  Wedel  for  Laanet  af  hans  skiønne 
Kiærre,  som  i  disse  Dage  tillige  med  Sælerne,  hvorfor  forbindtligst 
takkes,  tilbage  sendes  med  en  Fragtemand  Mads  Nielsen. 

Fra  Udlandet  høres  her  slet  Intet!  Man  fortæller  om  en  engelsk 
Gesandts  Ankomst  til  Christiansand?  Veed  man  hos  Dem  bedste 
Herr  Kammerherre!  noget  interessant,  saa  vover  ieg  indstændigst 
at  bede  om  Meddeelelse.  Høres  endnu  intet  fra  vore  udsendte  Ge- 
sandter? Statsrd.  Aall  har  i  nogle  Dage  været  hiemme;  men  ieg  har 
ikke  seet  ham.  Man  siger  at  han  kun  oppebier  sin  sidste  Ordre  for  i 
offentligt  Ærende  at  seile  til  Engelland,  geleidet  af  Secretair  Chrystie 
og  —  Hr.  Rosenkilde.  Denne  sidste  vil  da  der  kunde  faae  nøyere 
Begreb  om  en  B  u  d  g  e  t.  —  Naturen  synes  at  giøre  fælleds  Sag  med 
de   øvrige  os  omgivende  Omstændigheder.     Kulden  vedvarer!    Hverken 

Græs  eller  Ager  kan  komme  frem.  —  Min  gode  gamle  Fader  formelder 
sin  Respect.  Han  fulgte  her  hiem  med  os  og  glæder  os  endnu  med 
sin  Nærværelse.  Endnu  en  Gang  paalægger  min  Kone  mig  de  ven- 
ligste  Hilsener  og  Taksigelser  til  Dem  og  Deres,  Peder,  Harald  og  lille 
søde  Cathrine  inclusive. 

Til  Slutning  en  Bøn  bedste  Herr  Kammerherre!  Glæd  os  tillige 
med  Deres  Børn  ved  Deres  kiære  Besøg  sidst  i  denne  Maaned  en  Gang, 
da  Aarstiden  skulde  være  behageligst.  Min  Kone  paastaaer  vel,  at 
denne  Bøn  er  ubeskeden,  med  Hensyn  paa  Fossums  slette  Herberge; 
men  ieg  stoler  paa:  at  hvor  der  er  Hierterum  er  Husrum,  ieg  indbilder 
mig,  at  De  alle  kunde  have  got  af  en  liden  Tour  og  De  vil  her  blive 
modtagen  med  aabne  Arme.  —  Min  Rug  staaer  deilig;  men  Vinter 
Hveden    ikke    stort    bedre    end    Lohvede.      Den  har   i    Aar  slaaet   Feil 

overalt. 

Adieu  bedste  kiæreste  Herr  Kammerherre!  Endnu  en  Gang  hier- 
telig  Tak!  og  Bøn  om  Deres  vedvarende  Bevaagenhed  og  Venskab 
for  Deres 

oprigtigst  hengivne  og  taknemmeligen 
forbundne 

Løvenskiold" 
Høyvelbaarne 
Hr.  Kammerherre  P.  Anker! 
Storkors. 

En  Paategning  paa  Brevet  viser,  at  det  er  besvaret  allerede  den 
10de  Juni.  Men  Svaret,  der  kan  have  indeholdt  interessante  Udtalelser 
af  Peder  Anker,  som  et  tilsvarende  Stemningsbillede,  er  neppe  bevaret; 
det  vilde  havt  sit  Værd,  om  der  havde  været  Anledning  til  at  læse, 
hvorledes  de  samme  Forhold  opfattedes  paa  Bogstad.  Thi  det  kan  ikke 
være  tvivlsomt,  at  vi  ogsaa  derfra  kunde  have  faaet  vigtige  Oplysninger 
om  den  Nød,  der  herskede  i  Landet,  og  om  den  Misstemning,  der  raadede 
ude  i  Folket. 

Om  Sandheden  af  de  Vidnesbyrd,  som  gives  i  disse  Breve,  kan 
der  ikke  tvivles.  Dog  er  at  mærke,  at  netop  de  Strøg,  hvori  Aall  og 
Løvenskiold  boede,  maatte  være  blandt  dem,  der  led  haardest  under 
den  med  den  britiske  Blokadespærring  følgende  Mangel  paa  mange  af 
Livets  Fornødenheder.  Det  var  jo  Egne  med  ringe  og  karrig  Jord,  hvor 
der  var  store  Brug  med  mange  Arbeidere,  og  hvor  Kystbefolkningens 
Hovednæring,   Skibsfarten,    var   stanset,  og  det   er    forklarligt,  at  Nøds- 

tilstanden  netop  her  maatte  føles  mest  trykkende.  I  Fjorddistrikterne 
vestenfjelds,  i  de  store  Indlandsdalfører,  paa  Oplandene  og  i  Tronde- 
lagen  kan  der  muligens  have  været  noget  bedre  Forhold,  omend  ogsaa 
der  Noden  maatte  staa  truende  for  Døren. 

Netop  denne  Nød,  denne  Mistillid  til  den  kommende  Tid  har  kun 
altfor  knapt,  altfor  sjelden  faaet  sin  Plads  i  Skildringerne  fra  Aaret  1814. 
Derfor  er  de  her  meddelte  Breve  af  Vigtighed,  Det  har  hidtil  faldt 
vanskeligt,  rigtig  at  sætte  sig  ind  i,  hvordan  Medlemmerne  af  det  lille 
Mindretal  fra  Eidsvold  betragtede  de  økonomiske  Forhold,  —  hvorledes 
deres  Dom  maatte  lyde  om  de  nærmeste  Følger  af  Kongevalget  og 
Vedtagelsen  af  Eidsvolds-Garantien.  Nu  kan  disse  Mænd,  Repræsen- 
tanter  for  Landets  vigtigste  Næringsveie,  Agerbrug,  Bergværksdrift  og 
Skibsfart,  selv  tale,  saaledes  som  de  efter  Hjemkomsten  i  fortrolige 
Breve  udvekslede  sine  Tanker  om,  hvad  de  nys  havde  gjennemlevet, 
og  om  hvad  de  mente,  der  fremdeles  kunde  forestaa.  I  Brevene  føres 
der  et  aabent  Sprog,  og  de  bliver  et  Indlæg  mod  det  Pres,  som  paa 
Eidsvold  fra  de  ledende  og  herskende  Hold  var  øvet  mod  dem,  som 
vovede  at  vedstaa  en  afvigende  Mening.  Tillige  er  disse  Breve  nogle 
af  de  yderst  faatallige  Kilder,  af  hvilke  der  kan  erholdes  Kundskab  om, 
hvad  Folkets  store  Mængde  mente  angaaende  Beslutningerne  paa  Eids- 
vold, og  om  det  Raab  efter  Brød,  som  hørtes  fra  tusinde  hungrende 
Munde. 

Det  er  ikke  Udbrudet  af  en  mod  Kongen  personlig  rettet  Uvilje, 
som  kommer  tilsyne  hos  Brevenes  Forfattere.  Det  var  sindige,  alvorlige 
Mænd,  optagne  af  Bekymringen  for  at  skaffe  det  daglige  Brød  til 
sine  undergivne,  og  som  havde  den  bedste  Anledning  til  at  se  og 
dømme  om  det  økonomiske  Tryk,  der  hvilede  paa  Landet.  I  dem  ser 
vi  Tolkene  for  de  Stemninger,  der  ganske  undtagelsesvis  kom  til  Orde, 
men  som  skjærende  stak  af  mod  den  Jubel,  der  hilsede  Kongen.  Det 
var  naturligt,  at  disse  Mænd  ikke  delte  den  sikre  Tro  paa  en  heldig 
Udgang  af  det  begyndte  Værk,  som  i  det  kongelige  Palæs  Sale  gjaldt 
for  det  eneste  usvigelige  Tegn  paa  en  ægte  Fædrelandsven. 

Men  saa  forstaaes  det  tillige,  hvor  de  store  Godseiere,  Grev  Wedel, 
Aall,  Anker  og  Løvenskiold,  havde  sine  Tanker,  naar  de  paa  Eidsvold 
stod  imod  den  seirende  Politik,  fremfor  alt  imod  de  finansielle  Beslut- 
ninger, der  fulgte  af  denne.  De  dvælede  nok  ofte  ved  de  fattige  Hytter 
oppe  under  Aaserne  og  ude  i  de  ytterste  Skjær,  og  de  kjendte  mangen 
en  Oplevelse,  svarende  til  den,  som  mange  Aar  senere  digtedes  om 
„Terje  Viken".     Hvad  der  for  den  nulevende  Slægt  er  et  stemningsfuldt 

Digt,  der  vækker  Medfølelse  og  Begeistring,  var  for  Grev  Wedel  og 
hans  vestlandske  Meningsfæller  en  Række  vemodige  Billeder  af  en 
sørgelig  Virkelighed.  Fra  Folkets  store  Masse,  fra  de  dybe  Lag  kom 
de  Stemninger,  der  lod  Godseierne  se  paa  Fædrelandets  Stilling  med 
inderlig  Bekymring.  Dette  er  ogsaa  et  af  de  Træk  i  Historien  om  1814, 
der  alt  for  meget  oversees. 

For  disse  Godseiere  var  der  ingen  Trang  til  at  vende  sig  mod  den 
nyreiste  Kongetrone.  Hoffets  Glans  og  de  store  Embeder  lokkede  dem 
ikke,  allermindst  Grev  Wedel.  Han  blendedes  ikke  af  det  Held,  som 
hidtil  havde  fulgt  Kongen,  og  han  imødesaa,  hvad  der  videre  skulde  ske, 
uden  at  vildledes  af  alt,  som  forekom  denne  at  være  gunstige  Varsler 
og  vedblivende  lod  ham  tvinge  sig  ind  i  de  gamle  Forhaabninger  om 
den  Bistand  udenfra,  der  i  hans  Person  skulde  betrygge  det  oldenburgske 
Dynasti  som  Norges  Herskerhus.  Mere  end  de  andre  stødtes  Grev 
Wedel  i  denne  Tid  bort  fra  Kongen. 

For  Peder  Anker  gik  det  lettere.  Med  hans  naturlige  Bonhommie 
lod  der  sig  finde  en  Form,  hvorunder  det  kunde  gaa  an  at  færdes 
sammen  med  Kongen,  ja,  endog  at  se  denne  som  Gjæst  paa  Bogstad. 
Af  Christian  Frederiks  Dagbog  erfares,  at  Peder  Anker  allerede  den 
19de  Mai  havde  givet  en  Forsikring  om  fremtidig  Lojalitet,  efterat  Ud- 
faldet  nu  engang  var  afgjort,  —  og  at  han  atter  den  22de  havde  været 
tilstede  ved  den  Frokost,  som  umiddelbart  forud  for  Kongens  Indtog  i 
Hovedstaden  blev  given  paa  Sinsen'.  Om  Grev  Wedel  end  ikke  har 
billiget  dette,  saa  kunde  han  dog  ikke  modsætte  sig  det.  For  ham  var 
der  foreløbig  ikke  andet  at  gjøre  end  at  tie  og  vente,  for  at  se,  hvem 
Begivenhederne  vilde  give  Ret  i  Opfatningen  af  den  kommende  Tid, 
hvad  den  vilde  bringe.  Imidlertid  fik  han  stedse  mere  at  føle,  hvad 
det  var  at  staa  som  Christian  Frederiks  personlige  Antagonist. 

Grev  Wedel  var  selv  afskaaren  fra  enhver  Anledning  til  at  øve 
nogen  umiddelbar  Indflydelse.  Han  var  Privatmanden,  hvis  eneste 
Deltagelse  i  Fædrelandets  offentlige  Anliggender  blev  det  Arbeide,  han 
skulde  faa  at  udrette  som  Medlem  af  Finanskomitéen.  Forøvrigt  stod 
han  ensom  og  forladt,  hvad  ogsaa  andre  mærkede.  De  Ord,  som  Claus 
Pavels    den    31te    Mai    nedskrev    i    sin    Dagbog-,    viser  dette  tydelig: 


*  Christian  Frederiks  Dagbog,  S.  117,  120.  Hvad  Wirsén  har  fortalt  om,  at 
Grev  Wedel  senere  til  ham  havde  ytret,  at  han  ikke  havde  seet  Kongen  efter 
hans  Tronbestigelse  {Bidrag  til  Norges  Historie  i  1814,  II,  S.  444),  maa  skrive 
sig  fra  en  Misforstaaelse. 

'^   C.  Pavels,  Biografi  og  Dagboger,  S.  195. 

„Christie  fortalte,  at  Wedel  har  sagt  til  ham,  at  han  føler  sig  forhadt  i 
Publikum,  og  derfor,  imod  sin  Tilbøielighed,  vil  unddrage  sig  alle 
offentlige  Forretninger  og  leve  i  Stilhed  som  Privatmand."  Saadan  var 
Forholdet.  Anderledes  kunde  det  heller  ikke  være,  efter  hvad  der  var 
gaaet  i  Forveien. 

At  vide  sig  mistænkt  og  bagvasket  og  tillige  afskaaren  fra  al  Ad- 
gang til  at  øve  Indflydelse,  var  en  tung  Skjæbne  for  en  høit  begavet,  virke- 
lysten Mand,  som  i  sig  længe  havde  følt  Kaldet  til  at  giennemføre  „de 
store  Beslutninger".  Det  kunde  blot  være  ham  en  kortvarig  Trøst  at 
drage  sig  indenfor  Kredsen  af  sine  nærmeste  og  i  det  snævre  Familie- 
liv færdes  sammen  med  sine  paalidelige  Venner. 

For  Grev  Wedel  var  i  disse  Aar  Bogstad  det  egentlige  Hjem.  Som 
tidligere  nævnt  (I,  S.  433),  trivedes  han  ikke  paa  Jarlsberg,  hvor  han 
desuden  ved  denne  Tid  antagelig  allerede  havde  paabegyndt  store  og 
omfattende  Arbeider  til  Husets  Reparation.  Som  Regel  boede  han 
med  Hustru  og  Børn  hos  Svigerfaderen  paa  Bogstad.  Didhen  vendte 
han  tilbage  fra  Eidsvold  med  enkelte  Venner.  Løvenskiold  gjensaa  paa 
Bogstad  sin  Hustru.  Wergeland  og  Grøgaard  var  ligeledes  med,  medens 
Jacob  Aall  drog  forbi,  ilende  til  sit  Hjem  paa  Næs  ved  Tvedestrand  '. 
I  den  nærliggende  Hovedstad  vakte  dette  Vennemøde  Opsigt  og  kaldte 
nye  Skumlerier  tillive,  om  hvilke  Claus  Pavels  i  sin  Dagbog-  giver 
fornøden  Underretning. 

Den  26de  Mai  har  han  i  denne  skrevet:  „Var  blot  Nordmændene 
selv  enige !  Ak,  paa  Bogstad  er  i  disse  Dage  forsamlede  Wedel, 
Løvenskiold,  Grøgaard  og  alle  disse  Norges  farligste  Fiender,  farligere 
end  Pontecorvo,  der  kommer  aabenlyst  med  Sværdet  i  Haanden.  Hvo 
ved,  hvilke  Planer  der  udklækkes  deroppe?"  Atter  igjen  den  28de 
Mai  heder  det:  «Wedels  Hu  staar  til  noget  høiere;  han  vil  herske,  og 
dertil  aabnes  ham  ingen  Udsigt  under  Christians  Regjering.  Det  Maal, 
han  havde  for  Øie  for  fem  Aar  siden,  har  han  endnu.  Ved  Norges 
Forening  med  Sverige  kunde  han  opnaaet  det  og  kan  vel  endnu  opnaa 
det.  I  det  selvstændige  Norge  synker  han  ned  i  den  uvirksomme 
Dunkelhed,  hvortil  vel  ingenlunde  Naturen,  men  desmere  hans  tve- 
tydige Forhold  fordømmer  ham."  Paa  samme  Maade  skrev  Pavels  den 
19de  Juni  i  sin  Dagbog:  „Der  tales  stærkt  om  en  intenderet  Landgang  i 
Jarlsberg  Grevskab,  hvor   Svensken  venter   af   Eieren  at  modtages  med 


^   Snilgn.  de  ovenfor,  S.  227  flg.  og  228  flg.  aftrykte  Breve. 
2  C.  Pavels,  Biografi  og  Dagboger,  S.  192,  193,  202,  204. 

aabne  Arme.  Sverdrup  har  læst  et  ordentlig  optaget  Forhør  over  en 
Fisker,  der  havde  været  ombord  paa  et  svensk  Krigsskib,  og  som 
under  sin  Ed  har  bevidnet,  at  Officeren  havde  nævnt  Grev  Wedel  og 
Kammerherre  Løvenskiold  som  den  svenske  Nations  Venner."  I  samme 
Stil  er  endelig  ogsaa  en  Dagbogsoptegnelse  af  den  29de  Juni:  «Imidler- 
tid siges  den  engelske  Blokade  de  facto  at  være  ophævet  og  snart  at 
ville  vorde  det  ved  Dekret.  Man  skal  endog  have  vis  Efterretning  fra 
England,  at  man  aldrig  havde  villet  entrere  i  dette  Blokadesystem,  der- 
som man  ikke  efter  Wedels  og  hans  Tilhængeres  Tale  og  Adfærd  havde 
troet  sig  overbevist  om,  at  de  Svenske  havde  et  betydeligt  Parti  i 
Norge,  som  blot  behøvede  Understøttelse  udenfra  for  at  faa  Overmagt. 
Dette  har  vakt  en  rasende  Forbitrelse  mod  Wedel." 

Fortællinger  og  Historier  af  denne  lavtliggende  Art  fandt  i  Mai  og 
Juni  1814  kun  altfor  let  Tiltro.  De  er  et  Sidestykke  til  de  nedsættende 
Udtalelser  om  „W.  og  Konsorters  Kabaler",  —  om  de  ildesindede  eller 
feige  Borgere,  som  kun  arbeidede  for  at  fremkalde  en  Situation,  af 
hvilken  alene  en  Forening  med  Sverige  kunde  redde  Fædrelandet,  der 
træffes  i  det  før  omtalte  Brev  fra  Kongen  til  Prins  Frederik  af  Hessen 
af  20de  Juni.  Hvad  Pavels  kunde  nedskrive,  naar  han  i  Dagbogen 
skulde  samle  sine  Oplevelser,  stemmer  godt  med  Fyrstens  Breve.  Begge 
Dele  tilsammen  giver  et  Billede  af  de  raadende  Stemninger;  af  dem 
sees,  hvor  ubehagelig  Stillingen  maatte  være  for  enhver,  som  vilde 
indtage  et  selvstændigt  Standpunkt. 

Stemninger  af  denne  Art  avlede  Bitterhed.  Bagvaskelsen  med  dens 
hadefulde  Skumlerier,  den  lavtliggende  Mistænkeliggjørelse,  der  næsten 
overalt  mødte  den  lille  Vennekreds  fra  Eidsvold,  blev  følt.  At  den 
blev  gjengjældt  med  Harme  og  Uvilje,  var  da  naturligt.  Alt  det  Snak, 
som  Pavels  har  refereret,  kom  til  sin  Adresse,  tildels  maaske  i  en 
endnu  mere  saarende  Form  end  den,  hvori  han  fandt  at  burde  gjengive 
Sladderhistorierne.  Det  var  saadanne  Ting,  som  i  stor  Udstrækning 
sysselsatte  Sindene  og  afledede  Opmærksomheden  fra  det,  som  endnu 
kunde  forestaa.  Man  fandt  det  bekvemt,  om  noget  skulde  gaa  imod  de 
lette  Beregninger,  da  at  kunne  kaste  Skylden  over  paa  de  indbildte, 
lumske  Fiender,  som  paastodes  at  arbeide  paa  Fædrelandets  Ydmygelse 
eller  Undergang.  Jordbunden  havde  længe  været  bearbeidet  for 
denne  Sæd. 

Mistænksomheden  blev  endog  dreven  til  den  Yderlighed,  at  der 
ialfald  i  Juni  Maaned  udenfor  Indløbene  til  Tønsberg  holdtes  krydsende 
„Rekognoscerfartøier",  under  Anførsel  af  Søofficerer,  hvis  Hverv  det  var 

at  gribe  Grev  Wedel,  „der  formodedes  at  ville  gaa  over  til  Fienden 
eller  sende  ham  Underretning".  En  dansk  Skipper,  der  var  kommen 
til  Tønsberg  og  havde  til  Hensigt,  med  Besætning  derfra,  at  tåge  Del  i 
det  fordelagtige  Makrelfiske,  som  netop  blev  drevet  i  Fjorden,  blev  op- 
bragt  med  sit  Fartøi  paa  den  blotte  Mistanke,  at  han  skulde  have 
Greven  ombord,  og  holdt  fast  i  et  halvt  Aars  Tid ', 

Grev  Wedel  selv  var  forberedt  paa,  at  Kongens  Mistænksomhed 
mod  ham  kunde  gaa  meget  langt.  En  Dag,  da  han  havde  talt  med 
Christian  Frederik  og  lige  ud  betydet  ham,  hvad  han  mente,  kom  han 
hjem  til  sin  Hustru  og  sagde  :  „Nu  faar  jeg  se,  om  han  tør  sætte  mig 
paa  Munkholmen!"  —  altsaa  dog  med  Tvivl  om,  hvorvidt  den  anden 
havde  Mod  dertil'. 

Efter  dette  var  det  intet  Under,  at  der  kom  ud  Rygter  om,  at  der 
næredes  blodige  Planer  mod  den  Mands  Liv,  der  i  Øieblikket  var  den 
mest  bagtalte  i  Norge.  Det  kom  for  Grev  Wedels  Øre,  under  et  Op- 
hold  paa  Jarlsberg,  at  der  taltes  om  saadant.  Han  satte  sig  til  Hest  og 
red  alene  gjennem  Tønsbergs  Gader.  Men  ingen  gjorde  Mine  til  at 
røre  ham'',  og  nu  som  før  red  han  sine  hurtige  Ture  fra  Bogstad  til 
Jarlsberg  alene.  Paa  den  Maade  lod  „Herren  til  Sæheim"  sig  ikke 
skræmme;  han  følte  sig  netop  tiltalt  ved  at  optage  en  Udfordring  og 
vise,  at  han  trodsede  Faren.  I  Sadelhylsteret  har  han  vistnok  ogsaa  havt 
Pistoler,  og  den,  som  havde  forsøgt  at  tåge  hans  Liv  paa  det  ensomme 
Ridt,  havde  maattet  kjøbe  det  dyrt.  Det  kan  ikke  have  været  Mulig- 
heden  af  slige  Efterstræbelser,  der  smertede  mest.  De  var  intet  mod, 
hvad  han  forøvrigt  var  tvungen  til  at  udstaa  i  disse  Maaneder. 

Dagbogsnotitser  som  de  forananførte  giver  en  god  Maalestok  for  den 
Stemning,  der  raadede  overfor  Grev  Wedel  om  Sommeren  1814,  og 
det  saa  meget  mere,  som  de  fortræffelig  passer  ind  i  den  Diskussion, 
der  samtidig  førtes  i  Pressen.  Ogsaa  i  denne  blev  Grev  Wedels  Per- 
son et  Midtpunkt  for  en  heftig  og  lidenskabelig  Brydning  mellem 
stridende  Meninger,  atter  en  Fortsættelse  af  Kampene  ved  Rigsforsam- 


^   Tingsvidne    optaget    ved    Christiania    Byting    Ode     December    1814,    velvillig 

meddelt  af  Hr.  O.  A.  Øverland. 
2  Det  er   dog  muligt,  at  denne  Ytring  er  falden  noget  tidligere,  efter  Audiensen 

3die   Marts   (II,    S.   69  flg.).     Om  denne  Audiens  har  han  for  øvrigt  aldrig  talt 

til  sin  ældste  Søn. 
^  JAC.  Aall,  Erindringer  (2.  Udg.),  S.  479  med  Noten  og  Andr.  Fayes  Samlinger 

i    Rigsarkivet.   —    Paa   sine    Rideture    til  Jarlsberg  hvilede  Grev  Wedel  gjerne 

lidt   ud    i  Drammen    hos    Christopher    Faye    eller   paa  Austad  hos  Peder  von 

Cappelen,  og  paa  Sande  Præstegaard  hos  J.  St.  Munch. 

lingen.  Under  denne  Strid  kom  de  samme  Stemninger  offentlig  frem, 
som  havde  givet  sig  et  Udslag  i  den  private  Dagbog;  det  var  fra  den 
Side,  Kampen  først  vaktes,  og  fra  denne  Kant  blev  den  ført  med  heftige 
Angreb, 

Hvad  der  i  Hovedstaden  fandtes  af  Aviser,  stod  nu,  end  mere 
end  før  til  Raadighed  for  Kongen  og  den  Majoritet,  der  sluttede  sig  til 
ham.  Personlige  Angreb  var  alene  henviste  til  Intelligentssedlerne; 
men  disse  optog  ogsaa  Forsvar,  saaledes  at  den  angrebne  Part  ikke 
var  afskaaren  Adgang  til  at  værge  for  sig.  Skjønt  Grev  Wedel  ikke 
ansaa  det  stemmende  med  sin  personlige  Værdighed  at  optage  en  Kamp 
med  de  anonyme  Skumlere,  saa  manglede  han  dog  ikke  ganske  Menings- 
fæller,  der  følte  Harme  over  de  skammelige  Sigtelser,  og  som  ikke 
vilde  lade  Angriberne  raade  Grunden  alene.  Ogsaa  denne  Pressekamp 
kaster  Lys  over  Tidens  Stemninger  og  viser,  hvorledes  Grev  Wedel 
var  stillet.  Den  egner  sig  derfor  til  en  lidt  mere  udførlig  Dokumenta- 
tion  og  kan  dermed  bedst  tale  for  sig  selv.  Striden  var  en  umiddelbar 
Fortsættelse  af  den  tidligere  (II,  S.  78  flg.)  refererede  Avisfeide. 

Den  20de  Mai  kunde  den  norske  Hovedstads  Publikum  læse  i 
No.  40  af  Intelligentssedlerne  et  Inserat,  der  viste,  hvor  langt  den 
lavtliggende  Forfølgelse  allerede  havde  virket.  Det  var  en  utilsløret 
Angivelse  af  Grev  Wedel: 

„Hvis  det  er  muligt,  at  en  Nordmand,  af  Stand  og  Indflydelse,  er 
saa  nederdrægtig,  at  han  ei  alene  selv  ønsker,  men  endog  vover  at 
forføre  den  uvidende  Almue  til,  at  ønske  og  ytre  sig  Sverige  hengivne, 
burde  han  da  ikke  Ører  og  Næse  afskjæres,  og  han  saaledes  overføres 
til  den  svenske  Grænse,  hvor  han  kunde  nyde  Belønning  for  hans  usle 
og  feige  Slavesind?" 

Den  3die  Juni  bragte  det  samme  Blad  to  Svar  paa  dette  Inserat. 
Den  ene  Forfatter  betegnede  dets  Indsender  som  „et  Satans  Redskab, 
saafremt  han  oprigtig  mener  det,  hvorom  han  spørger,  eller  i  modsat 
Fald  en  Stakkel,  som  tror  at  vinde  Patriotens  Rang  ved  saadan  Adfærd". 
Det  betegnedes  videre  som  „Skam,  at  vor  Selvstændighed  og  Frihed 
skal  begynde  med  Forslag  til  saa  svinagtige  kriminelle  Love,  som  at 
skjære  Næse  og  Ører  af  Folk:  en  Grusomhed,  som  alene  fandt  Sted  i 
Tyranniets  fæleste  Dage". 

Det  andet  Svar  lød  saaledes: 

„Aldrig  har  Nordmanden  baaret  fremmede  Despoters  Aag,  og  aldrig 
vil  han  bære  det.  Kjærlighed  til  Frihed  er  alt  for  dybt  rodfæstet  i  den 
norske  Nationalkarakter  til,  at  ikke  enhver  ærlig  Nordmand  før  opofrer 

Liv  og  alt,  end  han  lader  sig  berøve  sin  Frihed.  Intet  kan  være  et 
mere  uimodsigeligt  Bevis  herpaa,  end  den  almindelige  Enstemmighed, 
hvormed  hele  Folket,  uden  Indvending  eller  Modsigelse,  svor  at  opofre 
Liv  og  Gods  for  Frihed  og  Selvstændighed  —  og  denne  Ed  aflagde 
Folket  frivilligt  paa  en  Tid,  da  det  selv  havde  Valget,  uden  at  agte  paa 
dets  forrige  Konges  sidste  Anmodning:  at  det  med  Rolighed  skulde 
modtage  den  nye  Beherskers  Tropper. 

Enhver  Nordmand,  som  kjender  sine  Landsmænd,  —  enhver,  som 
har  havt  Anledning  til  at  erfare  Folkets  nærværende  almindelige  Stem- 
ning, ved  ogsaa  med  fuldkommen  Vished,  at  Nationen  vil  gjøre  det 
Offer,  den  har  lovet,  og  paa  det  strengeste  holde  den  Ed,  den  har  aflagt. 

Snart  vil  dette  vise  sig,  naar  der  fordres  mere  end  Eder  og  Løfter 
for  at  betrygge  Norges  Selvstændighed  og  Frihed,  og  da  vil  Indsenderen  af 
Spørgsmaalet  i  Intelligentssedlen  No.  40  se,  hvad  enhver,  der  nøie  kjender 
det  norske  Folk:  med  den  fuldkomneste  Vished  ved:  at  der  ikke  findes 
nogen  Nordmand  af  Stand  og  Indflydelse,  som  er  saa  nederdrægtig,  at 
han  er,  eller  ytrer  sig  at  være  Sverige  hengiven*,  og  endnu  mindre 
forfører  den  uvidende  Almue  til  at  være  det. 

Men  kan  det  kaldes  at  ytre  Hengivenhed  for  Sverige,  om  nogen, 
paa  den  Tid,  da  Nationens  Villie  endnu  var  uafgjort,  vovede  at  ytre 
den  Formening:  at  man  først  burde  erkyndige  sig  om,  paa  hvad  Vilkaar 
Sverige  vilde  indgaa  den  foreslaaede  Forening  med  Norge,  og  om  disse 
Vilkaar  ei  kunde  [være]  blevne  saadanne,  at  Norges  Frihed  og  Selv- 
stændighed endog  kunde  været  vedligeholdt?  Vistnok  var  denne  Mening 
urigtig,  da  Nationen  har  forkastet  den;  men  hvilken  enkelt  Mands 
Mening  kan  være  ufeilbar?  —  og  var  det  ikke  Nationens  Ønske,  at 
enhver  frit  skulde  sige  sin  Mening,  foråt  man  deriblandt  kunde  vælge 
det  rigtige  og  forkaste  det  urigtige? 

Det  er  ikke  vanskeligt  at  gjette,  hvem  Indsenderen  af  det  omtalte 
Spørgsmaal  sigter  paa;  men  enhver,  som  kjender  denne  Mand,  tør  fri- 
kjende  ham  for  alle  uædle  Hensigter,  og  for  enhver  nederdrægtig  Frem- 
gangsmaade,  ligesom  han  ogsaa  selv  sikkerlig  tør  vedkjende  sig  og 
gjentage  alt,  hvad  han  i  denne  Henseende  har  ytret,  hvilket  da 
enhver  upartisk  vil  finde  at  være  ligesaa  frit  for  skadelige  og  upatriotiske 
Hensigter,  som    hans    Fienders    Beskyldninger    er  blottede    for  Beviser. 


*  Hvad  det  vil  sige  at  ønske  sig  Sverige  hengiven,  forstaar  Indsenderen  ikke, 
da  dette  er  endnu  slettere  Dansk  end:  at  han  bør  Næse  og  Ører  afskjæres, 
og  at  Almuen  ytrer  sig  hengivne. 

Af  al  Frihed  er  der  vel  ingen,  som  Mennesket  i  Almindelighed  og 
Nordmanden  i  Særdeleshed  sætter  høiere  Pris  paa,  end  Frihed  til 
at  ytre  sin  Mening.  Denne  Frihed  har  altid  været  Nordmanden  hellig, 
og  han  har  stedse  nydt  den.  Saa  hengiven  og  tro,  som  han  var  sin 
forrige  Regjering,  saa  frimodig  ytrede  han  dog  sine  Meninger  om  dens 
Anordninger  og  Indretninger,  og  han  lagde  ikke  Skjul  paa  sin  Mis- 
fornøielse,  naar  han  troede  den  var  grundet;  men  aldrig  blev  dette 
fortolket  som  Opsætsighed  eller  lovstridigt  Forhold;  thi  den  danske 
Regjering  kjendte  Nordmandens  grundærlige  Karakter  altfor  godt  dertil. 
Skulde  da  Folket,  ved  selv  at  tåge  Del  i  Regjeringen,  have  frasagt  sig 
en  Frihed,  som  det  nød  under  en  uindskrænket  monarkisk  Regjerings- 
form?  Skulde  Intoleranse,  Meningstvang,  politiske  Inkvisitioner,  Spioner, 
Angivere  —  disse  Tyranniets  og  Despotismens  Misfostre!  —  nu  kunne 
indtrænge  sig  blandt  os?  Vi  kjender  vor  ædle,  milde,  oplyste,  retskafne 
Konge  og  de  værdige  Mænd,  der  nærmest  omgiver  ham,  altfor  vel  til, 
at  saa  skrækkelig  en  Tvivl  et  eneste  Øieblik  kunde  ængste  os!  — Men 
naar  en  enkelt  Mand  fremstaar  og  vil  oppuste  denne  politiske  Intoleranses 
frihedfortærende  Flamme,  naar  hans  Hensigt  desuden  umiskjendelig  er, 
at  kaste  Skygge  paa  en  fortjent  Mand,  der  ved  mangfoldige  Leiligheder 
har,  ved  langt  stærkere  Prøver  end  høie  og  skrydende  Ord,  lagt  sin 
Kjærlighed  til  Norge  og  sin  uegennyttige  Patriotisme  for  Dagen  —  hvad 
Straf  mon  da  saadan  en  fortjener?  Ikke  vil  Indsenderen  være  saa 
barbarisk  forlange,  Næse  og  Øren  skulde  afskjæres  ham ;  men  Nationens 
Foragt  vil  og  bør  brændemærke  ham,  og  kan  han  taale  den  Straf,  er 
han  ingen  videre  Opmærksomhed  værdig." 

Atter  igjen  den  17de  Juni  meldte  der  sig  en  Indsender  —  denne 
Gang  en  kvindelig,  en  Moder,  der  oplyste,  at  hun  havde  Sønner  i  Sø- 
og  Landetaten  —  med  et  Anatema  mod  dem,  som  «skulde  vakle  ved 
Valget  af  norsk  og  svensk  Konge".  Den  21de  anførte  en  Indsender  et 
længere  Citat  af  Prams  Digt  «Stærkodder"  og  føiede  dertil  følgende 
Linier:  „Var  det  ikke  rigtigst,  at  Hovedmændene  for  det  Parti,  der 
ønsker  Landets  Børn  under  et  slavisk  vanærende  Aag,  enten  forvistes  ud 
af  Landet  eller  sattes  under  strengt  Opsyn,  da  Tiderne  er  saa  kritiske?" 

Den  24de  Juni  i  No.  50  kom  der  et  versificeret  Svar  til  Spørgeren 
i  No.  40,  hvor  det  bl.  a.  hed: 


„Du,  Djærve!  som  tiltror  Dig  Sporgerens  Kald, 
hvis  Du  har  en  Næse  for  mange  — 
afskjær  den  —  samt  Ørenes  Flipper  —  ifald 
de  ere,  som  Æslets,  forlange.  — 

Forskaan  os  for  flere  saa  dyriske  Ting  — 
for  Revolutions-Hypoteser ! 
Hvis  Du  ei  er  gal  —  eller  tøfler  omkring 
paa  fire  som  Nebucadnezer." 

Atter  den  2Sde  læstes  et  „Sporgsmaal  til  V  enn  erne  a  f 
den  svenske  Regjeringsform,  hvis  der  gives  nogle  saa- 
danne  i  Norge".  Forfatteren  anvendte  en  Beskrivelse  af  de  nord- 
amerikanske Stater  og  spurgte,  om  denne  passede  paa  Sverige  —  „eller 
finder  det  modsatte  Sted  i  Sverige,  trakteres  ikke  Bonden  der  med 
Foragt,  med  Træ-Sko,  ja  med  Spo,  af  den  utaalelig  indbildske  Adels- 
mand?"  Den  Iste  Juli  kom  den  første  Indsender  fra  No.  40  med  et 
Svar,  som  dog  væsentlig  bestod  i  en  Forsikring  om,  at  han  blev  ved 
sin  Mening.  Den  8de  Juli  meldte  der  sig  en  ny  Indsender,  som  skrev 
i  en  lidt  anden  Toneart  og  protesterede  mod  den  herskende  Tendens 
til  at  ove  Tyranni  overfor  anderledes  tænkende,  og  den  12te  læstes  atter 
et  Indlæg  mod  den  oprindelige  Afskjærer  af  Næse  og  Ører. 

Den  15de  Juli  bragte  Bladets  No.  56  en  Hoben  Indsendere,  deri- 
mellem  en,  som  vendte  sig  mod  „den  norske  Ulfeldt",  „Dette  var  en 
«Bjørn  Nordmand",  der  skrev  fra  „Gaarden  Dovre",  og  han  endte  saa- 
ledes:  „Du  maa  heller  ikke  fortryde  paa,  at  jeg  i  flere  Steder  paa  min 
Fjeld-Gaard  indhugger  den  norske  Ulfeldts  Vaaben,  til  Advarsel  for 
ham  og  alle  hans  Drabantere,  at  de  aldrig  maa  passere  samme,  da  de 
sikkert  af  mine  Efterkommere  vil  blive  draget  til  Ansvar  for  deres 
Forræderi". 

Ligesaa  giftigt  var  et  følgende  Indlæg,  der  kom  den  22de  Juli,  og 
som  lød  saaledes:  „Imellem  Drammen  og  Tønsberg  skal  efter  Rygter 
findes  en  Plante,  som  i  Almuesproget  kaldes  «Grevekloe",  eller  som 
andre  kalde  den,  „Munkeskrække".  Samme  Plante  skal  have  denne 
yderst  besynderlige  Egenskab,  at  enhver,  endog  den  bedste  Digter  taber 
sit  Digtertalent,  naar  han  blot  lugter  til  den  i  mindste  Maade;  ja  saa 
forunderlig  er  dens  Kraft,  at  enhver  noksaa  vellydende  Harpe  bliver 
ustemt,  naar  Harpen  findes  tre  til  fire  Mile  fra  dens  Standpunkt!  — 
Indsenderen  af  dette  udbeder  sig  kyndiges  Svar,  om  saadan  Plante 
virkelig  findes,  og  om  den  almindeligen  kjendes  under  ovenanførte 
Navne?"  Den  Digter,  til  hvem  der  her  var  sigtet,  var  Sognepræsten  i 
Sande,  Johan  Storm  Munch,  Grev  Wedels  Ven. 

Svaret  kom  den  26de  Juli:  „Paa  den  i  forrige  No.  af  disse  Blade 
omtalte  Plante  haaber  man,  at  en  Botanicus  fra  den  Egn,  hvor  den  skal 
findes,  vil  meddele  en  populær  Beskrivelse.    Hvis  Indsenderen  af  dette 


240  Bagvaskelser  mod  J.  St.  Munch. 

havde  Hornemanns  Plantelære  ved  Haanden,  vilde  han  efterse,  om  de 
anførte  Navne  er  almindelige  i  Norge,  og  om  Planten  følgelig  kunde 
findes  paa  flere  Steder  i  Landet.  Efter  de  opgivne  Kjendemærker  maa 
det  formodentligen  være  en  Giftplante  af  en  bedøvende  Egenskab.  Da 
den  uden  Tvivl  som  Snylteplanter  eller  alt  andet  saakaldet  Ukrudt,  har  en 
geil  Vækst  og  desuden  findes  i  fed  Jordbund,  ved  Møddinger  eller 
deres  Afløb,  saa  vilde  det  være  meget  nyttigt  at  faa  den  udryddet,  foråt 
den  ikke  skal  gribe  videre  om  sig.  Heder  den  ikke  ogsaa  Munke- 
skræppe?  Hvordanne  er  dens  Frugter  eller  Blomster?  Den  hører  vist 
ikke  til  de  saakaldede  Fjeldblomster.     F." 

Munch  havde  i  1813  udgivet  en  Digtsamling  „Fjeldblomster",  og 
Adressen  var  saaledes  tydelig  nok.  Endnu  mere  blev  at  læse  den  2den 
August,  og  da  uden  Forsøg  paa  at  tilsløre  Personerne.  Denne  Gang  hed 
det  ligefrem:  „Det  var  meget  at  ønske,  at  den  ædle,  patriotiske  Digters, 
Provst  Munchs,  klassiske  Nordmandssange  maatte  vorde  særskilt  aftrykte 
i  denne  Tid,  da  det  gjælder  om  hos  hver  Nordmand  at  opflamme  og 
nære  ægte  Fædrelandssind,  og  at  Hr.  Provsten  vilde  forøge  Samlingen 
med  flere  Sange,  hvori  han  udtrykker  sine  nærværende  Følelser,  der 
ikke  tvivles  om  at  være  de  samme  som  da  hine  Sange  digtedes.  Trykke- 
omkostningerne  blev  vel  temmelig  store;  men  man  gjør  sig  forvisset 
om,  at  Digterens  Ven  og  Velynder,  den  berømte  Patriot,  Grev  Wedel 
Jarlsberg,  som  allerede  har  gjort  saa  store  Opofrelser,  ufortrøden  vil 
gjøre  denne  langt  ringere,  hvorved  den  ædle  og  freidige  Stemning, 
hver  Nordmand  i  sin  Kreds  stræber  at  bevare,  kunde  vedligholdes 
og  udbredes,  trods  Rænkesmedes  Machinationer  og  feige  Uslingers 
Jammerskrig." 

En  anden  Indsender  i  samme  Numer  rasede  mod  en  Forening  med 
Sverige:  „.  .  .  Nei,  før  bør  Norge  i  en  Blodstrøm  bort  fra  Jordens 
Riger  skylles.  Hvilke  Mennesker  vilde  vinde  og  hvilke  tabe  ved 
Norges  Forening  med  Sverige?  Vilde  ikke  de  rige  derved  blive  rigere 
og  de  fattige  endnu  fattigere?  Vilde  ikke  da  en  og  anden  Rigmand  og 
nedrig  Stormand  behandle  sine  Medmennesker  endnu  haanligere?  Om 
jeg  vandt  al  Verden  derved,  vilde  jeg  aldrig  bidrage  til,  at  Menneske- 
rettighederne  trædes  saaledes  under  Fødder  i  mit  Fædreland  som  i 
Sverige.  Nei !  hellere  leve  iblandt  vilde  end  se  den  foragteligste  Kaste 
af  Mennesker  at  haane  og  mishandle  Bondestanden,  som  føder  og  for- 
svarer Landet." 

I  Bladets  No.  62,  for  Ste  August  kom  der  to  Indsendere  fra  den 
modsatte    Leir,   som   begge   vendte   sig   mod    de    foregaaende.     Den  ene 

gav  en  længere  Deduktion  tilbedste  for  at  vise,  hvilken  Skade  der  an- 
rettedes af  dem,  som  sogte  at  indbilde  Regjeringen  og  Folket,  at  der 
gaves  et  helt  Parti,  der  var  sit  eget  Lands  Fiender  og  Modstandere  af 
Norges  Selvstændighed. 

Den  anden  Indsender  vendte  sig  særlig  mod  de  forudgaaende 
botaniske  Lignelser,  hvis  Forfattere  han  betalte  med  deres  egen  Mynt: 
„Til  Botanikeres  videre  Opmærksomhed  anmeldes:  At  i  Omegnen  af 
Christiania  skal  nu  ogsaa  være  endel  for  ukjendte  Planter,  som  ligeledes 
tillægges  besynderlige  Egenskaber,  hvoriblandt  den  værste  er:  den  be- 
røver Folk  Forstanden,  og  endel  skal  allerede  have  faaet  Skade ;  disse 
Planter  er  vist  meget  skadeligere  end  den  før  omspurgte,  som  kun 
betager  Folk  enkelte  Egenskaber!  Er  disse  derfor  virkelig  ogsaa  til, 
saa  er  det  nok  meget  vigtigt  at  faa  dem  undertrykt,  og,  om  muligt, 
ganske  udryddet?  da  ellers  hele  Landet  kunde  blive  opfyldt  med  galne 
Mennesker?" 

Dermed  døde  Kampen  foreløbig  hen.  Den  svenske  Hær  var  kommen 
over  Grænsen,  og  medens  Kanonerne  talte,  var  Interessen  optagen  af 
større  Ting,  der  ikke  levnede  Rum  for  det  smaalige  Opgjør  med  de 
Landsmænd,  som  ikke  antoges  at  eie  den  rette  Norm  for  et  selvstændigt 
Nordmandssind.  Senere  hen,  da  der  atter  lød  Raab  om  Forræderi,  var 
det  ikke  mod  Mændene  fra  Eidsvold,  men  mod  militære  Førere,  dette 
vendtes.  Men  meget  Støv  var  hvirvlet  op,  mangen  Beskyldning  slynget 
ud,  som  siden  i  Aaarenes  Løb  ofte  kom  frem  paa  ny  og  saaede  den 
onde  Sæd.  Indsenderne  havde  trolig  vandret  i  det  Spor,  som  allerede 
flere  Maaneder  i  Forveien  var  dem  anvist  fra  oven.  De  fandt  senere 
selv  talrige  Efterlignere,  for  hvem  det  blev  en  patriotisk  Trang  at  op- 
spore  Frihedens  og  Selvstændighedens  formentlige  Fiender,  og  som  slog 
ind  i  den  samme  Tone,  som  her  var  benyttet. 

I  et  følgende  Afsnit  vil  der  være  Anledning  til  at  se,  hvorledes 
der,  under  meget  forandrede  Omstændigheder,  rettedes  nye  Angreb  af 
samme  ondskabsfulde  Art  mod  Grev  Wedel,  og  hvorledes  han  derved 
atter  blev  det  omstridte  Midtpunkt  i  en  bitter  Avisfeide.  Hvad  her  er 
meddelt  af  saadanne  Indlæg,  vil  vise,  at  det  Pres,  der  hvilede  paa 
Grev  Wedel,  om  Sommeren  1814  maaske  var  endnu  stærkere  end  under 
Repræsentanternes  Samliv  paa  Eidsvold,  —  at  Forfølgelsen  da  var  mere 
intens,  og  at  den  mod  ham  og  hans  Meningsfæller  oparbeidede  hade- 
fulde  Stemning  da  havde  faaet  mere  Raaderum  end  tidligere. 

Men  Omslagets  Øieblik  nærmede  sig.  Det  skulde  ikke  vare  længe, 
forinden  det  mærkelige  indtraf,  at  Kongen,  tilsyneladende  af  egen  Drift, 

tog  det  Skridt,  hvortil  det  paa  Eidsvold  havde  været  umuligt  at  bevæge 
ham.  Juni  og  Juli  bragte  Offentliggjørelser,  der  til  en  vis  Grad  maatte 
regnes  som  en  Triumf  for  Oppositionens  politiske  Klarsyn,  og  hvis 
virkelige  Formaal  det  blev  at  forberede  Stemningen  for  Muligheder, 
som  senere  kunde  ventes  at  ville  indtræde.  Fortielsessystemet  skulde 
snart  brydes,  under  et  ydre  diplomatisk  Tryk,  og  dermed  en  Hoved- 
hjørnesten  rives  ud  af  den  politiske  Bygning,  som  Christian  Frederik 
med  stor  Behændighed  havde  opført.  Øieblikket  var  nær,  da  det  skulde 
afsløres,  hvad  der  var  Europas  Mening,  —  da  det  skulde  lægges  klart 
frem  i  Dagen,  at  Christian  Frederiks  Regnestykke  dog  ikke  skulde  slaa 
saa  ganske  til.  ' 

Christian  Frederik  havde  regnet  med  Europa.  Men  Europa  vilde 
kun  for  en  ringe  Del  regne  med  ham.  Allerede  paa  den  Dag,  da  han 
som  Konge  holdt  sit  høitidelige  Indtog  i  Hovedstaden,  var  faktisk  Grund- 
laget  for  hans  Beregninger  styrtet  sammen.  Thi  den  første  Forudsæt- 
ning  for  disse  var  slaaet  Feil.  Kronprinsen  af  Sverige  var  ikke  bleven 
Frankriges  Hersker.  I  en  anden  Henseende  var  det  imidlertid  gaaet 
mere  efter  Christian  Frederiks  Planer.  Det  var  rigtigt,  som  han  havde 
drømt,  at  hans  og  Norges  Skjæbne  mere  vilde  blive  afgjort  ved  Diplo- 
mater end  ved  Soldater,  kun  at  denne  Afgjørelse,  som  Stillingen  nu 
var,  ikke  kunde  blive  til  hans  personlige  Fordel. 

Midt  under  alle  de  Tvivl,  der  væltede  sig  ind  over  ham,  kunde 
alligevel  ikke  Christian  Frederik  slippe  sine  Drømme.  Han  klyngede 
sig  til  enhver  Straale  af  Haab.  Hans  Drøm  om  Napoleons  Bistand 
havde  slaaet  Feil.  Den  anden  Drøm  om,  at  „Pontecorvos"  Fald  skulde 
følge  hurtig  ovenpaa  hans  gamle  Keisers,  gik  heller  ikke  i  Opfyldelse. 
Men  i  sin  frugtbare  Fantasi  skabte  Christian  Frederik  sig  nye  Udgangs- 
punkter,  og  andre  uklare  Drømme  traadte  i  de  forriges  Sted.  Han 
tænkte  sig  at  kunne  bestige  Skandinaviens  forenede  Troner  ved  at  er- 
klære sig  villig  til  at  indgaa  Giftermaal  med  Prinsesser  af  Europas 
første  keiserlige  og  kongelige  Huse.  Der  lagde  sig  et  Æventyrlig- 
hedens  Præg  over  hans  Planer,  medens  Grunden  alt  mere  reves  bort 
under  ham.  Hvad  der  engang  havde  været  Muligheder,  var  det  ikke 
mere,  og  hans  egne  Drømme  blev  dermed  kun  saa  meget  uroligere  og 
vildere. 

Det  var  nu,  Chr.  M.  Falsen  udgav  sit  Skrift  om  Muligheden  af 
en  Forening  mellem  Norge  og  Sverige,  og  i  Overensstemmelse  med 
sin  Konges  Ønsker,  foreslog  at  istandbringe  denne  ved  at  lade  Sverige 
ofre  sin  Kronprins,  i  hvis  Sted  Carl  XIII.  kunde  adoptere  Norges  unge 

Konge.  Det  var  ingen  ny  Drøm;  men  da  den  lagdes  offentlig  frem, 
var  der  ingen  Udsigt  for  at  omgjøre  den  til  Virkelighed.  Christian 
Frederiks  Politik  var  i  dette  Stykke  personlig  anlagt;  hvad  han  havde 
skildret  som  det  sorte  Forræderi,  naar  det  foresloges  af  den  faatallige 
Opposition,  blev  en  priselig  Sag,  naar  det  kunde  fremme  hans  egne 
vidtgaaende  Planer. 

Kampen  for  Huset  Holsteins  historiske  Ret  —  det  var  en  væsentlig 
Del  af  den  Mission,  som  Christian  Frederik  mente  at  have  faaet  sig 
anvist  i  1814,  og  denne  Kamp  var  bleven  en  dobbelt  Tvekamp,  mod 
Grev  Wedel  i  Norge,  mod  Carl  Johan  i  Norge.  Carl  XIII.  var  jo  selv 
den  sidste  Repræsentant  i  Sverige  for  dette  Holsteinske  Hus,  —  saa 
ham  kunde  Kampen  ikke  gjælde. 

En  historisk  Kamp  som  denne  kunde  imidlertid  ikke  udkjæmpes 
alene  med  Brochurer.  Da  Falsens  lille  Skrift  blev  trykt,  var  det 
haabløst  at   kjæmpe    for   Huset    Holstein  paa  Nordens  forenede  Troner. 


XI. 

DIPLOMATISKE  FORHANDLINGER  OG  KRIG. 


Grev  Wedel  og  hans  Meningsfæller  levede  sit  rolige,  isolerede  Liv. 
De  havde  kun  ringe  Kundskab  om,  hvad  der  virkelig  foregik  udenfor 
Norges  Grænser.  Blokerede  i  et  blokeret  Land,  var  de  nu  mere  henviste 
til  at  bedømme  Fædrelandets  sande  Stilling  efter  Anelser  og  Slutninger 
end  paa  Grundlag  af  sikre  Oplysninger.  De  kjendte  Folkets  Lidelser. 
De  gjorde,  hvad  der  stod  i  deres  Magt  for,  hver  i  sin  Kreds,  at  lindre 
disse.  Fremtiden  stod  mørk  for  dem,  og  tunge  Dage,  vanskelige  Tider 
syntes  at  forestaa. 

Da  hørte  de,  at  et  Sendebud  fra  en  af  de  fremmede  Magter  var 
stegen  iland  paa  norsk  Grund  og  hurtig  nærmede  sig  til  Kongens  Re- 
sidens. Alle  kunde  forståa,  at  dermed  et  nyt  Afsnit  af  Begivenhederne 
tog  sin  Begyndelse,  —  at  nu  aabnedes  Stormagternes  diplomatiske  Ak- 
tion. I  Grunden  havde  denne  ladet  noksaa  længe  vente  paa  sig.  Den 
var  foranlediget  ved  bestemte  Forlangender  fra  Kronprinsen  af  Sveriges 
Side,  men  kunde  heller  ikke  være  stridende  mod  Christian  Frederiks 
Interesser. 

Tanken  paa  en  Afgjørelse  ad  diplomatisk  Vei  havde  havt  en  frem- 
trædende  Plads  i  hans  Beregninger.  Hans  egne  Agenter  havde  længe 
været  i  Virksomhed  med  et  saadant  Maal  for  Øie,  og  naar  der  nu  ind- 
fandt  sig  et  diplomatisk  Sendebud,  kom  dette  ikke  over  ham  som  en 
Overraskelse.  Han  var  ikke  ganske  uforberedt  til  at  møde  den  nye 
Situation,  som  dermed  var  skabt. 

Med  den  fremmede  Diplomats  Ankomst  var  det  Virkeligheden,  som 
meldte  sig.  Christian  Frederik  havde  nu  noget  at  holde  sig  til,  der 
kunde  give  ham  et  fast  Standpunkt.  Uagtet  han  ikke  helt  slåp  sine 
tilvante  Fantasier,  var  han  dog  reven  ud  af  de  uklareste  Drømme.     Han 

stod  foran  en  helt  ny  Situation,  og  han  veg  ikke  tilbage  for  den,  uagtet 
Byrden  og  Ansvaret  laa  helt  paa  ham. 

Det  Afsnit  af  Aarets  Historie,  som  hermed  indlededes,  var  ikke 
det,  som  i  Samtiden  kastede  mest  Glans  over  Kongens  Personlighed. 
Men  for  Efterverdenen,  der  kan  dømme  derom  paa  Grundlag  af  et  stort, 
paalideligt  Kildestof,  vil  alligevel  denne  Del  af  Christian  Frederiks 
Gjerning  i  Norge  blive  den  smukkeste.  Med  sin  gamle  Behændighed 
søgte  han  at  udnytte  enhver  Chanse,  som  bød  sig  frem,  medens  han 
endnu  ikke  helt  kunde  give  Afkald  paa  Drømmen  om  at  blive  For- 
kjæmper  for  Huset  Holsteins  historiske  Ret.  Men  efterhvert  som 
Stillingen  klaredes,  eftersom  han  forstod,  at  Kampen  for  ham  personlig 
var  tabt,  da  voksede  hans  Pligtfølelse  overfor  Norge,  og  i  Troskab  mod 
de  Baand,  der  knyttede  ham  til  vort  Folk,  stod  han  fast  paa  dets  Ret. 
Han  veg  som  Norges  Konge,  men  kun  saaledes,  at  han  forlenede 
Folket  med  dets  Selvbestemmelsesret  og  gav  Kronen  tilbage  i  dets 
Hænder,  ganske  som  han  selv  havde  modtaget  den.  Som  det  tilsidst 
blev,  ofrede  han  meget  for  sin  Person.  Men  han  veg  ikke  en  Haands- 
bred  for  Norge. 

Det  første  fremmede  Sendebud,  der  viste  sig  i  Norge,  ankom  den 
Ste  Juni  til  Christiania,  hvorhen  i  Forveien  Rygtet  om  hans  Land- 
stigning i  Christianssand  allerede  var  naaet.  Det  var  den  britiske  Diplo- 
mat John  Philip  Morier \  en  noksaa  kosmopolitisk  Personlighed,  som 
tidligere  havde  havt  sig  betroet  vigtige  Hverv  i  Tyrkiet,  Ægypten  og 
Nordamerika.  Allerede  Nærværelsen  af  et  diplomatisk  Sendebud  med 
en  saa  mangesidig  Erfaring  som  Morier  kunde  øve  en  imponerende 
Virkning.  Men  det  lod  sig  ogsaa  udlægge  som  et  Vidnesbyrd  om,  at 
den  britiske  Regjering  lagde  megen  Vægt  paa  denne  Sendelse  og 
ønskede  at  vise  Christian  Frederik  et  større  Hensyn.  lalfald  blev 
Virkningen  af  Moriers  Tilsynekomst  paa  norsk  Grund  ikke  ganske 
den,  som  skulde  været  ventet  efter  Indholdet  af  hans  Instruktion. 

Morier  var  udsendt  for  at  tale  til  det  norske  Folk  paa  den  britiske 
Regjerings  Vegne,  og  han  medbragte  fra  London  en  dertil  svarende 
Instruktion.  Ved  denne  var  det  ham  paalagt  at  forklare  for  Christian 
Frederik  og  for  det  norske  Folk,  at  den  britiske  Regjering  stod  fast 
ved  sine  overfor  Sverige    paatagne   Forpligtelser  og  ved  Freden  i  Kiel. 


^  Om  Moriers  Ophold  i  Norge  kan  henvises  til  Bidrag  til  Norges  Historie  i 
1814,  II,  S.  131  —  174  og  fornemmelig  til  Aktstykker  vedk.  Stormagternes  Mission 
til  Kjøbenhavn  og  Christiania  i  1814,  I,  S.  39—77. 

Officielt  fastholdt  han  ogsaa  Nødvendigheden  af  at  opfylde  de  sluttede 
Traktater.  Privat  lød  dog  hans  Tale  noget  anderledes,  og  det  kunde 
ikke  undgaaes,  at  den  inden  Hoffets  Kredse  vakte  visse  glade  For- 
haabninger.  Det  mærkedes,  at  hans  personlige  Følelser  overfor  den 
svenske  Kronprins  ikke  var  velvillige,  og  at  hans  Sympatier  mere  var 
for  Norge  og  den  norske  Konge.  I  denne  Henseende  var  han  et  Echo 
af  Stemninger,  som  herskede  i  London,  hvor  Norge  og  dets  Konge 
endnu  ved  Midten  af  August  havde  sine  Venner  inden  selve  det 
engelske  Ministerium,  i  Strid  med  dettes  officielle  Holdning.  Men  i 
den  norske  Hovedstad  blev  der  i  hans  Ord  lagt  mere,  end  der  rettelig 
kunde  udledes  af  dem,  og  der  hyggedes  mere  paa  Statsmændenes 
Sympatier  end  paa  Staternes  Politik. 

Under  sit  Ophold  i  Norge  blev  Morier  grundig  kjendt  med  Landet. 
Han  reiste  rundt  og  fandt  Anledning  til  at  tale  med  mange  Mennesker, 
og  han  mødtes  baade  med  Kongen  og  med  Grev  Wedel. 

Den  12te  Juni  havde  Peder  Anker  indbudt  den  britiske  Udsending 
til  en  stor  Middag  paa  Bogstad,  hvor  ogsaa  Kongen  var  tilstede.  I 
dennes  Dagboge  heder  det  om  Festen:  „Vi  spiste  til  Middag  sammen 
med  den  engelske  Gesandt  paa  Bogstad.  Kammerherre  Anker  var  i 
godt  Humør;  Grev  Wedel  forholdt  sig  ganske  som  sædvanlig,  og  jeg 
tvivler  heller  ikke  om,  at  han  har  udtalt  sig  til  Mr.  Morier;  men 
denne  er  underrettet  for  hans  Vedkommende.  Jeg  talte  kun  om  lige- 
gyldige  Ting  med  Wedel." 

Imidlertid  stod  det  ikke  i  Christian  Frederiks  Magt  at  hindre  den 
fremmede  Udsending  fra  at  træde  i  Forbindelse  med  hans  Modstandere. 
For  Morier  var  det  netop  en  Hovedsag  at  kunne  lære  alle  Meninger 
at  kjende,  og  han  vendte  sig  derfor  helt  naturlig  til  Grev  Wedel,  hvem 
han  har  kaldt  the  nucleus  of  the  weak  opposition;  han  har  ved  flere 
Leiligheder  konfereret  med  ham  og  indhentet  hans  Mening,  ligesom 
han  til  en  Begyndelse  havde  skjænket  Grev  Wedel  en  Afskrift  af  den 
Verbalnote  eller  Deklaration,  som  han  den  7de  Juni  overleverede  Stats- 
sekretær v.  Holten.  Denne  Note  blev  af  Grev  Wedel  tilstillet  Soren- 
skriver G.  P.  Blom  med  et  Brev,  hvori  han  gav  ham  Tilladelse  til 
atter  at  meddele  den  til  andre.  Saaledes  blev  dette  Aktstykke  hurtig 
bekjendt  i  Jarlsberg  Grevskab  ^. 


>   Christian  VIII.s  Dagbog,  S.  137. 

'^   Aktstykker  vedk.  Konventionen  i  Moss,  S.  13. 

Men  derved  opvaktes  Kongens  Vrede.  Han  bebreidede  Morier, 
hvad  han  saaledes  havde  indladt  sig  paa,  og  Morier  vedgik,  at  han 
ganske  rigtig  havde  leveret  Noten  til  to  Mænd,  men  tilføiede  derhos, 
at  dette  var  i  Overensstemmelse  med  hans  Instruktion,  som  netop  paa- 
lagde  ham  at  gjøre  Noten  bekjendt. 

„Det  synes  jeg  slet  ikke  om  af  ham,"  skrev  Kongen  i  sin  Dagbog 
for  22de  Juni^;  „men  endnu  mindre  synes  jeg  om  de  Medborgere,  der 
ikke  har  tåget  i  Betænkning  at  tåge  derimod.  Jeg  skal  nok  finde  den 
virkelige  Traad  i  denne  Sag." 

I  et  andet  Brev  til  Sorenskriver  Blom^  ytrede  Grev  Wedel  sin 
Mistanke  til  Morier,  hvis  Færd  han  fandt  tvetydig,  og  han  udtalte  det 
Ønske,  at  Kongen  blot  ikke  for  meget  vilde  fæste  sig  ved  hans  tve- 
tungede  Tale.  Saa  skede  imidlertid.  Christian  Frederik  hørte  paa 
den  fremmede  Diplomats  nedsættende  Tale  om  „Bernadotte"  og  lod 
hans  officielle  Optræden  bedømme  derefter.  Han  fastholdt  fremdeles 
sit  Haab  om  tilsidst  at  opnaa  den  britiske  Regjerings  Medvirkning  til 
sine  Planers  Fremme,  og  med  sin  store  Evne  til  at  skabe  sig  nye 
Standpunkter,  fra  hvilke  han  mente  at  kunne  naa  det  samme  Maal,  gav 
han  sig  til  at  fortolke  Moriers  Holdning,  som  om  han  selv  skulde  kunne 
blive  Sveriges  Tronfølger  og  ad  den  Vei  byde  den  britiske  Regjering 
Opfyldelsen  af  dens  bestemte  Krav  paa  at  se  de  to  Rigers  Forening 
fuldbyrdet.  I  denne  Aand  instruerede  han  sine  Sendebud  i  England. 
Inden  Kongens  nærmeste  Kreds  opfattedes  Morier,  som  om  han  var 
„tilbøielig  til  at  ringeagte  Grev  Wedel"  ^. 

Medens  Morier  var  i  Norge,  og  ved  hans  velvillige  Medvirkning 
afgik  der  et  nyt  norsk  Gesandtskab  til  England.  Det  var  Statsraad 
Niels  Aall  og  de  to  Medlemmer  af  Rigsforsamlingen  Christie  og 
Rosenkilde^.  Først  naar  denne  Sendelse  mislykkedes,  vilde  Christian 
Frederik  —  saa  skrev  han  den  28de  Mai  til  Carsten  Anker  —  tvivle 
om  Englands  Stemning,  og  han  bevarede  fremdeles  denne  Mening, 
efterat  han  havde  havt  sine  første  Samtaler  med  Morier.  I  den  samme 
Aand  fortsatte  han  med  at  instruere  Statsraad  Aall  og  for  ham  at  op- 
drage  Grundlinierne  i  sin  Politik,  om  hvilken  det  vel  kan  siges,  at  den 


'   Christian  VIII.s  Dagbog,  S.  142. 

-   G.  P.  Blom,  Norges  Statsforandritig  i  1814,  S.  215,  Note  2. 

*  Bidrag  til  Norges  Historie  i  1814,  II,  S.  169. 

*  Bidrag  til  Norges  Historie  i  1814,  II,  S.  81  flg.  De  i  det  følgende  paaberaabte, 
endnu  utrykte  Breve  findes  blandt  Christian  Frederiks  Papirer  i  det  danske 
Rigsarkiv. 

indtil  Desperation  var  opgjort  under  Forudsætningen  af  Bistand  fra  den 
Kant.  Det  ser  derfor  ud,  som  om  Morier  maa  have  gaaet  meget  langt 
i  sine  Underhaands-Udtalelser  om  den  svenske  Kronprins  og  der  have 
givet  Forespeilinger,  som  det  aldrig  kunde   staa  i  hans  Magt  at  indfrie. 

I  sine  Breve  til  Aall  har  Christian  Frederik  vist,  hvorledes  han 
mente  at  kunne  bøie  sig  for  de  britiske  Fordringer,  men  dog  vende 
disse  til  sin  personlige  Fordel.  I  et  Brev  af  8de  Juni  heder  det:  „Naar 
England  ikke  vil  negte  at  garantere  Forbund,  Familiepagt  eller  noget 
deslige  mellem  Sverige  og  Norge;  naar  det  vil  sikre  Norges  Konstitu- 
tion  under  en  slig  uafhængig,  men  føderativ  Forbindelse  med  Sverrig; 
da  anser  jeg  det  for  min  Pligt  at  forelægge  disse  Vilkaar  for  en  over- 
ordentlig Rigsforsamling;  men  indtil  denne  kan  afholdes,  er  Konstitu- 
tionen  og  Erklæringen  af  19de  Mai  min  eneste  Lov,  Rettesnoren  for 
mine  Handlinger." 

Atter  igjen  heder  det  i  et  følgende  Brev  til  Aall  af  den  10de  Juni: 
„I  alle  Tilfælde,  hvis  alle  Magter  forener  sig  om  at  tvinge  Sverige  og 
Norge  sammen,  tænker  jeg  paa,  om  man  ikke  kan  gjøre  det  til  en  Be- 
tingelse, at  et  nyt  Kongevalg  skal  foretages  i  Sverige ;  —  thi  Pontecorvo 
kan  ei  regjere  i  Norge,  ifølge  Konstitutionen ;  og  det  sidste  Middel  er 
som  sagt,  at  kaste  sig  i  Englands  Arme;  —  hvor  fortvivlet  det  end 
vil  være,  tvivler  jeg  ikke  paa,  at  den  norske  Nation  foretrækker  Kamp 
med  dem  alle  for  Skjændsel  og  Undertrykkelse  —  og  dette  kan  De  ikke 
noksom  lade  dem  høre  i  England." 

Med  den  stærkt  personlige  Karakter,  der  udmærker  den  i  disse 
Ord  tegnede  Politik,  var  den  ingen  langt  sigtende.  Principerne  veiede 
mindre  end  Personerne,  og  derved  førtes  Kongen  ind  paa  et  naivt 
Ræsonnement,  at  Norges  Grundlov  i  Spørgsmaalet  om  Regentens  Per- 
son skulde  veie  mere  end  samtlige  Stormagters  Vilje. 

Hvis  Oppositionens  Medlemmer  havde  kjendt,  hvilke  Tanker  der 
krydsede  Kongens  Hoved,  havde  de  med  Rette  kunnet  forbauses  der- 
over; men  allerede  Falsens  Skrift  var  skikket  til  at  vække  deres  Op- 
mærksomhed  for,  at  noget  nyt  var  i  Gjære,  —  at  Kongens  Drømme 
gik  mod  en  storskandinavisk  Union,  til  hvis  Fremme  han  vilde  benytte 
den  engelske  Diplomat,  hvis  Sympatier  han  haabede  at  have  vundet.  For 
denne  Unions  Skyld  maatte  Christian  Frederik  bryde  med  den  Agita- 
tation,  han  selv  faa  Maaneder  i  Forveien  havde  sat  i  Gang,  og  hvor- 
under Sverige  var  skildret  som  et  Samfund,  i  hvilket  en  enkelt  Kaste 
kunde  træde  Lov  og  Ret  under  Fødder  og  holde  de  øvrige  Klasser  i 
en  skjændig  Trældom. 

Morier  kan,  for  sit  eget  personlige  Vedkommende,  have  havt  den 
bedste  Lyst  til  at  hjælpe  Christian  Frederik  med  Grundlæggelsen  af  hans 
nye  Union.  Men  han  kunde  dog  ikke  undlade  at  forklare  ham,  hvilke 
store  Vanskeligheder  der  da  blev  at  overvinde.  Christian  Frederik  var 
en  smidig  Natur,  og  han  vidste  fremdeles  at  anvise  nye  Udveie. 
Han  opgav  et  Standpunkt,  for  at  tåge  et  andet  og  dermed  redde  sin 
egen  Stilling. 

Christian  Frederik  tog  sit  Forbillede  for  de  nye  Forslag,  han  havde 
at  gjore,  i  Kongeriget  Italiens  Forhold  til  Keiserdømmet  Frankrige. 
Han  antydede  for  Morier,  som  den  yderste  Indrømmelse,  om  hvilken 
der  kunde  blive  Tale,  at  der  kunde  træffes  en  lignende  Ordning  for 
Norges  Forening  med  Sverige.  Kongen  af  Sverige  kunde  ogsaa  føie 
Norges  Navn  til  sin  Titel;  men  Norge  skulde  have  sin  særegne  indre 
Forfatning  med  Bevarelse  af  den  paa  Eidsvold  givne  Grundlov,  og 
styres  af  sin  Vicekonge,  med  Hofholdning  i  Christiania.  Det  var  en 
Fornyelse  af  Eugene  Beauharnais'  Stilling  i  Milano,  som  Vicekonge  af 
Italien,  der  nu  foresvævede  ham,  til  en  Begyndelse  tillige  med  en 
Forudsætning  om,  at  Carl  Johan  maatte  fjernes.  Men  denne  Ordning 
lod  sig  nok  forandre,  idet  Christian  Frederik  i  det  Punkt  kunde  være 
villig  til  en  endnu  mere  vidtgaaende  Resignation  og  for  altid  nøies 
med  den  mere  beskedne  Stilling  som  Vicekonge. 

Moriers  Sendelse  var  imidlertid  kun  en  forberedende.  Den  har 
dog  havt  sin  Betydning  for,  hvad  der  senere  skede.  Fremfor  alt  var 
nu  Tanken  udkastet  om  Indkaldelse  af  et  overordentligt  Storting,  der 
skulde  afgjøre  Landets  fremtidige  Stilling,  —  denne  Tanke,  der  blev 
Grundlaget  for  alle  senere  Forhandlinger. 

Snart  rygtedes  det,  at  der  var  paa  Vei  til  Norge  andre  Repræsen- 
tanter  for  de  fire  Stormagter,  som  netop  havde  omstyrtet  den  franske 
Keisertrone  og  drevet  Napoleon  til  Elba,  og  alle  maatte  forståa,  at  det 
egentlig  vilde  blive  disse  Sendebud,  som  fik  Afgjørelsen  af  Norges 
Skjæbne  lagt  i  sine  Hænder.  Først  ved  deres  Ankomst  kunde  der 
bringes  hel  Klarhed  over  den  politiske  Stilling,  og  man  vilde  da  faa 
se,  hvor  meget  der  kunde  slaa  til  af  de  paa  Forhaand  opgjorte  Be- 
regninger for  det  store  Forehavendes  Fremgang. 

Morier  forblev  rigtignok  i  Norge,  men  maatte  efter  de  øvrige  Kom- 
missærers Ankomst  træde  over  i  en  mere  underordnet  Stilling.  Han 
vendte  senere  tilbage  til  London,  hvor  han  kom  i  rette  Tid  til  at  er- 
fare om  den  endelige  Udgang  paa  de  Forhandlinger,  som  han  havde 
indledet.     Allerede  9de  Juni  havde    han   forlangt  en  Offentliggjørelse  af 

det  Budskab,  han  havde  at  overbringe.  For  Christian  Frederik  faldt 
det  tungt  at  indrømme  dette.  Da  Morier  afreiste  fra  Christiania  den 
16de  Juli,  var  det  endnu  ikke  skeet.  Først  den  21de  Juli  kom  den 
forlangte  Offentliggjørelse. 

Paa  denne  Dag  bragte  det  officielle  Blad  Tiden  et  Aftryk  af  de 
Noter,  som  i  Dagene  fra  den  7de  til  den  9de  Juni  var  udvekslede  mellem 
den  norske  Statssekretær  von  Holten  og  Morier.  De  indlededes  med 
nogle  høist  karakteristiske  Linier  fra  Statssekretærens  Haand,  der  inde- 
holdt  den  officielle  Meddelelse  om,  at  Fortielsessystemet  definitivt 
var  brudt:  „Hans  Majestæt,  som  ikke  ønsker  at  skjule  for  sit  Folk, 
hvad  der  kan  oplyse  samme  om  Rigets  Stilling  mod  fremmede  Magter, 
har  allernaadigst  befalet  Undertegnede  i  Bladet  Tiden  at  bekjendtgjøre 
de  Noter,  der  er  vekslede  med  de  allierede  Magters  afsendte,  som  i 
Løbet  af  Juni  og  Juli  Maaneder  har  opholdt  sig  i  Norge  for  at 
underhandle,  hvilken  allerhøieste  Befaling  herved  saaledes  efter- 
kommes." 

Der  laa  meget  i  disse  Ord.  Men  da  de  læstes  af  Hovedstadens 
Indbyggere,  var  der  foregaaet  endnu  mere.  De  sidste  Kommissærer 
havde  fremlagt  sine  Krav,  og  paa  dem  havde  Kongen  givet  sit  Svar. 

Om  Eftermiddagen  den  30te  Juni  var  der  Bevægelse  i  Christiania. 
Stormagternes  fire  Sendebud  kom  som  Repræsentanter  for  Europas  Me- 
ning, der  nu  maatte  høres  \  Fra  alle  Kanter  var  dette  Besøg  imødeseet 
med  Spænding,  af  Grev  Wedel  ikke  mindre  end  af  Christian  Frederik. 
Det  var  vel  bekjendt,  at  Kommissærernes  Afsendelse  skede  paa  For- 
langende af  den  svenske  Regjering;  de  kom  officielt,  først  til  Kjøben- 
havn  for  at  øve  Pres  paa  Frederik  VI.  og  derefter  til  Christiania  for 
at  kræve  Norges  Underkastelse  under  Stormagternes  Vilje.  Men  de 
havde  paa  sin  Reise  havt  Anledning  til    at   indhente   allehaande  Oplys- 


•  Om  Kommissærernes  Ophold  i  Norge  og  om  deres  Virksomhed  baade  der 
og  i  Danmark  kan  i  Almindelighed  henvises  til  de  af  Forfatteren  udgivne  to 
Bind  Aktstykker  vedk.  Stormagternes  Mission  til  Kjobenhmm  og  Christiania  i 
1814,  der  bl.  a.  meddeler  samtlige  Indberetninger,  som  de  afgav  til  sine 
Regjeringer.  Derhos  kan  henvises  til  Bidrag  til  Norges  Historie  i  1814,  II, 
S.  165—169  og  S.  177—370  og  til  Aktstykker  vedkommende  Konventionen  i 
Moss.  Smlgn.  Historisk  Tidsskrift,  tredie  Række,  V,  S.  1—144.  Senest  har 
jeg  givet  en  kort  Fremstilling  af  Die  Convention  zu  Moss  i  GrOnhuts  Zeitschr. 
f.  d.  Privat-  und  offentl.  Recht  der  Gegenwart,  XXVIII,  S.  219—227.  I  de 
forskjellige  ældre  Fremstillinger  af  Tidens  politiske  Historie  vil  den  hele 
Episode  findes  omtalt  mere  som  en  underordnet  Begivenhed.  Til  disse  kan 
ogsaa  henregnes  et  hos  os  mindre  kjendt  Arbeide  af  Vicomte  de  Beaumont 
Vasy,  La  Suéde  depiiis  Charles  XU.  jusqu'å  Oscar  ler  (Paris,  1847),  S.  382  flg. 

ninger,  der  viste  dem,  at  det  svenske  Diplomati  ikke  havde  skildret 
Forholdene  i  Danmark  og  Norge  med  de  rette  Farver,  og  de  havde 
derfor  forladt  Kjobenhavn  med  den  Overbevisning,  at  der  —  i  Strid 
med,  hvad  de  stadig  horte  fra  Sverige  —  ikke  var  noget  at  lægge  den 
danske  Regjering  tillast.  Dette  skyldtes  de  Undersøgelser,  de  havde 
havt  Anledning  til  at  foretage  paa  selve  Stedet.  Hvad  kunde  da  være 
rimeligere,  end  at  de  ogsaa  i  Norge  vilde  gjøre  lignende  lagttagelser 
og  der  faa  Sympati  for  den  Konge,  som  tillige  var  Danmarks  Tron- 
arving? De  vilde  derhos  i  Norge  forefinde  en  Situation,  der  var  til- 
veiebragt  gjennem  Christian  Frederiks  Beslutsomhed  og  Hurtighed  med 
at  skabe  de  fuldbragte  Kjendsgjerninger,  —  en  Situation,  der  ikke 
svarede  til,  hvad  der  var  dem  forebragt  fra  Sverige,  og  dermed  vilde 
deres  medbragte  Instruktioner  snart  vise  sig  utilstrækkelige  og  ufuld- 
stændige,  fjernt  fra  at  kunne  bruges  som  Grundlag  for  en  Pression 
af  den  Art,  som  forlangtes  fra  svensk  Side.  Muligens  var  ikke  dette 
saa  ganske  ubekjendt  for  Christian  Frederik. 

Som  Formand  for  Stormagternes  Mission  til  Danmark  og  Norge  var 
den  russiske  Udsending  at  betragte.  Generalmajor  Michail  Feodorowitsch 
Orloff,  den  samme,  som  tre  Maaneder  iforveien  havde  afsluttet  Paris's 
Kapitulation,  var  endnu  en  ung  Mand,  kun  tredive  Aar,  men  havde 
tåget  Del  i  store  Begivenheder,  og  som  Keiser  Alexanders  Adjutant  var 
han  en  Mand  med  Indflydelse.  Men  der  var  ved  ham  andre  Sider,  der 
lod  ham  spille  en  fremragende  Rolle  ved  denne  Leilighed.  Orloff  var 
en  human  Personlighed,  særlig  anlagt  for  et  mæglende  Hverv  som  det, 
der  nu  var  ham  overdraget;  han  var  tillige  noget  mere,  idet  han  med 
sin  Begeistring  for  det  nationale  russiske  Autokrati  og  for  sin  Keisers 
Person  forbandt  en  varm,  men  uklar  Sympati  for  Tidens  liberale  Ideer. 
Han  kunde  derfor  ikke  føle  sig  tilbagestødt  ved  den  Statsform,  han 
forefandt  i  Norge.  Orloff  kjendte  ikke  Norge.  Men  Tilfældet  havde 
ført  ham  sammen  med  en  Mand,  der  kunde  give  ham  de  bedste  Op- 
lysninger,  og  som  i  Norge  havde  de  bedste  Forbindelser. 

Denne  Mand  var  den  polskfødte  Hofraad  Iwan  Brunet,  russisk 
Generalkonsul  og  Karantæne-Kommissær  i  Christianssand.  Paa  Grund 
af  de  politiske  Forhold  havde  Brunet  forladt  denne  By  og  var  reist  til 
Goteborg,  hvor  Orloff  traf  ham  og  hurtig  forstod,  at  han,  med  sit 
Kjendskab  til  Norge,  kunde  gjøre  god  Nytte,  Saaledes  gik  det  til,  at 
Orloff  paa  eget  Ansvar  tog  Brunet  med  sig. 

Den  britiske  Kommissær  var  Augustus  John  Foster,  en  Mand  med 
frastødende  Væsen,  men  med  høie  Forbindelser,  tidligere  ministre  pléni- 

potentiaire  i  Nordamerika  og  nu  udnævnt  til  den  samme  Stilling  i  Dan- 
mark, Han  havde  foreløbig  ved  sin  Side  den  mod  Norge  velvillig 
stemte  Morier.  Preussen  sendte  Major,  Baron  Friedrich  von  Martens, 
en  Brodersen  af  den  berømte  Statsretslærer,  hvis  Navn  er  knyttet  til 
Martens'  Recueil,  og  selv  videnskabelig  interesseret,  og  fra  Østerrige  kom 
Generalmajor,  Baron  August  von  Steigentesch,  en  begavet,  literært 
og  kunstnerisk  interesseret  Personlighed.  Han  ledsagedes  af  en  Adjutant, 
Baron  von  Hugel.  Derhos  medfulgte  en  dansk  Kommissær,  Kontre- 
admiral Sten  Andersen  Bille,  Det  var  et  mandstærkt  Gesandtskab,  der 
paa  denne  Maade  kom  til  Norge.  Tilfældigheder  bavde  bragt  det  derhen, 
at  der  var  aabnet  mere  Spillerum  for  norske  Interesser,  end  det  kunde 
anes,  da  der  først  fra  Sverige  var  kommet  Anmodning  om  dets  Af- 
sendelse.  Medens  Kommissærerne  under  sin  Reise  gjennem  Sverige 
ikke  vides  at  have  modtaget  nogen  brugbar  Instruktion,  kom  de  i  Norge 
hurtig  under  Indflydelse  af  Stemninger,  der  var  til  Fordel  for  dette 
Land. 

Fra  Sverige  medbragte  Kommissærerne  et  Brev  til  Grev  Wedel, 
dateret  27de  Juni  og  skrevet  af  Grev  H.  H.  von  Essene  Dette  lød 
saaledes: 

„Uagtet  Deres  Taushed  og  endskjønt  jeg  ikke  har  anseet  det  hensigts- 
mæssigt  at  afbryde  min,  har  jeg  aldrig  tvivlet  paa,  at  De  var  tro  mod 
den  redelige  Tænkemaade,  De  under  Deres  sidste  Ophold  her  har  vist 
mig-  Jeg  har  vidst  at  vurdere  Deres  Stilling  og  den  sunde  Forstand 
samt  den  Skarpsindighed,  der  udmærker  Dem,  hvilke  skal  veilede  Dem 
under  de  Storme,  som  hjemsøger  Deres  Land,  De  sagde,  da  De  forlod 
mig,  at  hvis  det  Haab,  man  nærede  i  Norge  om  at  kunne  med  Englands 
og  de  andre  Stormagters  Bistand  bibeholde  sin  Uafhængighed,  ikke  var 
et  Blendværk,  skulde  De  være  den  første  til  at  modsætte  Dem  min 
Fremtrængen  over  dette  Lands  Grænser.  Jeg  har  som  en  god  og  redelig 
Krigsmand  modtaget  Deres  Udfordring,  og  jeg  har  gjort  Retfærdighed 
mod  Deres  Karakter  og  Mod  og  Deres  Tillid  med  at  afvente  et  gunstigt 
Resultat  af  de  Opdagelser,  De  skulde  kunne  faa  Anledning  at  gjøre 
hjemme  hos  Dem.  Nu,  da  Erfaringen  har  oplyst  Dem,  og  da  de  Frem- 
stillinger, som  de  fire  allierede  Magters  specielle  Kommisærer  kommer 
at  gjøre  Dem,  ikke  skal  efterlade  Dem  i  nogen  Tvivl  over  Deres  Fædre- 
lands  tilkommende  Skjæbne,  anser  jeg  mig  forpligtet,  paa  det  kraftigste 

at  formane  Dem  til,  med  alle  de  Midler,  som  staar  Dem  til  Raadighed, 
at  bidrage  til  at  oprette  i  Norge  den  eneste  Sagernes  Ordning,  der  kan 
befæste  saavel  dette  Lands  som  Sveriges  Sikkerhed  og  Lykke  i  kom- 
mende Aarhundreder.  De  allierede  Magters  Herrer  Kommissærer,  som 
har  Kjendskab  til  Indholdet  af  dette  Brev  og  har  behaget  at  paatage  sig 
at  fremlevere  det,  vil  ikke  undlade,  for  Dem  at  udpege  den  Vei,  De 
skulde  have  at  følge,  for  at  fortjene  Norges  Taknemmelighed  og  vinde 
Agtelse  af  hele  Norden,  som  har  sine  Øine  fæstede  paa  Dem." 

Kommissærerne  afleverede  dette  Brev  og  var  den  2den  Juli  til 
Middag  paa  Bogstad,  hvor  denne  Gang  Kongen  ikke  var  tilstede.  Men 
for  Grev  Wedel  var  ikke  dermed  den  store  Gaade  løst.  Der  paafulgte 
lange  Underhandlinger,  som  medtog  fulde  fire  Uger,  og  hvorunder 
den  hele  politiske  Situation  traadte  over  i  et  ganske  nyt  Afsnit,  med 
fuldstændig  nye  Udgangspunkter  og  Forudsætninger  for  den  endelige 
Ordning. 

I  Kommissærernes  egne  Indberetninger  til  sine  respektive  Hoffer 
er  der  kun  meddelt  lidet  om  Grev  Wedel.  Men  det  viser  sig  af  dette 
lille,  at  han  ikke  til  dem  har  talt  mod  Kongen  eller  til  Fordel  for 
Sverige.  Han  har  i  sine  Samtaler  med  dem  visselig  kun  været  den 
refererende  og  den  modtagende.  Derimod  er  det  maaske  tilladt  at 
drage  en  anden  Slutning,  af  den  Maade,  hvorpaa  han  omtales  af  den 
preussiske  Kommissær,  den  nemlig,  at  han  selv  fra  sine  norske  Mod- 
standeres  Side  ikke  er  bleven  behandlet  med  den  reserverede  Hensyns- 
fuldhed,  der  under  saadanne  Forhold,  uanseet  alle  indbyrdes  Mod- 
sætninger,  maa  blive  en  Pligt  for  Landsmænd  mod  Landsmænd.  I 
ethvert  Fald  kan  det  formodes,  at  Kommissærernes  Sympatier  for 
Kongens  Personlighed  har  vendt  dem  mere  bort  fra  hans  mest  ud- 
prægede  Modstander. 

Fra  Grev  Wedels  Haand  foreligger  der  tvende  Vennebreve  til  Jacob 
Aall,  i  hvilke  han  for  denne  aabent  skildrer  sine  Indtryk  af  de  fremmede 
Diplomater'.     Det  første  lyder  saaledes: 

Bogstad  d.  3die  July   1814. 
„Med  Undseelse  griber  jeg  i  Dag  Pennen  for  at  takke  Dem,  inder- 
ligen   elskede   og   agtede  Ven!    for   Deres  Linier  af  15de  f:  M:  som  jeg 
først   nyeligen   modtog   fordie   de  nogen    Tid   have  ventet  paa  Jarlsberg 

efter  min  Ankomst,  som  er  bleven  udsat  ved  Efterretningen  om  de  nu 
her  indtrufne  Gesandtere  fra  de  allierede  Magter,  De  maae  ingenlunde 
troe  at  et  Brev  fra  Deres  Haand  var  nødvendigt  for  at  opvække  hos 
mig  Trang  til  at  meddele  Dem,  ædle  Ven!  mine  Tanker  og  Følelser  — 
Nei  denne  Trang  har  jeg  alt  længe  følt  i  den  Grad  at  jeg  har  gaaet 
frugtsommelig  med  den  Plan  at  besøge  Dem  paa  Næss.  —  Under  nær- 
værende Omstændigheder  finder  jeg  det  noget  betænkeligt  at  betroe  Pa- 
piret mine  og  mine  Venners  Tanker  over  de  Gjenstande  som  i  dette 
Øieblik  næsten  udelukkende  kunne  interessere  os!  — 

Jeg  behøver  ikke  at  forsikkre  Dem  om  den  Fornøielse  som  Deres 
venlige  Linier  have  forvoldet  mig.  —  Saadan  Balsam  er  skikket  til  at 
læge  mange  af  de  Saar,  som  mine  Landsmænd  endnu  dagligen  finde 
Fornøielse  i  at  tilføie  mig.  —  Dersom  man  ikke  havde  den  Over- 
beviisning  at  have  uden  private  Hensigter  handlet  efter  Pligt  og  at 
nogle  oplyste  redelige  Venner  erkjendte  den  redelige  Iver  hvoraf  man 
besjeles,  saa  maae  jeg  tilstaae,  at  der  vilde  udfordres  mere  Philosophie 
end  jeg  besidder  for  at  taale  de  Ubehageligheder  som  man  har  maattet 
døie  og  endnu  dagligen  maae  døie.  —  Jeg  har  især  den  Ære  at  være 
Gjenstanden  hvorpaa  det  herskende  Parties  nederdrægtige  Agenter  øve 
deres  Opfindelseskraft!  —  Det  lykkes  dem  at  indbilde  Mængden  de 
nederdrægtigste  Løgne,  hvoraf  den  burde  lee  naar  den  ei  var  saa  for- 
bandet dum !  — 

Deres  og  mine  politiske  Spaadomme  ere  nu  i  høieste  Maade  gangne 
i  Opfyldelse!  —  Nu  have  vi  her  foruden  M":  Morier  —  en  hel  Skare 
af  Gesandter  fra  de  vigtigste  Europæiske  Magter  for  med  det  Gode  eller 
Onde  at  bringe  vore  Anliggender  i  Orden.  De  kalde  sig  Commissaires 
des  puissances  alliées  —  Personerne  ere  —  fra  Rusland  General  Grev 
Orloff  og  Etatsraad  Brunet  (som  har  været  General  Consul  i  Xsand)  — 
fra  Østerrige  en  General  og  Baron  hvis  Navn  jeg  ei  kan  skrive  tillige- 
med  en  anden  Officer  som  er  Baron  og  Adjutant  —  fra  Preussen  en 
Kongl.  Adjutant  og  Major  Martini  —  fra  Storbrittannien  Mr  Foster  bestemt 
til  at  være  Gesandt  i  Kjøbh"  —  fra  Danmark  Admiral  Steen  Bille.  — 
Heele  Gesandtskabet  hvis  Talsmand  Grev  Orloff  er,  fører  det  bestemteste 
og  reeneste  Sprog  som  man  kan  tænke  sig.  —  De  erklære  at  Norges 
og  Sveriges  Forening  er  uigjenkaldeligen  besluttet  af  heele  Europa  — 
men  at  det  heroer  paa  den  Norske  Nation  at  erholde  ved  Gesandt- 
skabets  Mediation  de  constitutionelle,  af  alle  Magter  garanterede,  Vil- 
kaar  som  den  ønsker  —  naar  blot  begge  Riger  have  fælles  Konge  og 
fælles    Politik   og   den    nu  oprettede  Regjæring  ufortøvet  ophører  —  da 

alt  Passerede  fra  alle  Sider  skal  ansees  som  glemt.  —  Grev  Orloff 
har  fra  Keiser  Alexander  overbragt  General  Benningsen,  som  endnu 
æder  med  42,000  Mand  Russere  i  Holsteen,  Ordre  til  i  Eet  og  Alt  at 
adlyde  Kronprindsen  af  Sverrige  i  hans  Operationer  mod  Norge.  —  Den 
Preussiske  Gesandt  har  forsikkret  mig  at  Preussen  har  forbundet  sig  til 
at  levere  15,000  Mand  om  behøvedes.  —  Den  Østerrigske  taler  om  20,000 
Md.  —  Den  engelske  lover  den  fornødne  Søemagt.  —  De  Russiske 
Skibe  i  Engl:  have  af  Alexander  faaet  Ordre  at  forstærke  den  Svenske 
Eskadre  paa  vore  Kyster.  —  Danmark  har  atter  tåget  de  strængeste 
Mesures  imod  al  Communikation  med  Norge,  og  Kongen  her  er  af  den 
Danske  Konge  opfordret  til  inden  14  Dage  at  forlade  Norge  eller  have 
tabt  alle  Rettigheder  i  Danmark  for  sig  og  Afkom  —  Alle  Danskfødte 
Embedsmænd  som  ikke  inden  14  Dage  forlade  Tjenesten  erklæres 
vogelfrei.  Heele  Gesandtskabet  var  her  i  Gaar  til  Middag  — 
hvortil  de  selv  bavde  mældt  sig  og  forlangt  Heste  —  Det  er  meget 
interessante  Mennesker,  som  synes  oprigtigen  besjælede  af  det  Ønske 
at  forebygge  dette  Lands  totale  Ødelæggelse.  —  I  Sverrige  gjøres  skrække- 
lige  Tilberedelser  især  til  Vands.  —  Ved  Gothenborg  samles  35,000  Md. 
og  3000  Heste.  —  En  talrig  Skjærgaardsflaade  samles  for  at  angribe 
Hvaløerne  med  dobbelt  Magt  —  Kort  et  skrækkeligt  Uveir  er  nu  samlet 
og  truer  at  styrte  ned  paa  os!  —  Det  heroer  nu  paa  Kongens  Be- 
slutning om  det  skal  bryde  ud  eller  ikke!  Udfaldet  af  Negociationerne 
veed  jeg  ikke  —  Gesandterne  have  godt  Haab  om  et  fredeligt  Udfald.  — 
De  have  in  corpore  havt  en  offentlig  Audience,  hvorved  Statsraadet  var 
nærværende.  Desuden  har  Orloff  og  Bille  havt  særskildte  private 
Audiencer.  —  Den  første  sværger  at  Norge  skal  undertvinges  inden  faa 
Uger  dersom  man  ikke  med  det  Gode  benytter  Gesandtskabets  Media- 
tion;  thi  foruden  Traktaterne  er  Keiser  Alexander  bunden  ved  sit  per- 
sonlige Æresord  givet  Kronprindsen  af  Sverige  og  ved  de  vigtige  Tje- 
nester denne  har  gjort  ham.  —  Saaledes  staae  nu  vore  Sager  —  Jeg 
behøver  ikke  at  sige  Dem  beste  Ven!  med  hvilken  Uroelighed  jeg 
venter  efter  at  erfare  Kongens  Beslutning ! ! !  —  I  denne  Tid  skal  De 
postdagligen  faae  nogle  Ord  fra  mig,  da  jeg  veed  De  er  i  høieste  Grad 
utaalmodig  —  Imidlertid  anbefaler  jeg  mig  i  Deres  og  Deres  Families 
venskabelige  Erindring  som  deres  troeste  Ven 

Herman  W  Jg. 

Til    Øieblikkets    Historie  hører,    at    Kongen    har   forlangt  2Va  Maa- 
neders  Stilstand  til  at  sammenkalde  Storthinget  —  hvorom  Orloff  sagde 

„at  det  var  kuns  for  at  vinde  Tid  —  saaledes  lade  vi  os  ikke  tåge  ved 
Næsen  —  den  gunstige  Aarstid  maae  benyttes  for  at  ende  Sagen"  — - 
endvidere:  at  Gesandtskabet  har  afslaaet  Kongens  Indbydelse  til  Mid- 
dag &c:  —  indtil  han  har  erklæret  sig  villig  til  strax  at  forlade  Landet  — 
relata  refero  — 


H  W  Jg." 


Det  andet  og  kortere  Brev  lyder  saaledes: 


Bogstad  d.  7'^.^  July  1814. 
„Jeg  iler  at  mælde  Dem,  ædle  Ven!  Dagens  Nyeheder.  —  Der  er 
bleven  holdt  adskillige  langvarige  Statsraads-Samlinger  i  Anledning  af 
det  store  Gesandtskab  og  især  en  overordentlig  i  Forgaars,  hvortil  vare 
kaldte,  min  Svigerfader,  Hegermann,  Fabricius,  Sverdrup  &c.  —  saavidt 
jeg  veed  vare  alle  eenige  i  at  det  nærværende  System  ikke  kunde  ved- 
blive under  Krig  med  den  heele  Verden  —  og  at  Kongen  skulde  ned- 
lægge  Kronen  saasnart  et  overordentligt  Storthing  var  samlet,  og  at  en 
Vaabenstilstand  skulde  sluttes  imod  at  levere  som  Pant  til  Allierede 
Tropper  nogle  Fæstninger.  —  Om  denne  Vaabenstilstands  Vilkaar  under- 
handles  saavelsom  om  nogle  Forandringer  i  Constitutionen  som  skulle 
forelægges  Storthinget  som  formodentlig  samles  i  Begyndelsen  af  Septr  — 
Vaabenstilstanden  skulde  vedvare  til  Iste  Oet":  og  i  denne  Mellemtid 
skulde  vi  have  frie  Handel.  —  Gud  veed  om  denne  Underhandling 
faaer  et  fredeligt  Udfald  eller  om  Krigens  Rædsler  skulle  hærje  Norge 
medens  det  øvrige  Europa  nu  endeligen  har  faaet  Fred!  Jeg  tør  endnu 
ikke  ganske  overlade  mig  til  hiint  glædelige  Haab,  thi  der  ere  mange 
Betænkeligheder  fra  begge  Sider.  —  Om  et  Par  Dage  vil  Gaaden,  være 
opløst.  Med  næste  Post  meere!  —  Fader  og  min  Karen  samt  Lasson  hilse 
venligen.  Jeg  anbefaler  mig  i  Deres  Families  venskabelige  Erindring  og 
er,  saalænge  jeg  aander  Deres  oprigtige  Ven 

H.  W.  J." 
I  Hast. 

Sandsynligvis  har  Grev  Wedel  holdt  det  Løfte,  han  saaledes  uop- 
fordret  havde  givet  sin  Ven,  der  paa  Næs  Værk  med  Utaalmodighed 
ventede  Efterretninger  fra  Hovedstaden,  hvor  nu  den  politiske  Situation 
var  i  Begreb  med  at  tilspidse  sig  til  det  yderste.  Hans  senere  Breve 
er  imidlertid  vistnok  for  bestandig  tabte. 

Fra  alle  Kanter  var  nu  Traadene  strammede.  Knuden  maatte 
løses.     Norge   stod   med  sin   Konge    foran    et   stort  og  afgjørende  Valg, 

hvoraf  dets  fremtidige  Skjæbne  var  afhængigt.  At  komme  udenom 
var  blevet  en  Umulighed.  En  klar  Besked  var  forlangt,  og  en  saadan 
maatte  gives.  Den  behændige  Fortielsespolitik  fra  Eidsvold  havde 
opfyldt  sin  Bestemmelse,  og  som  dens  Resultat  sad  Kronen  paa 
Christian  Frederiks  Hoved.  Men  den  havde  ligefuldt  udspillet  sin 
Rolle,  og  det  var  blevet  en  tvingende  Nødvendighed  at  lade  det  norske 
Folk  se  Stillingen,  som  den  var,  —  at  lade  Dagens  hele  Lys  falde 
over  denne. 

En  stor  Forandring  var  saaledes  foregaaet.  Men  Grev  Wedel  havde 
derunder  ingen  Anledning  til  at  gjøre  sine  Meninger  gjældende,  uden 
forsaavidt  han  personlig  kunde  tale  med  de  fremmede  Sendebud.  I 
Forhandlingerne  med  dem  tog  han  ingen  Del.  Kongen  kunde  ved  disse 
lade  hans  Svigerfader  Peder  Anker  tilkalde,  i  hans  Egenskab  af  en  af 
den  opløste  Rigsforsamlings  Præsidenter.  Grev  Wedel  stod  derimod 
helt  udenfor.  Han  fulgte  desuagtet  Gangen  i  denne  spændende  Under- 
handling med  Opmærksomhed.  Men  henvist  til  at  betragte  den  udenfra, 
fra  dens  mere  formelle  Side,  maatte  ogsaa  han,  med  de  mange  andre, 
tåge  Feil  af,  hvad  der  blev  Forhandlingens  Realitet. 

Christian  Frederik  kjæmpede  i  Juli  Maaned  en  haard  Kamp.  Han 
opnaaede  i  den  intet  for  sig  selv,  men  meget  for  Norge.  Han  kunde 
imod  de  fremmede  Magters  Repræsentanter  stille  Resultaterne  af  sin 
raske  og  energiske  Handlingspolitik  fra  Aarets  første  Maaneder  og  op- 
naa  Anerkjendelse  for  disse.  Kommissærerne  traf  et  Folk,  som  havde 
afsluttet  sit  Forfatningsarbeide,  og  som  ikke  længere  var  optaget  af  en 
Diskussion  om  Lovparagrafer.  For  denne  Kjendsgjerning  bøiede  Stor- 
magternes  Repræsentanter  sig  villig.  Christian  Frederiks  Politik  havde 
dermed  for  Norge  bragt  et  stort  Resultat. 

Indtil  da  havde  den  systematiske  Fortielse  været  meget  tjenlig  for 
Kongens  Øiemed,  Denne  maatte  nu  opgives,  og  i  det  Sted  fulgte  den 
fuldstændige  Offentliggjørelse  af  de  officielle  Aktstykker.  Christian 
Frederik  viste  i  den  Henseende  al  den  Imødekommen,  der  kunde 
kræves,  og  han  afvæbnede  dermed  de  Insinuationer,  som  kunde  frem- 
komme. Han  erklærede  sig  videre  villig  til  at  nedlægge  sin  Krone  i 
Nationens  Hænder,  medens  han  hævdede  dennes  Ære  ved  sin  bestemte 
Negtelse  af  at  overlevere  nogen  af  Landets  Fæstninger  som  Forhaands- 
pant  til  de  svenske  Tropper. 

Officielt  strandede  Underhandlingerne.  Alligevel  var  der  gjennem 
dem    opnaaet     et    Grundlag,    som    blev    benyttet,    da    Kommissærerne 

vel  var  borte.  For  udenforstaaende  fik  det  Udseende  af,  at  alle 
Broer  var  brudte  af,  —  som  om  der  nu  alene  skulde  appelleres  til 
en  Afgjørelse  ved  Vaabnene,  og  Grev  Wedel  maatte  som  andre 
opfatte  Stillingen  derefter  og  overse,  hvad  der  i  Virkeligheden  var 
vundet. 

Stormagternes  Repræsentanter  havde,  med  personlig  Sympati  for 
den  norske  Konge,  handlet  ud  fra  sine  egne  Suveræners  Standpunkter. 
Rusland  og  Storbritanniens  Interesser  veiede  her  mest.  Det  Grundlag, 
som  de  bød  for  en  tilkommende  Union,  hvilede  paa  en  gjensidig  Kom- 
pensation  mellem  disse  tvende  Magters  Politik  og  fik  derigjennem  sin 
væsentlige  Styrke.  At  tilbagevise  dette,  naar  det  blev  budt  paa  ny, 
vilde  falde  vanskelig.  Men  saadant  lod  sig  ikke  lægge  frem  for  Offent- 
ligheden,  og  da  de  fire  Kommissærer  i  Slutningen  af  Juli  forlod  Norge, 
maatte  en  blodig  Krig  forekomme  uundgaaelig. 

I  Virkeligheden  var  Stillingen  en  ganske  anden. 

Kommissærerne  var  borte. 

Men  i  det  svenske  Hovedkvarter  havde  i  deres  Sted  indfundet  sig 
en  russisk  Militær-Diplomat,  Generalmajor  Suchtelen,  der  var  helt 
underrettet  om  deres  Forhandlinger.  Ved  første  givne  Leilighed  kunde 
disse  gjenoptages  og  da  med  Udsigt  til  at  føres  til  et  godt  Resultat. 
Iwan  Brunet  var  derhos  fremdeles  ved  Haanden,  idet  han  ikke  fulgte 
Kommissærerne  paa  deres  Tilbagereise. 

Foreløbig  anedes  intet  saadant.  Alt  var  optaget  af  den  forestaaende 
Strid.  Den  norske  Hær  stod  under  Vaaben,  og  fuldt  af  Forventninger, 
men  tillige  med  bange  Anelser,  saa  Folket  den  nærmeste  Fremtid 
imøde,  den,  som  skulde  bringe  de  lovede  Heltekampe  og  indfrie  de 
store  Talemaader  om  Seier  eller  Død,  —  da  Norge  i  en  Blodstrøm 
skulde  bort  fra  Jordens  Riger  skylles!  Kommissærernes  Besøg  og  til- 
syneladende  frugtesløse  Anstrengelser,  med  deres  paafølgende  Afreise  har 
sikkerlig  virket  slappende  paa  den  almindelige  Stemning.  At  staa  imod 
det  samlede  Europa  var  ikke  saa  ganske  ligetil. 

Ude  i  Folket  kom  Begeistringen  ikke  rigtig  op.  Det  var  ikke  som 
i  1808.  Ingen  Frikorpser  mødte  frem.  Grev  Wedel  kunde  ikke  føre 
sinejægere  fra  Bogstad  mod  Fienden,  og  hverken  Falsen  eller  Mariboe 
saaes  i  Rækkerne.  I  Hærens  Spidse  stod  heller  ikke  Christian  August, 
denne  tarvelige,  ordknappe  og  keitede  Prins,  om  hvem  enhver  Soldat 
vidste,  at  han  delte  ondt  og  godt  med  dem,  Savn  og  Glæder,  og  paa 
hvem  Hæren  stølede,  som  han  paa  den.  Christian  Frederik  eiede 
ikke   de    samme    Forudsætninger  og  stod  ikke  i  noget   nært  Forhold  til 

Hæren.  Denne  kjendte  ham  i  Grunden  ikke,  og  han,  den  sidste 
Oldenburger  i  Norge,  var  heller  ikke  i  Besiddelse  af  de  Egenskaber, 
der  skulde  bringe  Hæren  til  at  føle  sig  som  eet  med  sin  Konge.  I 
den  skjæbnesvangre  Stilling,  hvori  Norge  var  bragt,  kunde  saadanne 
Egenskaber  vel  have  været  paakrævede,  især  da  den  fiendtlige  Hær 
havde  en  Fører  af  europæisk  Ry.  Det  skulde  ikke  hjælpe,  at  Kongen 
i  Bruddets  Øieblik  engagerede  en  særskilt  Skribent  til  at  forfatte 
hans  Bulletiner,  Lektor  J.  G.  Adler.  Ad  den  Vei  blev  der  intet  at 
udrette. 

Paa  de  smaalenske  Sletter  var  der  i  August  1814  samlet  større 
Troppemasser,  end  der  nogensinde  til  samme  Tid  paa  een  Gang 
har  opereret  inden  Norge.  Grev  Wedel  kunde  med  sine  Lands- 
mænd  imødese  en  blodig  Afgjørelse.  Tiden  for  de  „store  Beslut- 
ninger" maatte  jo  atter  synes  at  være  inde;  men  det  var  ikke,  som 
han  havde  tænkt  sig  denne,  med  ham  selv  i  forreste  Række  af  sit 
Folk.  Virkeligheden  var  bleven  en  anden  end  Drømmen.  Han  var 
den  bagvaskede  og  mistænkeliggjorte  Mand,  den,  til  hvem  de  fleste 
saa  hen  med  skjæve  Øine  som  den,  der  havde  villet  svigte  Fædre- 
landets  hellige  Sag. 

Grev  Wedel  var  paa  Bogstad,  da  Krigen  brød  ud.  Saa  drog  han 
paa  en  kort  Tur  til  Jarlsberg.  Kanonernes  Torden  kunde  høres  over 
Fjorden  og  bragte  ham  Bud  fra  den  Kamp,  hvori  han  saa  gjerne  havde 
tåget  Del  for  at  værne  om  Fædrelandets  Ære.  Hans  „luende  Blik" 
har  nu  søgt  mod  Øst,  hvor  han  ventede  en  skarp  Strid  udkjæmpet. 
Urolig  har  han  vandret  gjennem  Jarlsbergs  mægtige  Sale  og  i  dets 
store  Parker,  indtil  Længselen  efter  at  erfare  noget  sikkert,  atter  drev 
ham  mod  Hovedstaden  og  Bogstad.  Nu  da  Loddet  —  mod  hans  Ønske 
og  Vilje  —  var  kastet,  da  stod  for  ham  den  norske  Hærs  Traditioner 
og  Ære  over  alt,  og  han  harmedes  over  den  Hærfører,  som  ikke 
kastede  sig  i  Ilden  og  førte  Regimenterne  til  Seier  eller  Død.  Alt, 
hvad  der  skede,  var  ham  uforklarligt.  Det  vakte  i  hans  Bryst  Harme 
og  Foragt  mod  Kongen,  som  ikke  havde  indfriet  sine  Løfter  om  en 
heltemodig  Handling.  Selv  havde  han  ønsket  at  kunne  afværge  Krigen. 
Men  da  der  først  var  udæsket  til  en  saadan,  da  krævede  han  den  ført 
med  en  Kraft,  der  svarede  til,  hvad  Hensynet  til  Norges  Ære  maatte 
fordre.     Dette  skede  ikke. 

Alle  de  store  Talemaader  syntes  glemte,  og  deraf  modtog  Grev 
Wedel  Indtryk,  som  end  mere  bestemte  hans  Dom  over  Christian 
Frederik.     De    uindfriede    Løfter    om    den    store    Heltedaad    blev   nu    i 

hans  Øine  det  tomme  Skryt  og  Pral.  For  ham  var  det  ufatteligt,  at 
Krigen  ovenpaa  alle  de  heltemodige  Ord,  som  fra  Eidsvold  havde  lydt 
udover  Land  og  Rige,  saaledes  skulde  resultere  i  et  stadigt  Tilbagetog, 
uden  at  der  var  forsøgt  noget  Hovedslag.  S  vagsi  nde  de,  skj  ælvende, 
m  odiøse  —  saa  havde  det  haanende  lydt  fra  Fyrstens  Kabinet,  da 
det  gjaldt  om  at  bestemme  den  folkelige  Opfatning,  under  hvilken  han 
og  hans  Meningsfæller  skulde  knuses.  Nu  kunde  han  spørge  sig  selv, 
om  det  ikke  var  rigtigere  at  vende  Bebreidelserne  om  og  rette  dem 
mod  Kongen  selv  og  mod  de  andre,  som  med  ham  havde  ført  den 
bitre  Tale. 

Der  var  her  noget,  hvorom  Grev  Wedel  ikke  var  vidende.  Han 
havde  ingen  Kundskab  om,  at  Carl  Johan  umiddelbart  efter  sin  Ind- 
rykning  i  Norge  havde  optaget  Underhandlinger  om  en  fredelig  For- 
ening, og  at  disse  gik  sin  Gang,  medens  de  kjæmpende  Hære  manøvre- 
rede.  Under  Vaabenlarmen  forberedtes  den  fredelige  Udgang,  og 
Initiativet  dertil  var  tåget  af  den  svenske  Kronprins,  men  rigtignok 
ganske  hemmelig.  Carl  Johan  søgte  selv  at  give  det  Udseende  af,  at 
Tilbudet  om  Underhandling  kom  fra  den  anden  Part,  og  det  lykkedes 
delvis  at  bibringe  Samtiden  en  saadan  Tro.  Bl.  a.  kunde  dette  ske 
derved,  at  de  første,  yderst  konfidentielle  Forhandlinger  betroedes  en  Nord- 
mand,  Carsten  Tank,  der  netop  havde  tåget  Afsked  som  Medlem  af 
Christian  Frederiks  Statsraad.  Efterat  han  havde  indledet  og  banet 
Veien  for  en  fredelig  Ordning,  aabnedes  i  Moss  officielle  Underhand- 
linger, der  ledede  til  Afslutningen  af  en  Konvention  og  en  Vaaben- 
stilstand  den  14de  August. 

Som  Tegn  paa,  at  Stormagterne  ikke  endnu  havde  trukket  sig  til- 
bage,  var  Iwan  Brunet  tilstede  ved  Underhandlingerne  i  Moss.  Disse 
førtes  fra  norsk  Side  af  de  to  Statsraader  Jonas  Collett  og  Niels 
Aall,  og  denne  sidste  maa  have  været  Hjemmelsmanden  for  den 
Karakteristik,  som  hans  Broder  Jacob  Aall  ^  har  givet  af  Konventionen, 
at  den  „kunde  ansees  garanteret  af  Forbundstaternes  befuldmæg- 
tigede",  om  hvem  det  yderligere  siges:  „de  var  vel  reiste  fra  Norge, 
da  Konventionen  undertegnedes ;  men  den  russiske  Generalkonsul 
Brunet,  der  kunde  ansees  som  deres  Agent,  var  tilstede  ved  Konven- 
tionen". 

Carl  Johan  havde,  da  han  udsendte  Tank,  foretaget  en  ligesaa  klog 
som  behændig  Manøvre.     Officielt   havde    han    tilbagevist   de  fire  Kom- 


^  Jac.  Aalls  Erindringer  (2.  Udg.),  S.  578  og  Noten. 

missærer,  og  hans  Afsked  med  dem  var  som  et  Brud.  Men  da  de  vel 
var  borte,  tog  han  frem  de  samme  Tilbud,  hvorved  han  tilsidst  var 
bleven  staaende,  og  underhandlede  paa  Grundlag  af  dem.  Han  kunde 
nu  bedre  mødes  med  Christian  Frederik. 

Denne  havde  i  de  siden  Kommissærernes  Afreise  forløbne  Dage 
været  et  Bytte  for  mørke  Tanker.  Hans  Kraft  som  Hærens  øverste 
Fører  var  brudt,  og  han  veg  langsomt  tilbage.  Den  svenske  Hær  var 
den  norske  overlegen  i  Styrke  og  Udrustning,  besjælet  af  fuld  Tillid  til 
sin  Fører,  medens  der  i  Norge  raadede  Mangel,  og  den  britiske  Blo- 
kade tilintetgjorde  Haabet  om  ny  Tilførsel  inden  Vinteren;  hele  Europa 
var  imod  ham,  og  nu  fik  han  ovenikjøbet  ved  det  sidst  afsendte  Ge- 
sandtskabs  Tilbagekomst  fra  England  dette  yderligere  bekræftet.  Aall, 
Christie  og  Rosenkilde  kunde  fortælle  ham,  at  den  britiske  Regjering 
havde  afvist  dem,  og  at  den  krævede  hans  egen  Afgang.  Omvendt 
vidste  Kongen,  at  han  vilde  have  Europa  med  sig,  naar  han  selv  traadte 
tilbage,  og  at  han  da  kunde  kræve  de  bedste  Betingelser  for  Norge  i 
den  tilkommende  Union. 

Saa  bragte  han  Offeret.  Christian  Frederik  tilbød  at  nedlægge  sin 
Krone  i  det  norske  Folks  Hænder.  Men  til  samme  Tid  kjæmpede 
han  med  den  største  Bestemthed  for  ikke  at  opgive  noget  af  dettes 
Ret,  og  det  blev  her  de  svenske  Underhandlere,  som  maatte  vige. 
Kongen  støttedes  paa  en  glimrende  Maade  af  Collett  og  Aall.  Med 
de  forudgaaende  Forhandlinger  i  friskt  Minde,  vidste  han,  hvor  langt 
han  kunde  gjøre  Regning  paa  Stormagternes  Støtte.  Det  reelle  Ind- 
hold  af  Konventionen  blev  paa  den  ene  Side  Kongens  derved  paa- 
tagne  Forpligtelse  til  at  nedlægge  i  Folkets  Hænder  den  udøvende 
Magt,  som  han  havde  modtaget  paa  Eidsvold,  for  derigjennem  at  bane 
Veien  for  Underhandling  om  en  Forening  med  Sverige.  Denne  skulde 
Kongen  af  Sverige  føre  med  Stortinget  direkte  gjennem  Kommis- 
særer, som  han  selv  udnævnte.  Men  Stortinget  havde  til  den  anden 
Side  fuld  Frihed  til  at  godkjende  eller  forkaste  Foreningen,  og  til 
samme  Tid  opgaves  helt  de  Fordringer,  som  var  fremsatte  af  de 
svenske  Underhandlere  om  at  lade  den  norske  Administration  udøves 
i  den  svenske  Konges  Navn.  Christian  Frederik  havde  ogsaa  der 
hævdet  sit  konsekvente  Standpunkt,  hævdet  Norges  Ære  og  Ret. 

Samtiden  kunde  dog  ikke  i  den  Skyndsomhed,  hvormed  Begiven- 
hederne  havde  udviklet  sig,  helt  tilegne  sig  Forstaaelsen  af,  hvad  her 
virkelig  var  foregaaet.     I  Sverige,  hvor  desuden   den  offentlige  Mening 

blev  vildledet  ved  den  ukorrekte  Maade,  hvorpaa  Udenrigsministeriet 
offentliggjorde  de  Konventionen  vedkommende  Aktstykker,  opfattedes 
det  skede  som  en  reel  Underkastelse.  I  Norge  kom  Konventionen 
overraskende,  uforklarlig,  som  en  altfor  stor  Modsætning  til  de  stolte 
Talemaader  fra  Eidsvold  om  Seier  eller  Død,  og  den  fremkaldte  hurtig 
Slappelse  hos  nogle.  Harme  hos  andre. 

Til  de  sidste  hørte  Grev  Wedel.  I  det  væsentlige  henvist  til  at 
betragte  Begivenhederne  udenfra,  kunde  han  ikke  forståa  andet  end,  at 
her  forelaa  et  politisk  Nederlag,  —  af  den  Sort,  som  kunde  forklares, 
naar  Hæren  var  opløst  og  slagen,  men  ikke  nu,  da  intet  Hovedslag  var 
leveret  og  endnu  mindre  noget  saadant  var  tabt.  Dette  havde  han  ikke 
ygjjtet,  —  at  Christian  Frederiks  Kongedømme  saa  hurtig  skulde  være 
endt. 

Fra  hans  Ven  og  Meningsfælle  paa  Eidsvold,  Sorenskriver  G.  P. 
Blom,  foreligger  der  en  Beretning^  om,  hvorledes  Grev  Wedel  modtog 
den  første  Meddelelse  om  Konventionens  Afslutning: 

«Forfatteren  boede  dengang  paa  den  vestre  Side  af  Fjorden  ved 
Holmestrand  ligeover  for  Moss,  og  kunde  derfra  høre  hvert  Skud  fra 
Bataillerne  ved  Isebro  og  flere  Steder.  Den  12te  August  kom  Grev 
Wedel  til  ham  paa  sin  Reise  til  sit  Gods  Jarlsberg.  Han  undrede  sig 
over,  at  Arméerne  stod  ligeover  for  hinanden,  uden  at  levere  et 
Hovedslag,  og  saa  meget  mere  som  Kongen  havde  sit  Hovedkvarter  i 
Moss.  Han  sagde:  „Kongen  skulde  dog  vel  ikke  være  saa  ussel  at 
skjænde  den  norske  Armée  ved  en  Overgivelse."  En  Ungdomsveninde 
af  Forfatterens  Kone  var  fra  Frederikshald  flygtet  over  til  Forfatteren, 
og  denne  erholdt  Natten  mellem  den  14de  og  15de  August  ved  en 
Kurer  fra  Statsraad  Tank  Efterretning  om  Vaabenstilstanden  og  Kon- 
ventionen. Om  Morgenen  den  15de  kom  Grev  Wedel  tilbage,  og  For- 
fatteren meddelte  ham  Underretning  derom.  Han  blev  yderst  forbitret 
og  sagde:  „Den  norske  Armée  er  skjændet!  hvorfor  slog  han  ikke  til 
sidste  Mand?  bedre  at  dø  som  Mænd  end  vige  med  Skam."  Forfatteren 
anfører  dette  for  at  vise,  hvorledes  den  Mand  tænkte,  der  var  udskreget 
for  at  have  solgt  Fædrelandet  som  en  Forræder.  Hvad  han  var,  viste 
hans  senere  Færd  og  den  Erkjendelse,  han  nød." 

Paalideligheden  af  Bloms  Beretning  maa  være  hævet  over  enhver 
Tvivl. 


*   G.  P.  Blom,  Norges  Statsforandring  i  1814,  S.  225,  Note  2. 

Grev  Wedels  første  Indtryk  af  Konventionen  var  altsaa  et  meget 
nedslaaende.  I  Øieblikket  opfattede  han  denne  kun  som  en  Ydmygelse 
for  Fædrelandet,  en  Krænkelse  af  Hærens  Ære.  Senere  hen  maatte 
han  jo  faa  et  andet  Syn  paa  de  i  Moss  vedtagne  Bestemmelser.  Men 
hvad  han  aldrig  fik  klart  Indblik  i,  det  var  den  virkelige  Situation,  som 
havde  fremkaldt  Konventionen,  med  hele  dens  Baggrund  af  diplomatiske 
Forhandlinger,  hvorledes  Kongen  derunder  havde  kjæmpet  en  seig 
Kamp  og  behændig  udnyttet  enhver  Fordel  til  at  opnaa  Betingelser, 
som  væsentlig  stemte  med,  hvad  Stormagternes  Repræsentanter  havde 
bragt  i  Forslag. 

Politiken  af  16de  Februar  havde  imidlertid  lidt  et  Nederlag,  for- 
saavidt  den  havde  været  beregnet  paa  at  sætte  Christian  Frederik  paa 
mindst  een,  om  ikke  paa  tre  Troner.  Kompromisset  lod  sig  ikke  i  den 
Henseende  gjennemføre,  og  Plebiscitet  stod  ikke  mere  til  at  opretholde. 
Dette  var  blevet  en  nødvendig  Følge  af  den  til  Stormagterne  rettede 
Appel.  Men  Christian  Frederik  havde  ført  Norges  Sag  med  større  Held 
end  sin  egen  igjennem  Brændingerne,  og  han  stod  i  den  Henseende 
som  en  ganske  anden  Mand  end  den.  Grev  Wedel  saa  i  ham.  Personlig 
var  Christian  Frederik  rammet  af  en  haard  Katastrofe,  idet  han  ved 
Konventionen  forpligtede  sig  til  at  træde  tilbage  og  nedlægge  sin  niti 
Dage  gamle  Krone.  Det  personlige  Held  havde  der  pludselig  svigtet 
ham,  og  han  blev  forsaavidt  et  Offer  for  en  tung  Skjæbne,  ovenpaa  de 
lyse  Forhaabninger,  han  nys  havde  næret.  Men  overfor  det  norske 
Folk  kunde  han  med  fri  Samvittighed  træde  frem,  som  den,  der  havde 
afværget  Ydmygelsen.  Han  havde  modtaget  Norge  som  et  frit,  selv- 
stændigt  Rige,  og  som  saadant  gav  han  det  tilbage  til  sig  selv.  For 
Historien  vil  han  derfor  staa  i  et  andet  Lys  end  det,  hvori  Grev 
Wedel  maatte  se  ham. 

Faktisk  ophørte  fra  Konventionens  Afslutning  den  personlige  In- 
teresse, som  Christian  Frederik  havde  havt  i  Kampen  om  Norges 
Krone.  Han  nærede  nok  fremdeles  Drømme;  men  mere  blev  det 
ikke.  Hans  personlige  Politik  havde  imidlertid  bragt  reelle  Resultater, 
ved  at  skyde  Kielerfreden  tilside  og  lade  et  nyt  Grundlag  for 
Foreningen  bygges  paa  Konventionen  i  Moss,  vidt  forskjelligt  fra  det, 
som  var  angivet  ved  hin  første  Traktat.  Christian  Frederik  havde 
ogsaa  der  sat  sine  Mærker  i  Norges  Historie;  men  Samtiden  gav  ham 
ikke  sin  Paaskjønnelse.  Dens  Dom  blev  en  meget  haard;  den  faldt 
i     det    væsentlige    sammen    med    Grev    Wedels    nedsættende    Mening 

om  „Skjørtekongen".  1  Øieblikket  var  Christian  Frederik  en  brudt 
Mand.  Han  skulde,  i  Henhold  til  Konventionen,  overdrage  Lan- 
dets Styrelse  til  sit  Statsraad,  og  da  han  anførte  Sygdom  som 
Grunden  dertil,  var  dette  mere  end  et  Paaskud.  Hans  Helbred  var 
rystet  og  svækket,  og  det  maatte  kræve  sin  Tid  at  faa  denne  gjen- 
oprettet. 


XII. 

INTERREGNET. 


Efterat  Konventionen  og  Vaabenstilstanden  i  Moss  var  afsluttet, 
indfandt  der  sig  i  Christiania  fra  Sverige  forskjellige  Kommissærer,  der 
paa  Carl  XlII.s  Vegne  havde  at  forhandle  med  det  norske  Statsraad, 
som  i  Kongens  Sygdom  var  den  officielt  anerkjendte  Regjering.  De 
nærmeste  Uger  blev  en  Overgangstid,  der  bød  store  Vanskeligheder. 
Paa  den  ene  Side  var  der  al  den  Misfornøielse,  som  var  kaldt  tillive 
gjennem  det  kortvarige  Felttogs  Udfald,  en  Misfornøielse,  der  gav  sig 
Luft  i  Optøier  og  Uroligheder,  hvilke  indimellem  kunde  antage  en 
truende  Karakter.  Til  den  anden  Side  havde  Statsraadet  at  møde 
svenske  Fordringer,  som  var  hyggede  paa  en  Forudsætning  om,  at  der 
ved  Konventionen  var  givet  mere  vidtgaaende  Tilsagn,  end  denne 
virkelig  indeholdt.  Til  begge  Sider  var  det  Statsraadets  Pligt  at  vise 
sig  bestemt,  og  det  bliver  Historiens  Vidnesbyrd,  at  de  Mænd,  i  hvis 
Hænder  Norges  Styrelse  under  disse  farlige  Forhold  var  lagt,  opfyldte 
denne  sin  Pligt  paa  en  Maade,  som  til  alle  Tider  skal  sikre  dem 
deres  Landsmænds  udelte  Taknemmelighed^ 

RosENKRANTZ,  SoMMERHiELM,  CoLLETT  Og  Aall,  —  indbyrdes  meget 
ulige  i  Naturel,  Karakter  og  Begavelse,  —  det  var  disse  fire  Mænd,  som 
efter  Midten  af  August  styrede  Norge  og  førte  det  igjennem  alle  de 
skjulte  Baaer  og  Skjær,  paa  hvilke  mindre  bestemte,  mindre  fædre- 
landssindede  Mænd  lettelig  kunde  have  bragt  Statsskibet  til  at  strande. 
Ingen    anden    samlet   norsk    Regjering   har    havt  vanskeligere    Opgaver; 


^  Den  bedste  Karakteristik  af  den  Stilling,  hvori  Statsraadet  befandt  sig,  og  af 
de  Vanskeligheder,  med  hvilke  dette  havde  at  kjæmpe,  er  given  i  et  Brev  fra 
Statsraad  Aall  til  Carsten  Anker,  trykt  i  Historisk  Tidsskrift,  tredie  Række, 
IV,  S.  150—158. 

ingen  har  heller  løst  disse  paa  en  mere  værdig  Maade.  Indad  som 
udåd  har  disse,  tidligere  i  saadanne  Statssager  uprøvede  Mænd  vist 
den  Bestemthed,  den  Kraft  og  dertil  det  Maadehold,  som  krævedes  af 
den  politiske  Stilling. 

Hvad  der  var  skeet,  kom  som  en  Skuffelse.  Ingen  kunde  forståa, 
at  der  var  sluttet  Vaabenstilstand,  uden  at  der  i  Forveien  —  som  Biskop 
J.  N.  Brun  i  sin  patriotiske  Lidenskab  troede  at  kunne  forme  sine 
Tanker  derom  —  maatte  være  ofret  tyve  Tusinde  Nordmænd!  Skuffelsen 
fremkaldte  et  stærkt  Omslag.  Christian  Frederiks  forhen  høit  opbaarne 
Navn  havde  tabt  sin  Tryllemagt.  Betegnende  er,  hvad  Pavels  den  Ilte 
September  skrev  i  sin  Dagbog^:  „Over  Kongen  bryder  nu  fast  alle 
Staven.  Fra  overdrevne  Forventninger  til  Fordømmelsesdom,  naar  disse 
ei  opfyldes,  er  Overgangen  ei  ualmindelig,  og  man  kan  ei  rose  den. 
Men  var  der  et  Menneske  paa  Jorden,  af  hvilket  man  berettigedes 
at  vente  alt,  var  det  Christian  Frederik;  og  om  Sorgen  over  at  se 
denne  Forventning  saa  aldeles  skuffet,  blandes  med  Indignation  og 
Harme,  det  kan  undskyldes,  ihvor  unegteligt  det  er,  at  han  langt  mere 
bør  beklages  end  lastes." 

Kongens  Skjæbne  var  fra  og  med  den  14de  August  afgjort.  Han 
havde  afsluttet  sin  Gjerning  som  Norges  Konge.  Alligevel  faldt  det 
ham  haardt  at  blive  indforlivet  i  sin  Resignation,  og  han  søgte  under  sin 
sygelige  Tilstand  Trøst  i  Haabet  om,  at  en  nær  Fremtid  kunde  aabne 
nye  Udsigter  for  ham  og  det  af  ham  repræsenterede  gamle  Dynasti. 
Han,  der  nys  havde  troet  at  være  den  af  Himmelen  udkaarede  For- 
kjæmper  for  Huset  Holsteins  Ret,  kviede  sig  i  det  længste  ved  at  er- 
kjende,  at  dette  holsteinske  Hus  i  hans  Person  havde  lidt  et  uopretteligt 
Nederlag. 

Hvad  han  hyggede  paa,  det  var  Muligheden  af  kommende  Omvælt- 
ninger,  af  hvilke  der  kunde  skabes  nye  Kombinationer  for  Norges  Gjen- 
forening med  Danmark  under  hans  eller  ialfald  under  hans  Søns  Styrelse. 
Men  til  samme  Tid  nærede  han  andre  Betænkeligheder  overfor  Kong 
Frederik  VI.  Tanken  paa  det  forestaaende  Gjensyn,  paa  det  første 
Møde  med  denne  var  ham  ikke  ublandet  behagelig.  Dertil  var  der 
kommet  for  meget  imellem  den  danske  Konge  og  hans  Tronfølger; 
dertil  havde  der  fra  Norge  lydt  for  megen  Bitterhed,  og  de  norske  Prokla- 
mationer  havde  været  affattede  i  et  Sprog,  som  ikke  huede  den  danske 


'   C.  Pavels,   Biografi  og  Dagboger,   S.  256.     Biskop  Bruns  Ytring  om  de  tyve 
Tusinde  (i  et  Brev  til  Pavels),  smstds.  S.  251. 

Konge.  Frederik  VI.  mente  —  og  det  med  god  Grund,  —  at  han  havde 
Ret  til  at  fole  sig  personlig  fornærmet  af  Christian  Frederik,  og  saaledes 
var  det  naturligt,  at  ogsaa  denne  paa  sin  Side  kunde  sysselsætte  sig 
med  Tanker  om  at  faa  det  Øieblik  skudt  saa  langt  bort  som  muligt,  da 
han  skulde  mødes  med  sin  Fætter,  og  der  fremtræde  som  den  skyldige 
Undersaat,  der  kun  havde  at  bede  om  Tilgivelse  og  Glemsel  for,  hvad 
han  havde  forbrudt.  Som  han  selv,  tænkte  ogsaa  hans  nærmeste  Om- 
givelser. Heller  ikke  for  disse  faldt  Tanken  paa  at  komme  til  Danmark 
særdeles  lystelig. 

Statsraadet  sad  i  Christiania.  Naar  dets  Medlemmer  en  enkelt 
Gang  kunde  indfinde  sig  hos  Kongen  paa  Ladegaardsøens  Hovedgaard, 
hvor  han  nu  residerede,  da  var  det  ikke  for  at  tale  om  Statens  An- 
liggender. Christian  Frederik  stod  efter  sin  Tilbagekomst  fra  Moss  helt 
udenfor  Norges  Administration.  Men  han  var  dog  ikke  alene.  Han 
omgaves  af  en  Samling  trofaste  Venner,  et  slags  conseil  privé,  og  disse 
Venner  delte  hans  Forhaabninger  og  hans  Betænkeligheder.  Det  var 
en  liden  Kreds,  hvori  saaes  Grev  Vargas  Bedmar,  den  fratraadte  Stats- 
sekretær v.  Holten,  Lektor  og  Privatsekretær  Johan  Gunder  Adler, 
i  sin  Tid  med  Chr.  M.  Falsen  Forfatter  af  det  berømte  Grundlovs- 
udkast,  —  Generalkonsul,  tidligere  Søofficer,  Kaptein  Frederik  Chri- 
stian Holsten,  Hofmarschal  Clauson-Kaas,  Søofficeren,  Premierlieute- 
nant  Jørgen  Conrad  Falsen,  en  Broder  af  Chr.  M.  Falsen,  Major 
Ludvig  Frederik  Brock,  Kammerjunker  Schwartz,  Søofficeren  Lieute- 
nant  Sneedorf  og  et  Par  andre  Officerer,  samt  Professor  Thulstrup. 
Sammen  med  disse  trofaste  kunde  Christian  Frederik  forsøge  at  skyde 
Øieblikkets  mørke  Tanker  tilside,  med  Haab  om  kommende  lysere  Dage. 

Fremfor  alle  var  det  Adler,  Brock,  Falsen  og  Holsten,  som  nød 
hans  Tillid.  De  var  indviede  i  hans  hemmelige  Tanker,  og  fra  dem 
hentede  han  Raad  for,  hvad  han  nu  havde  at  gjøre.  De  havde  knyttet 
sin  Skjæbne  til  hans,  og  var  derigjennem  komne  ham  endnu  nærmere. 
Naar  han  derfor  i  sin  ulykkelige  Stilling  følte  Behov  af  Støtte,  da  havde 
han  ingen  mere  nærliggende  Udvei  end  at  ty  til  dem.  Ingen  af  disse 
fire  Mænd  havde  imidlertid  nogen  længere  personlig  Erfaring  i  Politik, 
og  kun  Major  Brock  har  senere  i  Livet  faaet  Leilighed  til  at  vise,  at 
han  besad  Anlæg  derfor.  Adler  var  en  Mand  med  politiske  Studier, 
medens  de  to  Søofficerer  neppe  havde  nogen  særlige  Betingelser  for  at 
optræde  som  Raadgivere  under  kritiske  Forhold.  Men  alligevel  troede 
dette  lille  Privatraad  at  kunne  drøfte  Spørgsmaal,  hvis  Rækkevidde  gik 
langt   ud   over   Norges  Grænser.     I    Virkeligheden    var   de   troe  Mænds 


268  Carsten  Anker. 


Raad  neppe  heller  andet  end  en  Afspeiling  af  Kongens  egne  Tanker. 
Ligesom  han  yndede  at  opgjøre  sine  Planer  mod  en  vid  Baggrund,  saa 
regnede  de  nu  med  lignende  Faktorer,  og  derved  fik  Christian  Frederik 
høre  den  Tale,  som  huede  ham  bedst^ 

Det  var  igjen  Udlandet,  ikke  Norge,  der  skulde  bestemme  Christian 
Frederiks  Fremtid,  og  den  politiske  Fantasi,  hvormed  hans  fire  uan- 
svarlige Tillidsmænd  opgjorde  Planerne  for  denne,  svarede  helt  til, 
hvad  han  selv  tidligere  havde  præsteret.  Han  syslede  ogsaa  fremdeles 
for  egen  Regning  med  de  samme  Drømmebilleder  om  Muligheden 
af  at  vinde  Norge  tilbage,  om  ikke  for  sig  selv,  saa  dog  for  det  gamle 
Kongehus  —  det  var  Huset  Holstein,  som  ikke  kunde  forsvinde  fra 
hans  Tanker. 

Der  var  endnu  en  anden  Mand,  —  en  af  hans  nærmeste  Venner, 
der  i  denne  Henseende  var  hans  lige,  Statsraad  Carsten  Anker.  Heller 
ikke  han  kunde  slippe  disse  samme  Drømme.  1  den  fortrolige  Brev- 
veksling, som  Christian  Frederik  førte  med  ham,  kommer  Tanken  paa 
en  Gjenforening  atter  frem,  kun  at  det  er  Christian  Frederiks  Søn, 
under  hvem  den  skal  foregaa.  Endnu  i  Mai  1815  sysselsatte  Norges 
forhenværende  Konge  sig  med  disse  Drømmerier,  —  endnu  saa  sent 
søgte  han  at  finde  Trøst  i  dem.  Det  tog  for  ham  lang  Tid  at  resignere 
helt^  Hans  Slægtninge  i  Danmark  gjorde  rigtignok,  hvad  de  kunde,  for 
at  rive  ham  ud  af  Drømmen.     Men  det  var  længe  frugtesløst. 

I  September  1814  skrev  saaledes  hans  Broder  Prins  Frederik 
Ferdinand  et  Brev  til  ham,  hvori  han  søgte  at  trøste  hans  Sind.  Han 
henviste  da  Christian  Frederik  til  Bevidstheden  om,  at  han  havde  op- 
naaet  for  Norge  en  Stilling,  der  var  bedre  end  den,  det  havde  havt 
under  Foreningen  med  Danmark,  —  mærkelige  Ytringer  fra  den  Kant^ 
Christian  Frederik  gjorde  vel  ved  at  følge  disse  Raad. 


'  Smlgn.  den  som  Bilag  til  dette  Bind  trykte  Betænkning  af  Ilte  September 
1814,  hvis  Original  findes  mellem  Christian  Frederiks  Papirer  i  det  danske 
Rigsarkiv. 

2  Bidrag  til  Norges  Historie  i  1814,  II,  S.  123.  -Den  Ilte  Oktober  sagde  Diriks, 
at  Kongen  lige  til  det  sidste  havde  havt  Haab  om  at  kunne  blive.  C.  Pavels, 
Biografi  og  Dagboger,  S.  279. 

^  Original  mellem  Christian  Frederiks  Papirer  i  det  danske  Rigsarkiv.  —  Major 
Brock  havde,  forinden  han  deltog  i  Udarbeidelsen  af  det  ovenfor  i  Note  1  om- 
handlede Aktstykke,  foretaget  en  hurtig  Reise  til  Kjøbenhavn.  Han  passerede 
her  Uddevalla  og  havde  der  Foretræde  for  Kronprinsen  af  Sverige,  i  hvis 
Hænder  han  overleverede  Christian  Frederiks  Brev  af  28de  (sic)  August,  der 
er  trykt  i  mine  Aktstykker  vedk.  Konventionen  i  Moss,  S.  135.    Af  den  svenske 

Forudsætningen  for  hans  Politik  i  1814  var  sprængt,  da  de  store 
Magter  vægrede  sig  ved  at  opretholde  hans  personlige  Værdighed. 
Hvad  han  kunde  udkaste  af  nye  Planer,  blev  Drømme,  —  intet  andet, 
og  den  eneste  Trøst,  han  kunde  have,  var  den  samme,  som  hans  Broder 
bød  ham.  Men  Norge  havde  ved  ham  vundet  store  Fordele,  Dette 
hørte    hjemme    i    den    reelle    Politik.     For    Christian   Frederiks    øvrige 


Kronprins    modtog    han    følgende,    helt   egenhændige    Svarskrivelse    (Original 
mellem  Christian  Frederiks  Papirer  i  det  danske  Rigsarkiv): 

Monsieur  Mon  Cousin,  le  Major  Brock  m'a  remis  la  lettre  qiie  votre  altesse 
royale  m'a  fait  rhonneur  de  m'écrire  le  29  du  mois  passé.  J'ai  été  on  ne  peut 
plus  sensible  å  la  confiance  qu'elle  m'y  témoigne  et  de  suite  J'ai  fait  partir  le 
major  Brock  pour  Copenhague. 

favais  éprouvé  le  plus  vif  chagrin  en  apprenant,  il-y-a  quelques  jours, 
V indisposition  de  votre  altesse  Royale,  Sa  lettre  m'a  rassuré  et  Je  vois  avec 
plaisir  qu'elle  espere  étre  bientot  rétablie.  J' en  serai  d'autant  plus  charme  que 
votre  altesse  royale  pourra  fixer  Vépoque  et  le  lieu  de  Ventrevue  qu'elle  désire 
avoir  avec  Moi,  elle  peut  étre  assurée  de  mon  Empressement  de  m'y  rendre, 
car  J'ai  a  Coeur  de  lui  exprimer  de  vive  voix  tout  Mon  désir  de  trouver  Voc- 
casion  de  lui  donner  des  preuves  de  Vattachement  inviolable  avec  lequel  Je 
suis 

Monsieur  Mon  Cousin 

de  Votre  altesse  royale 

Le  bien  ajfectionné  Cousin 
Uddevalla  Charles  Jean. 

Le  3.  l^re  1814. 

Til  Frederik  VI.  og  sine  øvrige  Slægtninge  havde  Christian  Frederik  ogsaa 
med  Brock  afsendt  Breve  (trykte  smstds.,  S.  133  flg.).  Kongens  korte  Svar- 
skrivelse (Original  mellem  Christian  Frederiks  Papirer  i  det  danske  Rigsarkiv) 
lyder  saaledes: 

Min  beste  Cousin 

Jeg  har  rigtig  imjojdtaget  Dit  Brev  ved  Brock.  At  Du  kommer  her  til  og 
under  ingen  Condition  vil  blive  i  Norge  maae  og  bør  være  mig  kiært. 

Jeg  skal  saasnart  jeg  betiids  erfarer  at  Din  Reise  Dag  er  bestemt  besørge, 
om  fornødiges  en  Brig  for  at  af  hente  Dig.  Du  kunde  da  for  det  første  fra 
Helsingøer  gaae  til  Fredensborg  hvor  Du  indtil  videre  kunde  faae  Dit  Opholds- 
stæd,  indtil  Jeg  med  Dig  kan  aftale  det  nærmere.  Jeg  ønsker  at  Din  Helbred 
maae  være  aldeles  restitueret  naar  Du  kommer. 

Din  hengivne  Cousin 
Kiøbenhavn  Frederik, 

den  5  Sept. 
1814. 

Et  senere  Brev  fra  Carl  Johan  til  Christian  Frederik  angaaende  Forholdene 
ved  hans  Nedlæggelse  af  Kronen,  dateret  28de  September  1814,  findes  ogsaa  i 
det  danske  Rigsarkiv.  Det  er  det  samme,  som  efter  en  kasseret  Original  er 
trykt  i  min  Samling  af  Aktstykker,  1814.  Det  første  overordentlige  Storting, 
S.  40  flg. 

Illusioner  var  der  i  denne  ingen  Plads.  Men  det  var  forklarligt,  at  han 
endnu  søgte  Trøst  i  Drømmene  om,  hvad  der  kunde  komme.  Ad  den 
Vei  kunde  han  tillige  tvinge  sig  til  at  se  bort  fra  de  Beviser,  han 
erholdt  paa  det  store  Omslag,  der  efterhaanden  foregik  i  Folkets 
Stemning  mod  ham,  som  nys  havde  været  dets  tilbedte  Helt,  dets  store 
Ideal  af  en  Fyrste. 

Ogsaa  dette  Omslag  var  uundgaaeligt.  Massen  speidede  ikke  efter 
de  mere  dybtliggende  Aarsager,  der  havde  hindret  ham  fra  at  holde 
fast  ved  den  Krone,  der  var  ham  skjænket.  Det  blev  en  naturlig  Folge 
af  Begivenhedernes  Gang.  Men  det  vil  nu  være  uretfærdigt  af  det 
norske  Folk  at  negte  ham  sin  Erkjendtlighed  for,  hvad  han  har  udrettet. 
Heller  ikke  kan  hans  Gjerning  i  Norge  alene  bedømmes  efter  de  Mænds 
Opfatning,  der  havde  lidt  under  den  personlige  Forfølgelse,  som  var  sat 
igang  af  ham. 

Christian  Frederik  havde  kaldt  den  nationale  Begeistring  tillive. 
Om  ham  havde  alle  Forhaabninger  samlet  sig.  Først  gjennem  Valg- 
Plebiscitet,  siden  gjennem  Kongevalget  havde  Folket  lagt  sin  Skjæbne 
i  hans  Hænder.  Nu  føltes  det,  som  om  alt  maatte  svigte.  Regjeringens 
Opgave  blev  at  holde  det  hele  sammen  og  at  undgaa  det  truende  Anarki, 
i  Lighed  med  hvad  der  i  Januar  og  Februar  havde  foreligget  for  Christian 
Frederik.  Der  var  Gjæring  og  Uro.  Den  store  Masse  havde  en  Følelse 
af  at  være  forraadt  og  søgte  et  Sonoffer  mellem  Kongens  Omgivelser 
og  mellem  Hærens  Førere.  Under  saadanne  Forhold  var  det  ikke 
muligt  at  se  Stillingen  i  dens  rette  Lys  og  forklare  Begivenhederne  ud 
fra  deres  indre  Sammenhæng.  Instinktmæssig  troede  Massen  at  kunne 
søge  Aarsagen  i  ydre  Forhold  eller  i  personlige  Misgreb.  Den  vilde 
mindst  af  alt  lytte  til  Fornuftens  Stemme  og  se  nøgternt  paa  Forholdene. 
Med  en  mindre  bestemt  Regjering  kunde  der  lettelig  have  opstaaet  en 
indre  Krise  som  et  Tillæg  til  den,  som  Landet  gjennem  Kongens  Til- 
bagetræden  maatte  gjennemgaa  udadtil. 

Idet  Tilliden  til  den  forhen  lovpriste  Konge  sank  og  delvis  slog  om  i 
sin  Modsætning,  maatte  Dommen  om  de  Mænd,  som  i  hans  Velmagts- 
dage  havde  havt  Mod  til  at  se  Fædrelandets  Fremtid  i  et  andet  Lys 
end  han,  ogsaa  blive  en  anden.  Den  letbevægelige  Dagbogsforfatter 
Pavels  er  i  denne  Henseende  et  godt  Barometer.  Den  Iste  September 
har  han  saaledes,  i  Anledning  af  et  Besøg,  han  modtog  af  Provst  Munch, 
nedskrevet  følgende ^'    „Der  kan  nu  ingen  politisk  Uenighed  være  mellem 


'   C.  Pavels,  Biografi  og  Dagbøger,  S.  249. 


Voksende  Tillid  til  Grev  Wedel.  271 

os.  Jeg  tilstaar,  at  han  og  det  hele  Wedelske  Parti  saa  klarere  end  vi 
andre.  Hvilke  Planer  de  har  lagt,  og  hvilke  Forholdsregler  de  har 
anvendt,  —  paa  vort  Lands  Skjæbne  har  de  ei  havt  nogen  Indflydelse, 
og  fra  Greven  til  hans  ringeste  Tjener  er  de  aldeles  angerløse.  Jeg 
vil  endog  tro,  at  hvad  der  er  skeet,  var  under  de  mest  mistroiskes 
Forventning.  At  det  omsider  vilde  faa  et  slet  Udfald,  det  har  de  spaaet; 
men  efter  et  Par  Skjærmydsler  uden  betydeligt  Folketab,  medens  Hæren 
stod  væbnet,  og  Folket  rede  til  at  væbne  sig,  ene  mod  Svenskerne, 
uden  at  de  allierede  Magter  rørte  sig,  at  alt  nu  i  fjorten  Dage  skulde 
være  saa  omtrent  forbi,  det  har  nok  ingen  i  Drømme  tænkt  paa." 

Atter  igjen  den  Ode  Oktober^  læses  i  samme  Dagbog:  „I  Selskabet 
hos  Biskopen  var  ogsaa  Grev  Wedel,  som  nu  igjen  er  en  agtet  og 
hædret  Mand,  der  med  Bifald  kan  prædike  fra  Tågene,  hvad  han  forhen 
hviskede  i  Lønkammerne.  Modpartiets  Mening  er  nu  fast  ligesaa  Kon- 
trabande, som  det  Wedelske  Partis  var  i  Rigsforsamlingens  Dage,  og 
hvad  Dissens  for  Resten  kan  finde  Sted,  —  mod  Kongen  forener  sig 
fast  alle  Stemmer." 

I  disse  Betragtninger  gives  der  et  Speilbillede  af  de  Stemninger,  som 
i  hine  Dage  var  de  fremherskende  inden  de  toneangivende  Kredse  i 
Norges  Hovedstad.  Pavels  har  opfattet  Grev  Wedel  og  hans  Menings- 
fæller  rigtig.  Alverden  vidste,  at  de  havde  været  helt  udenfor  fra  den 
Dag  Rigsforsamlingen  var  afsluttet,  og  medens  der  ligetil  ind  i  August 
havde  lydt  megen  Tale  om  deres  forræderske  Hensigter  og  om  deres 
Forbindelser  udenfor  Rigets  Grænser,  saa  var  det  nu  for  en  Stund 
taust.  Der  ledtes  overalt  efter  Forræderiernes  Ophavsmand;  men  ingen 
Mistanke  vendte  sig  mod  Grev  Wedel  og  hans  Venner.  Ligesaa  heftig 
som  Skriget  rettedes  mod  Haxthausen  og  Staffeldt,  ligesaa  stærk  var 
Bevidstheden  bleven  om,  at  Grev  Wedel  havde  staaet  ren,  og  at  han 
med  Statsmandens  Blik  havde  overskuet  Stillingen,  som  den  nødvendig 
maatte  udvikle  sig.  Begivenhedernes  Gang  havde  skjænket  ham  en 
Triumf,  uden  at  medføre  Nødvendigheden  af  at  gribe  ind. 

I  August  og  September  nød  Grev  Wedel  en  voksende  Tillid  og 
Anseelse.  Fra  alle  Sider  lyttedes  der  til  hans  Ord.  Han  kunde,  som 
Pavels  har  sagt,  forkynde  fra  Tågene,  hvad  han  før  maatte  hviske  i 
Lønkammerne.  Han  saa  nu  det  Øieblik  nærme  sig,  da  hans  længe 
nærede  Forhaabninger  om  den  skandinaviske  Halvøs  Forening  under 
samme  Scepter  skulde   gaa  i  Opfyldelse.     I  denne  Forening  mente  han 

at  finde  det  bedste  Værn  for  begge  Kongerigers  fremtidige  Silckerhed,  — 
ganske  som  i  1809.  Men  han  tænkte  sig  denne  Forening  i  særegne  Former, 
paa  Grundlag  af  en  gjensidig  Opgiven  af  nationale  og  historiske  Stand- 
punkter, uden  at  sætte  sig  ind  i,  at  han  derved  kanske  endnu  mindre 
kunde  vente  at  finde  Medhold  paa  svensk  end  paa  norsk  Side.  Thi  det, 
som  var  hans  Fremtidsideal,  lod  sig  kun  iværksætte  ved  et  Brud  mod 
Sveriges  Fortid.  Det  var  et  Ideal,  som  det  kan  dukke  op  i  de  store 
historiske  Øieblikke,  hvor  det  synes  let  at  bringe  Ofre,  men  som  det 
snart  vil  vise  sig  vanskeligt  at  gjennemføre  og  siden  endnu  vanskeligere 
at  opretholde  og  hævde. 

I  Grev  Wedels  Tanker  havde  oprindelig  en  storskandinavisk  Politik 
været  det  store  Maal.  Hans  Halvøskandinavisme  var  fra  først  af  et 
sekundært  Standpunkt,  som  han  havde  indtaget,  da  han  stod  foran  de 
uafvendelige  Kollisioner  mellem  Norges  og  Danmarks  Interesser.  Af 
Grev  Essens  ovenfor  gjengivne  Brev  vides  imidlertid,  at  Grev  Wedel, 
da  han  i  Februar  befandt  sig  paa  Hjemreisen  fra  Danmark  til  Norge, 
havde  forbeholdt  sig  frie  Hænder,  og  at  han,  saafremt  der  var  Udsigt 
til  at  realisere  den  Politik,  der  sigtede  mod  et  isoleret  Kongerige 
Norge,  gjennem  Bistand  af  en  eller  flere  Stormagter,  da  vilde  have 
været  dennes  Mand.  Ogsaa  paa  Eidsvold  havde  han  hævdet  det  norske 
Folks  frie  Selvbestemmelsesret  overfor  Regenten;  men  Konsekvensen 
deraf  var  en  tilsvarende  Selvbestemmelse  overfor  alle  andre.  Saaledes 
vilde  det  være  en  stor  Misforstaaelse,  i  Grev  Wedel  at  se  en  Mand, 
der  var  villig  til  at  erkjende  nogen  Overdragelse,  i  Kraft  af  Freden  i 
Kiel.  For  ham  var  denne  alene  en  ydre  Anledning  til  at  hæve  den 
gamle  Forening,  og  der  har  visselig  aldrig  været  nogen  Meningsforskjel 
mellem  ham  og  Regenten  i  dette  Punkt. 

Men  Grev  Wedel  mente  videre,  at  den  Vending,  som  de  store 
politiske  Begivenheder  i  1813  og  1814  havde  tåget,  maatte  medføre  den 
Konsekvense,  at  det  norske  Folk,  idet  Foreningsbaandet  med  Danmark 
var  løst,  af  sig  selv  skulde  træde  i  Forhandling  med  den  svenske  Re- 
gjering og  indgaa  i  en  ny  Forening.  Uden  at  spørge  om  Kielerfreden 
vilde  han  fremme  det  samme  Maal,  mod  hvilket  han  havde  stræbt  fem 
Aar  tidligere,  og  som  han  senere  hen  ikke  havde  sluppet  af  Sigte.  Nu 
syntes  Veien  aabnet  til  en  saadan  Forhandling,  der  kunde  og  maatte  ende 
med  en  Union. 

Hvad  han  tænkte  sig  som  Resultatet  af  en  frivillig  Forening,  kunde 
drage  langt  i  Retning  af  at  omgjøre  Forfatningen  af  17de  Mai,  ligesom 
det  kunde  medføre  store  Indskrænkninger  i  de  to  enkelte  Staters  Selv- 

stændighed.  Han  stod  nu  overfor  Realiteter  og  ydre  Omstændigheder, 
som  kunde  have  en  større  Magt  end  de  forud  opgjorte  Idealer. 

Grev  Wedel  ønskede  at  skabe  en  mere  stabil  Forfatning,  end  hvad 
der  forekom  ham  at  være  sikret  paa  Eidsvold.  Uden  at  ville  efterligne 
det  gamle  svenske  Repræsentatlons-System,  har  han  dog  tænkt  sig  at 
kunne  skabe  en  ny  norsk  Forfatning,  der  bød  mere  Overensstemmelse 
med,  hvad  der  bestod  i  Sverige,  for  at  derefter  den  svenske  Grundlov 
enten  med  det  samme  eller  senere  hen  mere  kunde  nærmes  til  den 
norske.  Han  havde  tænkt,  at  Kongens  Tronfrasigelse  vilde  aabne  Ad- 
gang til  en  saadan  Tilnærmelse.  Da  han  nu  erfarede,  at  Konventionen 
i  Moss  havde  lagt  et  snævert  Baand  paa  de  kommende  Forhandlinger 
i  alle  Spørgsmaal,  som  berørte  Norges  indre  Forhold,  var  dette  for  ham 
en  Skuffelse.  Han  mente,  at  Carl  Johan  i  den  Henseende  havde  været 
for  rask  til  at  binde  sig,  og  dermed  forøgedes  hans  Misstemning  mod 
Konventionen. 

For  Grev  Wedel  havde  denne  først  staaet  som  en  Ydmygelse, 
hvorved  den  norske  Hærs  Ære  var  ofret.  Bagefter  kom  dertil  en 
Følelse  af,  at  Underhandlerne  havde  afskaaret  Adgangen  til  at  foretage 
en  Grundlovs-Revision. 

Optegnelser  fra  hans  egen  Haand  om,  hvorledes  han  selv  havde 
tænkt  sig  Grundtrækkene  i  den  fremtidige  Ordning  af  Unionsforholdet 
og  af  de  enkelte  Staters  Forfatning,  foreligger  ikke.  Vi  er  i  denne 
Henseende  udelukkende  henviste  til,  hvad  derom  kan  være  nedskrevet 
af  andre,  og  det  er  mere  end  muligt,  at  disse  i  Referatet  af  sine  Sam- 
taler med  ham  fuldt  saa  meget  har  gjengivet  sine  egne  som  hans 
Meninger.  Det  er  her  nødvendigt  paa  alle  Punkter  at  forudsætte 
Muligheden  af  Misforstaaelser  fra  deres  Side,  som  har  gjort  sine  No- 
tater. Det  ser  ud,  som  om  disse  har  tydet  Grev  Wedels  aabne  Ud- 
talelser  saadan,  som  de  selv  vilde  have  dem  fortolket,  og  som  om  de 
har  lagt  en  speciel  Mening  ind  i  det,  han  vilde  have  sagt  mere  i  sin 
Almindelighed.  De  har  ikke  tænkt  sig,  at  han  kan  have  havt  en  anden 
Grundopfatning  af  det,  som  er  omtalt,  uden  med  det  samme  at  gjøre 
sine  Tilhørere  opmærksomme  derpaa,  og  saa  er  de  ad  den  Vei  blevne 
forledede  til  at  tåge  ham  til  Indtægt  for  sine  Synsmaader. 

Grev  Wedel  har  været  en  i  de  unionelle  Spørgsmaal  meget  for- 
domsfri Mand,  og  han  talte  ogsaa  nu  med  sin  sædvanlige  Uforbeholden- 
hed.  Han  har  talt  om  alt,  hvad  der  kunde  ske,  uden  netop  derfor  at 
ville  gjøre  det,  som  derunder  er  sagt,  til  sit  Program.  Han  har  i  sine 
Samtaler  med  Kommissærerne  drøftet  den  hele  Sag,  tåget  den  op  under 

alle  Synspunkter,  Han  har  tænkt  sig  Unionen  opgjort  i  klarere  Former 
end  de,  den  senere  fik.  Han  har  tillige  villet  have  den  fastere,  end 
den  blev,  og  han  har  fremfor  alt  ønsket,  at  det  konstitutionelle  Liv  i 
begge  Riger  maatte  antage  mere  ensartede  Former.  Det  kan  tænkes, 
at  dette  sidste  Punkt  for  ham  har  været  det  centrale  i  hans  fremtidige 
Unionsideal. 

Hvad  han  mente,  og  hvorledes  han  selv  troede  at  kunne  sætte 
sine  Fremtidstanker  ind  i  Livet,  det  er  noget,  hvorom  han,  som  nævnt, 
ikke  selv  har  efterladt  sig  nogen  skriftlige  Optegnelser.  Ingen  af  hans 
dagbogskrivende  Landsmænd  har  i  dette  Punkt  havt  hans  Fortrolighed. 
De  norske  Mænd,  med  hvem  han  talte  om  saadanne  Spørgsmaal,  har 
ialfald  ikke  nedskrevet  noget  derom.  Anderledes  er  det  med  de  svenske 
Mænd,  som  i  September  1814  opholdt  sig  i  Christiania.  Fra  dem 
foreligger  nogle  Referater,  som  fortjener  at  gjengives  med  sin  fulde 
Ordlyd  i  sin  Egenskab  af  samtidige,  om  end  langt  fra  helt  tilfreds- 
stillende Gjengivelser. 

Generalmajor  Magnus  Bjornstjerna,  den  samme  Mand,  som  havde 
været  Carl  Johans  Hovedunderhandler  ved  de  Forhandlinger,  der  gik 
forud  for  Konventionen  i  Moss,  er  en  af  dem,  som  i  Breve  har  rede- 
gjort for  sine  Samtaler  med  Grev  Wedel.  Bjornstjerna  var  allerede  i 
August  kommen  til  Christiania,  men  havde  efter  de  der  stedfundne 
Opløb  trukket  sig  tilbage  til  Moss.  I  September  kom  han  atter  tilbage 
som  Kommissær,  sammen  med  Generalmajor  G.  R.  Boije  og  Stats- 
sekretær G.  F.  AF  WiRSÉN.  De  to  sidste  drog  senere  tilbage  til  Sve- 
rige, og  Bjornstjerna  blev  da  alene  igjen  i  Christiania.  Af  de  Breve, 
som  han  i  denne  Tid  tilstillede  Grev  Essen,  er  der  et  —  af  21de 
September,  —  i  hvilket  der  tales  om  Grev  Wedel  ^      Deri    heder    det: 

,Jeg  har  havt  flere  særdeles  interessante  Sammenkomster  med 
Grev  Wedel  Jarlsberg;  han  skulde  ønske,  at  de  to  Rigers  Forening 
skulde  foregaa  mere  inderlig,  og  at  der  i  det  mindste  ikke  maa  findes 
noget  i  Grundloven,  som  forhindrer  en  endelig  Amalgamation.  Han  tror, 
at  naar  nogle  Vanskeligheder  er  overvundne,  saa  vil  Foreningen  ikke 
undlade  at  finde  Sted  paa  et  ligesaa  frisindet  Grundlag  som  det. 
Kongen  har  foreslaaet,  men  at  denne  Forening  har  den  Mangel,  at  den 
altfor  let  kan  forandres  ved  de  politiske  Begivenheder  og  fremfor  alt 
ved   et   Brud    med    England,  der,  saalænge  Foreningen  ikke  har  vundet 

fuldkommen  Fasthed,  stedse  vil  kunne  oppuste  Gnisterne  efter  en 
daarlig  slukket  Ild;  men  denne  Fasthed  kan  ikke  opnaaes,  medmindre 
man  som  Grundvold  for  Foreningen  følger  Principet  om  en  gradvis 
Sammensmeltning,  hvoraf  maa  fremgaa:  samme  Repræsentation,  samme 
Grundlov,  samme  civile  og  militære  Indretning,  samme  Lovbog  og 
samme  Penge-  og  Skattevæsen.  Han  vilde  da,  at  de  svenske  Rigs- 
stænder  skulde  sammenkaldes,  og  at  de  to  Forsamlinger  skulde  for- 
handle indbyrdes,  for  at  søge  at  nærme  sig  hinanden  gjensidig,  hvilket 
lettest  kunde  ske  ved  Dannelsen  af  en  Komité  paa  tolv — femten  Re- 
præsentanter,  de  mest  oplyste  af  hver  Nation,  som  efter  at  have  endt 
sit  Arbeide  kunde  forelægge  det  til  de  to  Rigsdages  Afgjørelse  og 
Kongens  Sanktion,  Denne  Betragtning  forekommer  mig  meget  klog," 
skriver  derefter  Bjornstjerna;  —  „jeg  skulde  imidlertid  tro,  at  en  altfor 
hastig  Sammensmeltning  kunde  frembringe  en  politisk  Indigestion,  saa- 
fremt  det  er  mig  tilladt  at  benytte  et  saa  simpelt  Udtryk,  og  at  det  er 
med  politiske  Konstitutioner  som  med  de  fysiske:  altfor  store  For- 
andringer er  ikke  sunde ;  thi  Maverne  maa  lidt  efter  lidt  vænne  sig  til 
at  fordøie  en  fremmed  Føde." 

Saaledes  lyder  altsaa  Bjornstjernas  Beretning  om  de  Udtalelser, 
som  faldt  fra  Grev  Wedel  med  Hensyn  paa  den  fremtidige  Ordning 
af  den  Union,  som  snart  skulde  istandbringes.  En  anden  dermed 
korresponderende  Beretning  forefindes  i  en  Promemoria  fra  Stats- 
sekretær G.  F.  Wirsén  til  Grev  Engestrom,  dateret  Moss  7de  September 
1814'.     I  dette  Brev  heder  det: 

„Den  femte  reiste  General  Boije  og  jeg  til  Kammerherre  Per  Anker 
paa  Bogstad,  hvor  der  var  aftalt  et  Møde  med  Grev  Wedel  Jarlsberg, 
som  er  gift  med  denne  Ankers  Datter.  Hele  denne  Familie  modtog 
os  paa  den  mest  forekommende  Maade,  og  en  privat  Samtale  med  Grev 
Wedel  paa  flere  Timer  overbeviste  mig  fuldkommen  om  denne  Mands 
ualmindelige  Egenskaber  og  hans  varme  Iver  for  det  fælles  Bedste.  Med 
et  lyst  Blik  og  en  moden  Overveielse  havde  han  gjennemgaaet  Sagernes 
Stilling  og  gjorde  mig  fuldstændig  Rede  derfor.  Han  holdt  paa,  at  Re- 
sultatet ikke  havde  kunnet  blive  mere  end  eet;  han  skyede  ikke  heller 
de  Farer,  som  kunde  tænkes  at  møde  for  at  vinde  det;  thi  han  havde 
altid  sagt  sine  Tanker  aabent,  havde  aldrig  seet  Prins  Christian,  efter- 
at    han    blev    Konge,    og  var  derfor   anseet   af   mange  i  Norge  som  en 


'    Bidrag  til  Norges  Historie  i  1814,  II,  S.  444—447.     O.  Alin,  Hans  Jdrtas  och 
G.  F.  af  Wirséns  brefvdxling  år  1814,  S.  176—179. 


276  Statssekretær  G.  F.  Wirsén. 


Landsforræder;  men  han  udviklede  yderligere  og  mere  klart,  end  jeg 
selv  indtil  da  havde  kunnet  fatte  det,  i  hvor  mange  Omstændigheder 
man  ved  selve  Iværksættelsesarbeidet  kommer  til  at  træffe  Vanskelig- 
heder, just  fordi  Hænderne  paa  begge  Sider  er  bundne,  nemlig  af  de 
svenske  Konstitutionsformer  paa  den  ene  Side  og  paa  den  anden,  af 
hvad  der  gjennem  Konventionen  i  Moss  allerede  paa  Forhaand  er  blevet 
fastsat.  Grev  Wedel  ytrede  oprigtig,  at  han  havde  anseet  det  lykkeligere 
i  alle  Henseender,  om  den  ikke  havde  fundet  Sted.  Det  bliver  for 
vidtløftigt  at  gjentage  alle  hans  velbeføiede  Grunde, 

Saalænge  Grev  Wedel  sidste  Vinter  under  Rigsdagen  i  Eidsvold 
havde  Haabet  levnet,  at  Fornuften  skulde  lede  til  Foreningen,  indrettede 
han  sin  Deltagelse  i  Konstitutionsarbeidet  mod  det  Maal  at  sammen- 
smelte Konstitutionerne  i  alle  Hovedsager.  Da  derimod  alt  hans  Ar- 
beide var  forgjæves,  ophørte  han  med  videre  Deltagelse,  og  Sagen  blev 
i  sin  nuværende  Ordninga 

Det  Modparti,  som  endnu  existerer  og  i  Særdeleshed  kommer 
fra  de  øvre  Provinser,  skal  ret  vel  forståa  nu  at  udtyde  enhver  uund- 
gaaelig  Forandring  i  den  norske  Konstitution  som  et  Indgreb  i  Folkets, 
af  Sveriges  Konge  allerede  bekræftede  Rettigheder,  og  som  for  at 
gjøre  dem  til  Svensker,  hvormed  de  uoplyste  forstaar  Slaver  under  de 
svenske  Herrer. 

Vi  blev  med  Grev  Wedel  staaende  ved  den  Overenskomst,  som 
Hovedpræmis,  at  man  nu  burde  indskrænke  Formaalet  for  Rigsdags- 
arbeidet  i  størst  mulige  Grad.  Saasnart  Hyldningen  med,  hvad  mere 
der  hører  til  Kongemagtens  Befæstelse,  havde  gaaet  for  sig,  skulde 
blot  Grundtrækkene  og  de  uundgaaeligste  definitive  Tillæg  i  Konstitutionen 
gjøres,  samt  et  Udvalg  eller  en  Komité,  med  Medlemmer  paa  begge 
Sider,  dannes,  som  sysselsatte  sig  med  det  fuldstændigere  Arbeide  for 
at  foreslaaes  Kongen  og  efter  hans  Forgodtbefindende  forelægges  næste 
Stænder;  især  da  han,  som  jeg,  troede,  at  i  mange  Sager  kunde  for 
nærværende  ikke  heller  decideres  noget  for  Fremtiden  paa  den  svenske 
Side,  deriblandt  exempelvis:  hvordan  skulde  det  forholde  sig  med 
Styrelsen  under  en  Mindreaarighed?  Det  gaar  jo  ikke  an,  at  det 
svenske  Statsraad  da  regjerer  Sverige  og  det  norske  Norge;  thi  For- 
eningspunktet  er  da  borte.  De  maatte  jo  i  saadant  Fald  forenes  til 
eet;  men  dette  udgjør  ogsaa  i  Sverige  et  vigtigt  Konstitutionsspørgs- 
maal.      End    alle    andre    fælles    Spørgsmaal?     Repartitionen    af   Krigs- 

omkostninger  under  en  paakommende  Krig?  Handelsforbindelser? 
Toldanordninger?  et  cetera. 

Jeg  vil  forbigaa  alle  de  Uleiligheder,  som  skal  blive  en  Følge  af 
ulige  Repræsentation,  af  Rigsdags  Holdelse  særskilt  i  begge  Riger  og  paa 
ulige  Tider,  samt  i  Almindelighed  deraf,  at  det  ene  Riges  Medborgere 
har  andre  Rettigheder  og  Skyldigheder  i  selve  Statssammensætningen 
end  det  åndets. 

Grev  Wedel  troede,  at  om  man  kunde  lykkes  at  danne  den  før 
omtalte  Komité  og  faa  Stænderne  adskilte,  saa  kunde  gjennem  den 
grundlægges  en  Statsforfatning  for  Skandinavien,  uden  at  alligevel  Fol- 
kets fornemste  Forbehold  af  Selvstændighed  og  et  Rige  for  sig  selv 
behøvede  at  tilintetgjøres:  nemlig  at  hvert  Rige  havde  sin  Statsforfatning 
i  det  specielle  og  det  indre;  men  at  alt  det  store  hele  behandledes 
sammen,  da  Kongen  udi  al  den  Kraft,  som  bør  være  en  Følge  af 
Rigernes  Forening,  kunde  træde  op  med  sit  skandinaviske  Storting, 
afgjøre  de  fælles  Anliggender  og  vise  Europa  den  sammenlagte  Styrke, 
som  imponerer  og  skaffer  Ro. 

Mit  Forbud  medfører  en  Del  af  mine  Dokumenter,  saa  at  jeg  ikke 
har  Konstitutionen  ved  Haanden,  og  ei  heller  har  jeg  Tid  at  gjentage 
alle  Omstændigheder,  i  hvilke  Grev  Wedel  og  jeg  gjorde  Noter. 

Kongen  og  Hans  Kongelige  Høihed,  ligesom  hver  og  en  af  Herrerne, 
skal  blive  uendeligen  tilfredse  med  Grev  Wedels  Person.  Aldrig  har 
jeg  hørt  nogen  saaledes  gjøre  Retfærdighed  mod,  hvad  Kongen  og  Hs. 
Kgl.  Høihed  har  gjort  for  Norden,  som  han. 

Kongen  kan  vente  Grev  Wedel  som  Lensgreve  i  Spidsen  for  den 
Deputation,  der  kommer  for  paa  Folkets  Vegne  at  hylde  ham,  saafremt 
ikke  Folket  faar  se  sin  Konge  inden  hans  nye  Rige.  Han  nedlægger 
paa  Forhaand  sin  underdanige  Ærefrygt  for  Kongen  og  Hans  Kongl. 
Høihed  Kronprinsen. 

Grev  Wedel  tog,  idet  vi  skiltes,  med  Varme  vor  Haand  og  bad  os 
forsikre  Kongen  og  H.  K.  H.,  at  han  vilde  optræde  som  en  Mand,  fri 
for  alle  private  Hensigter,  men  som  gaar  Idealet  af  sine  Ønsker  imøde 
og  saaledes  holder  alle  sine  Omsorger  usparede  for  Øiemedet.  Vi  skal 
faa  nærmere  erfare  det  ved  Rigsdagen;  men  han  bad  paa  det  høieste, 
at  man  forinden  denne  vilde  determinere  sin  Vilje,  samt  i  Udførelsen, 
med  en  rolig  og  kold  Forklaring  af  dens  Nødvendighed,  ikke  vige  en 
Haarsbred  derfra;  thi  det  norske  Folk  har  en  grænseløs  Opmærksomhed 
paa  Fastheden  i  Handlingsmaaden,  og  hvad  som  i  dette  Øieblik  ansees 

nyttigt,  det  maa  ske;  ellers  lægges  Frøet  til  ondt,  som  gror  og  vokser 
i  Sekler. 

Han  tillagde,  at  saa  kunde  han  ikke  tale,  saa  vilde  han  ikke  raade, 
om  han  ikke  kjendte  Kongens  og  H.  K.  H.s  libéralité,  hvilken  han 
ogsaa  noksom  fandt  havde  dikteret  Konventionen,  hvorved  han  an- 
mærkede:  Grundsætningerne  er  uvurderlige,  og  vi  er  taknemmelige 
derfor;  men  man  har  ei  kjendt  Folket.  Massen  af  dem  er  bøielig  og 
rolig;  men  Sindene  er  nu  opsatte  af  Ufornuft  og  Rænker:  Midlerne  til 
at  udrette  det  gode,  man  virkelig  vil  afstedkomme,  har  man  til  en  Del 
svækket  netop  gjennem  det  Bevis  paa  Moderation,  man  har  givet;  men 
vær  rolig,  det  skal  nok  gaa." 

Ved  Referater  af  den  Art  som  de  her  gjengivne,  bliver  det  altid 
tvivlsomt,  hvorvidt  Nedskriveren  med  fornøden  Skarphed  kan  have 
skilnet  mellem,  hvad  der  virkelig  er  sagt,  og  hvad  han  selv  har  ønsket 
sagt.  Hans  Jarta  forstod,  da  han  blev  gjort  bekjendt  med  Wirséns 
Referat,  at  dette  maaske  ikke  var  fuldt  objektivt;  han  erklærede  i  et 
Brev  af  22de  September  1814  til  Wirsén\  at  hans  Ideer  var  „aldeles 
overensstemmende  med  dem,  som  Grev  Wedel  havde  ytret,  eller  Hr. 
Statssekretæren  har  ladet  ham  ytre".  I  vore  Dage  kan  der  være 
endnu  større  Føie  til  at  betragte  Enkelthederne  ved  Wirséns  Referat  af 
Samtalen  paa  Bogstad  den  Ste  September  med  Kritik.  Men  det  kan 
ligefuldt  ansees  som  givet,  at  det  i  visse  store  Træk  maa  være  rigtigt, 
og  at  det  viser,  hvorledes  Grev  Wedel  opfattede  Situationen,  som  den 
forelaa  efter  den  14de  August.  Han  har  udtalt  sig  saaledes,  som 
han  i  denne  usikre  Mellemtid  troede  at  kunne  optrække  Omridsene  af 
den  unionelle  Bygning,  som  det  vilde  blive  den  nærmeste  Fremtids 
Sag  at  opføre.  For  Grev  Wedels  Øie  stod  de  sidste  Maaneders  Be- 
givenheder,  og  de  blev  nu  den  Baggrund,  mod  hvilken  han  opgjorde  sig 
en  ny  Ordning  af  de  politiske  Forhold  paa  den  skandinaviske  Halvø. 
Han  saa  Sagerne,  som  de  forelaa  i  September  1814,  og  ud  derfra 
dannede  han  sine  Meninger  om  de  nye  Muligheder,  som  maatte  komme. 
Derefter  maa  da  ogsaa  hans  Ord  bedømmes,  om  der  virkelig  har  været 
nogen  Grund  til  at  optrække  Fremtidens  Linier,  som  det  er  skeet  i 
disse  Samtaler. 

Grev  Wedel  har  stolet  meget  paa  Carl  Johan.  I  denne  Fyrstes 
libéralité  saa  han  et  Værn  mod  ethvert  Misbrug  af  et  politisk  Overtag. 

I  Kronprinsen  af  Sveriges  Personlighed  troede  han  at  have  den  bedste 
Sikkerhed,  og  derfor  mente  han  at  kunne  tale  med  en  Aabenhed,  som 
ikke  vilde  været  mulig  under  andre  Forhold.  Konventionen  i  Moss 
var,  efter  hans  Mening,  et  Vidnesbyrd  om  Kronprinsens  liberale  Tanke- 
gang; dens  Afslutning  kunde  forsaavidt  være  en  Handling,  der  fortjente 
Taknemmelighed.  Men  den  var  kommen  ind  i  Begivenhederne  som  en 
altfor  bindende  Statsakt,  der  maatte  gjøre  store  Skaar  i  begge  Parters 
fremtidige  Handlefrihed. 

Hvad  Grev  Wedel  ansaa  for  en  Nødvendighed,  var  for  det  første 
en  større  Overensstemmelse  mellem  de  to  Rigers  særskilte  Forfatninger, 
og  dernæst  Istandbringelsen  af  en  Unionsforfatning.  Han  ønskede  et 
Samarbeide  mellem  begge  Rigers  Nationalforsamlinger,  der  skulde  for- 
beredes gjennem  en  Komité,  og  først  senere  hen  faa  sin  Afslutning; 
det  var  ikke  til  den  svenske  Regjering,  saa  meget  som  til  det  svenske 
Folk,  han  saa  hen.  For  det  norske  Storting,  som  var  indkaldt,  vilde 
han  alene  have  forelagt  de  egentlige  Grundtræk,  derunder  Antagelsen  af 
det  nye  Kongehus  samt  Foreningens  Anerkjendelse. 

Bjornstjerna  har  opfattet  ham,  som  om  hans  første  Maal  var  en 
Sammensmeltning  af  begge  Riger.  Wirsén  maa  utvlvlsomt  rigtigere 
have  gjengivet  hans  Tanker,  at  han  vilde  have  en  fast  Forening,  med 
en  omhyggelig  overveiet  Unionsforfatning,  samt  to  særskilte  Forfat- 
ninger, der  i  det  væsentlige  var  hyggede  paa  de  samme  Grundsætninger. 
Men  dette  skulde  overlades  til  Fremtiden,  idet  alt,  som  kunde  foretages 
paa  det  snart  sammentrædende  Storting,  maatte  holdes  inden  de  ved 
Konventionen  optrukne  Grænser. 

Situationen  var  uklar,  og  der  forelaa  intet  paalideligt  Grundlag,  fra 
hvilket  den  kunde  bedømmes.  Alle  Tanker  paa  Fremtidens  Muligheder 
maatte  tåge  sit  Fræg  derefter.  Meninger  som  de,  Grev  Wedel  havde 
udtalt  for  sine  svenske  Tilhørere,  hvilede  alene  paa  en  ganske  almindelig 
Betragtning,  og  de  blev  neppe  heller  ganske  forstaaede  af  Bjornstjerna 
og  Wirsén.  Thi  den  Mand,  som  her  i  Hast  for  dem  udkastede  Grund- 
linier  for  en  kommende  Union,  betragtede  denne  i  et  helt  andet  Lys 
end  de.  Han  sad  ikke  og  disputerede  med  dem  om  Kielerfredens 
Paragrafer;  han  saa  ikke  i  Foreningen  en  Følge  af  en  Erobring,  fore- 
gaaet  i  Holstein  eller  i  Smaalenene. 

Det  var  en  frivillig  Overenskomst,  bygget  paa  Forhandlingen  mellem 
begge  Folks  Tillidsmænd,  der,  efter  hans  Mening,  skulde  grundlægge 
den  mere  omfattende  Unionsforfatning,  han  ansaa  hensigtsmæssig  og 
gavnlig.      Forsaavidt    en    saadan    Ordning    maatte    ansees    egnet    til    at 

fremkalde  en  øget  Tilnærmelse,  muligen  endog  en  Sammensmeltning, 
da  vilde  dens  Resultat  have  mødt  Sympatier  hos  Samtidens  svenske 
Statsmænd.  Men  neppe  en  eneste  af  dem  vilde  have  godkjendt  den 
Betingelse  derfor,  som  Grev  Wedel  paa  sin  Side  ansaa  det  nødvendigt 
at  forlange.  De  kunde  nok  tænke  sig  den  norske  Grundlov  tillempet 
efter  svensk  Mønster.  Men  det  var  et  for  dem  uforstaaeligt  Krav,  at 
der  samtidig  maatte  gjøres  maaske  endnu  større  Ændringer  med  de 
svenske  Grundlove,  for  at  bringe  dem  mere  i  Overensstemmelse  med 
norsk  Tankegang  og  med  den  nye  norske  Forfatning. 

Forudsætningen  for  dette  endnu  kun  løst  opgjorte  Unionsprogram, 
der  aldrig  blev  nærmere  formuleret,  var  en  fuldstændig  Opgivelse  af 
alle  svenske  Tanker  om,  at  Norge  skulde  være  forenet  med  Sverige 
som  en  Følge  af  svenske  Seire  med  en  derpaa  følgende  Erobring.  Men 
at  gjennemføre  denne  Forudsætning  var  i  1814  en  Umulighed,  og  naar 
Grev  Wedel  ikke  senere  har  optaget  de  samme  Tanker,  da  er  dette 
sikkerlig  et  Bevis  for,  at  han  ikke  fra  svensk  Side  har  fundet  den 
Imødekommen,  som  han  havde  ventet.  Naar  der  i  Øst  for  Rigsgrænsen, 
i  de  følgende  Aartier  føltes  en  Skuffelse  over  Nordmændenes  Holdning, 
tænkte  man  allermindst  paa  de  Hindringer,  som  en  mere  inderlig  Til- 
nærmelse netop  mødte  i  Sveriges  eiendommelige  Forfatning  og  i  den 
exklusive,  gammeldagse  Konservatisme,  som  denne  havde  skabt.  Grev 
Wedel  havde  i  dette  Punkt  havt  Ret:  der  var  kun  denne  ene  Vei  at 
gaa,  hvis  man  vilde  tænke  at  naa  de  svenske  Statsmænds  Ideal.  Men 
han  vandt  intet  Øre  for  sin  Opfatning,  som  han  da  heller  ikke  vilde 
fremsætte  for  sine  Landsmænd. 

Det  blev  en  Tanke,  henkastet  i  en  Samtale,  og  den  kom  aldrig  til 
at  vise  de  to  Folk  ind  paa  nye  Veie.  Grev  Wedel  stod  her  ganske 
alene.  I  det  Øieblik,  da  han  syntes  at  kunne  triumfere,  var  han  den 
ensomme  Mand.  Som  Tanken  nu  ligger  der,  er  den  nærmest  kun 
skikket  til  at  kaste  Lys  over  de  Forhold,  som  hurtig  bevirkede,  at  de 
svenske  Statsmænds  Haab  om  Norges  Opgaaen  i  Sverige  blev  skuffet. 
De  søgte  at  holde  paa  Kielerfreden,  som  Begivenhederne  havde  under- 
kjendt,  og  de  hindrede  derved  al  Imødekommen.  Grev  Wedels  Tanker 
indebar,  saavel  direkte  som  gjennem  sine  Konsekvenser,  et  Forslag  om 
at  begynde  i  begge  Lande  saa  at  sige  paa  et  nyt  historisk  og  politisk 
Regnskab.  Men  denne  Tanke,  der  først  blev  fremlagt  for  Bjornstjerna 
og  Wirsén,  kunde  ikke  gribes  af  dem.  De  saa  ikke,  at  Unionen  kom 
til  at  skabe  nye  Forhold,  for  hvilke  der  atter  maatte  findes  nye 
Former. 

Selv  har  de  ikke  engang  udtalt  nogen  Mening  om  Grundtanken  i 
Grev  Wedels  Program.  De  nøiedes  med  at  refere  uden  Kritik,  og  det 
har  kanske  ikke  engang  faldt  dem  ind,  nærmere  at  prøve,  hvad  der  laa 
i  denne  Fordring  om  at  underkaste  Sveriges  Forfatning  en  ligesaa 
grundig  Omarbeidelse  som  den,  han  vilde  lade  blive  den  norske  Grund- 
lov  til  Del. 

Hvis  Grev  Wedel  havde  fremsat  de  samme  Synsmaader  for  sine 
Landsmænd,  vilde  de  ogsaa  hos  dem  have  stødt  paa  den  mest  bestemte 
Modstand.  Nordmændene  nærede  en  stærk  Frygt  for  at  se  sin  natio- 
nale  Selvstændighed  truet,  og  de  samlede  sig  mod  enhver  Form 
for  en  nærmere  Sammenslutning  med  Sverige.  I  Sverige  levede  man 
i  Troen  paa,  at  Kielerfreden  var  gjennemført,  og  at  der  ikke  kunde 
behøves  nogen  yderligere  Forandring.  Saaledes  blev  der  ingen  Plads 
for  Grev  Wedels  Tanker,  om  en  fastere  og  nærmere  Union,  bygget 
paa  Ligeberettigelse,  med  Opgivelse  af  Drømmen  om  den  ene  Stats 
Overhøihed'. 

For  den  Slægt,  som  nu  eier  mere  end  otti  Aars  unionel  Erfaring, 
kan  det  være  let  at  drage  den  Slutning,  at  ogsaa  Grev  Wedels  første 
Unionsprogram  havde  været  umuligt  at  realisere  efter  sin  ideelle  Ten- 
dens. Men  saaledes  kunde  det  ikke  tåges  i  1814,  da  han  mente  at 
kunne  føreslåa  en  saadan  Appel  til  begge  Folk. 

Hvad  der  blev  det  endelige  Resultat  af  de  unionelle  Forhandlinger, 
var  noget  helt  andet.  Opfatninger,  som  i  sit  Udspring  var  vidt  for- 
skjellige, mødtes  og  drog  til  samme  Maal.  Svensk  Tro  paa  reel  Over- 
høihed og  norsk  Frygt  for  at  opgive  noget  af  sin  nationale  Ret  skabte 
i  Forening  en  Ordning,  der  i  væsentlige  Punkter  led  under  Uklarhed,  — 


>  Her  kan  atter  meddeles  en  Skrivelse  fra  Grev  v.  Essen  til  Carl  XIII.  (fra 
Frederikshald  18de  Septbr.  1814),  hvori  denne,  ud  fra  sit  Standpunkt,  kom- 
menterer de  norske  Forhold  : 

Eders  Maists.  Nådiga  bref  af  d.  12  och  17  hade  jag  den  lyckan  at  århålla 
for  tvunne  dagar  sedan. 

Om  något  af  varde  hår  fdrefallit  hade  jag  sådant  genast  till  Eders  Maist. 
i  underdanighet  inberåttat.  General  Bjornstjerna  fortfarer  at  vistas  i  Chri- 
stiania, dår  innevånarne  tyckes  alt  mer  och  mer  familliarisera  sig  med  hans, 
och  de  ofrige  dårvarande  Svenske  ansickten.  Denna  Nation  år  i  det  hela  tagit 
hogst  besynnerlig,  rå  och  okunnig,  samt  dårjåmte  stålt,  och  hogmodig  i  hogsta 
grad,  torde  den  fordra  et  annat  behandlings  satt  ån  vanligt.  Jag  misstriistar 
också  inga  landa  at  icke  Eders  Maist.  med  det  satt  hvarmed  Eders  Maist.  be- 
handlar  Dess  undersåtare,  snart  vinner  Norrmånnen.  De  fiesta  af  den  uplystare 
delen  af  Nation  inse  vårckeligen  nyttan  af  foreningen,  och  jag  tror  ej  at  Eders 
Maist.  lårer  behofva  gripa  till  våpen  vidare,  utan  hoppas  jag  at  alt  går  efter 
onskan,  dock  erfordras  ånnu  mycket  tålamot. 

en  Ordning,   der   ikke    praktisk   gjennemførte  den  Ligeberettigelse,  som 
teoretisk,  paa  Papiret  erkjendtes  at  være  dens  Grundlag. 

Til  en  Begyndelse  var  alles  Hænder  bundne  gjennem  Konven- 
tionens Ordlyd,  og  da  Natlonens  valgte  Tillidsmænd  snart  efter  mødtes 
for  at  forhandle  om  en  Forening,  var  der,  formelt  seet,  ikke  engang 
nogen  Adgang  til  at  forhandle  om  saadanne  Planer  som  de.  Grev  Wedel 
havde  lagt  frem  for  sine  svenske  tilhørere. 


XIII. 


DET    OVERORDENTLIGE    STORTING, 
OKTOBER— NOVEMBER  1814. 


Ved  Konventionen  i  Moss  var  den  endelige  Afgjørelse  henskudt 
til  det  overordentlige  Storting,  som  Christian  Frederik  havde  forpligtet 
sig  til  at  sammenkalde,  og  hvis  Mandat  ligeledes  var  bestemt  ved 
denne  Overenskomst;  det  var  at  forhandle  om  Foreningen  og  at  beslutte 
de  for  dens  Skyld  nødvendige  Forandringer  i  den  norske  Grundlov,  Da 
Stortinget  den  7de  Oktober  1814  samledes  i  Christiania,  bød  det  et 
Udseende,  der  var  meget  forskjelligt  fra  Rigsforsamlingens.  Kun  nitten 
af  dennes  Medlemmer  var  gjenvalgte,  og  mellem  Stortingets  79  Re- 
præsentanter  stod  disse  i  afgjort  Mindretal,  ikke  engang  saa  meget  som 
Fjerdedelen.  Desværre  findes  der  ikke  det  fornødne  Materiale  til  at 
dømme  om  de  Bevæggrunde,  der  havde  foranlediget  denne  store  iøine- 
faldende  Forandring.  De  kan  have  været  af  en  noksaa  forskjellig  Art. 
For  mange  af  Christian  Frederiks  ivrige  Tilhængere  kunde  det  ikke 
være  behageligt,  nu  at  møde  under  saa  forandrede  ydre  og  indre  For- 
hold, og  det  er  f.  Ex.  forklarligt  nok,  at  Chr.  M.  Falsen  og  Sverdrup ' 
denne  Gang  unddrog  sig  Valg.  Men  for  øvrigt  er  det  ikke  rimeligt, 
at  mange  har  handlet  som  disse,  og  heller  ikke  er  det  rigtigt  at  forud- 
sætte,  at  Vælgerne,  under  Begivenhedernes  Tryk,  skulde  have  forandret 
sin  Mening  i  den  Grad,  at  de  nu  vragede  sine  gamle  Tillidsmænd  for 
at  sende  nye,  der  vilde  staa  ubundne  overfor  de  nye  Forhold. 

Havde  der  ligget  bestemte  Tendenser  under  disse  Valg,  vilde 
det  have  faldt  naturligt,  at  den  foreningsvenlige  Minoritet  fra  Eidsvold 
i  større  Udstrækning  var  bleven  gjenvalgt.     Men  saa  var  det  ikke  gaaet. 


'   For  Sverdrups  Vedkommende  se  C.  Pavels,  Biografi  og  Dagboger,  S.  247. 

Grev  Wedel  savnede  sine  fortroligste  Venner,  Jacob  Aall,  Løven- 
skiold o.  a.  Wergeland  var  ikke  gjenvalgt;  i  hans  Sted  mødte  fra 
Christianssand  Christian  Frederiks  Tilhænger,  Biskop  Chr.  Sørenssen. 
Bag  saadanne  Valg  kunde  der  ikke  ligge  nogen  almindelig  Plan,  nogen 
gjennemgaaende  Tendens.  Lokale  og  personlige  Forhold,  ofte  de  rene 
Tilfældigheder  maa  i  stor  Udstrækning  have  bestemt  deres  Udfald.  Der 
var  ikke  vundet  nogen  nærmere  Øvelse  i  Behandlingen  af  det  Ma- 
skineri, som  sættes  i  Bevægelse  under  et  politisk  Valg,  og  der  forelaa 
ingen  Erfaringer  til  praktisk  Veiledning.  Det  blev  hovedsagelig  nye, 
uprøvede  Mænd,  der  nu  sendtes  til  Tinge,  og  som  fik  sig  forelagt  de 
vanskelige  Opgaver,  som  skulde  løses,  —  Opgaver,  der  var  ulige 
vanskeligere  end  de,  som  havde  foreligget  for  Rigsforsamlingen  i  April 
og  Mai.  Ingen  Christian  Frederik  stod  der  nu  som  den  Leder,  der  paa 
een  Gang  kunde  samle  og  opflamme  Folket.  Paa  Eidsvold  havde  ingen 
vidst  paalidelig  Besked  om  de  ydre  politiske  Forhold.  For  Stortinget, 
der  skulde  samles  i  Hovedstaden,  kunde  det  i  denne  Henseende  ikke 
mangle  paa  Oplysninger.  Begivenhederne  selv  og  de  fremmede  Magters 
Mening  om  Foreningens  Nødvendighed  var  nu  velbekjendte. 

Der  kunde  ikke  denne  Gang  drives  noget  Fortielsessystem  som 
paa  det  afstængte  Eidsvold,  og  heller  ikke  havde  nu  Grev  Wedel  og 
hans  Meningsfæller  nogen  Grund  til  at  frygte  for  Trykket  af  en  hensynsløs 
Majoritet.     I  denne    Henseende  kunde   ikke    Forandringen   være   større. 

Ligesom  paa  Eidsvold  mødte  Grev  Wedel  ved  det  overordentlige 
Storting  i  Egenskab  af  Repræsentant  for  sit  Grevskab.  Valgforsamlingen 
var  holdt  paa  Tinggaarden  Rostad  i  Vaale  den  29de  September,  og  der 
valgtes  af  Valgmændene  Grev  Wedel  og  Sorenskriver  J.  Chr,  Berg  til 
Medlemmer  af  Stortinget  ^  Berg  havde  lige  mange  Stemmer  som  G.  P. 
Blom,  der  havde  ledsaget  Grev  Wedel  til  Eidsvold.  Loddet  maatte 
afgjøre,  og  det  traf  Berg,  hvorefter  Blom  af  Valgmændene  erklæredes 
for  Suppleant,  hvis  nogen  af  de  to  Repræsentanter  fik  Forfald. 

Berg  var  fuldt  saa  meget  som  Blom  Grev  Wedels  politiske  Menings- 
fælle,  kanske  med  et  ikke  saa  lidet  stærkere  Anstrøg  af  Uvilje  mod 
Danmark  end  den  anden.  I  politisk  Henseende  var  det  ligegyldigt, 
hvem  der  blev  Grevskabets  anden  Repræsentant.  Det  samme  personlige 
Venskab  knyttede  Berg  som  Blom  til  Grev  Wedel,  og  dette  Venskab 
stod  senere  sin  Prøve  gjennem  lange  Tider,  bygget  paa  Fællesskab  i 
Meninger  om  Fædrelandets  Vel  og  paa  gjensidig  Agtelse. 


'  Fuldmagten  for  Jarlsberg  Grevskabs  Repræsentanter  i  Stortingets  Arkiv. 

Stortinget  traadte  sammen  den  7de  Oktober  og  aabnedes  derefter 
af  Statsraadet  med  en  Tale,  som  dette  havde  modtaget  fra  Kongen, 
men  hvori  der  klang  andre  Toner  end,  hvad  der  havde  lydt  paa  Eids- 
vold.  Den  store  Tale  af  Ilte  April  og  denne  af  8de  Oktober  var  som 
Indledning  og  Afslutning  paa  Christian  Frederiks  Kongegjerning  i 
Norge,  og  de  afmærker  dermed  en  begivenhedsrig  Periode  i  vort 
Fædrelands  Historie.  Uden  Christian  Frederik  som  samlende  Person- 
lighed  vilde  Begivenhederne  have  tåget  en  anden  Vending.  Han  havde 
skabt  de  fuldbragte  Kjendsgjerninger,  som  tilsidst  respekteredes  og  fik 
sin  Anerkjendelse ;  Forkjæmperen  for  „Huset  Holsteins  Ret"  havde 
havt  en  meget  stor  personlig  og  dynastisk  Interesse.  Men  han  havde 
tillige  følt  en  stærk  Hengivenhed  for  det  Land,  hvis  Folk  med  tillidsfuld 
Begeistring  havde  fulgt  hans  Kald.  Med  Vemod  skiltes  han  fra  Norge, 
og  denne  Følelse  deltes  af  dem,  som  her  havde  staaet  ham  nær. 

Saaledes  blev  det  en  rystende  Scene,  da  Christian  Frederik  over- 
leverede sin  Frasigelsesakt  til  en  af  Stortinget  udvalgt  Deputation ; 
denne  Handling  kaldte  tillive  alle  de  gamle  Minder.  „En  mere  tragisk 
Scene  kan  vel  ikke  tænkes,"  —  saa  har  en  af  de  tilstedeværende 
skildret  den':  „Alles  Øine  svømmede  i  Taarer,  og  Talen  døde  paa 
Læberne.  —  —  Derpaa  fulgte  en  Afskedsscene  med  Statsraadet,  som 
ikke  vel  lader  sig  beskrive.  Man  glemte  Kongen  og  følte  blot  for  den 
ædle,  ulykkelige  Mand.  Det  var  en  Skilsmisse  mellem  Venner,  som 
havde  besluttet  at  dele  Livets  Glæder  og  Byrder  med  hinanden,  men 
som  en  ubøielig  Skjæbne  rev  fra  hinanden.  En  gjensidig  Haandtrykning 
var  da  Følelsernes  eneste  Tolk.     Sproget  opsagde  os  sin  Tjeneste." 

Der  ligger  i  denne  Skildring  et  kraftigt  Indlæg  for  Christian 
Frederik;  det  taler  med  stærke  Ord  om  hans  gode  Sider.  Ogsaa  han 
selv  var  greben.  Det  var  hans  sidste  officielle  Optræden  i  Norge. 
For  sidste  Gang  havde  han  talt  til  sine  norske  Raadgivere  som  deres 
Konge,  og  for  sidste  Gang  havde  hans  smukke  Stemme  lydt  til  en 
Samling  af  Nordmænd,  —  maaske  aldrig  med  større  Inderlighed.  Den 
Tilbøielighed  for  fraserig  Pomp  og  teatralsk  Effekt,  som  ellers  kom 
frem  hos  ham,  havde  denne  Gang  veget  Pladsen.  Bevægelsen  var 
ham  for  stærk.  Han  havde  lidt  for  meget  ved  at  skulle  skilles  fra 
det  Folk,  som  allerede  havde  løsnet  sig  mere  fra  ham,  end  han  selv 
havde  Anelse  om. 


^  Statsraad  N.  Aalls  Brev  til  C.  Anker,  trykt  i  Historisk  Tidsskrift,  tredie 
Række,  IV,  S.  154—158.  Smlgn.  A.  Faye,  Norge  i  1814,  S.  181,  Note  2  og 
Bidrag  til  Norges  Historie  i  1814,  II,  S.  375. 

Som  dansk  Prins  havde  Christian  Frederik  intet  mere  at  udrette  i 
Norge.     Hans  Mission  i  dette  Land  var  afsluttet. 

Foreløbig  kom  han  paa  sin  Reise  ikke  længere  end  til  Frederiks- 
værn,  hvor  han  blev  fastholdt  ved  Høststormene.  Først  efter  et 
længere  Ophold  i  den  lille  Orlogshavn  kunde  han  drage  videre,  og  han 
naaede  saa  tilsidst,  efter  en  stormende  og  farefuld  Overreise  med  den 
danske  Orlogsbrig  „Bornholm",  frem  til  Jylland,  hvor  han  den  4de 
November  i  Aarhus  atter  betraadte  dansk  Grund. 

Idet  han  forlod  Norge,  var  Udfaldet  som  af  sig  selv  givet.  Fra 
og  med  hans  Afreise  var  der  kun  een  fyrstelig  Person,  som  havde  en 
Gjerning  i  Norge,  Carl  Johan,  og  han  kunde  forberede  sig  til  at  træde 
ind  som  dettes  Styrer. 

I  Christiania  maatte  der  ogsaa  fra  nu  af  regnes  hermed.  Stats- 
raadet  førte  midlertidig  Regjeringen  med  fuld  kongelig  Myndighed,  saa- 
dan  som  den  var  det  overdraget  af  Stortinget,  der  nu  repræsenterede 
det  norske  Folks  Suverænetet.  Med  et  videre  Overblik  over  Situationen, 
end  Rigsforsamlingen  havde  havt,  kunde  Stortinget  gaa  til  sin  Gjerning. 
Uagtet  Skuffelsen  over  at  se  de  store  Løfter  uopfyldte,  ude  i  Folket  havde 
fremkaldt  megen  Modløshed  og  delvis  Forvirring,  fik  dette  ingen  Indfly- 
delse  paa  Stortinget,  der  med  værdig  Sikkerhed  førte  sine  Forhandlinger 
til  Ende.  Der  var  ogsaa  her  Brydninger  mellem  de  modsatte  Meninger. 
Men  det  Majoritets-Tyranni,  som  havde  plettet  Rigsforsamlingen,  kunde 
ikke  længer  komme  frem.     Stemningen  var  bleven  en  helt  anden. 

Grev  Wedel  blev  straks  indvalgt  i  Fuldmagts-  og  i  Reglements- 
Komitéen,  hvor  han  valgtes  til  Formand,  og  senere  den  12te  Oktober  i 
den  ni  Mand  stærke  Komité,  der  skulde  lade  sig  forelægge  Statsraadets 
Protokoller,  undersøge  Landets  Tilstand  og  derefter  give  Stortinget  en 
dokumenteret  og  detailleret  Efterretning  desangaaende.  Han  sad  i  denne 
Komité  sammen  med  Kaptein  P.  Motzfeldt,  Kammerraad  P.  Chr.  Holst, 
Amtmand  Krohg,  Justitsraad  Diriks,  der  nu  var  General-Politidirektør, 
Major  Hegermann,  Konsul  Konow,  Pastor  Brun  og  Biskop  Sørens- 
SEN.  Derhos  indvalgtes  Grev  Wedel  i  Lagtinget,  hvor  han  under  den 
længste  Del  af  Sessionen  var  valgt  til  Præsident. 

Den  13de  Oktober  indfandt  de  kongelige  Kommissærer  sig  i  Stor- 
tinget. Deres  Formand  var  Statsraad,  Friherre  Mathias  Rosenblad;  de 
øvrige  var  Hofkansler,  Friherre  Gustaf  af  Wetterstedt,  Statssekretær 
Gustaf  Fredrik  af  Wirsén,  Statssekretær  Grev  Adolf  Goran  Morner 
af  Morlanda  og  Biskop  Carl  Aurivillius  Rosen  von  Rosenstein.  Nogle 
Dage    senere    kom    dertil    Statsraad,    Friherre    Balthasar   Bogislaus  von 

Platen,  som  allerede  i  Forveien  havde  været  i  Christiania  i  en  speciel 
Sendelse  fra  Carl  Johan  til  Christian  Frederik. 

Statsraad  Rosenblad  forte  Ordet  ved  dette  første  Møde.  I  sin 
Hilsningstale  anmodede  han  om,  at  Stortinget  vilde  nedsætte  en  Komité, 
der  kunde  forhandle  med  Kongens  Kommissærer.  Han  overleverede 
derhos  Kongens  Forslag  til  Forandringer  i  den  norske  Grundlov,  — 
Forandringer,  om  hvilke  han  udtalte,  at  de  alene  skulde  have  „Hensyn 
til  det  nye  Forbund,  som  stiftes  imellem  Skandinaviens  tvende  Riger, 
og  til  de  nye  Bestyrelses-Former,  som  deraf  nødvendigen  maatte  opstaa". 

I  Henhold  til  denne,  paa  Kongens  Vegne  fremsatte  Begjæring 
valgtes  der  i  Mødet  den  14de  Oktober  en  Nimands-Komité  med  det 
Hverv,  at  modtage  nærmere  Oplysninger  fra  Kommissærerne  og  med- 
dele disse  til  Stortinget.  Komiteens  Medlemmer  blev  Sorenskriver 
Christie,  Professor  Treschow,  Amtmand  Collett,  Politimester 
Arntzen,  Major  Sibbern,  Biskop  Bech,  Gaardbruger  Osmund  Nord- 
GAARD,  Lensmand  Forseth  og  Gaardbruger  Erik  Nord. 

At  finde  sig  tilrette  i  de  nye  politiske  Forhold  faldt  ikke  lige  let 
for  alle  Stortingets  Medlemmer,  og  Forhandlingerne  i  de  første  Dage 
bar  ogsaa  i  tilstrækkelig  Grad  Spor  deraf.  Landsdommer  Nansen  frem- 
kom med  vidtløftige  Taler  og  Forslag,  og  Biskop  Bech  fulgte  efter. 
Biskopens  Forslag  gik  ud  fra  Forudsætningen  om,  at  Christian  Frederik 
var  Norges  Konge,  saalænge  Forsamlingen  ikke  havde  ved  en  formelig 
Beslutning  antaget  eller  forkastet  hans  Frasigelse.  Men  medens  der 
proponeredes  og  taltes,  arbeidede  de  to  Komiteer,  og  allerede  den  I9de 
Oktober  kunde  Motzfeldt  som  Formand  i  den  Komité,  der  var  nedsat 
for  at  afgive  Betænkning  om  Rigets  Tilstand,  møde  i  Stortinget  og 
fremlægge  dens  Beretning.  Denne  var  — •  har  Motzfeldt  selv  ytret  — 
„saa  tydelig,  som  det  lod  sig  gjøre,  men  uden  nogen  Betænkning  om, 
hvorvidt  vor  Tilstand  raadede  til  Krigen  eller  ikke;  dette  burde  Stor- 
tingets Medlemmer,  hver  for  sig,  efter  Indberetningen,  overveie". 

Motzfeldt  selv  saa  ikke  Stillingen  i  det  gunstigste  Lys.  Krigens 
Ledelse  havde  været  en  saadan,  at  der  nu  kun  var  ringe  Forraad  at 
tåge  af  for  et  fortsat  Felttog,  og  til  samme  Tid  herskede  der  i  Finan- 
serne  den  yderste  Forvirring.  Alligevel  var  ikke  dette  i  hans  Øine  det 
værste :  „Enighed,  Enighed"  —  saa  skrev  han  15de  Oktober  i  sin 
Dagbog  —  „den  mangler  vi  nok  i  Landet,  og  Subordination  i  Arméen. 
Der  er  mange  Klager  over  Mangel  paa  den  sidste  Ting.  Feilen  ligger 
i  den  slette  Over-Kommando,  der  i  en  Tid  har  været.  Der  var  ei  den 
Strenghed,  som  desværre  er  absolut  nødvendig  i  det  militære. 

Militæret  maa  holdes  i  streng  Ave,  men  tillige  smigres,  opmuntres, 
naar  det  skal  gaa  mod  Fienden."  Atter  igjen  den  16de  Oktober  har 
han  i  Dagbogen  nedskrevet  sine  Betragtninger  over  den  mislige  Tilstand, 
og  dermed  fortsat  den  17de:  „Vor  Sø-Defension  er  meget  liden  i  For- 
hold til  den  svenske.  Men  alt  kunde  endda  overvindes,  naar  der  var 
Enighed  og  Aand  til  tapper  Modstand  hos  Nationen  allevegne.  Men 
dette  er  ei  Tilfældet.  Især  er  der  i  Armeen  en  fæl  Aand;  Ligegyldig- 
hed  for  Sagen  og  en  temmelig  Grad  af  Insubordination  hersker  i 
mange  Korps."  Herpaa  har  Dagbogens  Forfatter  anført  graverende 
Exempler. 

Komiteens  Beretning  blev  oplæst.  Den  maa,  paa  den  af  Motzfeldt 
antydede  Maade,  have  gjort  sin  Virkning.  Et  Par  Taler  holdtes,  hvori 
enkelte  Medlemmer  redegjorde  for  sine  personlige  Meninger,  og  dermed 
blev  det.  Stortinget  havde  faaet  Stof  til  Overlægninger  af  den  mest 
alvorlige  Art,  —  Overlægninger,  som  ikke  just  opfordrede  til  at  ud- 
brede  sig  i  svulstige,  blomstrende,  frasefyldte  Foredrag.  Beretningen 
var  kort,  nøgtern  og  saglig.  Saa  meget  mere  var  den  egnet  til  at  gjøre 
sin  Virkning.  Vaabenstilstanden  skulde  udløbe  den  21de  Oktober. 
Altsaa  gjaldt  det  nu  at  træffe  et  Valg.  Saafremt  ingen  Afgjørelse  i  Tide 
var  truffen,  resikerede  Stortinget  om  faa  Dage  at  se  Landet  paa  ny  sat 
i  fuld  Krigstilstand.  De  kongelige  Kommissærer  havde  desuden  om 
dette  Punkt  afgivet  den  Erklæring,  at  de  ikke  kunde  udvirke  nogen 
Forlængelse,  medens  den  Beretning,  som  afgaves  af  den  anden  nedsatte 
Komité  om  Forhandlingerne  med  dem,  for  øvrigt  tydede  paa  en  let  for- 
klarlig Tilbøielighed  til  at  vise  sig  imødekommende  og  derved  at  kunne 
rydde  alle  Vanskeligheder  af  Veien. 

Fornemmelig  var  der  et  enkelt  Punkt,  som  havde  vakt  store  Be- 
tænkeligheder  i  alle  Nordmænds  Sind.  Der  var  kommet  ud  et  Rygte 
om,  at  den  svenske  Regjering  skulde  have  til  Hensigt  at  afstaa  eller 
mod  andet  Vederlag  bortbytte  til  Rusland  et  større  eller  mindre  Stykke 
af    det    nordlige    Norge  ^'      Under    de    mundtlige    Forhandlinger,    som 


*  Det  kunde  være  interessant  at  faa  nærmere  Rede  paa  Oprindelsen  til  disse 
Rygter.  Det  er  ikke  umuligt,  at  de  kan  være  komne  udenfra,  og  da  maaske 
nærmest  gjennem  en  af  Christian  Frederiks  Agenter.  Lignende  Rygter  om- 
tales ogsaa  i  udenlandske  Kilder.  Smlgn.  Videnskabsselskabets  Forhandlinger 
1893,  Oversigten,  S.  50 — 53.  Skulde  her  have  foreligget  Udtalelser  af  Iwan 
Brunet?  —  Nansen  havde  fremsat  Forslag  om  at  faa  Vaabenstilstanden  for- 
længet,  men  tog  atter  dette  tilbage.  Herom  ytrer  Jørgen  Aall  i  sin  Dagbog: 
„Landsdommer  Nansens  Forslag  om  Forlængelse  af  Vaabenstilstanden  blev 
debatteret  af  Nansen  og  Grev  Wedel  under  hinanden  modsatte  Synspunkter."' 
Bidrag  til  Norges  Historie  i  1814,  II,  S.  379. 

Komiteen  den  17de  og  18de  Oktober  havde  havt  med  Kommissærerne, 
forelagde  man  dem  et  bestemt  Spørgsmaal  herom,  og  man  havde  derpaa 
modtaget  et  fyldestgjørende  Svar,  at  Rygtet  var  aldeles  falsk.  I  Virke- 
ligheden maatte  ogsaa  de  Forsikringer,  som  til  samme  Tid  afgaves  fra 
Kommissærerne  om  Sveriges  udenrigske  Politik,  øve  en  beroligende 
Indflydelse  for  dette  Punkts  Vedkommende.  Den  af  dem  fremlagte 
Beretning  havde  en  antirussisk  Farve;  den  fremstillede  det  som  For- 
eningens Øiemed  at  skabe  et  Værn  mod  den  østlige  Nabo,  som  alene 
havde  kunnet  opnaa  sin  nuværende  Magt  gjennem  den  Svækkelse,  der 
var  en  Følge  af  den  skandinaviske  Halvøs  politiske  Spaltning. 

Stillingen,  udåd  som  indad,  forelaa  nu  i  adskillig  klarere  Lys.  Der 
holdtes,  efterat  ogsaa  den  anden  Komités  Beretning  var  oplæst,  tillige- 
med  den  af  Kommissærerne  afgivne  Fremstilling,  atter  nogle  Taler. 
Treschow  fremsatte  nogle  Punkter,  som  han  ønskede  afgjort  i  det 
følgende  Møde  ^ 

Dette  holdtes  næste  Dag,  den  20de  Oktober.  Paa  denne  Dag  faldt 
den  store  Afgjørelse.  Som  det  egentlige  Tema  for  Dagens  Forhandlinger 
forelaa  Treschows  Forslag,  der  imidlertid  nu  af  Præsidenten,  Christie, 
bragtes  i  den  endelige  Form,  hvorunder  de  kunde  komme  til  Afstem- 
ning.  Det  første  Spørgsmaal,  som  her  stilledes,  lød:  „Kan  nærværende 
overordentlige  Storting  anse  sig  berettiget  til,  i  Anledning  af  Kong 
Christian  Frederiks  overleverede  Abdikations-Akt,  at  tåge  hvilken 
Bestemmelse  det  vil  og  finder  gavnligst  for  Riget  henseende  nyt 
Kongevalg?"  Mod  en  enkelt  Stemme  blev  dette  Spørgsmaal  besvaret 
bekræftende. 

Saa  kom  det  andet  Spørgsmaal:  „Skal  Norge,  som  et  selvstændigt 
Rige,  under  visse  Betingelser  forenes  med  Sverige  under  een  Konge?" 
Stortinget  besluttede  først,  at  Spørgsmaalet  kunde  afgjøres  med  simpel 
Pluralitet.  Siden  fulgte  en  længere  Række  Taler,  der  aabnedes 
af  Biskop  Bech  og  afsluttedes  af  Grev  Wedel.  Samtlige  Talere  til- 
raadede  en  Forening  paa  hæderlige  Vilkaar.  Stemningen,  der  klang 
gjennem  Talerne,  kunde  være  en  meget  forskjellig,  og  det  udtaltes 
uden    Omsvøb,    at    man    her   valgte    det    mindre    Onde    for    at    undgaa 


•  Jørgen  Aalls  Dagbog  for  18de  Oktober:  „Etatsraad  Treschow  søgte  at  dedu- 
cere  Kongens  Ret  til  Abdicationen  af  den  Sætnings  Anvendelse,  at  Kongen  vel 
er  nødt  til  at  regiere  overeensstemmende  med  Constitutionen ;  men  at  Rettighed 
til  at  abdicere  ej  kan  nægtes  ham.  Grev  Wedel  understøttede  Treschows  Slut- 
ningsmaade."'     Bidrag  til  Norges  Historie  i  1814,  II,  S.  380. 

det   større,   medens   andre   kunde   se  paa  Foreningen  med  mindre  bitre 
Følelser. 

Tilsidst  traadte  altsaa  Grev  Wedel  frem,  som  den,  der  samlede 
alle  de  Grunde,  som  i  dette  historiske  Øieblik  talte  for  at  indgaa  paa 
den  fra  svensk  Side  budne  Forening,  og  hans  Tale  blev  Hovedindlægget 
i  Dagens  Forhandlinger. 

Den  lød  saaledes: 

„Hr.  Præsident!     Mine  høistærede  Landsmænd ! 

Ikke  uden  Frygt  træder  jeg  frem  i  denne  Forsamling  af  Norges 
udvalgte  Mænd,  for  at  ytre  min  Mening  om  det  vigtige  Anliggende,  som 
beskjæftiger  os  idag;  thi  jeg  føler  fuldkommen,  hvor  svage  mine  Evner, 
og  hvor  utilstrækkelige  mine  Indsigter  er  til,  saaledes  som  jeg  burde 
og  som  jeg  ønskede,  at  opfylde  det  høie  Kald,  som  mine  Medborgeres 
Tillid  betroede  mig.  Aldrig  nærede  jeg  derfor  mere  levende  end  idag 
det  Ønske  at  besidde  en  Demosthenes's  Veltalenhed  og  en  Stentors 
Røst,  for  heldigen  at  kunne  tale  en  Sag,  der  ei  alene  angaar  nær- 
værende Generations,  men  utallige  ufødte  Slægters  Ve  og  Vel,  en  Sag, 
paa  hvis  Udfald  det  beror,  om  Fred,  Frihed  og  Selvstændighed  skal  bo 
paa  vor  nordiske  Halvø,  eller  om  den  skal  vorde  et  Rov  for  Krig, 
Trældom  og  Kabaler. 

Men,  mine  høistærede  Landsmænd!  svarer  mine  Evner  og  Indsigter 
end  langtfra  ikke  til  Sagens  Vigtighed  og  Stedets  Hoitidelighed,  saa 
maa  I  dog  være  overbeviste  om,  at  Kjærlighed  til  Frihed  og  Fædreland 
ikke  luer  varmere  i  nogen  Nordmands  Barm  end  i  min,  og  at  ethvert 
Ord,  jeg  fremfører,  kommer  af  et  oprigtigt  norsk  Hjerte! 

Opvokset  i  en  Tidsalder,  da  Frihedsluen  blussede  høit  hos  Europas 
mægtigste  Nation,  og  for  en  stor  Del  opdraget  iblandt  et  ædelt  Folk, 
som  i  Aarhundreder  har  været  stolt  af  sin  frie  Konstitution,  lærte  jeg 
tidligen  at  agte  Menneskets  Rettigheder  og  at  elske  den  lovbundne 
Frihed.  Stammende  saavel  paa  fædrene  som  mødrene  Side  af  norsk 
Æt,  bunden  til  et  elsket  Fædreland  ved  en  inderlig  øm  Hustru,  en 
ærværdig  Svigerfader,  vakre  Børn,  kjære  Slægtninge,  fortræffelige  Ven- 
ner og  betydelige  faste  Eiendomme  —  er  Norges  Vel  mit  Vel  —  Norges 
Ulykke  min  Ulykke  —  Norges  Ære  min  Ære  —  Norges  Skjænsel  min 
Skjænsel!  Jeg  kan  derfor  ikke  ville  andet  end  det,  som  jeg  tror  at 
sigte  til  Norges  Frihed,  Lykke  og  Ære.  Med  denne  Overbevisning  og 
med  venlig  Overbærelse,  haaber  jeg,  at  denne  ærede  Forsamling  vil 
høre  og  bedømme,  hvad  jeg  nu  skrider  til  at  fremføre  for  at  besvare 
følgende  Spørgsmaal : 

1.  Er  det  ønskeligt,  at  Norge  vorder  en  isoleret  Stat  under  en 
egen  Konge? 

2.  Kan  Norge  under  de  nærværende  udvortes  og  indvortes  Om- 
stændigheder  tilkjæmpe  sig  denne  isolerede  Forfatning? 

3.  Findes  det,  at  den  isolerede  Forfatning  hverken  er  ønskelig 
eller  opnaaelig,  bør  vi  da  ikke  gribe  den  os  tilbudne  Leilighed  til,  som 
et  frit  og  selvstændigt  Folk  at  forenes  under  een  Konge  med  det  frie 
og  selvstændige  svenske  Folk? 

4.  Hvorledes  vorder  Norges  Forfatning  under  dets  Forening  med 
Sverige  i  Sammenligning  med  dets  Forfatning  under  det  danske  Herre- 
dømme? 

1.  Ihenseende  til  Iste  Spørgsmaal  være  det  mig  tilladt  foreløbig 
at  bemærke,  at  alle  Nationer  har,  ligesom  alle  Individer,  en  større  eller 
mindre  Del  Forfængelighed :  det  kan  derfor  ikke  være  fornærmeligt 
for  mine  Landsmænd,  at  jeg  forudsætter,  at  den  norske  Nation  ogsaa 
har  sin  Del,  og  at  den  Iver,  hvormed  den  har  higet  efter  at  udgjøre 
en  isoleret  Stat  under  en  egen  Konge,  for  en  stor  Del  har  havt  sin 
Oprindelse  derfra.  Jeg  tilstaar  gjerne,  at  ogsaa  jeg  føler  min  National- 
Forfængelighed  kildret  ved  denne  Tanke;  men  desuagtet  har  jeg  aldrig 
kunnet  eller  kan  jeg  nu  lukke  mine  Øren  for  den  Sandhed,  som  For- 
nuften efter  modent  Overlæg  kraftigen  tilraaber  mig:  at  det  neppe 
kunde  føre  til  noget  lykkeligt  Resultat  for  det  norske  Folk,  om  Norge 
blev  en  isoleret  Stat  under  en  egen  Konge.  —  Norges  lange,  smale 
Dannelse  og  dets  Beliggenhed  som  en  Skal  udenpaa  Sverige  foraarsager, 
at  det  har  en  uhyre  Søkyst  og  Landgrænse  at  bevogte.  Da  Norges  lille 
Folkemængde,  af  ikke  fuldt  en  Million,  er  fordelt  paa  et  vidløftigt  Areal, 
og  da  Landet  er  gjennemskaaret  af  vidløftige  ubeboelige  Fjeldstræk- 
ninger,  kan  Folkemængden  i  det  ene  Distrikt  vanskeligen  og  ikkun 
meget  langsomt  komme  de  øvrige  Distrikter  til  Hjælp.  Under  disse 
Omstændigheder,  som  naturligvis  i  et  betydeligt  Forhold  forøger  de 
nødvendige  Anstrengelser  til  Landets  Forsvar  saavel  fra  Land-  som 
Søsiden,  maatte  Norge,  som  isoleret  Stat,  stedse  være  beredt  til  Kamp 
imod  dets  Nabo  Sverige,  hvis  Folkemængde  og  Ressourcer  forholder  sig 
til  Norges  som  2'/l'  til  1.  Sverige  har  nemlig  efter  Finlands  Tab  om- 
trent 2\'i'  Millioner  Beboere,  og  Norge  neppe  1  Million.  Som  isoleret 
Stat  maatte  Norge,  foruden  en  Armee,  som  kunde  være  den  svenske 
voksen,  skaffe  sig  og  vedligeholde  en  Sømagt,  som  nogenledes  kunde 
maale  sig  med  Sveriges  og  Danmarks  Sømagt,  da  disse  Nabomagter 
ellers,   ved   enhver    indtræffende    Stridighed   med  Norge,  kunde  tilintet- 

gjøre  Norges  Skibsfart  og  spærre  dets  Havne,  Hvor  ubetydelige  disse 
Sømagter  end  er  i  Sammenligning  med  den,  som  foreskriver  Verden 
Love,  saa  har  de  dog  Linieskibe  og  Fregatter,  samt  de  fornødne 
Arsenaler,  Dokker  m.  v.,  som  hører  til  at  bygge  og  vedligeholde  disse. 
—  Alt  dette  maatte  Norge  skaffe  sig.  —  Lægger  man  hertil,  at  Norge 
maatte  ene  underholde  en  Konge,  et  Kongehus,  et  Hof,  Gesandter  og 
Konsuler  i  fremmede  Lande  m.  v.,  saa  indser  man  letteligen,  at  vor 
lille  Nation  maatte  tilbringe  den  største  Del  af  Livet  under  Militær- 
Standens  Tvang  og  bære  Byrden  af  trykkende  Skatter  og  Paalæg.  — 
Uagtet  alle  disse  overdrevne  Anstrengelser  vilde  dog  vor  svage 
isolerede  Stat  ikkun  i  Navnet  være  selvstændig.  Dens  Selvstændighed 
vilde  i  Virkeligheden  være  særdeles  uselvstændig.  Denne  Stat  vilde 
være  et  Æspeløv,  som  den  mindste  Bevægelse  i  den  politiske  At- 
mosfære vilde  bringe  til  at  skjælve.  Den  blev  en  Bold  i  de  mægtigere 
Staters  Hænder. 

At  en  saadan  Tilstand  ikke  kan  bringe  Folket  Lykke,  tror  jeg  er 
indlysende,  med  mindre  man  vil  antage,  at  Udskrivninger  til  Krigs- 
tjeneste, svære  Skatter,  bestandige  Krigs-Uroligheder,  Indkvarteringer, 
Skyds,  Rekvisitioner  m.  v.  udgjør  Folkets  Lykke. 

Men  skulde  nogen  være  af  den  Formening,  at  alle  disse  Uleilig- 
heder  ikke  burde  komme  i  Betragtning  imod  den  Ære,  at  udgjøre  en 
isoleret  Stat  og  have  sin  egen  Konge,  saa  spørger  jeg: 

2.  Kan  Norge,  under  dets  nærværende  udvortes  og  indvortes  Om- 
stændigheder,  tilkjæmpe  sig  den  isolerede  Forfatning? 

Vi  ved  alle,  at  denne  Tilstand  medfører  Krig  med  Sverige,  der 
understøttes  af  Europas  største  Magter.  —  Storbritannien,  Rusland, 
Preussen  og  Østerrige  har  sendt  Gesandter  til  Christiania,  for,  om 
muligt,  i  Mindelighed  at  bevirke  den  af  disse  Magter  besluttede  For- 
ening af  Kongerigerne  Norge  og  Sverige. 

Efter  disse  Gesandters  høitidelige  Erklæringer  og  efter  Udviklingen 
af  Europas  Politik  kan  der  ei  være  den  mindste  Tvivl  om,  at  jo  Krig 
med  Sverige  medfører  for  Norge  Krigstilstand  med  den  største  Del  af 
Europa.  Den  svenske  Armee  staar  i  Landet,  efter  at  have  vundet  be- 
tydelige Fordele,  og  efter  at  være  kommen  i  Besiddelse  af  Landets 
tvende  vigtigste  Fæstninger.  Dens  krigsvante  Skarer,  i  hvis  Spidse  en 
af  Europas  berømteste  Helte  staar,  er  beredte  til  paa  første  Vink  at 
rykke  frem,  medens  det  meste  af  den  norske  Armee  er  hjemme  i  langt- 
fraliggende  Lægder.  —  Den  svenske  Styrke  ansloges  før  Vaaben- 
stilstanden    til    30  000    Mand    i    Norge   og    10  000   Mand   i   Reserve  paa 

Grænsen.  Heraf  findes  nu  omtrent  17  000  Mand  i  Norge.  Den  norske 
Styrke  paa  Demarkations-Linien  tilligemed  Christianias  og  Kongsvingers 
Garnisoner  udgjør  neppe  10  000  Mand.  Denne  kan  i  en  Tid  af  5  Uger 
successive  vokse  til  21  000  Mand.  —  Saaledes  er,  ifølge  de  os  igaar  fra 
Undersogelses-Kommissionen  meddelte  Oplysninger,  Forholdet  mellem 
Stridskræfterne  tillands.  —  I  Henseende  til  Søstyrken  har  vi  ligeledes 
erfaret:  at  den  svenske  Styrke  ved  Angrebet  paa  Hvaløerne  var  4 
Linieskibe,  3  Fregatter  og  75  store  Kanon-Chalupper,  foruden  en  Del 
andre  Fartoier:  at  den  norske  Styrke,  som  i  dette  Efteraar  kan  bringes 
i  Virksomhed,  ikkuns  er  6  Brigger,  4  Kanon-Skonnerter  og  36  Kanon- 
Chalupper:  at  der  desuden  er  i  Trondhjem  10  Kanon-Chalupper  og  i 
Bergen  2  Kanon-Skonnerter,  som  ei  kan  bringes  i  Beregning,  da  de 
er  for  langt  fra  Kamppladsen:  at  Kanon-Jollerne,  hvoraf  haves  et  Antal 
i  Frederiksværn  og  Christianssand,  ikke  kan  bruges  i  denne  Aarstid: 
at  de  svenske  Krigsfartøier  har  tildels  sværere  og  bedre  Skyts  samt 
fortrinligere  Krud  end  de  norske. 

Med  Hensyn  til  Armeens  Proviantering,  Beklædning,  Medicinal- 
Væsen  og  Ammunition  har  vi  erfaret:  at  af  Magasinerne,  som  er  an- 
lagte og  anlægges  op  i  Landet  nordenfor  Christiania,  kan  en  Armee  af 
en  Snes  Tusinde  Mand  neppe  fødes  i  tvende  Maaneder,  om  man  end 
antager,  at  Kornforraadene  i  rette  Tid  kan  vorde  forvandlede  til  Mel 
og  Brød,  hvoraf  ikkuns  haves  ubetydelig  Beholdning:  at  det  vel  var 
muligt,  formedelst  det  frugtbare  Aar  og  den  hyppige  Tilførsel,  at  an- 
skaffe i  Landet  betydeligere  Forraad,  men  at  det  derimod  er  næsten 
umuligt  at  fremskaffe  dette  til  rette  Tid  og  Sted:  at  Armeen  vel  har 
Forraad  af  adskillige  Klædningsstykker,  men  dog  mangler  de  til  et 
Vinterfelttog  nødvendige  Klæder:  at  Armeen  vel  har  taalelige  Lasaret- 
Fornødenheder,  men  dog  savner  et  betydeligt  Antal  Læger:  at  Armeen 
vel  har  nogenlunde  Forraad  af  Ammunition  til  Haandgevær,  men  der- 
imod har  betydelig  Mangel  paa  Ammunition  til  det  grove  Skyts  og  til 
Fæstningerne;  at  den  største  Del  af  Ammunitionen  bevares  i  Akershus 
Fæstning,  som  formodentlig  straks  efter  Fiendtlighedernes  Udbrud  falder 
i  den  svenske  Armees  Hænder.  —  Resultatet  af  alt  dette  er:  at  vi  fra 
Søsiden  med  en  Magt,  der  ikke  er  halv  saa  stærk  som  den  svenske, 
skulde  gjøre  Modstand  —  og  at  vi  tillands  med  omtrent  20  000  Mand 
slet  klædte  og  slet  fødte  Tropper  skulde  møde  en  krigsvant  Armee  af 
omtrent  40  000  Mand,  som  ved  Hjælp  af  britiske  Subsidier  er  i  den 
ypperligste  Tilstand,  som  har  et  fortrinligt  Artilleri  og  Kavaleri,  og 
som  anføres  af  Kronprinsen  af  Sverige.     Udfaldet  kan  man  lettelig  be- 

regne.  Vor  liden  nu  samlede  Styrke  maa  prise  sig  lykkelig,  om  den, 
uden  altfor  stort  Tab,  og  uden  at  afskjæres  fra  sine  Magasiner  og  For- 
stærkninger  ved  en  fra  Kongsvinger-Egnen  fremtrængende  fiendtlig 
Kolonne  af  8  til  10  000  Mand,  kan  naa  Fjeldbygderne.  Her  holdes 
den  samlet  og  i  Bevægelse  ved  smaa  Angreb  og  Rygter  om  Angreb, 
indtil  Magasinernes  Forraad  er  fortærede,  og  Almuerne  er  kjede  af 
Skyds  og  Udskrivninger,  Derpaa  maa  Armeen  enten  gaa  hjem  til 
Lægderne,  eller  retirere  til  Bergens  og  Trondhjems  Stifter,  hvor  nogle 
Forraad  formodentligen  imidlertid  er  samlede.  Her  bliver  Armeens 
Levninger  i  Ro,  indtil  Sommerens  Ankomst  gjør  en  mægtig  Sø- 
Expedition  mulig. 

Denne  Fremstillelse  af  Begivenhedernes  sandsynlige  Gang  er 
bygget  paa  den  Forudsætning,  at  Armeen  besjæles  af  een  Aand.  Men 
det  tillades  mig  at  ytre  den  Formodning,  at  den  svenske  Armees  gode 
Opførsel,  det  Maadehold,  hvormed  Kronprinsen  har  benyttet  sine 
vundne  store  Fordele,  Kong  Christian  Frederiks  Bortreise,  og  7  Aars 
bestandige  Uro  og  Savn  har  betaget  en  stor  Del  af  Armeen  Lyst  til  at 
indlade  sig  paa  den  lidet  Held  lovende  Kamp,  som  nogle  synes  at  ønske. 
Deres  Uvilje  kan  ikke  tilskrives  Mangel  paa  Mod  og  Kraft;  thi  disse 
Egenskaber  mangler  sikkerligen  intet  vel  anført  norsk  Troppe-Korps; 
men  man  maa  søge  Aarsagen  i  den  Omstændighed,  at  de  vil  vide, 
for  hvilket  Øiemed  de  skal  opofres  og  Landet  ødelægges.  Begiven- 
hederne  i  forrige  korte  Felttog  synes  at  give  denne  Formodning  Styrke, 
■ —  ei  at  tale  om  Almuens  bestemte  Uvilje  til  videre  Skyds,  der  snart 
vilde  gjøre  militær  Tvang  nødvendig,  —  hvis  Følger  man  letteligen  kan 
beregne. 

Men,  mine  Herrer!  Disse  Vanskeligheder,  hvor  store  de  end 
synes,  er  endda  ikke  de  største!  Fra  Finanserne,  denne  Pandoras 
Æske,  fremstiger  en  ny  Sværm  af  Bekymringer  og  Ulykker.  Vi  har 
igaar  hørt,  at  Rigsbanken  i  Christiania  har  udgivet  Sedler  for  omtrent 
20  Millioner  Rbdlr.  N.  V.,  at  omtrent  IV2  Mill.  Rbdlr.  N.  V.  formodentlig 
endnu  cirkulerer  i  Norge  i  norske  Assignations-Beviser  og  danske 
Kurant-Sedler:  at  den  hele  cirkulerende  Masse  af  offentlige  Penge- 
Repræsentativer  altsaa  udgjør  omtrent  21V':j  Mill.  Rigsbankdaler  N.  V., 
—  at  omtrent  3  Millioner  af  denne  Sum  er  anvendte  til  Udlaan  til  private, 
som  kan  ventes  tilbagebetalte;  at  følgeligen  omtrent  ISVe  Million  falder 
Staten  til  Last;  —  at  det  Fundament,  hvorpaa  denne  Papirmasses 
Kredit  hviler,  nemlig  de  ved  Forordning  af  Ste  Jan.  1813  Rigsbanken 
tilstaaede  6  Procents    Heftelser  i  alle  faste  Eiendomme,  udgjør  omtrent 

4'/2  Mill.  Rbdlr.  i  Solv,  som,  efter  den  af  Rigsforsamlingen  paa  Eidsvold 
eengang  for  alle  fastsatte  Kurs  af  200  Rbdlr.  i  Sølv  for  375  Rbdlr.  i  Sedler, 
udgjør  omtrent  8Vi'  Mill.  Rbdlr.  N.  V.,  —  hvilke  fradragne  den  til  Statens 
Last  faldende  Masse  af  omtrent  18'/-  Mill.  Rbdlr.,  levner  en,  rigtignok 
garanteret,  men  ganske  ufunderet  Masse  af  omtrent  10  Mill.  Rbdlr.  — 
Under  saadanne  Omstændigheder  indser  man  letteligen,  at  Repræsenta- 
tivernes  allerede  meget  sjunkne  Værdi  maa  formindskes  i  betydelig 
Grad,  i  det  Øieblik  Fiendtlighederne  udbryder,  om  Fabrikationen  end 
ikke  blev  fortsat;  men  skulde  Fabrikationen  fortsættes  som  hidtil,  saa 
vilde  Repræsentativerne  meget  snart  blive  til  intet  andet  end  Makulatur- 
Papir,  og  saaledes  dele  Skjæbne  med  Frankriges  Assignater.  —  Naar 
denne  os  fra  den  danske  Regjering  testamenterede,  indbildte  Rigdomskilde 
saaledes  ophørte  at  flyde,  ophørte  tillige  Midlerne  til  at  lønne  Armeen 
og  til  at  skaffe  den  Fornødenheder.  Vi  har  hørt,  at  en  Krigsmaaned 
koster  omtrent  3  å  4  Millioner  Rbdlr.,  hvorimod  de  ordentlige  Stats- 
indtægter  neppe  udgjør  200  000  Rbdlr.  maanedlig,  naar  Krigen  stanser 
Handelen  og  Skibsfarten.  Skulde  Krigen  altsaa  fortsættes,  maatte 
Skatter  og  Afgifter  idetmindste  vorde  20  Gange  saa  store,  som  de  nu 
er.      Men  jeg  spørger,   om  Nationen   kan    eller  vil  bære  denne  Byrde? 

—  Svaret  kan  enhver  give  sig  selv.  Jeg  tror  det  ganske  overflødigt 
at  anføre  mere  til  Bevis  for,  at  Norge  uden  Forenings-Punkt,  uden 
allierede,  uden  øvede  Generaler,  uden  Handel,  uden  Skibsfart,  uden 
Finanser  ikke  kan  udholde  Krig  med  Sverige,  understøttet  af  Europas 
største  Magter. 

3.  Er  den  isolerede  Tilstand  ikke  ønskelig,  ikke  opnaaelig,  saa 
maa  vi  altsaa  tænke  paa  Norges  Forening  med  et  andet  Rige !  Med 
Danmark?  —  Neppe  kan  nogen  Nordmand  for  Alvor  nære  Tanken 
om  Gjenforening  med  Danmark,  hvis  politiske  System  er  saa  stridende 
imod  Norges  Interesse,  hvis  Regjeringsform  er  den  despotiske,  hvor 
Kongen  er  Lovens  Begyndelse  og  Ende,  hvis  Beliggenhed  forbyder  al 
gjensidig  Hjælp,  hvis  forstyrrede  Finanser  længe  har  været  et  Ord- 
sprog,  hvis  indviklede  Kollegialvæsen  dræber  al  Aand,  hvis  fordærvelige 
Karakterløshed  altfor  meget  har  smittet  os,  hvis  Smaahedsaand  har 
efterladt  sig  altfor  mange  Spor  hos  os.  Ei  at  tale  om,  at  de  Magter,  som 
har    bevirket   Adskillelsen,    nok   vil    vide    at    forhindre  Gjenforeningen. 

—  Med  Rusland?  —  Var  Rusland  end  ikke  en  af  de  Magter,  som 
har  garanteret  Norges  og  Sveriges  Forening  under  een  Konge,  saa 
formoder  jeg  dog,  at  de  Love,  hvorefter  dette  Land  bestyres,  er  saa 
forskjellige  fra  dem,    vi  har,   og  som  vi  med    Ret  ønsker  at  beholde,  at 

enhver  alvorlig  Tanke  om  Forening  med  dette  Rige  maa  forsvinde.  — 
Med  Stor-Britannien?  —  Var  denne  Stat  end  ikke  iblandt  de 
Magter,  som  har  garanteret  Norges  og  Sveriges  Forening,  saa  vilde 
Tanken  om  Forening  med  den  ved  første  Øiekast  sikkerligen  finde 
Bifald  hos  mange.  Men  ved  nøiere  Eftertanke  vilde  man  letteligen 
indse,  at  Sprog,  Sæder,  Religion,  Love,  Indretninger  er  altfor  forskjel- 
lige til,  at  denne  Forening  kunde  vorde  lykkelig,  og  at  Stor-Britanniens 
Magt  og  Rigdom  er  saa  umaadeligen  stor  i  Sammenligning  med  Norges, 
at  dette  Rige  ikkuns  blev  en  Koloni  af  hint,  og  derfor  maatte  finde  sig 
i  Kolonial-Behandling,  som  aldrig  er  heldbringende. 

Vi  maa  altsaa  henvende  vore  Øine  til  vor  Nabo  Sverige,  og 
gribe  den  os  tilbudne  Leilighed  til,  som  et  frit  og  selvstændigt  Folk, 
at  forenes  med  det  frie  og  selvstændige  svenske  Folk.  —  For  denne 
Forening  taler  Beliggenheden,  da  det  er  umuligt  at  kaste  et  Blik  paa 
Kortet,  uden  at  forundre  sig  over,  at  den  skandinaviske  Halvø  er  ad- 
splittet  i  tvende  Stater;  det  norske  og  svenske  Folk  har  fælles  Op- 
rindelse,  fælles  Religion,  fælles  Sæder,  fælles  Tapperhed,  fælles  Friheds- 
kjærlighed,  fælles  gamle  Love,  fælles  gamle  Indretninger,  fælles  gamle 
Sprog,  som  den  svenske  Nation  dog  har  vedligeholdt  i  større  Renhed 
end  den  norske,  fælles  politisk  og  Handels-Interesse.  De  Indvendinger, 
som  jeg  idag  har  hørt  imod  Norges  og  Sveriges  Forening,  er: 

a)  At  Norge  maa  frygte  for  den  svenske  Adel.  —Jeg 
spørger,  hvori  bestaar  da  den  svenske  Adels  saa  frygtelige  Rettigheder?  — 
Siden  de  i  1800  og  1809  forefaldne  Forandringer,  bestaar  de  ene  i 
Navnet  og  Skjoldet,  samt  Ret  til  at  møde  som  særskilt  Stand  paa  Rigs- 
dagene,  da  alle  Familie-Hoveder  tager  Sæde  paa  Ridderhuset,  og  til- 
sammen  at  have  een  Stemme,  lige  med  Præstestanden,  Borgerstanden  og 
Bondestanden.  Hvorledes  disse  den  svenske  Adels  Rettigheder  skulde 
vorde  Norge  farlige,  begriber  jeg  sandeligen  ikke,  især  da  vor  Kon- 
stitution  udelukker  dem.  —  Har  den  danske  Adel,  som  tyranniserede 
over  danske  vornede,  ikke  kunnet  bringe  den  norske  Bondestand  under 
Herremands-Aaget,  uagtet  Norge  ikke  havde  Skyggen  af  en  eneste 
konstitutionel  Rettighed:  saa  ser  jeg  aldeles  ingen  Grund,  hvorfor  den 
svenske  Adel  skulde  kunne  vorde  farlig  for  Norge,  som.  Gud  være 
lovet!  nu  har  givet  sig  en  fri  Konstitution,  efterat  det  ved  Sveriges 
Mellemkomst  var  befriet  fra  Kongen  af  Danmarks  uindskrænkede  Herre- 
dømme. 

b)  Den  anden  Indvending  er:  at  man  maa  frygte  for  den 
svenske  Regjerings  Lyst  til   glindsende  Krigsbedrifter   og  til  Erobrings- 

krige.  Man  kan  ikke  negte,  at  den  svenske  Historie  fremviser  flere 
Regenter,  som  bar  blodige  Laurbærkranse,  end  saadanne,  som  lod  sig 
nøie  med  fredelige  Palmer,  flere  store  Konger,  som,  ved  at  erhverve 
et  udodeligt  Krigernavn,  styrtede  Landet  i  Armod  og  Sorg,  end  saa- 
danne, som  af  Fredens  Skjød  fremlokkede  Velstand  og  Glæde.  Men 
man  maa  antage,  at  Regjeringen  er  bleven  klog  af  en  bitter  Erfaring, 
og  at  Sverige,  efterat  have  faaet  Havet  til  Grænse,  og  efterat  have  tabt 
alle  Besiddelser  i  Tyskland,  vil  indskrænke  sig  til  eget  Forsvar.  Unegte- 
ligen  er  Tanken  om  Finlands  Gjenerobring  meget  kjær  for  mange  Svenske. 
Men  neppe  tænker  nogen  oplyst  Svenske,  som  kjender  Ruslands  Magt 
og  Ressourcer,  for  Alvor  herpaa.  —  Desuden  beror  det  jo  paa  os  at 
forebygge  de  ulykkelige  Følger  for  Norge  af  en  Erobringskrig,  ved  at 
indskrænke  det  udskrevne  Militærs  Anvendelse  til  den  skandinaviske 
Halvøs  Forsvar;  ei  at  tale  om,  at  det  ifølge  Konstitutionen  jo  beror 
paa  Stortinget  at  tilstaa  Regjeringen  Penge,  uden  hvilke  Krig  vanske- 
ligen  føres. 

c)  Den  tredie  Indvending  er:  at  man  maa  frygte  for,  at 
den  svenske  Regjering  vil  misbruge  sin  Magt  til  Norges  Undertrykkelse. 
Hertil  svarer  jeg,  at  Garantien  herimod  maa  vi  søge  i  vor  egen  Kraft 
og  i  den  svenske  Nations  gamle  Friheds-Kjærlighed.  Denne  vil  hindre 
enhver  retskaffen  Svensk  fra  at  understøtte  Regjeringens  mulige  Forsøg 
imod  Norges  Frihed,  da  han  ikke  kan  ønske,  at  Regjeringen  skulde  i 
Norge  faa  en  Magt,  som  den  siden  kunde  anvende  til  at  kuldkaste 
Sveriges  konstitutionelle  Frihed. 

d)  Den  fjerde  Indvending  hentes  fra  National-Hadet  mellem 
begge  Nationer.  Det  er  unegteligt,  at  Nabo-Nationer  i  Almindelighed  hader 
hinanden,  uden  at  vide  hvorfor.  Men  et  saadant  ufornuftigt,  ukristeligt 
Had  maa  forsvinde  ved  fornuftig  Eftertanke,  ved  nærmere  Bekjendtskab, 
med  Tiden,  og  ved  god  Behandling  fra  Regjeringens  Side. 

4.  Efterat  jeg  saaledes  har  bestræbt  mig  for,  saa  korteligen  som 
muligt,  at  besvare  de  3  første  af  mig  fremsatte  Spørgsmaal,  vil  vi 
kaste  et  sammenlignende  Blik  over  Norges  Forfatning  under  det  danske 
Herredømme,  og  den,  vi  kan  berede  vort  Fædreland  i  Forening  med 
det  frie  svenske  Folk. 

Under  det  danske  Herredømme  maatte  vi  adlyde  en  uindskrænket 
Monark,  som  efter  eget  Forgodtbefindende  kunde  raade  over  vort  Liv, 
vor  Frihed  og  vore  Eiendomme.  I  Forening  med  Sverige  adlyder  vi  en 
fri  Konstitution,  som  sikrer  Folket  Ret  til  at  give  sig  selv  Love,  til  at 
beskatte    sig    selv,    samt    borger    for    Personernes    og    Eiendommenes 

Sikkerhed.  Under  dansk  Herredømme  trykkedes  og  indskrænkedes  vor 
Handel,  Skibsfart  og  andre  Næringsveie  af  forhadte  Monopolier.  —  I 
denne  Henseende  behøver  jeg  ikkuns  at  henvise  til  Handelen  paa 
Ostindien,  Vestindien,  Island  og  Færøerne.  Norge  regjeredes  ved  danske 
Forordninger,  til  hvis  Affattelse  sjelden  eller  aldrig  nogen  Nordmand, 
der  kjendte  Norge,  havde  medvirket.  Norge  oversvømmedes  af  danske 
Banko-Sedler,  som  det  fik  for  sine  solide  Exporter.  Da  næsten  ingen 
af  Statens  offentlige  Indretninger  fandtes  i  Norge,  udarmedes  det  derved, 
at  Overskuddet  af  Stats-Indtægterne  droges  til  Danmark.  —  Norge 
savnede  Anledning  til  videnskabelig  Dannelse.  —  Formedelst  Norges 
fiendtlige  Stilling  imod  Sverige  maatte  Bonden  tilbringe  den  største  Del 
af  sit  Liv,  ja  indtil  det  45de  og  50de  Aar,  under  Militærstandens 
Tvang.  Under  Foreningen  med  Sverige  forbyder  Konstitutionen  alle 
trykkende  Monopolier.  Love  og  Anordninger  bliver  passende  til  Rigets 
Tarv,  da  Nationens  deputerede  giver  den  Love,  og  et  Stats-Raad  af 
norske  Mænd  stedse  omgiver  Tronen.  Norge  faar  sit  eget  Pengevæsen 
og  egen  Bank.  Det  kan  altsaa  ikke  oversvømmes  af  fremmede  Banko- 
Sedler.  Alle  Rigets  offentlige  Indretninger  bliver  inden  Norges  Grænser. 
Norge  kan  altsaa  ikke  udarmes  derved,  at  dets  Skatter  og  Afgifter 
drages  ud  af  Landet.  Overskuddet  af  disse  Indtægter  vil  kunne  anvendes 
til  Indretninger,  hvis  Øiemed  er  at  befordre  Nationens  videnskabelige 
Dannelse,  hvorpaa  dens  sande  Selvstændighed  maa  grundes;  thi  alle 
Tiders  Erfaring  har  vist,  at  de  mest  dannede  Nationer  som  oftest  har 
foreskrevet  de  mindre  dannede  Love.  Jeg  behøver  ikkuns  at  henvise 
til  Grækerne,  som,  uagtet  overvundne  af  Romerne,  dog  gav  disse  græske 
Sæder  og  græsk  Sprog,  samt  til  Romerne,  som,  uagtet  overvundne  af 
Barbarerne,  dog  paanødte  disse  deres  Sæder  og  Sprog. 

Af  denne  Sammenligning  af  Norges  Tilstand  under  dansk  Herre- 
dømme og  dets  Forfatning  i  Forening  med  Sverige,  vil  jeg  blot  drage 
den  Slutning,  at  om  denne  Forening  end  ikke  skulde  i  alle  mulige 
Henseender  opfylde  Nordmandens  Ønsker,  saa  har  Norge  dog  vundet 
uendeligen  meget  ved  Byttet. 

Saaledes  har  jeg,  mine  Landsmænd!  med  den  Frimodighed  og  med 
det  kolde  Overlæg,  som  jeg  skylder  Sagens  Vigtighed,  min  Ære  og  min 
Samvittighed,  fremført  min  Mening  om  den  vigtige  Sag,  vi  omhandler. 
Nu  skal  Eders  Visdom  afgjøre,  om  I,  ved  at  erklære  Norge  og  Sverige 
forenede  under  een  Konge,  med  Forbeholdenhed  af  Eidsvolds  Kon- 
stiution  og  Konventionen  afsluttet  paa  Moss,  vil  befæste  Norges 
konstitutionelle   Frihed    og    Selvstændighed,    eller   om    vi    skal    udsætte 

os  for  ved  Krigerens  Vaaben  at  vorde  et  underkuet  Folk,  der  ei  har 
anden  Vilje  end  Erobrerens  vilkaarlige  Bud,  —  om  Norge,  som  i  7  Aar 
har  sukket  efter  Rolighed,  skal  gjengives  den  gyldne  Fred,  Handel 
Skibsfart,  Næringsveie,  Overflod,  —  eller  om  vort  kjære  Norge  skal 
gives  til  Pris  for  alle  Rædsler  og  Plager,  som  Krig,  borgerlige  Urolig- 
heder,  Mangel  og  stansede  Næringsveie  medfører  — 

Den,  som  vælger  Krig,  maa  vel  betænke,  hvormange  ulykkeliges 
Sukke  vil  besvære  hans  Samvittighed  i  den  sidste  Stund,  og  hvormange 
Forbandelser  han  tager  med  sig  i  sin  Grav.  Han  maa  betænke,  om 
han  for  den  almægtiges  Domstol  kan  forsvare,  at  have  idag  afsagt 
Dødsdom  over  tusinde  uskyldige,  som  vil  vorde  Krigens  Offere." 

Efterat  Grev  Wedel  havde  afsluttet  sin  Tale,  blev  Sagen  optagen 
til  Votering.  Af  77  tilstedeværende  Medlemmer  svarede  72  Ja,  kun  5 
Nei '.  De  to  fraværende  hørte  ogsaa  til  Ja'erne.  De  fem  Nei'er  kom 
fra  Bergens  Repræsentanter,  Assessor  Hagerup,  Konsul  Konow,  Kap- 
tein Motzfeldt  og  Christie  samt  fra  Sognepræst  Nils  Dahl  fra  Nordre 
Bergenhus  Amt.  Samtlige  erklærede  de,  at  de  ansaa  sig  bundne  i  sin 
Votering  gjennem  sine  Vælgeres  imperative  Mandat.  Christie  har  des- 
uden  privat  givet  den  samme  Forklaring  til  Provst  Fr.  Schmidt,  som 
endnu  samme  Aften  i  sin  Dagbog  nedskrev  følgende  vigtige  Oplysninger 
derom:  «Christie  fortalte  mig  under  Pauseringen,  at  han  og  hans  Med- 
repræsentanter  havde  bestemt  Kommission  at  votere  Nei  og  at,  uagtet 
han  straks  efter  sin  Hidkomst  og  Samtale  med  Kongen,  hvorved  han 
blev  overtydet  om,  at  der  for  ham  intet  var  at  gjøre,  sendte  en  Stafet 
til  sine  Mandanter  for,  efterat  de  havde  erholdt  denne  Oplysning,  at 
udbede  sig  deres  Bestemmelse,  fik  [han]  igaar  med  Stafet  fornyet  Fuldmagt 
til  at  svare  Nei.  Nordal  Brun  skal  have  faaet  Pluraliteten  til  at  fatte 
denne  Beslutning  ved  at  paategne  den  omsendte  Liste  saaledes:  Om 
alle  vil  være  Menedere,  saa  vil  jeg  dog  ikke  være  det." 

Endnu  stod  tilbage  at  besvare  det  tredie  af  de  fremsatte  Spørgs- 
maal,   som    Christie   havde  formuleret:   skal  Kongen  nu  straks  vælges? 

Motzfeldt  var  her  den  ivrigste  Talsmand  imod  en  øieblikkelig  Af- 
gjørelse;  han  vilde,  at  der  ikke  skulde  skrides  til  Valg,  førend  man 
havde  afgjort  de  Forandringer,  som  skulde  foretages  med  Grundloven. 
Inden  Forsamlingen  var  Stemningen  i  dette  Punkt  meget  delt,  og  det 
var    til    en    Begyndelse    usikkert,    hvorhen    Flertallet    vilde   vende    sig. 


Et  Brev  om  disse  Forhandlinger  fra  Ole  Haakenstad  er  trykt  i  Verdens  Gang 
for  6te  April  1901. 


300  Kongevalgets  Udsættelse. 


Motzfeldt  selv  frygtede  for,  at  han  skulde  ligge  under.  Grev  Wedel 
holdt  paa,  at  Kongevalget  nu  burde  ske  med  det  samme,  men  mødte 
Modstand  fra  Christies  Side,  der  støttede  Motzfeldt.  Det  var  Christie, 
som  afgjorde  Sagen.  Med  47  Stemmer  mod  30  besluttedes  at  lade 
Kongevalget  henstaa. 

Om  Grev  Wedels  senere  Deltagelse  i  Stortingets  Forhandlinger 
kan  vi  fatte  os  i  Korthed,  Den  25de  Oktober  gav  han  nogle  Bemærk- 
ninger  tilbedste  i  en  Debat  om  Grundlovens  §  25,  og  han  talte  atter 
den  27de  ganske  kort  over  samme  Emne,  men  dog  nok  til  at  irritere 
anderledes  tænkende  ^  Den  29de  talte  han,  ogsaa  i  al  Korthed,  om  et 
formelt  Spørgsmaal,  og  træffes  saa  ikke  igjen  før  den  Iste  November, 
da  han  deltog  med  nogle  faa  Ord  i  en  Debat  om  Pengevæsenet.  Mere 
udførlig  deltog  han  samme  Dag  i  Debatten  om  Flaget,  uden  dog  her 
at  lægge  noget  mere  vægtigt  Ord  i  Laget,  hvorhos  han  lidt  senere 
udtalte  sig  mod  det  bekjendte  Forslag  af  Konsul  August  Konow  om 
egne  Konsuler  for  Norge. 

Den  Iste  November  synes  der  at  have  været  en  vis  Ilterhed  over 
Forsamlingen,  der  gav  sig  Luft  hos  flere  Talere,  derimellem  ogsaa  hos 
Grev  Wedel.  Stortinget  behandlede  Spørgsmaalet  om  Banken,  hvor 
Grev  Wedel  øvede  Indflydelse  paa  Beslutningens  endelige  Redaktion, 
og  om  Flaget;  i  Anledning  af  dette  havde  Grev  Wedel  en  enkelt 
faktisk  Oplysning  at  meddele.  Dertil  kom  Spørgsmaalet  om  Norges 
Statsgjæld. 

Det  var  foreslaaet,  at  Norge  ikke  skulde  tilsvare  nogen  anden  end 
sin  egen  National-Gjæld,  og  derunder  indblandedes  da  ogsaa  det  meget 
nærliggende  Spørgsmaal  om  Norges  Forhold  til  den  danske  Statsgjæld,  — 
om  ikke  dette  burde  „i  alle  Tilfælde  alene  afgjøres  af  Nationen". 

Grev  Wedel  mente,  at  det  maatte  være  den  svenske  Regjerings 
Sag  at  istandbringe  et  Opgjør  med  Danmark,  og  at  man  uden  Fare 
kunde  overlade  Ordningen  til  den,  da  derved  Danmark  snarere  vilde 
komme    tilkort    end    vi.      Senere   i    Debatten   ytrede   han,   at   Stortinget 


I  Jørgen  Aalls  Dagbog  for  25de  Oktober  {Bidrag  til  Norges  Historie  i  1814, 
II,  S.  384)  nævnes,  at  Grev  Wedel  har  ytret  sig  under  Debatterne  om  Hæren 
og  Flaaden  ;  derefter  heder  det  for  27de  Oktober  {smstds.,  S.  386):  ^Stoltenbergs 
Forslag,  at  et  Antal  Kanonbaade,  indtil  det  halve,  maatte,  om  end  Sverrig 
blev  angrebet  af  en   Fiende,  forblive  i  norske  Havne  til  Søekysternes  Forsvar, 

blev  først  fremsat. Grev    Wedel  opponerede  det   med  Hæftighed  og 

bitter  Sarcasme,  paa  Grand  af,  at  denne  Qyæstion  forhen  i  Forsamlingen  var 
afgiordt.  Rejersen  gav  Greven  en  skarp  Strophe,  fordi  han  havde  lignet  denne 
Diskussion  med  Børneværk.^^ 

ikke  burde  blande  sig  i  denne  Sag,  da  den  var  et  diplomatisk  An- 
liggende, og  at  den  først  blev  at  forelægge  for  Stortinget,  naar  den  var 
opgjort  med  Danmark  af  den  svenske  Regjering,  hvem  dette  tilkom 
ifølge  Kielertraktaten.  «Adskillige  anmærkede,  at  denne  Traktat  ei 
vedkommer  os  og  aldrig  er  erkjendt  af  Nationen." 

Den  2den  November  talte  han  atter  om  et  redaktionelt  Spørgsmaal, 
og  ved  Forhandlingerne  om  Værnepligtsparagrafen  fik  han  Leilighed  til 
at  fremsætte  en  af  sine  fra  Ungdomsopholdet  i  England  stammende 
Ideer,  idet  han  ytrede,  at  Flaaden  i  Krigstid  maatte  faa  sin  Besætning 
gjennem  Hvervning, 

Samme  Dag  deltog  Grev  Wedel  med  en  vis  Varme  i  Debatten  om 
den  Ed,  som  skulde  aflægges  til  Konstitutionen,  idet  han  der  vilde  have 
indtaget  den  Bestemmelse,  som  var  foreslaaet  af  de  kgl.  Kommissærer, 
at  den  samme  Ed  ogsaa  skulde  aflægges  til  Kongen,  bl.  a.  af  den  Grund, 
at  da  der  nu  valgtes  en  ny  Kongeæt,  saa  maatte  der  ogsaa  sværges  til 
denne.  Efter  en  varm  Debat  blev  det  foreslaaede  Tillæg  forkastet  med 
stort  Flertal. 

Ligeledes  deltog  Grev  Wedel  i  Debatten  om  Udlændingers  Natura- 
lisation,  —  et  af  de  Spørgsmaal,  hvorpaa  der  fra  begge  Sider  i  1814 
lagdes  størst  Vægt.  Han  forsvarede  her  Kommissærernes  Forslag  om, 
at  Kongens  Sanktion  skulde  kræves  for  at  gjøre  Stortingets  Beslutninger 
om  Naturalisation  gyldige.  Ogsaa  her  stod  Meningerne  ligelig  delte. 
Som  Præsident  afgjorde  Christie  Sagen,  idet  der  var  39  for  og  39  imod 
Forslaget,  og  da  Christie  var  blandt  de  sidste,  faldt  dette.  Fremdeles 
havde  Grev  Wedel  paa  denne  Dag  en  kort  Replikveksel  med  Nansen. 
Denne  kom  med  en  Ytring  om,  at  de  kgl.  Kommissærer  maatte  være 
bange  for  Ordet  „Selvstændighed",  hvortil  Grev  Wedel  gjorde  opmærk- 
som  paa,  at  dette  Ord  forekom  i  §  1  af  det  ved  Kommissærerne  frem- 
lagte Forslag. 

I  Mødet  den  3die  November  forefaldt  der  endelig  et  skarpt  Sammen- 
stød,  der  vidnede  om,  at  de  gamle  bitre  Stemninger  fra  Eidsvold  endnu 
kunde  have  sin  Magt.  Der  var  Tale  om  en  Takadresse  til  Christian 
Frederik,  og  Grev  Wedel  gik  der  stærkt  ind  paa  det  personlige  Felt. 
Han  mødte  derved  megen  Misbilligelse. 

Grev  Wedel  har  saaledes  heller  ikke  paa  det  overordentlige  Stor- 
ting grebet  meget  ind  i  de  Forhandlinger,  der  optog  Forsamlingens 
Møder.  Men  han  har  dog  ikke  været  uden  Indflydelse  paa  selve  Be- 
givenhedernes  Gang.  Han  var  nemlig  i  det  senere  Afsnit  af  Stortingets 
Forhandlinger    bleven    Medlem    af    den    specielle    Komité,    der    under- 

handlede  med  Kong  Carl  XIIFs  Kommissærer,  og  det  var  denne, 
som  øvede  den  største  Indflydelse.  Men  om  dens  Forhandlinger  vides 
kun  lidet. 

Fra  først  af  var  disse  Underhandlinger  førte  ved  den  Komité,  som 
var  valgt  den  14de  Oktober.  Men  dennes  Opgave  maatte  ansees  som 
en  mere  afgrænset,  og  der  fremkom  derfor  efter  den  vigtige  Beslutning 
af  den  20de  fra  forskjellige  Hold  Forslag  om  enten  at  give  Komiteen 
udvidet  Fuldmagt  eller  at  nedsætte  en  ny.  Stortinget  besluttede  den 
26de,  at  Komiteen  skulde  fortsætte  Underhandlingerne  med  de  kgl. 
Kommissærer,  men  at  den  i  denne  Anledning  skulde  forstærkes  med  fem 
nye  Medlemmer.  Disse  blev  Kaptein  Motzfeldt,  Biskop  Sørenssen, 
Generalpolitidirektør  Diriks,  Grev  Wedel  Jarlsberg  og  Pastor  N.  St. 
Schulz.  Endvidere  blev  det  besluttet,  at  Stortingets  Præsident  skulde 
deltage  i  den  Del  af  Komiteens  Forhandlinger,  som  gik  ud  paa  at  gjøre 
Indstillinger  til  Stortinget.  Paa  denne  Maade  fik  Christie  Plads  i 
Komiteen,  i  hvis  Arbeide  han  tog  en  fremragende  Del. 

Underhandlings-Komitéen  var  den  egentlige  Bærer  af  de  Forhandlin- 
ger, som  nu  førtes,  og  som  dannede  Broen  mellem  Stortingets  Beslutning 
om  Foreningen  af  20de  Oktober  og  Kongevalget  af  4de  November.  Paa 
denne  Dag  valgtes  i  et  Eftermiddagsmøde  Kong  Carl  XIII  af  Sverige 
enstemmig  til  Norges  Konge,  og  dermed  var  det  sidste  Led  føiet  ind 
i  den  Kjæde  af  Statsakter,  der  i  1814  førte  til  de  to  skandinaviske 
Kongerigers  Forening.  For  at  overbringe  Meddelelsen  herom  til 
Kronprins  Carl  Johan,  som  opholdt  sig  i  Frederikshald,  valgtes  der  en 
Deputation,  som  den  7de  November  begav  sig  derhen.  Grev  Wedel 
var  dennes  Formand;  de  øvrige  Medlemmer  var  Biskop  Sørenssen, 
Major  Hegermann,  Generalpolitidirektør  Diriks,  Konsul  Konow, 
Lensmand  Forseth  og  Gaardbruger  Sandvig. 

Paa  Stortingets  og  Deputationens  Vegne  holdt  Grev  Wedel  følgende 
Tale  til  Kronprinsen  ved  Audiensen  i  Frederikshald: 

„Høibaarne  Fyrste,  Sveriges  og  Norges  Kronprins!  Naadigste 
Herre!  —  Kongeriget  Norges  Storting  har  paalagt  os  den  behagelige 
Pligt  at  overbringe  Deres  Kongelige  Høihed  den  Efterretning,  at  det 
norske  Folks  Repræsentanter  den  4de  Dag  i  denne  Maaned  enstemmigen 
har  valgt  og  erkjendt  som  Norges  konstitutionelle  Konge  Hans  Majestæt 
Kong  Carl  den  trettende  og  Efterkommere  i  Overensstemmelse  med 
Successions-Ordenen  af  26de  September  1810.  —  Saaledes  er  da  den 
skandinaviske  Halvøs  tvende  gamle  Kongeriger,  som  Naturens  Herre 
forenede,    men  som   menneskelige  Lidenskaber   og    Fordømme   adskilte, 

atter  sammenknyttede  med  uopløselige  Baand,  og  den  lykkelige  Tid 
kommen,  da  Nordmænd  og  Svenske  kan  favne  hinanden  som  Brødre, 
der  har  en  fælles  Fader,  og  da  de  kan  kappes  om  at  vise  denne 
fælles  Fader  Lydighed,  Troskab  og  Hengivenhed.  —  Denne  lykkelige 
Forening  var  allerede  for  Aarhundreder  siden  Gjenstanden  for  oplyste 
Nordmænds  og  Svenskers  Ønsker;  men  det  var  Hans  Majestæt  Kong 
Carl  den  trettende  og  hans  værdige  Søn  forbeholdt  at  fuldføre  dette 
herlige  Værk.  Rygtet  om  Hans  Majestæts  faderlige  Regjering  over  hans 
Forfædres  Rige,  og  Gjenlyden  af  Europas  Beundring  for  Deres  Kongelige 
Hoiheds  udmærkede  Dyder  og  Heltebedrifter  bortryddede  de  Hindringer, 
som  ulykkelige  Tildragelser  havde  opreist  derimod.  —  Idet  vi  høiligen 
beklager,  at  Hans  Majestæts  svage  Helbred  hindrer  ham  fra,  i  denne 
strenge  Aarstid,  at  glæde  sine  nye  Undersaatter  med  sin  Nærværelse, 
tillader  vi  os,  paa  vore  Medborgeres  og  vore  egne  Vegne,  at  ytre  for 
Deres  Kongelige  Høihed  det  oprigtige  Ønske,  at  De  og  Deres  haabe- 
fulde  Søn  vilde  naadigen  behage,  i  Norges  Hovedstad  at  modtage 
Pantet  paa  det  norske  Folks  usvigelige  Troskab  og  urokkelige  Hen- 
givenhed for  dets  nye  Konge  og  Kongeæt,  og  at  Deres  Kongelige  Høihed 
derved  vilde  give  os  Leilighed  til  nærved  at  beundre  den  Fyrste, 
hvis  sjeldne  Egenskaber  bestemte  ham  til  at  bære  Norges  og  Sveriges 
forenede  Kroner,  naar  Hans  Majestæt,  mæt  af  Dage  og  ledsaget  af 
sine  Undersaatters  Velsignelser,  er  gaaet  til  Hvile  ved  Siden  af  sine 
Forfædre." 

Kronprinsen  svarede  hertil : 

„Mine  Herrer!  Ugjerne  bar  de  Svenske  Vaaben  mod  Nordmænd, 
Krigen  var  uden  Øiemed  i  det  Øieblik,  da  Eders  Anfører  tilbød  at  ville 
tilbagelevere  den  udøvende  Magt  i  Nationens  Hænder.  Kongen  har 
ikke  villet  gjøre  sine  Rettigheder  gjældende.  Standhaftig  paa  den  Vei, 
han  havde  valgt,  ansaa  han  sig  lykkeligere  ved  at  regjere  over  en  fri 
Nation,  end  over  et  ved  Vaaben  undertvunget  Folk.  Han  gav  Eder 
derfor  Tid  til  at  raadslaa  om  de  vigtige  Grundsætninger,  hvorpaa  Sam- 
fundets  Frihed  og  Selvstændighed  skulde  bygges.  —  Jeg  kjender  den 
Aand,  som  har  hersket  i  Stortinget.  Om  end  Feiltagelser  i  Grund- 
sætninger enkelt  Gang  viste  sig,  sporede  jeg  dog  stedse  med  For- 
nøielse  Redelighed  i  Eders  Forsæt.  Lader  os  takke  Forsynet,  som 
foreskrev  os  vore  Pligter,  og  lader  os  betænke,  at  vi  har  fælles 
Interesse  at  forsvare,  fælles  Farer  at  gjennemgaa,  fælles  Lykke,  fælles 
Ære  at  haabe.  —  Jeg  opfylder  gjerne  Eders  Ønske,  og  skal  imorgen 
med  min  Søn  afreise  til  Christiania." 

Som  Tegn  paa  Kronprinsens  Erkjendtlighed  modtog  Grev  Wedel 
en  pragtfuld,  brillanteret  Gulddaase,  med  den  høie  Givers  Portræt  i 
Emaille.  Senere  blev  han,  den  7de  Januar  1815,  dekoreret  med  Nord- 
stjerneordenens  Kommandørkors,  hvorfor  Rigstidenden  den  8de  April 
gav  følgende  Begrundelse:  „Dels  som  Embedsmand  og  dels  som  Privat, 
har  han  i  forskjellige  Virkekredse,  ved  sjelden  Indsigt,  Tilsidesættelse 
af  egen  Fordel  og  kraftfuld  Anstrengelse  bidraget  til  at  hævde  Fædre- 
landets  Held,  især  i  økonomisk  Henseende." 

Som  i  Talen  lovet,  afreiste  Carl  Johan  straks  efter  til  Christiania, 
hvor  han  ankom  om  Aftenen  9de  November.  Fr.  Schmidt  skrev  derom 
i  sin  Dagbog^:  „En  Kanon  blev  affyret  som  Signal  til  Kronprinsens 
Nærværelse.  Jeg  gik  ned  paa  Toldbodbryggen  og  saa  derfra  først  et 
Gjenskin  paa  Himmelen  af  Faklernes  Ild  paa  Toppen  af  Ekeberg,  siden 
Faklerne,  der  i  den  bælmørke  Aften  hoppede  som  Lygtemænd  ned  ad 
Bjerget  —  et  skjønt  Syn,  som  hævedes  end  mere  af  den  mellem  det 
og  mig  liggende  dunkle,  brusende  Bjørvik.  Bag  mig  laa  den  illumi- 
nerede  By  med  den  støiende  Folkevrimmel.  Jeg  stod  ensom  paa  Bredden 
af  Toldbodbryggen  og  tænkte  paa,  hvorledes  Falsen  for  6  Aar  siden, 
omtrent  paa  denne  Tid,  her  søgte  og  fandt  Døden.  Jeg  kastede  endnu 
et  Blik  hen  paa  det  mat  oplyste  Oslo,  og  idet  jeg  vendte  mig  mod  den 
helt  oplyste  By,  trøstede  den  Tanke  mig,  at  hvor  mørkt  end  det  nær- 
værende kan  være,  saa  ligger  dog  vort  Barndomsparadis  i  Erindringens 
Fakkelskin  bag  os  og  Elysiet  i  fuldeste  Glans  for  os.  Jeg  gik  til 
Palæet  (B.  Ankers  Gaard)  og  trykkedes  der  af  den  høistærede  Pøbel 
en  halv  Times  Tid,  førend  27  Skud  fra  Fæstningen  i  tre  Afdelinger 
bebudede  Togets  Ankomst.  Vort  ridende  Jægerkorps  aabnede  det,  og 
det  gule  ridende  Korps  sluttede  Truppen  og  paraderede  siden  udenfor 
Palæet.  Skjønt  Prinsevognen  kjørte  tæt  forbi  mig,  fik  jeg  dog  intet  at 
se  af  Herligheden,  fordi  det  var  mørkt  i  Gaden  og  Vognen  tillukket. 
Jeg  vandrede  en  Times  Tid  op  og  ned  af  alle  Gader  for  at  se  paa 
Illuminationen  og  Folkesværmen.  Der  var  intet  mærkværdigt  ved  den 
første,  undtagen  at  Smør-Hagen  (Mathisen),  der  sætter  en  Ære  i  at 
hylde  den  nærværende,  ligesom  han  satte  en  Ære  i  at  haane  den 
forrige  Regjering,  havde  anbragt  det  eneste  Transparent,  som  fandtes  i 
Byen,  nemlig  begge  Rigers  Vaaben  under  en  Krone  paa  den  ene  og 
Ceres  med  sit  Kornneg  paa  den  anden  Side  af  Porten,  begge  forsynede 


'  Korte  Skildringer  af  Indtoget  findes  derhos  i  Jørgen  Aalls,  P.  Motzfeldts 
og  C.  Pavels's  Dagboger. 

med  tarvelige  Inskriptioner  og  nedenunder  dem  C.  J.  illumineret  med 
Lamper." 

Under  den  nye  Kronprinses  Ophold  i  Hovedstaden  fortsatte  Stor- 
tinget sine  Forhandlinger,  Dets  Medlemmer  deltog  tillige  i  de  officielle 
Festligheder,  hvortil  Kronprinsens  Nærværelse  gav  Anledning.  I  Re- 
feraterne  fra  Stortinget  møder  vi  ogsaa  nu  Grev  Wedels  Navn  af  og  til. 
Han  har  vedvarende  deltaget  i  Debatterne.  Saaledes  havde  han  12te 
November  Ordet  i  Lagtinget,  da  der  forhandledes  om  en  Fremlæggelse 
af  Statsraadets  Protokol  for  at  søge  Oplysninger  om  Konventionen  i 
Moss.  „I  den  Anledning,"  siger  Fr.  Schmidt  i  sin  Dagbog,  „opstod 
der  adskillige  Debatter  mellem  Wedel  og  Treschow  paa  den  ene  Side, 
som  var  mod  Forslaget,  og  Koren,  Nansen  og  Motzfeldt  paa  den 
anden  Side,  som  understøttede  Motionen.  Treschow  kunde  ikke  negte, 
at  jo  Stortinget  havde  Ret  til  at  fordre  deslige  Oplysninger,  men  fandt 
det  uklogt  nu  at  forlange  dem.  Wedel  mente,  at  Motionen  ingen  anden 
Hensigt  kunde  have  end  at  ville  chikanere  Statsraadet  og  tilfredsstille 
en  utidig  Nysgjerrighed  hos  Publikum,  og  kom  ved  den  Leilighed  i 
Strid  med  Nansen  om  Forskjel  paa  Nysgjerrighed  og  Videbegjærlighed. 
Treschow  anførte  til  Slutning  noget,  som  baade  var  Sagen  uvedkom- 
mende og  tillige  var  en  aabenbar  Løgn,  nemlig  at  der  havde  været 
Dissens  om  Sagen  i  Odelstinget  (Motionen  blev  der  enstemmig  antagen), 
men  blev  af  Motzfeldt  vist  tilrette.  Omsider  —  efterat  Diriks,  som 
tilstedeværende  ved  Konventionen,  og  Collett,  som  Broder  til  Statsraaden, 
havde  veget  deres  Sæde  —  blev  Motionen  med  10  Stemmer  mod  7 
antagen." 

Det  var  denne  Undersøgelse  af  Protokollerne,  som  siden  ledede  til, 
at  Statsraad  Haxthausen  blev  anklaget  for  Rigsret.  Samme  Dag,  12te 
November,  blev  ligeledes  Grev  Wedel  indvalgt  i  den  Komité,  der  blev 
nedsat  til  at  afgive  Indstilling  om  de  endnu  uafgjorte  Gjenstande. 
Komiteen  var  hurtig  færdig  og  afgav  allerede  den  15de  sin  Indstilling, 
som  blev  foredragen  i  Stortinget. 

Atter  igjen  den  21de  og  23de  November  deltog  Grev  Wedel  med 
nogle  korte  Bemærkninger  i  Debatten  og  fik  derunder  bl.  a.  Anledning 
til  at  satirisere  over  de  lange,  tildels  noksaa  indholdsløse  Taler,  hvormed 
enkelte  Repræsentanter  havde  optaget  Tiden  og  trættet  sine  Kolleger. 
Imidlertid  nærmede  Stortingets  Forhandlinger  sig  mod  sin  Ende.  Dets 
høitidelige  Afslutning  foregik  den  26de  November,  og  derefter  kunde 
Kronprinsen  afreise  fra  Christiania  til  Stockholm. 

Landet  havde  dermed  opnaaet  den  Fred,  hvorefter  det  længe  havde 
sukket,  —  den  Fred,  som  nu  var  bleven  en  Nødvendighed,  hvis  det 
ikke  gjennem  de  økonomiske  Byrders  Tryk  skulde  gaa  under.  De  ny- 
grundede  statsretslige  Forhold  —  fremfor  alt  Organisationen  af  det 
nye  Statsmaskineri  —  kunde  derved  ogsaa,  i  Fredens  Ly,  vinde  Tid  til 
at  fæstnes  og  videre  udvikles.  Den  nye  Administration  havde  endnu 
ved  sig  meget  af  det  provisoriske  Præg,  der  var  en  Følge  af  den  Hast, 
hvormed  alt  i  1814  havde  maattet  gaa  under  Pres  af  de  ydre  Forhold. 
Nu  skulde  den,  ligesom  den  nye  Forfatning  vinde  den  Fasthed,  der  var 
fornøden  for  at  staa  igjennem  Tiderne. 


XIV. 

GREV  WEDEL,  CHRISTIE  OG  MOTZFELDT. 


Stortinget  i  1814  var  ingen  Forsamling,  som  glimrede  ved  en 
længere  Række  af  parlamentariske  Størrelser.  Hos  dets  Medlemmer 
var  der  megen  jævn  Dygtighed,  og  adskillige  af  dem  var  høit  anseede 
Mænd,  der  fra  sin  private  Virkekreds  medbragte  de  bedste  Lovord. 
Men  de  tog  ingen  fremtrædende  Del  i  Forhandlingerne,  og  det  er  for- 
bausende, hvor  mange  af  dem  der  valgte  det  Parti  at  forholde  sig 
aldeles  tause.  Hos  andre,  der  udfoldede  en  stor  kvantitativ  Taleevne, 
kan  det  tænkes,  at  de  var  drevne  dertil  af  en  stærk  politisk  Nervøsitet, 
som  paa  den  Maade  skaffede  dem  Afløb  for  deres  Tanker.  Forholdsvis 
faa  af  disse  Norges  første  Stortingsmænd  fik  siden  en  længere  politisk 
Løbebane. 

Op  over  de  øvrige  ragede  imidlertid  tre  Repræsentanter.  Samtiden 
regnede  dem  med  Rette  som  denne  Forsamlings  første  Medlemmer,  og 
senere  Slægter  maa  deri  give  dem  Medhold.  Alle  tre  medvirkede,  om 
end  paa  forskjellig  Vis,  til  det  lykkelige  Resultat,  som  udgik  af  disse 
Forhandlinger.  Til  dem  er  det.  Interessen  fornemmelig  knytter  sig,  og 
naar  man  har  villet  have  Rede  paa,  hvad  der  bevægede  Stortinget,  hvad 
der  foranledigede  dette  til  at  indgaa  paa  Foreningen,  da  er  det  til  disse 
tre  Repræsentanter,  man  vender  sig  for  at  erholde  Svar.  Grev  Wedel, 
Sorenskriver  Christie  og  Artillerikaptein  Motzfeldt  staar  for  os  som 
de  repræsentative  Skikkelser  paa  det  første  overordentlige  Storting, 
som  fremdeles  gjennem  deres  efterladte  Ord  taler  til  Landsmænd. 

Meget  forskjellige  i  sin  Begavelses  Art,  meget  forskjellige  i  sin 
Opfatning  af  Samtidens  politiske  Forhold,  mødtes  de  alligevel  i  disse 
Høstdage,    da    endelig    de   store    Beslutninger   skulde  fattes,  der  grund- 

lagde  Norges  Fremtid.  Deres  Meninger  om  disse  store  Beslutninger 
er  klare.  Men  der  er  dog  ingen  af  dem,  som  mere  tydelig  afspeiler, 
hvad  Tiden  førte  med  sig,  —  ingen,  som  med  mere  grundet  Indsigt  i 
Begivenhederne  har  gjennemgaaet  hele  den  med  dem  følgende  Ud- 
vikling  end  netop  Christie.  Det  er  ikke  for  meget  at  sige  om  ham,  at 
han  i  1814  blev  den  politisk  mest  vidende  Mand  i  Norge,  og  at  det 
var  i  Kraft  af  denne  sin  Viden,  han  kunde  fylde  den  ledende  Plads, 
paa  hvilken  han  tilsidst  blev  skudt  frem. 

I  Januar  1814  var  Christie  ikke  kjendt  udenfor  den  snevrere  Kreds, 
hvori  han  levede  som  den  joviale,  vittige  Mand,  der  lavede  Brandere 
og  Kjældermænd,  —  den  dygtige  Embedsmand,  personlig  agtet  og  af- 
holdt.  I  December  samme  Aar  var  han  den  Mand,  paa  hvem  hele 
Norge  regnede,  lige  hædret  af  Fyrste  og  Folk,  overøst  med  Æres- 
bevisninger, den  nye  Tids  Mand. 

Men  for  at  komme  saa  langt  havde  han  gjennemgaaet  meget.  Der 
var  i  det  hele  Land  ingen,  der  som  han  havde  tåget  Lærdom  af  det, 
som  var  foregaaet. 

Paa  Eidsvold  var  han  Christian  Frederiks  fortrolige,  hans  be- 
geistrede Tilhænger.  Bagefter  foretog  han  som  Kongens  og  Folkets 
høit  betroede  Udsending  en  Reise  til  England  og  kom,  med  uforrettet 
Sag,  tilbage  til  Norge  i  de  samme  Dage,  da  Konventionen  i  Moss 
skulde  underskrives.  Han  valgtes  saa  af  Bergens  By  til  dens  Repræ- 
sentant  paa  Stortinget,  med  det  af  Biskop  Brun  anordnede  imperative 
Mandat:  at  stemme  mod  Foreningen.  Da  traf  han,  ved  sin  Ankomst 
til  Østlandet,  Christian  Frederik,  og  i  Samtaler  med  denne  faldt  alle 
Skjæl  fra  hans  Øine.  Fra  nu  af  vidste  han,  hvor  Landet  laa,  og  han 
indrettede  sig  derefter,  da  Omstændighederne  tilsidst  lagde  Ledelsen 
af  Underhandlingerne  med  de  kongelige  Kommissærer  ind  under  hans 
Tilsyn. 

Hvad  Christie  hørte  af  Christian  Frederik,  kan  forstaaes  ud  fra 
de  Linier,  paa  hvilke  han  bevægede  sig  under  disse  Underhandlinger. 
Han  vidste,  hvor  langt  det  var  muligt  at  gaa,  —  han  var  paa  det  rene 
med  ethvert  Punkt,  hvor  det  var  rigtigt  at  vige,  eller  hvor  han  kunde 
staa  fast,  —  og  denne  Viden  skyldte  han  sin  fordums  Konges  For- 
trolighed.  Af  ham  var  han  indviet  i  de  med  de  allierede  Magters 
Kommissærer  førte  Forhandlinger,  ialfald  i  deres  Resultater,  og  dette 
blev  nu  hans  Rettesnor.  For  enhver,  som  følger  de  Underhandlinger, 
der  førtes  efter  den  26de  Oktober,  vil  det  være  indlysende,  at  disse 
ikke    kunde    været    ledede   med    en   saa   sikker    Haand,    hvis    der   ikke 

mellem  de  norske  Underhandlere  havde  været  ialfald  een  Mand,  som 
var  helt  klar  over,  hvad  der  havde  fremkaldt  den  Situation,  som  førte 
til  Krigens  Afslutning.  Til  yderligere  Sikkerhed  ved  vi,  at  Christie 
selv  for  Fr.  Schmidt  har  fortalt,  hvad  der  bestemte  hans  Holdning,  — 
at  han  hos  Christian  Frederik  havde  fundet  den  nødvendige  Vei- 
ledning^ 

Saa  kunde  Christie  handle,  som  han  gjorde.  I  Kraft  af  et  imperativt 
Mandat,  som  det  blev  ham  umuligt  at  faa  forandret,  har  han  stemt 
imod  den  Forening,  i  hvis  Grundlæggelse  han  bagefter  tog  en  frem- 
ragende Del-.  I  dette  Arbeide  var  han  den  kloge  Statsmand,  der  med 
fuldt  Overblik  over  Stillingen  vidste,  hvad  han  kunde  forlange,  og  hvad 
han  maatte  indrømme.  I  denne  Henseende  er  han  allerede  forlængst  i 
Færd  med  at  blive  en  Sagnfigur  under  den  aldeles  uhistoriske  Be- 
tegnelse som  „Præsident  Christie".  Men  ingen  Mytedannelse,  der 
knytter  den  politiske  Legendes  Krans  om  hans  store  Skikkelse,  vil 
kunne  skabe  et  mere  tiltalende  Billede  end  det,  som  den  virkelige 
Sorenskriver  Christie  byder  os.  Det  var  ikke  Slumpetræf,  ikke  et  flot 
va  banque  Spil,  som  gav  hans  Politik  dens  Præg.  Alt  var  nøie  overveiet 
og  beregnet  ud  fra  den  Viden,  som  han  havde  erhvervet  umiddelbart 
før  Stortingets  Samlinga. 

Hvad  derunder  kom  ham  særlig  til  Nytte,  var  hans  sunde,  praktiske 
Opfatning.  Christie  havde  som  Menneske  og  som  Statsmand  sin  Hoved- 
styrke i  den  bon  sens,  hvormed  Naturen  gavmildt  havde  udstyret  ham, 
og  i  den  Menneskekundskab,  over  hvilken  han  raadede.  Han  havde  et 
ideelt  Syn,  men  var  ikke  derfor  en  Træl  af  den  Hyperidealisme,  der  i 
Politiken  som  ellers  kun  fører  Menneskene  ud  paa  de  ufrugtbare 
Vidder.  Han  var  en  Natur,  der  laa  for  det  reelle  Arbeide.  Deri- 
gjennem  blev  han  netop  Manden  for  en  Situation  som  den,  der  forelaa 
om  Høsten  1814.  Ved  Siden  af  en  fast  og  modig  Karakter,  der  ikke 
tillod  ham  at  slaa  af  paa  Principerne,  eiede  han  tillige  saa  megen  Op- 
portunisme, at  han  kunde  bøie  til  Siden,  hvor  han  vidste,  at  disse  ikke 


'   Christies  egen  Beretning  herom  til  Fr.  Schmidt  er  anført  ovenfor,  S.  299. 

-   Her  er  at  mærke  Motzfeldts  Ord  i  Breve  og  Optegnelser,  S.  46. 

^  Der  har  i  de  senere  Aar  været  fortalt  og  gjengivet  paa  Tryk  en  Fortælling  om 
et  mystisk  Brev  med  truende  Indhold,  som  Christie  skulde  have  modtaget 
fra  Kommlssærerne,  men  som  han  helt  skulde  have  ignoreret.  Fortællingens 
Kilde  har  det  ikke  været  muligt  at  opspore.  Den  klinger  imidlertid  lidet 
sandsynlig,  og  det  synes  rimeligt,  at  her  kun  foreligger  en  Forveksling  med 
den  Begivenhed,  der  er  fortalt  af  Borgermester  Platou  i  dennes  Nekrolog 
over  Christie  i  H.  P.  Selmers  Nekrologiske  Samlinger,  II  (Kjøbenhavn,  1852), 
S.  606. 

derved  vilde  lide  Skade.  I  personlig  Omgang  eiede  han  fremragende 
Egenskaber,  egnede  til  at  vinde  dem,  med  hvem  han  kom  i  nærmere 
Berøring.  Jovial  og  gemytlig,  vittig  og  munter  havde  han  Evnen  til 
lige  meget  at  arbeide  sig  fremad  mod  Underhandlingernes  Maal  i  Sel- 
skabssalen  som  i  de  officielle  Forhandlingsmøder,  og  paa  begge  Steder 
virkede  han  gjennem  den  varme  Oprigtighed,  der  blev  et  af  hans 
smukkeste  Karaktertræk.  Som  faa  andre  eiede  han  Forudsætningerne 
for  ikke  at  kjøre  en  Sag  fast,  derved  at  han  besad  en  sjelden  udviklings- 
dygtig  Personlighed.  Denne  hans  Udviklingsevne  var  end  mere  skjærpet 
under  den  Reise  til  London,  hvorfra  han  nylig  var  vendt  tilbage,  og  paa 
hvilken  han  havde  lært  meget. 

Christie  saa  det  Arbeide,  som  han  blev  sat  midt  op  i,  fra  et 
almindeligt,  europæisk  Synspunkt.  For  ham  var  Foreningen  en  Nød- 
vendighed,  fremkaldt  gjennem  en  Række  af  Begivenheder,  paa  hvilke 
ingen  norsk  Mand  havde  kunnet  øve  Indflydelse.  Han  saa  de  dybt- 
liggende  Aarsager,  der  havde  gjort  det  umuligt  for  Christian  Frederik 
at  beholde  den  Kongetrone,  der  var  ham  reist.  Der  kunde  da  ikke  for 
Christie  være  Tale  om  at  slutte  sig  til  det  Raab  om  Forræderi  fra  de 
militære  Chefers  Side,  om  Uduelighed  og  Slaphed,  der  lød  stærkest  fra 
hans  gamle  Meningsfæller,  som  Udtryk  for  den  Skuffelse,  der  greb 
dem,  da  ingen  indfriede  de  store  Talemaader,  som  havde  baaret  Be- 
geistringen paa  Eidsvold.  Han  havde  dertil  seet  for  meget  af  den 
virkelige  indre  Sammenhæng  i  de  sidste  Begivenheder  og  tiltrængte 
derfor  ikke  at  søge  deres  Forklaring  i  saadanne  ydre  Grunde. 

Foreningen  kunde  derfor  heller  ikke  for  ham  staa  i  det  ydmygende 
Lys,  hvori  hans  gamle  Venner  fra  Eidsvold  mente  at  maatte  se  den. 
Christie  blev  da  ogsaa  bagefter  en  varm  Ven  af  denne  Forening,  saa 
meget  mere,  som  han  hurtig  fik  et  Indblik  i  Kronprins  Carl  Johans 
Karakter,  der  gjorde  ham  til  den  nye  Regents  hengivne  Tilhænger  og 
oprigtige  Beundrer. 

Paa  en  helt  anden  Maade  betragtede  Motzfeldt  det,  som  nu  fore- 
gik.  Han  har  i  sine  Dagbøger  ^  selv  udtalt  sig  derom  med  den  største 
Aabenhed,  og  han  siger  deri,  at  han  ikke  skjulte  sine  Meninger  for  de 
svenske  Mænd,  der  var  tilstede  i  Christiania  som  den  tilkommende 
Konges  Kommissærer.  Han  indfandt  sig  ved  det  overordentlige  Stor- 
ting   med    væsentlig    de    samme    Meninger,    som    han    havde    havt    paa 


^  For  hans  Vedkommende  henvises  i  Almindelighed  til  Breve  og  Optegnelser  af 
Peter  Motzfeldt,  udgivne  af  K.  Motzfeldt,  S.  24—90. 

Eidsvold,  og  han  overraskedes,  da  han  i  Christiania  mødte  en  almen 
Stemning  for  en  „Forening  med  Sverige  paa  billige  Vilkaar  som  det 
eneste,  der  er  at  gjøre". 

Under  sit  Arbeide  som  Formand  i  den  Komité,  der  blev  nedsat 
for  at  undersøge  Rigets  Tilstand,  fik  Motzfeldt  Anledning  til  at  blive 
nærmere  bekjendt  med  alle  Mangler  og  med  de  Vanskeligheder,  som 
straks  vilde  melde  sig,  saafremt  Krigen  paa  ny  skulde  udbryde.  Af 
Hærens  Førere  hørte  han  det  samme,  og  han  mærkede  Tegn  paa,  at 
den  gamle  begeistrede  Stemning  var  forsvunden.  Han  ræsonnerede  sig 
da  til  en  forandret  Mening.  Han  ansaa  selv  en  Forening  som  nød- 
vendig, hvis  den  blev  buden  paa  hæderlige  Vilkaar;  først  naar  dette 
slog  til,  mente  han  at  kunne  forsvare  for  det  norske  Folk  at  gjen- 
optage  en  Krig  under  ulige  Forudsætninger.  Men  det  kostede  ham 
meget  at  lempe  sig  saa  langt. 

Motzfeldt  havde  ikke  af  Christian  Frederik  modtaget  nogen  per- 
sonlig Veiledning  saadan  som  den,  der  blev  given  Christie.  Imidlertid 
havde  ogsaa  han  hørt  visse  Rygter  og  Formodninger  om,  at  der  var 
foregaaet  noget  mere  end  det,  som  Alverden  vidste,  —  noget,  som 
aldrig  havde  kunnet  finde  sit  Udtryk  i  de  officielle  Protokoller  og  Do- 
kumenter. Det,  som  var  foregaaet  i  Sammenkomsterne  mellem  Kongen 
og  de  fremmede  Kommissærer,  havde  ikke  helt  kunnet  holdes  hemmelig, 
og  noget  var  sivet  ud,  som  bagefter  kommenteredes  med  Tillæg  af 
Misforstaaelser,  alt  efter  enhvers  Standpunkt. 

„Man  vil  vide"  —  skriver  Motzfeldt  i  sin  Dagbog  for  20de  Oktober 
—  „at  Grev  (!)  Orloff  ved  den  sidste  specielle  Audiens,  han  havde  hos 
Kongen  paa  Moss,  skal  have  givet  ham  Forsikring  om,  at  han  skulde 
beholde  alle  sine  Rettigheder  til  den  danske  Trone,  naar  han  vilde 
nedlægge  den  norske  Krone,  og  at  det  da  skal  være  bleven  aftalt  at 
føre  denne  qvasi-Kv\g\  men  om  dette  er  sandt,  og  om  det  er  rimeligt, 
at  man  skulde  kunne  faa  noget  saadant  at  vide,  er  vel  et  Spørgsmaal. 
Nogle  siger  ogsaa,  at  Grev  Orloff  straks  efter  sin  Ankomst  til  Kjøben- 
havn  skal  have  forudsagt,  hvorledes  Krigens  Udfald  skulde  blive.  Man 
drager  af  alle  disse  Ting  den  Slutning,  at  Kongens  Hensigt  med  at 
tåge  Norges  Krone  var  hele  Tiden  at  forene  den  med  Danmarks,  og 
at  da  det  gjældte  om  at  miste  den  sidste,  valgte  han  at  opgive  den 
første." 

I  det  Referat,  der  var  givet  Motzfeldt,  møder  os  baade  Sandhed  og 
Digtning.  Han  kan  ikke  have  faaet  det  fra  Christie,  der  af  Kongen  var 
bedre   underrettet.      Hvad    Motzfeldt    har    nedskrevet,    viser,    hvorledes 

det  forefaldne  kunde  opfattes,  naar  man  alene  havde  mere  ufuld- 
stændige  Kilder.  Motzfeldt  var  usikker,  hvad  han  skulde  mene 
derom;  men  han  havde  faaet  Tvivl,  og  disse  maatte  virke  paa  hans 
Holdning. 

Saaledes  nærmede  han  sig  alt  mere  mod  Foreningen,  men  frem- 
deles modstræbende.  Som  Christie,  Hagerup  og  Konow  stemte  han 
imod  Foreningens  principielle  Anerkjendelse  den  20de  Oktober,  men 
følte  sig  samtidig  lettet  ved  ikke  længere  at  være  bunden  af  sine 
Vælgeres  imperative  Mandat. 

I  et  Møde  med  de  kgl.  Kommissærer  den  27de  Oktober  ytrede 
saa  Motzfeldt  til  disse:  „at  det  nu  ei  var  Tiden  til  at  tænke  paa  det 
nøieste  Broderskab,  og  at  man  maatte  gjøre  Konstitutionen  saaledes,  at 
Nationen  ei  blev  altfor  meget  urolig  og  misfornøiet.  Jeg  fortalte  dem 
rent  ud,  at  jeg  stedse  havde  været  imod  Foreningen,  at  jeg  nu  derimod, 
da  den  er  besluttet  ved  Stortinget,  vil  oprigtig  arbeide  til  den,  men  at 
jeg  vil,  at  Foreningen  skal  være  hæderlig  og  saaledes,  at  Nationens 
oprørte  Sind  kunde  beroliges.  Jeg  beskrev  dem  derved  Stemningen  i 
de  to  nordre  Stifter." 

Det  var  den  nøgterne,  kjølige  Mands  Tilslutning  til  Kjendsgjerninger, 
han  fandt  det  umuligt  at  modstaa.  I  denne  begeistringsløse  Resignation 
blandede  der  sig  da  tillige  en  sorgfuld  Følelse  over  at  maatte  mærke 
Svaghed  og  Uenighed,  Modløshed  og  Frygt  hos  Nationen.  Bevidstheden 
om,  at  der  var  en  anden  Stemning  oppe  i  de  nordre  Stifter  (o:  Bergens 
og  Trondhjems),  kunde  være  ham  nogen  Trøst,  men  formaaede  dog 
ikke  at  styrke  ham  i  Tilliden  til  den  hele  Nations  Kraft. 

Paa  dette  Punkt  mødtes  han  med  den  af  Stortingets  Medlemmer, 
der  ellers  skulde  være  hans  Modsætning.  Med  den  samme  Skuffelse 
og  med  den  samme  Mistillid  saa  Grev  Wedel  paa  sine  Landsmænd. 
Det  forekom  ham  en  bitter  Tanke,  at  Krigen  var  ført  med  den  Slaphed, 
som  han  troede  at  kunne  iagttage  paa  næsten  alle  Punkter.  Hans 
Harme  over  det  idelige  Tilbagetog  uden  berømmelige  Kampe  var  frem- 
deles ligesaa  levende,  som  da  han  i  Holmestrand  hørte  om  den  Kon- 
vention,  der  i  hans  Øine  var  en  tarvelig  Udgang  paa  de  store  Tale- 
maader,  som  havde  lydt  paa  Eidsvold.  Han  havde  ventet  mere  af  de 
Krigere,  i  hvis  Rækker  han  i  1808  selv  havde  staaet  som  frivillig. 

Der  er  intet  bekjendt  om,  at  Grev  Wedel  har  modtaget  nogen 
nærmere  Oplysninger  om,  hvad  der  foregik  under  Christian  Frederiks 
Forhandlinger  med  de  store  Magters  Sendebud.  Han  var  den  Gang 
den  isolerede  Mand,  med  ganske  faa  Forbindelser.     For  ham  havde  det 

til  en  Begyndelse  ligget  nærmest  i  denne  Mission  kun  at  se  et  af  de 
allierede  Magter,  af  Napoleons  Overvindere  paa  Norges  Konge  øvet 
Tryk.  Han  kan  have  hørt  Gjætninger  om,  at  noget  mere  var  foregaaet, 
og  han  kan  derom  have  gjort  sine  Slutninger,  saaledes  at  hans  Viden 
i  dette  Punkt  kan  have  været  omtrent  som  Motzfeldts.  Men  dette  var 
ikke  nok  til  at  lade  ham  forståa,  hvad  der  virkelig  var  skeet,  —  for 
hvilke  Magter  det  var,  Kongen  havde  veget,  —  hvad  han  havde  vundet, 
og  hvad  han  havde  ofret. 

Grev  Wedel  saa  derfor  paa  Christian  Frederiks  Udgang  i  Norge 
med  Følelser,  der  grænsede  ind  paa  Foragten.  Den  personlige  Uvilje 
mellem  disse  to  Mænd  var  stadig  bleven  stærkere.  For  den  haardføre 
,Jarl  i  Norden",  for  den  uforfærdede  Idrætsmand  var  den  kvindekjære 
unge  Konge  —  „Skjørtekongen"  —  lidet  tiltalende.  Men  der  var 
kommet  mere  imellem  dem.  Forfølgelser  og  Bagvaskelser  paa  Eidsvold 
havde  sat  Bitterhed  i  Sindet  hos  den,  hvem  de  rammede,  og  det  enslige 
Sommerliv  paa  Bogstad  og  Jarlsberg  havde  end  mere  bragt  den  Harme 
og  Uvilje,  hvormed  Grev  Wedel  betragtede  Kongen,  til  at  modnes. 

Saa  var  Vendepunktet  kommet.  Det  af  Grev  Wedel  længe  imøde- 
seede  Øieblik,  da  Heldet  maatte  svigte  Kongen,  og  da  dennes  Bereg- 
ninger slog  Feil,  var  nu  oprundet.  Det  havde  da  været  det  rette  at 
lade  den  prøvede  Fyrste  forsvinde,  uden  at  gjøre  Bemærkninger  over 
ham  og  hans  Færd.  Det  havde  været  bedre  og  værdigere  at  tie. 
Men  Grev  Wedel  var  for  meget  tirret,  —  han  maatte  give  sin  Harme 
Luft. 

I  Stortinget  den  3die  November  forefaldt  der  et  Sammenstød,  i 
hvilket  Grev  Wedel  af  sin  opsamlede  Uvilje  mod  den  tidligere  Konge 
lod  sig  forlede  til  at  gaa  videre,  end  han  burde.  Der  forelaa  i  Stor- 
tinget Forslag  om  en  Takadresse  til  Christian  Frederik.  Om  disse  For- 
handlinger har  Schmidt  —  fra  Eidsvold  Grev  Wedels  Modstander  — 
følgende  at  meddele  i  sin  Dagbog: 

„Wedel  opponerede  mod  Præsidentens  Ytring,  at  der  var  Forskjel 
paa  at  dadle  en  og  undersøge,  om  han  fortjener  Ros.  Den  sidste  for- 
tjener en  Fyrste  kun,  naar  han  udmærker  sig  ved  Visdom  og  Klogskab, 
ved  Kraft  og  Energi,  ved  Sæders  Renhed.  For  Resten  troede  han  det  ei 
afgjort,  hvorvidt  en  afsat  Konge  kan  dadles  eller  ikke.  Saaledes  satte 
den  ædle  Greve  Kransen  paa  sin  Nederdrægtighed  og  fuldendte  sin 
Karakteristik."  • —  Lidt  senere  beretter  Dagbogen:  „Dr.  Møller  pro- 
testerede  mod  det  Udtryk  „afsat  Konge",  som  lige  urigtigt  og  uværdigt, 
da  han  frivillig  har  resigneret.     Wedel:     At  ikke  Folket,  men  han  selv 

og  Omstændighederne  har  afsat  ham.  Konow:  At  hvis  han  ikke  er 
afsat,  skylder  Wedel  ham  Agtelse  som  hans  fordums  Konge  og  i 
modsat  Fald  i  det  mindste  Skaansel.  Præsidenten  ytrede,  at  Udtrykket 
var  upassende  og  overilet.  Bull  mente,  at  om  Kongen  end  i  visse 
Dele  kunde  dadles,  var  Tak-Adressen  et  Bevis  paa  Nationens  Høi- 
modighed,  og  hvis  han  fortjente  Ros,  var  den  Pligt.  Mistanke  hos 
Sverige  kunde  ei  derved  opvækkes,  da  det  meget  mere  maatte  være  et 
Bevis  paa  Nordmænds  Troskab.  Dahl  talte  med  ædel  Varme  om  det 
uværdige  i  at  skofte  og  haane  sin  fordums  Konge.  Wedel  skjænkede 
ham  sin  Overbevisning  og  laante  i  sin  Aands  Usselhed  denne  Frase 
af  Teis  Lundegaard  fra  forrige  Rigsforsamling.  Dahl  sagde,  at  Wedels 
Udladelse  om  Kongen  var  høist  forargelig  og  oprørende,  Wedel  repli- 
cerede,  at  han  beklagede  Pastorens  svage  Mave,  der  saa  let  kom  i 
Oprør,  og  hvorfra  der  opsteg  saa  slemme  Dunster.  Dahl:  At  han  ikke 
havde  talt  af  Maven,  men  af  Hjertet,  og  at  han  end  mere  beklagede  de 
hjerteløse.  Præsidenten  maatte  nu  kalde  til  Dagens  Orden,  da  flere 
Medlemmer  erindrede  om  Reglementets  Forbud  mod  Personalier,  og 
forsikrede,  at  han  kun  i  yderste  Nød  og  ugjerne  benyttede  sin  Ret  i 
denne  Henseende.  Dahl  viste  atter  her  et  godt  Træk,  da  han  tilstod, 
at  Lidenskaben  havde  henrevet  ham,  og  takkede  Præsidenten  for  hans 
Paamindelse,  der  dog  sikkerlig  ei  var  stilet  til  ham." 

Saaledes  lyder  altsaa  det  Referat,  der  paa  Forhaand  maatte  antages 
at  være  skrevet  i  den  mod  Grev  Wedel  uvenligste  Aand.  I  Jørgen 
Aalls  Dagbog  nævnes  ikke  dette  Sammenstød  med  et  eneste  Ord,  og 
Motzfeldt  har  i  sin  været  meget  kortfattet:  „Under  Diskussionen  herom 
fremkom,  som  jeg  befrygtede,  adskillige  Bemærkninger,  som  ei  var 
behagelige  for  Christians  Minde.  Megen  Bitterhed  blandede  sig  i  De- 
batterne. Wedel  og  Dahl  kom  saaledes  i  Skjænderier,  at  Præsidenten 
maatte  paaminde  dem  om  Reglementets  §  8." 

I  C.  Pavels's  Dagbog  heder  det  om  samme  Optrin:  „ Atter  havde 
Stortinget  en  urolig  Session.  Det  er  ret  vel,  at  Sagen  snart  er  tilende- 
bragt;  thi  Gemytterne  synes  daglig  at  forbitres.  Talen  var  om  Erkjen- 
delsen  af  Kongens  Abdikation,  og  hvorvidt  Takadresse  skulde  ledsage 
den.  Et  slemt  Tegn  var  det,  at  ingen  ret  vilde  erkjende  at  have  gjort 
Motionen;  men  omsider  blev  dog  Nansen  den,  hvis  Ord  man  holdt  sig 
til.  Wedel  lod  mere  end  nogensinde  sit  ironiske  Batteri  spille;  men  da 
han  gik  saavidt,  at  han  talte  om  en  „afskediget  Konge",  mødte  han 
levende  Modsigelse  af  Bergenserne,  Tybring  og  Præsten  Dahl.  Den 
sidste  sagde  blandt  andet,  at  hint  Udtryk  var  oprørende.    Wedel  svarede 

med  den  uheldige  Vittighed,  at  om  en  saadan  Ytring  oprørte  Hr.  Pasto- 
rens Mave,  kunde  den  derfor  ikke  være  mindre  sand.  „Jeg  har  aldrig 
sagt",  var  Dahls  Svar,  .,at  den  oprørte  min  Mave;  nei,  mit  Hjerte  op- 
rørte den,  og  at  hjerteløse  Mennesker  intet  saadant  føler,  kan  ikke 
undre  mig,"  Præsidenten  fandt  sig  nu  beføiet  til  at  kalde  dem  begge 
til  Orden.  Wedel  taug;  men  Dahl  sagde  endnu:  „Jeg  modtager  Be- 
breidelsen; men  aldrig  skal  det  dog  fortryde  mig,  at  jeg  henreves  af 
Varme  for  en  Fyrstes  Minde,  som  jeg  altid  skal  elske  og  ære."  Wedel 
omtalte  nu  det  farlige  i,  førend  Kongen  af  Sverige  var  valgt,  at  yde 
hans  Formand  offentlig  Ros  og  Taksigelse." 

Sammenstødet  er  her  ikke  skildret  med  samme  Ensidighed  som  af 
Schmidt.  Ogsaa  maa  det  bemærkes,  at  selve  Forslaget  om  at  votere 
en  Takadresse  under  de  daværende  Omstændigheder  var  en  Ubesindig- 
hed,  der  specielt  maatte  irritere  de  Mænd,  der  paa  Eidsvold  havde 
staaet  som  Oppositionens  Medlemmer  under  stadig  Forfølgelse  fra  den 
anden  Side.  Der  er  undskyldende  Momenter  tilstede,  kanske  endog 
noksaa  stærke.  Men  derfor  kan  den  personlige  Bitterhed  og  de  brugte 
Udtryk,  hvad  enten  de  lød  paa  en  afskediget  eller  en  afsat  Konge, 
lige  meget  fortjene  Misbilligelse. 

Positive  Udtalelser  af  Grev  Wedel  om  hans  Opfatning  af  den 
politiske  Stilling  forekommer  i  hans  store  Tale  den  20de  Oktober  og  i 
hans  Hilsningsord  til  Carl  Johan  paa  Frederikshald. 

Den  første  af  disse  var  Grev  Wedels  unionelle  Programtale,  og 
som  saadan  har  den  sin  store  Betydning.  Det  var  Ord,  der  kom  fra 
Foreningens  ældste  norske  Ven,  —  Ord,  hvis  Vægt  fornemmelig  laa  i 
Talerens  personlige  Erfaring.  I  denne  Tale  lagde  Grev  Wedel  den 
politiske  Stilling  frem  for  sine  Landsmænd,  og  det  var  ingen  muligt  i 
dette  vigtige  Øieblik,  da  den  blev  holdt,  at  unddrage  Taleren  sin 
Anerkjendelse.  Men  ogsaa  her  var  der  en  Plet.  Vi  kan  ikke  gjøre 
Retfærdighed  uden  at  tilføie  ved  den  Ros,  der  for  øvrigt  ydes,  en 
Beklagelse  over,  at  Taleren  heller  ikke  ved  denne  Anledning  kunde 
tilbageholde  mindre  venlige  og  billige  Ord,  som  dog  ikke  nu  rammede 
den  bortdragende  Konge,  men  Danmark  og  dets  Regjering. 

Jacob  Aall  har  om  denne  Tale  fældet  følgende  Dom,  der  fremdeles 
maa  have  sit  Værd':  „Grev  Wedels  Tale  blev  i  Almindelighed  hørt 
med  Bifald  i  Stortingssalen,  og  maatte  fremhæve  hans  Talerevne;  men 
hans  Udfald  mod  Danmark  fandtes  af  flere  at  være  paa  det  urette  Sted. 

Saavel  Grevens  politiske  Anskuelser  med  Hensyn  til  den  skandinaviske 
Halvøs  Forening,  som  hans  Bedømmelse  af  de  danske  Kongers  Færd 
fremkaldte  disse  Ytringer,  og  han  havde  kun  levet  en  kort  Tid  i  Norge 
under  dets  lykkelige  Stilling  i  Begyndelsen  af  dette  Aarhundrede. 
Anderledes  dømte  den  Del  af  Norges  Indbyggere,  som  havde  levet 
lykkelige  Dage  under  det  danske  Scepter,  som  havde  seet  Fædrelandet 
blomstre  i  en  fredelig  og  rolig  Nydelse  af  en  lykkelig  borgerlig  Stilling, 
uden  at  agte  paa  de  Spirer,  som  lagdes  til  en  mindre  lykkelig  Fremtid. 
Disse  Mænd  kunde  ikke  saa  hastigen  omstemme  den  erkjendtlige 
Tilfredsheds-Jubel,  hvormed  den  danske  Trone  kort  før  Krigen  omgaves, 
med  den  mørke  Daddel,  som,  fortjent  og  ufortjent,  nu  tildeltes  den. 
Forfatteren  ytrede  i  et  fortroligt  Brev  for  Greven  sin  Bekymring  over 
disse  Udtryk,  som  han  i  nogle  Henseender  ansaa  ugrundede  i  Sagens 
Natur,  og  i  andre  ubetimelige,  fordi  der  i  Europas  erklærede  Vilje  var 
et  uomstødeligt  Argument  for  Skilsmissen,  hvortil  det  ei  var  fornødent 
at  føie  nogen  Bitterhed.  Greven  modtog  ikke  alene  disse  Bemærk- 
ninger  med  et  uforandret  Vennesind,  men  tilstod,  at  hans  Udtryk  var 
mindre  moderate,  end  de  burde  have  været." 

Paa  et  andet  Sted^  har  Jacob  Aall,  i  en  almindelig  Karakteristik  af 
Grev  Wedels  Færd  som  offentlig  Mand,  sagt:  „I  intet  Forhold  sporedes 
Wedels  Strenghed  i  sine  Domme  og  Heftighed  i  sine  Ytringer  mer, 
end  naar  Talen  var  om  den  danske  Regjerings  Adfærd  og  Politik,  og 
det  er  intet  Under,  at  hans  Navn  der  opsloges  paa  Regjeringens  Mod- 
standeres  Liste.  Hans  danske  Venner  græmmede  sig  over  hans  for- 
mentligen  utaknemmelige  Færd;  den  danske  Konge  harmedes  over  at 
have  opvarmet  en  Slange  i  sin  egen  Barm,  og  mange  blandt  Danmarks 
mest  anseede  Mænd  var  ivrige  i  at  skamplette  hans  Navn.  Gjennem 
Danmarks  historiske  Muse  vil  vi  saaledes  ikke  overgive  Grev  Wedels 
Navn  til  Efterverdenen,  ligesom  vi  ei  heller  agter  at  forsvare  Grevens 
overdrevne,  stundom  ubesindige  Ytringer  i  den  Henseende." 

Mellem  Tilhørerne  den  20de  Oktober  var,  som  Jacob  Aall  siger, 
Hovedindtrykket  af  Talen  et  godt;  den  afgjorde  Sagen.  Men  i  de  sam- 
tidige Dagbøger  blev  der  ikke  skrevet  mange  Ord  om  den.  Motzfeldt 
siger  kun :  „Wedel  holdt  en  meget  lang  Tale,  der  detaillerede  For- 
eningens Nødvendighed."  Fr.  Schmidt  opregner  de  forskjellige  Talere 
indtil  „Wedel,  som  sluttede  Troppen  med  en  meget  udførlig  Skildring 
over  vor    hjælpeløse    Forfatning,    og    de    Fordele,    vi    kan    vente   os    af 

1  Anf.  St.,  S.  114. 

Foreningen,  med  haanende  Sideblik  til  Danmark.  Denne  Tale,  hvortil 
Momenterne  nok  alene  var  opskrevne,  vårede  vist  en  Time.  Da 
denne  Tale  havde  megen  Lighed  med  Bechs  i  Henseende  til  Motiverne, 
er  det  meget  rimeligt,  at  det  var  aftalt  mellem  de  tvende  gode  Venner, 
at  den  ene  skulde  begynde  og  den  anden  ende  Taletruppen,  der  belob 
sig  til  18  Stykker."  Jørgen  Aall  nævner  kun  Grev  Wedel  mellem 
Talerne  uden  Tilføielse  af  nogen  Kommentar,  og  opfører  ham  i  sin 
Fortegnelse  som  næstsidste  Taler.  Endelig  er  der  Pavels's  Dagbog, 
som  for  denne  Dag  er  meget  kortfattet:  „Der  holdtes  ialt  17  Taler. 
Bech  begyndte  og  Wedel  endte.  Begge  talte  længe  og  med  Eftertryk 
for  Unionen." 

Til  Danmark  naaede  Talen  først  senere.  Dens  bitre  Udtalelser 
vakte  der  Smerte  og  Harme,  først  mod  den  Mand,  der  havde  holdt  den 
skarpe  Tale,  og  dernæst  ogsaa  mod  hans  Landsmænd.  Ingen  havde  i 
Norges  Storting  tåget  til  Orde  mod  de  faldne  Ytringer,  og  dermed  blev 
denne  Tale  det  sidste  Afskedsord  efter  Aarhundredernes  politiske  Sam- 
liv. Der  kunde  have  været  en  anden  Klang  i  Ordene.  Andre  Følelser 
kunde  og  burde  have  trængt  sig  frem  paa  denne  Dag,  der  uigjenkaldelig 
afskar  alle  Udsigter  til  en  Gjenforening.  Nu  saa  alle  fremad,  dels  med 
Tillid,  dels  med  Ængstelse,  mod  den  nye  Union,  der  snart  skulde  frem- 
gaa  af  den  Beslutning,  der  havde  gjort  den  20de  Oktober  til  en  af 
Nordens  historiske  Dage,  og  saa  glemte  man  koldt  det  gamle  Bro- 
derrige. 

Af  Jacob  Aall  har  vi  faaet  Grev  Wedels  egne  Ord  for,  at  han 
kunde  have  valgt  en  anden,  moderatere  Form  for  sin  Tale.  Af  samme 
Forfatter  er  der  givet  en  Forklaring  af  det,  som  kunde  bringe  ham  til 
at  give  sine  Ord  denne  hvasse  Form,  med  de  nedsættende  Udtryk.  Grev 
Wedel  havde  ikke  levet  længe  i  Norge  under  de  lykkelige  Fredens  Aar, 
siger  Jac.  Aall,  og  det  er  Sandhed.  Han  kunde  have  tilføiet,  at  alle- 
rede det  første  Hverv,  der  blev  overdraget  Grev  Wedel  i  Norge,  bragte 
ham  i  Berøring  med  en  Nød  og  Ulykke,  for  hvilken  det  kunde  blive 
fristende  nok  at  søge  den  første  Aarsag  i  uheldige  Foranstaltninger  fra 
Centralstyrelsens  Side  i  Kjøbenhavn,  Fra  Ordningen  af  de  fortvivlede 
Forhold  paa  Kongsberg  kom  han  over  i  det  endnu  vanskeligere  Arbeide 
med  Provideringen  og  kaldtes  derefter  til  at  tåge  Sæde  i  Regjerings- 
Kommissionen. 

Under  disse  Forhold  var  det.  Grev  Wedel  opgjorde  sine  Meninger 
om  Foreningen  med  Danmark  og  om  den  fra  Kjøbenhavn  virkende 
Fællesadministration.     I   det   Mørke,   der   omgav  Fædrelandets  Fremtid, 

var  hans  Blik  blevet  ensidigt,  og  han  fæstede  sig  fornemmelig  ved  de 
Mangler,  han  opdagede  hos  den  høieste  Administration  i  Danmark. 
Hans  Kritik  var  bleven  skjærpet  gjennem  alt,  hvad  han  havde  oplevet 
i  de  lange  Krigens  og  Lidelsernes  Aar. 

Grev  Wedel  havde  under  sine  Læreaar  i  den  danske  Administrations 
Tjeneste  havt  Anledning  til  at  se  Svagheder,  som  den  Gang  endnu  ikke 
havde  vist  sig  for  mere  fjerntstaaende  lagttagere.  Hans  Formand  som 
Privatsekretær  hos  Grev  Schimmelmann,  Rist,  har  ogsaa  udkastet  et 
Billede  af  Datidens  Kollegialvæsen,  som  i  væsentlige  Dele  falder  sam- 
men med  den  ugunstige  Dom,  Grev  Wedel  fældede^  og  i  den  sidste 
Tid  har  en  dansk  Forfatter  udtalt  sig  om  Finansstyrelsen  i  Udtryk,  der 
ikke  er  mildere,  end  hvad  vi  læser  i  Grev  Wedels  Tale^:  „Man  gik  ind 
i  Krigen  med  saa  uordnede  Finansforhold,  at  der  ikke  skulde  meget  til, 
at  de  hurtig  forvandledes  til  Chaos.  For  at  redde  Landet  ud  heraf 
under  de  daværende  Tilstande,  havde  der  maattet  fordres  en  energisk 
og  overlegen  Ledelse.  Men  af  Energi  var  der  kun  lidet,  kun  nu  og 
da  nervøs  Voldsomhed;  af  Overlegenhed  var  der  endnu  mindre,  kun 
til  den  ene  Side  den  Rutinemæssighed,  der  lagde  Hovedvægten  paa  at 
komme  ud  over  den  enkelte  Dags  Forlegenheder,  til  den  anden  Side 
Dllettanteri  med  uigjennemførlige  Projekter;  af  Ledelse  var  der  slet 
intet."  Samme  danske  Forfatter  har  yderligere  anført  en  streng  Dom, 
ganske  i  samme  Retning,  der  skriver  sig  fra  en  af  Danmarks  høieste 
Finansembedsmænd,  og  udtalt  Februar  1814^. 

Til  de  øvrige  Anker,  Grev  Wedel  kunde  have  at  fremsætte  mod 
den  høieste  danske  Administration,  kom  endnu  hans  Kjendskab  til 
Kongens  Personlighed.  Han  var  ikke  blendet  af  den  Ros,  der  frem- 
deles ydedes  „vor  Balder"  eller  «Nordens  Frederik",  og  han  troede  at 
kunne  føre  Hovedansvaret  for  alt,  som  skede  efter  1807,  tilbage  til  den 
personlige  Styrelse,  hvori  Kongen  var  Midtpunktet,  idet  han  selv  vilde 
lede  alt.  Mod  den  sørgelige  Virkelighed,  mod  alle  Krigens  lammende 
Ulykker  maatte  Billedet  af  Frederik  VI.,  som  han  havde  været  før 
Krigen,  træde  mere  tilside.  Bitterhed  og  Uvilje  mod  en  Politik, 
der  for  Grev  Wedel  kun  syntes  at  bevæge  sig  fra  Feilgreb  til  Feilgreb, 
blev  dermed  den  fremherskende  Følelse,  som  trængte  tilbage  alle 
Erindringer  om,  hvad  der  før  havde  været. 


*  J.  G.  Rist,  Lebenserinnerungen,  I,  S.  148. 
2  M.  Rubin,  1807—1814,  S.  267. 

Ensidigheden  avlede  Overdrivelser.  Selv  om  hvert  Ord  havde  været 
en  korrekt,  nogtern  Gjengivelse  af  det  virkelige  Forhold  under  Krigs- 
aarene,  saa  havde  det  dog  ikke  været  Retfærdighed  at  lade  Skildringen 
gjælde  for  de  gamle  Broderfolks  lange  Samliv.  Norges  Forhold  til 
Danmark  skulde  været  seet  fra  et  andet  Udgangspunkt  end  de  forvirrede 
Finanser,  den  slappe  Kollegialstyrelse  og  Frederik  VI. s  Mangel  paa 
Evne  til  at  lede  Rigernes  Politik  under  de  vanskeligste  Forhold, 
hvori  nogen  dansk-norsk  Konge  havde  været  stillet  siden  1660. 

En  anden,  mere  afdæmpet  Form  for  de  Anker,  der  nu  fremsattes 
mod  den  danske  Regjering,  kunde  have  mildnet  det  heftige  Indtryk, 
som  Talen  maatte  gjøre.  Som  Talen  foreligger,  og  som  dens  Indhold 
viser  sig  ved  at  sammenlignes  med  ældre  og  nyere  Forfatteres  Meninger, 
kan  det  delvis  forklares,  hvorledes  Grev  Wedel  kunde  ledes  til  at  tale, 
som  han  gjorde,  især  naar  dertil  lægges  hans  bitre  Oplevelser  fra  Eidsvold 
og  fra  den  sidste  Sommer.  Hans  Stemning  var  bleven  en  saadan,  at 
han  selv  trængte  til  et  Udbrud,  som  kunde  lade  ham  faa  Luft  ovenpaa 
den  lange  Resignationens  Taushed. 

Beklageligvis  rak  hans  Ord  længere,  baade  i  Rum  og  Tid,  end  han 
selv  kunde  have  beregnet.  Uviljen  mod  Danmark  var  begyndt  at  spire, 
og  det  kunde  ikke  være  andet,  end  at  den  maatte  faa  ny  Næring  ved 
en  Tale,  der  i  andre  Henseender  blev  følt  som  en  Programtale  for  den 
nu  begyndende  nye  Æra.  Der  var  Ytringer  i  denne  Tale,  som  ikke 
passede,  som  ikke  gav  den  rette  og  sande  Skildring  af  Danmark  og  dets 
Folk,  og  i  dem  laa  der  netop  en  agitatorisk  Kraft.  Disse  Ytringer 
kunde  ikke  forklares  og  heller  ikke  forsvares.  Jo  mere  Vægt  den  lange 
Tale  for  øvrigt  havde,  desto  mindre  berettigede  bliver  de  mod  Danmark 
løst   udkastede  Ord,   som    den   indeholdt;   de   burde  derfor  været  borte. 

Opløsningen  af  den  gamle  Forening  fremkaldte  i  Norge  som  i  Dan- 
mark Følelser,  der  var  vidt  forskjellige  fra  dem,  hvormed  de  to  Folk 
tidligere  havde  betragtet  hinanden,  medens  de  delte  godt  og  ondt. 
Grev  Wedels  Tale  indvarslede  dem;  den  kan  for  en  Del  have  med- 
virket til  at  vække  dem.  I  Norge  aabnede  hans  Ord  en  skarp  Kritik 
over  den  gamle  Regjering.  I  Danmark  eggede  de  til  nedsættende 
Domme^ 

Til  en  vis  Grad  har  for  øvrigt  Grev  Wedel  selv  senere  hen  givet 
den  af  ham  haardelig  angrebne  danske  Finansstyrelse  Opreisning,  idet  han 


•   En   indgaaende  og   meget   lærerig  Fremstilling  af  Stemningerne  i  begge  Riger 
efter  1814  er  leveret  af  L.  Daae  i   Vidar,  I  (1887),  S.  33—86. 

hyggede  sit  eget  Arbeide  med  Gjenreisningen  af  Norges  Pengevæsen  paa 
de  Erfaringer,  han  havde  vundet  i  Danmark,  og  paa  norsk  Grund  vilde 
vove  om  igjen  de  Experimenter,  som  nys  havde  været  forsøgte  i  Danmark. 

Med  sin  haarde  Dom  brød  Grev  Wedel  alle  Broer  af  mellem  sig 
og  Danmark.  Han  havde  ikke  søgt  at  skjule  sine  Meninger,  men  talt 
med  hensynsløs  Aabenhed.  Uviljen  var  ikke  parret  med  Falskhed. 
Dommen  over  hans  Tale  lød  streng  tilbage  fra  Danmark;  han  vidste 
det,  —  vidste,  at  han  ikke  der  havde  mange  Venner  tilbage.  Een  var 
der  dog,  som  ikke  brød  med  ham,  og  denne  ene  var  mærkelig  nok  en 
af  dem,  mod  hvem  Dadelen  skarpest  var  rettet.  Grev  Schimmelmann, 
hans  gamle  faderlige  Ven,  den  mangeaarige  Finansminister,  bevarede 
altid  sine  Følelser  for  ham,  og  Forbindelsen  mellem  dem  synes  uden 
Afbrydelse  at  være  bleven  fortsat  indtil  Grev  Schimmelmanns  Død. 
For  øvrigt  havde  denne  afsluttet  Aaret  1813  med  at  træde  tilbage; 
den  Schimmelmannske  Finansstyrelse  var  for  bestandig  forbi  med 
December  1813. 

Samtidig  med,  at  Grev  Wedel  upaakaldt  kastede  Hansken  mod 
Danmark  og  unødig  saarede  gamle  Venner,  tegnede  han  som  sand 
Statsmand  sit  Fædrelands  Stilling.  Som  Medlem  af  den  Komité,  der 
var  nedsat  for  at  undersøge  denne,  havde  han  den  letteste  Adgang  til 
alle  Materialier.  Hans  Oplysninger  stemmer  derfor  ogsaa  med  den  af 
Komiteen  afgivne  Indstilling,  og  hans  Skildringer  af  den  Haabløshed 
og  Modløshed,  der  efterhaanden  bredte  sig  mellem  Folket,  finder  fuld 
Bekræftelse  af,  hvad  Motzfeldt,  Komiteens  Formand,  har  nedskrevet  i 
sin  Dagbog. 

Talen  giver  et  samlet,  tydeligt  Billede  af,  hvordan  Norge  stod  efter 
Konventionen  i  Moss,  med  de  væsentlige  militære  Fordele,  denne  havde 
givet  Sverige.  Den  tegnede  Stillingen,  som  den  var,  med  de  ringe 
Udsigter,  som  der  viste  sig  for  Taleren  til  at  gjenoptage  Krigen  med 
Held.  Alle  Hensyn  veiedes.  Det  var  ikke  paa  Kielerfredens  Grundlag, 
men  under  Forudsætning  af  Norges  Ret  til  at  bestemme  sin  egen 
Skjæbne,  Talen  endte  med  den  Konklusion,  at  her  alene  kunde  vælges 
en  Forening  med  Sverige.  Nu  kunde  Grev  Wedel  tale  frit.  Hvad  han 
havde  haabet  at  kunne  sige  paa  Eidsvold,  men  da  havde  maattet  opgive, 
det  kunde  nu  lægges  frem  for  Stortinget,  med  alt  det  Eftertryk,  de  for- 
andrede Omstændigheder  maatte  lægge  i  Talen.  Nu  var  han  bleven 
den,  som  samlede  den  hele  Situation  i  et  enkelt  Billede,  til  nøgtern 
Overveielse  og  med  al  sin  Vægt  kaldte  Meningsfæller  og  Modstandere 
til   at   gaa  med  ham   mod  det  Maal,   der   laa   udstukket    foran    dem,   til 

den    Forening,    der    ikke    havde    manges    Hjerter   for   sig,    men   vel   de 
flestes  Forstand.  * 

Han  kunde  nu  triumfere.  Hvad  han  forud  havde  varslet,  var  ind- 
traadt.  Men  han  følte  det  ydmygende  ved  den  Maade,  hvorpaa  de 
store  Ord  fra  Eidsvold  havde  fundet  sin  Indfrielse,  og  denne  Ydmygelse 
bed  sig  fast  i  hans  Sind.  Hverken  Seiren  eller  Døden  var  kommen. 
Han  havde  tænkt  sig  det  anderledes,  og  naar  han  nu  saa  Modløsheden 
brede  sig,  da  forstod  han,  at  den  første  Grund  hertil  var  Tilbagetoget 
og  de  Stemninger,  dette  havde  vakt.  For  ham  stod  det,  som  om  den 
norske  Hærs  Ære  var  bleven  skjændet,  —  som  om  den  var  bleven 
ofret,  fordi  stortalende  Politikere  ikke  vovede  at  indfrie  sine  stolte  Ord. 
Selv  havde  han  ikke  krævet  Krig,  men  Fred.  Hans  Modstandere  havde 
appelleret  til  Vaabnenes  Afgjørelse,  den,  som  nu  syntes  at  være  falden. 
Da  maatte  det  være  Skryt  og  holdningsløse  Talemaader,  og  naar  han 
siden  tænkte  tilbage  paa  de  bitre  Minder  fra  Eidsvold,  i  Sammenligning 
med,  hvad  der  senere  var  skeet,  da  kunde  hans  Tanker  om  den  over- 
modige Leddse  paa  Eidsvold  ikke  blive  milde. 

I  Øieblikket  samledes  hans  Bitterhed  mod  den  første  Partileder  fra 
Eidsvold,  der  havde  overdynget  ham  og  hans  Venner  med  Haan  og 
Foragt  som  de  feige  og  skjælvende.  Christian  Frederik  havde  lidt  Skib- 
brud  med  sin  personlige  Politik.  Det  var  delikate  Forhold  at  røre  ved. 
Grev  Wedel  havde  atter  her  handlet  klogere  og  værdigere,  om  han 
havde  tiet  og  ventet,  til  Historien  afsagde  sin  Dom  over  den  sidste 
Konge,  som  det  gamle  Oldenburgske  Dynasti  havde  skjænket  hans 
Fædreland.  Hans  bitre  Udfald  den  3die  November  og  d§h  nedsættende 
Tale  om  en  afskediget  eller  afsat  Konge  burde  været  sparte,  selv  om 
de  havde  været  korrekte  ^ 

Endnu  kan  det  nævnes  som  et  mærkeligt  Punkt  ved  Talen  den 
20de  Oktober,  at  den  viser  Grev  Wedels  Uvilje  mod  Konskriptionen, 
navnlig  som  Militærbyrderne  var  i  Norge.  Hans  fra  England  med- 
bragte og  siden  altid  bevarede  Meninger  var  i  dette  Punkt  meget 
bestemte.  I  et  enkelt  Referat  heder  det:  „Wedel  var  særdeles  hidsig 
paa  Bøndernes  Vegne." 

Hans  politiske  Idealer  var  givne  efter  de  i  Ungdomsdagene  mod- 
tagne    Indtryk.     Som    det   britiske   Statsliv    havde   vist   ham   Fordelene 


1  Fr.  Schmidt  omtaler  i  sin  Dagbog  (S.  269)  et  skarpt  Sammenstød  mellem 
Grev  Wedel  og  Christie  i  denne  Anledning  med  dertil  knyttede  andre  Ud- 
talelser. 

Grev  J.  C.  H.  Wedel  Jarlsberg.     II.  ^^ 

ved  en  energisk  Regjering,  der  førte  an  i  Landets  Kampe,  saa  var  det 
hans  Ønske  at  se  sit  Land,  med  de  ved  dets  Forhold  nødvendiggjorte 
Forandringer,  grundlægge  en  ny  Statstilværelse,  og  i  hans  Angreb  paa 
den  danske  Styrelse  var  det  Modsætningen  til  de  britiske  Idealer,  som 
gav  ham  meget  af  Impulsen. 

Den  store  Tale  blev  den  7de  November  trykt  i  Bladet  Tiden. 
Denne  Offentliggjørelse  vakte  Anstød,  da  det  tidligere  af  Stortinget 
havde  været  besluttet,  at  man  ikke  skulde  offentliggjøre  Indstillingen 
fra  den  Komité,  der  havde  undersøgt  Rigets  Tilstand,  og  nu  Grev 
Wedel  netop  havde  benyttet  disse  Materialier  og  paa  dem  bygget  sin 
videre  Udvikling.  I  Stortinget  blev  Talens  Trykning  paatalt,  og  Sekre- 
tæren, som  havde  udleveret  den  til  Tidenes  Redaktør,  blev  i  den  An- 
ledning dadlet.  Imidlertid  blev  han  forsvaret  af  andre,  og  der  fattedes 
ingen  mod  ham  rettet  Beslutning \ 

Efter  Foreningens  Afslutning  var  heller  ikke  de  Grunde  længere 
forhaanden,  som  tidligere  havde  gjort  Taushed  tilraadelig.  Tværtimod 
maatte  det  nu  kunne  forlanges,  at  der  kastedes  fuldt  Lys  over  Stillingen, 
for  at  retfærdiggjøre  de  fattede  Beslutninger,  og  da  var  Offentliggjørelsen 
af  Grev  Wedels  Tale  det  bedste  Middel,  bedre  end  selve  den  Indstilling, 
af  hvilken  han  havde  tåget  mange  af  sine  Oplysninger.  Det  er  selv- 
indlysende,  at  han  har  været  vidende  om,  at  denne  Tale  skulde  blive 
trykt,  og  det  kan  være  sandsynligt,  at  Tanken  først  udgik  fra  ham. 
Imidlertid  ansaa  han  det  ikke  nødvendigt  at  meddele  noget  om  sit 
personlige  Forhold,  og  Debatten  i  Stortinget  dreiede  sig  alene  om 
Sekretærens  Befatning  med  Udleveringen. 

Den  20de  Oktober  havde  Grev  Wedel  talt  til  sine  Landsmænd.  Da 
han  den  8de  November  som  Ordfører  for  Stortingsdeputationen  havde 
Foretræde  for  Kronprins  Carl  Johan,  var  det  paa  sine  Landsmænds 
Vegne,  han  talte.  Hvad  han  sagde  til  den  nye  Kronprins,  var  dog 
ikke  stemmende  med  hans  Landsmænds  Meninger.  Det  var  Talerens 
egen  personlige  Stemning,  som  der  fik  for  stor  Magt  og  bragte  ham 
ind  paa  Overdrivelser.  En  mere  forsigtig  Natur  vilde  nøiere  have  veiet 
Ordene  og  tænkt  paa  de  mulige  Indvendinger,  der  senere  kunde  gjøres. 
Men  en  saadan  var  ikke  Grev  Wedel.  Han  saa  nu  Begivenhederne 
som  den,  der  havde  kjæmpet  mod  Overmagtens  Tryk  uden  at  opgive 
Haabet,   og   som    derefter    pludselig  havde    faaet  Ret.     Saa  hilsede  han 


Debatten    refereres   af  Fr.    Schmidt    {Dagbog,    S.    284    flg.),    P.    Motzfeldt 
(Breve  og  Optegnelser,  S.  80)  og  Jørgen  Aall  (Dagbog,  S.  395). 

begeistret    den    nye   Tid,   som   han  haabede   at  se  oprinde  over  Fædre- 
landet,  og  den  Fyrste,  der  skulde  være  denne  nye  Tids  Bærer. 

Det  var  den  første  Gang,  Grev  Wedel  havde  Foretræde  for  Carl 
Johan*.  Historien  kjender  kun  de  officielle  Taler,  som  derved  ud- 
veksledes.  Men  det  kan  ikke  feile,  at  der  ogsaa  er  forefaldt  private 
Samtaler,  og  at  allerede  nu  Grundtrækkene  i  den  tilkommende  Ordning 
af  Norges  Administration  er  blevne  opgjorte. 

Tiltrods  for  den  Aabenhed,  hvormed  Grev  Wedel  havde  talt  til 
Kronprinsen,  havde  han  selv  en  Følelse  af,  at  han  ikke  inden  de 
svenske  Statsmænds  Kredse  blev  modtagen  med  fuld  Hjertelighed.  De 
vidste,  at  han  var  Foreningens  varme  Ven,  at  han  endog  var  beredt 
paa  at  give  denne  en  stor  Vidde.  Alligevel  mente  han,  at  de  nærede 
Tvivl  om  hans  Hensigter.  Han  erkjendte  ikke  Kielerfreden  og  den 
danske  Konges  Ret  til  at  cedere  Norge,  uden  som  historiske  Kjends- 
gjerninger ;  han  holdt  paa  Norges  lige  Ret  med  Sverige  og  ønskede  en 
Forandring  af  Sveriges  lige  saa  vel  som  af  Norges  Grundlov.  Det 
var  antagelig  bl.  a.  Bevidstheden  herom,  som  bestyrkede  ham  i  Troen 
paa,  at  hans  egen  Aabenhed  ikke  blev  mødt  med  samme  Følelser. 

Under  Reisen  til  Frederikshald  indtraf  der  et  Tilfælde,  hvori  han 
mente  at  finde  et  Holdepunkt  for  denne  sin  Mistillid.  Hans  Kuffert 
forsvandt  under  Reisen  gjennem  den  af  de  svenske  Tropper  besatte 
Del  af  Smaalenene,  og  han  fik  den  aldrig  tilbage.  Han  stod  siden,  lige 
til  sin  Død,  i  den  Tro,  at  altfor  tjenstivrige  svenske  Militære  havde 
undersøgt  hans  Kuffert,  og  at  det  senere  for  at  skjule  dens  Aabning 
havde  været  nødvendigt  at  lade  den  forsvinde.  Med  Kufferten  forsvandt 
ogsaa  hans  Dekoration  som  Kommandør  af  Danebrogsordenen.  Fore- 
løbig  anskaffede  han  sig  ikke  nogen  ny,  og  der  gik  mange  Aar,  forinden 
han  mente  at  mærke  Behovet  af  en  saadan-. 

Ogsaa  ved  denne  Anledning  kom  Grev  Wedels  Uvilje  mod  den 
danske  Regjering  tilsyne.  Men  ogsaa  her  kan  det  siges,  at  han  havde 
handlet  klogere  og  værdigere  ved  at  lægge  den  mindre  for  Dagen. 
Alle  de  smaa  og  smaalige  Hensyn  kunde  nu  glemmes  over  de  store 
Resultater. 


*  J.  H.  Vogts  Optegnelser,  S.  43. 

-  Fr.  Schmidt,  Dagbog,  S.  280:  „Wedel  har  havt  det  Uheld  paa  Reisen  til 
Frederikshald,  at  hans  Vadsæk,  hvori  laae  hans  Stadsklæder,  er  bleven  stjaalen 
af  Vognen,  saa  han  nu  ikke  kan  vise  sig  for  sine  Venner  i  sin  Herlighed.'^  — 
Grev  Wedel  har  ofte  selv  talt  med  sine  Sønner  om  denne  Sag.  —  Om  den 
svenske  Mistanke  mod  Grev  Wedel  smlgn.  C.  C.  Bonde,  Sverige  och  Norge 
1814,  S.  155. 

Grev  Wedel  havde  heller  ikke  paa  det  overordentlige  Storting, 
mere  end  paa  Eidsvold,  været  en  Leder  i  dette  Ords  almindelige  For- 
stand. Han  beherskede  i  denne  Forsamling  hverken  en  parlamentarisk 
Majoritet  eller  en  Minoritet.  Men  han  stod  der  som  den  Spaamand, 
der  af  Begivenhederne  havde  faaet  Ret  i  sine  Forudsigelser,  og  som 
den,  der  under  den  nye  Tingenes  Orden  vilde  faa  megen  Betydning  og 
Indflydelse.  Følelsen  heraf  kunde  hos  mange  fremkalde  en  vis  Uvilje 
og  Misstemning,  saaledes  som  den  navnlig  kommer  tilsyne  hos  den 
stærkt  dansksindede  Fr.  Schmidt.  Grev  Wedel  maatte  føle  dette,  selv 
om  han  kunde  overse  det.  Ogsaa  her  var  han  en  ensom  Mand,  der 
mere  var  henvist  til  at  søge  Støtte  i  sine  Kollegers  Forstand  end  i 
deres  Sympatier.  Med  al  sin  personlige  Kampiver,  var  han  dog,  ogsaa 
i  sin  politiske  Opfatning,  en  Fredens  Mand.  Men  dette  kunde  endnu 
ikke  helt  vise  sig,  og  for  en  Del  har  ogsaa  hans  egen  personlige  Op- 
træden  bidraget  til  at  gjøre  hans  Stilling  vanskelig.  At  skjule  sine 
Meninger  og  forsigtig  holde  sig  tilbage,  var  overhovedet  ikke  hans 
Sædvane,  og  han  var  ikke  bange  for  at  vise,  hvorledes  han  følte  og 
tænkte.  Da  Kommissærerne  ankom  til  Hovedstaden  fra  Sverige,  og 
alle  andre  holdt  sig  borte,  forsaavidt  de  ikke  var  nødsagede  til  at  vise 
officiel  Høflighed,  kom  han  dem  venlig  og  tillidsfuldt  imøde.  Han  red 
ind  fra  Bogstad  paa  Besøg  til  dem,  uden  at  bryde  sig  om  de  Haansord, 
der  slængtes  efter  ham^ 

Ved  flere  Leiligheder  maa  han  ogsaa  have  optraadt  paa  en  Maade, 
der  irriterede  hans  Modstandere;  han  følte  sig  sikrere  end  paa 
Eidsvold,  og  dette  bragte  ham  til  at  være  mere  uforsigtig  i  sine  Ord. 
Hans  Modstandere  var  kun  altfor  vante  til  at  mistænke  hans  Hen- 
sigters  Renhed,  og  naar  de  nu  i  ham  ved  forskjellige  Anledninger 
traf  en  Talsmand  for  de  kongelige  Kommissærers  Forslag,  vakte 
dette  nye  mistænkelige  Følelser.  Det  manglede  da  heller  ikke  ved 
dette  Storting  paa  personlige  Sammenstød,  der  kunde  vække  og  vakte 
Bitterhed. 

Imidlertid  naaedes  det  store  Maal,  Sikringen  af  den  skandinaviske 
Halvøs  indre  Fred,  gjennem  de  af  det  overordentlige  Storting  vedtagne 
Beslutninger.  Fædrelandets  Fred  var  Grev  Wedels  Ideal,  og  hvad  han 
drømte  om  i  Kampens  lange  Aar,  det  var  nu  blevet  Virkelighed.  Hans 
Fredskjærlighed  var  modnet  under  de  ensomme  Nætter  paa  Havet, 
under    de    mange    ængstelige    Timer,    fulde    af   Bekymring    for  Norges 


'   Svensk  historisk  tidskrift,  XII  (1892),  S.  26. 

Fremtid.  Nu  kunde  Freden  udnyttes.  Forst  maatte  dog  Arbeidet  be- 
troes til  dygtige  Hænder,  og  det  blev  den  første  Opgave,  hvis  Løsning 
blev  betroet  Grev  Wedel. 

Naar  han  da  saa  tilbage  paa  alt,  som  var  skeet  i  det  sidste  mærke- 
lige  Aar,  kunde  meget  tåge  sig  forunderlig  ud.  I  mange  Dele  maatte 
det  forekomme  ham,  som  om  de  rene  Tilfældigheder  havde  raadet,  idet 
han  ikke  kunde  kjende  til,  hvad  der  virkelig  havde  bestemt  Udfaldet. 
Medens  det  for  andre,  som  ikke  havde  flere  Forudsætninger,  snart  blev 
til  en  Doktrin,  at  det  norske  Folk  under  en  Visdommens  Inspiration 
havde  bestemt  alt,  blev  det  for  Grev  Wedel,  som  om  de  klingende 
Ord  væsentlig  havde  været  tomme  Talemaader,  og  hans  Syn  paa  Be- 
givenhederne  blev  i  store  Dele  stemmende  med,  hvad  Welhaven  mange 
Aar  senere  gav  Udtryk  i  de  bekjendte  Linier: 

og  Friheds  Demant  blev  saa  godt  som  funden, 
og  Tvangen  knustes  som  et  Potteskaar. 

Men  dette  var  Uret;  det  var  Uret  mod  Norge,  som  det  var  Uret 
mod  Grev  Wedel  selv,  —  Uret   mod  alle,   som    havde   lidt  og  arbeidet. 

Imidlertid  var  Foreningen  fra  November  1814  en  sikker  Kjends- 
gjerning.  Men  den  var  anderledes,  end  Grev  Wedel  havde  tænkt  sig 
den.  Det  var  en  løsere  Union,  end  han  havde  anseet  hensigtsmæssig, 
—  en  Union  uden  sammenbindende  Institutioner,  og  det  var  en  Union, 
hvori  Norges  Selvstændighed  og  Ligeberettigelse  ikke  var  udtrykt  gjen- 
nem  ydre  Former  paa  den  Maade,  som  han  havde  ønsket. 

Grev  Wedel  bøiede  sig  for  det,  som  var  skeet.  Han  var  og  blev 
tro  mod  den  Forfatning  og  den  Union,  som  var  fremgaaet  af  Begiven- 
hederne,  —  hvad  han  saa  meget  lettere  kunde  gjøre,  som  disse  tillige 
havde  hidført  den  Fred,  for  hvilken  han  i  Aarrækker  havde  bragt  de 
største  Ofre.  Freden  var  der  paa  ny.  I  dens  Ly  kunde  hver  Mand 
i  Norges  Land  —  ja,  paa  hele  den  skandinaviske  Halvø  atter  gaa  til 
sin  Gjerning,  uden  at  frygte  for  nye  Ulykker. 

Men  med  Freden,  denne  lykkebringende  Fred,  som  nu  var  det 
Resultat,  hvis  Velsignelse  blev  mest  iøinefaldende  for  alle,  fulgte  ikke 
for  Grev  Wedel  nogen  Hvilens  Tid.  For  hans  uslidelige  Arbeidskraft, 
for  hans  uovervindelige  Energi,  for  hans  Statsmandsblik  forelaa  der 
nye  Opgaver.  Fædrelandet  behøvede  ham  fremdeles,  —  end  mere  end 
før,  og  han  kaldtes  til  nyt  Arbeide,  fuldt  saa  anstrængende,  fuldt  saa 
alvorsfuldt  som  noget,  der  før  var  lagt  paa  hans  Skuldre.  Samvittig- 
hedsfuld  og  selvfornegtende  som  altid,  tog  han  dette  Arbeide  paa  sig,  og 

han  udførte  det  under  de  vanskeligste  Forhold,  paa  en  Maade,  der  blev 
Fædrelandet  til  den  største  Velsignelse. 

Medens  andre  kunde  vende  hjem  til  sin  huslige  Arne,  kaldtes  han 
atter  bort  fra  den.  Hans  Families  Kreds  blev  mod  Slutningen  af 
1814  atter  forøget,  idet  hans  Hustru  den  15de  December  skjænkede 
ham  en  Datter,  der  fik  Navnet  Caroline,  efter  hans  Søster.  Til 
hende  sluttede  hans  Hjerte  sig  med  voksende  Ømhed;  hun  var  den 
kjæreste  i  Barneflokken  ^  Familiekredsen  paa  Bogstad  kom  nu  mest 
til  at  samles  om  Grevinde  Wedel,  medens  hendes  Mand  i  Hovedstaden 
fik  sig  anvist  et  nyt,  stort  Virkefelt,  og  medens  hendes  Fader  kaldtes 
udenfor  Landet.  Som  opofrende  Hustru,  som  god  og  kjærlig  Moder 
faldt  det  hende  let  at  samle  de  mange  om  sig,  der  var  knyttede  til 
dette  Hjem.  Som  sin  Ægtefælle  eiede  ogsaa  hun  den  Aandens  og 
Legemets  Kraft,  som  krævedes  til  at  fylde  en  saadan  Stilling. 


*   Om  hendes  Daab  27de  Mai  \S\b  sqY'\\els,  Dagbogs-Optegnelser,  1815—1816, 
S.  99. 


Grevinde  Karen  Wedel  Jarlsberg,  født  Anker. 

(Efter  Blyantstegning  af  O.  J.  Sodermark.) 


XV. 

STATSRAADET  AF  18"^  NOVEMBER  1814. 


I  Hovedstaden  gjensaaes  Kronprinsen  —  nu  Rigets  faktiske  Regent 
—  og  Grev  Wedel,  og  de  havde  her  Overlægninger  af  den  vigtigste 
Beskaffenhed,  først  af  alt  angaaende  Udnævnelsen  af  det  nye  Stats- 
raad.  Efter  Jacob  Aalls  Erindringer  og  P.  Chr.  Holsts  Optegnelser  er 
det  sikkert,  at  Carl  Johan  væsentlig  lagde  denne  Sag  i  Grev  Wedels 
Haand.  Denne  var  derved  den  bedste  Raadgiver,  som  kunde  vælges. 
Om  han  i  sine  Ord  havde  kunnet  være  hensynsløs,  undertiden  ogsaa 
ubetænksom,  saa  var  han  i  sine  Raad  og  i  sine  Handlinger  den  om- 
hyggelige og  forsigtige  Mand,  der  søgte  og  lykkedes  at  finde  et  Stats- 
raad,  der  kunde  give  det  bedste  Udtryk  for  Nationens  Meninger  og 
Ønsker.  Grev  Wedel  var  her  lydhør  for  sine  Landsmænds  Stemme. 
Hans  Syn  paa  Fædrelandets  Fremtid  havde  vist  sig  at  være  det  bedst 
grundede,  og  nu  lagde  han  Varetagelsen  af  dets  Velfærd  for  en  stor 
Del  i  sine  fordums  personlige  Modstanderes  Hænder. 

Udnævnelsen  af  dette  Statsraad  er  i  lige  Grad  hædrende  for  Carl 
Johan,  for  Grev  Wedel  og  for  de  Mænd,  som  kaldtes  til  at  tåge  Sæde  i 
Regjeringen.  Det  kunde  synes  at  være  et  dristigt  Experiment,  som 
her  blev  gjort.  Men  Udgangen  viste,  at  Carl  Johan  handlede  rigtig,  da 
han  fulgte  de  Raad,  han  modtog  af  Grev  Wedel,  og  at  denne  havde 
handlet  ligesaa  rigtig,  da  han  gav  sine  Raad,  og  derved  saa  bort  fra 
alt,  som  tidligere  havde  skilt  ham  fra  saa  mange  af  hans  Lands  frem- 
.j;rædende  Mænd. 

Selv  modtog  Grev  Wedel  Kronprinsens  Kaldelse  til  at  indtræde  i 
Statsraadet  og  fulgte  denne  uden  Nølen.  Den  Gren  af  Administrationen, 
som  naturlig  var  ham  anvist,  var  Finansvæsenet.  Christian  Frederik 
havde   i   sin  Tid  tænkt   paa   ham   som   dettes   Chef,   men  havde  aldrig 

fundet  Leilighed  til  at  gjøre  ham  et  saadant  Tilbud.  Nu  var  der 
ingen,  som  var  nærmere  til  at  træde  ind  i  denne  Stilling  og  dermed 
overtage  den  Post  inden  Regjeringen,  som  under  de  daværende  Forhold 
ikke  alene  var  den  vigtigste,  men  ogsaa  den  vanskeligste. 

Som  den  økonomiske  og  politiske  Stilling  var  efter  1814,  kan  det 
uden  Overdrivelse  siges,  at  Opretholdelsen  af  Fædrelandets  Selv- 
stændighed  væsentlig  var  afhængig  af  den  Dygtighed,  hvormed  Grev 
Wedel  i  de  nærmestkommende  Aar  kunde  lede  Finansstyrelsen  og 
indfrie  de  denne  paahvilende  Forpligtelser.  Han  skulde  vise  og  sikre 
Norges  Evne  til  at  føre  sin  Tilværelse  som  Stat  med  selvstændig  Or- 
ganisation,  Slog  Finanserne  Feil,  maatte  det  ventes,  at  meget  andet 
vilde  gaa  med  i  deres  Ødelæggelse. 

Men  saa  gjaldt  det  tillige  om  at  skaffe  Statsraadet  for  øvrigt  den 
bedst  mulige  Sammensætning,  og  her  feirede  Carl  Johans  og  Grev 
Wedels  maadeholdne,  kloge  Statskunst  en  virkelig  Triumf. 

Grev  Wedel  valgte  ikke  de  Mænd,  han  foreslog  som  sine  nye 
Kolleger,  efter  personlige  Følelser.  Kun  et  eneste  Hensyn  fik  derved 
raade.  Hensynet  til,  hvem  der  kunde  yde  det  meste  og  det  bedste 
Arbeide  for  Fædrelandet.  Han,  som  vanskelig  kunde  glemme  de 
Krænkelser,  han  havde  lidt  af  den  Fyrste,  der  nu  igjen  var  Danmarks 
Tronfølger,  kunde  i  sit  Forhold  til  Landsmænd  og  til  de  Danske,  der 
knyttede  sin  Skjæbne  til  Norges,  lægge  tilside  enhver  Følelse  af 
gammel  Misstemning,  ja,  med  samme  Overlegenhed  se  bort  fra  person- 
lige Rivninger  af  nyeste  Datum,  for  at  kunne  samle  de  dygtigste 
Kræfter  om  Arbeidet  for  Fædrelandets  Fremgang.  Det  Statsraad,  der 
blev  sammensat  paa  denne  Maade,  maatte  ogsaa  deri  faa  et  følge- 
værdigt  Exempel,  der  kunde  bringe  dets  Medlemmer  til  at  sætte  alle 
andre  Hensyn  tilside.  Det  Maadehold,  den  politiske  Hensynsfuldhed, 
som  kom  tilsyne  ved  Udnævnelsen  af  Regjeringens  nye  Medlemmer, 
virkede  beroligende  paa  Folket.  Her  var  givet  det  bedste  Bevis  for, 
at  den  tidligere  Strid  skulde  glemmes,  —  at  Tanken  kun  skulde  rettes 
paa  Betryggelsen  af  Norges  Fremtid.  Saaledes  blev  det  ogsaa  muligt 
at  gjennemføre  Overgangen  til  de  nye  Forhold  paa  den  letteste  Maade, 
næsten  umærkelig. 

Som  Regjeringens  første  Medlem,  som  Statholder  og  Kongens 
Repræsentant,  var  den  svenske  Grev  Hans  Henrik  von  Essen  at 
betragte  som  selvskreven.  Han  var  allerede  i  Februar  udnævnt  til 
Norges  Generalguvernør,  og  denne  Udnævnelse  blev  nu  ombyttet  med 
en  ny,  idet  han  Ilte  November  indtraadte  i  Regjeringen  som  Statholder. 

Valget  af  ham  laa  helt  udenfor  Kronprinsens  Forhandlinger  med  Grev 
Wedel.  Foruden  Grev  v.  Essen  bestod  Regjeringen  da  af  Christian 
Frederiks  Statsraader,  Rosenkrantz,  Sommerhielm,  Collett  og 
N.  Aall,  samt  af  de  to  af  det  overordentlige  Storting  tilforordnede 
militære    Medlemmer,    Oberst    Hegeraiann    og    Kommandør   Fasting  '. 

I  de  følgende  Dage  førtes  de  intime  Overlægninger  mellem  Carl 
Johan  og  Grev  Wedel,  og  den  18de  November  udnævntes  det  nødven- 
dige Antal  nye  Statsraader  for  at  kunne  have  en  fuldtallig  Regjering. 

Til  den  nyoprettede  Post  som  norsk  Statsminister  i  Stockholm 
havde  Grev  Wedel  udpeget  sin  Meningsfælle,  sin  Svigerfader,  Kammer- 
herre Peder  Anker  paa  Bogstad,  Der  var  i  Øieblikket  ingen  norsk 
Mand,  der  kunde  være  mere  skikket  for  denne  repræsentative  Stilling. 
Valget  vandt  i  Norge  almindeligt  Bifald,  og  da  den  nye  Statsminister 
kom  til  Stockholm,  blev  det  der  villig  erkjendt,  at  han  i  dette  Øieblik 
var  den  rette  Mand  for  Stillingen.  I  sit  tidligere  Embede  som  General- 
Veiintendant  havde  Peder  Anker  paa  talrige  Reiser  erhvervet  et  mere 
omfattende  Kjendskab  til  de  forskjellige  Dele  af  Norge  end  vistnok 
nogen  af  hans  samtidige  Landsmænd.  Hans  store  Formue  satte  ham 
derhos  istand  til  at  føre  et  elegant  Hus,  med  megen  Repræsentation; 
ogsaa  dette  var  et  Moment  af  Vægt  for  Valget.  Peder  Anker  satte 
Hensynet  til  sin  høie  Alder  tilside,  idet  han  modtog  den  ansvarsfulde 
Post,  der  blev  ham  buden-. 


'  I  Jorgen  Aalls  Dagbog  for  12te  Oktbr.  heder  det  om  Stortingets  Forhandlinger 
i  Anledning  af  disse  militære  Chefers  Tilforordning  til  Statsraadet:  „Grev 
Wedel  alleguerede  mod  Forøgelsen  af  Statsraadets  Personale,  at  det  stred  imod 
den  Vaersomhed  vi  burde  iagttage  under  vort  Forhold  til  en  fremmed  Magt. 
Landsdommer  Nansen  derimod  med  flere  opponerede  Grevens  Mening.''  Bidrag 
til  Norges  Historie  i  1814,  II,  S.  376. 

-  Løvenskiold  var  i  November  paa  et  kort  Besøg  i  Christiania,  hvor  Kron- 
prinsen tilbød  ham  at  indtræde  i  den  nye  Regjering,  hvad  han  imidlertid 
afslog.  A.  Faye,  Statholder  Severin  Løvenskiold,  S.  8.  Om  dette  Besøg  tales 
i  et  Brev  fra  Løvenskiold  til  Nicolai  Wergeland  (Original  i  Thv.  Boecks  Sam- 
ling), der  lyder  saaledes: 

Fossum  ved  Skien  d.  Jdie  X^r  1814. 
Taknemmeligen  har  ieg  ved  Deres  Velærværdigheds  høistærede  af  16^f  f. 
M.  modtaget  et  saare  interessant  Beviis  paa  Deres  venskabelige  Erindring, 
hvorfor  ieg  herved  frembærer  min  forbindtligste  Taksigelse.  Deres  sande  og 
skiønne  Foredrag,  caraeteriserer  lige  meget  Fædrelandsvennen,  Tænkeren  og 
Taleren!  Deres  Tale  vil  forhaabentlig  berigtige  mangen  Mistydning,  hvorfor 
De  og  ieg  og  fleere  Fædrelands  Venner  have  været  Ojfere,  og  derfor  skylde  vi 
Dem  alle  Tak.  Ogsaa  ieg  seer.  Gud  skee  Takl  tilfreds  tilbage  paa  min  hid- 
indtil  spildte   Rolle,  hvorunder  ieg.  Gud  er  mit  Vidne,  kun  tænkte  paa  Fædre- 

Af  de  tidligere  Statsraader  ønskede  Niels  Aall  at  træde  tilbage. 
Han  havde  bragt  store  Ofre,  da  han  forlod  sin  private  Virksomhed,  en 
af  de  største  ved  Skiensfjorden,  for  at  modtage  Christian  Frederiks 
Kaldelse  til  at  indtræde  i  Regjeringen,  og  Hensynet  til  disse  samme 
private  Forhold  gjorde  ham  det  nu  vanskeligt  at  forblive.  Han  kunde 
medtage  Bevidstheden  om  at  have  opfyldt  sin  Pligt  under  de  vanske- 
ligste Forhold,  hvori  en  norsk  Regjering  har  været  sat.  Særlig  vil  den 
Andel,  han  havde  i  den  lykkelige  Afslutning  af  Konventionen  i  Moss, 
for  altid  give  ham  Ret  til  at  nævnes  mellem  Fædrelandets  mest  for- 
tjente Mænd.  Han  havde  i  1814  forestaaet  det  andet  Regjerings- 
Departement  for  Handels-  og  Toldsager.  Efter  eget  Ønske  kom  han 
ikke  paa  den  nye  Forslagsliste.  Paa  Listen  havde  derimod  Grev  Wedel 
opført  sin  Meningsfælle  og  Ven  fra  Eidsvold,  N.  Aalls  Broder,  Jacob 
Aall;  men  det  overraskede  ham  neppe,  da  han  af  denne  modtog  et 
afslaaende  Svar.  Heller  ikke  Jacob  Aalls  private  Stilling  kunde  tillade 
ham  at  overtage  en  Plads  i  Regjeringen,  og  dette  stemte  desuden  heller 
ikke  med  hans  personlige  Tilbøielighed. 

En  anden  Mand,  der  ogsaa  modtog  Tilbud  om  at  indtræde  i  Regje- 
ringen, —  og  det  fra  Kronprinsen  selv  —  var  Christie.  Ingen  kunde 
være  mere  selvskreven  til  at  erholde  en  saadan  Kaldelse;  om  ingen 
anden  vilde  i  1814  det  hele  Folks  Stemmer  have  sariSlet  sig  saaledes 
som  om  ham,  der  nu  stod  paa  Popularitetens  Høide.  Christie  havde 
ved  sin  Ledelse  af  Underhandlingerne  med  de  kongelige  Kommissærer 
og  af  det  overordentlige  Stortings  Forhandlinger  kastet  Glans  over  sit 
Navn,  og  han  havde  tillige,  idet  han  for  første  Gang  mødtes  med  Kron- 
prinsen, gjort  et  meget  stærkt  Indtryk  paa  denne.  Carl  Johan  nærede 
altid  siden  store  Tanker  om  Præsidenten  paa  det  første  overordentlige 
Storting,  og  det  Tilbud,    som    han    nu   gjorde  ham    om   at   overtage   en 


landets   Hæder   og   Gavn,   hvorunder  egen   Interesse   aldrig  kom  i  Beregning, 
hvorunder  ieg  stedse  tænkte  og  talte  efter  bedste  Overbeviisning. 

Jeg  har  tilbragt  4  interessante  Dage  hos  vor  Kronprints  i  Xiania,  og  har 
ieg  siden  Kieler  Freden  stedse  anseet  den  nu  fuldførte  Forening,  som  eneste 
Rednings  Middel  for  vort  Fødeland,  saa  er  denne  Forening  mig  dobbelt  kiær, 
efter  at  ieg  har  lært  at  kiende  den  stoere  og  elskværdige  Mand,  til  hvem  vort 
Fædrelands  Styrelse  anbetroedes ;  thi  aldrig  fant  ieg  hos  nogen  Dødelig  saa 
megen  Stoerhed  og  Elskværdighed  forenet,  som  hos  denne  Fyrste. 

Jeg  anbefaler  mig  Deres  Velærværdigheds  venskabelige  Erindring,  og  hen- 
lever  med  uforanderlig  Agtelse  og  Hengivenhed  Deres 

ærbødige 

Løvenskiold. 
S.  T.  Hr.  Pastor  Wergeland ! 

Post  i  Regjeringen,  blev  ikke  den  sidste  Kaldelse,  der  udgik  til  Christie. 
Men  denne  var  bestemt  paa  at  unddrage  sig  Æren.  Hver  Gang  han 
modtog  en  saadan  Kaldelse,  blev  Svaret  det  samme,  et  Afslag.  Han 
nærede  stor  Ulyst  til  at  træde  ind  i  høie,  ansvarsfulde  Stillinger.  Det 
jævne  rolige  Liv  med  gode  Venner  i  Bergen  var  hans  Ideal,  og  han 
trivedes  ikke  paa  Østlandet.  Han  kunde  ikke  overtale  sig  selv  til  at 
skilles  fra  Vennekredsen  Quodlibet,  og  den  norske  Regjering  fik  derfor 
aldrig  i  sin  Midte  se  denne  Mand,  som  ellers  for  alle  Tider  vilde  været 
en  af  dens  allerbetydeligste   Medlemmer. 

Ogsaa  Marcus  Gjøe  Rosenkrantz  ønskede  at  opgive  sin  Stats- 
raadspost.  „Da  Foreningen  var  sluttet,"  —  heder  det  hos  Jac.  Aall  — 
„tabte  han  Lysten  til  en  alvorlig  Deltagelse  i  Statsforretninger,  og  ved 
en  frivillig  Fratrædelse  udelukkede  han  sig  fra  Forretninger,  hvis  Byrde 
han  neppe,  under  Tingenes  nye  Skikkelse  og  Statsstyrelsens  forandrede 
Former,  var  skikket  til  at  bære."  Det  var  hos  ham  mere  Karakterens 
Grundhæderlighed  end  Evnernes  Skarphed,  der  gav  ham  en  høi  Plads 
mellem  Mændene  fra  1814.  Foreløbig  blev  han  staaende  som  Medlem 
af  Regjeringen,  skjønt  han  ikke  havde  noget  særeget  Departement,  kun 
var  Direktor  for  Rigsbanken.  Ved  Udgangen  af  Januar  1815  fratraadte 
han  helt. 

SoMMERHiELM  Og  JoNAS  CoLLETT  forblev  paa  sine  gamle  Poster. 
Begge  hørte  de  til  Christian  Frederiks  fortrolige  Vennekreds,  og  Som- 
merhielm  fortsatte  endnu  ind  i  1815  sin  Forbindelse  med  den  tidligere 
Konge.  De  blev  nu  Traditionens  Bærere  i  Regjeringen.  Grev  Wedel 
tog  alene  Hensyn  til  deres  Evner,  deres  Kjærlighed  til  Fædrelandet, 
uden  at  mindes  deres  tidligere  fremholdte  politiske  Anskuelser.  Collett 
delte  med  N.  Aall  Æren  for  den  heldige  Afslutning  af  Konventionen  i 
Moss  og  har  dermed  ogsaa  samme  Adkomst  som  sin  Kollega  til  Lands- 
mænds  ærefrygtsfulde  Erkjendtlighed  og  Taknemmelighed. 

Af  de  nye  Medlemmer,  som  Grev  Wedel  foreslog  for  Carl  Johan 
til  Optagelse  i  Regjeringen,  og  hvis  Valg  Kronprinsen  godkjendte,  maa 
først  nævnes  Kaptein  Peter  Motzfeldt.  Netop  Valget  af  ham  er 
betegnende  for  de  Grundsætninger,  Grev  Wedel  nu  fulgte.  Motzfeldt 
var  oprindelig  en  Repræsentant  for  den  Ultrapolitik,  for  hvilken  paa 
hans  Hjemsted,  Bergen,  Tonen  blev  angiven  af  Biskop  J.  N.  Brun. 
Han  fornegtede  aldrig  sin  Fortid,  og  hans  om  Høsten  1814  nyvundne, 
siden  fastholdte  Overbevisning  blev  ham  kun  en  Forstandens,  ikke  en 
Hjertets  Sag.  Paa  Eidsvold  havde  han,  skjønt  en  varm  Tilhænger  af 
Christian   Frederiks    Politik,    saa    langt   han    kunde   overskue    den,  ikke 

deltaget  i  den  Forkjætring  af  Minoriteten,  hvortil  Prinsregenten  angav 
Tonen,  og  han  havde  ikke  i  sine  politiske  Modstandere  seet  personlige 
Fiender.  Han  havde  ikke  noget  uopgjort  Mellemværende  med  den 
anden  Part  og  maatte  allerede  derved  gjøre  sig  bemærket  som  en  Mand, 
der  let  kunde  samarbeide  i  Fædrelandets  Tjeneste  paa  Grundlag  af  nye 
politiske  Forhold.  Motzfeldt  modtog  Kaldet  og  indtraadte  i  Regjeringen 
tiltrods  for,  at  han  ikke  ubetinget  troede  paa  disse  Forholds  Varighed, 
og  ligesom  Christie  helst  havde  foretrukket  at  blive  i  Bergen,  sammen 
med  Vennerne  af  Qiiodlibet. 

Oberst  Didrik  Hegermann  var  et  Sidestykke  til  Motzfeldt  i  Hen- 
seende til  politiske  Meninger.  Han  viste  sig,  siger  Jac.  Aall,  „som  en 
dygtig,  kundskabsrig  og  retsindig  Mand,  i  hvilken  Stilling  han  end 
fremtraadte,  og  orienterede  sig  med  Lethed  i  enhver."  Han  nød  per- 
sonlig stor  Anseelse  og  var  en  Vinding  for  den  nye  Regjering,  i 
hvilken  han  dog  ikke  forblev  længe.  General-Politidirektør  Diriks  var 
ikke  foreslaaet  af  Grev  Wedel.  Det  var  Kronprinsen  selv,  som  bestemte 
hans  Valg^  Henrik  Wergeland  har  givet  følgende  Karakteristik  af  ham 
fra  Eidsvold:  „En  lærd  og  klog  Jurist.  Tog  stor  Del  i  Forhandlin- 
gerne,  men  syntes  ligegyldig  for  Udfaldet.  Dansk  født  og  dansk  i  sit 
Hjerte."  Den  mere  humane  og  forbeholdne  Jac.  Aall  udtrykker  sig  om 
Diriks  i  disse  Ord:  „Diriks  havde  ytret  sig  med  megen  Varsomhed 
om  Fædrelandets  Stilling  og  bestræbte  sig  for  at  give  ethvert  Partis 
Tilhængere  sin  Ret.  Paa  Eidsvold  følte  han  sig  krænket  ved  flere  bitre 
Udtalelser  mod  Danmark  og  danske  Embedsmænd  og  havde  afholdt  sig 
fra  al  Deltagelse  i  politiske  Diskussioner,  medens  hans  Lovkundskab 
var  Konstitutions-Komitéen  til  stor  Veiledning  under  Grundlovens  Ud- 
arbeidelse.  Det  var  vistnok  denne  Lovkundskab,  som  banede  ham  Vei 
til  en  Post,  hvortil  han  havde  flere  indvortes  end  udvortes  Egenskaber." 
Hans  stærke  danske  Følelser  var  meget  forklarlige.  Diriks  var  først 
1806,  i  en  Alder  af  enogtredive  Aar,  kommen  til  Norge. 

Diriks  havde  ved  Siden  af  sine  øvrige  Stillinger  ogsaa  været  Pro- 
fessor ved  Universitetet,  hvor  han  dog  neppe  har  havt  Anledning  til 
at  holde  Forelæsninger.  Af  de  øvrige  Universitetslærere  var  der  tre, 
paa  hvem  Grev  Wedel  havde  sin  Opmærksomhed  henvendt,  og  af  hvem 
de  to  gik  ind  i  Regjeringen. 

Professor  Chr.  Krohg  var  af  disse  den  ene.  Hans  personlige 
Meninger    var    lidet    kjendte,    og    navnlig   havde    han    under   det    over- 

ordentlige  Storting  været  jævnlig  syg  og  kun  sjelden  havt  Anledning 
til  at  udtale  sig.  J.  Chr.  Berg  har  karakteriseret  ham  saaledes:  „Han 
var  en  Mand  af  Kundskaber  og  Duelighed,  men  forsigtig  indtil  Ængste- 
lighed."  Dette  tor  være  Sandhed.  Krohg  har  sandsynligvis  fra  at 
være  Christian  Frederiks  Tilhænger,  gaaet  den  sædvanlige  Udviklin- 
gens  Vei,  og  det  ser  ud,  som  om  han  i  Oktober  og  November  af 
Overbevisning  sluttede  sig  til  Foreningens  Venner  i  den  sikre  Tro,  at 
denne  vilde  være  gavnlig  for  Fædrelandet.  Ogsaa  han  hørte  til  de 
Statsraader,  der  ugjerne  traadte  ind  i  Regjeringen  og  heller  ikke  længe 
forblev  i  den. 

De  to  andre  Professorer,  der  kom  under  Overveielse,  var  Niels 
Treschow  og  Georg  Sverdrup.  Det  siges,  at  det  var  Hensynet  til 
Universitetets  Tarv,  der  tilsidst  bragte  Valget  til  at  falde  paa  Treschow. 
Sverdrup  ansaaes  som  uundværlig  ved  det  unge  Universitet,  „da  han"  — 
for  at  tale  med  Jacob  Aall  ~  «formedelst  sine  Kundskaber,  sit  Foredrags- 
Talent,  sit  alvorlige  Væsen  og  sin  værdige  Holdning  maatte  især  være 
skikket  til  at  virke  paa  den  unge  Slægt."  Det  er  Jac.  Aall,  som  med- 
deler, at  dette  var  Grunden  til,  at  Sverdrup  bestemtes  til  at  forblive 
ved  Universitetet,  medens  Treschow  lettere  kunde  undværes  og  derfor 
nu  kaldtes  til  at  tåge  Sæde  i  Regjeringen.  Aall  viser  sig  overalt  at  være 
en  paalidelig  Forfatter,  og  han  refererer  altid  efter  den  bedste  Hjemmel. 
Det  kan  derfor  ikke  betvivles,  at  han  her  rigtig  har  gjengivet,  hvad 
der  var  den  offentlige  Mening  om  de  to  Mænd,  og  at  han  ligeledes  har 
rammet  det  Ræsonnement,  som  ved  denne  Anledning  bestemte  Grev 
Wedel  og  lod  ham  træffe  sit  Valg.  Sverdrups  Nimbus  støttedes  væsentlig 
ved  de  nævnte  Egenskaber,  og  det  kan  godt  forstaaes,  at  han  af  den 
Grund  var  en  Skikkelse,  der  kunde  give  Universitetet  en  forøget  Au- 
toritet i  den  studerende  Ungdoms  Øine.  Grev  Wedels  personlige  For- 
hold til  Sverdrup  var  af  samme  Art  som  det,  hvori  han  stod  til  Motzfeldt. 
Ogsaa  Sverdrup  havde  paa  Eidsvold  holdt  sig  fjern  fra  Forkjætringen 
og  havde  ikke  unødig  krænket  Minoritetens  Mænd.  I  de  senere  Aar 
synes  han  at  have  været  uvenlig  stemt  mod  Grev  Wedel. 

Saavel  Sverdrup  som  Treschow  havde  af  Christian  Frederik  mod- 
taget  Ansættelse  i  den  Komité  for  Oplysnings-  og  Skolevæsenet,  som 
var  bleven  anordnet  samtidig  med  Regjeringsraadets  Udnævnelse,  og 
der  var  allerede  derved  vægtige  Grunde  forhaanden  til  at  søge  en  Chef 
for  det  nye  Kirkedepartement  i  en  af  dem.  Dette  Departement  skulde 
nemlig  herefter  træde  istedenfor  nævnte  Komité,  hvis  særegne  For- 
retninger nu  maatte  helt  ophøre. 

I  Henhold  til  den  før  nævnte  Betragtningsmaade  blev  altsaa  Treschow 
den  udkaarede.  Han  tilførte  neppe  Regjeringen  nogen  Styrke,  og  den 
Anseelse,  han  tidligere  havde  nydt  som  videnskabelig  Autoritet,  var 
bleven  stærkt  rokket  gjennem  hans  Deltagelse  i  det  overordentlige 
Stortings  Arbeider.  Det  var  en  udbredt  Mening,  at  han  ikke  havde 
magtet  den  Stilling,  der  til  en  Begyndelse  var  ham  overdragen,  at  lede 
Forhandlingerne  med  de  kongelige  Kommissærer,  —  at  han  havde  været 
for  rask  til  at  give  efter,  og  at  han  vel  meget  havde  betragtet  sig  som 
en  Talsmand  for  deres  Meninger,  med  de  derpaa  grundede  Forslag. 
„Den  gamle  svenske  Ko"  var  herefter  den  gamle  Filosofs  Klængenavn^ 

Den  haarde  Dom  over  Treschow  var  dog  ubillig.  Det  blev  en  Uret 
at  kalde  ham  bort  fra  hans  videnskabelige  Gjerning  og  kaste  ham  op 
i  Politiken.  Den  Svingning,  han  havde  gjennemgaaet,  havde  mange 
Sidestykker  i  Norge.  Han  havde,  da  han  blev  tilkaldt  af  Christian 
Frederik,  givet  denne  sine  Raad.  Begivenhederne  havde  bibragt  ham 
en  anden  Opfatning,  og  han  mente  at  handle  ret  ved  at  lægge  den 
aabent   for  Dagen,   da  Folket   kaldte  ham  til  at  træde    ind   i    Stortinget. 

For  det  praktiske  Liv  var  han  neppe  særdeles  skikket.  Men  det 
kan  dog  med  Grund  spørges,  hvor  den  Mand  var  at  finde,  der  vilde 
have  budt  bedre  Garantier  for  at  kunne  fylde  den  Post,  han  skulde 
overtage.  Visselig  ikke  Biskop  Bech,  om  hvem  det  forlød,  at  han 
havde  gjort  sig  Forhaabninger,  og  at  det  var  til  Trøst  for  Skuffelsen, 
han  samtidig  modtog  en  Udnævnelse  til  Prokansler  ved  Universitetet, 
et  Embede,  om  hvis  Forretningskreds  der  endnu  intet  var  bestemt. 

Udnævnelsen  af  de  nye  Statsraader  skede  som  før  nævnt  ved 
Kronprinsen  paa  Kong  Carl  XIIFs  Vegne  i  Statsraad  den  18de  November. 
Men  da  flere  af  de  udnævnte  sad  som  Medlemmer  af  det  over- 
ordentlige Storting,  var  det  foreløbig  alene  de  gamle  Medlemmer, 
der  fungerede.  Ikke  engang  Grev  von  Essen  var  med  at  underskrive 
Protokollen,  uagtet  han  for  det  meste  maa  have  deltaget  i  Moderne. 

Først  efter  Stortingets  Opløsning  blev  den  nye  Regjering  kon- 
stitueret.  Den  27de  November  Kl.  '3  forsamledes  Statsraadet  hos  Kron- 
prinsen, og  der  tog  for  første  Gang  Grev  Wedel  tillige  med  sine 
Kolleger,  Anker,  Hegermann,  Treschow,  Diriks,  Krohg  og  Motz- 
feldt Sæde  i  Statsraadet  samt  undertegnede  sin  skriftlige  Ed  til  Kongen 
og  Konstitutionen.  Fra  dette  Øieblik  af  var  den  norske  Regjering 
fuldtallig. 

Foruden  Medlemmer  af  Statsraadet  skulde  der  ogsaa  i  November 
1814  udnævnes  en  ny  Statssekretær.  Christian  Frederik  havde  i  denne 
Stilling  anvendt  sin  fortrolige,  von  Holten,  der  sammen  med  sin  Konge 
havde  forladt  Landet  og  nu  befandt  sig  paa  dansk  Grund.  I  hans  Sted 
havde  Krigsraad  Fischer  fungeret  som  konstitueret  Statssekretær. 
Nu   blev    det  Grev  Wedel    overdraget    at  bringe  en  ny  Mand  i  Forslag. 

Hans  Tanke  faldt  da  paa  den  konstituerede  Amtmand  i  Akershus, 
Foged  P.  Chr.  Holst,  der  i  nogen  Tid  havde  gjort  Tjeneste  som  en 
underordnet  Bestyrer  af  Finans-Departementet  med  Titel  af  Kommitteret, 
og  som  tillige  havde  været  paa  Bane  som  Kandidat  til  en  af  de  ledige 
Pladse  i  Statsraadet.    Holst  fik  Stillingen  og  blev  udnævnt28de  November. 

Det  var  et  heldigt  Greb  at  knytte  Holst  til  den  nye  Regjering. 
Grev  Wedel  kjendte  ham  personlig,  allerede  flere  Aar  før  denne  Tid. 
Fornemmelig  kunde  det  dog  være,  at  det  var  Peder  Anker,  som  hen- 
ledede Opmærksomheden  paa  Holst,  idet  denne  under  sin  Embeds- 
virksomhed  som  Foged  i  Aker  og  Follo  jævnlig  maa  være  kommen  i 
Berøring  med  Distriktets  største  Godseier,  og  var  bleven  hjulpen  af 
ham  i  sine  Finansielle  Vanskeligheder. 

Holst  var  en  administrativ  Kraft  af  Rang,  og  han  kunde  bedre  end 
de  fleste  andre  tåge  op  det  Arbeide,  som  paalaa  Statssekretæren.  Dennes 
Embedsforretninger  var  af  en  meget  anstrengende  Art,  nemlig  deri- 
gjennem,  at  han  i  de  talrige  og  ofte  langvarige  Regjeringsmøder  maatte 
føre  Protokollen.  Statssekretæren  fik  paa  mange  Maader  Indflydelse 
paa  den  formale  Anordning  af  Regjeringens  Arbeide  og  maatte  uden 
synderlig  Betænkning  træffe  Hovedindholdet  af  de  fattede  Beslutninger. 
Holst  var  selv  ikke  uden  Betænkeligheder.  Dels  havde  han  en  Anelse 
om,  at  Embedet  kunde  blive  byrdefuldt  og  overstige  hans  Evner,  idet 
han,  med  sin  beskedne  Natur,  nærede  Tvivl  om  sin  egen  Duelighed. 
Det  hele  var  ham  nyt  og  uvant,  og  han  havde  personlig  mere  Lyst  til 
at  træde  ind  i  et  andet,  mindre  ansvarsfuldt  Embede.  Derhos  nærede 
han  ogsaa  Betænkeligheder  af  en  anden  Art.  Han  havde  ved  en  enkelt 
Leilighed  havt  Anledning  til  at  se  den  nye  Statholder  og  ikke  følt  sig 
tiltalt  af  hans  Personlighed.  Saaledes  kviede  han  sig  ved  at  gaa  ind  i 
et  Embede,  hvorved  den  første  Forudsætning  var,  at  det  vilde  bringe 
ham  i  en  nær  personlig  Berøring  med  Statholderen.  Grev  Wedel  bort- 
ryddede  imidlertid  hans  Betænkeligheder,  og  den  6te  December  overtog 
Holst  sit  nye  Embede. 

Nogen  større  Udnævnelse  af  nye  Embedsmænd  fandt  for  øvrigt 
ikke   Sted.     En    enkelt  saadan    er   dog   at    mærke.     J.  Chr.  Berg  blev 

28de  November  udnævnt  til  Justitiarius  i  Akershus  Stiftsoverret.  For 
Grev  Wedel  var  det  kjærkomment  at  kunne  se  denne  hølt  begavede 
Jurist  knyttet  til  Hovedstaden,  hvor  nu  hans  store,  mangesidige  Kund- 
skabsforraad  kunde  være  paa  sin  Plads^ 

Ved  Valget  af  den  nye  Regjering  var  der  ogsaa  tåget  Hensyn  til 
de  forskjellige  Landsdeles  Repræsentation.  Dette  skyldtes  intet  Tilfælde, 
men  skede  med  fuldt  Overlæg,  hvad  Grev  Wedel  selv  har  udtalt.  Han 
havde  paa  sin  Liste  bl.  a.  ogsaa  medtaget  P.  Chr.  Holst,  men  atter 
frafaldt  ham,  og  det,  som  han  selv  meddelte  Holst,  af  Hensyn  til  Ønske- 
ligheden  af,  „at  ikke  alle  Statsraader  blev  valgt  fra  de  søndenfjeldske 
Stifter".  Da  Christian  Frederik  skulde  opsætte  sit  Regjeringsraad,  der 
senere  gik  over  til  et  Statsraad,  maatte  dette,  som  Omstændighederne 
paa  den  Tid  stillede  sig,  ske  i  al  Hast,  og  der  var  ikke  Anledning  til 
at  underhandle  med  mere  fjerntboende  Mænd.  Valget  var  da  begrænset 
til  en  mindre  Del  af  Norge,  hvis  Yderpunkter  betegnes  ved  Frederiks- 
hald.  Skien  og  Eidsvold,  og  saaledes  blev  Christian  Frederiks  Raad 
udelukkende  en  Repræsentation  for  det  Søndenfjeldske. 

For  Grev  Wedel  derimod  var  der  Adgang  til  at  træffe  et  videre 
Valg  og  at  forelægge  Carl  Johan  en  Forslagsliste,  hvoraf  der  kunde 
fremgaa  en  virkelig  Landsrepræsentation.  Han  kunde  vende  sig  til  det 
forsamlede  Storting  og  inden  dettes  Medlemmer  forhandle  med  Repræ- 
sentanter  ogsaa  fra  de  fjernere  Landsdele,  —  en  Leilighed,  som  blev 
benyttet  i  sin  hele  Udstrækning.  Saafremt  denne  Adgang  ikke  havde 
været,  vilde  ogsaa  Grev  Wedel  med  den  knappe  Tid,  han  havde  til 
Raadighed,  have  maattet  vende  sig  udelukkende  til  anseede  Mænd 
inden  det  Søndenfjeldske.  Nu  fik  Bergen  i  Statsraadet  en  Repræsen- 
tant  som  Motzfeldt  og  Trondhjem  en  anden  i  Chr.  Krohg. 

Tillige  var  denne  Regjering,  efter  Tidens  Forhold,  i  det  væsentlige 
en  parlamentarisk  Regjering.  For  Grev  Wedel  faldt  det,  med  hans 
britiske  Idealer,  naturlig  at  gjøre  sit  Valg  inden  Medlemmerne  af  det 
siddende  Storting.  Ved  Udnævnelsen  af  en  norsk  Statsminister  i  Stock- 
holm var  der  særegne  Hensyn  at  tåge,  og  der  kan  ikke  inden  det 
overordentlige  Storting  peges  paa  noget  Navn,  hvis  Bærer  mere  kunde 
være  selvskreven  for  dette  høie  Embede  end  den  gamle  Magnat  fra 
Bogstad  og  Bærum.  Peder  Anker  havde  desuden  været  Medlem  af 
Rigsforsamlingen  paa  Eidsvold.  Sverdrup  og  Jacob  Aall,  der  begge  var 
paa   Tale,  hørte   ogsaa   til   denne    Forsamlings  Medlemmer.     De  øvrige. 

der  nævntes,  havde  paa  en  enkelt  Undtagelse  nær  havt  Sæde  paa  Stor- 
tinget; Christie  og  Holst  sammen  med  Grev  Wedel,  Treschow,  Diriks, 
Krogh  og  Motzfeldt  havde  alle  dette  fælles.  Den  eneste,  der  ikke  til- 
hørte Stortinget,  var  Hegermann;  men  ogsaa  han  havde  været  paa 
Eidsvold  som  Repræsentant. 

Kun  de  to,  tilsidst  gjenværende  af  Christian  Frederiks  Statsraader, 
Sommerhielm  og  Collett,  savnede  parlamentarisk  Øvelse.  For  øvrigt 
havde  Regjeringen  faaet  en  Sammensætning,  der  ikke  kunde  misforstaaes. 
Grev  Wedel  havde  her  tåget  det  bestemte  Hensyn,  at  Kongens  Tillids- 
mænd  ogsaa  skulde  være  Folkets.  Den  norske  Grundlov  hindrede 
Statsraaderne  fra  senere  at  deltage  i  Nationalforsamlingen;  men  dette 
kunde  ikke  have  nogen  Indflydelse  paa  den  Tankegang,  der  lod  Grev 
Wedel  foreslaa  Kongen  at  vælge  sine  nye  Raadgivere  inden  den  Kreds 
af  Mænd,  som  allerede  nu  havde  opnaaet  nogen  parlamentarisk  Erfaring. 
Hans  Handlemaade  viser,  hvorfra  han  hentede  sine  Idealer. 

Med  Undtagelse  af  Peder  Anker  saa  Grev  Wedel  mellem  sine  nye 
Kolleger  ingen  af  Foreningens  gamle  Venner,  og  de  to  stod  alene  som 
Repræsentanter  for  Minoriteten  fra  Eidsvold.  For  øvrigt  var  den  hele 
Regjering  sammensat  af  hans  gamle  politiske  Modstandere,  —  sikkerlig 
i  al  parlamentarisk  Historie  et  enestaaende  Tilfælde.  Men  han  havde 
alligevel  kunnet  vende  sig  til  dem  med  fuld  Tillid.  De  havde  alle  lært 
af  Begivenhederne.  Treschow  stod  for  Samtiden  —  og  ikke  uden 
Grund  —  som  den  nyomvendte  unionelle  Zelot,  der  med  Konvertitens 
hele  Iver  arbeidede  for  den  nye  Ordning.  I  Hegermann  og  Motzfeldt 
havde  Regjeringen  mere  kjølige,  men  maaske  derfor  i  Længden  saa 
meget  paalideligere  Medlemmer,  der  ikke  letsindig  vilde  udsætte  hverken 
Fædrelandet  eller  Foreningen  for  Følgerne  af  uoverlagte  Skridt.  Ved 
at  medtage  saadanne  Mænd  havde  Grev  Wedel  vist,  at  han  ønskede 
Fortidens  Bitterhed  glemt,  —  at  han  vilde  samle  sit  Folks  bedste 
Kræfter  til  Arbeide  for  Fædrelandets  Fremtidsvel. 

For  sit  eget  Vedkommende  har  Grev  Wedel  ikke  kunnet  eftertragte 
nogen  høiere  Plads  end  som  Statsraad.  Men  i  Samtiden  faldt  det  van- 
skeligt  at  tre  dette.  Man  tillagde  ham  ærgjerrige  Drømme  og  vilde 
gjerne  søge  personlige  Bevæggrunde  for  hans  Handlemaade.  I  Pavels's 
Dagbog  for  19de  November  findes  en  Beretning,  der  viser,  hvad  Folk 
tænkte  og  talte: 

„De  nye  Statsraader  er  nu  udnævnte.  Kammerherre  Anker  gaar 
paa  sin  gamle  Alder  til  Stockholm  som  Statsminister  og  forlader  saaledes, 
maaske  for  bestandig  sit  skjønne,    rolige  Bogstad.      Wedel,   som   sagdes 

fornærmet  over  ikke  at  være  bleven  Statholder,  og  ikke  at  ville  have 
noget  Embede,  har  tåget  tiltakke  med  som  Statsraad  at  staa  i  Spidsen 
for  Finanserne,  hvilket  glæder  mig  oprigtig,  da  der  vist  ikke  er  nogen, 
paa  hvem  det  latinske  Ordsprog:  Otium  est  pulvinar  diaholi  mere  pas- 
sende kunde  anvendes,  end  paa  denne  talentfulde  Mand.  Han  har  paa 
dette  Storting  sagt  mange  ypperlige  Ting  og  med  Klogskab  benyttet 
ethvert  Vaaben,  hvormed  han  kunde  seire  over  Modpartiet.  Forudsat, 
hvad  man  hos  en  saa  rig  og  uafhængig  Mand  ikke  vel  kan  tvivle  om, 
at  det  ikke  er  af  Egennytte,  men  af  Overbevisning  han  har  talt  Forenin- 
gens Sag,  har  jeg  intet  at  indvende  imod  hans  Stortingsvirksomhed,  naar 
jeg  undtager  Debatten  om  Takadressen  til  Kongen,  hvor  personlig  Ani- 
mositet mod  denne  altfor  tydelig  stak  frem." 

En  noget  anden  Aand  taler  ud  af  de  Bemærkninger,  Fr.  Schmidt 
den  foregaaende  Dag  havde  nedskrevet  i  sin  Dagbog:  „De  nye  Stats- 
raader  skal  idag  være  udnævnte.  —  —  —  Saaledes  kan  da  de  fleste 
af  disse  Herrer  med  Grund  sige,  at  de  ei  forgjæves  har  arbeidet  paa 
Stortinget;  men  at  de  har  udrettet  store  Ting  —  for  dem  selv.  Sven- 
sken skylder  dem  ingen  Tak;  thi  maaskee  han  havde  faaet  bedre 
Vilkaar,  dersom  hans  Advokater  i  Stortinget  havde  været  mindre  ivrige 
og  ved  deres  Adfærd  mindre  sat  Lidenskaberne  hos  Kontrapartiet  i 
Bevægelse." 

Her  kom  der  tilorde  en  Stemning,  der  ikke  var  af  det  gode,  og 
Fr.  Schmidt  var  visselig  ikke  den  eneste,  der  tænkte  saaledes  og  be- 
gyndte  at  samle  paa  Anklager  mod  den  nye  Regjering,  forinden  den 
endnu  havde  begyndt  sin  Virksomhed.  En  skummel  Mistænkeliggjørelse 
var  allerede  ifærd  med  at  brede  sig,  uagtet  ingen  af  de  nyudnævnte 
Medlemmer  af  Regjeringen  endnu  var  bleven  indsat,  og  de  misfornøiede 
var  ikke  kræsne  med  at  finde  Angrebspunkter. 

Ingen  var  her  mere  frugtbar  i  sine  Paafund  end  Fr.  Schmidt.  Han 
saa  Fremtiden  mørkt,  fordi  Nationens  mest  udmærkede  Mænd  var 
udnævnte  til  Medlemmer  af  Regjeringen.  Det  var  en  Regjering,  der 
var  altfor  god,  —  en  Regjering,  der  vilde  erhverve  en  altfor  stor  Ind- 
flydelse,  og  mod  hvilken  Folket  helt  vilde  tabe  sin  Magt.  Mistænksom- 
heden,  der  allerede  havde  slaaet  sine  Rødder,  havde  der  fundet  et 
Holdepunkt,  der  kan  gjenkjendes  i  senere  Strømninger  inden  norsk 
Politik,  men  som  her  for  første  Gang  kom  tilsyne.  Frygten  for  en 
altfor  god  Regjering,  der  gjennem  sin  overlegne  Dygtighed  og  derpaa 
grundede  Anseelse  magtstjæler  den  folkevalgte  nationale  Repræsentation, 
er  ikke  ukjendt  i  Norges  Historie. 

Det  er  her  atter  Pavels,  som  refererer  i  sin  Dagbog  for  20de 
November,  og  hans  Ord  vil  være  den  bedste  Skildring': 

„Jeg  havde  en  skarp  Dispute  med  Schmidt  i  Anledning  af  Stats- 
raadsvalget.  Han  paastod,  at  der  ikke  kunde  være  to  Meninger  om,  at 
det  jo  var  Hensigten  med  de  udmærkede  Mænds  Ansættelse  i  Regje- 
ringen, at  berøve  Nationen  dem,  som  Repræsentanter  og  Talsmænd. 
Jeg  forsikrede  ham  om,  at  der  virkelig  var  to  Meninger,  da  jeg  havde 
en  anden.  Han  indskrænkede  da  sin  Paastand  til  Stortinget,  som  kun 
skal  have  en  Mening  om  den  Ting,  hvorom  jeg  ligeledes  tvivler.  Mine 
Anmærkninger  herved  er  fire:  1.  Hensigten,  hvorfor  man  gjør  noget, 
er  det  vanskeligt  at  bedømme.  Udfaldet  kunde  blive  efter  Schmidts 
Spaadom,  uden  at  man  derfor  var  berettiget  til  at  antage  en  saadan 
Plan  fra  Regjeringens  Side.  2.  Fem  Stortingsmænd  er  udnævnte  til 
Statsraader.  Hvor  mange  mon  af  disse  Schmidt  vil  savne  paa  næste 
Storting,  sæt  endog,  at  de  alle  bliver  gjenvalgte?  Wedel  og  Treschow 
sikkerlig  ikke;  dem  skyder  jo  han  og  Oppositionen  efter  med  begge 
Hænder.  Professor  Krohg  vist  heller  ikke.  Mer  end  den  halve  Tid 
var  han  syg.  Først  den  4de  November  indfandt  han  sig  og  understøt- 
tede Kongens  Veto;  men  det  hjalp  ikke;  thi  Præsten  Abel  havde 
været  endnu  virksommere.  Siden  har  han  spillet  en  meget  passiv, 
tildels  tvetydig  Rolle.  Diriks  tabte  allerede  den  første  Dag  meget  af 
den  Popularitet,  han  havde  vundet  paa  Rigsforsamlingen,  og  har  siden 
aldrig  gjenvundet  den.  Han  har  arbeidet  flittig  i  Komiteen,  men  sjelden 
talt  i  Forsamlingen,  og  nærmet  sig  stærkt  til  det  Wedelske  Parti. 
Altsaa  er  Motzfeldt  den  eneste,  han  vil  savne,  og  det  er  dog  ikke  at 
gjøre  Ord  af.  3.  Er  det  ikke  ogsaa  vigtigt,  at  duelige,  retskafne,  fædre- 
landssindede  Mænd  sidder  i  Statsraadet?  En  Statsraadspost  er  ingen 
Hofcharge,  og  Statsraaden  er  ligesaavel  som  Stortingets  Medlem  Folkets 
Mand.  Den,  der  skal  gjøre  Indstilling  om  Embeders  Besættelse,  om 
Landets  Tarv  i  alle  Grene,  hvis  Raad,  naar  det  gjælder  Krig  eller 
Fred,  Kongen  er  forpligtet  til  at  høre;  den,  der  skal  vaage  over,  at 
Lovene  agtes  og  overholdes,  —  sandelig,  han  er  en  vigtig  Mand  i 
Staten,  og  Kongen  var  høiligen  at  dadle,  om  han  besatte  en  saadan 
Post  med  en  krybende  eller  snedig  Hofmand.  Tværtimod  er  det  mig 
et  glædeligt  Bevis  paa,  at  Ligheden  respekteres,  at  disse  høieste  Poster 
uden  Rangsforskjel  tilbydes  Grever,  Generaler,  Professorer,  Kapteiner 
og    Sorenskrivere.      4.     Hvem    siger    da,    at    Norge    ikke    eier    ligesaa 

udmærkede  Mænd  som  Motzfeldt  og  Christie,  eller  at  unge  Mænd  ikke 
i  Stilhed  umærkeligen  danner  sig  til  ligesaa  ypperlige  Folkerepræsen- 
tanter?  Hvad  var  Motzfeldt  og  Christie  ved  dette  Aars  Begyndelse? 
hin  en  Artillerikaptein,  denne  en  Sorenskriver,  som  ingen  kjendte 
udenfor  deres  indskrænkede  Virkekreds.  Det  var  først  ved  Rigsfor- 
samlingen,  Nationen  lærte  dem  at  kjende.  Var  alt  gaaet  sin  gamle, 
rolige  Gang,  maaske  havde  da  en  Majors  Charge  været  nuværende 
Statsraad  Motzfeldts  non  plus  ultra.  Og  da  nu  Stortinget  holdes  hvert 
tredie  Aar,  og  i  det  første  Aar  tre  Gange,  hvem  ved,  hvilke  Mænd 
Nationen  da  efterhaanden  vil  lære  at  kjende?  Sandelig,  det  var  at 
gjøre  Norge  en  altfor  slet  Kompliment,  at  erklære  et  Par  Mænds 
Udgang  af  Repræsentationen  for  et  Nationaltab;  og  sæt  nu,  at  de  ikke 
var  blevne  gjenvalgte  —  hvad  saa?" 

I  disse  aabenhjertige  Bemærkninger  er  der  adskillig  sund  Sans;  de 
rammer  netop  de  væsentligste  Indvendinger,  som  kunde  rettes  mod  det 
Ræsonnement,  der  var  fremført.  Men  hvor  rigtig  end  Pavels  opfattede 
Sagen,  saa  var  det  ligefuldt,  som  om  netop  de  Stemninger,  der  i  denne 
Tid  besjælede  Schmidt,  havde  ulige  lettere  for  at  slaa  an.  Pavels  har 
kraftig  kjæmpet  mod  det  smaalige  Ræsonnement,  han  havde  hørt  fra 
sin  geistlige  Ven  og  Kollega.  Men  denne  var  Tolk  for  Synsmaader, 
som  kun  havde  altfor  let  ved  at  slaa  an  i  vide  Kredse,  og  som  derfor 
eiede  en  mærkværdig  Spireevne.  Jordbunden  var  modtagelig.  Mis- 
undelse  og  Mistænksomhed  havde  hurtig  faaet  Anledning  til  at  brede 
sig,  og  idet  Norge  skulde  aabne  sit  nye,  selvstændige  Statsliv,  skulde 
de  snart  vise  sin  Magt. 

Grev  Wedel  blev  en  af  dem,  som  først  blev  Maalet  for  de  lavt- 
liggende Angreb,  der  fulgte  af  disse  Stemninger.  Han  stod  nu  høit. 
Men  netop  derved  vaktes  Lysten  til  at  komme  ham  ind  paa  Livet. 
Der  havde  været  en  Tid,  som  ikke  bragte  nogen  Skumlerier;  men 
Vanen  til  at  slibe  Misundelsens  Pile  var  for  dybt  indgroet,  og  snart 
fulgte  der  en  ny  Række  af  personlige  Angreb, 

Grev  Wedel  stod  som  Repræsentanten  for  den  nye  Statsorden. 
De,  i  hvis  Øine  denne  var  tjenlig  til  at  fremme  Fædrelandets  Vel, 
kunde  med  Glæde  hilse  ham  som  den,  der  seierrig  havde  bestaaet 
Kampen,  —  som  den,  der  gjennem  lange  Trængsler  og  personlig  For- 
følgelse havde  seet  sine  Meninger  i  Hovedspørgsmaalet  vinde  den 
endelige  Seier.  Men  han  maatte  paa  den  anden  Side  være  forberedt 
paa,  at  Miskjendelsen  ikke  endnu  var  over,  og  at  der  hos  mange  sad 
altfor   meget   tilbage  af   den    Bitterhed,  der  havde   præget  Aarets  første 

Halvdel.  Det  faldt  dem  vanskeligt  at  forståa  hans  Færd;  det  var  let  at 
mistænkeliggjore  hans  Bevæggrunde,  som  om  det  alene  eller  hovedsagelig 
skulde  have  været  personlig  Ærgjerrighed  eller  Ønsket  om  at  opnaa 
personlige  Fordele,  der  havde  bestemt  hans  Handlemaade.  Manges 
Tanker  sysselsatte  sig  med  ham,  og  dette  gav  Anledning  til  megen 
Tale  om  ham, 

Hvad  der  i  denne  Tid  er  sagt  om  Grev  Wedel  Mand  og  Mand 
imellem,  kan  mere  anes.  Men  i  Samtidens  Presse  kom  den  samme 
Meningernes  Brydning  om  ham  snart  frem  paa  ny.  Om  Vaaren  og  om 
Sommeren  havde  han  beskjæftiget  de  skrivelystne  Forfattere  i  det 
daværende  Christianias  Smaablade.  For  en  Tid  var  Pennekampen  døet 
hen.  Men  mod  Aarets  Slutning  blussede  den  atter  op  og  fik  nu  end 
mere  Liv  end  tidligere.  Det  er  denne  Strid,  som  i  Samtiden  fik  Navn 
af  Granens  Feide,  og  som  fulgtes  med  levende  Interesse.  Det  kan 
ogsaa  nu  være  værd  at  følge  disse  vekslende  Indlæg,  der  viser  os  ikke 
alene  stærk  Beundring  og  misundelig  Nedsættelse,  men  ogsaa  tegner 
Tiden,  som  den  var. 

I  Intelligentssedlerne  for  2den  December  aabnedes  en  ny  Kamp  om 
Grev  Wedel.  Det  var  til  en  Begyndelse  en  varm  Beundrer,  der  tog 
Ordet  i  et  Digt: 

Til  Grev  Wedel  Jarlsberg. 

Hør  norske  Fjeldes  Gjenlyd  af  den  Røst, 

som  rundtom  i  de  glade  Dale  lyder, 

fra  hver  erkjendtlig  Dalbeboers  Bryst, 

der  atter  Fred  og  Næringstryghed  nyder. 

Dig,  ædle  norske  Jarl!  velsigner  den. 

Med  fyndig  Kraft  Du  hævede  Din  Stemme 

som  Norges  længe  kjendte  varme  Ven, 

for  Frihed  og  Selvstændighed  at  fremme. 

Vist  signe  vi  saa  mangen  Hædersmand, 

der  talte  varmt  til  gamle  Norges  Lykke, 

og  bidrog  til  at  frie  sit  Fædreland 

fra  dem,  der  vilde  det  med  List  nedtrykke; 

Men  hvo  har  stredet  kjæk  og  tro  som  Du 

mod  Fordom,  Had  og  ondskabsfulde  Rænker 

af  dem,  der  pønsed  paa  med  snedig  Hu 

at  smede  os  igjen  i  brudte  Lænker? 

Dig  rørte  ei  de  kaade  Daarers  Spot, 

Dig  skrækked  ei  det  seierrige  Magtsprogs  Torden! 

Dit  Øiemed  var  kun  at  stifte  Godt 

og  bringe  Fred  og  Held  igjen  til  Norden. 

Og  Held  Dig,  ædle  norske  Mand!     Du  vandt; 

Du  seired  over  Fordom  og  Kabale, 

og  Norges  Folk  en  Hæderskrans  Dig  bandt, 

som  evig  blomstrer  i  dets  skjønne  Dale. 

I  hvert  erkjendtligt  Hjerte  blomstrer  den! 

Hver  ærlig  Nordmand  Dig  med  Tak  skal  mindes, 

som  Fædrelandets  ædle  varme  Ven! 

saalænge  Mos  paa  Norges  Fjelde  findes. 

Naar  glad  udmattet  Kriger  kommer  hjem, 
og  favner  vakre  Børn  og  ømme  Mage, 
naar  Brødet,  han  af  Jorden  kaldte  frem, 
han  atter  kan  i  Fred  og  Tryghed  smage: 
Naar  Handlen  atter  kommer  rask  i  Gang, 
naar  kjække  Sømand  tryg  kan  Bølgen  pløie, 
naar  Arbeidsmanden  uden  Nød  og  Trang 
kan  vinde  Brødet  ved  sin  Slæb  og  Møie: 
Da  skal  de  samtlig  glade  signe  Dig, 
den  kjækkeste,  den  ædleste,  den  bedste 
af  alle  dem,  der  stred  for  virkelig 
Selvstændighed  i  Norge  at  befæste, 
og  naar  et  Par  Decennier  man  glad 
i  Fred  og  Velstand  ser  saa  blidt  henrinde, 
naar  hver  en  Levning  af  det  Svenskehad, 
som  maaske  endnu  ulmer,  skal  forsvinde: 
Naar  vi  velsigne  den  Forbindelse, 
til  hvilken  Nora  Svea  Haanden  rakte, 
fordi  vi  klart  dens  skjønne  Frugter  se 
i  Held  og  Velstand,  som  den  Landet  bragte: 
Da  dobbelt  klar  og  dobbelt  stærk  for  Dig 
Erkjendtlighed  i  norske  Hjerter  luer, 
og,  selv  ved  Landets  Lykke  lykkelig. 
Dit  skjønne  Verk  med  Velbehag  Du  skuer. 

Saadan  —  hverken  bedre  eller  værre  —  var  i  det  væsentlige  den 
større  Del  af  Tidens  Leilighedspoesier,  og  det  skulde  synes,  som  om 
den  deri  ydede  Ros  maatte  kunne  tåges  med  megen  Ro.  Saa  gik  det 
imidlertid  ikke.  Den  Ode  December  mønstrede  en  vred  Indsender  op  i 
det  samme  Blad  (No.  98)  med  følgende  Indlæg  mod  Digteren: 

„I  Anledning  af  det  i  Intelligentssedlen  No.  96  indførte  skjønne 
Heltedigt  maatte  det  være  tilladt  at  gjøre  følgende  Bemærkninger: 
1)  Det  var  at  ønske,  at  Digteren  (maaske  i  en  anden  Iliade)  vilde  give 
sine  Medborgere  udførlig  Efterretning  om  de  Rænker  og  Kabaler,  de 
Daarer  og  de  seierrige  Magtsprog,  de  Fordømme  og  det  Had,  Helten  med 
saa  megen  Kraft  og  Mod  har  overvundet,  og  med  hvilke  Vaaben  det  har 
lykkedes  ham,  paa  een  Gang,  at  bekjæmpe  alle  disse  Uhyrer.  2)  Den 
norske  Nation  bør  være  Digteren  uendelig  forbunden  for,  at  han,  paa  en 
saa  hæderlig,  og  for  denne  alvorlige  og  sanddrue  Nation  værdig  Maade, 
paa  dens  Vegne  har  paataget  sig  at  binde  den  vedbørlige  Hæderskrans, 
og  frembære  den  velfortjente  Virak  til  Nationens  kjækkeste,  ædleste  og 
bedste  Mand,  da    ellers  faa,   og    maaske    ingen,    var    faldet    paa    denne 

heldige  Ide.  3)  Der  gives  de,  der  tror,  at  Hovedideen  skal  være  tåget 
af  et,  paa  en  Ridderborg  fundet  gammelt  Manuskript,  formodentlig  for- 
fattet af  en  Munk,  eller  Borgkapellan,  og  alene  af  en  heldig  Pen  oversåt, 
omarbeidet,  lokaliseret  og  indrettet  efter  lidernes  Leilighed.  4)  løvrigt 
er  det  bekjendt,  at  Helten  har  været  meget  heldig  i,  med  stærke  Farver 
at  skildre  Norges  hjælpeløse  Forfatning;  se  Bladet  Tiden  No.  27.  Uden 
at  berøre  dets  Hjælpekilder,  eller  omtale  det  Mod,  og  den  Kraft,  der 
besjælede  Nationens  Repræsentantere,  og  at  de  Tilbud,  der  skete  fra 
forskjellige  Egne,  og  enkelte  Personer,  om  frivillige  Bidrage,  i  Tilfælde 
ingen  for  Norge  hæderlig  Forening  havde  været  at  erholde,  da  Krigen 
skulde  udbrudt  paa  nyt.  5)  Det  maa  imidlertid  være  særdeles  fyldest- 
gjørende  for  Helten,  at  Regjeringen  har  vidst,  at  sætte  tilbørlig  Pris 
paa  hans  bekjendte  og  ubekjendte  Fortjeneste,  ved  at  betro  ham  et  af 
de  første  og  vigtigste  Embeder  i  Fædrelandet." 

Der  fulgte  nu  en  Afbrydelse  i  den  heftige  Strid.  Medens  Pennene 
hvilede  for  Grev  Wedels  Vedkommende,  kom  der  imidlertid  et  andet 
Indlæg,  der  ogsaa  greb  ind  i  Døgnets  Strid,  —  et  interessant  Bidrag 
til  Tidens  Historie.  Det  var  den  gamle  Biskop  Brun  i  Bergen,  som  i 
det  samme  Blads  No.  99,  for  13de  December  kom  med  en  Forklaring 
(Et  Par  Ord  til  Nordmænd)  over  sin  egen  politiske  Holdning,  —  en 
Forklaring,  som  tillige,  bedre  end  noget  andet  Dokument,  maatte  vise, 
hvor  rigtig  Grev  Wedel  havde  bedømt  Fædrelandets  Stilling. 

Det  var  et  mærkeligt,  paa  Selverkjendelse  og  rolig  Overveielse 
hvilende  Brud  med  sin  egen  nærmeste  Fortid,  som  den  gamle  Biskop 
her  tog,  —  et  afgjørende  Vidnesbyrd  om,  at  en  ny  Æra  i  Fædrelandets 
Historie  var  aabnet.  Ingen  havde  tre  Maaneder  i  Forveien  talt  vold- 
sommere om  en  ny  Appel  til  Vaabnene  end  Bergens  Biskop.  Nu  var 
han  Fredens  og  Forsoningens  overbeviste  og  varme  Talsmand. 

Den  gamle  varmblodige  Patriots  kjølende  Selvbekjendelse  dæmpede 
ikke  Striden.  Den  21de  December  (No.  102)  fulgte  et  Digt  til  Statsraad 
Aall,  der  indeholdt  Hentydninger  til  Grev  Wedel: 

Kun  en  borgerlig  Din  Fader  var  — 
Ei  et  Degnekald  Du  bort  kan  give! 
Men  Du  er,  hvad  ei  hver  Nordmand  er: 
Norges  Søn,  —  Dets  Eg  Du  vilde  frede. 

Kort  efter  bragte  Intelligentssedlernes  No.  104,  for  30te  December, 
et  langt  Svar  fra  den  første  Indsender,  han,  som  havde  indledet  den 
skarpe  Feide,  og  nu  vendte  sig  mod  Indsenderen  i  No.  98.  Efter  en 
til  denne  rettet  Indledning  heder  det  i  dette  Indlæg: 

„Men  dersom  Forfatteren  havde  kjendt  noget  til  de  Følelser,  der 
besjæler  Pluraliteten,  i  det  mindste  af  det  s  ø  n  d  e  n  f  j  e  1  d  s  k  e  Norges 
Indbyggere,  da  vilde  han  erkjendt,  at  det  ikke  var  blot  min  individuelle 
Røst,  der  hævede  sig,  men  at  virkelig,  for  en  stor  Del,  N  a  t  i  o  n  e  n  s 
Stemme  gjenlød  i  min  svage  Sang.  At  Grev  Wedel  var  elsket,  ja 
tilbedet  af  det  norske  Folk,  som  dets  uegennyttigste  Ven  og  dets 
varmeste  Tolk  for  (o:  før)  Norges  Afstaaelse  til  Sverige,  det  kan 
ingen  negte. 

Og  da  denne  Afstaaelse  var  skeet,  var  han  den  første,  som  med 
Kraft  paastod  :  at  Norges  Selvstændighed  og  Frihed  kunde  vindes  uden 
Blodsudgydelse,  —  uden,  i  en  fortvivlet  Kamp  med  den  betydeligste 
Overmagt,  at  udsætte  Landet  for  Ødelæggeise  og  Erobring.  Men  en 
dansk  Prins  havde  erklæret  sig  for  odelsbaaren  til  den  norske  Trone, 
og  Norges  sande  Vel  maatte  ikke  komme  i  Betragtning,  naar  det  kom 
i  Kollision  med  hans  formente  Odelsret.  Imidlertid  frafaldt  ikke 
Greven  sin  Mening,  og  han  hyklede  ikke  for  dem,  der  den  Gang 
havde  Magten,  skjønt  han  ikke  gjorde  noget  Skridt  eller  lod  sig  forlede 
til  nogen  Ytring,  der  kunde  havt  skadelig  Indflydelse  paa  den  offentlige 
Rolighed,  Ikke  desto  mindre  beskyld[t]es  han  for  de  skammeligste 
Hensigter,  og  Haan,  Bagvaskelse,  Løgn  og  alle  Slags  Fornærmelser 
nedregnede  paa  den  Mand,  af  hvis  hele  foregaaende  Liv  man  ikke 
kunde  fremdrage  en  eneste  Handling,  der  vanærede  hans  Hjerte,  eller 
kastede  Skygge  paa  hans  Fædrelandskjærlighed.  Men,  tryg  ved  Be- 
vidstheden  om  sine  rene  Hensigter,  stod  han  urystet,  og  tabte  intet  af 
sin  Kjærlighed  til  sine  Landsmænd,  hvoraf  saa  mange  miskjendte  ham; 
derimod,  saasnart  det  tillodes  ham  at  komme  til  Orde  igjen,  talede 
han  Norges  sande  Tarv,  med  en  Fynd,  der  overbeviste  enhver  om, 
hvad  der,  under  de  Omstændigheder,  var  rigtigst  at  vælge. 

Ingen  tvivler  paa,  at  jo  det  ædle,  tapre  norske  Folk  vilde  gjort 
enhver  Opofrelse,  og  uforsagt  staaet  indtil  sidste  Mand,  hvis  en  ny 
Krig  var  udbrudt.  Men  just  den  Ulykke:  at  Folket  i  sin  Enthusiasme 
ganske  skulde  opofre  sig,  at  Landet  skulde  ødelægges,  og  omsider 
erobres,  var  det,  at  Grev  Wedel  saa  kraftig  bidrog  til  at  afværge,  ved 
at  sætte  Landets  farlige  Stilling  i  saa  klart  et  Lys.  Thi  der  kan  vel 
neppe  være  to  Meninger  om,  hvad  Udfaldet  maatte  blevet  af  saa  ulige 
en  Kamp,  der  saa  ud  til  at  blive  saa  langvarig,  og  som  skulde  føres 
fra  vor  Side  næsten  uden  alt  det  et  Folk  behøver  til  at  føre  Krig  med. 
Og  til  hvilket  Maal,  i  hvilket  Øiemed  skulde  disse  Opofrelser  ske? 
Kunde  vi  vel   have   tilkjæmpet  os  mere  Selvstændighed  og  Frihed,  end 

vi,  uden  Kamp,  har  erholdt?  Men  hvad  vi  nu  har  erholdt,  det  kunde 
vi  har  opnaaet  længe  for,  uden  Blodsudgydelse  og  Opofrelse,  og 
med  langt  storre  Hæder,  naar  man  havde  fulgt  Grevens  fornuftige 
Raad. 

Det  er  sandt!  —  Der  var  flere  end  Grev  Wedel,  som  vovede  at 
forestille,  hvad  der  tjente  til  Norges  sande  Vel,  og  som  ikke  lod  sig 
skrække  af  Intoleransens  Lynstraaler,  og  blandt  disse  fortjener  vistnok 
Mnemosynes  hæderværdige  og  frimodige  Forfatter  det  øverste  Sted. 

Men  mod  ingen  blev  det  intolerante  Partis  Pile  saa  enstemmige 
og  saa  hyppigen  afskudte,  som  paa  Greven,  og  naar  man  tillige  be- 
tænker,  hvad  Grev  Wedel  havde  at  tabe,  hvis  den  Landsforvisningsakt, 
som  man  ikke  tvetydig  truede  med,  var  kommen  til  Virkelighed,  saa 
tror  jeg  man  maa  tilstaa,  der  fordredes  sandt  Mod  til  at  blive  sine 
Grundsætninger  tro,  og  turde  være  dem  bekjendt  i  saa  kritisk  en 
Tidspunkt." 

Videre  ytrer  Indsenderen :  „Grev  Wedel  trængte  ikke  til  min 
Lovsang,  og  han  trænger  heller  ikke  til  mit  Forsvar.  Hans  almindelige 
Rygte  er  den  bedste  Lovsang,  og  hans  Handlinger  er  det  bedste  For- 
svar, han  kan  ønske  sig." 

Indsenderen  afgav  tilsidst  den  Erklæring,  at  han  ikke  stod  i  nogen 
Forbindelse  med  Grev  Wedel    og  ikke   engang   kjendte    ham    personlig. 

Den  sidste  Indsenders  Oplysninger  var  i  flere  Henseender  interes- 
sante. Ytringen  om,  at  der  i  det  Søndenfjeldske  efter  Foreningen  var 
en  stærk  Stemning  for  Grev  Wedel,  fortjener  Opmærksomhed.  Det 
var  de  Landsdele,  som  i  Tilfælde  af  et  nyt  Udbrud  af  Krigen  skulde 
have  tåget  det  første  Stød,  hvor  hans  afgjorte  Fredspolitik  maatte 
vinde  mest  Tilslutning,  og  hvor  det  faldt  mest  naturlig  at  yde  den 
Paaskjønnelse,  medens  de  fjernere  boende,  i  Trondhjems  og  Ber- 
gens Stifter,  ingenlunde  havde  den  samme  Opfordring  til  at  sætte 
sig  helt  ind  i,  hvad  der  gav  hans  politiske  Holdning  dens  største  Be- 
rettigelse. 

Striden  om  hans  Personlighed  var  hed.  Men  Grev  Wedel  selv 
kunde  høit  hæve  sit  Hoved  over  den  usle  Sladderkritik,  der  havde 
tåget  ham  til  Maal.  Han  var  den  omstridte  Mand,  og  om  end  et  enkelt 
Angreb  kunde  ridse  hans  Hud,  saa  maatte  han  dog  være  paa  det  klare 
med,  at  der  bag  dem  laa  en  Erkjendelse  af,  at  han  indtog  en  af  de  mest 
fremtrædende  Pladse  i  Samfundet,  og  at  han  efter  den  4de  November 
var  den  fornemste  Bærer  af  den  nye  Politik,  som  da  var  indviet,  og 
som  han  nu  skulde  føre  videre. 

Han  havde  med  Overlegenhed  baaret  Forfølgelsen  fra  Eidsvold,  og 
hans  Modslandere  havde  der  ikke  udrettet  andet  end  at  hæve  ham 
høiere.  Om  han  bagefter  under  det  overordentlige  Storting  tildels 
havde  ladet  sine  Følelser  løbe  af  med  sig,  saa  stod  der  dog  ogsaa  nu 
kanske  en  endnu  større  Respekt  af  ham,  som  den,  hvem  Begiven- 
hederne  i  Hovedsagen  havde  givet  Ret  i  hans  Opfatning.  Han  var, 
skjønt  ikke  Leder  i  Ordets  almindelige  Forstand,  dog  en  af  de  Personlig- 
heder, som  virkede  gjennem  sin  blotte  Tilværelse,  og  som  bestemte 
manges  Meninger.  Der  var  Tyngde  i  hans  Ord,  og  hvert  af  hans  Skridt 
maatte  bemærkes  og  paaagtes.  For  mange  kunde  hans  retliniede  Politik, 
bygget  paa  Folkets  Selvbestemmelse,  være  gaadefuld,  uforklarlig.  For 
mange  virkede  den  desuagtet  sympatisk,  og  hvis  vi  tør  tro  den  sidst- 
anførte  Indsender,  da  var  Tallet  af  disse  hans  Venner  meget  stort. 

Bagvaskelsen  delte  han  med  sine  Venner.  Deres  fortrolige  Breve 
vidnede  om,  hvorledes  denne  vedblev  at  virke.  Grev  Wedel  kunde  for 
en  Del  være  deres  Trøster,  og  fra  sit  Hjem  har  han  antagelig  ikke 
sjelden  sendt  dem  Breve.  Et  saadant  er  det,  han  paa  Aarets  næst- 
sidste  Dag  skrev  til  Nicolai  Wergeland^: 

„De  har  Ret  til  at  være  vred  paa  mig  fordie  jeg  først  nu  takker 
Dem  for  Deres  venskabelige  Linier  af  14  Novi:  d.  A:  og  for  Deres 
interessante  politiske  Tale,  som  De  havde  den  Godhed  at  lade  følge 
med  hine  Linier.  —  Uagtet  jeg  ei  kan  nægte,  at  min  sædvanlige  Brev- 
skriver-Dovenskab  har  nogen  Deel  i  den  lange  Taushed,  saa  kan  jeg 
dog  ikke  paatage  mig  al  Skyld,  da  Deres  Brev  var  meget  gammelt 
inden  jeg  havde  den  Fornøielse  at  modtage  det.  —  Unægteligen  har 
Deres  Velærværdighed,  jeg  og  fleere  af  vore  Venner  maattet  døie  meget 
Ubehageligt  fordie  vi  ei  vare  saa  blinde  som  Mængden,  men  det  er 
paa  den  anden  Side,  umueligt  at  tænke  sig  en  meere  fuldstændig  Satis- 
faktion  end  den  Begivenhederne  har  skaffet  os;  Imidlertid  bør  man 
være  yderst  forsigtig  med  at  yttre  noget  som  ligner  Triumph !  —  For 
min  Deel  taler  jeg  aldrig  uden  med  nogle  Venner  om  det  Forbigangne 
og  lader  Folk  mundtligen,  skrivtligen  og  i  Trykken  efter  Behag  ud- 
skjælde  mig!  — 

Jeg  behøver  ikke  at  sige  Dem  hvor  ondt  det  gjør  mig  at  De  endnu 
har    Ubehageligheder    i    Xsand    for    Deres    politiske    Meeninger.       Man 


'   Original   i   Thv.   Boecks  Samling  i  det  kgl.  Videnskabers  Selskabs  Bibliotek 
i  Trondhjem. 

maae    haabe    at    Gjæringen    snart   ophører    og    at    sand    Fortjeneste    og 
Klogskab  tilsidst  svømmer  ovenpaa!  — 

Hvad  er  Deres  Plan  for  Fremtiden?  —  Ønsker  De  Forflyttelse?  — 
Herom  engang  ved  Leilighed.  Lad  saadanne  Slyngler  som  Sebbelow 
ikke  have  nogen  Indflydelse  paa  Deres  Humeur!  —  De  bør  foragte 
Saadant!  —  Tilgiv  mig  disse  Yttringer,  som  ere  foranledigede  ved  en 
af  Deres  Bekjendteres  Udsagn:  ,,at  De  ærgrede  Dem  over  W:  S.s  og 
Andres  dumme  Skriblerier!  — 

Min  Svigerfader  er  nu  i  Stockholm  —  Min  Karen  som  har  faaet 
en  rask  Datter  i  Juulen  —  hilser  venligen  —  ligesaa 

Deres  ærbødigst  hengivne 
H.  Wedel-Jarlsberg." 
X"  -'V  1-2   14. 

Her  har  han  sagt  sin  Mening  om  de  Forfattere,  der  i  Aviserne 
angreb  ham  og  hans  Meningsfæller,  og  som  fremdeles  en  kort  Tid 
ind  i  det  nye  Aar  vedblev  at  tumle  sig.  Den  3die  Januar  aabnedes 
Intelligcntssedlernes  nye  Aargang  for  1815  med  et  Stykke,  Gjengangeren 
eller  Grev  Wedels  Manes  til  hans  Lovtaler^,  hvorpaa  der  nogle  Dage 
senere  i  No.  5  af  samme  Blad  kom  en  Protest  mod  denne  Art  af 
Skriverier,  og  atter  i  No.  7,  navnlig  den  sidste  holdt  i  en  meget 
vredladen  Tone,  hvortil  Gjengangeren  i  No.  8  gav  et  noksaa  spidst 
Svar.  Striden  holdtes  derefter  gaaende,  med  diverse  skarpe  Indlæg, 
hvorunder  ingenlunde  Grev  Wedel  manglede  Forsvarere. 

Massen  fremkom  anonymt.  En  Undtagelse  var  et  Stykke  fra  Pastor 
A.  Bonnevie   fra  Kongsberg,  trykt  i  samme  Blad  for  10de  Februar  1815. 

Denne  protesterede  mod  de  anonyme  Skriverier  og  skrev  derhos: 
„Jeg  erklærer  herved  høitideligen,  at  jeg  hverken  er  Grev  Herman 
Wedels  Fiende  eller  hans  Ven;  jeg  er  ikke  hans  Avindsmand  og  ligesaa 
lidet  hans  blinde  Tilhænger.  Jeg  saa  hans  Færd  i  de  sildigere  Dage, 
da  han  tiltrak  sig  Opmærksomhed;  jeg  saa  den  stundom  langtfra; 
men  stedse  med  et  saa  granskende  Blik,  som  det  blev  mig  givet  at 
skue  med.  Han  var  mig  ofte  uforklarlig,  og  —  hvorfor  skulde  jeg 
ikke  tilstaa  Sandheden?  —  mange  af  hans  Ord  paa  Norges  sidste  over- 
ordentlige Storting  gjorde,  at  jeg  vil  have  Vanskelighed  ved  at  forsone 
mig  med  hans  Hjerte.  Derfor  hører  ogsaa  jeg  til  de  mangfoldige  Nord- 
mænd,    der   tror,   at   Grev    Herman   Wedel    i    Norges   sildigere  Historie 

har  spillet  mere  en  personlig  end  en  Borgerrolle.  Dette  er, 
indtil  jeg  faar  gyldige  Grunde  til  at  forandre  min  Mening  —  og  ingen 
skulde  være  gladere  derved  end  jeg  —  min  personlige  Dom  over  den 
Mand,  der  nu  direkte  og  indirekte  er  Maalet  for  vore  Tidenders  Angreb. 
Har  han  en  ren  og  skyldfri  Samvittighed  med  Hensyn  til  sit  Forhold 
i  det  hele,  da  føler  han  som  jeg,  hvor  sandt  det  er,  at  Gud 
alene  ransager  Hjerterne.  Jeg  feiler  neppe,  naar  jeg  tror, 
at  hvad  jeg  her  har  ytret,  er  Hovedsummen  af  de  Bebreidelser, 
som  de  fleste  af  Grev  Wedels  Modstandere  har  at  gjøre  ham, 
skjønt  jeg  ei  erkjender  dette  Navn  passende  paa  mig,  da  vi  staar  i  et 
saa  forskjelligt  Forhold  i  Staten,  at  Opposition  mellem  os  ei  kan  Finde 
Sted." 

Hermed  nærmede  imidlertid  Striden  sig  mod  sin  Ende. 

Dels  vendte  Kritiken  sig  mod  Bonnevie,  dels  kom  der  andre  Strids- 
emner op,  som  tråk  Opmærksomheden  til  sig  og  ledede  den  bort  fra 
Grev  Wedel,  som  derved  for  nogen  Tid  fik  Ro  fra  den  Kant. 


Bilag. 


Betænkning 

om  den  politiske  Stilling  i  September  1814 

afgiven  til  Kong  Christian  Frederik 

af 

Major  Brock,  Kaptein  Holsten,  Lieutenant  Falsen  og  Lektor  Adler.  ' 


Undertegnede  vove  allerunderdanigst  at  forelægge  Deres  Majestæt  neden- 
staaende  Bemærkninger,  der  i  den  vanskelige  Stilling,  hvori  Ds.  Mj'.  befinder  sig, 
maaskee  kunne  bidrage  til  at  lede  Allerhøistsammes  Beslutning. 

Nødvendigheden,  og  ene  denne,  har  kunnet  formaae  Ds.  Maj'.  til  at  skille 
Deres  Skjebne  fra  det  Norske  Folks,  Men  Nødvendighedens  Bud  forsvinde  som 
oftest  med  deres  Ophav.  Forandring  af  Dynastie  i  Sverrig,  Misbrug  af  den  Magt, 
Omstændighederne  have  givet  det  i  Hænde  og  overhovedet  politiske  Forhold,  der 
endnu  hurtigere  kunne  berøve  Sverrig  sin  Indflydelse,  end  det  har  erholdet  samme, 
kunne  letteligen  bevirke  en  Forfatning,  i  hvilken  Norge  torde  oplive  sit  Ønske  om 
Selvstændighed.  Formen  for  denne  vil  altid  blive  den  monarkiske  og  Flerheden 
af  Nationen  vil  være  tilbøielig  til  at  søge  sin  Monark  i  Deres  Maj's  Person. 
Deraf  følger:  at  Deres  Maj|,  ved  at  forlade  Riget,  maae  overskjære  saa  faae  som 
mueligt  af  de  Baand,  der  binde  Nationen  til  Dem  og  at  Allerhøistsamme  bør 
vælge  en  Stilling,  i  hvilken  nye  Forbindelser  paa  den  ene,  eller  gamle  Fordomme 
paa  den  anden  Side,  ikke  hindre  det  norske  Folk  fra  at  følge  sin  Tilbøielighed  og 
atter  at  henvende  sig  til  Deres  Maj;. 

Af  ovenstaaende  Hovedbemærkning  lader  sig  som  af  et  Grundprincip  for 
Deres  Maj<s  Handlemaade  i  det  critiske  Øieblik,  da  De  maae  forlade  Riget,  udlede 
de  Grunde,  der  i  denne  Henseende  kunne  bestemme  Deres  Maj|  i  Valget  af  den 
Maade,  paa  hvilken  De  vil  udføre  dette  vanskelige  Skridt. 

1).  Deres  Maj|  kan  vælge  at  forlade  Riget  førend  Storthingets  Aabning  og 
igjennem    Statsraadet    bekjendtgjøre    Nationens    Repræsentantere    de  Grunde,  der 


'    Se  ovfr.  S.  268,  Note  1. 

have  bestemt  Dem  til,  saavel  at  indgaae  Conventionen  af  14de  Aug.,  som  at  bringe 
Folkets  Vel  det  dyrebare  OfFer  af  Deres  personlige  Stilling.  Denne  Mesure  anbe- 
fales af  følgende  specielle  Betragtninger: 

a.)  Deres  Maj'f  Bekymring  for  Nationens  Dom  over  de  seneste  Begiven- 
heder  kan  mueligt  berøve  Dem  den  Kraft  og  Energie,  hvormed  De  personligen 
maatte  træde  frem  paa  Storthinget,  saafremt  Deres  Majts  allerhøieste  Nærværelse 
der  skulde  have  den  tilsigtede  Nytte. 

b.)  I  en  Sag  af  saamegen  Vigtighed  tør  Undertegnede  ikke  dølge  for  Deres 
Majl,  at  den  gunstige  Stemning  for  Allerhøistsamme  har,  især  i  de  mere  dannede 
Kredse  begyndt  at  tabe  noget  af  sin  Varme.  Hvorvidt  den  imidlertid  paa  Stor- 
thinget vil  yttre  sig  ufordeelagtigt,  lader  sig  ikke  forudsige,  men  dersom  det  i 
Almindelighed  skulde  være  at  befrygte,  at  Deres  Majtf  Nærværelse  paa  Storthinget 
vil  blive  anseet  som  en  blot  Ceremonie,  og  Allerhøistsammes  Fremstilling  af  de 
Motiver,  der  have  ledet  Dem,  vil  vorde  anhørt  som  tomme  Ord,  da  synes  det 
ikke  tilraadeligt,  at  udsætte  Deres  Maj;  for  et  Optrin,  som  under  saadanne  Om- 
stændigheder  vilde  være  ydmygende. 

c.)  Deres  Majts  personlige  Sikkerhed  kunde  i  det  —  usandsynlige  —  Til- 
fælde,  at  Folkets  Misfornøielse  med  Krigens  Udfald  almindeligen  og  aldeles  skulde 
qvæle  dets  Følelse  for  Deres  Maj;,  været  udsat  for  at  forstyrres. 

d.)  Forudsat,  at  Deres  Majestæt  ved  Deres  Nærværelse  og  Veltalenhed 
vinder  Pluraliteten  af  Storthingets  Medlemmer  for  Dem,  er  det  paa  den  anden  Side 
at  befrygte,  at  denne  Pluralitet  i  Enthousiasme  vil  modsætte  sig  Foreningen,  og 
derved  udsætte  Riget  for  Ødelæggelser  baade  af  Fjendevold  og  Borgerkrig,  sam[t]  ^ 
derhos  paadrage  Deres  Maj|  Beskyldningen  for,  —  imod  Deres  Forpligtelser  —at 
have  hindret  Unionen. 

e.)  Deres  Majts  Nærværelse  ved  Congressen  i  Wien,  som,  med  fortrinligt 
Hensyn  til  Deres  personlige  Talenter  og  interessante  Stilling,  kan  være  særdeles 
velgjørende,  saavel  for  Norge  som  for  Danmark. 

f.)  Mistydninger  af  dette  Skridt  —  at  forlade  Riget  førend  Storthingets 
Aabning  —  vil  kunne  forebygges  eller  i  det  mindste  svækkes  ved  den  Betragtning, 
at  Deres  Maj;  bevægets  (!)  dertil,  for  paa  det  Sted  og  til  den  Tid,  da  Europas  An- 
liggender afgjøres,  at  bevirke  Norge  de  eneste  Fordele,  Øieblikket  synes  at  tillade, 
nemlig:  en  constitutionel  Existence   og   de   store  Magters  Garantie  for  samme.  — 

2.)  Deres  Majestæt  kan,  i  Medhold  af  Conventionen,  forlænge  Deres  Ophold 
i  Riget  indtil  Storthinget  er  aabnet.  Denne  Fremgangsmaade  understøttes  af 
følgende  særegne  Grunde : 

a.)  Deres  Majtf  Nærværelse  i  Riget,  har  været  det  Baand,  der  efter  Vaaben- 
stilstandens  Afslutning,  har  holdt  Partiaand  og  Borgertvist  inden  sine  Skranker; 
dette  Baand  er  fremdeles  nødvendigt,  indtil  det  afløses  af  et  nyere,  hvis  ikke 
Nationen  skal  berøves  de  Fordele,  Deres  Maj',  ved  personlige  Opofrelser,  har  til- 
kjøbt  den. 

b.)  Ved  personligen  at  optræde  paa  Storthinget  viser  Deres  Majestæt  en 
Tillid  til  Deres  gode  Sag,  en  Overbeviisning  om  Folkets  Billighed  og  Retsindighed, 

der  neppe  vil  forfeile  sin  \'irkning.  Deres  Maj's  personlige  Nærværelse  og  rørende 
Veltalenhed  vil  overbevise  enhver  Tvivler  om,  at  det  virkeligen  var  Nødvendig- 
heden, der  bød  Dem  forlade  et  Folk,  der  selv  i  den  Stemning,  hvori  Deres  Maj' 
vil  fremtræde,  maae  finde  et  Beviis  paa,  at  det  var  Dem  dyrebart. 

c.)  Det  sidste  Indtryk  er  det  stærkeste  og  varigste.  I  det  hoitidelige  Øie- 
blik,  da  Deres  Majestæt  med  Tillid  til  Folket  skildrer  det  de  ulykkelige  Omstæn- 
digheder,  der  sønderrive  Baandet  mellem  Dem  og  Norge,  naar  Deres  Maj|  i  den 
Stemning,  hvori  Deres  Majestæt  ^  uden  Forstillelse  —  vil  befinde  Dem,  siger 
Nationens  Deputerede  det  sidste  rørende  Farvel,  knytter  De,  hos  den  bedre  sin- 
dede  Deel,  et  Baand  istedet  for  det.  De  nødedes  til  at  opløse,  som  maaskee  endnu 
er  stærkere  og,  som  under  gunstigere  Omstændigheder,  vil  lede  Folket  tilbage  til 
Deres  Mæjestæt. 

d.)  National-Stolthed  og  Lyst  til  at  see  sig  selv  retfærdiggiort  eller  undskyldt 
vil  ikke  lade  det  mangle  paa  Folk,  der  ville  vælte  Skylden  fra  sig,  Nationen  og 
Omstændighederne  paa  Deres  Majestæt;  disse  ville  udtyde  en  tidligere  Bortreise 
som  en  Følge  af  Frygt  for  at  træde  Nationen  under  Øine.  Ved  personligen  at 
fremtræde,  betager  Deres  Majestæt  deslige  Udtydninger  aldeles  deres  Vægt. 

e.)  Ærens  Bud  —  vi  vove  at  udsige  det  —  fordrer,  at  den,  der  som  Mand 
modtog  Kronen  af  Nationens  Haand,  ogsaa  som  Mand  maae  give  den  tilbage. 
Vil  Deres  Majestæt  i  Sandhed  overtyde  Folket  om,  at  kun  den  bydende  Nødven- 
dighed  bevægede  Deres  Maj|  til  at  træde  tilbage,  maa  Allerhøistsamme  ogsaa 
selv  vise  sig  overtydet  derom,  og  herpaa  er  Deres  personlige  Nærværelse  det 
kraftigste  Beviis.  Vi  tør  imidlertid  ikke  nægte,  at  Deres  Maj|,  for  at  udføre  dette 
Skridt  med  Succes,  maae  være  i  fuldkommen  Besiddelse  saavel  af  Deres  legem- 
lige som  høie  aandelige  Kræfter. 

f.)  Den  Interesse,  Deres  Maj|  ved  personligen  at  møde  paa  Storthinget,  vil 
opvække  hos  den  velsindede  og  større  Deel  af  de  Deputerede,  kan  have  den  Ind- 
flydelse  paa  de  svenske  Commissarier,  at  disse  deels  for  at  vinde  Gemytterne, 
deels  for  at  afværge  en  Fortsættelse  af  Kampen,  vil  give  sig  Mine  af  at  dele 
Nationens  Interesse  for  dens  elskede  Fyrste.  Denne  Omstændighed  vilde  maaskee 
gjøre  det  mueligt  at  erholde  den  svenske  Regjerings  Understøttelse  til  at  forskaffe 
Deres  Maj|  Pommern  som  Interims-Etablissement  og  maaske  desuden  en  passende 
Apanage  af  det  norske  Storthing.  — 

g.)  Underhandlingerne  i  Wien,  som  ved  saaledes  at  spænde  Nationens 
Interesse  og  de  svenske  Commissariers  Frygt,  meget  ville  lettes,  kunne  med 
Held  drives  af  Grev  v.  Hardenberg-Reventlau  paa  Deres  Majts  Vegne,  naar  blot 
Allerhøistsamme  adjungerer  ham  en  Mand,  der  er  fuldkomment  initieret  i  Nationens 
Tarv  og  Begivenhedernes  Detail. 

3.)  Den  under  No.  2  allerunderdanigst  foreslaaede  Mesure  er  beregnet  paa 
den  fuldkomne  Sundhedstilstand,  som  vi  ønske  og  haabe,  at  Deres  Maj;  inden 
Storthingets  Aabning  vil  erholde  tilbage.  Da  det  imidlertid  er  mueligt,  at  Deres 
Majt  endnu  til  den  Tid  ikke  kunde  føle  sig  stærk  nok  til  at  gaae  et  saadant  Optrin 
imøde,  foreslaae  vi  som  tredie  Forholdsregel,  der  vel  i  Virkning  ikke  kan  sammen- 
lignes med  Deres  Maj'f  personlige  Nærværelse  paa  Storthinget,  men  som  dog 
aldeles    ikke   kan   paadrage    Deres   Maj|    Mistydning   eller  ufordeelagtig  Omtale,  at 

opholde  Dem  i  Landet  indtil  nogle  Dage  efter  at  Storthinget  er  aabnet,  men,  paa 
Grund  af  Deres  Maj's  mindre  fuldkomne  Sundhedstilstand,  at  lade  Statsraadet 
meddele  Storthinget  de  fornødne  Underretninger  og  Oplysninger.  — 

Spørgsmaalet  om,  hvorhen  Deres  Maj|  bør  begive  sig,  naar  De  forlader 
Norge,  opløses  letteligen  af  den  forudskikkede  Hovedbemærkning.  Ved  at  træde 
tilbage  i  Deres  forrige  Forhold  som  dansk  Prins  vil  Deres  Majestæt  maaskee 
synes  at  compromittere  den  norske  Kongeværdighed  og  denne  Omstændighed, 
forenet  med  Nordmandens  Modbydelighed  for  en  Forbindelse  med  Danmark, 
torde  da  blive  ufordelagtig  for  Deres  Maj;,  ifald  der  i  de  første  Aar  af  Unionen 
skulde  indtræffe  Omvæltninger,  der  atter  gjorde  det  mueligt  for  det  norske  Folk, 
at  tænke  paa  Selvstændighed.  Det  vil  upaatvivleligen  smigre  den  norske  National- 
følelse,  at  Deres  Maj[  holder  Kongeværdigheden  i  Ære  og  det  synes  derfore,  som 
om  Allerhøistsamme,  ved  nogle  Aars  frivillig  Retraite  uden  for  Danmark,  vilde 
med  største  Fordeel  kunne  oppebie  de  første  Frugter  af  Norges  Forening  med 
Sverrig.  Symptomerne  paa  dens  Lang-  eller  Kortvarighed  ville  ikke  længe  ude- 
blive,  og  snart  vil  Deres  Majestæt  kunne  dømme,  om  Haabet  om  Norges  Krone 
fortjener  noget  længere  Ophold  uden  for  Danmark.  — 

Med  Hensyn  paa  Deres  Majestets  Stilling  som  Tilskuer  af  Unionens  første 
Caracteertræk,  vilde  den  souveraine  Besiddelse  af  Hertugdømmet  Pommern  for- 
skaffe Deres  Majestæt  en  passende  og  fordelagtig  Existence.  Dette  Hertugdømme 
er  ved  Kieler-Tractaten  afstaaet  til  Danmark,  men  endnu  ikke  incorporeret  i  dette 
Rige;  det  kan  altsaa  uden  Vanskelighed  overdrages  til  Deres  Maj[,  ved  hvis  Tron- 
bestigelse  det  atter  kommer  tilbage  til  Danmark  og  Kielertractaten  i  denne  Punct 
da  effectueres. 

Ladegaardsøen  d:  11  September  1814. 

allerunderdanigst 
Brock.    F.  C.  Holsten.    Falsen.    Adler. 

